
P.P. PANAITESCU — ISTORIC AL VECHII CULTURI 
ROMÂNEȘTI 


Ca istoric al literaturii române vechi, P.P. Panaitescu stă, prin 
numărul și calitatea contribuţiilor sale, alături de B.P, Hasdeu, Ioan 
Bogdan și N. Iorga. Aproape nu există capitol din sintezele de speciali- 
tate care să nu-i fie tributar pentru informaţii de bază și pentru interpre- 
tarea faptelor. Cercetările și contribuţiile sale îmbrățișează întreaga dez- 
voltare a culturii noastre scrise în epoca feudală, Scriind aceste cuvinte 
într-o schiţă de portret! apărută în 1965, cînd marele istoric împlinea 
65 de ani (n, 13 III 1900) nu ne gindeam decit la ponderea valorică a 
contribuţiei sale, fără a calcula, pe număr de pagini, și locul deţinut în 
ansamblul operei de articolele, studiile ample, monografiile sau ediţiile 
aparţinînd domeniu lui de cercetare a culturii vechi românești. Volumul 
de faţă, îngrijit de soţia savantului, doamna Silvia Panaitescu, ne desco- 
peră, dintr-o dată, și dimensiunile materiale ale acestei opere de istoric 
al culturii vechi românești. Căci, dacă adăugăm cele cinci ample mono- 
grafii — Influenţa polonă în opera și personalitatea cronicarilor 
Grigore Ureche şi Miron Costin, 7925, Nicolae Milescu Spătarul, 
Influenţa lui Petru Movilă, arhiepiscopul Kievului, în ţările române, 
1926, Dimitrie Cantemir, Viaţa şi opera, 1958, Începuturile şi biruinţa 
scrisului în limba română, 7965 —, vasta și tulburătoarea sinteză: 
Introducere la istoria culturii românești (apărută postum în 1969), 
catalogul manuscriselor slave din Biblioteca Academiei R.S. România 


1 Prof, Petre P, Panaitescu, Cu prilejul împlinirii a 65 de ani, în Romano- 
lavica, XI, 1965, p. 357—368, 

(vol. I, apărut în 1959), ediţiile de cronici slavone și românești!, capi- 
tolele scrise pentru volumul I al tratatului academic, Istoria literaturii 
române, vom avea surpriza să constatăm că ponderea lor este egală, dacă 
nu chiar superioară operei istorice propriu-zise lăsate de regretatul savant, 
prematur răpit științei românești. 

În aceste condiţii, a vorbi numai despre istoricul și slavistul P.P. 
Panaitescu înseamnă a ignora faptul că a fost în egală măsură istoric al 
culturii vechi românești, unul din cei mai fecunzi și din cei mai mari. 

Oricit de neașteptat ar suna afirmaţia, nici unul din specialiștii 
în literatură română veche — N. Cartojan, Șt. Ciobanu, N. Drăganu, 
G. Pascu — nu au lăsat o moștenire științifică similară, nici ca amploare, 
nici ca varietate de preocupări. Dacă P.P. Panaitescu nu a scris o istorie 
completă a literaturii noastre vechi, cum a făcut N. Iorga, dacă nu a 
avut norocul lui Ioan Bogdan să descopere textele prin care orizontul 
istoriei culturii românești a cîștigat două secole în plus, în schimb nici 
un alt savant român, după aceștia doi, nu a contribuit în măsură egală 
să inbogăţească cunoștințele noastre în materie și să adincească înţelegerea 
operelor și a fenomenelor generale de cultură veche românească. Cine își 
ia osteneala să citească studiile lui P.P. Panaitescu în paralelă cu sin- 
tezele individuale și colective de literatură română veche apărute în ulti- 
mul sfert de veac va înregistra cît de întins și de important este aportul 
său la progresul disciplinei. 

Aceasta justifică din plin inițiativa de a repune în circulaţie, într-o 
ediție larg accesibilă și ușor de consultat, toate contribuţiile sale impor- 
tante în domeniul istoriei culturii vechi românești. Unele au apărut cu 
zeci de ani în urmă, în limbi străine și în publicaţii inaccesibile azi afară 
de marile biblioteci; altele sint risipite ca prefețe de ediţii, comunicări la 
congrese internaţionale, note polemice. Reunirea și orînduirea lor pentru 
prima dată astfel incit să lase să se vadă principalele direcţii de cercetare, 
precum și imaginea de ansamblu asupra evoluţiei culturii noastre care 
se poate desprinde dintr-insele este nu numai un act de cultură, pentru 
care cititorii și cercetătorii literaturii noastre vechi rămin îndatoraţi 
Editurii Minerva dar și o contribuţie însemnată la efortul actual de a 
înțelege, în toate dimensiunile și semnificaţiile, creșterea prin veacuri 





1 Cronicile slavo-române din sec. XV—XVI publicate de Ion Bogdan. Ediţie 
revăzută şi completată de P.P. Panaitescu, București, 1959; Grigore Ureche, 
Letopiseţul Țării Moldovei. Ediţie îngrijită, studiu introductiv, indice şi glosar 
de P.P. Panaitescu, ed. I-a, 1955, ed. a II-a revăzută, 1958; Miron Costin, Opere. 
Ediţie critică cu un studiu introductiv, note, comentarii, variante, indice și 
glosar de P.P. Panaitescu, Bucureşti, 1958, ed. a II-a (în două volume) 1965. 

a culturii naţionale. Nimeni, de la Nicolae Iorga încoace, nu a pătruns 
mai adinc, pentru epoca veche, dinamica evoluţiei acestei culturi, și de 
aceea volumul de faţă nu este doar o culegere de studii: este o vastă suită 
de interpretări dirijate spre un singur ţel — cunoașterea de sine a culturii 
românești. 

Interesul lui P.P. Panaitescu pentru studiul culturii noastre vechi 
a fost timpuriu și a rămas statornic. Dacă prima sa carte a fost închinată 
cclui în care și-a mărturisit constant un maestru, un model și un alter-ego 
— Nicolae Bălcescu —, în schimb teza de doctorat, susținută la virsta 
de 25 de ani, se ocupa de Influența polonă în opera cronicarilor Grigore 
Ureche şi Miron Costin, vastă cercetare de izvoare și totodată de relaţii 
culturale româno-polone, care a înnoit din temelii unul din cele mai 
insemnate capitole de literatură veche, acela rezervat marilor cronicari 
moldoveni, Tînărul care în același an dădu la lumină, în Mélanges de 
l'École Roumaine en France, I-tre partie, monografia despre Milescu, 
iar un an mai tirziu, în aceeași publicaţie, lucrarea citată despre Petru 
Movilă, se afirma, din primul moment, ca un maestru de o pregătire 
multilaterală și de o remarcabilă precocitate ştiinţifică. P.P. Panaitescu 
folosea într-adevăr, în cercetările sale, pe lingă limbile clasice și vechea 
slavă, polona, rusa, bulgara și sirba, spre a nu mai vorbi de principalele 
limbi apusene moderne (franceză, germană, engleză, italiană). În aceste 
condiţii, el se înfățișa în epocă cu o personalitate distinctă de a tuturor 
contemporanilor, inclusiv de a celor cu care se întilnea pe acelaşi teren 
de cercetare. Căci dacă Ilie Bărbulescu, rămas unicul nume însemnat al 
slavisticii românești după moartea, în 1919, a lui Ioan Bogdan, a fostun 
filolog, cunoscător al limbilor și culturilor slave, nu era, în schimb, de 
loc istoric, n-avea erudiţia și orizontul istoric al tinărului discipol al lui 
Iorga, Pârvan, Onciul și Demostene Russo. Celălalt contemporan, mai 
pirstnic, care ne-a lăsat serioase contribuţii în aceleași chestiuni ce avea 
să le abordeze, concomitent sau ulterior, P.P. Panaitescu — ne gîndim 
la Ilie Minea!—, nu cunoștea de loc limbile slave, așa încit, dînd o lucrare 
despre Letopiseţele moldoveneşti scrise slavoneşte, a folosit exclusiv 
traducerile lui Ioan Bogdan. Aceasta însemna însă lipsa de acces la biblio- 
grafia rusă, bulgară, polonă, fără de care epoci întregi din cultura noas- 
tră veche nu pot fi studiate în contextul cultural răsăritean în care s-au 
cristalizat. În sfîrşit, singurul istoric specialist al literaturii vechi româ- 


1 Ilie Minea, Letopiseţele moldoveneşti scrise slavoneşte, Iaşi, 1925; Despre 
Dimitrie Cantemir. Omul, scriitorul, domnitorul, Iaşi, 1926; Din istoria culturii 
româneşti. Cultura moldovenească în prima jumătate a sec. XVII. Locul cronicii 
lui Ureche în istoria culturii româneşti, Iaşi, 1935. 

nești — pînă la E. Turdeanu — cunoscător al limbilor slave, Ștefan 
Ciobanu, nu a fost și un cercetător pasionat de chestiuni precis delimitate, 
mulțumindu-se, în această privinţă, cu citeva contribuţii — e adevărat 
remarcabile — la biografia lui Dosoftei și Cantemir și la relaţiile româno- 
ucrainene, și concentrindu-se, în rest, la elaborarea cursului său de lite- 
ratură veche ţinut la Universitatea din București, primul și ultimul care 
a valorificat plenar și înnoitor vasta bibliografie în limbi slave. 

P.P. Panaitescu își începea, deci, o strălucită carieră de istoric al 
culturii noastre vechi moștenind direct pe singurul înaintaș care a reunit 
în personalitatea sa cunoștințele filologului slavist cu pregătirea și vocaţia 
istoricului politic, social și cultural: Ioan Bogdan. Încă o trăsătură îl 
mai apropie de Bogdan — a cărui personalitateși operă au făcut obiectul 
prelegerii inaugurale a cursului de Istoria slavilor şi a legăturilor lor 
cu românii, început la Facultatea de litere din București la 10 februarie 
19271 — și-l deosebește net de ceilalți trei citați: anume grija pentru 
formă, 

Oricine va citi acest volum și întreaga operă a lui P.P. Panaitescu 
va constata puternicul talent de formulare și exprimare clară, sistematică, 
animată și elegantă a ideilor. hespingind calofilia stilului istoric, 
ilustrată de un Hasdeu sau lorga, P.P. Panaitescu și-a făurit un stil 
de o mare precizie, susținut de tensiunea interioară a ideii, dar încălzit 
discret de pasiunea vocației sale de cercetător plin de ambiția descoperirii 
de drumuri noi. 

Spuneam că ceea ce uimește de la început în personalitatea lui 
P.P, Panaitescu este precocitatea. Într-adevăr, cine compară ceea ce 
scria despre Cantemir în 1926 în Revue des études slaves cu monografia 
din 1958, cine parcurge succesiv comunicarea sa de tinereţe la primul 
Congres internaţional de studii slave de la Praga (1929), intitulată pro- 
granatic Literatura slavo-română și importanţa sa pentru istoria lite- 
raturilor slave, și apoi ultima sa comunicare, la al V-lea Congres inter- 
naţional al slaviștilor de la Sofia (1963), cine va citi teza de doctorat din 
1925 și studiile de maturitate despre Grigore Ureche și Miran Costin va 
constata cît de clar sînt enunțate ideile sale fundamentale, reluate apoi, 
adincite, nuanţate și amplificate la virsta maturității, 

Dosigur, ca în orice evoluţie științifică, întîlnim în opera lui P.P. 
Panaitescu pe lingă progres și consecvență, oscilaţii, șovăieli și erori. 
Este interesant de constatat în ce măsură plasarea fermă pe poziţiile mate- 


1 Joan Bogdan gi studiile de istorie slavă la români, Vălenii de Munte, 1928 
(Extras din Buletinul Comiszei Istorice a Rcm(niei, vol. VII). 

rialismului istoric — metodă de cercetare pe care o elogia fără echivoc 
în conferinţa din 1928 la Institutul Social Român — a determinat un 
salt calitativ vădit în mijloacele sale de investigaţie și de înţelegere a feno- 
menelor. 

Fără îndoială, imaginea este prea schematică, reflectă unele opinii 
simplificatoare despre fizionomia concepţiei materialist-istorice, despre 
structura acestei concepţii, de curentă circulaţie în literatura de speciali- 
tate a vremii. Dar nu e mai puţin adevărat că sublinierea valorii sale me- 
todologice și cognitive, atunci, în 1928, nu era un fapt tocmai obișnuit, 
relevind la P.P. Panaitescu orientarea spre metodele științifice de investi- 
gare a fenomenului istoric. 

Volumul de faţă ne permitesă urmărim reluarea unor teme anteri- 
oare, în cercetările sale de după 23 august 1944, și să constatăm cum ana- 
liza cîștigă în fermitateși siguranţă. Împărtășind de la început și consec- 
pent ideea materialist-istorică a legăturilor indisolubile dintre cultură și 
baza economică pe care se dezvoltă, el o aplicase, cu rezultate concludente, 
în explicarea unor fenomene ce trezeau nedumeriri sau răstălmăciri, cum 
era de pildă „epoca slavonă“ din cultura noastră sau problema începuturi- 
lor literaturii în limba română. Dar șovăielile sint încă vizibile, istoricul 
mai crede într-o pretinsă unitate de cultură între pătura feudală și cea a 
iobagilor, nu distinge încă baza socială autohtonă, necesităţile interne ce 
au determinat primele traduceri în limba română, socotindu-le doar efectul 
unei influenţe străine. În ultimele sale cercetări, din studiul Cultura 
feudală și mai ales din ampla monografie Începuturile şi biruinţa seri- 
sului în limba română, P.P. Panaitescu reia problema în coordonate 
noi și îi dă în bună măsură o rezolvare nouă, superioară studiilor ante- 
rioare. Este bine că, în ciuda unor idei și afirmaţii depășite, s-au inclus 
în volumul de faţă și aceste studii mai vechi, fiindcă ele, pe lingă faptul 
că stabilesc prioritatea istoricului în emiterea unor idei acum de circulaţie 
curentă, ne permit să urmărim evoluţia gîndirii sale și să constatăm pro- 
gresul înregistrat în anii în care istoriografia românească și-a însușit 
conștient metoda materialismului istoric. 

Fără a intenţiona să transformăm această prefaţă într-un studiu 
detailat al contribuţiilor lui P.P. Panaitescu la progresul cercetărilor 
de literatură română veche — rostul ei fiind doar acela de a incita la 
lectura textelor aici publicate — vrem să enumerăm pe cele mai însemnate 
oglindite în prezentul volum. 

Este un lucru ușor de constatat de către oricine se documen tează 
asupra culturii veacurilor al XIV—XV I-lea, așa-zisa „epocă a slavonis- 
mului cultural“, că, după Ioan Bogdan, P.P. Panaitescu a contribuit 

ca nimeni altul a ne face să înţelegem că, în calitate de latini, n-avem nici 
a ne jena şi nici a repudia cultura scrisă în limba slavonă, cultură ce a 
creat opere originale de mare valoare, comparabile cu ale celorlalte popoare 
ce au folosit, ca limbă internaţională de cultură a Răsăritului, vechea slavă 
bisericească, Pledoaria strălucită a lui P.P. Panaitescu, însoţită de studii 
fundamentale asupra cronicilor românești în limba slavonă și asupra 
Învăţăturilor lui Neagoe Basarab — cea mai însemnată scriere româ- 
nedscă redactată în slavonă și una din cele mai insemnate ale întregii 
literaturi de limbă slavonă —, a fost încununată de succes, Cele mai noi 
sinteze de istoria literaturii române au repus în dreptul ei legitim o 
mare epocă de cultură românească exprimată — ca toate culturile evului 
mediu — într-o limbă „clasică“ inaccesibilă maselor, o limbă de clasă, 
Demonstrația magistrală pe care P.P. Panaitescu a făcut-o caracterului 
românesc și nu slav al acestei culturi în limba slavonă, este cu atit mai 
binevenită cu cit nu toată lumea s-a lămurit deplin cu privire la acest 
fapt. Întreg grupul de studii asupra culturii noastre din secolele al XV — 
XVI-lea, rinduite în prima secțiune a volumului, și care se completează 
și corectează reciproc, alcătuiește o lectură absolut necesară oricui vrea 
să-și explice fenomenul cultural românesc din cele mai vechi timpuri, 

În mod deosebit se cere subliniat aportul lui P.P. Panaitescu la 
valorificarea Învăţăturilor lui Neagoe Basarab, Este adevărat că teza 
sa cu privire la neautenticitatea acestei scrieri nu se mai poate susţine 
acum, cercetările din ultimii ani infirmind-o categoric, Dar nu e mai 
puţin adevărat că lui P.P. Panaitescu și nu altcuiva i se datoresc cele 
mai serioase observaţii cu privire la personalitatea lui Neagoe Basarab 
și la conţinutul social-politic al operei ce i se atribuie. Progresul, chiar 
în direcţie contrară unora din tezele lui P.P.Panaitescu, a devenii posibil 
nu o dată tocmai fiindcă s-au avut în vedere cercetările sale. Ela rezultat, 
paradoxal, din eforturi de a găsi contraargumente la argumentele ilustru- 
lui savant, Nu trebuie uitat, apoi, că datorită lui P.P. Panaitescu 
această scriere a putut fi consultată cu ușurință în ultimii ani în versiunea 
ei originală, reeditată după ediţia Lavrov și însoţită de prima traducere 
modernă, datorată editorului Cronicilor slavo-române din sec. XV— 
XVI (1959). 

Pentru perioada trecerii de la cultura în limba slavonă la cultura 
tn limba română, studiile lui P.P. Panaitescu și în special ampla mono- 
grafie din 1965 sint de neocolit. El a stabilit baza socială a fenomenului 
și procesele fun damentale care au dus la triumful limbii române, chiar 
dacă teoria formulată în legătură cu rolul nobilimii din Maramureș 
rămîne o ipoteză puţin probabilă. Dar, ca de obicei, și acolo unde teoria 

proprie este contestabilă, imensa erudiție ce-i stă în sprijin, spiritul viu, 
scormonitor, fecund în sugestii și în perspective originale, este profitabil 
în cel mai înalt grad cititorului, fie că acceptă sau nu mersul demon- 
strației. 

Se întimplă uneori și fenomenul invers: o idee justă, o intuiţie, o 
sugestie, aparţinind altor cercetători și apărută cu zeci de ani în urmă, 
devine teorie consolidată și argumentată, se impune, numai fiindcă 
a fost reactualizată de P.P. Panaitescu și s-a întemeiat pe erudiţia și 
forţa sa de argumentare. Este cazul tezei emise de Dimitrie Onciul și 
G. Pascu, potrivit căreia Letopiseţul Ţării Româneşti n-a fost alcătuit 
în vremea lui Şerban Cantacuzino, ci a lui Matei Basarab. Nimeni n-a 
dat atenţie acestei păreri pînă cînd, intr-un studiu de excepţională vir- 
tuozitate științifică şi de importanţă egală marilor lucrări despre cronicile 
muntene pe care le datorăm lui N. Iorga și C. Giurescu, P.P., Panaitescu 
a demonstrat categoric această realitate. Recent, Virgil Cândea a adus și 
proba materială decisivă: Patriarhul Macarie de Antiohia, care a uizitat 
Țările Române în vremea lui Matei Basarab, a cunoscut această cronică 
a țării, rezumind-o în limba arabă. Textul se găsește într-un manuscris 
din Liban și a fost editat recent în traducere românească de Virgil 
Cândea.! Nu se putea o confirmare mai elocventă a teoriei argumentate 
de P.P. Panaitescu.? I se poate aplica, astfel, lui P.P. Panaitescu observa- 
ţia pe care o făcea Nicolae Iorga în legătură cu Miron Costin și ideea 
latinităţii românilor, preluată de la Ureche, dar impusă abia de marele 
cărturar din a doua jumătate asecolului al XV II-lea: „Meritulunei idei 
revine nu aceluia care abia a întrevăzut-o, ci acelui care a făcut-o vizibilă 
tuturor“, 

Nu se poate scrie despre Grigore Ureche și Miron Costin fără a începe 
prin a citi studiile lui P.P. Panaitescu. Marea monografie — teză de 
doctorat din 1925 n-a putut fi inclusă în volumul de faţă (sperăm ca Edi- 
tura Minerva sau altă editură să ia asupră-i sarcina reeditării), dar se 
reproduc aici cele două studii introductive la ediţiile lui Grigore Ureche 
și Miron Costin. Ele sint veritabile micromonografii care ne oferă sinteza 
ideilor și cercetărilor anterioare. Este de ajuns să citească cineva cum se 


1 În Studii, tomul 23, 1970, Nr. 4, p. 681—692, 

2 În a:elași studiu însă istorizul a în“ercat să demonstreze că Istoriile 
domnilor Țării Româneşti aparțin, pină la 1688, unui anonin, şi nu lui 
Radu Popescu, teză ce se găsește infirmată în cercetările recente ale lîniru- 
lui Dragoş Sebastian Neamţu (vezi „România literară“ nr. 52]1939). Faptul 
nu anulează totuși nenumăratele consideraţii juste care se pot gisi şi în 
această parte a studiului Începuturile istoriografiei în Țara Românească. 

3 Istoria literaturii româneşti, vol. I, ed, II-a, București, 1925, p, 287. 

scria despre Ureche și Costin înainte și cum s-a scris după apariţia tezei 
din 1925, și este suficient să compare studiile aici publicate cu capitolele 
similare din sintezele recente de literatură română veche, pentru a apre- 
cia contribuţia lui P.P. Panaitescu la determinarea structurii, izvoarelor 
și conținutului ideologic al celor mai importante cronici românești din 
secolul al XVII-lea. Lui P.P. Panaitescu i se datorește demonstrarea 
definitivă a paternităţii lui Grigore Ureche asupra cronicii care-i poartă 
numele și reducerea lui Simion Dascălul la proporţiile reale, foarte 
mărunte, cu care este prezent în elaborarea cronicii. Nu este de prisos să 
menţionăm nici faptul că, dindu-ne cele mai bune — pină în momentul 
de faţă — ediţii din Grigore Ureche și Miron Costin și reușind să facă a 
apărea aceste ediţii în tiraje accesibile unui mare număr de cititori, P.P. 
Panaitescu a devenit un eficient popularizator al literaturii noastre 
vechi. De altfel, prima ediţie din cronica lui Grigore Ureche, apărută 
în 1955, a fost evenimentul inaugural al unei vaste acţiuni de valorifi- 
care a culturii vechi românești, iniţiată de fosta Editură pentru Litera- 
tură și la care s-au asociat ulterior Editura Academiei, Editura Științifică 
și Editura Tineretului. 

În sfirșit, citeva cuvinte despre studiile privind relaţiile culturale 
româno-slave. Numai unele sint incluse în volum, deoarece amplele mono- 
grafii despre Milescu și Petru Movilă ca şi întinsul studiu despre 
Sinopsisul de la Kiev și cronica lui Gh. Bruncovici își vor găsi 
locul într-un volum aparte. Cite sint, ele demonstrează clar spi- 
ritul în care P,P. Panaitescu a înţeles să studieze aceste relaţii: cu 
convingerea că, în acest spaţiu sud-est și est-european, românii n-au 
fost un receptacul de influenţe, ci o prezenţă activă, care a știut să împru: 
mute de la alţii ceea ce era valoros și folositor, dindu-le la rindul lor 
valori incontestabile cu rol însemnat și în alte culturi. Modul în care 
tinărul de 26 de ani a schiţat situația lui Dimitrie Cantemir în cadrul 
societăţii și culturii ruse din vremea lui Petru cel Mare a rămas același 
și în monografia din 1958. Cantemir n-a fost, în viziunea lui Petre P. 
Panaitescu, un exilat, un rătăcit printre „barbari“, ispășindu-și o eroare 
de apreciere a raporturilor de forţe politice pe arena Sud-Estului european. 
El a fost un participant activ la reformele lui Petru cel Mare, intr-o 
Rusie aflată în plină efervescenţă a modernizării și în al cărei climat 
de interes pentru știință opera lui Cantemir a crescut la dimensiuni 
europene. La rindu-i, savantul român a devenit un sfetnic ascultat și 
un factor important al vieţii politice și culturale rusești. Cu aceeaşi 
fermă convingere în valorile vechii noastre culturi este prezentată perso- 
nalitatea lui Petru Movilă, sintetizindu-se, în articolul ce apare aici, 

și unele din ideile expuse în lucrarea din 1926, la care se adaugă însă 
informaţii noi, revelatoare, asupra conștiinței românești a marelui 
ierarh. 

Convins de la început că istoria culturii române vechi nu poate fi 
înțeleasă fără o cunoaștere aprofundată a culturilor vecine, în special 
slave, și a relaţiilor românilor cu acestea (in care scop și-a dobindit o 
pregătire de slavist ce-i asigură originalitatea și succesul), P.P. Panaitescu 
a fost la fel de convins — și a demonstrat-o — că, cu cit această cunoaș- 
tere va fi mai adincită, cu atit mai luminoasă va apărea cultura română 
proiectată pe fundalul universal al culturilor din răsăritul și sud-estul 
Europei. 

La 14 noiembrie 1967 P.P. Panaitescu s-a stins. În schimb, gindurile 
sale pulsează vii din paginile operei ce ne-a lăsat-o, și lecţia sa este mereu 
actuală pentru urmași. Numărindu-mă printre cei care i-au fost apropiaţi 
fără servilism în idei, păstrindu-ne reciproc stima și convingerile, aș fi 
fericit dacă paginile de faţă ar indemna la lectura acestei preţioase cărți 
pe cit mai mulți dintre iubitorii trecutului nostru de veche cultură. Le 
consider, totodată, un omagiu al generaţiei noi, omagiu pe care cel ce a 
fost P.P. Panaitescu, unul din marii istorici români și cel mai mare 
istoric al culturii vechi românești în epoca sa, îl merită cu prisosință. 


DAN ZAMFIRESCU 

NOTĂ ASUPRA EDIŢIEI 


Am ales și reunit în acest volum cele mai importante studii privind 
istoria vechii culturi românești ale istoricului și slavistului 
P.P. Panaitescu, Cu excepţia marilor monografii (Influenţa polonă în 
opera şi personalitatea cronicarilor Grigore Ureche şi Miron Costin, 
București, 1925, Nicolas Spathar Milescu, Paris, 1925, L'influence de 
l'oeuvre de Pierre Mogila archevêque de Kiev, dans les Principautes 
Roumains, Paris, 1926, Dimitrie Cantemir, Viaţa şi opera, București, 
1958, Începuturile şi biruinţa scrisului în limba română, București, 
1965) și a ultimei sale lucrări de sinteză: Introducere la istoria culturii 
românești, București, 1969, nu lipsește din această ediţie nici una din 
contribuţiile esențiale aduse de P.P. Panaitescu la progresul cercetării 
și înţelegerii culturii vechi românești. Am lăsat în afara ediţiei articolele 
de importanţă mai restrinsă, precum și recenziile — unele din ele adevă- 
rate studii — pe care specialiștii le pot consulta ușor în biblioteci, dar 
care pentru marele public prezintă un interes mai redus, Cum ediţia este 
însoţită de bibliografia operei lui P.P. Panaitescu (întocmită în 1965 
de Dan Zamfirescu în colaborare cu soțul meu), ea va înlesni cercetarea 
acestor titluri neincluse în volum. 

Comunicarea în limba franceză la Praga am tradus-o încercînd să-i 
dau stilul autorului din lucrările sale în limba română, Alte trei texte, 
apărute în Romanoslavica în limbile franceză și rusă, se tipăresc după 
versiunea lor românească originală, păstrată în arhiva Asociaţiei Slaviș- 
tilor din Republica Socialistă România, confruntată cu textul tipărit . 
Un text — despre Învățăturile lui Neagoe Basarab —este inedit, Datind 
din 1961, el trebuia să apară în volumul I al Istoriei literaturii române, 
pentru care fusese predat, dar ulterior s-a renunţat la el. Publicindu-l, 

înlesnim  cunocșterea unui moment important din evoluţia gîndirii 
lui P.P. Panaitescu în legătură cu această operă fundamentală a 
vechii culturi românești. Tocmai pentru a se putea urmări evoluţia punc- 
telor sale de vedere și a se stabili mai clar contribuţia sa la luminarea 
figurii voievodului român din secolul al XVI-lea și a operei ce i se atribuie, 
am reprodus aici toate lucrările sale în această problemă. 

Volumul este împărțit în trei secțiuni, după cele trei direcţii princi- 
pale ale cercetărilor lui P.P. Panaitescu în domeniul culturii vechi 
românești: I. Cultura în limba slavonă din secolele XV—XVI, I. 
Cultura în limba română din secolul XVII, ZI. Relaţiile culturale 
româno-slave. 

Am așezat în fruntea volumului conferința ţinută în 1928 la Insti- 
tutul Social Român. 

În încheiere, vreau să mulțumesc în modul cel mai călduros Editurii 
Minerva care a primit cu atita înţelegere proiectul acestei cărţi și i-a 
înlesnit înfăptuirea fără întirzieri. De asemeni, lui Dan Zamfirescu» 
pentru sprijinul acordat în problemele de specialitate ridicate de 
pregătirea ccestei ediţii. 


SILVIA P. PANAITESCU 

ISTORIE ȘI CULTURĂ 


Deoarece titlul acestei conferințe: Istorie și cultură, 
ar putea da loc la confuzii, sint dator înainte de toate să 
lămuresc termenii problemei. Nu este vorba de istorie cu 
disciplină, istoriografie, ci de subiectul acestei discipline: 
trecutul însuşi al omenirii. 

Înţelegem prin istorie complexul de fapte de ordin cultu- 
ral (cultură materială și intelectuală), precum și cel de ordin 
politic, care a precedat situația de azi. lar cultura în sens 
larg ar fi complexul tuturor manifestărilor omenești crea- 
toare. 

În acest sens problema care se pune pentru noi este urmă- 
toarea: în ce legătură stă acest complex din trecut cu cul- 
tura de azi, sau, cu alte cuvinte, dacă este o continuitate în 
cultură, în ce măsură și cum se explică. Evident nu poate fi 
vorba să opunem doi termeni care influențează unul asupra 
altuia: istorie gi cultură, ei sînt identici: prin istorie înţe- 
legem cultura din trecut. 

Azi chiar cei neobișnuiţi cu cercetările filozofice gi 
istorice vor spune că prezentul culturii nu e altceva decit 
un moment al evoluţiei ei, o continuare a trecutului. Dar 
această privire evoluționistă a chestiunii n-a existat întot- 
deauna în conștiința istoricilor şi filozofilor. Nu s-a văzut 
decît relativ tîrziu legătura de la cauză la efect în înșirarea în 
timp a instituţiilor şi a faptelor istorice, sau, cum ar spune 
Xenopol, cauzalitatea în succesiune. 

Istoricii mai vechi căutau să învie trecutul, nu să lă- 
murească o evoluţie. Istoria era o serie de portrete biografice, 
o frescă frumoasă, pe care se perindau eroi, costume, castele: 
era o evocare, nu explicare. Concepţia de evoluţie în istoria 
omenirii a fost împrumutată de istorici din alte discipline. 

În veacul al XIX-lea, darvinismul punînd bazele evolu- 
ționismului în științele naturale (zoologie, botanică), a 
influenţat și istoria. De asemenea progresele astronomiei şi 
ale geologiei au creat o serie de științe de evoluţie, al căror 
obiect se dezvoltă în timp spre deosebire de ştiinţele statice: 
matematica, fizica, chimia... Totuși, introducerea concepţiei 
de evoluţie în istoriea întimpinat multe greutăţi și lămurirea 
lor ne va lămuri în parte însăși problema. Mai întîi, cum să 
aplici oamenilor ginditori și cu voinţă, procedee aplicabile 
pietrelor, straturilor geologice? Doctrina filozofică a 
determinismului voinţei, acţiunea omului determinată de 
mediul geografic, economic, psihologic, ereditar, permite 
înlăturarea greutăţii și însumarea istoriei între științele 
de evoluție. Pe de altă parte, sub influența progreselor 
democraţiei, trecutul n-a mai fost văzut ca o succesiune de 
acțiuni izolate ale personalităţilor, ci ca o acţiune colectivă 
a maselor. Opera lor este cultura; concepția aceasta se nu- 
meşte în istorie „istorie culturală“. 

În sfîrşit, interesul pentru chestiunile sociale a făcut 
să se vadă că în trecut nu sînt numai fapte, ci şi instituții 
care formează un tot ce evoluează într-un anume chip şi 
că aceste instituţii sint mai importante ca faptele istorice 
de pildă: biserica, statul, proprietatea etc. Unii cercetători 
văd în istorie un fel de dualism: o parte a istoriei care ar 
putea fi tratată ca știință, altă parte care scapă de sub 
controlul metodelor ştiinţifice. De o parte ar fi rolul mase- 
lor, al societăţii, de alta acela al personalităţilor izolate. 
De o parte ar sta instituţiile, de cealaltă faptele istorice. 

În realitate însă personalităţile sînt legate de societate, 
dacă nu întotdeauna prin geneza creaţiei lor culturale, 
atunci prin primirea, acceptarea acţiunii lor. Cît privește 
faptele, ele se pot însuma în instituţii, dindu-se acestora 
un sens mai larg. Înseși faptele politice, istoria politică, 
intră în cadrul „istoriei culturale“, dacă le subsumăm con- 
cepţiilor politice şi influențelor economice. 

De altfel încă înainte de pătrunderea acestor concepţii 
prin canalul ştiinţei exista în conștiința publică ideea că 
este o continuitate în evoluția culturii. Coborirea acestei 
concepții în conștiința neamurilor şi a claselor sociale o 
numim tradiţie. 


Dar a constata că în cultură există o evoluţie, nu re- 
zolvă problema. Trebuie să vedem cum vom înţelege evolu- 
ţia în istorie, care sînt factorii determinanţi ai acestei 
evoluţii. Evident există o mulțime de sisteme ale aşa-nu- 
mitei „filozofii a istoriei“, dar pe lîngă faptul că ne-ar fi 
cu neputinţă să le înşirăm în marginile acestei conferinţe, 
nu ne pot interesa decît acelea care au un interes real pentru 
explicarea evoluției istoriei omenirii. Vreau să zic, acelea 
care au suportat experienţa realităţii faptelor, care au găsit 
o aplicare largă în studiile istorice propriu-zise. Ne vom 
adresa deci istoricilor și nu filozofilor. Constatăm atunci 
că sînt trei concepţii care au adus un progres însemnat 
în ştiinţele istorice, e vorba, bineînțeles, numai de istoria 
evolutivă: concepţia idealistă, concepția materialistă, și 
cea sociologică (sau psihologică). În cele ce urmează am 
neglijat fireşte o mulțime de nuanţe care deosebesc între 
dînşii pe cercetători, pentru a putea prezenta mai clar 
aceste trei concepţii ca unitare. 

Concepţia idealistă porneşte de la idei sau concepte. 
Aceste concepte evoluează în mod independent de naţiuni, 
rase, epoci, ele evoluează în mod logic după posibilităţile 
logice ce conţin: de pildă ideea de autoritate monarhică, 
ideea de stat au o anume evoluţie care rezultă din ființa 
lor. Adevărul ar fi constituit din aceste idei, faptele ar fi 
numai aparente sau personificări. Această concepţie îşi 
găseşte deja un început de formulare în şcoala romantică 
franceză (Michelet) și mai ales (cu unele nuanțe asupra că- 
rora nu pot insista) în concepţia de „Weltgeschichte“ a lui 
Ranke. 

Marea primejdie pe care o prezintă o asemenea concepție 
pentru studiul științific e apriorismul: dacă faptele istorice 
n-au o importanță reală, nu vor mai fi studiate, iar construc- 
piile adepților acestei concepții vor fi apriorice. Totuși 
concepția idealistă, cu tot aspectul ei metafizic, care re- 

pugnă unui cercetător pozitiv, a adus multe foloase înțe- 
legerii istoriei ca știință evolutivă şi are adepţi şi azi. 

În adevăr, un asemenea concept ideal poate fi cultura 
însăși a unui popor. Consecința concepţiei idealiste pentru 
istoria culturii este că o cultură naşte, evoluează și moare 
atunci cînd și-a terminat puterile creatoare și aceasta in- 
diferent de rase și naţiuni, cauza evoluţiei și morţii găsin- 
du-se în cultura însăși. Am avut o cultură egipteană, care 
s-a născut cu încercări nerealizate, a ajuns apoi la apogeu 
în artă şi cultura pămîntului. Aceste forme fiind socotite 
perfecte, puterea de creaţie s-a oprit, cultura egipteană a 
luat un caracter hieratic, aceasta a însemnat moartea ei. 
După aceea a fost cultura greacă, înlocuită de cea romană, 
apoi de cea bizantină și medievală apuseană. Toate 
¿ceste culturi zu evoluat pînă și-au termin:t conţinutul 
creztor, Decăderea lor nu e cauzată de decăderea fiziolo- 
gică a unei rase, căci de pildă neamul grecesc, carea pro- 
dus în antichitate cultura clasică grecească, a mai produs 
apoi, după decăderea acesteia, altă cultură, cea bizantină. 
Asemenea și Italia, după cultura antică a avut şi Renaşterea. 

Ziceam că această concepţie e vie și azi, căci Spengler, 
cînd anunţă căderea culturii Occidentului, nu face decit să 
se ralieze acestei școli. 

Materialismul istoric mai poate fi numit şi concepţia 
economică a istoriei. Faptele economice, spune această doc- 
trină, determină cultura intelectuală, socială şi politică. 
Ele fiind în afară de domeniul schimbător al voinţei şi 
inteligenţei omenești, prin studiul lor se va putea da isto- 
riei un caracter în adevăr științific, se vor putea chiar face 
prevederi pentru viitor. Materialismul istoric adoptat de 
istorici a adus o imensă lărgime de orizonturi, a fost un iz- 
vor bogat de explicaţii. Civilizaţia greacă e explicată con- 
form acestei doctrine prin faptul că pămîntul Greciei sărac 
şi stîncos în care pătrunde marea, a silit pe locuitori la 
colonizare, emigrație, navigaţie. De aci legături cu toate 
celelalte culturi, experienţa, fantezia şi imaginația călă- 
torului, care vede atitea imagini înaintea ochilor. Şi pe 
lîngă aceasta și paralel cu ea raționalismul şi bunul simț 
al negustorului. De asemenea s-a explicat Renaşterea ita- 
liană prin concentrarea capitalurilor în Italia, unde ne- 
gustorii florentini, venețieni, genovezi au putut crea depo- 

zite mari de numerar (de pildă rolul bancherilor Medicis 
etc.) Aceste capitaluri au permis individualităților să se 
libereze de constringerea vieţii economice medievale, con- 
stituită în bresle şi asociaţii cu legi severe. În cele spirituale 
Renașterea a fost o liberare a creaţiei individuale de vechea 
creație colectivă a Evului Mediu (catedralele de pildă), 
ca o consecinţă a liberării economice. 

Dar acolo unde materialismul istoric a avut o influenţă 
mai adîncă este în istoria claselor sociale, în revelarea ro- 
lului istoric al claselor sociale în evoluţia istorică. 

Deşi azi înlocuit în mare parte cu doctrina sociologică, 
materialismul istoric rămîne încă un însemnat ajutor al 
studiilor istorice. Nimeni nu mai neagă rolul hotăritor al 
factorilor economici, chiar în domenii înalte spirituale, 
cum ar fi religia, dar această concepție are defectul că este 
unilaterală. Faptele istorice și instituţiile sînt mult mai 
complexe și pe lîngă factorii economici sînt o serie de alte 
fapte care le produc. Pe de altă parte, factorii economici 
nu sînt numai „substructura“ celor intelectuali, „supra- 
structură“, ci aceştia din urmă pot la rîndul lor influența 
pe cei dintii. (De pildă: rolul evreilor și influenţa lor în 
viaţa economică provenită din psihologia și religia acestui 
popor, cum a arătat Werner Sombart.) 

Școala istorică sociologică. Precum idealismul istoric 
provine din filozofia hegeliană și materialismul din teo- 
riile lui Karl Marx, tot aşa şcoala istorică sociologică îşi 
are rădăcinile în sociologia franceză (în special în operele 
lui Durkheim). Reprezentantul cel mai însemnat al acestei 
şcoli este Karl Lamprechti. Lamprecht constată că toate 
manifestările culturii unui popor sau ale unei societăţi 
într-un anume moment sint la același diapazon, au ceva co- 
mun care le leagă, există o unitate între politică, literatură, 
artă, filozofie într-o anume epocă. De pildă, în Grecia 
războaielor medice acelaşi caracter de grandios şi eroic 
pe care-l întîlnim în istoria politică, apare în sculptura 
lui Fidias, bogată, mîndră şi grandioasă şi în tragedia lui 


1 Nu cunosc originile formaţiei spirituale a lui Lamprecht, şi nu 
ştiu dacă în adevăr a putut fi influenţat de sociologia franceză, ceea 
ce nu cred. Constat numai paralelismul între ideile aplicate de el în 
studiul trecutului şi acelea emise de sociologii francezi. 

Eschil, în care oamenii se măsoară cu zeii, pe cind în epoca 
următoare cind domnește pacea asigurată de izbindă (se- 
colul lui Pericles), înfloreşte drama perfect armonioasă a 
lui Sofocle și sculptura plină de grație a lui Praxiteles. 
Care să fie cauza acestor concordanţe? Explicarea nu poate 
fi decît că toate manifestările culturale ale unei epoci sînt 
creaţia aceluiași suflet, care se oglindește în ele în chip 
asemănător. E vorba de sufletul colectiv al societăţii, care 
nu e suma sufletelor individuale, ci e ceva deosebit, deter- 
minat de anume legi: religie, stat, stare economică, influențe 
diverse. Așadar ca să studiem ştiințificeşte istoria, o vom 
considera în manifestările ei culturale (instituţii, în care 
am văzut că se pot însuma și faptele aparent izolate) şi 
pentru a înţelege motorul lor vom cerceta printr-însele 
psihologia colectivă a societăţii. 

Sufletul social evident e în continuă evoluție. Această 
metodă sociologică sau psihologică Lamprecht a numit-o 
„istorie culturală“ (Kulturgeschichte, Kulturhistorische Me- 
thode), pentru că el pune pe primul plan, instituţiile (viaţa 
sătească, orășenească, producția artistică, organizare ju- 
ridică, administrativă) și lasă pe al doilea plan istoria 
politică. Pe de altă parte, tot ca o consecinţă a teoriilor 
lui, Lamprecht consideră pe primul plan în istorie națiunea, 
elementul creator, şi pe al doilea plan numai statul, un 
produs al socie ății. Aplicată la istoria vieţii sociale a 
Germaniei în Evul Mediu, teoria lui Lamprecht a dat 
rezultate foarte serioase și azi e metoda dominantă în istorie. 
Chiar în domenii în care materialismul istoric părea că a 
dat răspunsuri definitive, „metoda istoriei culturale“ a 
aruncat lumină nouă, ca de pildă în istoria claselor sociale. 
În adevăr, pe lingă baza economică a unei clase sociale, 
istoria culturală constată și un element psihologic care 
completează caracterul unei clase. O asociaţie pur profe- 
sională nu formează o clasă, ea e constituită numai atunci 
cînd legăturile profesionale gi materiale se completează 
cu o ideologie. O clasă presupune o conștiință de solidaritate. 
Întocmai la fel o naţiune, pe lingă baza etnică are nevoie 
de o conştiinţă asemănătoare, deci un fapt de ordin psiho- 
logic, pentru a putea fi constituită. 

n istoriografia românească, Geschichte des rumâni- 
chen Volkes de N. Iorga, elev al lui Lamprecht, este în mare 

parte influențată de această teorie, aplicată pentru prima 
oară la istoria românilor. D. Iorga consideră în primul 
rind viața populară a românilor şi vechile lor instituţii 
sociale, politice, literare etc. care formează o unitate de 
ordin sufletesc peste lipsa de unitate politică a istoriei 
poporului nostru în trecut. 

Din teoria lui Lamprecht se desprind mai multe conse- 
cinţe importante pentru raportul ce-l cercetăm între istorie 
şi cultură. De vreme ce cultura e produsul sufletului colec- 
tiv şi acest suflet variază după epoci, grupări, regiuni, 
dind coloratură diferită manifestărilor culturale, conchi- 
dem la lipsa de unitate a culturii omeneşti și mai mult: 
nu există numai grade de cultură, ci şi tipuri psihologicește 
deosebite în timp ca şi în spațiu. Lamprecht personal pare 
a înclina să socoată un popor ca o unitate psihică, de unde 
cultura ar urma să aibă anume tipuri naţionale. Azi se 
vorbește de un tip de cultură latină sau franceză, anglo- 
saxonă, germană, slavă, tipuri care nu ilustrează numai 
gradul de cultură la care au ajuns aceste grupări, dar și 
temperamentele lor deosebite. Există tipuri de culturi 
care însă sînt deasupra naţiunilor, sînt internaţionale: 
cultura bizantină, cuprinzind tot Orientul ortodox în Evul 
Mediu, cultura Renaşterii, cultura occidentală de azi. 


Cu aceste consideraţii s-ar părea că am rezolvat pro- 
blema legăturii între cultură și istorie, sau mai bine zis, 
că am expus soluţiile propuse. În realitate însă, fără a 
infirma cele spuse pînă acum, lucrul este mai complex. 
Dacă am arătat cum se poate lămuri evoluţia în cultură, 
fie pe calea forţelor ideale cuprinse în cultura însăși, 
fie pe calea forțelor economice, fie pe aceea a sufletului 
colectiv creator, totuşi în calea evoluţiei sînt anume pie- 
dici, unele reale, altele închipuite, pe care va trebui să 
le examinăm. Valoarea tradiţiei, a trecutului istoric nu 
e absolută în cultură, ci el se exercită numai într-o anume 
măsură. Sint cazuri cînd tradiţia e respinsă, e renegată 
voluntar sau involuntar. 

În primul rînd avem cauze economice care rup sau schimbă 
brusc evoluția lentă a istoriei. Dacă n-ar exista aceste 
cauze şi astăzi Grecia, cu cultura ei antică ar fi în fruntea 
popoarelor civilizate, iar Anglia și Franța cu culturi mai 

noi ar fi în urmă. În realitate factorii economici provoacă 
adesea schimbări în ritmul evoluţiei și deplasări ale cen- 
trelor de cultură. În Antichitate și Evul Mediu civili- 
zația era mediteraneană, pentru că Mediterana era cel 
mai mare drum de negoţ. După descoperirile geografice 
din secolele XV-XVI, civilizaţia a devenit apuseană, pen- 
tru că porturile principale ale negoţului erau la Atlantic, 
În acest sens s-ar putea vorbi azi de „decăderea civilizaţiei 
apusene“ ca o schimbare de centru al culturii. 

Cele spuse despre acţiunea factorilor economici se aplică 
în oarecare măsură gi pentru factori de alt ordin (influenţe 
religioase etc.). 

O altă problemă privitoare la alterarea evoluţiei nor- 
male a culturii este aceea a influențelor dinafară. La un 
popor înapoiat sau cu o cultură fără puteri de rezistenţă, 
la un moment dat o influență externă pare a distruge toată 
tradiția pentru a o înlocui. Astfel s-a vorbit la noi de influ- 
ența apuseană, care a distrus și a înlocuit cu totul vechea 
tradiţie slavo-bizantină în care am trăit în Evul Mediu. 
Problema este aci, în ce relație stau tradiţia cu influen- 
ţa externă? Poate fi adoptată o cultură fără nici o evo- 
luţie premergătoare? 

Dacă admitem cu Lamprecht şi şcoala sociologică, o 
legătură de cauză la efect între sufletul societăţii și cul- 
tură, cum se poate impune acestui suflet o cultură din- 
afară? Din însăși enunţarea problemei în acest chip se 
vede că nu poate fi vorba de adoptarea unei culturi externe, 
ci numai de adaptarea ei la nevoile sufletești și economice 
ale societăţii. Pentru ilustrarea acestui fapt voi alege un 
exemplu din istoria culturii românești şi-mi veţi permite 
să insist ceva mai mult asupra acestei chestiuni, care ne 
interesează de aproape. 

Se socoate în genere că momentul în care cultura veche 
românească (de origine slavo-bizantină și cu elemente po- 
pulare) a fost radical înlocuită de cultura occidentală este 
de căutat cam pe la anul 1848. Atunci tinerii care învăța- 
seră în şcolile din Apus au introdus la noi viaţa politică 
occidentală, democraţie, reforme sociale, costum, idei, lite- 
ratură romantică, făcînd tabula rasa din tot trecutul. Un 
istoric care examinează mai amănunţit lucrurile vede că 
nu e tocmai așa. Revoluția franceză de la 1848 a fost făcută 

pentru liberarea politică a cetăţenilor, a avut un scop libe- 
ral-politic. La noi problema era alta: nu aveam libertatea 
națională; şi atunci vedem cum idealul tinerilor se modi- 
fică sub presiunea nevoilor de acasă, ei luptă, după citeva 
rătăciri, pentru un scop de libertate națională. În direcţia 
socială, revendicările cele mai însemnate pe acest teren 
în Apus erau acelea ale clasei industriale; la noi erau 
revendicările agrare ale clasei ţărăneşti. Și aci un Bălcescu, 
un Kogălniceanu crescuţi în idei apusene, devin promo- 
torii împroprietăririi ţăranilor, pronunţată şi în Procla- 
maţia de la Islaz-la 1848. În domeniul literaturii se întim- 
plă același lucru: Alecsandri, Russo, Kogălniceanu, Băl- 
cescu sînt hrăniți de literatura romantică apuseană. La 
noi însă aceiași oameni: Alecsandri publică poeziile popu- 
lare, Kogălniceanu, cronici, Russo revelează frumusețea 
naturii românești, Bălcescu evocă figurile din istoria noas- 
tră. Așadar, cînd privim lucrurile mai de aproape consta- 
tăm că influența străină a trezit tradiția naţională, s-a 
adaptat nevoilor economice, politice și culturale ale nea- 
mului. Şi nici nu se putea altfel: trecutul nu se poate 
suprima. 

Sînt însă forţe în societate care caută în mod conștient 
ruperea evoluţiei, ruperea legăturii între istorie şi cultură. 
Acestea sînt de diferite feluri. Sint individualităţi anar- 
hice care își închipuie că pot scăpa de lanţul determinis- 
mului social; sint spirite ca J. J. Rousseau care cred că 
tradiţia, cultura sint o împovărare, o falsificare a naturii 
curate din punct de vedere moral al omului primitiv. 

Mai interesantă din punctul nostru de vedere este ches- 
tiunea luptei între „anciens et modernes“, lupta forţelor 
creatoare tinere împotriva tradiției. 

Sînt unele culturi unde tradiţia, trecutul sint aşa de 
bogate încît înăbușă cultura prezentă, produc o imposibi- 
litate a contimporanilor să se măsoare cu tezaurul de înţe- 
lepciune și de talente ale trecutului. Atunci se produce 
sau blazare sau revoltă: căutări de căi cu totul noi și ex- 
centrice de creaţie. O asemenea cultură o numim bătriînă. 
În Grecia am auzit această frază spusă de un om inteli- 
gent, care-și dădea seama de o asemenea situație: „Toată 
lumea vine să ne viziteze ţara pentru amintirile antichi- 
tății, iar noi, grecii de azi, avem impresia că sîntem nu- 

mai paznicii unui muzeu“. De altfel existenţa în Italia a 
unor curente de exagerare excentrică în artă și literatură 
sînt de asemenea rezultatul unei reacţii împotriva trecu- 
tului prea apăsător. 

În altă direcţie iarăşi se produce o negare a trecutului, 
o încercare de a rupe legătura între istorie gi cultură. De 
data aceasta rezistența e din domeniul luptelor sociale, 
Sint clase sociale noi pentru cultură și pentru stăpinire 
care se ridică. Ele nu au participat la crearea valorilor 
culturale din trecut, nu se recunosc în această cultură şi 
bănuiesc că ea este încă un instrument de stăpînire a ve- 
chilor stăpinitori. De aceea resping trecutul. În această 
ordine de idei este lupta dusă de democrație în Franţa și 
aiurea împotriva studiilor clasice. Acestea, se spune, ar 
trebui înlocuite cu studii mai reale, mai tehnice, adică 
mai apropiate de mediul din care au ieșit clasele demo- 
crației. 


Nu am putut decît să schițez foarte sumar citeva aspecte 
ale acestei lupte, ale forțelor care caută să împiedice sau 
să modifice evoluţia culturii. Trebuie să spunem că în 
istoria culturală, odată ce i-am înţeles motorul: forțe eco- 
nomice, suflet colectiv, nu pot interveni revoluţii în afară 
de acțiunea acestor forţe. Revoluţiile istorice sint numai 
aparente. O societate se poate dezbăra de forme culturale 
create de trecut și care nu mai corespund stadiului evolu- 
ției în care se află, dar nu poate reacționa împotriva sufle- 
tului său. Întocmai precum acele unui ceasornic nu par- 
curg cadranul orelor printr-o lentă alunecare, ci prin mici 
salturi regulate, la fel în viaţa culturii se constată salturi, 
care însă privite bine nu formează decit mișcări abia per- 
ceptibile în evoluţia istorică a culturii. 


1928 

LITERATURA SLAVO-ROMÂNĂ 
(SECOLELE AL XV-LEA—AL XVII-LEA) 
ŞI IMPORTANȚA SA PENTRU ISTORIA 

LITERATURILOR SLAVE 


Literatura slavo-română, adică literatura scrisă în limba 
slavă (cu precădere medio-bulgară) în Țara Românească și 
Moldova, este destul de slab cunoscută. Istoricii literaturilor 
slave nu se ocupă de ea, considerînd-o produsul unui popor 
neslav ; istoricii literaturii române o neglijează, pentru că 
nu e scrisă în românește. Cu toate acestea, ea constituie un 
fenomen destul de curios și de interesant: un popor de limbă 
romanică, românii, adoptă slavona ca limbă literară vreme 
de trei secole, şi, ceva mai mult, această literatură conține 
opere originale scrise de către români. Vom încerca să demon- 
străm în aceste citeva pagini că literatura slavo-română 
este un capitol aparte în istoria literaturilor slave, și că, 
pe de altă parte, ea constituie prefața literaturii române, 
ceea ce o face să merite atenţia slaviștilor precum şi a isto- 
ricilor literaturii române, care au neglijat-o pe nedrept. 


ORIGINILE INFLUENȚEI LITERARE SLAVE 
LA ROMÂNI 


Problema originilor influenței literare slave la români 
e foarte obscură. După teoria savantului bulgar Miletici, 
ar fi vorba de o influenţă etnică și nu pur literară, adică 
limba slavonă ar fi, la români, o limbă vie, vorbită de nobi- 
lime și de o parte a populaţiei, care rămăsese bulgară pînă 

la sfîrşitul veacului al XV-lea.! Această ipoteză a fost com- 
bătută cu argumente hotăritoare de Jire&ek?, dar lipseşte 
încă un studiu de ansamblu asupra problemei.* Vom încerca 
să schițăm în citeva linii o ipoteză care merită să fie dezvol- 
tată mai amplu cu o altă ocazie. 


Este sigur că limba slavă întrebuințată în Ţara Româ- 
nească şi Moldova este o limbă bisericească. De la biserică 
a trecut şi în literatură şi în cancelaria domnească. Problema 
care se pune este deci aceea a adoptării de către români a 
liturghiei slave. Considerată din acest punct de vedere pro- 
blema face parte din aceea mult mai vastă a expansiunii 
operei lui Metodie și Chiril. La ce dată şi pentru ce a fost 
adoptată liturghia slavă de către români, un popor de ori- 
gine şi limbă latină, iată problema care trebuie rezolvată. 
Datele istorice sînt, din nefericire, cu totul insuficiente, 
dar se poate trage o concluzie pe baza citorva fapte precise. 
Trebuie luat în considerare, în primul rînd, faptul că li- 
turghia slavă a existat la toți românii, nu numai în 
Ţara Românească și Moldova, dar și în Transilvania, și în 
genere la toţi românii din Ungaria. Această unitate de rit 
slav la toți românii impune ideea că adoptarea liturghiei 
slave este un fapt anterior cuceririi Transilvaniei de către 
unguri; ea datează dintr-o epocă în care românii trăiau în 
mici principate libere, căci această mare reformă religioasă 
nu s-ar fi putut produce sub egida coroanei apostolice a Sfin- 
tului Ștefan. Cucerirea Transilvaniei de către unguri datează 
din veacul al XI-lea, căci cele mai vechi cronici ungurești 
menționează existența în Transilvania la acea dată a cuma- 
nilor, popor turanic care nu apare în regiunile acestea decit 
în veacul al XI-lea. După nereușita încercării celor doi 
fraţi slavi în Moravia, liturghia slavă a fost „salvată“ de 


1 Miletici şi Agura, Jaxo-Pomonume u maznama caaeancrka 
nucmenocmb în C6ophux aa Hapoonu ymomeopenua, IX, Sofia, 1893, 
p. 211 şi urm. 

2 G. Jireček, Dare de seamă asupra lucrării citate mai sus, în 
Archiy fir slavische philologie, XIX, 1897, p. 598—612. 

3 O încercare de sinteză asupra acestei probleme a scris I. Bărbu- 
lescu: Curentele literare la români în perioada slavonismului cultural, 
Bucureşti, 1928. i 

4 Anonymi Belae regis Notarii Gesta Hungarorum, la Schwandtner, 
Scriptores rerum Hungaricarum, I, Viena, 1766, p. 21—22, 

către bulgari!, şi prin ei trece, cu ajutorul misionarilor, în 
Serbia şi Rusia.2 Veacurile X și XI sînt epoca de expansiunea 
liturghiei slave. Probabil că la această dată, cînd răspîndirea 
liturghiei slave are loc în direcția Rusiei, ea va fi fost adop- 
tată de români, ceea ce coincide cu ce am spus mai sus. Pro- 
pagarea operei chirilo-metodiene se făcu mai ales pe lingă 
principi, şefi de stat. Pe de altă parte, adoptarea unei litur- 
ghii oficiale, împrumutarea de către lexicul românesc a ter- 
menilor slavi privitori la ierarhia eclesiastică, cum sînt 
vlădică, liturghie, stareț etc. arată existenţa unei organizaţii 
politice, care a putut să primească liturghia slavă și să o 
adapteze românilor.? Formațiunile politice românești din 
veacurile X şi XI sînt atestate de cele mai vechi cronici un- 
gurești, care afirmă existența lor în Transilvania înaintea 
cuceririi ungureşti. Aceste cronici precum gi povestirile 
hagiografice vorbesc de existenţa în aceste regiuni a unor 
stătuleţe slavo-române, ale căror căpetenii erau slavi.4 Acest 
fapt explică adoptarea liturghiei slave în acea epocă, căci 
ar fi straniu şi excepţional ca un popor latin să o fi adoptat 
el însuşi. Trebuie să admitem că aceste mici formaţiuni de 
state erau slavo-române și că elementul slav (bulgar) era 
predominant din punct de vedere social şi politic. Slavii 
din Dacia mai existau în veacurile al X-lea şi al XI-lea ca 
element dominant, dar ar fi un anacronism să se vorbească 
de ei în veacurile al XIV-lea şi al XV-lea ca despre un ele- 
ment dominant, căci la acea epocă erau cu siguranță româ- 
nizați. 


1F. Dvornik, Les Slaves, Byzance et Rome au ]X-e siècle, Paris, 
1927, p, 312 şi urm, 

2V. Jagić, Entstehungsgeschichte der Kirchenslapischen Sprache, 
ed. II, Berlin,1913,p. 123 şi urm. Vezi despre influenţa culturii bulgare 
la acea epocă în Rusia, Mutaiciev, Kom eznpoca aa Ganzapecrume 
u3e0opu Ha pyckume nemonucuu uasecmua, în Cnucanue al Academiei 
Bulgare, TII, 1912, p. 135—148. 

3 După o teorie binecunoscută potrivit căreia românii ar îi emi- 
grat în nordul Dunării în sec. XII, ei ar fi adus cu dinşii din patria 
lor primitivă balcanică şi liturghia slavă. Totuşi, nu era posibil ca 
nişte păstori nomazi, emigranți, să fi putut întemeia o ordine ierar- 
hică, Aceasta implică neapărat existența unor formaţiuni politice 
organizate. 

£ Anonymus, citat mai sus, p. 10 şi urm. şi Chronica lui Jean de 
Thurocz, ed, Schwandiner, l, p. 116. 

Expansiunea operei chirilo-metodiene prin teritoriul 
locuit de români înspre Rusia, în veacurile al X-lea şi al 
XI-lea, poate fi dovedită şi prin faptul că unele elemente 
ale culturii bulgare, adoptate de rușii din Kiev la acea dată, 
au trecut prin mijlocirea românilor cum este cuvintul rusesc 
BoAph care înseamnă „nobil“. El nu poate deriva din 
bulgarul gsawph, ci numai prin intermediul limbii ro- 
mâne, limbă în care l+i-+vocală cade.! Pe de altă parte, 
aceasta dovedeşte încă o dată existența, în vremea aceea,a 
unei clase nobile la români și prin aceasta existența unei 
organizaţii sociale înaintate. 

De altfel expansiunea liturghiei slave înspre nord nu 
s-a produs doar în direcția Rusiei, ci şi a Ungariei, fapt ce 
poate fi dovedit prin influenţa slavă ecleziastică (de origine 
bulgară şi nu sirbă) în terminologia religioasă ungurească 
(krescanin, Isu krst, kriz, kereszt). Slavistul ungur J. Melich 
admite, într-un studiu, că acești termeni slavi au fost intro- 
duși în limba ungară prin slavii bulgari stabiliți în nordul 
Dunării şi faptul s-a petrecut chiar în veacurile al X-lea şi 
al XI-lea.? 


După românizarea slavilor din Dacia, liturghia s-a men- 
ținut la ei cu ajutorul influenţei celui de al doilea imperiu 
bulgar şi prin contactul permanent al limbii bulgare vii cu 
românii. lată de ce textele românești din veacurile al XIV- 
lea şi al XV-lea sînt scrise nu în veche slavă, ci în medio- 
bulgară, în care pătrund deseori forme neo-bulgare (pentru 
Ţara Românească), sau într-un amestec de ruteană și medio- 
bulgară (pentru Moldova). 


INFLUENȚA LITERARĂ BULGARĂ ȘI SÎRBĂ LA ROMÂNI. 


Influenţa literaturii slavilor meridionali asupra români- 
lor, înlesnită de existența liturghiei slave la acest popor, 


1 J. Venelin, O caoee Goapun, Moscova, 1849, p. 8 și J. Trifonov, 
Kon eonpoca aa cmapoboneapeko2o Goapun; în Cnucanue na Gonzap- 
crama Arkademua na hayxume, sect. ist. tom, XXVI, Sofia, 1923, 

„13. 
: 2 J. Melich, Die Herkunft der slavischen Lehnwörter in ungarischen 
Sprache, Archiv fur slavische Philologie, XXXII, 1910, p. 92 şi urm., 
p. 95—99 şi 102. 

este o urmare a influenței bisericii slave la români. Primele 
mănăstiri românești fură întemeiate de călugări sirbi care 
împămînteniră acolo influenţa literaturii religioase a slavi- 
lor meridionali.! Arhiepiscopul moldovean Theoctist a fost 
sfinţit către 1453 la Pec?și vestitul arhiepiscop bulgar Eftimie 
era în corespondenţă cu mitropolitul Ţării Româneşti, Antim 
şi cu Nicodim, egumenul minăstirii Tismana din aceeași 
țară. Contactul călugărilor învăţaţi și al episcopilor din 
ţările române cu sîrbii şi cu bulgarii nu a fost întrerupt decit 
prin cucerirea turcă. Manuscrisele slave din Bulgaria şi Ser- 
bia erau copiate în mănăstirile româneşti, întreaga literatură 
a slavilor meridionali din Evul Mediu (nomo-canoane, vieţi 
de sfinţi, apocrife, hronografe și cronici) a fost cunoscută 
şi răspîndită în principatele româneşti.1 Cultura literară 
bizantină a pătruns la români mai întîi prin intermediul 
traducerilor slave. Cucerirea turcească la sud de Dunăre nu 
a făcut decit să grăbească spre nordul fluviului exodul gră- 
măticilor şi teologilor bulgari şi sirbi, care aduceau cu ei 
relicvele sfinţilor și manuscrisele mai de preţ. Din biserică, 
limba slavă a trecut în viaţa civilă: mănăstirile dădeau pe 
diecii cancelariei domnești şi a oraşelor. Privilegiile de pro- 
prietate imitau formularele pentru actele asemănătoare de 
la sirbi şi bulgari: corespondenţa diplomatică şi privată 
în limba slavă a principilor, a boierilor și a tirgoveţilor din 
Moldova și Țara Românească prezintă un mare interes din 
punct de vedere lingvistic și istoric și chiar din punct de 
vedere literar. 





1 Ilarion Ruvarac, Pop Nikodim der erste Klostergriider in de 
IValachei, în Archiv für slavische Philologie, XI, 1888, p. 354—363. 

2 M. Lascaris, Joachim, métropolite de Moldavie etles relations de 
l'église moldave avec le patriarcat de Peć în Académie Roumaine Bulletin 
de la section historique, XIII, 1927, p. 129—157, 

3 E. Kalu:niacki, Werke des Patriarchen von Bulgarien Euthymius, 
Viena, 1901, p. 205—224, 240 şi urm, 

4 Vezi pentru ms. slave din România A.J, Jaţimirski, Caaean- 
crue u pyccrue pykonucu pymtiucxuz GuGauomek în C6opnuk Om3e- 
nenua Pycoxozo aawka u cnoeecnocmu umn. Axa. Hayr, Tom 79, St, 
Petersburg, 1905. 

LITERATURA RELIGIOASĂ 


Românii nu se mărginiră doar să copieze manuscrisele 
bulgare şi sirbe; există din veacul al XV-lea și pină într-al 
XVII-lea o literatură originală în limba slavonă scrisă de 
români. Această literatură este continuarea literaturilor 
bulgară și sîrbă, dar ea are un caracter original. Operele în 
limba slavonă alcătuite în România nu sînt prea numeroase, 
dar cu toate acestea ele prezintă un interes de ordin general 
destul de însemnat. Literatura religioasă, deşi cea mai răs- 
pîndită în vremea aceea, se mărginește la copii și aproape 
că nu cunoaște manifestări originale în ţările românești. 
Acest fapt se datorește, probabil, lipsei de contact direct 
între românii din această epocă și Constantinopol, centrul 
teologiei ortodoxe. Totuși pot fi semnalate citeva excepţii. 
Mai întîi, un imn de mulțumire alcătuit pentru a fi cîntat, 
un Ilonieneo compus în slavonă de „Filotei monahul, fost 
mare logofăt al lui Mircea Voevod“. Acest imn seaflă în nu- 
meroase manuscrise din Ţara Românească, Moldova și Rusia, 
cele mai vechi datind din veacul al XV-lea.! E vorba, deci, 
de un logofăt (mare cancelar) al voievodului Mircea cel Bă- 
trîn (1386—1418) care, după obiceiul mănăstiresc, trebuia 
să aibă ca laic un nume care să înceapă cu F, ceea ce cores- 
punde cu Filos, logofătul Valahiei în 1394.2 Numele său e 
de origine greacă. 

În Moldova, în timpul domnici lui Ștefan cel Mare, se 
poate menţiona scrisoarea episcopului Vasile de Roman 
către Gherontie, arhiepiscopul Moscovei, asupra unei pro- 
bleme teologice care provocase un conflict între Gherontie 
şi marele duce Ivan III Vasilievici al Moscovei (1484).2 Mai 
pot îi menţionate încă unele cărţi de cintări religioase, 
mai ales în Moldova, ca a „protopsaltului Eustatie de la Mă- 
năstirea Putna“, scrisă în 1514, și Ilozeaanoe caoso ceamomy 


1 A.J. Jaţimirski Ma craeancruz pyxonuceii în Vuenna aanucru 
Hun. mnockoe. Ynhusepcum. omO. ucmop.-funoa., XXIV, Moscova, 
1898, citează şase manuscrise, cel mai vechi din 1493, 

2 G, Florescu, Divane domnești din Muntenia în secolul al XV-lea, 
extras din Revista Arhivelor, Bucureşti, II, 1927, p. 6. 

3 Şt. Ciobanu, Biserici vechi din Basarabia, Din bibliotecile rusești, 
1924, p. 9 şi Archiva, Iaşi, XXXII, 1925, p. 160. 

4 A. Jaţimirski, Onuco cmapunnur CAAGAHChUE U pycekuz py- 
xonuceii coâpanus II. Il[yxuna, II, Moscova, p, 46, 


18 


www.dacoromanica.ro 


u CAGBHOMI 6enuko-myuenukoy  Ioanny Ho6ony, scris în 
Moldova în 1534 de Teodosie, preotul și egumenul Mă- 
năstirii Neamţ. 

Trebuie considerate ca avind legătură cu același curent 
literar predicile lui Grigore Țamblac, de origine bulgară, 
elevul lui Eftimie al Tirnovei și mai tirziu arhiepiscop al 
Kievului. Aceste predici au fost rostite în Moldova în cursul 
unei misiuni pe care a îndeplinit-o în această ţară din însăr- 
cinarea patriarhului Constantinopolului, între 1401-1404, 
în vremea cînd eră egumen la Mănăstirea Neamţu. 
(Pantocrator)?. Predicile lui 'Țamblac sînt păstrate în manu- 
scrisul nr. 235 al Bibliotecii sinodale din Moscova, și sint 
în număr de douăzeci și una, dintre care şase sint semnate 
în calitate de egumen al Pantocratorului, altele ca episcop 
al Rusiei. Subiectele predicilor cuprind explicații asupra 
tainelor, vieții monahale, virtuţilor, comentarii asupra 
sărbătoririi sfinţilor şi o viaţă a Sfîntului Ioan cel Nou, 
patronul Moldovei, ale cărui rămășițe fuseseră transportate 
în capitala ţării tocmai în vremea aceea.* 


LITERATURA ISTORICĂ 


Genul istoric este mai bogat și mai original. Este pro- 
babil că cronici oficiale în slavonă au fost scrise atit în Țara 
Românească cît gi în Moldova, dar numai cele din această 


1 A.J. Jaţimirski, Ha cnaeancxuz pyxonuceii, loc. cit., p. 63—73. 

2 Despre Gr. Țamblac, A.J. Jaţimirski, I'puzopuii Iamn6nax, 
St. Petersburg, 1904, 502 p. operă erudită, dar lipsită de spirit critic. 
Autorul confundă două persoane distincte din care face una singură: 
pe Gr. Țamblac şi pe Gavriil, egumen de Neamţ. Vezi critica lui 
K. Radtenko în Wypraa Munucmepemeo Hapoonoeo Ilpoceeuţenua, 
1904, octombrie, p. 419—435. Un studiu mai serios este al lui S. 
intitulat Kueecxuŭ Mumpononum Ipueopui I[amGaax in Boeocaoe- 
cruŭ Becmnuk din Moscova, IV, 1895, 3, p. 52—72 şi 157—199; 
Cf. şi A. Prochaska, Obedyencya metropolity kijowskiego Grzegorza 
Camblaka zlożno Marcinowi V, în Kwartalnik Historyczny, X, 1896, 
p. 645—646; A.J. Jaţimirski, Ha ucmopuu cnaeanckoii nponoeeðu e 
Moaðasuu, St. Petersburg, 1906, Episcopul Melhisedek, Mitropolitul 
Grigore Tamblac în Revista pentru istorie, arheologie și filologie, III, 
1884, şi ampla dare de seamă critică a lui P. Sirku în /hypnaa mu- 
nucmepemea Hapodnozo npoceemenua, 1884, noiembrie, p. 106—153. 

3 Gorski şi Nevostruevy, Onucanue caaeanckux pyxonuceii Moc- 
koeckoii cunodanvnoii Gubnuomexu, Moscova, 1859, Il, p. 134—146, 

din urmă ţară s-au păstrat. Cronicile zise de la Bistriţa (cu- 
prind istoria domnilor Moldovei de la 1359 la 1506), de 
la Putna (de la 1359—1504, cu o urmare pînă în 1517), cro- 
nica moldo-polonă (scrisă în poloneză după izvoarele slavone 
din Moldova, 1359—1565), cronica moldo-rusă sau anonimă 
(1359—1507), toate scrise în veacul al XV-lea, au fost conti- 
nuate în secolul al XVI-lea de cronicile lui Macarie, episcopul 
Romanului (4504—1551), Eftimie (1542—1554),  Azarie 
(1551—1574) şi de către altele care, probabil, s-au pierdut.! 

Critica nu și-a spus încă ultimul cuvînt asupra acestor 
cronici slave.? Cronicile din secolul al XV-lea sînt, foarte 
probabil, variantele unei singure cronici, mai complete, 
după cum rezultă mai ales din identitatea unor fraze și expre- 
sii ce se referă la aceleași evenimente. Unele fapte diferă, 
dar stilul, fraze întregi sînt identice, cuvînt cu cuvint. E 
vorba, deci, să știm unde și cînd a fost scrisă această cronică 
moldovenească din veacul al XV-lea. Toată partea care 
cuprinde, în diferite variante, istoria domnilor dinaintea 
domniei glorioase a lui Ștefan cel Mare (1457—1504) este 
incompletă și redusă la detalii genealogice. Este deci pro- 
babil că această cronică a fost scrisă în timpul domniei aces- 
tui voievod, ale cărui fapte glorioase sînt povestite cu multe 
detalii şi cu simpatie. Unele amănunte, ca, de exemplu, 
menţionarea unui cutremur de pămînt „în timp ce domnul 


l Principalele ediţii sînt următoarele: I. Bogdan, Vechile cronice 
moldovenești pină la Urechia, Bucureşti, 1891 (Letopiseţul de la 
Putna, cronica moldo-rusă, moldo-polonă, a lui Macarie şi Eftimie); 
I. Bogdan, Cronice inedite atingătoare de istoria românilor, Bucureşti, 
1895 (Letopisețul de la Bistriţa, şi cronica moldo-polonă, după un 
alt manuscris). 

2 Studiile critice mai importante asupra cronicilor moldoveneşti 
sînt următoarele: Şt. Orăşanu, Ceva despre cronicile Moldovei, în Con- 
vorbiri literare, XXXI, 1897, p.513—532, 648—679; I. Minea, Cro- 
nicile moldovenești scrise slavonește, în Cercetări Istorice, Iaşi, I, 1925; 
I. Vlădescu, Izvoarele istoriei românilor, Bucureşti, 1925, p. 83—89, 
A. Jaţimirski, Die ältesten slavischen Chroniken moldavischen Ursprugs, 
Archiv fur slavische Philologie, XXX, 1909, p. 481—532; Acelaşi, 
Cxasanue expamue o Mondacczuz Iocnodapaz e Bockpecenckoŭ 
nemonucu în Ilacecmua omenenua pycck. aanko u caoe. Aka0. Hayk, 
1901, I, p. 88—119; Acelaşi Pomancxuii mumpononum Maxapuu u 
HoeoomKpiimaa €e20 cnaeahno-mondosckai nemonucv în /kypnaa Mu- 
nucmepcmea Hapo0. Ilpoceeuţenua, 1909, mai, p. 134—166; P., Sirku, 
IIa ucmopuu cnowenuu Pyccruz c Pymbinamu în ]lacecmua omð. 
Pycck. aaka u canoe. Aka. Hayk,1896, III, p. 495—542. 

era la masă“, amănunte precise ale unor martori oculari 
asupra bătăliilor etc. ne îngăduie să precizăm că cronica lui 
Ştefan cel Mare n-a fost scrisă într-o mănăstire, ci chiar la 
curtea domnului sub directa sa supraveghere. Acest fapt 
este de altfel confirmat de cronicile veacului al XVI-lea 
care sint toate scrise din ordinul domnilor și ai căror autori 
sint cunoscuţi: Macarie, episcopul Romanului, Eftimie, 
care nu este, cum a crezut editorul, episcop de Rădăuţi, ci 
omonimul său, egumenul Mănăstirii Căpriana, elevul lui 
Macarie şi însărcinat cu misiuni diplomatice de către dom- 
nul Alexandru Lăpușneanu al Moldovei!, precum şi Azarie, 
un călugăr necunoscut. Toate aceste cronici sînt scrise în 
slavă bisericească de dialect bielorus. E destul de greu de 
precizat modelele lor. De o parte pomienikurile (listele ctito- 
rilor și donatorilor mănăstirilor), dintre care cel mai vechi 
este cel de la Mănăstirea Bistriţa?, au servit ca izvor genea- 
logic cronicarilor moldoveni. Pe de altă parte, este probabil 
că analele sirbești şi bulgărești au putut servi de model cro- 
nicarilor moldoveni.* Pentru cronicile din veacul al XVI-lea, 
a fost dovedită în chip definitiv influenţa traducerii medio- 
bulgare a cronicii lui Constantin Manasse, din care cronicarii 
români au cules, pentru operele lor, epitete și fraze întregi. 
Spiritul în care sînt scrise cronicile moldovenești, este un 
spirit religios, cu numeroase invocaţii și citate pioase. Pe 
de altă parte, ele sint pătrunse de un spirit de solidaritate 
creștină: victoriile domnilor moldoveni împotriva turcilor 
sint sărbătorite ca victorii ale creștinătății întregi: dușmanii 
domnului, chiar românii din Țara Românească și polonezii, 


1 P, Sirku, op. cit., p. 495—500. 

2 Pomelnicul de la Bistriţa e publicat de Miletici şi Agura, Be- 
neacku om eðHo nayuno nomyeanbe 8% Pomshua, în Coophuk sa na- 
poðnu ymomeopenua, IX, Sofia, 1893, p. 171 și urm. Textul cunos- 
cut e o copie din sec. XVI. Începe cu data de 1407, menționează 
strămoşii prințului Alexandru (1400—1433) şi apoi familia acestuia 
în litere roşii, 

3 Existenţa cronicilor bulgare, azi pierdute,e atestată prin scri- 
soarea din 1202 a împăratului Caloian către Papa Inocenţiu III, 
„Unus fuit Petrus,alius fuit Samuel et alii, qui eas imperios preces- 
serunt, sicut în libris nostris invenimus esse scriptum“. Hurmuzaki, 
Documente, |, p. 2 cf. şi cronica bulgară din sec, XIV şi XV publicată 
de I. Bogdan, Ein Beitrag zur bulgarischen und serbischen Geschichts- 
schreibung, Archiv für slavische Philologie, XIV, nd 1891, p. 225—277. 

sint consideraţi păgini. Dimpotrivă, se poate observa pentru 
întîia oară ideea unităţii poporului român în cronica moldo- 
rusă. Începutul acestei cronici (scrisă în Moldova și copiată 
de un rus spre a fi alăturată unei compilaţii moscovite) vor- 
beşte despre origina românilor, care coboară din doi frați: 
Roman și Vlahata. Aceasta corespunde cu legenda cronica- 
rilor slavi despre cei trei frați: Leh, Ceh și Rus, care ar fi 
dat naștere popoarelor frăţeşti, leşii (polonezii), cehii şi rușii.1 
Deci, pentru cronicarul moldovean, care cunoștea poate 
legenda slavă, este personificarea celor două popoare fră- 
ţești: valahii (Vlahata) din Moldova şi românii (Roman) 
din Ţara Românească. 

Cronicile în limba slavonă din Moldova au fost traduse 
în româneşte la mijlocul veacului al XVII-lea şi au dat astfel 
naștere istoriografiei române. 


ÎNVĂŢĂTURILE VOIEVODULUI NEAGOE CĂTRE FIUL SĂU 
THEODOSIE 


O operă literară care ocupă un loc deosebit printre pro- 
ducţiile românești în slavonește este Crosa naxa3ameanua 
dw Hbeoe e0e600w. ko ebaniobaennomy cony cecen 0ewdociio, 
păstrată într-un singur manuscris al Muzeului naţional din 
Sofia.? Există și traduceri în grecește și românește care da- 
tează din veacul al XVII-lea.3 Domnul Ţării Românești, 
Neagoe (1512—1524) este închipuit dînd sfaturi fiului său 


1 Despre legenda lui Leh, Ceh şi Rus, L, Niederle, Slovanské 
Starozitnosti, ed. II., sec. ist., Praga, 1925, p. 41—42, 

2 Ponev, Onuc na pskonucume u cmaponevamnume Knu2u na 
napoonama Bunuomexa 0 Codua, Sofia, 1910, p. 260—261, Ms, 
313, Acest manuscris a fost editat de P, Lavrov, Cnoea nakaza- 
meanba e0e000w Banawckoeo Hoanna Hħeoa x cuny (Deodocurw în 
Iamamnuku  Opeeneii nucvmennocmu u uckycemea, CLII, St. Pe- 
tersburg, 1904, 

3 Traducerea românească editată de Ioan Eclisiarhul, Învățăturile 
lui Neagoe Basarab către fiul său Teodosie, Bucureşti, 1843; Hasdeu, 
Arhiva istorică, l2, p. 111, 120, 122 şi Buletinul instrucţiunii publice, 
(1866), p. 76 şi urm.; T, Codrescu, Uricarul, XXIV; N. Iorga, Învă- 
țăturile lui Neagoe vodă (Basarab) către fiul său Teodosie, Vălenii de 
Munte, 1910; Traducere greacă a manuscrisului de la mănăstirea Dio- 
nisiu, din Athos, menţionată de D, Russo: Studii bizantino-române, 
București, 1907, p. 31 şi urm. în care se dau extrase, 

Theodosie (1521—1522), despre felul cum trebuie condus 
războiul, cum trebuiesc primiţi şi trimiși solii, despre ospeţe, 
despre cum trebuie împărțită dreptatea, și mai ales despre 
conduita sa morală. Acest text este foarte important pentru 
istoria românilor, obiceiurilor și a vechii organizaţii munte- 
nești. S-a dovedit că o mare parte, mai ales aceea care vor- 
bește despre morală, este compilată după traducerile slave 
ale cărţii Kartávučis Oyamathie de Simion monahul, şi 
după mai multe cărți populare ca Varlaam şi Ioasaf, Fisio- 
logul etc.l Limba manuscrisului din Sofia este medio-bul- 
gară, dar influențată puternic de expresii și vocabular sirb. 
De exemplu, cînd autorul vorbeşte de ziua bătăliei şi a în- 
îrîngerii, întrebuințează expresia eu%oe» Genv prin care 
sîrbii denumeau marea bătălie de la Cossovo (1389), care 
a pus capăt independenţei lor.2 Paternitatea lui Neagoe 
asupra acestei opere a fost contestată. Deși nu avem încă o 
ediţie critică a textului slav și a traducerilor română și greacă 
puse una în faţa alteia, ceea ce ne-ar îngădui să rezolvăm 
această problemă în deplină cunoștință de cauză, argumen- 
tele profesorului D. Russo din București împotriva paterni- 
tăţii voievodului Neagoe par a fi hotăriîtoare.3 Opera a fost 
scrisă probabil în a doua jumătate a veacului al XVI-lea, 
în slavonește, de un călugăr învăţat, în una din ctitoriile 
religioase ale voievodului Neagoe și a fost atribuită acestuia 
din pricina cultului care îi era închinat în aceste mănăstiri 
pe care le zidise. 


1 D, Russo, op. cit, 

2P, Lavrov, Caoea naxasameabnua studiu, în Ymenue e O6- 
apecmee ucmopuu u Opeenocmei Pocc., 1896, IV, p. 10. 

3 D, Russo, Studii bizantino-române, Buc., 1907, p. 40, şiurm.; 
Acelaşi, Studii și critice, Buc., 1910, p. 6. şi 26. Cf.şi celelalte studii 
critice asupra Învăţăturilor lui Neagoe; Sîrku, K eonpocy o noâ- 
aunHuke noyuenuŭ Banawckoeo zocnodapa Hoanna Hazoe K ceoemy 
cbiny Deodocurw în  Mavecmua omô.  Pycck. sawka u cnosechocmu, 
Hup. Ax. Hayk, V, 1900, p. 1284—1307; P.A. Lavrov, op. 
cit; A. Jațimirski, Basawckuŭ Mapk Aepenuii u ezo noyuenus 
în Haeecmua citate mai sus, X, 19054, p. 339 și urm. ; St. Romanski, 
DBoneapckama kHumhuhna 65 PombHua u €Ouo HeuHo npouasedenue 
în Maeecmua na cemunap no caae. (Dunonoeua (publicate de L, 
Miletici), Sofia, I, 1905, p. 1—100; acelaşi, Mahnreden des walachis- 
chen Woywoden NEgoe Basarab an seinen Sohn Theodosios, în XIII, 
Jahresbericht des Instituts für rumânische Sprache zu Leipzig, (publi- 
cat de G. Weigand), Leipzig, 1908, p. 113—194. 

LITERATURA JURIDICĂ 


Codurile de legi bizantine traduse în slavă, mai ales ace- 
lea care privesc dreptul religios, au circulat în manuscrise, 
copiate adesea în ţările române. Nu se poate constata o ino- 
vație românească în acest domeniu, Syntagma lui Matei 
Vlastares deţinînd autoritatea și trebuind să rămînă neschim- 
bată. Totuşi, în 1556, ţarul Rusiei Ivan IV se adresase dom- 
nului Moldovei, Alexandru, rugîndu-l să-i procure un manu- 
scris al Syntagmei în care articolele să fie așezate în ordine 
alfabetică după alfabetul slav. Domnul a însărcinat pe epis- 
copul Macarie (autorul cronicii) cu această modificare. Re- 
zultatul acestei lucrări este un manuscris păstrat la Lvovl. . 


TIPOGRAFIILE SLAVE ÎN PRINCIPATELE ROMÂNE. 


Cind, la începutul veacului al XVI-lea (începînd din 
1508), tipografia a fost introdusă la români, primele cărţi 
publicate de cercurile domnești erau scrise în slavonă.? În 
1508, voievodul Radu al Ţării Românești (1496—1508) puse 
să se imprime în capitala sa un Liturghieră, tipografia fiind 
condusă de călugărul Macarie. Tăietura literelor slave amin- 
tește imprimeriile din Veneţia, deși e puţin probabil ca Ma- 
carie din Țara Românească să fie același cu Macarie din 
Muntenegru, cum s-a pretins. Macarie din Muntenegru tipă- 
regte şi el între anii 1494—1496 cărţi slave cu litere tăiate 
la Veneţia, dar forma lor este deosebită. Astfel, prima carte 
imprimată în slavonește în România nu a fost decit cu 17 
ani posterioară primei cărţi imprimate cu caractere slave 
(Evanghelia lui Ostromir, 1491). 

Tipografia lui Macarie funcționează pînă în 1542. Evan- 
ghelia lui Neagoe Basarab din 1512 dă acestui domn titlul 


„A. J. Jaţimirski, Tpueopuii HMamnax, p. 289—290. 

2 Pentru tot ceea ce priveşte vechile cărţi tipărite în România, 
Bianu şi Hodoş, Bibliografia românească veche, trei volume, Bucureşti, 
1903—1912, 

3 Bianu şi Hodoş, op. cit., I, p. 4 ṣì urm. 

4 V, Jagici, Der erste Cetinjer Kirchendruck vom Jahre 1494, în 
Denkschriften der keiserl. Akademie d. Wissenschaften, Philos. -histor. 
Klasse, XLIII, Viena, 189%, p. 6. 

sîrb de „stăpîn al Podunaviei“, ceea ce dovedește influența 
sirbă asupra vechii tipografii românești.! 

În adevăr, în 1545, începe activitatea unei noi tipografii 
slave în Ţara Românească, condusă de Dimitrie Liubavi€ 
Bojidari, tot un sîrb.2 Această imprimerie a publicat cărți 
pentru uz bisericesc nu numai pentru domnul Țării Româ- 
nești, dar şi pentru vecinul său din Moldova. Aceleași cărți 
apar cu frontispicii diferite, unul redînd armele și numele 
voievodului moldovean, celălalt ale voievodului din Țara 
Românească.? 

În a doua jumătatea veacului al XVI-lea, cărţile slavone 
au fost imprimate şi pentru românii din Transilvania de 
către diaconul Coresi, fiul său Șerban și elevul său Lorinţ, 
care au lucrat la Bragov, în Transilvania şi de asemeni în 
Țara Românească unde au tipărit cărți slave și româneşti 
(1560—1588).4 


RENAŞTEREA LITERATURII SLAVE ÎN ROMÂNIA 
ÎN VEACUL AL XVII-LEA 


Limba slavonă începe să fie înlocuită prin limba română 
în cursul veacului al XVI-lea, atit ca limbă bisericească cit 
şi în actele publice și private. Chiar textele ce sînt încă scrise 
în slavonă ne înfățișează, la sfirşitul acestui secol, o limbă 
barbară. Cauza acestei schimbări este mai ales lipsa de con- 
tact cu cultura sîrbilor și a bulgarilor, care, după pierderea 
independenţei lor, încetaseră să mai producă o cultură lite- 
rară. Cu toate acestea, către mijlocul veacului al XVII-lea 
s-a produs în țările române, mai ales în Ţara Românească 
sub domnia lui Matei Basarab (1633—1654) o încercare de 
renaștere a literaturii slave. Această mişcare s-a datorat 
influenței academiei ortodoxe din Kiev, întemeiată în acea 
epocă de un român, arhiepiscopul Petru Movilă. Petru Mo- 
vilă dărui principilor români mai multe tipografii, care fură 


1 Bianu şi Hodoș, op. cit., I, p. 18; cf. St. Novakovici, Cpnexu 
umamnapu y Pymynuu în Toduwbuya Hukone Yynuya, XVII, Bel- 
grad, 1898. 

Bianu şi Hodoş op. cit., I, p. 23 şi urm, 

3 Ibidem, I, p. 512 şi 514. 

4 Ibidem, I, p. 53 şi urm, 

conduse de tipografi ruteni. Pe lingă unele cărţi tipărite 
în românește, în Ţara Românească s-au publicat și altele, 
în slavonă, reproducînd în parte vechi manuscrise slave 
medievale, precum și opere ieșite din tipografiile rutene de 
la Kiev, Lvov etc.! Limba acestor texte se resimte, ca fone- 
tică și lexic, de influenţa rusă. Principalul reprezentant al 
acestui curent a fost logofătul Udrişte Năsturel, cumnatul 
domnului, care a tradus din latină în slavă Imitaţia lui Hris- 
tos tipărită î în 1647. În prefață, el laudă limba iliriană „limbă 
sfintă“.2 El este și autorul unor versuri scrise în slavonă3, 
iar fiul său a scris și el un mic poem în cinstea voievodului 
Matei. Pe de altă parte, în aceeași epocă se scriu în Moldova 
și în Ţara Românească o serie de dicţionare slavo-române, 
imitate după marele dicționar slav al lui Pamvo Berynda.5 


CONCLUZII 


Această mişcare de reînnoire a slavonismului nu avu 
urmări. Influența Academiei din Kiev în principate încetă 
în urma alipirii acestui oraș la Rusia (1654), limba slavonă 
fu înlocuită cu limba română în biserică și în literatura pro- 
fană. Aceste prime opere scrise în româneşte sînt totuși con- 
tinuarea directă a literaturii slavo-române. Ele sînt tradu- 
ceri ale textelor întrebuințate mai înainte în slavă. Ca și 
literatura religioasă, literatura istorică începe, în veacul al 
XVII-lea, cu traducerea în românește a vechilor anale din 
slavonă. Pe de altă parte, vechea limbă literară românească 
se formează sub influenţa acestor traduceri; este deci puter- 
nic influențată, în privinţa topicii și a lexicului, de slavona 


1 P.P. Panaitescu, L'influence de l'oeuvre de Pierre Mogila dans 
des principautts roumains, Paris, 1926. 

2 Ibidem, p. 83—84. 

3 Ibidem, p. 4i. 

4 Gorski şi Nevostruev, op. cit., II!, p. 185—193, Ms. nr. 140. 

5 Ibidem, p. 47; I. Bogdan, Un lexicon slavo-român din secolul 
XVII, în Convorbiri literare, XXV, 1891, p. 193—204; Şt. Ciobanu, 
Ca aeaho-pymincruii caosap, extras din Pyccruŭ funonozunecnuil 
Becmnux, Varşovia, 1914, şi M, Serghievski, K ucmopuu caasano- py- 
mbaneRoii  nucomeunocmu XVII eeka, :n Cmamvu no CAAGAHCKOŬ 
funoaoeuu noce. A.H . CoGonesckomy, Leningrad, 1928, p. 323—326. 

eclesiastică. Nu se poate deci studia literatura română fără 
să se ţină seama de prefața sa: literatura slavo-română. 

Pe de altă parte, literatura slavo-română este continuarea 
literaturii Evului Mediu din Serbia și Bulgaria, ca limbă, 
genuri literare, spirit general religios-ortodox. Ea formează 
astfel un capitol al istoriei literaturilor slave, dar un capitol 
distinct, fiindcă este produsul poporului român și nu numai 
o influenţă străină. În această calitate ea nu poate îi negli- 
jată de istoricii literaturilor slave. 


Traducere de Silvia P, Panaitescu 


1929 

„PERIOADA SLAVONĂ“ LA ROMÂNI 
ȘI RUPEREA DE CULTURA APUSULUI 


Românii sint un popor romanic, de limbă şi cultură la- 
tină, dacă nu de singe, întrucît moștenirea traco-dacică 
trage mai mult în cumpănă în această din urmă privinţă. 
Ei au păstrat numele Romei, tradiţia ei ne este scumpă şi e 
un impuls puternic al vieţii naționale; în numele ei au luptat 
marii cărturari ai Școlii Ardelene și pe ea o invoca Vasile 
Alecsandri în poema premiată la Montpellier, Ginta Latină. 
Dar această ramură orientală a romanității a avut o soartă 
diferită de a celorlalte popoare romanice, francezi, italieni, 
portughezi, spanioli. Mai întîi, romanicii sînt catolici. Ro- 
mânii sînt ortodocşi; românii n-au participat la marile eflo- 
rescențe ale culturii apusene, creații eterne care îmbogățesc 
patrimoniul sufletesc al omenirii. Dacă românii au avut în 
adevăr o artă bisericească medievală de stil bizantin, care 
a compensat lipsa catedralelor gotice, în schimb le-a lipsit 
literatura profană a acestei epoci, epopeele eroice, chansons 
de geste, romans courtois, sau romanele satirice, tot cea făcut 
farmecul vieţii nobile din Apus. Abia în secolul al XVII-lea 
au fost cunoscute unele din aceste opere în traducere româ- 
nească. Cînd în Italia, Germania, Franţa şi pînă în Polonia, 
Evul-Mediu cunoștea universităţile scolastice, noi n-am 
avut pină în secolul al XVII-lea nici o şcoală de cultură 
superioară. În vremea cind domnea Ludovic al XIV-lea la 
Versailles, românii nu aveau orașe mari, nici filozofi, nici 
dramaturgi, nici f: buliști. Abia în veacul al XIX-lea, după 

secolele ce par amorțite, lumina culturii occidentale începe 
să vie și asupra noastră. 

Care să fie cauza acestei rupturi între cultura apuseană 
şi română, acest zid chinezesc între noi și civilizaţie? De ce 
cultura apuseană se oprește la graniţele noastre și nu trece 
mai departe? Răspunsul se află în toate cărțile de istorie a 
românilor, în aproape toate istoriile literaturii noastre într-o 
unanimitate impresionantă: de vină este slavonismul şi în 
parte și ortodoxia[...] 


CULTURI SUPERIOARE ȘI INFERIOARE 


Această teorie, care este impresionantă, nu atît prin 
logică, ci prin faptul că a strîns în jurul ei, cu puține excep- 
ţii, aproape unanimitatea istoricilor și a istoricilor literari, 
prezintă însă de la început serioase nedumeriri pentru cei 
ce gîndesc, în loc să repete cele spuse de autorităţile ştiin- 
ţifice. Înainte de a analiza faptele istorice, adică originile 
şi rezultatele influenței slavone la noi, trebuie să punem 
cîteva principii de temelie ce reies din studiul culturii. Exis- 
tă oare culturi superioare și inferioare prin esenţa lor, prin 
potenţialul lor de dezvoltare? Desigur că nu. Cultura este 
o manifestare a societăţii, nu este de sine stătătoare, cu posi- 
bilităţi proprii de evoluţie, independente de societate. Există 
desigur popoare pe o treaptă de cultură inferioară și altele 
pe o treaptă superioară, unele popoare cu cultură originală 
şibogată, altele dimpotrivă, slabe copiiale culturilor străine. 
Aceasta, din mai multe motive: un popor independent, uni- 
tar din punct de vedere politic, bine organizat economicește 
şi omogen, este într-o condiție de creație optimă; un popor 
divizat sub stăpiîniri străine, compus din elemente eterogene, 
anarhizat, sărăcit, nu va da o mare cultură naţională. Sint 
și momente favorabile, posibilităţi de optimă realizare a 
culturii, cînd evoluţia armonioasă a poporului coincide cu 
aceste condiţii externe favorabile. Atunci vom avea marile 
secole de cultură: al lui Pericle, al lui August, al Renaşterii, 
al lui Ludovic al XIV-lea. 

Aşadar, cultura nu e superioară sau inferioară în sine, 
ci depinde de societăţile ce o creează. O cultură slabă, infe- 

rioară, se poate dezvolta, o limbă săracă se îmbogățește de 
către scriitori şi prin imprumuturi. 

Al doilea principiu, de care trebuie să ţinem seama cînd 
judecăm problema slavonismului la români, este acela că 
nu există culturi impermeabile. Oricare ar fi deosebirile 
religioase, conflictele politice și deosebirile de limbă, dacă 
un popor are nevoie de cultură și a ajuns la un stadiu în care 
poate s-o adopte, el primeşte influențele vecine sau mai 
depărtate. Dacă românii n-au avut universităţi, n-au avut 
filozofi, și n-au avut pe un Michelangelo și o Capelă Sixtină, 
nu slavonismul se opunea în principiu culturii universitare, 
filozofiei şi picturii Renașterii, ci stadiul de dezvoltare al 
societăţii. Aceste principii foarte simple şi general verificate 
sînt îndeobște cunoscute și totuși a fost nevoie să le prezen- 
tăm. 

Este deci clar că nu cultura gi influenţa slavonă au împie- 
dicat pe români să se împărtășească în trecut de cultura 
Apusului şi să se dezvolte în cadrul culturii lor slavone la o 
treaptă superioară a învăţăturii și a creației. Trebuie dar să 
cercetăm, întîi, care sînt adevăratele cauze ale treptei infe- 
rioare culturale pe care au stat românii pînă în veacul al 
XIX-lea, ale lipsei de contact și de schimb de influenţe între 
români şi cultura Apusului și apoi de ce românii s-au „com- 
plăcut“, au adoptat și au trăit în formele culturii slavone 
de origine bizantină şi de spirit ortodox? 


POSIBILITĂŢILE DE CULTURĂ SUPERIOARĂ ÎN ISTORIA 
ROMANILOR. 


Fără îndoială că românii au avut în Evul Mediu și pînă 
în veacul al XVIII-lea o cultură care nu este de disprețuit; 
pe lingă bogata cultură populară, care astăzi este în decă- 
dere, am avut o artă bisericească, un capitol evoluat şi ori- 
ginal al artei bizantine, am avut o organizaţie de stat pro- 
prie şi originală, o literatură bisericească și mai ales una 
istorică de valoare. Au venit apoi legislaţiile (pravilele din 
secolul al XVII-lea), şcolile înalte domnești de la Trei Ierarhi 
şi Sf. Sava, academii de studii clasice, am dat ortodoxiei 
pe un Petru Movilă, geografiei universale pe Nicolae Milescu, 
istoriografiei pe Dimitrie Cantemir. 

Dar cu toate acestea, dacă facem o comparaţie cu Franţa, 
Germania, Italia sau chiar cu ţări mai mici ca Suedia, 
Olanda, Portugalia, cultura noastră medievală şi chiar 
modernă este mult în urmă. Cînd portughezii dădeau pe 
Vasco da Gama, care descoperea drumul spre India, cind 
picta Rafael și cind scria Erasm, noi nu aveam decît dascăli 
semiculți, care abia silabiseau. 

Care este cauza acestei diferențe de treaptă de cultură? 
Esenţa inferioară a culturii slavone? Este o glumă. Slavo- 
nismul n-a împiedicat pe poloni să dea un Copernic şi nici 
ortodoxia n-a împiedicat reformele culturale ale lui Petru 
cel Mare. 

Să fie românii de rasă inferioară? Desigur că nu, şi dovadă 
că atunci cînd anume români au fost puși în mediul cultural 
favorabil, au putut da mari realizări de cultură: Dimitrie 
Cantemir a trebuit să se ducă la curtea de învățați a lui Petru 
cel Mare ca să scrie Istoria Imperiului Otoman și Descrierea 
Moldovei, cerută de mediul de acolo. Petru Movilă a fost 
în Polonia creatorul Academiei ortodoxe, iar Milescu a deve- 
nit geograf, pentru că a avut prilejul să meargă în China și 
a găsit oameni străini care se interesau de rezultatul acestei 
călătorii. Erau deci împrejurări defavorabile culturii la noi 
în ţară. 

Românii n-au avut liniște, au trăit în războaie continue 
pentru apărarea ţării lor şi prin aceasta pentru apărarea și 
a vecinilor, și a culturii lor. Ştefan cel Mare a domnit 47 
de ani şi a avut 44 de războaie, zice cronicarul, iar Mihai 
Viteazul numai opt ani, din care nici unul n-a fost an de 
pace. Și nu numai atit: pe lingă războaie a fost stăpînirea 
străină. Cum puteau românii să aibă grijă de cultură, cînd 
turcii exploatau veniturile principale, ca să nu mai vorbim 
de cei ce deveniseră iobagi pe moşiile nobililor unguri din 
Ardeal? 

Lipsa de linişte şi lipsa de independenţă politică sînt 
desigur două cauze importante, care au împiedicat pe români 
să se ridice la o cultură originală şi creatoare. Totuși, aceste 
două împrejurări nu trebuiesc exagerate. Independenţă am 
avut de fapt în cele două principate, înainte de suzeranitatea 
turcească, căci suzeranitatea ungurească şi cea polonă au 
fost mai mult forme feudale decit realităţi politice, Chiar 
sub turci s-a păstrat autonomia internă a Principatelor. 

Iar răstimpuri de pace au fost totuși în istoria noastră, unele 
destul de lungi şi războaiele vechi din Evul Mediu se făceau 
cu oştirile mici și ciocnirile cele mai multe, afară de bătălii 
mari ca cea de la Valea Albă, nu erau prea singeroase. Într-un 
război de un an de zile nu piereau decit citeva sute de oameni. 
Prădăciuni mari ale ţării întregi cu satele, orașele și mănă- 
stirile, se pomenesc în istoria noastră cîteva, dar cam la un 
secol o dată: la 1574 în Moldova, după înfringerea lui Ioan 
Vodă cel Cumplit, și la 1650 sub Vasile Lupu. Dar, în genere, 
într-o ţară agricolă, fără instalații industriale, fără aglome- 
raţii mari de populaţie, prădăciunile nu puteau însemna 
altceva decit arderea unor recolte şi răpirea unor vite și aces- 
tea erau de obicei ascunse din vreme în munți sau păduri, 
unde cetele de tătari călări nu puteau pătrunde. Prin urmare, 
deşi istoria noastră a fost în adevăr zbuciumată în compara- 
ție cu a Apusului (care a suferit gi el dealtfel, să nu uităm, 
războaie cumplite, cum ar fi cele religioase şi cele de 100 
de ani și de 30 de ani), totuşi acest aspect nu trebuie exage- 
rat şi nu el este cauza unică a lipsei de dezvoltare culturală 
mai înaltă. 

Credem că o cauză mai importantă încă decit zbuciumul 
eroic al strămoșilor noștri este lipsa unității politice româ- 
neşti. Popoarele care au izbutit să aibă o maximă dezvoltare 
a culturii lor, o realizare a posibilităților de creaţie, au fost 
cele care au izbutit mai întîi să închege sub o formă sau alta 
o unitate politică. Franţa lui Ludovic XIV a dat marea ei 
eflorescență de cultură în generaţia ce a urmat după unifi- 
carea creată de Henric IV și de Richelieu. Spania lui Carol 
Quintul şi a lui Cervantes, a marelui imperiu colonial a 
urmat după unificarea politică creată de Ferdinand Cato- 
licul şi de Isabela de Castilia. Cultura secolului lui August 
a venit după unificarea imperiului și stingerea războaielor 
civile. Este adevărat că secolul lui Pericle n-a fost într-o 
Grecie unitară, nici secolul Renaşterii într-o Italie unificată, 
dar, în realitate, Grecia fusese unită sub egida Atenei în 
lupta națională cu perșii și Italia sub egida papei Iuliu II 
în lupta contra cuceritorilor francezi. 

Puteam da noi românii o mare operă culturală de valoare 
eternă, cînd aveam Ardealul cu Maramureșul și Banatul 
sub unguri, cînd restul ţării era împărțit în două domnii 
deosebite, cea de la Suceava și cea de la Tîrgovişte? Fără 

Ardeal, românismul nu se putea realiza în creaţia de cultură. 
Nici temelia materială pentru această creație, monumente, 
curte bogată, centre universitare, nu era posibilă cu această 
destrămare de forțe, nici concentrarea forțelor vii ale neamu- 
lui spre un ideal de cultură unic, Ce cultură originală şi mare 
se poate naşte la un popor la care nu era o solidaritate în 
vederea unui ţel unic? Cultura înaltă presupune unitate 
spirituală gi aceasta e legată de cea politică. 

Dar pe lingă această consideraţie de ordin politic se mai 
adaugă și o împrejurare economică. Românii au trăit pină 
în veacul al XVIII-lea în mare sărăcie. Organizaţia noastră 
economică și cea socială legată de dinsa era, mai ales din 
veacul al XVI-lea înainte, redusă la o exploatare agricolă 
şi a creşterii vitelor, formînd aproape o autarhie economică. 
Comerţul foarte redus nu aducea bani în ţară, economia 
era mai mult naturală, fiecare gospodărie boierească sau 
țărănească trăia din produsul ei propriu și îşi fabrica nu 
numai hrana, dar și îmbrăcămintea, uneltele, clădirile şi 
toate cele necesare pentru membrii ei. O asemenea economie 
închisă (vorbim de aspectul ei general, ea cuprindea și multe 
excepţii: comerţul cu grecii, cu Braşovul şi Sibiul) nu per- 
mitea dezvoltarea artelor, a ştiinţei, a şcolilor, a tehnicii, 
nu erau venituri cu ce să le ţii. Civilizaţia este strălucirea 
şi luxul popoarelor bogate. De asemenea, tot de aci rezultă 
o oarecare impermeabilitate pentru influențele culturale 
străine, care întotdeauna vin întîi pe calea legăturilor eco- 
nomice. Nu cultura slavonă-ortodoxă era impermeabilă, ci 
forma de viață a societăţii noastre. 

Clasele sociale românești se reduceau la o boierime de 
proprietari agricoli și la cultivatorii pămîntului, sătenii. 
Curtea domnească era apropiată de cei dintii. Cîtă vreme a 
existat în secolul al XV-lea, cu comerţul genovez și polono- 
săsesc, o burghezie bogată în tîrgurile noastre, ea a fost străi- 
nă, nemți și armeni. Această societate agricolă nu era numai 
agricolă ca organizaţie economică ci şi ca spirit; simţea 
țărănește, avea nevoile unei culturi ţărăneşti populare, cu 
toată înţelepciunea ei naturală, dar nu simţea nevoia unei 
culturi tehnice şi intelectuale superioare. Chiar cînd, în 
secolul al XV-lea, au trecut pe la noi căile de comerţ, de la 
Baltica la Marea Neagră și din Ardeal spre Dunăre, comerţul 
acesta a fost în primul rînd de tranzit și un tranzit în mîna 

străinilor. Domnia s-a îmbogăţit prin vămi, şi-a întărit 
poziţia economică în ţară, dar societatea românească tot 
agricolă a rămas. 

În Franţa și în genere în tot Apusul, epoca merovingiană 
gi cea carea urmat pînă la cruciate, nu a dat o mare înflorire 
de cultură, tocmai pentru că societatea era redusă la seniori, 
proprietari și la şerbii lor și abia după ce au apărut oragele 
comerciale din Flandra, Italia și Germania, au apărut și 
catedralele gotice, universitățile, epopeele şi descoperirile 
ştiinţifice. În Imperiul Roman, cîtă vreme romanii au fost 
agricultori în Italia centrală, n-au dat o civilizație originală 
şi abia după ce au luat din mîna cartaginezilor și a grecilor 
comerţul mediteranian și orașele maritime s-a născut o cul- 
tură mare a romanilor. 

Noi, românii, oraşe mari n-am avut şi cele ce purtau 
acest nume erau sate mai importante sau erau străine. Este 
clar deci că structura societăţii noastre şi împrejurările în 
care au trăit românii nu îngăduiau o dezvoltare culturală, 
tehnică și intelectuală în stil mare. 


SOCIETATEA ROMÂNEASCĂ ŞI CULTURA APUSEANĂ 


După concluziile la care am ajuns, rezultă că societatea 
românească pînă către sfîrșitul veacului al XVIII-lea nu 
era în condiții favorabile ca să creeze, nici să asimileze o 
cultură superioară. Aceasta explică de ce cultura de influ- 
ență slavonă-bizantină a trecutului nostru n-a fost dusă mai 
departe, n-a dat o eflorescență de talente creatoare la noi și 
o dezvoltare literară, artistică şi tehnică. Dar rămîne între- 
barea, de ce a fost preferată culturii apusene, de ce în lupta 
între influența apuseană, ce putea veni la noi prin Polonia, 
Ungaria şi prin negustorii italieni care treceau pe la noi și 
între influenţa slavă-balcanică a învins cea din urmă? Tre- 
buie să admitem că românii n-au adoptat cultura apuseană, 
nu numai pentru că ea ajunsese la forme superioare de mani- 
testare, pe care societatea românească nu era încă aptă să le 
primească, dar gi mai ales pentru că structura însăși, tipul de 
cultură occidental era străin de această societate românească. 
Nu este deci numai o chestiune de grad de cultură, ci mai 
ales de spirit deosebit între culturi sau mai bine zis între 

neamurile ce poartă aceste culturi. Cultura apuseană a fost 
la început o cultură a nobilimii independente feudale și a 
orașelor. Nobilimea a creat poemele truverilor, poemele 
eroice, iar orașele au creat catedralele, universitățile, arta 
picturii, literatura individualistă, şi profană, umanismul. 
Aceste forme de cultură corespundeau nevoilor sufletești, dar 
şi practice ale nobilimii de cavaleri luptători pentru idealuri 
abstracte, în cruciate și turnire, ca și ale orașelor bogate în 
care trăia un lux artistic rafinat. Mai tirziu, au venit regii 
unificatori: Carol Quintul, Francisc I şi Ludovic XIV, Eli- 
sabeta a Angliei; curtea lor a fost centru de creaţie cultu- 
rală, cultura făcea parte din politică, era unul din instru- 
mentele de stăpinire și de atracţie; prin ea se ridica presti 
giul regelui în ochii supușilor, prestigiu care-i dădea autori- 
tate și-l diferenţia de nobili. 

La noi n-au existat nici nobilime de cavaleri cruciați, 
cu curte războinică și castele, căci boierii noştri au fost nişte 
seniori ai pămîntului, legaţi de agricultură, nici oraşe mari 
şi luxoase cu o burghezie rafinată și bogată și nici o mare 
curte a unei regalități românești. De aceea nu puteam adopta 
şi n-aveam nevoie, în ţara noastră de ţărani și de boieri, de 
formele acestei culturi străine de structura noastră socială. 
Este cea mai mare greșeală credinţa că, dacă noi am fi fost 
catolici gi nu ortodocși şi dacă n-am fi avut formele culturii 
slave, apoi desigur că dintre boierii de la cramele din Cotnari 
gi de pe valea Teleajenului s-ar fi născut un Rembrandt, un 
Corneille și un Voltaire, iar la Curtea Veche de pe malul 
Dimboviţei s-ar fi jucat tragedii, în loc să cînte lăutarii ţia 

ani. 
i Cultura este în legătură cu formele sociale și fără evoluţia 
lor ea nu se poate schimba. Desigur că istoria, mai ales cînd 
lucrează cu noțiuni generale, e plină de nuanţe și nimic nu 
e absolut. Așa și în problema pe care o cercetăm. Românii 
au avut o viaţă agricolă și de aceea n-au adoptat cultura 
apuseană. Dar în măsura în care în viaţa lor socială erau 
totuși elemente mai evoluate, apropiate de formele de viață 
apuseană, au fost totuși adoptate și în trecutul nostru mai 
îndepărtat influenţe apusene pe fondul de temelie al culturii 
răsăritene. Și pe de altă parte, în măsura în care anume for- 
me de cultură apuseană erau potrivite sufletului românesc, 
ele au fost primite de români. Astfel, în veacul al XIV-lea, 

curtea domnească de la Argeş, îmbogăţită prin vămile co- 
merţului internaţional, avea mode apusene: paftaua din 
mormîntul lui Radu Vodă zis Negru era de aur cizelat, repre- 
zentînd un cavaler cu doamna lui în balcoanele unui castel 
feudal, iar Mircea cel Bătrin apare pe tabloul ctitoresc de la 
Cozia îmbrăcat în haine apusene. La curtea lui Ștefan cel 
Mare din Suceava erau brocarturi venețiene și bisericile 
moldoveneşti de stil bizantin au multe elemente gotice, ca 
arcul frînt la ferestre și contraforturi de cetate. Am arătat 
într-un studiu recent că în epoca lui Radu Negru șia lui 
Mircea au existat şi la noi, pentru scurtă vreme, cavaleri 
români îmbrăcaţi în zale, care luară parte la un turnir de la 
Buda, alături de cavalerii apuseni.! În organizația dregă- 
torilor noştri de curte erau influenţe ale organizației ungu- 
reşti și polone de tip apusean. Iar în secolul al XVII-lea, 
cînd avem la noi o perioadă aristocratică, atunci cînd boie- 
rimea este totul, iar domnul nu mai este aproape nimic, 
boierii cei mai bogaţi din Moldova, adică cei ce pe lingă 
pămînt, vite şi gerbi aveau şi ceva bani, se încuscresc cu 
nobilii poloni şi copiii lor (nu mai mult de 10—15 familii), 
învaţă la iezuiţi latinește şi se scriu cronici imitate după 
cele polone. Secretari poloni și italieni se ivesc la curțile 
domnești și la Academia lui Vasile Lupu de la Trei Ierarhi 
se învaţă latineşte. Iar în Bragov, încă din veacul al XVI- 
lea, sub influenţa Reformei, Coresi tipărea cărți în româ- 
nește. Aceste influențe occidentale sînt însă puţin lucru în 
comparaţie cu însăşi cultura apuseană în centrele sale de 
înflorire și desigur că n-au atins straturile adinci ale popo- 
rului român. Dar, totuşi, existența lor arată că viaţa orto- 
doxă și slavo-bizantină de la noi nu era, cum se vorbeşte 
îndeobşte, impermeabilă faţă de Apus și apoi că acolo unde 
în societatea românească existau organe de adaptare, ca să 
zicem așa: curtea în epoca ei de glorie, anume elemente ale 
boierimei, adoptarea culturii apusene se făcea în chip firesc. 

Dar aceste elemente apusene ale culturii noastre vechi, 
deși importante, sînt însă excepţii în tabloul vieţii românești 
de odinioară. Noi am trăit o viaţă agricolă în forme patriar- 
hale, iar cultura apuseană de spirit orășenesc sau curtean 


1 P,P, Panaitescu, Armata lui Mircea cel Băirin, în Convorbiri 
literare, septembrie-octombrie, 1942. 

ne era străină ca structură intimă. Cavalerul, ca și curteanul 
şi orăgeanul, sint individualişti, săteanul care trăiește în 
comunitate de muncă este o parte a unui tot, trăiește în 
comunitate și prin comunitate. Orășeanul care face negoţ 
cu socoteli și afaceri e raţionalist; agricultorul e fatalist, 
intuitiv, legat de mersul vremii, de periodicitatea timpuri- 
lor. Orășeanul care creează întreprinderi noi cu risc este dina- 
mic şi creator, agricultorul este static și tradiționalist. Ati- 
tea deosebiri care nu mai sînt de formă, ci de spirit între 
cultura Apusului și aceea a poporului nostru. Este clar că și 
în cazul cînd n-ar fi existat niciodată Bizanțul, slavii și 
ortodoxia, no! nu puteam adopta cultura apuseană şi nu 
acestea sint de vină că n-am adoptat-o. 


ORIGINILE ȘI CARACTERUL CULTURII SLAVO- 
BIZANTINE LA ROMÂNI. 


Dar chestiunea pe care o studiem are două laturi: între- 
barea dacă puteau românii să primească și să asimileze în 
trecut cultura apuseană și apoi a doua întrebare necesară: 
era în schimb cultura de limbă slavonă, de origine bizantină 
şi de spirit ortodox, care a predominat la români în Evul 
Mediu cu prelungiri pînă în veacul al XVIII-lea, adecvată, 
firească, atit pentru forma socială a poporului nostru de 
atunci, cît şi spiritul nostru? Spre deosebire de cultura apu- 
seană, era această cultură răsăriteană forma cea mai auten- 
tică de manifestare a românismului medieval? Sau, precum 
spun cei mai mulţi istorici ai noştri, a fost un accident neno- 
rocit, o abatere de la adevăratele rosturi intime ale evoluţiei 
noastre istorice și a trebuit totuşi să vie influența franceză 
din secolul al XIX-lea să ne puie din nou pe calea cea dreap- 
tă? 

Pentru a răspunde la această întrebare plină de grave 
consecințe, nu numai în aprecierea valorii trecutului nostru, 
dar şi pentru directivele culturii noastre în viitor, trebuie 
mai întii să lămurim natura acestei culturi slavone de la 
noi şi împrejurările în care a fost adoptată de poporul româ- 
nesc, 

Românii au imprumutat liturghia slavă şi o dată cu ea, 
multe elemente de organizare politică, precum şi influenţa 

în arta bisericească de la bulgari. Împrejurările în care s-a 
exercitat această influență sud-dunăreană nu sînt bine cu- 
noscute; ele cad în veacul al X-lea adică după creștinarea 
slavilor de sud și crearea alfabetului cirilic (pînă la anul 900) 
şi înainte de cucerirea Transilvaniei de către unguri. Întrucit 
aceeași liturghie slavonă e comună și românilor din Ardeal 
şi celor de dincoace de Carpaţi, este clar că adoptarea ei s-a 
făcut într-o vreme anterioară cuceririi Transilvaniei, care 
a pus bariera graniţelor regatului apostolic la mijlocul româ- 
nilor. Cucerirea Transilvaniei, cel puţin a părții centrale 
şi sudice, are loc după anul 1000, adică după vremea lui 
Ștefan cel Sfint. Iar motivul pentru care românii au adoptat 
în veacul al X-lea limba slavă în biserică — și nu ne îndoim 
că înainte de această dată ei au avut limba latină în litur- 
ghia lor, dovadă terminologia creștină a limbii române — 
este de ordin politic. Imperiul bulgar al lui Simion, împă- 
ratul grecilor și bulgarilor, cum se intitula ţarul de la Pres- 
lav, își întindea autoritatea politică şi militară și asupra 
vechii Dacii din nordul Dunării, pînă la graniţele Moraviei 
(cehilor) și pină la Tisa,unde se întilnea cu marginile înain- 
tate ale Imperiului Carolingian. În Dacia erau pe atunci 
mai multe stătuleţe conduse de voievozi slavi, pe unele din 
ele le pomenește vestitul Notar Anonim al regelui Bela, 
alături de voievozii români. Slavii dacici, de fapt slavi bul- 
gari, aceia care se despărțiseră de masa slavă din părţile Vis- 
tulei și trecuseră în sudul Dunării în veacul al VI-lea d.H., 
nu erau încă romanizați. Clasa cuceritoare a boierilor era de- 
sigur în veacul al X-lea slavonă și ea redusese în ascultare pe 
rumâni, al căror nume devenise sinonim cu şerbi.[1] Această 
clasă nobilă din ţările române a adoptat liturghia slavă, 
limba de cancelarie slavă, tradiția slavă. Aci stă originea 
culturii slave la noi şi nici o altă explicaţie dată de istorici 
nu este suficientă (căci adoptarea unei limbi străine în Bise- 
rică și ca limbă de stat prin simpla influență a vecinătății 
este imposibilă şi nu există nici un caz asemănător în istorie. 
Sint o serie de istorici români pudici, care nu vor să vadă 
această imposibilitate).1 


1 Vezi pe larg articolul nostru în volumul, Interpretări românești. 
Problema originei clasei boierești. 

Dar prin convieţuirea seculară a românilor cu slavii, 
prin fireasca permeabilitate a clasei nobile de proprietari de 
către celelalte clase de jos, cei de sus mai puțin numeroși 
au fost românizați. E greu de spus cînd a fost încheiat acest 
proces de omogenizare a poporului român ; credem că aceas- 
ta a avut loc în veaculal XII-lea, cînd cronicarii bizantini 
şi ruşi de la Kiev vorbesc pentru întiia oară de românii din 
nordul Dunării ca de un popor romanic deosebit de slavi. 
Slavismul etnic era deci în plină dezagregare la noi în aceas- 
tă epocă şi ultimele lui urme au dispărut în preajma înte- 
meierii Principatelor, act de energie românească, trecerea 
de la trib la stat, ce nu s-a putut împlini decit deo socie- 
tate omogenă. Nu este vorba numai de o deznaționalizare 
totală a ditei războinice de proprietari slavi, ci de înlocu- 
irea ei cu o altă elită, românească, ridicată pe încetul din 
rîndurile luptătorilor de jos. De altfel, de pe urma vremu- 
rilor turburi, a singerării în războaie în special a boierimii, 
care era în esenţa ți militară, cu obligaţii feudale faţă de 
domn și pe de altă partea selecţiei boierimii de proprietari 
militari pe baza criteriului eroismului, ca să nu mai vorbim 
de cauzele economice, sărăcirea unor proprietari și ridicarea 
altora noi, clasa boierilor noștri s-a primenit de mai multe 
ori; boierii lui Mihai Viteazul nu mai erau, cei mai mulţi, 
urmașii celor din vremea lui Ștefan cel Mare, și aceștia cu 
atit mai mult nu mai erau urmașii de sînge ai cuceritorilor 
slavi. 

Așadar, slavonismul etnic, slavii din Dacia dispar cu 
totul în veacul al XII-lea şi al XIII-lea, dar totuşi românii 
păstrează ca o prețioasă tradiţie cultura lor bisericească și 
politică încă cinci veacuri, pînă la sfîrșitul veacului al XVII- 
lea, iar spiritul acestei culturi rămîne în haină românească 
pînă în veacul al XIX-lea. Cum este cu putință așa ceva? 
Nu înseamnă oare că, în afară de limbă, adică de forma exte- 
rioară, această cultură nu era așa de străină spiritului româ- 
nesc, pentru ca românii s-o îmbrățişeze multe veacuri de-a 
rîndul? 

Conservarea culturii slavone de către români, multe 
veacuri după stingerea ca naţiune a slavilor dacici, este un 
fenomen istoric, poate mai interesant decît însăși problema 
originilor influenţei slave asupra românilor. Pentru a înţe- 
lege acest lucru trebuie să examinăm natura acestei culturi. 

Am spus că ea este numai de limbă slavă, nu însă în privinţa 
originilor şi spiritului ei. Cultura slavă ortodoxă din Evul: 
Mediu, așa cum apare la slavii de sud, este de influență bi- 
zantină. Bizanțul a fost cel mai strălucit centru de cultură 
al primei perioade a Evului Mediu. Acolo a înflorit filozofia, 
teologia creştină, poezia, istoria, învățătura înaltă, arta 
arhitecturii şi mozaicului, arta politică şi știința adminis- 
trativă. Bizanțul a cucerit pentru cultură prin misionarii 
săi pe slavi, adică pe bulgari, pe sîrbi şi pe ruși, creștinin- 
du-i. Slavii de sud au fost chiar mai multe veacuri sub stăpi- 
nirea bizantină. Prin urmare, această cultură adoptată și de 
români era bizantină în originile ei. 

Cultura bizantină are ca temelie credința, credința în 
formă răsăriteană, ortodoxă, de supunere Celui de sus, de 
religie a maselor anonime cu tradiție de umilinţă și de înfră- 
ţire. În artă, Bizanțul înseamnă predominarea clasicismului, 
a concretului asupra abstracţiei şi intelectualismului; în 
politică, stăpînirea centrală în contrast cu feudalismul cava- 
leresc apusean; în litere, tradiția Antichității grecești și 
romane, întreruptă în Apus. Dar cultura bizantină era creată 
pentru un imperiu. pentru Noua Romă, iar slavii erau po- 
poare de săteni, monarhiile lor erau patriarhale și agricole, 
puterea de asimilare a culturii la ei era redusă. Slavii au 
adoptat, din marea cultură bizantină, ceea ce au înţeles, ceea 
ce au putut asimila, potrivit cu gradul și cu genul lor de 
organizare socială. Pentru acești țărani și păstori cu o curte 
creştină şi patriarhală, filozofia creștină bizantină nu era 
necesară, ei au tradus numai predicile pentru popor ale călu- 
gărilor; istoria bizantină în genul retoric al lui Tucidide 
era de neînțeles, dar cronicile scrise la curte an cu an, cu 
faptele trecute ca în calendar, erau binevenite. Vieţile asce- 
ţilor şi ale mucenicilor, cîntecele simple de laudă ale Fecioa- 
rei îndurătoare, proverbele istețe erau potrivite pentru 
popoarele de ţărani, cu mentalitatea țărănească. Arta mo- 
zaicurilor strălucite era prea luxoasă pentru ei, dar pictura 
bisericească pe zid în tempera, pictură cît mai multă, care 
să înveţe pe cei fără știință de carte faptele Mintuitorului 
şi ale sfinţilor tutelari, a fost îmbrățișată de slavi. 

Aşadar, slavii au cules din marea cultură bizantină nu- 
mai părţile populare: cultura slavă este o cultură bizantină 
pentru popor. Și pentru că accentul ei este totuși bisericesc 


40 


www.dacoromanica.ro 


ca şi în originalul bizantin, putem s-o caracterizăm ca o 
cultură bisericească de origine bizantină-răsăriteană, adap- 
tată unor popoare agricole-patriarhale. Aceasta este natura 
acelei culturi, în care numai haina exterioară era slavonă, 
adoptată și păstrată de români timp de nouă veacuri. 


SOCIETATEA ROMÂNEASCĂ FAȚĂ DE CULTURA 
SLAVO-BIZANTINĂ 


Societatea românească, cu viaţa ei economică şi spiri- 
tuală din Evul Mediu, nu era mult deosebită de aceea a sla- 
vilor de sud. Aceeași viață agricolă, cu sate de răzeși exploa- 
tate în comun și sate boiereşti cu pămînt mult lucrat de țăra- 
nii supuși, orașe puţine cu aspect de sate mari sau aglome- 
rare de curţi boierești cu toate acareturile lor, comerţ de 
tranzit executat de negustori străini. Domnul cu titlul inte- 
resant slavonesc, de gospodar, care a dat în românește sensul 
de bun administrator al unei averi, era un şef patriarhal. 
adică cu legătură de la om la om cu boierii, precum era legă- 
tura acestora cu țăranii. Economicește, puterea domnului 
român în Evul Mediu era organizată prin marile dări, în 
special în natură (și de la vămi), care se adunau în depozitele 
„casei domnești“, de la care se distribuiau apoi mănăstirilor 
și oștenilor, roți de cașcaval, buţi cu vin, pietre de moară, 
pături, care cu peşte sărat. Domnul avea în diferite părți ale 
ţării mori la oraşe, herghelii de cai în anume sate, pescării 
cu cherhanale la Dunăre, cășării la stînele de munte. De la 
curte plecau regulat în ţară, ca să judece, să stringă venitu- 
rile şi să dea milostenii, boieri și dregători trimiși ai dom- 
niei, funcționari ambulanți. Altfel, satele şi orașele se admi- 
nistrau autonom cu sfatul oamenilor buni şi bătrîni. Boierii 
cu drepturi feudale aveau sate ¿mune (ohabe), tot mai nume- 
roase, în care nu pătrundeau funcționarii domniei; ei jude- 
cau, ei încasau birurile, numai oastea toată era a domniei. 
Funcţia de binefacere, de asistență socială a ţării, precum 
şi cea de instrucție elementară o implinea Biserica, operă 
imensă și de mare importanţă istorică. Caracterul esenţial 
al acelei epoci pare a fi, precit se poate străbate în zgîrcenia 
de amănunte a izvoarelor istorice, legătura sufletească de 
la om la om, unificarea societăţii printr-o cultură puțin 

dezvoltată, dar de o mare putere de solidaritate dată de orto- 
doxie, o economie agricolă condusă de un mare gospodar, 
care avea însă şi o autoritate părintească acordată lui de 
tradiţie și de Biserică. 

Acestei societăţi i se potrivea întru totul cultura bizan- 
tină, așa cum a fost modificată, popularizată de slavi, în 
chipul în care am definit-o în paragraful precedent: o cultură 
religioasă cu imagini concrete, cu literatură de povești înțe- 
lepte cu suflet sătesc, în contrast direct cu cultura Apusului, 
orășenească, abstractă, corespunzătoare altui stadiu econo- 
mic. Că această cultură a fost la noi în limba slavonă, a fost 
o simplă întîmplare; ea a continuat şi după secolulal XVII- 
lea, cu acelaşi spirit și conținut, în limba română. Această 
epocă din cultura noastră corespunde cu dezvoltarea de atunci 
a societăţii noastre și era deci necesară; ar îi absurd să ne 
închipuim că altfel de cultură s-ar fi potrivit mai bine sau 
măcar ar fi putut să fie suportată. 

Dar chiar departe de a fi o nenorocire în istorie, cultura 
bizantină-slavă — o putem numi acum cultura veche româ- 
nească —ne-a adus însemnate servicii în trecut. Se știe că cea 
mai mare calitate pe care toţi istoricii au recunoscut-o popo- 
rului român în Evu} Mediu și pînă în epoca modernă, a fost 
aceea de a rezișta. Am rezistat împotriva năvălirilor, a stăpi- 
nirilor străine, împotriva deznaţionalizărilor,a propagandei 
cultelor străine şi a sărăciei, cite o dată o rezistenţă activă, 
de cele mai multe ori pasivă, dar neînfrintă. Cultura bizan- 
tină-ortodoxă, așa cum a fost înţeleasă și trăită de români, 
i-a ajutat în această rezistenţă, a fost, putem spune, hotări- 
toare pentru a-i întări într-un bloc de apărare. În adevăr, 
ea a creat o omogenitate de cultură şi deci de simţiri între 
domnie, boieri, săteni, toți cam pe aceeaşi treaptă, dar îm- 
părtășind aceeași credință vie ortodoxă. Mai mult, s-a creat 
o omogenitate între românii din Ardeal, Moldova şi Munte- 
nia. Cultura aceasta fiind populară nu era străină, n-a creat 
nici o prăpastie între clasele dominante și cele supuse. În 
formele ei tehnice a fost naţională şi anume, în organizarea 
economică unitară sub egida domnului, precum şi în orga- 
nizarea armatei. Oastea noastră veghe era bazată pe două 
principii, care nu existau în Apus; oastea de curteni, țărani 
militari şi privilegiați, aşezaţi în satele domneşti, unde 
erau scutiți de dări și prestații în schimbul îndatoririi de a 


42 


www.dacoromanica.ro 


fi gata mereu cu armele în slujba domnului. Cu această oaste 
denumită „oastea cea mică“ sau curtea, a cîștigat Ștefan 
cel Mare toate victoriile lui. În al doilea rînd, cu tactica 
militară: marile bătălii de rezistenţă cîştigate de români 
au fost toate în codru; codrul a fost cetatea naturală, am 
zice naţională, a românilor, lupta în codru a fost tactica lor 
particulară; aşa a fost la Rovine, la Vaslui, la Valea Albă, 
la Codrii Cosminului, la Călugăreni. 

Valorile morale fac parte integrantă dintr-o cultură: în 
această vreme noi am avut eroismul luptei seculare împo- 
triva turcilor pentru creștinătate, înțelepciunea lui Ștefan cel 
Mare, vitejia lui Mihai Viteazul, cuminţenia răzeşilor, dîr- 
zenia boierilor. Toate aceste valori morale formează un tot 
spiritual, călăuzit de sentimentul religios ortodox şi de ideea 
solidarităţii cregtine în afară, de legătură între clasele sociale 
înăuntru. Putem spune cu drept cuvint că, dacă privim con- 
secințele pentru trecut ale acestei culturi slavo-bizantine 
la noi și dacă este îngăduit istoricului să judece şi să apre- 
cieze valorile, apoi noi românii să-i fim recunoscători: ea 
ne-a asigurat coeziunea și consolidarea neamului în ceasurile 
cele mai grele ale trecutului. 

Pe de altă parte, e ugor de văzut din cele precedente că 
acei istorici care depling starea înapoiată a culturii noastre 
în epoca slavonismului, dînd vina pe această cultură, fac 
o confuzie între cauză și efect. Cultura slavo-bizantină n-a 
fost cauza pentru care societatea românească a rămas multe 
veacuri într-o formă de piaţă simplă și patriarhală, ci tocmai, 
dimpotrivă, a fosi efectul acestei forme de viață datoriie împre- 
jurărilor economice. Ea a fost expresia spirituală adecvată a 
acestui stadiu al dezvoltării noastre istorice. 


SFÎRŞITUL CULTURII SLAVO-BIZANTINE LA ROMÂNI 


În definitiv cultura slavo-bizantină se identifică la noi 
cu vechiul regim dinaintea perioadei burgheze și capitaliste 
a istoriei noastre, Cultura aceasta în formele ei pure dispare 
în veaculal XVII-lea, adică atunci limba slavonă în biserică, 
în stat gi în literatură face loc celei naționale. Am arătat 
într-un articol intitulat: Începuturile literaturii în limba 

română!, semnificația acestei schimbări. Ea coincide cu 
schimbarea societăţii româneşti la sfirșitul secolului al XVI- 
lea, trecerea de la perioada voievodală la cea aristocratică- 
boierească. Domnia în forma dinastiei patriarhale dispare 
şi e înlocuită cu predominarea boierimii, adică a proprieta- 
rilor depămint, atit în viaţa economică, cît şi în cea politică. 
Pe cînd slavonismul era forma tradiţiei hieratice a domniei, 
literatura în limba română a fost forma naţională a vieţii 
mai simple a stăpinirii boiereşti. Această schimbare în cul- 
tura noastră, aşa de importantă, care înseamnă începuturile 
literaturii române și introducerea limbii române în Biserică, 
este deci rezultatul unei schimbări sociale în ţara noastră, 
constatare care întăreşte concluziile noastre privitoare la 
cultura slavă-bizantină. Ea este rezultatul unei anume struc- 
turi a societăţii şi se schimbă o dată cu modificările ce le 
suferă această structură, era deci în funcţie de organizarea 
noastră socială în trecut și nicidecum nu este cauza ei, 
Totuşi, oricît de mare ar fi importanța schimbării ce s-a 
produs în cultura românească în veacul al XVII-lea, care 
inseamnă sfîrșitul slavonismului, spiritul adînc al culturii 
românești și chiar în mare parte formele ei nu s-au schimbat. 
Deși literatura reprezintă de acum mentalitatea boierilor 
şi nu a curții, aceste mentalități nu erau profund deosebite. 
Societatea românească rămîne tot patriarhală și agricolă, 
cu viaţă spirituală medievală. Unii boieri, cronicari moldo- 
veni, învăţind în şcolile iezuite din Polonia, alţii, ca Nicolae 
Milescu și Dimitrie Cantemir, la Școala Patriarhiei din Con- 
stantinopol, unde predomina învățămîntul clasic cu profe- 
sori ce studiaseră în Italia, introduc la noi lumina Apusului, 
se face atunci marea descoperire a latinităţii noastre. Cu 
toate acestea, putem spune că în realitate,cultura ortodoxă 
bizantină continuă: același spirit ortodox religios predomină; 
tot ceea ce e superior e pentru slava lui Dumnezeu, aceasta e 
formula culturii noastre de atunci. Cultura epocii brinco- 
venești, de pildă, a fost un imn de slavă religioasă. Operele 
istorice ale cronicarilor sînt opere de morală şi învăţătură, 
arta este religioasă, chiar și palatele brincoveneşti, care 
sînt și ele în stil mănăstiresc. Acelaşi spirit sfătos, țărănesc, 
lipsa completă a raționalismului, chiar la cele mai înalte 





1 Vezi volumul de față, p. 343, 

culmi. În Metafizica lui Dimitrie Cantemir, acest autor care 
cunoştea lucrările apusenilor (Van Helmont, filozof experi- 
mental), conchide la respingerea atît a rațiunii, cît şi a 
experienţei ca izvoare ale cunoaşterii, considerînd ca singur 
izvor revelaţia divină.! Nu ne este posibil să dezvoltăm 
aci această temă, dar se poate dovedi din analiza operei 
lui Dimitrie Cantemir că acest scriitor a fost în primul 
rînd un scriitor ortodox. Dacă aşa este cu figura cea mai 
îndrăzneață a culturii noastre vechi, e ugor de înţeles că 
tradiția medievală s-a păstrat neschimbată la restul scriito- 
rilor și al purtătorilor de cultură. 

Nu numai spiritul culturii românești din veacurile al 
XVII-lea şi al XVIII-lea a rămas cel religios ortodox ca în 
Evul Mediu, dar nici stilul bisericesc bizantin, singura crea- 
ție de artă, nu s-a schimbat esenţial şi chiar alfabetul cu 
care se scria limba română a rămas, precum se ştie, tot cel 
slavonesc-cirilic. 

O schimbare mai serioasă s-a produs abia la începutul 
veacului al XIX-lea; atunci abia se poate vorbi de o influ- 
ență apuseană adîncă în cultura noastră. Este clar, deşi 
totuși lucrul nu apare lămurit în opera tuturor istoricilor 
noştri, că această schimbare nu se datorește unei simple 
„influenţe“ a școlilor şi literaturii apusene, în speţă celei 
franceze,? ci iarăși unei schimbări sociale adinci. Cultura 
noastră devine din religioasă laică, din agricolă orășenească 
(adică o cultură tehnică şi de şcoli înalte), pentru că atunci 
se naște burghezia română, noua clasă ce în scurt timp devine 
dominantă. Dispariţia vechiului regim este opera burghe- 
ziei și a capitalismului comercial, începînd la noi în jurul 
anului 1824, iar noua cultură este expresia noii societăţi 
burgheze. 

Cum şi de ce s-a format clasa burgheză la români, care 
este cauza acestei transformări a societății noastre,care pînă 
la sfîrșitul secolului al XVIII-lea nu avea decît agricultori. 
proprietari şi muncitori, acest lucru este azi destul de 


1 D. Cantemir, Metafizica, trad. N. Locusteanu, Biblioteca Uni- 
versală, Bucureşti, 1928, 

2N, Iorga, La pénétration des idées de VOccident dans le Sud-Est 
de l'Europe aux XVIl-e et XVIII-e siècles, în Revue historique du Sud- 
Est européen, I, 1924, p. 1—36, 102— 138, 250—296 (priveşte însă şi 
secolul al XIX- -lea) , 

limpede lămurit în urma studiilor lui Șt. Zeletin, G. Zane, 
M. Manoilescu, L. Pătrășcanu. La sfîrșitul veaculuial XVIII, 
lea şi mai ales la începutul celui următor, începe în Europa 
capitalismul propriurzis (spre deosebire de Friihkapitalismus, 
care începe din secolul al XVI-lea), noul val de invenţii, 
noua expansiune colonială duc la un capitalism internaţional 
mondial, acest capitalism a început să se intereseze şi de 
România, care nu era pînă atunci cunoscută comerţului 
internaţional, se face atunci „descoperirea“ griului românesc. 
Intrarea României în comerţul internaţional a creat instruas 
mentele, personalul acestui comerţ, iar în interior agenţii 
exploatării capitaliste a negoţului, ca şi a pămîntului, acest 
personal a fost burghezia românească. Din ce elemente socia 
ale vechi s-a recrutat această burghezie românească nu este 
uşor de spus, dar pare a fi dintr-o proporţie egală din mica 
boierime, coborîtă de la conacurile moșiilor la oraşe și care 
capătă o educaţie tehnică, din membrii vechilor bresle din 
veacurile al XVIl„lea şi al XVIIlulea, cu caracter local şi 
interese reduse, cărora nu le putem acorda numele de bur- 
ghezie, din funcţionarii locali și eventual o mică parte de 
ţărani aşezaţi la orage, fii de preoţi şi de chiaburi. 

E drept că s-ar putea obiecta că cei ce au introdus cultura 
occidentală la noi la începutul veacului al XIXulea și chiar 
autorii revoluţiei de la 1848, care în cele politice este reflexul 
noii culturi românești, naau fost burghezi, ci boieri tineri, 
care studiaseră la Paris și în alte centre din Apus. Dar aceasa 
tă boierime, e vorba de boierimea mică și mijlocie, ca rana 
guri şi ca avere, devenea de fapt o burghezie prin angrenarea 
ei în capitalismul comercial internaţional. Anume propries 
tari mi loci deschid comerţul de grîne și de vite cu Austria 
și încep capitalismul comercial la noi (cea adus atitea neno- 
rociri și exploatarea ţărănimii, care nu era înainte, nici 
chiar în vremea fanarioţilor). Unii boieri devin ofiţeri (Ko- 
gălniceanu, Bălcescu), alții tipografi (C.A.Rosetti), cobo- 
rînd în clasa burgheză. 

Dacă introducerea masivă în forme de copie servilă a 
culturii franceze la noi îp secolul al XIXulea a fost o fericire 
pentru cultura noastră, e o întrebare pe care n-o putem deza 
bate aci pe larg. În cele economice influenţa occidentală era 
să ducă la sărăcirea ţărănimii, în cele culturale, imitaţia a 

dus la forme adesea ridicole, care au provocat biciuirea iro- 
nică a unui Eminescu și verva satirică a lui Caragiale. 

Dar această chestiune se îndepărtează de obiectul nostru, 
care este numai vechea cultură românească de caracter slavo- 
bizantin, originile, căderea și valoarea ei. 

Pentru cele ce voim a arăta, reținem un fapt stabilit: 
cultura slavo-bizantină a făcut loc unei alte faze culturale la 
români numai atunci cînd acest lucru a fost firesc din punct. 
de vedere social, cînd s-a transformat adică societatea. Este 
deci absurd să socotim această cultură veche ca o nenorocire 
și o pată; ea a fost firească și și-a împlinit rolul istoric, dispă- 
rînd numai atunci cînd nu a mai fost manifestarea organică 
a unui stadiu de evoluţie socială. 


LATINISM ŞI SLAVONISM 


Am lăsat dinadins deoparte pînă acum argumentul în 
aparenţă cel mai puternic al celor care privesc cu o sfintă 
oroare epoca slavonismului la români și o socotesc o nenoro- 
cire istorică. Slavonismul bizantin și ortodox, spun acești 
istorici ai noștri, nu numai că ne-a despărțit de cultura supe- 
rioară a Apusului, ținindu-ne într-o stare de inferioritate 
faţă de celelalte popoare, nu numai că prin esenţa sa infe- 
rioară a împiedicat orice progres, dar ne-a rupt de originile 
române, întrerupînd firul normal al dezvoltării noastre ca 
neam, al destinului nostru cultural. Dacă am fi păstrat legă- 
turile cu Apusul, am fi păstrat ca şi ţările catolice tradiția 
romană, care la noia fost întreruptă și nu a putut fi regăsită 
decit peste veacuri, prin contactul cu francezii și cu Parisul. 

În această judecată se face, de fapt, aceeaşi greșeală de 
logică, de intervertire a termenilor de cauză și efect, pe care 
am văzut-o cînd am examinat cealaltă latură a problemei, 
anume dacă cultura slavo-bizantină a fost o cauză de infe- 
rioritate. Roma a fost o cetate, urbs, Imperiul Roman a 
fost extensiunea urbei; oriunde erau colonii romane, ele 
erau pe model de oraș. E drept, romanii au fost agricultori, 
dar organizaţia lor nu a fost rurală gi patriarhală decit în 
epoca regalității şi a începuturilor republicii. La sfirşitul 
republicii și în vremea imperatorilor, statul roman a fost 
o vastă organizare economică pe baze capitaliste, comerțul 

mediteranean fiind baza bogăției imperiului, Exploatarea 
pămîntului se făcea de către senatori, în provincie de către 
cavaleri, cu sclavi care ţineau locul mașinilor de azi. Chiar 
coloniile de mici proprietari ale veteranilor de pildă, cum 
erau atitea în Dacia, erau mici orășele cu magistrați, temple, 
statui, ca la centru. Stilul culturii romane era acela al unui 
stat cu autoritate centrală, cu viaţă culturală de oraș. 
Organizaţia socială, religia de stat, arhitectura civilă, lite- 
ratura clasică, toate erau la diapazonul acestui stil, 

Prăbușirea Imperiului Roman și trecerea de la Antichi- 
tate la Ev-Mediu a însemnat o ruralizare, dispariția orașe- 
lor, reducerea întregii economii la agricultură, decăderea 
culturii. În toată Europa, nu numai în Dacia, cultura romană 
antică a suferit o eclipsă din cauza schimbării sociale. În 
locul culturii antice a urmat o cultură țărănească primară și 
patriarhală, o organizare socială redusă la clasa seniorilor 
proprietari şi a ţăranilor muncitori.! 

Prin urmare, nu slavonismul a întrerupt cultura antică; 
ea era pierdută la noi în formele ei, desigur, de la părăsirea 
Daciei de către armata romană sub Aurelian, fapt care este 
un fenomen general european. Ruperea legăturilor de cul- 
tură cu Roma este mult mai veche decit slavonismul nostru; 
nu el a provocat-o, ci slavonismul a venit mult mai tirziu, 
ca o urmare a ruperii acestor legături. Ruperea fusese aceeași 
și pentru Apusul Europei dar, de la o vreme, prin biserica 
catolică, cu ajutorul universităţilor, a curților regilor iubi- 
tori de cultură şi a marii nobilimi, Antichitatea a renăscut, 
mai ales cînd s-au format centrele orăşeneşti. Dar civiliza- 
ţia medievală tirzie a secolelor al XIII-lea și al XIV-lea 
in Apus nu este pur latină, ci în viața feudală predomină 
influenţa şi formele de gîndire și închipuire germanică. A 
venit apoi Renaşterea cu cultul Antichității în slovă şi 
imagini; Renașterea a fost rezultatul ridicării oraşelor 
bogate de negustori din Italia, Olanda, Franţa, 

La noi nu s-a putut întimpla aşa ceva, am văzut dece; 
in țara noastră n-au fost orașe, cel puţin nu orașe românești, 
n-a fost o mare nobilime feudală, nici o regalitate puternică 
şi bogată ca în Apus. Deci nu a putut fi nici o renaştere a 


1F, Lot, La fin du monde antique el le début du Moyen-Age, Paris, 
1927, colecţia „L'évolution de l'humanité“, 

civilizaţiei orăşeneşti și imperiale romane. Încă o dată se 
face aci confuzia de a învinui civilizaţia de stil patriarhal 
slavo-bizantină că ar fi cauza întreruperii civilizaţiei romane 
de stil orășenesc și imperial, cind în realitate civilizaţia 
antică a dispărut în toată Europa și a renăscut mult mai 
tirziu, în forme schimbate, în Apus, sub infiuența unor 
factori sociali şi politici care au lipsit la noi. Lipsa acestor 
factori a fost cauza înscăunării culturii slavo-bizantine la 
noi şi a imposibilității de a se relua cultura romană. O 
cezură, o întrerupere în civilizaţia romană, a fost deci nu 
numai la noi, ci un fenomen istoric general, numai că la noi 
a durat mai mult, nu datorită zidului ridicat de slavonism, 
ci din cauza vieţii noastre de economie agricolă. 

Adaog că dacă Roma a murit la noi în formele culturii 
superioare şi în organizația socială, în ceea ce are esențial 
nu a murit niciodată: limba noastră, numele nostru, anume 
aptitudini de ordine socială, anume măsură etică a poporului 
nostru care sînt romane, și atitea obiceiuri la sărbători, 
care nu sînt copilării, ci podoabe ale zilei, o anume ordine 
fastă a vieţii, ceea ce înseamnă o moștenire spirituală mai 
adincă decît formele exterioare ale culturii, care s-au pier- 
dut. Nici ortodoxia, nici bizantinismul, nici măcar slavo- 
nismul n-au putut fi o piedică pentru păstrarea acestei mari 
tradiţii. Ele nu sînt vinovate cu nimic de pierderea culturii 
antice la noi. 


CONCLUZII 


Din analiza unor fapte, cele mai multe în general cunos- 
cute, am ajuns la o preţuire mai dreaptă a culturii aşa-zise 
slavone la noi, care a fost în realitate o cultură patriarhală 
şi religioasă potrivită unui popor agricol. Cultura aceasta, 
care se identifică la noi cu „vechiul regim“, este rezultatul 
unei situaţii sociale și economice care a dăinuit la noi în tot 
Evul Mediu,prelungit pînă la sfîrșitul veacului al XVIII-lea. 
Cultura apuseană de caractertehnic şi orășenesc n-am putut-o 
adapta, nici înţelege, în decurs de lungi veacuri, nu pentru 
că slavonismul (adică bizantinismul popular) ar fi fost un 
zid între noi și Occident, ci pentru că nu era în spiritul, în 
nevoile societăţii noastre. Slavonismul n-a fost o cauză a 

ruperii noastre de Occident, ci rezultatul acestei ruperi, 
care s-a făcut prin contrastul vieţii economice gi sociale. 
Ceea ce ni se potrivea din cultura occidentală am adoptat 
la timp încă din Evul Mediu. De asemenea și ca o consecință 
a concluziei de mai sus, nu este drept să spunem că slavo- 
nismul (cu înţelesul gi cuprinsul ce i-am dat mai sus) ar fi 
provocat ruperea noastră de moștenirea latină; această 
rupere se făcuse cu mai multe veacuri înainte gi slavonismul 
a venit mai tîrziu ca o consecinţă a acestei ruperi. 

În definitiv, putem socoti reabilitată o întreagă gi glo- 
riodsă perioadă a istoriei noastre, privită de mulţi cu dispreţ 
sau cu dezgust. Nu avem dreptul să depreciem trecutul 
nostru. Perioada patriarhală a culturii noastre este bogată 
în valori morale: solidaritatea socială, [2]avint religios, spirit 
eroic. Putem oare s-o socotim o nenorocire, cu alte cuvinte 
să plingem pe strămoșii noștri că au fost altfel de cum înţe- 
legem noi viaţa cu ideile noastre de azi? Perioada aceasta 
aşa de lungă a trecutului nostru nu a fost desigur o perioadă 
nefericită; valorile morale fac pe oameni mai fericiţi decit 
cele materiale, iar o cultură care se adaptează nevoilor sufle- 
teşti ale neamului întreg, într-un anume stadiu al evoluţiei 
sale, este un bun spiritual, pe care urmașii trebuie să-l res- 
pecte. 

În istoriografia noastră ideile simple și formulele de-a 
gata sînt adesea repetate și țin loc de judecarea trecutului. 
Istoricii români au ajuns azi la un stadiu destul de înalt 
al cunoașterii faptelor și al criticii istorice, ca să poată păși 
la înțelegerea reală a valorilor trecutului. Problema aceasta 
a valorii culturii „slavone“ este una din cele dintii care tre- 
buie revizuită pentru înţelegerea adevărată a istoriei noastre. 
Numai din dreapta ei preţuire vom înţelege că istoria noastră 
n-a fost un lung accident nenorocit, ci o dezvoltare organică 
între viaţa materială și cea spirituală. 

CULTURA FEUDALĂ 


Cultura reprezintă în istoria popoarelor un fenomen de 
suprastructură, care depinde de evoluţia producţiei și a 
stărilor sociale. În epoca feudală cultura oglindește preocu- 
pările clasei moșierilor, stăpini de pămint şi de oameni 
dependenţi, stăpini militari pe moşiile şi în castelele lor. 
Alături de marii feudali laici se afla gi biserica, tot ca și 
aceștia stăpînă de pămînt și de aa Prin urmare idealul 
militar, de eroism individual al feudalilor se reflectă în 
literatura istorică, iar în cea religioasă se reflectă misticis- 
mul religios, menit să păstreze o tradiţie de supunere a pătu- 
rilor dependente. În același timp, o altă caracteristică a 
culturii în epoca feudală este particularismul ei: ea nu este 
o cultură națională, nici măcar a unei țări întregi, cj variază 
după caracteristice locale, de provincii şi regiuni. Aceasta 
se explică prin lipsa de unitate politică și economică a sta- 
telor feudale, prin autarhia domeniilor cu imunitate, con- 
duse politic de stăpinii lor, Cultura feudală caută o unifi- 
care la curțile monarhilor feudali, care întrunesc în mîinile 
lor puterea suzerană asupra întregii ţări, Totuși cultura de 
curte nu poate fi o cultură care să reprezinte în epoca feudală 
tendințele spirituale ale întregii ţări, deoarece monarhia 
feudală şi curţile domnești sînt legate în primul rînd de 
clasa suprapusă a marilor feudali și de biserică, depinzînd 
de ele gi colahorînd cu ele. Într-un cuvint, cultura feudală 
este caracterizată prin literatură mistică religioasă și lite- 

ratură cavalerească-istorică a clasei feudalilor militari, iar 
în artă prin luxul somptuar al păturilor bogate ale societăţii. 

Dar alături de literatura şi arta propriu-zisă feudală, 
exista şi atunci o literatură şi o artă a poporului, care nu 
este esenţial deosebită de cultura populară dinainte și de 
după cea feudală. Poporul își continuă viaţa sub asuprirea 
stăpinilor, adesea împotriva lor, iar cultura populară, mai 
mult orală decît scrisă, în limba poporului gi niciodată 
într-o limbă străină, ca cele folosite de stăpiîni (latină în 
apus, slavă la noi), reprezintă o împotrivire pasivă sau activă 
(de exemplu cîntecele haiducești) împotriva asupririi. 

Şi în istoria României această constatare se adevereşte 
şi se poate constata. 


LIMBA SLAVĂ LA ROMÂNI 


Cultura românească în epoca feudală se rezumă la curtea 
domnească, la curțile feudale și la biserică. Această cultură 
„Superioară“ este într-o limbă străină, limba slavă biseri- 
cească, înțeleasă numai de păturile suprapuse. Ea se reduce 
la literatura bisericească, în slujba bisericii şi la literatura 
istorică, literatura eroică a curților domnești și boierești. 
Arta este cea religioasă și arta curților militare și feudale. 
Exista fireşte șiatunci, o literatură populară, oartă populară, 
cu care se ocupă folclorul, cu forme artistice de mare preț, 
care întrec desigur gustul artistic somptuar al păturilor 
suprapuse, dar această artă şi literatură populară, statică, 
nu se face cunoscută în rămăşiţele istorice, ci a fost desco- 
perită abia în zilele noastre. Numai uneori putem afla pătrun- 
derea motivelor și a formelor populare în cultura păturilor 
suprapuse. 

Cu vremea, în epoca pe care o studiem, cultura slavonă 
a păturii suprapuse și a curţii, face loc culturii în limba 
poporului. Această schimbare care se constată în toată 
lumea feudală este rezultatul ridicării unor clase noi, nobi- 
limea mică şi orășenii, limba lor nu mai este cea clasică, 
moartă, ci limba poporului, singura pe care o înţeleg. La 
noi, această mare revoluţie în cultură, are loc, cum vom 
vedea, în secolele al XVI-lea și al XVII-lea. 

Limba slavă care se folosea în ţările române ca limbă 
literară gi de stat, este o limbă moartă, cu infiltraţii și influ- 
enţe ale limbilor slave vii. Limba slavă bisericească este 
limba în care au tradus Metodie şi Ciril cărţile bisericești 
cu prilejul creștinării slavilor în secolul al IX-lea. Limba 
slavă bisericească a fost apoiadoptatăca limbă literară, a 
bisericii şi a statului, la toate popoarele slave ortodoxe: 
rușii, sîrbii, bulgarii, precum şi de două popoare neslave: 
românii și litvanii, care au stat sub influenţa culturii slave. 
În secolele al XIV—XVII-lea, cînd aflăm textele slave 
bisericeşti scrise de români sau pentru români, limba slavă 
bisericească nu mai era o limbă vie; ea încetase să fie vor- 
bită de multe secole. Limba bulgară vie evoluase ca grama- 
tică şi vocabular și nu mai semăna cu limba din vremea lui 
Metodie şi Ciril. Totuși limba bisericii, nefiind folosită de 
oameni prea învăţaţi în limbile vechi, era fatal ca să fie 
amestecată cu elemente gramaticale și lexice ale limbilor 
slave vii. Așa se face că în Țara Românească, în cărțile bise- 
riceşti și mai ales în corespondenţă și în actele oficiale din 
secolele amintite, nu avem limba curată veche bisericească, 
ci amestecată gi influențată de limbi slave vii, anume în 
primul rînd de limba bulgară, vorbită în secolele XII — 
XV-lea (limba medio-bulgară) și de limba nouă bulgară, 
vorbită după această epocă. Pe lingă influenţa bulgară, 
limba slavă bisericească din Țara Românească mai era influ- 
ențată într-o oarecare măsură şi de limba sirbă. În Moldova, 
limba slavă bisericească (veche bulgară) resimte și influența 
lirabii ruseşti apusene, ceea ce îi dă un aspect întrucitva 
deosebit de cea din Țara Românească. Începind din veacul 
al XV-lea şi tot mai mult după aceea, în ambele ţări, limba 
slavă folosită în literatură şi biserică, este influențată de 
limba română. Așadar în Țara Românească avem limba 
slavă bisericească de redacție medio-bulgară şi în Moldova 
de redacţie rusă apuseană. 

Limba slavă era nu numai limba bisericii, adică limba 
în care se citea liturghia şi cărțile de cult, ea era folosită 
ca limbă literară, adică în cronici (literatura istorică), în 
cărţile de legi (pravile), povestiri, precum şi în actele de 
proprietate (hrisoave, urice), în poruncile date de domni și 
de boieri, în corespondenţa diplomatică și chiar în corespon- 
denţa particulară. 

Cele mai vechi cărţi manuscrise în limba slavonă, precum 
şi cele mai vechi documente (scrisori, acte), cu date cunoscute, 
datează din a doua jumătate a secolului al XIV-lea, adică 
de după întemeierea statelor feudale. Totuși prin unele 
biserici din ţară s-au găsit manuscrise mult mai vechi scrise 
pe pergament, care datează din veacul al XIII-lea și de la 
începutul celui următor. Nu se poate spune sigur unde au 
fost scrise aceste manuscrise, sau dacă au fost aduse din 
țările slave; ştim însă cît de greu se despărțeau bisericile 
pe atunci de cărțile lor, aga că nu este exclus ca ele să fi fost 
scrise în bisericile noastre, înainte de întemeiere.! Felul 
cum apar manuscrisele lucrate în special în Moldova de la 
începutul secolului al XV-lea, cu o tradiţie ortografică deo- 
sebită de cele din alte ţări care foloseau limba slavonă, 
tradiție respectată foarte consecvent, arată că se poate vorbi 
de un tip de manuscrise moldovenești, care-și au originile 
într-o epocă mult mai veche. 


Erau anumite centre în care se scriau manuscrisele sla- 
vone, centre care primeau comenzi şi pentru particulari şi 
mănăstiri. La 1504, Paisie, monah şi cîntăreţ de la Mănăsti- 
rea Putna, scrie un Minei pentru Mănăstirea Dobrovăț, 
comandat de Ştefan cel Mare. Mănăstirea Dobrovăț era 
nouă și nu avea atunci atelier de caligrafi şi copiști din 
slavă.2 

Totuşi, nu putem admite că limba slavă era cunoscută 
numai de cîţiva specialiști, caligrafi copiști și fruntași ai 
bisericii. Limba slavă era limba clasei stăpînitoare, a curții 
domnești, a boierimii și a multor slujbași şi chiar a unor 
negustori, fără să vorbim de preoţi şi călugări. Aceştia toţi 
nu numai că înțelegeau limba slavă, dar chiar puteau să vor- 
bească și să scrie în această limbă. Cind Ștefan cel Mare, 
la 1503 discuta cu solul polon Firley despre chestiunea Pocu- 
ției, ei vorbeau printr-un interpret, dar deodată marele domn 
se adresează direct solului pe limba slavo-rusă, folosită în 
Moldova: „Vzialy esmi tu bukatu zemlye, choczu stobi my 
szya ney dostalo“ (Am luat această bucată de ţară, vreau ca 


1 De pildă Ms. slav Acad. R.P.R. (Octoih), din Moldova sec. 
XIII—XIV şi Ms. slav nr, 75; tot acolo din Țara Românească (misce- 
laneu, sec. XIII), 

2 Ms, slav, Acad. R.P.R., nr. 547, f. 216 v. 


54 


www.dacoromanica.ro 


să-mi rămină)l. Tricolici, vornicul lui Ștefan cel Mare, 
luat prins la Tîrgovişte de domnul Țării Românești trimite 
o scrisoare soţiei și copiilor din Moldova că n-a murit şi că 
ei să nu se certe pe moştenire. Această scrisoare este scrisă 
în slavoneşte.2 De observat că anumite porunci domneşti 
adresate boierilor din sate, care erau chemaţi la curte ca 
jurători în procese, sînt scrise în slavonă, limbă pe care erau 
deci datori s-o înțeleagă. Mănăstirile aveau scrisori de scu- 
tire pentru carele lor în toată ţara, cine oprea aceste căruţe 
era greu amendat. Paznicii și vameşii care nu știau slavo- 
nește riscau deci să plătească amenzi. Cu atît mai mult că 
şi neguţătorii din Braşov, Sibiu, Liov, aveau cărţi de pri- 
vilegiu în slavonește, în care se fixa cuantumul vămii pentru 
toate articolele de negoţ şi le prezentau la vămi, unor oameni 
care trebuiau să le înțeleagă. Grigore Țamblac, la 1401—1402 
a ţinut la Suceava, în faţa curții, predici în limba slavonă. 
Interesant este şi un amănunt dat de cronica lui Miron 
Costin. La 1619—1620 domnea în Moldova un croat, Gaspar 
Graţiani, care nu ştia românește, el se adresă în slavonă 
unor rebeli, iar Bucioc marele vornic zice cronicarul, tălmă- 
cea pe moldoveneşte. Acest boier înțelegea deci oral, nu 
numai din cărţi, limba slavonă. 


CARTEA ŞI ŞCOALA SLAVONĂ. 


Limba slavonă se învăţa în primul rînd în mănăstiri. 
Astfel, de pildă, pe un manuscris al cuvîntărilor sf. Ioan 
Gură de Aur de la Mănăstirea Bistriţa (Oltenia) avem o 
serie de însemnări slavone ale gramaticilor de slavonie din 
secolul al XVII-lea, care învățau carte în această mănăstire: 
„Constantin gramatice din satul Vilcea, anume Corbasca, 
să se știe că am șezut la Mănăstirea Bistriţa ca să învăţăm 
carte“. Urmează apoi pentru același lucru şi Mihail gramatic 
din Bobeşti din Romanaţi.t lată cum cei ce voiau să înveţe 


1 I, Bogdan, Documentele lui Ștefan cel Mare, II, p, 479. 

2 I, Bogdan, Documentele lui Ștefan cel Mare II, p. 358. 

3 Miron Costin, Letopiseţul Țării Moldovei, ediţia P.P. Panaitescu, 
1954, p. 39. 

i Ms. slay. Acad. R.P,R., nr. 303. 

slavonă veneau de departe și se așezau pentru un timp la 
mănăstiri. Slavona se învăţa și la curtea domnească și desi- 
gur şi la unele curţi boierești. Cronicarul moldovean Azarie 
spune că fiii lui Alexandru Lăpuşneanu, „au fost bine cres- 
cuţi şi daţi să înveţe cărţile şi învăţăturile ortodoxiei“!, 
desigur în limba slavonă, dar nu la mănăstire, ci la curte. 
Raritatea și scumpetea cărților era o piedică pentru dez- 
voltarea culturii slavone și a culturii în general. În actul de 
fundare al Mănăstirii Bisericani, Ștefăniță Vodă al Moldovei 
spune: „și am dat rugătorului nostru multă bogăţie ca să 
împodobească sfinta mănăstire cu toate şi să facă cărți“.2 
Cită bogăţie valorau cărțile manuscrise se vede dintr-un 
privilegiu al lui Radu Paisie pentru Mănăstirea Glavacioc 
din iunie 1536; el amintește că sub Vlad Călugărul, în veacul 
precedent, acest domn a cumpărat de la egumenul Mănăstirii 
Brădeţ muntele Prislopul, a treia parte, pentru o Tetra- 
evanghelie și preţul ei a fost 1 000 de aspri. Deci a treia 
parte a unui munte era egală în valoare cu o carte. La 8 
iunie 1583 egumenul Mardarie de la Tismana cumpără 
partea de moşie a popii Stoica din Groșani pentru două 
cărţi, preţul lor 850 de aspri, un cal și 12 oi.4 Cărţile biseri- 
cești erau socotite alături de alte lucruri de preţ în moșteniri: 
la 5 iunie 1584, Petre Cercel întărește fiicelor lui Neagoe 
logofăt moștenirea averii tatălui lor „și cărțile de biserică“.5 

În mănăstiri se făceau totuși mari storțări pentru înmul- 
țirea numărului cărţilor: pe un Trebnic al Mănăstirii Bise- 
ricani, din 1527, scrie: „Aceste cărți au fost vechi, iată le-au 
înnoit părintele stareţ Andonieşi a înnoit și a legat 211 
cărți:.6 

Existenţa unor biblioteci încă din secolul al XVI-lea 
se vede din următoarea însemnare pe un Tipicon slav de la 
Neamţ, scris la 1523: „Iar cărţile cele vechi ale mănăstirii 


1 I. Bogdan, Letopiseţul lui Azarie, Acad.Rom. Mem. Secţ. Ist., 
1909, p. 170. 

2 M. Costăchescu, Documentele de la Ștefăniță Voievod, p. 186, 

3 Doc. priv. ist. Rom. B, sec. XVI, vol. II, p. 208. 

4 Ibidem, vol. V, p. 129. 

5 Ibidem, B, sec. XVI, supliment. 

s Ms. slav. Acad. R.P.R., nr. 237, f. 354 v. 

le-au dus la mitropolie“1. Asadar se aduceau cărţi noi și 
cele uzate și învechite nu se distrugeau, ci se trimeteau la 
Mitropolia Sucevei, unde se făcea bibliotecă. 


TIPOGRAFIILE, 


Raritatea și scumpetea cărţilor a fost în parte înlăturată 
prin marea descoperire a tiparului, care a pătruns destul de 
timpuriu și în ţările noastre. 

Originile tipografiei în ţările române sînt azi destul de 
bine cunoscute. Este vorba, la început, de tipografii în care 
se tipăreau cărţi în limba slavă pentru bisericile din Țara 
Românească şi Moldova. Prima carte tipărită în Țara Româ- 
nească este un Liturghier terminat la 10 noiembrie 1508 în 
domnia lui Mihnea cel Rău, urmat de un Octoih (carte de 
cîntări bisericești) tipărit la 1510 de domnul ţării, Vlad 
cel Tinăr, și de o Evanghelie tipărită la 1512 sub Neagoe 
Basarab. Toate aceste trei cărți sînt în limba slavă biseri- 
cească de redacție medio-bulgară și toate sînt tipărite de 
meșterul tipograf Macarie?2. Macarie era originar din Munte- 
negru, mică ţară slavă la malul Mării Adriatice. După ce 
tipărise mai multe cărţi acolo sub oblăduirea domnitorului 
Gheorghe Cernoievici în anii 1493—1495 (la Cetinje), el 
este silit să apuce drumul pribegiei, din cauza turcilor, care 
năvălesc în Muntenegru. ri timpul domniei lui Radu cel 
Mare, Maxim Brancovici fost despot al Serbiei şi nepotul său, 
Solomon Cernoievici, fiul lui Gheorghe, găsesc adăpost în 
Țara Românească, și cu ei împreună a venit și meșterul 
tipograi Macarie. În Țara Românească s-a înjghebat o nouă 
tipografie, adusă poate din Veneţia, în care s-au tipărit 
cărți bisericeşti, după manuscrisele interne slavone din 
mănăstirile ţării. 

După o pauză de 33 de ani, datorită împrejurărilor tulburi 
din ţările noastre, se redeschide tipografia slavă din Țara 
Românească, la Tirgovişte, în anul 1545, sub conducerea 
tipografului sirb Dimitrie Liubavici, nepotul tipografului 
slav din Veneţia, Bojidar. Dimitrie Liubavici lucrase mai 


1 Ms. slav. Acad. R.P.R., nr. 101, f. 286 v, 
2 I. Bianu şi N. Hodoș, Bibliografia românească veche, |, p.1 —21 

întîi la o tipografie sirbească de la Mănăstirea Gracianiţa. 
În acest fel se vede cum tipografia la români a însemnat o 
influență şi un schimb cultural cu ţările slave. Putem 
vorbi, pe acest teren al tipografiei gi de o colaborare între 
țările române; în adevăr, Dimitrie Liubavici, care a tipărit 
la Tirgoviște mai multe cărți slave pentru Țara Româ- 
neascăl, a tipărit tot acolo și o carte comandată de domnul 
Moldovei, Ilie Rareș (un apostol slav din anul 1547). 

În a doua jumătate a veacului al XVI-lea înfloreşte în 
Braşov tipografia românească condusă de diaconul Coresi, 
venit din Țara Românească. Această tipografie de cărți româ- 
nești este sub influenţa orășenilor, sași protestanți, care cău- 
tau să cîştige și pe românii din Transilvania la religia lor, 
Fiind vorba de cărți bisericești care nu erau admise de bise- 
rica feudală din Moldova și Țara Românească, ele n-au putut 
contribui prea mult la introducerea şi răspîndirea cărții 
româneşti aici. Totuşi prezenţa lor în unele biserici, chiar 
sătești, în Moldova și Ţara Românească, este o dovadă a 
circulației lor. Abia în a treia fază a tipografiei din ţările 
române încep să apară masiv cărțile românești. În veacul 
al XVII-lea, începînd din 1635 în Țara Românească şi de 
la 1642 în Moldova se redeschid tipografiile din aceste două 
ţări. Şi această nouă fază a activităţii tipografice este în 
legătură cu ţările slave. Aici presele tipografice, literele, 
vinietele ornamentale şi ilustrațiile cărților, precum gi meg- 
terii tipografi ei înșiși, vin de la Kiev. În acest oraș rusesc, 
care se afla atunci sub stăpînirea Poloniei, se deschisese 
ceva mai devreme o mare tipografie slavă la Mănăstirea Pe- 
cerskaia Lavra. Întemeietorul tipografiei a fost mitropolitul 
de origine română Petre Movilă, care a contribuit mult la 
ridicarea culturii rusești în provinciile din Polonia, ce nu 
fuseseră încă liberate. Petre Movilă a intrat în legături cu 
domnii Țării Românești gi Moldovei, Matei Basarab şi Vasile 
Lupu şi le-a trimis cîte o tipografie cu meșteri tipografi ruși. 
În aceste tipografii nu s-au tipărit numai cărți bisericeşti, 
ci gi cărţi de legi, pravile. O parte din cărţile tipărite în tipo- 
grafia aceasta din Țara Românească sînt în limba slavonă, 


1 I Bianu și N. Hodoş, Bibliografia românească veche, I, p. 23—30. 
2 L. Stojanovici Stari srpski zapisi i natpisi (Vechile inscripţii și 
însemnări sirbeşti), IV, p. 52. 

dar acum apar pentru întiia oară la noi cărţile tipărite în 
româneşte (în Moldova numai în româneşte).! În acest chip 
dezvoltarea artei tipografice, care în toată lumea a fost un 
instrument al progresului, a contribuit şi în ţara noastră la 
răspiîndirea cărții, întîi în limba slavă, limba literară, folo- 
sită de clasa stăpînitoare feudală, apoi și în limba română. 
Nu se poate concepe și înţelege evoluția culturii românești 
în perioada feudală fără tipografii. 


IZBÎNDA LIMBII ROMÂNE, 


Al doilea fapt de mare importanţă pentru cultură, care 
s-a produs în această perioadă a fost înlocuirea limbii literare 
şi bisericeşti slave, cu limba poporului. 

În toate ţările din Europa, în perioada feudală se produce 
la un moment dat această revoluţie în cultură, adică înlo- 
cuirea limbii literare moarte în apus şi în centrul Europei — 
limba latină, cu limba poporului. Desigur că schimbarea 
se datorește ridicării unor noi pături sociale la viaţa cultu- 
rală. Începutul scrisului în limba română e atestat la sfir- 
şitul veacului al XV-lea și la inceputul veacului următor, 
cu aşa-numitele texte rotacizante (înlocuirea lui n intervo- 
calic cu r) (Psaltirea Scheiană, Codicele Voroneţean) scrise 
în Maramureș. Traducerile românești ale cărților bisericeşti 
cuprinse în textele maramureşene nu se datoresc, cum s-a 
crezut?, influenţei husite, deoarece ele nu sînt contemporane 
cu dezvoltarea husitismului, ci datează de la sfîrșitul seco- 
lului al XV-lea, pe cînd husitismul își are perioada de înflo- 
rire în prima jumătate a veacului. Ele sînt pe de altă parte, 
anterioare apariţiei reformei luterane. Apariţia acestor prime 
texte româneşti se datorește în chip necesar unei lupte a 
nobilimii româneşti din Maramureş, pentru dobîndirea inde- 
pendenţei bisericii sub egida ei. 

La mijlocul veacului al XVI-lea se dezvoltă, cum am 
spus, tiparul în limba română, în special prin cărţile tipărite 


1 Descrierea pe larg a cărţilor tipărite în cele două tipografii din 
Principate în epoca aceasta, la Bianu şi Hodoş, op. cit. I, p. 103 şi 
urm, 

2 N. Iorga, Istoria literaturii românești, I, ediţia II-a, București, 
1925, p, 100—105, 

de diaconul Coresi la Braşov. Aceste scrieri se datoresc influ- 
enței Reformei religioase din Transilvania, dar să nu uităm 
că traducătorii cărților coresiene sînt preoți români din 
oraşele din Transilvania, Brașov, Orăștie, Caransebeș, toc- 
mai din orașele unde începuse să se dezvolte o pătură orăşe- 
nească românească. Așadar începuturile traducerilor cărților 
în românește, în limba poporului se datoresc clasei orășe- 
nești românești din Transilvania. 

n Țara Românească şi în Moldova scrisul românesc apare 
ceva mai tirziu. Istoricii burghezi au socotit de obicei că 
înlocuirea limbii literare slavoneşti, în ţările române, cu 
limba poporului, este un merit al bisericii şi se datorește 
acestei instituţii. În realitate lucrurile stau invers. Cum era 
de așteptat, aici biserica s-a dovedit conservatoare în cea 
mai mare măsură gi a păstrat limba bisericească slavonă și 
liturghia în slavonegte mai tirziu decît mirenii. Literatura 
juridică gi cea istorică în românește, precum și introducerea 
limbii române în cancelariile boierești gi în cea domnească 
preced cu mai multe decenii introducerea limbii române în 
biserică. Prima Liturghie în limba română datează din anul 
1679 (în Moldova, a mitropolitului Dosoftei), iar cărţile 
slavonești de cult se tipăresc în Țara Românească, pînă în 
ultimii ani ai secolului al XVII-lea (Liturghia de la Bucu- 
reşti, 1680, în slavonă, și tot în slavonă Triodul de la Buzău 
din 1697, Molitvelnicul de la Buzău tocmai din anul 1699), 
iar în Moldova se mai tipărea la Iaşi, la 1680, Psaltirea în 
slavoneşte. În schimb, primele texte juridice românești din 
Moldova traduse în românește după Pravilele slavone datează 
din veacul al XVI-lea (Pravila lui Lucaci retorull, scrise 
la 1581 în parte românești, împreună cu altă traducere inde- 
pendentă a Pravilelor din aceeaşi epocă). 

Pe de altă parte, literatura istorică, adică letopiseţele 
sau cronicele, a precedat și ea, cu folosirea limbii poporului, 
literatura religioasă. Astfel în Țara Românească, s-a scris 
în limba română, o cronică a familiei Buzeştiloi, în vremea 
lui Mihai Viteazul, cronică păstrată într-o compilație mai 
tirziu (a Cantacuzineştilor). Această cronică, scrisă în ulti- 
mii ani ai secolului al XVI-lea, este o cronică boierească, de 


1 Pentru aceste texte, vezi mai jos, în acest capitol. 

familie, privind domnia lui Mihai sub prisma intereselor 
acestei familii şi a fost scrisă direct în românește.! La 1620, 
Mihai Moxa scrie cronograful său în limba română, o istorie 
universală, tradusă din slavonește cu pasaje privitoare la 
istoria României.? În Moldova așa-numitul Letopiseţ moldo- 
penesc, care a intrat mai tîrziu în compilaţia lui Grigore 
Ureche, a fost scris de Eustratie logofătul pe la 1625—1630. 

Pe cind şcoala cronicarilor în limba română era în floare, 
cu Letopiseţul lui Miron Costin, acest cronicar este silit să 
citeze în textul letopiseţului său Biblia şi Evanghelia în 
limba slavonă, pentru că pe vremea aceea (la 1675), nu exis- 
tau încă traduceri ale acestor cărţi în limba poporului. 

Și introducerea limbii române în corespondenţa și actele 
particulare este mai veche în ţările române decit introducerea 
limbii române în biserică; cele mai vechi zapise (contracte) 
în limba română apar în anii 1575—1590. Cancelaria dom- 
nească a fost ceva mai conservatoare, dar după 1655—1660 
toate hrisoavele și uricele, atit cele din Moldova, cît ṣi cele 
din Ţara Românească, se scriu în românește şi numai titlul 
domnului rămîne, sporadic, în slavonește. 

Din toate acestea rezultă că izbînda limbii poporului nu 
se datoregte bisericii, care a introdus limba română cea din 
urmă, sub influenţa curentului general. Era și firesc să fie 
aşa, biserica fiind în principiu o instituţie păstrătoare de 
tradiţii. Trebuie deci să căutăm în altă parte forțele care au 
contribuit la înlocuirea limbii slavone bisericești în ţările 
române cu limba românească. De la început e ugor de obser- 
vat că această schimbare se datorește unei lărgiri a cercului 
oamenilor cu ştiinţă de carte. Ceea ce a produs această lăr- 
gire e fără îndoială o creştere a puterii economice a unor 
anumite straturi sociale. Am arătat că limba slavonă era 
cunoscută de relativ puţină lume. Domnul, curtea, boierii 
mari, dregătorii, episcopii și o mare parte a preoţilor ştiau 
slavoneşte. În a doua jumătate a secolului al XVI-lea și mai 
ales în cursul veacului următor s-au ridicat alte clase sociale 
cu o stare economică mai puternică și deci care avea nevoia 
şi posibilitatea de a învăţa carte. În primul rînd orășenii 


1 N. Iorga, Cronicele muntene, Acad. Rom., Mem. Secţ. Ist. ,Seria 
II, XXI, 1889, p. 10. 
2 B.P. Hasdeu, Cuvente den bătrîni, I, p.3183—406. 

s-au ridicat mult în această epocă. Am arătat mai sus că tipă- 
rirea cărţilor românești în Transilvania în veacul al XVI-lea 
este de pus în legătură cu oraşele românești din acea provin- 
cie. În ţările române viaţa orășenească n-a avut o dezvoltare 
firească din pricina monopolului turcesc care a micsorat 
contribuția orășenilor la izbînda limbii poporului; ei nu 
reprezentau încă o forţă suficientă pentru a duce la bun sfir- 
git această mare schimbare culturală. Literatura istorică s-a 
dezvoltat, nu datorită orăgenilor, ci boierilor. Nu cunoaştem 
nici un tîrgoveţ autor de cronici, în schimb toţi cronicarii 
care scriu românește: Ureche, Miron Costin, Radu Popescu, 
Radu Greceanu etc. erau boieri. Traducerile cărților juridice 
(pravile) de asemenea nu sînt făcute de orăşeni, nici pentru 
orășeni, 

Trebuie deci să admitem că în vremea aceasta scrierea 
cărților în limba română se datorește ridicării unei noi boie- 
rimi, mai numeroasă, cu moşii mai mici decit ale marilor 
latifundiari de odinioară, cu origini mai modeste, chiar dacă 
mai tirziu ajunge la mari demnități şi averi. Scriitorii și 
cititorii cronicilor și pravilelor românești nu mai sînt urma- 
şii marilor boieri din secolul al XV-lea, ei sînt oameni noi, 
care se ridică în a doua jumătate a secolului al XVI-lea. 
Dacă un Grigore Ureche și Miron Costin sint boieri mari, ei 
fac parte din a doua generaţie, din oameni noi și nu toţi 
cronicarii sînt boieri mari: Eustratie logofătul era boiernaș. 
Dar ceea ce este mai important, e faptul că ei se adresează 
unor oameni care nu ştiau slavoneşte, pentru că nu aveau 
timp, nici avere destulă să urmeze studii de limbi străine, 
boieri mai mici, care stăteau prin cultura lor şi prin situ- 
aţia lor economică mai aproape de popor. Prin urmare, ceea 
ce este interesant pentru a determina cercul social din care 
au pornit scrierile în limba română, nu este atit persoana 
autorilor, cit cei cărora li se adresau aceste cărți. Miron Cos- 
tin şi Ureche ştiau slavoneşte, ei însă au scris românește 
pentru că cei cărora se adresau, cititorii lor, nu cunoșteau 
decit limba română. Aceasta se vede din numele celor care au 
făcut copii sau pentru care s-au făcut copii de cronici (cro- 
nicile erau foarte mult răspindite în copii manuscrise, și nu 
s-au tipărit pînă la sfîrşitul veacului al XVIII-lea).. Toţi 
aceștia erau boieri, și anume boieri mici. 

Totuși şi orășenii au avut o înrîurire asupra victoriei 
limbii române. E de observat că pînă la mijlocul secolului al 
XVI-lea boierii ședeau la moșiile lor, unde își aveau curțile 
şi veneau eventual la curtea domnească și la oaste cînd îi 
chema datoria de feudali. Din a doua jumătate a veacului 
al XVI-lea boierii încep să cumpere case, curţi și chiar pră- 
vălii în oraşe. Miron Costin, Ureche și alţi boieri scriitori 
aveau, printre alții case la Iași și în alte orașe. De asemenea 
mănăstirile încep să fie clădite la orașe și să aibă acolo inte- 
rese tot mai mari. Așadar, legătura boierimii și mănăstirilor 
de orașe, ieşirea boierimii din izolarea ei de la ţară, trecerea 
ei în anumite centre de cultură, au fost un factor care a con- 
tribuit și el la lărgirea culturii, deci la folosirea limbii ro- 
mâne în scrieri, în locul limbii literare slavone. 

Deci este lămurit că introducerea limbii române în lite- 
ratură și în cele din urmă și în biserică, faptul cultural cel 
mai important din perioada feudală a istoriei noastre alături 
de introducerea tiparului, se datorește unei lărgiri a cercului 
oamenilor de cultură. La originea acestei lărgiri stă ridi- 
carea orășenilor şi a unei bcierimi noi, trecerea boierimii la 
orașe, 

Istoriografia veche a socotit că această mare revoluţie 
culturală se datorește bisericii și biserica ea însăși ar fi fă- 
cut-o sub anumite influenţe externe de cultură: husitismul, 
luteranismul, calvinismul. De la sine înţeles că o asemenea 
explicaţie este inadmisibilă, ca nu ține seamă de forţele 
sociale interne, de schimbările survenite în producţie, care 
singure pot da dezlegare fenomenelor de suprastructură, 
cum este cazul culturii. Fireşte că exemplele externe au putut 
furniza românilor îndemnuri și modele, ele nu sînt însă cauza 
de bază a schimbării culturale din ţara noastră. 


LITERATURA RELIGIOASĂ 


Literatura religioasă în Principate, în perioada feudală, 
păstrează haina literară slavă pînă tirziu în veacul al XVII- 
lea. Afară de rare excepţii, această ramură a scrisului nu 
are la noi un caracter original: manuscrisele şi mai tîrziu 
tipăriturile cu conținut religios sînt copii ale textelor slave 
scrise în Bulgaria, Serbia și Rusia, care și acestea, la rindul 

lor, sînt traduceri după texte greceşti bizantine. La noi se 
poate vorbi cel mult de copişti caligrafi, cu talent în desem- 
narea frumoasă a literelor şi ornamentelor (de exemplu, Ga- 
vril de la Neamţ între 1429—1447). Aceste copii prezintă 
interes pentru cercetătorii vechii noastre culturi, doar întru- 
cît ne îngăduie să aflăm ce citeau cunoscătorii de limbă slavă 
în ţara noastră. În această privinţă sînt de făcut unele obser- 
vaţii: limba slavă a acestor texte este foarte grea, bogată şi 
cu întorsături retorice complicate, de pildă în cuviîntările 
lui loan Gură de Aur și alte scrieri teologice. Așadar cititorii 
acestor texte nu erau oameni cu cultură puţină, ci pentru 
a le înțelege trebuiau să știe foarte bine slavona, să fie înșiși 
oameni de cultură, care să înţeleagă o limbă și un text ab- 
stract filozofic și foarte complicat ca formă. Pe de altă parte, 
alegerea textelor ce se citeau la noi ne îngăduie să vedem 
care erau nevoile spirituale ale societăţii, bineînțeles numai 
ale celei ce citea slavonește. Cărţile de rugăciuni slavone 
(molitvenice) reprezintă nevoile unei societăţi care se ocupa 
mult cu agricultura: rugăciuni la semănat, la strinsul recol- 
tei, la culesul viilor și oglindesc preocupările pentru ridi- 
carea de clădiri și îmbunătăţiri pe moşii (rugăciuni la teme- 
lia casei, la săparea fîntinii), dar asupra acestei societăți 
atîrna mereu ameninţarea năvălirilor turcilor şi a altor duș- 
mani prădalnici: „rugăciunie la nevoie obștească, vremuri 
turburi și la năvălirea varvarilor“!. 

Textele bisericești puneau prubleme sociale: „pe robi 
trebuie să-i socotim ca pe noi înşine, oameni ai lui Dumne- 
zeu''2, sau: „este mai bine să împarţi averea săracilor, decit 
s-o dăruieşti bisericilor şi să le îmbogăţești“... „Nu se cuvine 
să urăşti sau să faci rău pe orice om, sau necredincios, sau 
eretic“ ; „cum se cuvine a cumpăra și a vinde, fără a supăra 
pe Dumnezeu“ etc. 

Am spus că aceste texte religioase sînt copii după tradu- 
cerile din grecește făcute în ţările slave. Nu s-a pus pină 
acum problema dacă nu cumva unele texte din manuscrisele 
slave scrise în ţara noastră au fost traduse din grecește, de 
cunoscători ai acestor două limbi. În adevăr, în manuscrisul 


1 Ibidem, Ms. slav. Acad. R,P.R., nr. 32 (Moldova, sec. XVI). 
3 Ibidem, nr. 310 (Țara Românească, sec. XVI). 
3 Acelaşi manuscris. 

slav nr. 296 al Academiei R.P.R., care cuprinde epistole şi 
hotăriri ale sinoadelor bizantine și ale fruntașilor bisericii 
impotriva ereticilor, manuscris scris în Moldova în secolul 
al XV-lea, avem un pasaj șters cu roșu, pe marginea căruia 
scribul a însemnat: „Aceste cuvinte se află în scrierea gre- 
cească, dar pentru că am sărit (un pasaj) le am șters de aici“.! 
Avem deci a face cu însuși manuscrisul traducătorului, care 
traducea din grecește în slavă, în Moldova. E posibil ca și 
unele traduceri din latină în slavă să fi fost executate la noi 
în țară. O Biblie slavă, manuscris din Moldova din veacul 
al XVI-lea cuprinde în text o mulțime de latinisme, expli- 
cate pe margine cu roșu. (Turma este o coprindere de 30 
de pedestri, iar alla, de 30 de călăreți etc.) Este evident că 
această biblie a fost tradusă din latineşte în slavonește și 
probabil tot în Moldova, pentru că asemenea traduceri nu 
găsim în ţările slave ortodoxe.?2 

Cit priveşte textele religioase în slavonește, compuse 
de românii ştiutori de slavă, ele sînt foarte puţine; totuşi 
cunoaștem cîteva din acestea. Numeroase manuscrise slave 
din ţara noastră și din Rusia cuprind copii după „pripealele“, 
mici tropare ce se cîntă cu stihurile alese din Psalmi, întoc- 
mite de bizantinul Nichifor Vlemidis, „scrierea lui chir Filo- 
tei monahul, fost logofăt al lui Mircea Voevod“5. Acest Filo- 
tei este desigur [1] Filos, logofătul lui Mircea cel Bătriîn (după 
obiceiul schimbării numelui în călugărie, cu păstrarea ini- 
țialei numelui vechi). Un singur manuscris ne-a păstrat 
lauda în limba slavonă a sfintului Mihail Mărturisitorul 
de la Sinad (moaștele lui se aflau la Tirgovişte), Această 
laudă a fost scrisă de „Simion Dedulovici vistier“ din Ţara 
Românească în secolul al XVI-lea. Tot din secolul al 
XVI-lea din Moldova sînt unele rugăciuni ocazionale scrise în 
slavoneşte, dar cu titlul în româneşte: „pentru sănătatea 
doamnei, pentru sănătatea cuconilor, pentru sănătatea fecio- 
rițelor, pentru sănătatea maice a lui vodă, pentru sănătatea 
voinicilor (oștenilor), pentru sănătatea tuturor creștinilor 
(rugăciune), cînd vor vrea să încalece“ (adică să pornească 


1 Ibidem, nr. 296, f. 237 v. 

2 Ms. slav, Acad. R.P.R., nr. 549, î. 258 (ca exemplu). 

3 cf. 8. Teodor, Filotei onak de la Cozia, imnograf romån în 
Mitropolia Olteniei, "VI PRI 20—34, 

+ Ms, slav., Acad, R nr. 270, f. 7v—8v. 

la război). Tct din literatura religioasă, cu unele laturi 
privind istoriografia, sînt scrierile hagiografice, adică viețile 
de sfinţi. În Țara Românească, la începutul secolului al XV- 
lea, s-a scris viaţa sfintului Nicodim fondatorul mănăstirilor 
Vodița şi Tismana. Această scriere în limba slavonă s-a 
pierdut [2] și nu ne-a rămas decît o prelucrare în românește, 
foarte tirzie?. În Moldova, Grigore Țamblac a scris la 1402 
viaţa sfintului Ioan cel Nou, ale cărui moaște fuseceră aduse 
de Alexandru cel Bun la Suceava.? Această viață conţine 
amănunte prețioase despre viaţa socială şi comercială la 
malul Mării Negre în secolul al XIV-lea. În veacul al 
XVII-lea, o dată cu aducerea noilor tipografii de la Kiev 
în laşi şi la Tîrgovişte, începe tipărirea unor cărți religioase 
în românește. S-a observat cu drept cuvint că apariţia 
acestor cărți nu înseamnă încă introducerea limbii poporu- 
lui în biserică, e vorba nu de cărțile liturgice, ci de cărți 
de morală religioasă, predici, învățături etc., care se ci- 
teau. Între acestea cea mai însemnată, ca limbă și compo- 
ziţie sînt Cazaniile mitropolitului Moldovei Varlaam, tipă- 
rite la Iaşi în 1643. Cartea cuprinde o prefaţă a lui Vasile 
Lupu, domnul Moldovei, intitulată „Cuvint împreună către 
toată seminția românească“. După afirmaţia mitropolitului 
Varlaam, din introducere, cartea este tradusă din rusește; 
pînă acum nu s-a aflat originalul rusesc, așa că nu se poate 
ști dacă și cît este o parte originală a lui Varlaam. 

În timp ce apărea această carte în românește, literatura 
slavă bisericească nu dispăruse încă în ţările române. Udrişte 
Năsturel, boier muntean, cumnatul lui Matei Basarab, tra- 
duce din latineşte în slavonește, într-o limbă foarte savantă 
și greoaie, Imitatio Christi, celebra operă medievală de mis- 
tică și morală a lui Thomas a Kempis, care fu tipărită la 
Tîrgovişte [3] în 1647. E interesant faptul că acest boier, 
deși spune în introducere că a lucrat din dragoste pentru 
limba latină, „fără îndoială înrudită cu limba noastră“, 
totuşi nu traduce în limba poporului, ci tot în slavonește. 


1 Ibidem, nr. 117 (sec. XVI), f. 206 şi urm. 

2 Ieromonahul Ştefan, Viaţa sf. Nicodim, ediția Craiova, 1939, 

3 Gr. 'Țamblac, Viaţa sf. Ioan cel Nou, ediţia episcop. Melhisedec, 
în Revista pentru istorie, arheologie și filologie, III, 1884, p. 161—174, 

LITERATURA JURIDICĂ 


Cele mai vechi texte de legi cunoscute la noi sint aga- 
numite pravile bisericești sau nomocanoane. Aceste scrieri 
care derivă din dreptul roman, prin mijlocirea unor prelu- 
crări bizantine, au fost traduse în slavoneşte, apoi folosite 
de români în această limbă, în cele din urmă traduse în româ- 
nește. Pravilele bisericeşti nu cuprind numai drept biseri- 
cesc, adică pedepsele duhovnicești aplicate de preoţi, ci și 
părţi de drept penalpropriu-zis cu aplicare la viaţa socială 
generală. De asemenea aceste cărți cuprind noţiuni de drept 
civil, cu stabilirea spiţelor de rudenie în vederea moșteni- 
rilor. 

Primul nomocanon slav, datat, scris în ţările române 
este din anul 1451, scris la Tirgoviște, de gramaticul Drago- 
mir, pentru domnul Țării Românești, Vladislav II.1 În Mol- 
dova Ghervasie de la Neamţ copiază din Porunca lui Ştefan 
cel Mare, în 1474, un nomocanon în limba slavă?, iar din 
1495 avem un alt nomocanon slav scris la Iași pentru acelaşi 
domn?. De remarcat că domnii țării erau aceia care puneau 
la cale scrierea acestor cărți de legi, pentru necesităţile întă- 
ririi autorităţii domnești. În veacul al XVI-lea numărul 
nomocanoanelor slave scrise în cele două Principate este în 
creștere. Deosebite pentru bogăţia de materiale compilate 
din Codicele lui Justinian, din hotăririle sinoadelor etc., 
sint cele două pravile slavo-moldovenești din 1512 (de la 
Bisericani) și din 1557 (de la Neamţ). 

În a doua jumătate a secolului al XVI-lea, deci destul 
de timpuriu pentru literatura în limba română, avem pri- 
mele traduceri ale nomocanonului în limba română. O primă 
traducere românească ni s-a păstrat în trei exemplare, cu 
unele diferenţe între ele, care se completează una pealta, dar 
care derivă toate din aceeași traducere românească. Aceste 


1 A, Soloviev, Importanța dreptului bizantin în Balcani (sîrbeşte), 
în Godișnik N. Ciupi6 XXXVII, Belgrad, 1928. 

2 Acad. R.P.R., Ms. slav. nr. 131. 

3 A.J. Jaţimirski, Melkie tezti (Texte mărunte) în Izvestiia otdele- 
niia russkago iazika i slovesnosti Akademii Nauk ( Revista Secţiei pentru 
limba şi emea rusă a Academiei de Ştiinţă, Petersburg, XIII-2, 

. 204—205. 
j 4 Acad. R.P.R., Ms. slav., nr. 636 şi 685. 

trei exemplare ale nomocanonului românesc sint două din 
Transilvania, unul tipărit în tipografia lui Coresi din Bra- 
şov, pe la 1570—1580, sub numele de Pravila sfinţilor apos- 
toli}, al doilea este cuprins într-un manuscris intitulat Codex 
Neagoianus, scris la începutul secolului al XVI-lea într-un 
sat de lingă Bragov?, iar al treilea, intitulat Pravila de ispravă 
oamenilor şi de toate păcatele şi greșelele“, a fost scris în 
Moldova, la începutul secolului al XVII-lea, iar după limba 
arhaică, se vede că este o copie după un text românesc din 
veacul precedentă, Cum toate trei derivă dintr-o traducere 
românească unică, această traducere a putut fi alcătuită 
sau în Moldova sau în Transilvania. Locul primei traduceri 
a nomocanonului este mai probabil Moldova, deoarece aici 
avem o curte domnească, curți boierești și mănăstiri cu căr- 
turari care puteau duce la bun sfirşit această operă delicată, 
decit în Transilvania, unde clasa stăpinitoare era de altă 
limbă. Spre Moldova ne îndrumează și faptul că tot în a doua 
jumătate a veacului al XVI-lea avem în această ţară o altă 
traducere a Pravilei slavone, independentă de cea din textele 
amintite mai sus, cu adaosuri din alte legiuiri bizantine 
privitoare în special la înrudiri. Această traducere se păs- 
trează într-un singur manuscris slavo-român, scris de Lucaci 
retor și scholastic, la 1581, din porunca lui Eustatie, fost 
episcop de Romant, dovadă că Moldova era centrul în care 
se deşteptase interesul și se lucra pentru traducerea legilor 
în limba poporului. Cuprinsul nomocanoanelor este destul 
de interesant pentru viața socială a vremii. Vedem obiceiul 
gropilor în care se ascund cerealele: „lată cine fură pîine 
de în groapă, post 4 leat“, de asemenea privitor la comerţ: 
„cela ce bagă apă în vin de-l vinde să fie proclet (blestemat), 
cine bagă apă în lapte, de-l vinde să fie proclet“; „furul de 
tîrg, post 40 de zile, cela ce fură găină“... Despre relațiile 
cu oamenii străini de altă credinţă: „cine va mînca pine 
spurcată sau carne sau va lua apă din vase de la jidov sau 
de la arman, post 8 zile“ (acest pasaj se află în versiunea 


1 I. Bianu, Pravila sfinţilor apostoli, în facsimil. fotocopie. Acad, 
Rom. Texte de limbă din sec. XVI, București, 1925, şi C.A, Spulber, 
Cea mai veche pravilă românească, 1930. 

2 Publicat de C.A. Spulber în op. cit. 

3 Ms. rom. Acad. R.P.R., nr. 5211. 

4 Ms. slav, nr. 692. 

moldovenească a Pravilei, în cea ardelenească, în loc de 
arman este scris: latin). Un alt pasaj interesant despre dato- 
ria popilor de a fi oameni învăţaţi: „cade-se să fie popă 
măestru ca un vraciu“. În schimb se iau măsuri împotriva 
vrăjitoarelor: „cela ce merge la vrăjitoare, post 40 zile“, 
Despre morala războiului Pravila dă acest frumos exemplu: 
„Iară un voinic (oștean), el va eşi la război, deci se vor îm- 
pinge cu alt voinic, deci va birui unul pre alalt, deci va fugi, 
iară cela va goni, iară cela va fugi şi va căde şi va zise: fii-mi 
frate, drept sfintul loan, nu mă ucide, iară el va fi nemilos- 
tiv și-l va ucide pre el, acela se leapădă de creștinătate, post. 
20 ani“. 

Apariţia legilor scrise în limba poporului într-o vreme 
cînd întreaga literatură era în limba slavonă are desigur o 
explicație în legătură cu dezvoltarea societății din acea 
vreme. Legile scrise aveau un folos practic, erau folosite în 
judecăţi, în special în chestiunile de drept penal, alături şi 
tot mai mult în locul dreptului consuetudinar, aşa-numita 
„legea ţării“ (greșit numită și „obiceiul pămîntului“), E 
adevărat că nomocanonul nu era încă dreptul propriu-zis, 
dar pe atunci nu se făcea o deosebire limpede între dreptul 
bisericesc și cel laic; în dreptul bisericesc, cum am văzut 
din exemplele de mai sus, intră și elemente de drept penal 
şi civil, precum și pedepse laice (de pildă, bătaia). 

nlocuirea dreptului nescris cu cel scris înseamnă înlocu- 
irea dreptului local dat şiaplicat de autorităţi feudale locale 
(mănăstiri, boieri) cu dreptul egal pentru toată țara, dreptul 
prin esenţă al domnului. Pe de altă parte, dreptul nescris 
este un drept de obşte, cu responsabilitate colectivă, dreptul 
scris de origine bizantină şi romană, este un drept indivi- 
dual. De aceea înlocuirea dreptului nescris cu cel scris este 
o urmarea începutului destrămării obștii agrare, mosnenești, 
la români, şi a stăpînirii colective a pămîntului de către 
marile familii boiereşti. Aceasta cade în a doua jumătate a 
secolului al XVI-lea. În al doilea rind desfiinţarea treptată 
a imunităţilor domeniilor feudale are ca urmare creșterea 
autorităţii centrale, domnești. De aceea dreptul local cedează 
locul dreptului ţării, al domniei, care este un drept scris, 
Firește că dreptul scris nu datează numai de la traducerea 
pravilelor în limba poporului, de vreme ce aceste pravile 
româneşti au fost precedate de pravile în limba slavonă, 

care tot din inițiativa domnească au fost copiate. Dar tre- 
cerea dreptului într-o vreme foarte timpurie din limba sla- 
vonă în cea românească înseamnă, fireşte, o creştere, adică o 
mai mare răspîndire a dreptului scris, folosirea lui pe scară 
mai mare de către oameni mai mulţi, care nu știu slavonegște 
şi aceasta se întimplă în a doua jumătate a veacului al 
XVI-lea, o dată cu creșterea autorităţii administrative 
centrale și cu începerea destrămării obștilor. 

În mijlocul veacului următor, se face un pas înainte în 
privința întinderii folosinţei dreptului scris în limba ţării. 
Mai întii e vorba de tipărirea legilor în tipografiile domnești, 
ceea ce le dă o răspindire mult mai mare. Dar și cuprinsul 
legislaţiei este lărgit, pravilele din veacul al XVII-lea nu 
mai sint numai nomocanoane bisericești, ci și manuale de 
drept privat, drept penal și drept agrar. Ele nu sînt niște 
simple traduceri, ci aplicări cu schimbări potrivite la dreptul 
și la împrejurările speciale din ţările noastre și anume din 
acea vreme, în secolul al XVII-lea. 

În Țara Românească se tipărește în 1640, așa-numita 
Pravila cea Mică sau Pravila de la Govora (după locul tipă- 
ririi), tradusă în românește din slavonește de Mihail Moxa. 
Ea reprezintă traducerea unui nomocanon slav de tipul dez- 
voltat, care circulase în țările române în secolul al XVI-lea 
cu adaose de drept penal și privat.! 

Doisprezece ani mai tirziu se tipărește la Tirgoviște Pra- 
vila Mare sau Îndreptarea legii, tradusă în românește din 
grecește, tot cu cuprins mixt bisericesc şi mirean.? 

În Moldova, în aceeași epocă avem de asemenea două 
codice de legi. Primul a rămas în manuscris, este o Pravilă 
tradusă în românește din grecește de Eustratie logofătul, 
la 1632 sub titlul de Pravila aleasă (originalul ei e manualul 
juridic grecesc al lui Manoil Malaxos)f. În sfirșit, la 1646, 
Vasile Lupu, domnul Moldovei, pune de se traduce în româ- 
nește din grecește, și se tipărește la Iași Cartea românească 


1 ]. Peretz, Pravila de la Govora, în Revista pentru istorie, arheo- 
logie şi filologie, XI, 1910, 

2 Textul la S.G. Longinescu, Legi vechi românești și izvoarele lor, 
Bucureşti, 1912, 

3 I, Bianu, Manuscriptul românesc al lui Eustratie logofătul în 
Columna lui Traian, II, 1882, p, 210—217. 

de învățătură. Această scriere are la bază, prin mijlocirea 
unui text grecesc, lucrarea juristului italian Prosper Farinaci 
(Farinaceus). E prima carte juridică românească cu cuprins 
hotărit lumesc, de drept penal, civil și agrar.! E de netăgă- 
duit că fenomenele politice şi sociale de care am vorbit pen- 
tru secolul al XVI-lea făcuseră acum noi progrese şi tipărirea 
pravilelor într-o formă completă, reflectă această nouă fază 
de dezvoltare. 


LITERATURA ISTORICĂ 


Cele mai vechi cronici cunoscute în țările române sînt 
cele din Moldova, în limba slavonă: Cronica sau letopiseţul 
zis de la Bistriţa (numire neadecvată dată de editor), Letopi- 
setul de la Putna (în două versiuni) şi trei prelucrări pentru 
țări străine: Cronica moldo-rusă (în anexă la Voskresenskaia 
Letopis), Cronica moldo-polonă, Cronica moldo-germană sau 
Cronica lui Ștefan cel Mare. 

Ele cuprind istoria Moldovei de la întemeierea statului 
pînă la începutul secolului al XVI-lea. Din conţinutul lor 
se vede bine că au fost redactate în a doua jumătate a seco- 
lului al XV-lea, în vremea domniei lui Ștefan cel Mare, pe 
cînd informaţiile despre istoria anterioară sînt datorite unor 
amintiri şi însemnări nesigure şi necomplete. Pe de altă 
parte, este sigur că toate cronicile de mai sus derivă dintr-o 
singură cronică, prelucrată de copiștii şi compilatorii de 
mai tirziu. Aşadar, istoriografia slavonă din Moldova începe 
cu o cronică din vremea lui Ştefan cel Mare. Ea a fost prece- 
dată de compilaţii și copii de cronici slavone externe mai 
întinse (traducerea cronicilor bizantine a lui Gheorghe Amar- 
tolos și G. Manasses în slavonește etc.), în care copiștii inter- 
calau pasaje de istorie românească. Aceste cronici mai întinse 
au servit de model şi de izvoare primelor cronici slave din 
țările noastre. Fireşte că și cronica din vremea lui Ștefan 


1 Textul la S.G. Longinescu, op. cit. 

3 I, Bogdan, Vechile cronici moldovenești înainte de Ureche, Buc., 
1891, idem, Cronice inedite atingătoare de istoria românilor, Buc., 
1895; Idem, ' Letopiseţul lui Azarie, Acad. Rom., Mem, Secț, Ist, , 1909. 
I. Chiţimia, Cronica lui Ștefan cel Mare, versiunea germană a lui 
Schedel, Buc., 1942, 

cel Mare, cit și cele careau urmat, stau în legătură cu nevoile 
societăţii. Istoriografia burgheză credea că primele cronici 
moldoveneşti au fost scrise în mănăstiri diferite, departe de 
viaţa politică şi socială a ţării[4). În realitate, ele corespund 
unui moment anumit în dezvoltarea societăţii feudale şi 
corespund nevoilor din acel moment. Cît despre locul unde 
a fost scrisă prima cronică a Moldovei, în vremea lui Ștefan 
cel Mare, este limpede că nu este vorba de una sau mai multe 
mănăstiri, ci de curtea domnească. Din comparaţia cronicilor 
amintite mai sus rezultă existenţa unui prototip unic al 
tuturor versiunilor. Nu mai este vorba de cronici de la Bis- 
trița, Slatina, Putna, ci de letopiseţul unic al Moldovei. Dacă 
letopiseţele s-au scris la mănăstire, de ce a fost o singură 
cronică pentru atitea mănăstiri? În schimb era o singură 
curte domnească. Cronica aceasta unică s-a bucurat de o 
mare circulaţie, a fost prelucrată în polonă, rusă, germană. 
Străinătatea nu s-ar fi adresat pentru cunoașterea Moldovei 
unor cronici neoficiale de mănăstire și mai ales atit rușii 
cît și polonii și germanii nu s-ar fi adresat cu toţii aceleiaşi 
scrieri. Tocmai aceasta arată caracterul ei oficial de curte. 
Același lucru reiese și din cercetarea internă a cronicii. Leto- 
piseţul spune că la 1471 a fost un cutremur în Moldova „cînd 
şedea domnul la masă“ (era deci de faţă). Unele evenimente 
militare sînt precizate chiar cu ziua săptămînii și cu ora: 
„simbătă seara, vineri dimineaţa“. Despre lupta de la Codrii 
Cosminului cronicarul spune că s-au luat de la dușman 
„tunurile cele mari și altele mici şi mai mici şi mai multe, 
care nu este cu putinţă a le înșira“. Cel care le-a văzut, ar 
putea să le inventarieze. E limpede că autorul nu este călu- 
găr. În letopiseţul zis de la Bistriţa nici una din cele 36 de 
biserici și mănăstiri clădite de Ștefan nu e pomenită, dar se 
transmit datele exacte ale clădirii cetăţii de la Chilia, înce- 
perea şi terminarea ei. 

Scrierea primei cronici slavone a Moldovei corespunde cu 
două momente importante din istoria acestei ţări, unul in- 
tern şi altul extern. Cel dintii privește lupta domniei pentru 
a-și asigura o putere centrală, împotriva tendinţelor de auto- 
nomie feudală ale marilor latifundiari. Cea de a doua este 
lupta Moldovei în frunte cu domnul ei, Ștefan cel Mare, 
împotriva turcilor, pentru libertatea politică a ţării. De 
aceea cronica domnească a fost scrisă la curte, ca să arate 

că stăpinul ţării este uns de Dumnezeu, nu se vorbeşte de o 
alegere a domnului, domnul este om viteaz şi puternic, căruia 
toţi îi datoresc credinţă, al doilea ca să arate gloria luptei 
împotriva turcilor. Pentru cronicar toate ţările creștine 
formează o unitate, pe care el o numeşte cu termenul slav 
hristianstvo (cregtinătatea sau republica creştină). Muntenii 
care au sprijinit pe turci împotriva Moldovei sint hicleni 
(termen feudal care înseamnă cel ce și-a călcat omagiul, 
credinţa). Ștefan este pentru cronicar IlogitAonoctun ter- 
men bisericesc dat sfinţilor luptători, s-ar putea traduce 
cu „sfint purtător de biruințe pentru credință“, Cronica 
omite să recunoască faptul că Ștefan cel Mare a plătit totuşi 
tribut turcilor în anumiţi ani ai domniei sale şi trece sub 
tăcere actele de omagiu ale aceluiași domn prestate regilor 
Poloniei și Ungariei, Rezultă clar din toate acestea că aceas- 
tă cronică este nu numai cronica din vremea lui Ștefan cel 
Mare, ci cronica lui Ștefan cel Mare, apărută în momentul 
cînd în afară se dădea marea luptă pentru independenţă, 
înăuntru lupta pentru consolidarea monarhiei feudale, 

În veacul al XVI-lea în Moldova continuă istoriografia 
în limba slavonă tot cu același caracter de cronici oficiale 
de curte, Trei sînt cronicile moldoveneşti din această epocă: 
cronica lui Macarie, episcopul de Roman, care duce istoria 
Moldovei de la moartea lui Ştefan cel Mare pînă la 1550, 
cronica egumenului Eftimie de la Mănăstirea Căpriana care 
cuprinde istoria Moldovei de la 1542—1553 şi cronica călu- 
gărului Azarie (1550—1575).1 Toţi acești cronicari scriu din 
porunca domnilor (Petru Rareș, Alexandru Lăpușneanu, 
Petre Șchiopul). Ele corespund deci aceleiași tendinţe ca şi 
cronicile precedente: întărirea puterii domnești asupra mari- 
lor feudali. Sint cronici oficiale scrise la curte. Spre deose- 
bire de cronicile din veacul al XV-lea, ele au tendinţa de a 
înfrumuseţa povestirea în chip literar-retoric, după modelul 
cronicii bizantine (tradusă în slavonește) a lui C. Manasse. 

În secolul al XVII-lea se produce însă o schimbare esen- 
țială în evoluţia istoriografiei moldovenești și aceasta în 
două direcţii: limba literaturii istorice nu mai este slava, ci 
limba poporului, limba română, iar în al doilea rînd, croni- 


1 Vezi acum Cronicile slavo-române din sec. XV—XVI, Ed, Acade- 
miei, Bucureşti, 1959, (S.P.) 

cile nu ma: sînt oficiale, scrise la curtea domnească, pentru 
domni, ci sînt scrise de boieri, pentru interesele boiereşti. 
Prima cronică a Moldovei în românește nu ni s-a păstrat 
decit în interiorul unor compilaţii de mai tirziu, este vorba 
de așa-numitul „letopiseţ moldovenesc“ al cărui autor a fost 
Eustratie al treilea logofăt, cel care a tradus şi Pravila. Eus- 
tratie şi-a scris letopiseţul pe la 1625—1630, traducind vechi- 
le letopiseţe din slavoneşte în românește și adăugind de la 
dinsul o serie de legende şi tradiţii. Acest letopiseţ a fost 
apoi reluat și prelucrat de un alt boier, Grigore Ureche, spă- 
tar, apoi mare vornic. Cronica lui Grigore Ureche cuprinde 
istoria Moldovei de la întemeiere pînă la anul 1595 (Aron- 
Vodă), compilată după Letopiseţul Moldovenesc al lui Eus- 
tratie, cronica Poloniei a lui Ioachim Bielski şi unele cos- 
mografii universale în limba latină. Scrisă în româneşte, 
cronica lui Ureche a avut o mare răspîndire, ea a fost redac- 
tată în anii 1640—1645 şi respiră un puternic spirit boieresc 
şi patriotic moldovenesc. Ureche crede că boierii sînt cei 
ce trebuie să guverneze ţara, pe domni îi prețuieşte în măsura 
în care au ţinut seamă şi au avut în cinste pe boieri. Pe de 
altă parte el încearcă să învie, prin povestirea sa colorată 
şi plină de aluzii, vechea glorie a Moldovei, lupta pentru 
independență împotriva turcilor.! 

Istoriografia boierească din Moldova continuă după Ure- 
che, în a doua jumătate a secolului al XVII-lea cu opera lui 
Miron Costin. Acesta reprezintă istoriografia boierească în 
Moldova în forma ei cea mai accentuată. El crede în dreptul 
boierilor de a cîrmui statul, în superioritatea lor asupra 
celorlalți oameni. Letopiseţul său, care cuprinde istoria Mol- 
dovei între 1505—1661, se preocupă de aproape de „bivgu- 
gul“ ţării, de creșterea economiei şi comerțului, pentru că 
boierii din vremea lui se transformaseră într-o clasă de agri- 
cultori, care făceau comerț cu grine. Este însă un istoric 
patriot, care speră că se vor termina odată „cumplitele 
vremi“ ale stăpinirii şi exploatării turceşti; speranţele sale 
pentru îndeplinirea acestei nădejdi și le pune în ajutorul 
Poloniei. Ca elev al şcolilor iezuite din Polonia, a desco- 
perit importanța „originii latine“ a românilor, care fusese 


1 Cf. Grigore Ureche, Letopiseţul Țării Moldovei pină la Aron 
Vodă, ed. P.P. Panaitescu, Bucureşti, 1955. 

abia atinsă de Ureche și a scris în limba română și în cea 
polonă trei lucrări despre originea comună a tuturor româ- 
nilor, rupând astfel tradiţia istoriografiei feudale, care se 
preocupa exclusiv de fiecare provincie feudală în parte. 
Aceste trei lucrări sînt: De neamul moldovenilor, Cronica 
polonă şi Poema polonă, aceasta din urmă scriere în ver- 
suri eroice dedicată regelui polon Ioan Sobieski.! 

nlocuirea istoriografiei slavone cu o istoriografie româ- 
nească se explică în cadrul general, pe care l-am trasat mai 
sus despre înlocuirea limbii literare slavone cu limba popo- 
rului. Cit privește trecerea de la istoriografia oficială dom- 
nească la cea boierească, acest fapt cultural se explică prin 
stingerea vechii dinastii domnitoare. Boierii ajung să facă 
domni din rîndurile lor. Boierimea, care fusese îngenuncheată 
de Ștefan cel Mare și urmaşii săi, luptă să recîştige puterea 
în stat și acestei faze îi corespund cronicile boierești din 
Moldova. Boierimea a avut întotdeauna un caracter militar, 
slăvirea actelor războinice a fost una din ocupațiile intelec- 
tuale de întotdeauna ale clasei boierești. De aceea istorio- 
grafia, care păstra faptele mari ale strămoşilor marilor fami- 
lii a fost cultivată îndeosebi de către boieri, scrisă de boieri 
şi citită de ei. 

În Țara Românească nu ni s-au păstrat cronici slave, 
nici din secolul al XVI-lea, nici din cel următor. Pentru 
secolul al XV-lea este sigur că nici n-au existat asemenea 
cronici în Țara Românească. Așa-numita Cronica sîrbească, 
citată de unele cronici muntene pentru evenimente din seco- 
lul al XV-lea, este o cronică universală, cu unele adaosuri 
de istorie românească. De aceea istoria Ţării Românești în 
secolul al XV-lea este în cronicile muntene de mai tirziu 
foarte săracă, plină de inexactităţi și confuzii, lipsind chiar 
numele unor domni ai ţării. În schimb, după cît se poate 
observa din compilația de cronici muntene care ni s-a păs- 
trat, dar care datează din a doua jumătate a secolului al 
XVII-lea?, a existat o cronică a Ţării Românești din secolul 
al XVI-lea scrisă în slavoneşte, începută în vremea lui Nea- 
goe Basarab şi continuată pînă la Mihai Viteazul. Această 
cronică era o cronică domnească, scrisă la curte, apărînd 

1 M, Costin, Opere, ed. P.P, Panaitescu, E.S.P.L.A. 


2 Ed, A. Laurian și N. Bălcescu, în Magazinul istoric pentru 
Dacia, IV, Buc., 1847. 

întocmai ca în Moldova interesele domniei împotriva ten- 
dințelor centrifuge ale marii boierimi. În epoca lui Mihai 
Viteazul istoriografia munteană ia un avint mai mare, dato- 
rită şi faptelor de arme de mai mare răsunet din această 
vreme. O primă cronică a lui Mihai Viteazul a fost scrisă de 
logofătul său, Teodosie Rudeanu, în limba română și are 
un caracter oficial, apărind pe Mihai și înălţindu-i slavă. 
Ea nu s-a păstrat decit într-o traducere latină datorită sile- 
zianului Baltazar Walther!. Tot atunci s-a mai scris în româ- 
nește o cronică a vremii lui Mihai Viteazul și a domnilor 
din prima jumătate a secolului al XVI-lea, din iniţiativa 
marilor boieri Buzești din Oltenia, care erau cei mai mari 
feudali sprijinitori ai politicii lui Mihai Viteazul. Această 
cronică a Buzeștilor, care a intrat în compilația cronicilor 
muntene de care am vorbit și nu se cunoaște separat, este o 
cronică tipic boierească, cu lauda familiei respective, care 
e trecută în istorie pe un plan superior chiar domnului. Tot 
în prima jumătate a secolului al XVII-lea, la 1620, scrie și 
Mihail Moxa Cronograful său în românește, tradus din sla- 
voneşte, care cuprinde o compilație de istorie universală 
după scriitorii bizantini (Manasse) și bulgari.? 

Din cele relatate se vede că istoriografia munteană a 
evoluat la fel cu cea moldovenească, deşi apare mai tirziu. 
La început au fost cronici în limba slavonă, care reprezintă 
cronici oficiale ale curții domnești, apoi mai devreme ca în 
Moldova, la sfîrşitul secolului al XVI-lea, apare istoria ţării 
scrisă în limba poporului și o dată cu aceasta, cronicile nu 
mai sînt apanajul scaunului domnesc, ci sînt cronici ale 
boierimii. În secolul al XVII-lea istoriografia munteană 
este caracterizată prin cronici de partide boierești, care înfă- 
țişează interese contrarii, cronica Cantacuzinească atribuită 
lui Stoica Ludescu şi cea a Bălenilor (a lui Radu Popescu)[5]. 
Aceste două cronici se bazează pe o compilaţie, astăzi pier- 
dută, cuprinzînd vechea cronică slavonă a ţării, la care s-a 
adăugat și Viaţa patriarhului Nifon tradusă din slavoneșste 
în româneşte, care cuprindea lauda lui Neagoe Basarab şi 
fapte din domniile predecesorilor săi, precum şi alte frag- 


r Al. Papiu Illarian, Tezaur de monumente istorice, Bucureşti, 
1869. 
2Cf. B.P. Hasdeu, Cuvente den bătrîni, I. 

mente de cronici interne (Cronica Buzeștilor) şi externe (cro- 
nograie grecești gi o cronică latină a Ungariei). Vechea com- 
pilaţie a cronicilor muntene a fost alcătuită în vremea lui 
Constantin Șerban [6] pe la 1656—1658, cu o introducere 
despre originea ţării, originea legendară a descălecatului 
din ţara Făgărașului. Această introducere arată că cea mai 
veche familie a ţării pe „banoveţi“ sau pe Basarabi, prin 
care se înţeleg însă atunci Craioveștii, din care se trăgeau 
prin femei Matei Basarab și Constantin Şerban. 

Versiunea cantacuzinească a cronicii muntene merge 
pînă la 1690 şi apără și laudă pe Şerban Cantacuzino, pe 
Constantin Brincoveanu, coborînd cu hulă pe Băleni, adver- 
sarii lor politici. Cronica Bălenilor, scrisă de Radu Popescu, 
este și ea o cronică de partid, dusmană Cantacuzinilor, ară- 
tind istoria Ţării Românești din punctul de vedere exact 
contrar celei cantacuzinești ; ea suprimă partea despre Craio- 
veşti (Basarabi) pentru că familia Cantacuzinilor era înru- 
dită cu ei. Astfel la fel ca în Moldova, avem în Ţara Româ- 
nească o istoriografie boierească cu aspectul special, care 
lipseşte în Moldova al celor două cronici reprezentînd două 
facţiuni boierești adversare.! 

La sfîrșitul veacului al XVII-lea sau în primii ani ai 
veacului al XVIII-lea, Constantin stolnicul Cantacuzino 
scrie cronica sa generală a românilor, neterminată (merge 
numai pînă la Attila). Este, ca și la Miron Costin, o descătu- 
şare a orizontului istoric feudal, trecindu-se de la istoria 
provincială, la cea generală a poporului român. Constantin 
Cantacuzino, care studiase la Padova, are cunoștințe erudite 
din istoriografia europeană, vederi largi asupra originilor 
latine ale poporului român şi ale unităţii sale. Constantin 
stolnicul are, înainte de Dimitrie Cantemir, concepţia despre 
„creșterea și descreşterea statelor“, cînd scrie: „Însă iaste 
a să mai ști că toate lucrurile cîte sînt în lume au și aceste 
trei stepene (trepte), după ce să fac, adecăte urcarea, starea 


1 Cf. Istoria Țării Românești (Cronica cantacuzinească), ed, G. 
Ioanid, Bucureşti, 1859. Constantin căpitanul Filipescu (recte Radu 
Popescu); Istoriile domnilor Țării Românești (cronica Bălenilor), ed. 
N. lorga, Bucureşti, 1902, 

şi pogorirea, au cum le zic alţii adaogerea, starea și pogori- 
rea. Deci dară așa toate fiind, iată şi domniilor, crăiilor, 
împărăţiilor, avuţiilor, măririlor şi tuturor celorlalte cite 
sînt, aşa să întîmplă și le vin“, 

Constantin stolnicul este în același timp și primul carto- 
graf al Ţării Românești, desenînd harta acestei țări, tipărită 
la Padova în 1700, 

Alături de lucrările istorice propriu-zise în Ţara Româ- 
nească s-a scris în limba slavonă o lucrare intitulată Învăţă- 
turile lui Neagoe Basarab către fiul său Teodosie“, care cuprin- 
de pe lingă o serie de sfaturi sau învățături cu caracter moral- 
religios şi învățături privitoare la rinduiala exercitării pu- 
terii domnești, și anume cum se trimit și se primesc soliile, 
cum se poartă războiul, cum trebuie domnul să îngrijească 
de dregătorii și sfetnicii săi, despre ospăţurile domneşti, 
despre judecată.2 Deși atribuită, poate chiar de autorul ei, 
lui Neagoe Basarab, din analiza acestei lucrări se vede lim- 
pede că a fost scrisă, nu de Neagoe Basarab, ci de un cleric, 
și mult mai tîrziu, la începutul secolului al XVII-lea (cînd 
în oaste predomină mercenarii și artileria de cîmp, iar dre- 
gătorii nu mai sînt feudali care-și împlinesc slujba feudală, 
ci numiți de domn cu însărcinări administrative). Partea 
religios-morală este compilată după numeroase scrieri asce- 
tice bizantine; cea care privește organizarea veche a ţării 
este desigur interesantă pentru cercetarea structurii vechi a 
Ţării Românești, la începutul secolului al XVII-lea. Ten- 
dinţele scrierii sint centralizatoare, domnești, ca și ale vechii 
istoriografii slavone: „Ce fel de domn se cheamă acela care 
lasă ca în domnia lui să domnească toţi, și să fie domni ca 
şi tine şi să se amestece toți în venitul ţării“3... „vai de ţara 
aceea pe care o stăpinesc mulți,“4 


1 Constantin stolnicul Cantacuzino, Istoria Țării Românești, ed, 
N, Cartojan şi D, Simonescu, în colecţia Clasicii români comentaţi, 
Craiova, 1945, cf, R, Ortiz şi N, Cartojan, Lo stolnic Cantacuzino, 
Un grande erudito rumeno a Padova (Stolnicul Cantacuzino, Un mare 
erudit român la Padova), Bucureşti, 1943, 

3 Slopa nakazatelnaia voevodi valașskogo Ioanna Neagoia, (Cuvinte 
de învăţătură ale voievodului Ţării Româneşti, Ioan Neagoe), ediţia 
P.A, Lavrov, St, Petersburg, 1904, 

3 Slova nakazatelnaia voevodi valașskago, Ioanna Neagoia, p. 27. 

4 Ibidem, p. 39, 

LITERATURA BELETRISTICĂ 


Nici literatura religioasă, nici cea juridică sau istorică 
nu constituie o literatură propriu-zisă, ele reprezintă alte 
discipline spirituale omeneşti, decît literatura artistică sau 
de imaginație. Acest gen, în special cel versificat, este slab 
reprezentat la noi în epoca feudală, dacă facem abstracţie 
de literatura populară nescrisă, ce trebuie să fi fost și în 
vremea aceea tot așa de bogată ca în zilele noastre. Aceasta 
se explică prin lipsa școlilor înalte în ţara noastră, lipsa 
unei vieţi orășenești mai puternice, căci acest fel de litera- 
tură s-a dezvoltat în legătură cu orașele. 

Aga-numitele cărţi populare, care au circulat și s-au co- 
piat la noi în limba slavonă încă din secolul XV, sînt de 
fapt romane medievale, care în genere prin mijlocirea slavă 
derivă din literatura bizantină. Ele nu sînt cărți populare 
la începuturile circulaţiei lor, căci n-au fost scrise pentru 
popor, ci pentru clasa stăpînitoare, dovadă haina slavonă 
în care acestea sînt prezentate. Cele mai însemnate din cărţi 
cu caracter de romane sint Alexandria, romanul vieţii lui 
Alexandru cel Mare şi Varlaam și Ioasaf, romanul vieţii lui 
Buda. Aceste două romane au fost copiate în ţara noastră 
în mai multe manuscrise slavone, unele cu ilustraţii, înce- 
pînd din veacul al XV-lea. Traducerea acestor cărţi şi a alto- 
ra, așa-numite populare, din slavonește în româneşte s-a 
făcut în veacul al XVII-lea. Despre traducerea romanului 
Varlaam şi Ioasaf ştim că se datorește unui boier învăţat, 
Udriște Năsturel, al doilea logofăt şi cumnatul lui Matei 
Basarab, care a tradus această carte în anul 1649. Tradu- 
cerea Alexandriei este ceva mai veche. Traducerile în limba 
ţării s-au făcut în primul rînd tot pentru clasa stăpiînitoare 
şi pentru necunoscătorii de slavonă, boieri, boiernași, tir- 
tirgoveţi şi numai mai tîrziu aceste cărți au trecut în lumea 
satelor. 

Literatura beletristică feudală a existat şi la noi sub 
forma cîntecelor de ospeţe și de curte, cu caracter eroic şi 
erotic. Acest cîntec feudal în versuri, în limba poporului, 


1 Cf. N, Cartojan, Cărțile populare în literatura românească, 2 vol, 
Bucureşti, 1929 şi 1938. 

însoţit de muzică, formează balada feudală, forma cea mai 
caracteristică a literaturii feudale din toate ţările Europei. 
Ea nu era o literatură scrisă, ci se păstra prin amintire de 
cîntăreţii truveri şi minnesângeri. Existenţa baladei de curte, 
în literatura noastră din epoca feudală este atestată din 
anume urme ale ei, rămase în balada populară, alături de 
balada propriu-zisă populară (de pildă, baladele haiducești). 
Astfel sînt cîntecele ce povestesc faptele unor boieri ca Radu 
Calomfirescu, sau ale unor lupte de cavaleri (Toma Alimoş), 
ale unor domni (legenda Mănăstirii Argeş). Unii călători 
străini pomenesc despre cîntecele de la ospeţe, care se cîntau 
şi în pieţele din orașele românești. Astfel polonul Matei 
Strykowski, care a călătorit în ţările române în anul 1574, 
spune că şi în Muntenia și Moldova se pot auzi cîntece în 
versuri, acompaniate cu muzică de scripcă sirbească, sau 
cobze şi alte instrumente, lăudind faptele principilor și cava- 
lerilor celor mai aleși. Tot el spune că a auzit pe munteni 
şi moldoveni cîntind la ospeţele lor cîntecul lui Ștefan cel 
Mare: „Ștefan, Ștefan Voievod, a bătut pe turci, a bătut pe 
tătari, a bătut pe unguri, pe ruși, pe poloni.“2 

În „Învățăturile“ atribuite lui Neagoe Basarab (scrise 
la începutul secolului al XVII-lea) se vorbește despre muzica 
de la banchetele domnești: „Se cuvine să ai la masa ta chi- 
tare diferite, timpane, guzle (un fel de vioară sirbească) gi 
lire“3, muzică ce nu putea fi decit cu cuvinte versificate 
potrivite pentru banchetele feudale. În prefața la cronica sa, 
Nicolae Costin spune că Matias Corvin, regele Ungariei, 
„pPoruncea cintăreţilor de cînta în canoane (muzicale) faptele 
a oameni bine numiţi şi îndrăzneţi la războaiele cu turcii, 
în stihuri (versuri), scrisă pe limba lor de moşie. Care obicei 
şi în Italia gi la turci și în Țara Sirbească și în alte ţări și 
aicea în ţară la noi vedem și pînă astăzi la mesăli domnilor, 
cintind lăutarii cîntecele domnilor trecuţi cu numele bun și 
cu laudă celor buni, iară cu ocară celor răi şi cumpliți.“+ 


1N Iorga, Balada populară românească. Originea și ciclurile ei, 
Văleni 1910. 

2 Matei Strykowski, la B.P. Hasdeu, în Arhiva istorică, II, Buc., 
1865, p. 6 și 8. 

3 Slova nakazatelnaia..., ed. citată, p. 1. 

1N, Costin, Letopisețul Moldovei, ediția I. Şt. Petre, București, 
1942, p. 42. 

Balada feudală de curte românească este o formă carac- 
teristică pentru cultura noastră şi a altor ţări in acea 
vreme. 


ŞCOLILE ŞI ÎNVĂȚĂMIÎNTUL 


Faptul că în secolele XIV-XV și chiar în cel următor, 
toate poruncile domnești și ale dregătorilor sint scrise în 
limba slavonă, deci o limbă străină, că nu avem scrisori și 
acte în limba poporului pină în veacul al XVI-lea, arată că 
ştiinţa de carte, deci și învățămîntul din Moldova şi Țara 
Românească erau încă puţin dezvoltate. Toate textele cance- 
lariei, cele bisericești și cele literare sint scrise în limba 
străină de caligrafi, dovadă că scrierea era un apanaj al gră- 
măticilor, o specialitate, ca un meștegug oarecare şi nu era 
generalizată, Pentru învăţătura slavonă nu erau școli pro- 
priu-zise, ştiinţa era transmisă tinerilor de grămăticii de mă- 
năstire. 

Un număr de orăşeni din Moldova, catolici, cei mai mulţi 
sași, se află între elevii Universităţii din Cracovia între anii 
1400 şi 1503.1 În săpăturile executate recent la cetatea Suce- 
vii s-a aflat mormîntul unui magister artibus, un profesor 
străin, probabil polon, din anul 1512,2 Acest profesor străin 
preda probabil limba latină pentru fiii unor boieri și orăşeni 
din Suceava. Pentru învăţarea unor meserii se trimitea, din 
rîndurile tirgoveţilor bogaţi, tineri să studieze în Transilva- 
nia, cum este cazul fiului lui Ioan croitorul din Roman, 
care este trimis la 1436 la Brașov să înveţe „ars rasoria“, 
bărbieritul, care era legat pe atunci de cunoștințe de medi- 
cină.’ 

Abia în a doua jumătate a veacului al XVI-lea avem 
prima încercare, rămasă fără urmări, de a se înființa o școală 
superioară în Moldova, cu limba de predare latină. Este 
vorba de colegiul cu caracter protestant şi cu profesori aduşi 


1 E. Barwinski, Introducere la M. Costin, Chronicon terrae Mol- 
davicae, București, 1912, p. VII. 

2 G. Diaconu, Două inscripţii latine din Suceava, în Studii și 
materiale de istorie medie, vol. II, Ed. Acad. R.P.R., 1957. 

3 M. Costăchescu, Documente moldovenești înainte de Ştefan cel 
Mare, II, p. 696. 

din Germania, înfiinţat la Cotnari în anii 1562—1563 de 
Despot Vodă, domnul protestant al Moldovei. 

În cursul veacului al XVII-lea se înmulţesc atit numărul 
românilor trimiși să studieze în școlile înalte în străinătate, 
cît și al şcolilor din ţară. În privinţa școlilor de peste graniţă, 
la care învățau românii, un rol însemnat l-au avut școlile 
iezuite din Polonia, aşezate la granițele Moldovei, la Liov, 
la Bar, la Camenița. În aceste şcoli, care căutau să atragă 
elevi nobili din rîndurile ortodocșilor, au studiat cronicarii 
moldoveni Grigore Ureche şi Miron Costin.2 Un alt centru 
de învăţămînt în care au studiat românii în acest veac a 
fost marea şcoală a patriarhiei din Constantinopol, în care 
se studia elina și latina și diferite științe sub influenţa Uni- 
versității din Padova (Italia), unde se pregătiseră profesorii 
greci ai şcolii patriarhiei. În această şcoală au studiat între 
alții Nicolae Milescu spătarul, celebrul explorator al drumu- 
lui prin Siberia în China și la sfîrşitul veacului al XVII-lea, 
D. Cantemir.? Numai excepţional au fost trimiși la studii 
români tocmai în Italia, anume învățatul boier muntean 
Constantin stolnicul Cantacuzino a studiat la Universitatea 
din Padova între 1663—1667.4 

Primele şcoli de limbă latină înființate în Moldova sînt 
cele iezuite. La Cotnari, poate pe locul vechiului colegiu 
protestant al lui Despot și la Iași se înființară colegii iezuite 
în a doua jumătate a secolului al XVII-lea, dar învățămîntul 
iezuiţilor, pentru orășenii catolici din Moldova și pentru 
fiii de boieri moldoveni doritori dea învăţa latineşte, datează 
încă de la sfirsitul veacului precedent.5 

La mijlocul veacului al XVII-lea, Vasile Lupu infiin- 
țează prima școală domnească, un fel de universitate, bazată 
pe studiile clasice, la Iași. Este vorba de colegiul de la Trei 
Ierarhi. Acest colegiu a fost înființat în anul 1641, sub con- 
ducerea clericului ucrainean Sofronie Pociaţki, fost rector 


1 N, Iorga, Istoria învăţămintului românesc, Bucureşti, 1928, 
p Dia 

Pa P.P. Panaitescu, Influenţa polonă în opera lui Gr. Ureche și 
M. Costin, Acad. Rom. Secţ. Ist., ser. II, IV, 1925, p. 79, 108. 

3 D, Cantemir, Istoria Imperiului Otoman, I, p. 135—136; P.P., 
Panaitescu, Nicolas :Spathar Milescu, Paris, 1925, p. 41—44. 

4 N. Iorga, Istoria învățămîntului românesc, p. 37. 

5P.P. Panaitescu, Influenţa polonă în opera lui Gr. Ureche și 
Miron Costin, p. 9, 16. 

al Academiei ortodoxe de la Kiev înfiinţată de mitropolitul 
Petru Movilă. Această academie se baza pe studiile clasice 
și limba de predare era cea latină. Petru Movilă a trimis 
în Moldova un număr de profesori ai şcolii sale, care trecură 
în Moldova şi inființară acolo prima instituţie domnească 
de învăţămînt superior. Nu știm precis în ce împrejurări, 
dar desigur după moartea lui Petru Movilă (1647), profesorii 
ruteni, ca și învățămîntul în limba latină, au fost înlăturați, 
iar în locul lor s-au stabilit la şcoala de la Trei Ierarhi profe- 
sori greci, în parte în legătură cu şcoala patriarhiei şi învăță- 
mintul în limba greacă.! Este însă de subliniat că invăţă- 
mintul acesta grecesc a continuat să însemne influenţa cul- 
turii clasice, prin limba elină şi studiul autorilor antici, în 
Moldova. 

În Țara Românească, cea dintii Academie domnească a 
fost înfiinţată ceva mai tîrziu ca în Moldova şi anume la 
București, în chiliile Mănăstirii Sfintul Sava (se afla în faţa 
Universităţii de azi), la anul 1679 din iniţiativa domnului 
țării Şerban Cantacuzino[7], nu fără îndemnul învățatului 
său frate, Constantin stolnicul.2 Această academie avea 
şi ea ca limbă de predare greaca şi se baza pe studiile clasice. 

Importanţa înfiinţării Academiilor domneşti din Iași şi 
București stă în aceea că, trecînd prin mai multe transfor- 
mări, ele au rămas ca academii grecești de studii clasice, 
academii de stat, pînă la începutul veacului al XIX-lea, 
cînd au fost transformate în școli româneşti. Aşadar se poate 
spune că există o continuitate în învățămîntul superior ro- 
mân, de la 1641 pină astăzi. Puţine ţări afară de cele cu veche 
cultură, se pot mîndri cu o asemenea tradiţie a învățămin- 
tului lor. 

Tot în secolul al XVII-lea se înființează la Cimpulung 
în Țara Românească o şcoală orășenească, sub patronajul 
boierilor din familia Năsturel, o scoală destinată fiilor de 
orăşeni. Ea apare întemeiată de mai mulţi ani, în 1670, cind 
domnul ţării, Antonie Vodă, îi acordă un privilegiu. 


1P.P. Panaitescu, L'influence de Pierre Mogila dans les princi.» 
pautes roumains (Influenţa lui Petru Movilă înȚările Române), în 
Mélanges de l'école roumaine en France, 1926, p. 61—68, 74—78. 

2 N. Iorga, Istoria învățămîntului românesc, p. 42, 

3 Idem, p, 32, 

INFLUENȚA CULTURII GRECEȘTI 


De la sfirşitul veacului al XVI-lea începe să se facă sim- 
țţită în Moldova şi Țara Românească influenţa grecească, în 
veacul următor în creștere şi care-şi atinge apogeul în veacul 
al XVIII-lea, cînd se poate spune că în ţările române s-a 
mutat centrul culturii grecești. Legăturile românilor cu 
grecii sint mult mai vechi. Încă din veacul al XIV-lea, îndată 
după întemeierea ţărilor române, se înființează ierarhia 
bisericească ortodoxă în cele două ţări, în dependență de 
Patriarhia greacă din Constantinopol și primii ierarhi ai bise- 
ricii muntene au fost greci numiţi de la Bizanţ care aveau 
legături permanente cu Imperiul de Răsărit. Nici aceste 
legături bisericeşti directe,nici căderea Constantinopolului, 
care nu a adus la noi niciun val de emigranţi greci, nu stau 
la temelia influenţei greceşti în cultura țărilor române, deoa- 
rece se vede bine că operele teologiei bizantine şi ale pravi- 
lelor de legi datorite de jurişti bizantini se introduc în Mol- 
dova și în Ţara Românească numai prin mijlocirea tradu- 
cerilor în limba slavonă. 


Influenţa greacă în secolele XVI—XVII este rezultatul 
unor împrejurări social-economice, fără de care nu se produc 
fenomene culturale. Grecii, în cursul veacului al XVI-lea, 
ajung stăpîni ai economiei Imperiului Otoman, nu atit dato- 
rită culturii lor, cît mai ales prin aceea că ei formau grosul 
orășenilur din principalele porturi ale împărăției turcești. 
Grecii intră în legături cu ţările din apus, în care încep rela- 
ţiile capitaliste și formează o categorie de negustori bogaţi, 
un patriciat orășenesc în Imperiul Otoman, care pune cu 
încetul stăpinire pe întreaga viață economică a imperiului. 
Ei pătrund în provinciile creștine ale imperiului, sub forma 
conducerii bisericii ortodoxe, pe care o întreţin cu banii lor. 
Astfel Mihai Cantacuzino, zis Seitan oglu, ajunge la mijlocul 
secolului al XVI-lea cel mai bogat şi mai puternic conducă- 
tor al grecilor din imperiu şi influenţa sa se întinde şi în 
ţările române. Fiii săi dispun cu banii lor de tronul ţărilor 
române şi însuşi Mihai Viteazul s-a ridicat în scaun cu aju- 
torul lor. Pătrunderea grecilor în ţările române s-a făcut, 
pe de o parte, prin venirea negustorilor greci în rîndurile 
boierimii acestor țări, încuscrindu-se cu familiile boiereşti 
române și căpătînd moşii. Putem caracteriza ridicarea greci- 

lor în ţările române, ca pătrunderea unui patriciat orăge- 
nesc în rindurile boierilor români, la sfîrşitul veacului al 
XVI-lea şi la începutul celui de al XVII-lea. Pe de altă 
parte, însuși negoţul Moldovei și Ţării Românești cade în 
mîinile grecilor, deoarece exploatarea economică a produ- 
selor celor două ţări de către Imperiul Otoman se face prin 
mijlocirea negustorilor greci, așa-numiții gelepi, agenţi 
oficiali ai comerțului imperial. Cultura grecească n-a pătruns 
în ţările române graţie supravieţuirii ideii bizantinel, ci ca 
urmare a predominării în Imperiul Otoman a orășenilor 
bogaţi greci. 

În literatura patronată de domnii sau boierii români 
încep să apară scrieri în limba greacă. Aceste scrieri fiind 
scrise de autori greci stabiliţi în țara noastră, cu subiect 
românesc şi patronate de oficialitatea românească, pot fi 
considerate, întocmai ca scrierile slavone din perioada pre- 
cedentă, ca făcînd parte din literatura română. 

Amintim în primul rînd poemul vistiernicului Stavrinos, 
Vitejiile lui Mihai Voievod, în care acest scriitor laudă în 
versuri greceşti lupta lui Mihai Viteazul considerat campio- 
nul dezrobirii creştinilor din Imperiul Otoman?, apoi conti- 
nuatorul său Matei al Mirelor mitropolit grec așezat la Mă- 
năstirea Dealului lîngă Tîrgovişte, autorul unui poem care 
cuprinde tot în versuri istoria Țării Românești și a Moldovei, 
1602—1618, în care se cuprind cuvinte de revoltă la adresa 
boierilor, care tratează pe ţărani ca robi, și de milă pentru 
aceştia din urmă.? 

Cronografele (istorii universale) greceşti încep săfie tra- 
duse direct din greceşte în româneşte și servesc de izvoare 
cronicarilor moldoveni şi munteni. 

1 Vezi totuşi această idee la N. Iorga, Byzance apres Byzance, 
Buc., 1935. Este foarte îndoielnică descendența lui Mihai Cantacuzino 
şi a Cantacuzinilor din ţările române din împărații bizantini cu acest 
ie Și unii şi alţii se trăgeau din localitatea Cantacuza din Asia 

ică. 

2 E. Legrand, Recueil de poèmes historiques en grec vulgaire relatifs 
à la Turquie et auz principautés Danubiens (Culegere de poeme isto- 
rice în limba greacă vulgară, privitoare la Turcia şi țările române), 
Paris, 1877, p. 16—127. 

3 E. Legrand, Bibliothèque grecque vulgaire (Biblioteca greacă 
vulgară) Paris, 1881, II, p. 231—333, 

4 D. Russo, Studii istorice greco-române, Bucureşti, I, 1939, p. 
94—100. 

Am arătat cum academiile domneşti ajung să fie acade- 
mii greceşti și profesorii lor sînt învăţaţi greci, pregătiţi, 
cei mai mulţi, la marea şcoală a Patriarhiei grecești din 
Constantinopol. Aceste academii cultivă limba elină (nu 
cea modernă) şi ca atare au servit la dezvoltarea studiilor 
clasice în ţările române. 

Un alt aspect al pătrunderii culturii grecești în ţările 
române este înfiinţarea încă din veacul al XVII-lea a tipo- 
grafiilor grecești la București și Iaşi. Cea dintii tipăritură 
grecească în țările române apare la Iaşi, în anul 1642. Decre- 
tul patriarhului de Constantinopol, Parthenie, împotriva 
catehismului calvinesc atribuit lui Ciril Luccarisi. Este 
vorba încă de o tipăritură întimplătoare, dar la 1682 se înte- 
meiază la lași o tipografie permanentă grecească, datorită 
patriarhului Dositei de Ierusalim, şi agezată la Mănăstirea 
Cetăţuia. Acolo se tipăresc în grecește diferite opere cu ca- 
racter teologic, polemica împotriva catolicismului a patriar- 
hului Nectarie şi chiar textul grecesc şi românesc al lui D. 
Cantemir: Divanul sau gilceava lumii cu înţeleptul?. În Ţara 
Românească, prima carte grecească apare la 1690, tot o pole- 
mică împotriva catolicilor, a lui Maxim din Peloponez, 
urmată de o serie de alte cărți grecești, toate cu caracter 
teologic, o parte din ele tipărite la Mănăstirea Snagov. 

Istoricii mai vechi au considerat influenţa culturii gre- 
cești ca o primejdie pentru viitoarea dezvoltare a românilor 
din punctul de vedere al unei culturi proprii în limba lor 
şi în genere ca o primejdie pentru fiinţa neamului.5 Credem, 
dimpotrivă, că această influenţă a fost un semn de progres 
cultura]. În domeniul social, cum am arătat, grecii repre- 
zentau un patriciat orășenesc, cu elemente capitaliste, care 
erau fireşte un progres economic. În domeniul culturii grecii 
aduc introducerea studiilor clasice la români, măcar pentru 


1 I. Bianu şi N. Hodoş, Bibliografia românească veche, I, p.119, 
535-536. 

2 I. Bianu şi N. Hodoş, Bibliografia românească veche, I, p. 251 
și urm., p.355 şi urm. 

3 Ibidem, 1,p. 297-538. 

4 Ibidem, 1,p. 347-354. 

5 A.D. Xenopol, Istoria românilor, ed, III-a, vol. VI, p. 24-38. 

păturile superioare ale societăţii. La toate popoarele studiile 
clasice, cu tezaurul lor de cugetare şi de frumuseți literare, 
au reprezentat un progres al culturii. 


ARTA 


Arta românească în epoca feudală, arhitectura, pictura, 
artele somptuare, are valoare mai mare ca literatura din 
această vreme, în sensul că literatura e redusă la nevoile 
strimte locale, nu are o valoare generală de civilizaţie, pe 
cînd arta românească din aceeași epocă, prin formele perfecte 
la care a ajuns, stă ca valoare artistică alături de arta din 
cele mai înaintate ţări ale vremii şi poate fi gustată ca o 
creaţie și pînă astăzi. Arta are mai mare răspindire, o funcţie 
mai întinsă decit literatura, ea se adresează întregului popor, 
pe cînd literatura, mai ales cea slavonă, se adresează unei 
pături relativ reduse de cărturari. De aceea, fiind în mijlocul 
poporului şi cu colaborarea lui, arta a atins in epoca feudală 
culmi la care literatura n-a ajuns. 

Arta din ţara noastră în această epocă este în mare 
parte arta bisericească (palatele domnești n-au rămas decit 
sub forme de ruine) şi această artă bisericească face parte 
din şcoala artistică bizantină. Este sigur că din cauza legă- 
turilor cu popoarele slave şi ale acestora cu Bizanțul, au fost 
la noi puternice influenţe ale artei sirbești, bulgare, a școlii 
de la Muntele Athos, precum și influențe apusene, ale şcolii 
gotice venite din Ungaria și Polonia. Totuși arta româ- 
nească nu este o copie a artelor din țări străine. Se poate 
însă vorbi de o artă românească originală, atit din cauza 
unor elemente artistice noi introduse de români: suspendarea 
cupolei la bisericile moldovenești, acoperirea totală pe 
dinafară a bisericilor cu picturi: Moldoviţa, Suceviţa etc., 
briiele de cărămizi smălțuite și altele, dar mai ales prin 
îmbinarea originală a unor elementearhitectonice gi de orna- 
nentaţie diferite, împrumutate din arte diferite și care la 
noi formează o sinteză nouă. Astfel, e destul să spunem că 
în arta moldovenească s-a izbutit o imbinare a artei apuse- 
ne, școala gotică, cu cea răsăriteană, școala bizantină. 
De asemenea pentru originalitatea artei românești pledează 

şi influența artei populare în arta feudală bisericească. 
Această influență a motivelor populare adusă de meşterii 
locali se vădeşte mai ales în pictura ornamentală, a cadrelor 
de scene religioase și a chenarelor, precum și în artele somp- 
tuare ca, de pildă, cruci de lemn, broderii, ţesături. De 
fapt e vorba la noi de două școli artistice, una munteană 
şi alta moldovenească,desigur cu multe legături între ele, 
dar cu forme caracteristice și evoluţie proprie fiecăreia. 

Cele mai vechi monumente de artă bisericească din epoca 
feudală se întîlnesc în Ţara Românească, ca ruinele a două 
capele de la Severin care datează probabil din secolul al 
XIII-lea, biserici foarte simple, cu planul pătrat şi cu o turlă. 
Cea mai veche biserică de mănăstire din Ţara Românească 
cu forme arhitectonice din secolul al XIV-lea este cea de 
la Cotmeana, cu planul în formă de cruce. Biserica dom- 
nească sf. Nicolae din Curtea de Argeș, zidită la sfîrşitul 
aceluiași veac, reprezintă o biserică de curte de tip bizantin 
(inscripţiile sînt în parte grecești, în parte slavone) cu o 
pictură minunată în privinţa scenelor; compoziţia și mig- 
carea, juxtapunerea culorilor fac din această pictură o capo- 
doperă a genului. Începînd cu epoca lui Mircea cel Bătrin 
arta bisericească munteană începe să capete formele defini- 
tive ale stilului său. Acest stil se caracterizează prin planul 
în formă de treflă cu două cupole, briu colorat de piatră de 
jur împrejurul clădirii, ornamente la ferestre în piatră 
sculptată (la Cozia, în piatră neagră, vulturi și plante 
stilizate). 

În Moldova, după citeva începuturi nesigure ca,de pildă, 
biserica de la Rădăuţi, care este în stil romanic, formele 
definitive ale artei moldovenești se stabilesc în vremea 
domniei lui Ștefan cel Mare, un mare clăditor de biserici și 
palate. În această vreme domnul și boierii rivalizează în 
clădiri de monumente; bisericile boierești mai importante 
sînt Arbora (a familiei Arbore) și Bălinești (a familiei Tău- 
tu), pe cînd din bisericile domnești cele mai reușite sînt 
biserica de tîrg de la Piatra Neamţ a Episcopiei de la Roman, 
sf. Nicolae de la Iași. Caracteristicile stilului moldovenesc 
din secolul al XV-lea sînt forma redusă de capelă, ușa late- 
rală cu ornamente ogivale, contraforturi gotice în stil de 
cetate, planul de cruce treflată, fără cupolă, cu o clopotniță 
în formă de turn, detașată de biserică. Pictura este mai rea- 

listă decit cea munteană, cu culori mai puţine, mai întu- 
necate. Ceva solemn şi sumbru se desprinde din impresia 
acestor capele domnești întunecate, în formă de mici cetăţui. 

Secolul al XVI-lea și începutul secolului al XVII-lea se 
caracterizează în arta ambelor ţări prin transformări de 
forme care corespund transformărilor sociale ale vremii. 
Bisericile devin mai mari, mai încăpătoare, mai fastuoase. 
„Capelele domneşti devin acum biserici ale poporului.“ 
Astiel biserica de la Probota, zidită de Petru Rareș, este o 
biserică mult mai înaltă decît bisericile din secolulal XV-lea, 
cu o nouă cameră pe lingă naos şi nartex şi pridvor (exonar- 
tex), cu ferestre lungi și mari, care luminează biserica odini- 
oară întunecoasă, picturi mai luminoase. În legătură cu 
mai marea monumentalitate a clădirilor, este în Moldova 
în această epocă gi legarea clopotniţei, care nu mai e un 
turn deosebit de corpul bisericii. Şi în această epocă multe 
biserici, în special mănăstirile, păstrează aspect de cetate, 
de pildă, Suceviţa, Probota, Dragomirna, înconjurate de 
ziduri înalte cu turnuri în colţuri. În forma acestor ziduri 
se vede o vădită influenţă a artei ruseşti.? 

În Ţara Românească bisericile devin mai fastuoase prin 
ornamenteie externe de piatră sculptată, în stil care amin- 
teşte lucrările arabe (în realitate transmise prin mijlocirea 
stilului sîrbesc). Întîi la Mănăstirea Dealului, apoi în forme 
mai înflorate și mai bogate la biserica episcopală de la Curtea 
de Argeș (cu mici turnulețe în formă de fringhii învirtite), 
zidită de Neagoe Basarab, desfigurată însă de o reparare 
nepricepută de la sfirșitul secolului al XIX-lea. Este evident 
că acest fapt, bogăţia de ornamente, mărirea spaţiului clă- 
dirilor în țările române, corespunde cu posibilităţi econo- 
mice mai mari, în secolul al XVI-lea. Dar pe de altă parte, 
autoritatea domnului întinzindu-se peste toată ţara, cu 
desființarea imunităţilor și cu introducerea uneiadministraţii 
domnești, şi bisericile devin mai încăpătoare pentru că nu 
mai sînt destinate numai curţii domnești, ci întregii ţări. 
Totuși și în această epocă arta bisericească nu este exclusiv 
domnească, ci bisericile şi mănăstirile boierești se ridică 

1 I.D, Ştefănescu, L'évolution de la peinture religieuse en Moldavie 
(Evoluţia picturii religioase în Moldova), Paris, 1928, p. 33. 

2P. Constantinescu-lași, Influenţa rusească în arta românească, 
București, 1951, p. 89. 

alături de cele domnești: Mănăstirea Bistriţa a Craioveștilor 
în Oltenia (încă de la sfirşitul veacului al XV-lea), în Mol- 
dova Secul (a familiei Ureche, secolul al XVII-lea, cu un 
mare tezaur de broderii şi ferecături). În secolul al XVII-lea 
prin legăturile din ce în ce mai strînse între cele două ţări 
nu numai că avem unele biserici de stil moldovenesc în 
Țara Românească (Stelea din Tirgoviște), dar influenţe reci- 
proce se observă între stilurile arhitectonice, tinzind la 
unificarea celor două şcoli artistice. Un fapt de importanţă 
pentru secolele XVI—XVII este şi răspîndirea artei biseri- 
cilor de piatră, care era pină atunci redusă la mănăstiri 
şi orage, pe întregul cuprins al ţării, în locul vechilor biserici 
de lemn, cu răspîndirea acestei arte și la sate, nu numai cele 
boiereşti, ci şi cele moșneneşti. 

Ca o anexă a arhitecturii apare, în arta românească din 
perioada feudală, pictura. Pictura de pe zidurile bisericilor 
formează o decorație a clădirii. Tehnica picturii murale din 
țările române este tempera, pictare cu culori vegetale prepa- 
rate în ţară, pe tencuiala de var vechi. În privinţa stilului, 
pictura bisericească a folosit stilul bizantin, care este un 
stil stilizat, în sensul că pictura, fiind destinată a fi o deco- 
raţie a zidurilor, trebuie să fie pe două dimensiuni, fără 
perspective adinci și fără realism în detalii, ci prin păstrarea 
trăsăturilor caracteristice, deosebitoare, renunţind la o serie 
de amănunte. Aceasta nu înseamnă însă că arta bizantină 
în pictură, nici şcoala românească, ar fi o artă moartă, 
despărțită de natură. În arta românească de biserică sint 
portrete admirabile, atit la figurile de sfinţi, pentru care 
au pozat persoane vii, cît și în portretele fondatorilor. De 
asemenea anatomia trupului omenesc este observată în 
multe biserici (în special la Bălinești), de asemenea, mig- 
carea în scenele de masă, de exemplu la biserica domnească 
de la Argeș, unde grupurile de oameni în migcare,cu draperii 
în vînt, cu reușita prezentare a membrelor în mișcare, for- 
mează pagini de mare artă. Desenul este studiat cu îngrijire, 
de asemenea costumele. În această privinţă arta draperiilor 
din antichitate, cu umbrele şi luminile formate de drapare, 
se întilnesc sub penelul artiștilor din bisericile românești 
din veacul al XVI-lea (în special la Probota). Anumite 
scene de mase încadrate în arhitectură se pot vedea pe pereţii 
unor biserici. Astfel, la Suceviţa există o scenă a asedierii 

Constantinopolului de către pergi, în secolul al VII-lea, 
dar care reprezintă în realitate asediul unei cetăți medievale 
de către turci, cu tunuri și puști, cum le cunoștea artistul, 
Deosebirea esenţială între stilul picturii din secolul al XV-lea 
şi acela din secolele imediat următoare este aceea că în bise- 
ricile mici din prima epocă pictura formează o unitate cu 
arhitectura , subliniind și împlinind funcţia arhitecturii. Pic- 
tura unei biserici din secolul al XV-lea este o unitate și alcă- 
tuieşte o unitate cu clădirea întreagă. În secolele următoare 
însă, arta devenind mai somptuoasă şi decorativă, podoaba 
trece înaintea funcției unitare, adică fiecare scenă de pictură 
formează o bucată deosebită, independentă de celelalte și de 
clădirea în care este aşezată. Avem în bisericile din această 
epocă scene de dimensiuni mici, cu caracter independent. 
Se pare că aici avem de-a face cu influenţa artei icoanelor 
pe lemn în arta picturii murale. Aceste icoane pe lemn, cu 
scene încadrate cu roșu sînt o artă care în secolele XVI—XVII 
a luat un mare avint în Rusia și de acolo, datorită legăturilor 
politice și economice, precum şi celor culturale, a trecut 
în Moldova și în Țara Românească. Dar prin influența 
icoanelor pe lemn, artă semipopulară, în arta bisericească, 
se poate spune că și aspectul bisericilor din această vreme 
pierde în somptuozitate, maiestate, dar devine mai popular 
ceea ce corespunde cu observaţiile ce le-am făcut cu privire 
la arhitectura din această vreme. Şi gama culorilor, mai bo- 
gată în secolul al XV-lea, devine mai simplă în secolele al 
XVI —XVII-lea, iar în secolul al XVII-lea și fondul pic- 
turii, care înainte imita arhitecturile clasice, devine unitar, 
cu o culoare mai închisă (albastru mai ales în Ţara Româ- 
nească), Și aici vedem o trecere de la anumite forme clasice 
la forme mai apropiate de gustul poporului. În vremea 
aceasta compoziţia savantă a picturii, armonia măiestrită 
a juxtapunerii culorilor decade, în schimb este în creştere 
portretul realist. Firește, nu se poate vorbi de o artă egal 
de reuşită şi de desăvirşită în toate bisericile vremii, depinde 
de artiștii care au lucrat, unii străini, aduși de domn, mulţi 
însă meşteri zugravi de sat, care se dezvoltă alături de alţi 
meșteșugari. 

Faptul intrării în arta bisericească a meşterilor de sat 
se vede și din înrîurirea crescîndă a artei populare (din orna- 

mentele covoarelor şi cusăţurilor populare) în partea orna- 
mentală a picturii bisericești (chenare, diferite podoabe). 

Dacă pictura are un rol mare în arta veche feudală româ- 
nească, rolul sculpturii este în schimb redus. [a începuturile 
artei muntene avem un mormiînt săpat în piatră cu figură 
omenească, mormîntul lui Radu I Vodă de la biserica dom- 
nească de la Qurtea de Argeș, în stil gotic apusean. Asemenea 
morminte cu reprezentarea în piatră a celui mort mai: avem 
şi în secolele următoare, dar sporadic: mormîntul lui Radu 
de la Afumaţi, cu domnul călare, cu mantia fluturind în 
vint (la Qurtea de Argeș), mormîntul lui Stroe Buzescu de 
la Stănești (la începutul secolului al XVII-lea), reprezentind 
acest boier luptînd cu un tătar. În schimb, sculptura orna- 
mentală este destul de bogată (pietre de mormiînt, ciubuce 
de ferestre şi uși eţc.). Alături de sculptura în piatră avem 
şi sculptura în lemn. Timplele sau iconostasele de lemn 
sculptat care despart în biserici naosul dealtar, apar destul 
de tirziu în arta românească, în genere abia în veacul al 
XVIȚ-lea. Grucile de lemn sculptate în miniatură sînt carac- 
teristice numai pentru anume regiuni ale ţării (de pildă 
Bucovina), ceea ce este o dovadă de existența unor meşteri 
locali, în legătură cu arta populară. 

Aşa-numitele arte somptuare, adică artele care se ocupă 
cu podoabele de preţ, au fost foarte dezvoltate în cele două 
țări române, nu numai în legătură cu împodobirea biseri- 
cilor, ci şi a curților domneşti şi boiereşti. Aici avem mai 
multe rămășițe din arta de curte, feudală, care ne lipsesc, 
din cauza vitregiei vremurilor, în arhitectură și pictură. 

Astfel, în arta giuvaerelor, a cizelării metalelor preţi- 
oase, posedăm o serie de obiecte de artă din trecutul româ- 
nesc. Primul obiect de acest fel a fost găsit în mormîntul 
lui Radu I de la Biserica domnească de la Gurtea de Argeș, 
o pafta de aur masiv, reprezentind un castel feudal cu un 
senior şi o doamnă în balcoanele turnurilor și o lebădă cu cap 
de femeile sub poarta castelului. Acest obiect a fost desigur 
lucrat pentru domn de un meșter străin, poate din Transil- 
vania. Lucrările aurarilor saşi din Transilvania erau coman- 
date de domnii și boierii români. Neagoe Basarab se plinge 
într-un rînd că nişte cupe de aur comandate de dinsul la 

Sibiu au fost executate „ţigăneşte“1. De la o vreme încep să 
fie făcute şi în ţară lucrări de cizelare de aur și argint. 
Între acestea sînt probabil și unele obiecte laice destinate 
boierilor, talerul cu figuri religioase al lui Nicoară vornic 
şi cupa de argint a marelui postelnic Drăgan, ambele de la 
începutul secolului al XVII-lea.? 

Mai apropiate de arta populară sînt cusăturile şi brode- 
riile; chiar gi cele pur bisericeşti arată adesea influența 
meșterilor legaţi de satele românești, cu ornamentaţia şi 
coloritul de flori şi plante stilizate. În această artă a brode- 
riilor avem însă brocarturile scumpe, de influenţă veneţi- 
ană, care se aduceau în ţară în urma legăturilor de negoţ 
cu Genova și Veneţia. Remarcabile sint portretele brodate 
pe brocarturi. Cele mai vechi sînt din Moldova pe la 1430, 
portretul lui Alexandru cel Bun și al doamnei Marina, 
brodate cu fir de aur și argint pe un patrafir. Din vremea lui 
Ştefan cel Mare avem asemenea portrete brodate în număr 
mai mare, dintre care cel mai remarcabil este portretul doam- 
nei Maria din Mangop, de pe mormîntul ei de la Mănă- 
stirea Putna, reprezentînd în chip fastuos, în haine de paradă 
pe doamna moartă, pe un fond vişiniu-închis. Arta portre- 
telor brodate a continuat în Moldova şi în veacurile urmă- 
toare, cu forme mai realiste, cum avem de pildă perdelele 
mormîntale de la Mănăstirea Suceviţa, reprezentind pe 
fraţii leremia și Simion Movilă, precum şi în mijlocul seco- 
lului al XVII-lea portretele brodate ale membrilor fami- 
liei lui Vasile Lupu. În Ţara Românească această artă e mai 
puţin dezvoltată, dar în schimb arta broderiei pur religi- 
oase, începînd cu epitaful de la Cozia (1397), are exemplare 
de artă foarte fine, cu mult simţ decorativ. Această artă a 
broderiilor dovedeşte existenţa, pe de o parte, a unor ate- 
liere mănăstireşti, dar și a unor bresle de meșteșugari artiști, 
fără de care nu s-ar fi putut face aceste obiecte de artă. 


1957 


1 Hurmuzaki, Documente, XV, p.238. 
2 C, Moisil, Două monumente vechi moldovenești în Cronica numis- 
matică și arheologică, I1, 1921, p.5— 114. 

CARACTERELE SPECIFICE ALE LITERATURII 
SLAVO-ROMÂNE 


I 


Cultura slavă la români constituie un fenomen istoric 
încă insuficient studiat de către istorici şi filologi. Românii, 
popor romanic, adică vorbind una din limbile romanice, 
au folosit din cele mai vechi timpuri în cultura lor scrisă 
limba slavonă bisericească, influenţată de limbile slave vii 
(bulgară, sirbo-croată, rusă apuseană). Această limbă a 
rămas predominantă în biserică (liturghie) şi în actele ofi- 
ciale ale curții monarhiei feudale, pină în a doua jumătate 
a secolului al XVII-lea. 

O serie de slaviști au încercat să explice în lucrările lor 
apariţia și dezvoltarea istorică a culturii slave la români. 
Explicaţiile date pînă acum se reduc la două ipoteze. Cea 
dintii, formulată de Iuri Venelin în 1840, amplificată și 
adincită prin argumente lingvistice de alți învățați pină 
în zilele noastre (L. Miletici, S.B.Bernstein)i, se poate 
rezuma în felul următor: în tot timpul perioadei slavonis- 
mului la români, a existat o populaţie care vorbea limba 
slavă pe teritoriul României de astăzi; limba slavă a docu- 
mentelor, a inscripţiilor, a cronicilor și a cărților bisericeşti 
din cele trei ţări românești medievale, Ţara Românească, 
Moldova şi Transilvania, a fost limba acestei populaţii slave 


1 I Venelin, Bnazo-6on2apcxue unu Baxo-caasanchue 2pamomu, St. 
Petersburg, 1840; L. Miletici şi D.D. Agura, Țanopomsnume u mar- 
Hama CAAGAHCEA, NHCMEHOCM, în C6ophuk aa Hapodnu ynomeopenua, 
IX, 1893; S.B. Bernştein, Passicranue e oGaacmu 6oseapckoii ucmo- 
puuecxoii Guanexmoaoeuu, I, Moscova-Leningrad, 1948. 

de pe teritoriul lor. Slavii din ţările române aveau o situaţie 
preponderentă în societate, ei formau clasa stăpînitoare a 
boierilor, adică a nobilimii. Cu vremea,prin contactul şi 
conviețuirea cu populaţia românească de limbă romanică, 
prin pătrunderea elementelor populare în clasa stăpînitoare, 
această clasă s-a românizat şi românizarea ei (adoptarea 
limbii române) a pus capăt folosirii limbii slavone în biserică, 
în actele de stat și în literatură (adică în veaculal XVII-lea). 
Principalul argument al acestei ipoteze stă în aceea că în 
textele slavo-române (înţelegem prin acest termen scrierile 
slavone alcătuite în ţările române), în special în documente, 
acte ale cîrmuirii feudale și ale particularilor (boieri sau 
orăşeni), se vede clar folosirea limbilor slave vii— bulgară 
medie şi nouă, sirba și rusa apuseană. Așadar, slavonismul 
la români după părerea acestor învăţaţi, nu ar fi rezultatul 
unei tradiţii literare adoptate de un popor neslav, ci limba 
vie a unei populaţii slave trăitoare pe pămîntul românesc. 

Dimpotrivă, o serie de învăţaţi români, începînd cu 
B.P. Hasdeu, au susţinut că slavonismul românesc ar fi 
fost o cultură de influenţă exterioară, datorită ortodoxiei 
bisericii române, dependente de centrele episcopale din 
Bulgaria şi Serbia, precum şi faptului că ţările române 
erau vecine, pe aproape două treimi din întinderea grani- 
elor lor, cu popoare de limbă slavă!. 

Nici una din aceste două teoriinu ţine seama de elemen- 
tele principale ale dezvoltării societății românești în peri- 
oada feudalismului. A explica originile slavonismului româ- 
nesc prin „influențe“ dinafară, înseamnă să facem abstrac- 


1 Încă din 1894, I. Bogdan, în lucrarea sa Însemnătatea studiilor 
slave pentru români (Bucureşti, 1894, p. 19), spunea că limba slavă s-a 
introdus şi s-a menţinut la români „prin contactul... cu slavii.,., prin 
ierarhia bisericească şi politică şi prin împrumuturi literare“. Mai 
tirziu, în acelaşi sens s-a pronunţat N. Bănescu (L'ancien état bulgare 
et les pays roumains, Bucarest, 1947, Institut roumain d’études byzan- 
tines). Pe de altă parte, încă demult B.P. Hasdeu afirmase (Limba 
slavică la români, în revista Traian, |, nr. 42, p.168) caracterul de clasă 
al limbii slave la români: „Dorinţa claselor înalte ale societăţii, sau 
mai bine zicînd interesul celor de la putere dea pune poporul de jos 
prin tot felul de mijloace în neputinţă de a urmări cu pază actele și 
intențiunile superiorilor, introduse pe lingă graiul naţional şi mai 
presus de el, întrebuinţarea unei alte limbi, neînțelegibile pentru 
vulg şi pe care, cu un termen mai general, noi o vom numi oficială“. 

ţie de dezvoltarea internă a societăţii ca factor al formării 
culturii. De altfel, dacă e vorba de „influenţe“, ca element 
hotăritor la originile culturii românei, atunci ne întrebăm, 
dece n-au adoptat românii ritualul bisericesc latin, de vreme 
ce episcopiile catolice de rit latin se aflau, încă din veacul 
al XI-lea, la Alba-Iulia și la Oradea, chiar pe teritoriul 
locuit de dinșii şi care era necesitatea dea faceapel la episco- 
piile bulgare de la sudul Dunării? „Slavonismul“ cultural 
este un fenomen care se întinde pe tot teritoriul locuit de 
români, nu numai în vecinătatea Bulgariei și a Serbiei! 

Pe de altă parte nici teoria despre existenţa unei popu- 
laţii slave, în special în rîndurile clasei stăpinitoare, în 
țările române, pînă în veacul al XVII-lea, nu rezistă criti- 
cii. Limba textelor slavo-române prezintă un aspect com- 
pozit: cărţile bisericeşti, cronicile, pravilele (nomocanoane) 
stau mai aproape de limba slavă bisericească, în schimb 
actele de cancelarie și mai ales actele emanate de Ja autori- 
tăţile orășenești cuprind mai multe și mai organice influenţe 
ale limbilor slave vorbite (în special limba bulgară) pentru 
că, în mediul cancelariilor domnești şi boiereşti, precum și 
în oraşe, se aflau scribi de meserie, de origină bulgară, sirbi 
şi ruşi, dar în primul rind români care învăţaseră una din 
limbile slave vii, pentru a face faţă nevoilor statului feudal 
cu limbă oficială slavonă. Caracterul arhaizant al celor 
mai multe texte slavo-române, precum și caracterul lor 
compozit (cu elemente bulgare vechi și noi alături de cele 
sîrbeşti şi ucrainene), specific pentru cultura slavo-română 
de pe toată întinderea geografică și cronologică a textelor 
slavo-române, arată că avem a face cu un fenomen literar 
şi nu cu unul etnic. 

De altfel, autorii teoriei că slavii „autohtoni“ au fost 
purtători ai culturii slavo-române în ţările române s-au 
adresat în chip exclusiv studierii limbii, nu însă şi datelor 
îurnizate de izvoarele istorice şi istorico-culturale. Amintim 
însă că numele boierilor munteni şi moldoveni aflătoare în 


1 Nu mă voi opri aci asupra teoriei după care româniiar îi venit 
în evul mediu în calitate de păstori nomazi din sudul Dunării, aducînd 
de acolo, din mijlocul slavilor, cultura slavonă și limba veche bulgară 
a bisericii (de exemplu, Ladislas Makkai, Histoire de Transylvanie, 
Paris, 1946). Păstorii nomazi nu pot îi purtători şi transmiţători de 
cultură literară. 

actele de cancelarie din secolele al XIV—XV-lea, deși în 
mare parte slavone, sînt purtate de români, cum arată 
folosirea articolului românesc pentru nume proprii: Vladul, 
Radul, Danciul, și caracterul aproape exclusiv românesc 
al poreclelor şi al numelor derivate din porecle, care con- 
stituie forma cea mai autentică a onomasticii proprii unui 
popor, desprinsă de tradiţia bisericii. Astfel cităm poreclele: 
Limbă Dulce, Jumătate, Cirpitul, Albul. În sfirsit, prezenţa 
unei toponimii românești în denumirea satelor, ceea ce 
corespunde caracterului etnic al clasei stăpinitoare, de vreme 
ce stăpinul sau primul stăpin feudal al satului dă numele 
său, de cele mai multe ori, obștii ţărăneşti aservite. În 
acest chip satele româneşti poartă în documentele slave 
numele la plural al vechiului lor stăpîn adesea cu articolul 
românesc pentru pluralul masculin (de ex. București, Bujo- 
reni, Călimăneşti, Ciocăneşti, ceea ce înseamnă „oamenii lui 
Bucur“, ai lui Bujor, Ciocan, Căliman). Sistemul românesc 
de denumire a satelor care constituiau stăpîniri feudale 
aşezate deasupra obştilor țărănești apare predominant încă 
din cele mai vechi acte din Țara Românească şi din Moldova 
pentru că înșiși acești stăpîni feudali erau români. 
Izvoarele istorice contemporane din secolele al XIV—XV- 
lea amintesc foarte clar despre populaţia de limbă romanică 
din ţările române, dar nu pomenesc nici un cuvînt despre 
o pătură de locuitori folosind limba slavă în aceste ţări. 
Este caracteristic faptul că în plină perioadă feudală, 
un număr important de călători şi erudiţi care vorbesc des- 
pre români, nu amintesc nici un cuvînt despre pretinșii slavi 
din țările române, care, dacă ar fi format clasa stăpinitoare, 
ar fi trebuit să atragă în primul rind atenția scriitorilor. 
Germanul Schiltberger, care a călătorit în țările române 
în 1396, spune că valahii „au o limbă deosebită“, e vorba 
de românii din Transilvania, Ţara Românească și Moldova?. 
În 1451 umanistul Poggio Bracciolini scrie: „Apud supe- 
riores Sarmatas colonia est ab Traiano: ut aiunt, derelicta, 


1 În Transilvania se întilnesc de asemenea numeroase sate româ- 
nești cu acest sistem de denumire, de vreme ce aristocrația gentilică 
a cnezilor români se întindea pe tot teritoriul acestei ţări, alături de 
nobilimea venită din statul feudal unguresc. 

2 H., Schiltberger, Reisebuch, ed. Langmantel, Tübingen, 1885, 
p. 52. 

quae nunc etiam inter tantam barbariem retinet latina 
vocabula ab Italos, qui eo profecti sunt notata. Oculum 
dicunt, digitum, manum“. 


Flavio Biondo scrie în 1453: „Et qui e regione Danubio 
item adicent Ripenses Daci sive Valachi, originem, quam 
ad decus praeseferunt pracdicantque romanam, loquela osten- 
dunt, quos... aliquando gavisi sumus ita loquentes åudiri“ .1 
Cronicarul bizantin Laonic Chalkokondyl, care scrie la 
mijlocul secolului al XV-lea, spune că românii se trag 
din italieni, limba lor este o latină deteriorată. Românii 
se aseamănă cu italienii, nu numai în privința limbii, ci şi 
ca obiceiuri, arme, folosirea alimentelor. În text, cronicarul 
se referă la Transilvania, la Țara Românească și la Moldova.? 
Eruditul cronicar polon Jan Dlugosz, care scrie între 
1460— 1480, spune despre valahi în genere: „Apud Valachos... 
quorum maiores et aboriginorii de Italiae regno pulsi... in 
Ruthenorum ritus et mores propriis degenerantes transmi- 
graverunt...“3 Prin urmare, după Dlugosz, este clar că 
valahii erau un popor romanic, care a adoptat limba sla- 
vonă în ritualul bisericii şi că nu poate fi vorba de o 
populație slavă între dînșṣii, care să fie purtătoarea culturii 
slavone în țările române. 


Punctul de vedere al istoriografiei românesti actuale 
asupra caracterului specific al slavonismului la români, 
punct de vedere pe care încercăm să-l precizăm şi să-l argu- 
mentăm în această comunicare, este afirmarea caracterului de 
clasă al slavonismului românesc, nu în sensul unei clase stră- 
ine de popor, care ar fi avut,în veacurileal XIV—XVII-lea, 
ca limbă maternă slavona, ci în acela al folosirii oficiale a 
unei limbi „clasice“ (ceea ce pentru evul mediul însemna: 
bisericeşti). În acest chip se ajungea la o distincţie între 
guvernanţi şi supuşi, aceştia din urmă rămînînd departe 
de lumina culturii scrise. Este întocmai fenomenul cultural 
al folosirii limbii latine în ţările catolice din centrul şi 
apusul Europei, în ţările unde nu predomina o limbă romanică. 
Limba slavă, ca şi cea latină,era fixată în scris,pe cînd lim- 


1 Ephemeris Dacoromana, Roma, 1923, p.358—360. 

2 L, Chalkokondyles, Chronikon, ed. Bonn, p.77. 

3 I. Dlugosz, Historiae Polonicae libri, Leipzig, 1711, I-1, col. 
1122, 

bile populare nu puteau încă să fie folosite ca instrumente 
ale exprimării în scris. 

Se poate discuta asupra originilor adoptării limbii sla- 
vone de către români, ca limbă a bisericii şi a culturii feu- 
dale. Adoptarea acestei limbi liturgice şi de stat nu poate 
fi străină, ca fenomen de istorie culturală, de prezenţa pe 
teritoriul ţărilor române a unei populaţii de limbă slavo- 
bulgară şi în parte slavo-rusă, începînd din secolul al VI-lea 
pînă în al XII-lea. Această populație este atestată în acea 
epocă de către izvoarele istorice, în special cele bizantine, 
cit și prin influenţa din lexicul limbii române şi din topo- 
nimie a limbii slavo-bulgare (în special a vechii bulgare). 
Pe de altă parte, actele latine ale cancelariei feudale ungu- 
rești pentru Transilvania, începînd cu veacul al XII-lea, 
pomenesc despre populația română, maghiară și germană 
din această provincie, dar niciodată despre slavi, în calitate 
de comunităţi sau de membri ai clasei stăpinitoare. Socotim 
că în această epocă, în veacul al XIII-lea, slavii dacici își 
pierduseră limba, confundindu-se cu populaţia autohtonă. 
În epoca convieţuirii românilor cu slavii dacici se produ- 
sese adoptarea limbii slave bisericeşti ca limbă a statului (în 
confederaţiile voievodale) și a bisericii. Acest fapt de istorie 
culturală din perioada feudală, se poate explica prin exis- 
tența unor comunităţi slave pe teritoriul Daciei, dar nu 
trebuie să conchidem că limba liturghiei și a actelor de stat 
din țările române, comună cu aceea a statelor slave ortodoxe, 
reprezintă limba vorbită, populară, a slavilor dacici. 

Adoptarea liturghiei slave şi a limbii slavone în actele 
de stat datează la români din veacul al X-lea, epocă în 
care stăpînirea politică a imperiului bulgar se întindea 
peste întreaga Dacie.! Ea a continuat să rămiie, ca limbă 
literară, oficială a statului, ca limbă de clasă a feudalilor 
români şi după dispariţia slavilor dacici (secolulal XIII-lea). 

Limba slavă la români, pînă în veaculal XVII-lea, cînd 
a fost înlocuită cu limba română, ca urmarea unui proces 
social, asupra căruia vom reveni mai jos, nu a fost numai 
o limbă a bisericii, nici nu deriva exclusiv de la biserică. 

1 Cf. Al. Grecu (P.P. Panaitescu), Bulgaria în nordul Dunării 
in veacurile al I X-lea— X-lea, în Studii și cercetări de istorie medie, 1-1, 


1950, p. 223—236 (argumentarea despre adoptarea liturghiei slave 
la români în veacul al X-lea). 

Ea era folosită și ca limbă de stat, cuprinzînd toate privile- 
giile feudale, şi ca limbă feudală laică, în cronici, în condi- 
cele de legi, în producţii literare.! După cercetările recente 
în arhivele ardelenești, limba slavă bisericească a avut o 
largă răspîndire și la românii din Transilvania pînă la sfir- 
şitul secolului al XVII-lea?, în calitate de limbă „cultă“ 
a bisericii ortodoxe şi a clasei feudale a cnezilor. Pătrunderea 
gramaticii, lexicului şi foneticii limbilor slave vii în decursul 
veacurilor, în scrierile slavo-române, se explică, așa cum s-a 
spus mai sus, prin folosirea scribilor, într-o vreme cînd 
ştiinţa de carte era un meșteșug, scribi care uneori erau bul- 
gari, sîrbi şi ruși, sau foarte des români (cum îi arată nu- 
mele) care învăţaseră limbile acestor popoare vecine. Firește, 
acești scribi nu făceau deosebire între limba slavă biseri- 
cească, cultivată în formele ei tradiţionale în mănăstiri și 
limbile slave moderne, pe care le învăţaseră. Așa se ex- 
plică pătrunderea limbilor slave vii în textele slavo-române. 
Dar această pătrundere este dublată şi de aceea a limbii 
române — lexic şi forme gramaticale — în texte slavo-ro- 
mâne, în documentele slave emanind de la cancelariile 
domnești, boiereşti şi orășenești. Aceste influențe românești 
în scrierile slavo-române încep încă — în special în Țara 
Românească — din secolul al XIV-lea. Un studiu amănun- 
tit şi ştiinţific asupra acestui fenomen ne lipseşte pînă acum. 
Fapt este că avem de-a face cu o pătrundere masivă a limbii 
române în actele slavo-române, care dovedește că scriitorii 
acestor acte erau români cunoscători ai limbii slavone. 
Folosirea limbilor slave vii în textele slavo-române, în secolele 
al XIV— XVII-lea, nu poate fi desprinsă, ca fenomen cultural, 
de folosirea, în aceleaşi acte, a formelor limbii române vorbite. 

Din toate acestea rezultă că limba slavonă la români a 
fost, în evul mediu, o limbă de clasă, limba literară a feu- 
dalilor români, alături de limba română. Aceasta nu înseam- 
nă că ea era cunoscută numai de pătura extrem de subţire 
a preoţilor şi a scribilor de meserie. Întocmai ca latina în 


1 Vezi în legătură cu aceasta A, Balotă, La littérature slavo-rou- 
maine à l'époque d'Etienne le Grand, în Romanoslavica, 1, 1958, p. 210— 
236. 

2 Vezi I. lufu, Manuscrise slave în bibliotecile din Transilvania și 
Banat, in Romanoslavica, VIII, 1963, p. 451—468. 

țările catolice, ca greaca literară, ca franceza în secolul al 
XVIII-lea, slavona la români, în veacurile al XV—XVII- 
lea era o limbă vorbită de învăţaţi, de membrii clasei stă- 
pînitoare (clerici, boieri, curteni, patriciatul orășenesc), 
alături de limba lor maternă. Slavona se învăţa în şcoli și 
la dascălii de slavonie. Avem dovezi directe despre carac- 
terul de limbă literară vorbită al slavonei în societatea 
românească, pînă la sfîrşitul veacului al XVII-lea. În 
anul 1503 un sol polon la curtea lui Ștefan cel Mare, repro- 
duce conversaţia avută cu domnul, care se făcea prin mij- 
locirea unui traducător, de unde urmează că Ștefan vorbea 
românește. La un moment dat, domnul Moldovei, enervat 
de spusele solului polon, trece peste traducător şi i se adre- 
sează direct „în rusește“, adică în limba slavonă de redac- 
ție rusească, folosită atunci în actele din Moldova.! În 
1620, Gaspar Gratiani, de origine slav dalmatin, ajunge 
domn al Moldovei, din voia turcilor. El nu știa românegte, 
și, după cronicarul vremii, Miron Costin, cînd se adresa 
supușilor lui „în sirbește“, cuvintele lui erau traduse în 
româneşte, pentru ascultători, de marele vornic Bucioc, 
care ştia şi românește și „sirbeşte“2. Este de observat că 
privilegiile de comerţ, porunci cu scutiri sau micgorări de 
vamă emise de domnii români, erau scrise (în veacurile al 
XV—XVII-lea) în slavonește. Așadar, dintre funcţionarii 
vamali, dintre conducătorii caravanelor de căruţe gi de 
vite ale negustorilor, trebuiau să fie şi ştiutori de slavonie, 
care să poată folosi privilegiile domnești. Cine nu ştia sla- 
vonește, putea, în acele împrejurări, să fie silit să plătească 
din pungă. 
II 


În studiile care s-au făcut pînă acum pentru a deter- 
mina caracterul specific al literaturii slavo-române (folosim 
termenul de „literatură“ în sensul cel mai larg pentru pro- 
ducţia scrisă în totalitatea ei), s-a recurs exclusiv la metoda 
lingvistică, adică la analiza limbii textelor pentru expli- 
carea provenienţei şi a relaţiilor etnice şi sociale ale acestei 
literaturi, 

1 I, Bogdan, Documentele lui Ștefan cel Mare, II, Bucureşti, 1913, 


p. 479, 
2 Miron Costin, Opere, E.S.P.L.A., București, 1958, p. 67, 


101 


www.dacoromanica.ro 


Aplicarea metodei de istorie literară, cercetarea cuprin- 
sului ideologic și a evoluţiei literaturii slavo-române, în 
legătură cu dezvoltarea societăţii feudale din ţările române 
poate lărgi orizontul cercetării și poate duce la rezultate 
mai valabile decit acelea trase din studiul exclusiv al limbii. 

Caracterul de limbă literară de clasă al limbii textelor 
slavo-române, aşa cum l-am definit în paragraful prece- 
dent, se confirmă prin analiza literară a cuprinsului ei, prin 
identificarea relaţiilor sociale ale literaturii slavo-române. 

Pentru înţelegerea mai clară a acestor relaţii ale litera- 
turii slavo-române cu dezvoltarea societăţii, este necesar 
să amintim, foarte sumar, rezultatele la care au ajuns medie- 
viştii români în ultimele lor cercetări asupra formării și 
dezvoltării orînduirii feudale în istoria României.! 

Feudalismul apare, în societatea din vechea Dacie, în 
secolul al X-lea, cînd începe aservirea obștilor libere țără- 
nești de către o clasă de stăpini feudali, proveniţi din rin- 
durile acestor obgtii, ca urmare a diferenţierii economice a 
membrilor lor. Fundarea statelor feudale, Țara Românească 
gi Moldova, este rezultatul diferenţierii pe clase a societăţii; 
statele sint organe politice ale clasei stăpinitoare. În Tran- 
silvania, stăpînirea străină, așezarea nobilimii privilegiate 
a statului feudal maghiar, s-a operat peste o societate în 
care se dezvoltase un feudalism începător, sub conducerea 
cnezilor. Fărămiţarea feudală în ţările române continuă și 
după întemeierea statelor, prin autonomie economică, po- 
litică, militară (cu cetele înarmate conduse de boieri), 
fiscală şi judiciară a domeniilor boierești și mănăstirești 
privilegiate; domnia se afla în dependență de marii stăpi- 
nitori de moşii. În a doua jumătate a secolului al XV-lea, 
ca urmare a dezvoltării economice, a creșterii comerţului 
intern şi extern şi de asemenea ca o consecință a necesităţii 
unităţii de acţiune militară a ţării în fața primejdiei cotro- 
pirii turcești, se face o încercare de centralizare domnească 
a statului feudal, care se sprijină, împotriva unei părți a 
marii boierimi, pe boierimea mică, pe orăşeni şi mai ales pe 
slugile militare domnești. Centralizarea domnească, bazată 


1 Prezentarea sumară care urmează este alcătuită după /storia 
României lucrare colectivă editată sub auspiciile Academiei R.S.R., 
Volumele II, 1962 şi III, 1964 privesc perioada feudalismului. 

pe aceste forţe, nu se poate afirma definitiv, din cauza 
decăderii economice şi politice a statului, ca urmare a domi- 
naţiei otomane asupra ţărilor române, în cursul veacului al 
XVI-lea. Dominația otomană a reprezentat, pentru ţările 
române, o exploatare a tuturor resurselor, ea a încetinit 
dezvoltarea lor economică şi socială. Domnia centralizată 
a pierdut principalele ei resurse și în locul ei s-a ridicat o 
nouă clasă boierească, acei dintre boieri care exploatau 
domeniile lor pe baza clăcii agricole și care obţin legarea de 
glie a ţăranilor dependenți în vederea unei supraproducţii 
de grine, destinate pieţii interne și mai ales pieţii otomane. 
Se pun astfel, în a doua jumătate a secolului al XVI-lea, 
bazele așa-numitului stat nobiliar, stat cirmuit de o oligar- 
hie boierească. Principiul centralizării statului rămine 
valabil pentru această epocă, nu se mai revine la autonomia 
medievală a domeniilor boierești, căci crescuse economia 
de schimb în centrele orăşeneşti, dar boierimea mare cir- 
muieşte de la centru, tutelînd pe domnii efemeri, cei mai 
mulți aleşi acum din rîndurile boierilor. Statul nobiliar cu 
aceste caracteristici se menţine în tot secolul al XVII-lea, 
în toate cele trei țări române, cu toată rivalitatea dintre 
clicile boierești şi mai ales cu toată lupta dusă împotriva 
boierilor de ţărani și de orășeni. Nu trebuie să uităm că 
statul nobiliar în ţările române se baza pe o boierime nouă 
şi care se înnoia mereu, prin ridicarea treptată a unor alte 
familii îmbogăţite de pe urma sistemului de clacă şi a comer- 
tului cu vite şi cu grine. 

În acest cadru al dezvoltării sociale şi politice a ţărilor 
române în perioada feudalismului, se desfășoară și istoria 
literaturii slavo-române. De la început trebuie să remarcăm 
că începuturile scrisului slavon pe teritoriul ţărilor române 
corespunde ca dată cu epoca pe care istoricii o fixează pentru 
începuturile feudalismului, adică secolul al X-lea. Ultimele 
cercetări arheologice au dat la iveală un număr de inscrip- 
ţii chirilice în limba slavonă de redacţie bulgară, din vea- 
cul al X-lea. Aceste descoperiri infirmă cu totul ipotezele 
acelor istorici români mai vechi, care vedeau începuturile 
literaturii şi ale scrisului slavonesc la români în secolele 
al XIII—XIV-lea, ca rezultat al „influențelor“ episcopiei 

bulgare de la Vidin!. În săpăturile arheologice de la Bucov, 
lingă Ploieşti, studiate de Maria Chişvaşi-Comga, s-au găsit 
resturile unui atelier de fierărie cuprinzind fragmente de 
inscripţii slavone în alfabet chirilic, între care şi o dată 
care, lipsind cifra unităţilor, poate corespunde cu data erei 
noastre între anii 902—911. Atelierul de fierărie cu ceramică 
derivată din așa-numita „ceramică de bucătărie“, din pro- 
vinciile romane, cu unelte specifice populaţiei autohtone, 
reprezintă un atelier domenial, dependent de o curte feu- 
dală?. Această inscripție corespunde în privința datării din 
secolul al X-lea cu inscripţiile datate aflate în Dobrogea, 
de la satul Mircea vodă (anul 943) și de la biserica rupestră 
de la Basarabi (Murfatlar) din anul 9923. 

O caracteristică a întregii literaturi slavo-române, de 
la începuturile ei pînă în secolul al XVII-lea, este numărul 
redus al scrierilor originale. Deşi numărul manuscriselor 
slavone păstrate în bibliotecile de mănăstiri şi în cele ale 
instituţiilor de cultură din cele trei ţări româneşti este 
considerabil și reprezintă un efort cultural apreciabil, 
totuşi majoritatea acestor texte reprezintă copii după tra- 
duceri din grecește alcătuite în Rusia, Ucraina, Serbia și 
mai ales în Bulgaria. Pe cînd în ţările slave a existat o 
activitate bogată, şi cu rezultate numerice considerabile, 
de traduceri din literatura bizantină, fie că este vorba de 
scrieri teologice, fie de cronici, în literatura slavo-română 
nu constatăm aşa ceva. Oamenii învăţaţi din ţările ro- 
mâne se mulţumeau cu copierea vechilor traduceri sud- 
slave, fără a încerca, decit foarte rar să se adreseze direct 
izvoarelor greceşti. Pe de altă parte și literatura originală 
în limba slavă, creată de români, este incontestabil mai 
redusă numeric decit literatura slavă medievală din Bul- 


1 Această ipoteză a fost expusă de N. Bănescu, Vechiul stat bulgar 
şi ţările române, Academia Română, Memoriile Secţiei istorice, seria 
Il-a, XXIX, 1947, şi același, L'ancien état bulgare et les pays rou- 
mains, Bucarest, 1947. 

2 M. Chişvași-Comșa, Săpăturile de la Bucov, în Materiale și cer- 
cetări arheologice, VI, 1959, p. 574. 

3 Cf.studiulcolectiv, Inscripţia slavă din Dobrogea din anul 943, in 
Studii, IV, 1951, nr. 3, p.123—134;şi D.P. Bogdan, /fo6pydxcancrau 
Naânucb 943 e00a, în Romanoslavica, I, 1958, p. 88—104; I. Barnea 
şi V. Bilciurescu, Șantierul arheologic Basarabi, în Materiale şi cercetări 
arheologice, VI, 1959, p. 541—566. 

paria, Rusia și Serbia. Faptul este explicabil: în aceste 
țări literatura scrisă, deşi de caracter feudal, nu pierduse 
contactul cu poporul, fiind scrisă într-o limbă pe care o 
înțelegeau toţi, pe cînd în țările române limba slavonă 
era înțeleasă numai de o pătură socială relativ restrinsă 
şi literatura în această limbă pierduse contactul cu poporul 
român. 

Totuși, această literatură slavo-română a existat. Ea 
reprezintă, pe lingă scrisul în slavonește al actelor emanate 
din cancelariile domnești, bisericești şi boierești, pe lingă 
inscripţiile pe piatră, pe lingă copiile de manuscrise, des- 
pre care am vorbit, şi o literatură originală, proprie româ- 
nilor din perioada feudală, scrisă de români sau pentru 
români (Criteriul patronajului literar în această epocă tre- 
buie neapărat ţinut în seamă, literatura alcătuită de scribi 
străini la comandă reprezintă nevoile patronului și ale 
țării din care face parte acesta). Cum se va vedea mai jos, 
ca valoare pentru gindirea politică și socială literatura 
slavo-română întrece adesea scrierile similare din litera- 
tura medievală din ţările slave-ortodoxe. Așadar, un număr 
de scrieri cu caracter religios, imnuri, vieți de sfinţi, litur- 
ghii speciale, apoi scrieri istorice și parenetice, comen- 
tarii politice, în slavonește, mai ales în redacția medio- 
bulgară, au fost scrise în ţările române, în cea mai mare 
parte de români, mulţi dintre acești autori fiind laici. 
Această producţie lilerară originală formează literatura 
slavo-română.1 

Aşa cum s-a arătat mai sus, ea reprezintă o literatură 
de clasă, a clasei feudale stăpînitoare. În plus, din analiza 
cuprinsului acestor texte slavone rezultă că ele urmează 
fazele dezvoltării sociale a perioadei feudale, în diferitele 
ei momente, pe care le-am schiţat în cele precedente. 

Cele mai vechi manuscrise slavone cu caracter liturgic, 
copii după cele scrise (traduse din grecește) în ţările slave ve- 
cine și aflate în centre bisericești din țările române, datează 
din secolele al XIII-lea—XIV-lea, adică dinainte de înte- 





1 Despre această literatură şi locul pe care îl ocupă în creaţia lite- 
rară în limba slavă amintim referatul nostru La littérature slavo-rou- 
maine (XIV—XVI siècles) et son importance pour histoire des litté- 
ratures slaves, în Sbornic praci I. Sjezdu slovanskych filologu o Praze, 
1929, Praha, 1932, p. 206—217. 

meierea statelor Țării Românești și Moldovei. Este vorba 
de Apostolul scris de diacul Ștefan (sec. XIII), Octoihul 
de la Caransebeş, provenit din Moldova, fragmentul de 
Evanghelie de la Rişnov în Transilvania și fragmentul 
din Vechiul Testament, tot de acolo, Mineiul de la Mănăs- 
tirea Neamţului.! Ca ortografie, aceste texte nu par a fi 
legate de vreo şcoală de caligrafi din ţările slave şi nu 
poartă nici o indicație asupra locului în care au fost scrise. 
Prezenţa lor în biserici foarte vechi din ţările române ne 
dă dreptul să afirmăm că aceste manuscrise au fost copiate 
pe teritoriul românesc. 

Copiile de manuscrise slave aflate în bibliotecile ro- 
mânești deși nu reprezintă o literatură originală, merită 
să fie amintite, pentru că în privința conţinutului ele 
arată care era partea din literatura slavonă aleasă și cores- 
punzind cu nevoile clasei stăpinitoare din ţările române. 
Deşi aceste manuscrise provin, cele mai multe, din biblio- 
teci mănăstirești, ele nu erau citite numai de călugări şi 
nu erau destinate exclusiv culturii cu caracter ascetic din 
mănăstiri. Din însemnările aflate pe aceste manuscrise 
rezultă că ele au fost citite de diferiţi boieri, scribi de can- 
celarie şi chiar de orăşeni. Cultura cu caracter ascetic, 
mistic, nu se oprea la zidurile mănăstirilor, ci cuprindea 
întreaga clasă a stăpinitorilor, care sa hrănea cu misticis- 
mul medieval. 

În prima epocă ce urmează după întemeierea ţărilor 
române, adică a doua jumătate a secolului al XIV-lea şi 
pînă la sfîrșitul celui de al treilea sfert al secolului următor, 
caracterul specific al manuscriselor copiate pentru nevoile 
spirituale ale clasei stăpinitoare din Țara Românească, 
Moldova şi chiar din Transilvania este misticismul bizan- 
tin şi în special acela al școlii isihaștilor.2 Textele copiate 
în această vreme, vremea fărămițării feudale, adică a 
autonomiei domeniilor boiereşti şi mănăstiregti, cuprind 
mai ales Omiliile sfintului loan Gură de Aur, Vasile cel 


1 P.P.Panailescu, Manuscrisele slape din Biblioteca Academiei 
R.P.R., Bucureşti, 1959, p. VII. 

2 Vezi Al. Elian, Les rapports byzantino-roumains. Phases princi- 
pales et traits caracteristiques, în Byzantinoslavica, XIX, 2. 1958, 
p.224 şi Dan Zamfirescu, Manuscrise slave cu traduceri din Simion 
Noul Teolog, Ortodoxia, XI, 1959, p, 535—566. 

Mare, Grigore Teologul, Dionisie Areopagitul, Cuvintă- 
rile ascetice ale lui Efrem Sirul, Leastiviţa lui Ioan Scăra- 
riul, operele lui Evtimie patriarhul Tirnovei, scrierile lui 
Simion Noul Teolog, Petru Damaschin, Niceta Stethatos 
şi alţii. Toate aceste scrieri slavone sînt scrise într-un stil 
retoric foarte greu de înţeles pentru cei ce nu posedă o 
ştiinţă adincită a limbii slavone bisericeşti, precum gi 
cunoştinţe teologice. Ele se adresează, în acest chip, unor 
oameni învăţaţi (in sensul învăţăturii vremii). Misticis- 
mul ca ideal al clasei stăpiînitoare corespunde ideii reli- 
gioase a unei alte vieţi, mai bune, deci respinge implicit 
revolta împotriva vieţii feudale şi încercările de reformare 
a relaţiilor de dependenţă feudală. Cei supuși n-au de ce 
să se plingă, ei vor fi răsplătiți în lumea cealaltă. 

În ultimul sfert al secolului al XV-lea caracterul lite- 
raturii slavo-române de copii manuscrise se schimbă. Sbor- 
nicele slavone, marile colecţii de scrieri ascetice se răresc 
și nu se mai copiază decit în foarte rare ocazii. În schimb, 
manuscrisele care cuprind cărțile liturgice, scrierile de 
necesitate practică pentru slujitorii bisericii: psaltiri, evan- 
ghelii, apostolul, liturghiere și chiar nomocanonul, se 
copiază în numeroase exemplare. Este de observat că alcă- 
tuirea celor mai multe dintre aceste cărţi liturgice este 
rezultatul inițiativei domnești, ele poartă indicația că au 
fost copiate din porunca domnilor români. Această situație 
corespunde cu încercarea, de care am vorbit, de a se con- 
stitui state centralizate domnești, în care biserica juca un 
rol preponderent, ca organ al centralizării de stat. În schimb, 
în a doua jumătate a secolului al XVI-lea şi la începutul 
celui următor, cînd se pun bazele așa-numitului stat no- 
biliar, încep să reapară sbornicele slavone cuprinzind lu- 
crări mistice. 

Literatura originală slavo-română, fusese ținută in pro- 
porţii modeste în vremea fărămițării feudale, cînd curtea 
domnească nu reprezenta o autoritate incontestată față de 
boierii mari, stăpini de domenii cu imunitate. În această 
epocă nu se scriu în ţările române nici anale, nici cronici 
(informaţiile integrate mai tirziu în cronicile ţării, privind 
epoca ce merge pînă la mijlocul secolului al XV-lea, nu 
au caracter de contemporaneitate). 

Genul istoric putea să apară, cum uşor se înţelege, 
numai în epoca centralizării statului feudal. În schimb, 
în literatura religioasă slavo-română, apar mai devreme 
citeva lucrări cu caracter original. Astfel, Filotei monahul, 
fostul logofăt al domnului muntean Mircea cel Bătrin 
(1386—1418), deci un boier cu formaţie spirituală laică, 
scrie în slavonește cîntări în cinstea Maicii Domnului!, 
dar un alt boier, tot muntean, Simon Dedulovici vistier- 
nic, compune o laudă sfîntului Mihail al Sinadelor (seco- 
lul al XV-le2).2 În domeniul vieților de sfinţi, care intot- 
deauna au relații cu cadrul istoric al vremii, scriitorul 
bulgar Grigore Țamblac, aşezat în Moldova, scrie, sub 
patronajul domnului acestei ţări, Alexandru cel Bun, Viaţa 
sfintului Ioan de la Suceava. Această scriere hagiografică 
datează din anul 1402 și este plină de amănunte plastice 
privind orașele de la Marea Neagră, viața de acolo în vre- 
mea stăpînirii tătărești.? Viaţa sfîntului Nicodim, fonda- 
torul celor mai vechi mănăstiri din Ţara Românească, a 
fost scrisă în slavoneşte de ucenicii lui. Textul original 
s-a pierdut, azi nu mai posedăm decit un text prelucrat 
tirziu în românește. 

Perioada următoare, în care domnii români, precum și 
voievozii Transilvaniei, încearcă să alcătuiască o stăpinire 
centralizată a statului feudal corespunde cu apariţia isto- 
riografiei slavo-române. În Moldova s-au păstrat o serie 
de cronici slavone, care toate derivă dintr-un prototip co- 
mun, păstrat în forma lui cea mai apropiată de original 
în Cronica slavonă anonimă a Moldovei, care cuprinde isto- 
ria acestui stat pînă la moartea lui Ștefan cel Mare (1504). 
Cronica a fost redactată din ordinul marelui domn moldo- 
vean, la curtea lui și reflectă punctul de vedere politic al 
acestui stăpinitor feudal: el este alesul lui Dumnezeu, 
boierii îi datoresc supunere. Pe primul plan apar „vitejii“, 


1 Cf. S. Teodor, Filotei monahul de la Cozia, imnografromin, în 
Mitropolia Olteniei, VI (1954), p. 20—35; Acelaşi, Pripealele monahu- 
lui Filotei de la Cozia, idem, VI, 1954, p. 166—190. 

2 Manuscrisul nr. 278, al Bibliotecii Academiei R.P.R., descris 
la P.P. Panaitescu, Manuscrisele slave... I, p.373. 

3 Viaţa sf. Ioan cel Nou de la Grigore Țamblac, ed. Melhisedec, în 
Revista pentru istorie, arheologie și filologie, III (1887), p. 163—164. 

4 Ştefan Ieromonahul, Viaţa sfintului Nicodim, Craiova, 1938. 

oşteni privilegiați de domn, care depind nemijlocit de din- 
sul. Lupta lui Ștefan împotriva turcilor este definită ca 
fiind purtată pentru interesul comun al creștinătății (hris- 
tianstvo), considerată ca o unitate politică.! 

Ideologia politică a lui Ştefan cel Mare se reflectă nu 
numai în cronica de curte, ci şi într-un memoriu politic 
scris în limba slavonă și adresat marelui cneaz Ivan III, 
pe la 1480—1490. Ca și alte memorii politice adresate de 
același domn al Moldovei regelui Poloniei, memoriul amin- 
tit face parte integrantă din literatura slavo-română, din 
cauza cuprinsului său doctrinar.? Și aci este vorba despre 
unitatea politică a ţărilor creștine în faţa unităţii celor 
musulmane (Turcia și hanatul tătarilor): „din două părţi 
(ale Moldovei) stă primejdia grea a păginilor, din trei 
alte părţi sînt creștinii, dar îmi sînt mai rău ca păginii“ 
(este vorba de Polonia Iagellonilor, de Ungaria şi de Țara 
Românească). Ștefan descrie apoi căderea „pentru păcatele 
noastre“ a Bizanțului, Serbiei, Albaniei, Bulgariei şi Bos- 
niei sub stăpînirea turcilor și adaugă: „acum turcii cotro- 
piră şi Marea Neagră, de cînd au cuprins Caffa“... „și în 
aceste părţi eu am rămas singur“. Soluţia pentru salvarea 
creştinătăţii ar fi numai unirea strînsă între Moldova şi 
stăpînitorul de la Moscova. Acest memoriu politic, nefolosit 
pînă acum de istoriografia românească, este caracteristic 
pentru aspectul literaturii slavo-române în perioada încer- 
cării de formare a unui stat centralizat domnesc. 

Pentru Ţara Românească nu posedăm cronici slavone 
din această epocă, dar se poate ugor recunoaște textul lor, 
tradus în românește şi integrat în cronica generală a ţării 
compilată la sfîrşitul secolului al XVII-lea. Această cro- 
nică slavonă domnească a Ţării Românești a început să 
fie scrisă în prima jumătate a secolului al XVI-lea.* Mai 


1 Cronicile slavo-române din secolele XV—XVI publicate de Ion 
Bogdan, ediţie revăzută şi completată de P.P. Panaitescu, București, 
1959, p.1—23. 

2 N.A. Kazakova şi I.S. Lurie, AnmufeoBanvnue epemuuecrue 
Geuocenua na Pycu XAIV-nauana XVI eeka, Moscova, 1955, anexe, 
p.388 şi V. Cerepnin, Ha ucmopuu oGuecmeennoii meu e Poccuu u 
Mondasuu na py6eme XV u AVI eexoe în volumul colectiv Benoeaa 
Opyue6a (Prietenie de veacuri), Chişinău, 1961, p. 87—91. 

3P.P. Panaitescu, Începuturile istoriografiei în Țara Românească, 
în Studii și materiale de istorie medie, V, 1962, p. 195—255. 

caracteristică pentru legătura ce există între literatura sla- 
vonă istorică din ţările române şi încercarea social-politică 
a fundării unei domnii autoritare este scrierea intitulată 
Povestirea despre Dracula voievod, scriere care ni s-a păstrat 
numai în rusește, dar care derivă de la un original în dia- 
lect sud slav alcătuit în Ungaria, probabil de un scriitor 
român [1] originar din Transilvania.! Povestirile despre Viad 
Țepeș cuprind mult mai mult adevăr istoric românesc 
decit au crezut pînă acum istoricii care vedeau în această 
scriere o operă de fantezie literară.2 Autorul, care a trăit 
în Transilvania, mai ales la Oradea, scria în limba folosită 
de literatura slavo-română, care străbate în numeroase 
locuri din traducerea rusească, singura formă în care s-au 
păstrat Povestirile. Spiritul politic care reiese din citirea 
acestor povestiri este tot același ca al vechii cronici mol- 
dovenești: datoria luptei împotriva cotropirii turceşti, şi 
ca urmare formarea unei puteri domnești autoritare, împo- 
triva anarhiei boierești. Aceasta formează, cum se știe 
azi, politica lui Vlad Țepeș (1456—1462, 1477), o figură 
eroică în lupta împotriva Imperiului Otoman și un adept 
al teoriei puterii absolute, centralizate, a domniei. De 
vreme ce Povestirile slave reflectă figura reală a lui Vlad 
Ţepeş, nu mai rămîne îndoială că această scriere face 
parte din literatura slavo-română. Ea a fost apoi tradusă 
(poate și prelucrată) în rusește şi s-a bucurat de o mare 


1 A.D. Sedelnikov, /Zumepamypnaa ucmopua noeecmu o Ilpakyne, 
în  Ilaeecmua no pyccKomy Aabiky u caosecnocmu Arademuu Hayk 
C.C.C.P., II, Leningrad, 1929, p. 621 —659, şi Cronicile slavo-române... 
ed. citată, p.197—218. 

Cf. Barbu Cimpina, Complotul boierilor și „răscoala“ din Tara. 
Românească din 1462, în Studii și referate privind istoria României, 
partea I-a, 195%, p. 599—624, care pune în valoare exactitatea ştirilor 
privitoare la Vlad Ţepeş în Povestirile slave despre Dracula; Cf. Ace- 
laşi, Victoria oștii lui Țepeș asupra sultanului Mehmed al II-lea, în 
Studii, XV-1962, p. 533—556; L.V. Cerepnin, op. cit.; p.93, spune că 
Povestirile au fost redactate în ruseşte probabil de diplomatul Fedor 
Kuriţin „căruia i-au servit ca izvoare memorii scrise din literatura 
moldo-valaho-ungurească, sau eposul moldo-valaho-unguresc“. Cf.şi 
1. Striedter, Die Erzăhlung vom walachischen voyevoden Drakula in 
den russischen und deutschen Überlieferung, în Zeitschrift für slavische 
Philologie, XXIX, 2, 1961, p. 398—427 ; P. Olteanu, Limba povestirilor 
slave despre Vlad Tepeș, Bucureşti, 1961, şi recenzia lui A. Balotă, în 
Studii și cercetări lingvistice, XIII, 1962, No. 1, p. 90—97. 

popularitate în Rusia, unde se punea aceeași problemă 
politico-socială a luptei pentru centralizarea statului sub 
cîrmuirea unui monarh autoritar. Povestirile despre Dra- 
cula subliniază, pe de o parte, lupta impotriva turcilor, 
bazată pe oastea „vitejilor“, cavaleri creaţi de domn, pe 
de altă parte, faptul că domnul nu făcea nici o deosebire 
între boierii mari, preoţi, călugări şi oameni de rînd. Se 
ştie că Vlad Țepeș a fost detronat ca urmare a unui com- 
plot boieresc, şi apoi, după întoarcerea sa în domnie, a 
fost asasinat de boierii: săi. Povestirile despre Vlad Țepeș 
reprezintă o pagină de istorie românească adoptată în 
Rusia ca model de scriere cu tendințe social-politice, în 
faza de unificare monarhică a statului feudal. 

Încă două fapte de istorie culturală caracterizează epoca 
încercării de a se forma în Țara Românească şi în Moldova 
state centralizate domneşti și arată în chip clar felul cum 
literatura slavo-română se face ecoul schimbărilor ce se 
succed în clasa stăpinitoare. Unul din aceste fapte este 
apariţia textelor juridice, scrise în slavonește, celălalt fiind 
întemeierea tipografiilor domnești. 

Se gtie că în epoca feudalismului, în vremea predominării 
sistemului domeniilor nobiliare cu imunitate, deci cu drept 
de judecată al stăpinului domeniului, legea nescrisă, drep- 
tul consuetudinar era aproape singurul folosit. Acest drept 
era un drept local, varia după regiuni și locuri, urmînd 
în acest chip formele fărămiţării feudale. Numai o dată cu 
încercarea monarhilor feudali de a constitui un stat cen- 
tralizat sub conducerea lor, s-a simţit nevoia unei legi 
unitare, valabilă pentru întreg teritoriul țării, și pentru 
ca această lege să poată fi înțeleasă și aplicată la fel în 
orase, în sate, și la mănăstiri se cerea ca ea să fie scrisă. 
Astfel, de la mijlocul secolului al XV-lea, în Țara Româ- 
nească și în Moldova s-au copiat, cu scopul de a fi puse în 
aplicare, așa-numitele pravile (codice de drept) traduse în 
țările slave după textele legislaţiei bizantine. Cea dintii 
pravilă slavo-română, cunoscută pînă acum este copia 
scrisă în 1451 a Sintagmei lui Matei Vlastares, copie exe- 
cutată din porunca domnului muntean Vladislav II, de 
către gramaticul Dragomir.! În Moldova, aceeași pravilă 


1 Al. Grecu (P.P. Panaitescu), Începuturile dreptu lui scris în limba 
română, în Studii, VII, 1954, nr. 4, p. 245—228. 

a fost copiată în timpul domniei lui Ştefan cel Mare de 
către ieromonahul Ghervasie dela Mănăstirea Neamţ, în 
1472, urmată de altă copie independentă de prima, a ace- 
luiași text, scrisă din porunca domnului, la lași, de către 
gramaticul Damian, în 1495.1 În 1544, după ce textele 
juridice fuseseră copiate în numeroase rînduri în ţările 
române, se procedează la tipărirea primei pravile slavone 
în tipografia de la Tirgovişte. Această pravilă tipărită se 
află în anexele Molitvelnicului slavon, și este intitulată: 
Pravila sfinţilor apostoli, denumire" care se dădea Nomoca- 
nonului bizantin. Textul tipărit poartă indicaţia că legile 
reproduse cuprind „toate poruncile pentru preoţi și pentru 
oamenii mireni“. Este, așadar, o pravilă (penală) cu carac- 
ter mixt, laic şi bisericesc. 

Pravilele n-au rămas în țările române niște simple 
texte de literatură juridică pentru îmbogățirea culturii 
juridice a cititorilor, ci au fost aplicate efectiv. Numeroase 
acte domnești din prima jumătate a secolului al XVI-lea 
rezolvă litigiile pe baza prevederilor din pravile, care sînt 
citate. În Moldova, în 1540, Ștefan Lăcustă, domnul ace- 
lei ţări promite polonezilor care vor cere dreptate în Mol- 
dova, judecarea „după legea scrisă“.2 


Prin urmare, aplicarea de către domn și de către dre- 
gătorii lui a legilor scrise reprezenta un instrument de stat 
destinat să întărească centralizarea lui. De altfel, pravilele 
bizantine și slave păstrează influențe ale dreptului roman, 
care exprimă ideea unui stat centralizat cu stăpinire 
autoritară. 

Deşi nu cunoaștem nici o legislaţie specifică țărilor 
române, totuşi literatura juridică în limba slavonă în 
aceste ţări nu s-a mărginit numai la copierea și aplicarea 
pravilelor slavone, ci iniţiativa juridică locală apare gi 
in literatura slavo-română. În 1561 ţarul Ivan IV a cerut 
de la domnul Moldovei, Alexandru Lăpușneanu, să-i pro- 
cure, pentru nevoile cirmuirii sale, un text remaniat al 
Sintagmei lui Matei Vlastares, cu așezarea în altă ordine 
a articolelor, anume după ordinea alfabetului slavon. Rema- 


2 Ibidem şi ms. slav nr, 131 al Academiei R.S.R. 
2 Hurmuzaki, Documente, Supliment, II-1, p. 134. 

nierea a fost executată de Macarie, episcopul de Roman, 
autorul unei cronici a Moldovei!, şi apoi trimisă la Moscova. 

Tipografia de cărți slavone în Ţara Românească (care 
deservea şi Moldova) se deschide în anu! 1508, din porunca 
lui Radu cel Mare (1495—1508). Conducătorul tipografiei 
era ieromonahul Macarie, tipograf care lucrase anterior 
la Cetinie, în Muntenegru, sub patronajul cneazului ace- 
lui stat, Gheorghe Ţrnojevici. După căderea Muntenegrului 
sub turci, Macarie se retrăsese în Veneţia, de unde se pare 
că s-au adus şi literele destinate noii tipografii românești. 
Această cale de pătrundere indică linia de trecere a influ- 
enței culturale slavone în ţările române. Dar deschiderea 
tipografiei trebuie explicată gi prin nevoile interne ale 
statului feudal, Țara Românească. Tipografia condusă de 
Macarie în această țară a publicat exclusiv cărţi de cult 
bisericesc (Liturghierul, Octoihul, Evanghelia), comandate 
de domnii ţării, care apar în postfață ca patroni ai tipogra- 
fiei slavone. Nu este o simplă coincidență faptul că tipo- 
grafia îşi începe activitatea în Ţara Românească tocmai 
în domnia lui Radu cel Mare, în vremea căruia s-a ţinut 
soborul de ierarhi bisericeşti și de boieri, care a hotărit 
ca toate bisericile, deci și cele pînă atunci autonome, de 
pe domeniile feudale, să fie supuse autorităţii episcopale, 
iar aceasta din urmă, aflîndu-se supusă autorităţii domnești. 
Pentru această politică de centralizare a statului, care 
cuprindea și biserica, domnul Ţării Româneşti a cîştigat 
adeziunea lui Nifon, fost patriarh de Constantinopol, 
adus special în țară cu acest scop. Conflictul între patriarh 
şi domn, izbucnit după ţinerea marelui sobor, se poate 
atribui și pretențiilor, socotite exagerate, ale domnului de 
a supune întru totul biserica domniei.2 În aceste împrejurări, 
tipografia de cărţi bisericeşti stăpînită de domn era și ea 
un instrument al ţinerii în supunere a bisericii de către 
autoritatea centrală politică. 


1 A. Jațimirskii Bnazomeopumeabnocmt pycenuz eocyðapeŭ e Py- 
manuu e XVI — XIX e. extras din Pycexui Becmnuk, 1899, p. 
4—5. 

2 I, Bianu şi N. Hodoş, Bibliografia românească veche, I, Bucu- 
reşti, 1903; Liturghierul lui Macarie, ediție cu o introducere de P.P. 
Panaitescu, Bucureşti, 1964. Pentru politica religioasă a lui Radu 
cel Mare, vezi Viaţa și traiul sfintului Nifon, ed. Tit Simedrea, Bucu- 
reşti, 1937, p. 9—10. 

După încetarea activităţii tipografiei slave a lui Ma- 
carie (ultima carte tipărită de el datează din anul 15412) 
a urmat o pauză în activitatea tipografică din ţările ro- 
mâne, pînă în 1544, dată la care se deschide din nou o 
tipografie slavonă în Tirgoviste, sub conducerea lui Dimi- 
trie Liubavici, nepotul lui Bojidar Vukovici, conducăto- 
rul tipografiei slavo-sîrbeşti de la Veneţia. Dimitrie Liu- 
bavici lucrase întîi la Mănăstirea Gracianiţa în Serbia, 
deci linia de influnţe culturale este aceeași ca și pentru 
tipografia lui Macarie. În această nouă tipografie se pu- 
blică tot cărți de cult bisericesc, Molitvelnicul din 1544, 
cu anexa lui juridică, de care am vorbit, precum şi Aposto- 
lul din 1547, care are gi o ediţie pentru Moldova cu stema 
domnului acelei ţări. Putem considera ca sigur faptul că 
această tipografie reprezenta și ea un instrument al centra- 
lizării statului domnesc. 

În a doua jumătate a secolului al XVI-lea începe la 
Braşov, în tipografia diaconului Coresi, tipărirea cărților 
bisericeşti în româneşte, ceea ce corespunde cu altă fază 
din dezvoltarea statelor feudale românești. 

A doua jumătatea secolului al XVI-lea este caracteriza- 
tă în ţările române prin decăderea silită a puterii domnești 
şi prin înlocuirea ei cu statul nobiliar, în formele despre 
care am vorbit mai sus: formarea unei oligarhii boierești 
care cîrmuiește statul de la centru. Fireşte că această înlă- 
turare a puterii domnești nu s-a făcut fără rezistenţă, domnii 
sprijiniți pe unele familii boierești rivale ale adversarilor 
lui, pe orăşeni și pe mica nobilime, au opus adesea o împo- 
trivire dirză, care s-a soldat cu execuții în masă, cu răz- 
boaie civile. Este o vreme de aproape neîncetate ciocniri 
între domni și marii boieri, care se termină în cele din 
urmă cu biruința boierilor. Această stare de instabilitate 
se reflectă în literatura slavonă, care cuprinde atunci eco- 
uri doctrinare, atit în favoarea domniei autoritare, cît şi 
a „libertăţii“ nobiliare. 

Cronicile slave din Moldova, din secolul al XVI-lea, a 
lui Macarie, episcop de Roman (cuprinde răstimpul din- 
tre anii 1504—1551), a egumenului Eftimie (1541—1554) 
şi a călugărului Azarie (1551—1574)1 prezintă caractere 


1 Cronicele slavo-române, ed. citată, p. 74—151. 

literare asemănătoare. Acești trei scriitori urmăresc să facă 
literatură, să creeze un stil nou pentru literatura istorică. 
Vechile cronici sobre, care se mulţumesc să înregistreze 
faptele, sînt acum continuate cu scrieri care înfrumusețează 
aceste fapte, dindu-le un cadru artistic după gustul vremii. 
În același timp continuă în Moldova şi înregistrarea anali- 
tică a evenimentelor istorice în cancelaria domnească, desi- 
gur prezentate în favoarea stăpinului; aceste cronici de 
cancelarie ni s-au păstrat sub forma unor traduceri polone 
și românești.! Dar pe baza lor s-au scris tot atunci croni- 
cile literare, sau mai bine zis retorice, destinate să creeze 
o atmosferă de strălucire, de tămiiere, a domnilor patroni. 
În acest scop autorii introduc în istoria scrisă de dinşii 
portrete, caracterizări de figuri și de situaţii culese din 
istoria împăraţilor bizantini, în special după Cronograful 
lui Constantin Manasse, în traducerea medio-bulgară din 
secolul al XIV-lea. 

Avem deci a face tot cu cronici oficiale domnești, din- 
tr-o vreme în care literatura slavonă în ţările române, în 
special în Moldova, capătă forme retorice, adesea bombas- 
tice, care o deosebesc de sobrietatea militară a celor din 
veacul precedent. 

Evoluţia istoriografiei slavo-române nu se mărginește 
însă numai la stil, ea se poate constata şi în reflectarea 
situaţiei sociale și politice. Cronica lui Ştefan cel Mare 
consideră autoritatea domnului asupra boierilor și a între- 
gii ţări ca un lucru de la sine înțeles și nu pomenește acţi- 
unile de opoziţie din acea vreme. În schimb, cronicele din 
veacul al XVI-lea sînt pline de invective împotriva grupă- 
rilor boiereşti care se împotrivesc domnilor patroni ai croni- 
carilor. Boierii, care au contribuit la căderea lui Petru Rares 
în 1538, sint „neînvăţaţi și cu minte de vită şi năzuitori la 
rele“2. Pentru Eftimie, boierii moldoveni, arătaţi anume, care 
s-au opus alegerii lui Alexandru Lăpușneanu în 1552, „nu 
au socotit întru nimic jurămintele gi făgăduinţele (lor)“3. 


1 În Cronica moldo-polonă, ibidem, p. 164—187 şi în Grigore 
Ureche, Letopiseţul Țării Moldovei, ed. P.P. Panaitescu, ed. II-a, 
Bucureşti, 1958, se reproduc în traducere părţi din analele slavone de 
curte din veacul al XVI-lea. 

2 Cronicele slavo-române, p. 85. 

3 Idem, p. 114. 

Între Macarie, care scrie la mijlocul veacului, şi cei 
doi continuatori ai lui, din a doua jumătate a veacului 
al XVI-lea, se vede însă o deosebire. Toţi aceşti cronicari 
reflectă vremile tulburi, în care boierimea contestă auto- 
ritatea domnilor, dar Eftimie şi Azarie scriu sub patronajul 
unor domni aleși de boieri, în opoziţie cu linia legi- 
timă a descendenților lui Ștefan cel Mare. De aceea ei re- 
flectă începuturile regimului nobiliar, Eftimie, combate 
cu cuvinte grele pe fiii lui Petru Rareș giarată că ridicarea 
lui Alexandru Lăpuşneanu s-a făcut din voia şi cu ajutorul 
militar al boierilor. Azarie, descriind domnia lui loan 
Vodă (1572—1574) care a încercat să dobindească indepen- 
dența Moldovei și a pierit eroic ucis de turci şi părăsit 
de boierii săi, faţă de care încercase un regim autoritar, 
se exprimă astfel: „A fost ca un nor întunecos şi în loc de 
ploaie s-a răspîndit sînge, de la început răcnea ca un leu, 
să lingă sîngele boierilor nevinovaţi“. Acești doi cronicari 
reprezintă astfel politica noii boierimi, de acomodare cu 
turcii şi de tutelare a domniei.! 


Istoriografia slavonă din Țara Românească, inter- 
calată și tradusă românește în compilația de cronici de la 
sfîrşitul veacului al XVII-lea, prezintă aceleaşi aspecte.? 
Cronica din prima jumătate a secolului al XVI-lea (pînă 
la 1545) exprimă vederile domnilor care continuă lupta 
împotriva turcilor, înconjurați de boieri credincioşi, care 
fac sfat cu domnul: „cum vor face să scoală ţara crești- 
nească din mîinile păgînilor de turci.“2 În schimb, a doua 
cronică munteană, care cuprinde istoria ţării între anii 
1545—1593 (data încetării istoriografiei în limba slavonă 
și a începutului celei românești), este vădit o cronică boie- 
rească de opoziţie faţă de unii domni învinuiți de ridicarea 
dărilor şi de cruzimi față de boieri, dar favorabilă altora, 
care se supuneau facțiunii boiereşti inspiratozre a cronicii. 


1 Cf. în această privinţă şi E. Stănescu, Essai sur l'Evolution de 
la pensée politique roumaine dans la littérature historique du moyen 
âge, în Nouvelles études d'histoire, II, București, 1960, p. 271-304. 

2 Istoria Ţării Românești, 1290-1690. Letopisețul Cantacuzinesc, 
ed. critică de C. Grecescu și D. Simonescu, București, 1960; pasa- 
jele traduse din cronicile secolului al XVI-lea la p. 42-54. 

3 Idem, p. 45. 

Cea mai importantă scriere slavo-română din această 
vreme, precum și din întreaga literatură slavo-română, 
este lucrarea parenetică intitulată Învățăturile lui Nea- 
goe Basarab către fiul său Teodosiel. Asupra datării acestei 
scrieri și a autorului ei există o controversă în istoriografia 
românească. Unii istorici ai literaturii vechi susțin că, 
în adevăr,avem a face cu o scriere a domnului muntean 
Neagoe Basarab (1512—1521) sau cu a unui cleric contem- 
poran, alții, dimpotrivă, o consideră ca opera unui scriitor 
ieşit din mediul bisericesc ca să apere autoritatea domnească, 
în toiul asaltului dat de boierime cu scopul de a lua pe seama 
ei puterea centrală, deci în a doua jumătatea secolului al 
XVI-lea2. Organizarea social-politică a ţării, pe care obser- 
văm că o reflectă Învățăturile, nu este aceea a ocinelor cu 
imunitate feudală împotriva căreia se formase centralizarea 
domnească din ultimele decenii ale secolului al XV-lea, 
ci a unui stat centralizat, în care boierii încearcă să răpească 
îrînele conducerii de la centru (de care depind venitul, ar- 
mata și dregătorii ţării). De aceea socotim că Învățăturile 
sînt o operă pseudo-epigrafă, o scriere atribuită — pentru 
a-i mări autoritatea — evlaviosului domn din trecut, a 
cărui amintire era respectată de toţi, dar în realitate ea a 
fost compusă în vremea luptei pentru formarea regimului 
nobiliar și a declinului puterii domnești de un apărător, 
pe temeiul tradiției bisericești, al autorității domneşti. 


Învățăturile atribuite lui Neagoe se compun din sfaturi 
ascetice, extrase în parte din literatura ascetică a scriitorilor 
bizantini (traduși în limba slavonă) și din sfaturi politice. 
Întraascetism şi exercitarea puterii politice există o contrazi- 
cere de bază, dar îmbinarea lor în aceeași scriere înseamnă 
colaborarea bisericii cu stăpînirea domniei feudale. Autorul 
susține dreptul divin al stăpinirii monarhice: „Știi că nu 
te-au uns pe tine ca domn (ei, boierii), ci te-a uns Dumnezeu, 


1 Textul slavon, în Cronicele slavo-române, p. 215—316, versiunea 
românească, Învățăturile lui Neagoe vodă (Basarab) către fiul său, 
Teodosie, cu o prefață de N. Iorga, Vălenii de Munte, 1910; versiunea 
grecească: Învățăturile lui Neagoe Basarab. Versiunea grecească, ediție 
şi traducere în limba română de V. Grecu, București, 1942. 

2 În Romanoslavica, VIII, 1963, se află publicate mai multe arti- 
cole ale cercetătorilor asupra autorului și a vremii în care s-au redac- 
tat Învățăturile. 

ca să fii drept faţă de toți“1, Domnul trebuie să fie stăpin 
pe venitul ţării. „Niciodată cinstea şi venitul să nu-l dai 
altuia“, și iarăși: „Vai de acel domn care-și dă cinstea pe 
mina altuia, vai de ţara aceea pe care o stăpinesc mulți“?. 
Avem aci exprimarea teoriei domniei autoritare domnești, 
împotriva cîrmuirii împărțite cu boierii. Boierii în această 
epocă nu mai caută imunităţi pentru domeniile lor, ci vor 
să ajungă mari dregători în sfatul țării. Boierii, după au- 
torul Învăţătarilor, spun domnului: „Noi sîntem fii de boieri 
(în textul slav: velmoji, cei bogaţi din clasa stăpinitoare), 
nu se cuvine să ne dai să fim în urma celor săraci“? (aceste 
pasaje din urmă fac parte din sfatul privitor la numirea 
dregătorilor de către domn). 

Învățăturile cuprind, pe linia ideii centralizării puterii 
politice, unele exprimări în adevăr surprinzătoare, dar 
care subliniază tendința ostilă a scriitorului împotriva 
marii boierimi. Domnul trebuie în primul rînd, spune au- 
torul, să sprijine pe slujitori, adică pe slugile înarmate, mer- 
cenari şi curteni: „Să nu întăriți pe săraci sau mănăstirile 
cu leafa slugilor tale“*, deci lefegiii, baza puterii domnești, 
trec înaintea mănăstirilor, căci domnul are nevoie, înainte 
de toate, de sprijinul militar al acelor forţe care nu depind 
de boieri. Mai mult decit atita, domnul în lupta sa îm- 
potriva marilor feudali poate găsi sprijin în clasele asuprite, 
în ţărani. Scriitorul amintește domnilor că averea lor, 
puterea lor derivă de la munca ţăranilor și din dările puse 
asupra lor. Cuvintele ce urmează sînt din cele mai intere- 
sante pentru doctrina politică a domniei bazate pe alte 
forțe decit acelea ale marilor feudali: „Acest venit (al dom- 
niei) încă nu este agonisit de tine, ci tot l-ai luat din stăpi- 
nirea ta şi de la oamenii săraci ai tăi, pe care i-a dat Dum- 
nezeu sub mîna ta. Astfel iarăși socotește și orînduiește 
în ţara ta, încît să faci ca să aibă gi aceia îndreptare (în sens 
de dreptate — n.n.) și liniște și pace în zilele tale... De 
aceea, precum ai luat averea de la ţărani, aşa se cuvine să 
le-o şi dai lor, pentru ca să le faci pace“. 


1 Cronicele slavo-române, p. 230. 
2 Idem, p. 236. 

3 Idem, p. 230. 

4 Jdem, p. 248. 

5 Ibidem. 

Aşa cum se vede din această scurtă expunere, literatura 
slavă la românia fost o literatură de clasă, care prin conți- 
nutul ei ideologic a urmat schimbările ce se produc în 
sinul clasei feudale, trecînd de la fărămițarea feudală, la 
statul centralizat domnesc şi apoi la regimul nobiliar. 

Se pune însă întrebarea dacă în literatura slavo-română 
nu-și află exprimare şi lupta claselor aservite împotriva 
celor stăpinitoare. Dat fiind caracterul de clasă al limbii 
slavone la români, faptul că cei mai mulţi cunoscătoriai ei 
erau boierii şi clericii, nu era de aşteptat ca aspiraţiile celor 
asupriți să găsească ecou în scrierile slavone. Asemenea 
aspirații se întîlnesc în producţia populară orală, în limba 
română, dar de această literatură, mult mai bogată decit 
cea slavo-română, nu avem a ne ocupa aici. Totuşi trebuie 
să admitem că în decursul secolelor s-au putut crea unele 
contacte, desigur pe o bază restrinsă, între popor şi litera- 
tura slavă a claselor stăpînitoare. În oraşe, un număr de 
orășeni bogați, în special negustori, erau nevoiţi să înveţe 
slavonegte, pentru a face față legăturilor cu autorităţile 
domneşti, iar în sate un număr de preoți şi de scribi publici 
înțelegeau şi ei limba slavonă. Tradiţia satelor românești 
cuprinde șezători în care cei știutori de carte împărtășeau 
ţăranilor legende, anecdote, învățături morale, aflate din 
lectura manuscriselor care ajungeau pină la dinșii. 

Aşa se explică răspîndirea în popor a legendelor slavone, 
care constituie așa-numita „literatură apocrifă“, sau „căr- 
ile populare“. Aceste scrieri, povestiri despre personajele 
din Vechiul şi Noul Testament, atribuindu-le cuvinte și 
acțiuni deosebite de cele recunoscute de biserică pe baza 
scripturilor, au fost traduseîn româneşte încă din veacul 
al XVI-lea şi s-au bucurat de o largă răspîndire!. Pînă acum 
n-au fost studiate însă cărțile populare în limba slavonă, 
care au circulat şi au fost citite în ţările române încă din 
secolul al XV-lea ; ele fac parte din literatura slavo-română. 
Deoarece aceste scrieri apocrife erau respinse de conducerea 
bisericii și de boierime, care avea cultură teologică şi între- 
ţinea relaţii strînse cu clerul înalt, nu rămîn decît orășenii 
şi intelectualii satelor, de care am vorbit, ca cititori și difu- 


1 Cf. N. Cartojan, Cărţile populare în literatura românească, I—II 
Bucureşti, 1929 şi 1938. 


119 


www.dacoromanica.ro 


zori ai textelor apocrife scrise în slavoneşte (pentru neştiu- 
torii de carte cunoscute pe cale orală). Literatura apocrifă 
însemna nu numai o abatere, o opoziţie, faţă de doctrina 
bisericii feudale, ea cuprindea şi cărți de-a dreptul eretice, 
făcînd parte din curentele religioase opuse oriînduirii feudale. 
În special bogomilismul, „erezia“ bulgară, care se ridicase 
impotriva stăpînirii celor mari, laici și clerici, găsește ecou 
larg în literatura slavo-română. Nu este cazul ca în acest 
studiu de istorie literară să studiem pătrunderea bogo- 
milismului la români. Ne vom mulțumi să amintim că o 
serie de „cărţi apocrife“ bogomilice! şi-au găsit locul în li- 
teratura slavo-română: Vedenia lui Isaia proorocul, copi- 
ată în 1448 de caligraful moldovean Gavril. De asemenea, 
Cartea secretă a lui Enoh, cunoscută prin caracterul ei bo- 
gomilic, a fost copiată atit în Moldova, cît şi în Ţara Ro- 
mânească, tot în secolul al XV-lea2. Răspîndirea cărților 
bogomilice, alături de alte producţii literare apocrife, în 
limba slavonă, în ţările române (Vămile văzduhului, Evan- 
ghelia apocrifă a lui Nicodim, Legenda lui Afrodiţian, Reve- 
lația lui Avraam și multe altele) copiate în slavonește în 
toate cele trei țări române şi trecute în literatura orală a 
poporului, alcătuiesc o dovadă că literatura slavo-română, 
măcar şi pe calea indirectă a povestitorilor de sat, a avut 
o cale de pătrundere în masa mare a poporului, păstrind 
însă, pentru scrierile originale, pentru cele bisericești şi 
pentru actele de stat, caracterul declasă definit mai sus. 


III 


Înlocuirea scrisului slavon în ţările române cu cel 
autohton, cu limba „vulgară“, cum se numea în apusul 
Europei, în vremea Renaşterii, a constituit un preces 
îndelungat, începînd de la sfîrşitul veacului al XV-lea, 
cu traducerile maramuregene, pină la sfîrșitul celui de al 
XVII-lea.? Acest răstimp, precum și întreg veacul al 
XVIII-lea, se cuprinde, în istoria României, în perioada 
orînduirii feudale. Înlocuirea limbii de clasă cu limba 
poporului este, așadar, un fenomen care se produce în inte- 

1 Iordan Ivanov, Bozomuacxu rnuzu u nezendu, Sofia, 1925, p. 131. 

2 Idem, p. 165, şi manuscrisulslav al Academiei R.S.R., nr. 552. 


3 P.P, Panaitescu, Începuturile scrisului în limba română, în 
Studii și materiale de istorie medie, IV, 1960, p. 117—189. 

riorul perioadei feudale și este datorit unor schimbări sociale 
din această vreme. Ridicarea la o mai bună stare economică 
în a doua jumătate a secolului al XVI-lea și, treptat, în 
tot secolul următor a unei noi boierimi care făcea comerţ 
cu griîne și nu ştia și nu voia să păstreze tradiţiile celei 
vechi, apoi ridicarea înceată, dar sigură, a unor pături 
orăşeneşti, care pentru tranzacţiile lor comerciale avea ne- 
apărat nevoie de un instrument clar şi ușor de mînuit, adică 
limba maternă, și în genere promovarea oamenilor mici, 
a contribuit în chip esenţial la înlocuirea limbii slavone 
cu cea română în toate rosturile celei dintii, adică în litur- 
ghie, în actele de stat, în literatură. 

Începuturile scrisului în limba română au fost rezultatul 
unei pătrunderi a celor mici la lumina culturii, precum și 
al înlăturării unei tradiţii. Anumiți clerici, boieri mari, 
în special cei din jurul curţii domneşti, au continuat să 
rămiie legaţi de cultura slavonă. Dimitrie Cantemir, marele 
umanist de valoare europeană, învățase slavonește, şi știa 
să traducă, după textul slavon, Omiluile lui loan Gură de 
Aur, pentru tatăl său, în lungile seri de iarnă.! 

Dar oamenii învățați din acea vreme, ca și cei ce făceau 
parte din cîrmuirea politică şi din cea bisericească, recu- 
noşteau dreptul la cultură al celor mici, cultură care pentru 
aceștia nu putea fi decît în românește. Biserica ortodoxă 
nu s-a opus la scrierea cărţilor liturgice în limba poporului, 
căci nu avem nici o hotărire episcopală sau sinodală împo- 
triva folosirii limbii române în biserică. În Transilvania, 
saşii luterani și calvinii unguri au sprijinit și au recoman- 
dat înlocuirea limbii slavone în biserica română cu limba 
poporului, înlocuire care începuse din inițiativa micii 
nobilimi românești din Maramureş [2], apoi din aceea a 
orășenilor români din diferite centre municipale, în special 
din Şcheii Braşovului. 

Nu este aici locul, fireşte, să expunem procesul de trep- 
tată biruinţă a limbii române împotriva celei slavone. Ne 
vom mulțumi să schițăm pe scurt etapele principale ale 
acestui fenomen istoric, pentru a putea apoi să tragem con- 
cluziile necesare asupra sfirgitului literaturii slavo-române. 


1D. Cantemir, Vita Constantini Cantemiri, ed. N. Iorga, 
Bucureşti, 1923, p. 68. 

În ultimii ani ai secolului al XV-lea şi la începutul 
celui următor, în Maramureş, unde mica nobilime cnezială 
lupta pentru păstrarea autonomiei bisericii feudale, care, 
cu domeniile ei depindea de această nobilime, se ivesc pri- 
mele traduceri de cărți bisericești în româneşte, în dialect 
maramureșean (Psaltirea Șcheiană, Codicele Voroneţean, Psal- 
tirea Voroneţeană, Psaltirea Hurmuzachi). Miscarea pentru 
folosirea limbii române, atit în biserică, cit şi în actele 
publice şi private, cuprinde, în veacul al XVI-lea, toate 
cele trei țări române. În a doua jumătate a secolului se 
răspindește scrisul românesc cu ajutorul tiparului. Centrul 
comercial al Braşovului, așezat la răspiîntia celor trei ţări 
româneşti, a preluat (prin tipografia condusă de diaconul 
Coresi) manuscrisele românești din toate regiunile şi a în- 
ceput o operă de difuzare prin tipar a acestor scrieri în limba 
poporului, 

În a treia fază, în secolul al XVII-lea, limba română 
începe să fie folosită în scrierea cronicilor, a inscripţiilor, 
a actelor emanate din cancelariile domnești, a legilor şi 
a cărților liturgice. Traducerea liturghiei și a Bibliei în 
românește,la sfirşitul veacului al XVII-lea marchează bi- 
ruința definitivă a limbii române ca limbă oficială și literară. 

O serie de declaraţii precise ale celor ce deţineau iniția- 
tiva şi patronajul traducerii cărţilor slavone în româneşte 
nu lasă nici o îndoială asupra caracterului de clasă al limbii 
slavone bisericeşti pe atunci în declin în țările române și a 
caracterului popular al mișcării și traducerea cărților slavone 
în româneşte, 

În introducerea la Octoihul românesc (manuscris), co- 
piat de Oprea diacul la Brașov, în 1559—1560, citim: 
„Cuvîntul lui Dumnezeu trebuieşte să înţeleagă feciorii (se 
înţelege: elevii şcolilor — n.n.) iar cum să înțeleagă, dacă 
învaţă în limbă străină, de nu înţelege nimea. Iar sirbește 
(slavonă — n.n.) şi latinește să știe numai cine iaste un 
cărtulariu, oare preot, oare dascăl, oare diiac, iară mige- 
limea (cei de jos, săracii — n.n.) n-are lipsă (nevoie — n.n.) 
de a ştirea.“1 Reiese clar definirea caracterului cărtură- 
resc al limbii slavone la români, pusă alături de cea latină, 


1 N, Sulică, Cea mai veche școală românească în Omagiu lu C.'Kiri 
țescu, Bucureşti, 1937, p. 14—15. 

precum şi ideea că folosirea limbii române scrise este le- 
gată de cei de jos, de clasele neprivilegiate. 

De asemenea, în Cazania a doua a lui Coresi, din 1581, 
traducerea acestei cărți este astfel justificată:, Ca să fie 
mai lesne şi mai ușor a ceti și a înţelege pentru oamenii 
ceia proști“! (simpli —n.n.). În secolul al XVII-lea caracte- 
rizarea ca limbă de clasă a slavonei şi a aspectului popular 
al mișcării pentru scrierea în limba română reiese din in- 
troducerea la Cazaniile lui Varlaam (lași, 1643). Cărturarilor 
„le-au căotat a pogori şi svînta scriptură tot mai pre înțe- 
lesul oamenilor“?, iar în scrisoarea lui Gheorghe Duca, dom- 
nul Moldovei, adresată comunităţii ucrainene din Liov în 
1671 ceriînd tipărirea psaltirii și cazaniei în româneşte, el 
explică astfel această inițiativă: „Ca să înțeleagă mai repe- 
de gloata care nu înţelege limba slavonă“3. Din toate 
aceste afirmaţii reproduse mai sus, care stau în legătură cu 
scrierea şi tipărirea cărților în româneşte, reiese clar că limba 
slavonă era considerată ca o limbă a oamenilor învăţaţi, 
pe cînd cei neînvăţaţi citeau numai românește. Slavona era 
o limbă de clasă, în sensul că se învăţa de către curteni 
şi clerici, deci nu o limbă maternă, ci o vorbire de cultură 
a clasei cîrmuitoare care deținuse multe secole monopolul 
culturii. Cultura slavă la români n-a fost un fenomen et- 
nic, ci un fenomen social. 

Se pune însă întrebarea, de ce satisfacerea nevoilor de 
cultură a claselor populare apare ca o datorie pentru condu- 
cători abia în secolul al XVI-lea și nu în veacurile pre- 
cedente, cînd situația fusese aceeași gi cînd, totuși, clasa 
stăpinilor nu se preocupa de nevoile de învăţătură ale celor 
supuși şi săraci? Desigur grija de a ridica învățătura, dea o 
răspîndi în popor, înseamnă o atitudine umanistă. Umanig- 
tii români n-au fost și nu puteau fi sprijinitorii slavonis- 
mului medieval, nici nu puteau promova limba latină în 
țări ortodoxe; de aceea s-au mulțumit să sublinieze carac- 
terul clasic al limbii române și au recunoscut-o ca limbă 
de cultură. Umaniştii, pe plan politic progresist luptau 
pentru răspindirea culturii la cei neînvăţaţi, dar adoptarea 

1 Diaconul Coresi, Carte cu învățătură, ed. S, Puşcariu şi Al. 
Procopovici, București, 1914, p. 6. 


2 1. Bianu şi N. Hodoș, Bibliografia românească veche, I, p. 140. 
3 Hurmuzaki, Documente, Supliment, 11—3, p. 84. 

acestui curent umanist în societatea românească se explică 
numai prin creșterea importanţei economice a micii boie- 
rimi şi a orăgenilor în ţările române, în secolele al XVI— 
XVII-lea. Această explicaţie istoric-socială a înlăturării 
slavonismului la români confirmă caracterizarea de limbă 
cărturărească, de clasă, a limbii slavone în ţările române, 
în prima parte a perioadei feudale. Analiza literaturii slavo- 
române ne dusese la același rezultat, prin caracterul de clasă 
al conţinutului ei, al tendinţelor ei, care urmează întru totul 
schimbările ce s-au produs în decursul perioadei feudale 
în interiorul clasei stăpînitoare. 

CRONICILE ÎN LIMBA SLAVONĂ DIN MOLDOVA ÎN 
SECOLUL AL XV-LEA 


INTRODUCERE 


Literatura slavo-română, adică literatura în limbă slavă 
(medio-bulgară şi în Moldova cu influențe rusești apusene), 
scrisă pentru români şi în mare parte de către români, ca 
limbă oficială a statului, bisericii şi literaturii culte, con- 
stituie un fenomen destul de rar și de curios. Influenţa slavă 
asupra românilor în prima parte a epocii feudale se mani- 
festă nu numai prin circulaţia, copierea produselor litera- 
turii slave din Bulgaria, Rusia și Serbia în ţările române, 
unde se formează o școală caligrafică particulară, slavo- 
română, dar şi prin opere originale în limba slavă scrise de 
români. Dintre acestea, cronicile slave din Moldova, în 
secolul al XV-lea, merită o atenție deosebită. Deși lite- 
ratura istorică în limba slavă se continuă în ţările române 
pînă în a doua jumătate a secolului al XVI-lea, cronicele 
din veacul precedent merită o atenţie deosebită, pentru 
că ele constituie începuturile literaturii istorice feudale 
în limba slavă la români și dau nu numai preţioase date 
de informaţie istorică, dar în același timp luminează pe is- 
torici asupra ideilor conducătoare ale politicii vremii, așa 
de puţin cunoscute din alte izvoare. 

Institutul de Istorie al Academiei pregăteşte o ediţie 
completă a cronicilor slavo-române din Moldova şi Țara 
Românească în secolele al XV — XVl-lea, ediţie devenită 
necesară, deoarece vechile ediţii, azi epuizate, cuprind 
numeroase greșeli de traducere, datare, interpretare a fap- 

telor în note etc.! În preajma apariţiei acestei importante 
colecţii de izvoare istorice, o reconsiderare a literaturii 
analistice slave din Moldova, deocamdată limitată la se- 
colul al XV-lea, este necesară. Cronicile slave din Moldova 
cunoscute şi publicate pînă acum sint următoarele: aęa- 
numitul Zetopiseț de la Mănăstirea Bistriţa (ms. slav al 
Bibliotecii Academiei R.P.R., nr. 649), letopiseţul numit 
de la Putna, cunoscut în două versiuni deosebite (prima 
copiată de slavistul român I. Bogdan după manuscrisul 
Academiei Teologice din Kiev nr. 116, a doua aflătoare 
azi la Biblioteca V.I. Lenin, fostul manuscris al Bibliotecii 
Imperiale din St. Petersburg, O. XVII/13). Alături de aceste 
letopiseţe interne ale Moldovei din secolul al XV-lea, se- 
cunosc și trei prelucrări executate în Moldova pentru infor- 
marea străinătăţii asupra istoriei Moldovei şi anume: agai 
numita Cronică moldo-rusă, formînd o anexă a cronici- 
ruseşti Voskresenskaia Lietopis, Cronica moldo-polonă află- 
toare în trei manuscrise, toate în biblioteci polone și Cro- 
nica moldo-germană, scrisă în vechea germană, dar pe baza 
cronicilor moldoveneşti în slavă (manuscris aflător la Miin- 
chen). În veacul al XVI-lea, cunoaștem trei cronici slave 
din Moldova. Autorii lor sînt: episcopul de Roman, Macarie, 
egumenul de Căpriana, Eftimie şi călugărul Azarie. Tex- 
tele se află în cele două manuscrise din bibliotecile sovi- 
etice citate mai sus, care cuprind și cele două versiuni ale 
letopiseţului de la Mănăstirea Putna? 

1 A apărut cu titlul, Cronicile slavo-române din sec. XV—XVI 
publicate de Ion Bogdan. Ediţie revăzută și completată de P.P., Panai- 
tescu, Editura Academiei, 1959 (Nota editoarei). 

2 Ediţiile publicate pînă acum sînt următoarele: I. Bogdan, 
Vechile cronici moldoveneşti pină la Ureche, Bucureşti, 1891 (cuprinde 
cronica de la Putna I, moldo-polonă, moldo-rusă, Macarie şi Eftimie); 
Idem, Cronice inedite atingătoare de istoria românilor, Bucureşti, 1895 
(Cronica așa-zisă de la Mănăstirea Bistriţa, moldo-polonă, sirbo- 
moldovenească, o prelucrare a cronicilor sîrbești); Idem, Letopiseţul 
lui Azarie, în Academia Română, memoriile secţiunii istorice, seria 
II, tom. XXXI, 1909 (cuprinde cronicele Putna II, Macarie și Azarie); 
Iloanoe coGpanue pycexuz nemonuceii, VII, St. Petersburg, 1856, p. 
256—259, (Cronica moldo-rusă); A. Jaţimirskii, Caaeano-mondascraa 
aemonucb monaza Asapue, în Masecmua om. Pycck. asara u canoe. 
Axað. Hayr, XIII, 1908-4, p. 23—80 şi extras, St. Petersburg, 
1909 (Letopiseţul lui Azarie); K.C. Wojcicki, Biblioteka staro- 
zyinych  pisarzu polskich (Biblioteca vechilor scriitori poloni), 
VI, Varşovia, 1844, ed. II-a, 1854 (cronica moldo-polonă); B.P. 

În prezentul studiu ne vom ocupa numai de cronicile 
slave din veacul al XV-lea din Moldova şi anume numai 
de cele interne; cele trei versiuni scrise pentru uzul străi- 
nătăţii ne vor folosi numai ca material de comparaţie. 

În Uniunea Sovietică s-a început de mult reconsiderarea 
cronicilor medievale ruseşti din punctul de vedere al de- 
pendenţei lor de stadiul dezvoltării societăţii feudale. Vo- 
lumul lui D.S. Lihacev, Letopiseţele rusești şi însemnătatea 
lor istorico-culturală, precum și partea întîi a cărţii lui 
V.T. Pașuto, Studii asupra istoriei Rusiei din Țara Halici- 
Volinia!l, au pus bazele cercetării metodice marxiste a 
literaturii cronicăreşti. Rezultatul acestor cercetări se poate 
rezuma în concluzia că toate cronicile rusești din veacu- 
rile al XIII—X V-lea, afară de cele orășenești, reprezintă 
punctul de vedere politic al cnezilor şi marilor cnezi ruşi 
în perioada de consolidare a monarhiei feudale în luptă 
cu tendințele particulariste ale nobilimii stăpinitoare de 
votcine. Aceste cronici sînt o armă de luptă și propagandă 
pentru întărirea autorităţii marilor cnezi împotriva fărămi- 
ţării feudale a clasei boierilor. 

O parte din vechea istoriografie românească, în special 
istoricii I. Bogdan, N. Iorga, consideră vechile cronici 
moldoveneşti din veacul al XV-lea ca fiind scrise la mănăstiri, 
deci într-un mediu izolat de societate, reprezentînd scrie- 
rile unor călugări, care nu puteau avea contact permanent 
cu frămîntările sociale și politice din ţară. Acești istorici 
nu dau nici o explicaţie necesităţii pentru societate a apa- 
riției acestor scrieri în cadrul vremii. 

Este necesar ca azi, în pragul reeditării complete a ve- 
chilor cronici slavo-române, ele să fie reconsiderate, 


Hasdeu, Arhiva istorică a României, III, Bucureşti, 1867, p. 5— 
34 (Cronica moldo-polonă); O. Górka, Kronika czasów Stefana W iel- 
kiego Moldawskiego (Cronica vremii lui Ştefan cel Mare al Moldovei), 
ed. Polska Akademja Umiejetnosci, Cracovia, 1931 (Cronica moldo- 
germană); Idem, Cronica epocii lui Ștefan cel Mare, în Biblioteca 
Revistei Istorice Române, |, Bucureşti, 1937 (Cronica moldo-germană) ; 
I.C. Chiţimia, Cronica lui Stefan cel Mare. Versiunea germană a lui 
Schedel, în colecţia: „Texte de literatură veche românească“, nr. 3, 
Bucureşti, 1942 (Cronica moldo-germană). 

1D.$. Lihacev, Pycckue nemonucu u uz Kynbmypno-ucmopu- 
ueckoe  anavtenue, Moscova-Leningrad, 1947, 499 p.; V.T. Paşuto, 
Ouepku no ucmopuu Ianuuyko- Boanckoi Pycu, Moscova-Leningrad, 
1950. 

atit în privința modelelor literare slave, pe care le-au 
folosit, cit și a împrejurărilor în care au fost scrise, a nevoi- 
lor la care a răspuns scrierea lor, în legătură cu stadiul de 
dezvoltare al societăţii feudale la noi. Nu mai putem admite 
azi că marele zbucium de luptă și suferinţă a poporului ro- 
mân din Moldova, lupta lui pentru independenţă împotriva 
turcilor, lupta domnului cu marii feudali pentru unificarea 
internă a ţării, n-au trezit nici un ecou literar în societate, 
în afara mănăstirilor depărtate din munţi, unde veştile 
lumii pătrundeau slăbite şi necomplete. 


ISTORIOGRAFIA  CRONICĂREASCĂ DIN MOLDOVA 
ÎN CADRUL ISTORIOGRAFIEI SLAVE 


Critica istorică din România, dinainte de 1944, socotea 
că deși scrise în aceeași limbă ca și letopiseţele slave din 
Rusia, Bulgaria și Serbia, cronicile moldoveneşti din veacul 
al XV-lea s-au format izolate de acestea, cu alte cuvinte 
nu puteau pune istoriografia slavo-moldovenească, originile 
ei, în cadrul dezvoltării generale a istoriografiei în limbile 
slave. După acești istorici, cronicile moldoveneşti cele mai 
vechi s-ar fi dezvoltat pe teren moldovenesc,din dezvolta- 
rea pomelnicelor de mănăstire, în care se însemnau numele 
domnilor fundatori şi ale membrilor familiilor lor, pentru 
a-i pomeni la altar. Se avea în vedere în special cel mai 
vechi pomelnic în limba slavă, cel de la Mănăstirea Bis- 
triţa.! O simplă comparare a acestui pomelnic cu cronicile 
care pomenesc pe aceiași domni, arată limpede că el nu poate 
fi nici modelul, nici izvorul celor mai vechi letopiseţe din 
Moldova. Astfel, în pomelnicul de la Bistriţa lipsesc numele 
voievozilor Moldovei: Dragoș, Sas și Ciubăr, ale doamnelor 
Neacșa și Marina, soțiile lui Alexandru cel Bun (1400— 
1432), care se află în letopiseţ.? În schimb letopiseţul, este 
vorba de forma lui cea mai veche, aşa-numitul (de către 


1 D.D. Bogdan, Pomeinicul Mănăstirii Bistriţa, Bucureşti, 1941. 
Pentru părerile istoricilor citați asupra originii letopiseţelor moldove- 
neşti din pomelnice, vezi I. Bogdan, în introducerile la ediţiile citate 
mai sus, nota anteprecedentă și N. Iorga, Istoria literaturii românești, 
I, ed. II-a, București, 1925, p. 125—131. 

2 I, Bogdan, Cronice inedite, p. 35—36. 

editori) Letopiseţ de la Bistriţa, precum și de varianta mai 
nouă, Letopiseţul de la Putna, ignoră pe Anastasia, mama 
lui Alexandru cel Bun, pe Costea voievod gi pe alţii, care 
se află în pomelnicul de la Bistriţa. Dar nu putem admite 
măcar un pomelnic, oricare ar fi, ca izvor și model pentru 
alcătuitorii vechilor letopiseţe. Letopiseţul, cum îl arată 
numele (letopis-scrierea anilor), se preocupă de șirul anilor, 
de cronologie și tocmai acest element esențial, cronologia, 
lipseşte din pomelnice, care sint liste de nume ce ur- 
mează să fie rostite la altar, fără preocupare de vremea în 
care au trăit, fără date, cu nume adesea așezate nu în or- 
dinea vechimii. 

O altă părere asupra originilor istoriografiei moldove- 
neşti în limba slavă este aceea a lui V. Grecu, care socotea 
ca model al vechilor cronici moldovenești așa-numitele 
Hronografica Sintoma, prescurtări de cronici bizantine, De 
la început nu putem admite pentru cronicile slave moldo- 
venești o origine bizantină, cînd știm că pină în vremea 
apariţiei lor istoriografia la popoarele slave era dezvol- 
tată de mai multe veacuri: la bulgari, sirbi şi ruși, cu care 
moldovenii, care scriau în slavonește, aveau vechi legături 
culturale. Așa-numitele Hronografica Sintoma nu sint decit 
rezumate mult posterioare evenimentelor notate, fără date 
precise de zile şi luni, deosebindu-se complet de cronicele 
slave moldoveneşti.! 

Socotim că autorii cronicilor moldoveneşti au avut în 
față cronici în aceeași limbă în care scriau și anume mai 
dezvoltate, cu multe amănunte, aşa că opera cronicarilor 
moldoveni este o prescurtare a modelelor mai lungi din 
țările slave și nu o operă de amplificare a cronicilor mici 
bizantine. În adevăr, asemenea cronici slave dezvoltate 
circulau şi se copiau în ţările române de către dascălii de 
cancelarie. Astfel ms. slav nr. 320 al Bibliotecii Academiei 
R.P.R. cuprinde cronica bizantină a lui Gheorghe Amar- 
tolos (sec. IX), tradusă în slavă (medio-bulgară), manu- 
scris care poartă titlul unui Petru voievod al Ţării Româ- 
neşti. Aceeaşi cronică, versiunea din Moldova, este cuprinsă 
în ms. slav nr. 321, al aceleiași biblioteci și poartă semnă- 


„Cf. V. Grecu, Originea cronicelor româneşti, în Omagiu lui I, 
Bianu, Bucureşti, 1927, p. 217—223. 

tura unui boier, Stan biv Vel postelnic!. Toate manuscrisele 
citate mai sus care cuprind textele cronicilor slave ale Mol- 
dovei, cuprind pe paginile lor în același timp și copii 
scrise de aceiași copiști ai cronografelor universale slave 
sau cronici bulgare şi sirbești. Manuscrisul nr. 649 al Aca- 
demiei R.P.R., care cuprinde letopisețul Moldovei, numit 
(de editor) de la Bistriţa, are pe paginile sale şi o copie 
a cronicii slave (medio-bulgare) a lui Constantin Manasse, 
iar sbornicele de la Kiev şi Leningrad, în care se află cele 
două versiuni ale letopiseţului de la Putna, au alături 
şi cronica bulgară din secolul al XV-lea, anale sirbești şi 
un hronograi universal.2 

Din compararea cronicilor slave moldovenești din seco- 
lul al XV-lea cu aceste texte reiese limpede că ele au fost 
model de inspiraţie. Astfel este titlul cronicii de la Putna: 
Povestire pe scurt despre domnii Moldovei, iar titlul cronicilor 
sirbeşti este: Povestire pe scurt despre domnii Serbiei’, iar 
cronica slavă a lui Gheorghe Amartolos este intitulată: 
Povestire pe scurt despre cele întimplate de la Adam pină azi.* 
Pe de altă parte în cronica zisă de la Bistriţa se află un sub- 
titlu: țarii moldoveni şi în text domnul Moldovei este nu- 
mit: ţar5. Or, domnii Moldovei nu-și ziceau niciodată 
țari, adică împărați. Scriitorul a avut desigur în fața lui 
o cronică în care monarhii de la Bizanţ, Roma sau de aiurea 
se numeau țari. Un letopiseţ sirbesc are și el titlul: Letopi- 
setul țarilor sîrbi$. A treia dovadă despre originea letopise- 
telor moldoveneşti din imitarea istoriografiei slave stă în 
felul expunerii în cronica zisă de la Bistriţa. La domnia 
lui Alexandru cel Bun și a fiilor lui, în prima jumătate a 
secolului al XV-lea, cronicarul nu mai păstrează expunerea 
cronologică a faptelor, ci sînt înșiraţi fiii domnului, mamele 
lor respective, soțiile și copiii.” Acest mod genealogic și nu 


1 Cf. P.P. Panaitescu, Catalogul manuscriselor slave ale Bibliotecii 
Academiei R.P.R., Bucureşti, 1959. 

2 Vezi descrierea amănunţită a acestor manuscrise la I. Bogdan 
în introducerile la ediţiile citate ale cronicilor moldovenești. 

3 Cf. L. Stojanovici, Cmapu cpneku podocnoeu u nemonucu (Ve- 
chile rodoslovii şi letopisețe sirbeşti), Sr. Karlovţi, 1927, p. 3. 

4 Ms. slay al Academiei R.P.R., nr. 320. 

5 I. Bogdan, Vechile cronici, p. 35, 

e L. Stojanovici, op. cit., p. 177, 190, 

? [. Bogdan, op. cit., p. 35—36. 

cronologic, al unei părţi a cronicii, păstrindu-se totuşi for- 
ma cronicărească, cu date ale anului, lunii şi zilei, cores- 
punde aşa-numitelor Rodoslovii sirbeşti, în care se expune 
genealogia familiei domnitoare, viaţa fiilor craiului, apoi 
pe rînd soțiile și copiii fiecărui urmaş.! 

Modul cum s-au născut, letopiseţele ce cuprind istoria 
Moldovei se poate urmări prin faza intermediară a unor cro- 
nici slave, care au fost copiate în Moldova, cuprinzind 
istoria generală în care au fost intercalate ştiri de istorie 
moldovenească. Așa de pildă este cronica numită „sirbo- 
moldovenească“ de la Mănăstirea Neamţ, care este o cronică 
universală, în care s-au intercalat informaţii de istorie mol- 
dovenească.? Socotim că la început, copiindu-se un număr 
de cronici slave pentru uzul cititorilor în această limbă în 
Moldova şi în Ţara Românească, copiştii au intercalat la 
datele respective fapte din istoria ţării. Dar atunci cînd 
dezvoltarea societăţii a cerut moldovenilor să scrie istoria 
lor, cronicarii au desprins știrile de istorie românească inter- 
calate în letopiseţele slave universale, modelele lor, şi 
le-au continuat cu informaţia locală contemporană. Aceasta 
explică de ce în partea de la început a istoriei Moldovei, 
pentru veacul al XIV-lea și începutul celui următor infor- 
maţia istorică are un caracter fragmentar. 

Și în secolul al XVI-lea cronicarii moldoveni în limba 
slavă au păstrat contactul cu istoriografia din ţările slave; 
astfel Macarie, Eftimie şi Azarie, cronicarii Moldovei din 
veacul al XVI-lea, au ca model stilistic cronica în limba 
medio-bulgară a lui Manasse.3 Putem deci trage concluzia 
că din punctul de vedere literar istoriografia românească 
derivă din cronicele medievale din ţările slave vecine, este 
o parte, la început, din istoriografia slavă. 


LETOPISEȚUL DOMNILOR MOLDOVEI ÎN SECOLUL AL XV-LEA 


Pentru a putea determina locul şi epoca în care a fost 
scrisă cea mai veche cronică a Moldovei, precum și mediul 
social-politic în care a fost redactată, trebuie mai întii să 


1 L. Stojanovici, op. cit, p. 1—59. 


2 I, Bogdan, Cron:ce inedite, p. 91—102. 
3 I. Bogdan în introducerile la edițiile citate. 

d=terminăm în chip metodic care este relaţia între cele 
cinci letopisețe care cuprind istoria Moldovei în veacul 
al XV-lea. Cei mai mulţi istorici le socot scrieri independente, 
dar alţii, dimpotrivă, bănuiesc existența unei cronici uni- 
ce, din care derivă toate variantele.1 

Matoda prin care putem ajunge la un rezultat în cerce- 
tarea filiaţiilor între cronicile slave moldovenești din veacul 
al XV-lea nu este, bineînțeles, compararea fondului comun, 
ci a formei de exprimare. Comparind textul cronicii aga- 
zise de la Bistriţa cu cel al celor două versiuni ale letopi- 
sețului de la Putna, constatăm că aceleași fapte sint povestite 
cu expresii și cuvinte identice în ambele cronici. Faţă de 
această identitate repetată a formei, deosebirile de fond re- 
prezintă adausuri sau suprimări posterioare din textul ori- 
ginal comun. 

Iată citeva exemple: La cucerirea Chiliei de către Ștefan 
cel Mare (1465): „În anul 6973, luna ianuarie, 23 joi la mie- 
zul nopții, a venit Ştefan voievod la Chilia şi a înconjurat 
cetatea și a petrecut aci joia în pace, iar vineri dimineaţa 
a lovit și a început să bată cetatea Chiliei“ (la fel în ambele 
cronici). La fel lupta de la Vaslui a lui Ștefan cel Mare cu 
turcii, la 1475: „A fost război la Vaslui cu puterile turceşti 
şi a biruit Ștefan voievod cu mila lui Dumnezeu... și au că- 
zut atunci mulțime mare fără număr şi au fost prinși vii 
mulțime fără număr și care de asemenea au fost tăiaţi, ci 
numai pe unul l-au lăsat viu, pe fiul lui Sac baga. Și stea- 
gurile lor și cu schiptrele cele mari au fost luate.“2 

1 Consideră existenţa a două letopiseţe independente: I. Vlădescu, 
Isvoarele istoriei românilor, Bucureşti, 1925, p. 99; I. Bogdan, Cronice 
inedite, p. 15—17; A, Jațimirskii, Die ältesten slavischen Chroniken 
moldavischen Ursprungs, în Archiv f. slavische Philologie, XXX, 1909, 
p. 481—532; N. Iorga, Istoria literaturii românești, ed. II-a, Buc., 
1925, I, p. 126—131. Pentru existenţa unui original comun: Șt. Oră- 
șanu, Ceva despre cronicile Moldovei, în Convorbiri literare, XXXI, 
1897, p. 658; I. Minea, Letopiseţele moldovenești scrise slavonește, în 
Cercetări Istorice, 1, p. 27; O. Górka, Kronika czasów Stefana W iel- 
kiego, Cracovia, 1931, p, 75; G. Pascu, Die Anfänge der rumänischen 
Geschichtisschreibung în Südost Forschungen, 111, 1939,p. 699; N. Carto- 
jan, Istoria literaturii române vechi, 1, p. 33—39. 

2 Textul întîi (Chilia) în Letopiseţul zis de la Bistriţa (cu varian- 
tele formale din letopiseţul de la Puina, între paranteze). I. Bogdan, 
Cronice inedite, p. 37 şi acelaşi, Letopiseţul lui Azarie, p, 147 (primul 
Bistriţa, al doilea Putna) Ba atro Suor mâcaua lenSapia kr, eù uT- 
BEPTOKD EA NOAŠHOWH, R'AHHAE Gredana BOEBOAa ED KAH H WECAAE rPa4a 

Evident că pasaje identice aşa de lungi arată existenţa 
unui prototip comun şi asemenea pasaje se regăsesc în toate 
părţile cronicii. Numai istoricii care s-au călăuzit în critica 
lor de traducerile succesive şi diferite în românește ale edi- 
torilor și nu de originalul în limba slavă, n-au putut vedea 
identitatea de expresii pentru aceleaşi fapte în toate croni- 
cile slave moldoveneşti din veacul al XV-lea, sau care poves- 
tesc faptele din acest veac. 

Totuşi deosebirile destul de mari de fond între cele două 
cronici (pseudo-Bistriţa şi Putna) arată că ele nu constituie 
numai două copii cu schimbările obișnuite datorite copiști- 
lor, ci una dintre aceste cronici (Putna) este o prelucrare 
tirzie, pe cînd cealaltă (Bistriţa) rămîne apropiată de textul 
primitiv. Letopiseţul de la Putna este o prelucrare a proto- 
tipului cronicilor slave moldovenești din veacul al XV-lea, 
prelucrare care datează din veacul al XVI-lea. Acest leto- 
piseţ are trimiteri la vremea tirzie, cînd scrie prelucrătorul 
cronicii celei vechi. Astfel, Ștefan cel Mare a fost proclamat 
domn al Moldovei (1457) „unde se cheamă locul acela Direp- 
tate și pînă azi“!, deci un fapt din vechime. Tot în aceeași 
cronică, după lupta de la Baia (1467) Ștefan s-a împăcat 
cu Matia Corvin al Ungariei și a dobindit de la el Ciceiul şi 
Cetatea de Baltă (Kukullvar) „precum sint şi pînă azi“?. 
Ştirea este pusă în cronică imediat după lupta de la Baia, 
ceea ce arată că scriitorul nu cunoștea data dobindirii cetă- 
ţilor, căci în realitate au fost obținute după arbitrajul papal 
asupra vasalităţii Moldovei față de Ungaria, în 1489, o 
eroare de dată pe care nu o putea face un contemporan.? 
Tot în cronica de la Putna, la sfirșitul domniei lui Petru 


Crpaân H wecañe ero P.Y n nph6icTa TS Eh UETREPTOHA MHBHO: 4 E NATOKE 
paho SApHwa H Hattauua paaru rpaan Kenihcun Ceai PY. Al doilea text 
(Vaslui), tot după Letopiseţul zis de la Bistriţa, cu variantele din 
letopiseţul de la Putna între paranteze, I. Bogdan, Cronice inedite, 
p. 40—41 (Bistriţa, Idem, Letopiseţul lui Azarie, p. 149) „bcr son Ha 
Bacnoyn ca cnaamn Typhamn H auâmome Grebana FocaoAa roraa Comite) 
BOXÎEIO MHAOCTII.-. H NaĂ0ulă TOrĂa E63 “HCAG MHOMECTEA MHOrO H SYAALICHH 
EWA HBH BES VWicaa MHOTH, He H NOCAYEHH Giulia naku Cnocaka Hyb P) Ha 
Comite PY Thkmo tAnharo ocTanuva HBA, cHHa Gak naura Canta PY. H crkrost 
HXh H Ch BEAHKHMH CHHNTAH BASATH Ehua CEtÃALa nm PY. 

1 I, Bogdan, Letopiseţul lui Azarie, p. 147. 

2 Ibidem, p. 148. 

3 V, Motogna, Cetatea Ciceiului sub stăpînirea Moldovei, Dej, 
1927, p. 18—19. 

Aron (1457), cronicarul spune: „Și după cîtva timp i-a tăiat 
capul Ștefan voievod“!, știre neprecisă cronologic, căci 
Petru Aron a mai trăit pînă la 14692. Aceste greșeli, fapte 
cronologic inexacte, lipsesc toate în letopiseţul zis de la 
Bistriţa. Așadar, cronica de la Putna este o prelucrare tir- 
zie, probabil din vremea primei domnii a lui Petru Rares 
(1527-1538), înainte de pierderea cetăților din Transilvania. 

Cronica de la Putna are o prelungire, pînă la 1518, 
pe cind cea zisă de la Bistriţa se termină cu moartea lui 
Ștefan cel Mare, căci povestirea războiului între Bogdan 
III al Moldovei şi Radu cel Mare din Țara Românească la 
1508, este un adaus posterior în textul letopiseţului zis de 
la Bistriţa. 

Este de asemenea de observat că episcopul Macarie, con- 
tinuatorul oficial al cronicilor slave moldovenești din veacul 
al XV-lea în veacul următor, reia povestirea cronicii în 
continuare, chiar de la moartea lui Ștefan cel Mare (1504), 
aşadar de acolo de unde se siirșește letopiseţul zis de la Bis- 
trița.4 Agadar, acest din urmă letopiseţ reprezintă forma cea 
mai veche cunoscută a letopiseţului moldovenesc, cea mai 
apropiată de prototipul comun, pe cînd letopiseţul de la 
Putna este, în ambele lui versiuni, o prelucrare de la înce- 
putul secolului al XVI-lea. 

Cît priveşte cele trei versiuni pentru uzul streinătăţii ale 
letopiseţului moldovenesc în limba slavă din secolul al 
XV-lea, reiese evident asemănarea și dependenţa cronicii 
modo-polone de letopiseţul de la Putna. Ea cuprinde cele 
două știri anacronice din letopiseţul de la Putna, despre 
dobindirea Ciceiului și Cetăţii de Baltă la 1467 şi a execu- 
tării lui Petru Aron la 14575, precum şi o serie de expresii 
comune numai cu letopiseţul de la Putna. De asemenea cro- 
nica moldo-rusă este în legătură tot cu prelucrarea de la 
Putna (are știrea despre decapitarea lui Petru Aron la 1457 şi 
alte asemănări numai cu letopiseţul de la Putna). În schimb, 
cum se vede de la prima comparaţie a textelor și precum a 


1 I. Bogdan, Letopiseţul lui Azarie, p. 147, 

3 I, Ursu, Ștefan cel Mare, Bucureşti, 1925,p. 61—62. 
3 I. Bogdan, Cronice inedite, p. 48. 

4I. Bogdan, Letopisețul lui Azarie, p. 152, 

5 I. Bogdan, Cronice inedite, p. 121 şi 122, 

* I, Bogdan, Vechile cronice, p. 189. 

dovedit printr-o analiză atentă editorul O. Górka, cronica 
moldo-germană este o prelucrare a unui letopiseţ slav din 
Moldova, apropiat de cel numit de editor: de la Bistriţa.! 

În concluzie, toate cronicile moldovenești ce cuprind 
istoria secolului al XV-lea derivă de la un prototip comun, 
pe care îl vom numi: „Letopiseţul domnilor din Moldova 
din secolul al XV-lea“. Forma cea mai apropiată cunoscută 
azi a acestui letopiseţ-prototip este așa-numitul Letopiseţ de 
la Bistriţa pe cînd toate celelalte letopiseţe înrudite sint 
prelucrări mai mult sau mai puţin tirzii. Deci studiul asu- 
pra locului și vremii alcătuirii letopiseţului domnilor Mol- 
dovei din veacul al XV-lea “trebuie să pornească de la ana- 
liza letopiseţului numit de editor „de la Mănăstirea Bistriţa“, 


CRONICA DE CURTE A LUI ŞTEFAN CEL MARE 


Din analiza internă a letopisețului așa-zis de la Mănăs- 
tirea Bistriţa rezultă de la început un fapt precis: în nici 
un caz acast letopiseț, această variantă a vechiului leto- 
piseţ, n-a fost scrisă la Mănăstirea Bistriţa. Am arătat 
mai sus că în privinţa informaţiilor, letopiseţele nu con- 
cordă cu pomelnicul de la Bistriţa, scris în acea mănăstire. 
Pe de altă parte, autorul cronicii zise de la Bistriţa ignoră 
numele doamnei Ana a lui Alexandru cel Bun (deși amin- 
teşte de celelalte doamne ale acestuia) şi totuşi mormîntul 
ei este și azi la Mănăstirea Bistriţa.? Chiar şi data morţii 
lui Alexandru cel Bun e greșită în letopiseţ (1434 în loc 
de 1432), dată ce trebuie să îi stat sub ochii tuturor călu- 
gărilor de la Bistriţa fiind săpată pe lespede de piatră. 

extul letopiseţului în versiunea numită greşit de la Bis- 
trița nu e legat, prin informaţia din text, de viaţa vreunei 
mănăstiri, trebuie să admitem că nu este o prelucrare mă- 
năstirească a vechiului letopiseţ prototip. 

Acaastă concluzie pune problema locului și a timpului 
cînd și unde a fost scris letopiseţul prototip al cronicilor 
ce cuprind istoria Moldovei în veacul al XV-lea. 


1 0. Górka, op. cit., p. 58—75. 
3 N, Iorga, Inscripţii din bisericile Rondniei, I, Buc., 1905, p. 38. 
3 I, Bogdan, Cronice inedite, p. 35, 

În privinţa vremii redactării, I. Bogdan considera cro- 
nica de la Bistriţa începută în primele decenii ale secolului 
al XV-lea.! Totuşitrebuie să împingem redactarea letopi- 
sețului primitiv în a doua jumătate a secolului, în domnia 
lui Ștefan cel Mare (1457—1504). Din analiza internă a 
letopiseţului numit de la Bistriţa, ne atrage atenţia dis- 
proporţia între spaţiul acordat istoriei Moldovei pînă la 
1457 şiacela al domniei lui Ștelan — de la această dată: de la 
1359—1457. În ediţia Bogdan, letopiseţul cuprinde pentru 
povestirea unui veac (98 ani) două şi jumătate pagini, iar 
de la 1457—1504, 47 de ani cuprinde 12 pagini, deci numai 
această din urmă parte poate fi scrisă de un contemporan?. 
Dacă examinăm lista domnilor de la Dragoș, primul domn 
al Moldovei, pînă la Alexandru cel Bun, în această cronică, 
observăm că anii de domnie ai domnilor dinaceastă epocă, 
adunaţi, dau un total de 44 de ani’, deși în realitate e vorba 
de un spaţiu de timp de numai 40 de ani (1359—1399). 
Cronica nu cunoaşte nici un fapt politic din domnia lui 
Alexandru cel Bun: nici trecerea prin Moldova a împăra- 
tului bizantin loan Paleolog, nici recunoaşterea mitro- 
poliei de către patriarhia de Constantinopol, nici dobîn- 
direa Chiliei de către moldovenit. Pentru epoca dintre 
1432—1457, data urcării în scaun a lui Ștefan cel Mare, o 
serie de date sînt inexacte, data săptămînii nu se potrivește. 
De observat că marea luptă a moldovenilor cu polonii în 
codrii Crasnei la 1450 lipsește în toate cronicile.€ În schimb, 
pentru domnia lui Ștefan cel Mare avem toate datele exacte, 
fapte numeroase, datele puse cu ziua săptămînii, dovadă 
de contemporaneitate. 

Este vădită simpatia autorului pentru Ștefan: dintre 
toţi domnii numai el e alesul lui Dumnezeu. Expresia 
„cu voia lui Dumnezeu“ se referă în cronică, prima oară, 
la întemeierea statului Moldovei”, apoi, în rîndurile urmă- 


1 I, Bogdan, Cronice inedite (introducere), p. 16—20. 

2 Ibidem, p. 34—48. 

3 Ibidem, p. 34—35. 

4 Cf. P.P. Panaitescu, Alezandru cel Bun, Buc., 1932 şi N. Iorga, 
Studii istorice asupra Chiliei și Cetății Albe, Bucureşti, 1899, p. 83—89. 

Bogdan, Cronice inedite, p. 35—37. 

Pentru această luptă, I. Dlugosz, Historia Polonica, II, Leipzig, 
1743, col. 59—63. 

7], Bogdan, op. cit., p. 34. 

toare, nici un domn nu se mai bucură de această favoare 
acordată de cronicar, nici evlaviosul Alexandru cel Bun, 
nici fiii lui n-au domnit, n-au luptat nici unul „cu voia 
lui Dumnezeu“. Dar îndată ce începe povestirea domniei 
lui Ștefan, autorul ia poziţie: înfrîngerea lui Petru Aron 
a fost „din mila lui Dumnezeu“, luarea Chiliei, „cu voia 
lui Dumnezeu“, biruinţa de la Baia „a împlinit intenţia 
lui Dumnezeu prin Ștefan voievod“, pe turci Ștefan îi 
bate „cu ajutorul lui Hristos“, iar pe poloni, „cu rugăciu- 
nea sfîntului Dumitru“1. Singur Ștefan, excluzind pe toţi 
ceilalți domni ai Moldovei împlinește voia divină, singur 
el e ales de Dumnezeu spre a stăpîni. Firește că scriitorul 
este un contemporan al lui, scrie sub patronajul lui. Numai 
un astfel de om se putea exprima în acest chip. Aşadar, 
cronica întreagă, prototipul cronicilor din secolul al XV-lea, 
a fost scris în vremea domniei lui Ștefan cel Mare. Știrile 
dinainte de domnia lui sînt luate probabil din letopiseţe 
generale, în care erau intercalate și ştiri sporadice de istoria 
Moldovei. 

După ce s-a stabilit că „letopiseţul domnilor Moldo- 
vei“ a fost scris în vremea domniei lui Ștefan cel Mare, 
rămîne să arătăm dacă în adevăr această primă operă a 
istoriografiei româno-slave a fost redactată la mănăstire, 
cum au opinat o parte a istoricilor români mai vechi. 

Dacă cercetăm problema în chip comparativ cu situaţia 
din ţările slave, constatăm că în aceste ţări, care au dat 
modelul istoriografiei slave din Moldova, au existat cro- 
nici oficiale de curte, folosite în scopuri politice. În Bul- 
garia ţarul Caloian (1197—1207), în scrisorile adresate 
papei, cere titlul de împărat, purtat de înaintașii lui, 
„precum am aflat scris în cărţile noastre“2. În Rusia, am 
arătat că istoricul Lihacev a dovedit că la baza cronicilor 
stă iniţiativa de curtea cnezilor. În Rusia Apuseană, cneazul 
Mstislav Danilovici (secolul XIII) scrie răsculaților din 
Brest: „Trădarea voastră a fost deja trecută în letopiseţ“. 
Ivan III al Moscovei, cuscrul lui Ștefan cel Mare trimite 
sol Novgorodenilor, „ca să arate nedreptăţile făcute de 


1 T. Bogdan, op. cit., p. 37, 38, 40, 46. 
2 Hurmuzaki, Documente, 1-4, p. 2 (din anul 1202). 


137 


www.dacoromanica.ro 


ei, după vechile cronici“l. Aceste cronici erau deci scrise 
la curțile monarhilor, cu scop practic, politic. 

Din analiza cronicilor moldovenești din veacul al XV- 
lea ajungem la același rezultat al existenţei unei cronici 
de curte. Aceasta reiese de altfel din concluziile la care am 
ajuns pînă acum. Anume, am arătat că toate cronicile care 
tratează istoria Moldovei în secolul al XV-lea derivă din- 
tr-o singură cronică, prototip al tuturora. Acest fapt schimbă 
datele problemei: nu mai poate fi vorba de cronici „de 
la Bistriţa, Putna, Slatina“, ci de un letopiseţ unic al 
Moldovei. Dacă cronicile s-ar fi scris la mănăstire, de ce 
a fost o singură cronică pentru atitea mănăstiri? În schimb, 
era o singură curte domnească. Cronica unică, prototipul 
tuturor variantelor, s-a bucurat de o mare circulaţie, a 
fost prelucrată în polonă, rusă, germană. Dar străinătalea 
nu s-ar fi adresat pentru cunoașterea Moldovei unor cro- 
nici neoficiale de mănăstire. În sfirșit, cum oare s-ar fi 
adresat, atit ruşii, cît şi polonii și nemţii unui acelaşi text? 
Comunicarea cronicii, desigur cu scopuri diplomatice, peste 
granițe, arată caracterul ei oficial de curte. Circulaţia 
internă a cronicii este şi mai grăitoare în acest sens. Se 
ştie că autorii cronicilor slave moldoveneşti din veacul 
al XVI-lea, Macarie, Eftimie și Azarie sint scriitori de 
curte și declară că au scris din porunca domnilor.2 Dar 
aceste cronici de curte sînt continuarea directă a cronicii 
slave din veacul al XV-lea. Macarie începe să scrie de unde 
se termină letopiseţul din secolul al XV-lea, de la moartea 
lui Ștefan cel Mare gi în ambele manuscrise cronica lui 
Macarie e precedată de cronica secolului al XV-lea. Nu e 
vorba de juxtapunere tiîrzie, căci Macarie începe așa: „Aces- 
tea de pină acum le-au scris scriitorii dinaintea noastră, 
care au alcătuit cu dragoste și înţelepciune și pentru dobîn- 
direa binelui și ni le-au lăsat cu cinste, nouă, copiilor lor“. 
Macarie, scriitor oficial de curte, recunoaște în autorul 
cronicilor domnilor Moldovei din veacul precedent pe înce- 
pătorul operei sale, scrierea lui este continuarea acesteia, 


1 Bestushew-Rjumin, Quellen und Literatur zur russischen Geschichte, 
Fellin, 1875, p. 9 şi 11. 

2 |. Bogdan, Vechile cronice, p. 162; idem, Letopiseţul lui Azarie» 
p. 152, 169. 

3 I. Bogdan, Letopisețul lui Azarie, p. 152. 

el este „copilul“ autorilor ce l-au precedat. Această legă- 
tură de continuitate dovedeşte că şi cronica din veacul 
al XV-lea a fost scrisă în aceleași condițiuni în care scria 
Macarie, adică în calitate de cronicar oficial al curţii 
domnești. 

Aceeași concluzie se impune din analiza internă a cro- 
nicii din veacul al XV-lea. Astfel cutremurul de pămînt 
din 1471 a fost „cind stetea domnul la prinz“, observaţie 
de martor ocular, carea legat cutremurul demasa domnească, 
la care a asistat.1 Vorbind de prada luată de Ștefan cel 
Mare în lupta cu polonii, cronicarul înşiră pe categorii: 
„tunurile cele mari și altele mici și mai mici multe, care 
nu este cu putință a le înșira“. Vorbeşte cel ce a văzut 
prada, ar putea s-o inventarieze, dar nu vrea să lungească 
povestirea.2 Alte amănunte arată de asemenea pe marto- 
rul ocular, de la oaste, nu pe un călugăr retras la mănăstire: 
„într-aceeaşi zi i-au adus lui Ştefan la straje 6 leşi: deci 
pe 3 leși i-a trimis la ţarul turcesc, iar pe ceilalţi a poruncit 
să-i spinzure“.? Nu e vorba aci de un fapt memorabil, ci 
de un mic incident, văzut. Însuşi faptul că se dau în cro- 
nică zilele lunilor și săptămînii, arată pe participant, 
nu pe călugăr, la care ştirile sosesc tirziu, fără atita pre- 
cizie. Cronicarul arată chiar timpul zilei în care s-au pe- 
trecut faptele: „sîmbătă seara“ (lupta dela Lenţegti), „vi- 
neri dimineaţa“ (atacul Chiliei).4 El află că după izbînda 
de la Vaslui asupra turcilor, a fost bucurie „la toți domnii 
vecini și la toţi creștinii“5, aluzie la felicitările primite de 
Ștefan de la papă, de la regele Matia Corvin etc., ceea ce 
arată pe omul apropiat de cancelaria domnească. Oştenii 
lui Ştefan cel Mare sînt arătaţi cu pilcurile lor deosebite: 
„vitejii, boierii, voinicii cei tineri, oastea aleasă, husarii“$, 
Deosebit de interesant este faptul că autorul cronicii repro- 
duce chiar strigătul auzit de dinsul la întoarcerea lui Ștefan 
la Suceava, după biruință: „binecuvintau pe domn: să 


1 I, Bogdan, Cronice inedite, p. 39, 
2 Ibidem, p. 46. 

3 Ibidem, p. 45. 

4 Ibidem, p. 46 şi 37. 

5 Ibidem, p. 41. 

€ Ibidem, p.41. 

trăiască domnul |l“1. Marele strigăt de biruinţă al adunării 
populare a fost reprodus în cronică, ca un ecou. Alături 
de textul cronicii, posedăm și alte expuneri oficiale pro- 
venite de la curtea lui Ștefan cel Mare asupra luptelor sale, 
unele sint inscripţii de biserici, ridicate de domn, altele 
sint expuneri în rapoarte diplomatice. Aceste texte ofici- 
ale coincid cu acelea ale cronicii și anume chiar ca formă de 
exprimare, ceea ce nu poate fi o coincidenţă, ci o dovadă 
că şi letopiseţul provine din acelaşi mediu de la curte. De 
pildă, inscripţia bisericii de la Războieni, ridicată de Ște- 
fan la locul luptei cu turcii în 1476: „s-a ridicat puternicul 
Mahmet ţarul turcesc cu toate puterile sale răsăritene și 
cu Basarabă voievod și am făcut cu dinşii mare război“?. 
În cronică stă scris pentru acelaşi eveniment: „A venit 
ţarul turcesc Mehmet cu toate puterile sale, cu Basarabă 
voievod şi a făcut mare război cu dinşii“.ă 

În proclamația trimisă de Ștefan principilor creștini 
despre biruinţa lui împotriva turcilor la Vaslui, în 1475, 
domnul rezumă lupta astfel: „Pe toţi i-am trecut sub ascu- 
țişul săbiei noastre“.4 În cronică se folosește pentru aceeași 
luptă şi numai pentru aceasta, aceeaşi expresie: „le-a dat 
Dumnezeu pe aceste limbi necredincioase în ascuțişul să- 
biei“5, ceea ce nu putem socoti ca o simplă coincidenţă. 

Toate aceste fapte de caracter deosebit concordă pentru 
concluzia că letopiseţul a fost scris la curte. În schimb, 
nu sînt dovezi pentru origina mănăstirească; dimpotrivă 
cronica nu cuprinde decit prea puţine fapte din istoria 
bisericii, spre deosebire de varianta de la Putna, redac- 
tată în secolul al XVI-lea, desigur la Mănăstirea Putna, 
pe baza vechiului letopiseţ de curte. Cronica de la Putna, 
spre deosebire de cea zisă „de la Bistriţa“, care, cum am 
spus, păstrează forma veche a letopiseţului de curte, are 
date numeroase despre viaţa internă a Mănăstirii Putna, 
incendii, alegeri de egumen, înmormintări.€ În schimb, în 


1 I. Bogdan, op. cit., p. 44. 

2 Melhisedec, Inscripțiunea de la Mănăstirea Războieni, Acad. 
Rom., Anale, 1885, p. 171—172. i 

3 [. Bogdan, Cronice inedite, p. 41. 

4 1, Bogdan, Documentele lui Ștefan cel Mare, IL, p. 321, 

5 Idem, Cronice inedite, p. 40. 

s I. Bogdan, Letopiseţul lui Azarie, p. 148—151. 

forma veche, cea zisă „de la Bistriţa“ nu avem măcar numele 
unui mitropolit sau episcop din vremea lui Ștefan cel Mare, 
nici amintirea vreuneia dintre numeroasele biserici și mănăs- 
tiri clădite de Ștefan, nici chiar data clădirii Mănăstirii 
Putna, locul ales de Ștefan pentru mormîntul său. Ce fel 
de călugăr e acela care nu știe despre ruperea unirii bise- 
ricii de la Florenţa, dar transmite ziua exactă a zidirii 
şi terminării cetăţii de la Chilia și acelei de la Roman?! 

Cît priveşte data, înlăuntrul domniei lui Ștefan, cînd 
s-a redactat cronica de curte, ne mulțumim să constatăm 
că ultimii opt ani ai domniei lui (1496—1504) au o dezvol- 
tare disproporționată faţă de restul domniei. Am putea deci 
admite existenţa unor anale mai scurte de curte pînă la 
1486, apoi urmează o lacună de nouă ani și o reluare de 
alt autor, de la 1496 pînă la sfîrşit. Stilul fiind același în 
amiîndouă părțile, socotim că atunci s-a făcut și o rema- 
niere a părţii întiia. 

Cronica fiind scrisă la curte şi anume în vremea lui 
Ştefan cel Mare, are un caracter oficial, este scrisă deci 
sub ochii marelui domn. Avem dreptul să tragem toate 
concluziile ce decurg din această constatare: pe de o parte 
pentru istoria culturii literare slavo-române, care nu este 
în începuturile ei bisericească, ci laică; pe dealtă parte pentru 
sensul însuși al cronicii, care în aceste condițiuni oglin- 
deste în chip necesar punctul de vedere politic al lui Ștefan 
cel Mare. Cronica nu este numai a vremii lui Ștefan, ci este 
cronica lui Ștefan. 

La această concluzie am ajuns prin dovezi materiale. 
Am arătat prin comparaţția textelor că la temelia tuturor 
cronicilor din secolul XV stă un singur letopiseţ, că acest 
prototip n-a putut fi scris decit în vremea lui Ștefan cel 
Mare. Fiind vorba de o cronică unică a Moldovei, care 
a servit şi pentru informarea străinătăţii, nu mai poate 
fi vorba de o cronică de mănăstire, ci de o cronică de curte. 
Şi pe baza criticii interne și comparative am dovedit că 
lucrarea a fost scrisă la curte, nu la mănăstire. De aci re- 
zultă că avem a face, în varianta cea mai apropiată de pro- 
totip, cu cronica oficială a lui Ștefan. Dacă am fi procedat 


1 dem, Cronice inedite, p. 42—43, 

invers, reconstituind personalitatea și ideile lui Ștefan şi 
am încerca să vedem dacă se potrivesc cu spusele cronicii, 
nu am fi folosit un procedeu ştiinţific, ca în cazul dovezilor 
pe bază de argumente materiale, ci am fi impus textelor 
judecăţile noastre de azi asupra epocii lui Ștefan. Numai 
după ce am dobîndit citeva temeiuri solide, vom putea 
să punem faţă în faţă politica lui Ștefan cu textul cronicii. 


CRONICA SLAVĂ A MOLDOVEI 
ÎN CADRUL SOCIETĂȚII FEUDALE A SECOLULUI AL XV-LEA 


Nu credem că începuturile istoriografiei slavo-române 
se pot explica, fără a ţine seamă de frămîntările sociale. 
De aceea trebuie să arătăm, foarte pe scurt, care este stadiul 
dezvoltării orinduirii feudale a Moldovei în vremea domniei 
lui Ştefan cel Mare. Moldova trecuse prin faza fărimiţării 
feudale, cind monarhia domnească nu reprezenta decit o 
suveranitate dependentă de marii stăpîni de domenii feu- 
dale. Urmează apoi faza consolidării monarhice. În apusul 
Europei consolidarea monarhiei feudale s-a putut face 
numai cu sprijinul orășenilor, în răsărit, rolul de frunte în 
întărirea monarhiei îl joacă oamenii de slujbă, noua clasă 
de stăpiînitori mici de pămînt, legaţi de slujba militară 
față de domnitor (dvorenii dn Rusia), fără a exclude însă 
și pe orășeni. 

În istoria Moldovei, pînă la Ștefan cel Mare, mijlocul 
secolului al XV-lea, sîntem în faza fărimițării feudale, 
domnul cîrmuia ţara, în careboierii stăpiîni de domenii cu 
drept de imunitate sînt în acelaşi timp şi stăpîni politici 
pe moșiile lor. Aceste domenii cu imunitate formau adesea 
mici principate în interiorul ţării. Astfel, Alexandru cel Bun 
întărind boierului Cupcici vornic cele 20 de sate ale lui, 
în 1431, descrie un singur hotar, care le înconjoară pe toate.! 
Sfatul marilor feudali era principalul organ de conducere 
al ţării, panii pomeniţi în acte ca martori sînt amintiţi 
cu fiii şi fraţii, deci în calitate de stăpîni de moșii, nu de 
titulari de demnități. 


1 M. Costăchescu, Documente moldovenești înainte de Ștefan cei 
Mare, laşi, 1931, p. 317—318. 

În domnia lui Ștefan cel Mare, Moldova intră în stadiul 
următor al dezvoltării monarhiei feudale, acela al întăririi 
puterii monarhiei împotriva boierilor. Atunci, în a doua 
jumătate a secolului al XV-lea, se produce o fărimiţare 
tot mai accentuată a domeniilor feudale slăbind puterea 
marilor feudali. Urmașii stăpinilor celor mai importante 
grupuri de moșii din prima jumătate a veacului şi-au impăr- 
țit domeniile părintești între dînşii, numeroși sînt aceia 
care s-au văzut nevoiţi să le vîndă unor oameni noi. Sfatul 
marilor boieri îşi schimbă caracterul, nu se mai amintesc 
panii cu fiii și fraţii, numărul sfetnicilor scade şi treptat 
toți membrii sfatului domnesc devin dregători ai domnului; 
în sfat intră cu majoritate pircălabii, castelanii, oameni 
de încredere ai domniei. La 1460, la începutul domniei 
lui Ştefan, sfatul era compus din 26 de boieri, dintre care 
numai opt dregători; la 1499, din 21 de sfetnici, toți erau 
dregători şi 13, majoritatea, erau pircălabi de cetăţi dom- 
neşti.! Mijloacele bănești ale domnului sînt în creștere 
prin vămile externe și creșterea producţiei. Domnul devine 
puternic; boierii necredincioşi sînt tăiaţi și înlocuiţi cu 
rudele sau îndatorații domnului, care-și întăreşte oastea cu 
oameni de slujbă, ca în Rusia. Se ridică astfel o nouă boje- 
rime mică, militară, iar orășenii joacă şi ei un rol tot mai 
însemnat în armata domnului. Angiollelo, secretarul lui 
Mahomet II, observă numărul mare de armeni, deci oră- 
geni, în armata Moldovei. Întărirea puterii domnești nu 
s-a făcut fără luptă, degi factorul cel mai însemnat al întă- 
ririi puterii centrale stă în evoluţia economică a societăţii 
feudale, totuşi nu trebuie neglijată nici lupta domnului 
pentru întărirea acestei puteri împotriva unei părți a mari- 
lor boieri.* Autoritatea domnului înlăuntru se întărește și 
prin biruinţele și prestigiul dobindit în lupta pentru inde- 
pendenţa ţării, împotriva turcilor, ungurilor şi polonilor. 
Numai în această fază a monarhiei feudale și în legătură cu 
problemele interne și externe ce se ridică atunci, îşi are 


1 I. Bogdan, Documentele lui Ștefan cel Mare, I, p. 38 şi II, p. 163. 

2 Donado da Lezze, Historia turchesca, ed. I. Ursu, București, 
1909, p. 89 

3 Cf. pentru politica internă a lui Ştefan cel Mare, Barbu Cimpina, 
Cercetări cu privire la baza socială a puterii lui Ştefan cel Mare în vol. 
Studii cu privire la Ștefan cel Mare, București, 1956, p. 141—111. 

rostul apariția unei cronici menite să ridice autoritatea 
domnească față de boieri și de ţară și în afară, față de opi- 
nia din ţările străine. 


CRONICA, INSTRUMENT AL DIPLOMAȚIEI DOMNEȘTI 


Cronicile oficiale aveau un rost dublu, să susţină în 
afară argumentele diplomaţiei domneşti față de străină- 
tate, în interior să susțină autoritatea domnească față de 
nobilime. Vom începe cu rostul extern al cronicii moldovene, 
mai uşor de documentat. 


Am arătat mai sus un exemplu din istoria Husiei, chi- 
pul în care marele cneaz Ivan [II justifica acţiunea împo- 
triva Novgorodului prin exemple de nedreptăţi aflate în 
cronica oficială. Și în Moldova cronicile au servit de in- 
strumente diplomatice: la 1565 solul polon Nicolae Brzeski, 
trimis la Poarta Otomană pentru tratări privitoare la Mol- 
dova, ia în trecerea lui prin Iași cronica moldo-polonă, ca 
instrument diplomatic.! La 1700 alt sol polon, Rafael Lesz- 
czynski, mergind la Poartă, ia cu el de la Iaşi o copie a 
cronicii polone a lui Miron Costin.2 La 1597 cancelarul 
polon loan Zamoyski scria logofătului moldovean Luca 
Stroici: „Mă rog foarte mult domniei tale pentru cronica 
Moldovei, pe care ai binevoit să mi-o făgăduiești“.3 Acest 
om politic polon nu nutrea un interes pur literar pentru 
cronici, ci voia date necesare din istorie, pentru dirijarea 
acțiunii sale politice. Traducerile nemțești, polone şi ru- 
segti ale cronicii Moldovei din secolul al XV-lea s-au făcut 
cu scopuri de lămurire diplomatică în ţări străine. Cronica 
„mMoldo-rusă“ este intercalată în anexele cronicii ruseşti, 
Voskresenskaia Letopis, cronică oficială a marilor cnezi ai 
Moscovei. În urma înrudirii şi alianţei casei domnitoare 
a Moscovei cu a Moldovei, cronica Moldovei a fost tradusă 


1 Cf, P,P, Panaitescu, Cronica moldo-polonă în Revista istorică 
română, I, 1931, p.118—121, 

2 M, Costin, Istorie în versuri polone, ed. P.P. Panaitescu, Acad, 
Rom. memor, sec. ist., ser. III, 1929, p. 366—367. 

3 I, Macûrek, Slované v pojeti starších rumunských Kronikářů (Slavii 
în operele vechilor cronicari români), în Sbornik I. Bidla, Praga, 1928, 
p. 124, nota 5. 


144 


www.dacoromanica.ro 


şi prelucrată, anexată la cronica Moscovei pentru a lămuri 
pe cititori despre aliatul din Moldova. Cronica moldo-ger- 
mană a fost trimisă de la curtea Moldovei la Niirnberg, în 
legătură cu cererea pentru un medic necesar lui Ștefan 
voievod, bolnav.! 

Un interesant amănunt încă nerelevat din istoria lui 
Ștefan cel Mare dezvăluie folosirea cronicii oficiale în 
tratări diplomatice din anul 1503. La acea dată era în 
toi conflictul cu Polonia pentru Pocuția, provincie polonă 
ocupată de moldoveni. Solul polon N. Firley se prezintă 
domnului Moldovei, cerînd evacuarea Pocuţiei. Supărat, 
Ştefan i-a strigat: „Văd că nu vrei să-ţi aduci aminte că 
vouă v-a fost bine cu mine, v-am fost scut şi apărare dinspre 
toate părţile păgîne. Acum, cum o să vă apăraţi și cite aţi 
pierdut, după ceam încetat să vă port pe umerii mei. Aceasta, 
cum au fost toate, cred că nu știi sau știi şi nu vrei să ştii. 
Să spuie domnul logofăt.“ Chemat, logofătul Tăutul poves- 
tește războiul din 1497 între poloni și moldoveni, cînd 
expediţia regelui loan Albert a fost înfrintă în Moldova: 
„Logofătul, spune relaţia solului, povesteşte începutul răz- 
boiului, semănat în vremea regelui Albert“.? Această poves- 
tire a războiului cu Polonia, expediţia regelui Albert în 
Moldova și expedițiile răzbunătoare ale lui Ștefan și ale 
turcilor în ţara Haliciului, în anii următori (1497—1499), 
nu o avem reprodusă în raportul lui Firley, care n-a crezut 
de cuviinţă să redea versiunea moldovenească a războiului 
din vremea regelui loan Albert, ci s-a mulțumit să dea în 
raport numai fraza rezumativă de mai sus. După această 
frază, Firley adaugă: „Logofătul a zis: Războiul drept 
purtat de domnul meu, prin care răzbuna nedreptăţile 
suferite, ar fi fost mai lung, dacă el nu ar fi fost înduple- 
cat de solii regelui Ungariei,... să înceteze lupta“. Urmează 
apoi expunerea logofătului asupra încheierii păcii de la 
1499 între Moldova şi Polonia şi negocierile duse pentru 
Pocuția, după moartea regelui loan Albert. Aşadar logo- 
fătul a făcut o expunere a agresiunii lui loan Albert şi 
a „războiului drept“ purtat de Ştefan cel Mare, naraţiune 


1 Cf. O. Górka, în introducerea la Kronika czasów Stefana W iel- 
kiego, ed. citată. . 

2 I, Bogdan, Documentele lui Ștefan cel Mare, II, p. 476: „Logof- 
teth narrat bellorum semina tempore Alberti regis iacta“. 

care nu ni s-a păstrat în raportul solului polon. Nu ne 
îndoim că această narațiune istorică forma o pagină sau 
mai multe din cronica ţării. Logofătul sau cancelarul era 
cel chemat să evoce textele privitoare la faptele istorice, 
atunci cînd nevoile diplomației o cereau. Faptele istorice 
erau deci păstrate în cancelaria lui Ștefan în vederea folo- 
sirii lor pentru tratativele diplomatice. Şeful cancelariei, lo- 
gofătul, era cel la care se făcea apel pentru expunerea aces- 
tor fapte, pe baza însemnărilor scribilor din serviciul lui. 
Desigur că expunerea din 1503 asupra războiului precedent 
cu Polonia s-a făcut pe baza cronicii de curte, ce se scria 
sub supravegherea logofătului Ioan Tăutu. 


IDEILE ŞI TENDINŢELE CRONICII LUI ŞTEFAN CEL MARE 


Socotim că valoarea practică a cronicii oficiale de curte 
nu se mărginea numai la tratările diplomatice cu străi- 
nătatea, ci că ea era și un instrument al acţiunii interne 
a domnului, în aga fel ca autoritatea lui să crească faţă de 
marii feudali și de toată clasa stăpinitoare a Moldovei. 
Limba slavă, a bisericii și a cancelariei, folosită și în cores- 
pondenţe particulare! în poruncile date negustorilor, era 
destul de răspîndită în Moldova, în acea epocă, pentru 
ca letopiseţul să poată fi citit de cercuri destul de largi. 

Principala idee politică a cronicii slave a Moldovei 
din veacul al XV-lea este o idee de politică externă, dar 
menită să ridice prestigiul domnului faţă de ai săi. Croni- 
carul demonstrează că domnul stă în fruntea luptei împo- 
triva puterii otomane, este apărătorul ţării, a indepen- 
denţei ei, numai el apare pe primul plan. Cronica nu este 
a ţării, ci biografia domnului. Domnul Moldovei, Ştefan, 
este legat de toţi principii creştini prin lupta sa împotriva 
turcilor: toate statele creștine interesate în lupta cu turcii, 
sint denumite de cronicar sub colectivul: kristianstvo2, lu- 
mea creştină, ceea ce corespunde termenului latin folosit 
de scriitorii evului mediu, respublica christiana, ca unitate 


1 Cf, scrisoarea lui Tricolici vornicul către membrii familiei sale» 
din 4477 (datată de editor, 1481), I. Bogdan, Documentele lui Ştefan 
cel Mare, II, p. 358—359. 

23 I, Bogdan, Cronice inedite, p. 42. 

de acţiune politică. Toate ţările creştine sînt făcute păr- 
taşe la lupta lui Ștefan, principii creștini se bucură, „cu 
mare bucurie“, pentru biruinţa de la Vaslui (1475) şi se 
întristează „cu mare supărare“ pentru înfringerea lui Şte- 
fan la Valea Albă (1476).1 După biruinţa de la Vaslui cro- 
nicarul acordă lui Ștefan un titlu special, care n-a fost 
tradus exact, el a fost primit la Suceava, capitala lui, 
ca un „pobiedonoseţ“?. Este vorba de un termen religios, 
care înseamnă la propriu „purtător de biruinţe“ dar în 
slavă se raportă numai sfinţilor militari, Sf. Gheorghe şi 
Sf. Dumitru, luptători pentru credinţă, deci ar putea fi 
tradus: „sfint purtător de biruințe pentru credinţa creștină“. 
Este clar că în aceste condițiuni Ștefan nu mai este alesul 
boierilor, ci stă mult mai sus, ca alesul și instrumentul 
politic al voinţei divine. 

Turcii sînt pentru autor, kleti, blestemaţi, iar muntenii, 
care au sprijinit pe turci, sînt „pogani munteane“ (muntenii 
păgini)... „care au fost părtași ai păginilor“, nu numai 
împotriva Moldovei, dar a ceea ce cronicarul numeşte 
hristianstvo, cu înţelesul colectiv indicat mai sus.? Din 
cercetarea atentă a politicii lui Ștefan cel Mare în cursul 
lungii sale domnii rezultă că el a fost în realitate un stă- 
pinitor realist, apărător al independenţei ţării sale, nu 
numai împotriva turcilor, dar şi a polonilor şi ungurilor. 
El nu era un cruciat, ci un monarh autoritar, ca Ivan III 
din Moscova și Ludovic XI din Franţa, contemporanii lui. 
Totuşi, lupta împotriva puterilor uriaşe ale Imperiului 
Otoman, care amenințau întreaga Europă, pe măsură ce 
această luptă se dezvolta, a căpătat un sens mai general 
în gindirea politică a cirmuitorilor Moldovei. Ei, în frunte 
cu domnul ţării, s-au socotit instrumentele voinţei divine 
pentru apărarea creștinătății întregi; luptind pentru din- 
gii, ei luptau pentru toți. De aci reiese punctul de vedere 
al cronicii. Acest punct de vedere al solidarităţii creștine 
în frunte cu Moldova și cu domnul ei este accentuat în 
cronica internă a Moldovei, pentru a creşte prestigiul dom- 
nului față de feudali, a-l arăta ca un stăpînitor de altă 
esenţă decît aceea a domnilor dinaintea lui. 


1 I. Bogdan, op. cit., p. 41. 
2 Ibidem, p. 9, 41. 
3 Ibidem, p. 41—42. 

În ce privește Țara Românească, politica lui Ștefan 
cel Mare față de ţara vecină este caracterizată de cronică 
prin relaţii de natură feudală. Muntenii, dînd ajutor tur- 
cilor, sint numiţi „hicleani“, termen care corespunde cu 
latinescu perfidi, adică cei ce au călcat jurămîntul omagial. 
Domnii Ţării Românești așezați în scaun de Ştefan cel Mare 
sint socotiți vasalii lui, ceea ce cronicarul spune lămurit 
despre Vlad Călugărul (1482—1495), pe care Ştefan „l-a 
lăsat“ să domnească peste Țara Românească, „dara făptuit 
trădare înaintea stăpinului său“, adică a lui Ștefan „pentru 
că a dat ajutor turcilor“l. Avem deci a face cu o întreagă 
concepţie politică: Ştefan în lupta împotriva turcilor nu 
este numai domnul Moldovei, el conduce un sistem de state 
legate de dinsul prin legăturile vasalităţii. 

Tot aşa de interesant este însă și ceea ce nu spune cro- 
nica. Se ştie că în mulţi ani ai domniei sale, la începutul 
şi sfîrşitul ei, Ştefan a plătit tribut turcilor, dar cronica 
nu spune nici un cuvint de acest lucru, deşi plata tribu- 
tului de către Petru Aron, predecesorul lui Ştefan, este recu- 
noscută de cronica de la Putna (și probabil şi de prototip). 
Cronicarul trece sub tăcere chiar și omagiile făcute de Ştefan 
Poloniei și Ungariei. Cronica, în versiunea de la Putna, 
spune în adevăr că la 1485 Ştefan „s-a dus la craiul leșesc 
şi s-a întîlnit cu dinsul la Colomia“, dar atit, numai o 
simplă întilnire.* Anume înfrîngeri parţiale ale lui Ștefan, 
anume împrejurări grele pentru dinsul, pe care le aflăm 
din cronica moldo-germană, adăugate de un contemporan 
german din Moldova, sint ascunse cu grijă de cronicarul 
de curte. Astfel prinderea lui Ștefan de o ceată de unguri 
după lupta de la Baia (1467) şi răscumpărarea luif, înfrîn- 
gerea de la început în lupta de la Scheia, cînd Ștefan a 
stat între morţi, pînă au venit boierii de l-au salvată, în- 
toarcerea oastei moldovene în martie 1474 din Ţara Româ- 
nească, din cauza frigului maref. Toate acestea sint omise 
intenţionat de cronicarul oficial în limba slavă, care vrea 


1 I. Bogdan, Op. cit., p. 42. 

2 I. Bogdan, Letopisejul lui Azarie, p. 147. 

3 Ibidem, p. 

4 Cronica lui Stefan « cel Mare, ed. I. Chiţimia, p. 39. 
5 Ibidem, p. 50—51 

e Ibidem, p. &2. 

să arate pe Ștefan un biruitor fără slăbiciuni şi goluri în 
zalea sa de fier. 

Oricum, din expunerea adesea stingace a primului isto- 
riograi român se ghiceşte, dacă nu se desprinde întreagă, 
figura acelui om mare şi simplu, care nu s-a îndoit nici o 
clipă de soarta ţării, în ostenelile și primejdiile lui fără sfir- 
git. 

Autoritatea monarhului înăuntru nu se bazează numai 
pe aceea că el este apărătorul țării împotriva duşmanilor 
dinafară, ci și prin felul cum s-a stabilit cîrmuirea lui internă 
şi prin relaţiile lui cu boierimea şi cu celelalte clase sociale. 
Ștefan a luptat pentru stabilirea autorității monarhice şi 
aceasta se vede bine din citirea cronicii, în care rolul boieri- 
mii, al boierilor, este minimalizat. Este foarte caracteristic 
în această privinţă felul cum arată diferitele cronici urcarea 
în scaun a lui Ștefan cel Mare. Letopiseţul zis „de la Bistri- 
ţa“, care reproduce vechea versiune oficială de curte, spune: 
„Ştefan a învins cu mila lui Dumnezeu și a luat schiptrul 
Moldovei“1. Domnia lui se datorește deci lui Dumnezeu şi 
armelor, nici măcar nu este recunoscută ungerea de către 
mitropolit. Letopiseţul de la Putna, prelucrare din veacul 
următor, adaugă însă: „După aceea s-a adunat toată ţara cu 
sfințitul mitropolit, chir Theoctist şi l-au uns, cu ajutorul 
lui Dumnezeu, la domnie, pe Siret, la locul unde se numeşte 
şi acum Direptate“2. Dar în secolul al XVII-lea, cronicarul 
Grigore Ureche, mare boier, precizează şi mai mult: „Deciia 
Ștefan vodă strins-au boiarii țării şi mari și mici şi altă curte 
măruntă dimpreună cu mitropolitul Theoctist şi cu mulţi 
călugări, la locul ce să chiamă Direptatea şi i-au întrebat 
pre toţi: iaste-le cu voie tuturor să le fie domn?“ Ei cu toţii 
au strigat într-un glas: „În mulţi ani de la Dumnezeu să 
domneşti. Și decii cu toţii l-au ridicat domn şi l-au pomă- 
zuit spre domnie mitropolitul Theoctist“3. Deci este vorba 
de o alegare a adunării stărilor. Comparaţia aceasta este 
concludentă. Cronica de curte nu recunoaște alegerea lui 
Ştefan de boieri și de ţară, boierii nu au nici o parte, de la 


1 I. Bogdan, Cronice inedite, p. 37. 

3], Bogdan, Letopiseţul lui Azarie, p. 147. 

3 Gr. Ureche, s eiie țării Moldovei, ed. P.P. Panaitescu, 
Bucureşti, 1965, p. 

început, la marile fapte ale domnului, care este adus numai: 
de mîna lui Dumnezeu și de armele lui. 


Din cronica moldo-germană știm că un boier, Purice, a 
salvat viaţa lui Ștefan cel Mare în lupta de la Scheia (1486), 
scoţindu-l dintre mormanele de morți şi, tot atunci, un alt 
boier, Pintece, a prins pe pretendentul Petru Hronoda.! 
Cronica de curte nu recunoaște însă meritele celor doiboieri. 
După această cronică, Ștefan singur a prins pe pretendent 
şi i-a tăiat capul. Nu recunoaște nici măcar că Ștefan a căzut 
de pe cal în acea luptă.2 Cronica de la Putna, în veacul urmă- 
tor spune despre acea cădere de pe cal, dar adaugă numai: 
„Dumnezeu l-a păzit“. Va trebui să așteptăm aproape trei 
veacuri, pentru ca boierul cronicar loan Neculce, să aducă 
iar la lumina istoriei, pe baza tradiţiei, pe boierul Purece, 
care a salvat viața lui Ştefan cel Mare la Scheia. Omiterea 
faptului istoric al alegerii lui Ștefan ca domn de către 
boieri, a salvării lui de către unii boieri, nu sînt întimplă- 
toare în cronica oficială, ci dovedesc un punct de vedere 
al domniei potrivnic boierilor. Persoana domnului trebuia 
înfățișată detașat, fără îndatoriri față de clasa marilor feu- 
dali, cu prea mari pretenţii la privilegii politice. 

Domnul, zice cronica oficială, a tăiat capetele boierilor 
Isaia vornic, Alexa stolnic și Negrilă paharnic şi cronicarul 
nu crede necesar să dea motivare, căci după dinsul, domnul 
era în drept să facă acest lucru.5 Probabil că nu s-a dat ţării 
o motivare cu acest prilej, deoarece autorul cronicii moldo- 
germane dă explicaţia neverosimilă pentru pieirea lui Isaia, 
că nu ar fi executat porunca lui Ștefan de a tăia calea lui 
Matia Corvin după lupta de la Baia, în 1467.6 Totuși Isaia 
a rămas vornic în sfat încă patru ani după aceasta. 

Dacă boierii nu se bucură de favoare în ochii cronicarului 
oficial, în schimb acesta ridică pe primul plan alte pături 


sociale. Nu știm precis ce erau „vitejii“, numiţi în cronica 


1 Cronica lui Ștefan cel Mare, ed. I. Chiţimia, p. 50—51. 

3]. Bogdan, Cronice inedite, Pp. 43—44. 

3 Idem, Letopiseţul lui Azarie, p. 150. 

4 I. Neculce, Letopiseţul ţării Moldovei, ed. I. Iordan, București, 
1955, p. 108. 

5 I, Bogdan, Cronice inedite, .p. 38. 

* Cronica lui Ștefan cel Mare, ed. I. Chiţimia, p. 39—40. 


150 


www.dacoromanica.ro 


moldo-germană „Rittern“! socotim că erau oșteni privi- 
legiaţi apropiați ai domnului, aleşi atit dintre boieri, 
cit şi dintre curteni, formînd o nobilime nouă ridicată 
de domn, clasă pe care se sprijinea acesta în lupta cu 
boierimea veche. În orice caz, toţi cercetătorii sînt de 
acord că e vorba de niște credincioși ai domnului. Cro- 
nicarul oficial știe şi spune că Ștefan face pe viteji.2 
Este foarte caracteristic faptul că atunci cind în cronica 
oficială se vorbeşte în aceeași frază de boieri şi de vi- 
teji, aceştia din urmă sînt trecuţi înainte, ca cei mai im- 
portanţi. La marele banchet feudal de la 1475, după lupta 
de la Vaslui „Ștefan a făcut atunci mare ospăț mitropoliţilor 
şi vitejilor săi şi tuturor boierilor de la mare la mic.“ Deci, 
întii mitropoliţii, apoi vitejii şi la urmă boierii. La lupta 
de la Valea Albă (1476), zice cronica oficială, „Au căzut 
vitejii cei buni, boierii cei mari, uştenii buni și tineri“, deci 
aceeași ordine, în care vitejii apar înaintea boierilor.+ După 
lupta de la Codrii Cosminului (1497), zice cronicarul, Ştefan 
a poruncit „tuturor vitejilor și boierilor să se adune la Hir- 
lău“5. Este clar că scriitorul cronicii trece consecvent pe 
credincioşii domnului înaintea boierilor, îi arată ca mai 
importanţi prin rang, merite şi vază. 

Și alţi oameni din alte categorii sociale, pe care se spri- 
jinea domnul, sînt pomeniţi în cronica oficială: de două 
ori se vorbește de husari, oastea plătită din prăzi, voluntari 
la dispoziția domnului. Acestora li se dau calificative de 
laudă: „tineri şi bărbați husari“, „vitejii husari“.6 De obser- 
vat că sub pana acestui cronicar husarii, ca şi vitejii şi ogte- 
nii, sînt buni, bărbaţi, viteji, aleşi, numai boierii nu dobîn- 
desc nicăieri nici un calificativ. Şi orășenii au un loc în cro- 
nică. Astfel Ștefan stă la Chilia trei zile şi „a mingiiat pe 
oamenii (liudi) din cetate şi i-a învăţat să apere cetatea‘. 
Apărarea cetăţii se întemeia, după părerea cronicarului şi 





1 Ibidem, p. 43. 

2 I, Bogdan, Cronice inedite, p. 42. 
3 Idem, p. 41. 

4 Ibidem, p. 41. 

5 Ibidem, p. 47. 

* Ibidem, p. 44, 

? Ibidem, p. 37. 

desigur și după părerea domnului Moldovei, pe orășeni, pe 
care domnul caută să-i ciștige de partea lui. 

Desigur că toate acestea indică o anume atitudine a cro- 
nicii faţă de păturile sociale; fiecare fapt dintre cele mențio- 
nate mai sus ar putea fi socotit ca întimplător, dar strinse 
laolaltă ele ne dezvăluie atitudinea domnului. Rezultă de 
aci, din cetirea cronicii oficiale, că Ștefan cel Mare nu este 
pe faţă împotriva boierimii, a clasei întregi, cu moșiile și 
privilegiile ei, de sprijinul căreia are nevoie. Dar, pe de 
o parte, el loveşte în boierii cei „răi“, pe de alta, se spri- 
jină pe viteji, pe husari, pe orășeni. Boierii credincioși își 
păstrează privilegiile, dar ei nu trebuie să se considere egalii 
domnului, ci sint departe, sub autoritatea acestuia, alesul 
lui Dumnezeu. Pe cei drepți îi răsplătește, pe cei ce nu-l 
slujesc cu credinţă feudală îi lovește, toţi sînt sub mina lui. 
Aceasta este învăţătura cronicii lui Ștefan cel Mare. S-ar 
putea obiecta, împotriva concepţiei despre cronica oficială 
care reprezintă punctul de vedere al curții domnești în vre- 
mea lui Ștefan cel Mare, faptul că în această scriere slavă nu 
se face de loc menţiune despre anume schimbări interne din 
domnia lui Ștefan cel Mare, de care am amintit mai sus, de 
pildă transformarea sfatului domnesc din sfat de control 
exercitat de marea boierime, într-un sfat de dregători ai 
domnului, apoi creşterea puterii pircălabilor, castelanii 
domnești, la care s-ar putea adăuga altele, prin care domnul 
încerca să-și stabilească autoritatea centrală, înlocuind trep- 
tat fărîmițarea feudală, bazată pe domeniile cu imunitate. 
Această obiecţie nu este valabilă: cronica oficială reproduce 
fapte, care sint arătate într-o anume lumină specială, 
ea nu face caracterizări generale. Ștefan n-a făcut „reforme“, 
în sensul reformatorilor din secolul al XVIII-lea, el a dus 
o anume politică, care s-a manifestat prin transformări 
lente, în spiritul medieval, adică prin trecerea treptată a 
autorității asupra unor anume persoane, nu prin schimba- 
rea instituțiilor. Aceste schimbări lente, făcute prin schim- 
barea credincioșilor nu constituiau în ochii cronicarului şi 
nici în ale lui Ştefan cel Mare reforme, ci exercitarea drep- 
tului său de suveran, ca atare nu sint şi nu pot fi trecute 
ca fapte generale în cronică. Un stăpinitor medieval, cum 
era Ștefan, lucra prin privilegii și favoruri personale, nu 
prin reforme, schimbind în acest chip pe nesimţite institu- 


152 


www.dacoromanica.ro 


piile, poate chiar fără să-și dea seama că țara capătă altfel de 
cîrmuire. Aşadar, nu ne putem aștepta ca o asemenea poli- 
tică în amănuntele ei să apară în paginile cronicii oficiale. 

Cronica este poate cam săracă, naivă, ca exprimare cam 
stîngace, dar aceasta nu-i schimbă caracterul şi tendinţele. 
Să nu uităm că aceasta este prima încercare a istoriogra- 
fiei noastre. Caracterul ei oficial de cronică de curte nu 
se poate contesta, deoarece rezultă din compararea tuturor 
variantelor de cronici ale secolului al XV-lea, din Moldova, 
care derivă toate dintr-un text unic, nu poate fi, în 
aceste condițiuni, decit cronica ţării. 

Așadar, pornind de la această constatare bine stabilită 
putem urmări în paginile cronicii, politica şi punctul de 
vedere al curţii lui Ștefan cel Mare, directivele interne și 
externe. Limba slavă în care este scrisă această cronică 
face din ea o scriere care participă la literatura slavă gene- 
rală a vremii, aceasta și în privința modelelor literare folo- 
site aşa cum am văzut. Cronica Moldovei a lui Ștefan cel 
Mare poate fi socotită în același timp ca prima operă laică 
originală din literatura cultă scrisă de români. 

AUTENTICITATEA ÎNVĂȚĂTURILOR 
LUI NEAGOE BASARAB 


Pentru metoda critică a cercetărilor istorice românești, 
problema autenticităţii Învățăturilor lui Neagoe Basarab 
este deosebit de interesantă şi instructivă. O scriere cu carac- 
ter de compilaţie religioasă erudită, străbătută de spirit 
asceticbizantino-slav, este atribuită, în titlurile manuscrise- 
lor, unui domnitor român de la începutul veacului al XVI-lea, 
renumit pentru evlavia sa de ctitor în ţară și în tot Răsă- 
ritul. Dacă în adevăr aceste sfaturi adresate unui fiu de 
domn, Teodosie vodă, înfățișează spiritul voievodal româ- 
nesc al vremii, felul de a înţelege domnia ţării, atunci în- 
seamnă că domnii noştri de atunci erau călugări îmbrăcați 
în mantie domnească, asceţi rătăciţi în cămările palatului 
domnesc, Dacă dimpotrivă, cum credea răposatul profesor 
al Universităţii din București D. Russo, Învățăturile sînt 
opera unui călugăr dintr-o ctitorie a lui Neagoe, care a atri- 
buit lucrarea patronului admirat al comunităţii, avem a 
face cu o interesantă latură a literaturii slavo-române, dar 
o latură a literaturii bisericeşti, nu a celei lumești. 

De curînd problema a fost deschisă din nou de d. profesor 
V. Grecu, editorul traducerii greceşti a Învăţăturilori, prin- 
tr-un articol publicat în revista Convorbiri literare, intitu- 
lat: Și totuși Învățăturile lui Neagoe Basarab, răspunzind 
unei rəcenzii a autorului acestor rînduri, D. Grecu serie: 


1 Învățăturile lui Neagoe Basarab, Versiunea grecească, ediţie de 
V. Grecu, Academia Română, Studii și cercetări, LX, 1942, 
23 Convorbiri literare, LXXVII, 1944, p. 477—481. 

„După cîte știm, singurul regretatul profesor D. Russo a 
pus la îndoială că Neagoe Basarab este autorul Învăţăturilor 
către fiul său Teodosie“. D. Russo nu a publicat studiul 
complet asupra Învățăturilor, ci s-a mulțumit să presare 
în cîteva din operele sale argumente parţiale împotriva au- 
tenticităţii acestei scrieri, amînind mereu lucrarea defini- 
tivă, pînă ce moartea l-a răpit științei românești, căreia își 
închinase întreaga muncă. Dl. Grecu amintind aceste ami- 
nări, conchide că regretatul bizantinolog nu a adus dovada 
necesară, deci cînd autorul prezentului articol cere ca argu- 
mentele lui D. Russo să fie discutate înainte dea se proclama 
autenticitatea Învăţăturilor, aceasta înseamnă că „d.P. P. Pa- 
naitescu în chip cu totul nedrept voiește să inverseze rolu- 
rile“. Cu alte cuvinte, nu sint dovezi împotriva autentici- 
tăţii, dovezi cu care rămîn datori cei ce o combat. Numai 
după aducerea lor am avea a răspunde și a discuta, altcum 
trebuie să ne ținem de afirmaţia copiștilor de manuscrise, 
care afirmă unanim că opera este a lui Neagoe Vodă. Mai 
mult, faptul că D. Russo n-a publicat studiul făgăduit, ar 
fi un indiciu că el a renunțat la părerea exprimată cum că 
autorul Învăţăturilor ar fi un monah învăţat dintr-o mănăs- 
tire românească. 

În rîndurile ce urmează nu urmăresc o punere la punct 
a întregii probleme a autenticităţii Învățăturilor, ci numai 
să discut articolul ultim al profesorului V. Grecu şi aceasta 
nu cu spirit de polemică, ci pentru că socotesc folositoare 
din punct de vedere metodic această discuţie. 

Afirmația că singur răposatul profesor D. Russo „a pus 
la îndoială“ faptul că Neagoe Vodă ar fi autorul Învăţătu- 
rilor, surprinde, căci în lucrări de mare circulație citim ade- 
sea aceeași îndoială. Astfel d. N. Cartojan în Istoria litera- 
turii române vechi, după ce reproduce cele două teze, vorbind 
de părerea lui D. Russo, adaugă: „Argumentele sînt puter- 
nice“, şi conchide că problema poate fi socotită încă deschisă. 
Ba mai mult, d-sa aduce un argument nou împotriva auten- 
ticităţii Învățăturilor.! Dl. G. Pascu spune la rindul său: 
„Învățăturile nu sînt scrise de Neagoe Basarab domnul Mun- 


1 N. Cartojan, Istoria literaturii române vechi, 1, 1940, p. 45—46. 
Acest argument e combătut de V. Grecu în introducerea la ediţia citată 
a Învăţăturilor, p. 17, i 

teniei, ci de un călugăr admirator al lui“ (urmează rezumarea 
argumentelor lui D. Russo).! C.C. Giurescu în Istoria romăâ- 
nilor, scrie: „Părerea lui Russo (asupra autenticităţii Învă- 
țăturilor) întemeiată pe argumente şi dovezi puternice a fost 
adoptată în ultimul timp gi de alți cercetători“.2 Răposatul 
profesor al Universităţii din Cracovia, Ștefan Glixelli, un 
bun cunoscător al problemelor româneşti, într-un articol 
despre capitolul din Învățături închinat regulelor de purtare 
la masă, spune: „Unii învăţaţi cred, luîndu-se după tradiţie, 
că (Învățăturile) sînt opera personală a... lui Neagoe Basa- 
rab. Alţii admit însă o origine călugărească, atribuind textul 
unui călugăr necunoscut, admirator al lui Neagoe Basarab. 
Această părere este bazată pe argumente temeinice, prezentate 
de D. Russo, precum şi pe altele numai făgăduite de d-sa gi 
prin urmare opinia întiia nu este de susținut.“ 

Ba chiar d. Grecu însuși nu era mai de mult așa de cate- 
goric în privinţa autenticităţii Învăţăturilor, vorbind pru- 
dent de „spinoasa chestiune a autenticităţii“t. 

Fireşte că nu numărul mai mare sau mai mic al adezi- 
unilor învățaților cu autoritate pentru o problemă este hotă- 
ritor pentru rezolvarea ei, ci numai argumentele serioase 
intră la socoteală. Am adus citatele de mai sus numai ca să 
se vadă că totuşi există argumente serioase şi luate în serios 
de învăţaţi impotriva paternităţii lui Neagoe Vodă şi aşadar 
cei ce susțin autenticitatea Învățăturilor sînt, orice s-ar 
spune, datori cu un răspuns, sînt debitori, neputindu-se com- 
place în situația comodă de simpli creditori. 

D. Russo, e drept, nu a redactat studiul definitiv pe care-l 
făgăduise, dar adaug, ca unul ce am fost un apropiat al răpo- 


1 G, Pascu, Istoria literaturii române în sec. XVII, laşi, 1922, 
. 78. 
j 2 C.C. Giurescu, Istoria românilor, II/2, ed. IV, p. 583. 

3 St, Glixelli, Regulile de purtare la masă în românește, în Revista 
istorică română, III, p. 328. Cf. interesanta observaţie de la p. 332: 
„Învățăturile despre purtarea la masă sînt numai îndrumări generale, 
vrea să zică morale, de purtare la masă, dar sînt scăpate cu totul regu- 
lile practice despre eleganța de a mînca, pe care le dau textele occi- 
dentale. Textul în chestiune nu arată în mod precis cum să stea Dom- 
nul la masă şi mise pare că nu trebuie să fie luat ca o dovadă că Învă- 
țăturile sînt opera personală a lui Neagoe Basarab și nu opera unui 
călugăr.“ : 

1 V, Grecu, Manuscrisul din „1654“ pretins pierdut al Învăţătu- 
rilor lui Neagoe Basarab, în “Convorbiri literare, 1939, p. 1863. > 

satului bizantinolog, că niciodată nu a renunțat la părerea 
lui, ci numai o excesivă grijă dea publica o lucrare desăvir- 
gită l-a făcut să șovăie în redactarea definitivă a studiului. 
Nu trebuie să confundăm însă două lucruri distincte: D. Ru- 
sso a aminat publicarea studiului de ansamblu în formă 
definitivă, nu însă a argumentelor împotriva autenticităţii 
Învăţăturilor, argumente care sînt publicate în diferite lu- 
crări ale răposatului profesor. 


Întrucît aceste argumente nu se află adunate la un loc 
şi de aceea sînt acum ignorate, cred că e folositor să le amin- 
tesc aci pe scurt pe toate, trimiţind însă pe cititor pentru 
amănunte la textul respectiv din publicaţiile lui D. Russo: 


A În Învățătura intitulată La ieșirea sufletului, Neagoe 
se adresează „coconilor“ (fiilor) lui, la plural, degi la sfîrşitul 
vieţii lui nu-i rămăsese decit un singur fiu: Theodosie vodă.! 

B În aceeași Învăţătură, autorul se adresează fiilor, 
fiicelor, arhiereilor, dregătorilor şi slujitorilor lui, luindu-și 
rămas bun de la ei, dar uită cu totul să amintească pe doamna 
Despina, soția lui, care în realitate i-a supravieţuit lui Nea- 
goe, fapt necunoscut însă falsificatorului.2 

C Una din Învăţături nici nu este adresată lui Teodosie 
vodă, căci autorul spune: „Ascultaţi, bărbaţilor, ascultați și 
voi muierelor“; este deci o predică bisericească.* 

D Neagoe spune, vorba vine, fiului său: „Cind gezi în 
chilia ta, de trei lucruri să te grijești: de rugăciune, de învă- 
ţătură, de rucodelie (lucru manual)“. E limpede că aceste 
sfaturi se potrivesc cu un călugăr, nu unui fiu de domni? 
Și tot presupusul Neagoe spune fiului său: „Dar dacă 
ţi-este voia să aibi avuţii şi moşii și vii, pentru căci nu te 
ai însurat, să-ţi fi luat muiere?“ Unui fiu de domn nu i se 
putea cere celibatul, asceza și traiul în sărăcie, dar pentru 
un călugăr, care a renunțat la această lume, deșartă, lucrul 
este de la sine înțeles. 


1 D. Russo, O nouă ccrte csupra Învăţăturilor lui Pseudo Neagoe 
în volumul Studii și Critice, Bucureşti, 1910, p.6. 

2 Ibidem, 

3 Ibidem, 

1 Idem, Răspuns unui critic nepregătit, în acelaşi volum, p. 17 şi 
urm, 

5 Ibidem, 

F Într-una din Învățături intitulată Pecete a celorlalte 
cuvinte ale lui (Neagoe) autorul se scuză că „sfîrșitul scrierii 
pe care am desfășurat-o trebuie să aibă și o pecetie adăuga- 
tă“. El însă nu are pecetia (sigiliul domnesc), ci numai o 
pecetie morală a autorităţii cuvintelor de folos sufletesc. 
Falsificatorul credea că o operă literară a unui domn trebuie 
să poarte sigiliul domnesc; în realitate numai hrisoavele 
(actele de privilegiu) o purtau. Autorul, neavînd pecetie 
domnească, se scuză cum poate.! Dau cu acest prilej în tradu- 
cerea românească pasajul cel mai caracteristic despre „pece- 
tie“ din versiunea slavă a Învățţăturilor, text care n-a fost 
tradus pină acum: „Deci am socotit că în curînd voi trece 
şi eu din lumea aceasta și pecetia mea se va strica şi de aceea 
nu am atirnat pecetia, iar dacă cuiva îi va fi aceasta cu supă- 
rare sau i se pa părea că e lucru fără credinţă, pentru că n-am 
atirnat pecetia la această scriere, voi să ascultați, să vă arăt 
care e pecetia adevărată, a celor drepţi cu bucurie şi veselie, 
nouă păcătoșilor cu plingere și jale multă şi întristare“.2 

G În Învățătura intitulată: Epistolia lui Neagoe către 
oasele mamei sale Neaga autorul vorbeşte despre transferarea 
oaselor doamnei Neaga la Mănăstirea Curtea de Argeş. În 
realitate, mormîntul doamnei Neaga nu se află la Curtea 
de Argeş (mormintele din această biserică s-au păstrat in- 
tacte); numai falsificatorul care-și închipuie că domnitorul 
trebuie să fie îngropat alături toți membrii familiei, face 
această presupunere greșită. 

H În aceeași Învățătură, doamna Despina este iarăși 
omisă din înșirarea membrilor familiei lui Neagoe. 

I Învățătura aceasta, precum și altele, cele mai multe 
din scrierea atribuită lui Neagoe vodă, constituie în mare 
parte un mozaic de pasaje extrase din diferite manuscrise 
slave bisericeşti. Un domn în starea culturală din secolul 
al XVI-lea nu era un erudit în limba slavonă şi în lucrări 
teologice. Dimpotrivă un cleric, care-şi petrece viaţa copiind 
manuscrise şi ştie pe dinafară pasajele, ca să le poată ageza 


1 D, Russo, Critica textelor și tehnica edițiilor, reeditat in volumul 
Studii istorice greco-române, Il, p. 574, nota 1. 

2P.A. Lavrov, Slova nakazatelnja voevody valasskago Ioanna 
Negoia k synu Theodosiiu, St. Petersburg, 1904, p. 6. 

3 D, Russo, Studii istorice greco-române. 1, p. 212. 

4 Ibidem, p, 213—214. 

la locul cuvenit în mozaic, e singurul indicat pentru o ase- 
menea lucrare, 

Iată pe scurt argumentele, în număr de nouă, pe care le-a 
dat la iveală D. Russo împotriva autenticităţii Învăţăturilor 
atribuite lui Neagoe Basarab. Desigur, argumentele se pot 
discuta , trebuiesc discutate. La aceste argumente, n-a răspuns 
pînă acum nimeni, nimic. 

Dacă d. Grecu vrea să menţină tradiţia, este dator cu 
un răspuns și a cere acest răspuns nu înseamnă a inversa 
rolurile, 

DI. Grecu, ce e drept dă un răspuns de ordin general, 
fără însă a discuta unul cîte unul argumentele lui D. Russo: 
„Aceste dovezi pentru o eventuală neautenticitate sînt insu- 
ficiente... căci ele se micşorează şi dispar mereu, cu cit te 
duci mai mult la manuscrise“? „În felul cum ni s-au tran- 
scris diferitele versiuni, cred că nu greșim dacă vom spune 
că opera literară a învățatului domn a fost mult interpolată 
în cursul vremilor gi că aceste interpolaţiuni pricinuitoare 
de contraziceri sînt de vină de s-a pus chestiunea în dezbatere 
dacă Neagoe este autorul acestor învățături sau altul.“ Cu 
alte cuvinte, Învățăturile, sau pasajele din Învăţături despre 
care vorbește D. Russo în cele nouă argumente amintite mai 
sus, ar fi interpolate; dacă eliminăm toate aceste pasaje 
care sînt neautentice, rămîne partea autentică a Învăţătu- 
rilor. Această operaţie chirurgicală s-ar putea admite în 
urma publicării unei ediţii critice, pe care n-o avem încă, 
ediţie ce ar dovedi eventual că pasajele sau Învățăturile 
incriminate lipsesc din versiunile sau manuscrisele cele mai 
demne de încredere, care dau lectura cea mai autentică. 
Firește că o ediţie critică a textului românesc al Învăţăturilor 
este de dorit (versiunile grecești și slave au fost publicate 
de V. Grecu și de Lavrov), o așteptăm cu toţii. Dar de pe 
acum se poate spune că nădejdea ce şi-o pun în această ediție 
sprijinitorii autenticităţii Învățăturilor nu se va împlini. 

n adevăr, manuscrisele românești cunoscute sint, cele mai 
vechi, de la începutul veacului al XVIII-lea (Ms. din Blaj 


1 Iden, Studii istorice greco-române, I, p, 226, nota, 

2 V, Grecu, Și totuși Învățăturile lui Neagoe voevod, în Convorbiri 
literare, aprilie, 1944, p. 480. 

3 V, Grecu, Manuscrisul „din 1654", în Convorbiri literare, 1939, 
p. 1863. 

din vremea lui Ştefan Cantacuzino, 1714—1716, fac abstrac- 
ţie de ms. 464 al Academiei Române din 1682, care cuprinde 
o singură învăţătură). Rămin tot ca temelie a cercetărilor 
manuscrisul slav de la Sofia și cel grecesc de la Mănăstirea 
Dionisiu de la Muntele Athos, care au fost ambele publicate. 
Aceste două versiuni, cît și cele mai bune manuscrise româ- 
neşti cuprind pasajele și învăţăturile din care răposatul 
Russo a extras dovezile de mai sus, aşa că după regulile cri- 
tice nu le putem socoti ca interpolaţii. Dovezile de neauten- 
ticitate nu „dispar mereu“. 

Iată citeva ex2mple: Învățătura intitulată: Epistolia lui 
Neagoe către o1sele mamei sale Neaga, ss găseşte atit în versiu- 
nsa grecească, publicată de V. Grecu (la p. 40—53), cit gi 
în ca slavonă publicată de Lavrov (un fragment la p. 34). 
Tot astfel, sa află în versiunoa grecaască şi învățătura despre 
„pacatia“ (p. 194—221), gi nu lipsește nici cea slavonă (p. 
6—19)2, as>menaa și cuvintul „la ieşirea sufletului“ (versiu- 
n3a grecească, p. 221—235, cea slavonă la p.57—583, precum 
sînt cuprinse şi în cele mai bune manuscrise românești, 

Sə poate afirma hotărît că un presupus manuscris al Învă- 
țăturilor lui Pssudo Nsagoa, din care să lipsească tocmai 
părţile socotite de D. Russo ca dovezi de nzautenticitate nu 
există.4 A scoate un argument în favoarea autenticităţii din 
existenţa presupusă a unui assmenaa manuscris este inutil. 
Poate că pe baza criticii interne ar putea cineva încerca să 
d >vedaască drept interpolaţii pasajele amintite, deși se află 
în toate versiunile, dar se ştie că rezultatele criticii interne 
sint întotdsauna mai supuse îndoielii decit cele ce reies din 
comparația și stsma manuscriselor. De altfel nici pe această 


1 Pentru care vezi mai sus argumentele sub literele G.H. Titlul 
la Lavrov, op. c't.: „Aceasta este solia lui Jo. Neagoe voevod către 
moaştele mamei sale Neaga și ale fiilor săi, Petru şi loan şi fiicei sale 
Anghelina, cuvint de umilință“. 

2 Vezi argumentul sub litera F. 

s Vezi argumentele sub literele A și B. Cf. şi St. Romansky, 
Mahnreden des walachischen Wojwoden Negoe Basarab an seinem Sohn 
Theodosios, în Jahresberichte des Instituts f. rumänische Sprache, XIII, 
p. 144. 

4 St. Romansky, care a comparat versiunea slavă cu cea româ- 
nească, scrie: „Es ist mit Sicherheit zu sagen, das die Redaktion des sla- 
vischen Textes dieselben Artikel enthält, die in der volistandigsten (rumă- 
nischen) Redaktion enthalten sind“ (op. cit., p. 147). 

cale a criticii interne nu s-a făcut pînă acum nici o încercare 
valabilă. 

Fireşte că ultimul cuvînt asupra problemei Învăţăturilor 
nu a fost încă spus. Pină acum au fost analizate în special 
Învățăturile pe care le-am putea numi de pură literatură 
bisericească, despre care nu rămîne îndoială că sint compi- 
late după diferite lucrări slavone (de origine bizantină). 
Rămiîn însă învăţăturile cele mai importante din punct de 
vedere istoric, cele despre purtarea războiului, primirea şi 
trimiterea solilor, despre purtarea la masă, despre judecată 
şi tratarea dregătorilor domnești. Numai aci poate cineva 
surprinde deosebirea între cunoștințele unui domn și acelea 
ale unui călugăr. Nu este intenţia mea să dezvolt acum aceas- 
tă problemă, o voi face cu alt prilej, dar socot că pot enunţa 
de pe acum rezultatul la care am ajuns, cu atit mai mult 
cu cit d. Grecu îmi cere cu rivnă științifică să nu păstrez 
„în săltar“ argumentele mele. Cine cunoaște organizarea 
procedurii judiciare, protocolul de primire şi de trimitere a 
solilor, ca și tactica de luptă din ţările române în secolul 
al XVI-lea, vede destul de uşor că autorul Învățăturilor 
este strein de aceste lucruri. Are foarte puţine cunoştinţe 
tehnice, am zice de specialitate; nu este un domn al ţării, 
ci un om depărtat prin situaţia sa de viaţa curții și a oastei, 
lipsit de cunoştinţe esenţiale, care face greșeli, înlocuind 
adesea faptele cu imaginaţia. 

Mă deosebesc însă de părerea lui D, Russo în privinţa 
epocii redactării, care nu poate fi secolul al XVII-lea, ci a 
doua jumătate a celui precedent, adică într-o vreme mult 
mai apropiată de domnia lui Neagoe Basarab, cînd faima 
sa era încă vie. Manuscrisul slav, sau mai bine zis fragmen- 
tele de manuscrise ale Învățăturilor din Biblioteca Naţională 
din Sofia sînt totuşi, pe cît se poate judeca după criterii 
paleografice, din veacul al XVI-lea! 


1 B. 'Țonev, Onuc na pyxonucume u cmaponevamnume xrueu 
na napoOnama Gunuomexa e Cofuu, I, Sofia, 1910, p. 260—261 
(ms. nr, 313) și II, 1923, p. 410, ms. 748. Cele două manuscrise 
sint de provenienţă deosebită. Un facsimil al unei pagini la Lav- 
rov, op, cit., planga din anexă. După descrierea lui Țonev manu- 
scrisul nr. 313 are o filigrană reprezentînd o pălărie de cardinal, 
ceea ce nu ne poate ajuta pentru datarea manuscrisului, căci fili- 
grana în chestiune e o marcă de fabrică italienească, ce apare 
in secolul al XIV-lea şi continuă să fie folosită maimulte veacuri 


16i 

Nădăjduiesc că în vremuri mai prielnice voi putea publi- 
ca cercetările mele gi în acest chip voi putea împlini opera 
neterminată a răposatului meu profesor. 

De altfel nu înţeleg ce are a face această chestiune cu 
sentimentele de bun român, problemă pe care o ridică d. 
Grecu la sfîrsitul articolului d-sale. Tot o operă românească 
rămîn Învățăturile, dacă au fost scrise de Neagoe sau de un 
călugăr muntean de la Mănăstirea Argeș, un teolog cărturar, 
admirator al domnului ctitor. Dacă aluzia se îndreaptă împo- 
triva răposatului prof. Russo, trebuie să spun că deşi de 
origine greacă, a adus învățămîntului și ştiinţei româneşti 
înalte servicii,închinîndu-le întreaga lui viaţă; a scris o 
frumoasă limbă românească, ce poate servi de model multor 
învăţaţi români, ce scriu adesea fără multă grijă. 


19 44 


de-a rîndul. (M. Briquet, Les filigranes, Paris, 1907, I, p. 222 şi urm.) 
Părerea noastră asupra autenticităţii și a datei Învățăturilor lui Pseudo- 
Neagoe a fost expusă încă din 1929: P.P. Panaitescu, La litterature 
slavo-roumaine et son importance pour l'histoire des littératures slaves, 
în Sbornik Praci I. Sjezdu slovanskych filologu v. Praze 1929, Praha, 
1932, p. 244—215 (şi extras aparte). 

ÎNVĂŢĂTURILE LUI NEAGOE BASARAB. 
PROBLEMA AUTENTICITĂȚII 


INTRODUCERE 


Învățăturile lui Neagoe Basarab către fiul său Theodosie, 
o carte slavonă scrisă în Țara Românească, tălmăcită încă 
din veacul al XVII-lea în româneşte, într-o limbă aleasă, 
limba limpede şi strinsă, cu ritmul ei special, care astăzi s-a 
pierdut, a trezit din vreme asupră-i atenția istoricilor şi 
literaţilor moderni. Încă din 1843 Ioan Eclisiarhul a tipă- 
rit-o în Bucureşti,: socotind-o drept o carte bisericească din 
pricina comorilor de pilde şi sfaturi evlavioase ce cuprinde. 
Dar acest prim editor şi-a îngăduit, cum spune și în titlu, 
să îndrepteze, schimbiînd adesea textul cel vechi, după cum 
i se părea lui mai potrivit. Curînd, istoricii începură să folo- 
sească Învățăturile ca un izvor pentru istoria noastră, din 
pricina cuprinsului politic al unor capitole cum sînt cele 
despre purtarea războiului, trimiterea şi primirea soliilor, 
ospeţele domneşti, judecăţi. Cel dintii, Nicolae Bălcescu, 
în Puterea armată în Țara Românească, apărută la Iaşi în 
1844, a scos din Învățăturile lui Neagoe unele ştiri ca să 
împlinească informaţia necesară cărții lui. După aceea, 
B.P. Hasdeu a publicat şiel părți din Invățături în colec- 
țiile lui de izvoare ale istoriei românilor.2 La 1895 apărea 
toată partea a doua a Învățăturilor în Uricariul, vol. XXIV, 


1 Învățăturile bunului și credinciosului domn al Țării Românești, 
Neagoe Basarab, către fiul său Teodosie voevod, indreptate de sfinţia sa 
părintele Ioan, eclisiarhul curţii, Bucureşti, 1843, 

2 B.P, Hasdeu, Archiva istorică a României, 1-2, 1865, p. 111—122 
şi Buletinul Instrucţiei publice, 1865, august, p. 76—80. 

a! lui Theodor Codrescu (publicaţie postumă, Codrescu mu- 
rise în 1894).1 

În genere, problema autenticităţii Învăţăturilor atribuite 
lui Neagoe Basarab este socotită ca pornind de la cercetările 
lui D. Russo, dar nici savantul bizantinolog, nici ceilalţi 
cercetători care s-au ocupat cu chestiunea aceasta, n-au ob- 
servat că Th. Codrescu a fost în realitate cel dintii care şi-a 
arătat îndoiala <asupra > paternităţii lui Neagoe Vodă 
şi a emis părerea, susținută mai tirziu de D. Russo, că auto- 
rul Învățăturilor ar fi un călugăr: „Nu s-ar putea bănui aici 
mîna unui scriitor posterior, care putind fabrica un discurs 
funebru ţinut la moartea lui Ștefan cel Mare, a putut să fău- 
rească şi niște Învăţături pentru Neagoe către fiul său Teo- 
dosie? Frazeologia cea lungă bisericească, cunoştinţa per- 
fectă a Scripturilor, stilul cel teologic şi creștin ne aratăcă 
autorul mai degrabă parea fi fost un purtător de mitră decît, 
de coroană. Zicem aczasta cu atit mai mult, cu cît originalul, 
fost al lui Ștefan Cantacuzino, s-a găsit la Antohi Sion din 
Moldova, el care poseda și textul Discursului funebru a lui 
Ştefan cel Mare. Cunoaştem azi textul cronicarului Macarie, 
vlădica de Roman. Frazeologia cronicarului moldovean, 
luată după cronicarul grec Manassie, ne arată că acest mod 
de a compune după Scriptură era specialitatea călugărilor 
şi a vlădicilor.“2 

Dar cînd vremea cercetărilor critice în istoria noastră a 
început, răposatul profesor D. Russo a pus în chip științific 
problema autenticităţii.? D. Russo și-a arătat în chip cate- 
goric părerea că Învățăturile nu sînt opera lui Neagoe vodă, 
ci a unui călugăr erudit din veacul al XVII-lea, admirator 
al ctitorului de la Argeș. Autorul călugăr a scris această 
lucrare pe temeiul unor scrieri religioase bizantine (în tra- 
ducere slavonă), folosite în chip masiv și a atribuit apoi 
scrierea sa lui Neagoe vodă. Învăţatul profesor de la Univer- 


1 încă din 1841, Mihai Kogălniceanu amintea în Arhiva Romă- 
nească, I, p. 92 de „manuscrisul foarte interesant: Sfătuirea lui Neagu 
vodă către fiul său. Este greu de crezut că această compunere să fie 
tocmai din vremea bunului voevod, dar oare să nu fie o prelucrare 
pi E, după zisele lui Radu Grecianu, Neagu vodă au făcut-o în 
viaţa sa?“ 

Theodor Codrescu, Uricariul, XXIV, p. 213. 

3 Întii în scrierea Studii bizantino-române, Bucureşti, 1907, apoi 
în alte scrieri, care vor fi citate în cursul prezentei cercetări. 

sitatea din București, degi a dat la iveală citeva din argu- 
mentele sale în diferite scrieri, totuși n-a avut răgazul să 
publice înainte de sfîrşitul vieţii sale studiul critic complet 
asupra acestei probleme. 

După descoperirea textului slavon al Învăţăturilor, la 
Sofia!, şi a celui grecesc la Muntele Athos, la Mănăstirea 
Dionisiu?, problema Învăţăturilor a devenit, ca să zicem 
aşa, internațională. Despre ea au scris învățați bulgari gi 
ruși? şi, fireşte, mulţi români. Totuși, chestiunea autentici- 
tăţii pusă de D. Russo n-a fost cercetată pînă acum într-un 
studiu complet și de aceea ne propunem în rîndurile urmă- 
toare să împlinim această lacună. De rezolvarea ei atirnă 
putinţa de a înţelege o serie de fapte privitoare la istoria 
noastră şi la vechea noastră literatură. Dacă Învățăturile 
sint autentice, ele alcătuiesc un izvor istoric pentru începu- 
tul veacului al XVI-lea românesc. Nu numai știrile despre 
armată, judecată, ospeţe, dregători și soli se integrează între 
cunoştinţele ce trebuiesc ținute în seamă pentru istoria aces- 
tei epoci, dar și întreaga atmosferă mistică ascetică a lucrării 
trebuie considerată ca doctrina domniei româneşti. Am 
avea dreptul să spunem că aşa înţelegea un domn român 
exerciţiul puterii, adică întocmai ca un ascet pe tron care 
socoate domnia o povară, o încercare dată de Dumnezeu, o 
ispită ce trebuie suportată. Dimpotrivă, dacă Învățăturile 
nu sînt autentice, ele nu mai pot fi recomandate istoricilor 
ca izvor de informație pentru instituţiile veacului al XVI- 
lea, iar alături de doctrina monahală a domniei, ce reiese 


1 Publicat de P.A. Lavrov, Caoea naxaaameabnua Boeao9w Bana- 
wckoeo Hoanna N'Bzoa, St. Petersburg, 1904. 

3 Publicat de V, Grecu, Învățăturile lui Neagoe Basarab, versiunea 
grecească, Acad. Rom., Studii şi cercetări, 1942. 

3 St. Romansky, Mahnreden des mwalachischen wojwoden Ne&goe 
Basarab an seinem Sokn Theodosius, în Jahresbericht des Instituts f. rum, 
Sprache, XIII (G. Weigand), Leipzig, 1908, P. Syrku, K eonpocy o 
noĝaunnure noysenuu eanawckozo eocnodapa Hoanna Naeoe, în Haeec- 
musa omâ. pycexozo aaa Ara. Hays, V, 1900, p. 1284—1307; A.I. 
Jațimirskij, Basrawcru Maps Aepenuu ueao noysenusa, ibidem, X ,1905, 
p. 339—374. Înainte de publicarea textului slav al Învășăturilor, 
P.A. Lavrov încă din 1896 a prezentat un studiu preliminar: Caoea 
Hnaxaaamenbnie Boeaoâw Banauvcxoz2o Nazoe cany ceoemy Beodocuro (Cu- 
vinte de învăţătură ale voevodului Valahiei Neagoe către fiul său 
Theodosie), în Ymenue e o6uecmee ucmopuu u Opeanocmu Poccuuckuz 
1896, IV, 12 p., cu extrase după manuscrisul din Sofia. 

din șirurile de umilinţă și lepădare de sine ale acestei scrieri, 
istoricul trebuie să reclădească adevărata înfățișare a unui 
domn român, a lui Neagoe Basarab îndeosebi. 


Pentru istoria literaturii române luată în sens larg, cu- 
prinzind adică şi scrierile din perioada slavonă datorite 
românilor, un punct de sprijin cronologic, așezat cu această 
scriere, îşi are însemnătatea. O asemenea scriere, care învie 
literatura bizantină ascetică din primele veacuri ale crești- 
nismului răsăritean, cu toată bogăţia de imagini, o lucrare 
erudită, dar compusă după un anume plan nou, cu unele 
elemente noi, de către un autor în același timp învăţat gi 
talentat, nu face parte din nici un curent literar la noi. Nu 
avem deci elemente de comparaţie în acest gen, este în lite- 
ratura noastră o scriere izolată și tocmai de aceea problema 
autenticităţii este aşa de grea.Dacă scrierea este de la înce- 
putul veacului al XVI-lea, putem trage concluzia că după 
aceea, pînă la primele scrieri în românește, a urmat o lungă 
vreme de decădere, incapabilă să mai dea asemenea scrieri. 
Dacă, dimpotrivă, o putem așeza către sfirșitul perioadei 
slavone, în preajma înfloririi literaturii române, atunci 
putem socoti Învățăturile ca floarea rară,! cu care se încheie 
şi care rezumă epoca medievală-slavonă, după care urmează 
imediat vremurile noi. 


NEAGOE BASARAB, CULTURA ŞI CARACTERUL SĂU 


Izvoarele contemporane, în special corespondența diplo- 
matică a lui Neagoe Basarab, ne îngăduie să ne facem o idee 
destul de limpede despre cultura și firea acestui domnitor 
muntean de la începutul veacului al XVI-lea. Ultimele cer- 
cetări au dovedit în chip neîndoielnic că el făcea parte din 
bogata și puternica familie a Craioveştilor, proprietarii tfr- 
gului Craiova, mai tîrziu reședința banilor Olteniei. Neagoe 
de la Craiova fusese un boier bogat la mijlocul veacului al 
XV-lea, dar slava neamului o ridicaseră feciorii lui, Barbu 


1 Istoriculrus A. Yaţimirsky, care crede în autenticitatea Învăță- 
turilor, are cuvinte entuziaste despre autorul lor: „Preaales stilist, 
adînc cug=tător, drept stăpînitor şi cuminte moralist, domnul scriitor 
se dovedeşte, înainte de toate, un om înţelept“. loc. cit., p. 339. 

banul, Pirvu vornicul, Radu, Preda și Danciul. Mari seniori 
feudali, ei ridicaseră și răsturnaseră pe rînd pe mai mulţi 
domni ai Țării Românești și obținuseră pentru familia lor 
reînființarea vechiului banat al Severinului, cu sediul însă 
la moșia lor de la Craiova pe Jiu, ridicată la rangul de tirg. 
Stăpini pe o oaste locală olteană, ei se socoteau egali cu dom- 
nii scoboritori din vechea dinastie a lui Mircea şi a lui Dan 
vodă; oameni bogați şi evlavioşi, ei întemeiaseră la 1488 
Mănăstirea Bistriţa în Vilcea, trimiteau daruri locaşurilor 
ortodoxe de la Sf. Munte şi ocupau funcţii importante şi la 
curtea din Tîrgovişte. Mihnea, zis cel Rău (1508—1510), 
numit așa de tradiţia Craioveştilor, îi prigonise cumplit și-i 
alungase din ţară, dar în această luptă cu marii feudali ol- 
teni, domnul este în cele din urmă învins și înlocuit cu Vlad 
cel Tinăr, fratele mai mic al lui Radu cel Mare (1510). Cînd 
însă şi acesta pleacă urechea la glasul boierilor dușmani ai 
Craioveştilor, ei fac apel la turci, cu ajutorul cărora răstoarnă 
şi ucid pe domnul ţării, simplu instrument în mîinile lor. 
Dar boierii olteni se săturaseră să ridice mereu domni din 
vechea viţă, care tot împotriva lor se ridicau, pesemne pen- 
tru că se simțeau de la o vreme prea strimtoraţi de tutela 
exercitată de frații de la Craiova. Ei hotăriră atunci să puie 
în practică un plan îndrăzneţ, să ridice în scaun pe unul 
dintre ai lor și astfel la începutul anului 1512 a fost impus 
domn, din mila Craioveştilor şia oștilor turceşti pătrunse 
în țară, Neagoe, fiul lui Pirvu vornicul Craiovescu. Că Nea- 
goe era fiul lui Pirvu şi nicidecum un membru al dinastiei 
domnitoare, o spun toate izvoarele istorice contemporane, 
între care şi cronica ţării: „Neagoe vătaful de vinători, carele 
era nepot banului Barbului Craiovescul, feciorul Pirvului, 
iar aga îl numia că este fecior de domn“... „Acest Neagoe 
vodă au fost fecior Pirvului vornicului, nepot de frate banu- 
lui Barbu Craiovescu“!. „Apoi Pirvuleștii... au ridicat domn 
dintr-inşii pre Negoiţ voevod şi i-au pus numele Basarab.“2 





1 Constantin Căpitanul Filipescu (în realitate Radu Popescu), 
Cronica, ed. N. Iorga, p. 33 şi 3%. Cf. și cronica lui Ludescu, care 
numeşte pe Neagoe, „un fecior de boiariu“ (ed. Bălcescu, p. 238). Preda 
Craiovescu, fiul lui Pirvu, e arătat de cronici ca fratele lui Neagoe 
vodă (Const. Filipescu, op. cit., p. 42). 

. 2M. Gaster, Fragmente dintr-o cronică a Țării Românești, Revista 
Istorică Română, VII, 1937, p. 159. 

Neagoe vodă este primul domn al Ţării Românești ales 
dintre boieri în locul descendenților vechii dinastii. Pentru 
a păstra aparențele, el şi-a zis în actele sale fiul lui Basarab- 
voevod (cel Tinăr 1476—1482). Dar nimeni nu uitase că boie- 
rii în vremea lui Vlad vodă juraseră domnului că Neagoe 
este cu adevărat „fiul nostru şi este şi el ca și ceilalți boieri 
ai Țării Româneşti“.1 Nici chiar Viaţa lui Nifon Patriarhul, 
care face apologia lui Neagoe vodă, nu-l numește fecior dom- 
nesc, ci „un cucon de boiar“ şi într-un pasaj recunoaşte for- 
mal că domnul era fiul lui Pirvul vornicul?, iar italianul Bo- 
cignolli îl cunoscuse personal ca boier privat (che io essendo 
in Valachia, conobbi gentiluomo privato)’, ceea ce n-ar fi 
putut să fie un fiu de domn sub un voievod rival și bănuitor. 
Tot pentru a acoperi uzurparea fără drept, Neagoe ca domn 
şi-a schimbat numele și s-a numit Basarab. Observăm că 
nu trebuie să ne îngelăm: numele domnului nu este Neagoe 
ca pronume şi Basarab ca nume de familie, ci Neagoe boierul, 
transformat în Basarab ca domn, căci şi acesta din urmă era 
un nume de botez pe atunci. Numai după el s-au numit Cra- 
ioveștii Basarabi, deși n-aveau legături de sînge cu vechii 
domnitori. 

Aşadar, Neagoe fusese un boier oltean. Care putea fi cul- 
tura unui asemenea boier la trecerea dintre veacul al XV-lea 
şi al XVI-lea? Cultura slavonă era concentrată mai ales la 
curte şi la mănăstiri; ridicarea boierimii în locul vechii 
dinastii a fost tocmai cauza căderii limbii slavone în țările 
române. Se poate însă ca Neagoe să fi ştiut slavonește ; căsă- 
torit cu o doamnă sirboaică, fiu al unuia din ctitorii de la 
Bistriţa, centru de cultură slavonă, el trebuie să fi cunoscut 
poate acea limbă. În orice caz, Neagoe Basarab ştia grecește. 
După cum spune Viaţa Sf. Nifon, Neagoe era „fiul sufletesc“ 
al patriarhului, „a cărui învățătură şi hrană sufletească 


1 Gavril Protul, Viaţa lui Nifon patriarhul, ed. Tit Simedrea, p. 11 
şi versiunea greacă, ed. V, Grecu, p. 133—134. 

3 Ibiden, cf. și p. 17 numeşte pe Neagoe „puiul leului“, iar „leul 
cel mare“ este Pirvul. 

3 Del Chiaro, Istoria delle moderne rivoluzioni della Valachia, ed. 
N. Iorga, p. 145, 

+ P.P, Panaitescu, Începuturile literaturii în limba română, Revista 
Fundațiilor regale, sept. 1943, p. 601—625. 

dorea întotdeauna s-o primească“. El era socotitoriul lui 
Nifon, adică un fel de secretar al lui şi în convorbirile sale cu 
patriarhul, Neagoe îl socotește ca un părinte.! Nifon era 
grec din Peloponez, familia tatălui său era dalmatină, dar 
grecizată gi cultura lui era atonită, ca mitropolit de Salonic 
şi apoi ca patriarh de Constantinopol nu putea fi decit pur 
grecească. Învățătura dată lui Neagoe era deci desigur gre- 
cească.2 

De altfel Neagoe, care călătorise şi la Constantinopol, s-a 
înconjurat, spre deosebire de predecesorul său, Radu cel 
Mare, de clerici greci. Pe cînd sfetnicii bisericeşti ai lui Radu 
erau — afară de grecul Nifon — Macarie, tipograful din 
Muntenegru şi Maxim fostul despot al sîrbilor, la curtea lui 
Neagoe puteau fi întilniţi: Gavril Protul de la Athos, Teolipt 
patriarhul Constantinopolului, mitropoliţii greci de la Ser- 
res, Sofia și Midia etc. Ajutoarele date de el mănăstirilor 
grecești din Orient, de unde ar fi putut eventual aduce și 
manuscrise de cărți bisericeşti, sînt încă o dovadă a încli- 
nării lui Neagoe vodă către cultura grecească. La curtea lui 
erau şi numeroşi greci în slujba lui, nu numai clerici, de 
pildă Antonio Policalas, solul trimis de Neagoe la Roma. 
Poetul grec Maximos Trivalis a compus în timpul domniei 
lui Neagoe o epigramă în stil homeric în greaca veche, în 
care îl numeşte pe domnul Ţării Românești, divinul, epitet 
dat de Homer lui Nestor şi „marele conducător al războinicilor 
Misiei“. Patriarhul Nifon intervine la „marele rege“ ca Nea- 
goe să fie așezat în „divinele palate ale Olimpului“. În această 
poezie cu reminiscențe clasice, elementul creştin lipsește 


1 Gavril Protul, op. cit., ed. Tit Simedrea, p. 16 şi ed. Grecu, 
p. 93. Nifon fusese făcut patriarh cu sprijinul Marei, văduva sultanu- 
lui Murad II. Mara era mătuşa mare a Despinei, soţia lui Neagoe; 
Cf. C. Jirecek, Geschichte der Serben, II, p. 246. Pentru origina Despi- 
nei, cf. I.C, Filitti, Despina princesse de Valachie, Revista /storică. 
Română, I, 193, p. 241—250 şi Marcel Romanescu, Neamurile lui 
Neagoe vodă, Craiova, 1940. 

? Xenopol, Istoria românilor, ed. III-a, vol. VI, p. 213: „Este mai 
mult decît probabil că Neagoe cunoştea această limbă (greacă) deoarece 
el fusese socotitorul patriarhului Nifon la venirea acestuia în Muntenia 
în timpul lui Radu IV, însușire pe care n-ar fi putut-o îmbrăca pe lingă 
un patriarh grec, dacă n-ar fi ştiut grecește de mai înainte.“ 

3 Gavril Protul, Viaţa lui Nifon, ed. Tit Simedrea, p. 29. 

t Hurmuzaki, Documente, II-3, p. 308—309. 

cu desăvirşire.l Neagoe nu putea însă să aibă cultura unui 
fiu de domn crescut la curtea domnească în vederea domniei. 
Cunoştea ca boier în chip practic limba grecească şi poate 
cea slavonă ; dar nu a avut o creștere domnească, adică deose- 
bită şi superioară de aceea a celorlalți boieri. Ca boier a fost, 
întii vătat de vînători,2 o funcţie cu caracter semimilitar, 
vînătorii, cum arată numele lor, erau însărcinaţi cu vinarea 
fiarelor şi animalelor necesare pentru rezervele de carne ale 
curții şi oștirii. Această funcţiearată că Neagoe era preocupat 
mai ales de lupte și de fapte practice, decit de cultură. Mai 
tirziu, sub Vlad vodă cel Tinăr, e numit comis, adică demni- 
tarul care se ocupă cu caii de călărie și de bătaie ai curţii 
domnești.? Ne-am fi așteptat pentru un boier învăţat mai 
degrabă la cariera de grămătic, și de logotăt, prin care au 
trecut aproape toţi boierii scriitori din veacul următor: 
Miron Costin (logofăt), Udrişte Năsturel (al doilea logofăt), 
Nicolae Milescu (grămătic), Nicolae Costin (logofăt), Radu 
Grecianu (logofăt), Eustratie (al treilea logofăt). Nu este 
cazul însă cu Neagoe, care era considerat pe vremea lui mai 
ales ca un bun militar. În adevăr, în lupta dintre Craioveşti 
şi Mihnea vodă, dintre toţi boierii, el este ales să conducă 
oastea care venea cu Vlad vodă; Neagoe comandă una din 
cele trei cete ale oștirii boierilor, el cîştigă lupta de la Cot- 
meana ,nimicind oastea lui Mircea, fiul domnului. Neagoe 
avea oarecare experienţă din țări străine, fusese la Constan- 
tinopol, precum şi în Ardeal, unde avea și moşii, căci sibi- 
enilor le scrie: „Din cîte locuri am străbătut în Ungaria, iar 
un turn mai frumos ca al vostru n-am văzut “f. Dacă fusese 
în Ardeal ca sol sau ca pribeag, nu știm, se frecase oarecum 
de lumea apuseană. Așa seexplică şi o ciudată inițiativă a 
lui în timpul domniei: trimite la 1519 în numele său șial fiului 


1 N. Popescu, Nifon IT patriarhul Constantinopolului, Acad, Rom., 
Sec. ist. Memorii, seria II, XXXVI, 1917, p. 791. 

1 Gavril Protul, Piaţa lui Nifon, ed. Tit Simedrea, p. II. 

3 Nu cred că N:agoe postelnicul (stratornicul) din anii 1492—1508 
este același Neagoe Basarab. În această epocă era el vătai de vinători. 

4 Gavril Protul, op. cit., p. 17. Scurta biografie a lui Neagoe de 
N. Iorga în Introdurerea la ediţia Învăţăturilor (Văleni, 1910) este gre- 
şită: Neagoe n-a luat domnia împotriva lui Mihnea, ci la răsturnarea 
acestuia a urmat Vlad cel Tinăr. 

5 Veress, Acta et epistolae, IV,p.112—113. 

* Hurmuzaki, Documente, XV—I, p. 287. 

său Theodosie, cît și al supușilor săi, papii şibisericii romane 
cererea să fie legat de ea prin alianță perpetuă pentru lupta cu 
turcii. E vorba de papa Leon X, marele protector al Renas- 
terii, patronul lui Michelangelo și Rafael, la curtea căruia 
se înfățişă solul grec trimis din Ţara Românească. Domnul 
oblăduitor al bisericii ortodoxe era deci în legături foarte 
intime cu papistaşii. 

Aceasta e tot ce putem spune despre cultura lui Neagoe 
din scumpătatea izvoarelor: avea o cultură de boier, nu de 
curte domnească, mai mult militar decit cărturar, cu unele 
legături greceşti și apusene. 

Ridicat în scaun cu ajutorul armat al turcilor?, domnia 
lui a însemnat, cum am spus, o uzurpare în dauna vechii 
dinastii. Trebuia să recurgă la o genealogie falsă, o nedeli- 
cateţă faţă de amintirea părinţilor săi, ca să poată îi recunos- 
cut ca stăpîn de către ţară și de către boieri. Vlad vodă cel 
Tinăr, fratele lui Radu cel Mare a fost decapitat de pașa 
care adusese în scaun pe Neagoe, crimă care a căzut pe con- 
ştiinţa acestuia ca o pată, pe care zadarnic încerca s-o spele 
cu rugăciuni și jertfe. Acest fapt deosebit de interesant pentru 
caracterizarea fiinţei sufleteşti a lui Neagoe Basarab, mus- 
trarea de conştiinţă pentru o crimă, este trecută în cronica 
veche a ţării: „După aceaia, Basarab vodă tare s-au căit 
de moartea lui Vlăduţ Vodă, ce au chemat patriergi, vlădici, 
episcupi, egumeni, preoţi, călugări, diaconi și i-au strîns 
toţi în cetatea den Tirgoviște de au făcut sfint mir cu multe 
rugăciuni şi slujbe, Dumnezeu ştie, la Sfînta Mitropolie, 
care iaste făcută de dînsul. După aceaia Băsărab vodă au 
început a face milostenie mare pre la mulți oameni, făcut-au 
şi besearici şi mănăstiri, multe şi aicea în ţară și printr-alte 
ţări şi alte multe bunătăţi au făcut în lume.“ Iar o altă va- 
riantă a aceleiași cronici spune: „Basarabă vodă, căindu-se 
de moartea lui Vlăduţ, au chemat patriarhi, arhiepiscopi,. 
episcopi și tirgoveţi, ca prin gătirea Sfintului Mir să îmblin- 


1 Hurmuzaki, Documente, II-3, p. 308—309. 

2 Hurmuzaki, Documente, XV-1, p. 218, raport din Buda din 
14 februarie 1512. 

3 N. Iorga, Cronicile muntene, Acad. Rom., sec. ist., XXI, 1899,. 
p. 309—310. Textul primitiv al cronicii, care a fost înlocuit mai tirziu 
cu Viaţa lui Nifon. 

zească minia lui Dumnezeu“.! Așadar, după părerea croni- 
carului, întreaga operă evlavioasă a lui Neagoe pornește 
numai din mustrarea de conştiinţă pentru crima care pătase 
urcarea sa în scaun. De altfel, Neagoe fusese amestecat, 
măcar indirect, şi în uciderea altui domn, a lui Mihnea cel 
Rău. După ce Neagoe în fruntea oştii de boieri îl răzbise 
şi-l alungase din ţară, Mihnea încercase a doua oară să ia 
domnia, dar din nou fusese alungat de Craioveşti gi se adă- 
postise la Sibiu. Acolo însă l-a asasinat pe stradă cu pugca 
Dimitrie Iacşici, ruda Despinei, soţia lui Neagoe (era văr 
primar cu Elena, mama doamnei Despina). Craioveștii care 
alungaseră pe domn, aveau interes ca Mihnea să nu rămiie 
în viaţă, execuţia o împlinise „cu rugăciunile Sf. Nifon“, o 
rudă a unuia dintre ei, anume a lui Neagoe, probabil cu ști- 
rea lui.2 

Fireşte că nu putem explica toată activitatea religioasă 
a lui Neagoe vodă, cum face cronicarul, numai din acest 
punct de plecare al căinţii, sint şi alte resorturi sufletești 
de care trebuie să ţinem seama şi de care va fi vorba ime- 
diat. Deocamdată reținem faptul că uciderea lui Vlad vodă 
a provocat o adincă turburare lui Neagoe, care s-a lăsat 
ca un văl de doliu pe domnia lui. 

Unul din acele resorturi sufletești, care explică domnia 
şi firea lui Neagoe vodă, este mindria de boier, a învingă- 
torului şi a ostașului care a luat scaunul cu sabia. El scria 
sibienilor: „Aşa voesc domnia mea să vă iau gorștină (im- 
pozit pe vite), căci nu vreau să ziceţi că este ţara fără dom- 
nitor, ci o să vedeţi că sînt domnitor destoinic și are ţara 
aceasta domnitor“3. Tonul scrisorilor sale este trufas 


1 Filstisch, apud Şincai, Cronica, ed. lași, 1853, II, p. 173, Inscrip- 
ţia de pe mormintul lui Vlăduţ la Mănăstirea Dealul: „Şi au venit 
domn Io Basarab vodă şi fiind luptă şi au tăiat capul lui Io Vlad vodă 
în cetatea București“. St. Nicolaescu, Documente slavo-române, p. 
326; cf. şi Cronica publicată de M. Gaster, op. cit., în Revista Istorică 
Română, VII, p. 159, „au făcut sfat la sfînta metropolie pentru moartea 
lui Vlăduţ vodă“. 

2 Despre uciderea lui Mihnea, Miles, Siebenburgischer Wiirg 
Engel, Sibiu, 1670, p. 7; Al. Lapedatu, Moartea lui Mihnea cel Rău, 
în Convorbiri literare, 1916, p. 314—325. Asasinatul fusese executat 
în stradă de Dimitrie Iacșici. Danciul, fiul lui Basarab cel Tinăr (deci, 
după genealogia oficială, fratele lui Neagoe) şi Albul vistier. Ucigaşii 
fură linşaţi de popor. 

3 Gr, Tocilescu, 534 de documente slavo-române, p. 249. 

şi adesea amenințător: „Să ştiţi că eu voi face Țara Birsei, 
aga că nu i se va cunoaște nici locul“.1 Un astfel de ton 
nu întrebuințase nici Ştefan cel Mare și nu-l va folosi nici 
Mihai Viteazul, oameni mai moderați decit vajnicul Nea- 
goe. Scrisorile către bragoveni și sibieni ale acestui domn 
sînt pline de ameninţări cu răzbunarea, chiar cu tragerea 
în ţeapă.2 Cere ca cei ce i-au greșit... „să se pedepsească, să 
învețe minte... să faceţi scandal (sic)“.* Avema face cu un 
om cu fire iute la minie, adesea îi scapă cuvinte nesăbuite 
față de soli, pe care apoi le regretă. În 1517 el scria sibi- 
enilor o scrisoare caracteristică în cel mai înalt grad: „Noi 
acum ne-am cam aprins faţă de omul domniilor voastre şi în 
furia noastră am aruncat ceva vorbe urite. Apoi am avut 
sfat cu boierii noștri şi ne-am convins că avem dușmani 
destui care ne vor răul... Luasem hotărîrea să arestez pe 
toţi oamenii voştri şi să nu-i mai las pe la noi“, dar şi-a 
schimbat gindul şi cere acum să fie între ei „pace și prie- 
tenie“.4 Să se noteze că domnul care nu știa să sestăpînească 
în fața solilor străini și al cărui temperament înflăcărat 
trebuia să fie potolit de către boieri, nu-și schimbă cugetul 
decît pe motivul că „avem dușmani destui“ şi nicidecum 
din sentimentul creștinesc al păcii între vecini, al dorinţii 
de împăciuire care-i este complet străin în această scrisoare- 

Cind meșterii din Sibiu i-au adus cădelniţa de argint 
lucrat, comandată de dinsul pentru Mănăstirea Argeșului, 
Neagoe se supără și-i ocărește pe latinește: „Ad modum 
Ciganorum erat fabricatum“ (este lucrată țigănește).? 

Nu putem spune cu dinadinsul că Nezgoeeraun om 
crud, deoarece cruzimea este o trăsătură generală medie- 
vală, dar nici mai blind n-a îost el decit alţi domni din vre- 
mea aceea şi poate spre mirarea multora, unele porunci îl pun 
alături chiar de Vlad Țepeș. Astfel poruncește să fie trași 
în țeapă toţi negustorii necinstiţi€, pe un pretendent la tron, 
„l-am prins, scrie el, şi cum este legea l-am însemnat“ 
(adică i-am tăiat nasul)”. Într-o hotărire privitoare la păs- 


1 Gr. Tocilescu, op. cit., p. 256. 

2 Ibidem, p. 224. 

3 Ibidem, p. 226. 

4 Hurmuzaki, Documente, XV-1, p. 221. 

5 Hurmuzaki, Documente, XV-1, p. 237—238. 
* Tocilescu, op. cit., p. 224. 

7 Jbidem, p. 228. 

torii mocani de peste munţi, care veneau să-şi pască vitele 
pe plaiurile Ţării Românești, evlaviosul Neagoe spune: 
„Ciţi păstori vor fi găsiţi (în ţară), apoi domnia mea pe 
acei păstori îi voi tăia şi vitele le voi lua cu totul“, Pe 
duşmanul său din vremea boieriei, Bogdan, cumnatul lui 
Radu vodă cel Mare, Neagoe, cum spune Viața lui Nifon, 
l-a ucis „cu grele munci“ (adică torturi).2 Pe logofătul 
Blagodescu, „l-au trimis (Neagoe vodă) de l-au călugărit 
și şi-au dat sfirșitul“3, Domnia lui Neagoe nu aduce, cum se 
vede și din aceste exemple, o împăciuire între partidele 
boierești din ţară, dimpotrivă, un mare număr de boieri 
fugiră de teama lui în Moldova și la moartea domnului se 
întoarseră cu armele în ţară împotriva fiului său „auzind 
poftita de dinșii moarte a lui Neagoe vodă“. Pe sibieni îi 
asigură: „Oriciţi hoţi voi găsi că au furat ceva săracilor 
domniei voastre, măcar și un pui de găină, am poruncit 
pe toţi să-i spînzure, ca să nu mai cuteze cineva să fure“, 

Dacă asemenea porunci nu sint prea mult deosebite în 
atmosfera tulbure a vremii, trebuie totuşi să ne oprim asupra 
unei scrisori a lui Neagoe, foarte caracteristică și ea pentru 
a lumina anume colțuri ascunse ale caracterului domnului 
„ctitor al ortodoxiei“, Milog vodă, pretendentul la tron care 
sălășluise multă vreme în Ardeal și incercase zădarnic să 
răstoarne pe Neagoe vodă, se dusese la Poartă în 15419, iar 
sultanul poruncise să fie aruncat în închisoare, unde fu 
chinuit și apoi omorit, Neagoe vodă, aflind de moartea 
rivalului său, este cuprins de o nobilă bucurieşi scrie sibi- 
enilor: „Miloș... din porunca sultanului a fost legat gi arun- 
cat în închisoare grea, unde a și murit în lanţuri. Miloș 
a depus multe stăruinţe înpotriva noastră şi a fost un potriv- 
nic şi un duşman și al acestei țări a noastre, ba chiar și al 
“Țării Ungureşti. De aceea ne-am bucurat şi ne-am veselit 
în chip deosebit de moartea și de uciderea lui. Socotim că 


1 Ibidem, p. 248, 

2 Gavril 'Protul, Viaţa Sf. Nifon, ed. Tit Simedrea, p. 20, 

3 Cronologia tabelară, în Operele lui Constantin Stolnicul Canta- 
cuzino, ed, Iorga, p, 29, 

4 Constantin Căpitanul Filipescu (Radu Popescu), Cronica, ed. 
Iorga, p. 42—43. 

5 P.P, Panaitescu, Documente slavo-române din Sibiu, Acad, 
Rom,, Studii şi cercetări, XXXII, p. 25—26, 

şi îrăţiile voastre de asemenea vă veţi veseli, ca pentru orice 
fericire a noastră“. În ultima frază este şi o ironie, căci 
în realitate sibienii adăpostiseră și sprijiniseră multă vreme 
pe pretendentul Miloș; acum Neagoe le face în necaz şi trium- 
fează ironic.2 

Departe de noi gindul de a trage concluzia din textele 
de mai sus că Neagoe ar fi fost un monstru de răutate; era 
un demnitar lumesc, un boier din vremile crude şi aspre 
ale sfirşitului Evului-Mediu, un temperament mindru și 
aprins, violent şi cîteodată cinic. În nici un caz nu era 
un sfint. 

Se ştie că patriarhul Nifon, „Învățătorul“ lui Neagoe 
se certase cu Radu cel Mare care adăpostise la curtea lui pe 
patriarhul caterisit, pentru că Domnul Ţării Românești 
aprobase un divorţ şi căsătorise pe sora sa cu Bogdan, bo- 
ierul moldovean despărţit de prima lui soţie, socotind că 
aceasta constituie un păcat de moarte.? Neagoe, care e 
arătat în viaţa lui Nifon ca un ideal demn de patronul 
său, nu era însă de aceeași părere. El scria sibienilor pentru 
o femeie Cheraţa, probabil o boieroaică: „Să se despartă de 
acel bărbat, căci îl cunoaşteţi și domnia voastră, ce fel 
de om este“, Scrisoarea prin care domnul cerea aprobarea 
divorțului nu era îndreptată către ierarhii bisericii, ci au- 
torităţilor lumești, municipale, din Sibiu. 

Rămîne totuși în faţa tuturor acestor fapte şi trăsături 
sufletești ale domnului, opera lui de ctitor. Fără îndoială, 
Neagoe a fost cu totul deasupra înaintaşilor şi urmaşilor 
săi în scaun în privința înzestrării bisericii Răsăritului. 
Rămiîne în istoria românilor ca un mare ctitor, cel mai 
mare ctitor și opera aceasta înseamnă ridicarea și poate 
salvarea culturii ortodoxe căzute în sărăcie şi prigoană sub 
stăpînirea turcilor. Numai că motivele acestei opere rămîn 
încă ascunse și nu ne putem grăbi să o atribuim evlaviei 
umile a creștinului plecat în faţa atotputerniciei care-l 
apasă. Literatura medievală scrisă de clerici, la noi și de 

1 Hurmuzaki, Documente, XV-1, p. 240—241. 

2 T.G. Bulat, Personalitatea religioasă a voevodului Neagoe Basarab, 
Craiova, fără dată; un admirator convins al lui Neagoe, pomenind 
de această scrisoare exclamă: „Neagoe nu mai apare de loc in această 
împrejurare ca un creştin practicant“ (sic), (p. 15). 


3 Gavril Protul, Viaţa lui Nifon, ed. V. Grecu, p. 90. 
4 Gr, Tocilescu, op. cit., p. 229. 

altiel în toată lumea creștină, aruncă asupra lumii laice 
concepţia proprie de ascetism şi umilință, care, la o cer- 
cetare mai atentă, se dovedește că nu este împărtăşit de 
toţi. Chiar Viața lui Nifon spune că la curtea lui Neagoe 
se afla un boier înalt demnitar al curții domneşti, care re- 
îuză să sărute moaştele sfintului şi nu crede în puterea lor 
făcătoare de minuni.! Temperamentul lui Neagoe nu era 
nici umilit, nici plecat. Dacă ar fi să credem cronica, uci- 
derea ce a pătat urcarea lui în scaun a fost pricina jert- 
felor sale băneşti pentru biserică. E posibil ca și acest lu- 
cru să fi înriurit hotăririle sale, dar trebuie să observăm 
că opera de ctitor începe înainte de decapitarea lui Vlad 
vodă cel Tinăr; ca boier Neagoe clădise o biserică numită 
Sfinții Apostoli?, era în tradiția Craioveștilor, părinţii lui 
Neagoe, boierii olteni, mîndri că numele lor stă alături cu 
al domnilor, în mănăstirile din ţară, ca și la Muntele Athos. 
Iar în scaunul domniei Neagoe era urmaşul lui Radu cel 
Mare, care lăsase o tradiţie de primire a înalților ierarhi 
ai bisericii, de ctitorii locaşurilor sfinte. Doamna Des- 
pina era o prințesă sîrbă fugară, din neam de ctitori evla- 
vioși. În această operă de ridicare de mindre locașuri peste 
mări şi ţări era însă mai multă mindrie imperială decit 
umilință creştină. Ca și împărații Răsăritului de odinioară, 
domnii români întindeau mîna lor protectoare asupra bise- 
ricii, o acopereau cu aur, cu odăjdii prețioase și călugării, 
stareţii, ba chiar patriarhii, veneau să li se închine umili, 
cu mîna întinsă. 

Și Neagoe era un om luxos, nu numai pentru biserică, 
dar şi pentru el însuşi. Pe Gheaţă spătarul îl trimisese să 
cumpere la Brașov „o blană de viezure pentru o haină şi 
altă blană, să fie de helgie, iarăși pentru o blană. Și vie- 
zurul să fie de pe spinare şi să-mi tocmiţi pieile amindouă...? 
şi ce le va fi preţul... voi trimite totul“. Tot la Braşov 
tocmise Neagoe un giuvaergiu, căruia îi trimisese mărgă- 
ritare: „i-am dat lui ca să ne facă un colier de mărgăritare“ 
(mărgăritarele fuseseră trimise din ţară)“. Cînd doamna 


1 Gavril Protul, op. cit., ed. Tit Simedrea, p. 22—23. 
3 Ibidem, p. 16. 

3 Tocilescu, op. cit., p. 247. 

4 Ibidem, p. 226. 

Despina muri de ciumă la Sibiu în 1554, cronicarul sas 
înseamnă: „A lăsat așa de mari bogății după dinsa la Sibiu, 
încît i s-a făcut o înmormîntare măreață“!. Iar turcii, la 
moartea lui Neagoe ridicară pe fiul său Teodosie și puseră 
mîna pe tezaurul tatălui său? Figura lui Neagoe apare 
din izvoare pe un fond de aur, nu aurul aureolei sfinților 
din icoane, ci aurul metalic şi frumos sunător. 


Solii lui Neagoe sînt trimşi pînă la Veneţia în mai multe 
rînduri, fapt care nu se întilneşte sub domnii dinaintea lui, 
pentru negoaţe (mercancis), desigur pentru obiecte de lux, 
care erau specialitatea fabricaţiei şi a exportului republicii 
de la Adriatica și ca să fie bine servit, domnul muntean 
trimite dogelui în dar un cal valah în valoare de două sute 
de ducați. Tot un lux pentru acele vremi poate fi socotit 
şi faptul că Neagoe ţinea cu leafă la curtea lui un hirurg 
străin, pe Hieronim Raguzanul, însărcinat să-i apere trupul 
de orice atingere a bolilor.t Să nu uităm dealtfel că pe fresca 
de la Snagov, Neagoe este singurul domn român de la Mircea 
încoace înfățișat cu vulturul bizantin de aur cu două ca- 
pete cusute pe hainelelui (de > brocart roşu. Această înfăţi- 
şare de lux bizantin se potriveşte cu străfulgerarea trufașă 
a cuvintelor de foc din scrisorile lui. Neagoe era un mare 
stăpînitor ortodox, cu ceva oriental, nu un suflet de ascet; 
din aczastă latură a personalităţii lui decurge opera lui de 
inzestrare a bisericii ortodoxe.5 


1 M. Miles, Siebenburgischer Wiirg, Engel, Sibiu, 1670, p. 201, 

2 1.C. Engel, Geschichte der Walachei, p. 201. 

3 N, lorga, Două documente raguzane, în Arkiva, LV, 1808, p.66— 
69; cf. şi Hurmuzaki, Documente, XI, p. 844. 

1 Ibidem, 

5 Judecata lui Xenopol, Istoria românilor, ed, Ill-a, v, IV, 
p. 183—184, despre Neagoe e severă şi nedreaptă: „Rezultatul 
domniei lui Neagoe fu fatal Munteniei. Cheltuielile exagerate făcute 
cu trebile bisericeşti sărăciau poporul, pe cînd în privinţa politică 
țara era într-o mare înjosire, Către turci slugărie înjositoare, către 
unguri închinare, după principiul bisericesc pe care-l practica cu 
toată osirdia evlaviosul Neagoe: Capul plecat, sabia nu-l taie. Rezul- 
tatul însă cel mai fatal al acestei domnii fu sporirea nemăsurată a 
invaziei greceşti“. Scrisoarea citată la p. 179, în care Basarab-vodă 
spune de un negustor turc „bun prieten al domniei mele“, nu este însă 
a lui Neagoe, ci a lui Laiotă Basarab (cf. I. Bogdan, Relaţiile Ţării 
Românești cu Brașovul, I, p. 123—124). 

ÎNVĂŢĂTURILE CĂTRE TEODOSIE VODĂ 


Cartea intitulată: Învățăturile lui Io Neagoe voevod către 
fiul său Teodosie este o scriere ce ocupă un loc deosebit 
în vechea noastră literatură, degi nu este unică în genul 
său, căci Învăţături, care arată doctrina românească a 
„domniei“ au fost mai multe. Se mai pot cita în acest gen 
literar citeva pagini slavoneşti într-o prefață a mitropoli- 
tului Chievului, Petre Movilă, către fratele său mai mic 
Moise vodă, numit în 1631 domn al Moldovei.! Apoi sfaturile 
lui Nicolae Mavrocordat în grecește adresate fiului său, 
Constantin vodă (pe la 1725), iar traducerea din latinește 
în românește a Ceasornicului domnilor de Antonio de Guevara 
(compus la 1529), de către Nicolae Costin pentru Nicolae vodă 
Mavrocordat, tot din aceeași serie de lucrări face parte’. 

n greceşte, dar tot pentru domnii noștri, au scris mitro- 
politul Antim Ivireanu învățături „creștine-politice“, o cu- 
legere de sentinţe filozofice pentru Ștefan vodă Cantacu- 
zinot, iar profesorul Azarie Cigala pentru fiii lui Mihai 
Racoviţă.5 Pe de altă parte, Învățăturile împăratului bi- 
zantin Vasile Macedoneanul către fiul său au fost traduse 
în greacă nouă din porunca lui Constantin Brincoveanu 
la 1691.6 

În literatura bizantină acest gen era mai cultivat și a 
dat cîteva opere întinse şi remarcabile, de la sfaturi pro- 
priu-zise pentru domnitori, pină la manuale de strategie 
pentru folosul stăpinitorilor. Lui Vasile Macedoneanul (867 — 
886) i se atribuie sfaturi către fiul său Leon şi însăși 
vestita scriere a împăratului Constantin Porfirogenet (913— 
959), De administrando imperio, dedicată fiului său Roma- 
nos, este un manual pentru domnitori, completat cu alte 
scrieri despre ceremoniile curţii, despre solii, strategie etc.? 


1 Cf. P.P. Panaitescu, Petre Movilă și Românii, extras din Biserica 
Ortodoxă Română, LX, 1942, p.7—8,sept.-oct. 

2 Hurmuzaki, Documente, XIII, p. 459—460. 

3 Cf. N. Cartojan, Ceasornicul domnilor, în Cercetări literare, IV, 

. 4—22, 

4 Tipărite la Bucureşti în 1715, cf. Bianu și Hodoş, Bibliografia 
românească veche, I, p.498—499. 

5 D. Russo, Elenismul în România, Bucureşti, 1912, p.59. 

€ Ibidem, p. 60. 

? Ed. Bonn, Cf. Montelatici, Letteratura Bizantina, Milano, 
Hoepli, 1916, p. 140—143 şi D. Simonescu, Literatura rcmână de cere- 

Unul dintre ultimii împărați bizantini, Manuel Paleolog, 
a scris şi el sfaturi pentru fiul său, la 4417.14 Dintre manualele 
de strategie bizantină amintim pe al împăratului Mauri- 
kios (582—602), pe al lui Leon al VI-lea cel Înţelept (886— 
912), pe al lui Kekavmenos din veacul al XI-lea.2 În Rusia, 
marele cneaz Vladimir Monomah din Kiev (1053—1125) 
scrie și el sfaturi în limba slavo-rusă pentru fiii săi.’ 


În Apus, în special în vremea Renaşterii, cărţile de în- 
văţături sînt multe, dar ele se adresează mai ales nobililor, 
care vor să capete ugor şi sigur manierele elegante de la curte; 
de aci porneşte şi celebrul Zl libro del cortegiano al lui Bal- 
dasar Castiglione (1528) (scris la 1514), care a avut răsunet 
pînă şi în ţările vecine cu românii. În Polonia, în veacul 
al XVI-lea, Górnicki scria imitind pe cel italian, un „Dwor- 
zanin Polski“ = curtezanul polonezi. Este deci vorba de 
un gen foarte răspindit. Dar în această ţară vecină s-a scris 
și o altă lucrare de Învățături pentru un domnitor, mai 
veche și mai importantă din punctul nostru de vedere. E 
vorba de scrisoarea în limba latină a reginei mame a Polo- 
niei, Elisabeta, văduva lui Cazimir IV, către fiul ei, Vla- 
dislav regele Ungariei și Boemiei, care aștepta nașterea 


unui copil (copilul nu fu însă un băiat, cum credea Elisabeta, 
ci o fată). Tratatul educativ al reginei Poloniei scris la 1502, 


monial, Bucureşti, 1932, p. 14—15, nota 2; Constantin Porphyrogenete, 
Le livre des cérémonies, 2 vol., Paris, 1935, ed. A. Vogt. 

1 D, Russo, op. cit., p. 58. Migne. Patrologia Graeca, CLVI. 

2 Cf. Montelatici, op. cit., p.271—272. 

3 Textul la F, Buslaev, Pycckaa Xpecmomamus, ed. VIII-a, Mos- 
cova, 1901, p. 71—78; Cf. N.V. Şliakov, O noyuenuu Bnadumupa Mo- 
nomaza, St.Petersburg, 1901. Despre aceste Învăţături, v. şi Şt. Ciobanu, 
Curs de istoria literaturii române vechi (litografiat), 1,1929, p. 302—305, 
care încearcă să arate asemănări între ele şi Învățăturile lui Neagoe, 
afirmînd chiar că ar avea la bază izvoare comune. Învățăturile Mono- 
mahului, foarte scurte, se deosebesc esenţial deceleatribuitelui Neagoe, 
orice tendinţă ascetică de renunțare la viaţă lipsește din ele. El reco- 
mandă energie şi luptă, război şi vînătoare. Autorul se dă ca pildă pe 
sine: „Mi-am spart capul de două ori“, spune cu mîndrie. Scrierea e 
plină de amintiri personale, descrierea faptelor autorului, convorbi- 
rile lui cu alţi cnezi ruşi. 

4 Górnicki, Dworzanin Polski, Biblioteca Wende, Varşovia, 1922, 
ediția întiia apare la 1566 la Cracovia. Cartea e scrisă, ca şi a lui 
Castiglione sub formă de dialog între mai mulţi nobili. 

la Cracovia, în realitate datorit unui sfetnic de la curte 
şi nu reginei, cuprinde sfaturi morale şi politice pentru un 
domnitor, primirea solilor, vinătoare, educaţie morală şi 
literară, banchete, alegerea sfetnicilor și evitarea linguși- 
torilor, dărnicie față de slugi, învăţarea limbilor străine 
etc. Exemplele sint luate din antichitate şi din istoria cas- 
nică a lagellonilor, nici un text religios creștin nu e citat.! 

Învățăturile pentru Teodosie vodă au fost scrise în limba 
slavonă, apoi traduse în româneşte și în greceşte.?2 Prima 
parte a învățăturilor, care lipsește în traducerea grecească, 
cuprinde o serie de pilde. Autorul pune în faţa cititorului 
pilda regilor și a împăraţilor din trecut, care au cîrmuit 
bine ţările lor și a celor care, dimpotrivă, s-au depărtat de 
la calea cea dreaptă. Pildele sînt culese, cum era de ag- 
teptat, în legătură cu spiritul lucrării, nu din istoria pro- 
fană, ci din cea sacră, anume mai întîi din istoria regilor 
lui Israel din Biblie, a împăratului Constantin cel Mare 
extrasă dintr-o operă hagiografică, și a împăratului indian 
Ioasaf, a cărui viaţă e luată din vestita carte Varlaam şi 
Ioasaf, o prelucrare, precum se ştie, a vieţii lui Budha, 
întemeietorul religiei noi indiene. Toate aceste pilde sînt 
comentate; autorul se adresează către „fătul meu“, adică 
lui Teodosie vodă, subliniind în fiecare caz purtarea rea 
sau bună a fiecărui suveran luat drept pildă. 


Partea a doua a Învăţăturilor cuprinde alt plan: sînt o 
serie de învățături, fiecare pentru împrejurări speciale din 
viața unui domnitor. E instructiv, pentru a vedea cum 
înţelege autorul activitatea unui voievod român, să înşi- 
răm subiectele acestor învățături: a) învăţătura pentru 
dragostea de Dumnezeu; b) pentru milostenie şi viaţa lu- 
mii degarte; c) scrisoarea (lui Neagoe) către oasele mamei 
sale şi a copiilor răposaţi, cuvînt de plingere; d) învăţă- 
tură ca să nu întoarcă rău pentru rău; e) despre masă și 
împotriva beţiei; f) despre judecată; g) pentru cinstirea 


1 Helisabetha Poloniae regina WW ladislao Pannoniae Bohemiae regi, 
filio carissimo de institutione regii pueri, la H. Zeissherg, Kleinere 
Geschichtsquellen Polens in Mittelalter, în Archiv fur österreichische 
Geschichte, LV-1, 1877, p.99—136. 

2 Pentru ediţii, vezi mai sus, p.163—16%. Ediţia N. Iorga, Învăţă- 
turile lui Neagoe vodă (Basarab) către fiul său Teodosie, Vălenii de 
Munte, 1910, după ediţia lui Ioan Eclesiarhul din 1843, 

icoanelor; h) pentru cinstirea boierilor; i) despre solii şi 
despre purtarea războiului; j) despre milă și odihnire; 
k) despre pecetia acestei lucrări; 1) rugăciunea lui Neagoe 
voevod la ieşirea sufletului, 

Precum se vede, cele citeva învățături, pe care le-am 
putea numi politice, sînt înecate în învățături cu caracter 
moral-religios. Chiar învăţăturile politice cuprind, cum vom 
vedea, întinse pasaje de morală și extrase din cărți ascetice, 


Graţie în special cercetărilor răposatului profesor D. 
Russo, se cunosc azi multe din izvoarele învățăturilor; 
aczastă scriere este în mare parte un mozaic de extrase din 
tot felul de scrieri religioase, din Sf. Scriptură, din Var- 
laam şi Ioasaf, pus la contribuţie şi în partea a doua, apoi 
din omiliile (cuvintările) lui loan Gură de Aur, precum și 
din cuviîntări apocrife atribuite acestui ierarh al bisericii, 
dar mai ales pasaje foarte întinse, capitole întregi sînt re- 
produse din lucrarea Umilenie a lui Simion monahul, 
scriere bizantină de caracter ascetic, cuprinzind sfaturi pen- 
tru părăsirea vieţii lumești, mortificarea trupului, viață 
călugărească (idei ce predomină de altfel şi în romanul 
Varlaam şi Ioasaf, istoria fiului de împărat din India, care 
a părăsit palatele şi domnia şi a trăit ca un pustnic în să- 
răcie şi abi inore apoi din Dioptra (oglindă) a lui Filip 
Solitarul (pustnicul), altă carte ascetică bizantină, care re- 
comandă și ea părăsirea acestei lumi degarte şi retragerea 
în pustie, Leastviţa sau Scara lui Ioan Scolasticul, zis Kli- 
max (Scărarul), tot o scriere ascetică monahală, datorită 
unui clăugăr bizantin din secolul al VI-lea, care urmă- 
regte să dea cele 30 de trepte (de aci numele de scară dat 
acestei scrieri) ale perfecțiunii ascetice, prin desprinderea 
treptată a sufletului de lume. Cartea a fost folosită de autorul 
Învăţăturilor într-o traducere slavă după originalul grecesc; 
ea a circulat şi pe alte căi în țările române şi a fost tradusă 
în româneşte, tot după slavoneşte, la 1618 de Varlaam vi- 
itorul mitropolital Moldovei.! În sfirșit, mai amintim ca 
lucrări puse la contribuţie de autorul învățăturilor şi seri- 
erile lui Efrem Sirul, himnograf sirian, care scrie în gre- 


1 Ediţia Migne, Patrologia greaca, LXXXVIII. Cf. Montelatici, 
Letteratura bizantina, p. 100; Gh. Ghibănescu, O nouă lucrare a mitro- 
politului Varlaam, în Arhiva, XXV, 1914, p. 65—107, 

cește în secolul al V-lea gi face parte şi el din corul celor ce 
dispreţuiesc „plăcerile acestei lumi“, împărăţiile și puterea; 
apoi și unele vieţi de sfinţi, în special a Sf. Constantin 
cel Marel, precum şi din Fisiolog, o carte bizantină cu pilde 
din viaţa animalelor?. 

D. Russo care pregătea o ediție critică a textului grecesc 
al Învăţăturilor, afirmă că „din cele 10—11 învățături pro- 
priu-zise şase sint plagiate în parte sau total după Simion 
monahul, una după Efrem Sirul (pseudo-Hrisostom)“2. 

Toate aceste izvoare grecești bizantine ca și textele din 
Sfînta Scriptură au fost cunoscute de autor numai în tra- 
ducere în limba slavonă, singura pe care o cunoștea și în care 
de altfel şi scria. 

Autorul Învățăturilor era deci un cărturar în slavonie, 
dispunînd de o bibliotecă de manuscrise; un mare erudit 
în literatura ascetico-religioasă, cunoscînd desigur texte 
întregi pe de rost,ca să poată intercala pasajele potrivite 
la locul unde urmau să ilustreze gindirea lui, căci un scri- 
itor medieval nu lucra cu sistem de fişe. Erudiţia lui era 
însă unilaterală, ca limbă exclusiv slavonească și ca subiect 
numai din literatura religioasă și anume dintr-o parte spe- 
cială a acesteia, aproape numai din lucrările ascetice ce 
tratează despre virtuțile monahismului şi părăsirea lumii 
deșarte, o ramură a literaturii religioase cuprinzind un 
ideal foarte nepotrivit cu acela al unui viitor domnitor care 
este menit să cirmuiască lumea, nu să fugă de supușii lui. 
Nici cronici, nici istorii, nici acte publice, n-au trecut 
prin mîinile acestui scriitor. Avea foarte slabe cunoștințe 
istorice; de pildă, vorbind de împăratul Constantin cel 
Mare, face acest groaznic anacronism: „măcar deşi fu Con- 
stantin prins de turci întîi şi vrură să-l junghie și să facă 


1 Care nu este viaţa Sf. Constantin de Eftimie de Tirnova, cum 
crede Şt. Romanski, op. cit.,p.176, cio altă viaţă care i-a servit de 
izvor, Cf. D. Russo, Studii și critice, p. 9; Despre izvoarele Învărăru- 
rilor în general cf. D. Russo, op. cit., p. 3 şi același, Studii bizantino- 
române, p.8—9,19,49. 

2 St. Romanski, op. cit., p. 181. 

3 D. Russo, Studii şi critice, p. 3; V. Grecu în ediţia citată a ver- 
siunii grecești a Învăţăturilor n-a indicat decit o mică parte a împru- 
muturilor făcute de autor şi anume în special cele ce fuseseră semnalate 
mai înainte de D. Russo. 

4Cf. D. Russo, op. cit., şi St. Romanski p. 167—192. 

jartvă spurcaţilor lor idoli, iară degrab fu scos şi izbăvit 
de Dumnezeu curînd din miinele lor“1. Este probabil că cer- 
cetarea izvoarelor Învățăturilor nu este completă încă şi 
sînt de aşteptat și alte descoperiri de izvoare, dar toate, 
dat fiind spiritul lucrării, trebuie să fie din aceeaşi categorie. 

Caracterul Învăţăturilor adresate lui Teodosie vodă spre 
deosebire de acela al Învățăturilor scrise de împărații bi- 
zantini şi ruşi, care şi atunci cind fac morală se gîndesc 
la viața lumească, nu este practic, ci moral-ascetic, autorul 
nu urmăreşte atît să dea un manual cu sfaturi folositoare 
pentru toate împrejurările domniei, cît directive sufleteşti 
şi religioase asupra unei anumite atitudini în viaţă. Car- 
tea aceasta, chiar atunci cînd dă sfaturi pentru banchete 
sau război, izbuteşte în chip paradoxal să rămiie o carte re- 
ligioasă. Ceea ce predomină în orice împrejurare este nevoia 
rugăciunii, a smereniei şi teama de păcat care rezolvă după 
autor toate problemele grele ale cîrmuirii. Astfel, în învățătu- 
ra menită să arate cum trebuie să stea domnul la masă, partea 
cea mai întinsă, mai mult de jumătate din text, cuprinde 
pilde din Biblie: Noe, Holofern, Samson, împotriva beţiei 
şi necumpătării ; este o predică împotriva beţiei după Simion 
pustnicul, nu un cod de maniere de curte. Iar în restul 
aceleiaşi învățături, ideea principală stă în aceea că domnul 
la ospăț să nu fie cuprins de bucurie, ci să-și amintească de 
Dumnezeu („o veselie ca aceasta nu o primeşte Dumnezeu,ci 
îndepărtează pe un suflet ca acela“)2. În învățătura despre 
judecată, trei sferturi din text cuprind pasaje extrase din căr- 
tile sfinte despre dreptate, iar în cea despre solii se recomandă 
domnului ca atunci cînd trimite un sol să rostească mai în- 
tii o rugăciune către Maica Domnului, care este dată în 
întregime. „Pe lîngă aceasta, în taină trimiteţi către sfintele 
locașuri şi dumnezeeştile biserici și faceţi către Dumnezeu 
rugă şi priveghere şi dați şi cerșetorilor milă. Căci milos- 
tiva jertfă este nepătată și plăcută lui Dumnezeu.“3 În acest 
chip se vor rezolvi toate tratativele diplomatice. 

Autorul sfătuieşte pe Teodosie vodă să devie un ascet. 
Un domn al ţării trebuie să fie sărac lipit: „Cine iubește mult 

1 Învățăturile, Ms. 3488, Ac. Rom., f. 55 r. Cf. şi mai sus: „Îndată 
fu turcii biruiţi“. 


2 Ibidem, ediţia grecească, ed. V. Grecu, p. 73. 
2 Ibidem, p. 137. 

averea nu este creștin, ci închinător la aur“!. Patriarhii, 
împărații, domnii şi boierii au dobîndit „odihna cea fericită“, 
adică împărăţia cerurilor, „pentru că au părăsit plăcerile 
lumii şi toate cele pămîntești le-au despreţuit, pentru dra- 
gostea cea înfocată de Dumnezeu... Cine-şi unește cugetul 
cu Dumnezeu, nu-i mai pasă de împărăție, de domnie, nici 
de patriarhie“?. „Bărbaţi cuvioși şi cărturari în peșteri și 
munți, smerindu-se şi făcîndu-se plăcuţi ţie Dumnezeul 
tuturora, trăind dimpreună cu fiarele sălbatece.“8 Dacă 
Teodosie vodă ar fi urmat asemenea sfaturi, nu-i mai ră- 
mâînea decit să abdice, să părăsească palatul domnesc, du- 
cîndu-se într-o peşteră. În partea întiia a Învățăturilor 
găsim aceleași sfaturi care numai unui domn nu i se potri- 
vesc: „Trupul să ţi-l îmbraci în haine slabe și proaste“. 
„Ajunge a lăcui într-un zid mic şi îngrădit cu un gărdicel, 
iar a face cetăţi şi case de piatră... nici de un folos nu sînt. 
Auzi cum lăcuiese tătarii în case făcute proaste, lăcașul 
lor iaste făcut ca al unor păstori.“ Ce ar fi zis boierii și 
țăranii, văzînd pe domnul Țării Românești umblind cu 
haine sărăcăcioase în loc de blănuri de viezure și ieșind 
dintr-un bordei ţigănesc? 

Dar sfaturile urmează la fel: „Mai frumos lucru este şi 
mai cu plăcere a vedea pustiele avind umbră de cete călu- 
gărești... decit împărăție îngrijită și peste cîmp mese ag- 
ternute și prînzuri. Iară blăm (haidem) acum în pustii să 
vedem... ce iaste mai bun și mai fericit decit tot ce iaste 
pre pămînt.“6 

Ascetismul care este o autoflagelare materială trebuie 
completat cu autoflagelarea morală, să te declari şi să te 
simţi un păcătos, un nemernic, cu fruntea în pulbere, măr- 
turisindu-ți păcatele: „Am fost fără pricepere... mi-am slă- 
bit trupul de lene și cuget trufag... nici n-am cunoscut 
calea Domnului, am dat trupul meu spre nepăsare şi min- 


e aula, versiunea greacă, p. 31; versiunea slavă, ed. Lavrov, 
p. 33. 

2 Învățăturile, ed. greacă, p. 31; ed. slavonă, p. 33, 

3 Ibidem. 

4 Ibidem, versiunea românească, Ms. 3572, Acad. Rom., f. 93; 
vers. slavă, p. 55. 

5 Ibidem, vers. rom., p. 95—96 (acelaşi manuscris). 

6 Ibidem, p. 96. 

care și băutură“, spune tatăl către fiul său.! „Auzi-mă pe 
mine, uguratecul şi păcătosul și neînțeleptul şi netrebnicul 
robul tău în ceasul acesta.'? „Vai mie, nenorocitul şi păcă- 
tosul şi însetogatul de răzbunare. Ce voi face eu, nemer- 
nicul, pentru că mereu sînt însetat de răzbunare... vai mie, 
întunecatul şi cu inima îngreuiată... puterile cele rele din 
mine ale diavolului.“ 

Acel care renunţă la viaţă, o disprețuiește și o urăște 
ca o vale a păcatului, este mai aproape de moarte decit 
de viaţă. De aceea ascetismul e întotdeauna unit cu umbra 
morții prezente. Autorul învățăturilor nu numai că și-a 
scris din vreme rugăciunea la ceasul morţii, dar se adre- 
sează chiar morţilor, le scrie epistolii. Misticismul său sare 
peste zăgazul dintre viaţă și moarte; Neagoe se adresează 
mamei lui cu prilejul aducerii osemintelor ei la Curtea de 
Argeș și nefiind de faţă, îi trimite o scrisoare prin fiii lui, 
prin care se plinge de păcatele și de nenorocirile sale. Nu- 
mai un mistic, care trăiește cu mintea în altă lume, poate 
înţelege ideea ca Neagoe, oprit de a veni la înmormîntarea 
mamei lui, trimite în locul său pe copiii lui răposaţi, ca 
să-i aducă prinosul său către bunica lor moartă: „Că eu 
n-am fost vrednic să-mi împlinesc o datorie ca aceasta. 
Dar am mai trimis încă şi pe fiul meu Petru și loan şi Anghe- 
lina, fiind copii ai tăi, din rădăcina ta. Ci Domnul şi Dum- 
nezeul nostru i-a primit întru bunătăţile lui cele veşnice.“4 
Scriitorul este un mistic, care are viaţa întreagă cuprinsă 
de extaz şi ajunge la cugetări pătrunzătoare (care însă sînt 
culese din literatura bizantină, nu sînt originale). Filo- 
zoful C. Noica a relevat cu dreptate acest splendid pasaj 
ca un mărgăritar al literaturii mistice, dîndu-i titlul de 
Treptele înţelepciunii. „Mai întîi de toate este tăcerea, 
iară tăcerea face oprire, oprirea face umilinţă și plingere, 
şi pliîngerea face frică, iar frica face smerenie și smerenia 


1 Ibidem, versiunea greacă, ed. V, Grecu, p. 25. 

2 Ibidem, versiunea greacă, p. 225. 

3 Ibidem, versiunea greacă, p. 69. Citind asemenea mărturisiri, 
B.P. Hasd=u exclamă: „Se pare că tinereţele lui Neagoe, necunoscute 
istoriei, au fost pline de valurile lumii !“, Arhiva Istorică, 1-2, p. 132. 

4 Învățăturile, ed. grecească, p. 47. 

5 Ibidem, ed. grecească, p. 77; rom. f. 154 (Ms. 3572), cf. Noica, 
Neagoe Basarab și treptele desăvirșirii în Universul literar, 1940, mai 11. 

face socoteală de cele ce vor să fie, iar acea socoteală face 
dragoste și dragostea face sufletele să vorbească cu în- 
gerii.“ Sau alt pasaj: „Inima omului este ca sticla, d'acii 
sticla dacă se sparge, cu ce o vei mai cirpi.“1 

Trebuie să ne cuprindem de felul de a cugeta gi a simţi 
al autorului Învățăturilor, ca să-i putem înţelege opera: 
este un mistic erudit; în Apus misticismul întemeiat pe 
interpretarea textelor se numește scholastică şi o scholas- 
tică bizantină și ortodoxă este caracteristica acestui scriitor. 
E un mistic și se autoflagelează, se consideră ca ultimul 
păcătos, trăiește în teroarea chinurilor iadului şi în nădej- 
dea luminii extatice a raiului. Moartea este prezentă în 
orice clipă în mintea lui, el repetă cu ani dinainte cuvin- 
tele ce le va rosti pe patul de moarte şi simte frigul morţii 
care-i pătrunde oasele. Morților le vorbeşte, ca şi cum ar 
fi în împărăţia lor. Păcatul și moartea sint cele două singure 
realităţi pentru el; teama şi durerea sînt sentimentele lui, 
idealul său este „să vorbească cu îngerii“ dincolo, şi pentru 
aceasta, aci pe pămînt rostul său se reduce la posturi, slă- 
biciunea corpului, vedenii, traiul singur în pustiu pe pă- 
mintul gol sau într-o gaură întunecoasă. 

Este acesta Neagoe, aşa cum l-am cunoscut în capitolul 
precedent din corespondenţa sa, din izvoarele diplomatice 
contemporane, omul războinic, trufaş, autoritar și violent, 
cu cultura lui de boier, nu de curte domnească, cu legături 
apusene, domnitor luxos îmbrăcat în blănuri şi în brocart 
de Veneţia, care comanda coliere de mărgăritar și scria 
dogelui şi papii, își îngrijea trupul cu medici străini, voie- 
vodul care scria cinic sibienilor despre fericirea sa la moar- 
tea rivalului și amenința cu tragerea în ţeapă, boierul 
care apucase cu forţa domnia ce nu i se cuvenea şi-şi schim- 
base genealogia pentru aceasta, o fire practică şi dinamică? 
Oricît de mare ar fi contrastul posibil între cugetul şi fapta 
unui om, între darul de scriitor şi nimicnicia clipei trecă- 
toare, aceasta nu se poate: între Neagoe cel adevărat gi 
autorul Învăţăturilor este o prăpastie. 

Autorul Învățăturilor citise multe cărţi ascetice orien- 
tale gi cu această mentalitate voia să înțeleagă pe un domn. 


1 Învățăturile, ed. grecească, p. 77; ed. rom. Hasdeu, Arhiva Ist., 
1—2, p.113. 

Ştia că Neagoe fusese un mare ctitor, dar nu poate face 
deosebirea între un ascet smerit și un ctitor luxos imperial 
cu spirit bizantin cum era în realitate Neagoe, pentru el 
evlavia sub orice formă e totuna. De aceea autorul mistic 
ia ca ideal pe Neagoe, îi atribuie scrierea sa; citise pe 
Varlaam şi Ioasaf, cartea lui Budha, a fiului de împărat 
cu învățătorul său, o folosește şi reproduce pasaje întregi 
în cartea sa: era doar tot o carte destinată unui fiu de împă- 
rat, dar el nu observa că Ioasaf este un fiu de împărat care 
a abdicat şi s-a refugiat în asceză. Din această carte cu 
împăratul creștin și cu învățătorul său i-a venit ideea Învă- 
țăturilor, adică o carte în care un fiu de împărat creștin 
este sfătuit cu pilde și învățături. 

Pe adevăratul Neagoe autorul nu-l cunoaşte, el citise 
desigur Viaţa lui Nifon, păstrată la Mitropolia din Argeș, 
în care Neagoe este arătat ca model de principe evlavios, 
dar atit. Numai de aci a putut cunoaște, greșit, figura lui 
Neagoe. 

Neagoe cel adevărat nu era ascet, ci, cum am văzut, 
un domn cu preocupări lumeşti, un stăpînitor în adevăratul 
înţeles al cuvintului. Mai ales între cultura lui și aceea a 
autorului Învățăturilor este o deosebire esenţială. Neagoe, 
după cum am arătat, știa grecește ca elev al patriarhului 
de la Bizanţ și ca unul ce a fost înconjurat de greci.! 

Autorul Învăţăturilor nu ştia grecește și e nevoit să folo- 
sească toate scrierile greceşti pe care le reproduce în opera 
sa, numai în traducere slavonă. Chiar pentru o scriere 
așa de răspîndită în biserici, Cuvintele lui Sf. Ion Gură 
de Aur, e nevoit să recurgă la o traducere, n-o poate folosi 
în original, ca să nu mai vorbim de însăși Sfînta Scriptură. 
Neagoe ar fi putut să aibă la îndemină scrieri greceşti de 
la toate mănăstirile reparate sau sprijinite de el în Orient, 
de la ierarhii şi călugării greci ce veneau pe întrecute la 
curtea lui și ar fi putut să fie ajutat de învățații gi scriitorii 
greci din jurul lui. Autorul /ncăfăturilor ignoră cu totul 
luminile grecismului. 


1 A.D. Xenopol, Istoria românilor, ed. III, vol. VI, p.213, 
observase acest fapt şi pe acest temei a susţinut că originalul Învăţă- 
turilor ar îi fost scris de către Neagoe în greceşte, părere care nu mai 
poate fi susținută în urma descoperirii textului slav şi a comparaţiei 
lui cu cel românesc și grecesc. 

E apoi inadmisibil ca un domn cult să fi avut o cultură 
aşa de unilaterală, să fi fost preocupat în toată literatura 
slavo-bizantină numai de o latură a celei religioase, anume 
cea ascatică-călugărească și să nu fi fost folosit în scrierea 
sa nici un fel de scriere istorică sau de altă natură şi să 
nu ştie măcar că turcii nu se puteau bate cu împăratul 
romanilor. 


Dacă ne coborim la unele amănunte, contrastul între 
spiritul Învăţăturilor şi personalitatea lui Neagoe vodă 
se face și mai mult simțită. 


Latura religioasă a vieţii lui Neagoe, dărnicia sa de 
ctitor era vestită în tot Orientul și a rămas de pomină în 
istoria noastră. Evlaviosul domn trebuie să fi cheltuit 
sume uriaşe, ca să poată înzestra nenumăratele locașuri 
ortodoxe înşirate în viaţa lui Nifon şi chiar această înşi- 
rare este departe de a fi completă. Și totuşi, cu surprindere, 
vedem că autorul Învăţăturilor nu prea apreciază o asemenea 
activitate, o socoate secundară şi sfătuiește pe domn să 
nu risipească banul cu care ar putea ajuta pe slujitorii 
săi, dindu-le la mănăstire: „Căci aşa spun, fiul meu gi 
fraţii mei, nu miluiţi săracii și mănăstirile din tainurile 
din cari trăesc slujitorii voştri, căci atunci săracii și mănăs- 
tirile se vor folosi, slujitorii voştri însă se vor face foarte 
săraci şi cergetori,“! 

„Și să miluești pre toți şi pre săraci şi pre cei ce vin 
către tine şi pre streini, ci cu socoteală. “2 Cum se face că 
principala activitate religioasă a lui Neagoe, aceea prin 
care a rămas în istorie, nu e pusă ca sfat înaintea lui Teo- 
dosie, ci e amintită numai cu rezerve și mai mult ca îndemn 
să nu fie exagerată şi anume într-un singur pasaj al Învă- 
țăturilor? Neagoe, un prinț al ortodoxiei, înzestrase bise- 
rici, mănăstiri, episcopii şi patriarhii în ţări străine, la 
Athos, Dalmația, Epir, Grecia, Serbia, Macedonia, Ieru- 
salim şi la Braşov. O asemenea „risipă a banului țării“, 
ca să intrebuințăm o expresie modernă, nu era însă pe placul 
anonimului autor al Învățăturilor, care scrie ca urmare a 
consideraţiilor reproduse mai sus, aceste patrioticegi demo- 


1 Învățăturile, versiunea grecească, p.161; cf. versiunea rom, 
Hasdeu, Arhiva, 1-2, p. 122; vers. slavă, p. 25. 
a Ibidem, vers. rom, 1. c., p. 126. 

cratice rînduri: „De vreme ce stringi averea ta de la oamenii 
țării, se cuvine ca tot lor să le-o împarți.“! 

E adevărat că un cititor superficial, aflînd cuvintele 
de dojană proprie şi de umilinţă din Învăţături, s-ar putea 
gindi la mustrarea de cuget a lui Neagoe pentru moartea 
silnică a lui Vlad cel Tinăr (și poate șia lui Mihnea), dar 
dacă cercetăm lucrurile mai de aproape, vedem că păcatele 
mărturisite de autor sint: „am dat trupul meu spre nepăsare 
şi mîncare şi băutură, mi-am slăbit trupul de lene gi cuget 
trufaș“, şi cel mult sete de răzbunare, dar nicăieri nu e 
vorbă de o crimă făptuită în numele său. Cum se face că 
această crimă mărturisită public la Tirgoviste și pentru 
care, după mărturia cronicii, s-au făcut rugăciuni cu sobor 
de ierarhi ai bisericii, nu e amintită de loc în mărturisirile 
cu care se biciuiește pe sine însuși, autorul Învățăturilor? 
Nu cumva pentru că nu cunoştea ecoul morţii lui Vlăduţ 
în sufletul lui Neagoe? Și cum se potriveşte uciderea succesivă 
a lui Mihnea, a lui Vlăduţ șia boierului Bogdan, cumnatul 
lui Radu cel Mare, din porunca lui Neagoe, cu blinda și 
dumnezeiasca figură a autorului Învățăturilor? 

Și apoi, Învățăturile care erau să fie citite de fiul său, 
de boieri şi sietnici, ce autoritate puteau avea, cind domnul 
se îmbrăca în blănuri scumpe, comandate la Sibiu şi la 
Veneţia, pregătea coliere de mărgăritar şi cerea fiului său 
(vorba vine) să se îmbrace în haine proaste şi să trăiască 
într-un bordei? 

Autorul Învăţăturilor scrie: „Să nu aibi de loc pornire 
de răzbunare întru sufletul tău către careva dintre oameni“?. 
„Oricine gînd rău o să lucreze asupra ta gi lucru potrivnic 
îţi va arăta... deloc să nu-ţi aduci aminte de greșeala ace- 
luia, de lucrarea lui vicleană... ci iartă-i greșeala şi fă-i 
bine,.“3 El aduce ca pildă pe David: „Cînd era să se bucure 
de moartea vrăjmașului său, atunci foarte se tînguia și 
se bocea... și în loc de bucurie și veselie a făcut multă tin- 
guire şi plins“î. „Dacă suferă vrăjmașul tău o cădere, să 


1 Ibidem, versiunea slavonă, p. 26. „Cum o luaţi de la săraci, așa 
se cade să o şi daţi pentru diînșii“, vers. rom., Hasdeu, Arhiva, l-2, 
p. 123. 

2 Învățăturile, versiunea grecească, p. 57. 

3 Jbidem, p. 59. 

4 Jbidem, p. 67. 

nu te bucuri de căderea lui.“! Să fie acelaşi scriitor ca domnul 
care într-o scrisoare oficială în limba latină spunea despre 
rivalul său Miloş: „Ne-am bucurat şi ne-am veselit în chip 
deosebit de moartea şi de uciderea lui?“ Putea să puie în mina 
boierilor învăţăturile de mai sus şi în același timp să le 
dicteze în cancelarie scrisoarea de bucurie despre moartea 
lui Milo vodă? 

Cînd Neagoe scria sibienilor despre solul lor: „În furia 
noastră i-am aruncat ceva vorbe urite“, putea tot el să 
spuie fiului său: „Nici nu se cade aceasta vouă să răspun- 
deţi împotrivă (solilor), pentru că nu ştiţi că din cuvintele 
spuse împotrivă aţi cîștigat sau ați fost păgubiţi. Căci 
cuvîntul este ca vîntul și pleacă şi nu-l puteţi opri, după 
ce a ieşit din gura voastră, ci vă veţi căi pentru cuvintele 
acelea“, deci conchide ca un domn să răspundă totdeauna 
solilor a doua zi.2 Neagoe vodă ameninţă că va face Ţara 
Birsei așa că nu i se va cunoaşte nici locul, iar cînd cere 
pace sibienilor, o face pentru că: avem dușmani destui 
„care ne vor răul“, neamintind măcar în treacăt dragostea 
de pace. Pe cind autorul Învățăturilor scrie: „Să gedem 
cu frica lui Dumnezeu şi să nu stăm spre război, căci nu 
ne este nouă lupta către singe şi carne“?. „Dacă au venit 
careva asupra voastră... siliți-vă mai întîi cu pace să scă- 
paţi de ei şi dați şi o parte din visteria voastră lor... Din 
visteria noastră le-am vestit că le dăm lor (dușmanilor) 
şi umilință am arătat către dinşii.“t 

Ce mîndrie de domnitor răsună în cuvintele lui Neagoe: 
„Așa voiesc domnia mea, căci nu vreau să ziceţi că este 
ţara fără domnitor, ci o să vedeţi că sînt domnitor destoinic 
şi are ţara domnitor“. Ce umil scrie autorul Învățăturilor, 
tot despre rostul domnitorului: „Să nu te înalţi în sine 
cu gîndul că eşti mare... la seama să nu-ţi pună piedică 
diavolul... lar dacă cineva nu-și pune măsură și n-are 
umilință, ci se crede pe sine înțelept, acela nu vrea să facă 
voința lui Dumnezeu, ci pe a sa.“ 


1 Ibidem, loc. cit. 
2 Ibidem, p. 133. 
3 Învățăturile, ed. grecească, p. 117. 
4 Ibidem, p. 157. 
5 Ibidem. p. 111. 

Autorul Învăţăturilor într-un alt capitol scrie: „Omul 
are adecă două rînduri de feciori, unul din păcate, iar altul 
fără de păcat. În acest veac însă mai mult își iubește pe 
feciorii cei din păcate, decit pe ceilalţi.“! Cui se adresează 
aceste aluzii? Autorul nu ştia desigur că Neagoe însuși 
s-a declarat și boierii l-au recunoscut „fiu din păcate“, 
din îlori, cum se zice, ca să poată lua domnia. Apoi cum ar 
fi cutezat Neagoe să spuie fiului său, vorbind de boieri: 
„Că nu te-au ales, nici te-au uns oamenii spre domnie'?, 
cînd toată lumea ştia că boierii Craiovești îl ridicaseră 
în scaun. lar dacă Învățăturile spun: „Cînd veţi vrea să 
puneţi boieri, nu se cade să căutaţi căci vă vor fi rudenii 
şi pentru aceia să-i puneţi, căci aceasta este fățărnicie.“? 
Aceasta nu se potrivește de fel cu domnia lui Neagoe vodă, 
care s-a înconjurat în sfatul său de rude, unchi, frați, veri 
din familia Craioveștilor, care au acaparat demnităţile ţării, 
urmînd întocmai de altfel şi în timpul lui Teodosie vodă. 
Barbu Craiovescu, unchiul domnului, a fost mare ban între 
1512 gi 1520, urmat la această din urmă dată în bănie 
de Preda Craiovescu, îratele lui Neagoe. Radu Postelnicul 
Craiovescu, fratele lui Barbu, funcționează ca dregător 
între 1512 și 1515. Pîrvu, tatăl lui Neagoe, a fost și el mare 
ban la începutul domniei fiului său (februarie—iunie 15412). 
Badea sau Bădică, văr primar al domnului a fost comis la 
1520-1521. Deateo, al doilea ban (1512-1518), e fiul Vlădaiei 
şi al lui Vilsan vistier, nepot de frate al domnului. Marcea, 
marele postelnic (1512), era și el din familia Craioveştilor.+ 

Neagoe n-a putut scrie această carte străină de spiritul, 
cultura și temperamentul său. 


Chiar istoricii care susțin autenticitatea Învățăturilor, 
recunosc adesea fără voie că ele nu se potrivesc cu cele 
ce știm despre personalitatea istorică a lui Neagoe. Astfel 
A. D. Xenopol scria: „Aceste cugetări domnești fac onoare 


1 Ibidem, p. 179, vers. slavă, p. 29; vers. rom., Hasdeu, Arhiva, 
1-2, p. 127. 

dividem, versiunea rom., Hasdeu, p. 112 şi 124; şi i, pi 35. 

3 Ibidem, vers. slavă, p. 35; Cf. Hasdeu, Buletinul Inst. Publ 
1865, p. 80. 

4 Cf. Gh. Ghibănescu, Divane Domnești în secolul al XVI-lea, 
extras din Joan Neculce sub anii 1512—1521 şi I.C, Filitti, Craioveștii, 
1935, p. 55. 


191 


www.dacoromanica.ro 


celui ce le-a înșirat, deşi în practică nu le va fi urmat dînsul 
cu aceeaşi siințenie.“t 

N. Iorga, care a susținut în repetate rinduri paterni- 
tatea domnului asupra scrierii ce-i este atribuită de tra- 
diţie, a fost el însuşi nevoit să facă unele ipoteze care de 
fapt înseamnă concesii: „Trebuie să se creadă că el (Neagoe) 
va fi stat între călugării cărturari dela Bistriţa şi poate 
că gindul unchilor săi era să facă din acest fiu din flori 
al lui Basarab cel Tinăr cu sora lor (?) un călugăr mai ferit 
de cercetările şi prigonirea duşmanilor“?. În adevăr, ar 
trebui să admitem că Neagoe a fost un călugăr, ceea ce 
n-a fost în realitate în cariera sa de boier și războinic, 
ca să poată scrie asemenea învățături. Cine cunoaște chi- 
pul său spiritual, viaţa și corespondenţa lui, înţelege ugor 
că această operă nu ea lui. 


CRITICA INTERNĂ A TEXTULUI ÎNVĂȚĂTURILOR 


Am pus faţă în faţă în capitolele precedente ideile, ten- 
dinţele și tonalitatea generală a Învățăturilor cu scrisorile 
şi faptele lui Neagoe vodă şi am ajuns la rezultatul că avem 


1 A.D. Xenopol, op. cit, VI., p. 215. 

2 N, Iorga, în introducerea la ediţia Învățăturilor, Vălenii de 
Munte, 1910, p. VI. 

S T.G. Bulat, Personalitatea religioasă a lui Neagoe Basarab, 
p. 49, spune totuşi: „Este surprinzător de a constata concordanța faptei 
sale (a lui Neagoe) cu cele propovăduite: (în învățături). Anume 
această surprinzătoare concordanţă se vede din faptul că doamna Des- 
pina s-a călugărit la bătrîneţe. Este cu totul exclus ca sfaturile de 
stînt ale domnescului său soţ să nu fi conturat şi îndemnat la beati- 
tudinea resemnării divine... lată deci un imediat efect al concepției 
voevodului nostru“ (p. 52). Nu știm dacă Învățăturile au „conturat“ 
fapta doamnei Despina, care e ignorată în textul lor, efectul imediat 
a fost totuşi cu întirziere, căci doamna a îmbrăcat haina monahală 
30 de ani abia după stingerea soţului. A doua dovadă de concordanţă 
ar fi faptul că atunci cînd turcii l-au amenințat, Neagoe, „închinat 
mai mult lucrurilor de veşnicie dumnezeiască, decît celor trecătoare... 
le-a făgăduit pe an 3000 de bani roșii şi 600 de prunci“ (Bulat, op, cit., 
p. 64). Neagoe dă deci păginilor 600 de copii creştini dintre supușii 
lui, ca să-şi lepede credinţa, minunată pildă de „închinare către lucru- 
rile dumnezeeşti“,.. ale lui Alah. Ne grăbim să adăugăm că din feri- 
cire pentru amintirea lui Neagoe vodă, informaţia nu este exactă, 
nu provine dintr-un izvor contemporan, ci de la un autor din veacul 
al XVIII-lea, 

a face cu două personalităţi adinc deosebite, trăind în lumi 
spirituale distincte: una a domnitorului, alta aceea a au- 
torului Învăţăturilor. Această metodă de cercetare critică 
se întemeiază în primul rînd pe psihologie și o socotim cea 
mai îndreptăţită pentru critica de autenticitate a unei lucrări 
literare, cum ușor este de înţeles. În adevăr, ca să putem do- 
vedi dacă o scriere este sau nu a unui autor, cea mai s gură 
metodă este aceea a comparaţiei ideilor gi tendinţelor lu- 
crării cu acelea ale presupusului autor, metodă veche şi 
îndeobşte folosită, ceea ce am şi făcut în rîndurile de mai sus. 
Totuşi critica erudită nu este o metodă de valoare mate- 
matică şi de aceea nu trebuie să încheiem cercetările, îna- 
inte de a folosi toate posibilităţile de anchetă. 

Critica internă în aflarea autenticităţii constă în analiza 
unor pasaje ale textului, care prin cuprinsul lor pot să 
ne călăuzească asupra epocii scrierii şi a personalităţii 
autorului. Temeiul ei este tot psihologia şi analiza faptelor 
istorice, dar spre deosebire de cea dintii nu are un caracter 
comparativ, nu este rezultatul punerii faţă în față a două 
sau mai multe texte, sau personalităţi, ci constă din conside- 
rații pe temeiul unui singur text. 

Răposatul profesor D. Russo începuse cercetarea critică 
internă a Învățăturilor, deşi n-a apucat să sintetizeze re- 
zultatele muncii sale în această direcţie într-un studiu defi- 
nitiv. Totuşi, în mai multe lucrări, D. Russo a arătat 
lămurit concluzia sa: Învățăturile nu sînt opera lui Nea- 
goe Basarab, ci a unui călugăr, care a trăit mult mai tir- 
ziu şi a atribuit propria sa operă voievodului ctitor de la 
Argeş, pentru care avea o adincă admiraţie. 

Înainte de a aduce noi argumente în această direcţie, 
vom aminti pe scurt şi aci cele publicate de profesorul 
D. Russo, argumente care fac parte din acest capitolal criticii 
interne. 

În două rînduri în Învăţături, autorul, presupusul 
Neagoe, vorbeşte de familia sa; o dată în Scrisoarea către 
osemintele mamei sale Neaga, cînd numește pe toţi fecio- 
rii şi fetele lui vii şi morţi şi-i trimite să se închine la 
moaştele doamnei Neaga, a doua oară în Rugăciunea la 
ieșirea sufletului, cînd cheamă la patul său de moarte pe 

toţi copiii lui, pe arhierei, pe dregători şi boieri: „Ci am 
trimis în locul meu pre iubitul meu, pe Teodosie şi pe dra- 
gele mele cucoane, pe Stana și pe Ruxanda... şi încă am mai 
trimis, o, maica mea, pe fiii mei, Petru şi pe loan, şi pe fie- 
mea Anghelina“1. „Jată acum a sosit ceasul morții și strigaţi 
pe prea dulcii mei fii și pe fetele mele și pe iubiții mei dre- 
gători şi slujitori.“2 Cum se face că Neagoe a uitat tocmai 
în ceasul morţii, cînd cheamă pe toţi pentru supremul 
rămas bun, de existența scumpei lui soții? Doamna Des- 
pina din neamul Brancovici, a despoţilor sîrbi, a supra- 
vieţuit soţului ei și a murit tocmai la 1554 la Sibiu.’ Se 
pare că autorul Învățăturilor nu ştia despre ea, dacă mai 
era atunci în viață.4 Faptul este şi mai caracteristic, dacă-l] 
punem în legătură cu inscripţiile mormintelor de la Curtea 
de Argeș, care ni s-au păstrat pînă azi intacte. Autorul 
Învăţăturilor a putut citi acolo numele fiilor morţi ai lui 
Neagoe, nu însă inscripţia de pe mormîntul doamnei Des- 
pina5, pentru că ea s-a călugărit după moartea soţului ei 
şi a luat numele monahal Platonida și numai acest nume 
figurează pe piatra ei de mormiînt, care nu spune că sub ea 
odihnesc oasele unei doamne. Așa încit, atunci cînd o res- 
taurare impie a trecut peste această mănăstire în zilele 
noastre, mormîntul monabhiei Platonida, socotită nedemnă 
de a sta alături de moaștele domnești, a fost scos afară 
din biserică.€ De aceea, nici autorul învățăturilor n-a putut 
şti cînd a murit doamna Despina, nefiind inițiat în taina 
schimbării situaţiei ei. 

Rămiînînd tot în domeniul familiei lui Neagoe, aşa cum 
se oglindește în Învăţături, în aceeaşi Rugăciune la ieșirea 
sufletului, domnitorul care nu chemase pe soţia lui înlăcră- 
mată la patul său de moarte, spune în schimb: „Strigaţi 
pe prea dulcii mei fii și pe fetele mele“?, adică mai mulţi 
fii si mai multe fiice. Uitase domnul că-i rămăsese numai 


1 Învățăturile, ed. grecească, p. 47. 

2 Ibidem, p. 227. 

3 Milles, op. cit., p. 55. 

4 D. Russo, Studi: și critice, Bucureşti, 1910, p. 6. 

5 Gr. Tocilescu, Mănăstirea Curtea de Argeș, p. 42—47. 

$ Al. Lapedatu, Mormintul doamnei Despina, în Revista Istorică, 
VII, 1921, 123 şi urm. 

? Încăţăturile, versiunea greacă, p. 227. 

un singur fiu, Teodosie?! Mai degrabă acest amănunt ră- 
măsese necunoscut falsificatorului,. 

lar în Scrisoarea către oasele doamnei Neaga autorul 
Învățăturilor descrie aducerea osemintelor mamei domni- 
torului la Curtea de Argeș. Dar mormîntul acestei doamne 
Neaga nu este la Curtea de Argeş, unde toate pietrele de 
mormiînt intacte și neprofanate au rămas întregi pînă în 
zilele noastre. Nu cumva falsificatorul mistic şi-a închipuit 
întreaga ceremonie, socotind că neapărat mormintul ma- 
mei urma să fie alături de al fiului?2 De altfelnu este sigur 
că doamna Neaga ar fi fost în adevăr numele mamei lui 
Neagoe, avem, pentru aceasta, singură mărturia îndoiel- 
nică a Învăţăturilor. 

Un falsificator se teme de descoperirea falsului și-și ia 
anume măsuri de precauţiune, aduce scuze, care-l trădează. 
Aşa și autorul Învățăturilor. Una din învățături se numește 
Pecetia învățăturilor: „Căci sfîrşitul scrierii ce am desfășu- 
rat-o trebuie să aibă şi o pecetie atirnată“. „Trebuie să se 
lege de dinsa pecetia, pentru că cartea care este pecetluită, 
aceea să crede.“3 „Dacă însă cuiva îi va fi greu sau nu va 
crede acestora, pentru că nu este la ele pecetie... prin ur- 
mare punîndu-mi și eu în mintea mea că după puţin timp 
şi eu voi treze din această lume şi pecetia noastră se va 
strica, de aceea n-am adăugat scrierilor mele pecetie.“4 
Autorul credea că o carte scrisă de un domn trebuia să aibă 
neapărat atîrnată de ea pecetia sau s'giliul domnesc şi 
el fireşte nu-l avea. De aceea se teme că lucrarea va fi so- 
cotită neautentică, dar el nu ştia că în realitate peceţile 
domnești atîrnă numai de privilegii (hrisoave), nu de cărţi 
literare care nu se întăresc în cancelarie. Nefiind un familiar 
al curţii, nu ştia rosturile ei și de aceea intră în lungi și 


1 D, Russo, loc, cit. S-ar putea obiecta că această învăţătură în 
vederea morţii voevodului ar fi fost scrisă de el mai de mult, aşa că 
acest din urmă argument al lui D. Russo pierde din tăria lui, dacă e 
luat separat. 

2 D, Russo, Studii istorice greco-române, I, București, 1939, 
p. 207—226, 

2 Învățăturile, versiunea românească (Ms. 3572), f. 311; vers. 
grecească, pag. 209. 

4 Ibidem, vers. grecească, p. 211: „De aceea n-am atirnat pecetia 
şi dacă îi va fi cuiva cu supărare sau i se va părea fără credinţă, pentru 
că n-am atirnat pecetia la această scriere...“ (Versiunea slavonă, p. 6). 

încureate explicaţii, ca să arate de ce nu are pecetia, spu- 
nînd că în schimb a pus o pecetie morală scrierilor sale. 
Astfel prin această grijă de autenticitate, el se trădează 
singur... 

Autorul era un călugăr; un autor, oricit ar vrea să intre 
în piele străină, se trădează, mentalitatea lui proprie 
nu poate rămîne ascunsă. Cind autorul Învățăturilor sfă- 
tuieşte pe Teodosie vodă: „Cel ce şade în casa (în chilia ta, 
zice un manuscris românesc) aceste trei îi aduc rod, sau 
face rugăciune sau învățătură sau lucru de mînă“?. Cine 
stă închis și-și petrece viaţa numai în rugăciune, învăţă- 
tură de carte şi lucru manual? Un călugăr, desigur, nu un 
fiu de domn, care are alte rosturi în viață. Ba chiar adaugă 
Învățăturile: „Dar dacă-ţi iaste voia să aibi avuţie moşii 
și vii, pentru căci nu te-ai însurat, să-ţi fi luat muiere“, 
(textul acesta se află numai în versiunea românească, cre- 
dem că traducătorul în grecește şi-a dat seama de nepotri- 
virea prea strigătoare a acestui pasaj cu sfaturi ce ar fi să 
se adreseze unui domn şi l-a suprimat). Prin urmare Teo- 
dosie era menit să rămiie celibatar... sau cumva autorul 
uitase aci de Teodosie și, călugăr fiind, se gîndea la pro- 
pria lui viaţă. Şi alte sfaturi ale presupusului Neagoe se 
încadrează numai cu mentalitatea de monah: „Să te pă- 
zeşti să nu te treacă vreun ceas, fără de rugăciune“. „Mai 
intii de toate iaste tăcerea.“ „Floarea minţii este priveghe- 
rea întru rugăciuni.“ 

Învățătura despre iubirea de Dumnezeu se adresează 
către „dascăli şi fraţilor“, „preoţilor și păstori ai turmei 
lui Hristos“, „fraţilor, părinţilor şi preoților“.6 Iar în învă- 
ţătura despre cinstirea icoanelor, citim: „Fraţilor mei iu- 
biţi“, „iubiții mei fraţi și slujitori ai lui Dumnezeu“.? Ea 
cuprinde (după Efrem Sirul), o polemică împotriva... mo- 
nofisiţilor (sectă eretică de la începutul erei creştine). E 
vorba deci de predici, rostite sau de rostit în biserică, repro- 


1 D, Russo, Critica teztelor și tehnica edițiilor, Bucureşti, 1915, 
p. 35, nota 1. 

2 Învățăturile, versiunea greacă, p.115; vers. rom. (Ms. 3572), p.153. 

3 D, Russo, Studii și critice, p. 26. 

4 Învățăturile, versiunea rom., p. 15% (Ms. 3572). 

5 D, Russo, op. cit, p. 26, ibid, p. 154—155. 

5 Învățăturile, vers. greacă, p. 33. 

? Ibidem, vers. greacă, p. 99. 109. 


196 


www.dacoromanica.ro 


duse după autori bizantini și intercalate în Învăţături!. Aci 
Teodosie este iarăşi uitat, autorul nu i se mai adresează. 
El avea prea puţină aderență spirituală faţă de figura, 
convenţională pentru el, a fiului lui Neagoe; scopul său era 
didactic-moral în general și de aceea făcea abstracţie în 
unele capitole de persoana presupusului fiu de domn. 


La aceste argumente extrase din scrierile lui D. Russo, 
putem adăuga și noi acum alte cîteva pasaje de aceeași 
natură: 

Tot în legătură cu cunoștințele autorului Învățăturilor 
despre familia lui Neagoe este un pasaj din prima parte a 
acestei scrieri: „Dar încă cu cit mai mult se cade să te fereşti 
de păginii, de care nu știu ce este Dumnezeu, nici se botează 
măcar de ți-ar fi și frate să te fi născut cu dinsul dintr-o mumă, 
tot încă mai tare să te ferești de dinsul. Și să te păzești să 
nu faci cu dinsul dintru adevărul inimii tale nici un sfat, 
că aceștia sînt vrăjmașii crucii Domnului nostru Isus Chris- 
tos şi numele lui Dumnezeu cel sfint ei îl hulesc. Deci de 
vom iubi noi pre unii ca aceștia, iar dragostea lui Dumnezeu 
să va lua de la noi.“2 Se adresează aceste cuvinte lui Teodo- 
sie? Aga de puţin cunoștea familia lui autorul, încît nu știa 
dacă are sau nu frați trecuţi la păgînism, cum avea de pildă 
la începutul veacului al XVII-lea Radu Mihnea, fiul lui 
Mihnea Turcitul? Iarăşi surprindem acea ciudată despărţire 
a autorului de figura, pur convenţională pentru el, a persoa- 
nei lui Teodosie, căreia i se adresează sfaturile numai de 
formă. 

Autorul introduce în scrierea sa pasaje în contrazicere 
cu situaţia familiară a lui Neagoe, ba chiar cu scopul aparent 
al Învăţăturilor, adică educarea lui Teodosie voievod. Astfel, 
în Cuvintul la ieșirea trupului, Neagoe pe patul de moarte, 
adresindu-se boierilor, ar fi spus: „Și de acum faceţi început 
a sluji altui domn, pe care nu-l înțelegeţi, nici el pe voi. 
De aceea vă spun slujitorilor mei iubiţi, slujitorul anevoie e 
să slujească domnului necunoscut, pînă ce i-a aflat rinduiala.“â 
Scriitorul uitase că se adresează în primul rînd lui Teodosie, 
că acesta trebuia să urmeze de drept în scaun şi că boierii 


1 D, Russo, Elenismul în România, București, 1912, p. 30. 
2 Învățăturile, vers. rom. (Ms. 3572), î. 80—81. Vers. greacă, p. 152 
2 Ibidem, versiunea greacă, p. 229. 


197 


www.dacoromanica.ro 


lui Neagoe îl cunoșteau ; îi scapă mărturisirea că după moar- 
tea domnului va urma un altul, un necunoscut, ca în veacul 
al XVII-lea, cînd urmarea dinastică la tron rămăsese o amin- 
tire a trecutului. 

De altfel, în analiza comparativă din capitolul precedent 
am mai relevat alte două asemenea nepotriviri în legătură cu 
familia lui Neagoe: autorul nu ştia că sfatul domnesc al lui 
Neagoe era plin de rudele sale, boierii Craioveşti care deţi- 
neau principalele demnități, nici nu ştia că domnul, al cărui 
nume îl împrumuta, se declarase și era socotit ca fiu din 
flori al lui Basarab voievod cel Tinăr.! 

Alături de capitolul așa de caracteristic al peceţii, în 
care autorul se trădează, căutînd să se justifice cum se face 
că el, presupus domn, nu are pecetie domnească, mai este 
şi un alt pasaj aproape asemănător. Terminînd cu sfaturile 
privitoare la primirea şi trimiterea solilor, autorul conchide 
astfel: „cît am putut după mintea și judecata mea prin harul 
lui Dumnezeu, v-am expus în chip de învăţătură către voi 
despre toate acestea. Se poate că mie mi-a scăpat ceea ce se 
cuvine, încă și mai de folos“. „Cit am putut și eu, nu atita 
de mult, ci puţine] oarece, m-am nevoit de v-am adus aminte, 
că mai cu multe ni s-ar fi căzut ca să învăţăm şi să vă arătăm, 
ce poate că şi nouă atita pricepere numai ce ne-a dat Dum. 
nezeu și nu sînt nici eu atita de harnic și nevrednic să-mi 
poată da Dumnezeu să vă spui și mai multe. lar pe voi să 
vă învețe Dumnezeu să nu știți numai acestea, ci mai multe 
şi mai înţelepte.“2 „Ci acestea mi-a dăruit Dumnezeu după 
mintea şi cunoaşterea mea. Ci totuși de acestea ce mi-a fost 
dăruit mie, eu nu am fost vrednic, poate eu pe scurt ceva 
v-am învăţat, Dumnezeu însă să vă dea vouă cele mai multe 
gi cele mai bune.“8 Care este rostul acestor scuze? Autorul 
își dă seama că n-a spus tot ce se cuvine despre soli, ci puținel 
oarece, deși s-ar fi căzut să înveţe mai mult și anume tocmai 
cele mai de folos. Dar el nu şi-a adus aminte și mărturisește 


1 Vezi mai sus, p. 191. 

2 Învățăturile, versiunea rom., f. 220 (ms. 3572), 

3 Ibidem, versiunea greacă, p. 152—163. Cf. şi versiunea slavă, 
p. 44: „Cit am putut pe voi v-am sfătuit, nu mult, ci cu puțin m-am 
trudit şi v-am arătat şi deşi s-ar fi cuvenit mai multe a arăta din cele 
ce v-am arătat, dar numai atîta mi-a dat Dumnezeu în minte, pentru 
că nu sînt vrednic să-mi dea mie Dumnezeu minte, v-am arătat puţin, 
iar pe voi să vă înveţe Dumnezeu mai multe.“ 

că e nepriceput şi a fost nevrednic de darul ce i s-a dat, adică 
exerciţiul puterii domnești. Scriitorul deci se teme că citind 
cineva acest capitol politic despre solii, va găsi lipsuri, do- 
vezi de necunoștinţă, care nu ar fi îngăduite unui domn, 
căci el nefiind în realitate domn, ignora o serie de amănunte 
ale ceremonialului și ale obiceiurilor de curte consacrate 
pentru primirea solilor şi atunci caută să se scuze cu nepri- 
ceperea şi lipsa de memorie... a lui Neagoe. Este iarăși un 
loc în care autorul Învățăturilor se trădează singur. 

Că acest scriitor era un călugăr, se vede din întreg spiritul 
operii sale. D. Russo a citat, cum am arătat mai sus, cîteva 
pasaje în care el, uitînd că îmbrăcase în imaginaţie haine 
domnești, îşi trădează totuși rasa monahală. Se mai pot găsi 
şi în multe alte părţi ale scrierii pasaje asemănătoare. Am 
citat în capitolul precedent citeva fraze caracteristicepentru 
a dovedi spiritul ascetic al doctrinei Învățăturilor, dar ele 
sint în acelaşi timp dovezi că sfaturile nu se adresau în reali- 
tate unui fiu de domn. Unui fiu de domn nu i se poate cere 
să trăiască într-un bordei, nici să locuiască împreună cu 
fiarele gi nu i se strigă: „Ia blăm (haide) în pustie“. Pasajul 
începe totuşi cu cuvintele: „Acestea-ţi grăesc eu acum, fătul 
meu“1. Şi aci călugărul s-a întors la lumea sa, şi aci se arată 
că Teodosie vodă este numai un pretext literar, lucrarea 
urmărește scopuri generale, morale și ascetice. lată încă o 
îrază care este de-a dreptul extraordinară, dacă în realitate 
e adresată unui domn al ţării: „Lucrează mereu lucruri de 
mînă, că din lucrările miinilor tale să se poată hrăni un să- 
rac“2. Bineînţeles că un călugăr, care nu are nici o avere, 
nu poate ajuta pe săraci decît muncind cu mîinile, dar dom- 
nul mai are și o vistierie. 

„Cu adevărat într-acestă lume nu iaste mai rea şi mai 
amară decît muierea“?, este o cugetare pe care călugărul 
celibatar o pune cam indelicat în gura soţului doamnei Des- 
pina. În altă parte, în Învățătura pentru cinstirea icoanelor, 
autorul recomandă: „priveghere în picioare toată noaptea“ 
şi adaugă: „cine grăeșşte cuvinte lumești întunecă sufletul“5. 


1 Învățăturile, vers. rom. f. 95 (Ms. 3572). 

2 Învățăturile, vers. greacă, p. 115. 

3 Ibidem, vers. rom., f. 196 (Ms. 3572). 

4 Ibidem, vers. greacă, p. 103, veis. rom., ibid., î. 143. 
5 Ibidem, vers. greacă, p. 113. 

Un domn după asemenea sfaturi nici nu şi-ar putea împlini 
funcţia domnească, nici nu-i este măcar îngăduit să vor- 
bească despre cele lumești, care sînt totuși esența stăpînirii 
lui. „Așadar fraților, să fugim de lume şi de toate cite sint 
ale lumii, ca să fim moștenii binelui... cea gătit Dumnezeu 
celor ce-l iubesc.“! Și nu am dat aci decit o parte a pasajelor 
în care autorul ascet al Învăţăturilor spune, adresîndu-se 
unui fiu de domn, să părăsească lumea aceasta (deci și dom- 
nia), să trăiască în post, în rugăciune, sărăcie şi priveghere. 

Dacă trecem la altă ordine de idei, în învăţătura în care 
arată ca „niciodată să nu se întoarcă rău pentru rău“, este 
şi această pildă: „De aceea, dacă cineva s-ar găsi, fiind de 
sămînță domnească, să petreacă însă între streini şi prin 
locuri depărtate, gonit şi în stăruința sa să se silească în 
tot felul a dobindi domnia lui părintească şi unul ca acela, 
dacă s-ar intimpla s-o ia, nu trebuie celor ce i-au fost împo- 
trivă mai înainte, să le facă rău sau să-i asuprească, ci să se 
uite la ei cu față veselă şi cu multă bunăvoință şi cu priete- 
nie să le facă daruri, ca şi credincioşilor care au rămas împre- 
ună cu el mai înainte.“2 Mai caracteristic este pasajul în 
versiunea românească: „De va fi vreun domn din altă rude. 
nie gonit într-altă ţară după moartea tatine-său şi nu va fi 
apucat el domnia în urma lui, deci apoi după cîtăva vreme 
să va milostivi Dumnezeu spre dinsul și-l va aduce iarăş în 
ţara lui și unora ca acestora, le grăesc ca unor frați: dacă veţi 
intra în ţara voastră, voi să nu miluiţi (numai) pre cei ce 
v-au slujit în lipsa voastră şi în trebi şi pe aceia carii sînt ai 
țării să-i uitaţi şi să-i părăsiţi și să nu-i miluiţi, că cine ș-au 
năpăstuit ţara şi moşiile, să vă slujească vouă printr-alte 
țări streine, sau să ţineţi vreo pizmă pre dinșii şi să-i omo- 
rîți“3. E un sfat cu caracter politic, care se cuvenea să fie 
adresat domnilor români, dintre care mulţi se făcuseră pri- 
begi la moartea tatălui lor şi abia tirziu încăpeau la domnie, 
dar autorul uită că se adresează lui Teodosie, care se afla la 
curte lîngă tatăl său și trebuie să urmeze în scaun, doar pen- 
tru aceasta i se adresau sfaturi. El nu avea să aleagă între 


1 Ibidem, vers. slavă, p. 33. 
? Ibidem, vers. greacă, p. 59. 
3 Învățăturile, vers, rom., p. 285—286 (Ms, 3572). 

boierii pribegi şi cei rămaşi în ţară; era de la sine înţeles 
că boierii din sfatul tatălui său erau să rămi.ie și în jurul lui 
Neagoe, el însuşi nu pribegise la moartea presupusului şi 
fictivului său tată, Basarab cel Tinăr, ci rămăsese în ţară 
ca boier. Să nu uităm că Neagoe, de altfel, a omorît la urca- 
rea în scaun pe Bogdan boierul care-l dugmănise și-l silise 
să fugă, faptă potrivnică sfaturilor de mai sus, care spun că 
un domn să nu-şi amintească de cei ce nu l-au sprijinit în 
vremea dinainte de domnie. Pasajul acesta din Învățături 
este un ecou din alte vremuri, cînd urmarea la tronul Ţării 
Româneşti nu mai era ereditară și turcii aduceau în scaun 
pretendenți din ţări depărtate. 

Țara Românească era cirmuită de un domn și în fruntea 
bisericii ei stătea un mitropolit. Dar scriitorul Învățăturilor 
vorbește mereu în pildele sale de împărați și patriarhi: „Spun 
unii dintre împărați şi domni că anevoe este a avea şia ţinea 
împărăția şi domnia... Treburile împărăției, spunem că 
împărăția noastră... trebuinţele cele multe ale împărăției 
noastre. Și iarăși din patriarhi și mitropoliți mulţi spun... 
Și nu știm dacă ne scot din patriarhie şi mitropolie... De 
aceea mulţi împărați și domni și patriarhi și arhierei au 
părăsit plăcerile lumii... Nu-și mai fac grije nici de împără- 
ţie, nici de domnie, nici de patriarhie, nici de mitropolie.“ 
„De aceea îţi spun (zice presupusul Neagoe către Teodosie), 
fie cînd sînt eu în viață şi ţin domnia, fie mai tirziu cînd o 
să iei tu împărăţia şi domnia.“2 Ba chiar Neagoe este pus să 
se adreseze către „fiul meu Teodosie și iubiții mei frați şi 
urmașii noștri împărați (țari) și domni, care după mine veți 
veni domni şi împărați“. E de-a dreptul straniu să numești 
pe urmașii lui Neagoe în scaunul ţării împărați. Dar Teodo- 
sie nu urma să domnească peste o împărăție, ci peste mica 
Țară Românească. Se vede că scriitorul uitase aceasta. Nea- 
goe dacă ar fi scris această lucrare și s-ar fi adresat numai 
fiului său Teodosie, n-ar fi uitat într-atita locul unde se 
află pe pămînt poporul său românesc şi mica lui ţară; un 
călugăr plin de lecturi mistice, care scrie o carte de sfaturi 
cu caracter general, face abstracţie de realitatea imediată, 


1 Ibidem, vers. greacă, p. 25, 27, 34, slavă, p. 6. 
2 Ibidem, vers. greacă, p. 57. 
3 Ibidem, vers. slavă, p. 13 şi p. 224. 

se ridică cu mintea la împărații din scrierile citite de dinsul. 
Încă o dată se dovedeşte că pentru el persoana lui Teodosie 
e o ficțiune, un pretext pentru exprimarea ideilor sale mo- 
rale. 

Acestea sint observaţiile noastre, cu care înțelegem să 
completăm argumentele lui D. Russo, aduse în aceeaşi direc- 
ţie. 

Dar înainte de a termina cu critica internă a textului 
Învăţăturilor, trebuie să discutăm unele obiecţiuni care au 
fost aduse împotriva argumentelor lui D. Russo de către 
învățații ce susţin autenticitatea scrierii, adică pe Basarab 
vodă Neagoe ca autor al lor. În primul rînd, e vorba de cer- 
cetările domnului prof. V. Grecu care a editat şi a tradus 
versiunea grecească a Învăţăturilor, aflată în manuscrisele 
de la Mănăstirea Dionisiu de la Muntele Athos.! Domnia sa 
crede că poate înconjura greutatea, recunoscînd că o parte a 
Învăţăturilor ar fi neautentice şi anume acelea din care 
D. Russo a scos argumentele sale, altele ar îi neexact traduse 
în versiunea românească. Anume, precum se știe, versiunea 
slavă cît şi cea grecească sint mai scurte decit cea româ- 
nească și s-ar putea bănui că pasajele ce lipsesc din aceste 
două versiuni în limbi străine nu făceau parte din original 
ci au fost adăugate în versiunea românească de un interpo- 
lator. 


Trebuie să observăm mai întii că prin aceasta se recu- 
noaşte faptul că un falsificator care trăia mai tirziu s-a 
îmbrăcat în haina lui Neagoe vodă, i-a împrumutat numele 
pentru propria sa operă, măcar pentru o parte din textul 
Învăţăturilor. Dar precum am arătat cu un alt prilej?, tocmai 
unele din capitolele şi pasajele din care a luat D. Russo argu- 
mentele sale, se găsesc în tustrele versiuni: de exemplu, 
explicaţia cu pecetia se află în versiunea românească, în 


1 V, Grecu, Introducerea la ediția Învăţăturilor lui Neagoe Basarab, 
versiunea greacă și același, Și totuși Învățăturile lui Neagoe Basarab, 
in Convorbiri literare, LXXVII, 1944, p. 477—481 şi partea a doua, 
ibidem, p.7%0— 767. Şi P.Sîrku, K sonpocy o noOdnunnure noyuenuu Hoa- 
na Hazoe, St, Petersburg, 1901, p. 20—24 (paginaţia extrasului), 
admite că sînt „învățături“ originale și altele aduse mai tirziu. 
Textul grecesc îl socoate prelucrat ulterior. 

2 P, P, Panaitescu, Autenticitatea Învăţăturilor lui Neagoe Basarab, 
în Convorbiri literare, LXVII, 4944, p. 733, 739. 

cea greacă și în cea slavă și la fel Epistola către oasele doam- 
nei Neaga, cît și rugăciunea la ieșirea sufletului, în care este 
uitată doamna Despina, soţia lui N agoe,se află în toate trei 
versiunile. Și această obiecţiune era adusă atunci cînd se 
cunoşteau numai argumentele fragmentare ale profesorului 
D. Russo, cu atit mai puţin se poate ridica acum, cînd s-au 
adus multe alte argumente în prezenta lucrare, extrase din 
toate capitolele Învățăturilor și cînd s-a făcut o comparaţie 
a i generale ale lucrării cu acelea ale lui Neagoe Basa- 
rab. 

Totuși numai ca o completare, trebuie să stabilim care 
este textul cel mai autentic. Textul slavon, care poate fi 
luat ca punct de plecare în exprimarea ideilor şi stilului, 
întrucît lucrarea a fost scrisă de autor în slavonește, totuși 
nu poate fi o indicație, prin lipsurile sale, pentru eventuale 
interpolaţii în textul român. În adevăr; manuscrisul slavon 
de la Sofia este alcătuit din foi izolate cu numeroase lacune, 
lipsuri de caiete întregi, aga că nu se poate şti care era cuprin- 
derea sa, cînd era întreg.1 Dar nici manuscrisele grecești de 
la Mănăstirea Dionisiu nu reprezintă o versiune completă. 
Aceasta se poate vedea din următoarele consideraţii: în 
versiunea greacă este o pildă intitulată: Aceluiași, despre 
şarpe pildă, care începe aşa: „Fraţii mei şi copiii mei întru 
Domnul... Domnul nostru care a spus în Evanghelie: «Fiţi 
înţelepţi ca șerpii şi întregi simpli ca porumbeii»...“2 Se 
dă apoi după Fisiolog pilda cu șarpele și cu aceasta se încheie 
capitolul în versiunea greacă.3 În schimb, în versiunea româ- 
nească, după pilda cu șarpele, urmează în chip logic pentru 
ilustrarea citatului evanghelic și pilda cu porumbeii, extrasă 
din aceeaşi carte populară medievală, Fisiologul.4 Este clar 
deci că avem a face aci în învățătura românească cu textul 
întreg, iar în versiunea grecească cu o lacună, de vreme ce 
nu s-ar fi pomenit la început şi de porumbel, fără ca și el 
să aibă pilda lui. 

Iată un alt exemplu: în versiunea greacă se află învăţă- 
tura cu caracter politic: În ce chip vom cinsti pe boieri şi pe 


1 Învățăturile, ediţia slavonă, Lavrov, p. II—III (introducere). 

2 Matei, 10, 16. 

3 Învățăturile, versiunea greacă, p. 54. 

4 Ibidem, vers. rom., Gaster, Chrestomatia, p. 171 şi Ms. 3572, 
p. 135. 

slugile lor care vor sluji cu dreptate (titlul acesta numai în 
versiunea românească, dar textul în amindouă)!. După aceas- 
tă învățătură, în care se arată cum trebuie trataţi boierii în 
funcţiune de către domn, urmează în versiunea românească, 
cît şi în cea slavonă: Învăţătură. .. cum vor pune boierii şi 
slugile lor la boierie și la cinste şi cum vor scoate dintr-aceasta 
pentru lucrurile lor?. Această completare la învăţătura prece- 
dentă lipsește din versiunea grecească; ea nu este totuşi o 
interpolare în celelalte două versiuni, fiind continuarea 
necesară a celei precedente. Deci iarăși, o lacună în textul 
grecesc. 

În Învățătura despre solii, în textul românesc se arată 
că solilor turci nu se cuvine să le arăţi vistieria și bogăţiile, 
nici să te fălești cu pompa curţii, „că toată mintea şi înțelep- 
ciunea lor iaste mîna cea tinsă“. Acest pasaj, injurios pentru 
turci, a fost suprimat în traducerea greacă alcătuită la Athos, 
pe pămînt turcesc, ea se afla însă în original, căci o găsim 
atit în textul românesc, cit şi în cel slavon.* 

Conchidem din aceste citeva exemple că versiunea gre- 
cească nu poate reprezenta forma originală a Învăţăturilor, 
ci este o versiune cu lipsuri. În această versiune lipsește tot 
începutul Învățăturilor, intitulat Cuvintul, cu pilda regilor 
și a împăraţilor din Biblie, a lui Constantin cel Mare și Ioasaf 
din India, care se află însă în versiunea românească, cit și 
în cea slavă, unde e păstrată fragmentar. D. Russo, credea 
că această parte este interpolată.+ Dar noi socotim că ea 
constituie o întregire necesară a celorlalte învățături, și ca 
izvoare (tot Varlaam şi Ioasaf îolosit și în partea următoare) 
şi ca idei; partea de la început arată unui fiu de domn pilde 
de regi din trecut, ca să ia exemplu din viaţa lor, partea 
de la urmă descrie purtarea unui domn în diferitele împreju- 
rări şi îndatoriri ale situaţiei sale, luate fiecare separat. 
O sănătoasă metodă critică ne interzice să considerăm ca inter- 


1 Învățăturile, versiunea greacă, p. 121 şi urm., vers. românească, 
Hasdeu, Arhiva Istorică, 1-2, p. 120—122. 

2 Ibidem, vers. rom., ms, '3572, f. 186—189; vers. slavă, p. 35—36. 

3 Ibidem, vers. rom, ms. 3572, f. 219 şi cea slavă, p. 43. 

4 D, Russo, Studii bizantino-române, p. 41—42. 

polate capitolele ce se află atit în versiunea românească, cît și 
în teztul slavon}, lipsind numai în cea grecească. Această parte 
de la început nu este o compilaţie fără legătură cu subiectul, 
ci face parte din exemplele de domnitori buni sau răi, puse 
în faţa fiului de domn. Scopul e arătat clar de către autor: 
„Toate să le arătăm chiar din împărați și în ce chip cum au 
îngăduit lui Dumnezeu, și cum au călcat legea și au mîniat 
pre Dumnezeu și cum fură ispitiţi de minia lui Dumnezeu 
şi unii dintr-înșii cum au întors pre Dumnezeu iară cu milă 
pentru credinţa lor, așisderea alţii mulți pentru negrija lor 
şi pentru neintoarcerea inimii au perit că n-au ascultat învă- 
țăturile. Deci să ascultați și să înțelegeți de viaţa lor și vă 
veţi înţelepţi, şi să vă feriţi fieștecare din voi de cele rele, 
iar întru lucrurile cele bune neîncetat să vă nevoiţi a face 
bine.“2 

În concluzie, credem pină la dovada contrară, că versiu- 
nea românească a Învăţăturilor este cea mai completă, cuprin- 
zînd toate capitolele ce se aflau în originalul autorului şi că 
pasajele din această versiune, care lipsesc în versiunea greacă, 
nu trebuiesc socotite ca adause mai tirzii ale interpolatorilor. 

Firește că nu este exclus ca în versiunea românească să 
existe unele adaose și modificări, dar acestea vor ieşi la ivea- 
lă, cînd vom avea o ediţie critică a acestei versiuni după 
toate manuscrisele. De pildă, este sigur că învăţăturile inti- 
tulate: Cuvint de învățătură al bunului creștin domn Neagoe 
voivod, domnul Ungro Vlahiei către două slugi credincioase ale 
sale și dragi, carele să lepădară de lume şi se dederă vieţii călu- 
gărești puse în manuscrise la urmă, după viaţa lui Nifon, 
în trei manuscrise româneşti, sint o interpolare, lucru care 
se vede şi din cuprins: cele două slugi se numesc Varlaam 
şi Ioasaf (ce lipsă de imaginaţie!). „Cheile domniei 
mele şi cămara mea era în mîinile tale“, zice scriitorul vor- 
bind de Varlaam. În a doua învățătură se arată că Ioasaf 
murise și totuși domnul îi scrie, „deși eu n-am cum o trimite 


1 Învățăturile, vers. slavă, p.52—56, 57—63, corespund cu textul 
din versiunea română. Ms. 3572, Acad. Rom., p.92—96, 121—122 
şi Ms. 3488, î.45—50, din partea de la începutul Învăzăturilor. 

2 Învățăturile, versiunea rom., f. 27—28 (Ms. 3572). 

unde-ţi va zăcea trupul“l. Se vede că tendinţa de a împru- 
muta personalitatea lui Neagoe pentru scrieri cu sfaturi nu 
era unică, ci după pilda primului falsificator s-au luat și 
alții. În orice caz, este clar că din comparaţia diferitelor 
versiuni, nu poate ieși nici un argument în favoarea pater- 
nităţii lui Neagoe asupra Învățăturilor. 

Dl. Grecu mai aduce unele argumente în favoarea auten- 
ticităţii, anume din compararea Învăţăturilor atribuite lui 
Neagoe vodă, cu acelea ale împăraţilor bizantini, în special 
ale lui Manuil Paleolog (1417), care cuprind multe sfaturi 
cu caracter moral?. D-sa face aci o confuzie: una este atitu- 
dinea morală gi religioasă, pe care o aveau, în realitate sau 
de formă, toţi suveranii medievali gi cu totul alta atitudinea 
ascetică. Prima adoptată de impăratul bizantin, care nu 
uită și învăţăturile practice, priveşte purtarea unui suveran 
creștin în mijlocul supușilor lui, cealaltă adoptată de 
Pseudo-Neagoe este dimpotrivă îndreptată împotriva lumii, 
cere retragerea din această lume, este deci incompatibilă cu 
un păstor de oameni. 

Pe de altă parte, d. Grecu socoate că Învățăturile atri- 
cuite lui Neagoe sînt o operă literară şi ca atare, neavînd un 
raracter practic își pot îngădui contraziceri și chiar incohe- 
renţe: „Nepotrivirile și lipsurile, contrazicerile, incoheren- 
tele și inconsecvenţele care se întîlnesc în Învățăturile lui 
Neagoe Basarab, trebuie să ne silim mai întîi să le explicăm 
prin caracterul scrierilor de acest fel.“3 Literatura și mai 
ales cea religioasă nu scuză contrazicerile și incoherenţele, 
iar Învățăturile nu sînt o operă poetică, lirică, ci fac parte, 
cum se vede şi din titlul lor, din genul didactic, adică urmă- 
resc un scop practic, educativ. 

Răspunzind la argumentele aduse de D. Russo, dl. Grecu, 
pe de o parte respinge unele din ele pe motivul că în versi- 
unea greacă a Învățăturilor pasajele respective incriminate 
sint mai atenuate sau, o singură dată, lipsesc. Despre faptul 


1 Viaţa și traiul sf. Nifon, ed. C. Erbiceanu, Buc., 1888, p. 173 
cf. 2. 143 (După un Ms. din 1682, ce nu cuprinde celelalte învățături): 
Cf. şi pentru Ms. Gasternr. 8 din 1817, P. Sîrku, op. cit., p.7 (a extra- 
sului); Cf. şi ms. 2714, Acad. Rom. 

2 V, Grecu, Și totuși Învățăturile lui Neagoe Basarab, II, Con- 
vorbiri literare, LXXVII, 1944, p. 742—748. 

3 Ibidem, p. 766. 

că versiunea greacă nu reprezintă forma autentică, am vorbit 
mai sus. 

Pe de alta, tot d-sa, mai aduce obiecţii ca acestea: Rugă- 
ciunea la ieșirea sufletului fiind o încercare literară în spiri- 
tul şi după pretenţiile timpului de atunci... autorul ei, Nea- 
goe Basarab „putea să amintească în ea pe soția sa şi putea 
să o gi omită“l. „Pretenţiile timpului“ îngăduiau oare unui 
soţ să-şi uite soţia? „Învățătura în care autorul spune cAscul- 
taţi, bărbaţilor... şi voi, muierelor» îţi lasă impresia că e un 
adaos ulterior, care însă a putut fi făcut foarte bine de însuși 
Neagoe sau de vreun prelucrător sau copist de mai tirziu.“? 
Critica textelor nu se face după impresii. La argumentul cu 
pecetia, d. Grecu spune că și în Învățăturile lui Manuil 
Paleolog „lucrul se petrece la fel“, pentru că „împăratul își 
termină lucrarea cu un cuvint de încheiere în formă de epis- 
tolie“3, ca şi cum faptul că există o încheiere ar fi argumentul 
de neautenticitate şi nu scuza că n-are pecetia domnească s-o 
atirne la o carte literară, scuză pe care zădarmnic am căutat-o 
în opera împăratului Manuil. De altfel, d. Grecu îşi dă seama 
de tăria argumentului și concede: „aceasta ar putea privi 
cel mult numai Învățătura respectivă, nici într-un caz toată 
opera cu toate Învăţăturile“4. Din nefericire, Învățătura cu 
pecetia este autentică, se află în toate trele versiunile. 

Despre mormîntul doamnei Neaga care lipseşte la Curtea 
de Argeş: „Aceasta e o bucată literară şi dacă nu conţine 
preciziuni istorice sau dacă ar cuprinde chiar impreciziuni, 
din motive de acestea nu se poate pune la îndoială autenti- 
citatea scrierii“5. Neagoe Basarab poate spune că mama sa 
este îngropată la Argeș, deşi în realitate mormîntul ei se 
afla aiurea, e vorba doar de o bucată literară |! Iar dacă în 
cuvîntul de pliîngere al doamnei Neaga, autorul, care lip- 
sind de la înmormiîntare trimite pe toţi copiii lui, nu amin- 
tește de loc de soție: „nu se prea vede bine la care loc anume 
din această scriere literară a sa Neagoe Basarab ar fi trebuit 
numaideciît să-și amintească și soţia“f. 


1 Ibidem, p. 753. 
2 Ibidem, p. 754. 
3 Ibidem, p. 758. 
4 Ibidem, p. 757. 
5 Ibidem, p. 759. 

6 Ibidem, p. 764. 

Este clar că argumentele lui D. Russo rămîn în picioare 
şi că răposatul profesor de bizantinologie, care n-a avut 
prilejul să-şi desăvirșească opera, a văzut exact problema 
care acum se pune întîi în întregimea ei. 

Vom pomeni cu acest prilej și de altă obiecţiune în favoa- 
rea autenticităţii Învăţăturilor lui Neagoe. N. Iorga a afir- 
mat în mai multe rînduri că un manuscris al Învățăturilor 
lui Neagoe se afla în biblioteca lui Petru Șchiopul, domnul 
Moldovei. Petru Șchiopul (1574—1579, 1582—1591), avînd 
aceste învățături, ca domn originar din familia domnitoare 
munteană, la șase decenii după moartea lui Neagoe, trebuia 
să știe că Învățăturile sînt în adevăr ale răposatului domn 
al Ţării Româneşti. Este vorba de o carte ce se află trecută 
în inventarul averii lui Petru Șchiopul — mort în exil la 
Bolzano în Tirolul italian — inventar alcătuit de autorităţi, 
după moartea domnului. Între altele e notată o carte inti- 
tulată: Maniera wie man die grossen Potentaten traktieren 
soll. Ain Buch în Quart mit gelben Leder uberzogen!. Aceasta 
este cartea pe care N. Iorga o identificase cu Învățăturile 
lui Neagoe. Dar numele lui Neagoe nu este indicat, așa că 
ipoteza este gratuită. Titlul nu corespunde: felul cum tre- 
buiesc trataţi marii potentaţi, arată că este o carte ce tra- 
tează despre felul de purtare al curtenilor și nobililor față de 
domnitor. Nu e vorba deci de purtarea acestora din urmă, 
ca în Învățăturile atribuite lui Neagoe, ci de una din nume- 
roasele opere apusene în genul lui Cortegiano al lui Casti- 
glione. 

Argumente pozitive în favoarea autenticităţii Învăţă- 
turilor, afară de tradiția manuscriselor, nu avem deci și nu 
s-au putut găsi.? 


1 Hurmuzaki, Documente, XI, p. 555. Cf. N. Iorga, Istoria romd- 
nilor, IV, p. 292. 

2 St. Romanski, Mahnreden, p. 192—193, afirma că Învățăturile 
lui Neagoe sint autentice de vreme ce autorul cunoaște perfect (?) 
relaţiile familiare ale acestui domn şi elementele politice ale vieții 
contemporane muntene. Dar în urma răspunsului lui D. Russo (Studii 
şi critice, p. 1—16)n-a mai insistat. Cred că nu comit o indiscreție, 
amintind că într-o convorbire ce am avut la Sofia cu prof. Romanski 
in 1936, d-sa a recunoscut că profesorul Russo a avut dreptate şi că 
nu-și mai menţine teza. 

„ÎNVĂŢĂTURILE“ ȘI ORGANIZAREA POLITICĂ 
A ȚĂRILOR ROMÂNEŞTI 


Am putea împărţi Învățăturile atribuite lui Neagoe vodă 
în învățături cu caracter pur moral, care sînt cele mai multe, 
şi cele cu caracter politic, ce cuprind sfaturi privitoare 
la exercitarea puterii domnești în latura ei laică. Pină acum 
îndeobşte s-au discutat cele morale şi religioase, pentru a se 
găsi cheia autenticităţii acestei scrieri, dar fireşte că cele 
politice ne pot dezvălui mai precis adevărul. Ne întemeiem 
pe constatarea că morala rămîne, dar instituţiile se schimbă. 
Un scriitor care scrie un veac după domnia lui Neagoe vodă 
trebuie să vadă altfel instituţiile ţării, obiceiurile și legile 
decît acest domnitor, care trăia în altă vreme. Pe lîngă dis- 
tanţa în timp care modifică lucrurile, mai este şi deosebirea 
de situaţii între un domn și un călugăr; un domn care are 
experienţa domniei știe amănunţit cum se petrec ceremoniile 
de la curte, cum se face judecata, care este obiceiul pămîn- 
tului în privinţa sfatului boieresc, în ce fel se primesc și se 
trimit soliile și cum se cîrmuieşte oastea țării. Acestea sînt, 
ca să zicem aşa, specialitatea demnităţii ce ocupă. Un călu- 
găr retras din lume nu poate cunoaște aceste lucruri dom- 
nești decit din auzite, incomplet și fără experienţă proprie 
şi va face desigur greșeli în descrierea lor. Așadar, pe temeiul 
cunoștințelor ce avem azi asupra vechii organizaţii a ţărilor 
române, putem încerca acest control, care este decisiv. Dacă 
Învățăturile au o precizie și bogăţie de cunoştinţe pentru 
veacul al XVI-lea, ce s-ar putea asemăna de pildă cu aceea 
din Descrierea Moldovei a lui Dimitrie Cantemir la începutul 
veacului al XVIII-lea, atunci e probabil că scrierea este a 
unui domn. Dacă dimpotrivă vom găsi şovăieli, nesiguranţă 
şi anacronisme în cunoştinţele politice, atunci opera nu 
poate îi a lui Neagoe. 

Firește că şi călugărul din veacul al XVII-lea știe anume 
lucruri generale și chiar unele amănunte din organizarea 
țării din veacul trecut, mai întîi pentru că din veacul al 
XVI-lea pînă în al XVII-lea nu s-au produs schimbări esen- 
țiale în această organizare cu caracter conservativ şi înte- 
meiată pe datină, apoi pentru că, oricît de izolat ar fi un 
călugăr într-o mănăstire, el venea în contact cu negustori, 
ostași, boieri, ctitori, şi închinători şi adesea chiar cu dom- 

nul. Nu trebuie să ne așteptăm din partea lui la o ignoranță 
totală, ci numai la lipsuri şi greșeli parţiale, imposibile 
însă sub pana unui domnitor. 

Înainte de a trece la analiza amănunţită a învățăturilor 
politice, trebuie să facem două constatări de ordin general. 
Prima stă în aceea că Învățăturile nu cuprind o serie de 
preocupări firești pentru un domn, sînt deci incomplete. 
Astfel, nu se vorbeşte nimic despre impozite şi vămi, cum 
trebuiesc aplicate și în ce măsură de către domn, deși în 
acest capitol s-ar putea împleti multe consideraţii morale 
în genul favorit al autorului. De asemenea, nu se vorbeşte 
nimic despre anume ceremonii foarte importante pentru un 
domn: purtarea domnului la praznic, Bobotează, și Paști, 
la urcarea în scaun cu jurămîntul boierilor, la înmormiîntări, 
chestiuni asupra cărora Dimitrie Cantemir a scris capitole 
întregi. Neagoe Basarab era pe de altă parte foarte mult 
preocupat de chestiuni de negoţ cu străinătatea, în special 
cu Ardealul și are o bogată corespondenţă personală în aceas- 
tă chestiune, ba chiar este autorul unei reforme radicale a 
sistemului vămii și a regimului importului în ţară, hotărită 
într-o mare adunare cu boierii.! Totuși în Învățături nu 
găsim nici o urmă despre aceste preocupări ale presupusului 
autor. Despre vinătoarea domnească a scris Dimitrie Cante- 
mir un capitol special în Descrierea Moldovei și un asemenea 
capitol era de așteptat în sfaturi domnești, dovadă că în 
sfaturile cneazului rus Vladimir Monomah către fiii săi el 
există, ca și în Învățăturile reginei polone Elisabeta?, Nea- 
goe carea fost vătaf de vînători, înainte dea se urca în scaun, 
pare a fi uitat această îndeletnicire, dacă admitem că el e 
autorul Învăţăturilor.3 

A doua observaţie generală este aceea pe care am maż 
arătat-o și mai sus în capitolul II, că Învățăturile chiar cele 
politice nu au un caracter practic, cum ne-am fi așteptat 
de la un dorn şi cum sînt cele bizantine și rusești, ci tot 
latura morală predomină și aci. În învățătura care arată 
cum să stea domnul la masă, nu se arată regulele de etichetă, 


— 


1 Gr, Tocilescu, 534, documente slavo-române, p. 257—258. 

2 La Buslaev, op.cit., p.75—78. Zeisberg; op. cit., p. 111, 

3 Despre vătaful sau căpitanul de vînători, cf. D. Simonescu, 
Literatura de ceremonial, Bucureşti, 1938, p. 167. 

ci ideea conducătoare este aceea că beţia este neplăcută lui 
Dumnezeu. În învăţătura despre judecată, nu se arată pro- 
cedura ei, ci numai ideea morală că domnul trebuie să fie 
drept. Cînd vorbește despre cinstirea boierilor autorul nu 
spune care sint gradele demnitarilor, cum se exercită și se 
dobindesc, ci se mărginește la afirmaţia generală că domnul 
trebuie să răsplătească și să fie milostiv cu cei ce îl slujesc. 
Ceva mai bogate în amănunte sînt învăţăturile despre solii 
şi război, dar şi aci ideea principală este că toate greutăţile 
politice se pot rezolva numai prin invocarea ajutorului lui 
Dumnezeu în rugăciuni. Concluzia noastră din aceste fapte 
este aceea că autorul nu numai că avea o mentalitate şi o 
cultură monastică, dar îi lipseau chiar cunoștințele tehnice 
privitoare la exercițiul domniei.! 

Cea dintii dintre învățăturile politice care ne întimpină 
in ordinea așezării capitolelor este cea despre „șederea la 
inasă“, care, precum am spus, este în primul rind o predică 
impotriva beţiei. Totuși ea cuprinde şi citeva amănunte 
destul de sărace asupra banchetelor domnești.? Domnul, 
zice autorul, şade pe tron, iar la masă stau nu numai bo- 
ierii, ci şi toată oastea?. În timpul mesei se face muzică cu 
glasuri și cîntece şi cu felurite instrumente muzicale. Pe 
lingă acestea se fac jocuri (dansuri). Ceea ce este mai ciudat, 
mesenii nu sînt distrați de lăutari și dansatori, ci boierii 
de sfat ei înșiși, fără excepţie, se scoală de la masă, fac pe 
lăutarii şi pe măscăricii: „Ci şi ciţi sînt dimpreună cu el 
(cu domnul), datori sint, dacă la ceva se pricep... să zică 
şi să joace în mijlocul tuturor“. Așezarea la masă se face 
după etichetă, adică „fiecare să-l așezi potrivit la locul 
cuvenit“, însă se ţine mai ales seama de cel ce apucă mai 
intii loc bun: „Să nu îngăduiești ca aceștia care au venit 
mai tirziu să șadă mai sus decit cei ce sint de la început. 
Aceasta constituie o contrazicere cu afirmația dintii: sau 


1 D, Simonescu, op. cit., p. 32, spune despre Învățăturile atribuite 
lui Neagoe: „Concepţia religioasă din care sînt privite faptele, întunecă 
însemnătatea lor, încit aceste elemente de ceremonial apar mai mult 
ca nişte aspecte ale înţelegerii divine“. 

2 Invăţăturile, vers. greacă, p.72—85, vers. slavă, p.1—6. 

3 „Toată gloata“, în textul slav. p.3. 

4 Învățăturile, versiunea greacă, p. 75. 

5 Ibidem, p.77. 

apucă fiecare locul după cum a venit, sau după ierarhia 
rangului și a virstei; amîndouă împreună nu se poate. 
Cei ce nu apucă loc, zice autorul, „să stea în picioare și 
dă-le lor în miini mincare şi băutură“. Cam la aceasta se 
reduc informaţiile autorului, care nu spune nicicum, nici 
ce se mănincă la o masă domnească, nimic despre urări, 
închinăciuni cu paharul, despre focurile de puşcă şi de tun 
ce se trag de obicei la banchetele domneşti.! Putem constata 
că ştirile acestea sînt nu numai incomplete, dar şi neexacte. 
Nu era un obicei să se facă banchete uriașe cu oastea, cum 
crede autorul care a luat drept regulă un caz excepţional. 
Banchetele domnești se făceau în cinstea unor oaspeţi, în 
încăperile caselor domnești, cu un număr redus de boieri 
meseni. Boierii nu gedeau după cum veniseră mai întii 
sau mai la urmă; o asemenea anarhie în privinţa etichetii 
n-a existat nici la cele mai barbare curţi din lume şi nimeni 
nu stătea în picioare la masa domnului cu strachina într-o 
mină şi ulcica de vin într-alta. Acestea se potrivesc mai de- 
grabă cu o trapeză de mănăstire, în care toţi sînt egali și 
cei ce întirzie sint pedepsiţi să stea în picioare. În nici una 
din relaţiile pe care le avem, nu se văd boierii umiliţi, 
transformați în lăutari și măscărici, datori să-şi arate ta- 
lentele artistice, ca să distreze pe domn; e vorba de pură 
imaginație a cuiva care n-a luat niciodată parte la un 
banchet la curte. E adevărat că după ospăț se încingea 
adesea cite o horă sau alte dansuri populare, la care luau 
parte toți musafirii în frunte cu domnul?, dar nu e vorba 
de talentele deosebite ce trebuiau să și le arate boierii în 
timpul mesei. 

Învățătura despre judecată cuprinde și ea citeva rare 
informaţii despre felul cum judeca domnul cu sfatul său. 
Domnul cind stă la judecată să fie inconjurat de oameni 
bătrîni şi inţelepţi şi de tineri, aceştia din urmă să stea în 
picioare, „ca să ia învățătură bună“. Domnul să dea răgaz 





1 Vezi pe larg despre ospețele domnești la D. Simonescu, op. cit., 
p. 171—177 şi p. 158; Paul de Alep, Călătoriile patriarhului Macarie, 
trad. E, Cioran, Buc., 1900, p. 20—21, 84—85; D. Cantemir, Descriptio 
Moldaviae, ed. Acad. Rom., p.94—97 ; P. P. Panaitescu, Călători poloni 
în țările române, Acad. Rom., Studii și cercetări, XVII, 1930, p. 17, 32, 
51, 73—74. 

2 D, Simonescu, loc. cit. 


212 


www.dacoromanica.ro 


celui sărac să-şi spuie păsul şi să împrăștie teama de care 
e cuprins la vederea domnului șia sfetnicilor. Dacă boierii 
atrag atenţia domnului că a făcut o nedreptate, el să cheme 
înapoi pe împricinat şi să-i facă dreptate.! Aceasta este tot 
ce trebuie să ştie un domn despre judecată, restul capito- 
lului e plin cu citate din Noul şi Vechiul Testament despre 
dreptate. Din hrisoavele vremii care descriu adesea judecata 
domnească și din descrierea competentă a lui Sivori, se- 
cretarul lui Petru Cercel, 60 de ani după moartea lui Neagoe?, 
ştim destul de bine cum se făcea o judecată domnească. 
Ceea ce ne izbește în acest capitol este cumplita lui sărăcie 
în privinţa informaţiei. Autorul cunoaște lucrurile foarte 
nelămurit, altfel tendinţele sale moralizatoare ar fi avut 
o hrană bogată descriind cum se ia jurămiîntul și despre 
sfințenia lui, dacă domnul trebuie să acorde încredere mar- 
torilor, despre jurători, boierii care judecau din însărcinarea 
domnului pe egalii lor. Nu pomeneşte nimic despre latura 
aşa de interesantă a pedepselor, care variau de la tragere în 
țeapă și spînzurătoare, adesea practicate de adevăratul 
Neagoe Basarab, pînă la bătaia cu buzduganul. Ce n-ar fi 
putut spune despre îngăduinţă și moderație un cunoscător 
al lucrurilor în această privință? Dar călugărul falsificator 
se temea să se dea de gol, neștiind prea multe despre toate 
acestea și de aceea tace. În privința compunerii divanului 
de judecată, el nu se făcea cu oameni bătrini și tineri chemaţi 
pentru învățătură, ci numai cu titularii dregătoriilor în 
funcţie, de obicei în număr de doisprezece, al căror nume este 
trecut în sentinţă, adică în hrisov. Feţele bisericeşti măcar 
mitropolitul, luau întotdeauna parte la judecată alături 
de domn, ceea ce autorul Învățăturilor ignoră, de vreme ce 
vorbeşte numai de boieri. 

Al treilea capitol politic al Învăţăturilor este cel despre 
Cinstirea boierilor (dregătorilor) domneşti, care este şi mai 
sărac în privinţa informaţiilor istorice. În lipsă de cunoş- 

1 Ci. ed. rom. Gaster, Chrestomatie, I, p.168—170. 

2 Şt. Pascu, Un fragment dintr-o descriere a Țării Românești în 
sec. XVI, în Omagiu lui I. Lupaș, Buc., 1943, p. 922—926. 

3 Miron Costin, Poemă în versuri polone, ed. P.P. Panaitescu, 
Acad. Rom., ext., X, 1929, p. 114 (478); Coressi, în Zilcul Evanghe- 
liei, Braşov, 1564, carte cu tendinţe calvine, se ridică împotriva vlă- 


dicilor „ce sint şi domni şi sfetnici domnului“, citat de Șt. Ciobanu, 
Curs de istoria literaturii române, II, p. 39. Cf. şi Șt. Pascu, loc. cit. 

tință despre organizarea și îndatoririle sfatului domnesc, 
autorul se refugiază în poezie: sfatul domnesc este ca o 
grădină cu gard de pietre şi plină de pomi roditori „Şi în 
umbra lor, la suflarea lină a vintului m-am umbrit după 
plăcere. Și ochii mei din frunzele lor rouă au luat și bucurie 
și nu numai la voe bună și bucurie m-au înveselit, ci și 
sîngele lor şi capetele (ale pomilor?) le-au dat pentru mine, il 
Domnul nu trebuie să taie copacii, adică pe boieri, poate să-i 
pedepsească, dar „să nu-ţi fie paharul totdeauna plin cu 
singe“?. Atita e în stare să spuie. Nimic despre înaintarea 
boierilor în slujbe, despre diieritele slujbe specializate, 
despre veniturile boierilor. 


Acaastă învăţătură este completată în versiunea româ- 
nească și în cea slavă cu un adaos intitulat: Cum vor pune 
boierii şi slugile lor la boierii și la cinste și cum îi vor scoate 
dintre acestea pentru lucrurile loră. Aici se află sfatul pe caro 
l-am relevat mai sus, ca domnul să nu-și puie rudele în lo- 
curi de cinsto, întocmai dimpotrivă de cum făcea Neagoe 
vodă umplind divanul cu rudele sale, Craioveștii.+ În pri- 
vința alegerii drogătorilor autorul profesează idei democra- 
tico. Nu trebuie să zică cineva: „Noi sintem feciori de boieri 
şi nu so cade să ne scoţi pe noi și să pui po cei săraci să fic 
mai nainte de noi“. Dimpotrivă, săracii sint egali cu boierii 
de neam; slava părinţilor nu are valoare. „Din feciorii 
de boior, de vor fi fost părinţii lor oameni buni, iar ei vor 
fi novrsdnioi, de os treabă vă vor fi vouă?“ Un morcenar 
oarocaro poate deveni boier de sfat, spătar, cupar sau că- 
pitan al oastei: „să învăţaţi pre vre-un lofogiu, să-l puneţi 
spătar sau cupar sau căpitan“5. Aci avem o serioasă dovadă 
d>spro faptul că Naagoa n-a putut scrie aocoste învățături. 
La noi boieriile se dădeau boierilor şi numai lor. Boier era 
moșierul şi dregătoriile se numoau boierii, tocmai pentru 
că ele încăpoau numai în mina propriotarilor do pămînt. 
Un aventurier oarocare plătit cu leafă nu putea intra în 


1 Învățăturile, versiunea greacă, p. 123. 

2 Ibidem, p. 127, vers. rom., Hasdeu, Arhiva, Il-2, p. 122. 

3 Ibidem, vers. rom., Ms.3572, î.186—189 și vers. slavă, p.35— 
37. Pentru autenticitatea acestei învățături vezi mai sus p.194. 

4 Vezi mai sus p.191. 

5 Învățăturile, versiunea rom.,f. 188 (Ms. 3572) şi cea slavă, p.36.. 

sfatul domnssc, nici un sărac, negustor soăpătat sau țăran, 
nu se făcea spătar sau paharnic la curtea domnului. Ţara 
Românească ca şi Moldova avea o organizaţie socială pe 
temei aristooratio și asemenea precepte oa oele din învățături 
n-ar fi putut nioiodată să treacă prin mintea unui domn. 
Cunoastem azi în mare parte pe dregătorii de divan din 
veacurile al XV-lea și al XVI-lea, toţi sint mari proprie- 
tari de moşii, cei mai mulţi descendenţi din familii vechi 
boieraști.l E adevărat că la sfîrşitul veacului al XVI-lea 
şi la încoputul celui de al XVII-lea au început să se ridice 
şi cîţiva oameni de jos și greoi veniţi de la Constantinopol, 
dar niciodată un lefegiu, de obiosi străin, nu a ajuns spătar. 
Asemenea idei se potrivesc cu egalitatea întru Hristos a 
turmei ouvintătoare a monahiilor sau s-au putut realiza 
în anume epoci ale absolutismului bizantin, dar cel ce sorie 
e departe de vremea şi de organizația de curte a lui Neagoe 
vodă. Din izvoarele contemporane: „Povestirile“ slave despre 
Vlad Țepeș şi Cronicile Moldovei sub Ștefan oel Mare, reiese 
că domnul ţării răsplătea pe oștenii oe se distingeau în 
lupte, făcîndu-i viteji, adică mici proprietari cu feude mili- 
tare, dar nicidecum ridicindu-i la rangul de boier de sfat.2 

Mai adăugăm două observații asupra acestui capitol: 
în textul original slav pentru cuvintul cupar este scris 
credinciar?. Totuși în Țara Românească n-au existat, mărtu- 
rie stau toate hrisoavele, nici cupari, nioi credinciari, 
funcţii total necunoscute în organizaţia acestei ţări, ci numai 
paharnici (slav: peharnic). Cum de face autorul Învăţăturilor 
asemenea eroare? A găsit desigur cuvintul într-un text 
slav dar prin aceasta se arată încă o dată necunoaşterea 
organizaţiei curţii domnești. 

De asemenea lefegii în vremea lui Neagoe erau foarte 
puţini sau deloo; vremea armatelor do meroenari începe la 
noi abia la sfîrșitul veacului al XVI-lea şi esta în toi în cel 
următor. Despre această chestiune vom reveni mai jos, in 
analiza capitolului închinat oștirii de către autorul Învă- 
țăturilor. 


1 G. D., Florescu, Divanele domnești în Muntenia în veacul al 
XV-lea, extras din Revista Arhivelor, I, Buc., 1927. 

2 I, Bogdan, Vlad Țepeș, p. 136. 

3 Învățăturile, versiunea slavă, p. 36, 

Capitolul despre solii şi purtarea războiului este unul din- 
tre cele mai lungi ale lucrării și în acelaşi timp din cele mai 
bogate ca informaţii şi fapte. Numai pentru acest capitol 
ar merita Învă țăturile titlul de izvor al istoriei noastre, dacă 
aceste informaţii ar fi sigure şi exacte. 

În partea întîi a capitolului, privitor la solii, autorul 
vorbeşte despre primirea solilor străini. Domnul trebuie 
să dea daruri solilor, să trimită în întimpinarea lor pe prin- 
cipalii boieri împodobiţi în haine scumpe cu cai de paradă, 
care să-i conducă la gazda lui. Solului să i se dea mincare 
şi băutură bună, locuinţa lui să fie departe de palaturile 
domnești: „Să nu fie aproape nici de grădinile în care vă 
plimbaţi voi cu sfetnicii voştri“!. Audienţa solului să fie 
după trei zile de la venirea lui. Domnul îl primeşte pe tron 
înconjurat de boieri în haine de sărbătoare; îi ascultă solia 
în prezenţa întregii curţi, dar nu-i dă deocamdată nici un 
răspuns. În privința răspunsului, după plecarea solului, 
domnul se sfătuieşte cu boierii, face rugăciuni, retrăgiîndu-se 
în casele sale. Se face apoi un banchet în cinstea solului, 
deşi sint cazuri cînd boierii sint de părere că solul nu merită. 
banchet.2 Nu se arată in ce împrejurare și cînd se trimite 
răspunsul domnesc către sol. În privinţa trimiterii solilor, 
Învățăturile spun că aceștia trebuiesc aleşi cu grijă, ca să 
nu uite, sau să nu priceapă greşit cuvintele domnești; solul 
va fi unul dintre dragători: „Uitaţi-vă din dregătorii cari 
sint la voi, care aste destoinic“3. El va duce cu sine un dar 
frumos pentru stăpinitorul la care este trimis. 

Am arătat mai sus, cum autorul Învăţăturilor, cuprins 
de teamă, termină sfaturile sale despre soli cu mărturisirea 
că e un om slab la minte, care a uitat multe cs trebuiau spuse 
și anume cele mai însemnatet. În adevăr, tocmai aşa stau 
lucrurile. Cunoaștem din rapoartele solilor străini, felul 
cum erau primiţi la curtea domnilor noștri. Din aceste 
rapoarte aflăm împrajurări ce au rămas necunoscute auto- 
rului Învăţăturilor ; solul aducea o scrisoare acraditivă, care 
se citea; domnul, pe lingă audiența publică îl primea şi 
singur, într-o audienţă privată, care era cea mai importantă, 

1 Învățăturile, vers. greacă, p. 131. 

2? Ibidem, p. 141 şi versiunea slavă, p. 37. 


3 Ibidem, versiunea slavă, p. 38. 
4 Vezi mai sus p.198. 

fiindcă acolo se discuta în taină obiectul real al soliei, pe 
cînd audiența publică era mai mult o ceremonie festivă. 
Acsast lucru nu e cunoscut de monahul autor, care aflase, 
ca să zicem așa, numai de partea exterioară a lucrurilor: 
audiența festivă şi banchetul. Ar fi interesant, dacă în 
adevăr domnul avea grădini în care se plimba cu sfetnicii 
lui, fapt pe care nu-l putem controla, precum nu putem con- 
trola nici obiceiul ca locuinţa solului să fie neapărat departe 
de curte (de ce? ca să nu tragă cu urechea?). Este inexact 
că audiența la curte avea loc abia după trei zile de la sosi- 
rea solului în oraşul de scaun al domniei, dimpotrivă audien- 
ţa se făcea fără excepţie cel mai tirziu a doua zi și domnul 
răspundea pe loc, discutind cu solul:, dovadă că, precum am 
spus, chiar Neagoe vodă își arătase căinţa într-o scrisoare 
pentru cuvintele necugetate ce aruncase unor soli într-o 
clipă de mînie?. Dacă preceptul dat de Învăţături de a nu 
se răspunde solilor decit mai tîrziu, după consultarea boie- 
rilor, ar fi fost exact, Neagoe n-ar îi avut prilej pentru această 
ieşira. Pentru trimiterea solilor, constatăm aceleaşi greșeli: 
Solul trimis pornea nu numai cu instrucțiuni verbale, pe 
care le-ar fi putut uita, cum crede autorul Înpățăturilor, 
ci şi cu instrucțiuni scrise şi asemenea scrisori conținind 
obiectul soliei, fie politic, fie comercial, s-au păstrat mai 
multe, chiar de la Neagoe Basarab, ba chiar cu lungi discur- 
suri scrise, cum e cazul lui Luca Cîrje, contemporanul lui 
Neagoe, solul lui Ștefan cel Tinăr al Moldovei în Polonia. 
În sfirşit, mai putem face o observaţie importantă: nu este 
exact că solul urma neapărat să fie unul dintre boierii dre- 
gători. Solii în vremea lui Neagoe Basarab erau de obicei 
străini și se înţelege uşor de ce. Spre deosebire de boierii 
români, ei cunoşteau latina și limbile străine. Astfel, cind 
Neagoe trimite o solie papii Leon X, el alege ca reprezen- 
tant al său pe Antonie Policalas, grec, cum îl arată numelef. 
lar la dogele Veneţiei acelaşi domn trimite pe Hieronim 


1 Cf. P.P. Panaitescu, Călători poloni, p. 6, 7,17, 31, 56; N. Iorga, 
Istoria românilor prin călători, ed. II-a, I, p. 198—199, 209, 261, 
284, 368. 

2 Vezi mai sus p.173. 

3 Gr, Tocilescu, op. cit., p. 224, 261, 263 şi Hurmuzaki, Docu- 
mente, XV, I, 221. 

4 Hurmuzaki, Documente, II-3, p.308—309. 

Raguzanul, chirurg la curtea domnească.! Numai în Ardeal 
unde se cunoștea limba română, erau trimişi curieri dintre 
boieri2. Obiceiul de a folosi străini şi nu boieri pentru 
solii era general la noi în secolul al XVI-lea. La 1536 Petru 
Rareş trimite ca sol la curtea Austriei pe Gregor Rosenber- 
ger, neamţ, iar mai tirziu tot acolo pe Nicolaus Fleischhaker 
şi pe Iacob Fischer, probabil sași.* Uneori erau trimise şi 
fețe bisericești, ca unii ce erau mai culți: Teodosie vodă, 
fiul lui Neagoe, trimite la Sibiu pe egumenul Iosif de la 
Argeș.i 

Şi partea a doua a aceluiași capitol, care tratează despre 
purtarea războiului, este destul de bogată în amănunte 
tehnice. După îndemnuri la pace și împăciuire, presupusul 
domn spune că dacă vor năvăli dușmanii și nu-i poţi potoli 
cu daruri şi supunere, trebuie să dai lupta. În nici un caz 
să nu fugi înaintea unei oştiri mai mari „că eu am fost 
pribeag, și de aceea vă spui că este trai și hrană cu nevoie 
pribegia“5. Deci, „aşează poporul tău şi oastea ta după rin- 
dul lor, să-ţi tocmeşti toate tunurile şi oștile tot pre cete 
cum li va fi rindul“. Copiii dregătorilor și fetele să fie 
trimise în loc apărat, iar oastea să fie întocmită în trei cete 
deosebite, la depărtare mică, așa ca să se auză una pe alta.” 
Să nu se îngăduie dueluri personale ale oştenilor cu dug- 
manii; toţi dregătorii de rangul întîi, al doilea și al treilea 
să stea în luptă, iar curtenii’, „chiar dacă fug“, lucrul nu are 
importanţă. Domnul să-și apere persoana sa, să aibă o 
gardă personală de 60 de voinici bărbați, să nu stea în tabăra 
cu ceata cea mare, ci în a doua sau în a treia, „în latura oști- 
lor“, „Visteria ta de bani însă să fie totdeauna cu tine, ca 
să dai slujitorilor tăi, ca să fie sub mina ta supuşi, gata 


1 N, Iorga, Două documente raguzane, Arhiva, IX. Cf. Hasdeu, 
Arhiva Istorică, IL, p. 898, p. 66—69. 
2 Tocilescu, op. cit., p.232—233; Hurmuzaki, Documente, XV, 
„221, 
$ 3 Kaindl, Die Deutschen in Karpatenlănder, II, p. 364. 
4 Tocilescu, op. cit., p. 265. 
i 5 Învățăturile, vers. rom., Hasdeu ; Buletinul Instrucţ unii Publice, 
„p. 76. 
€ Ibidem, p. 77 şi versiunea slavă, p. 47; greacă, p. 257. 
? Ibidem (Buletinul), p. 78, versiunea slavă, p. 48. 
8 Ibidem, vers. slavă, p. 49. Cuvintul e tradus româneşte „slugile 
cele mici“. 

cu zel pentru tine a vărsa singele lor. Şi iarăși: „Căci 
trebuie domnul să aibă visterie spre a dărui oștenilor săi .2 
Armele amintite sînt: arcurile, suliţele, puştile, tunurile 
şi palestrele.3 Boierii căzuţi in luptă vor fi îngropaţi cu cin- 
ste. 

E de observat că învăţătura privitoare la purtarea răz- 
boiului apare ca un rezumat în versiunile greacă și română, 
ea este mai întinsă în cea slavonă.5 În aceasta aflăm o serie 
de informaţii în plus ce lipsesc în celelalte două versiuni: 
astfel, adaosul că domnul să adune pentru război pe boieri 
sfetnici şi „toată ţara“, adică striîngerea „gloatelor“. Să 
fie trimişi la loc ferit, nu numai copiii boierilor, ci și ai 
ţăranilor, căci dacă duşmanii vor robi pe acești copii, boierii 
şi ţăranii vor părăsi pe domn și vor merge să-și scape copiii. 
Asemenea cugetare: „O piatră de tun multe capete de oa- 
meni risipește“, se află numai în versiunea slavonă. Garda 
domnului să nu ia parte la „goana oștenilor“. Domnul să 
stea la o parte,.căci dusmanul, dacă e învingător nu-l va 
goni cu putere, neștiind unde este. Asupra locului unde 
urmează să stea domnul la luptă, el trebuie să se sfătuiască 
şi cu boierii. 

În această expunere sint unele elemente incontrolabile 
în starea actuală a izvoarelor: așa, de pildă, dacă în adevăr 
un domn român a avut o gardă personală de 60 de oameni. 
Ceea ce însă nu reiese din nici o povestire a luptelor din 
țările române este afirmaţia că oastea era împărţită în trei 
cete, care intră succesiv în luptă. Aceasta nu rezultă de loc 
din luptele lui Mihai Viteazul, ale lui Ștefan cel Mare și 
Vlad Țepeș, pe care le cunoaștem mai bine, nici în luptele 
date de domnii români în veaculal XVI-lea (Obertyn-1531, 
Jiliște-1574, Cahul-1574, Călugăreni-1595)$. Totuși există un 
singur izvor care aminteşte de cele trei cete şi anume Viaţa 
lui Nifon, cind spune despre lupta Craioveştilor cu Mihnea 
cel Rău: „Și așa trecură Dunărea cu toată oastea şi dacă 


1 Ibidem, versiunea greacă, p. 161; slavă, p. 50. 

2 Ibidem. 

3 Ibidem, vers. greacă, p. 163, slavă, p. 50. 

4 Ibidem. 

5 Ibidem, vers. slavă, p.47— 52. 

€ General R. Rosetti, Evoluţia tacticii la români de la 1504—1654, 
Acad. Rom., p.7 şi urm. 

trecură împărțiră oastea in trei pilcuri şi un pile luă Neagoe“!. 
Este sigur că Viaţa Sf. Nifon păstrată la Mănăstirea Arge- 
şului a fost cunoscută de autorul Învățăturilor, de aci a 
luat el figura convenţională a acestui domn. Scriitorul a 
luat o împrejurare particulară drept regulă tactică a oștirii 
româneşti şi a introdus-o în scrierea sa. Este adevărat că 
înaintea oștilor mergea la oarecare distanță o avangardă, 
compusă numai din cavalerie ușoară.? Nu este vorba însă de 
trei cete distincte. E caracteristic faptul că autorul Învără- 
turilor nu cunoaște acest amănunt, al rolului cavaleriei 
uşoare din vechea noastră organizaţie militară. Nici sfatul 
prudent ca domnul să stea deoparte, să nu fie în toiul lup- 
tei, nu era în mentalitatea eroică a vechilor noştri domni- 
tori, e un sfat călugăresc, nu domnesc. Vlad "Țepeș intră 
personal noaptea cu o ceată de oameni pînă la cortul sulta- 
nului Mahomed II, Mihai Viteazul taie pe turci cu mina lui, 
asemenea un mare războinic este Radu de la Afumaţi, gine- 
rele lui Neagoe. Petru Rareș la Obertyn, Ion Vodă în toate 
luptele sale, iau parte personală la bătălie în locurile pri- 
mejduite. Dar însuși Neagoe în lupta de la Cotmeana cu 
Mircea, fiul lui Mihnea, ia parte personală la încăierare.2 
Să mai amintim de faptul că sfatul de a porni împotriva 
unui dușman, chiar cînd este oastea acestuia mai tare,căci 
Dumnezeu ajută pe cel slab și drept, este în contrazicere 
cu prudenţa sfatului precedent și nu făcea parte din concep- 
ţia militară a adevăratului Neagoe. Acesta scrie regelui 
Ungariei, Ludovic II, aflind că turcii se pregătesc impotriva 
lui: „Dacă păginii vor să treacă prin ţară spre părţile ungu- 
rești... apoi domnia mea şi cu boierii domniei mele și cu 
toată ţara, dacă ni se pa părea că putem să stăm înaintea lor, 


1 Viaţa Sf. Wifo=, ed. Tit Simedrea, p. 16; N. Bălcescu, Puterea 
armată în Valahia (Scrieri istorice, ed. P.P. Panaitescu, ed. III-a, 
Craiova, colecţia Clasicii români comentaţi), p. 80, vorbind de pasajul 
din Învăţături cu împărţirea oastei în trei cete face o apropiere cu 
descrierea oastei romane în lupta cu latinii la Tit Liv, cartea VIII, 
cap. 8 (nu 9 care este poate o greşeală de tipar), unde se vorbeşte de 
cele trei linii de bătaie ale oștirii romane. Cf. Tite-Live, Oeuvres, ed. 
Nisard, Paris, Firmin, Didot, I, 1857, p. 356—357. 

? General R. Rosetti, op. cit., p.2—3 (108—109). 

3 Viaţa Sf. Nifon, ed. Tit Simedrea, p. 16—17. 

ca să-i oprim, apoi noi vom sta“, în caz contrar, va da de ştire 
regelui,! adică le va lăsa calea liberă și se va supune. 

Autorul Învăţăturilor scrie in vremea oștilor de merce- 
nari, are grijă de vistieria domnului din care se plătea oastea 
şi cum am văzut mai sus, acordă o importanţă capitală 
lejegiilor. În realitate, în veacurile al XV-lea și al XVI-lea, 
pînă în 1550, oastea de ţară era aproape singura oaste de 
care dispuneau domnii, adică cetele de ţărani şi boieri cu 
arcuri și sulițe. Abia în vremea lui Ion Vodă în Moldova 
şi a lui Mihai Viteazul în Muntenia se pune temeiul pe oas- 
tea străină de mercenari cu arme de foc. Marea transtormare 
a oastei feudale în oaste de mercenari tehnici are loc în 
Europa Apuseană în veacul al XVI-lea, la noi firește cu mai 
multe decenii mai tirziu decit în Apus. Acest anacronism, 
pe care l-am arătat şi mai sus, este o dovadă lămurită că 
scrierea pe care o discutăm a fost scrisă pe la 1600 sau chiar 
mai tîrziu, deci cu mai multe generații după moartea lui 
Neagoe Basarab. Autorul Învățăturilor lasă a înţelege că 
toată oastea sau măcar partea principală primea leafă.? 
Aceasta ne duce la veacul al XVII-lea: „Numărul lefegiilor 
pe care i-au ținut domnitorii noștri a variat mult... Un mic 
număr exista mai cu seamă de la mijlocul secolului al XVI- 
lea, înainte în mod permanent ca gărzi personale, efectivul 
acestora a fost numai de cîteva sute.“* De fapt, liste de 
mercenari se cunosc la noi abia de la 15504. Boierii cu cetele 
lor mergeau gratuit la oaste, cum spune Giorgio Tomassi, 
care descrie oastea lui Mihai Viteazul: „Boierii sint nobilii 
feudatari obligaţi să meargă la război pe cheltuială proprie“5. 
În veacul al XV-lea și într-o mare parte a celui următor, 
curtea, curtenii, adică oștenii de ţară privilegiați, ce stăteau 
în sate domneşti, formau temelia oștirii româneşti. Pseudo- 
Neagoe spune însă cu nepăsare: „lar de ceilalți curteni, 
chiar dacă fug, nu vă îngrijoraţi, nici nu vă supăraţi pe ei“6, 
Oastea aceasta pentru el n-avea importanţă. 


1 Gr, Tocilescu, op. cit., p. 263. 

2 Învățăturile, versiunea greacă, p. 161. 

3 General R, Rosetti, Organizaţia militară la Români ce la 1595— 
1654,p. 8 (254). 

4 Ibidem, p. 9 (255). 

5 G. Tomassi, citat de N. Bălcescu, în Puterea armată,în Scrieri 
istorice, ed. P.P. Panaitescu, ed. III-a, Craiova, 1944, p. 76, nola. 

6 Învățăturile, versiunea slavă, p. 49. 

În Învățături se vorbeşte de tunuri mobile pentru lupta 
de cimp: „Să nu fii la un loc în ceata cea marea tabereii, 
adică dimpreună cu mulțimea, pentru că... într-acolo se 
trimit palestrele, puștile și tunurile“i, „acolo vor îndrepta 
tunurile de vor bate“2. „Să-ţi tocmești toate tunurile și oș- 
tile tot cete.“2 Tunurile mobile nu erau cunoscute în secolul 
al XV-lea, cind se foloseau numai aruncătoare de pietre 
pentru asediul cetăţilort, artileria trasă de cai apare pentru 
prima oară în Europa la 1494, iar la noi în cursul veacului 
al XVI-lea, în a doua jumătate; în Moldova ceva mai de- 
vreme, sub Petru Rareș.5 În orice caz e exclus ca sub Neagoe 
Basarab să fi fost tunuri mobile la fiecare ceată, aceasta 
priveşte organizaţia secolului al XVII-lea. 

De altfel, în capitolul despre oaste sint vădite contra- 
ziceri, care arată dezorientarea autorului in cele ostăgești. 
Mai întîi spune că oastea să fie împărțită în trei cete „iara 
treia și cea mai mare“, deci temeiul oștirii, celelalte fiind 
„Străji“, Dar peste citeva pagini autorul adaogă despre 
domn: „Să nu fii la un loc în ceata cea marea taberii...ci 
dimpreună cu cei ce te iubesc pe tine, fie în ceata a doua, fie 
într-a treia“5. Cum adică? Nu era ceata a treia ceata cea mare 
a Laberii, cum spusese la început? Textul românesc numește 
cele două dintii, streji, „iar a treia să fie tabăra cea mare“, 
apoi spune că „strejile sînt capul şi coada oștilor“, deci 
a doua ceată, cea din mijloc, urma să fie cea mai însemnată, 
ceea ce e iarăși o contrazicere. Apoi adaogă: „Să stai într-a 
doua sau într-a treia ceată, de latura oștilor într-ascuns“7. 
Aceasta încurcă şi mai mult ideea despre așezarea în ordine 
a cetelor. 

Dacă, cercetind amănuntele date de autor privitoare 
la oaste și la război, aflăm toate aceste neconcordanţe și 


1 Ibidem, versiunea greacă, p. 163. 

2 Învățăturile, vers. rom., Hasdeu, Bu'etinu! Ins'rucţ unii, 1, p.79. 

3 Ibidem, p. 77 şi vers. slavă, p. 48. 

4 General R. Rosetti, Cum se făptuia războiul de Ştefan cel Mare, 
Acad. Rom. sect. istorică, ser. III, vol. IV, 1925, p. 71. 

5 Acelaşi, Evoluţia armamentului, 1504—1654, ib'dem, ser. III, 
vol. XI, p. 16 (180). 

6 Învățăturile, vers. greacă, p. 159, 163, slavi, p. 51. 

7 Ibidem, versiunea română, Hasdeu, Bul:tinul Instrucțiunii, 
p. 79; vers. slavă, p. 51. 

inexactităţi, apoi tot atit de mult ne izbesc și lacunele în 
cunoştinţele scriitorului, care sînt de neiertat, dacă ar îi 
fost în adevăr un domnitor al ţării. Autorul nu spune nimic 
despre adunarea oștilor (buciume, focuri), despre procura- 
rea armelor, fabricate in ţară sau aduse din Ardeal, exer- 
ciţii, comandanții cetelor (spătarul), despre tactica de luptă 
în pădure, tradiţională 'a români (Mircea la Rovine, Ştefan 
la Vaslui, Războieni şi Cosmin, Mihai la Călugăreni). De 
asemenea nu vorbeşte nimic de cetăţi; în vremea lui Neagoe, 
domnul Țării Românești stăpinea cetatea Brăilei, pierdută 
la 1538 şi cetăţile erau esențiale pe atunci pentru apărarea 
țării. E adevărat că la sfirşitul veacului al XVI-lea domnii 
Ţării Românești nu mai aveau nici o cetate, aşa că pen- 
tru un scriitor care trăia în acea epocă omisiunea cetăților 
este firească. 

N. Iorga, unul din cei mai convinşi apărători ai autenti- 
cității Invăţăturilor, cunoştea insă bine vechea organizare 
a armatei române, ca unul ce scrisese istoria ci și și-a dat 
seama de lipsurile şi anacronismele din capitolul închinat 
războiului în această scriere. De aceea în introducerea la 
ediţia sa a Învăţăturilor presupune, vorbind de acest capi- 
tol: „Se poate ca în citirile lui (ale autorului), să fi dat de 
vreun tratat de tactică dintre acelea pe care, printr-o serie 
de copieri și prelucrări, ni le-a lăsat Bizanţul“!. E o măr- 
turisire prețioasă: învățătura despre război nu reprezintă 
deci experiența unui domn despre oastea Ţării Românești! 

Faţă de această concepţie militară luată poate din cărţi 
şi din experiența unor vremi deosebite de a lui Neagoe, e 
interesant să amintim sfaturile puţine, dar practice date 
de cneazul rus Vladimir Monomah, tot despre război, în 
Învățăturile destinate fiilor săi: „La război nu vă leneviţi, 
nu lăsați pe seama voevozilor străjile, ci singuri le întoc- 
miți şi le cercetaţi şi noaptea sculaţi-vă de vreme şi inspec- 
taţi. Să nu fie desiriu și beţie în tabără. Cind treceţi cu 
oastea prin ţara voastră, nu îngăduiţi ca ţăranii să fie pră- 
daţi.“2 


1 N. Iorga, Introducere la ed. Învățăturile lui Neagoe Basarab, 
Văleni, 1910,p. VI. 
2 Învățăturile lui Vladimir Monomah, la Buslaev, op. cit., p. 74. 

În sfirșit, ultima învăţătură cu caracter politic este cea 
despre milă și odihnire prin care se înțelege miluirea, adică 
răsplata slugilor domneşti.! Deși această învăţătură este în 
mare parte un mozaic de extrase din Umulinţa lui Simion 
monahul, texte evanghelice și biblice şi poate şi din alte 
izvoare, putem cita sfatul ca „leafa slugilor domneşti să 
fie deoparte în visterie, căci slujitorii domnești nu nădăj- 
duiesc decit de la dinsul. Slujitorul doreşte să ia bani“.2 
Cînd domnul face anual căutarea oștilor, trebuie să dea 
daruri.? De aceea „venitul întreg al țării tale întregi, trebuie 
să-l aduni în mîinile tale“4. 

Ştirea despre căutarea (inspectarea) anuală a oștilor 
este probabil exactă, dar și aci avem a face cu vremile mai 
tirzii ale oștilor de mercenari, a oștenilor cu leafă. În orice 
caz, boierii şi slugile domneşti nu luau la noi în veacurile 
al XV-lea pînă în al XVI-lea leafă de la domn, ci erau 
răsplătiți din veniturile slujbei lor: judecăţi, taxe și plo- 
coane ale subalternilor.5 Boierii aveau apoi moșii ohabnice 
scutite de domn, în schimbul slujbei lor civile şi militare.6 
Leafă putea primi un slujitor în Imperiul Bizantin, în alte 
țări, nu în Țara Românească, care avea altă organizaţie 
financiară de gen feudal și patriarhal. Jar venitul țării nu 
era întreg în mina domnului, ci era în parte cedat boierilor 
şi mănăstirilor, tocmai pentru că vistieria nu avea un bu- 
get de lefuri. Ohabele erau satele scutite, în care tot veni- 
tul cuvenit aiurea domniei se lua de proprietar. Venitul 
vămilor era în mara parte dăruit mănăstirilor, în parte 
închiriat boierilor. Așadar nici aci autorul Învățăturilor nu 
este bun cunoscător al organizaţiei ţării. 

Conchid=m din această analiză că Învățăturile nu mai 
pot fi socotite ca un izvor istoric pentru organizarea veche 
a Ţării Româneşti de la începutul veacului al XVI-lea, şi nu 
cuprinde cunoștințele la cara ne-am aștepta de la un domni- 
tor. 


1 Învățăturile, vers. greacă, p.166—183; română, Hasdeu, Arhiva, 
1-2, p. 120—132; slavă, p. 24—27. 

2 Ibidem, vers. greacă, p. 169. 

3 Ibidem, p. 174. 

4 Ibidem, p. 173. 

5 C.C. Giurescu, Contributiuni la studiul marilor dregătorii, Văleni, 
1926, p. 58. 

s D, Cantemir, Descriptio Moldaviae, ed. Acad. Rom., p. 373. 

AUTORUL ÎNVĂȚĂTURILOR ŞI VREMEA LUI 


Învățăturile lui Neagoe vodă către fiul său Teodosie nu 
sint aşadar scrise de Neagoe vodă, nici nu urmau să 
fie păzite de tînărul cocon domnesc Teodosie. Scriitorul în 
slavonoşte al acestei cărţi era un călugăr, în orice caz o 
față bisaricaască, cs trăia departe de curte și chiar de lume, 
cu trupul şi cu gindul, un mistic, erudit în literatura reli- 
gioasă slavo-bizantină, cu un ideal moral de umilinţă, 
təamă de păcat și de lumea de dincolo, ascet cuprins pînă în 
adiîncuri de gindul morţii. Acest om, pe figura căruia nu 
putem pune un nume, a scris Învățăturile, le-a atribuit lui 
Naago2 vodă, mort demult, prefăcindu-se că se adresează 
lui Teodosie vodă, feciorul acelui domnitor. O asemenea pro- 
G>dara este grau da înțsles cu mentalitatea noastră de azi, 
dar era foarte răspîndită în Evul Mediu, ba chiar în veacu- 
rile ce au urmat după încheierea acelei perioade istorice. 
Erudiţii au numit asamenea scrieri atribuite de autorul lor 
unui alt scriitor, pseudo-epigrafe, spre deosebire de pseu- 
donime, în care în locul numelui adevărat al autorului figu- 
rează un nume închipuit. În cazul pseudo-epigrafelor nu- 
mele autorului e înlocuit cu numele unui personaj real, 
de obicei ilustru. În literatura bizantină, în special în 
caa religioasă ortodoxă, obic?iul acosta este extrem derăspin- 
dit. O mulţime de Omilii (cuvintări) atribuite Sfintului 
Ioan Gură de Aur, cel mai mare autor al bisericii Răsări- 
tului, sint în realitate datorate unor clerici bizantini, care 
au trăit multe sute de ani după moartea marelui ierarh 
şi totuşi poartă numele lui.! Aceste omilii cu numele lui 
Ioan Gură de Aur au fost traduse şi în slavoneşte și folosite 
po larg şi de autorul Învăţăturilor în scriersa sa, căci el trăia 
în acseaşi lume de idei. Dar cazul lui loan Gură de Aur 
nu e izolat. Scrieri atribuite lui Grigorie de Nazianz, Sfin- 
tului loan Damaschin și altora, elaborate însă de alţii, 
cu veacuri intregi mai tirziu, sînt o mulţime. Paralelele 
(învățături) atribuite lui loan Damaschin sînt în realitate 
scrise în veacul al X-lea, scrierile trecute în manuscrise 
sub numele împăratului bizantin Leon cel Înţelept (885— 
911) nu sint toate autentice, Hristos Pashon, poem drama- 


1 Publicate de Migne, Patrologia graeca, vol. LX. 

tic bizantin, dialogarea patimilor Mintuitorului, e atribuit, 
de toate manuscrisele Sfintului Grigore din Nazianz (seco- 
lul VI), dar a fost alcătuit în realitate de un necunoscut în: 
veacul al XI-lea. Ba chiar unele poeme bizantine din seco- 
lul al VII-lea, poartă ca nume de autor pe al legendarului 
Orfeu și lucrarea Despre Minuni poartă ca nume de autor 
pe al lui Aristotel.! Chiar o scriere bizantină înrudită cu 
cea pe care o studiem, anume Învățăturile împăratului 
Vasile Macedoneanul către fiul său Leon, este considerată 
după ultimele csrestări ca pseudo-epigrafă.2 Celebrele scrieri; 
teologice ale lui Dionisie Arsopagit, adică atribuite lui 
Dionisie pe care Si. Apostol Pavel l-a convertit la cresti- 
nism cu prilejul cuvintării din Areopagul Athenei, nu sint 
ale lui, ci ale unui scriitor necunoscut din veacul al V-lea 
sau al VI-lea. 

Și în literatura noastră slavo-română avem asemenea 
exemplo. În secolul al XVII-lea s-a alcătuit o corespon- 
denţă cu caracter religios în slavoneşte a lui Ștefan cel Mare 
cu patriarhia de la Ohrida, care nu se potriveşte nici ca dată, 
nici în privinţa conținutului.3 Tot atunci sau la sfirşitul 
veacului precedent un scriitor muntean a alcătuit o corespon- 
denţă în limba slavonă între Petru Rareş, domnul Moldovei și 
Radu Paisie, al Țării Româneşti, cu ameninţări de război, 
în realitate opera unui călugăr sau a unui diac de cancela- 
rieâ. Să se noteze că acaste scrieri slavone, atribuite de călu- 
gări unor domni ai ţării, au fost alcătuite tocmai în aceeaşi 
vreme, în care am stabilit în capitolele precedente că au 
fost scrise şi învăţăturile atribuite de autor lui Neagoe 
vodă. Această scriere se încadrează deci într-o anume men- 
talitate obişnuită pe atunci. 

Dar chiar Învățăturile atribuite lui Neagoa vodă, după 
pilda primului falsificator, au mai fost completate şi de 
alții. Am arătat că învăţăturile către cele două slugi ale. 


1 Montelatici, Letteratura bizantina, p. 13, 101, 104—105, 112,, 
136—137, 199 nota. 

2 Ibidem, p. 175 şi Migne, Patrologia graeca, vol. CXI. 

3 |. Bogdan, Documente false atribuite lui Stefan cel Mare, în 
Buletinul comisiunii istorice, I, 1915, p. 403—164. 

t Publicate de St. Nicolaescu, Documente slavo-române, Bucureşti,. 
1905, p. 160—161, Că e vorba de un fals a arătat Al. Lapedatu, 
O nouă publicaţie de documente slavo-române, Bucureşti, 1906, p. 8, 33. 
(extras din Convorbiri literare, XI, 1906). 

lui Neagoe trecute la călugărie nu fac parte din învățătu- 
rile primitive, ci sînt opera unui al doilea falsificator, care 
și el le-a atribuit lui Neagoe, fapt recunoscut și de învăţa- 
ţii oare încă mai susţin autenticitatea corpului principal 
al Învăţăturilor. După aceea, în veacul al XVIII-lea a 
venit și un al treilea falsificator, oare a modificat și a adău- 
gat Învățăturile lui Neagoe şi ni s-a păstrat manuscrisul 
lui cu toate .foiţele intercalate de autorul prelucrării, cu 
indicații ca aceasta: „De la acest semn... să se scrie şi în 
locul celor ce rămîn nescrise să se scrie cele din hirtioară“. 
Bineînţeles că și această prelucrare a rămas tot sub numele 
lui Neagoe și e adrasată tot săracului Teodosie, care împli- 
nise acum două veacuri şi jumătate de la moarte.! 
Psihologicește pornirea de a atribui altuia o operă pro- 
prie se explică în felul următor: Operele pseudo-epigrafe 
sint totdeauna atribuite, nu unei persoane oarecare, ci unui 
personaj ilustru. Firește că sub numele lui Neagoe Basarab 
şi cu atît mai mult al Sf. loan Gură de Aur, o scriere are 
norocul să fie citită de foarte mulţi cititori și mai ales luată 
în serios oa o autoritate, iar de cuprinde sfaturi, ele vor 
fi urmate cu sfinţenie. Dimpotrivă, opera lui Paînutie mona- 
hul nu va trezi interas, nu se va copia la curte, nimeni nu 
se va simți dator să-i urmeze sfaturile. Pe de altă parte, 
oamenii umili şi mistici din trecut cu mentalitate medieva- 
lă nu aveau trufia modernă a unui autor literar, nu ţineau 
ca numele lor să iasă în vileag, ci socoteau mai important 
ca învăţăturile morale răspindite de ei să aducă roade. 
Iată caracterizarea acosteitendinţe literare creștine, datori- 
tă unui adînc cunoscător al gîndirii vechi creștine: „În anti- 
chitatea creştină exista în adevăr obiceiul ca un scriitor, pen- 
tru a da mai multă greutate gindurilor lui, să recurgă la un 
nume de mare prestigiu din trecut. Astfel autorul acestei 
măreţe filozofii bisericești, renunţind la orice orgoliu, din- 
tr-un spirit de adincă umilinţă creştină şi-ar fi luat pseudo- 
nimul de Dionisie Areopagitul. Pe el nu-l interesa gloria per- 
sonală, ci răsunetul ideilor, pe care le credea folositoare spi- 
ritului creştin, lucru de care firește nu s-a înșelat... Din par- 
tea acestui autor, carea ținut să rămînă necunoscute un act 


1 D, Russo, Critica textelor și tehnica edițiilor, în Studii istorice 
„greco-romăne, II, p. 562, 

de uluitoare renunțare la sine, de sacrificiu şi de ofrandă 
proprie în interesul cugetării creștineşti.“ 

În cazul Învăţăturilor lui Neagoe, un cleric învăţat 
a vrut să dea pilde domnitorilor ţării în vremea sa și soco- 
tind că ar fi prea îndrăzneţ din partea lui să înfrunte pe dom- 
nul de atunci, a atribuit scrierea sa lui Neagoe Basarab, 
fiind convins că astfel sfaturile lui vor fi ascultate. 

Porneşte de la citirea lui Varlaam și Ioasaj, scrierea în 
care un fiu de împărat, Ioasaf, este sfătuit pe calea morală 
de un bătrin îndrumător, Varlaam. Citise viaţa de sfint 
a patriarhului Nifon, păstrată la Curtea de Argeș, din care 
răsare luminoasa figură a lui Neagoe vodă, crescut de un 
sfint, domn ctitor de biserici şi mănăstiri și-l alege ca pa- 
tron. În această carte citeşte autorul Încăţăturilor cum Ni- 
fon a învăţat pe Domnul Ţării Românești, Radu cel Mare 
şi pe boieri cu învățături şi pilde din cărţile sfinte şi anume 
pe larg, despre datoria domnului să fie drept şi să nu nă- 
păstuiască la judecată pe cei săraci, apoi o predică împo- 
triva beţiei şi a desfriului, teme ce sînt reluate şi în Învă- 
țături.! Citise poate și anume lucrări bizantine (în tra- 
ducere slavonă), care pînă acum n-au fost identificate. 
Se ştie că literatura de învățături era răspîndită la Bi- 
zanț, de pildă sfaturile lui Constantin Porfirogenetul că- 
tre fiul său Romanos. 

D. Russo presupunea că autorul Învățăturilor era un 
călugăr de la Argeș, ctitoria lui Neagoe şi de aci veneraţia 
sa pentru fondatorul comunităţii. Este prubabil că autorul 
văzuse Mănăstirea Argeșului şi pietrele de mormiînt de 
acolo, nu știm însă dacă fusese călugăr chiar în acel sfint 
locaş. 

În privinţa epocii cînd au fost scrise Învățăturile, o 
indicație se pare că ne-ar putea da manuscrisul slavon al 
acestei scrieri păstrat în Biblioteca Naţională din Sofia. 
După unii învăţaţi, care se întemeiază pe criterii paleo- 
grafice, manuscrisul ar fi din secolul al XVI-lea, punct 
de vedere pe care şi noi l-am adoptat într-o vreme.? La 
cercetarea mai atentă a facsimilului publicat de Țonev în 


1 Viata Sf. Nifon, ed. Tit Simedrea, p. 9—10. 
2 P.P, Panailescu, La littérature slavo-roumaine et son importance 
pour Vhistoire des littératures slases, Praga, 1929, p. 9—10. 

catalogul manuscriselor slave ale Bibliotecii Naţionale 
din Sofia}, rezultă că manuscrisul poate totuşi să fie scris 
gi în prima jumătate a veacului al XVII-lea.? 

Scrierea nu poate fi însă din a doua jumătate a veacului 
al XVII-lea cînd încep la noi să predomine în cultură 
influenţele apusene; cu Învățăturile sîntem încă în perioada 
slavo-bizantină şi ca limbă și ca mentalitate ascetico-reli- 
gioasă. Sintem însă la începutul veacului al XVII-lea şi 
nu mai devreme, pentru mai multe motive indicate în 
capitolele precedente.? În Învăţături avem o descriere a 
armatei din perioada mercenarilor, care începe în chip 
hotărit la noi cu Mihai Viteazul. De asemenea, cum am 
spus, autorul Învăţăturilor amintește de boierii parveniţi 
ridicaţi de jos și nu amintește de loc de cetăţi în Țara Româ- 
nsască (pierderea Brăilei la 1538). 

Autorul a fost desigur un călugăr român, dintr-o mănăs- 
tire românească, cunoașterea mormintelor de la Argeş și 
a atiîtor elemente de viață românească o, arată. Cînd, pre- 
cum am văzut, el sfătuieşte pe domn să nu prea dea cu amîn- 
două mîinile mănăstirilor banii strinși din ţară, să-i lase 
tot în ţară, să nu jertfească pe slujitorii lui, aceasta ne 
arată iar pe un om al ţării, nu un călugăr străin, atonit 
sau slav, care nu putea avea grijă de aceste lucrări ale țării.i 

Să ne fie îngăduit să facem o ipoteză, pe care o dăm 
numai ca atare, asupra epocii, în margini ceva mai precise, 
cînd au fost scrise Învățăturile. Am spus că această lucrare 
este alcătuită în vederea unui domn de mai tirziu, care 
avaa pesemne şi el un fiu ce urma să-i ia moştenirea. Aceas- 
tă situaţie s-ar potrivi pentru Ţara Românească la începu- 
tul veacului al XVII-lea cu domnia lui Radu Mihnea (1611— 
1616, 1619—1621) care avea un fiu învăţat şi binecrescut, 
Alexandru, zis Coconul, ce i-a urmat în scaunul domnesc 


1 Țoney, Onucv na pekonucume u cmaponevamnume Knueu na 
II apoOnama Bufnuomeka es Cogiua, I, Sotia, 1910, ms. 313, p. 260—261 
şi II, 1923, ms. 748, p. 410, cf. şi facsimilul din Învăţături, versi- 
unea slavă, ed. Lavrov, anexa. 

2 D. Damian Bogdan, profesor de paleogratie slavă, a binevoit să 
studi-ze pentru mine aceste facsimile. D-sa socoate manuscrisul de la 
finele secolului al XVI-lea. 

3 Vezi mai sus p. 219—221. 

4 Vezi mai sus p. 188—189. 

(1621—1626), cînd tatăl a trecut ca domn în Moldova. Sint. 
unele pasaje caracteristice din Învăţături, care se potrivesc 
cu vremea şi cu persoana lui Radu Mihnea. Cel mai impre- 
sionant este sfatul, pe care l-am relevat mai sus, ca domnul 
să nu stea la sfat cu mahomedanii turci, „chiar dacă aţi 
fi fraţi cu dînsul“.! Singurul domn din toată istoria Ţării 
Românești care în adevăr a avut frați trecuţi la mahome- 
danism este Radu Mihnea. Tatăl său, Mihnea Turcitul, 
numit așa pentru că se turcise, avea fii crescuţi și ei în 
religia lui Mahomed, care trăiau încă în timpul domniei 
lui Radu și se aflau la Silistra2. Această indicație e destul 
de sugestivă. Mai este şi alta care tot cu Radu Mihnea se 
potrivește. Autorul Învăţăturilor sfătuiește pe domn dacă a 
pribogit în ţări d-părtate după căderea din scaun a părintelui 
său și întorcîndu-se în țară a dobiîndit în sfîrșit domnia, să nu 
asuprească pe boierii rămaşi în ţară, favorizind numai pe 
cei ce-l însoţiseră în pribegie.* Faptul care nu se potrivește 
de loc cu domniile lui Neagoe sau ale lui Teodosie, se potri- 
vește totuşi cu acea a lui Radu Mihnea. După mazilirea ta- 
tălui său la 1591, el e luat de rudele sale materne și pribe- 
gește la Raguza și la Veneţia, căpătind tronul părintese 
abia după 20 de ani. Potrivirea acestor două pasaje cu 
persoana lui Radu Mihnea nu credem să fie o simplă coin- 
cidență. Adăugăm că, spre deosebire de alţi domni dinainte 
şi după dînsul, Radu Mihnea a fostun sprijinitor al cul- 
turii. Studiase la Muntele Athos (Iviron), în vremea lui 
a înflorit cultura slavonă alături de cea grecească sub egida 
domnului șia mitropolitului Luca. Numeroase manuscrise 
slavonești aduse în ţară din Orient au fost copiate tocmai 
atunci în mănăstirile noastre. Și între ele vor fi fost şi 
numeroasele scrieri cunoscute şi folosite de autorul Învăţă- 
turilor în opera sa. 

De observat că D. Russo atribuie traducerea greacă a 
Învățăturilor mitropolitului grec Matei al Mirelor din pri- 
cina stilului traducerii, arhaizant şi incorect. 


1 Vezi mai sus p. 197. 

2 N. Iorga, Fraţi păgini ai lui Radu Mihnea, Revistı istorică, X, 
p. 81—82 şi P.P. Panaitescu, Călători poloni în ţările române, Acad. 
Rom., Studii și cercetări, XVII, 1930, p. 33. 

3 Vezi mai sus p. 200. 

+ D. Russo, Elenismul în Româniu, p. 51. 

Nu există, spune D. Russo, alt contemporan, după cite 
stiu, care să fi fost în stare să traducă din limba slavonă 
în cea greacă aceste Învățături.! Caracteristic este însă 
faptul că Matei al Mirelor a stat în Țara Românească toc- 
mai în timpul celor două domnii ale lui Radu Mihnea și 
la 1620 se afla încă la Mănăstirea Dealului.2 

Fireşte că acsste argumente privitoare la datarea Învă- 
făturilor în vremea lui Radu Mihnea nu alcătuiesc dovezi 
definitive și asupra acestui punct chestiunea rămîne încă 
deschisă. 


Credem că în rîndurile de mai sus am dovedit că Învă- 
[ăturile atribuite lui Neagoe Basarab nu sînt opera lui, ci 
a unui călugăr erudit carea trăit cu vreun secol mai tîrziu. 
Ele nu mai pot fi socotite ca un izvor autentic pentru 
istoria românilor în secolul al XVI-lea. Nădăjduim că ana- 
liza critică, pe temei psihologic şi istoric pe care am între- 
prins-o, va fi de folos şi ca metodă şi pentru că dezvăluie 
în același timp multe laturi ale vechii noastre organizaţii 
politice şi ale felului de a gîndi în trecutul românesc. Ea 
întrece în acest chip cadrul restrîns al Învățăturilor și atin- 
ge un domeniu mai vast. 

Călăuziţi numai de dorinţa de a afla adevărul istoric, 
prezentăm aceste rezultate cercetătorilor trecutului nostru. 


1946 


1 Idem, Studii istorice greco-române, p. 161—162. Pentru faptul 
că Matei ştia slavonește, p. 161. 

2 Ibidem, 160. În privința datei traducerii româneşti a Învăă- 
turilor, se pot trage concluzii din numele monetelor amintite în această 
traducere, „dă măcar o costandă sau un ban“ (Învăţături, ed. Hasdeu, 
Arhiva Ist., II-L, p. 129). Costanda este o monetă tipică pentru veacul 
al AVII-lea în amindouă principatele române, cea mai veche pomenire 
cunoscută a ei este din anul 1605 (Arhivele Stat. Mitropolia Bucureşti, 
VII-1, comunicare a dlui C. Moisil), dar un act din 1614 a lui Radu 
Mihnea aminteşte o cumpărătură în costande a lui Mihai Viteazul 
(ibidem, Condica Mănăstirii Bucovăţ, nr. 146, f. 138). E pomenită în 
Îndrepltarea legii şi în cărţile tipărite la mijlocul veacului al XVII-lea, 
în hrisoave din 1645, 1649, 1683 (v. dicționarele lui Tiktin şi al Aca- 
demiei Române sub costandă). Pare a fi o monetă polonă (C. Moisil), 
„preţ de doi mangări“ (Învășăturile, ed. Hasdeu, Arhiva Ist., 11-1, 
p. 129). Mangărul e o monetă turcească, al cărui nume apare în Țara 
Românească începînd tot din veacul al XVII-lea (cf. Dicţionarul lui 
A. Candrea, Cartea Românească sub. mangăr, asemenea Tiktin, Wörter- 
buch). 

ÎNVĂŢĂTURILE ATRIBUITE LUI NEAGOE BASARAB! 


Dintre scrierile slavone redactate în ţările române în 
perioada feudală, cea mai apropiată de literatura propriu- 
zisă este scrierea în medio-bulgară cu influenţe sirbeşti 
intitulată: Învățăturile lui Neagoe Basarab domnul Țării 
Românești, care a învăţat pe fiul său Teodosie, așijderea și 
pe alții ce vor ji în urma lui... așijderea şi pe toți boierii 
săi, pe cei mari și pe cei mici. Textul slavon, păstrat într-un 
singur manuscris cu lipsuri însemnate, a fost apoi tradus 
în românește la mijlocul secolului al XVII-lea şi apoi și 
în grecește, însă cu remanieri şi omisiuni voite. Învăţă- 
turile sînt o operă parenetică, destinată să fie un îndreptar 
pentru arta de a domni, scris spre folosința stăpînitorilor 
feudali ai Ţării Românești. Ele se compun, la început, din 
pilda bunilor domni (după idealul autorului), anume a 
regilor Israelului, a lui Constantin, împăratul romanilor, 
şi a lui Ioasaf, fiu de împărat din India. După aceste exem- 
ple de monarhi desăvirșiţi (sau, dimpotrivă, răi și nevred- 
nici), urmează sfaturile propriu-zise în care se îmbină da- 
toriile religioase ale stăpînitorului: cinstirea icoanelor, ur- 
marea legilor divine, disprețul pentru lumea aceasta, cu 
sfaturi politice: arta dea ţine scaun de judecată, de a face 
război, de a primi şi a trimite solii, de a trata pe vasalii 
boieri, la ospeţe, la numirea în dregătorii, cu prilejul „mi- 
luirii“. Lucrarea se sfîrşește cu un capitol explicînd de 


1 Text redactat pentru tratatul Istoria literaturii române, vol. I. 

ce cartea nu are pecetea domnească şi cu o cuvintare ros- 
tită de Neagoe în ceasul morţii. 

Această carte, pentru a putea fi înţeleasă, trebuie stu- 
diată în cadrul vremii sale; ea pune grele probleme nu nu- 
mai în. privinţa autorului și a epocii în carea fost alcătuită, 
dar și în aceea a unităţii sale de cugetare, a liniei princi- 
pale a concepţiei politico-morale a autorului. 

Asupra epocii în care au fost redactate Învățăturile și a 
persoanei autorului există o controversă veche în istoria 
literaturii române, care nici azi nu este închisă. O parte 
din cercetători (români şi străini) consideră pe Neagoe Ba- 
sarab domnul Ţării Românești (1512—1524) ca pe adevăra- 
tul autor al acestei scrieri în limba slavonă, bazindu-se 
în special pe tradiţia tuturor manuscriselor, care-l indică 
pe Neagoe ca autor, cît și pe unele apropieri între textul 
Învăţăturilor şi acela al unor inscripţii slavone ale vremii. 
Alţi cercetători consideră această scriere ca fiind scrisă 
de un cleric din a doua jumătate a secolului al XVI-lea, 
sau chiar de la începutul secolului al XVII-lea, care le-a 
atribuit lui Neagoe Basarab pentru a da mai multă autori- 
tate morală sfaturilor date domnilor. 

Neagoe, boier din familia marilor feudali olteni a Craio- 
ve:tilor, fiul lui P rvu, marele vornic, ajunge domn al Țării 
Româneşti în 1512, printr-o răzmeriță boierească. Craio- 
veștii impun în scaunul domniei pe unul dintre dinșii, 
care-și ia numele de Basarab. Acest Basarab, fostul boier 
Neagoe, este primul domn din istoria Ţării Românești 
care întrerupe dinastia vechilor fondatori ai statului mun- 
tean, e primul boier care se face domn, ca o reacţie împo- 
triva centralizării domneşti încercate de Radu cel Mare. 
El domnește cu Craioveștii şi prin Craioveşti, care alcătu- 
iau principala facțiune boierească a vremii în Ţara Româ- 
nească. Membrii familiei ocupau nu numai principalele 
dregătorii de curte şi marea bănie, dar posedau cele mai în- 
tinse domenii cu imunităţi și mănăstiri întărite. Și totuşi 
acestui domn, Neagoe Basarab, care nu numai prin pre- 
zența sa pe tron ca boier, ci şi prin cîrmuirea Craioveștilor 
contrazice tendința de centralizare a statului, i se atribuie 
de către un autor necunoscut o operă a cărei idee politică 
de temelie este, cum se va vedea din analiza ei, autoritatea 
supremă, necontestată a domnului în statul feudal, o scrie- 

re, în care domnii sînt sfătuiţi să nu ia sfetnici şi demni- 
tari dintre rude, dintre boierii mari şi bogaţi. Neagoe 
Basarab, ca şi Craioveștii a fost un mare ctitor. Ela dat 
din banii ţării, din exploatarea supușilor săi, sume uriaşe 
patriarhiilor din Orient, mănăstirilor de la Meteore şi de 
la Athos, din Serbia cit şi bisericilor și mănăstirilor din 
țară, cu scopul de a cîştiga biserica de partea lui şi de par- 
tea facțiunii feudale pe care o reprezenta. Autorul Învăţă- 
turilor, deşi este fără îndoială un cleric, vede în domn un 
stăpinitor întemeiat pe oastea sa proprie, care costă bani 
şi de aceea spune: „să nu întăreşti pe săraci sau mănăstirile 
cu leafa slugilor tale“. Deși mare ctitor de biserici orto- 
doxe, se vede că Neagoe socotea ridicarea bisericii mai 
mult ca o acţiune politică, de vreme ce, pe altă cale, tot 
politică, se adresează papii Leon X, cerind să fie în per- 
petuă alianţă cu scaunul roman, împreună cu fiii săi, Teo- 
dosie și Petru. Cererea fusese trimisă printr-un sol special, 
grecul Antoniu Policalas. În schimb, autorul Învățături- 
lor este un mistic ortodox, care, dacă nu iubeşte mănăsti- 
rile cu egumenii lor și pe ierarhii din fruntea bisericii, re- 
comandă contactul personal direct cu divinitatea, pe baza 
învăţăturii răsăritene. În sfîrşit, Neagoe, așa cum apare din 
corespondenţa sa, a fost un stăpiînitor trufaş, foarte crud, 
care trăgea în ţeapă pe adversari, întocmai ca gi prede- 
cesorul său, Vlad Ţepeş, tăia nasurile, mutila membrele 
celor nesupuși, omora în grele chinuri pe boierii rivali ai 
Craioveştilor. Învățăturile predică blindeţe, îndurare, ier- 
tare. 

Desigur, între scrierea unui autor şi comportarea lui 
în viață pot apare contraziceri, inconsecvenţe, dar nu între 
linia principală a acţiunii lui politice (în cazul prezent 
ridicarea marilor feudali din facțiunea Craioveștilor) și 
aceea a unui testament politic destinat continuării acele- 
iaşi acțiuni politice de către urmași. Literatura parenetică, 
de învățături, are prin esența ei un caracter apropiat de 
practica vieţii, e citită și eventual folosită. Neagoe nu a 
putut da fiului său, boierilor, slugilor, o carte care contra- 
zicea cele ce vedeau ei că face şi gîndeşte domnul lor, căci 
doctrina vie a vieţii ar fi înăbuşit pe cea scrisă. Trebuie 
să fi trecut multe decenii de la moartea lui Neagoe pînă 
la apariţia în publicistica manuscriselor a acestei cărți, 

care presupune că Neagoe cel adevărat a fost uitat, nu numai 
de cititor, dar şi de autor. 

În Învăţături se află erori în ce priveşte membrii fami- 
liei lui Neagoe, autorul nu cunoaşte nici numele soţiei lui 
și, pe de altă parte, lumea feudală care este descrisă în 
această carte nu este cea de la începutul veacului al XVI- 
lea. Armata din Învățături este predominant o oaste de mer- 
cenari, ceea ce pentru Țara Românească ne duce la a doua 
jumătate a secolului al XVI-lea sau la începutul celui 
următor. Această armată are artilerie mobilă de cîmp, nu 
numai tunurile de asediu, tot ca în a doua jumătate a seco- 
lului al XVI-lea. Dregătorii nu mai sînt, ca odinioară, 
stăpini de domenii care-și fac serviciul feudal la curte, 
ci demnitari ai ţării, cu o lungă tradiţie, care dă dreptul 
familiilor mari să ceară ocuparea demnităţilor. Ei au, dacă 
nu leafă fixă, o retribuţie în bani, într-o epocă de mai mare 
circulație monetară. Răsplata dată de domn credincioși- 
lor lui nu mai este moşia, ci banul din tezaurul domnesc. 

Acest cadru istoric al societăţii care apare în paginile 
Învăţăturilor nu este cel de la începutul veacului al XVI- 
lea, din vremea domniei lui Neagoe Basarab, ci corespunde 
cu sfirșitul acestui veac. 


Învățăturile sînt o carte de concepţie românească asu- 
pra monarhiei feudale şi asupra societăţii feudale românești, 
singura de acest fel în literatura slavo-română. De aceea 
ideile sociale ale autorului au un mare interes pentru istoria 
literaturii. Concepţia lui politică este o concepţie de apă- 
rare a drepturilor domnului împotriva asaltului dat de 
boierime pentru luarea puterii centrale. Nu e vorba aci de 
autonomia veche a stăpinilor de domenii cu imunitate lo- 
cală, ci de pretenţia boierilor, a unor boieri mari, de a ciîr- 
mui la centru, alături de domn şi peste capul domnului. 
Lupta pe care o duce autorul Învăţăturilor este o luptă de 
apărare împotriva încercărilor de formare a statului nobi- 
liar, e lupta dată de un Mircea Ciobanul, doamna Chiajna, 
Alexandru Mircea, Mihnea Turcitul. Scriitorul aduce în 
favoarea domnilor asediați de boierime argumentul drep- 
tului divin al monarhului. Un cleric învăţat din a doua 
jumătate a secolului al XVI-lea, partizan al domnilor care-și 
apărau poziţiile dinastice, ca să dea autoritatea argumen- 


235 
www.dacoromanica.ro 


tării sale a pus-o sub egida unui domn vechi și respectat, 
socotit aproape un sfint din cauza legendei ţesute de bise- 
rică în jurul lui. Autorul a scos cartea lui din viltoarea 
actualităţii, care ar fi scăzut-o, și a aşezat-o pe un plan 
de vechime şi sfințenie, care o putea face ascultată. 

Concepţia despre autoritatea supremă a domnului, a 
monarhului feudal, răsare din întreaga operă, în chip im- 
plicit prin repetarea afirmației legăturii directe dintre 
domnii de azi cu împărații cei vechi şi cu Dumnezeu. Cind 
trimite sau primeşte soli, cind pornește la război, domnul 
intră în contact cu dumnezeirea prin rugăciune gi poate fi 
asigurat, după autorul Învăţăturilor, că va fi ascultat, in- 
spirat de sus, şi ajutat. Alături de domnii de azi sînt aşezaţi 
David, Solomon și Constantin cel Mare, pe care biserica îi 
socotește între sfinţi. 

Dar ideea puterii centrale a monarhului este exprimată 
şi explicit: „Vai de acel domn care-și dă cinstea pe mina 
altuia, vai de ţara aceea pe care o stăpinesc mulți“. Desigur, 
țara pe care o stăpinesc mulţi este, în orinduire feudală, 
țara stăpînită de boieri, de nobili. Se arată deci clar prin- 
cipiul cîrmuirii unice a monarhului. Puterea domnului 
stă, fireşte, în ungerea lui de către biserică, dar în realitate 
dapinde de averea sa, de tezaur: „Visteria din care să im- 
parți acelor ostași, ea trebuie să fie lingă tine, pentru că 
domnul care este la nevoie, mai întii are nevoie de avuţie 
multă, ca să miluiască pe ostaşii lui. Pentru că omul este 
ca şi porumbelul, unde află porumbelul hrană multă, acolo 
şi aleargă; așa este și omul, unde găseşte domn bun şi 
darnic cu avere, el seadună să se hrănească“. Domnul, deci, 
trebuie să cumpere, pe bani, nu prin privilegii de moşii, 
ca odinioară, pe supușii săi, de la care aşteaptă credință. 
Da aceea, venitul domnesc întreg trebuie să fie exclusiv 
la indemina domnului și pentru aceasta autorul a găsit 
un citat din Evanghelie: „Niciodată cinstea şi venitul să 
nu-l dai altuia“. 

Atitudinea scriitorului față de marii feudali se vădește 
mai ales în învățătura adresată „către coconii săi și către 
alţi domni aleși de Dumnezeu (de remarcat această subli- 
niere, tocmai aci), cînd vor da putere şi vor așeza pe dregă- 
tori şi pe demnitari sau să le ia dregătoria, după faptele 
lor“. Marii demnitari, spune Pseudo-Neagoe, sint numiţi 

de domn; ei nu vor fi aleşi nici dintre rudele domnului 
(cum au fost „aleşi“ Craioveştii în domnia lui Neagoe Basa- 
rab), nici dintre boierii mari (adică stăpinii de domenii), 
ci dintre credincioşii domnului, fie chiar din rindurile 
lefegiilor. Nu se va ţine seama de familii, de stare, ci numai 
de virtute, prin care se înţelege integrarea în sistemul 
de domnie centralistă domnească. Pentru că „cel ce este 
domn adevărat nu i se cuvine să aibă rude, ci numai slugi 
drepte.“ Boierimea în slujba domniei, acesta este idealul 
acestui scriitor politic. Domnul se va sprijini pe alte pă- 
turi sociale decit aceea a marii boierimi de latifundiari. 
Nu se cuvine ca domnul să „dea înapoi“ pe slugile „care 
sînt sărace şi se vor trudi pentru voi cu slujbă dreaptă şi 
bună“. Dar marea boierime pretinde la dreptul de cir- 
muire, se întrevede printre rînduri lupta dusă de ea împo- 
triva centralizării domnești în destrămare: „Noi sintem 
fii de boieri (zic cei ce au moștenit o stare feudală), nu se 
cuvine să ne dai să fim în urma celor săraci“, Domnul era 
ales de boieri, cind nu era impus de turci și totuși autorul 
formulează această doctrină politică a originilor absolu- 
tismului domnesc, în fața pretențiilor boierilor la cirmu- 
irea statului: „tii că nu te-au uns ca domn ei (boierii) ci 
te-au uns Dumnezeu, ca să fii drept faţă de toţi“. Originea 
puterii domnești, în virtutea căreia se poate împotrivi asal- 
tului boierilor, este dreptul divin, iar raţiunea exercitării 
acestei puteri este dreptatea faţă de toți. Este remarcabilă 
înţelegerea scriitorului faţă de popor, pe care-l vrea alături 
de domn, sprijinind puterea lui. Venitul domnului este 
rezultatul muncii poporului și datoria stăpinitorului este 
să folosească pentru ţărani venitul luat de la ţărani. „Acest 
venit încă nu este agonisit de tine, ci tot l-ai luat din stă- 
piînirea ta şi de la oamenii săraci ai tăi... Astfel iarăşi 
socotește şi orinduieşte țara ta, încit să faci indreptare şi 
liniște şi pace in zilele tale... Precum ai luat averea de la 
țărani, așa se cuvine să le-o și dai lor ca să le faci pace.“ Prin 
această cugetare politică, care atinge rădăcinile regimului 
feudal, autorul întrece în pătrundere pe toţi teoreticienii 
contemporani ai monarhiei absolute, chiar pe Ivan Peres- 
vetov de la Moscova, cu care este așa de înrudit ca idei. 
El introduce în concepţia sa despre stat factorul popor, 

ţărani, care lipseşte la ceilalţi autori de sfaturi politice din 
veacul al XVI-lea. 

Învățăturile se alcătuiau într-o vreme în care turcii stă- 
pîneau ţara, oricind un demnitar otoman putea să vie să 
ceară o parte din tezaurul domnesc: exploatarea otomană 
asupra bogățiilor şi muncii ţării era în toi. „Agarenii“ 
(turcii) nu ştiu de înţelepciune, ci numai de lăcomie, „înţe- 
lepciunea lor este mîna întinsă pentru dări şi daruri“. Faţă 
de ei domnul este slab şi fricos: „înaintea acelora nimic să 
nu arăţi din averea ta, nici scule, nici să nu împodobești 
pe dregătorii tăi în faţa lor, ci să te prefaci înaintea lor că 
eşti neputincios“. Dar turcii pot fi cumpăraţi cu bani, în 
acest chip puţin glorios se poate păstra autonomia statului: 
„Să umpli gurile lor cu toate, atunci vei fi liniștit şi în 
pace“. Aceasta era doctrina politică de umilinţă a boieri- 
lor din secolul al XVI-lea, dar nu aceea a unui Radu de 
la Afumaţi sau a vechilor domni luptători. Prin stoarcerea 
poporului, boierii cumpără păstrarea privilegiilor lor. În 
această privință Învățăturile nu se ridică deasupra vremii 
lor. Dar, totuşi, în capitolul despre război, unde vede lupta 
eroică și biruitoare împotriva duşmanilor mai puternici şi 
mai numeroşi, fără a numi pe turci, este sigur că autorul 
s-a gindit la ei. Dușmanii „nu au vrut să ne primească nici 
cuvintele dulci, nici averea, nici smerenia“. Atunci răsar 
vechile tradiţii cavalerești, în care numele, adică faima 
este mai scumpă decit viaţa: „E mai bine moartea cu cinste, 
decit să aveţi numele cu rușine“. Și adaugă: „Să nu te temi 
de fel de dînşii (de duşmani) chiar dacă sînt mulţi, pentru 
că oşteanul viteaz nu se înspăimîntă de mulțimea oameni- 
lor“. În cugetarea politică a Țării Româneşti începea atunci 
să se înfiripeze, încă neclar și cu contraziceri, avintul de 
răscoală, care a dus la epopeea lui Mihai Viteazul. 

Gindirea politică a autorului este strins îmbinată cu 
cugetarea religioasă și mistică, am zice cu paginile de pură 
literatură religioasă. La prima vedere acest lucru se expli- 
că: întocmai ca şi ceilalți apărători ai absolutismului mo- 
narhic, scriitorul muntean leagă monarhia de dreptul di- 
vin. Domnul! este unsul lui Dumnezeu, deci are în primul 
rind îndatoriri religioase, cinstirea icoanelor, rugăciuni, 
ajutarea bisericii. 

Dar literatura religioasă nu este unitară ca ideologie: 
misticismul şi ascetismul predomină în Învățături şi nu 
morala cu implicaţii sociale. Ascetismul proclamă părăsi- 
rea lumii şi misticismul își inchipuie că poate crea o metodă 
de legătură spirituală individuală cu dumnezeirea, peste 
autoritatea bisericii. Operele parenetice, invăţăturile pen- 
tru stăpinitori, cuprind de obicei sfaturi religioase, 
monarhul să domnească îndeplinind dreptatea, blindeţea 
şi bunătatea (mai ales către privilegiați), să ridice biserici. 
Dar între ascetism și îndatoririle unui domn este o contra- 
zicere totală şi această contrazicere în esenţa însăși a 
cărţii se află în Învățăturile lui Pseudo-Neagoe. O carte 
nu poate fi în același timp un manual al exercitării stăpi- 
nirii şi al predicării renunțării la lumea aceasta. Stăpini- 
rea constituie lumea potenţială, împotriva ei se ridică 
în primul rind ascetismul. Învățăturile pun această tulbură- 
toare problemă a contrazicerii de conținut între sfaturile 
date pentru cîrmuirea lumii şi acelea care îndeamnă la 
părăsirea ei. 

Rezolvarea contrazicerii stă, măcar în parte, în cali- 
tatea de călugăr a autorului care nu putea gîndi ca un domn 
şi nu-şi putea părăsi cu mintea chilia lui de mănăstire. 
Misticismul scriitorului se confundă cu acela al izvoarelor 
sale literare, pe care le reproduce, adesea fără schimbare. 
Unele cărţi folosite sînt foarte vechi ca Omiliile lui loan 
Gură de Aur, care datează de la inceputurile literaturii reli- 
gioase bizantine, ca şi acelea ale lui Chiril al Alexandriei din 
secolul X, şi a imnologului Efrem Sirul din același veac, 
Varlaam și Ioasaf, povestea lui Budha, fiul de impărat 
care a renunțat la domnie din pricina mizeriei umane, spre 
a se confunda cu ea, pildele sub formă de fabule ale Fisio- 
logului, Dioptra (Oglinda) lui Filip Solitarul, carte asce- 
tică, care pune controversa lumea şi sufletul, cu concluzia 
părăsirii celei dintii, sint opere intrate relativ tirziu în 
literatura slavă (secolul al XIV-lea). În orice caz, despre 
literatura mistică din Învăţături se poate spune, chiar în 
privinţa readucerii la iveală a operelor străvechi, că ea deri- 
vă în linie directă de la isihasmul bizantin din secolele al 
XIV—X V-lea, prelungit prin viața monastică sud-slavă şi 
românească. Isihasmul, cu adinci influenţe în mănăstirile 
românești, reprezintă o reacţie mistică ortodoxă și bizan- 

tină, împotriva bisericii oficiale, a realismului Evului Mediu 
tirziu, a umanismului bizantin. Caracterul isihast al părţii 
mistice din Învăţături este incontestabil, el se întemeiază 
pe ideea sublimării gindului, pînă la o desprindere totală 
de materie și un contact direct şi individual cu dumneze- 
irea. Desigur, literatura isihastă, așa cum apare în Învăţă. 
turi, cuprinde fraze retorice bine şi armonios întruchipate, 
ca și expresia unui idealism sublimat, dar ele nu pot as- 
cunde esenţa profund reacționară a acestui curent, care 
desprinde pe om de luptă socială, de tendinţele de îndrep- 
lare a lumii de sub asuprire gi exploatare. 

Acelaşi scriitor care scrie despre datoria domnului de a 
intoarce ţăranilor averea luată de la ei, poate vorbi de acei 
„care se imbracă în dragostea către stăpin (Dumnezeu), 
ca într-o zale şi nu se îngrijește nici de domnie, nici de 
patriarhie, nici despre mitropolie, nici de călugărie, nici 
de alt lucru pămiîntesc“... ci numai „dea iubi din tot sufle- 
tul pe domnul“. În această frază se cuprinde baza ideolo- 
giei mistice isihaste: viața adevărată stă în dragoste con- 
templativă, în renunțare la lume, care rămîne în mîna 
asupritorilor. 

Ar fi o explicaţie prea comodă aceea de a lăsa pe seama 
operelor folosite de autor vina contrazicerii fundamentale, 
care reiese din spiritul Învățăturilor: ascetism și cîrmuire 
politică. Pentru un scriitor de talia autorului acestei cărți, 
izvoarele nu se impun, ci se aleg. Contrazicerea există în 
formaţia spirituală a scriitorului, între mediul monastic 
in care a trăit şi gindirea lui politică-socială, pe care i-o 
deşteaptă lupta domniei cu marea boierime, adică subiec- 
tul operei sale. Un scriitor nu reprezintă întotdeauna o 
poziţie ideologică definitivă, ci adesea numai un moment 
in trecerea de la o poziţie la alta contrară. Autorul Învăţă- 
turilor este un spirit trăit în mediul mistic medieval, care 
nu izbuteşte să se desprindă total de el în incercarea lui 
de a defini o ideologie politică potrivită cu nevoile vremii. 

Desigur, acest scriitor român care scrie slavonește nu 
era numai un mare erudit în literatura mistico-religioasă, 
ci şi un talentat alcătuitor de alegorii și de imagini. E des- 
tul să amintim (chiar dacă a ştiut să o desprindă dintr-unul 
din izvoarele sale) alegoria stupului la carea intrat fumul 
şi din care au fugit albinele după ce au așteptat un timp 


240 


www.dacoromanica.ro 


să se indrepte lucrurile, alegorie care înseamnă, în legătură 
cu obsesia păcatului, pătrunderea lui în suflet și pierderea 
conștiinței morale. Boierii sînt în fața domnului ca o gră- 
dină din care stăpînul culege flori și fructe, adică își alege 
slugile credincioase. Situaţia politică a ţării faţă de turci 
este comparată cu lupta șoimului cu vulturul în care cel 
dintii lasă celui mai tare o parte din prada pe care o are 
în gheare, ca să aibă pace: „S-a ivit de undeva altă pasăre 
care zbura după dînsul, era însă mai aprigă şi mai puter- 
nică fără asemănare, ce se cheamă vultur și a început să 
gonească şoimul în văzduh, iar goimul văzindu-l şi-a spus 
în inima lui: eu nu mă tem de acest vultur pentru că sint 
stăpîn peste multe şi văd că este mare și puternic și tare şi 
răutăcios și inima lui ştiu că este de nimică, ci este rea. 
Și netemîndu-mă de ea, nici nu îl iau în seamă, căci de aş 
voi eu, aș da din aripile mele şi m-aş ridica în sus și pină 
la ceruri și m-aș repezi asupra lui cu furie şi l-a sfișia 
cu ghearele mele, căci știu cine este, dar mă supără numai 
mărimea lui şi astfel nu mă voi lupta cu dinsul; și-i voi 
da din vînatul acesta să măniînce și eu voi fi în pace.“ 

Sfaturile politice devin aci o povestire alegorică, în 
stil medieval, în care animalele vorbesc gi apar în acţiune. 

Alături de multe pasaje greoaie, străine pentru gustul 
nostru de azi, care nu poate înţelege impodobirea bom- 
bastică a prozei retorice, sint însă în Învăţături şi imagini 
expuse scurt și lapidar: „Inima omului este ca sticla, dacă 
sticla se sparge, cu ce o vei cîrpi?“ 

Învățăturile rămin o operă feudală, dar formează, cu 
toate contrazicerile lor, cea mai interesantă, cea mai meg- 
teşugită, dacă nu cea mai frumoasă operă a literaturii slavo- 
române. 


ianuarie 196 1 


17 — Contribuţii la istoria culturii românești 
www.dacoromanica.ro 


ÎNVĂŢĂTURILE ATRIBUITE LUI NEAGOE BASARAB. 
O RECONSIDERARE 


NEVOIA UNEI RECONSIDERĂRI 


Problema autenticităţii Învăţăturilor atribuite lui Nea- 
goe Basarab a fost pusă din nou în discuţie prin două cer- 
cetări critice! care, împotriva concluziilor lui D. Russo? 
şi ale autorului prezentului articol, ajung la concluzia 
autenticităţii Învățăturilor, adică a contemporaneităţii lor 
cu epoca lui Neagoe Basarab, și a influenţei directe sau in- 
directe a acestui domn al Țării Românești la redactarea 
lor. Amindoi autorii citați fac însă concesii teoriei ne- 
autenticităţii, recunoscînd în textul Învăţăturilor o mînă 
străină, a unui călugăr, cu mentalitatea lui de ascet, opusă 
sau măcar deosebită de aceea a domnului. 

Cu toate criticile aduse, socotim că argumentele propuse 
de noi în articolul citat, care datează de 16 ani, rămîn 
valabile în structura lor generală, S-ar putea relua discuţia 
punct cu punct, dar am crezut mai interesant pentru citi- 


1 Învățăturile lui Neagoe Basarab în lumina pisaniilor de pe 
biserica Mănăstirii Argeș, în Mitropolia Olteniei, XII, 1959, 
4 — 2, p.12 — 33 şi Învățăturile lui Neagoe Basarab. Problema auten- 
ticității, comunicare ţinută la Asociaţia Slaviştilor din R.P.R., la 
15 iunie 1961. Am avut la îndemină prin amabilitatea autorului și 
forma remaniată a studiului, depusă la Asociaţia Slaviştilor, pe care 
o cităm mai jos, indicînd paginile. (Trimiterile se fac, acum, la forma 
tipărită în „Romanoslavica“, VIII, 1963, Nota editoarei,) 

2 D. Russo, Studii bizantino-române, Buc., 1907; acelaşi, Studii 
istorice greco-romune, I, Buc., 1939, p. 205—266. 

3 P.P. Panaitescu, Învățăturile lu: Neagoe Basarab. Problema auten- 
ticității, Buc., 1946 (Biblioteca Institutului de studii balcanice), 

4 Aceste argumente sînt, în linii generale, următoarele: caracterul 
violent şi autoritar al lui Neagoe Basarab nu se potriveşte cu accentele 

tori, care așteaptă noi lămuriri asupra culturii noastre din 
perioada feudală, să procedăm în alt chip. În cursul ulti- 
melor două decenii istoriografia noastră a reconsiderat o 
mare parte din problemele principale ale perioadei feudale 
din istoria României, în special pe cele economice şi sociale, 
pe baza metodei de cercetare materialistă. Este posibilă 
şi necesară o reconsiderare a problemei autenticităţii Învă- 
țăturilor, nu numai în privinţa autorului, dar şi a datei, 
a epocii în care au fost scrise, pe temeiul noilor perspective 
pe care le avem acum asupra istoriei noastre în vremea feu- 
dalismului. În loc de a discuta vechile argumente, bazate 
în mare parte pe critica internă a textelor, argumente care 
au fost expuse și discutate de mai multe ori, am socotit că 
este necesară o confruntare cu rezultatele dobindite de noua 
istoriografie asupra caracteristicilor şi evoluţiei societăţii 
românești și a culturii slavo-române. Cu alte cuvinte, 
prezentul articol nu este, în genere, destinat discutării ve- 
chilor argumente, nici o polemică împotriva celor ce au 
ajuns la concluzii deosebite de ale noastre, ci o reconsiderare 
pe alte temeiuri, o căutare a momentului istoric care se 
oglindește în Învăţături. 

Credem că această reconsiderare nu constituie o depla- 
sare a discuţiei, ci o îmbogăţire a ei.! 


de umilință şi de îndemn la ascetism ale Învățăturilor: misticismul 
nvăţăturilor contrazice principial ideea de manual destinat artei cîr- 
muirii lumești (asupra acestei chestiuni revenim în prezentul articol); 
faptul că autorul Învăţăturilor face confuzii şi omisiuni, cînd se referă 
„a familia lui Neagoe; nepotrivirea Învățăturilor politice cu institu- 
țiile militare şi civile din vremea domniei lui Neagoe şi anume predo- 
minarea armatei de mercenari, a artileriei de e di care se potri- 
vesc abia cu sfirşitul sec. al XVI-lea în Țara Românească (nu am 
contestat existenţa mercenarilor şi a artileriei de cîmp în vremea 
lui Neagoe, ci numai predominarea lor); în sfîrşit, nepotrivirea între 
patronajul exercitat de Craioveşti (familia din care făcea parte Neagoe) 
asupra domniei în vremea lui şi textul Învăţăturilor, care sfătuiesc pe 
domn să nu conceadă demnitățile rudelor sale. 
1 Între concluziile studiului nostru precedent şi ale acelui de față 
sînt, cum era şi firesc, unele deosebiri, printre care şi datarea Învăţă= 
turilor în a doua jumătate a secolului al XVI-lea şi nu în cel următor, 

MOMENTUL POLITIC 


Învățăturile lui Pseudo-Neagoe prezintă în partea lor 
politică o expunere a doctrinei statului centralizat condus 
de domnie. Această carte nu constituie, cum a crezut V. Gre- 
cul, o operă pur literară, cu licenţele permise în acest gen, 
ci, dimpotrivă, un manual de politică. Ea reprezintă un 
anumit moment politic din istoria Ţării Românești, pe care 
trebuie să-l determinăm pe temeiul analizei tendinţelor aces- 
tei lucrări. 

Autorul Învăţăturilor este un partizan alputerii domnești, 
autoritare şi centralizatoare, el se împotrivește boieri- 
lor, marilor feudali, care vor să ia pe seama lor cîrmuirea 
şi să ţie pe domn sub tutela lor. Învățăturile reprezintă un 
moment din lupta pentru centralizarea statului feudal sub 
conducerea domnului, care se va sprijini pe alte pături so- 
ciale decit aceea a boierimii mari. 

Concepţia despre autoritatea supremă a domnului răsare 
din întreaga operă, și în chip implicit prin afirmarea legă- 
turii directe a domnilor și împăraţilor cu Dumnezeu. Ca un 
model pentru domnii de azi sînt așezați David, Solomon și 
Constantin cel Mare, pe care biserica îi socotește între 
sfinţi. 

Dar ideea puterii centrale domneşti este exprimată şi ex- 
plicit mai în toate capitolele cărţii: „Vaide acel domn care-și 
dă cinstea pe mîna altuia, vai de ţara aceea pe care o 
stăpinesc mulţi“.2 Desigur, ţara pe care o stăpînesc mulți 
oste, în orînduirea feudală, ţara stăpiînită de nobili, adică 
de boieri. Puterea domnului stă, firește pentru vremea 
aceea, în ungerea de către biserică, ceea ce înlătură pre- 
tenţia boierilor „electori“ de a participa direct la conducerea 
statului. Aşa crede autorul Învățăturilor, cînd spune: „Ştii 
că nu te-au uns pe tine ca domn ei (boerii), ci te-a uns 
Dumnezeu, ca să fii drept faţă de toţi“.? 

În realitate, puterea domnului feudal stă în stăp'nirea 
tezaurului său, adică a vistieriei, ceea ce face pe autor să 
exclame: „Vistieria din care să împarți acelor ostași, ea 

1 V, Grecu, Și totuși Învățăturile lui Neagoe Basarab, II, în Con- 
vorbiri, literare, 1944, nr, 7, 

2 Învățăturile, versiunea slavă, în Cronicile slavo-române, ed. 


P.P. Panaitescu, Bucureşti, 1959, p. 285. 
3 Ibidem, p. 278. 

trebuie să fie lingă tine, pentru că domnul care «ste la 
nevoie, mai întîi are nevoie de avuţie multă, ca să miluiască 
pe ostașii lui. Pentru că omul este ca şi porumbelul, unde 
află porumbelul hrană multă, acolo și aleargă; așa este şi 
omul, unde găsește domn bun și darnic în avere, ei se adună 
să se hrănească“.1 Domnul trebuie să cumpere cu bani pe 
supuşii săi și pe letegii, de la care aşteaptă credinţă. De 
aceea venitul ţării trebuie să fie exclusiv la îndemina dom- 
nului: „Niciodată cinstea şi venitul să nu-l dai altuia“?. 

Stăpinirea centralizată a domnului constituia, în vre- 
mea redactării Învățăturilor, o situaţie de fapt, ea era însă 
contestată de marea boierime, de stăpinii de pămînt, și 
de aceea Învățăturile au accente polemice și iau o atitu- 
dine de luptă impotriva acestei pături sociale. În învăţă- 
tura adresată „către coconii săi, către alți domni aleși de 
Dumnezeu (de remarcat această subliniere, tocmai aci), cînd 
vor da putere şi vor așeza pe dr=gători şi pe demnitari, 
sau să le ia dregătoria, după laptele lor“; marii demnitari 
spune autorul, trebuie să fie numiţi de domn; ei nu vor fi 
aleşi nici dintre rudele domnului, nici dintre „velmoji“, 
titlu ce se da celor mai bogați dintre boieri, virfurilor clasei 
dominante, ci numai dintre credincioşii domnului, fie chiar 
dintre lefegii. Nu se va ţine seamă de familii, de stare, ci 
numai de virtute, prin care se subințelege integrarea în 
sistemul de domnie centralizată: „pentru că cel ce este domn 
adevărat, nu i se cuvine să aibă rude, ci numai slugi drepte“. 
Boierimea în slujba domniei, acesta este idealul Învățăturilor. 

Domnul se va sprijini pe slugile sale: „Să nu întăreşti 
pe săraci sau mănăstirile cu leafa slugilor tale și cu venitul 
lor și săracii şi mănăstirile să fie miluite, iar slugile tale să-i 
faci cergetori în zilele tale, ci trebuie foarte bine să soco- 
teşti în mintea ta, cit este ceea ce se cuvine oștenilor, să 
fie deoparte“. Acest pasaj remarcabil din punctul de vedere 
al cugetării politice este de o mare îndrăzneală: înaintea 
înzestrării mănăstirilor, înaintea „miluirii“ feudale a boie- 
rilor, domnul trebuie să ţie seamă de „slugile“ sale, prin 
care se înțeleg în primul rînd cele militare. 

1 Ibidem, p. 294. 

2 Ibidem, p. 285. 


3 Ibidem, p. 277—278. 
4 Ibidem, p. 298. 

Aceste slugi domneşti se vor recruta din rindurile altor 
pături sociale decit aceea a boierimii mari. Domnul trebuie 
să ciștige de partea lui nu numai pe slujitori, oastea de 
săteni privilegiați (roșii, cum s-au numit mai tirziu), dar 
şi pe ţărani, numiţi în textul slav koreane (de la hora „ţară“).: 
În învăţătura despre purtarea războiului citim sfatul acesta 
„Pe copiii dregătorilor și ai ţăranilor să-i duci la o parte, 
nu cumva să laşi pe acei copii ai dregătorilor tăi sau ai 
țăranilor înaintea dușmanilor tăi, cînd dușmanii vor porni 
cu război împotriva ta, iar tu cu oștilesă fii dincoace de ei şi 
astfel să poată dușmanii tăi să lovească și să prindă şi să 
robească pe copiii dregătorilor tăi și pe ai țăranilor tăi. Pentru 
că atunci, dacă vor vedea dregătorii și țăranii că au fost robiți 
copiii lor, ei te vor lăsa şi vor merge pe urma copiilor lor“1. 
Rezultă de aci că teoreticianul domniei autoritare se giîn- 
dește la acei ţărani care făceau parte din oastea domnească, 
oastea cea mică: aceștia erau moșnenii, ţăranii liberi, căci 
rumânii nu făceau parte din oștire. Dar gindul domnului 
țării nu trebuie să se îndrepte numai către aceştia, ci către 
întreaga ţară, către toţi cei neprivilegiaţi, cunoscuţi sub 
termenul general de săraci: „Acest venit (al domnului) încă 
nu este agonisit de tine, ci tot l-ai luat din stăpînirea ta şi 
de la oamenii săraci ai tăi, pe care i-a dat Dumnezeu sub 
mina ta. Astfel iarăşi socotește și orinduiește ţara ta, încît 
să faci ca să aibă și aceea îndreptare şi linişte şi pace în 
zilele tale... De aceea, precum ai luat averea de la țărani, 
aşa se cuvine să le-o şi dai lor, pentru ca să le faci pace“2. 
Acest sfat, care trebuie interpretat în sensul că domnia va 
cirmui pe toţi birnicii, toţi cei care prin munca lor contri- 
buie la menţinerea statului, atinge rădăcinile orînduirii feu- 
dale bazate pe privilegiile clasei stăpinitoare;aci autorul 
întrece în pătrundere pe toţi teoreticienii contemporani ai 
monarhiei autoritare, chiarpe Ivan Peresvetov de la Moscova, 
care în 1550 scrie sfaturile sale către Ivan, ziscel Groaznic, 
atribuindu-le lui Petru Rareș al Moldovei. Scriitorul rus 
este înrudit ca gîndire politică cu autorul Învățăturilor.? 

1 Ibidem, p. 292—293. 

Ibidem, p. 299. 


3 A, A. Zimin, H. C. Ilepeceemos u eeocoepemeununu, Moscova, 
1958; şi recenzia noastră, în Studii, 1962, nr. 1, p. 212—217. 

Dar acesta din urmă introduce în concepţia sa despre stat 
factorul popor, țăranii, care lipsesc la ceilalți autori de 
sfaturi politice din veacul al XVI-lea. 

Pentru scriitorul Învăţăturilor, săracii (poporul neprivi- 
legiat) trebuie să fie apăraţi, dacă nu li se face dreptate, ei 
se pot răscula „suspinele săracilor nu vor pieri pînă la sfir- 
git“, 

Aceste sfaturi politice se dau într-o vreme de luptă in- 
ternă, în care boierii mari, urmaşii celor care mai de mult 
deţineau toate dregătoriile, pretind ereditatea demnită- 
ţilor, cer ca un drept al lor să fie numiţi între marii demni- 
tari domneşti; Învățăturile reproduc pretenţia lor în oraţie 
directă: „noi sîntem fii de boieri?, nu se cuvine să ne dai să 
fim în urma celor săraci“3. Sintem deci într-o vreme cind 
boierii mari dau asalt puterii centrale, cind domnul este 
sfătuit să se împotrivească acestui asalt. 

Care este acest moment politic? D. Zamfirescu, în arti- 
colul său privitor la Învățăturile atribuite lui Neagoe Ba- 
sarab, a subliniat această tendinţă politică a scrierii: cir- 
muirea autoritară a domnului, înfrinarea puterii politice 
a marii boierimi, sprijinul pe care trebuie să-l dea domnul 
ţăranilor și supușilor lui în general. D. Zamfirescu datează 
o asemenea politică în vremea domniei lui Ștefan cel Mare, 
politică ce se poate prelungi, pînă în vremea lui Neagoe 
Basarab, a cărui stăpiînire în Țara Românească nu este des- 
părţită decit prin opt ani de aceea a marelui domn mol- 
dovean. Deci „Neagoe Basarab s-a visat un Ștefan cel Mare 
muntean“ (vol. citat, p. 391), „oastea descrisă de Neagoe 
în Învăţături este oastea lui Ștefan cel Mare“ (p. 39%). 
Învățăturile, după părerea lui D. Zamfirescu, formează 
„teoretizarea unor practici introduse în viaţa social-politică 
românească de Ştefan cel Mare“ (p. 394). 


1 Învățăturile lui Neagoe vodă (Basarab) către fiul său Teodosie, 
cu o prefaţă de N. Iorga, Vălenii de Munte, 1910, p. 8. 

* În textul slavon: velmoji (cei puternici, cei mai mari). 

* Învățăturile, versiunea slavă, p. 278. 

4 Citind în manuscris, cu aprobarea autorului, textul lui P.P. 
Panaitescu, Dan Zamfirescu a făcut unele nuanţări, aşa încît textul 
tipărit nu mai coincide aici cu cel al comunicării, citat de P.P, Panai- 
tescu, Se spune: „pare să se fi visat“ şi „oastea epocii lui Ştefan cel 
Mare“ (Nota edit). 

Ștefan cel Mare a instaurat, în luptă cu marea boierime, 
legată de fărămițarea feudală, de domeniile cu imunitate, o 
cirmuire autoritară şi centralizată domnească, întemeiată 
pe alte pături sociale (mica boierime, orășenii, slujitorii 
aflaţi în dependenţa directă de domn}. El a avut de luptat 
cu împotrivirea particularismului boieresc, pentru a stabili 
o nouă ordine în cîrmuirea ţării. Firea dirză a lui Neagoe 
Basarab se potriveşte cu a lui Ștefan cel Mare, care ar fi 
modelul său. Aşadar, spune D. Zamfirescu, Învățăturile 
reflectă momentul politic al lui Ștefan cel Mare, teoretizat, 
puţin timp după moartea sa, de domnul muntean Neagoe 
Basarab. Doctrina politică a Învățăturilor prezintă deci 
vremea cind fărămiţarea feudală este înlăturată de statul 
centralizat domnesc, la sfirșitul secolului al XV-lea gila 
începutul celui următor. În acest caz autorul Învăţăturilor 
poate foarte bine să fie identificat cu Neagoe Basarab, a 
cărui domnie cade tocmai în această vreme. 

În realitate, lucrurile nu sint așa de simple; lupta 
pentru centralizarea statului feudal, dusă de domnie împo- 
triva marii boierimi, a ţinut multă vreme, a cunoscut multe 
vicisitudini, şi între acestea sint două momente istorice 
culminante, unul în vremea domniei lui Ştefan cel Mare, 
celălalt în a doua jumătate a secolului al XVI-lea. Unul,cel 
dintii, este momentul înlăturării de la cirmă a marii boie- 
rimi stăpîne pe domenii care se bucurau de imunităţi, ocine, 
unde boierii au stăpinire economică, politică, militară și 
judiciară; al doilea, după constituirea centralizării statu- 
lui, cînd boierimea nouă, bazată pe exploutarea domeniului 
pentru producția de mărfuri pentru piață, pe sistemul 
clăcii, luptă pentru acapararea cirmuirii centralea statului, 
formindu-se o oligarhie boierească în fruntea statului feu- 
dal centralizat. Întrebarea este, care din aceste două mo- 
mente ale dezvoltării politice şi sociale a Ţării Româneşti 
corespunde cu ideologia din Învățăturile atribuite lui Nea- 
goe Basarab, epoca ofensivei domnești pentru crearea statu- 
lui centralizat domnesc, sau aceea a apărării poziţiei cîşti- 
gate de domni, împotriva boierimii, în preajma creării sta- 
tului nobiliar în Ţările Române ? Autorul /Învăţăturilor 
luptă pentru cîștigarea unei situaţii preponderente a dom- 
niei sau pentru apărarea unei poziții create şi care se vede 
contestată? Aici stă toată problema autenticității Învăţă- 


248 


www.dacoromanica.ro 


turilor: în primul caz, ele înfăţişează societatea feudală din 
Ţările Române la sfîrşitul secolului al XV-lea și la începutul 
celui următor, cuprinzind cronologic (dar nu din punct de 
vedere al politicii domnești!) domnia lui Neagoe Basarab, 
în al doilea caz Învățăturile oglindesc societatea românească 
din a doua jumătate a secolului al XVI-lea, și această scriere 
nu mai poate fi atribuită lui Neagoe vodă, ci unui scriitor 
politic, care a pus opera sa sub numele respectat al lui Nea- 
goe, pentru a cîştiga autoritate în prezentarea sfaturilor 
privitoare la cîrmuire, 

Este necesar să prezentăm aici, foarte pe scurt, rezulta- 
tele istoriografiei noastre marxiste în cercetarea evoluției 
statului și a societăţii româneşti în veacurile al XV-lea — 
al XVI-lea?. 

Fărămiţarea feudală în Moldova și în Ţara Românească 
ţine pînă în ultimul sfert al veacului al XV-lea, ea este 
rezultatul necesar al situaţiei economice, al lipsei unui 
comerţ, intern mai dezvoltat. Domeniile feudale sint desti- 
nate numai hrănirii și întreţinerii stăpinului și a cetei lui 
de slugi militare. De aceea aceste domenii cu economie în- 
chisă sînt închise şi din punct de vedere politic. Ele se bu- 
cură de imunităţi recunoscute de privilegiile domnești prin 
care se interzice total intrarea slugilor domnești pe teri- 
toriul domeniului, ceea ce înseamnă, firește, că judecata, 
fiscalitatea, administraţia se exercitau de către boier (sau 
mănăstire) cu slugile sale înarmate. Vlad Ţepeş și Ştefan 
cel Mare, împinși și de nevoia reunirii puterii ţării întregi 
în mîna lor, față de primejdia dinafară, ajutaţi de dezvol- 
tarea economică a ţării care a spart autarhiile domeniilor, 
au încercat (dar numai cel de al doilea a izbutit) să unifice 
puterea de stat în mina domniei. 

Statul autoritar și centralizat domnesc ţine de la Ştefan 
cel Mare și de la Radu cel Mare pînă la mijlocul secolului al 


1 Pentru aceasta vezi paragraful următor, 

2 Pentru această schiţă a dezvoltării societăţii româneşti, am folo- 
sit Istoria României, vol. II, publicată de Academia R.P.R., Bucureşti, 
1962, precum şi lucrările lui Barbu Cîmpina, Dezvoltarea economiei 
feudale și începuturile luptei pentru centralizarea statului în a doua 
jumătate a secolului al XV-lea în Moldova și în Țara Românească, în: 
Academia R.P.R., Lucrările sesiunii generale ştiinţifice, 1950 şi ace- 
laşi, Cercetări cu privire la baza socială a puterii lui Ștefan cel Mare, 
în vulumul colectiv, Studii cu privire la Ștefan cel Mare, Buc., 1956. 

XVI-lea. După aceea, boierimea se ridică din nou, ca ur- 
mare a opririi dezvoltării economice normale a ţării. Su- 
punerea Țărilor Române sub jugul politic şi economic oto- 
man, secătuirea producţiei prin exploatarea otomană aduc 
după dinsele încetinirea, în anumite laturi şi regresul tem- 
porar al dezvoltării orăgenilor şi ţăranilor liberi. Toată 
puterea economică şi de aci și cea politică se concentrează 
în mîinile unei oligarhii boiereşti, care-şi trăgea veniturile 
din comerţul de grine cu Imperiul Qtoman. Qricît de reduse 
erau preţurile oferite de turci pentru produsele agricole româ- 
nești, acești boieri erau în cîştig, pentru că nu investeau 
nimic în exploatarea moşiilor, produsele agricole destinate 
vînzării, surplusul ce rămîne peste nevoile de consum, erau 
obținute prin clacă, muncă gratuită a ţăranilor iobagi. 
Acești țărani devin, la sfîrşitul secolului al XVI-lea, legaţi 
de glie. Oligarhia boierească fiind singura putere econo- 
mică a ţării, devine, prin luptă cu domnia, care și-a apărat 
citeva decenii poziţiile cîștigate la sfirşitul veacului pre- 
cedent, stăpina politică a ţării. Anume acum ea deține 
puterea, ocupind dregătoriile principale ale sfatului dom- 
nesc, care dintr-un consiliu al marilor feudali pe lingă domn 
se transformă într-un organ de cirmuire centrală a statului. 
Dregătoriile nu mai sînt o îndatorire feudală, am zice cas- 
nică, ci devin funcţii foarte lucrative. Astfel se formează 
statul nobiliar sau boieresc. Între statul boieresc şi fărămi- 
țarea feudală, care a precedat încercarea de alcătuire a 
centralizării domnesti, este o deosebire esenţială. Centrali- 
zarea statului în a doua jumătate a secolului al XVI-lea 
era un fapt implinit, asupra căruia nu s-a mai revenit. În 
vremea fărămițării feudale boierii se luptau pentru dobin- 
direa privilegiilor de imunitate ale domeniilor lor. În statul 
boieresc ei se întrec în ocuparea dregătoriilor lucrative ale 
puterii centrale. Economia relațiilor de marfă-bani întrece 
pe cea naturală. Pe cind, în vremea fărămiţării feudale, 
boierii fără dregătorii, ca martori ai activității domneşti, 
erau prezenţi în calitatea lor de mari stăpinitori de pămînt 
la alcătuirea privilegiilor, adesea chiar cu fraţii şi fiii lor 
neindicaţi nominal, în statul boieresc, sfatul domnesc era 
un organ al statului format numai din dregători, cu denu- 
mirea precisă a fiecăruia. 

Sub Vlad Ţepeş şi sub urmaşii lui, sub Ștefan cel Mare 
întilnim o luptă a domnului pentru înlăturarea fărămiţării 
feudale și supunerea beneficiarilor ei în favoarea stăpinirii 
centrale domnești. În schimb sub Petru Rareş şi mai ales 
sub fiii săi, sub Alexandru Lăpugneanu în Moldova, iar în 
Țara Românească sub Mircea Ciobanul și sub Petru Cercel, 
adică în a doua jumătate a secolului al XVI-lea, se desfă- 
gşoară ofensiva boierimii, a unei părți din boierime, pentru 
acapararea puterii centrale a statului. Apărarea domniei se 
manifestă prin tăieri de capete, dar ea fu în cele din urmă 
înfrintă, datorită împrejurărilor economice şi sociale. 

Avem așadar, două momente ale luptei dintre domnie 
şi marea boierime primul cînd se destramă fărămițarea feu- 
dală, la sfîrșitul secolului al XV-lea, al doilea cînd boie- 
rimea acaparează cîrmuirea centrală a statului, în a doua 
jumătate a secolului următor. Am arătat că Învățăturile 
reprezintă un moment de luptă între domnie și boierime; 
întrebarea care se pune este dacă ele corespund situaţiei 
de ofensivă din vremea lui Ştefan cel Mare sau celei de apă- 
rare din epoca lui Mircea Ciobanul şi a urmașilor săi. 

D. Zamfirescu nu distinge clar, în articolul citat, deose- 
birea între aceste două faze istorice, dar se pronunţă pentru 
epoca lui Ştefan cel Mare. Totuși recunoaște — recunoaş- 
tere prețioasă pentru teza noastră — că „el (unul dintre 
capitolele Învățăturilor) conţine în embrion, ideologia aşa- 
zisului stat nobiliar, în care boierii consideră pe domn un 
părinte (sic) al lor“! şi adaugă că „din operele lui Ureche şi 
Costin ştim cum priveau boierii pe domn“ ; (p. 389). Aşadar 
Învățăturile corespund cu statul nobiliar, care începe să 
se formeze în a doua jumătate a secolului al XVI-lea și se 
reflectă ideologic în scrierile cronicarilor din veaculurmător. 

Din citatele reproduse mai sus din textul Învăţăturilor 
se vede lămurit că doctrina politică a acestei scrieri este 
destinată să apere poziţiile deţinute de domnie împotriva 
pretențiilor noi ale boierimii: boierii pretind dregătoriile, 
de care dispune domnul. Cererea de dregătorii corespunde 
cu ofensiva boierească de la sfirşitul veaculuial XVI-lea; 
pe vremea lui Ştefan cel Mare, boierii ar fi cerut privilegii 


1 În realitate, în epoca statului nobiliar, domnul era nu un părinte 
al boierilor, ci un instrument al lor. 

de imunitate. Despre privilegiile de imunitate pentru care 
se dădea lupta în perioada precedentă (secolul al XV-lea 
şi începutul celui următor) Învățăturile nu ştiu nimic. 
Venitul ţării era, în vremea alcătuirii Învățăturilor, în 
întregime în mîinile domniei; boierii cer acest venit pentru 
dingili, dar zice scriitorul: „venitul să nu-l dai altuia“. 
Sîntem într-o epocă în care domnul ia darea de la toți „să- 
racii“ (locuitorii neprivilegiaţi) din ţară, se formase deci 
centralizarea, situaţia era considerată de scriitor ca un fapt 
împlinit de mult, dar mănăstirile și boierii tind acum să 
ia în mîna lor acest venit, rezultat din centralizarea sta- 
tului. Ceea ce face puterea domnului, după părerea autoru- 
lui Învăţăturilor, este averea, banii, el cirmuiește folo- 
sindu-se de danii în bani („mai întîi are nevoie domnul de 
avuţie multă“). Niciodată nu se vorbeşte în Învățături de 
privilegiile acordate de domn pentru moşii, care formau 
în epoca precedentă principala armă a puterii boierești, 
sîntem acum într-o perioadă în care se dezvoltă relaţiile 
de marfă-bani. Boierii și ceilalţi locuitori nu sînt reţinuţi 
în ascultare de jurămiîntul feudal, ci de banii pe care fi 
primesc de la domn. În pasajul despre datoria domnului de 
a întoarce ţăranilor prin binefaceri banii pe care i-a luat 
de la dinșii sub formă de dări, scriitorul adaugă: „Căci în 
aceste zile din urmă, în care am ajuns noi, oamenii nu prea 
ascultă cuvint bun şi dulce, ci doresc întotdeauna avere 
deşartă“!. Se subliniază crearea unor relaţii economice noi, 
care nu existau mai înainte. Domnul va răsplăti pe „slu- 
gile sale“ cu bani, nu cu moșii. Despre danii de moșii, 
care odinioară legau pe boieri de domnul, suzeranul lor, 
nu se spune nici un cuvint în Învățături. Dar mai ales, pen- 
tru cine citeşte aceste sfaturi fără o ideie preconcepută, 
răsare clar că domnul se apără în situația sa de deținător 
al venitului întregii ţări și al prerogativelor de a numi 
după voie pe marii dregători. De nicăieri, în paginile Învă- 
țăturilor, nu reiese o imagine a statului în care boierii stă- 
pîneau venitul ţării într-un stat descentralizat și erau repre- 
zentaţi ca mari stăpinitori de moșii fără dregătorii şi tot 
ei conduceau armatele. Autorul nu sfătuiește pe domn să ia 
de la boieri privilegiile lor, ci dimpotrivă, îl îndeamnă să 





1 Învățăturile, versiunea slavonă, p. 299. 

apere împotriva lor prerogativele domneşti, de mult dobin- 
dite. Aceasta ne duce la al doilea moment de luptă între 
boieri şi domnie, în preajma formării statului boieresc, 
adică în a doua jumătate a secolului al XVI-lea. 

Și în aluziile la politica externă a statului muntean, 
Învățăturile întăţișează împrejurările din a doua jumătate 
a veacului al XVI-lea. După cum reiese din ultimele cer- 
cetări ale istoriografiei noastre marxiste, adevărata domi- 
nație otomană începe în Țările Române, în a doua jumătate 
a secolului al XVI-lea, în formele sale de aservire politică 
şi economică. Ceea ce a fost înainte în relaţiile noastre cu 
turcii a reprezentat în genere o închinare a domnului și o 
cumpărare a păcii cu mijlocul tributuluil. 

Învățăturile sînt alcătuite într-o vreme în care turcii 
stăpineau țara; oricind un demnitar otoman putea să vie să 
ceară o parte a tezaurului domnesc; exploatarea otomană 
exercitată asupra bogățiilor şi muncii ţării era în toi. „Aga- 
renii (turcii) nu au atita înţelepciune, nici atita pricepere, 
cît înţelepciunea lor este mîna întinsă pentru dări și daruri“. 
Faţă de ei domnul este fricos şi slab: „înaintea acelora nimic 
să nu arăţi din averea ta, nici scule, nici să nu împodobeşti 
pe dregătorii tăi în faţa lor, ci să te prefaci inaintea lor că 
ești neputincios şi să nu te lauzi cu nimic“. Turcii, dregă- 
torii gi conducătorii lor, pot fi cumpăraţi cu bani; în acest 
chip, puţin glorios, se poate ca domnul să scape de amestecul 
lor în ţară: „Să umpli gurile lor cu toate, atunci vei îi linig- 
tit şi în pace“; „averea ta este înţelepciunea lor“; „cînd 
vor veni la tine, hrănește-i cu mîncare şi cu băutură“?. 
Aci este vorba nu de tributul trimis îndepărtatului sultan, 
ci de amestecul demnitarilor turci care vin în țară să ceară 
bani și daruri. 

Învățăturile confirmă doctrina politică de umilinţă a 
boierilor din secolul al XVI-lea tirziu, dar nu aceea a lui 
Radu de la Afumaţi, ginerele lui Neagoe, sau aceea a vechilor 
domni luptători. Prin stoarcerea puterilor poporului, boie- 
rii capătă mijloacele de a cumpăra pe turci, de a face faţă 
exploatării exercitate de ei și în acest chip, de a-şi păstra 
privilegiile. În această privinţă Învățăturile nu se ridică 

1 Istoria României, II, p. 776—794. 


2 Toate pasajele de mai sus privitoare la turci sînt extrase din 
Învăţături, versiunea slavă, p. 289, 

deasupra vremii în care au fost scrise și nu corespund poli- 
ticii lui Ștefan cel Mare. În capitolul despre purtarea răz- 
boiului, autorul sfătuiește pe presupusul său fiu să se umi- 
lească în faţa dușmanilor care năvălesc în ţară, gîndindu-se 
evident la turci: „Dacă alte limbi vor fi cu mulţime de norod 
şi mai puternici decit voi, iar voi mai întîi să vă închinaţi 
lor cu vorbe bune şi cu umilinţă“2. Totuşi aci aparealt sunet 
al muzicii: dacă dușmanii nu vor primi banii și umilinţa 
noastră, atunci apar sentimentele cavalerești, în care nu- 
mele, adică faima este mai scumpă decît viaţa: „De aceea e 
mai bine moartea cu cinste decit să aveţi numele cu ruşine“; 
şi mai jos:, să nu te temi de fel de dinșii, chiar dacă sînt 
mulți, pentru că oşteanul viteaz nu se înspăimîntă de mul- 
țimea oamenilor“?. Sintem, în Ţara Românească, într-o 
vreme în care predomină atitudinea de umilinţă față de 
turci, dar tot atunci începe să se înfiripeze în gîndirea poli- 
tică, încă neclar și cu contraziceri, avintul de răscoală. care 
a dus la epopeea lui Mihai Viteazul. 


POLITICA LUI NEAGOE |BASARAB 


Se pune întrebarea, în cadrul celor arătate mai sus, care 
este atitudinea politică a lui Neagoe Basarab şi a sfetnicilor 
lui faţă de centralizarea puterii de stat, prin crearea regi- 
mului domniei autoritare. Cirmuirea lui cade la mijloc 
între cele două momente de criză şi de luptă, între vremea 
de ofensivă a domniei sub Ștefan cel Mare și aceea de apărare 
a situaţiei dobiîndite, în vremea lui Mircea Ciobanul în 
Ţara Românească gia lui Alexandru Lăpușneanu din Moldova 
și a urmașilor lor. Neagoe Basarab este prezentat în Învă- 
țături ca un apărător convins al atotputerniciei domnești 
împotriva boierilor mari; domnia lui nu reprezintă totuşi 
un moment de criză și de luptă a domniei, sprijinită de 
slujitori, boierimea mică şi orășeni, împotriva marii boie- 
rimi. De la început trebuie să spunem că nu considerăm 
Învățăturile ca o operă literară desprinsă de realitatea poli- 
tică și socială a vremii, aşa cum credea V. Grecu, ci ca o 
carte de doctrină politică, îmbrăcată în haină literară. 
Învățăturile erau menite să fie citite de contemporani şi de 


1 Ibidem, p 290. 
2 Ibidem, p. 290 şi 292. 

posteritate, ele reprezintă justificarea teoretică a unei poli- 
tici practicate. Dacă această carte a fost scrisă de Neagoe 
Basarab, trebuie, în chip necesar, să găsim aplicarea ei în 
politica acestui domn. 

În realitate, domnia lui Neagoe Basarab în Țara Româ- 
nească formează o încercare de cirmuire a marilor boieri, a 
unei fracțiuni a acestei pături sociale, conduse de boierii 
Craiovești. Neagoe Basarab este primul domn muntean ales 
de boieri dintre boieri, care întrerupe șirul familiei domni- 
toare descendente din Basarab cel dintii. Singur acest fapt 
face imposibilă atribuirea Învăţăturilor , ce cuprind o doc- 
trină opusă marii boierimi, domnului boier. 

Neagoe Basarab era fiul lui Pirvu Craiovescu, marele 
vornic și a fost ridicat în scaun de către Craioveşti: „Apoi 
Pirvuleştii — scrie cronica contemporană — ei iar au fugit 
peste Dunăre şi s-au dus la Țarigrad şi au ridicat domn 
dintr-înșii pre Negoiţă voievod şi i-au pus numele Basarab“. 
Nu numai contemporanul Gavril protul subliniază în Viaţa 
lui Nifon patriarhul, faptul că Neagoe era fiul vornicului 
Pirvu Craiovescu, și nu urmaș de domn?, dar chiar docu- 
mentele interne ale Țării Românești, date de urmaşii 
în scaun ai lui Neagoe, îl numesc fiul lui Pîrvu Craioves- 
cu. În 1589 Mihnea Turcitul împarte între urmași averea 
rămasă de la Craioveşti, întemeindu-se pe filaţia lui 
Neagoe din Pirvu vornic:, ... partea lui Pirvu vornic, 
tatăl lui Basarab voievod“?. În actele de întărire date 
de domni Mănăstirii Bistriţa, ctitoria Craioveştilor, se 
afirmă aceeași descendență, socotită ca un fapt cunoscut: 
„pentru că s-a îngropat (la Bistriţa ) Pirvul banul, tatăl 
strămoşului domniei mele, lo Basarab voievod“, scrie 
Alexandru Iliaș în 16294, iar în 1633, Matei Basarab, des- 
cendent din Craiovești, confirmă și el averile lăsate Mănă- 
stirii Bistriţa de „Pîrvul banul, părintele strămoşului dom- 
niei mele, Io Basarab voievod“, 


1M. Gaster, Fragmente dintr-o cronică a Țării Românești, în 
Revista Istorică Română, VII, 1937, p. 159. 

2 Pentru tendinţele Vieţii lui Nifon, vezi mai jos. 

3 Academia R.P.R., Documente privind istoria României B., sec, 
XVI, vol. 5, p. 405. 

4 Arhivele Statului, Buc., Peceţi, nr. 43 (15 iunie 1629). 

5 Ibidem, Măn, Bistriţa, 1/20 (30 aprilie 1633). 

Faptul că Neagoe era unul din boierii Craiovești, că a 
fost ridicat în scaun cu armele (cu ajutor turcesc) de către 
gruparea de boieri condusă de Craiovești ne împiedică să-i 
atribuim lui o carte, pe care o citeau contemporanii și unde 
se află afirmaţia că boierii mari nu pot lua parte de drept 
la cîrmuire, că în privinţa dregătoriilor ei sint egali cu oa- 
menii de rînd, că domnul nu are rude, ci numai slugi. 

Principalele dregătorii ale Țării Româneşti erau ocupate 
de „rudele“, domnului, Craiovești și de colateralii lor, care 
făceau parte, pe baza înrudirii, din facțiunea lor. 

Barbu întîi Craiovescu, şeful familiei, adică cel mai mare 
dintre fraţii Craioveşti, apare ca mare ban de la cel dintii 
hrisov dat de Neagoe Basarab, în 1512, și rămîne în această 
demnitate, care era un fel de domnie (cu oaste proprie, divan 
de boieri, drept de judecată a cazurilor ce prevăd pedeapsa 
capitală)!, pînă in 1520, cînd se retrage la mănăstire. În 
locul lui se ridică mare ban, în dregătoria asupra căreia 
Craioveştii pretindeau un drept ereditar, Preda Craiovescu, 
fiul lui Pirvu, adică fratele lui Neagoe. În divan, la începutul 
domniei lui Neagoe apare şi Pirvu, tatăl domnului, ca fost 
vornic. Dar prezenţa „familiei“ la cîrma ţării nu se oprește 
aci: Hamza din Obislav, fiul unei surori a fraţilor Craio- 
veşti, deci văr primar cu domnul, apare ca mare comis la 
începutul domniei lui Neagoe, dar în 1520 este numit mare 
spătar (comandant al oștilor). Alături de aceşti Craiovești 
se ridică și boierii din familia Neagăi, soţia lui Pirvu și 
mama lui Neagoe, care trebuie socotiți ca făcînd parte din 
gruparea boierească a Craioveştilor, deoarece legăturile 
matrimoniale însemnau atunci, între boieri, legături poli- 
tice. Stroe din Hotărani, fiul unei surori a Neagăi, deci văr 
primar cu domnul, era mare postelnic din 1514 pină în 
1517, Fratele lui Stroe, Bădică (mai tirziu pretendent la 
tron), alt văr primar al domnului, devine mare postelnic 
în 1520. 

Nu este exclus ca și alţidregătoridin sfatul lui Neagoe să 
fi fost rude de sînge sau prin alianţă cu Craioveştii, deoarece 
nu putem încă să fixăm genealogia lor, de pildă acel Barbu, 


1 Cf. Istoria României, II, p. 625; aceste prerogative ale banului 
au fost probabil dobîndite din vremea domniei lui Neagoe. 

2 Am folosit datele genealogice care mi-au fost puse la dispoziţie 
de G.D. Florescu şi Dan Pleşea, cărora le aduc mulțumiri. 

mare stolnic în anii 1542—1513, care poartă un nume semni- 
ficativ.? 

Fapt este că Neagoe, el însuși membru al familiei Craio- 
veștilor, a fost ridicat în scaun de această familie, după ce 
încercarea ei de a cirmui cu vechii domni din dinastia mun- 
teană eșuase de două ori, la scurt interval, o dată cu Mihnea 
cel Rău (1508—1510), a doua oară cu Vlăduţ (1510—1512). 
Amîndoi acești domni fuseseră răsturnaţi din scaun și uciși 
de către Craiovești și de către partizanii lor. Numai după 
aceste încercări, care dovediseră că membrii vechii familii 
domnitoare nu renunţau la cirmuirea autoritară și centrali- 
zată, Craioveştii au impus la domnie pe unul dintre dinşii, 
pe Neagoe fiul lui Pîrvu, controlindu-l de aproape prin 
unchii şi verii lui, care deţin poziţiile cheie ale cirmuirii. 
Această soluţie nouă a luptei între boierimea mare și domnia 
autoritară, prin înlăturarea vechii dinastii în favoarea unuia 
dintre boieri, stabilește la cirma statului centralizat o fami- 
lie boierească puternică, împreună cu clientela ei din fami- 
liile înrudite. „Domnia lui Neagoe Basarab marchează apo- 
geul puterii Craioveștilor, fiind perioada în care ei își sporesc 
în mod considerabil averile.“2 Ar fi cu totul paradoxal ca 
doctrina domniei autoritare, a puterii centrale exercitate 
impotriva boierimii mari, săfi fost întocmită într-un ma- 
nual politic, tocmai de domnul boier, primul domn boier, 
impus de gruparea de familie, care a cîrmuit împreună cu 
diînsul. Neagoe Basarab nu putea scrie în mijlocul contem- 
poranilor săi și pentru ei o carte care era o dezminţire a poli- 
ticii sale interne și externe (Neagoe a fost ridicat în scaun 
cu ajutorul turcilor și a păstrat necontenit pacea cu dinșii). 
Abia după trecere de decenii, cînd figura lui Neagoe a rămas 
în tradiţie numai cu faima sa de ctitor al bisericii, i s-a 
putut atribui lui, într-un moment de criză a puterii dom- 
nești, la sfirșitul secolului al XVI-lea, cartea de apărare a 
ac>stei puteri amenințate de ofensiva boierească. 

Am arătat cu alt prilej că Neagoe a fost un om dirz şi 
totuşi iubitor de avere, cu accente de violenţă faţă de solii 


1 Documente privind istoria României, B, sec. XVI-1,p.76 şi urm, 

2 Istoria României II, p. 625, şi Şt. Ştefănescu, Rolul boierilor 
Craiovești în subjugarea Țării Românești de către turci, în Studii referi- 
toare la istoria României, I, Buc.,1954,p.697—718, 

străini și de boierii din partida adversă, pe care îi trage în 
ţeapă.! El îşi putea îngădui o astfel de politică, pentru că 
avea în spatele său pe Craioveşti, cu marea boierime olteană 
şi o parte din cea munteană. În nici un caz nu se poate 
trage concluzia de aci că Neagoe reprezintă doctrina politică 
de centralizare a statului feudal, împotriva boierilor mari, 
așa cum o practicase în Moldova Ștefan cel Mare.2 Tempera- 
mentul şi politica lui Neagoe se pot opune evlaviei şi ascetis- 
mului, care îşi fac loc în Învățături, nu pot însă să fie opuse 
situaţiei sale de domn înconjurat la stăpinirea statului de 
către o mare facțiune boierească din rîndurile căreia făcea 
parte şi dînsul şi nu constituie o dovadă că Neagoe ar fi 
domnit împotriva boierimii mari, sprijinit de alte pături 
sociale. 

Această din urmă situaţiea domniei muntene corespun- 
de unei alte epoci decit aceea a domniei lui Neagoe. 

Asupra politicii interne a lui Neagoe și a relaţiilor lui 
cu Craioveştii posedăm un document foarte explicit, datorit 
unui contemporan, carea fost la curtea acestui domn, Gavril 
protul de la Athos, autorul Vieţii patriarhului Nifon3. 
Istoricii de pină acum au socotit această scriere ca fiind 
inspirată de Neagoe însuși, formînd o pledoarie în favoarea 
lui. La o cercetare mai atentă se vede că Viaţa este inspirată 
în primul rînd de către Craioveşti. Mai întii, este de obser- 
vat că Neagoe ca domn şi-a zis, în toate hrisoavele concedate 
de dinsul, „fiul lui Basarab voievod“, adică Basarab cel 
Tinăr, poreclit și 'Țepeluş. Totodată şi-a schimbat numele, 
la urcarea în scaun, numindu-se Basarab. Însă ceea ce sur- 
prinde pe cititorul Vieţii lui Nifon este faptul că, în nume- 
roasele pasagii în care este vorba de acest domn, se ignorează 
numele său adoptat la urcarea în scaun, Basarab, înlocuit 
peste tot cu numele boieresc: Neagoe. Neagoe luase numele 
de Basarab (singurul careapare în actele cancelariei dom- 
nești) pentru a lega domnia lui de aceea a înaintaşilor săi din 
vechea dinastie. Pentru a-şi crea o falsă legitimitate, el s-a 
declarat fiul (nelegitim) al lui Basarab cel Tinăr, dar autorul 


1 Cf. P.P. Panaitescu, Învățăturile lui Neagoe Basarab. Problema 
autenticităţii, Buc., 1945 (Bibl. Instit. de studii balcanice). 

2 Aşa cum face D. Zamfirescu în articolul citat. 

3 Viaţa şi traiul sfintului Nifon, patriarhul Constantinopolului, 
ed. Tit Simedrea, Buc., 1937, citat în cele următoare: Viața lui Nifon. 


258 


www.dacoromanica.ro 


Vieţii lui Nifon dezminte această pretenţie oficială şi-l de- 
clară boier, fiu de boier, din familia Craioveştilor: „un 
cocon de boieri ce-l chema Neagoe“. Împotrivirea boie- 
rească faţă de domnia autoritară a unui Mihnea „cel Rău“ 
a fost condusă, zice Viața lui Nifon, de „un neam carele era 
mai ales și mai temător de Dumnezeu căruia era numele de 
moşie (de moştenire — n.n.) Banoveţii, adecă Băsărăbeştii“2. 
Se înțelege că este vorba de Craiovegti. „Rugăciunile“ lui 
Nifon apără această familie „şi niminelea nu putea să se 
potrivească lor, ca şi lui Moisi marele proroc“3. Deci, „acei 
boieri direpţi“ se duc să se plingă sultanului, care mazilește 
pe Mihnea și tot ei ridică în scaun pe Vlad cel Tinăr, care 
jură credinţă Craioveştilor. Scoaterea lui Mihnea din domnie 
s-a făcut cu război, prin oștile conduse de Craioveşti. Nea- 
goe comanda una dintre cele trei cete boiereşti gi biruieşte 
în lupte parţiale, ceea ce face pe Mihnea vodă să exclame: 
„De vreme ce făcu puiul leului așa, dară cînd va veni leul 
cel mare, ce va face?“4. Puiul leului este Neagoe, dar domnul 
se teme şi consideră mai mare şi mai primejdios pe „leul 
cel mare“, adică pe Pirvu Craiovescu — acesta stă pe primul 
plan politic. Vlad cel Tinăr, continuă Viaţa lui Nifon, a 
domnit bine „pînă cînd au ţinut (recte a ascultat — n.n.) 
sfatul acelui neam ales de Dumnezeu al Băsărăbeştilor“ 
(Craioveştilor)5. Cînd însă a încercat să se elibereze de tutela 
lor, „atunce pogori pre dinsul minia lui Dumnezeu“. Scri- 
itorul vrea să arate că numai Craioveştii se bucură de favoa- 
rea divină. El subliniază cu orice prilej că Neagoe este unul 
dintre Craioveşti şi nu fiu de domn. Cînd Vlad începe să 
bănuiască pe Neagoe că vrea să ia domnia, Craioveștii de- 
clară, împreună cu alţi boieri: „Neagoe este cu adevărat 
fecior al nostru... cum știu toţi boierii Ţării Muntenești“.6 
Craioveşștii se pling împotriva domnului la turci și Mehmed 
pașa „se aprinse cu dumnezeire spre răscumpărarea (răz- 
bunarea — n.n.) acelui neam'7. Turcii, crede naivul scri- 
itor, sînt instrumentele dumnezeirii, pentru apărarea Craio- 

1 Viaţa lui Nifon, p. 11. 

2 Ibidem, p. 14—15. 

3 Ibidem, p. 15, 

4 Ibidem, p. 17. 

5 Ibidem, p. 18. 

ê Ibidem, p. 17. 

7 Ibidem, p. 49. 

Veştilor. Deci Vlad fu ucis, iar Neagoe a fost ales domn de 
către adunarea ţării!. Din domnia lui Neagoe, Gavril nu 
menţionează nimic altceva decît opera de ctitor: partea po- 
litică a Vieţii lui Nifon se concentrează în jurul ideii că ul- 
timii reprezentanţi ai dinastiei muntene (Radu cel Mare, 
Mihnea, Vlad cel Tinăr) au fost domni răi şi că i-a pedepsit 
Dumnezeu, pentru că au vrut să scape de tutela Craiovești- 
lor, iar Neagoe, care era unul dintre Craioveşti a fost ales 
domn, pentru că întotdeauna divinitatea a stat de partea 
acestei familii, folosind chiar pe turci pentru ridicarea lor. 
Ridicarea în scaun a lui Neagoe este prezentată numai în 
funcţie de lupta pentru putere dintre Craiovești şi familia 
domnitoare. 

Viaţa lui Nifon este scrisă de un contemporan, cu scopul 
de a proslăvi pe Craioveşti, ea reprezintă adevărata atmos- 
feră politică a domniei lui Neagoe, tutelată de marii boieri 
ai grupării cu care era înrudit prin singe. 

Învățăturile nu corespund cu această situaţie politică, 
ele n-au putut fi scrise de un domn şi în vremea unui domn 
tutelat de o partidă boierească, din care el însuşi făcea parte, 
ele corespund unei vremi de criză a autorității domnești în 
conflict cu marea boierime, de rezistenţă a domnilor împo- 
triva asaltului pornit de această clasă socială pentru cuce- 
rirea puterii, adică sfirşitul secolului al XVI-lea?, 


DOMNIE AUTORITARĂ ȘI RETRAGERE ASCETICĂ. 


Astăzi, pe temeiul cercetării materialiste a istoriei 
României, putem fixa momentul politic al scrierii Învăţă- 


1 Ibidem, p. 18. 

2 în forma definitivă a studiului său, D. Zamfirescu afirmă că 
vremea domniei lui Neagoe „reflectă o epocă istorică de relativ echi- 
libru între domnia centralizată şi clasa feudalilor, o epocă în care 
aceasta din urmă nu mai este opusă domniei“ (vol. citat p. 353), Această 
observaţie este justă, dar tocmai de aceea nu putem data redactarea 
Învăţăturilor din această vreme, deoarece ele reprezintă o armă de luptă 
împotriva boierimii mari și a pretențiilor ei la exclusivitate în deţi- 
nerea marilor dregătorii, la accesul liber la tezaurul şi la veniturile 
domneşti. Învățăturile, cum am arătat mai sus, cuprind doctrina, evi- 
dent îndreptată împotriva boierilor mari, a domniei care se sprijină 
pe toată ţara, chiar şi pe țărănimea liberă, izvorul de venituri ale 
statului. 

turilor și sensul lor în lupta pentru centralizarea statului 
feudal în Ţara Românească. Caracterul şi tendinţa acestei 
scrieri sînt acele ale doctrinei domniei autoritare, care se 
află în concurenţă cu marea boierime pentru cirmuirea sta- 
tului. Întemeiat pe alte pături sociale, mica boierime, tir- 
govaţi, clerul şi chiar țărănimea liberă, domnul se împotri- 
veşte asaltului marei boierimi asupra puterii supreme. 

Gindirea politică a autorului este strins îmbinată cu 
cugetarea religioasă; paginile de pură literatură religioasă, 
culese din literatura religioasă bizantină (cunoscută prin 
mijlocirea traducerilor slavone), nu pot fi despărțite de cele, 
mai puţine la număr, care expun doctrina politică a scri- 
itorului, 

La prima vedere, acest lucru se explică: întocmai ca și 
ceilalţi apărători ai absolutismului monarhic, autorul leagă 
monarhia de dreptul divin; pentru el domnul este unsul lui 
Dumnezeu, deci are în primul rind îndatoriri religioase; 
cinstirea icoanelor, rugăciuni, ajutarea bisericii, care a fost 
întotdeauna un stilp puternic în sprijinul monarhiei feudale. 
Cartea, care urma să fie citită, trebuia să apară în ochii citito- 
rilor ca o afirmare a legăturii de nezdruncinat între domnie 
şi biserică. 

În realitate, lucrurile nu stau așa și se vede uşor cum 
doctrina religioasă din Învăţături contrazice în chip flagrant 
doctrina politică din aceeași carte. 

Literatura religioasă în general şi cea ortodoxă în special 
nu sînt unitare ca ideologie. Biserica feudală a colaborat în 
Evul Mediu cu monarhia feudală, de aceea învățăturile date 
domnilor şi regilor în epoca feudală cuprind de obicei sfaturi 
cu caracter religios, alături de cele politice. Nici Ceasor- 
nicul domnilor, scris în realitate la începutul veacului al 
XVI-lea, de Antonio de Guevara, atribuit de autor împăra- 
tului roman Marcu Aureliu, nici învățăturile împăratului 
Manuel Paleolog, nici altele din oxtrem de răspîndita litera- 
tură parenetică din Europa, în Evul Mediu și în epoca Renag- 
terii (între altele scrierea lui Petrarca, adresată lui Fran- 
cisc de Cararra, De republica optime administrando)? nu 
înlătură şi nu neglijează latura religioasă a „îndatoririlor“ 


1 Cf. J. Burckhard, La civilisation en Italie au temps de la Renais- 
sance, I, ed. VI-a, Paris, 1921, p.8—10. 

monarhului. La fel şi în Țările Române, sfaturile adresate 
de mitropolitul de Chiev, Petru Movilă, fratelui său Moise, 
domnul Moldovei, îmbină latura religioasă a domniei 
feudale cu cea politică. 

Trebuie să facem însă o deosebire netă între exerciţiul 
moralei religioase în timpul unei domnii feudale și precep- 
tele misticismului și ale consecinţei sale, ascetismul. Misti- 
cismul și ascetismul predomină în Învățăturile atribuite lui 
Neagoe Basarab şi nu morala cu implicaţii sociale. Ascetis- 
mul proclamă părăsirea lumii, deci întoarce spatele domniei 
şi cirmuirii statelor, iar misticismul își închipuie că a găsit 
o metodă de legătură spirituală între om şi dumnezeire, 
bazată pe înfrinarea și dizolvarea personalităţii cu ajutorul 
postului, singurătăţii şi al autoflagelării. Operele parene- 
tice adresate stăpînitorilor politici, cele citate mai sus și 
multe altele incă, cuprind sfaturi religioase; monarhul să 
domnească împlinind dreptatea, folosind blindeţea și bună- 
tatea (mai ales către privilegiați), ridicind biserici. Dar nici 
una dintre învăţăturile adresate stăpinitorilor nu recurge 
la misticism și la ascetism, care ar însemna negarea şi con- 
damnarea misiunii politice a unui monarh. Una singură dintre 
aceste opere cade în această contrazicere, anume Învăţătu- 
rile atribuite lui Neagoe Basarab. 

Atitudinea ascetică a autorului Învățăturilor se remarcă 
şi prin alegerea și folosirea izvoarelor de inspiraţie. Se știe 
că Învățăturile reproduc pagini întregi din Varlaam și 
Ioasaf, povestea lui Budha, fiul de împărat indian, care 
scăpînd din cetatea în care îl ţinea tatăl său, înconjurat 
numai de privelişti frumoase şi fericite, ia cunoștință de 
durerile lumii, de durere, sărăcie și moarte şi aceasta îl fac 
să renunţe la domnie și la lume, pentru a se consacra rugă- 
ciunii și vieţii ascetice: „încă gi caftanele (hainele de paradă 
ale împărăției — n.n.) cele împărătești... le-am călcat toate 
pe pămînt, jos“, pasaj reprodus în Învăţături, la care autorul 
lor adaugă, adresindu-se presupusului Teodosie: ,Așijderea 
fă şi tu, cum făcu acel impărat bun și credincios“2. S-a dove- 
dit de asemenea că Învățăturile lui Pseudo-Neagoe cuprind 
pasaje întinse din Dioptra (Oglinda) lui Filip Solitarul, carte 
ascetică bazată pe controversa dintre lume și suflet, cu 


1 P.P, Panaitescu, Petru Movilă și românii, Buc., 1939. 
2 Învățăturile, ed. N. Iorga, p. 110. 

concluzia părăsirii celei dintiil. S-a arătat în chip clar, în 
articolul lui D. Zamfirescu, că izvoarele de inspiraţie ale 
părții mistice a Învățăturilor decurg în mare parte din 
curentul isihasmului bizantin din secolele al XIV-lea—al 
X V-lea, care reprezintă o reacţie mistică ortodoxă, bizantină, 
impotriva realismului Evului Mediu tirziu, a umanismului 
bizantin. Caracterul isihast al părții mistice a Învăţătu- 
rilor se întemeiază pe ideea sublimării gindului, pînă la 
dasprindaraa totală de materie. Frumuseţile de stil, frazele 
retorice bine şi armonios închegate nu pot ascunde esența 
profund reacționară a acestui curent, care desprinde pe om 
de lupta socială, de tendinţele monarhiei de a elibera ţara de 
sub asuprirea și exploatarea marilor feudali. 


Acolași autor care scrie, cum am văzut, despre datoria 
domnului de a întoarce ţăranilor averea luată de la ei şi 
despre ocrotirea egală, datorită familiilor de boieri și celor 
de ţărani, în caz de năvălire străină, precum și despre înîri- 
narea boierilor prin cirmuirea autoritară a domnului, poate 
vorbi în acseași scriere despre acei care „toate le lasă gi se 
ridică cu mintea mai sus şi se îmbracă în dragostea către 
stăpin ca într-o zale şi acasta nu se îngrijește nici de împără- 
ţie, nici de domnie, nici de patriarhie, nici de mitropolie, 
nici de călugărie, nici de alt lucru pămintesc... ci numai de 
a iubi din toată inima pe Dumnezeu“2. 


Acsastă frază cuprinde baza ideologiei mistice: viaţa nu 
stă în cîrmuirea și îndreptarea societăţii, ci în renunțare 
la lume, în dragoste contemplativă. 


Există aşadar o contrazicere internă, de nerezolvat prin 
concesiuni, între ascatism şi exercitarea puterii monarhice 
şi ac2astă contrazicere totală, în esența însăși a cărţii, se 
află în Învățăturile lui Pseudo-Neagoe. O carte nu poate fi 
în același timp un manual al exercitării stăpinirii şi tot- 
odată al pradicării renunțării la lumea aceasta. Stăpînirea 
politică constituie lumea potenţiată, împotriva ei se ridică 
în primul rind ascetismul. Învățăturile pun pentru critica 
istorică problema contrazicerii de conținut între sfaturile 


1 Pentru izvoarele Învățăturilor, cf. D. Russo, Studii bizantino- 
române, Buc., 1907 şi I. Negrescu, Influențele slave asupra fabulei 
românești, Arhiva, XXXI1,1925,p. 181—189. 

2 Cronicile slavo-române,p.276. 

date pentru cirmuirea lumii și acelea care îndeamnă la pă- 
răsirea ei. 

Ar fi o atitudine ieftină dacă am lăsa pe seama operelor 
folosite de autor vina contrazicerii fundamentale, care 
reiese din spiritul Învăţăturilor, ascetism şi cirmuire 
politică. Autorul nu s-a lăsat trădat în cugetarea sa politică 
de textele religioase pe care le-a folosit și le-a reprodus, 
Pentru un scriitor de talia autorului acestei cărţi de doctrină, 
izvoarele nu se impun, ci se aleg. 

Contrazicerea semnalată este prea evidentă pentru a 
putea fi contestată; filologii şi istoricii care au susținut 
recent paternitatea lui Neagoe vodă asupra Învăţăturilor, 
care îi sînt atribuite în manuscrise, au căutat să afle o expli- 
caţie plauzibilă atitudinii neconsecvente ce reiese din citirea 
scrierii. Încă din 1901 înaintea scrierilor lui D. Russo, isto- 
ricul rus P. Sircu afirma că Învățăturile au fost adăugate 
mai tirziu, completate cu noi capitole de un scriitor necu- 
noscut şi că nu toată scrierea se datoreşte domnului mun- 
tean!. Așadar, se pune pe seama interpolaţiilor, adausurilor 
ulterioare, tot ceea ce nu se potrivește cu gîndirea unui 
monarh. La fel, Vasile Grecu vrea să înlăture dificultăţile 
care stau în calea paternităţii lui Neagoe Basarab asupra 
Învățăturilor prin ipoteza interpolaţiilor, adică a pasa- 
jelor adause ulterior de copişti indiscreţi, care au falsificat 
gindirea autorului: „Dacă aceste căi de a ieşi dintr-un loc 
greu de înţeles şi de explicat (căile tradiţiei literare şi ale 
felului de a scrie în secolul al XVI-lea — n.n.) nu duc la 
nici un rezultat, trebuie văzut dacănue vinovată cumva 
tradiţia şi felul cum ni s-au transmis aceste învățături, fiind 
mereu copiate, adăugate, modificate și prelucrate“, căci 
Învățăturile „ni s-au păstrat... în manuscrise cu adăugiri și 
omisiuni“2. De observat că asemenea consideraţii asupra 
textului Învăţăturilor constituie o concesie faţă de teza neau- 
tenticităţii; Învățăturile sînt totuşi neautentice măcar în 
parte şi — adăugăm noi — în părțile esenţiale și cele mai 


1P, Sircu, K eonpocy o nodnunnuxe noyuenuii eanameko2o eoc- 
nodapa Hoanna Haeoa x ceoemy cany Qeodocur, St. Petersburg, 1901, 
în Haeecmua om. pycexo2o nawxa u cnosectocmu Axademuu Hayr, 
V-A, 1900, p. 1284—1305. 

2 V, Grecu, Si totuși Învățăturile lui Neagoe Basarab, II, în Con- 
porbiri literare, 1944, nr, 7. 

întinse privind atitudinea mistică în faţa vieţii, care contra- 
zice atitudinea pozitivă destinată practicii politice a unui 
cirmuitor. Dar detectarea interpolaţiilor are metoda ei cri- 
tică bine stabilită, ea se bazează fie pe comparaţia manu- 
scriselor — și în cazul Învățăturilor nu posedăm nici un 
manuscris lipsit de pretinsele interpolaţii, — fie pe analiza 
stilistică internă a textului, cu ajutorul căreia putem afla 
pasajele intercalate de alți scriitori, care contrastează cu 
textul primitiv, prin deosebiri stilistice ori prin întreruperea 
textului cu pasaje care opresc momentan desfășurarea nor- 
mală şi logică a expunerii. O asemenea analiză stilistică n-a 
fost încercată de nici un partizan al teoriei interpolaţiilor, 
căci de la prima vedere ea se dovedește imposibilă, pasajele 
controversate de caracter mistic se regăsesc în toate capito- 
lele, formînd legături organice cu textul. 

D. Zamfirescu, în comunicarea intitulată Învățăturile 
lui Neagoe Basarab — Problema autenticităţii, a observat 
contrazicerea între partea religioasă şi cea politică a Învăţă- 
turilor şi a recurs la altă de a decit aceea a interpola- 
țiilor. Pentru D. Zamfirescu Învățăturile sînt scrise nu 
direct de domn, ci de un eălugăr în slujba lui, care însă ada- 
ugă și prelucrează. Neagoe dictează paragrafele care-i apar- 
ţin, dar după dictare călugărul adaugă alte pasaje de la 
sine: „Numai după ce domnul termină de dictat paragrafele 
laice, călugărul adaugă pe cele religioase, prelucrind izvoa- 
rele bizantino-slave“ (p. 24) „Colaboratorul literar al lui 
Neagoe Basarab, evident un călugăr“ (p. 23). În aceste con- 
diţiuni era firesc să vedem pe reprezentantul bisericii nescă- 
pind nici o ocazie de a consolida poziţiile instituţiei sale 
şi a-şi lărgi influența cu ocazia alcătuirii unei asemenea 
scrieri.“ În schimbul sprijinului acordat de biserică, „Neagoe 
a acceptat la rindu-i să devină purtătorul de cuvint al ideo- 
logiei ascetico-religioase“ (p. 24). 

Mărturisim că socotim mai plauzibilă, ca o ipoteză deo- 
camdată nedovedită ideea existenţei unor oarecari inter- 
polaţii în textul Învăţăturilor, decît aceea a unor dictări 
ale domnului, urmare de pasaje care contrazic cele spuse de 


1 În forma tipărită aceste idei nu mai sînt menținute. Cf. Romz- 
noslapica, VIII, 1967, p. 356, nota 1 (Nota editoarei.) 

domn, datorite tot slugii bisericeşti căreia i se dictează. 
Îndată ce domnul încetează cuvintul său și întoarce capul, 
călugărul secretar adaugă alt text, care-i aparţine, și, pe 
faţă sau pe ascuns, contrazice textul dictat. Căci problema 
centrală a spiritului Învățăturilor nu este imbinarea spiri- 
tului religios cu cel politic, ci contrazicerea totală, de neim- 
păcat, între exercițiul puterii lumești și propovăduirea retra- 
gerii din lume, între doctrina politică a domniei și asce- 
tism. Unstăpinitor feudal poate colabora cu biserica, dar nu 
poate aplica pentru persoana lui principiul ascetismului 
care-l duce în chip logic la abdicare. Nu putem admite cola- 
borarea lui Neagoe cu un călugăr, pentru că aceasta nu este 
o colaborare, ci o juxtapunere de teze opuse: sau ești domn 
sau ești călugăr retras din lume. Presupusul călugăr căruia 
domnul îi dictează nu poate fi decit o slugă a lui, nu repre- 
zentantul unei puteri egale cu a domniei. 

În orice caz, atit din ipoteza unor interpolaţii mai tirzii 
în textul Învățăturilor, cît și din aceea a unei colaborări 
directe între Neagoe Basarab şi un călugăr, se vede bine 
că apărătorii paternităţii acestui voievod asupra scrierii 
sint siliţi să facă unele concesii, recunoscînd că, măcar în 
parte — chiar în mare parte, căci textele religioase covir- 
şesc pe cele laice — Neagoe nu este autorul ei. 

Socotim că rezolvarea problemei contrazicerii funda- 
mentale pe care o prezintă Învățăturile în spiritul lor gene- 
ral (şi nu numai în anumite capitole) stă în calitatea de că- 
lugăr a autorului întregii cărţi. Acest călugăr care a adoptat 
numele lui Neagoe Basarab, mulţi ani după moartea dom- 
nului, cînd acesta a fost canonizat dacă nu de biserică, cel 
puţin de opinia publică, nu putea gîndi întotdeauna ca 
domn și nu putea părăsi cu mintea chilia lui de mănăstire. 
Contrazicerea semnalată mai sus există nu între mai mulţi 
autori concomitenţi sau succesivi ai Învăţăturilor, ci în for- 
maţia ideologică a scriitorului unic. Autorul a trăit în me- 


1 În forma definitivă a studiului despre Învățăturile atribuite 
lui Neagoe Basarab, D. Zamfirescu, ţinînd seama de obiecțiile ce i 
s-au adus, a renunţat la ipoteza colaborării, alături de domn, a unui 
călugăr. În acest caz este însă clar că rămîn complet neexplicate con- 
trazicerile din această carte între doctrina domniei autoritare și aceea 
a ascetismului, adică a retragerii din lume, din lumea pe care o cfr- 
muiesc domnii. Este vorba de un gol de argumentaţie în susţinerea 
autenticităţii Învăţăturilor. 

diul monastic, probabil la Mănăstirea Argeș, în preajma 
mormiîntului lui Neagoe Basarab. Între cultura și pregătirea 
lui spirituală de călugăr medieval și gindirea lui social- 
politică, pe care i-o trezea lupta domniei cu marea boierime, 
adică subiectul operei sale, era necesară o trecere la altă 
poziţie pe care el n-a putut-o împlini total. Un scriitor me- 
dieval nu reprezintă întotdeauna o poziţie ideologică defi- 
nită complet şi definitiv, ci adesea numai un moment de 
trecere de la o poziţie la alta, contrară. Autorul Învățătu- 
rilor înfăţişează un spirit trăit în mediul mistic mănăstiresc, 
el întrevede existenţa luptei pe alt teren ideologic, cel poli- 
tic , dar nu izbutește să se desprindă total de el, cind încearcă 
să definească pentru el şi pentru alţii ideologia politică po- 
trivită cu nevoile vremii. 

El scrie pentru a fi citit de oamenii politici ai vremii. 
Învățăturile nu sint decit prin realizarea lor o carte literară; 
prin scopul lor formează o scriere de propagandă politică. 
Autorul stă pe temeiul sprijinului acordat de biserică autori- 
tăţii domnești, dar el nu se poate dezbăra cu totul şi nici 
nu vrea s-o facă, de mediul monastic mistic, în care s-a for- 
mat. Credem că numai în acest chip se poate explica coexis- 
tenţa, în Învățături, a contrazicerii între doctrina politică 
a domniei şi ascetismul monastic. 


MOMENTUL LITERAR 


Învățăturile nu sînt o operă pur literară, în sensul că 
nu urmăresc scopuri estetice; ele au un caracter politic 
practic, urmăresc fixarea doctrinei monarhiei feudale în- 
tr-o anumită epocă. Dar aceste sfaturi practice sint re- 
dactate într-o formă literară, într-o formă care să poată 
cîştiga adeziunea cititorilor contemporani, prin auto- 
ritatea formulării, prin înălțimea cugetării apropiate 
de aceea a cărţilor bisericești scrise de părinți respec- 
taţi ai ortodoxiei. De aceea se poate vorbi de momentul 
literar în care au fost scrise Învățăturile; este vorba de 
momentul, de faza de dezvoltare a literaturii slavo-ro- 
mâne. Este destul de greu să stabilim care sint cronologic 
fazele prin care a trecut literatura aceasta, deoarece nu- 
mărul de scrieri care ni s-au păstrat este prea redus, ca 

să le putem clasifica în chip sigur în faze deosebite între 
ele prin caracteristicile lor literare. Totuși cu oarecare 
aproximație, o asemenea cronologizare poate fi încercată 
pe baza materialului pe care îl posedăm. 

În studiile recente asupra Învățăturilor s-a încercat o 
argumentare care tinde să dovedească datarea elaborării 
lor în vremea domniei lui Neagoe Basarab pe temeiul momen- 
tului de dezvoltare a literaturii române în haină slavonă. 
D. Zamfirescu aduce în articolul său următoarele două fapte 
de cultură pentru a fixa data scrierii Învăţăturilor în cadrul 
istoriei literaturii: a În Învăţături predomină doctrina mis- 
tică a isihasmului, care se resimte în Ţările Române numai 
„în secolul al XV-lea, și ca o prelungire, o parte din secolul 
al XVI-lea“ (p. 393); b În schimb, în învăţăturile lui Matei 
al Mirelor adresate lui Alexandru Iliaș (1616—1618) acest 
prelat grec îndeamnă pe domn să înfiinţeze şcoli (nu se arată 
în ce limbă), deoarece clericii şi boierii sînt ignoranţi. 
Așadar, în perioada următoare lui Neagoe ar începe decă- 
derea culturii slavone la noi. 

Cărţile (manuscrise) la care făceau apel isihaștii în veacul 
al XIV-lea sînt lucrări ascetice bizantine, scrise cu multe 
veacuri înainte. Aceste scrieri, folosite și deautorul Învăţă- 
turilor, nu sînt operele isihaştilor, ci în genere scrierile mis- 
ticilor bizantini și ale părinților bisericii din primele secole 
ale creștinismului, care puteau fi folosite în traducere sla- 
vonă în bibliotecile de mănăstiri. De o influenţă directă 
a isihaştilor în Țările Române în secolul al XVI-lea nu 
poate fi vorba; în acel secol se încheiase de mult lupta lor 
impotriva „raţionaliștilor“ catolicizanţi. Ar fi o greşeală să 
ne oprim asupra unei influențe externe, a cărei motivare 
socială în secolul al XVI-lea în Ţările Române nu ni se dă, 
pentru a data operele literare slavone din aceste ţări. Forma 
adoptată de literatură depinde de substratul social intern, 
nu de influenţe externe, a căror adoptare nu poate fi expli- 
cată decit pe baza schimbărilor ce se produc în acest substrat. 
Schimbările din suprastructura culturală trebuie legate de 
evoluția socială și economică a societăţii. 

Scrierile religioase care avuseseră odinioară favoare pe 
lîngă isihaști nu pot forma un curent literar venit dinafară 
în ţările noastre, ele sint un material de folosit de cei care 
la un moment dat au avut nevoie de dinsul. Folosirea aces- 

tor scrieri mistice de către un călugăr nu poate data opera 
lui. 

Cit priveşte afirmaţia lui Matei al Mirelor despre puțină- 
tatea culturii în Țara Românească, ea datează din al doilea 
deceniu al secolului al XVII-lea, în plină perioadă a „sta- 
tului nobiliar“, cînd noile pături care se ridicau se îndreptau 
hotărît spre promovarea limbii române la rangul de limbă 
literară, și nu priveştea doua jumătatea secolului al XVI-lea, 
vremea luptei de apărare a puterii domneşti (păstrătoare a 
slavonismului) aşa cum se reflectă în Învățături. 

De curind un cercetător care spune: „Mărturisim că 
argumentele aduse de Demostene Russo și de profesorul 
Panaitescu pentru a arăta că autorul Învățăzurilor este un 
călugăr crescut în ascetism ne par deosebit de tari“, a pus 
în lumină asemănările de concepţie și de stil între pisaniile 
de la Mănăstirea Argeș și textul Învăţăturilor. De aci el 
conchide că Învățăturile au fost scrise de un călugăr şi nu 
de Neagoe Basarab, dar în vremea domniei acestuia.! 

Asemănările sînt reale, dar ele se pot explica în mai 
multe feluri. Conform metodei criticii textelor, o asemenea 
asemănare se poate explica în trei feluri: prin folosirea 
textului A de către autorul B; invers, folosirea textului 
B de către autorul textului A gi, în sfirșit, prin folosirea 
unui text comun de către amîndoi autorii. Nimic nu ne 
arată că pisaniile ar fi fost copiate după Învăţături, o ase- 
menea ipoteză este foarte improbabilă. Ne oprim asupra 
celei de a treia soluţii, adică a existenţei unui text slavon 
în Mănăstirea Argeș, întrebuințat atît de autorul pisaniilor, 
cit şi de al Învăţăturilor la date diferite. 

O periodizare, cu oarecari elemente de aproximație a 
literaturii slavo-române se poate încerca numai pe baza 
dezvoltării istoriografiei române în limba slavonă, pentru 
că numai în acest gen posedăm scrieri care alcătuiesc o 
continuitate. 

În Moldova se constată, în vremea lui Ştefan cel Mare, o 
cronică de curte scrisă sobru, care înfățișează în genere fără 
comentarii, fără înfrumuseţări stilistice, faptele eroice de 
pe cimpul de luptă, apărarea țării impotriva turcilor, a 





1 Învățăturile lui Neagoe Basarab în lumina pisaniilor de pe Bise- 
rica Mănăstirii Argeș, în Mitropolia Olteniei, X11,1960, 1—2, p. 12—23. 

tătarilor, ungurilor şi polonilor. Este cronica unui domn 
militar, scrisă în stil militar. În schimb, în secolulal XVI-lea, 
cronicile slavone ale Moldovei au cu totul un alt aspect. 
Cronicile moldoveneşti de la mijlocul şi din a doua jumătate 
a secolului al XVI-lea, după un interval de oprirea genului 
istoric (care corespunde tocmai cu vremea domniei în Țara 
Românească a lui Neagoe Basarab) capătă înfăţişarea unor 
scrieri retorice şi pline de podoaba împrumutată din cronicile 
bizantine versiticate, Macarie, Eftimie, Azarie, care scriu 
pînă în 1575, vor să facă literatură, pentru a putea înălța 
imnuri de slavă domnilor în slujba cărora scriu. Este vorba 
de scrieri cu caracter de slăvire şi pompă, efecte pe care le 
obţin prin erudiție, figuri de stil, comparații cu personaje 
ale Bibliei și ale mitologiei. 

Nu este nevoie să aducem exemple, ca să arătăm că din 
punctul de vedere al formei şi al stilului, Învățăturile, cu 
erudiţia lor de factură bizantină, cu îmbrăcămintea lor de 
imagini şi alegorii, se înrudesc cu literatura istorică moldo- 
venească din a doua perioadă, adică din a doua jumătatea 
secolului al XVI-lea 

Deși istoriografia slavonă munteană s-a pierdut, o putem 
reconstitui prin critica internă a compilaţiilor de cronici 
adunate și traduse în româneşte la sfirșitul secolului al 
XVII-lea. Capitolele din aceste compilaţii, care cuprind 
istoria Țării Românesti în secolul al XVI-lea, sînt traduse 
din slavonește şi reproduc primele cronici succesive ale 
țării. 

Cea mai veche cronică slavă munteană începe să fie 
scrisă în vremea domniei lui Radu cel Mare şi este conti- 
nuată apoi sub forma unor foarte concise și sarbede anale. 
Domnia lui Neagoe Basarab este redusă la cîteva rînduri. 
Aşa se explică de ce orînduitorii compilației istoriei Ţării 
Românești din veacul al XVII-lea s-au văzut nevoiţi să 
renunţe la analele de la inceputul veacului precedent, ca 
fiind prea sarbede şi prea puţin legate de arta cronicărească, 
şi să le înlocuiască (în cele mai multe versiuni) cu tradu- 
cerea românească a Vieţii lui Nifon, scriere hagiografică 
grecească. Abia în a doua jumătate a secolului al XVI-lea 
istoriografia slavonă din Țara Românească se îmbogățește 

stilistic şi devine un gen literar cu aprecieri morale și poli- 
tice asupra faptelor.i 

Rezultă din studiul dezvoltării istoriografiei slavone 
originale din amindouă Ţările Române, că în a doua jumă- 
tate a veacului al XVI-lea se poate vorbi de un gen de cro- 
nici cu formă literară, cu cugetări asupra oamenilor și eveni- 
mentelor, îmbrăcînd un stil înflorat şi erudit. 

Această inovaţie se datorește schimbărilor din clasa 
feudală stăpînitoare, care nu mai rămîne pur militară, ci se 
transformă în producătoare bogată de mărfuri pentru 
piaţă, cu alte preocupări decit războiul. Aceeași transformare 
cuprinde și boierimea mică, mănăstirile şi curtea domnească, 
Este deci clar, cind urmărim evoluţia literaturii slavone la 
români, că Învățăturile aparţin celei de a doua faze, în care 
predomină bogăţia imaginilor, erudiţia, pe baze bizantine, 
în locul sobrietăţii militare. Această concluzie trasă din 
cercetarea momentului literar în care trebuie să așezăm 
Învățăturile coincide cu momentul politic pe care l-am sta- 
bilit mai sus, momentul apărării domniei centralizate împo- 
triva asaltului boierimii, în a doua jumătate a secolului al 
XVI-lea. 


CONCLUZII 


În studiul prezent, care formează o confruntare a spiri- 
tului politic și social al Învățăturilor cu dezvoltarea socie- 
tăţii românești din veacul al XVI-lea, am ajuns la concluzia 
că ideea de bază a Învăţăturilor politice este apărarea autori- 
tăţii domniei împotriva asaltului boieresc spre dobindirea 
puterii centrale a statului feudal (și nu lupta domniei pentru 
înlăturarea în favoarea ei a fărămiţării feudale, ceea ce 
ne-ar duce la secolul al XV-lea). Autorul, partizan al dom- 
niei autoritare, pornește de la existenţa unor poziţii dobîn- 
dite de domn, pe care stăpinitorii statului vor să le apere. 
Această situaţie politică ne duce la a doua jumătate a seco- 
lului al XVI-lea, cînd începe lupta boierimii pentru „statul 
nobiliar“, fundamental deosebit de vechea fărămiţare feu- 
dală, prin aceea că statul nobiliar a fost centralizat şi condus 


1 Cf. P.P. Panaitescu, Începuturile istoriografiei în Țara Româ- 
nească, în Studii și materiale de istorie medie, V, 1962, p,195—256, 

de o oligarhie boierească aflată la cirmă. În nici un caz, 
Învățăturile nu reflectă domnia lui Neagoe, care a fost cel 
dintîi domn-boier, făcînd parte din familia marilor feudali 
Craioveşti. Învățăturile prezintă doctrina stăpînirii centrale 
a domniei, bazată pe alte pături sociale decit marea boie- 
rime, pe cînd domnia lui Neagoe formează o reacţie boie- 
rească, în care stăpînesc Craioveştii, adică o mare facțiune 
de boieri, 

Momentul literar al Învăţăturilor se poate preciza cu 
multă probabilitate în a doua fază a istoriei literaturii slavo- 
române, atunci cînd în istoriografie se renunţă la stilul 
sobru, militar, al vechilor anale și se trece la o înfățișare 
retorică şi erudităa istoriei, care corespunde cu transformarea 
boierimii militare mari şi mici într-o clasă de producători 
de mărfuri agricole pentru piaţă, adică tot în a doua jumă- 
tate a secolului al XVI-lea. 

Învățăturile atribuite lui Neagoe sint o scriere pseudo- 
epigrafă, nu sînt scrise de un domn, ci de un călugăr, Numai 
așa se poate explica contrazicerea fundamentală a cuprin- 
sului lor, anume atitudinea ascetică de părăsire a lumii 
(și nu numai cea religioasă, care ar fi explicabilă în cadrul 
vremii), introdusă într-o carte destinată să arate cirmuirea 
lumii, Autorul, care a venit în apărarea domniei, primejdu- 
ită de boieri, vorbește în numele bisericii și nu s-a desprins 
total de cultura și preocupările sale ascetice, nici nu a vrut 
s-o facă, 

Este uşor de înțeles de ce autorul,carea căutat şi a izbu- 
tit să rămînă necunoscut, a atribuit scrierea sa lui Neagoe, 
Această atribuire acorda mai mare vază și importanţă doc- 
trinei politice cuprinse în Învățături, căci în a doua jumă- 
tate a secolului al XVI-lea figura lui Neagoe rămîne numai 
cu faima unui mare întemeietor de biserici și mănăstiri, 
un sfint pe pămînt pentru călugări, iar celelalte trăsături 
laice ale figurii şi activităţii sale se estompaseră. 

Scrierile pseudoepigrafice, atribuite de autori unor 
figuri cu prestigiu din alte vremi nu se reduc la Învățăturile 
lui Pseudo-Neagoe, ele sînt destul de multe în centre diferite 
de civilizaţie, în vremuri apropiate de aceea a redactării 
acestor Învăţăturţ slavo-române. Învățăturile polone adre- 
sate regelui loan Albert, atribuite lui Callimachus, erudit 
italian de la curtea polonă, la sfîrșitul veacului al XY-lea, 

nu sint scrise de dinsul, ci de un anonim, adversar political 
Jagellonilor din prima jumătate a secolului al XVI-lea. 
Ceasornicul domnilor, scris de spaniolul Antonio de Guevara 
in 1529, cu sfaturi asupra artei de a domni, sînt atribuite 
de autorul lor împăratului roman filozof Marcus Aurelius. 
Sfaturile adresate de Ivan Peresvetov ţarului Rusiei Ivan 
IV, cuprinzind și ele doctrina monarhiei autoritare opuse 
marii nobilimi, scrise în 1549, sînt atribuite de autorul lor 
lui Petru Rareş, domnul Moldovei. 

Învățăturile atribuite lui Neagoe Basarab sint un monu- 
ment politic şi literar de cel mai mare interes, dar nu privesc 
nici persoana, nici vremea lui Neagoe Basarab, ci epoca 
apariţiei statului nobiliar, în a doua jumătate a veacului 
al XVI-lea. 


1963 

LITURGHIERUL LUI MACARIE (1508) 
ȘI ÎNCEPUTURILE TIPOGRAFIEI 
ÎN ȚĂRILE ROMÂNE 


450 DE ANI DE LA PRIMA CARTE TIPĂRITĂ 
ÎN ȚARA ROMÂNEASCĂ 


Introducerea tiparului, reproducerea în serie a cărţilor 
în locul manuscriselor scrise cu trudă şi încetineală, au 
însemnat primele începuturi, depărtate încă, ale dezvoltării 
culturii. Începutul tipografiei este în istoria tuturor tă- 
rilor o dată importantă, de la care porneşte, pentru răspin- 
direa civilizaţiei, o perioadă nouă. 

În 1508, la 10 noiembrie, a apărut în limba slavonă a 
bisericii, limbă oficială a ţării în acea vreme, prima carte 
tipărită în țările române. Este vorba de Liturghierul, car- 
tea care cuprinde rinduiala slujbei bisericești ortodoxe, 
tipărit în Țara Româncască de ieromonahul tipograf Ma- 
carie, începută din porunca domnului Țării Românești 
Radu cel Mare, mort în aprilie 1508, şi terminată în 
noiembrie același an sub domnia urmaşului său, Mihnea 
cel Rău (1508—1510), care apare în epilog ca patron al 
tipăririi acestei lucrări, 

Cu prilejul împlinirii a 450 de ani de la apariţia primei 
cărţi tipărite în țările române, Academia R.P.R. a luat 
inițiativa republicării acestei cărţi în ediţie fotografică. 
Prezenta introducere la această ediţie, în partea întîi in- 
fățişează un studiu bibliografic asupra primei cărţi tipă- 
rite în ţara noastră, în cea de-a doua parte cuprinde o cer- 
cetare de istorie culturală asupra apariţei tiparului în Țara 
Românească, a împrejurărilor social-politice în care s-a 
produs acest fapt. Din cercetarea atentă a exemplarelor 
rămase ale Liturghierului şi a împrejurărilor în care s-a 

făcut tipărirea lui, reiese o sumă de fapte istorice noi, ne- 
cunoscute sau neobservate de istoricii dinainte gi care 
sperăm că au fost puse în lumină în prezentul studiu. Pe 
de altă parte, am încercat să punem acest eveniment cul- 
tural în cadrul istoriei sociale și culturale a vremii, ceea 
ce aduce lumini noi asupra subiectului. 


I. STUDIUL BIBLIOGRAFIC AL LITURGHIERULUI DIN 1508 


Exemplarele cunoscute. Se află azi în ţară cinci exem- 
plare ale Liturghierului lui Macarie, care pot li studiate. Trei 
se găsesc în Biblioteca Academiei, Secţia Cartea rară, unul, 
nesemnalat pină acum, este în Biblioteca Arhiepiscopiei 
Ortodoxe din Sibiu, ultimul la Biblioteca Centrală de Stat 
din Bucuresti. 

Exemplarului „unicat“ al Bibliotecii Academiei R.P.R. 
îi lipseşte numai prima foaie a caietului 7. E legat în piele 
şi lemn. Provine de la Mănăstirea Bistriţa din Oltenia. 
Pe foaia de titlu citim însemnarea: „Atastă liturghie iaste 
a Mănăstirii Bistriţa“ (sec. XVII), după care urmează pe- 
cetea mănăstirii. Pe foaia albă de la sfîrşit: Gia aeroSprya 
B9REMH PAATOAIEMH MaHdcTHph HICTPHUA, AHATEMA Tdd H3HECTH 
H3m Masaeripa <Această Liturghie a numitei Mănăstiri Bis- 
trița, anatema celui ce o va lua de la mănăstire > (sec. 
XVII). 

Al doilea exemplar al Academiei R.P.R. (dubletul I) 
provine tot de la Mănăstirea Bistriţa din Oltenia. Îi lip- 
sesc patru foi din caietul 4 (foile 3—6); legătura este la fel 
cu a exemplarului precedent. Pe foaia albă de la început 
însemnarea: Rora Aa npocTi HrSmeimh GDHOV$pHE EpE MHE Adah 
derSpriepS Sapmra ce camh <Dumnezeu să ierte pe igumenul 
Onufrie, că mi-a dat Liturghierul, de l-am văzut > (sec. 
XVII); pe f. 1Ya caietului 2: Ilomenn Toenoahn paza Bone 
CToHKS H Alapro < Pomeneşte, Doamne, pe robii lui Dumnezeu, 
Stoica și Marco > (sec. XVI). 

Al treilea exemplar al Academiei (dubletul il) are par- 
tea de la început scrisă de mină. Întrucit primele pagini 
s-au pierdut, textul tipărit începe de la caietul 7, f. 5, restul 
fiind complet. Cartea pare a proveni din Transilvania. 
Legătura este din secolul al XVIII-lea. Pe foile manuscrise 

1—5 este însemnarea: „Această Leturghie o am dăruit 
iarăși la sfinta beserică den Bălgrad, pentru pomenire să-m 
facă, de Ioviță polcovnicu și obărleitănant de frai-corpus, 
791 sept. 24, Rimnic“. În legătură se află o copie a unei: 
porunci a lui Radu Leon, domnul Ţării Românești (1664— 
1669), dată egumenului Vasile de la mănăstirea „ot Dlă- 
gopol“ (de la Cimpulung). 

Adăugăm că în exemplarul „unicat“ al Bibliotecii Ace- 
demiei R.P.R. se află în plus o foaie (prima, a caietului 4), 
care provine din alt exemplar. 

Exemplarul de la Sibiu are f. a 3-a a caietului 14 depla- 
sată și lipită pe coperta de la sfirsit, ii lipsesc f. a 4-a a 
caietului 14 și ultima foaie a cărţii, cu postfața, cu totul 
două foi. Provine de la Alun, în apropiere de Hunedoara. 
Legătura, specifică epocii, este lucrată neindemînatic. Pe 
coperta interioară din faţă se citeşte: < Oroa > oche 
wT RAAUKH 3EMAH < RMAETO wWT >> FA: Ma AO HRHh Sf4H 
<Theodosie din Ţara Românească, în anul de la Adam, 
pînă acum. 7138 (1630)>. Pe coperta din urmă: „V leat 
1671, cindu m-omu popitu, veniri“. 

Exemplarul Bibliotecii Centrale de Stat este complet: 
coala dintii, nenumerotată (8p.), este însă legată la urmă și 
nu la începutul cărţii, unde îi era locul. Legătura este de 
epocă, asemănătoare ca stil și culoare cu acelea ale exem- 
plarelor unicat şi dublet I ale Academiei R.P.R. Proveni- 
ența nu este cunoscută, dar după unele indicaţii păstrate 
în Bibliotecă ar fi tot dela Mănăstirea Bistriţa din Oltenia. 

Al. Odobescu semnala în 1861 şapte exemplare ale 
Liturghierului lui Macarie la Mănăstirea Bistriţa!. Un exem- 
plar al acestui Liturghier din Biblioteca din Belgrad (lu- 
goslavia) a fost descris în 1878 de St. Novakovici? sub 
titlul: Liturghierul vlaho-bulgar din anul 1507, necunoscut 
pînă acum în bibliografie, dindu-se şi textul postfeţei. 


Descrierea cuprinsului. Liturghierul din 1508 are 128 
foi (256 p.) și este numerotat pe caiete. Primele patru foi (foi 


1 Al. Odobescu, Despre unele manuscripte și cărți tipărite aflate la 
Mănăstirea Bistriţa, în Revista română, 1 (1861), p. 818. 

2 St. Novakovič, Vlasko-bulgarski liturgijar od god 1507, u biblio- 
grafii dosad nepoznat. În: Starine (ale Academiei Iugoslave), 11 (1879), 
p. 207—208. 

liminare) nu sint numerotate; urmează 15 caiete a opt foi 
(16 p.) numerotate cu cifre chirilice; ultimul caiet (al 16- 
lea) are numai 4 foi (8 p.). Cartea cuprinde gase frontispicii 
(în trei variante), litere inițiale ornate, 15 rînduri pe pa- 
gină, text negru şi roşu. 

Cuprinsul: foi liminare, f. 14: „A celui între sfinţi, pă- 
rintele nostru arhiepiscopul Chesareii Cappadociei, Vasile 
cel Mare, învăţătură către preot despre dumnezeiasca slujbă 
şi despre cuminecătură.“ 

Foi liminare, f. 3: „Spunere a capetelor acestei sfinte 
cărți numite Liturghia“. (Tabla de materii cuprinde şi ti- 
tlul cuvîntului lui Vasile cel Mare către preoți indicat mai 
sus, care se află tipărit înainte de această tablă.) Nu se 
indică paginile. 

Caiet 1, f. 1: „Rinduiala (tipicul) slujbei dumnezeiești, 
în care se cuprinde şi slujba diaconului“. 

Caiet 1, f. 3": „Dumnezeiasca slujbă a celui între sfinți 
părintele nostru loan Gură de Aur“. Acest titlu lipsește 
din tabla de materii (Spunere a capetelor), unde este reu- 
nit din greşeală sub un singur titlu cu capitolul precedent. 

Caiet 7 (Z), f. 5: „Dumnezeiasca slujbă a celui între 
sfinţi părintele nostru Vasile cel Mare“. 

Caiet 11 (AI), î. 3: „Dumnezeiasca slujbă a celor înainte 
sfinţite“ (Titlul în tabla de materii: „Slujba sfintei litur- 
ghii a celor înainte sfinţite“.) 

Caiet 13, f. 7: „Rugăciunile pe care le spune diaconul 
la litie, la vecernia cea mare“ (în tabla de materii: „Ru- 
găciunile pe care le spune preotul sau diaconul la litie, la 
vecernia cea mare“). 

Caiet 14, f. 2: „Rugăciune la binecuvintarea piinilor“. 

f. 3Y: „Rugăciunea spusă pe coliva sfinţilor pentru po- 
menire“. 

f. 4”: „Rugăciunea spusă la litie, cînd vrei“. Acest 
titlu lipseşte în tabla de materii, unde această rugăciune 
este indicată sub titlul: Rugăciune spusă dumineca, după 
canonul Treimei“, care nu se află în text. 

f. 5: „Rinduiala vecerniei“. 

f. 7: „Rinduiala utreniei“. 


1 Pentru această înlocuire de rugăciuni, vezi mai jos, paragraful 
special. 

Caiet 15; f. 1: Otpusturile, fără titlu în text, dar în ta- 
bla de materii: „Otpusturi ale diferitelor sărbători, alcă- 
tuite după Sinaxar“. La f. 1' incepe: „Luna septembrie 1, 
otpust“. 

f. 3Y fără titlu, încep otpusturile sărbătorilor mobile. 
În tabla de materii: „Otpusturile după Triod şi ecfonisele 
de Paști“. 

î. 5 fără titlu: otpusturile pentru fiecare zi. În tabla 
de materii: „Otpusturile de duminecă“ (urmează celelalte 
zile ale săptăminii). 

f. 6”: „Rugăciunea pe care o rosteștearhiereul sau du- 
hovnicul pentru toate păcatele, voite și nevoite, toate 
blestemele și afuriseniile și pentru orice păcat“. 

Caiet 16, f. 2': „Rugăciunea a 2-a, pentru aceeași“. 

f. 3: „Heruvice în simbăta mare“. 

f. 3": „Heruvice pentru liturghia în fiecare zi“. În tabla 
de materii este un titlu deosebit: „Heruvice pentru litur- 
ghia lui Gură de Aur“. 

f. 4: Epilogul editorului (nu este indicat în tabla de 
materii)l. 

Planul Liturghierului ortodox, în special al liturghie- 
relor slave tipărite şi manuscrise, scrise în Ţara Românească 
şi în Moldova în veacurile al XVI-lea și al XVII-lea, nu 
este unitar. Toate liturghierele din aceste categorii 
cuprind în chip obligatoriu cele trei liturghii: a lui 
loan Gură de Aur,a lui Vasile cel Mare șia „celor îna- 
inte sfințite“, precedate de tipicul liturghiei, cuprinzînd 
„Slujba diaconului“. Dar unitatea se opreşte aci. Cele mai 
multe liturghiere incep de-a dreptul cu „Rinduiala (tipicul) 
liturghiei“ și slujba diaconului, fără altă introducere. Ast- 
fel sînt liturghiile moldoveneşti manuscrise în slavonă din 
secolul al XVI-lea din Biblioteca Academiei R.P.R. nr. 
26, 28, 227, 234, 619, precum şi liturghiile din această 
țară din veacul următor: mss. slave ale Academiei R.P.R. 
nr. 27 (1618), 29, 170 (1643), 229 (1658), 235, 480, 531, 650. 
În Țara Românească Liturghierui manuscris slavon din 
secolul al XVI-lea, nr. 30 al Academiei R.P.R., are ca in- 
troducere o cuvintare a lui Filotei, patriarhul Constan- 


1 Analiza liturgică a cuprinsului Liturghierului la F. Branişte, 
Liturghierul slavon tipărit de Macarie la 1508. În Biserica Ortodoză 
Română (1958), p.1035—1068. 

tinopolului, deosebită deci de introducerea Liturghierului 
lui Macarie. Alte manuscrise slave ale Liturghieru lui muntean 
din secolele al XVI-lea și al XVII-lea încep direct, ca gi 
cele moldoveneşti, cu „Rinduiala“ (mss. slave ale Academiei 
R.P.R., nr. 228, 236 (1649), 326, 652). Cunoaştem un sin- 
gur manuscris de liturghie slavă care să cuprindă, ca și 
Liturghierul lui Macarie, cuvintarea lui Vasile cel Mare 
către preoţi, cu care se începe cartea. Este vorba de ma- 
nuscrisul slav nr. 651, care a fost scris la 1653—1654 din 
porunca lui Matei Basarab și care începe cu această cuvin- 
tare. În schimb, în acest manuscris lipsesc unele rugăciuni 
de la sfirşitul Liturghierului lui Macarie, în special rugă- 
ciunea „spusă la litie, cînd vrei“, şi cea pentru binecu- 
vintarea piinilor. În genere, în liturghierele citate mai sus 
domnește o mare varietate în alegerea rugăciunilor care 
urmează după textele liturghiei, unele dintre liturghiere 
cuprind un adevărat molitvelnic, cartea de rugăciuni, ca 
anexă la liturghie. Cele mai multe manuscrise slave de 
liturghiere din Moldova şi Țara Românească, după cele trei 
liturghii cuprind rugăciunile pe coliva răposaţilor, rugă- 
ciunile la litie, otpusturile și rinduiala vecerniei şi utre- 
niei, precum și, mai rar, rugăciunea arhierească pentru 
iertarea tuturor păcatelor (aceasta de pildă în ms. cit., 
nr. 651 și în ms. slav moldovenesc al Academiei, nr. 29). 
Unele liturghii au în plus, ceea ce lipseşte în Liturghierul 
lui Macarie din 1508, rinduiala sfințirii preoţilor, diaco- 
nilor şi a altor ranguri bisericești (ms. 29, Moldova, sec. 
XVI, ms. nr. 652, Țara Românească, sec. XVII). Ms. 
nr. 235, Moldova, începutul secoluluial XVII-lea cuprinde 
rînduiala logodnei împăraţilor. 

În ce priveşte textele liturghierelor slave tipărite în 
secolul al XVI-lea în ţările noastre, cunoaştem trei cărţi 
de acest fel din a doua jumătate a secolului: Liturghierul 
slavon al lui Coresi, Braşov, 1568—1570!, Liturghierul- 
Slujebnic fără dată, care este fără îndoială, după literă, 
o carte coresiană? și Liturghierul tipărit de Șerban Coresi 


1 I, Bianu şi D, Simonescu, Bibliografia românească veche, t. IV, 
p.11—12, 

2 I, Bianu şi N.Hodoş, Bibliografia românească veche, t. I, p. 
101—102, 

în 15881. Cel dintii din aceste trei liturghiere slave se deo- 
sebeşte de Liturghierul lui Macarie din 1508, prin aceea că 
la început nu se află învăţătura lui Vasile cel Mare pentru 
preoţi, dar cum exemplarul Academiei R.P.R., singurul 
cunoscut (C.V.32 A), este necomplet (caietul A (41) are 
numai patru foi, față de cele 8 foi ale celorlalte caiete), 
este posibil ca pe foile de la început ce lipsesc să fi fost 
această învăţătură. Altfel textul, planul lucrării și cuprinsul 
sînt identice in cele două ediţii. Între rugăciunile anexe, 
Liturghierul lui Coresi cuprinde de asemenea și rugăciunea 
pentru binecuvîntarea piîinilor, rugăciunea arhiereului pen- 
tru iertarea păcatelor, rugăciunea „la litii, cînd vrei“. 
Ultima pagină din Liturghierul lui Coresi, care trebuia să cu- 
prindă epilogul, lipsește. Avem deci a face (şi ca tehnică 
tipografică) cu o reeditare a Liturghierului lui Macarie. 

Liturghierul- Slujebnic (coresian) începe cu învăţătura lui 
Vasile cel Mare către preoţi, ca şi Liturghierul lui Macarie, 
dar partea anexă cu rugăciuni diferă, fiind mult mai dezvol- 
tată în Liturghierul-Slujebnic, care cuprinde și evanghe- 
liile ce se citesc în slujbele postului Paştilor, şi apostolul 
pentru sărbători. În schimb lipseşte rugăciunea „la litie, 
cînd vrei“, Liturghierul slav tipărit de Şerban Coresi în 1588, 
după descrierea din Bibliografia românească veche, începe 
de-a dreptul cu „rinduiala slujbei“, fără învăţătura lui Vasile 
cel Mare, iar dintre rugăciunile de la sfirșit lipsește atit 
cea pentru sfinţirea piinilor, cît gi cea „la litie, cind vrei“. 

Rezumînd, constatăm că Liturghierul lui Macarie din 
1508 prezintă o formă destul de rară a liturghierului slav, 
prin prezenţa Învățăturii lui Vasile cel Mare pentru preoţi 
în fruntea sa, care se regăseşte numai în ms. 651 de la Matei 
Basarab și în Liturghierul tipărit din epoca lui Coresi (Li- 
turghier-Slujebnic). Unele rugăciuni adause la sfîrşit în 
Liturghierul lui Macarie sînt de asemenea foarte rare, Aceas- 
tă formă a anexei de rugăciuni a liturghierului se regăseşte 
numai în textul slav manuscris din sec. al XVI-lea de la 
Mănăstirea Bistriţa (mss. slav 228 al Academiei R.P.R.) şi 
în Liturghierul tipărit de Coresi din 1568—1570. Ambele 
sint probabil influențate de Liturghierul lui Macarie, care 
astfel reprezintă reproducerea unui manuscris destul de 
rar în seria liturghierelor slave din ţara noastră. 


1 Ibidem, t.1,p.99—100, 

Epilogul. Textul Liturghierului din 1508 este urmat 
pe ultima foaie de epilogul editorului, care, după obiceiul 
cărţilor din secolul al XV-lea şi de la începutul veacului . 
următor, reprezenta introducerea la carte. De vreme ce în 
Bibliografia românească veche de I. Bianu şi N. Hodoș, care 
publică acest epilog în text slav şi în traducere,s-au strecu- 
rat în aceasta din urmă o serie de erori şi de cmisiuni, dăm 
mai jos o nouă traducere a epilogului celei mai vechi cărţi 
tipărite în ţara noastră: 

„A tot văzătorului gi preabunului Dumnezeu slavă și 
mărire, celui ce a dat să se îndeplinească orice faptă bună, 
care este începută întru dinsul, acestuia slavă și stăpinire 
în vecii vecilor. S-a început această sfintă carte numită 
Liturghie, din porunca domnului lo Radu voievod, căruia 
să-i fie pomenirea vecinică. 

Şi s-a sfîrşit această carte din porunca celui în Hristos 
Dumnezeu și binecredincios și de Hristos iubitorului și de 
Dumnezeu păzitului și prealuminatului, domn, lo Mihnea 
mare voievod a toată ţara Ungrovlahiei și a Podunaviei, fiul 
marelui lo Vlad voievod, în primul an al domniei lui, tru- 
dindu-se pentru aceasta smeritul ieromonah Macarie. În 
anul 7016, crugul soarelui 16, al lunei 5, indictionul 11, 
luna noiembrie 10 zile.“ 

O primă observaţie, pe care o provoacă lectura acestui 
epilog, este titlul domnului Ţării Românești, „a toată 
țara Ungrovlahiei și a Podunavici“. În nici un act emanat 
d in cancelaria domnilor români Radu cel Mare (1495— 
1508), Mihnea (1508—1510), Neagoe Basarab (1512—1521), 
nu apare acest titlu cu „Podunavia“, care se repetă totuși 
în toate cele trei cărţi tipărite de Macarie (Liturghierul, 
Octoihul şi Tetravanghelul)?. În hrisoavele solemne ale 
acestor domni apare de citeva ori titlul de „herţeg al păr- 
ţilor de peste munţii Amlașului şi Făgărașului“, care lipsește 
din titlul domnesc în tipăriturile lui Macarie, dar nicio- 


1 J, Bianu şi N. Hodoș, Bibliografia românească veche, t. I, p. 6—7, 
dau o traducere din care lipseşte titlul,„,de Hristos iubitorului“, în loc 
de Ungrovlahia citim: „Țara Românească“ şi înainte de „smeritul... 
Macarie“, avem adaus un „şi“, care ar face pe cititori să creadă că nu 
numai Macarie, ci şi alţii, au lucrat la tipărirea cărții. 

2 Actele domnilor amintiţi cu titlurile lor, în Acad. R.P.R., 
Documente privind istoria României, B, Țara Românească, veacul 


XIII—XV și veacul XVI. 

dată „Podunavia“, care este un titlu din prima jumătate 
a secolului al XV-lea, în legătură cu stăpînirea lui Mircea 
cel Bătrin în Dobrogea și la Chilia. De ce a readus Macarie 
la lumină acest titlu perimat şi arhaic al domnilor Ţării 
Româneşti, nu se știe. Este probabil că lucrind într-o mă- 
năstire, a dat; de hrisoave vechi care îl menţionau. În orice 
caz el nu provine din comanda domnilor respectivi, care 
în hrisoavele lor şi în poruncile date de dinşii nu-l foloseau 
niciodată. Prezenţa acestui titlu domnesc în epilogurile căr- 
ţilor tipărite de Macarie înseamnă deci un contact direct 
al tipografilor cu vechile acte domnești din veacul prece- 
dent, în afara textului comenzii dictate de domn. 

O a doua observaţie care se poate face în legătură cu epi- 
logul Liturghierului este acela că în el lipsește apelul fă- 
cut către cei ce vor citi, vor copia (scrie) şi vor cînta după 
această carte, să îndrepte greșelile, apel care se află atit 
în epilogul Octoihului, cit şi al Tetravanghelului tipărite 
ulterior de Macariel!. Socotim că adăugarea acestui apel 
se datorește faptului că după editarea primei cărți s-au 
semnalat greșeli de transcriere, tipar, şi omisiuni în ea, și 
recunoașterea acestui fapt, cu rugămintea ca cei ceau lucrat 
să nu fie învinuiți, ci binecuvintaţi, a devenit necesară. 

În sfîrşit, în epilogurile celor două cărţi care au urmat 
după Liturghier, adică Octoihul din 1510 și Tetravanghelul 
din 1512 se află în plus faţă de epilogul Liturghierului 
declaraţia domnului că Dumnezeu „a binevoit să umple 
biserica sa cu deosebite cărți pentru glorificarea gi folo- 
sul cititorilor“ si că domnul, din dragoste către biserică 
„am scris această carte mîntuitoare de suflet“. Se simţea 
deci nevoia unui adaos cu justificarea tipăririi cărţilor, 
necesitatea de ordin religios a acestei opere de cultură, care 
este în interesul celor ce vor citi; aceasta spre a preîntîm- 
pina criticile ce se fac uneori faţă de o inovaţie. 


Sfinţii sîrbi. Anume observaţii asupra textului Litur- 
ghierului lui Macarie, observaţii care nu s-au făcut pînă acum, 
pentru că acest text de fapt nu a fost citit în întregime de 

1 Epilogul Octoihului (1510), la P.P. Panaitescu, Octoihul lui Maca- 
rie şi originile tipografiei în Țara Românească, în Biserica Ortodoză 
Română, 57 (1939), p. 532; Epilogul Evangheliei la I. Bianu şi N, 
Hodoş, Bibliografia românească veche, t. I, p. 17—18. 

nimeni, se pot face în legătură cu atmosfera în care s-a 
tipărit cartea, cit şi cu condiţiile tehnice în care s-a lucrat. 

O observaţie interesantă în legătură cu slujba premer- 
gătoare liturghiei propriu-zise (Rinduiala dumnezeieștui slujbe 
în care este şi slujba diaconului) este aceea privitoare la sfinții 
pomeniţi în altar. După înșirarea sfinţilor, ca să zicem 
așa, clasici ai Liturghiei: Grigore Bogoslov, Ioan Gură de 
Aur, Athanasie și Chiril, Nicolae de Mira Lichiei, urmează 
(la f. 6 a caietului A): Sava al Serbiei, care nu figurează 
în Liturghierele ortodoxe de altă origine decit cea sirbească. 
Se știe că Sava, cu numele de mirean Rastko, a fost fiul lui 
Ștefan Nemanja, fondatorul statului sirbesc medieval — 
şi primul arhiepiscop al Serbiei între 1219—1235. Mai jos, 
la f. 6' din același caiet, Liturghierul lui Macarie pome- 
neşte pe sfinţii cu viaţă ascetică și la urmă, ultimul, după 
Athanasie de Athos, trece pe Simion al Serbiei. Acest Si- 
mion nu este altul decit însuşi Ștefan Nemanja, primul 
mare jupan al Serbiei, fondatorul dinastiei, care după dom- 
nia sa (1174—1196) se retrage la mănăstire sub numele 
de Simion și a fost socotit în rîndurile sfinţilori. 

Prezenţa acestor doi sfinţi speciali ai Serbiei, care sînt în 
acelaşi timp figuri istorice ale acelei ţări, în Liturghierul lui 
Macarie, sînt, pe de o parte, o dovadă despre mediul sirbesc 
din care venea Macarie, pe de altă parte, despre legăturile 
strinse cu biserica și despoţii sirbi întreţinute de domnii 
munteni din acea vreme, în special de Radu cel Mare (care 
aduce la curtea lui pe Maxim Brancovici, viitorul mitro- 
polit)’. 


Datarea. Data terminării tipăririi Liturghierului indi- 
cată în epilog este: „anul 7016, crugul soarelui 16, al lunii 
5, indictionul 11, luna noiembrie 10 zile“. Conform sti- 
lului bizantin folosit atunci: în Ţara Românească, cu înce- 
perea anului la 1 septembrie, anul 7016 corespunde cu anul 
1507 al erei noastre. Dar la această dată nu se urcase încă 
în scaun Mihnea cel Rău, sub domnia căruia, declară epi- 
logul, s-a terminat tipărirea cărţii. Mihnea se urcă în 

1 Cf, C. Jireček, Geschichte der Serben, vol. I, Gotha, 1911, p. 
225—277, despre Ştefan Nemanja şi p. 276, 298, pentru Sava arhiepis- 


copul, Cf. şi A. Ivić, Rodosloone tablice, Novi Sad, 1928, p. tabla I. 
2 Vezi mai jos, în acest studiu, partea a II-a. 

scaun la 1508 în aprilie. Este deci evident că din anul de 
la creațiune 7016 trebuie să scădem 5508 ani şi nu 5509, 
ca să aflăm data după era noastră. Cu alte cuvinte data 
este calculată după stilul de la 1 ianuarie. Crugul soarelui 
(16) corespunde cu anul 1508, însă crugul lunii (5) cores- 
punde cu anul 1507, ceea ce arată că în orice caz este o 
greşeală în socotirea elementelor cronologice. Indictionul 11 
după era bizantină corespunde cu intervalul 1 septembrie 
1507 — 31 august 15081, deci datarea nu este unitară gi 
nici exactă. Reţinem că data anului este calculată după 
stilul de la 1 ianuarie și că data exactă a terminării Li- 
turghierului este 10 noiembrie 1508. 

Totuşi este ciudat că în epilog se folosește stilul de la 
1 ianuarie, cînd toate actele domneşti și particulare ale 
Țării Românești din acea epocă foloseau stilul bizantin cu 
începerea anului la 1 septembrie. Mai mult, acest fel de 
socotire a începutului anului nu contrazice numai uzul 
cancelariei domnești din Țara Românească, dar contrazice 
chiar textul Liturghierului însuşi. În adevăr, la f. 4Y a ca- 
ietului 15 din Liturghierul lui Macarie, unde se incep 
„otpusturile“ sărbătorilor, calendarul bisericesc începe cu 
ziua de 1 septembrie și se termină (la f. 3") cu luna august. 
Deci cind s-a scris epilogul, acel care l-a scris nu a ţinut 
seamă de regula stabilită în textul Liturghierului. 

Epilogul apare așadar ca partea personală a tipogra- 
fului străin, care nu ţine seamă într-insul de regulile şi de 
obiceiul ţării, cum a făcut şi în cazul titlului domnesc, 
adăugind denumirea arhaică de domn al „Podunaviei“, 
părăsită de mult în titlul oficial. Anul de la 1 ianuarie se 
folosea în Moldova, dar Macarie nu a fost influenţat de 
acolo, ci din Occident, de la Veneţia, căci şi cărţile tipărite 
de același tipograf la Cetinie, sub patronajul domnitorului 
George Țernoievici, au în epilogurile lor data anului cal- 
culată după stilul de la 4 ianuarie, precum gi folosirea 
elementelor rare de cronologie: crugul soarelui gi al lunii?. 

1 Cf. tablele cronologice din anexele volumului: Acad. R.P.R., 
Documente privind istoria României, Introducere, I, p. 637 şi urm. 
Indictionul apusean, roman, începe însă de la 1 ianuarie, dar şi la 25 
decembrie, 25 martie sau la Paşti (ibidem, p. 412). 

2Ct. PP. Panaitescu, Octoihul lui Macarie 1510) și originile 


tipografiei în Țara Românească, în Biserica Ortodoză Română, 57 (1939), 
p.536—537, 

Și în celelalte cărţi tipărite de Macarie se foloseşte, pe 
lîngă anul de creaţiune şi indictionul, crugul soarelui şi al 
lunii. Astfel Octoihul, după epilog, s-a terminat la anul 
7018 (1510), crugul soarelui 18, al lunii 7, indictionul 12 
(greşit în loc de 13), luna august 26 zilet, iar Tetravanghe- 
lul: „anul 7020 (1512), crugul soarelui 20, al lunii 9, indic- 
tionul 14 (greșit în loc de 15), luna iunie 25 zile“2. 

E de observat că în toate cele trei cărți tipărite de Ma- 
carie în Ţara Românească indictionul este greșit. 

Data trecută în epilogul Liturghierului este aceea a ter- 
minării tipăririi, nu se indică însă data începerii lucrării. 
Trebuie să socotim că această lucrare a cerut cu mijloacele 
şi experienţa de atunci, Macarie fiind singurul meşter, 
un timp de mai multe luni, poate mai mult de un an. În 
epilog se arată că lucrarea a fost începută din porunca lui 
Radu cel Mare, care moare în aprilie 1508, deci şapte luni 
înainte de terminarea cărții și desigur că lucrarea fusese 
inițiată cu citeva luni înainte de moartea domnului care 
adusese tipografia în ţară. Aceste consideraţii ne dau unele 
indicaţii asupra timpului necesar atunci pentru tipărirea 
unei cărţiă. 

Schimbările introduse în cursul tipăririi. Am ară- 
tat, cînd am expus cuprinsul Liturghierului, că există unele 
deosebiri între titlurile de la Tabla de materii tipărită la în- 
ceputul volumului şi titlurile aceloraşi capitole, în textul 
cărţii. Două sînt deosebirile mai importante: prima privește 
titlul tipicului. În tabla de materii, „Rinduiala (tipicul) 
slujbei dumnezeieşti, în care se cuprinde şi slujba diaco- 
nului“ este arătată ca fiind „a părintelui nostru arhiepisco- 
pul de Constantinopol loan Gură de Aur“. Aci este o gre- 

eală, s-au confundat într-unul singur două capitole, sau mai 
ine zis, două titluri: al tipicului și al liturghiei lui Ioan 


1 Cf. P.P. Panaitescu, Octoihul lui Macarie (1510) și originile 
tipografiei în Țara Românească, în Biserica Ortodoză Română, 57 (1939), 
p. 532. 

2 I, Bianu şi N. Hodoş, Bibliografia românească veche, t.I, p.18— 
19. 

3 Cf. pentru durata tipăririi cărților slavo-române în secolul al 
XVI-lea, P.P. Panaitescu (Al. Grecu), Contribuţii la începuturile 
tipografiei slave în Țara Românească. În: Studii și cercetări de bibliologie 
(Academia R.P.R.) t. I, p. 237 şi D. Mazilu, Diaconul Coresi, Ploieşti, 
1933, p. 54. 

Gură de Aur, care urmează după tipic. În text, greșeala a 
fost corectată; aci tipicul nu mai este atribuit lui Ioan 
Gură de Aur, iar liturghia acestuia aparecu un titlu separat. 
Tabla de materii care se află la început, a fost tipărită îna- 
intea textului liturghiilor. Cind s-a observat greşeala, era 
prea tirziu, foile cu tabla de materii erau tipărite. Gre- 
geala a putut fi insă corectată în text. 

Același lucru s-a întîmplat cu rugăciunea care face parte 
din slujba vecerniei. Este vorba de o rugăciune anunţată 
in tabla de materii sub titlul: „Rugăciunea spusă dumineca, 
după Canonul Treimei“. În text aceeaşi rugăciune poartă 
titlul: „Rugăciunea spusă la litie, cind vrei“. Această 
rugăciune citită de diacon duminica şi la anumite praz- 
nice la vecernie, apare în numeroase texte religioase după 
Canonul Traimii, deci indicaţia din tabla de materii pri- 
veşte aceeaşi rugăciune, dar titlul era dat greșit, de vreme 
ce în Liturghierul de la 1508 nu există Canonul Treimii. 
În text s-a corectat încă o dată greșeala tablei de ma- 
terii, dindu-se titlul exact al acestei rugăciuni.! În tabla 
de materii, trasă la început, nu s-a mai putut face corectarea. 

Aceste observaţii arată că anume schimbări s-au făcut 
în timpul tipăririi cărții. Autorităţile bisericeşti din Țara 
Românească aveau sub ochii lor textele trase şi observind 
greşelile, au intervenit pentru ca să nu fie repetate în text, 
aşa cum fuseseră tipărite eronat în tabla de materii. Este 
o dovadă că tipărirea se făcea in ţară şi sub supravegherea 
continuă a domnului și autorităţilor bisericeşti. 


Tehnica tiparului. Retipărireacaietuluial 
doilea. Aspectul exterior al Liturghierului lui Macarie, pen- 
tru cine îl privește superficial, este acela al unei cărți fru- 
moase, de lux, ieşită dintr-o tipografie aleasă. Îndată ce in- 
trăm insă în amănunte şi citim textul, constatăm că avem a fa- 
cecu o tipăritură neglijentă, cu numeroase greşeli de tipar şi 
omisiuni în text, cəea ce se explică prin faptul că tipografia 
era o încercare nouă, neexperimentată în Ţara Românească, 
şi nu o întreprindere cu tradiţie tehnică. Încă din tabla de 
materii constatăm unele neglijenţe de care am vorbit mai sus 


! S-au folosit pentru definirea acestei rugăciuni, indicațiile date 
de Tit Simedrea. 

Greşelile de tipar, omisiunile şi alte erori trebuie să fi 
atras atenţia forurilor bisericești ale Țării Românești, care 
au fost nevoite să ordone retipărirea unei părți a cărţii, 
în care în special asemenea greşeli erau cele mai numeroase. 
Numai astfel se explică de ce avem două variante ale unuia 
dintre caietele Liturghierului lui Macarie, anume caietul B 
(al doilea). Examinind textul Liturghierului am constatat, 
fapt necunoscut bibliografilor de pînă acum ai cărţilor 
românești vechi, existența celor două variante ale caie- 
tului B, pe cind toate celelalte caiete ale cărţii se prezintă 
la fel în toate exemplarele cunoscute pină acum. 

Una dintre versiunile caietului B, pe care o vom numi, 
pentru uşurinţa înţelegerii, versiunea I, se regăsește în 
exemplarul dublet I al Bibliotecii Academiei R.P.R., pre- 
cum şi în exemplarul Bibliotecii din Sibiu, iar cealaltă va- 
riantă, varianta II, se află în exemplarul unicat al Biblio- 
tecii Academiei R.P.R. şi de asemenea în exemplarul Bi- 
bliotecii Centrale de Stat — Bucureşti. 

Deosebirile intre cele două versiuni ale caietului B sint 
numeroase şi evidente. În privința literelor colorate în 
roşu, versiunea I are mai mult text în culoare, în genere 
tot textul care indică acţiunea preotului, mișcările sale în 
timpul liturghiei, (rubricile, tipic), iar cu negru este textul 
propriu-zis al liturghiei. În versiunea a II-a cea mai mare 
parte a tipicului este tot in negru și numai subtitlurile 
rămîn in roșu. 

Deosebirile de ortografie sint foarte numeroase, vom 
nota numai citeva: 


Versiunea | Versiunea a Il-a 
Baarovyeraro BaaTooyeTaaro 

KAA TAWM KAA TAOM 

NpIEM T NpIEM b 

rs roy 

NOKAAHEb NOKâAiBh 


Cele mai multe deosebiri privesc însă omisiuni din ver- 
siunea I, care sint completate în versiunea a II-a. Aseme- 
nea omisiuni se regăsesc pe toate paginile caietului. Iată 
numai cîteva dintre ele: f. 2, r. 6: H omite II; ibid., r. 7: 

nomoan ca omite II; ibid. r. 11—12: n cnaca nawero omite 
II; f.2,r. 10:n em akku omite II; f. 3, r. 7: 8h BEKH EkKwM 
omite II; f. 4: n npueno Bù Bkku omite II; f. 6,r. 9: 
enact H enacu Hace omite II; f. 6Y, r. 9: nəmnaoya omite Il; 
f.r. 7: H eùaXpann omite II. 

Exemplele se pot înmulţi. De remarcat că toate omisi- 
unile se găsesc numai în versiunea I gi că aceste omisiuni 
se cer completate de înţelesul frazelor. În schimb, în ver- 
siunea a II-a nu găsim nici o omisiune care să fie comple- 
tată în versiunea I. 

Rezultă de aci, în chip lămurit, că versiunea I a fost 
tipărită întii și apoi a fost reeditată cu corectări, într-o 
formă ulterioară îmbunătăţită, care formează versiunea a 
II-a. 

Această concluzie evidentă este întărită încă de un fapt 
din domeniul tehnicii tipografice. Anume, deși în versiu- 
n2a a II-a sint mai multe litere decit în cea dintii, datorită 
faptului că s-au completat lipsurile din aceasta din urmă, 
totuşi spaţiul tipografic este mai mic, pentru că s-a renun- 
țat în versiunea a II-a la cea mai mare parte a însemnă- 
rilor de tipic cu litere roșii. Acest text în roșu se tipărea 
separat de textul în negru şi se lăsa spaţiu alb pentru cu- 
vintele în roşu, care urmau să fie adause prin intrarea a 
doua oară a paginilor în presa tipografică. Aceasta se vede 
din faptul că ìn unzle oxemplare textul tipărit cu rogu nu 
concordă întocmai la linie cu textul negru, ci este cu ciţiva 
milimetri mai sus sau mai jos decit rindul în negru (cînd 
textele în două culori se continuă pe același rind). Din 
această cauză, lăsindu-se loc pentru textul de culoare la 
prima tipărire a paginii; în genere o pagină cu mult text 
roşu alături de cel negru cuprinde un număr mai mic de 
litere decit o pagină total cu negru sau cu foarte puţin text 
roşu. Aşa este cazul cu textul din versiunea a II-a, în care, 
cum am spus, textul cu litere roșii a fost redus faţă de cel 
r3spectiv în versiunea I. Tipografii trebuiau totuși să aibă 
în cale opt foi acelaşi text în ambele versiuni, ca să se 
poată racorda exact cu caietul precedent şi cu cel următor, 
care nu urmau să fie reeditate. Pentru a obţine acest rezul- 
tat, în versiunea a II-a, unde era loc pentru mai multe li- 
tera, rindul ultim al unora dintre pagini este tipărit mai 

rărit decit în versiunea I (ceea ce se poate observa mai ales 
la foaia 3Y , ultima a caietului B, in versiunea a II-a), pentru 
a se putea face racordul cu caietul următor. Dar aceasta 
înseamnă că versiunea a II-a a fost tipărită ulterior, ea este, 
am putea zice, forma definitivă și corectată a caietului B, 
de vreme ce numai în versiunea a II-a s-au rărit literele din 
ultimul rind al paginilor, pentru ca să se poată potrivi 
cu textul următor. 

Din toate aceste consideraţii rezultă că versiunea I a 
fost tipărită întii şi introdusă într-un număr de exemplare 
puse în circulaţie și dăruite unor biserici din ţară, iar ver- 
siunea a II-a a fost tipărită ulterior și intercalată în exem- 
plarele care nu iegiseră încă din tipografie. 

Motivul pentru care a fost retipărit caietul al doilea al 
Liturghierului este uşor de înţeles în urma celor spuse mai 
sus. În special în această parte a cărţii s-au strecurat gre- 
geli de tipar şi omisiuni așa de numeroase, încit conducă- 
torii bisericeşti ai Ţării Românești de atunci au socotit că 
slujba divină este viciată și alterată dacă se menţine acest 
text în Liturgkier și au hotărît, desigur cu aprobarea dom- 
nească, de vreme ce domnul ţării suporta cheltuielile, să 
retipăraască într-o formă corectă această parte a volumului. 
Cind s-au observat greşelile şi s-a hotărit retipărirea caie- 
tului al doilea, era însă tirziu, o parte dintre exemplare 
ieşiseră din tipografie şi fuseseră trimise pe la diferite bi- 
serici și mănăstiri în forma alterată. De aceea avem şi azi 
o parte dintre exemplarele liturghierului cuprinzînd caie- 
tul B în prima formă, altele cu acest caiet în cea de-a 
doua formă. 

Ratipărirea caietului B nu s-a făcut desigur într-o epocă 
tirzie, cu ani de zile după tipărirea Liturghierului, căci 
este vorba de un singur caiet, deci a fost înlocuit caietul 
greşit în vremea cînd exemplarele se aflau încă in tipogra- 
fie, curind după tipărire, tot în vremea lui Macarie. 

Din acaste consideraţii se pot trage unele concluzii de 
istorie culturală. Este vădit lucru că tipărirea cărţilor se 
făcea sub supravegherea permanentă a patronilor care co- 
mandaseră cartea, a domnului și a autorităţilor bisericeşti, 
care cercetau și intervaneau in timpul tiparului. Cade ast- 
fel posibilitatea ca aceste cărți să fi fost tipărite la Veneţia 
sau în alte părţi în străinătate, cum s-a afirmat de unii 

cercetători!, Avem dovada precisă că tipografia lucra în ţară 
subsupravegherea directă a autorităţilor ortodoxe. Pe de altă 
parte avem dovada despre grija cu care se lucra la prima 
noastră tipografie și de măsurile ce se luau ca să se în- 
lăture greşelile. 


Ornamentele. S-a remarcat adeseori bogăţia şi fru- 
musețea ornamentelor care impodobesc Liturghierul lui 
Macarie din 1508. Sint intii frontispiciile, așezate la înce- 
putul fiecărei despărţituri mai importante a cărţii. Avem 
trei forme de îrontispicii, care se repetă: cel din fruntea 
cărții, un dreptunghi cu vrejuri împletite şi cu cite o co- 
roană de o parteşi alta, cel de la inceputul caietului A, in 
care vrejurile de plante alcătuiesc două cercuri care se intre- 
taie, iar coroanele sint la locul lor pe cele două părţi, și al 
treilea care cuprinde stema ţării, vulturul cu crucea în cioc, 
într-un pătrat lat alcătuit tot după stilul vrejurilor de plante 
împletite stilizate. Aceleași frontispicii cu variante se re- 
găsesc şi în celelalte cărţi tipărite în tipografia lui Macarie, 
Octoihul din 1510și Tetravanghelul din 1512. În aceste cărţi 
tipărite ulterior apar incă alte frontispicii, unul compus din 
patru cercuri care se întretaie într-o compoziţie de vrejuri 
stilizate într-un dreptunghi cu chenar şi cu cele două coroane 
şi altă variantă a ornamentului dreptunghiular, fără co- 
roane laterale. Cea mai deosebită inovaţie este constituită 
de un frontispiciu foarte complicat care se află atit în Oc- 
toih cit şi în Tetravanghel: stema ţării mică de tot într-un 
cerc de vrejuri împletite înscris la rindul său intr-un pătrat. 
Toate aceste frontispicii sint lucrate în același stil, în care 
predomină împletirea sub diferite forme a vrejurilor de 
plante stilizate, impletire strinsă și foarte abundentă. Mai 
remarcăm în Octoih şi în Liturghier un chenar simplu, 
strimt, negru și alb într-un dreptunghi lungcu vrejurile 
mai stilizate ajungind la forme aproape pur geometrice. 

Alături de frontispicii, mai avem o podoabă artistică a 
cărților tipărite de Macarie în Ţara Românească, cea alcă- 
tuită de inițialele ornate, litere mari desenate în același 
stil ca și frontispiciile, adică prin împletire de vrejuri 
florale şi de plante, precum și o altă serie in negru plin imi- 


1 Vezi pentru această chestiune discuţia pe larg în partea a doua 
a prezentului studiu, 

tind unciala gotică. Literele ornate din Liturghier au fost 
îmbogăţite cu alte forme de litere în cele două cărți ce au 
urmat în aceeași tipografie, în special un O cu coroană 
în interior. 

În sfirşit, numai în Octoih se află o planșă ilustrată pe 
o pagină întreagă, reprezentind jos, în faţă, pe sfinţii Iosif, 
Theofan și loan (Damaschin), iar în fund vederea unei bise- 
rici, singura planşă de acest fel din tipăriturile tipografiei 
lui Macarie.! 

Toată această bogăţie de ornamente este cuprinsă în 
același stil, pe care l-am putea numi flamboyant bizantin, 
adică un stil in care exuberanța de ornamente se aliază 
cu stilizarea de gen bizantin a elementelor îlorale. B.P. 
Hasdeu a fost cel dintii care a căutat să rezolve problema 
originilor, a modelelor, ornamentelor din cărţile tipărite 
ae Macarie. După Hasdeu, inițialele şi frontispiciile tipă- 
riturilor acestora nu pot deriva din stilul apusean, italian, 
ci numai din ornamentarea manuscriselor slave din ţările 
noastre. Autorul Cuvintelor den bătrîni a arătat cel dintii 
apropierea între ornamentele din arta tipăriturilor maca- 
riene şi școala miniaturiștilor moldoveni. Astfel, el remarcă 
asemănările izbitoare ale frontispiciilor şi iniţialelor ornate 
din Liturghierul și Tetravanghelul lui Macarie cu acelea 
din Tetravanghelul manuscris slav al lui Ștefan cel Mare, 
aflător la Miinchen şi datînd din anul 1493.2 O comparaţie 
a acestor ornamente, în special a frontispiciilor, arată că 
în manuscrisul moldovenesc slavon de la Miinchen din 
14933 şi în alte manuscrise cu miniaturi din vremea lui 
Ștefan cel Mare, de pildă în manuscrisul slav miscelaneu 
scris la Neamţ în 14754, se află frontispicii, nu numai de 
același stil, dar aproape identice ca desen. Aceeași formă 
dreptunghiulară a frontispiciului, aceleași vrejuri imple- 


1 Ornamentele din cele trei cărţi ale lui Macarie (pe lingă fotogra- 
fiile din prezenta ediție), la Bianu şi Hodoş, Bibliografia românească 
veche, t. I, p.1—20 și N. Cartojan, Istoria literaturii române vechi, 
t. I, 54. 

2 B.P. Hasdeu, Un tezaur de tipo-xilografie, în Traian, t. I (1869), 
p. 92. 

3 N. Iorga, Les arts mineurs en Roumanie, vol. II, 1934 (La minia- 
ture), p.1—4. 

1 E, Turdeanu, Manuscrisele lui Ștefan cel Mare. În: Cercetări 
literare, 5 (1943), planșa II. 

tite şi stilizate, formînd cercuri intretăiate inscrise în 
dreptunghiul amintit şi aceleași ramuri de o parte şi de 
alta a dreptunghiului, fără coroane pe ele, în manuscris. 

N. Iorga, studiind ornamentaţia vechilor cărți românești, 
recunoaște pentru epoca tipografiei lui Macarie, influenţa 
artei miniaturilor de manuscrise slavone interne de la 
siirșitul veacului al XV-lea, dar adaugă posibilitatea 
unei influențe venețiene, pe care nu o putem socoti dove- 
dită, şi a „fanteziei“ creatoare a lui Macarie însuși.! 

Nu este însă de loc probabil că Macarie tipograiul să 
fi fost în acelaşi timp un artist și un desenator, cu atit 
mai puţin un creator de ornamente noi. Originile orna- 
mentelor tipografice de la inceputul secolului al XVI-lea 
în Țara Românească își găsesc modelele in miniaturile de 
manuscrise moldoveneşti de la sfirşitul domniei lui Ștefan 
cel Mare. Acest stil flamboyant se deosebește întrucitva 
de stilul miniaturii cu pete de culoare şi cu spaţii geome- 
trice mai largi folosit în prima parte a domniei lui Ștefan 
gi din vremea lui Alexandru cel Bun.? Întrebarea rămîne 
însă, cum şi în ce împrejurări a trecut arta miniaturiștilor 
din Moldova in Ţara Românească. Din aceasta din urmă 
avem prea puţine manuscrise cu miniaturi păstrate și nu 
ştim, în lipsă de material, dacă în adevăr miniaturiștii mun- 
teni au adoptat stilul miniaturiştilor moldoveni. 

O observaţie de ordin general sc impune însă. Sintem 
în primele decenii ale veacului al XVI-lea, în Ţara Româ- 
nească, în epoca stilului flamboyant-bizantin, nu numai 
în domeniul restrins și dependent de alte forme de artă 
ale miniaturii, ci în genere în arta ornamentală. În această 
epocă se ridică bisericile mănăstirilor Dealul sub Radu 
cel Mare și de la Argeș a lui Neagoe Basarab, ambii patroni 
ai lui Macarie tipograiul. Aceste două monumente arhi- 
tectonice se disting de cele dinaintea lor, cît şi de cele 


1N. Iorga, L'ornementation du vieux livre roumain, extras din 
Proces verbaux du Congres international des bibliothécaires, Paris, 
1923, 12 p. 

2 Vezi diferite reproduceri de frontispicii din manuscrisele moldo- 
veneşti, în parte reproduceri în culori, la S. Puşcariu, Istoria literaturii 
române, Epoca veche, ed. II, Sibiu, 1930, p. 16—25. În linii generale, 
afară de deosebirea semnalată, stilul miniaturilor moldovene rămîne 
acelaşi în tot secolul al XV-lea. 

de după dinsele, prin ornamentaţia bogată în piatră (in 
genere aurită), ornamentaţie formînd cercuri și pătrate 
împletite din vrejuri de plante stilizate. Acest stil este 
socotit de istoricii de artă românească veche ca o influ- 
enţă armenească,.! Oricare ar fi originea, el face parte din 
arta bizantină prin ornamentaţia florală și nu geometrică 
ca în arta Renașterii italiene. Stilizarea este specială pentru 
Răsărit şi se deosebește de cea apuseană, mai puţin legată 
de formele de bază ale plantelor. 

Aşadar, tipografii cărților din Țara Românească dintre 
1508—1512 au în ornamentele artistice ale lucrărilor lor 
același stil ca acelal ornamentaţiei în piatră din epoca 
respectivă la noi. Hasdeu, în articolul amintit, relevă gi 
asemănarea dintre ornamentarea frontispiciilor cărţilor 
tipărite de Macarie și acelea ale „pietrelor sculpturale de 
la Curtea de Argeş“, pe care le numește „arabescuri“.2 
Este foarte posibil ca tipografia fiind așezată de pildă la 
Mănăstirea Dealului, tipografii, alături de ornamentele 
miniaturii de manuscrise, să fi avut sub ochi, ca model, 
ornamentele în piatră zise „armenești“ de la această mă- 
năstire. 

Între ornamentaţia cărților lui Macarie gi aceea a căr- 
ților venețiene gi apusene în genere, din aceeași epocă 
(sintem în plină Renaștere), este o deosebire totală. Orna- 
mentarea cărţii apusene se bazează pe ornamentul antic, 
al stilului corintic, precum și pe reproducerea figurii umane 
cu draperii, cu lumini și umbre, ceea ce nu aflăm deloc 
în cărțile lui Macarie. Chiar în unica planşă din Octoih, 
care cuprinde figuri umane, avem a face cu sfinţi bizantini, 
cu draperii fără umbre şi lumini, cu filactere în miini, ca 
în picturile bisericeşti.3 Perspectiva este cavalieră, nu de 
renaștere şi biserica din fund este o biserică bizantină cu 
sinuri, în formă de treflă și cu cupole. Biserica este clă- 
dită în blocuri mari cubice de piatră, întocmai ca şi Mănăs- 
tirea Dealului. 

1 N. Ghica-Budeşti, Evoluţia arhitecturii in Muntenia, în Buleti- 
nul Comisiunii monumentelor istorice, 20, fig. 142, 150, 155, 159—166 
Şi Scurt istoric al artelor plastice, I, Bucureşti, 1957, p. 64, 82, 87. 

2 B.P. Hasdeu, loc, cit. 

3 Reproducerea la N. Cartojan, loc. cit., după exemplarul Octoihu- 


lui din 1510 aflător la Muntele Athos. (În exemplarul din ţară lip- 
seşte.) 

Ornamentele cărţilor bisericeşti din acea epocă se fă- 
ceau din lemn, ele au altă origine ca litera turnată din 
plumb. Din cele spuse mai sus rezultă că aceste ornamente 
legate de stilul miniaturilor şi al ornamentaţiei arhitec- 
tonice contemporane de la noi, se lucrau în ţară de meşteri 
locali. 


PFiligranele. Studiul filigranelor, care sint mărcile de 
fabrică ale morilor de hirtie, ne poate ajuta la cercetarea 
provenienţei hîrtiei, adică la legăturile comerciale care au 
ajutat la ducerea la îndeplinire a operei culturale a tipa- 
rului. Dar nu trebuie să credem că aceste filigrane ne-ar 
putea arăta însuşi locul de aşezare a tipografiei, deoarece 
hîrtia era marfă de import din ţări străine. 

Bibliografii care au studiat cei dintii în chip amănun- 
{tit Liturghierul lui Macarie din 1508, autorii Bibliografiei 
române vechi, afirmă că au găsit numai trei tipuri de fili- 
grane în hirtia Liturghierului, anume cumpăna în cerc, 
ancora în cerc şi pălăria de cardinal.! Studiind, cum am 
arătat, cinci exemplare ale Liturghierului, am izbutit să 
mai găsesc incă alte tipuri de filigrane în aceste volume. 
Anume, cumpăna în cerc are două variante principale, 
relevate și de dicţionarul filigranelor lui C.M. Briquet2: 
balanţa în cerc cu platouri triunghiulare și balanţa tot în 
cerc cu platouri rotunde. Ancora în cerc este însoţită de 
altă marcă de fabrică, deosebită: ancora fără cerc?. În sfir- 
şit mai avem tot în hirtia Liturghierului şi steaua izolată. 
Adăugind la acestea și pălăria de cardinal, avem în total 
gase filigrane deosebite, şase mărci de fabrică diferite. E 
de observat că fiecare dintre aceste filigrane, în special 
balanţa în cerc, prezintă în hirtia Liturghierului mai multe 
variante, care înseamnă tiraje deosebite, la date deosebite, 
ale hiîrtiei aceleiași fabrici. 


1 I. Bianu şi N. Hodoș, op.cit.,t.1,p.1. 

2 C.M. Briquet, Les filigranes, Dictionnaire historique des marques 
du papier (1282—1600), IV volume, Paris, 1907. 

3 Ancora fără cerc, desene asemănătoare la Briquet, nr. 436—440 
(1505—1511), ancora în cerc, nr. 463—497 (1498—1508). Balanța cu 
platforme triunghiulare nr. 2400—2413, rotunde, nr. 2446—2469 
(cca. 1508), pălăria de cardinal nr. 3372, exemplare asemănătoare cu 
cele din Liturghier, la anii 1503—1509. Steaua (cu șase raze), nr. 
6003, 6005 (sfirşitul secolului al XV-lea). 

Pe lingă hirtia celor cinci exemplare ale Liturghierului, 
am putut examina şi hiîrtia Tetravanghelului lui Macarie 
din 1512, exemplarul pe hirtie care se află la Muzeul de 
artă al R.P.R., din Bucureşti. Acest exemplar, pe lingă 
balanţa și ancora în cercuri, mai cuprinde o variantă spe- 
cială a pălăriei de cardinal!, precum şi filigranul repre- 
zentînd o stemă in cadrul căreia se află două săbii incru- 
cişate?, și de asemenea filigranul în formă de foarfece, 

Aşa că la cele şase filigrane deosebiteale exemplarelor 
Liturghierului cu variantele lor, mai putem adăuga încă 
trei noi filigrane din Tetravanghelul din 1512. 

Originea acestor mărci de fabrică de hirtie, după dic- 
ționarul lui Briquet, este în cea mai mare parte italiană 
şi în special venețiană. Marca ancorei provine din Italia 
(Veneţia și Florenţa), ancora în cerc este o marcă de fabrică 
specific venețiană şi acslași lucru se poate spune despre 
balanţa în cerc, sub cele două forme ale sale indicate mai 
sus. Pălăria de cardinal este tot o marcă italiană, mai 
ales de la Roma și Florenţa, steaua este o marcă italiană 
şi franceză, iar foarfecele este specific italienesc. Între 
mărcile de fabrică ale hirtiei din tipăriturile lui Macarie 
singura care formează o excepţie, în sensulcă nu este o 
marcă de fabrică italienească,este stema cuprinzind două 
săbii încrucișate. Această marcă de fabrică este de origine 
germană, provenind probabil de la o fabrică din Saxonia. 
Bineînţeles că am stabilit originca acestor mărci de fabrică 
ale hirtiei, în legătură cu epoca, adică prin comparaţie 
cu mărcile, filigranele cunoscute între anii 1500—1512.* 

Predominarea absolută in hirtia Liturghierului şi par- 
tial în Tetravanghel a hirtiei de origine italienească, nu 
înseamnă însă că toată hirtia necesară pentrutipăriturile 
executate de Macarie a fost adusă direct din Italia. În 
adevăr, este posibil ca importul să fi fost făcut indirect 
prin mijlocirea Transilvaniei. Posedăm indicaţii asupra 
hîrtiei folosite la Sibiu în primul deceniu al secolului al 
XVI-lea (1500—1507), deoarece s-au publicat filigranele 


1 Nu am regăsit această formă în reproducerile de filigrane date 
de Briquet, op. cit. 

2 Briquet, op. cit., sub „armoires“, 

3 Ibidem, nr. 3736, 3752, 3753. 

t După Briquet, vezi notele precedente. 

foilor pe care s-au scris în condica orașului socotelile muni- 
cipalităţii în acea epocă. Aceste filigrane sint balanța în 
cerc, ancora și pălăria de cardinal, adică tocmai cele mai 
des întilnite în hirtia tipăriturilor lui Macarie executate 
pentru domnii Țării Românești.! Aceasta înseamnă că 
hirtia pentru folosinţa tipografiei din această ţară nu a 
fost comandată direct din Veneţia sau din alt oraş din 
Italia, ci a putut fi procurată prin mijlocirea negustorilor 
din Sibiu, cu care Ţara Românească avea legături perma- 
nente. Filigranele identice din Sibiu și din cărțile lui Maca- 
rie, arată că aceste feluri de hirtie se aflau pe piaţa comer- 
cială a orașului Sibiu. 

Această părere se confirmă, dacă ţinem sesmă de faptul 
că unul din filigranele hirtiei destul de des întîlnit în 
corpul Tetravanghelului de la 1512, stema cu două săbii 
încrucişate, nu este de origine italiană, ci germană, proba- 
bil din Saxonia. Numai din Sibiu sau din alt oraș comercial 
săsesc din Transilvania se putea întilni această împletire 
a mărfii italienești cu cea germană, la începutul veacului 
al XVI-lea. 

Și o altă observaţie se poate face în legătură cu mărcile 
de fabrici de hirtie, pe care le-am găsit în cărţile tipărite 
de Macarie. Anume, este remarcabilă marea varietate de 
hîrtie, marele număr de filigrane deosebite care se găsesc 
în același volum. Dacă am îi avut același filigran pentru 
întreg volumul, am fi putut conchide că s-a făcut o comandă 
masivă direct de la o fabrică de hirtie, care să fi furnizat 
întreaga hirtie pentru tipărirea cărții. Dimpotrivă, faptul 
că aceste cărţi sînt tipărite pe hîrtie de provenienţă foarte 
deosebită, arată că hirtia s-a procurat de pe piaţă, de la 
negustori, care dispuneau de marfă insuficientă, și a fost 
nevoie de o serie de cumpărături diferite, pentru a se satis- 
face nevoile tipăriturii. Această hirtie folosită în topuri 
Mici, în cantitate redusă, din diferite izvoare, este o dovadă 
că locul tipăririi era foarte departe de centrele în care se 
fabrica hiîrtia, în speţă de Italia şi de Germania. În ţara 
noastră era hirtie puţină, se mai folosea pe atunci în largă 


1 Quellen zur Geschichte Siebenbiirgens, Rechnungen aus dem Archiv 
der Stadi Hermannstadt, Sibiu, 1880, tablele de la urmă în reproducerea 
filigranelor. 

măsură pergamentul, și procurarea hirtiei pentru primele 
cărţi tipărite trebuie să fi fost o problemă destul de grea. 
În momentul cînd s-a trecut de la scrierea manuscriselor 
la reproducerea în multe exemplare a scrisului prin tipar, 
găsirea hirtiei într-o cantitate masivă, nevoie care pînă 
atunci nu se simţise, s-a pus pentru întiia oară. Așa se explică 
faptul că spre deosebire de cărţile tipărite atunci în occi- 
dentul Europei, tipăriturile lui Macarie, în privinţa hir- 
tiei, sînt făcute din bucăţi cu origini diferite, adică din 
mici cantităţi de hirtii juxtapuse, procurate de la diferiţi 
negustori. 

Este evident din cele spuse mai sus, că ipoteza tipăririi 
cărţilor slave ale lui Macarie, începînd cu Liturghierul, la 
Veneţia și nu în Ţara Românească, ipoteză emisă intii 
de Alexandru Odobescu, nu rezistă dovezilor aduse din 
cercetarea tehnicii tiparului, şi în special acestei dovezi 
trase din studiul filigranelor.! 


Legăturile. Aproape toate cărţile tipărite sau manu- 
scrise rămase pînă azi din secolele trecute și provenind 
de la biserici și mănăstiri sînt legate. Legătura caracteris- 
tică a vechilor cărți românești, pînă în veacul al XVIII-lea, 
este o legătură în lemn (două scoarţe de lemn, una la început 
şi alta la sfîrşit), îmbrăcată în piele. Pielea legăturii se 
ornamenta cu diferite desene stilizate şi figuri, obținute 
prin lucrarea pielii cu mina, cu fier încălzit, aplicat. pe 
piele. Abia în secolul al XVIII-lea, legăturile de piele 
ale cărţilor au început să fie înlocuite cu legătura în ca- 
tifea, și aceasta îmbrăcînd o scoarță de lemn. Şi într-un 
caz și în celălalt legătura cărţii era de cele mai multe ori 
prevăzută cu închizători de fier şi cu ferecături de metal 
adesea împodobite. Astăzi multe dintre aceste închizători 
sau ferecături au căzut, dar se pot distinge uşor urmele lor. 

Lipsa unui studiu științific asupra legăturilor vechilor 
cărţi româneşti din punct de vedere al ornamentațţiei artis- 
tice, al evoluţiei acestei ornamentaţii, cu diferitele ei şcoli 
provinciale, precum şi a tehnicii folosite, se resimte pînă 
acum şi un asemenea studiu ar fi foarte interesant pentru 


1 Vezi pe larg paragraful despre locul de tipărire a cărţilor lui 
Macarie, în partea a doua a acestui studiu. 

datarea și localizarea legăturii cărților. Dintru început 
trebuie să spunem că din cauza solidităţii legăturilor în 
piele și lemn, al lucrării lor temeinice, ni s-au păstrat 
legăturile cele dintii, care datează imediat după tipărirea 
cărților (sau scrierea manuscriselor). Aceasta se poate 
dovedi și prin însemnările manuscrise care se află adesea 
pe copertele interioare de lemn ale legăturilor și care 
datează de la o epocă foarte apropiată de scrierea cărţii 
respective. Avem, așadar, cărţi vechi româneşti sau slavo- 
române, cu legătură de epocă. 

Trebuiesă adăugăm însă o observaţie metodică, înainte 
de a trece la examenul legăturilor exemplarelor cunoscute 
ale Liturghierului lui Macarie şi anume că legătura este 
in orice caz un element exterior al cărții și studiul legătu- 
rilor nu ne poate da date precise asupra locului şi împre- 
jurărilor în care s-a scris cartea. 

Dintre cele cinci exemplare ale Liturghierului lui Maca- 
rie, pe baza cărora am făcut studiul bibliografic de față, 
patru au legătură de epocă, adică de la începutul secolului 
al XVI-lea. Am ajuns la acest rezultat prin comparaţia 
cu legăturile manuscriselor slave din Biblioteca Academiei 
R.P.R., cele mai multe datate prin însemnări, pe care le-am 
studiat cu prilejul alcătuirii catalogului acestei numeroase 
serii de manuscrise.! 

Exemplarele din Liturghierul lui Macarie care au legă- 
turi de epocă sint exemplarul unicat al Bibliotecii Aca- 
demiei R.P.R. şi primul dublet al aceleiași biblioteci, 
amîndouă provenind de la Mănăstirea Bistriţa din Oltenia, 
precum şi exemplarul Bibliotecii Centrale, şi de asemenea 
exemplarul Bibliotecii Arhiepiscopiei Ortodoxe din Sibiu, 
provenind, cum am spus, dintr-un sat din apropiere de 
Hunedoara. 

În schimb, exemplarul „dublet II“ al Bibliotecii Aca- 
demiei R.P.R. are o legătură în piele neagră, cu tranșşele 
volumului aurite, cu ferecături de metal, reprezentind răs- 
tignirea şi figuri de îngeri și purtînd titlul de: Slujebnic, 
săpat în piele. Această legătură datează după stilul ei pro- 
babil din a doua jumătate a veacului al XVII-lea. De ase- 


1 P,P. Panaitescu, Manuscrisele slave ale Academiei R.P.R., 
vol. I, Bucureşti, 1959. 

menea exemplarul tipărit pe hirtie al Țetravanghelului lui 
Macarie din 1512, aflat la Muzeul Republicii Populare 
Române, are o legătură în lemn și catifea, caracteristică 
pentru secolul al XVIII-lea și inceputul celui următor. 
Cele două exemplare ale Liturghierului care provin de 
la Mănăstirea Bistriţa au legături identice: piele cafenie 
şi lemn, cu resturi de închizători de fier. Sînt două desene 
în același stil, dar întrucitva deosebite, care împodobesc 
cele două coperte de piele, cea din față și cea din dos. 
Desenul săpat în piele de pe coperta din faţă a ambelor 
exemplare este format dintr-un dreptunghi, care urmărește 
în interior forma cărţii și care are două chenare largi, Pri- 
mul chenar e umplut cu un mic ornament repetat, în formă 
de două frunze stilizate și răsucite puse faţă în faţă, al 
doilea chenar cuprins în interiorul celui dintii şi care se 
mărginește numai la laturile de sus și de jos, cuprinde 
repetarea unui alt desen, linii uşor îndoite întrerupte de 
puncte. În interiorul chenarului se află trei diagonale 
liniare duble, tăiate de un romb înscris şi el în dreptunghiul 
lăsat la mijloc de chenarele amintite. La întretăierea li- 
niilor rombului cu diagonalele, precum şi la atingerea 
rombului şi a diagonalelorcu chenarele sint desenate mici 
cercuri, în jurul cărora sint flori stilizate şi mici romburi 
cu frunze în interior.! Acest desen complicat reapare gi 
pe coperta din urmă, dar mai simplificat, adică lipsește 
rombul mare interior și prin aceasta ornamentele care 
iimpodobesc punctele de întretăiere sint mai reduse, altfel 
desenul general și ornamentele în amănuntele lor sînt iden- 
tice cu ale copertei anterioare, cu deosebirile inerente dato- 
rite lucrului de mînă. Exemplarul Bibliotecii Centrale are 
legătura în acelaşi stil, dar cu deosebiri de amănunte. 
Exemplarul de la Sibiu al Liturghierului are de asemenea 
o legătură de epocă, dar reprezintă lucrul unui meșter 
de sat. Pentru ca să poată intra cartea într-o legătură re- 
dusă, au fost tăiate foarte de aproape paginile, așa că Li- 
turghierul apare într-un format mai mic. Ornamentele să- 
pate în piele sînt tot flori şi frunze stilizate după stilul 


1 Cf. V. Molin şi Dan Simonescu, Tipăriturile ieromonahului 
Macarie pentru Țara Românească. În: Biserica Ortodoză Română, 76 
(1958), p. 1024, planșa 12. 

epocii, dar lucrate grosolan şi dezordonat de cineva care 
nu avea ştiinţa acestui meșteșug, şi le-a aruncat la întim- 
plare, fără rinduială, pe suprafața legăturii. 

Acest stil de legături, aga cum apare în legăturile orna- 
mentale de epocă de pe cele trei exemplare ale Liturghi- 
erului, provenite dela Mănăstirea Bistriţa, sint legături 
de stil local, caracteristice pentru ornamentarea răsări- 
teană. Avem posibilitatea să comparăm aceste legături cu 
cele din Italia Renașterii, de la Veneţia şi din alte orașe. 
În aceste legături ornamentate (de pildă legătura unui 
volum Commissioni Ducale din Veneţia din 1500), stili- 
zarea este clasică, imitind pe cea antică, la mijloc cu o 
foaie stilizată cu 16 linii curbe. Operele lui Euclide din 
1482 legate la Veneţia au două chenare unul într-altul, 
stilizate pe legătură şi ornamentele sint rare, departe de 
stilul flamboyant al legăturilor noastre. Aceste ornamente 
ale legăturilor venețiene sînt în genere formate din com- 
binaţii de linii geometrice.! Așadar, din studierea legătu- 
rilor de cărți ale Liturghierului lui Macarie din 1508, se 
poate constata că nu este nici o asemănare de stil între 
ornamentele cărţilor venețiene şi italiene în genere din 
acea vreme şi acelea ale cărţilor din Țara Românească. 
Ele provin din două stiluri deosebite, în cadrul unor meg- 
teşuguri de artă diferite.? 

Care este proveniența legăturilor cărţilor tipărite de 
Macarie? E vorba de legăturile de epocă, deoarece este evi- 
dent că cele tirzii au fost alcătuite ulterior de stăpinii 
acelor exemplare. S-ar putea pune întrebarea, dacă nu 
cumva cărțile din tipografia domnească ieșeau legate din 
tipografie şi erau împărțite bisericilor în acest strai de lux. 
Nu avem indicații directe despre faptul că ar îi existat 
sau nu legătorii de cărţi pe lingă tipografiile noastre vechi, 
sau dacă nu cumva cărţile veneau broşate sau legate pro- 
vizoriu rudimentar de la o tipografie şi erau apoi legate în 
atelierale de legătorie ale mănăstirilor sau de meșterii de 
pe lingă biserici. 


1 Enciclopedia Italiana, sub Legatura cu reproducerile respective. 

2 Totuşi V. Molin, Tipăriturile lui Macarie, în volumul comunică- 
rilor Congresului Bibliotecarilor, afirmă că legăturile cărţilor tipărite 
de Macarie, ar fi executate la Veneţia. De asemenea şi în articolul 
citat mai sus de V. Molin şi D. Simonescu, p. 1027—1028. 

Existenţa atelierelor de legătorie ale mănăstirilor este 
atestată încă din veacul al XVI-lea, cel puţin în Moldova. 
Manuscrisul slav al Bibliotecii Academiei R.P.R. nr. 237, 
scris la 1527, de la Mănăstirea Bisericani, are pe foaia 354“ 
o însemnare slavă, datînd din veacul al XVI-lea: „Aceste 
cărți au fost vechi și iară le-a înnoit părintele stareţ Ando- 
nie şi a înnoit șia legat 211 cărți“. Este vădit că 211 cărţi 
se puteau lega numai în atelierul de legătorie al mănăstirii 
respective. 

Avem însă o dovadă precisă că cele două exemplare 
ale Liturghierului lui Macarie cu legătură de epocă și pro- 
venind de la Mănăstirea Bistriţa au fost legate în atelierul 
acestei mănăstiri şi nu la tipografie. În Biblioteca Aca- 
demiei R.P.R., se mai eflă un liturghier, tot de la Bistriţa 
şi tot de la începutul veacului la XVI-lea; dar nu tipărit, 
ci manuscris, scris probabil în mănăstire. Manuscrisul 
acesta, manuscrisul slav al Academiei R.P.R. nr. 228, 
are o legătură de epocă aproape identică ca ornamente 
cu legătura celor două liturghiere tipărite. Anume legătura 
din față are același chenar dublu dreptunghiular cu patru 
diagonale în loc de trei, cu aceleaşi cerculeţe la întretă- 
ierea liniilor și același ornament de linii curbe mici cu 
puncte între ele, dar aci fiecare dintre aceste ornamente 
este într-un cerculeț. Aceleași frunze stilizate sînt în dreptul 
întretăierilor de linii, dar aci lipseşte rombul mare înscris 
în chenar. Coperta din spate are un ornament în același 
stil, dar cu o bară transversală cu trifoi în cerc repetate 
de-a lungul ei. Calitatea pielii și culoarea ei este identică. 

Rezultă de aci că, de vreme ce un manuscris contem- 
poran de la Bistriţa are aceeași legătură ca şi cărţile tipă- 
rite, legăturile provin de la mănăstire şi nu de la tipogra- 
fie, care n-avea rost să lege cărţile scrise de mînă la mănăs- 
tiri. Problema locului unde se executau legăturile cărților 
tipărite de Macarie este astfel rezolvată: ele ieșeau nele- 
gate de la tipografie și erau legate în atelierele de mănăstire. 

Şi legătura exemplarului din Sibiu al Liturghierului, 
care este tot de epocă, ne duce tot la această concluzie. 
Această carte ajungind la o biserică de sat (Alun), a fost 
legată acolo de un meşter de sat neindeminatic, căci nu 
putem presupune că o astfel de legătură grosolană ar fi 
putut ieşi din tipografia domnească. 

Limba. Limba Liturghierului tipărit de Macarie la 
1508 ca şi limba celorlalte două cărţi ieșite în anii urmă- 
tori din aceeaşi tipografie, este limba slavă bisericească 
de redacţie medio-bulgară. Se știe că limba slavă oficială 
a bisericii a fost consfinţită în veacul al IX-lea ca limbă 
liturgică prin traducerile cărţilor bisericeşti datorate lui 
Chiril şi Methodie. Această limbă a suferit însă cu vremea, 
la diferitele popoare slave care au întrebuințat-o, influențe 
ale limbii respective şi influenţa limbii vii, evoluate faţă 
de limba bisericii din veacul al IX-lea. Această din urmă 
limbă, care atunci era o limbă vie, dialectul bulgar mace- 
donean, de unde denumirea ei la unii filologi de limbă 
„veche bulgară“, a rămas cu vremea o limbă moartă, depă- 
şită de evoluția limbilor slave vii. Din imbinarea acestei 
limbi moarte, consacrate, a bisericii, cu limbile vii, s-au 
născut „redacţiile“ medio-bulgare, medio-sirbe şi rusești 
ale limbii bisericești slave. 

Am arătat cu alt prilej, cind am studiat Octoihul lui 
Macarie din 1510, că spre deosebire de textul Octoihului 
tipărit la Cetinie de același tipograf în 1494, cu limbă bise- 
ricească slavă de redacție sirbă, Octoihul tipărit în Ţara 
Românească este alcătuit în limba slavă bisericească de 
redacție medio-bulgară.! Această limbă este limba folosită 
in genere în perioada slavonismului în Țara Românească, 
este limba curentă a manuscriselor slave bisericeşti din 
această ţară, precum și a hrisoavelor și a actelor oficiale 
din cancelaria domnească și din cancelariile bisericești şi 
boierești. Aceeaşi limbă este caracteristică nu numai pentru 
Octoih, dar și pentru Liturghierul din 1508 şi Tetravangho- 
lul din 1512. 

Rodacţia bulgară medie a limbii slave bisericești este 
caracterizată prin folosirea nazalelor 4 şi A, pe cind re- 
dacţia sirbă le înlocuiește de cele mai multe ori cu 8, n 
sau w şi respectiv, a doua nazală, cu e, 16.2 În Liturghier 


1 P.P. Panaitescu, Octoihul lui Macarie și originile tipografiei in 
Tara Românească. În Biserica Ortodoxă Română, 57 (1939), p. 529 şi 
533, 534. 

2 A.I. Sobolevskii, Caasano Pyecxaa Ilaneoepafua, ed, II, St. 
Petersburg, 1908, p.79—80. 

avem folosirea curentă a ambelor nazale, fără confuzii între 
ele, ceea ce dovedește că aveau o valoare fonetică sau păs- 
trarea unei tradiţii în acest sens. De pildă: KannaAOKincENA, 
kayaman. În al doilea rind, limba de caracter bulgar, spre 
deosebire de redacţia sîrbească, păstrează, ca sunet şi li- 
teră, pe mw, de exemplu: nphutmunhin, lepennmea. În cărţile 
tipărite de Macarie în perioada de la Cetinie, spre deose- 
bire de cele din Țara Românească, întilnim adesea £ în 
loc de a , de exemplu ce în loc de ca și pe a în loc de 
A, de exemplu Ha în loc de HA, adică redacţia sirbă în 
locul celei medio-bulgare. De asemenea diftongul t, folo- 
sit curent în medio-bulgară și pe care il intilnim regulat 
în Liturghier (ukaogagmut) este redat în textele de influ- 
ență sirbească prin: E, $. Mai adăugăm că în privința 
„ierurilor“, n şi m, Liturghierul face distincţie, deşi nu abso- 
lut consecvent, anume „ierul“ moale n este regulat folosit 
la sfirșitul cuvintelor terminate în consoană, deci și ca 
„ier tare“, iar celălalt „ier“ m, este folosit de obicei numai 
în interiorul cuvintelor. În redacţia sirbă a limbii slave 
bisericești se foloseşte de obicei numai un singur „ier“, 
cel moale, atit în interiorul cit și la sfirșitul cuvintelor. 
Totuși regula adoptată de textul Liturghierului în ce pri- 
vește folosirea ierurilor provine din regulile gramaticale 
ale cunoscutului gramatician și biograf sirb Constantin 
Costeneţehi de la începutul veacului al XV-lea, anume 
ca n să fie folosit la sfirşitul cuvintelor, iar m numai în 
interiorul cuvintelor, pierzind calitatea lor respectivă de 
semn tare și semn moale.! 


Sunetul jd, caracteristic pentru limba bulgară (A) pe 
care limba sîrbă nu-l are, apare regulat în Liturghier (Tpoyx- 
AdAuHăX). Genitivul masculin este în Liturghier, pentru adjec- 
tive şi pronume, în go și nu în ga, ca in sirbeşte. Textul 
Liturghierului pe care-l studiem nu cuprinde diitongul de 
origine siîrbească Ie, deși aceste vocale legate se intilnesc 
destul de des în manuscrisele slave din secolul al XVI-lea 
copiate în Ţara Românească. 

Sunetul î redat prin w este consecvent întilnit în pagi- 
nile Liturghierului deşi în textele sirbești este adesea înlo- 


1 După Sobolevski, loc. cit. 

cuit cu n (i). Mai adăugăm, ca distincţii grafice, că textul 
Liturghierului tace deosebire între omega şi omicron ( w şi 9) 
și folosește mai des redarea lui u, prin oy, decit prin forma 
contrasă 3. 

Toate acestea arată că avem a face cu un text caracte- 
ristic medio-bulgar, cu foarte rare sirbisme. Cit priveşte 
influențele rusești, ele nu se pot găsi în acest volum. 

Caracterul medio-bulgar, deosebitor pentru limba manu- 
scriselor din Țara Românească, înseamnă că tipăritura 
Liturghierului, ca şi a celorlalte tipărituri ale lui Macarie 
din Ţara Românească, Octoihul și Tetravanghelul, repro- 
duce un manuscris local în limba obişnuită de cancelaria 
şi de diecii din ţara noastră, nu este un text adus o dată cu 
tipografia și cu tipografii, din Muntenegru sau din Serbia. 
Tipografii acestor cărţi, în speță Macarie, veniseră dintr-un 
mediu de limbă sirbă, dar aceasta nu se simte în tipăritu- 
rile executate de dinşii în Ţara Românească, unde s-a păs- 
trat limba slavă locală (medio-bulgară) folosită oficial de 
biserica gi cancelaria acestei țări. Macarie a fost deci un 
meştegugar și nu un redactor al textelor, în alcătuirea că- 
rora nu s-a amestecat. El reproduce pur şi simplu textul 
care i s-a dat în lucru de patronii săi din Ţara Românească 
după manuscrisele din această țară. Aceste observaţii ne 
vor fi de folos, cînd, in partea a doua a studiului, ne vom 
ocupa de originile tipografiei lui Macarie, în care s-a ti- 
părit Liturghierul, 


II. ÎNCEPUTURILE TIPOGRAFIEI ÎN ȚĂRILE ROMÂNE 


Momentul istoric al începuturilor 
tipografiei. Un fapt de cultură, ca înființarea tipo- 
grafiei, nu poate fi studiat independent de nevoile societăţii 
din acea vreme, în mijlocul căreia s-a produs acel fapt. El 
trebuia să corespundă unei împrejurări noi economice, soci- 
ale şi politice, în care acest act de răspindire a culturii să fi 
devenit necesar. În acest cadru istoric înfiinţarea tipografiei 
în ţările române nu a fost studiată incă pină acum. 

Cei mai mulți istorici vechi, care se ocupă cu originile 
tipografiei la noi, cred că inițiativa a venit din afară: tipo- 
grafia fiind necesară numai slavilor balcanici, care nu erau 

liberi, fiind supuşi turcilor. Macarie nemaiputind lucra în 
Muntenegru, s-a adresat domnului Ţării Românești, care 
l-a primit şi a înființat tipografia, tot pentru aceşti slavi, 
întocmai precum au făcut daruri domnii români mănăsti- 
rilor și locașurilor religioase din Muntele Athos şi altor locuri 
sud-dunărene, pentru ca ele să poată dăinui sub stăpinire 
păgină. N. Iorga spune: „Tipărirea cărților slavone nu-și 
putea găsi un adăpost în Balcani, în acel sfîrşit al veacului 
al XV-lea, cînd ultimele rămășiţi de stăpinire creștină se 
înecau în noianul turcesc. Meşterii trebuiau să-şi caute un 
sprijin, un ocrotitor, dincoace de Dunăre, unde se păstrau 
vechile forme de stat. Această îndreptare spre noi era cu 
atit mai impusă, cu cît Veneţia nu mai voisă se ocupe cu 
lucrul tipografic pentru slavi...“.1 

„A fost deci nevoie ca Macarie să privească spre Muntenia 
vecină ca spre cel mai sigur teren de activitate“ (S. Pugca- 
riu)2. Și N. Cartojan explică înființarea tipografiei de către 
Radu cel Mare prin aceea că: „Tipărirea cărților necesare 
cultului divin corespundea atunci în țările slave din Balcani 
unei necesități adinci simţite“?. 

Trebuie însă să ținem seama de două fapte precise: bise- 
ricile din Ţara Românească și din celelalte ţări române fă- 
ceau slujba ortodoxă în limba slavă şi aveau nevoie de cărţi 
slavone: de altfel cele mai multe dintre cărţile tipărite de 
Macarie cunoscute azi provin din biserici românești. În al 
doilea rind, cum am văzut, limba cărţilor tipărite de Maca- 
rie pentru domnii Ţării Românești nu era limba sirbă, din 
locurile de unde venea, ci limba slavă folosită de biserica 
şi cancelaria munteană, de redacție medio-bulgară, iar tipo- 
grafia, cum se va vedea mai jos, nu era cea din Muntenegru 
adusă la noi, ci o tipografie nouă înfiinţată de Radu cel Mare 
din Țara Românească. 

Aceste fapte arată că înființarea tipografiei corespundea 
nevoilor ţării; a fost făcută din iniţiativa bisericii şi oficia- 
lităţii româneşti, pentru folosul cultural propriu. Desigur, 


1N, Iorga, Istoria literaturii românești, ed. Il-a, I, Bucureşti, 
1925, p. 138. 

2 Sextil Puşcariu, Istoria literaturii române. Epoca veche, ed, II, 
Bucureşti, 1930, p. 50. 

3 N. Cartojan, /storia literaturii române vechi, vol. I, Bucureşti, 
1940. p. 53—55. 

tipografia de cărţi bisericești în limba slavă întrecea în acti- 
vitatea ei şi în rezultatele ei teritoriul Ţării Românești, ea 
se adresa și Moldovei şi ortodocgilor din Transilvania gi 
sirbilor şi bulgarilor, în parte slavilor răsăriteni. Ea cores- 
pundea deci unei nevoi generale a ţărilor care foloseau limba 
slavă în biserică. Dar este sigur că domnii Ţării Româneşti 
s-au gindit în primul rînd la nevoile lor, la biserica din Ţara 
Românească, ai cărei șefi politici erau. Iniţiativa a pornit 
de la noi, nu de la tipografii din Muntenegru și Veneţia, de 
vreme ce acești tipografi de acolo au venit desigur chemaţi, 
dar fără unelte și tipografia a fost achiziționată de domn. 
În momentul cind Radu cel Mare a înfiinţat tipografia dom- 
nească din Ţara Românească, arta tipografică exista de peste 
o jumătate de veac în Europa apuseană şi în Ungaria încă 
din 1473. Momentul adoptării acestei arte în ţările noastre 
trebuia în chip necesar să corespundă unei nevoi locale adică, 
în special în orinduirea bisericească. Nu este o simplă coin- 
cidenţă că în domnia lui Radu cel Mare s-a înfiinţat tipo- 
grafia și că tot în timpul aceleiaşi domnii s-a dat o nouă 
organizare bisericii din Ţara Românească. Aceasta arată că 
se ajunsese la un nou stadiu de dezvoltare a statului feudal 
şi în acelaşi timp și a bisericii, susținătoare a monarhiei 
feudale. 

Faptul istoric în cadrul căruia trebuie să agezăm gi 
această reformă culturală, a înfiinţării tipografiei, este tre- 
cerea de la fărimițarea feudală, adică de la un stat cu dome- 
nii bucurindu-se de imunitate şi cu un domn depinziînd de 
marea boierime, de stăpîni de domenii, la monarhia feudală 
centralizată, la statul domniei autoritare. 


Această schimbare s-a produs în istoria Ţărilor Române 
in a doua jumătate a secolului al XV-lea. În Moldova Ștefan 
cel Mare a organizat un stat autoritar, bazindu-se pe sluji- 
torii de oaste privilegiați și depinzînd de domn!, cu un sfat 
al boierilor în care majoritatea erau boieri care d-pindeau 
direct de domnie, în special castelanii cetăților domnești, 
adică pircălabii, care sînt aduși în sfatul domnului. Dreptul 
de judecată domnesc înlocuiește treptat dreptul de judecată 


1 Cf. Barbu Cimpina, Cercetări cu privire la baza socială a puterii 
lui Ștefan cel Mare. În: Studii cu pripi”> la Ștefan cel Mare, Bucureşti, 
1956, p. 11—114. 

al stăpinilor feudali de domenii, dregătorii domnești intră 
în domeniile feudale, infrîingind opreliştile imunităţii. 

În Țara Românească o domnie autoritară a fost încercată 
de Vlad Țepeș cu mijloace tiranice de luptă împotriva boie- 
rilor, apoi a fost stabilită treptat la sfîrşitul veacului. Nea- 
goe Basarab e cel care prin înfiinţarea „judecătorului“ dom- 
nesc, care apare în sfatul său, caută să centralizeze întreaga 
justiţie.! 

Încercarea domnilor români de a centraliza puterile sta- 
tului în miinile lor, a avut repercusiuni şi asupra bisericii. 
Biserica, în primul veac după întemeierea statului a fost o 
biserică feudală, căci nu numai bisericile de pe moșiile boie- 
rilor, dar gi o mare parte dintre mănăstiri se aflau în stăpi- 
nirea feudalilor. Domnii au incercat să sustragă biserica 
ortodoxă din mîinile boierilor şi să facă din ea un instrument 
material (prin bogăţiile ei) și spiritual al întăririi puterii 
domnești. Încă din vremea lui Alexandru cel Bun, domnul 
Moldovei ia bisericile particulare de pe numeroase domenii 
şi le aşează sub autoritatea mitropoliei, a mănăstirilor dom- 
neşti, a episcopiilor.? În Țara Românească această operă de 
trecere a bisericii feudale sub conducerea bisericii centrale, 
a ierarhiei episcopale, deci indirect a domniei, se face, în 
cadrul operei generale de centralizare domnească, în vremea 
lui Radu cel Mare. Opera în care a fost ajutat de autoritatea 
patriarhului Nifon de Constantinopol prin înfiinţarea a 
două episcopii noi (Buzău și Rimnic) are acest înţeles de 
centralizare a autorităţii bisericeşti, de desființare a biseri- 
cilor stăpinite de feudali, adică trecerea lor sub episcopat. 
Sint caracteristice în această privinţă cuvintele din Viaţa 
dui Nifon, că Nifon venind în ţară „află turma neplecată şi 
neascultătoare şi biserica izvrătită şi cu obiceiuri rele și neso- 
cotite“. Se face atunci un sobor privitor la biserică, la care 
luară parte nu numai preoţi, ci „impreună cu domnul şi cu 
toţi boierii“. Nifon le „grăieşte“ din pravilă, „de domnie 
şi de boierie, de mănăstiri şi de biserică“, se înţelege că des- 
pre raporturile dintre ele. Nifon zice „Viaţa“, „tocmi toate 
obiciaiurile după pravilă“ (pravila bizantină, în care împă- 
ratul era şeful bisericii), numi pe cei doi episcopi, „ca să se 

2 Academia R.P.R., Documente privind ist. Rom. B., 88c. XVI-I, 


p. 163, 167, 168. 
2 Ibidem, A. sec. XIV—XV, 1, p. 66—67. 

înderepteze toată ţara de la arhierei“!. În special ultima frază 
este hotăritoare: toată biserica ţării va depinde de arhierei, 
de biserica oficială, nu de boierii stăpini de moșii. 

Pentru desăvirșirea acestei opere în cadrul centralizării 
țării şi a bisericii în mîna domnului, s-a simţit nevoia de 
cărţi, datoria de a învăţa pe preoţi, dea le da instrumentul 
păstoriei lor. Domnul s-a simţit dator în această epocă să 
ajute și să întărească biserica, care acum devenea a lui, un 
instrument spiritual al stăpinirii centralizate. Așadar înte- 
meierea tipografiei în Ţara Românească este de pus în legă- 
tură, ca o consecinţă, de supunerea întregii biserici, a foste- 
lor biserici feudale, sub autoritatea centralizată a domniei. 
Este deci o urmare indirectă a trecerii de la fărimiţarea 
feudală la statul feudal domnesc centralizat. Înfiinţarea 
tipografiei în Țările Române nu mai apare astfel ca o operă 
întimplătoare, venirea unor meșteri pribegi, lipsiţi de patron 
şi de local, ci se încadrează în istoria socială și culturală a 
țării noastre. 

Necesitatea pentru biserică de a avea cărţi multe şi fireşte 
mai ieftine decît manuscrisele, se vede gi din preţul extra- 
ordinar de ridicat al cărţilor scrise de mînă, a căror valoare 
pe atunci concura cu preţul moșiilor. În 20 iunie 1507, deci 
tocmai în vremea foarte apropiată de aducerea tipografiei, 
Radu cel Mare întărește Mănăstirii Glavacioc mai multe 
sate şi alte moșii, între care „și muntele numit Prislopul, a 
treia parte, pentru că l-a cumpărat părintele domniei mele 
de la egumenul din Brădet, de la Lazăr, pe un Tetravanghe- 
liar şi preţul de 1000 de aspri“2. La 1559 septembrie 3, într-o 
vreme cînd cărţile bisericești imprimate începuseră să se 
răspîndească, dar totuşi nu toate cărţile necesare cultului 
se aflau tipărite, Mircea Ciobanul întărește Mănăstirii Tis- 
mana, ocină la Groșani, partea popii Stoica, cumpărată de 
la acesta pentru „două cărţi, preţul acelor cărți 17 ducați“ 
(adică galbeni de aur).3 În Moldova, la 1574 un Minei este 
vindut pe 25 de zloți, după cum arată însemnarea de pe ma- 


1 Viaţa și traiul sfintului Nifon patriarhul Constantinopolei, Bucu- 
reşti, 1937, p. 8—9. 

2 Academia R.P.R., Documente privind istoria României, B, 
sec. XVI-1, p. 43. 

? Academia R.P.R., Documente privind istoria României, B 
sec. XVI-3, p. 105. 

nuscrisul slav.! Aceste preţuri foarte mari arată raritatea și 
scumpetea manuscriselor de cărţi bisericești; preoţii proba- 
bil, mai ales la sate, erau nevoiți să slujească după texte 
învăţate pe de rost. 

O asemenea situaţie nu mai putea dăinui în vremea cind 
biserica trece sub autoritatea domnească și patronul dom- 
nasc are datoria s-o întărească şi să-i mărească autoritatea. 
Unul din mijloacele prin care domnul încerca să întărească 
biserica a fost înființarea tiparului pentru răspindirea cărți- 
lor bisericeşti. 


Începuturile tipografiei cu litere 
slave. Folosirea de către slavii ortodocşi: sirbi, bulgari 
şi ruşi a unui alfabet propriu, cel chirilic, a pus greutăţi în 
calea tipăririi cărților de cult pentru aceste popoare, deoa- 
rece se cerea o tehnică specială pentru turnarea literelor, 
care era o specialitate apuseană, în ţări neobișnuite cu alfa- 
betul slav. Privirile apusenilor s-au îndreptat în această 
privinţă întii către croaţi, care se aflau într-o situaţie speci- 
ală, erau un popor care deși catolic, ca gi cehii și polonii, nu 
foloseau pe atunci, în secolul al XV-lea, litera latină, ca 
aceştia, ci litera slavă, mai ales în forma vechiului alfabet 
slav, anterior alfabetului chirilic, anume cel glagolitic. 

Cea dintii carte tipărită cu alfabet slav, descoperită acum 
vreo treizeci de ani în unicul ei exemplar cunoscut acum, 
cel din biblioteca Universităţii din Zagreb, este un Litur- 
ghier (missale), tipărit pe pergament cu litere glagolitice, 
amestecate cu chirilice, în anul erei noastre 1483, februarie 8 
(in folio mare, 210 î.), fără indicarea locului tiparului. De- 
oarece slujba este cea catolică („după legea curţii romane“) 
şi se adresează unui popor apropiat de coastele Italiei, cu 
care a avut întotdeauna relaţii, se presupune că această 
carte a fost tipărită în Italia, anume în cel mai mare centru 
de tipografii, la Veneţia.? 

După Liturghierul catolic din 1483, va trebui să aștep- 
tăm zece ani pînă la următoarea carte tipărită cu literă slavă 
în Italia. Între timp, la 1491 apar la Cracovia, capitala de 

1 Ms. slav al Academiei R.P.R., nr. 124, f. 181 (minei pe aprilie), 

2 Josip Vajs, Editio princeps glagolskago missale stampanoga god 


1483 (Prima ediţie a liturghierului glagolitic tipărit în anul 1483), 
în Strena Buliciana, Zagreb-Split, 1924, p. 733—735. 

atunci a Poloniei, mai multe cărţi liturgice în slavă biseri- 
cească și cu litere chirilice. Aceste cărţi reprezentau o între- 
prindere comercială a lui Johann Haller din Augsburg şi au 
fost executate în atelierul tipografic al unui oarecare Schwei- 
poldt Fiol din Cracovia. Ele poartă toate stema oraşului 
Cracovia, fapt care arată că lucrarea s-a făcut sub auspiciile 
autorităților orășenești. Sînt cunoscute cinci lucrări ieşite 
de sub teascurile lui Fiol, anume Octoihul, Ceaslovul, Trio- 
dul, Triodul înflorat şi Psaltirea, tipărite toate în anul 1491, 
după care tipografia a fost interzisă, la începutul anului 
1492, de autorităţile catolice ale Poloniei. 

După extrasele și descrierea acestor cărţi date de biblio- 
graful rus I. Karataev, limba cărţilor tipărite la Cracovia 
este slava bisericească de redacţie rusă apuseană (se remarcă 
folosirea semnului moale peste tot la sfîrşitul cuvintelor 
terminate în consoană și a semnului tare numai în interiorul 
cuvintelor). Litera este la fel cu a manuscriselor vremii. 
Despre litera cărţilor slave bisericești tipărite la Cracovia 
în 1491 face o observaţie interesantă cunoscutul paleograf 
rus A.I. Sobolevski: aceste cărţi au „la temelia lor texte de 
origine românească“, adică manuscrise slave cu ortografia 
folosită în ţările române în secolul al XV-lea. Paleograful 
rus conchide de aci că, aceste cărţi „au fost publicate“, foarte 
probabil, după comanda din Ţara Românească, Moldova și 
Transilvania, și adaugă că meșterii tipografi erau ruși.2 Ar 
fi vorba deci de cărţi tipărite pe baza unor manuscrise orto- 
doxe sorise în Moldova, căci numai în această ţară româneas- 
că se folosește slava bisericească de redacţie rusă apuseană, 
adică influenţată de această limbă. Dacă am admite pe baza 
formelor literelor tipărite, care imită pe cele specifice manu- 
scriselor slavo-române (semiunciale) și pe baza limbii că 
aceste cărţi liturgice tipărite la Cracovia în 1491 ar fi o co- 
mandă din Ţările Române, așa cum spune Sobolevski, atunci 
această comandă nu se poate lega decit de persoana domnu- 
lui Moldovei de atunci şi de biserica moldovenească a vre- 


1 1. Karataey, Onucanue Cnaeano- Pycckuz knue (1491—1600), St, 
Petersburg, 1878, p. 1 şi urm. 

2 A.I. Sobolevski, Pymunu cpedu Cnaeancxuzr napoô, Petrograd, 
1917, extras din Omuemu u Beamenbnocmu Aka8.Hayk, 4916. Această 
observaţie este reprodusă şi de Şt. Ciobanu, Istoria literaturii române 
pechi, I, p. 249. 

mii. La 1491 domnea în Moldova Ștefan cel Mare, oare ar 
îi astfel legat de începuturile tipografiei pentru slavii orto- 
docşi şi pentru românii care foloseau atunci liturghia slavă. 
Totuşi această concluzie de istorie culturală se cere încă 
verificată, deoarece nu avem la îndemină cărţile tipărite la 
Cracovia în slavă,ca să putem face o comparaţie mai amănun- 
ţită cu manuscrisele slavo-române. E de observat, împotriva 
deducţiei după care cărţile slave chirilice tipărite la Craco- 
via ar fi fost comandate din Ţările Române, că nici un exem- 
plar din aceste cărţi nu s-a găsit pină acum în biblioteca 
vreunei mănăstiri din Moldova și Ţara Românească, unde 
se păstrează sau se păstrau numeroase manuscrise şi tipări- 
turi din secolele al XV-lea şi al XVI-lea folosite pentru cul- 
tul religios. 

După încetarea activităţii tipografiei de cărți slavo- 
chirilice ortodoxe mai apare la 1493 o carte de cult cu literă 
chirilică la Veneţia, anume un Ceaslov, despre care nu se 
ştie mare lucru, deoarece unicul exemplar cunoscut cindva, 
în biblioteca din Niirnberg, a dispărut de mult. Se ştie doar 
atit că această carte a fost tipărită în tipografia lui Andrea 
Torezzani, ginerele și colaboratorul celebrului tipograf vene- 
țian Aldo Manutio cel bătrin.! Despre această tipografie 
slavă se presupune, cum vom vedea, că a fost vindută în 
Muntenegru și că din ea au ieșit tipăriturile de la Cetinie 
îngrijite de meşterul Macarie. 

O comparaţie între cărțile tipărite la Veneţia cu literă 
slavă și tipăriturile lui Macarie în Țara Românească, pentru 
a se vedea dacă nu cumva din cetatea de la Adriatica provine 
tipografia munteană, nu se poate face pe baza Ceaslovului 
din 1493, care nu se mai cunoaşte, dar avem alte două cărţi 
cu litere slave tipărite la Veneţia din vremea cind apăreau 
cărţile de cult slavoneşti din Țara Românească, anume Ceas- 
lovul catolic, în slavă bisericească şi Rugăciunile sfintei 
Brigitta în aceeași limbă, ambele tipărite la 1512 în tipo- 
grafia lui Giorgio Rusconi de meșterul Francesco Ratkovici 
din Ragusa (Dubrovnik). Cele două cărți sint tipărite în 
chirilică bosniacă, o variantă a alfabetului chirilic, care 
cuprinde unele deosebiri față de cel obişnuit la unele litere 


1 I. Karataev, op. cit., p, 13, 

şi cifre. O parte dintre literele de tipar sînt împrumutate 
din alfabetul latin, atunci cînd ele se potrivesc, ca în cazul 
lui H, M, I, A, etc., ceea ce ugurează munca de turnare de 
litere noi pentru cărţile chirilice. Ornamentele cărţii sînt 
de Renaştere, în stil clasic, cu figuri de îngeri, lebede, stili- 
zări geometrice. Nu este, de la prima vedere, nici o asemă- 
nare cu tipografia carea lucrat cărțile publicate pentru dom- 
nii Ţării Românești.! 


Tipografia lui Macarie de la Ceti- 
nie. Tipografia înfiinţată la Cetinie, în Muntenegru, în 
ultimul deceniu al secolului al XV-lea se datorește patro- 
najului „domnului“ (gospodin) Zetei, Gheorghe Ţernoievici. 
Acest stăpînitor al ţării, care tocmai pe atunci începea să 
se numească Cerna Gora, adică Munte-Negru?, domnește 
între 1492 — 1496. Era căsătorit cu o nobilă venețiană, 
Elisabeta Erizzo și politica statului său era bazată pe spri- 
jinul republicii venețiene. Tatăl lui Gheorghe, Ivan Ţerno- 
levici, a trăit multă vreme ca exilat în Veneţia, pînă la recă- 
pătarea domniei. 

În aceste condițiuni se explică și relaţiile culturale din- 
tre Zeta și Veneţia și aducerea tipografiei de acolo. Activi- 
tatea politică şi culturală a lui Gheorghe Țernoievici a fost 
de scurtă durată, deoarece la 1496, după abia patru ani de 
domnie, a fost alungat de turci din ţara sa, care a devenit 
parte integrantă a Imperiului otoman. Cunoaștem și soarta 
ulterioară a lui Gheorghe Ţernoievici, care după cîțiva ani 
de exil la Veneţia, s-a supus turcilor, s-a lepădat de cre- 
dința sa şi s-a făcut musulman. Un frate al său, Stanișa, 
turcit şi el, este numit de turci sangeac al Muntenegrului 
şi domneşte acolo sub stăpînirea sultanului între 1514 gi 


1 Cf. Mario Roques, Deus livres d'heures du XV I-e siècle en cyrilli- 
que bosniaque, în Revue des études slaves, 12 (1932), p. 49—69, Un facsi- 
mil după foaia de titlu a Ceaslovului din 1512 este reprodus și în Enci- 
clopedia Italiana, tom, XXI, sub Libro, alte facsimile de pagini la 
M, Roques, op. cit. Despre chirilica bosniacă, v. şi Ilie Bărbulescu, 
Influențe ale cirilicei catolice asupra cirilicei ortodoze, în Arhiva (laşi), 
47 (1940) şi extras, Iaşi, 1941 (Chirilica catolică este cea numită de 
Roques bosniacă), 

2 C, Jireček, Geschichte der Serben, vol. II, p. 240. Numele Munte- 
negru apare în Diarii lui Marino Sanuto sub anii 1496 şi 1498. 

1528.1 Activitatea tipografiei lui Macarie în Cetinie datează 
din vremea celor patru ani de domnie ai lui Gheorghe Țer- 
noievici în Zeta sau Muntenegru. În tipografia lui Gheorghe 
Ţernoievici s-au publicat o serie de cărți în limba slavă bise- 
ricească de redacție siîrbă, necesare cultului ortodox şi anu- 
me, întii Octoihul partea întîi, primele patru glasuri. Pre- 
fața care arată începerea lucrării poartă data 7001 (1493), 
iar postfaţa, data terminării, 7002 (1494) ianuarie 4. Octoihul 
partea a doua, din care nu se cunosc exemplare complete, 
poartă data 1494. Psaltirea, tipărită în 1495, cuprinde în 
anexe slujbele acatistului, a sfințirii apelor, ceaslovul, o 
cuvintare a lui loan Gură de Aur și altele. Molitvelnicul 
din care se cunoaște numai un fragment, nu poate fi datat 
cu precizie, dar după literă provine din aceeași oficină tipo- 
grafică. Cărţile din această grupă, cele care au păstrat prefe- 
țele sau postfeţele, poartă indicaţia că au fost tipărite din 
porunca domnului Zetei, Gheorghe 'Țernoievici şi a mitro- 
politului Vavila, „trudindu-se cu mîinile smeritului iero- 
monah Macarie din Cerna Gora“ (Muntenegru). Postfaţa 
Octoihului partea întii are indicaţia anului, a indictionului 
și a celorlalte elemente cronologice: crugul soarelui, al lunii, 
temelia, epacta, numărul de aur. Singură Psaltirea poartă 
indicaţia locului tipăririi, anume: la Cetinie?. 

Cei mai mulţi bibliografi admit că tipografia din Cetinie 
a fost adusă din Veneţia și anume că a fost cumpărată tipo- 
grafia slavă a lui Andreu Torezzuni din acest oraș și dusă 
în Muntenegru, iar Macarie tipograful a fost elevul acestei 
tipografii venețiene. Deşi nu avem indicaţii directe docu- 
mentare în acest sens, iar o comparaţie cu Ceaslovul tipărit 


1 Ct, P.P. Panaitescu, Octoihul lui Macarie (1510) şi originile 
tipografiei în Țara Românească, în Biserica Ortodoză Română, 57 (1939), 
p. 538—549, unde se dă şi bibliografie. 

2 Cf. pentru această tipografie: I. Karataev, op. cit., p. 14—22. 
L. Tomić, Ilpnoesuyu u Iipna eopa (Țernoievicii şi Muntenegrul), 
în Taac cpnexe Axaemje, LVIII, 1900, p. 143—200, LX, 1901, 
p. 65—152, LXII, 1901, p. 47—112, L. Stojanović, Cmape cpnese 
uimamnapje (Vechile tipografii sîrbeşti), în Cpneru  xruoscaenu 
esacnux şi acelaşi, Ilpunoau ka Gunuoepafuju cmapur cpneuz 
umamnanuz kbuza (Contribuţii la bibliografia vechilor cărţi sirbești 
tipărite), în Paac cpncxe rpaaveecre Axademje LXVI, 1903, p. 1—24. 

3 Cf. în special L. Stojanović, în lucrările citate la nota prece- 
dentă. 

la Veneţia in slavonește de Torezzani în 1493 nu se poate 
face, deoarece unicul exemplar cunoscut a dispărut, totuşi 
trecerea tipografiei slave a lui Torezzani: la Cetinie este 
foarte probabilă, pentru următoarele motive: tipografia 
slavă a lui Torezzani, după unica tipăritură care a ieşit din 
teascurile ei, îşi încetează activitatea de la 1493, tocmai în 
anul cînd începe activitatea tipografiei din Muntenegru. 
Pe de altă parte aspectul literelor şi ornamentelor din tipo- 
grafia lui Macarie de la Cetinie este clar de origine italiană. 
O parte din literele chirilice provine din tipografia cu litere 
latine, astfel literele X, H, M, O ete., care au fost transfor- 
mate în litere chirilice (cu valoarea h, n, m, o). Litera subţire 
și elegantă amintește pe aceea a tipografiei latine venețiene, 
iar ornamentele în stil de Renaștere sint influențate de cele 
italienești!l. Avem posibilitatea să facem o comparaţie între 
cărțile tipărite cu litere slave la Veneţia și cele tipărite cu 
aceleaşi litere în Muntenegru, anume cu Ceaslovul şi Rugă- 
ciunile sfintei Brigitta, amintite mai sus, tipărite la Veneţia 
în 1512.2 Aceste cărţi slave venețiene îngrijite de meșterul 
raguzan Francesco Ratkovici, ceva mai tirziu decit cele 
din Muntenegru, păstrează stilul venețian al tiparului chi- 
rilic. Din comparaţia lor cu cărţile lui Macarie din Munte- 
negru se poate constata o mare asemănare stilistică, atit 
în ce priveşte ornamentarea (chenare, litere inițiale împo- 
dobite), cît și a formei literelor. În tiparul cărţilor slave 
muntenegrene nu se întilnește însă alfabetul chirilic zis 
bosniac din cărțile de la 1512, din tipografia lui Francesco 
Ratkovici, dar tipografia slavă a lui Torezzani era deose- 
bită. Din aceste argumente expuse reiese evident originea 
italiană a tipografiei Țernoievicilor din Muntenegru şi ca 
probabilă cumpărarea tipografiei slave a lui Torezzani şi 
aducerea ei în Muntenegru. 

Din aceste consideraţii avem dreptul să tragem anume 
concluzii privitoare la originea tipografiei slave din Țara 
Românească. Din comparaţia literelor și ornamentelor tipo- 
grafiei muntenegrene cu cea munteană se poate conchide 


1 V, Jagić, Der erste Cetinjer Kirchendriick vom Jahre 1494, în 
Denkschriften der K. Akademie in Wien, XLIII, 1894, cu extrase şi 
facsimile. 

3 Mario Roques, op. cit., publică facsimile din aceste tipărituri. 
De asemenea în Enciclopedia Italiana, sub Libro. 

nu numai despre aducerea celei muntenegrene în Țara Româ- 
nească sau dimpotrivă despre o origine diferită, dar și despre 
originea venețiană sau neveneţiană a tipografiei muntene, 
de vreme ce cea muntenegreană are sigur un aspect stilistic 
și o origine venețiană, anume în litere slave, pentru care 
nu avem alt termen de comparaţie. 


Începuturile tipografiei lui Maca- 
rie în fara Românească. La 1508, doisprezece 
ani după căderea Muntenegrului (Zetei) în mîinile turcilor, 
fapt carea pus capăt activităţii tipografiei din Cetinie, încep 
să apară cărţile slave patronate de domnii Ţării Româneşti. 
Ca meşter tipograf al acestor din urmă cărți este indicat în 
postfeţele lor, atit în Liturghier (1508), cit şi în Octoih (1510) 
şi în Tetravanghel (1512), „ieromonahul Macarie“. Se pune 
întrebarea dacă acest meşter tipograf este aceeași persoană 
cu „ieromonahul Macarie din Cerna Gora“, care este arătat 
ca meșter tipograf al cărţilor imprimate la Cetinie. Apro- 
pierea este ugor de făcut, întrucît amindoi sînt ieromonahi 
şi amindoi, la distanță apropiată de vreme, sînt meşteri 
tipografi. Dar împotriva identificării a ridicat o obiecție 
serioasă învățatul slavist V. Jagić, care a observat că între 
tipografia de la Cetinie şi cea din Ţara Românească nu există 
nici o asemănarel. Litera tipografiei muntenegrene este mai 
subţire şi mai mică, pe cind cea din Țara Românească este 
groasă și mare,imitînd semiunciala manuscriselor. Într-un 
format aproape egal, tipografia muntenegreană are 32 de 
rinduri pe pagină, pe cînd cea munteană are numai 22. 
(E vorba de Octoihul muntean din 1510 comparat cu Octoihul 
muntenegrean din 1494.) Ornamentele din cărțile tipărite 
în Țara Românească sînt, cum am văzut, imitate după școala 
miniaturiştilor de manuscrise slave din Moldova, de la sfir- 
situl domniei lui Ștefan cel Mare, pe cînd ornamentele şi 
ilustrațiile cărților tipărite în Muntenegru sint în stil clasic 
de renaştere italiană. Limba celor două serii de cărți este 
slavă bisericească de redacție deosebită, în cele muntenegre- 
ne de redacţie sirbă, în cele muntene de redacţie medio- 
bulgară.2 În sfirgit, am făcut cu alt prilej o comparaţie a 

1 V, Jagić, op. cit., p. 6. 

2 Am putut face comparația cu Octoihul din Muntenegru din 1494, 


după studiul citat al lui V. Jagić, care cuprinde extrase, facsimile şi 
descrierea amănunţită a acestei cărţi. 

textului Octoihului lui Macarie din Muntenegru din 1494 cu 
cel al Octoihului lui Macarie din Țara Românească din 1510, 
singura carte bisericească care se repetă în ambele serii, cea 
muntenegreană şi cea munteană.! Din această comparație 
rezultă că avem a face cu altă carte. Octoihul muntenegrean 
cuprinde în două volume, respectiv cintările de la glasurile 
1—4 şi 5—8, ale așa-numitului Octoih mare, care are textul 
complet al cîntărilor pe toate zilele săptămînii, pe cînd Octo- 
ihul din Țara Românească cuprinde toate cele opt glasuri 
într-un singur volum, glasul întîi fiind complet, de octoih 
mare, iar glasurile 2—8 sint de octoih mic, adică numai cu 
cintările pe zilele de simbătă și duminică, o formă mixtă, 
destul de rară. Dealtfel și la glasul întîi, care este de octoih 
mare, versiunea munteană diferă ca aranjare a materiei şi 
chiar ca text, fiind vorba de reproducerea a două traduceri 
independente între ele ale Octoihului grecesc.2 Aceasta arată 
in chip evident că tipografia din Muntenegru nu a fost adusă 
în Ţara Românească și nici cărţile tipărite în această din 
urmă țară nu urmează pe cele tipărite în Muntenegru. 

Se pune în aceste condițiuni întrebarea dacă meșterul 
Macarie din Muntenegru mai poate fi socotit identic cu cel 
cu același nume din Țara Românească. Am spus mai sus că 
postfaţa Liturghierului lui Macarie reprezintă un text datorit 
meşterului tipograf, în care el a introdus lucruri neobișnuite 
în cancelaria şi practica bisericească a Țării Românești și 
acelaşi lucru se poate spune gi despre postfeţele celorlalte 
două cărți tipărite de Macarie în Țara Românească, Octoihul 
şi Tetravanghelul. Este vorba de adăugirea titlului arhaic al 
domnului Ţării Românești și al „Podunaviei“, titlu care nu 
mai era folosit în acea vreme de cancelaria domnească, pre- 
cum și de folosirea stilului calendaristic al anului începînd 
dela 1 ianuarie, pe cînd în toate actele vremii din Ţara Ro- 
mânească, ba chiar şi în textul însuși al Liturghierului, par- 
tea în care se înșiră sărbătorile în ordinea calendarului, se 
folosește stilul de la 1 septembrie. Avem în adevăr o asemă- 
nare cu textul postfeţei Psaltirii lui Macarie din Muntenegru 


1 Cf. P.P, Panaitescu, Octoihul lui Macarie și originile tipografiei 
în Tara Românească, în Biserica Ortodoxă Română, 57 (1939), p. 533— 
538, 

2 Vezi pe larg descrierea Octoihului muntean în comparaţie cu cel 
muntenegrean la P.P. Panaitescu, op. cit. 

din 1495, care calculează anul erei noastre după stilul care 
începe cu 1 ianuarie. 

Comparind postfeţele cărţilor tipărite de Macarie în Țara 
Românească cu prefeţele și postfeţele cărţilor din seria mun- 
tenegreană, observăm în privinţa Liturghierului că nu avem 
puncte de asemănare, afară de folosirea elementelor crono- 
logice, rar folosite în Țara Românească pe atunci, ca crugul 
lunii și al soarelui. Dar începînd cu Octoihul din 1510 şi la 
fel în Tetravanghelul din 1512 apare în cărţile tipografiei 
muntene un nou tip de postfață care este identic aproape 
cuvînt cu cuvînt, cu prefața Octoihului lui Macarie din Mun- 
tenegru, tipărit la 1493—1494. 

Dăm mai jos în traducere faţă în faţă prefața Octoihului 
muntenegrean şi a Octoihului muntean, iar în note deosebi- 
rile din postfaţa, de altfel aproape identică, a Tetravanghe- 


lului din 1512, 


Octoihul muntenegrean 1494 


Pentru că Dumnezeu cel 
într-o Treime venerat a bine- 
voit să umple biserica sa cu 
diferite cărţi, văzînd eu, în- 
tru Hristos Dumnezeu bine- 
credincios și de Dumnezeu 
păzit domn, Ghiorg Țirnoe- 
vik, bisericile goale de sfin- 
tele cărţi, pentru păcatele 
noastre, prin prădăciunile 
şi pustiirile fiilor lui Agar, 
am rivnit cu îndemnul Sfin- 
tului Duh şi din dragoste 
pentru dumnezeieştile bise- 
rici și am scris această carte 
miîntuitoare de suflet, Osmo- 
glasnic pentru desăvirșirea 


1 Tetravanghelul: sfinte. 
2 Tetravanghelul: Basarab. 


Octoihul muntean 1510 


Pentru că Dumnezeu cel 
într-o Treime venerat a bine- 
voit să umple biserica sa cu 
diferite! cărţi pentru glori- 
ficare şi pentru folosul citito- 
rilor, de aceea și eu, îniru 
Hristos Dumnezeu binecre- 
dincios şi de Dumnezeu păzit 
şi autocrat domn, Io Vlad? 
mare voievod și domn a 
toată ţara Ungrovlahiei și a 
Podunaviei, fiul marelui și 
preabunului și milostivului 
domn? Io Vlad voevod, am 
rivnit cu îndemnul Sfintului 
Duh și din dragoste pentru 
dumnezeeștile sfintele bise- 
rici şi am scris această carte 


3 Tetravanghelul: fiul preabunului şi marelui. 


4 Tetravanghelul: Basarab. 

glomficării dumnezeirii de 
trei ori strălucitoare, vene- 
rată într-una singură. Rog 
pe cei tineri și pe cei maturi 
şi pe cei bătrini, care citesc 
sau cîntă sau scriu, pentru 
dragostea lui Hristos, să 
îndrepte, iar pe noi, care 
ne-am trudit cu sîrguinţă 
la această lucrare, să ne 
binecuvînteze, pentru ca tm- 
preună slăvind pe Tatăl, din 
care sînt toate, pe Fiul, prin 
care sint toate, pe Sfintul 
Duh, întru care sînt toate, 
aici să dobindim miluire, 
acolo, în lumea cealaltă, să 
ne luminăm. Amin. Din po- 
runca domniei mele, Ghior- 
ghie Ţernoevik, eu robul lui 
Hristos, ieromonahul Maca- 
rie, am muncit cu mîinile la 
aceasta sub preasfinţitul mi- 
tropolit al Zetei, chir Vavi- 
la. În anul 7001, crugul 
soarelui 1, al lunii 9. 


mîntuitoare de suflet, Osmo- 
glasnici, pentru desăvirșirea 
glorificării dumnezeirei de 
trei ori strălucitoare, vene- 
rată într-una singură. Rog 
pe cei tineri şi pe cei maturi 
şi pe cei bătrîni, care citesc 
sau cîntă? sau scriu pentru 
dragostea lui Hristos să în- 
drepte? iar pe noi care ne-am 
trudit cu sirguință la această 
lucrare, să ne binecuvinteze, 
pentru ca împreună slăvind 
pe Tatăl, din care sint toate, 
pe Fiul, prin care sint toate, 
pe Sfintul Duh, întru care 
sint toate,aici să dobindim 
pace şi miluire, acolo, în 
lumea cealaltă, să ne lumi- 
năm gi să dobindim binefa- 
cere. Amin. Din porunca 
domnului Io Viadt mare voie- 
vod, eu robul lui Hristos, 
ieromonahul Macarie, am 
muncit pentru aceasta și am 
terminat această carte în 
anul 70185 crugul soarelui 
13, al lunii 7, indiction 42, 
luna august 26 zilef, 


Precum se vede întreaga frazeologie este identică în cele 
două texte, unul din ele, cel muntean, este copiat, aproape 


1 În loc de Osmoglasnic în Tetravanghel: pe care Sfîntul Duh prin 
gurile apostolilor l-a descoperit spre cunoştinţă, 
2 Tetravanghelul omite: şi cîntă (Octoihul se cintă, nu însă şi 


Evanghelia). 
3 Tetravanghelul: îndreptaţi. 
4 Tetravanghelul: Basarab. 
5 Tetravanghelul: 7020. 


$ Tetravanghelul: crugul soarelui 20, al lunii 9, indictionul 14, 


luna iunie 25 de zile. 

cuvint cu cuvînt, după cel muntenegrean. Deosebirile stau 
numai în pasajul cu aluzia la pustiirea bisericilor din Munte- 
negru de către turci (la căderea lui Ivan Țernoievici), care 
lipseşte din textul muntean. Acesta din urmă are însă în 
plus justificarea morală a tipăriturii, pentru folosul citito- 
rilor, Și, de asemenea, la sfîrșit, adaosul cu rugăciunea ca 
în lumea aceasta de acum, să dobîndim, nu numai miluire, 
dar și „pace“, ceea ce lipsește în textul muntenegrean. Cre- 
dem că acest adaos faţă de modelul folosit nu este întimplă- 
tor, ci ruga pentru pace era în Ţara Românească o nevoie a 
oamenilor tulburaţi atunci de lupte interne și externe. 
Identitatea celor două texte prin care se prezintă octo- 
ihurile respective nu poate fi explicată prin simpla imitare 
a celui muntenegrean, de vreme ce cartea nu a fost retipărită 
şi Octoihul muntean ne reproduce pe cel din Cetinie. N-ar 
avea nici un rost să se reproducă numai prefața, cind textele 
înseși se deosebesc. Dar am arătat că epilogurile cărţilor 
tipărite de Macarie în Ţara Românească, se datoresc, spre 
deosebire de textele religioase în care meşterii tipografi nu 
au intervenit, ieromonahului Macarie, care a introdus în ele 
titluri şi o cronologie neobișnuită în ţara noastră. Epilogul, 
respectiv prefața în cartea muntenegreană, este cartea de 
vizită a meșterului tipograf, reproducerea ei cu numele lui 
Macarie, care termină la persoana întîi, este o dovadă că 
același Macarie a lucrat ambele serii de cărţi. Avem deci 
dovada că Macarie din Muntenegru este aceeaşi persoană cu 
Macarie meșterul tipografiei din Țara Românească. 
Asupra împrejurărilor în care domnul Ţării Româneşti 
a făcut cunoştinţă cu meșterul muntenegrean de care avea 
nevoie, împrejurări care presupun relaţii în acea vreme între 
Țara Românească și Muntenegru, avem citeva ştiri destul 
de concludente, în urma cercetărilor istoricului sirb Ilarion 
Ruvaraţi. Anume este vorba de un pasaj din Diariile scriito- 
rului venețian Marino Sanuto, care înseamnă în noiembrie 
1521, după scrisori sosite din Ungaria: „Domnul Vlahiei 
Transalpine murind, a lăsat un fiu numit Teodosie, pe care 
regele (Ungariei) l-a investit ca stăpiînitoral acelei ţări, dar 
un fiu al unui valah, pe care tatăl acestuia îl alungase din 


1I. Ruvaraţ, O vemunsckoj vumamnapuju npe uemupe cmomune 
208 (Despre tipografia de la Cetinje, după 400 de ani), în Trac 
cpncke Kpaneecie Axademje, AL, Belgrad, 1893, p.1—46. 

stăpinire, l-a alungat cu ajutorul turcilor, a intrat în Țara 
Românească, și Teodosie fiind prins, a murit, iar el s-a făcut 
domn al acelei ţări. De asemenea scria cum în această luptă 
cu turcii a fost ucis un fiu al răposatului Gheorghe Țernoie- 
vici, născut dintr-o doamnă din casa Erizzo, nobilă de-a 
noastră, numit Solomon, tinăr ca virstă.“i 

Deci Solomon 'Ţernoievici, fiul lui Gheorghe din Munte- 
negru, fondatorul tipografiei, se afla atunci în Țara Româ- 
nească şi a luat parte la luptele cu turcii, după moartea lui 
Neagoe Basarab, cînd fiul acestuia, Teodosie, fu răsturnat 
de pretendentul adus de turci. Aceasta arată că o parte din 
familia domnitoare muntenegreană își aflase adăpost în 
Țara Românească, după căderea Muntenegrului (Zetei) sub 
turci, adică după 1496, şi Solomon Țernoievici, fiul domnu- 
lui Gheorghe, se afla probabil acolo încă din vremea dom- 
niei lui Radu cel Mare, fondatorul tipografiei. 

Pe de altă parte, tot sub Radu cel Mare, se afla în Țara 
Românească şi mitropolitul Maxim Brancovici, din dinastia 
despoţilor sirbi. Maxim, ca mirean Gheorghe, fiul despotului 
Serbiei Ștefan Brancovici, fusese el însuși despot titular al 
sirbilor din Srem și a stat în Țara Românească între 1505 
şi 1509, jucînd un rol politic (împăcarea lui Radu cel Mare 
cu Bogdan al III-lea din Moldova) şi religios.2 Acest Maxim 
era văr primar (mamele erau surori) cu Gheorghe Ţernoievici 
din Muntenegru, întemeietorul tipografiei de acolo, iar Solo- 
mon era nepotul său?. Este posibil ca Maxim să fi adus în 
Țara Românească pe nepotul său, Solomon, precum şi pe 
meşterul tipograf Macarie și pe această cale să se fi făcut 
contactul cu Radu cel Mare, care avea nevoie de un meșter 
pentru tipografia ce intenţiona să înfiinţeze. Totuși, veni- 


1 Marino Sanudo, I diarii, ed. Veneţia, tom. XXXII, col. 194. 

2 G. Sp. Radojiti6, Srpsko rumunski odnosi XIV—XVII veka 
(Relații sirbo-române în secolele XIV—XVII), în Toðuwmwar furo- 
aof-noe faryamema y Hosom Caðy, I, Novi Sad, I, 1956, p. 18. 

3 Cf. P.P. Panaitescu, Octoihul lui Macarie, p. 543—544. 

4 Cf. Marcel Romanescu, Zeta și primele tipărituri românești, în 
Arhivele Olteniei, XX, 1941, p. 243—256, se îndoieşte că pe această 
cale a venit Macarie în Țara Românească, de vreme ce „Radu cel Mare 
putea chema pe cine credea de cuviință“, căci între Macarie şi Solomon 
Ternoievici nu se constată „documentar nici o legătură“. Totuşi, între 
TVernoievicii din Muntenegru, dintre care făcea parte Solomon și Maca- 
rie, se constată „documentar“ legătura. Autorul crede că numele Munte- 

rea lui Macarie în Țara Românească nu a insemnat, cum am 
văzut, aducerea şi a tipografiei muntenegrene, deoarece cea 
munteană e deosebită. 


Ipoteza tipăririi la Veneţia a căr- 
ților lui Macarie. În explicaţia de mai sus a im- 
prejurărilor în care Macariea putut veni în Țara Românească 
în calitate de meşter tipograf, nu am ţinut seamă de o ipoteză, 
care a fost emisă încă demult, cum că cele trei cărţi tipărite 
de acest ieromonah ar fi fost lucrate gi comandate la Veneţia 
şi nu executate în ţară. O asemenea ipoteză s-a putut naște 
deoarece aceste cărţi nu poartă indicaţia locului unde au 
fost tipărite şi execuţia lor tipografică, luxoasă și aparent 
îngrijită, surprinde pentru o lucrare a unei tipografii înce- 
pătoare, cum ar fi cea din Țara Românească. 

Cel dintii cara a emis această ipoteză a fost Alexandru 
Odobescu încă din 1861, care se întreabă: „Oare poruncit-au 
ei (domnii munteni) la Veneţia aceste tipărituri? Negreşit 
că dacă nu vom lua în vază numai forma literelor şi a orna- 
mentelor xilografice, vom crede că și aceasta a fost posibil“I. 
Mai mulți cercetători care au urmat după Odobescu în exa- 
minarea produselor tipografice care poartă stema şi titlul 
domnilor munteni între 1508 gi 1512 s-au pronunțat pentru 
existența tipografiei în ţară, căci stema țării arată locul 
unde s-au tipărit cărțile. De altfel, asemănarea literelor și a 
ornamentelor de pe cărțile tipărite de Macarie pentru dom- 
nii români cu ucelea ale tipografiilor muntene din deceniile 
următoare ale secolului al XVI-lea arată că avem a face cu 
continuarea aceleiaşi tipografii cu alţi meşteri, după o între- 
rupere, deci tipografia a fost de la început aici.2 Totuși, în 
ultimul timp, într-o comunicare la prima sesiune ştiinţifică 


nagzu (Cerna Gora) datează abia de la stirșitul veacului XVII. Dar 
Macarie însuși își zice „din Cerna Gora“ în postfaţa Octoihului (1494), 

1 Al. Odobsscu, Despre unele manuscripte și cărți tipărite aflate la 
Mănăstirea Bistriţa, în Revista Română, | (1861), p. 819. 

2 Emile Picot, Coup d'oeil sur l'histoire de la typographie dans les 
pays roumains, extras din volumul Centenaire de l'école des langues 
orientales vivantes, Paris, 1895, p. 14—15; Nerva Hodoş, Începuturile 
tipografiei în Țara Românească, în Convorbiri literare, 36 (1902), p. 
1055; N, Iorga, Istoria literaturii românești, |, ed.a Il-a, p. 139, nota I; 
G. Pascu, Istoria literaturii și limbii românești din secolul XVI, Bucu- 
reşti, 1921, p. 15. 

de bibliografie şi documentare a Bibliotecii Academiei 
R.P.R. (decembrie 1955), V. Molin a căutat din nou să înte- 
meieze pe argumente tehnice tipografice ipoteza tipăririi la 
Veneţia şi anume în tipografia lui Aldo Manutio şi Torre- 
sano, a cărților lucrate de Macarie pentru domnii Ţării Ro- 
mânești.! Autorul comunicării se întemeiază pe următoarele 
argumente: a) caracterele literelor sînt în cărţile lui Macarie 
(1508—1512) de tip venețian, b) clișeele „zincografice“ (recte 
xilografice, pentru că erau în lemn, nu în zinc) dovedesc prin 
calitatea lor un centru de civilizaţie, în speţă tipografia lui 
Aldo Manutio din Veneţia, c) tiparul în două culori (roşu şi 
negru) este o tehnică pur venețiană, d) hîrtia este de prove- 
niență venețiană, cu filigranul ancora folosită de tipografia 
amintită, e) legătura este la fel cu legăturile cărților vene- 
tiene din jurul anului 1500 (este vorba de cele două legături 
asemănătoare ale celor două volume din Liturghierul din 
1508, care provin de la Mănăstirea Bistriţa).2 La acestea se 
adaugă împrejurările politice improprii din Țara Româ- 
nească în această epocă de tulburări şi repezi schimbări de 
domnie, pentru înfiinţarea unei tipografii gi, bineînţeles, 
argumentul care s-a mai adus, al lipsei de indicaţii asupra 
locului unde s-au tipărit cărţile. Argumentele aduse nu pot 
însă convinge, tocmai pentru că nu se bazează pe cercetarea 
faptelor reale de tehnică tipografică şi sînt dezmințite de 
aceste fapte. Astfel am arătat mai sus caracterul literelor 
din Liturghier, cu aspectul lor deosebit de literă groasă de 
manuscris (semiuncială), care se deosebește total, atit de 
caracterul literelor slave venețiene de caracter bosniac (cato- 
lic) din Ceaslovul din 1512 gi Rugăciunile sfintei Brigitta, 
cît și de literele slave subţiri, asemănătoare cu alfabetul 


1 Virgil Molin, Tipăriturile lui Macarie, în Prima sesiune știinţi- 
fică de bibliografie și documentare a Bibliotecii Academiei R.P.R., 
Bucureşti, 1957, p. 264—266 (rezumatul comunicării). Am avut la 
îndemină textul întreg al studiului. Vezi şi răspunsul lui P.P. Panai- 
tescu, Începuturile tipografiei în Țara Românească, în acelaşi volum, 
p. 267—270, care cuprinde numai o partea argumentelor aduse acum 
pentru a stabili că tipografia lui Macarie a fost în adevăr în ţară, 

2 Se mai aduc încă două argumente, care sînt variante ale celor 
de mai sus, Argumentaţia lui V. Molin este reluată şi în articolul: 
V, Molin şi Dan Simonescu, Tipăriturile ieromonahului Macarie pentru 
Tara Românească, în Biserica Ortodoxă Română, 76 (1958), p. 1005— 
1034, dar Dan Simonescu se desolidarizează de argumentaţia colabora- 
torului său, cf. ibidem, p, 1034, nota 94. 

latin din tipografia de la Cetinie a lui Gheorghe Țernoievici, 
care sint în adevăr de origine venețiană. Ornamentele (fron- 
tispicii şi iniţiale ornate) turnate în lemn, nu sint, în cele 
trei cărți ale lui Macarie din Țara Românească, de tip vene- 
ţian. În Veneţia se foloseau în cărţile tipărite atunci orna- 
mente clasice de tip antic, pe cind ornamentele cărţilor slave 
din Țara Românească imită pe acelea ale manuscriselor mol- 
doveneşti de la sfirşitul domniei lui Ștefan cel Mare. Tiparul 
în două culori, în cărţile lui Macarie, era executat după o 
tehnică rudimentară, se scoteau foile de sub presă, apoi se 
tipărea din nou cu cerneală roşie pe locurile lăsate albe pe 
textul în negru, dovadă neconcordanţa la linie, în unele 
exemplare, ale textului în negru , cu cel roşu. Hirtia nu era 
decit în parte cu filigran ancora; numărul mare de mărci 
de fabrică ale hirtiei cărţilor lui Macarie din Țara Româ- 
nească arată că hirtia era de import de la diferiți negustori. 
Una dintre aceste numeroase mărci de fabrică (filigrane) 
este de origine din Saxonia. Hirtia vine probabil de pe piaţa 
Sibiului, cum am arătat mai sus. Legătura cărţilor biseri- 
cești nu se făcea atunci în tipografie, ci la atelierele mănăs- 
tirești, după ce bisericile şi mănăstirile dobindeau cartea. 
Am arătat că legătura celor două exemplare ale Liturghieru- 
lui din 1508 de la Mănăstirea Bistriţa este identică cu aceea a 
unui manuscris slav din secolul al XVI-lea din aceeași mănă- 
stire. De altfel intre legătura aceasta de carte și legăturile 
venețiene nu este o asemănare de stil, stilul din Țara Româ- 
nească fiind o stilizare bizantină, cel venețian geometric şi 
clasic. Toate aceste fapte tehnice privitoare la litera tipo- 
grafiei, la ornamente, tiparul în culori, filigrane şi legături 
sint stabilite de noi, cum s-a putut vedea, în partea întii a 
prezentului studiu. 

Cit priveşte împrejurările politice din vremea cind s-a 
înființat şi s-a dezvoltat prima tipografie din Țara Româ- 
nească, am arătat că tocmai atunci era un mediu favorabil 
care făcea necesară înființarea tipografiei domnești. Centra- 
lizarea puterii politice în mîna domnului este însoţită de o 
creştere bruscă a venitului domnesc, care îngăduia fundarea 
unor așezăminte culturale. Nimeni nu s-a mirat pină acum 
că Radu cel Mare şi Neagoe Basarab au ridicat tocmai atunci 
mănăstirile de la Dealul şi de la Curtea de Argeş, cele mai 
luxoase şi artistice opere arhitectonice din ţara noastră în 

perioada feudală, în ciuda așa-ziselor vremuri tulburi, care 
se rezumă la schimbări de domnie, dar nu la mari năvăliri 
pustiitoare ale ţării, ca în vremea lui Vlad Ţepeş. Dimpotri- 
vă, s-a dovedit de curînd de către Barbu Theodorescu că 
între anii 1510—1511, din cauza războiului din Italia, tipo- 
grafia lui Aldo Manutio-Toressano din Veneţia n-a funcţio- 
nat. Totuşi, chiar atunci apare Octoihul lui Macarie (1510).1 

Pe lingă aceste argumente, care înlătură concluziile des- 
pre comanda cărţilor slave din Ţara Românească la Veneţia, 
putem conchide din analiza făcută în partea întîi a studiului 
nostru și unele dovezi pozitive despre așezarea tipografiei 
lui Macarie în Ţara Românească. 

Întreg aspectul cărţilor tipărite de Macarie între 1508 
şi 1512 este local românesc, de la începutul secolului al XVI- 
lea: limba este slavă bisericească de redacție medio-bulgară, 
limba cărţilor manuscrise ale bisericilor muntene și a can- 
celariei domnești din Țara Românească, ornamentele sint 
identice cu ale manuscriselor din ţările noastre, hirtia este 
de import din diferite provenienţe, conținutul cărților (in 
speţă al Octoihului) nu se potrivește cu acela al cărților simi- 
lare tipărite în tipografia de origine venețiană de la Cetinie 
(Octoihul din 1494). 

Am arătat că deși aspectul tipografic al cărţilor lui Maca- 
rie din Țara Românească poate fi calificat de elegant, în 
special în prima carte, în Liturghier sînt greşeli grave de 
tipar, omisiuni, nepotriviri între text și tabla de materii, 
unde se confundă două titluri într-unul singur. Aceasta arată 
că e vorba de o tipografie nouă, începătoare, nu de tipogra- 
fiile cu experienţă tehnică de la Veneţia. Retipărirea caie- 
tului al doilea din Liturghierul din 1508, înlăturarea, după 
tiraj, a unui caiet de 16 pagini din carte, din cauza gravelor 
greșeli de tipar ce se strecuraseră într-însul, duce la aceeași 
concluzie și în plus este o dovadă că tipărirea cărții se făcea 
sub supravegherea și controlul permanent al autorităților 
bisericeşti și al curţii domnești, deci nu poate fi vorba de o 
comandă în străinătate. O altă dovadă în acest sens este 
modificarea titlului tipicului și al unei rugăciuni (la litie): 
trecute greșit în sumarul de la începutul Liturghierului şi 





1 Barbu Theodorescu, Prima tipografie a Țării Româneşti, în Bise 
rica Ortodoză Română, 76 (1958), p.996—997, 

corectate în text. Corectarea titlului introdusă în volum 
după tipărirea tablei de materii de la început este iarăşi o 
dovadă de intervenţie directă a patronilor, domnul şi bise- 
rica ortodoxă, în timpul tipăririi cărților, ceea ce n-ar fi 
fost posibil decit dacă tipografia s-ar fi aflat la îndemîna lor. 

Caorcetătorii dinainte au observat cu drept cuvint conti- 
nuitatea operei tipografice slave în Țara Românească. Anu- 
me în tipografiile care au urmat după Macarie şi a căror 
așezare în Țara Românească nu îngăduie nici o discuţie, de 
vreme ce avem indicate locurile unde s-au tipărit cărţile, 
s-au păstrat literele, cel puţin forma lor generală, și orna- 
mentele în lemn ale tipografiei lui Macarie. Utilajul tipo- 
grafic al lui Macarie, după o întrerupere a activităţii tipo- 
grafiei, a fost folosit deci de tipografiile care au urmat şi 
care l-au găsit în ţară. Ca să dăm numai cîteva exemple, 
care se pot foarte mult înmulţi, n slav ornamentat din Octo- 
ihul lui Macarie!, este identic cu aceeași inițială ornată din 
Apostolul românesc din 15632. Frontispiciul din Tetravanghe- 
lul lui Macarie din 1512, în fruntea Evangheliei lui Marcu, 
este la fel cu cel din Triodul Penticostar slav din Tirgoviște 
din 15585. C slav, iniţială ornamentată, din Liturghierul 
din 1508 este identic cu aceeaşi iniţială din Molitoelnicul 
slavonesc din 1545, tipărit la Tirgoviștet. S-au păstrat unele 
litere din tipografia lui Macarie, care au fost după aceea 
folosite la reluarea artei tiparului pe teritoriul Țării Româ- 
neşti. 

i Pi privinţa lipsei de indicaţii în epilogurile celor trei 
cărţi asupra locului unde au fost tipărite, socotim că stema 
indică locul, așa cum cărţile slave tipărite la Cracovia în 
1491 poartă stema acestui oraș şi cărțile tipărite la Cetinie 
poartă stema familiei Ţernoievici, stema celor trei cărţi 
tipărite de Macarie în Ţara Românească este stema acestei 
ţări, ea indică locul tipăriturii. 

În epilogul la Octoih și la Tetravanghel domnul ţării (Vlad 
şi Neagoe Basarab) spune despre sine la persoana întii: „Io 
Vlad voievod am scris această carte mîntuitoare de suflet“, 


1 P P, Panaitescu, Octoihul lui Macarie, facsimilul nr. 4. 

2 I, Bianu şi N. "Hodoș, Bibliografia românească veche, I,p. 50, 
3 Ibidem, p. 12. 

4 Ibidem, p.7. 

Aceasta înseamnă că tipografia era a lui, domnul a scris, nu 
un străin. 


Locul unde a funcţionat tipografia 
domnească (1508—1512). Socotim că am stabilit 
în chip destul de convingător faptul că tipografia lui Maca- 
rie din anii 1598—1512 a lucrat în Ţara Românească şi nu 
la Veneţia. Rămine însă deschisă problema locului anume 
unde a funcționat această tipografie în cuprinsul ţării. Cei 
mai mulţi cercetători au admis ca loc de așezare al tipogra- 
fiei orașul Tirgoviște, care ar fi fost, cum se credea mai de 
mult, singura capitală a ţării pe acea vreme. De asemenea 
s-a propus ca sediu al tipografiei Mănăstirea Dealului, deoa- 
rece Radu cel Mare a refăcut această mănăstire și a conside- 
rat-o ctitoria lui.1 Actele de privilegiu date de domnii români 
din vremea cînd au apărut cărțile lui Macarie arată însă că 
scaunul ţării era deopotrivă la București, cît şi la Tirgoviste. 
Radu cel Mare gi Neagoe Basarab numesc Bucureștii „cetatea 
de scaun“. Radu cel Mare în anii 1596—1507 dă șase privi- 
legii din Tîrgovişte şi două din București, Mihnea cel Rău 
în 1508—1599 dă șase privilegii din Bucureşti și nici unul 
din Tîrgovişte (4 din diferite localităţi mai mici), Vlăduţă 
voievod în anii 1540—1544 dă cinci privilegii din Tirgo- 
vişte, şapte din București, opt din diferite localităţi, Neagoe 
Basarab în primul an al domniei sale, 1512, dă nouă acte 
din Tirgovişte și unul din București.2 Prin urmare argumen- 
tul că orașul Tirgovişte ar fi fost pe atunci capitala unică 
a ţării și că de aceea ar fi fost acolo şi tipografia, cade, tipo- 
grafia putea fi tot așa de binc la București, sau într-o mănăs- 
tire de lingă acest oraş. 

Totuși în favoarea Tirgoviștei sau a Mănăstirii Dealului 
ca sediu al tipografiei militează unele consideraţii serioase. 
La 1545, cînd se reia meșteșugul tipografiei în Ţara Româ- 
nească cu tipografia lui Dimitrie Liubavici, cărţile ieşite 
din această tipografie poartă indicație că au fost imprimate 


1 A]. Odobescu, op. cit., în Revista Română, 1 (1861), p. 824, 
opinează pentru mănăstirea Dealul, dar eventual şi pentru Veneţia; 
E. Picot, op. cit., p. 15, pentru Tîrgovişte; N. Iorga, Istoria literaturii 
românești, |, ed. II-a, p. 139: Tîrgovişte, Dealul sau Bistrița; G. Pascu, 
op. cit., p. 14: Tîrgovişte. 

2 După documentele publicate în colecția Academiei R.P.R., 
Documente privind istoria României, B, secolul XVI-1 (1501—1525). 


326 


www.dacoromanica.ro 


la Tirgoviște. Am arătat însă mai sus că anume ornamente 
gi chiar poate din literele tipografiei lui Macarie au rămas 
după dînsul și au fost folosite de tipografiile ce au urmat. 
Se poate ca aceste resturi ale tipografiei lui Macarie să fi 
fost găsite la Tirgoviște, de vreme ce noua tipografie lucrează 
acolo. 

Dacă tipografia a lucrat la Tirgovişte, se poate ca ea să 
fi fost de fapt așezată la Mănăstirea Dealului, care fiind 
lingă oraş, putea fi socotită ca făcind parte din acest scaun 
domnesc. E mai probabil ca tipografia să fi lucrat la o mănăs- 
tire, unde erau ateliere pentru meşteşuguri fine şi loc pentru 
asemenea ateliere domneşti. De asemenea trebuie să ținem 
seamă că acolo se aflau călugări care puteau da ajutor, nu 
numai cu lucrul de mină, cu corectura, care cerea știință de 
carte slavonă, dar şi cu manuscrise bisericești şi cu controlul 
textului religios. 


Am arătat că ornamentele de miniatură ale frontispiciilor 
cărţilor tipărite sînt foarte apropiate ca stil de ornamentele 
în stil zis „armenesc“ de la Mănăstirea Dealului. De obser- 
vat de asemenea că folosirea rară pe atunci a elementelor 
cronologice secundare: crugul soarelui, al lunii, indictionul, 
temelia, aflătoare în postfeţele celor trei cărţi care au ieşit 
din tipografia lui Macarie din Ţara Românească, se regăsesc 
şi în pisania slavonă a bisericii Mănăstirii Dealului din 
159922. Anul terminării mănăstirii nu este în chip necesar 
anul săpării definitive a pisaniei, poate cînd a venit acolo 
Macarie din Muntenegru cu obișnuinţa folosirii crugurilor 
(ciclurilor) solare şi lunare, să fi dat indicaţiile necesare. 
Pe prima foaie a Octoihului lui Macarie din 1510 se află dese- 
nată o biserică, reprezentind, după părerea istoricului sirb 
G. Radojičić, mănăstirea în carea fost tipografia?, dar dese- 
nul nu se potrivește cu Mănăstirea Dealului, deoarece bise- 
rica are în Octoih o singură turlă cu clopotniţă pătrată pe 


1 Cf. I. Bianu şi N. Hodoș, Bibliografia românească veche, 1, p, 
23 şi urm. 

? N. Iorga, Inscripţii din bisericile Romaniei, vol. 1, 1905, p, 97 — 
98. 

3 Gorge Sp. Radojičić, op. cit., p. 20. Autorul se referă la Octoihul 
sirbasc tipărit la Mănăstirea Gracianiţa, în 1539, care poartă desenul 
reprezentind această mănăstire. 

cînd Dealul are trei turle și nu are clopotniță separată!. 
În aceste condițiuni aşezarea tipografiei la Mănăstirea Dea- 
lul rămîne ipotetică. 


Originea materialului tipografic. O 
problemă care rămîne deocamdată deschisă este aceea a 
originii materialului tipografic al lui Macarie în Ţara Româ- 
nească. Este clar că ornamentele pentru frontispicii şi ini- 
țialele împodobite se făceau din lemn, pe cînd litera propriu- 
zisă era turnată sau săpată în metal. În ce privește pe cele 
dintii, e sigur că erau lucrate în ţară: imitarea cu precizie 
a miniaturilor și iniţialelor manuscriselor slavo-române 
este o indicație în acest sens. E de observat că tiparele de 
lemn pentru ornamente se uzau mai repede decit literele de 
plumb. De aceea, după Liturghier, care cuprinde o mulţime 
de iniţiale ornate, Octoihul nu mai are decit una singură în 
întreg volumul, pentru că celelalte se vor fi uzat. Dar în 
1512 Tetravanghelul cuprinde iar o serie de iniţiale şi frontis- 
picii, unele reproduse după Liturghier, altele cu totul noi, 
săpate în lemn în chip special pentru acest volum, de pildă 
un O cu coroană la mijloc și P (rslav). Aceasta arată că frontis- 
piciile şi inițialele ornate se executau în ţară, căci nu putem 
admite înnoirea tipografiei cu comenzi de piese în străină- 
tate pentru fiecare carte pe rind. Existau deci meșteri de 
sculptură în lemn în ţară, care au executat tiparele de lemn 
pentru tipografie, după ornamentele manuscriselor. Aceasta 
nu e de mirare; sculptura în lemn, în special pentru cruci cu 
figuri religioase foarte mici și amănunțite, un adevărat fili- 
gran, formează un capitol al artei românești vechi, în legă- 
tură în special cu mănăstirile. 

În privinţa literelor obișnuite, relevăm afirmaţia mește- 
rului tipograf sirb Mardarie, ieromonah de la Mănăstirea 
Mirkşa, în Evanghelia tipărită de el în 1562 că „am lucrat 
cu mîna aceste litere (slove) din fier şi aramă şi din altele, 
cu mare trudă și năzuință“2. Dacă acest ieromonah sirb, 
continuator al lui Macarie,a pututalcătui litere într-omănă- 
stire sîrbească din secolul al XVI-lea, sub stăpînirea turcilor, 


1 Scurtă istorie a artelor plastice în R.P.R., vol. I, Bucureşti, 1957, 


p. 81. i 
2 [. Karataev, op. cit., p. 107. Despre această Evanghelie vezi 


mai jos. 

de ce nu putea face acelaşi lucru și Macarie însuși în Țara 
Românească? Se deschide deci perspectiva unei lucrări 
locale a literelor, dar în lipsa unor date tehnice asupra lor, 
literele par a fi fost totuși turnate, ceea ce greu se putea face 
la noi, problema rămîne deschisă. Deoarece Macarie fusese 
la Veneţia înainte de Cetinie, deci putea face legătura între 
patronul său din Ţara Românească și tipografiile din Vene- 
ţia, este posibil ca literele şi presele să fi fost comandate de 
acolo. Atelierele de tipografie din oraşul dogilor făceau co- 
merţ pe atunci nu numai cu cărţi, dar și cu litere şi prese 
de tipografiel. De aceea Lucas Pasqualisdin Raguza în 1524 
voia să înfiinţeze în orașul său o tipografie „cu litere asemă- 
nătoare cu cele cu care începuseră să tipărească Țernoie- 
vicii“, adică literă venețiană, aceasta era deci obiect de ex- 
port?, ca și hirtia. Hîrtia folosită la tipărirea cărţilor din 
Țara Românească, nu era adusă însă direct de la Veneţia, 
cum am arătat mai sus, ci mai probabil prin mijlocirea Sibiu- 
lui. 

Totuși deosebirea hotărită între litera slavă folosită la 
Veneţia (în Ceaslovul din 1512 și în tipăriturile muntenegrene 
cu literă de origine venețiană) și litera slavă a tipăriturilor 
muntene, dă de gîndit. Cum se poate ca această literă groasă 
şi mare în comparaţie cu cea slavă venețiană, subţire şi cu 
influenţe ale alfabetului latin, să provină din același mediu 
meșteşugăresc? Cu dreptate spunea savantul bibliograf fran- 
cez Emile Picot despre materialul tipografic din cărţile lui 
Macarie din Ţara Românească: „Nu am îndrăzni să afirmăm 
că acesta (materialul tipografic) ar fi de origine veneţiană“?. 
O comparaţie cu litera tipografiei slave chirilice din Craco- 
via, închisă din ordinul autorităţilor catolice la 149%, nu 
s-a făcut pînă acum dar ar putea da rezultate neasteptate. 
Despre această tipografie bibliografii ruşi, I. Karataev şi 
A.I. Sobolevski afirmă că imită, ca şi litera tipografiilor 
muntene, literele manuscriselor slave ale vremii și după 
cel din urmă din aceşti învăţaţi, anume aceea a manuscriselor 
slavo-române. În orice caz pînă acum nu se poate spune un 
cuvînt sigur asupra originilor venirii materialului tipogra- 


1 Cf, Emile Picot, op. cit., p. 8. 
2C, Jireček, Geschichte des Serben, vol. I, p. 237, nota 4. 
3 Emile Picot, op. cit., p. 44. 

fic în Țara Românească. Între tipărirea unei cărţi și ince- 
perea alteia va fi urmat o pauză lungă pentru lucrarea în 
lemn a noilor frontispicii şi litere ornate, care diferă, cum 
am spus, de la 'carte la carte, din cauza uzării materialuluit. 
Aga se explică de ce în tipografia lui Macarie din Țara Româ- 
nească sub patru domni, în cinci ani, nu s-au tipărit decit 
trei cărţi. Tetravanghelul din 1512 este cunoscut în două 
ediţii. Anume se cunoaşte un exemplar de lux, în care hirtia 
este înlocuită cu pergamentul subţire, formatul paginii ceva 
mai mare, iar frontispiciile și literele iniţiale ornate sint 
vopsite cu mîna în aur, carmin, albastru și verde peste cer- 
neala tipografică. Cuvintele cu roșu tipografic sînt retuşate 
cu mina?. Nu este însă sigur dacă avem a face cu un tiraj 
de lux sau cu un unic exemplar prelucrat special. În adevăr 
acest exemplar găsit la Mănăstirea Bistriţa în Oltenia şi azi 
aflător la Muzeul de artă al R.P.R. din Bucureşti, ar putea 
fi socotit ca exemplarul personal al lui Neagoe Basarab, 
aşa cum crede N. [orga?. Neagoe Basarab, fiul lui Pirvu Cra- 
iovescu, va fi depus acest prinos al meșterilor tipografi la 
mănăstirea părinților săi de la Bistriţa. 

În orice caz, luxul ornamental al tiparului lui Macarie, 
fără a ţine seamă numaidecit de exemplarul amintit al Evan- 
gheliei, este o dovadă despre patronajul domnesc acordat 
acestui meșteşug. Tiparniţa era a domnului şi cum spun 
epilogurile, era vorba de o operă de ridicare şi înzestrare a 
bisericilor, deci nu de un atelier meșteșugăresc ridicat cu 
scopuri de cîştig. Cărţile socotim că nu se vindeau, ci se 
donau de domnie bisericilor, cheltuiala o suporta domnul, 
în realitateţara. În adevăr, nicăieri pe cărţile ce ne-au rămas 
din tipografia domnească, nu se arată că vreuna ar fi fost 
cumpărată de vreo biserică, mănăstire sau persoană parti- 
culară de la tipografie, în schimb numeroase cărţi de acest 
fel, dintre cărţile tipărite în Ţara Românească şi Moldova în 
secolele al XVI-XVII-lea, poartă indicaţia donaţiei şi dona- 
torului în însemnări manuscrise. De asemenea domnii ro- 
mâni, care făceau miluiri bisericilor ortodoxe din Transil- 
vania, Bulgaria, Serbia, Ucraina, trimiteau, desigur, în dar, 


1 Vezi mai sus p. 328. 
2 I. Bianu şi N. Hodoș, Bibliografia românească veche, t. I, p. 20. 
3 N. Iorga, Istoria literaturii românești, I, ed. Il-a, p. 139. 

alături de bani și scule, și cărţile lor în aceste ţări, prin tri- 
mișii bisericilor respective care veneau cu acest scop în ţară. 

E posibil însă că pe vremea tipografiei lui Coresi și a 
continuatorilor săi din Brașov, cînd tipografia românească 
şi slavo-română a devenit, din operă domnească, operă oră- 
genească, cărţile să se fi vindut ca orice produs al 
meseriașilor. De aceea, în epoca lui Coresi, scade și aspectul 
luxos al tiparului vechi, pentru ca, în vederea vinzării, pro- 
ducerea cărţilor să revină mai ieftin. S-a observat de altfel 
în general, în istoria tipografiei în secolele al XV-XVI-lea, 
în diferite ţări, că cele mai vechi tipărituri sînt cele mai 
frumoase şi mai luxoase, după care urmează o decădere a 
ornamentelor și frumuseţii artei tipografiei, în vederea ief- 
tinirii tiparului.i 

Nu numai luxul edițiilor, care cerea multă grijă şi nici 
repetarea şi modificarea tirajelor, explică numărul redus 
de cărți tipărite în vremea lui Macarie în Țara Românească. 
Trebuie să admitem că Macarie era singurul meșter tipo- 
graf, că nu avea alţi meșteri şi ajutoare de specialitate sub 
dînsul. Totuşi în prefața Octoihului din Muntenegru, Macarie 
scrie în 1494: „am lucrat cu miîna“2, expresie care a fost 
suprimată în epilogurile Octoihului muntean (1510) şi al 
Tetravanghelului din 1512, care reproduc acest epilog. S-ar 
putea crede deci că acum Macarie nu mai lucra cu mii- 
nile, ci avea ucenici sub conducerea lui. 


Acest Macarie trebuie să se fi bucurat de oarecare faimă 
în ţară, ca un om chemat de domn, din ţări îndepărtate. 
În orice caz, el nu poate îi identificat, cum a încercat Al. 
Odobescu, cu Macarie, ieromonahul care dăruia o vie Mănă- 
stirii Govora la 14952, deoarece se știe că în acel an Macarie 
tipograful se afla încă în Muntenegru şi tocmai atunci 
tipărea Psaltirea pentru Gheorghe 'Ţernoievici. 


O identificare care a atras aprobarea mai multor cer- 
cetători este cea produsă tot de Al. Odobescu și admisă de 


1 Cf. observaţia lui C. Karadja, Die erste rumänische Buchdrucker- 
kunst, Berlin, 1940 (extras din Geschichte der Buchdruckerkunst), p.&. 

2I. Karataev, op. cit., p. 15. 

3 Al. Odobescu, op. cit., în Revista Română, 1 (1861), p. 825, 
Actul este publicat în colecţia Acad. R.P.R., Documente prio. ist, 
Rom, B., sec. XIII—XV, p. 230. 

N. Iorga, E. Picot și alții, anume între Macarie tipograful 
şi mitropolitul Ungrovlahiei din vremea lui Neagoe Basa- 
rab, care se numea tot Macarie. Dar identitatea numelui, 
cînd e vorba de un nume monastic așa de răspîndit, nu 
poate constitui o dovadă. E puţin probabil ca ierarhia 
bisericii Țării Româneşti, episcopii și egumenii marilor 
mănăstiri, legaţi de marea boierime, să fi cedat locul unui 
meșter tipograf. Nu erau încă vremurile lui Antim Ivireanu. 
De altfel viaţa lui Nifon patriarhul, scrisă de un contem- 
poran, afirmă că primul fapt al domniei lui Neagoe a fost 
numirea ca mitropolit a lui Macarie, despre care nu spune 
că fusese meșter tipograf?. Totuși, la 25 iunie 1512, în post- 
fața Tetravanghelului, cinci luni după urcarea la scaun a 
lui Neagoe, Macarie tipograful era tot ieromonah, pe cînd 
numirea în scaunul vacant al mitropoliei trebuie să fi 
avut loc, pentru asigurarea unui sprijin moral, chiar la 
urcarea în scaun. 

De curînd istoricul Radojičić a încercat o nouă identi- 
ficare intre Macarie tipogratul şi alt Macarie al vremii, 
anume Macarie egumenul mănăstirii sîrbeşti Hilandari de 
la Muntele Athos, între 1525 și 1533. Acest Macarie a călăto- 
rit în această calitate în Țara Românească şi în Moldova 
(sub Radu de la Afumaţi şi Petru Rareș) pentru milostenii 
şi a tradus, desigur din grecește, o Cosmog grație (geografie), 
în care se vorbeşte de Dacia „și hotarele ei“ Dacia, zice 
această Cosmograjie, se află între Rusia Mică, Haţegul 
(Haţeg) „ţara numită Germania, care este Ungaria“. Sint, 
amintite „Moldovalahia și Ungrovalahia“ , „Mizia de Sus“, 
„țara lui Crnojevici“ , „Dacia Mediterana este astăzi numită 
Haţeg şi Erdelj și Mukać, pînă la riul Tisa“. O provincie 
a ei se numeşte acum Mehadia şi se întinde pînă la riul Olt. 
Textul este în sirba medievală?. Acest text incurcat Şi 
necorectat de traducător, care, ca un cunoscător al locurilor, 
ar fi putut s-o facă, nu indică pe Macarie tipograful. Iero- 
monahul care trăise în Veneţia, ar fi putut alege un text 


1 Al, Odobascu, op. cit., p. 821—823; N. Iorga, Istoria literaturii 
româneşti, I, ed. II-a, p. 140; E, Picot, op. cit., p, 15. 

2 Viaţa și traiul sfintului Nifon, Bucureşti, 1937, p. 18. 

3 George Radojičić, Srpsko rumunski odnosi XIV—XVII veka 
(Relaţii sirbo-române în veacurile XIV—XVII), Novi Sad, 1956, 
p.20—21. 

mai bun și nu pare să fi știut grecește. De altfel asemenea 
identificări de persoane bazate numai pe nume nu au nici 
o probabilitate de autenticitate. 

În ceea ce ne privește, sintem de părere că, scurt timp 
după terminarea tipăririi Evangheliei (1512), meșterul 
Macarie va fi murit în Țara Românească. Numai așa se 
explică încetarea activităţii tipografiei sub Neagoe Basa- 
rab, domn iubitor de cultură. Dacă Macarie ar fi ajuns 
mitropolit, ar fi putut pregăti ucenici pentru continuarea 
operei lui; cît despre plecarea lui la Athos, domnul care-l 
angajase, nu i-ar fi îngăduit-o. 


Răsunetul şi continuarea Tipogra- 
fiei lui Macarie. Tipografia înfiinţată de domnii 
Ţării Româneşti avea de scop întărirea bisericii ortodoxe 
din această ţară, care devenise sprijinul centralizării monar- 
hice. Cărţile bisericești slave nu se adresau însă numai 
românilor din Țara Românească, ci tuturor celor care folo- 
seau slava bisericească: românii din Transilvania și Mol- 
dova, sirbii, bulgarii și rușii. Circulaţia cărţilor tipărite 
de Macarie în ţara noastră se poate urmări sub forma exem- 
plarelor rămase în diferite centre, cit și prin manuscrise 
copiate după aceste cărţi și de asemenea prin ediţii ulte- 
rioare care reproduc pe ale lui Macarie. 

Am arătat că exemplarul Liturghierului din 1508 azi 
la Biblioteca Arhiepiscopiei din Sibiu provine din biserica 
de la Alun, sat de lingă Hunedoara. 

Cărţile lui Macarie din Țara Românească au circulat 
şi în Moldova; un exemplar al Evangheliei slave din 1512, 
azi la biblioteca din Filipopol, provine de la o biserică 
Sf. Paraschiva din Moldova, poate cea de la Roman.! 

În R,P.F. Iugoslavia s-au aflat mai multe exemplare 
ale Evangheliei tipărite sub patronajul lui Neagoe Basarab 
în 1512, astfel un exemplar se află la biblioteca din Belgrad, 
venit dintr-o biserică sirbească?, altul la Mănăstirea Opovo 
de la Frugca Gora. De asemenea în R.P. Bulgaria se află 
un exemplar la biblioteca din Sofia, provenind dintr-o 
biserică bulgară, ceea ce arată larga răspindire a acestei 


1 P.P. Panaitescu, Octoihul lui Macarie, p. 537, nota 1, 
? Vezi mai sus p.276. 
3 I. Bianu și N. Hodoș, op. cit., t. I, p. 21 şit. IV, p. 167, 

cărţi la slavii de sud. E de observat că între cărțile tipărite 
în Muntenegru pentru slavii de sud de către Macarie, nu 
se aflau nici Evanghelia, nici Liturghierul, cele două cărţi 
fundamentale ale bisericii şi prima lor apariţie în limba 
slavă pentru toţi cei care foloseau limba slavă bisericească, 
datează de la lucrările lui Macarie din Ţara Românească. 
De aceea Tetravanghelul lui Neagoe Basarab din 1512a fost 
reeditat la Belgrad în 1552 de cneazul Radnișa Dmitrovici 
şi de orășeanul din Dubrovnik (Raguza), Troian Gundolici, 
tipograf fiind meşterul ieromonah Mardarie de la Mănăstirea 
Mirkşa, „lîngă Muntele Negru“. Acest Tetravanghel reproduce 
întru totul pe cel muntean, din 1512, pînă şi stema Ţării Ro- 
mânești de pe aczastă carte este reprodusăl. E o întrebare da- 
că reproducerea stemei este o simplă imitare mecanică a mo- 
delului sau înseamnă un patronaj, un ajutorbănesc dat de dom- 
nul de atunci al Țării Româneşti, Mircea Ciobanul, pentru 
tipărirea cărţii şi aducerea unui număr de exemplare în 
țara sa? . Același Tetravanghel a fost încă o dată reeditat, 
pagină cu pagină și rind cu rind la fel, în 1562, de acelaşi 
meșter tipograf ieromonahul Mardarie de la Mănăstirea 
Mirkşa, „la picioarele Muntelui Negru“, dar fără stema 
Ţării Româneşti. Acesta este meșterul de care am vorbit, 
care declară că a lucrat „cu mina aceste slove din fier și 
aramă și din altele, cu mare trudă şi năzuință“3, deci a 
lucrat şi literele, ceea ce ne deschide perspective și în pri- 
vința lucrărilor pe care eventual ar fi putut să le facă și 
Macarie în Țara Românească. Totuşi literele sint în cea 
mai mare parte aceleaşi sau imitate după acelea din tipo- 
grafia din Belgrad de la 1552. Un exemplar al acestei a 
treia ediţii a Evangheliei lui Neagoe Basarab a fost găsit 
de noi la fosta bibliotecă de la Blaj, impreună cu alte cărţi 
care provin din vechea bibliotecă a mitropoliei românești 
de la Alba Iulia din vremea mitropolitului Sava Branco- 
vicii. Așadar aceste cărți slave continuă o operă destinată 
în comun pentru români şi pentru slavii de sud. 


1 1. Karataev, op. cit., p. 89—92; Bianu şi Hodoș, op. cit., t. I, 
p.20—21. 
ù Da O foaie din Evanghelia din Belgrad în Biblioteca Acad. R.P.R., 
T, Karataev, op. cit., p. 106, 108. 
+ Se află azi la Biblioteca Universității din Cluj. 

Pe lingă răspindirea cărţilor tipărite de Macarie în 
alte ţări a existat o acţiune de reproducere a acestor cărți 
din Ţara Românească. Cărţile acestea se vede că nu au fosi 
publicate într-un număr mare de exemplare; ajunse la bise- 
rici și mănăstiri circulaţia lor a încetat și nevoia cărților 
de cult a continuat. Aga se explică de ce în lipsa unor noi 
ediţii, s-a purces la copierea cărților tipărite cu mîna, așa 
că avem o serie de manuscrise slave, unele cu un secol şi 
jumătate ulterioare tipăriturilor, care reproduc cărţile 
imprimate. 

Am vorbit cu alt prilej de manuscrisul slav nr. 503 al 
Academiei R.P.R., care este o copie a Evangheliei din 1542. 
Acest manuscris, după slovă, datează din veaculal XVII-lea!. 

Alte copii de mină ale Liturghierului lui Macarie sînt 
manuscrisele slave nr. 228 şi 651 ale Academiei R.P.R. 
Cel dintîi este din secolul al XVI-lea și provine de la Mănăs- 
tirea Bistriţa din Oltenia. Prezintă prea puţine deosebiri 
fată de textul Liturghierului tipărit?. 

Manuscrisul slav nr. 651 din aceeași bibliotecă este un 
manuscris de lux scris la 1653—4654 din porunca lui Matei 
Basarab (portretul lui se află pictat în miniatură pe acest 
manuscris). Copistul şi-a permis unele libertăți față de 
modelul său, adăugind în anexe unele rugăciuni și slujbe 
și suprimînd altele, dar reproducînd în cele mai multe 
părți textul tipărit la 1508 (şi cu cuvintul introductiv al 
lui Vasile cel Mare adresat preoţilor). 

Cit privește cărţile tipărite publicate în Ţara Româ- 
nească, am arătat că cele mai multe, tipărite în veacul al 
XVI-lea, chiar cele tipărite la Braşov de diaconul Coresi, 
reproduc îrontispicii și litere ornate după cărţile lui Macarie 
de la începutul veacului al XVI-lea. S-a creat astiel o 
tradiţie a artei tipografice româno-slave, începînd cu tipă- 
riturile lui Macarie. 

Liturghierul slavonesc tipărit probabil la Braşov pe la 
1570 se datorește diaconului Coresi după cum rezultă din 
litera identică cu aceea a altor tipărituri ale acestui meșter 
datind din anul 1570. Această carte reproduce aproape 

1 Cf. P.P. Panaitescu (Al. Grecu), Contribuţii la începuturile 
tipografiei slave în Țara Românească, în Studii și cercetări de bibliologie, 


vol. 1, 1955, p 233—238. 
2 Vezi mai sus, în partea întii a prezentului studiu, p. 10, 

cuvint cu cuvint textul Liturghierului lui Macarie din 1508. 
Din exemplarul unic cunoscut pînă acum lipseşte începutul, 
care trebuia să cuprindă cuvintul lui Vasile cel Mare către 
preoți, restul este absolut identic ca text și ca limbă. Orna- 
mentele de frontispicii imită pe cele din tipăritura lui 
Macarie, de observat însă că frontispiciul cu stema Țării 
Românești lipseşte în cartea tipărită de Coresi, probabil 
pentru că această carte a fost tipărită la Brașov, sub altă 
conducere și fără contribuţia bănească a domnului Ţării 
Românești. Astfel la f. 3 recto a caietului 4 în locul fron- 
tispiciului cu stemă, care se afla în locul respectiv al textu- 
lui din Liturghierul lui Macarie (începerea Liturghiei lui 
loan Gură de Aur), în Liturghierul lui Coresi se întilnește 
ornamentul simplu şi negru, reprodus și în Slujebnicul 
slavonesc fără dată (datat de pe la 1588)1. Cu aceste deose- 
biri minime, avem de-a face cu reeditarea Liturghierului 
lui Macarie cu vreo șaizeci de ani mai tirziu. Cum am spus, 
cărțile tipografiei lui Coresi, avind la bază autoritatea muni- 
cipală, sînt tot mai puţin luxoase decit cărțile domneşti 
din tipografia condusă de Macarie la inceputul veacului, 
in special în privința iniţialelor ornate.2 

Şi Liturghierul slavonesc din 1588 tipărit la Brașov de 
Șerban Coresi, pe care n-am avut posibilitatea să-l studiez 
mai de aproape, este evident o reeditare a Liturghierului 
lui Macarie din 1508, descrierea din Bibliografia românească 
veche spune: „Capitolele sint dispuse în același fel ca în 
acel Liturghier: (cel din 1508). Este deci probabil încă o 
reeditare a Liturghierului lui Macarie. 

În privinţa reeditării celorlalte două cărţi ieşite din 
tipografia lui Macarie din Ţara Românească, Octoihul din 
1510 și Tetravanghelul din 1512, o comparaţie foarte atentă, 
pasaj cu pasaj, cu celelalte octoihuri și evanghelii slavo- 
române tipărite în secolul al XVI-lea rămîne să se facă, 
pentru a se vedea relaţiile lor cu primele ediţii ale acestei 


1 I, Bianu şi N. Hodoş, Bibliografia românească veche, t. I, p. 101, 
Aceasta arată, ca şi alte apropieri tehnice, că Slujebnicul fără dată, 
datat aproximativ de Biblografie pe la 1588 este o carte coresiană şi 
datează mai degrabă de pe la 1570, 

2 Descrierea Liturghierului lui Coresi, I. Bianu şi D. Simonescu, 
Bibliografia românească veche, t. IV, p. 11—12. Am putut cerceta exem- 
plarul din Biblioteca Academiei R.P.R., C.V. nr. 32 A, 

3 I, Bianu şi N, Hodoș, op. cit, I, p. 99. 

cărți din Ţara Românească, deoarece planul și forma Octo- 
ihului şi a Evangheliei sînt, în genere, în această epocă, mai 
consecvente și mai unitare decit ale Liturghierului, care 
prezintă aspecte diferite în prirbţa rugăciunilor anexate 
la urmă. De aceea, în general voi nd, e mai greu de ştiut 
dacă o anume Evanghelie (Tetravanghel) e copia alteia sau 
reproduce un manuscris oarecare. 

În privinţa Octoihului, încă din 1933, D. Mazilu a emis 
părerea că Octoihul slav tipărit de diaconul Coresi la 1557 
în Braşov ar fi o reeditare întocmai a Octoihului lui Macarie 
din 1510.1 La data apariţiei studiului amintit nu se cunoștea 
încă nici un exemplar al Octoikului lui Macarie aflător în 
țară. Descoperirea exemplarului din biblioteca din Blaj a 
uşurat comparaţia.? Din comparaţia ce am făcut între 
Octoihul lui Macarie şi al lui Coresi?, ni se confirmă identi- 
tatea celor două texte. Ca și Octoihul lui Macarie, cel din 
Braşov este format din două părți, o primă parte de Octoih 
mare, care cuprinde cintările pe toate zilele săptăminii, 
alta de Octoih mic, care urmează după aceasta, cuprinde 
cîntările numai pe zilele de duminică şi de simbătă, la 
utrenie, vecernia mică şi cea mare, pentru glasurile 2—8, 
dar fără celelalte zile ale săptămînii. Deosebirea între cele 
două cărți stă în aceea că în Octoihul lui Macarie, în partea 
întîi, toate cîntările pentru zilele săptămînii sint cele de 
la glasul 1, pe cind partea întîi din Octoihul lui Coresi 
cuprinde cîntările variate pentru fiecare zi, începind cu 
glasul întii pentru duminică (partea aceasta lipseşte), mer- 
gind cu glasurile progresiv pe fiecare zi pină simbătă, care 
cuprinde cintările glasului 8 (glasul 7 nu figurează). Partea 
a doua, de Octoih mic, e la fel la ambele texte, probabil 
copiată în ediţia lui Coresi după cea a lui Macarie, dar în 
anexe se adaugă în plus, în Octoihul lui Coresi din 1557, 
lista pasajelor din Apostol și Evanghelie de rostit în timpul 


1 D.R. Mazilu, Diaconul Coresi, Ploieşti, 1933, p. 11—12. Descrie= 
rea Octoihului lui Coresi din 1557, la I. Bianu și D, Simonescu, Biblio- 
grafia românească veche, t. IV, p. 3—6. 

2 P,P, Panaitescu, Octoihul lui Macarie, p. 528—532. 

3 Am folosit unicul exemplar cunoscut al Octoihului lui Coresi 
(1557), aflător la Biblioteca Academiei R.P.R., sub cota C.V. nr. 9 
A. Descrierea din Bibliografia amintită e prea sumară. 

săptămînii şi a celor 44 Evanghelii ale învierii, care lipsesc 
în ediţia lui Macarie. 

În ceea ce priveşte Tetravanghelul, același studiu an intit 
al lui D. Mazilu a arătat că cele trei Evanghelii slave din 
1562, 1579 şi 1583, toate trei tipărite de diaconul Coresi 
(cele două din urmă împreună cu meșterul Mănăilă), sînt 
foarte probabil, cu mici inovaţii, reproduceri după Tetra- 
vanghelul lui Macarie din 15122. 

E mai greu să ne pronunţăm asupra afirmației aceluiași 
cercetător, după care şi Evanghelia românească tipărită de 
diaconul Coresi la Braşov la 1561 ar fi o traducere româ- 
nească după textul s av al Tetravangkelului lui Macarie 
din 45428, În orice caz frontispiciile din fruntea fiecăreia 
din ce e patru Evanghelii imit : pe cele din cartea slavă tipă- 
rită de Macarie.i 

Toate aceste fapte, deși nu sint încă definitiv s udiate, 
căci o cercetare a istoriei tipografiei slavo-române în seco- 
lul al XVI-lea după Macarie nu-și are locul în acest studiu, 
arată că a exist t o continuitate între tipografia lui Macarie 
şi întreaga operă tipografică, atit cea din Țara Românească 
cît gi c2a de la Braşov, în tot secolul al XVI-lea. Cărţile 
lui Macarie au fost reeditate, poate chiar traduse în româ- 
neşte, ornamentele, stilul artei tipografice a fost păstrat 
şi continuat. 


Concluzii. Liturghierul lui Macarie din 1508 (ca 
şi Tetravanghelul- din 1512, cartea fundamentală a biseri- 
cii) a fost o carte vie care a stat la baza slujbei religioase 
în Ţara Românească și în Transilvania (pentru Moldova nu 
avem pină acum indicaţii), pînă la introducerea limbii 
române în bis rică. Pein reeditările și copierile sale, el a 
avut o vastă răspindire în timp şi în scaţiu, ca o operă de 
cu'tură de la începuturile scrisului tipărit. Nu a fost numai 
o carte de interes bibliografic, o îrumoasă alcătuire a artei 


1 Cît priveşte Octoihul slavonesc al lui Coresi din 1574, acesta este 
un octoih mare, deci nu se potriveşte cu cel din 1510. Cf. I. Bianu și 
N. Hodoș, op. cit., I, p. 56—63. 

2 D, Mazilu, op. cit., p. 42—46. Descrierea celor trei Evanghelii, 
la I. Bianu şi N. Hodoș, op. cit., I, p. 46—49, 73—75 şi 99. 

s I. Bianu şi N. Hodoş, op. cit., t. I, p. 43—46. Cf. D. Mazilu, 
op. cit., p. h4—46. 

4I. Bianu şi N. Hodoș, cp. cit., I, p. 99. 

tipografice, rămasă o raritate căutată de bibliofili, ci mereu 
răspîndită, copiată şi reeditată la tipar, ea a jucat un rol 
important în storia culturii noastre în epoca feudală. Pînă 
în satele transilvănene, în bisericile şi schiturile din munţi, 
a pătruns această carte și reproducerile ei ulterioare, și 
a fost de folos, timp de o sută de ani. Despre puţine cărți 
din vechea noastră cultură se poate spune același lucru. 

Pe lingă rolul fund mental jucat de cărţile lui Macarie 
în ţară, unde au fost modelul artistic al întregii arte tipo- 
grafice din secolul al XVI-lea, e de ţinut în seamă și rolul 
lor ca elemente de legătură şi apropiere cu ţările slave orto- 
doxe, în special cu slavii de sud, sirbi şi bulgari. Răspin- 
direa Evangheliei lui Macarie la aceste popoare, reeditarea 
de două ori a textului ei în Serbia în timpul secolului al 
XVI-lea, formează un capitol al unităţii culturale româno- 
slave în acea vreme, în care literatura slavă reunea într-o 
circulație neîntreruptă pe români și pe slavi. Toate aceste 
fapte fixează locul Liturgh'erului lui Macarie şi în genere 
a operei sale de tipograf din Țara Românerscă, în istoria 
culturii feudale din sud-estul Eu'opei. 

mplinirea a 450 de ani de la apariţia celei dintii cărţi 
tipărite în ţara noastră a constituit prilejul de a se republica 
în reproducere întreg textul Liturghierului lui Macarie. 


1958 


23* 
www.dacoromanica.ro 


II 


www.dacoromanica.ro 


ÎNCEPUTURILE LITERATURII ÎN LIMBA 
ROMÂNĂ 


PROBLEMA ORIGINII LITERATURII ÎN LIMBA VULGARĂ 


Problema originilor este întotdeauna în toate domeniile 
una din cele mai anevoioase şi în general este ocolită de cer- 
cetătorii prudenţi. În literatura noastră problema origi- 
nilor în datele ei prime estea emănătoare cu aceea din lite- 
raturile apusene ale Europei, adică trecerea de la limba 
clasică, limba bisericii, la limba vulgară pentru expresia 
literară şi științifică. Literaturile medievale erau dominate 
de concepţia că ceea ce rămîne ca idee şi ca formă «leasă, 
nu se poate exprima decit în cîteva limbi, limbile clasice, 
pentru că aceste limbi sînt desăvirșite ca struc ură, pe 
cind limba vorbită de popor, limba vulgară, ar fi incom- 
patibilă să îmbrace tot ceea ce este delicat, subtil şi abstract. 
În Apus, limba latină cra nu numai limba bisericii catolice, 
așa cum a rămas pînă astăzi, dar şi a filozofiei, științei şi 
literaturii. A trebuit să se facă o revoluţie în spirite, ca să 
se poată admite mai întîi în literatura socotită ugoară, 
povestiri pentru femei, și în genere cea distractivă, apoi în 
cea mai înaltă, limba vulgară. Limba poporului a pătruns 
tirziu de tot în filozofie și în ştiinţă, iar ca să intre în bise- 
rică, a trebuit o revoluţie religioasă: Reforma, carea avut 
drept urmare mii de morţi şi o serie de războaie ce au ținut 
un veac şi mai bine. Istoricii literari apuseni sint de acord 
admiţind că originea literaturilor în limba naţională — e 
vorba numai de cele beletristice — purcede de la nobilime, 
şi anume este opera nobilimii provensale, care a înriurit 
apoi literatura franceză şi cea italiană. Provența, regiune 

de nobili bogaţi și puternici, a luat iniţiativa acelei litera- 
turi de povestiri eroice, epopei medievale, povestiri roman- 
tate ale faptelor cavalerilor (romans courtois) care se citeau 
la castele şi în „camerele femeilor“. Fără influenţa proven- 
sală nu se poate concepe opera revoluţionară a lui Dante 
în introducerea limbii naţionale. Cu alte cuvinte, originea 
literaturii în limba națională se explică pe baze sociale. 
Literatura în limba latină era în genere opera clerului cult 
şi a universităţilor, conduse şi ele de clerici. Nobilimea era 
mai puţin cultă decit clerul şi curţile regale; ea nuputea 
mînui cu aceeași ușurință și nu putea înţelege limba lui 
Virgil, de aceea a creat o literatură pe seama ei, nu numai 
în privinţa fondului (eroism și aventuri erotice), dar și ca 
limbă, limba naţională. Originea literaturii în limba naţio- 
nală în Apusul Europei, stă deci la intrarea clasei nobile 
în creaţia literară. Nu putem intra în amănunte în această 
chestiune care pentru scopul urmărit de noi este numai un 
punct de plecare, așa că ne-am mulţumit să schiţăm pro- 
blema pentru Apus în formă foarte generală!. 

În literatura română există desigur aceeași problemă. 
Și la noi a existat o literatură în limba „clasică“, limba bise- 
ricii, anume literatura slavonă, care însă la un moment 
dat a încetat şi a făcut loc literaturii în limba „vulgară“, 
adică în românește. Bineînţeles, limba slavonă intrebuin- 
tată la noi, e vorba de limba traducerilor cărților sfinte 
de către Metodie și Chiril, un dialect macedonean al limbii 
bulgare, care în secolul al XV-lea se transformă sub influ- 
enţa elementelor medio-bulgare, nu are dreptul la califica- 
tivul de clasică, decit în calitatea ei de limbă sacră. Limba 
slavonă la noi n-a fost numai limba bisericii, ea a dat o 
literatură istorică: letopiseţele Moldovei în limba slavonă, 
o literatură juridică; didactică: învăţăturile lui Pseudo- 
Neagoe Basarab, și chiar versificată?. Și la noi s-a produs 


1 Cf. pentru literatura provensală. A. Jeanroy, La poèsie épique 
des troubadours, Paris, 1934; J. Anglade, Histoiresommaire de la littéra- 
ture méridionale au Moyen- Age, Paris, 1924. Pentru cea franceză, 
Gaston Paris, Littérature française au Moyen Age, Paris, 1888; A. Jean- 
roy, Les origines de la poèsie lyrique en France, Paris, 1889. Pentru cea 
italiană, A. Bartoli, Z primi due secoli della letteratura italiana, Torino, 
1880; G. Bertoni, Zl Duecento, Roma, 1930. 

2 P.P. Panaitescu, La littérature slavo-roumaine et son importance 
pour l’histoire des littératures slaves, Praga, 1929, 

deci la un moment dat o revoluţie în spirite, a venit o 
epocă în care oamenii au început a gindi altfel, au văzut 
că se poate şi se cuvine a scrie românește, de unde pină 
atunci credeau că nu se poate şi nu se cuvine. Problema ori- 
ginilor stă deci în această transformare a cugetelor: cînd 
şi de ce şi sub ce înriuriri s-a produs ea? 

Istoriile literaturii române admit în genere că de la 
biserică a pornit exemplul: primele traduceri ale cărților 
sfinte, la început izolate, chiar proscrise, au creat încetul 
cu încetul un curent literar şi o dată cu acest curent în 
literatura bisericească se naşte şi un imbold pentru litera- 
tura profană, în special pentru cea istorică. Astfel, de la 
biserică ar purcede literatura noastră naţională. În pri- 
vinţa influențelor care au determinat trecerea literaturii 
bisericeşti de la limba slavonă la cea română, părerile sînt 
împărţite. Părerea mai veche a lui N. Iorga, împărtășită 
de Sextil Pușcariu, Al. Procopovici şi J.A. Candrea!, este 
că marea revoluţie religioasă a husitismului a pătruns prin 
Maramureș la români şi a determinat la începutul veacului 
al XV-lea începuturile literaturii în limba română. O. Den- 
susianu și apoi Al. Rosetti sint de părere că cele mai vechi 
texte bisericeşti în româneşte datează abia din veacul al 
XVI-lea şi au fost rezultatul influenţei reformei luterane, 
introduse în mijlocul pămîntului românesc de către sașii 
ardeleni.2 Alte ipoteze demne de menţionat sint și acelea 
ale lui Ilie Bărbulescu: influenţa catolicismului, care, 
pentru motive de propagandă, îngăduia traducerea cărților 
bisericești în limba națională a fost determinată ca prima 
influenţă literară în limba n ţională la noi, iar de curind 
Milan Şesan și Ștefan Ciobanu au afirmat că o mișcare 


1N. Iorga, Istoria literaturii religioase (Introducere la Studii și 
documente, VII), Bucureşti, 1904, p. XVI— XLI (aici s-a emis întiia 
oară această ipoteză); Sextil Puşcariu, Istoria literaturii române. 
Epoca veche, ed. II, Sibiu, 1930, p. 62—73; Al. Procopovici, Arhe- 
tipul husit al catehismelor noastre luterane, Suceava, 1937 (extras din 
Făt frumos, 11); J.A. Candrea, Psaltirea Scheiană, 1, Introducerea, 
Bucureşti, 1916, p. XLI—XVCII. 

2 O. Densusianu, Histoire de la langue roumaine, I1, Paris, 1914, 
p. 8, şi Al. Rosetti, Limba română în secolul al XVI-lea, Bucureşti, 
1932, p. 5—9. 

3 Ilie Bărbulescu, Cercetări istorico-filologice, Bucureşti, 1890, 
p. 7—26. 

internă în biserica ortodoxă română din veacul al XV-lea, 
deci peteren >» m ânesc, firă a mai alerga la influenţe externe, 
a produs această schimbare.! Autorii acestei teorii nu arată 
de altfel cauzele sociale şi intelectuale sch mbate, care să fi 
necesitat părăsirea limbii slavone. 

Credem că problema trebuia pusă peait teren şi anume 
pe acela pe care a tost pusi pentru literaturile occideutale 
şi că în acest chip vom dobindi r>zultate neaşteptate pentru 
istoriografia noas'ri literară. Fenomenele de istorie naţio- 
nală cîștigă întotdeauna cînd sint puse într-un cadru de 
istorie universală, iar analogiile istorice sînt întotdeauna 
instructive. 


CELE MAI VECHI TEXTE ROMÂNEȘTI 


Cele mai vechi texte românești sint, precum se știe, 
manuscrisele care poartă numele date de cercetătorii 
zilelor noastre, Psaltirea şi Codicele Voroneţean, Psaltirea 
Scheiană, Codicele Hurmuzachi, un grup de catehisme, plus 
alte cîteva fragmente. toate texte bisericeşti. Am spus că 
asupra vechimei lor şi a influențelor care le-au produs, 
părerile sint împărţite. Sint însă citeva fapte sigure: toate 
aceste texte sint inrudite, limba, stilul lor arată un grup 
de traducători din slavoneşte, care lucrau în același timp, 
în aceeași regiune, sub aceeaşi influență. Deoarece „simbo- 
lul credinței“ din Psaltirea Scheiană nu este cel pravoslav- 
nic, ci cuprinde pe filioque, iar catehismele românești, 
care fac parte din aceeași grupă de texte, sînt vădit de influ- 
ență luterană, putem conchide că influența literară care a 
dat naștere acestor texte este neortedoză. E vorba deci de 
o literatură pentru români, comandată de eterodocși şi 
stind sub influența lor directă. Fenomenul rotacismului, 
care se vede în aceste manuscrise, este o dovadă că au fost 
scrise în Maramures sau Ardealul de nord, deci în regiuni 
unde nu românii erau stăpini. Amestecaţi cu alte neamuri, 


1 Milan Şesan, Originea și timpul primelor traduceri românești ale 
Sf. Scripturi, Cernăuţi, 1939; Şt. Ciobanu, Începuturile scrisului în 
limba română, Acad. Rom., Memoriile secț. literare, XXIII, 1941; cf. 
şi I. Nistor, Cărţile liturgice din Bucovina și introducerea limbii române 
în biserică, ibidem, tom. XXV, 1943. 

care din punct de vedere politic stăteau pe o treaptă supe- 
rioară, românii ardeleni au suferit în oarecare măsură 
influența lor. Totuşi, ei n-au primit religia naţiunilor domi- 
nante (luteranism la sași, calvinism la unguri), aşa că 
putem spune că textele rotacizante reprezintă o influenţă 
străină, pe care biserica și neamul românesc n-a primit-o. 
Această constatare fixează locul acestor texte in literatura 
română: ele n-au putut crea un curent naţional de litera- 
tură română, pentru că românii l-au respins. E drept că 
între textele rotacizante și tipăriturile lui Coresi au existat 
legături şi că tipografii de la Brașov au folosit aceste texte, 
modificînd particularităţile dialectice. E locul să spunem 
aci în subsidiar că folosirea de către Coresi a traducerilor 
maramureșene este pentru noi o dovadă că primele tradu- 
ceri româneşti ale cărţilor sfinte datează din secolul al 
XVI-lea sub influenţa luterană şi nu din al XV-lea sub 
influenţa husită. În adevăr, editorii şi tipografii din Braşov 
n-au putut face cercetări arhivalice ca să dezgroape manu- 
scrisele uitate, vechi de un veac, părăsite de toată lumea și 
e logic să admitem că au continuat cu meșteșugul tiparului 
același curent început cu puţin înainte pe calea manuscri- 
selor. Deosebirile dintre limba tipăriturilor coresiene și 
aceea a textelor maramureșene se datoresc nu depărtării 
seculare în timp dintre ele, ci faptului că unele au fost alcă- 
tuite în nordul Ardealului în dialectul de acolo, iar tipă- 
riturile l-au transpus în dialectul din sudul provinciei. 
Între centrele de traduceri maramureșene din nord și 
inițiativa de răspindire prin tipar din sud, trebuie în chip 
necesar să admitem o legătură. 

Dar nici tipăriturile lui Coresi nu pot fi socotite ca 
stind la începutul literaturii române. Lucrări eretice din 
punct de vedere românesc, ele n-au putut crea un curent 
de imitație. Nu de la acest model eretic s-a tras opera de 
traduceri ale cărţilor bisericeşti din veacul al XVII-lea 
în Principatele Române. Cărţile lui Coresi n-au servit ca 
model, nici ca ajutor traducătorilor din Principate, din 
marea epocă a lui Vasile Lupu și Matei Basarab, şi cu atit 
mai puţin lui Dosoftei şi Antim Ivireanu, care probabil 
că nici nu le-au cunoscut. Nicăieri cărţile lui Coresi nu 
sint citate, nici nu se poate dovedi folosirea lor în tradu- 
cerile din Muntenia gi Moldova. Dimpotrivă, se poate. 

dovedi ușor că toate traducerile lui Varlaam, Dosoftei, ca 
şi ale şcolii mai vechi de la curtea lui Matei-vodă, sînt 
traduceri executate direct după manuscrisele sau cărțile 
slavone şi nu reproduceri sau prelucrări ale traducerilor 
tipărite în Ardeal în secolul al XVI-lea. Între acestea din 
urmă şi curentul de traduceri din Muntenia și Moldova 
este nu numai o prăpastie de un veac, dar şi prăpastia deo- 
sebirii de credinţă. Prin nimic nu se poate face o legătură 
de cauză la efect între mișcarea de traduceri luterane și 
calvine pentru românii din Ardeal, mișcare care se ter- 
mină printr-un insucces complet din punctul de vedere al 
credinţei şi între introducerea limbii române în biserica 
ortodoxă în veacul al XVII-lea. Adevărata introducere a 
limbii în biserică, adevăratul început al literaturii române 
este independent de mişcarea de traduceri din Ardeal din 
veacul al XVI-lea. Operele ieşite din influența luterană 
şi calvină sînt un episod local şi izolat în timp şi în spaţiu, 
voit de străini pentru români, care n-au creat un curent 
şi nu pot sta la originea literaturii române. Începuturile 
literaturii române ca un curent continuu, trebuiesc căutate 
abia în veacul al XVII-lea. 


INTRODUCEREA LIMBII ROMÂNE ÎN BISERICĂ 


Introducerea limbii române în biserica ortodoxă din 
Principate gi din Ardeal în locul celei slavone se constată 
numai începînd din a doua jumătate a veacului al XVII-lea. 
Multă vreme s-a crezut că această mare operă naţională se 
datorește lui Matei Basarab şi Vasile Lupu, domnii lumi- 
naţi și protectori ai culturii pravoslavnice. Dar I. Bianu 
a arătat încă din 1904 că sub egida acestor domni s-au tipă- 
rit numai cărţi româneşti de lectură pentru învăţătura preo- 
ilor: Cazanii, Trebnicul, acele cărţi pe care gi biserica 
catolică le admite în limba vulgară și nu cărţile fundamen- 
tale ale liturghiei: Liturghierul și Sf. Scriptură.? Cu acestea 





1 Chiar dacă am admite cu unii cercetători influenţa coresiană 
asupra Cazaniilor lui Varlaam, acest ajutor tehnic nu a putut fi cauza 
care a provocat literatura de traduceri în românește. 

2 I, Bianu, Despre introducerea limbii românești în biserica români- 
dor, Acad. Rom., discurs de recepţie, Bucureşti, 1904. 

nu se împlinește introducerea limbii naţionale în biserici; 
abia la 1679 Dosoftei traduce Liturghierul și la 1688 frații 
Greceanu traduc pentru prima oară Sf. Scriptură în româ- 
neşte. Cu toate acestea, nici atunci introducerea limbii 
române în biserică nu e deplină, căci Antim Ivireanu, la 
1700, tipăreşte la Mănăstirea Snagov o gramatică slavonă 
pentru preoţi românii. Aşadar, în plină epocă brîncove- 
nească, victoria limbii române nu era încă un fapt implinit. 
Introducerea limbii române în biserică este deci mult mai 
tirzie decit se crede îndeobște; ea datează de la sfirgitul 
secolului al XVII-lea și de la începutul celui următor și 
s-a făcut, firește, treptat. Citeva mărturisiri rămase neobser- 
vate de istorici, sint decisive pentru această datare. Cea 
mai veche dovadă că se cinta Liturghia în româneşte în 
unele biserici, este totuși din vremea lui Vasile Lupu, 
cînd diaconul arab Paul de Alep, în amintirile sale de călă- 
torie, spune că la 1653, la Mănăstirea Galata de lingă laşi, 
copii de casă (paji) ai domnului cintau, cînd vodă era de 
față, în cele două coruri de la strană, „în corul de la dreapta 
cîntau grecește și în cel de la stinga româneşte“2. Dar aceasta 
nu înseamnă că liturghia propriu-zisă și cetirea Evangheliei 
se făcea în limba ţării, căci e vorba numai de anumite cîntări. 
Dar opera de românizare a cultului nu era împlinită nici 
în vremea lui Brincoveanu. Călătorul englez Chisthult 
spune la 1702 că în cele mai multe biserici muntene slujba 
e rostită în slavonește, iar după secretarul italian Del 
Chiaro, care scrie după 1716 şi a cărui mărturie este foarte 
importantă: „Chiar în unele biserici din Țara Românească 
s-a adoptat limba română, despre care lucru eu mi-am arătat 
mirarea faţă de cîțiva boieri, dar mi s-a răspuns că acest 
abuz în cele religioase a fost introdus în zilele noastre pentru 
că mulţi preoţi, cînd au fost hirotonisiţi, nu știau altă 


1 Despre izvoarele şi sensul acestei gramatici voi publica un studiu 
cu alt prilej cînd voi arăta că ea este o reproducere a Gramaticii slave 
a lui Meletie Smotricki din Evjia, 1619, reeditată la 1629 şi 1648, 

2 Paul d'Alep, Voyage du patriarche Macaire d'Antioche, ed. şi 
traducere Vasile Radu. Patrologia Orientalis, XXII, Paris, 1927, 
p. 454. În traducerea E. Cioranu, Călătoriile patriarhului Macarie 
de Antiohia, Bucureşti, 1900, p. 32, pasajul respectiv e trunchiat. 

limbă decit cea românească.! Dimitrie Cantemir spune şi 
el în aceaşi epocă că adesea, în serile de iarnă, traducea 
bătrinului său părinte Constantin Cantemir (1685—1693), 
om fără stiință de carte, pasaje din Sf. Scriptură slavonă 
în românește. Deci pe atunci la curtea domnească din Iași, 
la sfirşitul veacului al XVII-lea, nu era nici un text româ- 
nesc al St. Scripturi.? În Oltenia liturghia slavă se menţine 
în biserică la 1726.3 

Cînd Dosoftei, la 1679, publică la Iaşi primul Liturghier 
românesc, îşi dă seama că face operă de inovator şi iniția- 
tor. Prefaţa la această carte decisivă pentru evoluţia lite- 
raturii noastre bisericești arată temeiurile marei reforme 
din Biserica română. Întii sint precedente: ortodoxia de 
origine greacă a îngăduit și în alte părţi liturghia în limba 
naţională, liturghia siriacă şi cea armeană. În al doilea 
rînd, sint citatele din epistola Sf. Pavel şi din alte lucrări 
ale părinţilor bisericii, în slavă, greacă și latină, arătind 
că e permisă liturghia în limba naţională: „Deci ceea ce-s 
pravoslavnici întru totu și de va fi de elieneasca limbă 
totul nepartnici, pre limba sa să slujească Sf. Liturghie“. 
Apoi s-a cerut pentru biserica Moldovei dezlegare de la 
patriarhul Alexandriei, „luându de la Svinţia sa voe, tim- 
plîndu-să în Iaşi Svinţia sa, am tipărit această svintă 
carte“. Nevoia pentru popor şi preoţi de a avea liturghia 
într-o limbă pe înţeles este desigur și ea arătată, alături de 
aceste justificări canonice: „Să înțeliagă toţi, carii nu-nţă- 
legu sîrbeşte, sau ellinește“f. 

Deci se poate spune că prefața aceasta a lui Dosoftei 
din 1679 este prefața introducerii limbii române din bise- 
rică pentru că ea cuprinde dezlegarea pentru această reformă. 
Imediat după apariţia Liturghierului lui Dosoftei la Iași, 


1 Del Chiaro, Storia delle moderne rivoluzioni della Valachia, ed. 
N. Iorga, Bucureşti, 1914, p. 87—88. Preoţii binecuvîntau mesele 
bisericeşti în slavonă, p. 44. 

2 D, Cantemir, Vita Constantini Cantemirii, ed. N. Iorga, Vălenii 
de Munte, 1923, p. 92. Tot Cantemir în Descriptio Moldaviae, p. 154, 
spune că la mitropolia din Iaşi şi azi (la 1716), jumătate de liturghiei 
era în slavoneşte, cealaltă jumătate în greceşte. 

3 N. Dobrescu, Istoria bisericii în Oltenia, p. 184. 

4I. Bianu şi N. Hodoș, Bibliografia românească veche, I, p. 225 
şi pasajele adaose de Dosoftei în ediţia Liturghierului din 1683, 
ibidem, I, p. 262. 

apare gi Liturghierul românesc din Bucureşti, la 1680, 
tipărit din porunca lui Șerban Cantacuzino.! Reforma nu 
era totală: în același an apare şi un Liturghier slavon la 
Bucureşti.2 Aşadar, înainte de a stabili cauzele care au 
dus la introducerea limbii române în biserică, am fixat 
datele fenomenului. El începe în formă timidă prin cărţi 
de lectură în mijlocul veacului al XVII-lea, ia formă hotă- 
rită prin traducerea Liturghiei, cu o prefaţă justificativă 
din punct de vedere canonic al reformei (1679) şi nu este 
o operă împlinită decit la începutul veacului al XVIII-lea. 
Este așadar o reformă pe care cu drept cuvint o putem 
numi în istoria culturii noastre tirzie, precedată de alte 
fenomene culturale, care au putut-o influența. 


LITERATURA ISTORICĂ A PRECEDAT PE CEA BISERICEASCĂ 


În genere, în istoriile literaturii române, capitolul pri- 
vitor la literatura bisericească precede pe cel închinat 
cronicarilor, adică începuturile literaturii istorice. Această 
așezare a materiei provine din ideea preconcepută că origi- 
nile literaturii române se trag de la biserică, dar la o mai 
atentă cercetare a faptelor se vede ușor că ea nu este indrep- 
tățită. 

În epoca slavonă a literaturii noastre, în veacurile al 
XV-lea şi al XVI-lea, producţia literară e dominată de 
două genuri, cel religios şi cel istoric. Dar pe cind literatura 
religioasă ortodoxă la români, prin natura ei este lipsită 
de originalitate, mulțumindu-se cu reproducerea textelor 
slave, traduse din grecește în Bulgaria și Serbia, cea istorică 
reprezintă o sforţare originală de a pune în scris faptele 
de seamă ale voievozilor. Noi n-am avut teologi medievali. 
Românii, popor prea modest și cuviincios, n-au cutezat a 
se înălța cu gindul pină la legile lui Dumnezeu și au primit 
supuși şi respectuoși cuvintul bisericii venit de la Bizanţ 
prin mijlocire slavă. Dar istorici în limba slavonă am avut 
în Moldova și poate și în Țara Românească (dacă începu- 
turile cronicii muntene, păstrate azi în mai multe compilaţii 


1 Idem I, p. 229—237. 
2 Ibidem. 

românești au fost, cum se pare, alcătuite la început în sla- 
voneşte). 

Prima cronică în limba română este aceea a lui Mihai 
Viteazul (intercalată în compilaţia lui Stoica Ludescu), 
Această cronică este vădit, după limbă, o operă originală 
nu o traducere.! Ea are particularitatea de a fi, nu o cro- 
nică a domnului, ci a familiei boiereşti a Buzeştilor olteni, 
ce apare pe primul plan în toată lucrarea aceasta plină de 
viaţă. şi de pasiune. Cronicarul face chiar rezerve asupra 
lui Mihai Vodă, cînd marele domn cutează să nu asculte 
de sfatul Buzeştilor: „Mihai-Vodă își înalță mintea de sfa- 
tul cel neînțelept“2. Este deci o operă istorică românească 
din jurul anului 1600. Tot în Țara Românească iese la 
iveală Cronograful lui Mihai Moxa scris la 16205, o tradu- 
cere după cronica medio-bulgară a lui Manasse şi după cro- 
nica bulgară din veaculal XV-lea descoperită deI. Bogdan, 
cu modificări şi adausuri la sfîrşit, privitoare la istoria 
românilor (Moxa omite din izvorul său, cronica bulgară, 
retragerea lui Mircea după lupta de la Rovine şi amănuntul 
că Baiazid a lăsat garnizoane în Țara Românească). 

În Moldova, după mărturia lui Miron Costin, cel mai 
vechi cronicar al țării, care scrie româneşte, a fost Eustra- 
tie logofătul al treilea: „Istoricul cel dintii, Istrate logofă- 
tul al treilea; avem şi al doilea după dînsul, pe Ureche vor- 
nicul“.5 Eustratie a ocupat funcția aceasta înainte de dom- 
nia lui Vasile Lupu şi a mai trăit fără slujbă sub acest domn. 
Este autorul unei traduceri a Pravilelor din neogreacă (1632), 
iar letopiseţul său în formă originală s-a pierdut. Dar este 


1 N. Iorga, Cronicile muntene, Analele Acad. Rom., ser. II, XXI, 
1889, p. 10—11. 

2 Cronica anonimă a Ţării Românești, ed. Ioanid, Istoria Tzerrei 
Româneşti, Bucureşti, 1858, p. 66. 

3 Publicat de Hasdeu, Cuvente den bătrini, I, Bucureşti, 1878, 
p. 313—406. 

4 Pentru izvoarele lui Moxa: I. Bogdan, Ein Beitrag zur bulga- 
rischen und serbischen Geschichtsschreibung, Archiv für slavische Philo- 
logie, XII, 1890, p. 481—536, unde se publică şi cronica bulgară folo- 
sită de Moxa. 

5 M. Costin, Istorie în versuri polone despre Moldova și Țara Romå- 
nească, ed. P.P. Panaitescu, Acad. Rom., X, 1929, p. 88. 

“Despre Eustratie, cf. C.A. Stoide, Contribuţii la biografia lui 
Eustratie logofătul, în Arhiva (Iași), XL, 1933, p. 123—127 şi XLI, 
1934, p. 2—12. 

clar, pe baza acestei afirmaţii a lui Miron Costin, că vechiul 
„letopiseţ moldovenesc“, folosit ca izvor de Grigore Ureche, 
este opera predecesorului său Eustratie. Deoarece Ureche 
lucrează ca un compilator, nu este greu de aflat care sînt 
pasagiile din cronica lui culese din vechiul letopiseţ moldo- 
venesc al lui Eustratie (aceste pasaje sint indicate în genere 
astfel: „spune letopiseţul nostru cel moldovenesc...“t. Cro- 
nica, lui Eustratie apare ca o scriere istorică independentă 
de vreun partid sau domnitor, o traducere a vechilor anale 
slavone, cu adausuri din legende: minunile sfintului Pro- 
copie şi ale sfintului Dimitrie?. 

Grigore Ureche el însuși moare la 1647 și a scris probabil 
cronica sa pe la începutul domniei lui Vasile Lupu, iar Eus- 
tratie, care este mai vechi decît dînsul, trebuie s-o fi scris 
pe a lui pe la 1625—1630. 

Din aceste fapte amintite pe scurt, rezultă o concluzie 
interesantă: istoriografia în limba română a precedat cu a- 
proape un veac introducerea limbii române în Biserică. Dacă 
ținem seamă de faptul că prima cronică românească cunos- 
cută, aceea a lui Mihai Viteazul, apare la 1600, iar introdu- 
cerea limbii naționale în biserică se face abia la sfîrşitul 
veacului, avem o distanță de un veac între aceste două fe- 
nomene literare. Este deci greșită părerea că literatura ro- 
mână purcede de la biserică, căci literatura bisericească în 
limba română a fost precedată de genul istoric. Acestui gen 
îi revine întiietatea în privinţa originilor literaturii noas- 
tre; literatura română purcede de la istorie, adică de la slă- 
virea faptelor trecutului românesc. Foarte instructiv şi 
elocvent este faptul că în cronica lui Miron Costin, care re- 
prezintă la 1675 apogeul gcolii cronicarilor, atunci cînd au- 
torul citează pasaje din Sf. Scriptură, o face în limba sla- 
vonă, pentru că nu cunoștea nici o traducere românească. 

Aşadar, dacă vrem să punem corect problema originilor, 
trebuie să ne întrebăm care este originea literaturii istoric € 
românești, sub ce influenţe sau în legătură cu ce transfor- 
mări interne, românii, care scriau pină atunci faptele trecu- 
tului în slavoneşte, au început deodată să le scrie româ- 


1 Gr. Ureche, Cronica, ed. C. Giurescu (Letopiseţul ţării Moldovei 
de la Aron Vodă), Bucureşti, 1916. 
2 Ibidem, p. 65 şi 81. 


353 
24 


www.dacoromanica.ro 


nește. Chestiunea introducerii limbii române în istoriogra- 
fie este tot așa de interesantă ca şi aceea a introducerii aces- 
tei limbi în biserică. Nu putem preţui prea puţin această 
problemă, căci nașterea literaturii istorice în limba română 
a fost o revoluţie, întocmai ca și aceea a naşterii litera- 
turii religioase româneşti. În secolele al XV-lea și al XVI-lea 
se socotea că numai limba slavonă, limba clasică a bi- 
sericii, poate cuprinde laudele domnilor drepteredincioşi 
apărători ai bisericii, degi scrisori particulare, instrucţiuni 
de soli și socoteli, ca şi alte materiale, mai puţin eterne ca 
istoria domnilor şi cartea bisericii, se scriau în limba ro- 
mână. Ce s-a întimplat ca scriitorii să aibă deodată curajul 
de a scrie româneşte, în limba „migeilor“, faptele cele veg- 
nice ale veacurilor? A fost hotăritor un model străin, exem- 
plul și influenţa altor ţări, cu istoriografie în limba naţio- 
nală sau lucrul se datorește unui imbold intern? 


ORIGINILE LITERATURII ÎN LIMBA ROMÂNĂ 


Cele mai vechi cronici româneşti sînt cele slavone din 
Moldova. Aceste cronici moldoveneşti sînt destul de nume- 
roase; pentru veacul al XV-lea avem cele două versiuni nu- 
mite de editorul lor Letopiseţul de la Bistriţa şi de la Putna, 
deşi denumirea nu e deplin justificată. Din cercetarea lora- 
tentă (pasaje identice ca formă de expresie în slavonește) re- 
zultă că ele derivă dintr-un letopiseţ comun. Tot de la acest 
letopiseţ comun derivă și formele străine ale letopiseţului 
moldovenesc: letop iseţul anonim rusesc (la sfîrşitul cronicii 
Voskresenskaia), cronica Moldo-Polonă şi cea a lui Ștefan cel 
Mare sau Moldo-Germană, versiuni alcătuite pentru informa- 
rea străinătăţii.! Letopiseţul comun din care derivă toate a- 
ceste versiuni a fost scris în vremea lui Ștefan cel Mare, ca re- 
zultat al faptelor măreţe ale acestui domnitor, ce nu se cu- 
veneau să fie lăsate uitării. Știrile din letopiseţ, privitoare 
la istoria Moldovei dinaintea domniei lui Ștefan, sint ne- 


1 Ediţii: I. Bogdan, Cronicile moldovenești pină la Ureche, Bucu- 
reşti, 1891; idem, Cronici inedite atingătoare de istoria românilor, 
București, 1895; idem, Letopisețul lui Azarie, Acad. Rom., secţ. Ist. 
Mem., ser. II, XXXI, 1909; O. Górka, Cronica epocii lui Ștefan cel 
Mare, Bucureşti, 1937 şi I.C. Chiţimia, Cronica lui Ștefan cel Mare, 
ed. Casa Şcoalelor, Buc., 1942. 

precise, scurte și adeseori cu date greșite. Alcătuirea letopi- 
sețului domnesc din veacul al XV-lea s-a făcut la curtea 
domnească. Nu numai pasajul despre un cutremur „cînd ge- 
dea domnul la prînz“ (deci autorul era la curte), ci şi anume 
date și amănunte precise despre lupte şi legăturile diploma- 
tice cu vecinii arată că autorul era din anturajul domnului 
şi nu izolat într-o mănăstire în munţi.! Letopiseţul slavon 
al lui Ștefan cel Mare este deci un letopiseţ domnesc, o operă 
oficială. 

În veacul al XVI-lea, letopiseţul domnesc este conti- 
nuat prin cronica lui Macarie, episcop de Roman, a lui Ef- 
timie, egumenul de la Căpriana și Azarie călugărul, care sint 
din punct de vedere stilistic mai complicate, sub influenţa 
versiunii medio-bulgare a cronicii lui Manasse. Aceste opere 
nu mai sînt anonime ca cele din veacul precedent, dar în 
privinţa inspiraţiei lor domnești nu se deosebesc de acelea. 
Macarie scrie din porunca lui Petru Rareș, Eftimie din a 
lui Alexandru Lăpuşneanu şi Azarie își pune pana în servi- 
ciul lui Petru Șchiopul. Sînt toți clerici, scriitori oficiali, 
operele lor sint letopiseţele domneşti.? 

Întreaga istoriografie slavonă din Moldova (pe cea 
munteană n-o cunoaștem) este deci o istoriografie domneas- 
că, oficială, pornind din iniţiativa şi sub directa suprave- 
ghere a curţii voievodale. 

Cu totul altfel se prezintă, în această privinţă, litera- 
tura istorică în limba română, care începe de la 1600, atit 
cea munteană, cît și cea moldovenească. Am arătat cum 


1 Studii critice asupra cronicilor: I. Bogdan în introducerile la 
ediţiile citate; N. Iorga, Istoria literaturii române, ed. Il-a, I, Bucu- 
reşti, 1925, p. 129—130; şi I. Vlădescu, Izvoarele istoriei Românilor. 
Letopiseţul de la Bistriţa și Letopiseţul de la Putna, Bucureşti, 1924; 
I. Bogdan, Cronicile inedite (Letopiseţul de la Bistriţa), p. 43: „Fost-au 
un mare cutremur peste tot pămîntul, pe vremea cind domnul şedea la 
prînz“, cf. amănunte diplomatice la p. 55 şi militare la p. 59. 

2 Pentru Macarie: „Să ne silim dar și noi, după putinţele noastre, 
a duce mai departeşirul povestirii... ca să împlinim domneştile porunci 
ale strălucitului... Petru Voevod“, I. Bogdan, Cronicile moldovenești, 
p.198; pentru Eftimie: „Cele ce s-a întîmplat de aci înainte evlaviosul 
Ion Alexandru Voevod mi-a poruncit mie ieromonahului Eftimie... a 
le scrie pe scurt“ (Ibidem, p. 212); pentru Azarie: „Mă voi sili şi eu... 
a merge mai departe și a împlini poruncă domnească, adecă a lui Petru 
al doilea (Șchiopul), cucernicul domn“ (I. Bogdan, Letopisețul lui 
Azarie, p. 146). 

„cronica lui Mihai Viteazul“ este în realitate cronica boie- 
rilor Buzești, proslăvind acest neam boieresc şi criticind 
pe însuși Mihai-Vodă, cînd acesta nu e de acord cu Buzeș- 
tii. La fel, în Moldova, cronica lui Eustratie și aceea a lui 
Ureche, care-l copiază, sint cronici caracteristice boiereşti, 
nu numai pentru că autorii lor sint boieri, care nu scriu din 
porunca nimănui, dar și ca spirit. La fiecare pagină aproa- 
pe răsare spiritul aristocratic, înfierind puterea abuzivă a 
domnilor celor răi, apărînd pe boierii socotiți ca stilpii ţării. 
Petru Șchiopul este lăudat de Ureche pentru că nu iegea din 
cuvîntul boierilor, uciderea lui Ștefan Rareș e aprobată de 
același cronicar pentru că se purta rău cu boierii. Pentru 
Ureche idealul unui stat este democraţia șleahtei polone, 
în care nobilii guvernează, iar monarhul este ca o „matcă 
fără ac“. 

Întreaga operă a cronicarilor noștri din veacul al XVII- 
lea este datorită boierilor, nu clericilor și inspirată din spi- 
rit boieresc. În această privinţă, cronica lui Miron Costin 
este cea mai caracteristică; el este un boier mîndru, care 
crede în boierime, singura menită, prin superioritatea ei 
de cultură şi de avere să conducă ţara. Domnii pentru el 
sînt instrumentele sau cel mult emanaţia trecătoare şi 
schimbătoare a clasei boiereşti.2 Același lucru se poate spu- 
ne despre Neculce și despre cronicile de partide boierești 
din Muntenia: cronica Bălenilor, a Cantacuzinilor, cronica 
Bălăcenească. 

Între istoriografia slavonă din veacurile al XV-lea și al 
XVI-lea şi cea românească din al XVII-lea, deosebirea nu 
este numai de limbă, ci şi prin faptul că una este a domniei, 
cealaltă a nobilimii. Aci stă și cauza introducerii limbii ro- 
mâne în istoriografie, căci nu poate îi o simplă coincidenţă 
în schimbarea limbii de expresie, îndată ce meştegugul is- 
toricesc trece din mîna domniei și a clerului în acea a boie- 
rilor. Domnii din secolele al XV-lea și al XVI-lea aveau o 
cancelarie cu gramatici de slavonie, erau ei înșiși ştiutori 
de slavoneşte (Ștefan cel Mare se adresează în slavonește 
solului polon Firley, care în raportul său reproduce textual 


1 Pentru ideile politico-sociale ale lui Ureche, P.P. Panaitescu, 
Influența polonă în opera cronicarilor Ureche și Miron Costin, Acad. 
Rom., Bucureşti, 1925, 


? 


2 Cf. Ibidem. 

convorbirea cu marele domn).! Boierii insă reprezentau o 
treaptă mai de jos a culturii, cei mai mulţi nu știau slavo- 
nește, mulţi nici nu ştiau să scrie. Nici Costin postelnicul, 
tatăl lui Miron Costin, nici Constantin Cantemir, tatăl lui 
Dimitrie-Vodă, un bătrin boier militar, ajuns domn la sfir- 
şitul vieţii, nu ştiau carte, nici măcar să iscălească.2 O isto- 
riografie a boierilor pentru boieri nu putea fi în slavonește, 
ci numai în româneşte. Trecerea istoriografiei la boieri a 
însemnat în chip automat dezbrăcarea formelor slave şi co- 
borirea la limba poporului. Era de aşteptat de altfel ca is- 
toria ţării să constituie o nevoie sufletească pentru boieri, 
clasă militară, care cultiva exemplele eroice. Boierimea era 
o clasă nobilă întemeiată firește pe tradiţia de familie, și 
cultul strămoşilor se concretiza pentru ea în scrierea isto- 
riei. Dintre toate genurile literare, cel eroic al istoriei era 
cel mai apropiat de spiritul boierimii și de aceea ea a creat 
literatura cronicilor românești. Originea literaturii istorice 
în limba română stă deci în intrarea unei noi clase sociale, 
la începutul veacului al XVII-lea, în literatură, clasă care 
a căutat o nouă formă de expresie potrivită cu gradul ei de 
cultură, adică limba naţională. 

În această privinţă se poate face o analogie cu cele pe- 
trecute în Apus, așa cum le-am schițat la începutul acestui 
studiu: acolo literatura latină era a clerului și a curţii re- 
gale; cînd nobilimea a început să creeze opere eroice și ero- 
tice, îndată latina a făcut loc limbii naţionale. Aga s-a pe- 
trecut și la noi, cu deosebirile inerente mediului de cultură 
românesc, Cîtă vreme cultura literară a fost numai a curţii 
domnești şi a mănăstirilor, ea a rămas în slavonește; de 
îndată ce cercul literaturii s-a lărgit, cuprinzind şi pe bo- 
ieri, a trebuit să se facă loc limbii poporului. Dar pentru a 
înţelege deplin chestiunea, rămînem datori cu o explicaţie: 


1, 1I. Bogdan, Documentele lui Ștefan cel Mare, Bucureşti, 1919, 
479, 
ic Pentru Costin postelnic: Acad. Rom., Dezbateri, XXX VII, 1915, 
p. 74—75. „Neştiind a scrie dumnealui postelnicul Costin, după învă- 
țătura dumisale, am scris eu numele dumisale, Ștefan biv logofăt“ 
{Zapis din 1630). Pentru C. Cantemir: I. Neculce, Cronica, ed. A. Pro- 
copovici, Craiova, 1936, p. 115. 

de ce de la 1600 domnia n-a mai avut istoriografia ei, a 
renunţat la istoriografia oficială şi de ce tocmai atunci în- 
cepe cea boierească? 


ISTORIOGRAFIA ŞI TRANSFORMAREA SOCIETĂȚII 
ȘI STATULUI ROMÂNESC ÎN VEACUL AL XVI-LEA 


Principatele române, Moldova și Muntenia, sint opera 
voievozilor. Cele două dinastii româneşti au ţinut cu auto- 
ritatea lor, cu talentele militare și politice ale reprezentan- 
ţilor lor, unitatea ţărilor şi independenţa lor. Domnul era 
ereditar în familia sa, reprezenta puterea supremă, schimba 
pe sfetnici şi pe dregători, stringea impozitele din ţară, 
afară de moşiile imune (ohabnice), el era judecător şi ar- 
mata toată era a lui, căci „steagurile“ de adunare erau în 
cetățile domnești. Fără a nega puterea şi rolul politic al 
boierimii în secolulal XV-lea putem spune totuşi că rolul 
domnului era superior, pentru că exista o dinastie ereditară 
şi pentru că puterea economică a domniei întrecea pe cea 
a boierimii. Cu venitul provenit din comerțul extern, dom- 
nia era mult mai bogată decit boierimea redusă la produsele 
agricole ale moșiilor. În secolul al XV-lea și în parte și în 
cel următor, citeva artere ale comerţului internaţional tre- 
ceau peste pămîntul nostru: cea mai importantă era calea ce 
pornea din Flandra și de la orașele hanseatice, de la Baltica 
prin Polonia la Lemberg. Acolo se întilneau negustorii ger- 
mani cu cei din răsărit; armeni, moldoveni, dar mai ales 
italieni. Aceștia erau cei mai mari capitaliști de la sfîrşitul 
Evului Mediu şi aveau coloniile lor cu aşezări comerciale 
importante în vremea lui Alexandru cel Bun și Ștefan cel 
Mare. Ei aduceau în schimbul mărfurilor locale, în special 
vite şi a celor hanseatice (postavuri de Flandra), mărfuri 
„de peste mare“, aduse de caravane din Asia: piper, miro- 
denii, bumbac. Drumul moldovenesc a fost un mare drum 
de comerţ al Evului Mediu! Pe o scară ceva mai redusă, 
comerţul saşilor din Ardeal, prin Braşov, Bran, Brăila şi 
Sibiu, Vidin, la Marea Adriatică (Raguza), forma o altă 
cale europeană a negoţului prin Ardeal şi Țara Românească. 


1 P.P., Panaitescu, Drumul comercial al Poloniei la Marea Neagră 
în volumul Interpretări românești, Bucureşti, 1947. A 

Drumul de comerţ, cu vămile și iarmaroacele locale, parti- 
ciparea economiei ţării la acest comerţ european, au îmbo- 
găţit pe domnii români. Astfel se explică de ce domnii în 
această epocă, în ambele Principate,bat monedă proprie de 
argint, sau cum poate Petru Mușatin din Moldova să împru- 
mute sume mari regelui polon, care e nevoit să puie zălog 
o provincie a coroanei, Pocuția. Și splendida sforţare ero- 
ică a lui Mircea, de 32 de ani, șia lui Ştefan, de 47 de ani de 
războaie aproape neîntrerupte, au, pe lingă aceea a merite- 
lor personale şi o explicație economică: ţara cu voievodul ei 
putea rezista decenii întregi vecinilor mai mari, pentru că 
dispunea de mijloace, care erau ale domniei. Astfel, statul 
românesc pînă în veacul al XVI-lea poate fi caracterizat 
ca un stat voievodal; este perioada voievodală a istoriei 
noastre. Dar în veacul al XVI-lea, care este o perioadă de 
lentă tranziţie, lucrurile se schimbă. Puterea economică a 
domniei scade şi apoi se prăbuşeşte, iar puterea ei politică 
urmează aceeaşi cale. Cauza principală este fără îndoială 
închiderea drumurilor comerciale ce treceau prin țara noas- 
tră. [...] În mîinile turcilor, popor cuceritor, fără calităţi 
comerciale, comerțul european prin ţările noastre a scăzut, 
pînă s-a stins cu totul; coloniile comerciale italiene au fost 
retrase, Marea Neagră a devenit un lac turcesc, oprit pentru 
corăbiile creştine, Lembergul a decăzut, ca şi Brașovul şi 
Sibiul; vămile domnești de la noi au sărăcit, vechile privi- 
legii de negoţ ale lui Alexandru cel Bun şi Mircea au căzut 
în desuetudine. Domnii români au încetat a mai bate mo 
nedă din primele decenii ale veacului al XVI-lea (în Mun- 
tenia și mai devreme). Puterea domnilor a scăzut într-atita, 
încît dinastiile Moldovei și Ţării Românești au pierdut sca- 
unele domneşti la sfirșitul veacului al XVI-lea şi în locul 
familiilor domnești se înscăunează pe rind diferiţi boieri, 
care nu erau os de domn. Pe măsură ce decade puterea dom- 
nească, se ridică a boierilor și cauza trecerii autorităţii în 
clasa aristocratică este ugor de înţeles. Cind veniturile co- 
merciale scad (comerțul grecesc din veacul al XVII-lea la 
noi n-are amploarea celui germano-italian din veacurile 
precedente), singura bogăţie a ţării rămîne cea agricolă, 
adică venitul moșiilor şi moşiile erau în miinile boierilor. 
În veacurile al XVI-lea şi al XVII-lea se produce un pro- 
ces de deposedare a micii proprietăţi răzășești în favoarea 

latifundiilor boierești, care şi mai înainte erau impozante. 
Boierii devin în acest chip stăpinii economiei țării și în cu- 
rind şi stăpiînii politici, înlocuind autoritatea șubrezită a 
domnilor. În veacul al XVII-lea sint boieri care stau în 
demnități 22—30 de ani, dar voievozii domnesc în medie 
4—5 ani și sînt tot dintre boieri. Elementul de continuitate 
în politica ţării nu mai este domnia, ci boierimea mare. 
Veacul al XVII-lea şi al XVIII-lea formează în istoria noas- 
tră o nouă perioadă, perioada aristocratică, după cea voievo- 
dală.! Și în Ardeal s-a petrecut acelaşi fenomen ; după dom- 
nia regilor unguri, a urmat perioada Principatului ardelean 
din veacurile al XVI-lea şi al XVII-lea, condus de nobilii 
ardeleni. Numai că această nobilime fiind de origine stră- 
ină, fenomenul din Ardeal nu ne interesează pentru problema 
literaturii în limba naţională, care formează obiectul 
prezentei cercetări. 

Perioada aristocratică a istoriei noastre își are rădăcinile 
în schimbările economice din secolul al XVI-lea gi completa 
ei dezvoltare este în veacul al XVII-lea. 

Am făcut acest excurs în istoria socială şi economică a 
românilor, pentru a putea explica momentul nașterii isto- 
riografiei în limba naţională. Am văzut cum istoriografia 
în limba română este creaţia boierimii, pe cînd cea slavonă 
era a domniei. Trecerea de la istoriografia domnească în 
limba slavonă la cea boierească în limba română coincide, 
în lumina celor spuse mai sus, cu epoca trecerii statului și 
societății românești de la perioada voievodală la cea aris- 
tocratică. Veacurile al XV-lea și al XVI-lea sînt pentru is- 
toria politică perioadă voievodală, pentru istoria literară 
perioadă slavonă. Veacul al XVII-lea cade în domeniul po- 
litice în perioada aristocratică, în cel literar în perioada ro- 
mânească. Între aceste două fenomene este deci o legătură 
de cauză la efect. Cit timp a ţinut perioada de autoritate a 
domniei şi au dăinuit vechile dinastii întemeietoare, isto- 
riografia a fost a curţii în legătură cu biserica de rit slavon. 
De îndată ce puterea voievozilor a scăzut și a fost înlocuită 
în rosturile ei de către boierime, aceasta a luat asupra sa 
sarcina de a păstra amintirea trecutului ţării şi anume în 
forma populară. Istoriografia românească s-a născut la tre- 


1 Cf. studiul, De ce au fost Moldova și Țara Românească ţări sepa- 
rate? în volumul Interpretări românești, 1947, 

cerea de la statul voievodal la cel aristocratic, ca o urmare a 
ridicării clasei boierești în locul ocupat pînă atunci de 
domnie. 

În treacăt numai, trebuie să examinăm şi ipoteza unui 
model străin care ar fi dat naștere istoriografiei naţionale. 
Dintre istoriograliile străine din ţările vecine ce ar fi putut 
influența pe cronicarii noștri la începutul secolului al 
XVII-lea, numai cea polonă dăduse citeva lucrări în limba 
naţională pînă atunci: cronica lenicerului, acelea ale celor 
doi Bielski, Martin gi Ioachim, dar influenţa literaturii 
polone se simte numai în Moldova şi abia începînd cu Gri- 
gore Ureche, pe cind cele dintii cronici în limba naţională 
sint aceea a Buzeştilor în Muntenia şi a lui Eustratie în 
Moldova, care n-au cunoscut cronicile și poate nici limba 
polonă. 

Este limpede deci că nu un impuls venit dinafară, ci 
numai transformarea politică şi socială dinăuntru, au dat 
naștere istoriografiei în românește. 

Cum am arătat mai sus, istoriografia a precedat litera- 
tura religioasă în limba română și în genere ea are întiie- 
tate asupra întregii literaturi românești scrise, cu excepția 
operelor izolate de traduceri reformate din Ardeal. Conclu- 
zia noastră asupra originilor istoriografiei româneşti se 
aplică astfel întregii literaturi româneşti, care începe cu 
dînsa. 


INFLUENȚA LITERATURII ISTORICE ASUPRA CELEI 
BISERICEȘTI 


Dacă, precum am dovedit, literatura românească pur- 
cede de la istorie şi nu cum se crede îndeobște, de la scrierile 
bisericești, r:mîne intrel area dacă, invers de ce s-a crezut 
pină acum, nu cumva istoriografia în limba română a avut 
vreo influenţă asupra introducerii limbii române în cărţile 
bisericeşti. Oare ivirea unui gen literar în limba naţională 
n-a putut avea prin imitație vreo influenţă și asupra celor- 
lalte? 

Ar fi desigur o concepţie prea simplistă, dacă am socoti 
că introducerea limbii române în biserica ortodoxă s-ar 
datori numai influenţei istoriografiei. Pentru biserică se 

puneau alte probleme și impedimente, trecerea la altă limbă 
de cult era o chostiune car. atingea primejdia ereziei. 
Totuşi exemplul istoriografiei a fost un real imbold, unul din 
cele care au îngăduit traducerea cărţilor cultului în limbă 
vu'gară. În acest sens putem aduce citeva argumente și 
anume: Cu cronicile s-a făcut dovada că se poate scrie româ- 
nește într-un domeniu mai înalt şi mai subtil. Piedica pe 
care am numit-o psihologică, ideea preconcepută că limba 
vulgară nu există pentru așa ceva, a fost înlăturată, Exis- 
tenţa ac=stui impediment psihologic şi lupta unora dintre 
cărturarii noştri vechi spre a-l înlătura e reală. Cind Miron 
Costin scrie întiia oară versuri românești el compune o 
prefaţă în care spune: „Nu să poftesc vreo laudă dintr-a- 
ceastă puţină osteneală, ci mai mult să se vadă că poate și 
in limba noastră a fi acest felii d scrisoare, ce se cheamă 
stihuri. Și uu numai acesta, ci și alte dăscălii şi învățături 
ar putea fi pe limba noastră, de n-ar fi covirşit veacul nos- 
tru cel de acum de mari greutăţi și să fie și spre învăţăturile 
scripturei mai plecată a locuitorilor ţării noastre voie.“1 Se 
vede cum scriitorul mo'dovean luptă să înlăture o prejude- 
cată, pe care o știa adinc înrădăcinată, împotriva limbii 
vulgare. 

De vreme ce însă dovada a fost făcută prin apariţia cro- 
nicilor că se poate scrie literatură în românește, una din 
piedici era inlăturată și pentru scriitorii bisericești. Genul 
istoric mai concrat, deci mai simplu, a servit de punte de 
trec>re spre cel bisricasc, care cere o limbă mai abstractă, 
şi a servit ca îndemn pentru el. În al doilea rind, trebuie să 
ținem seama că de la o vreme înalții ie arhi ai bisericii 
r„mâne erau în parte boieri, din clasa care dăduse naștere 
genului istoric în românește. Nu cunoaștem si ur originea 
tuturor episcopilor și mitropoliţilor români din veacul al 
XVII-lea. Se ştie că Dosoftei era dintr-o fami'ie de negus- 
tori orăşeni bogaţi din Lemberg, Papară, dar alţii au fost 
boieri mari, ca Gheorghe Movilă, mitropolitul Moldovei, 
fratele lui Ieremia-Vodă, înscăunat încă dinainte de urcarea 
în scaunul domnesc a fratelui său. Petru Movilă, mitropolit 
la Kiev, a influenţat direct traducerea cărților bisericeşti 
in Muntenia. În veacurile al XVIII-lea și al XIX-lea boieri 


1 Miron Costin, Opere complete, ed. V.A. Ureche, II, p. 490. 

mari au fost mitropoliți, ca Gavril Callimachi, Veniamin 
Costache, Costache Stamate, Calinic Miclescu. Scaunele 
episcopale de unde porneau iniţ ativele de publicaţii bise- 
riceşti, fiind, măcar în parte, la dispoziţia acelorași boieri 
iubitori de istorie și neştiutori de slavonă, s-a produs în 
chip firesc o întrepătrundere între cele ouă geruri. 

Mai mult, aceleași persoane, deci cu aceeași mentalitate 
şi cultură, scriau şi istorie şi literatură bisericească. Între 
cele două genuri nu era o deosebire în privința persoanelor 
ce le scriau; istoricii scriau cărți bisericești și clericii lu- 
crări istorice. Mitropolitul Dosoftei, traducătorul Litur- 
ghiei în românește, este autorul unei cronici versificate a 
Moldovei, pe care o tipăreşte în două din cărţile lui biseri- 
cești (Psaltirea și Molitvelnicul). Dosoftei era prieten cu 
Miron Costin gi marele cronicar a publicat versuri despre 
Descălecat în fruntea Psaltirei în versuri a lui Dosoftei. 
Nicolae Milescu, boier din Moldova-autor sau traducător 
de cărți de istorie în rusește, este primul traducător al Bi- 
bliei în românește, iar Radu Grecianu, unul din traducătorii 
Bibliei lui Șerban Cantacuzino, este şi autorul cronicii lui 
Constantin Brincoveanu. Mihail Moxa compilează un cro- 
nograf, dar traduce şi o Pravilă bisericească din slavonește, 
iar Eustratie logofătul, autorul Letopiseţului moldovenesc, 
traduce pentru tiparniţa lui Vasile Lupu și Șapte taine ale 
bisericii, 

În aceste condițiuni, pare evident că literatura istorică 
a mers mînă în mînă cu cea bisericească și de vreme ce ace- 
leași persoane au scris istorie în românește, în chip firesc 
au trecut şi la înfăţişarea operelor bisericești în haină româ- 
nească. O influenţă a literaturii istorice asupra naşterii 
celei bisericești în româneşte este deci dovedită. 


BISERICA ORTODOXĂ ŞI TRANSFORMAREA SOCIALĂ 
A VEACULUI AL XVI-LEA 


Deşi apariţia cronicilor româneşti precede introducerca 
limbii române în biserică şi deși între scrierile istorice și 
cele bisericești au fost legături vădite, nu putem firește să 
explicăm marea reformă a ritualului bisericesc împlinită 
la români la sfirşitul veacului al XVII-lea numai prin in- 

fluenţa unui gen așa de depărtat de cuvintul divin, cum este 
istoria. 

De fapt, succesiunea în timp nu dovedeşte o legătură 
genetică, ci aceleaşi cauze sociale care au dat naştere mişcării 
istorice au putut da naștere şi celei de traduceri bisericești. 
În adevăr, am constatat mai sus că biserica, prin rangurile 
ei înalte, era în min aboierilor. Se poate spune că după decă- 
derea puterii domnești şi după stingerea dinastiilor naţio- 
nale, şi biserica, întocmai ca şi statul, devine din dom- 
nească boiegească. Biserica nu mai e legată de permanenţa 
dinastiei, de curte,ci de boieri. Mitropolitul şi episcopii, care 
judecă şi deliberează în divan alături de boieri, devin un fel 
de dregători ai țării. Aceeaşi mentalitate, aceeaşi cultură, 
adică ruperea cu slavonismul și coborirea la popor. Mitro- 
politul Dosoftei, cînd traduce Psaltirea în versuri, pare a 
se fi inspirat și din versul popular, iar înainte de dînsul 
Varlaam, în Cazanii, ia pilde din viața țărănească moldo- 
venească. Depărtindu-se de curte şi de tradiţia ei medievală 
şi apropiindu-se de popor, ierarhii bisericii merg direct 
spre introducerea limbii vulgare în biserică. Putem spune 
cu siguranța de a nu greși că și introducerea limbii române 
în biserică este în legătură cu aceeaşi transformare socială 
din veacul al XVI-lea şi al XVII-lea, ridicarea la putere a 
boierimii,carea produs și naşterea istoriei în limba naţională. 

Dacă lucrurile stau aşa, se pune întrebarea de ce istorio- 
grafia românească s-a născut mai întii şi literatura biseri- 
cească mai tirziu și nu s-au întemeiat simultan? Este ugor 
de înţeles motivul distanţei în vreme, pe care am constatat-o 
de la început. Reforma de cultură, introducerea limbii 
vulgare, s-a produs mai înainte acolo unde era mai ugor 
şi mai firesc să se producă. Pentru scrierea unei cronici în 
limba română nu se puteau ivi scrupule în legătură cu dreapta 
credință, nu putea fi cineva învinuit de erezie, cum ar fi 
fost cazul cu cel ce se atingea de forma cuvintului lui Dum- 
nezeu. Mai mult au şovăit românii să traducă Liturghia și 
Sf. Scriptură, de teamă dea nu păşi greşit în faţa legii divine, 
decît să traducă sau să alcătuiască cronograie şi cronici. 
Am văzut cu cite asigurări, argumente și aprobări de sus s-a 
înconjurat mitropolitul Dosoftei, cînd a tradus Liturghia, 
ca nu cumva să fie judecat drept eretic. Pe de altă parte, 
materia istorică este concretă, mai ușor de minuit pentru un 

scriitor, decît abstracţia teologică; era mai ușor să scrii în 
limba vulgară istorie, decît să traduci cărţile sfinte. Limba 
veche românească era o limbă mai mult săracă gi greu malea- 
bilă în formele ei topice şi sintactice, în stadiul în care 
se afla în secolul al XVII-lea și numai cu multă caznă și 
îndemânare putea îmbrăca bogăţia de limbă a cărţilor sfinte. 
Dosoftei, traducind Psalmii în versuri româneşti, îi face de 
două ori mai lungi, din cauza perifrazelor pe care e silit să 
le întrebuinţeze şi tot el se exprimă astfel despre munca 
sa istovitoare: „Tîlcovania (traducerea) acestei sfinte cărţi, 
cu multă trudă și vreme îndelungată“!. În aceste condi- 
țiuni este ugor de înţeles de ce scriitorii români din peri- 
oada boierească au început cu genul istoric şi numaimai 
tirziu, cînd au văzut posibilităţile limbii române, au cutezat 
să se adreseze domeniului mai greu și mai delicat al lite- 
raturii bisericeşti. Dar aceasta nu înseamnă că ambele miș- 
cări de naţionalizare a scrisului, operă ce amintește în mic 
marile reforme din scrisul medieval apusean, nu se dato- 
resc aceleiași cauze: trecerea statului și societăţii româ- 
neşti de la forma voievodală la cea aristocratică. O dată 
cu această trecere a fost părăsită slavona şi înlocuită cu 
limba ţării. Slavona era forma de expresie hieratică a statului 
voievodal cu aspectul său de tradiţie sacră, româna a devenit 
forma de expresie naţională a statului boieresc. 

n această privinţă socotim ca deosebit de semnificativ 
în favoarea teoriei noastre constatarea epocii în care s-a 
introdus limba românească în locul celei slavone într-alt 
domeniu mai depărtat de preocupările literare. E vorba de 
cancelaria domnească. Hrisoavele domneşti, adică privilegiile 
de proprietate date de domni sub pecetea lor, erau scrise 
conform tradiţiei în slavoneşte. Afară de rare excepţii de 
hrisoave româneşti date în grabă la vremuri de nevoie, ca 
ale lui Simion Movilă în scurta sa domnie de luptă în Țara 
Românească?, toate hrisoavele erau în slavonește, atit în 
Muntenia, cît şi în Moldova, în vremea lui Matei Basarab 
şi Vasile Lupu, domnii sub care apar cărţi tipărite în 
limba română, hrisoavele emise de cancelaria domnească 


1 Dosoftei, Psaltirea în versuri, ed. I. Bianu, București, 1887, 
p. 4 


129. 


î B, P, Hasdeu, Cuvente den bătrîni, I, Bucureşti, 1878, p.107— 

rămîn totuşi în slavoneşte. Alexandru Iliaș, la 1629, dă un 
hrisov în româneștel, dar cea mai mare parte din hrisoavele 
lui Matei Basarab sînt în slavonește.? Urmașii lui, după 
1654 incep a scrie regulat românește, dar totuși se mai ivesc 
din cînd în cînd şi hrisoave slavone (Radu Leon la 1665}?. 
În Moldova, Gaspar Graţiani dă o poruncă românească la 
16204, dar Vasile Lupu are cele mai multe hrisoave slavonești, 
pe cind Gheorghe Ştefan (1654 -1657) începe a da cind 
hrisoave românești, cînd slavoneşti.5 Zapisele (contracte) 
particulare încep ceva mai devreme să fie scrise românește. 
Deci abia la sfirșitul secolului al XVII-lea hrisoavele sînt 
date regulat în româneşte, adică după începerea literaturii 
istorice și a primelor cărţi bisericești în limba națională.’ 
Hrisovul era legat de cancelaria domnească, unde tradiţia 
era mai puternică și a rămas mai multă vreme ideea că un 
act de proprietate n-ar fi investit cu toate formele juridice, 
dacă n-ar fi scris în limba slavonă. De aceea limba slavonă 
s-a menţinut în acest domeniu timp mai îndelungat, dar și 
aci, în cele din urmă, curentul de limbă naţională inaugurat 
de boierime a învins. 


DE CE S-A ÎMPUȚINAT CUNOAȘTEREA LIMBII SLAVONE? 


Cu acest prilej trebuie să înlăturăm o părere scumpă 
altor autori care s-au ocupat cu istoria literaturii române, 
anume că în definitiv înlăturarea slavonismului şi înlocuirea 
lui cu limba română s-ar fi făcut în chip firesc, din momentul 
ce s-a impuţinat numărul celor ceștiau slavoneşte șinu mai 
era cine să înveţe această limbă. Atunci s-a recurs, vrind 
nevrind, la limba română. Secarea izvorului slavoniei este 
pus, se pare, de acești autori, în legătură cu căderea inde- 
pendenţei Bulgariei și Serbiei, și robirea acestor ţări de către 


1 Al. Şteiulescu, Documente slavo-române din Gorj, p. 148. 

2 Ibidem, passim şi G. Ghibănescu, :Surete și Izvoade, V, p. 145 şi 
urm. 

3 G. Ghibănescu, op. cit., p. 562. 

4 G. Ghibănescu, Ispisoace şi zapise, 1—2, p. 134—135. 

5 Ibidem, III, passim. 

i Gheorgaki al II-lea logofăt scria încă la 1762: „mai de cinste şi 
mai de credinţă“ sînt uricile slavoneşti, ca cele scrise în limba ţării. 
D. Simonescu, Literatura de ceremonial, p. 107, 

turci și implicit dispariţia culturii lori. Această teorie nu 
are însă temeiuri solide. Căderea Bulgariei tocmai la 1393 
este abia la începutul perioadei slavonismului literar la noi, 
iar căderea definitivă a Serbiei la 1459 este abia cu o jumă- 
tate de veac mai tirziu decit a Bulgariei și să se noteze că 
limba cancelariei domneşti şia literaturii în Țara Românească 
era medio-bulgară și nu medio-sirbă. Oamenii știutori de 
limba cărților bisericeşti în slavoneşte au rămas în Serbia 
şi Bulgaria și după cucerirea turcească, dovadă că popii din 
oraşe și sate au cîntat liturghia în slavoneşte în tot timpul 
stăpinirii otomane și erau destui ca să vie şi pînă la noi. 
Mănăstirile bulgare, focare de limbă slavă, la Rilo, Baci- 
covo, dăinuiau neatinse sub turci, ca și cele sirbeşti de la 
Fruşca Gora şi eruu în strinse legături cu domnii noștri. 
Chiar la sfirgitul perioadei fanariote, Alexandru Ipsilanti 
face danie mănăstirii bulgare Sf. Naum de la Ohrida? 
În această privință deci cucerirea turcească asupra slavilor 
balcanici nu a adus nici o schimbare şi nu coincide în timp, 
nici măcar pe departe cu căderea slavonismului la noi. 
Cu atît mai mult părerea amintită nu se potriveşte cu Mol- 
dova; în această ţară, limba bisericească şi literară nu era 
medio-bulgară, ci versiunea rusă-apuseană a limbii slave 
bisericeşti. Limba aceasta s-ar fi putut oricind împrospăta 
la noi cu oameni de cultură bisericească de la Liov şi Kiev. 
unde erau episcopii şi şcoli slavonești. Așadar, de ce în Mol- 
dova a scăzut și a dispărut slavonia la un moment dat? La 
această intrebare n-a răspuns pină acum nimeni. Înlăturarea 
limbii slavone trebuie căutată nu în influenţele dinafară sau 
in căderea lor, ci în transformarea internă a societății româ- 
nești, așa cum am arătat mai sus. Este adevărat că într-un 
sens s-a împuținat cunoaşterea limbii slavone; anume, cîtă 
vreme ea a fost apanajul curţii şi al cancelariei domnești, 
al dregătorilor mari, diecii și cunoscătorii de slavonie erau 
suficienţi ; chiar boierii din cauza contactului lor cu curtea 
ştiau slavoneşte și chiar vorbeau această limbă. Foarte nu- 


1 Pentru teoria dispariţiei naturalea slavonismului prin necunoaş- 
terea limbii: N. Iorga, Istoria literaturii române, ed. Il-a, p. 215, 219; 
N. Cartojan, Istoria literaturii române vechi, I, p. 47; şi I. Nistor, op. 
cit. 

2 I, Ivanov, Antichităţi bulgare din Macedonia, ed. II-a, Solia, 
1931, p. 643—644 (în bulgărește). 

meroși boieri munteni și moldoveni din secolele al XV-lea 
şi al XVI-lea scriu slavonește ţidule către municipalită- 
tile din Braşov şi Sibiu. Bucioc vornicul, la 1619, vorbea 
slavoneşte; el traducea pentru popor cuvintele slavone 
ale lui Gaspar Graţiani, domnul Moldovei, de origine croat. 
Dar cînd curtea n-a mai însemnat așa de mult, atunci nu 
mai era necesar să înveţi slavonă,curtea însăși s-a românizat, 
prin ridicarea de boieri mulţi şi noi cu învăţătură mai pu- 
țină. Numărul ştiutorilor de carte a crescut în rîndurile 
boierimii, pe măsură ce aceasta se îmbogăţea,dar au fost 
ştiutori de carte românească, nu slavonească. Astfel, prin- 
tr-o revoluţie internă, a dispărut slavonismul în ţările noas- 
tre gi s-a pregătit izbînda limbii române. 

O altă obiecţie contra teoriei noastre ar putea fi scoasă din 
faptul că în Ardeal introducerea limbii române în biserică, 
în locul celei slavone (e vorba de biserica ortodoxă, nu de 
cea calvinizată), s-a împlinit tot în secolul al XVII-lea, 
deși în această provincie nu mai era atunci o boierime româ- 
nească, Să nu uităm că și în Ardeal a existat o biserică româ- 
nească, în limba slavonă. În această provincie, spre deose- 
bire de Muntenia şi Moldova, s-a simţit înriurirea reformei 
adoptate de conducerea ţării şi chiar formal numai de bise- 
rica ortodoxă (sinodul de la Aiud, 1569)2. Nu considerăm 
însă această influenţă ca hotăritoare întrucit ortodocșii au 
păstrat legea lor și nu s-au lăsat ademeniţi de reformă. 
Explicaţia izbindei limbii române este alta. Ardealul seco- 
lului al XVII-lea era tributar în privinţa culturii românești 
şi mai ales a bisericii, celor două principate. Mitropoliţii 
ortodocşi români de Alba-Iulia erau hirotonisiţi la Tirgo- 
vişte; cărţile bisericești tipărite la Bucureşti, Buzău, 
Snagov și lași au fost trimise în tot Ardealul și toate biseri- 
cile române, pînă în Maramureş și Bihor, le foloseau. Caza- 
niile lui Varlaam se află în biserici din satele pierdute în 
Munţii Apuseni și în părțile Sighetului.* Iată cum Ardealul 
a urmat reforma ritualului, introducerea limbii române în 


1 Miron Costin, Letopiseţul Țării Moldovei, ed. P.P. Panaitescu, 
Bucureşti, 1944, p. 39, 

2 Pentru sinodul de la Aiud; Şt. Meteș, Istoria bisericii românești 
din Transilvania, Sibiu, 1935, I, p. 88—84. 

3 N. Firu, Urme vechi de cultură românească în Bihor, Oradea Mare, 
1921, 

biserică după reforma din Principate. Dovadă că Ardealul a 
urmat Principatele în introducerea limbii române în biserică 
este faptul că în această provincie cu conducători străini, 
catolici sau calvini, liturghia slavă s-a menţinut mult mai 
tirziu ca în Muntenia şi Moldova, tocmai pentru că acolo nu 
exista o boierime românească. Astfel la 1750—1767, în dife- 
rite părţi ale Ardealului se menţine liturghia slavă (Oradea, 
Năsăud, Ţara Oltului).! 

În acest chip, începuturile literaturii în limba naţională 
apar ca o operă comună românească, peste granițele ce des- 
părţeau vremelnic pe români. 


1943 


1 Z, Pâclișanu, Contribuţii la introducerea limbii românești in 
biserica din Ardeal, in Convorbiri literare, LXVI, 1933, p. 783—786. 

ÎNCEPUTURILE DREPTULUI SCRIS iN LIMBA 
ROMÂNĂ 


Articolul nu are pretenţia să rezolve numeroasele pro- 
bleme ce se pun în legătură cu originea dreptului seris în 
limba română, în epoca feudală. Pină acum putem zice că 
aceste începuturi sînt aproape complet necunoscute: nici o 
istorie a ţării noastre nu cunoaște și nu studiază textele româ- 
nești de nomocanoane din secolul al XVI-lea, dintre care 
două sint prezentate aici pentru întiia oară. 


O cercetare atentă şi migăloasă se impune pentru fixarea 
izvoarelor, problemă pentru rezolvarea căreia ne mulțumim 
deocamdată să dăm numai indicaţii. Pe de altă parte, o 
problemă de caracter general este aceea a raporturilor sociale 
a acestor traduceri; cu alte cuvinte, cercetarea împrejură- 
rilor sociale care au făcut necesară traducerea în limba ro- 
mână a acestor texte de legi. În această privinţă fixarea 
centrului şi epocii în care s-a început traducerea legilor în 
românește, problemă pe care vom încerca s-o rezolvăm, ca și 
aceea a răspindirii acestor texte, ne pot da sugestii pentru a 
înţelege cauzele sociale ale apariției legilor în limba po- 
porului. Comunicarea de faţă este deci menită să prezinte 
cele mai vechi texte de legi în româneşte, să arate raportul 
între aceste texte; în al doilea rind să precizeze unde şi în 
ce împrejurări s-a început mişcarea de traduceri, pentru a 
putea explica legătura între stadiul de dezvoltare a societăţii 
şi apariţia legii scrise, și, am îndrăzni să spunem, îm- 
potriva dreptului consuetudinar nescris, obiceiul pămîntu- 
lui, sau mai bine zis „legea ţării“. 

Desigur că în această privinţă rămîne mult de făcut și 
pentru precizarea izvoarelor şi pentru studiul legilor scrise 
în mediul social, dar nădăjduim că anume jaloane de oare- 
care însemnătate vor fi puse acum. 


PRAVILELE SLAVE CARE AU CIRCULAT ÎN ȚĂRILE ROMÂNE 


Nomocanoanele bizantine care cuprind legea bisericească, 
dreptul canonic cu amestec, întrucîtva măcar, de drept civil, 
în privința stabilirii spiţelor de rudenii şi a dreptului penal, 
pedepsele ucigaşilor, furturilor, au fost traduse, se pare o dată 
cu cărțile de slujbă, în limba slavă bisericească. Nomoca- 
nonul său „Syntagma“, compilaţia în ordine alfabetică de 
legi bisericești (a lui Matei Vlastares) scrisă în grecește la 
Salonic în secolul al XIV-lea a fost tradusă imediat în sla- 
voneşte în Bulgaria și în Serbia. Primul nomocanon slav 
datat scris în Ţările Române este din anul 1452 și a fost scris 
la Tîrgovişte de gramaticul Dragomir pentru domnul Țării 
Româneşti, Vladislav (colecţie particulară rusă).! În Mol- 
dova, la 1474, Ghervasie de la Neamţ copiază pentru 
Ştefun cel Mare un nomocanon în limba slavă.2 Din 1495, 
avem o altă copie scrisă la Iaşi tot pentru același domn al 
Moldovei, de către gramaticul Damian.3 

Aceste manuscrise cuprind traducerea integrală în limba 
slavonă a Syntagmei lui Matei Vlastares, nu cea prescurtată, 
așa cum apare în textele sirbești din secolul al XIV-lea, pu- 
blicate de V. Jagić în revista Starine VI. Forma completă 
cuprinde și alte chestiuni decit cele pur bisericești, de exem- 
plu cel din 1474: „Despre slobozirea robilor și felul cum se 
orinduiește“ 4 

În copiile din Moldova ale Syntagmei se află reprodus şi 
acel scurt glosar de instituţii în limba latină, cu echivalentul 
lor în slavoneşte, pentru lămurirea unor pasaje din Syntag- 


1 A.A. Soloviev, Importonța dreptului bizantin în Balcani, în 
Godișnik N. Ciupica, XAAAVII, Belgrad, 1928. 

2 Bibl. Acad. R.P.R., mss. nr. 131. 

3 A. Jaţimirski, Texte mărunte și observaţii despre vechea literatură 
slavă în Isvestiia otdelenia russkogo iazika i slovestnosti, Akad. Nauk, 
St. Petersburg. 

1 Bibl. Acad. R.P.R., mss. nr. 131. 

mă. Exemple: pretor = voevoda, magistrate = vlastele, 
ilustrei = protospătar, 

În secolul al XVI-lea, numărul manuscriselor de nomo- 
canoane slave careau circulat și au fost copiate în Ţara Româ- 
nească şi Moldova este destul de mare. Remarcăm că aceste 
manuscrise au, ca să zicem aşa, un caracter oficial, devreme 
ce sint scrise cele mai multe din porunca domnilor sau a 
capilor bisericii ortodoxe. 

Deosebit de cuprinzătoare sînt cele două compilaţii de 
pravile bizantine în limba slavă scrise la Mănăstirea Neamţ, 
unul din 1557, celălalt din 1512 de la Bisericani. 

Manuscrisul din 1557 cuprinde Pravila sfinților apostoli, 
scris din porunca lui Grigore, mitropolit al Sucevei, precum 
şi extrase din legiuirile bizantine.2 Manuscrisul din 1512 
este scris de ierodiaconul Nicodim din ordinul lui Bogdan al 
III-lea. Ambele manuscrise cuprind un text aproape identic 
au la sfirşit aşa-numita Cronică sîrbo-moldovenească ), text care 
este cum s-a dovedit modelul Pravilei de la Govora, tipărită la 
1640.3 Pravila slavă din 1557 de la Neamţ este azi manuscrisul 
slav nr. 636 al Academiei R.P.R., cealaltă, de la Mănăstirea 
Bisericani, se află azi la Biblioteca publică centrală din 
Moscova, dar o copie fotografică completă a tuturor paginilor 
sale se păstrează la Academia R.P.R. (cota: Ms. slav nr. 685). 

Aşadar, nomocanoanele slave au avut o circulaţie oficială 
în ambele Ţări Române — și au fost copiate cu poruncă 
domnească — pe lingă manuscrisele aduse din alte ţări care 
au circulat la noi. Între acestea din urmă amintim şi sbor- 
nicul pe pergament scris, după limbă, în Serbia la sfîrşitul 
secolului al XIII-lea sau la începutul celui următor. Manu- 
scrisul slav nr. 72 al Academiei R.P.R. un miscelaneu care 
cuprinde şi extrase din „nomocanon'“, din care vom extrage 
numai acest pasaj interesant din punct de vedere social (la 
folio 204: Poruncile sfinţilor apostoli Petru și Pavel: „Eu 
Petru şi Pavel, poruncim robilor să lucreze 5 zile, iar sim- 
băta și duminica să ia învăţătură în biserici...“). 

1 Publicat de M. Kalusniacki în Arhkio für slavische Philologie, 
XIV, p. 86, după un mss. din 1561. Textul se află și in Bibl. Acad. 
R.P.R., mss. 131/1474. 

2 A. Jaţimirski, Din manuscrisele slavone (rusești), Moscova, 
1898, p. 84—92. 

3 Pereţ, Pravila de la Govora, în Revista pentru istorie, filologie și 
arheologie, XI, 1910. 

CELE MAI VECHI TRADUCERI ALE „NOMOCANONULUI“ 
SLAVO-BIZANTIN ÎN LIMBA ROMÂNĂ. 
„PRAVILA SFINȚILOR APOSTOLI“ TIPĂRITĂ DE CORESI 


În anul 1921 s-a descoperit la biserica din Ieud în Mara- 
mureş un manuscris românesc din secolul al XVI-lea care 
cuprindea un număr de foi tipărite, legate împreună — 12 
foi (24 pagini)—ce cuprind un fragment din Pravila cunoscută 
sub numele de „a sfinţilor apostoli“ în limba română, fără 
inceput şi fără sfirșit. Din comparaţia cu griitul tiparului 
cărților vechi româneşti rezultă că această carte a fost tipă- 
rită în tipografia diaconului Coresi din Brașov între anii 
1570 și 1580. Textul celor 24 de pagini a fost publicat în 
facsimile fotografice de I. Bianu în 1925, în colecţia „textede 
limbă din secolul al XVI-lea“ și, cu un studiu și o transcriere, 
de C.A. Spulber. După C.A. Spulber, data tipăriturii core- 
siene ar fi 1563, ceea ce nu ni se pare deajuns de justificat. 

Această scriere, evident tradusă din slavoneste, după 
cum se vede din numărul mare de slavonisme în lexic și în 
sintaxă, este un nomocanon, adică legiuire bisericească într-o 
formă foarte simplă. Pedepsele faptelor rele nu sînt adică ale 
puterii lumești, ci pedepsele bisericii și se reduc la trei: 
post îndelungat, ani de zile, apoi mătănii, închinăciuni 
sau pocloane (poclon — slavoneşte înseamnă închinăciune), 
un număr anumit pe zi, care în cazuri grave poate merge 
pînă la o mie, în sfîrşit o pedeapsă ciudată: cel pedepsit 
va mînca hrană fără sare, timp de cîteva luni sau ani. 

„lară cine mănîncă carne de lup sau de vulpe sau de 
cătulșă (pisică) sau de fiece spurcat sau de corni (uliu) sau 
de uture sau de veveriţă şi alte necurate, post 4 leat, iară de 
va mînca drept leacurele 1 leat, pocloane 15.* 

Ca excepţie la pedepsele duhovniceşti se prevăd pedepse 
corporale în unele cazuri: „iară cela ce fură beserecă să-i dai 
pre spinare 30 de toiage, iară pre pintece, 24, post 3 leat, 
pocloane 100“. „iară popa cela ce nu va mătura besereca 
în toate simbetele să se lepede de preuţie.“ 

Interesant e amănuntul care amintește de economia agri- 
colă, cu gropile de piine: „Iară cine fură piine de în groapă 
post 4 leat“. 

Pentru moartea în făptuirea păcatului, Pravila spune: 
„lară cela ce va îmbla la umblătură să fure sau la o svadă, 

iară de într-ceia cale ei-l vor ucide şi va muri, acela să nu-l 
slujească popa nece pomană să-i facă.“ 

Despre morala războiului, pravila dă acest frumos exem- 
plu: „Iară un voinic, el va eşi la război, deci se vor înpe- 
înge cu alt voinic, deci va birui unul pre alalt, deci va făgi, 
iară cela va goni, iară cela va goni, iară cela va fugi, şi va căde 
şi va zice: fii-mi frate drept, sfintul Ioan, nu mă ucide, iară 
el va fi nemilostiv și-l va ucide pre el, acela se leapădă de 
creștinătate post 20 leat, poclon o mie“. 

Un subtitlu la pagina 16 — Pravila sfinţilor apostoli 
după învăţătura marelui Vasilie — cuprinde pedepse pentru 
crime și furturi: „Cela ce ucide omul, Vasilie dă 15 leat, noi 
dăm 5 leat închinăciuni, 15 într-o zi“. 

„Cela ce bagă apa în vin de-l vinde, să fie proclet, cine 
bagă apa în lapte de-l va vinde să fie proclet.“ Sfîrşitul tex- 
tului de la pagina 22 cuprinde tilcul evangheliei. 

Din comparaţia acestui nomocanon cu textul nomocanoa- 
nelor scurte slave, publicate de Stoian Novacovici în revista 
Starine VI, constatăm că o serie de „învățături“ sau para- 
grafe sînt identice, traduse evident în româneşte după textul 
slav. 

Alte paragrafe însă prezintă în românește un text pre- 
scurtat, altele iarăși nu se găsesc de loc în textul slav. În cele 
două pravile slave din Moldova din secolul al XVI-lea — 
1512 şi 1557 — am regăsit iarăşi unele pasaje identice cu 
textul românesc, dar pină acum nu se poate spune că s-a 
descoperit originalul slav după care s-a tradus textul româ- 
nesc, admiţind că acesta nu a suferit prelucrări din partea 
traducătorului român. 


PRAVILA DIN „CODEX NEAGOIANUS* 


În așa-numitul Codez Neagoianus, scris de Popa Ioan din 
satul Simpietru lingă Braşov în 1620—16211, se află o pravilă 
manuscrisă ce stă alături de texte de literatură populară; 
a fost publicată întîi de B.P. Hasdeu în Cuvente den bătrîni 
volumul II, apoi în fotocopie şi transcriere cu litere latine: 


1 Constituie azi mss. nr. 3821 românesc în Bibl. Acad. R.P.R. 

de C.A. Spulber!. Ea poartă titlul Pravila sfinților părinţi 
318 după învăţătura marelui Vasile. 

Textul acesta ardelean comparat cu Pravila lui Coresi 
dă următorul rezultat: avem a face cu aceeași Pravilă, adică 
aceeași traducere românească, textul fiind aproape identic. 
Totuşi în Codex Neagoianus materia e așezată altfel şi în 
interiorul textului se află un pasaj destul de lung, o pagină și 
jumătate, care lipseşte în Pravila lui Coresi. Între altele este 
vorba în acest pasaj de pedeapsa celui „ce va face fecior cu 
roaba lui“, 

Nu putem admite în aceste condiţii că pravila din Codex 
Neagoianus este o copie după tipăritura lui Coresi, ci o copie 
tot ardelenească, de la începutul secolului al XVII-lea, a 
unui izvor comun, o traducere veche românească a pravilei. 


MANUSCRISUL 5211 AL ACADEMIEI R.P.R. „PRAVILA DE 
ISPRAVĂ OAMENILORU ŞI DE TOATE PĂCATELE ŞI 
GREȘALELE“ 


Între hirtiile rămase de la răposatul slavist Ioan Bogdan 
se află un manuscris slavo-român de 25 foi care astăzi alcă- 
tuieşte manuscrisul nr. 5211 românesc al Academiei R.P.R. 
I. Bogdan a avut intenţia să-l publice pentru că ne-a rămas 
de la dinsul şi o transcriere a manuscrisului, cu indicaţia iz- 
voarelor slave ale nomocanonului, dar nu a apucat să ducă 
la îndeplinire acest plan. Pină acum, după cite știm, nimeni 
nu a semnalat acest text juridic. Începutul manuscrisului, 
primele 3 foi, cuprinde o liturghie în limba slavonă, restul 
pînă la ultima foaie cu care se întrerupe brusc textul, consti- 
tuie un nomocanon în limba română cu titlul Pravila de 
ispravă oameniloră şi de toate păcatele și greşalele. După 
aspectul paleografic, textul este scris la începutul secolului 
al XVII-lea, dar limba foarte arhaică ne arată că avem de-a 
face cu o copie după un text din secolulal XVI-lea, proba 
bil din a doua jumătate. Ca dialect, textul este eviden- 
moldovenesc; avem folosirea curentă a lui dz,- dzice' 
dzile şi dziceţi, reducerea unor diftonguri ca „arman“ 
pentru „armean“, forme ca „va blăstăma“. O particularitate 


C.A. Spulber, Cea mai veche pravilă românească, 1930,p. 33 şi 69 

grafică a scriitorului este înlocuirea frecventă a lui a cu o: no 
pentru nu, dobitocol pentru dobitocul, domnedzeu etc. 

După titlu, textul începe așa: „Dobitocol căndii o se va 
inneca să no-l giungi ce se-l leapedzi cîinilorii, e popeei tănă- 
ră no se cade a ispovedi oameni pînă no va ști bine pravila şi 
învăţătora de la sventaa pravilă și de la duhovnicul său“ 

Ca gi în Pravila lui Coresi avem pedepsele duhovniceşti, 
post, pocloane (inchinăciuni) și mîncare fără sare. Pravila 
de ispravă prevede și răscumpărarea acestor pedepse prin 
plata unor liturghii. Astfel: „Roagă-te lui Dumnedzeu la 
sventaa leturghie să te izbăvegte: 10 leturghii dereptu 4 
luni, 20 de leturghii dreptu 8 luni, 3lleturghii dereptu 
12 luni, poate se izbivi cu slujbe de păcate“. De la folio 8 
înainte constatăm însă că textul este foarte apropiat cu cel 
tipărit de Coresi. Începutul manuscrisului deci cuprinde pro- 
babil partea ce lipseşte la început din Pravila lui Coresi, 
precum şi în Codex Neagoianus; în schimb aceste pravile 
cuprind o continuare la sfîrşit care lipsește în manuscrisul 
nr. 5211, al cărui sfirșit nu s-a păstrat. 

Din comparaţia corpului comun central al celor două 
pravile — cea ardeleană și cea moldoveană — constatăm 
aproape o identitate, pentru că sint pasaje în fiecare din 
cele două texte care nu se află în celălalt, dar sînt altele iden- 
tice cuvint cu cuvint. Deosebirea este numai dialectală, 
unul din texte este moldovenesc, celălalt în limba de influ- 
ență munteană-ardeleană a tipăriturilor lui Coresi. Dar pa- 
saje foarte lungi sînt absolut identice. Astfel, nu poate fi 
vorba numai de un izvor slav comun, tradus de doi tradu- 
cători independenţi, ci de o singură traducere românească, 
din care derivă ambele texte: 


Pravila de ispravă 


„Cade-se popeei să fie 
măestru ca un vraciu să caute 
pocaanie și să socotească să 
poarte greul unol cu altuia.“ 

„lară cine mănîncă carne 
de lopu sau ursu sau de volpe 

Pravila lui Coresi 


„Cade-se să fie popa măes- 
tru ca un vraciu să caută 
pocaania şi să socotească se 
poarte greul unul cu alalt.“ 

„Lară cine mănîncă carne 
de lup sau de vulpe sau de 

sau de cătoge sau de fiece 
sporcatu sau de curuiu sau 
de utare sau de veveriţă şi 
de alte necurate post 4 leat 


cătușă sau de fiece spurcat 
sau de corui, sau de uture 
sau de veaveriţă și alte necu- 
rate, post 4 leat. Iară de va 


poclon 300 în zi. Iară de va 
mînca dereptiă leacurile post 
1 leat poclon 10 în zi.“ 


minca derept leacurile 4 leat 
poclon 10.“ 


În partea comună a celor două texte de pravilă semna- 
lăm tipăritura coresiană, în plus prevederea amintită mai 
sus: „cine fură pîine de în groapă“, care lipseşte în versiunea 
moldovenească. În acesta din urmă sînt mai multe paragrafe 
în plus, care lipsesc la Coresi, astfel: „svadnicul post leat 
poclon 15 în dzi, cleventicul post 2 leat poclon 50 în dzi, 
cela ce mărturisește strimb, cela ce va merge la vrăjitoare, 
cela ce fură dobitoci, furul de tirg post 40 de dzile, cela ce 
foră găină, post 1 leat.“ 

Acest pasaj privește, cum se vede, viața socială a vremu- 
rilor; el nu se află în textul slavon publicat de St. Novacovici. 

Alte pasaje interesante din textul moldovenesc care, 
chiar dacă sînt traduse, au relaţii cu viaţa socială a vremii: 
„Cine va mînca pîine sporcată sau carne sau va lua apă din 
vasu de la jidovu sau de la arman post 3 dzile pocloane 15 
în dzi şi să-i facă molitvă şi să ia nafora“. (Acest pasaj este 
în Codex Neagoianus, însă în loc de „arman“ este „latin“.) 

Iată un pasaj privitor la rolul popilor care binecuvîn- 
tează casele și tăierile de vite ca și mesele în sat: „Iară popa 
cela ce no face molitva de bou sau de berbece sau de porombă, 
se (dacă) no e popă în satiă, ei se-l giunghe în casa sa şi se-l 
spele bine să no afle nemică senge, dopo aceea să frigă și să 
fiarbă şi să cheme popa să blagoslovească, casa şi masa și 
feciorii toţi“. 

În stirșit, probleme de drept penal: „cine ucide omu de 
voia sua, post 12 leat şi să mănînce bucate nesărate 6 leat. 
Cine ucide om de nu voia, cînd va fi călcindu-se oare cu 
lemnu, oare cu piatră, oare cu segeată, deci-l va lovi şi va 
muri, & leat.“ 

Lăsind la o parte un număr relativ mic de deosebiri, 
ajungem la rezultatul destul de surprinzător, că în Ardeal, 

în secolulal XVI-lea s-a tipărit şi s-a copiat o pravilă româ- 
nească, aceeași traducere pe care o întîlnim în aceeaşi vreme 
şi în Moldova. 

La prima vedere am fi înclinați să credem că pravila arde- 
leană, care fiind tipărită era mai răspîndită, a fost copiată 
apoi în Moldova. Ar urma de aici concluzia că prima tradu- 
cere a nomocanonului în românește s-a făcut în Transilvania. 
Totuși nu ne explicăm deosebirile şi adaosurile, existenţa 
unor paragrafe care sint numai intr-unul sau în celălalt din 
texte. Să fie în acest caz, cele moldovenești adaosuri în legă- 
tură cu obiceiul local? Este mai probabil că a existat un 
model comun din care editorul tipograf din Brașov, cit și 
copistul moldovean au omis, după cum fac adesea copiștii, 
unele pasaje, cu atit mai mult cu cît unele din pasajele în 
plus se găsesc la fel sau mai pe larg şi în pravila slavă din 
Starine, VI. 

Existenţa unui al patrulea text de pravilă românească 
din secolul al XVI-lea, vom vedea că mărește complexitatea 
problemei originii primei pravile româneşti. 


PRAVILA LUI LUCACI SHOLASTICUL 


Acum patru ani a intrat prin cumpărare la Biblioteca 
Academiei R.P.R. un manuscris de pravile care azi constituie 
manuscrisul nr. 692, seria slavă a acestei biblioteci. Manu- 
scrisul are 354 foi (708 pagini) și cuprinde texte de pravilă, 
precum şi unele lucrări teologice. Prima parte este scrisă în 
slavoneşte, dar avem și texte românești scrise de aceeași 
mînă, precum și un număr de texte slave cu traducere inter- 
liniară românească sub rindurile de text slavon. 

Asupra împrejurărilor, datei şi persoanei care a scris 
acest manuscris avem informații precise într-o însemnare 
datorită scribului, la folio 8 verso și pe care o reproduc în 
traducere românească după originalul slavon: 

„Cu voia tatălui şi cu ajutorul fiului și cu săvirşirea sfin- 
tului duh, iată eu Eustatie, care cu nume de umilinţă 
<adică de călugărie> mă numesc Eremia de la Mănăstirea 
Putna, care am fost şi episcop în tirgul Roman, am dat să se 
scrie această Pravilă a sfinţilor apostoli și a sfintelor șeapte 
sinoade, alcătuite prin duhul sfint, de sfinţii prea cuvioşi 

şi purtătorii de Dumnezeu părinţii noștri. Și s-a scris cu mina 
ritorului și sholasticului Lucaci. Şi am plătit-o din agonisita 
mea dreaptă. De aceea, după moartea mea las această carte 
sfintei Mănăstiri Putna unde este hramul adormirea prea 
curatei stăpinei noastre născătoare de Dumnezeu, Maria 
<Urmează blestemul pentru cei ce ar fura cartea?>. Și s-a 
isprăvit această carte în anul 7089 (1581) luna iulie 8 
zile.“ 

Despre această pravilă aminteşte numai I. Pereţ în studiul 
său asupra Pravilei de la Govora, unde spune în treacăt că 
Pravila de la Mănăstirea Putna a fost împrumutată pentru 
studiu de la mănăstire de profesorul Creţu și ca atare nu a 
putut-o studia. De la urmașii profesorului Creţu, preţiosul 
manuscris a trecut în mîna unui anticar care a vindut-o 
Academiei R.P.R. 

Prima parte a manuscrisului pînă la foaia 190 este o adu- 
nare de texte de nomocanoane nu mult deosebite de cele din 
nomocanoanele slave de la Bisericani și Neamţ, din 1512 
şi 1557, de care am vorbit mai sus. 


De la folio 190 încep textele românești, mai întîi un 
text teologic — lucrarea lui loan Damaschin despre dumne- 
zeire text slav cu traducere românească interliniară şi începe 
aşa: „De vrei să cunoști ce iaste Dumnezeu și cum iaste a 
i se închina lui, ascultă și ia aminte“. 


La folio 201 v—210v este o pravilă numai în româneşte 
fără text slavon cu titlul Pravila svenţilor otți după învăţă- 
tura a marelui Vasilie. Începe aşa: „Cela ce ucide om; 
Vasilie dă pocăință 15 ai, noi dăm duhovnici 5 ai a treea 
parte ispoveadnicilor de la toate păcatele lor, cumug au 
lăsatu loan Milostivul impotrivă pacatelor“. 


Este ușor de constatat că această pravilă a sfintului 
Vasilie este aceeași ca partea a doua din Pravila lui Coresi 
şi din Pravila de ispravă. Ea cuprindea în Pravila lui 
Lucaci şi alte pasaje, în altă ordine care se găsesc și în par- 
tea întîi a celor două pravile, pe care le-am amintit. 

Traducerea românească din Pravila lui Lucaci este evi- 
dent independentă de cea comună din Pravila lui Coresi şi 
Pravila de ispravă. 

lată pasajul din Pravila lui Lucaci, privitor la opre- 
liștea de a mînca animale necurate: 

„lară cine va mînca <in cele 2 pravile, la prezent > 
carne de lup sau de ursu sau de vulpe, sau de ariciu sau de 
guziu, sau fiece alte ce iaste spurcatu şi de pasăre, post 4 
ani.“ 

Pasajul pentru hoţii de biserici în versiunea lui Lucaci: 
„Cela ce va fura <in cele 2 pravile, tot la prezent — cela 
ce fură > beserecă să-i dea <să-i dai > pre spinare 40 de 
toiage <30, în cele 2 pravile>, iară pre pîntece 20 și 4.“ 

La folio 215—229, manuscrisul Lucaci cuprinde o altă 
pravilă intitulată în slavonește: „Acestea sînt iarăși alte 
porunci din cărţile de legi, despre inrudire și despre căsăto- 
riile oprite şi despre diferitele trepte ale rudeniei“. Textul 
slav are traducerea interliniară românească, fiecare pasaj 
român care urmează după unul slav începe cu cuvintul 
tile (adică traducere). Pravila stabilește gradele de rudenie 
şi în legătură cu posibilitatea de căsătorie și probabil şi 
de moștenire. Această pravilă este cu totul independentă 
de precedenta şi nu are corespondenţă în Pravila lui Coresi 
nici în Pravila de ispravă. Traducerea este greoaie, şi uneori 
de neînțeles fără textul slav. Începe aşa: „aste nume întru 
semenție şi se grăiește să va şi cheamă de să împarte în 
trei părți: în ceea ce merge mai în sus și in ceea ce merge 
mai în gios, și în ceia semenție ce merge pre mijloc. Şi 
ceia semenţie ce mărg în sus sint ceale ce au născut pre 
naştere omul şi ceia ce nasc pre alții anume: tatăl moşii 
şi moaşele. Întru ceia ce pogoră în gios sint ceia ce-s 
ei născuţi de întru noi, anume: feciorii gi fetele, nepoţii 
și nepoatele, iară cei de în mijloc sîintù cumiă se grăiaşte 
înţelegîndă cumă se zice noao semenție de o latură anume 
fraţii și surorile și ceia ce sîntu de într-înşii. A treia împăr- 
ţitură şi rindure sint ce apără de nuntă barbaţea și în partea 
muereei de semențţie.“ Iar la folio 224 v: „ca se nu se cumva 
întimpla fi nuntă cu semenţie mestecată cumi se zice cuscrie, 
deci se cade cu ales a cerca şi cu întrebare multă cum zice 
leage lui dumnezaau...“ 

La folio 229 avem alt titlu slavon (tradus). Zată dar de 
aici din Pravila cea mică. 

Aceasta privește în special posturile și obligaţiile reli- 
gioase: iată un scurt pasaj interesant mai ales pentru limbă 
(folio 234 v.): „a nu se parte numai de bucate, cum dzicem 
mainte ce mai de adiins fie cine să se nevoiască a feri postul 

cel de in lontru dirept ce cum iaste şi omul îndoit, cum ai 
gice sufletul şi trupul“. 

La folio 242—246 se revine asupra stabilirii înrudirilor. 
Textul este slav și românesc cu traducere interliniară. 
Titlul este în româneşte. 

„Spiţe de semenţie și de nunta cu lege și de cei ce se 
însoară fără lege și dealesul seminţiei și de pre peliță <trup > 
unde se cade nunta a o face și unde nu se cade și unde dosto- 
ieşte, care partea a o aduce și carea apără légea și pre carile 
nu apără și carile să sămășluiască“ (adică se despart). 

Un alt treilea capitol tratează despre înrudire din Pra- 
vila cea mare la folio 249—274 tot cu traducere românească 
interliniară. După aceasta urmează numai text slav. 

(Despre alegerea episcopilor și datoriile lor şi legea sino- 
dului de la Nicea şi la urmă rinduiala spovedaniei — toate 
în slavonește.) 

Pravila a fost scrisă, socotim în întregime, de către 
retorul Lucaci şi era destinată fruntașilor bisericii ortodoxe 
din Moldova, pentru a-i ajuta în sarcinile pe care le aveau 
în societatea feudală de atunci. De observat că baza lucrării, 
cele mai importante și mai lungi texte sint în slavonește, 
numai unele sînt traduse și în românește. Traducerea în 
limba poporului este lăsată pe planul al doilea și urmează 
după textul slavon în cele mai multe cazuri. Titlul pravilei 
sau al capitolului respectiv este dat numai în slavonește. 
Iarăşi merită atenţie și faptul că numai acele pravile sau 
capitole de pravile sînt traduse în românește care privesc, 
ca să zicem aşa, contactul direct al bisericii prin organele 
ei inferioare — preoţii — cu poporul. Astfel sint traduse în 
româneşte pasajele ce privesc activitatea duhovnicilor, a 
popilor, a nunţilor. În schimb, pasajele ce privesc pe epis- 
copi, alegerea și îndatoririle lor rămîn numai în slavonește. 
Firește, pentru că popiinu știau decit româneşte, iar episco- 
pii erau datori să știe slavonește. 

Traducerea este interliniară, pentru ca la nevoie textul 
să poată fi rostit în slavoneşte, cum cerea ritualul de atunci, 
căruia se temeau şefii bisericii să-i aducă vreo știrbire, dar 
în același timp să poată fi și înțeles pe tăcute, de cel care-l 
rosteste. 

În concluzie, avem cunoscute pînă acum, patru texte 
de nomocanoane in românește, din secolul al XVI-lea, sau 

copii de la inceputul secolului al XVII-lea: două ardeleneşti 
şi două moldovenești. Primele trei adică: Pravila de la 
Ieud (Coresi) tipărită, pravila din Codex Neagoianus, manu- 
scris ardelenesc și Pravila de ispravă moldovenească, derivă 
toate dintr-un manuscris comun, dintr-o traducere românească 
din slavoneşte, care are legături cu Transilvania şi cu Mol- 
dova. A patra pravilă, a lui Lucaci, moldovenească, din 
1581, este independentă de grupul unitar al celor trei dintii. 
Ca text, cuprinde unele părți comune, dar datorite unei 
traduceri independente în românește. Partea despre gradele 
de rudenie din Pravila lui Lucaci este independentă nu numai 
ca traducere, dar şi ca fond, de celelalte trei. Aşadar au fost 
două traduceri ale pravilei in românește, una cu manu- 
scrise şi tipărituri din Ardeal și Moldova, cealaltă numai din 
Moldova, după cum se vede din următoarea schiță: 


Testul slav 


Prima traducere română A doua traducere română 
Coresi Neagoianus Pravila de ispravă (Lucaci, 1581), 
Ardeal Ardeal Moldova. Moldova. 


Am arătat că traducerea din manuscrisul lui Lucaci 
Sholasticul este independentă de aceea comună a tipăriturii 
lui Coresi şi a manuscrisului moldovenesc: Pravila de is- 
pravă. Aceste două traduceri sînt aproape contemporane: 
traducerea lui Lucaci este din anul 1581, tipăritura lui 
Coresi, după şriftul tiparului datează din anii 1560—1580, 
iar Pravila de ispravă, manuscris moldovenesc este o copie 
de la începutul secolului al XVII-lea a unui text din a doua 
jumătate a secolului precedent, aproape identic cu cel 
folosit de Coresi. Dacă admitem că pentru tipografia din 
Braşov s-ar fi folosit un text tradus din slavoneşte în Ardeal 
(Coresi, el însuşi era numai tipograf, nu și traducător), 
am avea deci două traduceri contemporane ale nomocano- 
nului, una în Transilvania, alta în Moldova. Totuși s-ar 
putea admite şi altă ipoteză. 

Trebuie să ținem seamă că tipografia din Braşov a lui 
Coresi folosea (şi modifica dialectal) traduceri manuscrise 
româneşti, lucrate în altă parte şi în altă vreme. Astfel s-a 
dovedit că traducerile in românește ale cărţilor liturgice 

făcute în Maramureş, în dialectul românesc din această pro- 
vincie au fost aduse în manuscris la Brașov, editate în tipo- 
grafia de acolo, transformindu-se însă particularităţile din di- 
alectul maramureșean în cel munteano-sud-ardelean. Același 
lucru s-a intimplat şi cu editarea Pravilei: editorii au căutat 
un manuscris spre editare, unde puteau găsi o traducere. 
Faptul că avem un manuscris moldovenesc scris în dialect 
moldovenesc al Pravilei editate de Coresi. anume Pravila de 
ispravă, chiar dacă este o copie mai tirzie, ne indică Moldova 
ca centru unde s-a început traducerea nomocanoanelor. Am 
spus că Pravila de ispravă cuprinde unele paragrafe în plus, 
care nu se găsesc în Pravila lui Coresi, adaosuri care se 
regăsesc însă în nomocanoanele slave ce stau la baza tradu- 
cerii comune. Aceasta arată că Pravila de ispravă nu este o 
copie după tipăritura din Bragov, ci socotim că ar putea 
fi copia prototipului traducerii românești. Brașovul avea 
legături de tot felul cu Moldova, în special comerciale, aşa 
că aducerea unui manuscris de acolo este uşor de înțeles. 
În schimb, cărţile tipărite de Coresi în Brașov erau privite 
cu bănuială de erezie în Moldova, fiind editate de sașii 
luterani. În sfirșit trebuie să mai ţinem seama că în aceeași 
epocă s-a alcătuit, tot în Moldova, și traducerea indepen- 
dentă din Pravila lui Lucaci ceea ce arată că într-o anume 
vreme, anume în Moldova s-a simţit necesitatea traducerii 
dreptului bisericesc în limba poporului, că acolo se aflau 
şi cărturari destul de învățați ca să poată duce la bun sfir- 
git această lucrare deosebit de grea. Era vorba doar de crearea 
instrumentului de limbă necesară pentru exprimarea în ro- 
mânește într-un domeniu savant în care pînă acum nu se 
făcuse nici o traducere. Am văzut din felul greoi cum se 
exprimă Pravila lui Lucaci, cu ce greutăţi a avut de luptat 
traducătorul pentru a reda în limba română explicaţia gra- 
delor de înrudire. Socotim că Moldova, unde erau mănăs- 
tirile mari cu oameni cărturari, o curte domnească și curți 
boierești cu cancelariile lor respective, era mai potrivită 
pentru această operă în secolul al XVI-lea decit Transilvania 
unde cultura era în mina clasei stăpînitoare de religie lute- 
rană şi calvină, necunoscătoare a slavonei şi a limbii ro- 
mâne. De aceea socotim că primele traduceri — cunoaștem 
acum două independente, ale Pravilei — s-au făcut în 
Moldova in a doua jumătate a veacului al XVI-lea. 

Firește că nu excludem posibilitatea ca prima traducere 
a „nomocanonului“ să provină din Țara Românească, cu 
care Coresi a avut legături mai strinse decit cu Moldova 
şi unde, pe de altă parte, se constată aceleași fenomene 
politice şi sociale, despre care va fi vorba mai jos și care au 
necesitat traducerea pravilei, chiar mai devreme şi într-o 
formă mai accentuată. Totuși textele care le cunoaștem pînă 
acum provin din Moldova şi nu din Ţara Românească. 

Se pune acum întrebarea: care au fost cauzele pe care au 
dus în chip necesar la aceste traduceri în acea epocă? 


FOLOSIREA PRACTICĂ A PRAVILELOR 


De la inceput trebuie să admitem că traducerea pravi- 
lelor bisericești și a pravilelor în general s-a făcut cu un 
scop practic, pravilele adică se aplicau în Justiţie, fie în 
cea bisericească, fie în cea lumească, nu erau simple cărți 
de învăţătură morală şi intelectuală pentru folosul imbogă- 
ţirii minții unui mic număr de cărturari. Traducerea lor în 
românește e o dovadă că ele erau necesare pentru cei mulţi 
care nu știau limba savantă a slavonei. 

Totuşi, dacă cercetăm actele domnești din secolele al 
XVI-lea şi al XVI-lea, atit în Moldova cit şi in Ţara Ro- 
mânească, nu constatăm folosirea pravilelor, sentinţele 
date de domni sau de împuterniciţii lor nu sint motivate 
de articole din Pravilă, care nu sînt citate; dimpotrivă, 
„legea ţării“, obiceiul nescris este cel care predomină şi în 
virtutea căruia se iau hotăririle. E de observat totuși că 
există și cazuri în care e folosită pravila. A. D. Xenopol 
în a sa Istorie a românilor din Dacia traiană citează un uric 
de la Vasile Lupu din 1642, care, într-o chestiune de moște- 
nire hotărăște „aşa cum scrie pravilele că cine are feciorii 
cu femeia sa și va muri au bărbatul au femeia, rămîne 
partea celui mort feciorilor, iar de se va prilejui să moară 
feciorii pe urma părintelui celui mort, rămîne partea fecio- 
rilor toată pe mina părintelui rămas în viaţă“!. Cunoaștem 
azi citate din pravile ceva mai vechi de cele amintite de 
Xenopol, adică dinainte de tipărirea de către domni a pra- 


1 A.D. Xenopol, Istoria românilor din Dacia traiană, vol. VII, 
ed. III-a, p. 45. 

vilelor de legi. În Țara Românească, în procesul pentru 
moştenirea averii lui Mihai Viteazul între cele două fiice 
ale lui — Florica, fiica legitimă şi Maria, o fiică din flori 
— citim în hrisovul lui Alexandru Iliaș din 23 decembrie 
1616: „Şi au scos părinţii vlădici și sfinta pravilă, de au 
cercetat cum va fi această judecată ca să-l judece mai cu 
dreptate, deci au aflat astfel scris în sfinta pravilă că se 
cuvine să stăpinească dedinele părinţilor fii care sint făcuţi 
cu cununie şi care le vor face părinţilor şi toate pomenile 
ce vor fi nevoie...“1. În Moldova, într-o poruncă a lui Ștefan 
Tomşa din 14 ianuarie 1622, se hotărăşte ca de la anume 
moșii mănăstirești să ia călugării amenzile și veniturile 
de judecată, dar adaugă „să fie după Pravila sfîntă, să nu 
se prade adică tatăl pentru fiu, nici fiul pentru tată“2. 
Totuşi aceste cazuri sînt rare excepţii. În regulă generală, 
judecata nu se face după pravilă, pravila nu se citează şi 
nu se foloseşte. 

Trebuie însă să observăm că aproape toate cărţile veche 
domneşti, hrisoave, urice, porunci, precum şi zapiseli 
(contractele) particulare și actele de mărturie lumești sînt 
privitoare la stăpinirea pămîntului și a ţiganilor, deci acte 
de proprietate. Nu ni s-au păstrat actele de drept penal, 
actele prin care se pedepseau uciderile,tilh? riile, furturile, 
nici actele prin care autorităţile eclesiastice pedepseau 
duhovniceşte pe păcătoşi, îngăduiau sau nu anume căsătorii, 
pedepseau încălcările moralei individuale. E foarte probabil 
că asemenea acte nici n-au existat și că hotăririle în asemenea 
cazuri se dădeau verbal și că nu era nevoie să rămînă un 
text scris. Totuși e mai probabil că tocmai în aceste împre- 
jurări se folosea legea scrisă, pravila, pe cind în dreptul 
civil și în special în privinţa stăpinirii pămîntului și a 
oamenilor dependenţi, dreptul consuetudinar a putut păstra 
o tradiţie mai lungă și mai puternică. 

În orice caz, traducerea nomocanoanelor și chiar tipări- 
rea lor în românește încă din secolul al XVI-lea, e o dovadă 
că încă de atunci aplicarea lor pe o scară mai largă devenise 
necesară. 


1 Textul slav în revista Hrisovul, I, p. 235. 
2 Arh. Stat, Iași, XXXI, B/167. 

Traducerea nomocanoanelor în românește cade într-o 
perioadă cînd întreaga cultură românească scrisă era îmbră- 
cată în haina limbii slavone. Nu numai liturghia în toate 
bisericile şi toate cărţile bisericești erau în limba slavă, 
dar și întreaga cancelarie domnească, actele şi poruncile 
către dregători, precum și actele date de particulari erau 
toate scrise în această limbă. 

Cronicile sînt scrise în slavonește, sîntem în vremea 
lui Petru Șchiopul, patronul cronicarului Azarie care scrie 
din porunca lui cronica oficială. Numai în Transilvania, 
sub influența străină a propagandei calvine și luterane, se 
tipăreau cărţi românești, care nu sînt rezultatul dezvoltării 
organice a societăţii româneşti. 

Aşadar, traducerea Nomocanonului în limba poporului 
în această epocă este o apariţie foarte timpurie a scrisului 
în limba română și e de observat că traducerea (cel puţin 
în forma Pravilei lui Lucaci) se face sub egida bisericii 
ortodoxe oficiale. 

E adevărat că Nomocanonul nu este încă dreptul propriu- 
zis, este numai anticamera dreptului: legea pe care o aplică 
cu sancţiuni spirituale, biserica. Și aceasta în cadrul stării 
de spirit a societății de atunci era o lege, pedepsele spiri- 
tuale, judecata preotului era un fel de judecată ce stătea 
alături de cea lumească. Nu se făcea o deosebire clară între 
dreptul bisericesc şi cel mirean; am văzut din cele cîteva 
extrase din nomocanoane pe care le-am dat mai sus, că 
şi în privința delictelor şi în privința pedepselor era un 
amestec vădit cu legea aplicată de stăpînirea lumească. 
Într-adevăr, nomocanoanele se ocupă de combaterea furtu- 
lui în tirg, de falsificarea vinului şi a laptelui, de ucideri prin 
imprudenţă, de îndatoririle oștenilor la război, furtul pîinii 
din gropile de rezervă. Pe de altă parte, lăsînd la o parte 
pocloanele, postul şi mincarea fără sare, nomocanoanele 
prevăd pedeapsa hătăii cu toiage, cum am văzut. 

Desigur, legea scrisă în ce priveşte chestiunile agrare ca 
şi în cele penale apare abia în mijlocul veacului următor, 
iar dreptul civil scris, abia la sfîrşitul veacului al XVIII-lea 
cu condica lui Alexandru Ipsilanti. Nu e mai puțin adevărat 
că începuturile dreptului scris la noi cad în formele cele mai 
simple în a doua jumătate a veacului al XVI-lea sau la mij- 
locul acestui secol, 

Pînă atunci şi în acțiunea preoţilor, ca gia judecătorilor 
lumești ai domniei sau ai stăpinului feudal, predomina 
dreptul cosuetudinar aşa-numita lege a ţării. În actele sla- 
vone acest drept nescris se numeşte zakon ziemski, ceea ce 
înseamnă, tradus exact, legea ţării, adică o lege care apar- 
ține în special şi în general acestei ţări, Moldova sau Ţara 
Românească. Numai printr-o traducere greșită a vechilor 
grămătici din secolele al XVII — XVIII-lea, zakon ziemski 
a fost redat prin obiceiul pămîntului (Ziemia, substantiv 
şi adjectivul ziemski au înţelesul de pămînt și de fară). 

Care erau deosebirile esenţiale între legea ţării, dreptul 
nescris şi pravila scrisă? Nu este cazul aici să facem o analiză 
a caracteristicilor principale ale dreptului consuetudinar 
românesc. Ne vom mulţumi să constatăm că dreptul nescris 
este în primul rind un drept care reflectă situația de obște, 
stăpinirea în obşte a pămîntului de familia boierească 
lărgită, sau de obștea moșnenilor, cu responsabilitatea co- 
lectivă în faţa crimei săvirșite, ca și în faţa fiscului. Dimpo- 
trivă, dreptul din pravile, care prin mijlocirea dreptului 
bizantin derivă din cel roman, este individualist, privește 
pe om cu stăpinirea, răspunderea sa individuală, nu ţine 
seamă de situația sa de membru al obștei. 

Revenind la apariţia traducerilor nomocanonului în 
românește, este limpede că faptul se datorește unor schim- 
bări sociale. Pentru a se înlătura forma slavonă, de care se 
puteau folosi numai puţini, era deci nevoie de o mai mare 
răspindire a dreptului scris. Ținînd seama de caracterizările 
pe care le-am stabilit mai sus, introducerea dreptului scris 
la români nu poate însemna decit începutul destrămării obștei 
agrare a cărei manifestare în drept era obiceiul pămîntului, 
in al doilea rînd reprezenta creşterea puterii administraţiei 
centrale a domnului (ca şi a bisericii episcopale) în dauna 
particularismului feudal, cu obiceiuri și autoritate locală. 

Într-adevăr, aceste fenomene ale dezvoltării societăţii 
româneşti incep să se manifeste cu putere în epoca în care 
am fixat traducerea nomocanoanelor și-și iau deplină in- 
florire în mijlocul veacului următor. 

Ca dovezi ale unor începuturi de destrămare a vieţii 
de obște agrare în a doua jumătate a veacului al XVI-lea, 
avem faptul că în această epocă boierii, stăpini de moșii, 
încep să iasă din devălmășie, moșiile nu mai sint stăpiînite 

de către o familie mare, ci se concentrează în mina unui 
singur stăpin, actele domneşti de confirmare nu mai înșiră 
zeci de persoane înrudite ca beneficiari ai unui uric sau 
hrisov, ci tot mai des pe o singură persoană. Această persoană 
unică poate lăsa moşia moştenire rudei aleasă de diînsul şi 
încep să apară testamentele. 

n ce priveşte obştea țăranilor muncitori, ea mai are 
încă multe puteri vii de coeziune, dar vinzările pămîntului 
obștii tot mai dese și mai masive către boieri duc, cum era 
firesc, la o destrămare a obştiilor. 

Al doilea aspect de care am vorbit: creșterea puterii 
administraţiei centrale, începuse încă mai demult, dar ea 
se concretizează în special în secolul al XVI-lea. Amintesc 
în această privință, pentru Moldova crearea dregătoriei 
marilor vătafi şi a vătafilor, dregătorii domneşti locali care 
stăteau în sate și în scaunele ținuturilor pentru încasarea 
directă a dărilor — ei apar întîi în domnia lui Petru Rareş. 

Judeţele muntene şi ţinuturile moldoveneşti sînt date 
în arendă pentru încasarea dărilor, nu unor mari moșieri 
independenţi, ci dregătorilor de la curtea domnului. În 
privinţa justiţiei, justiţia domnească este prezentă în toată 
tara și intervenea chiar între feudal şi țăranii lui dependenţi. 
Vechile imunităţi ale domeniilor feudale dispar, se menţin 
excepţional și mai ales în domeniile mănăstirilor. Dregătorii 
domnului sau ai împuterniciţilor lui intră pretutindeni pe 
moșii şi încep să ia dare şi de lu [ănanii dependenţi. În 
aceste condiţii, era firesc ca dreptul local, dreptul obștiilor 
să facă loc pe încetul dreptului scris, abstract, care repre- 
zenta autoritatea statului. Bineînţeles că în a doua jumă- 
tate a secolului al XVI-lea sintem abia la începutul acestui 
fenomen. 

În ceea ce priveşte problema specială a nomocanoanelor, 
adică a dreptului bisericesc, este de observat că în secolul 
al XV-lea, cind întloreau imunităţile, cu toate sforțările 
domnilor de a lega biserica de puterea domnească exista 
o biserică feudală. Marii moșieri aveau pe moşiile lor mănăs- 
tiri care erau proprietatea lor, preoţii din sate erau desigur, 
de fapt, dacă nu și de drept, slugile stăpinului moșiei. 

Cind biserica a căzut în mîna puterii centrale reprezen- 
tate prin episcopi, care numesc pe popii din sate și contro- 
lează viaţa mănăstirească, s-a simțit nevoia unei legi uni- 

tare a bisericii. Preotul de sat şi de oraș era un fel de jude- 
cător în sensul duhovnicesc și dreptul bisericii trebuia să fie 
un drept scris cu caractere bine definite şi universale. Nu 
se putea ca în cutare moşie popa să dea 3 ani de post pentru 
o faptă pentru care popa de pe altă moşie dădea numai 
2 ani. În fața dreptului nescris care lăsa o margine așa de 
mare iniţiativei judecătorului, deci a poruncii celor influ- 
enţi, se ridică dreptul scris cu prevederi precise pentru fiecare 
faptă. Acest drept introdus în țară însemna o izbîndă a 
autorităţii episcopale, în dosul căreia stătea domnul, împo- 
triva autorității stăpinilor locali. 

Acestea sint deocamdată numai indicaţii cu caracter 
general pentru explicarea faptului pe care nădăjduim că 
l-am stabilit, anume că începuturile dreptului scris româ- 
nesc cad în a doua jumătate sau la mijlocul secolului al 
XVI-lea, şi anume, în Moldova. 

ÎNCEPUTURILE ISTORIOGRAFIEI 
ÎN ȚARA ROMÂNEASCĂ 


INTRODUCERE 


Vechile cronici și anale au fost multă vreme considerate 
în istoriografia burgheză numai ca izvoare descriptive ale 
istoriei, acordindu-se o importanță precumpănitoare fap- 
telor relatate în ele. Aceste scrieri constituie însă și izvoare 
narative, fiind mărturii ale punctului de vedere al scriito- 
rului, care întotdeauna reprezintă nu numai o opinie indi- 
viduală, ci, mai ales, aceea a clasei sociale, ca și a grupă- 
rilor mai restrinse sau mai largi din care face parte. O cro- 
nică, chiar și atunci cind descrie fapte petrecute de mult, 
înseamnă o luare de poziţie în faţa faptelor povestite. Așa- 
dar, din analiza atentă a cronicilor putem deduce interesele 
claselor sociale în faţa diferitelor probleme sociale și po- 
litice contemporane cu ele. 

În istoriografia burgheză, cronicile din Ţara Românească 
nu au fost supuse unei analize din punctul de vedere al con- 
ținutului lor social, ci au format obiectul unor cercetări 
ce privesc numai personal pe autorii lor, fiind considerate 
ca răspunzind doar intereselor individuale ale acestor serii- 
tori.! Această metodă de cercetare s-a răsfrint și asupra 
concluziilor obţinute, ignorindu-se conținutul social al 
cronicii şi ajungindu-se la rezultate greşite și în privinţa 

1 Principalele studii privitoare la cronicile muntene ale vechii 
istoriografii sînt următoarele: N. Iorga, Cronicile muntene, în Analele 
Acad. Rom., Mem. Sect. Ist., seria II, tom. XXI, 1889; C. Giurescu, 
Contribuţiuni la studiul cronicilor muntene, Buc., 1906; C. Grecescu, 


Citeva date noi în legătură cu „Istoriile Domnilor Țării Românești“, în 
n amintirea lui Constantin Giurescu, Buc., 1944, p. 278—289. 

stabilirii autorilor scrierilor anonime, cît şi în aceea a dată- 
rii textelor şi a desprinderii părţilor componente ale unui 
letopiseţ. 

În critica textelor, argumentul filologic, rezultat din 
compararea manuscriselor, din căutarea aluziilor la diferite 
fapte vechi sau contemporane, din studiul comparativ al 
limbii este esenţial pentru stabilirea autorului, a datei, a 
stemei manuscriselor. Aceasta însă cu condiţia ca argumentul 
filologic să fie încadrat într-o argumentaţie de caracter 
general, bazată pe atitudinea social-politică şi a gradului de 
cultură al scriitorului. Argumentul îilologic izolat poate da 
naștere la interpretări multiple şi nu stă pe teren solid decit 
atunci cînd, împreună cu alte argumente, formează un sis- 
tem de argumentare şi o explicaţie care concordă cu momentul 
de dezvoltare socială şi culturală, cu acele elemente ale 
vieţii materiale care — după cum arată K. Marx — „de- 
termină în genere procesul vieţii sociale, politice gi spi- 
rituale“. 

Pe de altă parte, materialul istoric fără o interpretare 
logică corespunzătoare apare ca fiind lipsit de valoare. 
„Metoda cea mai sigură — arată V.I. Lenin — în problemele 
ştiinţelor sociale și ceea ce se cere în primul rînd pentru a 
dobindi într-adevăr deprinderea de a aborda în mod just 
aceste probleme şi a nu te pierde în mulțimea amănuntelor 
sau în enorma diversitate a părerilor care se înfruntă — ceea 
ce se cere în primul rînd pentru a aborda aceste probleme 
din punct de vedere științific este să nu uiţi conexiunea 
istorică fundamentală, să priveşti fiecare problemă din 
punctul de vedere al modului în care a apărut în istorie un 
fenomen dat, al etapelor principale pe care le-a parcurs 
în dezvoltarea lui acest fenomen...“? 

Datorită acestei corelaţii dialectice dintre categoriile 
logicului şi ale istoricului — în cadrul căreia istoricul, 
adică lumea obiectivă ce se dezvoltă, determină logicul — 
dintre aspectele general, particular şi individual al dez- 
voltării, mai înainte de a trage concluzii asupra atitudinii 
social-politice a celor mai vechi cronici muntene, trebuie 
reluate de la capăt problemele de critică de autor, de datare 

1 K, Marx, Contribuţii la critica economiei politice, ed. Il-a, Buc., 


Ed. Politică, 1960, p. 9. 
2 V.I. Lenin, Opere, vol. 29, Buc., E.S.P.L.P., 1956, p. 457. 

și de izvoare, elemente istorice pe baza cărora se poate 
ace apoi interpretarea logică corespunzătoare. 

Istoriografia Țării Românești pînă la sfirşitul secolului 
al XVII-lea este concentrată în două cronici sub forma 
unor compilaţii care au adunat toate scrierile istorice an- 
terioare: Letopiseţul Cantacuzinesc și Cronica Bălenilor?. 
Dar aceste cronici nu formează începuturile istoriografiei 
din Ţara Românească: ele au absorbit istoriografia anterioară 
lor şi tocmai pentru că cititorii aveau la îndemină în aceste 
două scrieri întreaga istoriografie munteană pină la anul 
1688, cind se termină amîndouă, vechile cronici și anale 
nu au fost păstrate în manuscrise de sine stătătoare și nici 
cele slavone nu s-au păstrat în această limbă. 

Pentru a putea reconstitui începuturile istoriografiei 
muntene, trebuie deci să supunem cele două cronici amintite 
la o analiză, pe baza căreia să se poată distinge părţile lor 
componente care, mai ales pentru Letopisețul Cantacuzinesc, 
nu sint simple izvoare folosite de autor, ci reprezintă re- 
producerea aproape integrală a textelor, fără intervenţia 
compilatorului. 

După ce vom fi desprins vechile elemente componente 
ale letopiseţelor de la sfîrșitul veacului al XVII-lea, vom 
incerca să cercetăm problemele legate de partea a doua a 
compilaţiilor, adică de scrierea cronicilor de facțiune boie- 
rească, care constituie propriu-zis cronicile Cantacuzinilor 
şi Bălenilor, legate de letopiseţul ţării, redactat anterior.? 
Problema autorului, a datei cînd au fost scrise, precedează 
considerațiile asupra locului pe care îl ocupă aceste scrieri 
în ansamblul culturii feudale românești. 

Studiul de faţă este în primul rînd o cercetare critică a 
textelor, ce urmărește reconstituirea începuturilor istorio- 
grafiei în Țara Românească, o analiză care pornește în pri- 
mul rînd de la critica filologică, dar care, în temeiul princi- 


1 Cf. M.M. Rosental, Istoricul și logicul, în Categoriile dialecticii 
materialiste, Buc., Ed. Ştiinţifică, 1957, p. 335 şi urm. 

? Istoria Țării Românești (1290— 1690). Letopiseţul Cantacuzinesc, 
ediţie critică de C. Grecescu şi D. Simonescu, Buc., 1960, citat în pre- 
zentul studiu: Letopiseţul Cantacuzinesc; Istoriile domnilor Țării Romd- 
nești de Constantin Căpitanul Filipescu, ed. N. Iorga, Buc.,1902,citat 
în prezentul studiu: Cronica Bălenilor. 

3 Vezi şi Cronicari munteni, 2 vol., Buc., Editura pentru Literatură, 
1961, 

piului dialectic amintit nu poate să nu ţină seama de poziția 
socială, de atitudinea politică a autorilor. Scopul este de 
a pune la îndemina cercetătorilor un material istoric pe 
care analiza logică mai aprofundată ce va îi făcută ulterior 
să-l poată folosi ca punct de plecare.! Nu ne îndoim că re- 
zultatele la care am ajuns cuprind încă o parte de ipoteză, 
dar socotim că numai în acest fel se poate face un pas înainte 
în acest domeniu atit de controversat al vechii noastre 
istoriografii şi se poate prezenta un material util discuţiilor 
pentru rezolvarea problemei. 


PĂRȚILE COMPONENTE ALE LETOPISEȚULUI 
CANTACUZINESG: INTRODUCEREA DESPRE FORMAREA 
POPORULUI ŞI A STATULUI 


Letopiseţul Cantacuzinesc alcătuieşte o compilaţie a 
istoriei statului feudal Țara Românească, completată și 
adausă pînă la anul 1688. Din cercetarea povestirii istorice 
care se întinde pe un răstimp de patru veacuri, rezultă în 
chip evident folosirea unor izvoare interne, cu date şi fapte 
precise, deci contemporane cu aceste fapte, precum și a 
unor tradiţii și combinaţii erudite, acolo unde lipsesc 
izvoarele scrise. O analiză a acestor părți componente ale 
compilației poate dezvălui etapele prin care a trecut istorio- 
grafia munteană pînă la adunarea textelor de cronici într-o 
încercare de sinteză în veacul al XVII-lea. 

Letopiseţul Cantacuzinesc este compus dintr-o juxta- 
punere de cronici mai vechi, pierdute în forma lor indepen- 
dentă, care au suferit unele modificări și completări din 
partea celui sau celor care le-au reunit cu scopul dea da o 
istorie completă a Ţării Româneşti. 

Compilaţia incepe cu o scurtă introducere despre forma- 
rea poporului român și a statului feudal Ţara Românească, 


1 O încercare interesantă în ceea ce priveşte interpretarea concep- 
țiilor politice ale cronicarilor munteni în lumina materialismului 
istoric a fost făcută de E. Stănescu, Essai sur l’évolution de la pensée 
politique roumaine dans la littérature historique du moyen âge, în Nou- 
velles études d'histoire... vol. II, Buc., Ed. Academiei R.P.R., 1960, 
p. 271—304 şi în studiul introductiv la Cronicari munteni, vol. 1, Buc., 
Editura pentru Literatură, 1964. 

care precede înșirarea domnilor în ordine cronologică, 
impreună cu faptele lor. Scurtimea acestei introduceri 
arată că cel ce s-a apucat de adunarea compilației nu avea 
de scop să pună în lumină, ca mai tirziu Constantin stol- 
nicul Cantacuzino şi în Moldova Miron Costin, unitatea de 
origine a poporului român. 

Introducerea (p. 4—3)! are, pe scurt, următorul cuprins: 

Românii se trag din romani, care au trecut odinioară 
peste Dunăre, cuprinzind prin „descălecatul“ lor Țara Ro- 
mânească de mai tirziu, apoi peste munţi pînă la Mureș, 
la Tisa şi în Maramureș. Despre românii din Moldova nu 
spune și nu știe nimic. Dintre coloniștii romani se trage o 
familie de boieri „de neam mare“, Basarabii numiţi şi 
„banoveţi“ pentru că stăpineau şi au stăpinit („oblăduind“) 
multă vreme „acea parte de loc“ (adică Oltenia) în calitate 
de bani. În anul 6798 (1290) Radul Negrul voievod, care 
stăpinea Făgărașul şi Amlașul, trece munţii cu „ru- 
mânii, papistaşi (catolici) şi sași“, „descălecînd“ la Cimpu- 
lung, Argeş şi mai departe, „inceput-au a face țară nouă“. 
De atunci, aşadar, începe statul feudal al Ţării Românești. 
„Băsărăbeștii“ din Oltenia, care formau o familie deosebită 
de familia domnitoare și „era mai mare peste Olt“, de bună 
voie se închină domnului Țării Româneşti, care ia titlul 
(redat și în slavoneşte) de voievod şi domn „a toată Țara 
Românească, dentru Ungurie descălecat“ (în textul slavon, 
numai: „zemli Ungrovlahiskiia“) şi herţeg „de la Amlaș 
și Făgăraş“. 

Se pune întrebarea, care este înțelesul acestei părți 
introductive şi cînd a fost ea scrisă? Nu mai putem vorbi 
astăzi, cum făcea D. Onciul, de „tradiţia întemeierii“ sta- 
tului muntean?, pentru că o tradiţie cu dată nu mai este o 
tradiţie, ci o combinaţie cărturărească. Autorul introducerii 
știa că domnii cei vechi se intitulau „herțeg de Făgăraș 
şi de Amlaș“ gi a pus în legătură acest fapt cu numele țării, 
aşa cum este scris în actele domneşti în hrisoavele slavone, 
„Unero-Vlahia“, pe care o traduce „dentru Ungurie descă- 
lecat“. Departe de a fi intemeiat pe o tradiție populară, 


1 Cităm peste tot ediţia Letopiseţul Cantacuzinesc de G, Grecescu 
şi Dan Simonescu, 1960. 
2 D, Onciul, Originele Principatelor Române, Buc., 1899, p. 8—9. 

autorul vrea să explice anumite părţi din titlul domnesc, 
din care alcătuiește un pretins „descălecat“ de peste munţi. 
Se ştie azi că numele Ungro-Vlahiei nu înseamnă ţara des- 
călecată din Ungaria, ci este numele dat eparhiei bisericești 
a ţării de către patriarhia de 1a Bizanţ, nume care a trecut 
apoi în titlul domnesc, iar Amlașul şi Făgărașul au fost 
feude acordate de regii Ungariei unor domni români, înce- 
pind cu Vladislav I (4364—1374). 

Banoveții sau Băsărăbeștii sint membrii familiei Craio- 
veștilor. Aceasta reiese clar din text: Craioveștii sînt cei 
care odinioară stăpineau Craiova, moșia lor, și cirmuiau 
Oltenia în calitate de mari bani. Același nume de Banoveți 
„adecă Băsărăbești“ apare și în textul Vieţii lui Nifon, 
intercalată în Letopiseţul Cantacuzinesc (p. 15), dar care la 
origine constituie o scriere independentă. Deși a existat în 
istoriografia noastră credinţa că familia „Basarabilor“ ar 
fi fost dinastia care se trage din Basarab, primul domn al 
Ţării Românești, totuşi fapt este că nici unul dintre acești 
domni, în secolele al XIV—XVI-lea pînă la stingerea fa- 
miliei, nu a purtat numele de familie: Basarab, alături de 
numele său propriu. Basarab era un nume propriu și nici- 
decum un nume de familie; el a fost purtat de cinci domni 
munteni, dintre care ultimul a fost Neagoe-vodă, care ca 
domn îşi ia numele de Basarabă (1512—4521). Neagoe, 
care-și zicea și Basarabă (dar niciodată: Neagoe Basarab), 
era fiul lui Pirvu Craiovescul, deci făcea parte din familia 
Craiuveştilor şi numai urmașii lui, şi chiar cei ce se trăgeau 
din alte ramuri ale familiei, luară numele Basarabă ca nume 
de familie. În veacul al XVII-lea Brincovenii, familie 
originară din Brincoveni (pe dreapta Oltului) şi care se 
trăgeau din Craiovești, au adoptat numele Basarabă. Matei 
Basarab (1632—1654), de fapt Brincoveanu, a fost primul 
domn care a adoptat acest nume, nu pentru că se trăgea 
din vechea dinastie domnească, ci pentru că era descendent 
din Craiovești. După el, au adoptat acest nume şi Constantin 
Șerban (1654—1658) şi Constantin Brincoveanu (1688— 
1714), pentru că şi ei descindeau din Craioveşti. Aşadar, 
numele Basarab n-a fost niciodată purtat ca nume de fami- 
lie decit de urmașii Craioveștilor și anume, numai începind 
din veacul al XVII-lea. 

Rezultă de aci că atunci cînd în partea introductivă a 
cronicii se vorbește de Băsărăbești trebuie să înțelegem pe 
Craioveşti și că prezenţa acestui nume datează introducerea 
Letopiseţul Cantacuzinesc din veacul al XVII-lea. Cele 
spuse de cronicar despre această familie de boieri olteni 
au un caracter tendenţios, în favoarea lor. Autorul introdu- 
cerii spune că „Băsărăbeștii“ (Craioveştii) au fost „boiarii... 
de neam mare“ şi subliniază faptul că ei oblăduiau Oltenia 
„mai înainte“ de venirea în ţară a lui Radu Negru cu dinas- 
tia lui. Scopul introducerii este deci de a dovedi vechimea 
și drepturile Craioveștilor, şi fireşte, și a urmașilor lor. 
Această demonstraţie datează din veacul al XVII-lea, cînd 
urmaşii Craioveștilor încep să-și zică Basarabi. 

Mai sînt şi alte indicaţii în introducerea la letopiseţ, 
care arată alcătuirea ei în veacul al XVII-lea; în primul 
rind afirmaţia că Negru vodă a „descălecat“ de peste munţi 

„cu rumâni, papistași, sași“. Se înţelege de aci că saşii și 
papistaşii (catolici) constituiau două grupuri deosebite 
de populaţie. În secolul al XIII-lea, cînd cronicarul spune 
că s-a descălecat ţara, şi pînă aproape de mijlocul secolului 
al XVI-lea, sașii erau însă catolici, deci papistași, şi au 
trecut numai la sfîrşitul acestui răstimp la religia luterană. 
Autorul introducerii, care fusese la Cimpulung, a cărui 
biserică o descrie, ştia că acolo se afla o comunitate săsească 
catolică, pe cînd ceilalţi saşi erau protestanți, dar nu știa 
că odinioară toți sașii fuseseră catolici, ceea ce arată că 
scria cu multă vreme după schimbarea credinţei lor, cînd nu 
se mai păstra la -cei mai mulţi amintirea despre vechea lor 
religie. Aceasta ne duce iarăși la secolul al XVII-lea și 
inseamnă că introducerea despre formarea statului muntean 
a fost scrisă după partea care cuprinde amănunte datorite 
unui contemporan despre istoria Ţării Românești în veacul 
al XVI-lea. Ea se datorește unui scriitor care în secolul al 
XVII-lea a adunat izvoarele istorice şi a fost nevoit să 
redacteze singur partea de la început, pentru că aceasta 
lipsea în cronicile cele vechi pe care le compilase. 


Să fie acesta grămăticul însărcinat de Cantacuzini să 
scrie partea de la urmă a cronicii în spirit cantacuzinesc, 
după moartea silnică a părintelui lor, Constantin postelni- 
cul (1663)? Așa cred și noii editori ai Letopiseţului Cantacu- 

zinesc!, Sînt totuşi în cronică indicaţii care arată că introdu- 
cerea aceasta a fost scrisă în vremea lui Matei Basarab 
şi pentru acest domn muntean și nu pentru Cantacuzini, 
în vremea lor de ridicare și luptă din ultimele decenii ale 
veacului al XVII-lea, cînd s-a adăugat cronicii partea de 
povestire, care constituie o pledoarie pentru acești boieri. 
Într-adevăr, stabilirea tendenţioasă a vechimii Craiovești- 
lor-Băsărăbești și a drepturilor lor la stăpînire, este 
alcătuită pentru glorificarea lui Matei Basarab. La începutul 
expunerii despre viața acestui domn, cronicarul subliniază 
că Matei era „de moșie din satul Brincovenii, fecior Danciu- 
lui vornecul, care se trăgea din neamul Băsărăbesc“?. De 
asemenea şi Radu Șerban (1604—1644) este indicat ca fiind 
„den semenţiia băsărăbească“? (se trăgea din Craioveşti). 
pentru a se face legătura cu Constantin Șerban (1654—1658) 
care și el „iaste de neam mare“. Rezultă deci că introducerea 
destinată să fie elogiul Craioveștilor priveşte pe Matei 
Basarab (primul domn care a luat numele Basarab ca nume 
de familie) și pe urmașul său imediat, Constantin Șerban. 
Este adevărat că gi Cantacuzinii se trăgeau din Craiovegti. 
Elina, mama lui Șerban Cantacuzino era şi ea fiica lui Radu 
Șerban și sora, după tată, a lui Constantin Șerban. Dar 
nicăieri în cronică nu se subliniază originea din Craiovești 
a fraţilor Cantacuzini. Genealogii de azi pot afirma acest 
lucru, dar cititorii cronicii nu-l pot afla scris negru pe alb. 
Căsătoria lui Constantin postelnicul cu doamna Elina a 
lui Radu Șerban nici nu e pomenită în textul cronicii. 
Această discreţie în privinţa descendenţei din Craioveşti 
a Cantacuzinilor se explică prin faptul că Șerban Cantacu- 
zino şi frații lui își făuriseră o genealogie cu mult mai 
nobilă pretinzînd că se trag din împărații bizantini, dar ei 
nu îndrăzniseră să treacă și în cronică această pretinsă 
descendență, care reprezenta o pretenţie la tronul Constan- 
tinopolului, deținut atunci de către sultan. 


1 Letopiseţul Cantacuzinese, ed. cit., p. X. 

2 Ibidem, p. 95. 

3 Idem, p. 84. 

4 Ibidem, p. 117. 

5 Qf. versurile la stema lui Şerban Cantacuzino în Liturghierul 
din 1680: „Despre tată trage (din) împărăție“ (I. Bianu si N. Hodoș, 
Bibliografia românească veche, I, p. 231). 

Pe de altă parte, Matei Basarab, în 1636 april 12, înnoind 
privilegiile de autonomie ale orășenilor din Cimpulung, 
găseşte un vechi hrisov, al „răposatului Radu Negru voie- 
vod“ cu data 6800 (1292). Este probabil că nu s-au putut 
citi cifrele cirilice ale zecimilor și unităților datei care se 
prezintă astfel numai cu cifrele miilor şi sutelor. Acest 
hrisov rău citit din cauza vechimii, stă la baza datei „descă- 
lecatului“ din introducerea cronicii (Cronicarul a scăzut 
doi ani între data venirii lui Radu Negru pînă la data din 
privilegiul orașului). Fapt este că Matei Basarab, cu prile- 
jul reparării mănăstirii, a emis nu mai puţin de cinci hri- 
soave pentru oraşul Cimpulung, în care pomenește de actul 
lui Radu Negru, pe cînd predecesorii lui Matei vodă nu 
pomenesc niciodată acest act în privilegiile succesive date 
de dinșii cimpulungenilor. Se poate deci face o legătură 
intre scrierea introducerii cronicii, cu pomenirea Mănăstirii 
Cimpulung şi cu data „descălecatului“* din 1290 gi între 
găsirea pretinsului hrisov al lui Negru vodă din 1292, 
confirmat de Matei Basarab.! 

Pe lîngă aceste indicaţii, care datează din domnia lui 
Matei Basarab, introducerea la cronică, mai este un fapt 
de istorie culturală de ordin mai general, care arată că acest 
text nu a putut fi redactat în ultimele decenii ale secolului 
al XVII-lea. Introducerea cronicii are un caracter naiv, 
cuprinde explicaţii şi combinaţii, ca aceea despre venirea 
romanilor, cu lipsa moldovenilor dintre părţile constitu- 
tive ale poporului român, care nu indică pe un om cult. 
Autorul nu ştie nimic despre existenţa în aceste părți a 
poporului dac, despre cucerirea Daciei de către Traian. 
La mijlocul veacului al XVII-lea nu pătrunsese încă gin- 
direa umanistă în Ţara Românească; scriitorii de cronici 
cugetă încă după mentalitatea feudală, interesindu-se 
numai de provincia lor și de domnii ei. Nu putem data 
această introducere așa de lipsită de luminile culturii, 
din epoca în care scriau Miron Costin şi Constantin stolni- 
cul Cantacuzino. Dacă paginile de la începutul cronicii 
fac parte din opera de inspiraţie a Cantacuzinilor, între care 
se numără atunci şi învățatul Constantin Stolnicul, este 


„4 Documente atingătoare de istoria Cimpulungului, în Magazinul 
istoric pentru Dacia, V, p. 331—359. 

inexplicabilă totala lipsă de informaţie istorică şi naivita- 
tea alcătuitorului lor. De aceea trebuie să admitem că 
introducerea a fost redactată în epoca lui Matei, domn 
susținut de o boierime militară, dar, cu citeva excepţii, 
formată din oameni mai puţin învăţaţi decit cei din gene- 
rația următoare. Cantacuzinii au păstrat introducerea cea 
veche din cronica lui Matei Basarab, pentru că nu aveau 
deocamdată la îndemină un alt text despre originile ţării 
şi ale poporului. Acest subiect era în curs de elaborare; 
Constantin Stolnicul lucra la redactarea cronicii lui, care 
urma să fie adevărata și definitiva formă a istoriei țării 
văzute de Cantacuzini. Dar, precum se ştie, această scriere 
istorică n-a fost niciodată terminată. 

Datarea introducerii din vremea care a precedat lupta 
Cantacuzinilor pentru luarea puterii în Ţara Românească 
are urmări și asupra felului cum trebuie înţeleasă alcătuirea 
compilației de cronici care poartă titlul (dat de istoricii 
de azi): Letopiseţul Cantacuzinesc. Introducerea , care privește 
începutul istoriei Ţării Româneşti, a fost deci scrisă de cel 
care a adunat părțile de cronică din diferite epoci pînă la 
Matei Basarab și a putut constata că-i lipseşte un text 
pentru istoria începuturilor ţării, pe care a trebuit să-l 
scrie pe bază de combinaţii cărturăreşti, neavind izvoare 
contemporane. De aci rezultă că înainte de scrierea părții 
cantacuzinești de la sfîrşitul cronicii, adică a capitolelor 
care reprezintă vederile facțiunii feudale a Cantacuzinilor 
a exislat din vremea lui Matei Basarab o cronică a Ţării 
Românești, pe care grămăticul acestei familii a continuat-o. 


ISTORIA "ȚĂRII ROMÂNEȘTI ÎN SECOLELE AL XIV — XV-LEA 


Istoria domnilor Ţării Românești din veacurile al XIV — 
XV-lea, adică de la primul domn pe care-l știa cronicarul, 
Radu Negru, pînă la Radu cel Mare (1495—1508), prezintă 
un aspect ciudat. Scriitorul înșiră pentru acest răstimp 
unsprezece nume de domni, dind fiecăruia un număr de 
ani de domnie. Se poate constata că lista este incompletă, 
lipsesc de pildă Basarab cel dintii, Vlaicu (Vladislav), 
Radu Prasnaglava, Alexandru Aldea, Dan II, Vlad Dracul, 
Vlad Călugărul (acesta din urmă este adăugat în unele manu- 

scrise de către un compilator). Ordinea de succesiune a celor 
unsprezece domni nu este cea cronologică. Mihai, fiul și 
urmașul lui Mircea cel Bătrin, este pus înaintea lui Dan |, 
iar între domnia acestuia și a lui Mircea este intercalat 
Alexandru voievod (Nicolae Alexandru), care în realitate 
domnise cu mult înainte. Vlad Ţepeş domnește, după croni- 
car, imediat după Mircea cel Bătrin, iar Vladislav (Il), 
care în realitate a fost predecesorul în domnie al lui Vlad 
Țepeș, este indicat ca urmașul acestuia. Numărul anilor 
de domnie atribuit fiecărui domn este complet greşit; nici 
măcar pentru unul singur dintre cei unsprezece domni în- 
şiraţi nu se potrivește. Dacă facem adunarea numărului de 
ani de domnie a tuturor domnilor, aflăm un total de 218 
ani, care corespunde cu răstimpul dintre anii 1290, data 
întemeierii statului, a „descălecatului“ după indicaţia dată 
de hrisoavele lui Matei Basarab pentru cimpulungeni, şi 
1508, data exactă a morţii lui Radu cel Mare. Cronicarul 
credea că ştie data întemeierii statului și cunoştea pe aceea 
a morţii lui Radu cel Mare și de aceea a atribuit la întim- 
plare un număr de ani de domnie fiecăruia dintre cei unspre- 
zece domni, în aga fel ca totalul anilor să iasă exact 218, 
adică să umple răstimpul dintre anii 1290 și 1508. 

De aci rezultă în chip lămurit că cel cea redactat această 
parte a cronicii nu poseda anale mai vechi ale Ţării Româ- 
neşti, care să-l poată călăuzi în cronologia domnilor. În 
lipsa lor a fost iarăși nevoie să recurgă la combinaţii pseudo- 
erudite, cu care să poată umple golul lăsat de izvoare, așa 
cum procedase şi pentru partea introductivă. 

Din această situație putem trage două concluzii intere- 
sante pentru începuturile istoriografiei muntene: în Ţara 
Românească nu au existat anale slavone pînă la începutul 
secolului al XVI-lea. În Moldova domnia glorioasă a lui 
Ștefan cel Mare, care a condus lupta pentru apărarea inde- 
pendenței ţării, împrejurările politice interne gi externe 
au făcut necesară scrierea unui letopiseţ, care să reţie pentru 
urmaşi marile fapte săvirşite în timpul acelei domnii. În 
schimb, în Țara Românească, unde domnii s-au schimbat 
mai repede și unde cotropirea turcească s-a produs mai 

devreme decit în Moldova, nu s-a format mediul necesar 
pentru începuturile istoriografiei în secolul al XV-lea. 

De asemenea este evident că scriitorul care a încercat 
să umple golul lăsat de izvoare, recurgind la știri culese din 
tradiție, din inscripţiile mănăstirilor sau din cronici străine, 
care nu-i puteau da decit informaţii nesigure şi nelegate 
între ele, este acelaşi cu autorul introducerii, realizate 
tot cu aceleași mijloace. Este vorba de cronicarul din vremea 
lui Matei Basarab, cel care a orînduit o primă formă a com- 
pilaţiei de istorie a Ţării Românești. 

Între puţinele fapte privitoare la scurta expunere a 
istoriei Țării Româneşti în veacurile al XIV—XV-lea, ci- 
teva provin din analele slavone, bulgărești şi sirbești. 
Ştirea despre omorirea lui Dan I de către „Şişman vodă 
domnul sirbilor“ (recte al bulgarilor) este extrasă din cronica 
slavă a bulgarilori, cu deosebirea că data din izvor, 6894 
(1386), a fost transformată de compilatorul muntean în 
6854 (1356) cu schimbarea unei singure cifre cirilice, pentru 
ca să se poată potrivi cu anii de domnie atribuiţi de acelaşi 
compilator lui Dan I. 

La domnia lui Mircea cel Bătrin cronicarul spune că 
acesta „au avut mare război cu Baezet beg2. Făcutu-s-au 
acel războiŭ pre apa Ialomiţii“?. Aci pare să fie o confuzie 
cu alte ştiri privitoare la evenimente de mai tirziu aflate 
în Jetopiseţul sîrbesc. Acest letopiseţ cuprinde în unele 
variante știrea despre infringerea lui Mezet beg, din care 
cronicarul român a făcut Baezet beg, și anume la Ialomițat. 
Este vorba de fapt de luptele lui Iancu de Hunedoara cu 
turcii în 1442, dar fără această confuzie nu ne explicăm nici 
titlul de beg dat lui Baiazid, nici localizarea pe Ialomiţa a 
luptei lui cu Mircea, de vreme ce nici un alt izvor istoric 
nu pune pe Ialomița lupta românilor cu turcii în vremea 
domniei lui Mircea. 


1 I. Bogdan, Ein Beitrag zur bulgarischen Geschichtsschreibung, 
în Arciiv fur slavische Philologie XII, p. 530. 

2 În lectura adoptată de editorii Letopisețului Cantacuzinese 
este sultanul, probabil o corectare a unor copişti, cele mai multe 
manus-rise au lectura: beg. La fel şi în Cronica Bălenilor, p. 13. 

3 Letopis-tul Cantacuzinesc, p. 3- 

4 L. Stojanović, Stari srpski rodoslovi i letopisi, Sr. Karlovţi, 
1927, p. 233 şi 298, Letopiseţul Cantacuzinesc, p. 3. 


401 


27 — Contribuţii la istoria culturii românești 


www.dacoromanica.ro 


Și alte ştiri privitoare la aceeași epocă, aflate în unele 
manuscrise ale Letopiseţului Cantacuzinesc, sint extrase 
din letopiseţele slave și adause probabil de copiștii de mai 
tirziu ai cronicii. Astfel ştirea despre descălecatul lui Dragog 
sn Moldova se regăsește în Cronica sirbo-moldovenească, 
îcriereanalistică privitoare la turci și la popoarele balcanice. 
Pentru domnia lui Vlad Călugărul şi data morţii lui (care 
lipsesc în textul admis de editorii letopiseţului) un număr 
de manuscrise dau anul 1493 pentru urcarea in scaun gi o 
domnie de trei ani (deci pînă în 1496) cu indicaţia: „cum 
scrie letopiseţul slavonesc“. Ştirea morţii acestui domn se 
află în letopiseţele sirbești (cu data de 1495 sau 1496}. 

Informaţiile obţinute de cronicar de la mănăstiri, probabil 
din cetirea inscripţiilor, privesc fundarea lor de către unii 
dintre domni. Aşa la domnia lui Mircea sint pomenite 
Cotmeana și Cozia, la Vlad Țepeș, Snagovul, la domnia lui 
Vladislav (II), biserica din Tirggor, la Radu cel Mare, Dealul. 
Afirmația cronicarului cum că Ștefan cel Mare din Moldova, 
după infringerea lui Țepeluş, a stat și a domnit în Țara Ro- 
mânească timp de 16 ani se datorește faptului că domnu) 
Moldovei a clădit o biserică la Rimnicul Sărat, pelocul 
biruinţei sale, pe care cronicarul a putut s-o cunoască.? 
Toate acestea ar părea să indice pe compilatorul din vremea 
lui Matei Basarab ca pe unul dintre ispravnicii domnești 
însărcinat cu supravegherea numeroaselor reparaţii de mănăs- 
tiri întreprinse pe atunci în multe părţi ale ţării. 

Singura informaţie după tradiţia orală culeasă de croni- 
car pentru istoria secolului al XV-lea rămine cea privitoare 
la clădirea cetăţii de la Poenari de către Vlad Țepeș, care a 
scos la muncă în ziua de Paști pe orășenii din Tirgoviste 
îmbrăcați în haine de sărbătoare.t Este vorba de una din 


1 Cronicele slavo-române din secolele XV—XVI, publicate de 
I. Bogdan, ed. de P.P. Panaitescu, Buc., 1959, p. 189; Letopiseţul 
Cantacuzinesc, p. 3 (in aparat). 

2 Letopiseţul Cantacuzinese, p. 5 (in aparat), L. Stojanović, op. 
cit., p. 258, 

3 Letopiseţul Cantacuzinesc, p. 5 (în aparat). Unul dintre manu- 
scrisele cronicii notează: „Acesta (Stefan) au făcut o bisearică la Rim- 
nicul-Sărat“. Cf. Buletinul Comisiunii monumentelor istorice, IIl- 
1910, p. 107—109. 

4 Letopiseţul Cantacuzinesc, p. 4. 

numeroasele anecdote și legende care au circulat în legătură 
cu acest domn, în scris şi oral, în ţară şi în străinătate. 

Aşadar întreaga parte de la început a cronicii care cu- 
prinde istoria Ţării Românești de la „descălecat“ pină la 
inceputul secolului al XVI-lea, a fost scrisă în vremea dom- 
niei lui Matei Basarab, de orinduitorul primei compilaţii 
de letopiseţe care nu a avut la îndemină pentru această 
parte mai veche nici un izvor cronicăresc intern. 


VIAȚA PATRIARHULUI NIFON 


Istoria Ţării Românești în vremea domniei celor dintii 
patru domni de la începutul secolului al XVI-lea, Radu 
cel Mare (4495—1508), Mihnea cel Rău (4508—1510), 
Vlad cel Tinăr (1510—1512) și Neagoe, denumit şi Basarab 
(1512—1521), se prezintă în Letopiseţul Cantacuzinesc sub 
forma a două redacţii. Una cuprinde pentru acest răstimp 
o scurtă povestire analistică! cu amănunte despre lupta 
pentru putere a facțiunii boierești a Craioveştilor, pe care-i 
numește Pirvuleşti (după Pirvu banul). Cealaltă redacţie, 
mult mai întinsă, nu este altceva decit Viaţa sfintului 
Nifon patriarhul Constantinopolului. Această scriere a fost 
redactată intii în greceşte, apoi s-a tradus în slavonește 
și din această limbă a fost tălmăcită în româneşte [1] în 
decursul veacului al XVII-lea (cel mai vechi manuscris 
datează din anul 1654). [2] Viaţa lui Nifon, deşi are ca obiect 
biografia unui patriarh grec, constituie în realitate, într-o 
mare parte a ei, un capitol din istoria Ţării Românești. 
Prezenţa lui Nifon în Țara Românească în domnia lui Radu 
cel Mare și aducerea rămășițelor lui în ţară în vremea domniei 
lui Neagoe Basarab apar numai ca prilejuri nimerite pentru a 
introduce în povestire largi excursuri de istorie românească 
internă. Autorul Vieţii este Gavril, protul mănăstirilor 
de la Muntele Athos, care a stat în ţară între anii 1517— 
1519 și a fost în strinse legături cu Neagoe vodă şi cu boierii 
lui. În Viaţa lui Nifon se pot citi numeroase fapte de istorie 


1 Această redacție a fost semnalată mai întii de N. Iorga, Croni- 
cele muntene, Anal. Acad. Rom., Mem. Sect. Ist., Seria II, tom. XXI, 
1899, p. 308—311. Editorii din 1960 ai Letopisețului Cantacuzinesc 
au publicat-o în anexe. 

politică munteană, care n-au nici o legătură cu persoana 
patriarhului Nifon, de pildă luptele interne din vremea dom- 
niilor lui Mihnea cel Rău şi Vlad cel Tinăr. Aceste răzmeriţe 
feudale sint caracterizate prin ridicarea facțiunii conduse 
de Craioveşti, pentru a supune pe domnii ţării şi pe celelalte 
familii boiereşti autorităţii lor. Povestirea lui Gavril 
protul este întru totul favorabilă Craioveștilor, formează 
o pledoarie în favoarea lor. Nu atit Neagoe vodă, care era 
fiul lui Pirvu Craiovescu, apare în primul plan, cit familia 
din care se trăgea: „boierii cei mari și aleși“, „un neam care 
era mai ales şi mai temător de Dumnezeu, căruia îi era nu- 
mele banoveţi, adică Băsărăbeşti“, „acei boieri drepţi“, 
„acelui neam ales de Duranezeu al Băsărăbeștilor“ și altele 
la fel arată că autorul scrie sub îndemnul și patronajul 
Craioveștilor.1 

Boierul Neagoe, ajungind domn îşi schimbă numele şi-l 
ia pe acela de „Basarab, fiul lui Basarab“ (cel Tinăr); așa 
se poate citi numele său în toate hrisoavele domnești date 
de dinsul. Totuși, autorul Vieţii lui Nifon nu admite această 
titulatură oficială în scrierea sa, el îi zice „fiu de boieri“ 
(nu de domn), al lui Pîrvu Craiovescu, şi-i dă numele său 
boieresc, Neagoe (Neagoe era şi numele tatălui fraţilor 
Craiovești, era deci tradiţional în familia lor). Gavril 
protul dezminte așadar pe domn, contestă descendența 
lui afirmată de actele oficiale, pentru a putea sublinia legă- 
tura de familie cu Craioveștii. Rezultă deci că Viaţa lu: 
Nifon a fost scrisă sub patronajul Craioveștilor, ale căror 
idei politice le adoptă, şi nu sub patronajul domnului. [3] 

Cind Gavril protul a venit în Ţara Românească a fost 
convins să scrie această carte, cu scopul dea arăta că boierii 
Craioveşti sint așezați sub protecţia superioară a unui 
sfint, adică a lui Nifon și că deci ridicarea lor la domnie și 
la putere trebuie să fie recunoscută de toţi. Nifon era doar 
un pretext, Craioveștii sint adevărații actori principali 
ai povestirii inspirate de dinșii. 


1 Viaţa și traiul sfintului Nifon, ed. Tit Simedrea, Buc., 1937; 
Piaţa sfintului Nifon. O redacțiune grecească inedită, ed. V. Grecu, 
Buc., 1944; Cf. și N. Popescu, Nifon I patriarhul Constantinopolului, 
în Anal. Acad. Rom., Mem. Sec}. Ist., Seria II, tom. XXXVI, 1914. 
Pentru politica dusă de Craioveşti, cf. Şt. Ştefănescu, Rolul boierilor 
Craiovești în subjugarea Țării Românești, în Studii și referate privind 
istoria României, Buc., 1954, p. 697—718. 

Redacţia scurtă, cu caracter analistic, a perioadei din- 
tre anii 1495—1524, se află într-un număr de manuscrise 
ale Letopiseţului Cantacuzinese, pe cînd altele au pentru 
aceleași evenimente textul Vieţii lui Nifon după traducerea 
românească, scriere care a circulat și în manuscrisele inde- 
pendente de cronică. Cei mai mulţi istorici şi editori, pînă 
la cei din anul 1960, consideră că forma oficială a letopi- 
sețului este cea care cuprinde Viaţa lui Nifon, iar mai tîr- 
ziu unii copiști au înlocuit textul Vieţii cu acela al analelor 
scurte. „Ar fi greu de lămurit motivele precise care au dat 
naștere variantei de care vorbim“ (adică aceea cu analele 
scurte),scrie N. lorgat. Totuşi este ugor de dovedit că analele 
scurte formează textul primitiv al Letopisețului pentru 
epoca celor patru domnii amintite, iar Viaţa lui Nifon a 
dislocat acest text, ocupindu-i locul. Se înţelege de la sine 
de ce a putut fi înlocuită de la o vreme o expunere incom- 
pletă şi săracă a faptelor istorice cu alta mult mai dez- 
voltată şi mai bogată, privind aceleaşi fapte, dar nu se poate 
admite în nici un caz ca unii compilatori şi copiști să fi 
scos din cronică povestirea completă şi s-o fi înlocuit cu 
alta fără valoare. 

Povestirea analistică a domniilor de la Radu cel Mare 
pină la Neagoe vodă era o parte din analele Ţării Româ- 
neşti în veacul al XVI-lea, ea continuă apoi istoria ţării 
și după Neagoe. Se poate dovedi că prin introducerea Vieţii 
lui Nifon în textul cronicii prin Scoaterea textului respec- 
tiv al analelor, acestea au fost trunchiate la începutul lor. 
În adevăr, îndată după sfirşitul povestirii din Viața lui 
Nifon, în manuscrisele cronicii care cuprind această Viaţă, 
textul Letopiseţului continuă cu aceste cuvinte: „lar după 
moartea lui Băsarab vodă s-au înălțat domn Preda, îratele 
lui Băsărab voevod“2. Zadarnic ar căuta cineva în rîndurile 
şi în paginile precedente o menţiune despre acest Băsărab 
voievod, căci el nu este pomenit nicăieri. În Viaţa lui 
Nifon, interealată în cronică,se vorbește numai despre Nea- 
goe voievod, ginu i se dă numele Băsărab. Așadar, partea din 
povestire care urmează după textul Vieţii lui Nifon nu for- 
mează o continuare a Vieții, în schimb continuă povestirea 


1 N, Iorga, Cronicile muntene, p. 307 (5). 
2 Letopiseţul Cantacuzinesc, p. 42. 

analelor scurte, în care acest domn este numit în adevăr 
Băsărabă. Rezultă de aci că Viaţa lui Nifon a întrerupt 
ulterior şi a trunchiat povestirea cronicii. În consecinţă, 
ca urmare metodică,rezultă că textul analelor scurte, pentru 
anii 1495—1521, trebuia publicat în ediţia critică a cronicii 
în text şi nu în anexă, unde se află reprodus. 

Totuşi, este incontestabil că și textul Vieţii lui Nifon 
face parte, deopotrivă cu acela al analelor scurte, din com- 
pilaţia de cronici alcătuită în vremea domniei lui Matei 
Basarab. Viaţa lui Nifon este, cum am arătat, o scriere 
politică alcătuită pentru apărarea și susținerea facțiunii 
boierești a Craioveștilor. Trebuie deci să admitem că ace- 
lași cronicar care a scris introducerea la Letopiseţ, în care 
caută să arate vechimea și drepturile politice ale familiei, 
a introdus în cronică şi textul Vieţii lui Nifon, care era re- 
dactat în același spirit. Rămîne însă inexplicabil faptul 
că unele grupe de manuscrise au păstrat vechea 
formă a analelor scurte, pe cînd în altele ele sînt 
înlocuite cu Viaţa lui Nifon. Dacă Viaţa lui Nifon a înlo- 
cuit textul analelor, fie în momentul alcătuirii primei 
compilații din vremea lui Matei Basarab, fie cind Can- 
tacuzinii au pus să fie scrisă cronica lor la sfirșitul veacului 
al XVII-lea, cum se face că povestirea analelor reapare şi 
înlocuiește pe aceea a Vieţii în manuscrise complete care 
cuprind Letopiseţul Cantacuzinesc pină la sfirsitul lui? 
Există o singură explicaţie care se impune: Viaţa lui Nifon, 
ca şi alte povestiri care la început erau scrieri independente 
(de exemplu: povestirea despre Ghinea vistierul și Radu 
armașul!, Cartea lui Theofan patriarhul?), a fost intercalată 
în cronică fără a se scoate textul analelor scurte pentru 
anii respectivi. Ambele povestiri erau alăturate în compi- 
laţia alcătuită sub Matei Basarab, cit și în forma comple- 
tată mai tirziu din porunca familiei Cantacuzino. Cei mai 
mulţi copiști văzînd însă că cele două texte tratează ace- 
laşi subiect, adică istoria Țării Româneşti între anii 1495— 
1521, au suprimat, unii povestirea analelor, alţii textul 
Vieţii lui Nifon. Manuscrisele letopiseţului care au ajuns 
pînă la noi reprezintă două familii, una care deriva din 


1 Letopiseţul Cantacuzinesc, p. 153—155. 
2 Ibidem, p. 202, 204 în anexe. 

forma care a păstrat povestirea analelor, alta din cea care 
menţine pea Vieţii lui Nifon, dar amindouă se trag dintr-un 
arhetip comun care cuprindea ambele texte. O dovadă în 
acest sens se poate trage și din Letopiseţul Bălenilor, care 
pentru epoca dintre domniile lui Radu cel Mare și a lui 
Neagoe folosește, rezumindu-le, atit povestirea analelor 
(de pildă ştirea că tatăl lui Mihnea cel Rău era din Mănești, 
amănunte despre uciderea aceluiași domn, denumirea de 
Craioveşti, care nu se află în Viaţa lui Nifon)t, cit şi pe 
aceea a Vieţii. Cronicarul facțiunii boierești opuse Canta- 
cuzinilor a avut deci la îndemiînă o cronică în care se aflau 
ambele redacţii. Analele muntene din secolul al XVI-lea 
formau un text în continuare, ca în manuscrisele denumite 
de editori cu siglele G şi O, iar Viaja lui Nifon era inter- 
calată fie inaintea analelor, fie ca o anexă la sfirşitul leto- 
piseţului. 

Această constatare are o valoare metodică, pentru că 
arată că ambele texte trebuiau publicate în corpul letopi- 
seţului şi constituie în acelaşi timp o indicație asupra lite- 
raturii istorice din Ţara Românească la mijlocul secolu- 
lui al XVII-lea. Atunci circulau în manuscrise diferite 
scrieri relativ scurte, unele sub formă de pamflete (ca acela 
despre Ghinea și Radu armaș) şi care fură prinse în opera de 
inmănunchiere a izvoarelor istoriei Ţării Românești. 


CRONICILE SLAVE DIN ȚARA ROMÂNEASCĂ 
ÎN SECOLUL AL XVI-LEA 


Începind cu domnia lui Radu cel Mare, istoria Ţării 
Românești se întemeiază pe ştiri cronicăreşti interne, care 
au fost cuprinse în Letopisețul Cantacuzinesc. Înainte de 
domnia acestui domn, adică în veacul al XV-lea, cum s-a 
arătat mai sus, nu au existat anale sau cronici ale Ţării 
Româneşti, de vreme ce compilatorul din al XVII-lea veac 
a fost silit să umple această lipsă prin combinaţii şi infor- 
maţii fragmentare, adunate din inscripţiile și tradiţia 
mănăstirilor, sau din calcule proprii (toate greşite) ale cro- 


1 (Letopisețul Bălenilor) Istoriile domnilor Țării Românești, atri- 
buite lui Constantin Căpitanul Filipescu, ed. N. Iorga, Puc., 1902, 
Dp. 28—44. 

nologiei între cele două date, 1290 şi 1508, singurele pe care 
le cunoștea. În schimb, istoria secolului al XVI-lea se 
prezintă (începind cu analele scurte, cele înlocuite apoi cu 
Viaţa lui Nifon) ca o povestire datorită unor contemporană 
sau unor scriitori nu mult depărtaţi în timp de evenimentele 
povestite. Aceasta se dovedește prin datele exacte, nu numai 
de ani, ci și de luni, de zile, care nu se pot memora peste 
decenii și peste secole (prada turcilor pe apa Buzăului, mai, 
în 2 zile, intrarea lui Mircea Ciobanul în București, martie 
17, ridicarea lui Pătrașcu cel Bun, în simbăta Paştilor, ur- 
carea în scaun a lui Neagoe, februarie 8 — această din urmă 
dată din partea înlocuită prin Viaţa lui Nifon — şi multe 
altele)i. De asemenea, marele număr de nume proprii de 
boieri, cu dregătoriile lor, care participă la evenimente, sînt 
o indicație de contemporaneitate, poate chiar o dovadă că 
multe familii boierești doreau și cereau ca unii membri ai 
lor să fie pomeniţi cu numele lor în letopiseţul țării, 

Aceste informaţii cronicărești au fost redactate în sla- 
vonește, de vreme ce sînt contemporane. În adevăr, ţinina 
seama de istoria culturii literare din Țara Românească şi 
din Moldova, în secolul al XVI-lea, pînă către ultimele lui 
decenii, nu putem admite pentru acea epocă existenţa unor 
cronici muntene, decit scrise în slavonește. Aceste cronici 
slavone au fost traduse în românește la mijlocul veacului 
al XVII-lea, cu prilejul alcătuirii unei compilaţii generale 
a istoriei Ţării Româneşti. Fenomenul literar este în această 
privinţă identic și aproape contemporan cu cel din Moldova, 
unde vechiul Letopiseţ moldovenesc din veacul al XVII-lea 
cuprinde traducerea cronicilor slavone din veacurile prece- 
dente. 

Se pot aduce și dovezi de limbă, arătind că istoria Ţării 
Româneşti în veacul al XVI-lea, cuprinsă în Letopiseţul 
Cantacuzinesc, a fost tradusă din slavoneşte, Nu numai pre- 
zenţa unor numeroase cuvinte şi expresii slavone în textul 
românesc (Atun pentru zile, noa adică jumătate, H par 
ero — şi fratele lui, u cun şi fiul, egeraa '7poHud), dar și 
unele greșeli de traducere datorite sensului dublu al unor 
cuvinte slavone, descoperă existența unui original slavon: 
„s-au întors cătră Vladislav-vodă“ (pag. 46) cu înţelesul 


1 Letopiseţul Cantacuzinesc, p. 43, 48, 49, 205. 

cerut de context: impotriva lui Vladislav; k slavon în- 
seamnă și către şi împotrivă. „Au tăiat pre Vintilă vodă în 
malul Jiului“ (p. 47); e slavon inseamnă și în şi la; „au 
venit... pre gura Praovei“ (p. 49) „așezindu-l pre crăie“ 
(p. 49); Ha în slavonă înseamnă și pe şi la. 

Acest letopiseţ slavon, care povesteşte istoria ării 
Românești între 1495 (urcarea în scaun a lui Radu cel Mare) 
şi 1593 (inceputul domniei lui Mihai Viteazul), cuprinzind 
informaţii contemporane pe un răstimp de un secol, nu 
poate fi redactat de un singur scriitor, ci de mai mulţi. 

De altfel, letopiseţele medievale și chiar cele din veacu- 
rile al XVII-lea și al XVIII-lea, afară de anumite cazuri, în 
care avem a face cu o operă unitară în privința concepţiei 
şi a redactării literare, datorită unui singur autor (ca, de 
pildă, cronicile moldoveneşti ale lui Gr. Ureche, Miron şi 
Niculae Costin), trebuie considerate ca opere colective ale 
unor grămătici de curte (boierească sau domnească), care 
ţin socoteala anilor, unul după altul. Trimiterile din textul 
cronicii la evenimente petrecute ulterior sau anterior nu 
au valoarea care li se atribuie de obicei de critica internă 
a textelor, deoarece pot adesea să fie adause în text deunul 
dintre continuatorii de mai tirziu ai povestirii. 

Dacă ţinem seama de atitudinea politică a autorilor 
cronicii muntene a secolului al XVI-lea și de felul lor dea 
înţelege tehnica redactării letopiseţelor, atunci se pot dis- 
tinge două părţi ale acestei cronici (ceea ce nu înseamnă nea- 
părat că scriitorii ei nu puteau fi şi mai mulţi). Prima parte, 
de la Radu cel Mare pînă la 1545 (sfirsitul domniei lui Radu 
Paisie),ca formă este mai puțin preocupată de date numeroase 
şi precise. Autorul sau autorii sînt favorabili facțiunii 
feudale a Craioveștilor, însemnînd mai ales activitatea 
lor, indignîndu-se de faptul că banul Pirvul Craiovescu 
a fost degradat şi „domnul şi-a bătut joc de banul Pirvul“ 
făcindu-l postelnic şi luîndu-i bănia, ceea ce justifică ridica- 
rea lui împotriva domnului. Cronica, scrisă în parte sub 
domnia lui Radu de la Afumaţi, ginerele lui Neagoe vodă, 
în vremea luptelor cu turcii, susține atitudinea luptătoare 
pentru independenţă, care era a poporului și a unei părţi 
a boierimii, îmbrăcînd-o în forme religioase. Radu de la 
Afumaţi a fost ales domn, „pentru că piiare țara de turci“. 
Voievodul Transilvaniei îi trimite ajutor, deoarece „s-au 

milostivit pre creștini“, Intrind în Tirgoviște, Radu de 
la Afumaţi se sfătuiește cu boierii lui „cum vor face să scoa- 
tă ţara creștinească din mîinile păginilor de turci“, La 
lupta împotriva cotropirii turceşti iau parte, alături de 
oștenii munteni, şi unguri, care sînt priviţi cu simpatie, 
„30.000 de unguri, tot voinici aleşi “+. Domnii care au concu- 
rat pe Radu de la Afumaţi, cît și cei ce au urmat după din- 
sul, sint caracterizați prin aceea că au tăiat pe boieri, ceea 
ce nu făcuse Radu. Se iînşiră ca în pomelnic boierii ucişi 
de domn, fără motiv aparent, deci, după părerea cronica- 
rului, pe nedrept. În schimb, uciderea lui Vintilă vodă de 
către boieri (1535) e justificată prin aceea că domnul se 
pregătea şi el să-i ucidă.?2 Se vede bine cum această parte 
a cronicii este redactată de partizanii Craioveştilor şi pen- 
tru domnii susținuți de dinşii. 

În a doua jumătate a secolului al XVI-lea, Craioveştii 
dispar de pe arena politică. Pentru această epocă letopi- 
seţul este scris, tot în slavonește, de alt autor. Între cronica 
primei jumătăţi a secolului și cea din a doua jumătate sint 
deosebiri formale. Cronicarul vremilor de decădere din a 
doua jumătate a veacului este mai preocupat decit prede- 
cesorul său de precizarea datelor, cu ziua exactă, cu numă- 
varea săptăminilor. În ce priveşte ideile lui politice, al 
doilea cronicar nu pomenește nimic de cumplita exploatare 
otomană, care tocmai atunci atinge apogeul ei.’ Schimba- 
rea deasă a domnilor din porunca turcilor este doar men- 
ţionată, fără nici un protest, deci este socotită ca un fapt 
mormal. În schimb, cînd pomeneşte de tăierea boierilor 
de către Mircea Ciobanul, cronicarul exclamă: „Da-va 
seama înaintea lui Dumnezeu“. Uciderea boierilor se face 
„Vărsindu-se singe nevinovat“. Autorul sau patronii lui 
sint unii din acei boieri, care știură să se împace cu explos- 
tarea și dominația turcească, cu preţul ruinării și aser- 
virii poporului, iar în interior reprezintă tendinţa unor mari 
familii boierești de a acapara în favoarea lor puterea centra- 
1ă a statului feudal. 


— 


1 Letopiseţul Cantacuzinesc, p. 45, 

a [bidem, p. 47. =. , 

3M. Berza, Variaţiunile exploatării Țării Româneşti de către 
Poarta Otomană, în Studii, an XI (1958), nr. 2, p. 59—71. > 

Toţi domnii din acea epocă sînt răi şi nemilostivi, dar 
acest lucru nu este spus pe faţă, afară de pasajul amintit 
mai sus, cu privire la Mircea Ciobanul. Cronicarul înşiră 
la fiecare domn în parte, mai întii care sînt boierii ucişi, 
apoi ce biruri și dări noi a adăugat în ţară: adausul de cinci 
aspri la bir (Petru cel Tinăr), birul „oaie seacă“ (Alexandru 
Mircea), birul curţii și gorștina (Petre Cercel), găleata de 
pîine, dijma din cinci stupi unul, birul roșilor (Mihnea 
Turcitul). Singurul domn privit favorabil de acest croni- 
car este Pătrașcu „cela Bunul“, despre care nu spune că ar 
fi tăiat boieri, nici că a introdus în ţară dări noi, dar nici 
nu-l laudă, și nici măcar nu spune de ce era „bun“. 

Din cauza pomenirii dese a numelor boierilor și a atitu- 
dinii ostile domnilor, aproape tuturor domnilor, trebuie 
să socotim această parte a cronicii ca o scriere boierească, 
a unor anumiţi boieri, cu caracter de opoziţie. În a doua 
jumătate a secolului al XVI-lea se pun bazele statului nobi- 
liar centralizat în Ţara Românească gi se dă lupta pentru 
putere între ultimii domni din vechea dinastie şi între 
marile familii boierești. Acest cadru istoric explică scrierea 
(de fapt continuarea într-un spirit nou) a unei cronici de 
opoziţie boierească în această ţară.? Cronica se opreşte la 
data căderii lui Mihnea Turcitul (1591), cei doi domni urmă- 
tori pină la domnia lui Mihai Viteazul, Ștefan Surdul şi 
Alexandru, zis cel Rău, sînt doar menţionaţi cu numele și 
anii de domnie, ei nu au avut cronica lor. 

Ca fenomen de istorie culturală, cronica Ţării Româ- 
nești din a doua jumătate a secolului al XVI-lea reprezintă 
un moment important, apariția în Ţara Românească a 
cronicilor de opoziţie boierească în locul celor de curte. 
Cronica anterioară, cu toată simpatia ei pentru Craioxegtă, 


1 Letopiseţul Cantacuzinesc, p. 48—54. Şi N. Iorga, Cronicile mun- 
tene, p.311—312, admite că sint două părți în cronicile slavone din 
Tara Românească din secolul al XVI-lea, partea a doua începînd cu 
domnia lui Mircea Ciobanul, dar crede că a doua cronică (de altfel şi 
cea dintii) ar fi fost scrisă de un călugăr, care „se infioară de nedumne- 
zeirile“ lui Mircea. Dar opoziţia cronicii este, evident, pe plan politic, 
boieresc şi nu moral-bisericesc; I.G. Sbiera, Mișcări culturale și lite- 
rare, 1897, p. 186—188, împarte, în chip arbitrar, această parte a 
cronicii în patru părți, patru cronici folosite de compilator. 

2 Cf. şi studiul introductiv al lui E. Stănescu la Cronicari munteni, 
vol. I, Buc., Editura pentru Literatură, 1961, p. XXV. 

este totuși legată de curtea domnească, adică de domnii 
care se ridică dintre Craioveşti (Neagoe) sau înrudiţi cu 
dinşii: Radu de la Afumaţi. 


CRONICA LUI MIHAI VITEAZUL 


Domnia lui Mihai Viteazul cu episoadele ei de glorie şi 
de lupte eroice ale poporului român pentru eliberarea ţării 
de sub stăpînirea turcească şi apoi pentru formarea primei 
unităţi politice a ţărilor române, a cerut o uriașă siorţare 
colectivă, care nu putea să rămînă fără ecou în literatura 
istorică a vremii. Această scurtă perioadă de cîțiva ani 
se prezenta ca o culme ce a ieșit din comun în decursul tim- 
pului și, de aceea, s-a impus descrierea ei în naraţiuni 
separate, care închideau un subiect ce alcătuia o unitate. 
Astfel, în româneşte au scris Tudosie Rudeanu și separat 
şi un anonim, a cărui povestire este inclusă în Letopiseţul 
Cantacuzinesc și rezumată în Letopiseţul Bălenilor; în 
greceste au descris „vitejiile lui Mihai vodă“ vistiernicul 
Stavrinos, precum și Gheorghe Palamed.! Compilatorii 
de mai tirziu ai istoriei Țării Românești au folosit pentru 
acest capitol al cronicii lor două din aceste scrieri monogra- 
fice: povestirea românească anonimă și poemul grecesc 
al lui Stavrinos, ignoriînd pe celelalte două. 

Istoria românească anonimă a domniei lui Mihai Vi- 
teazul, reprodusă în Letopisețul Cantacuzinesc, a dat naștere 
la mai multe ipoteze: astfel I.G. Sbiera o considera egală 
cu cea oficială scrisă de Tudosie Rudeanu, N. Iorga vede 
într-însa o cronică boierească, a familiei Buzeştilor, iar 
recent, Dan Simonescu, Care a supus unei atente analize 
comparative cronicile domniei lui Mihai, o socotește o 





1 Letopiseţul lui T. Rudeanu este folosit şi amplificat în Cronica 
lui Baltazar Walther, la Al. Papiu Ilarian, Tezaur de monumente isto- 
rice, I, Buc., 1862, p. 1—76 şi Dan Simonescu, Cronica lui Baltazar 
Walther (studiu şi traducere), în Studii și materiale de istorie medie, III, 
1959, p. 7—100; Letopiseţul anonim, în Letopisețul Cantacusinesc, 
ed. cit., p. 54—78; Stavrinos, ed. E, Legrand, Recueil de poèmes his- 
toriques en grec vulgaire, Paris, 1877, p. 16—127. Pentru Palamed, 
O. Tatrali, Poema lui Gheorghe Palamed, Buc., 1905, 

cronică boierească, a unui apropiat al domnului, nu însă 
a familiei Buzeștilor.! 

Toţi cercetătorii amintiţi au admis ca un fapt de la sine 
înţeles că letopiseţul anonim al lui Mihai cuprinde întreaga 
lui domnie, [4] ba chiar şi o parte a povestirii evenimen- 
telor petrecute după moartea viteazului domn. În genere, 
îraza din Letopisețul Cantacuzinesc: „Aicea semnăm pentru 
povestea lui Simion vodă“2 a fost considerată ca indicînd 
sfîrşitul cronicii lui Mihai și introducerea în compilaţie 
a unei alte cronici.3 Asemenea titluri de capitole care se află 
în tot cuprinsul Letopiseţului Cantacuzinesc, nu privesc ni- 
căieri trecerea de la un izvor la altul, ci notează fazele subiec- 
tului, sînt deci datorite compilatorului. 

Cronica anonimă a lui Mihai Viteazul se opreşte cu 
expunerea cuceririi Moldovei, în momentul culminant al 
domniei lui, cînd a reunit cele trei ţări românești sub oblă- 
duirea lui. Cronicarul nu a mai descris epoca de cădere a 
lui Mihai, nu mai avea interes să scrie. Fraza: „Și tocmi 
oștile și le puse capete mari patru boieri anume Udrea hat- 
manul şi pre Andronic vistierul și pre Sava armașul și 
pre Negre spătarul, ca să ţie ţara Moldovei“4, incheie textul 
cronicii care a fost curmată de vremile cumplite ale pră- 
bușirii celei dintii uniri a ţărilor româneşti. Textul care 
urmează constituie o însăilare tirzie de știri incomplete, 
inexacte şi în parte cules> din izvoare scrise, necontempo- 
rane. [5] Pe cind în cronica ce povestește domnia lui Mihai 
pînă la cucerirea Moldovei avem fapte numeroase, descrise 
amănunţit, cu date precise și exacte, de aci încolo poves- 
tirea este plină de inexactităţi și de lacune: tratativele lui 
Mihai cu împăratul sint greşit expuse, nu se vorbește de 
solia banului Mihalcea, nici de recunoașterea lui Mihai 
ca locţiitor al împăratului în Transilvania. Bătălia de la 
Mirăslău, in care Mihai a fost înfrint de Basta, este ară- 
tată ca o victorie a domnului împotriva ungurilor, iar Basta 


1 I.G. Sbiera, op. cit.,p.188; N. Iorga, Cronicile muntene, p. 312— 
313; D. Simonescu, op. cit., p. 50—54. 

> Letopiseţul Cantacuzinesc, p. 83. 

2 Pentru aceste titluri de capitole cf. N. Iorga, op. cit., p. 305. 

4 Letopiseţul Cantacuzinesc, p. 78. 

5 Cf. pentru aceste fapte, P.P. Panaitescu, Mihai Viteazul, Buc., 
1936, p. 209—215. 

este aliat al lui Mihai „fiind Basta Giurgiu pină atuncea 
tot cu el“ (cu Mihai).! Scriitorul acestei părți nu știe nimic 
despre venirea oștilor polone cu Zamoyski, de lupta de 
la Teleajen în octombrie 1600, nimic despre mergerea 
lui Mihai la Praga, la împăratul, despre întoarcerea lui 
în Transilvania impreună cu Basta, impotriva nobilimii arde- 
lene şi a Bathoreştilor, nici despre bătălia de la Gorăslău. 
Scriitorul confundă bătălia de la Mirăslău cu cea de la 
Gorăslău şi trece îndată, de la cea dintii la uciderea lui 
Mihai, adăugind faptul inexact că generalul Basta a fost 
omorît în chinuri de către împărat?. Este evident că avem 
de a face cu o lacună în istoriografie: cronica lui Mihai 
Viteazul a rămas neterminată. 

Pentru a completa această lacună compilatorul de la mij- 
locul secolului al XVII-lea a recurs la citeva pasaje din 
cronica grecească rimată a lui Stavrinos vistiernicul, Vite- 
jiile lui Mihai voievod. Din acest poem grecesc provin urmă- 
toarele informaţii din Letopiseţ privitoare la epoca de 
cădere a lui Mihai Viteazul: Chemarea adresată de nobilii 
ardeleni lui Sigismund Báthory de a veni din Polonia în 
Transilvania, Mihai cere oaste de la Basta ca să-și scoată 
soţia şi fiul închiși în cetatea Făgăraşului.’ Cind ucigașii 
trimiși de Basta vin la cortul lui Mihai se folosesc exact 
aceleași cuvinte pentru descrierea uciderii domnului la 
Turda. 

Şi blestemul care urmează în cronică asupra ucigaşilor 
lui Mihai este rezumat tot din poema lui Stavrinos.â 

Poemul lui Stavrinos, redactat în 1602 în Transilvania, 
a fost apoi tipărit la Veneţia; cea mai veche ediţie cunos- 
cută datează din anul 16385. Însuși faptul că cel ce a com- 
pilat cronicile muntene a fost nevoit să recurgă la alte 
izvoare pentru a completa istoria lui Mihai Viteazul este 
o dovadă că nu mai avea la îndemină letopisețul contem- 
poran pentru epoca de cădere a acestui domn. 


1 Letopiseţul Cantacuzinesc, p. 80. 

2 Ibidem, p. 82. 

3 Stavrinos (ed. Legrand), p. 89, 105; Letopiseţul Cantacuzinesc, 

„79, 81. 

Pa Cf. notele lui N. Iorga la ediţia sa a Cronicii Bălenilor (atribuită 
lui Constantin Filipescu), p. 96. 

5 D, Russo, Studii istorice greco-române, vol. I, Buc., 1939, p.117— 
166. 

Acest letopiseţ neterminat al domniei lui Mihai nu era 
o cronică oficială, de curte. Cronica de curte, cea scrisă sub 
supravegherea domnului, a fost aceea a logofătului Teodo- 
sie Rudeanu. Această cronică românească, prelucrată apoi 
şi adausă în latinește de Baltazar Walther fusese alcătuită. 
în cancelaria domnească, al cărei conducător era marele 
logofăt. Caracterul ei oficial se vede din folosirea ei ca in- 
strument diplomatic: pasaje întregi dintr-însa se regăsesc 
în notaţiile istorice ale diplomatului Petre Grigorovici, 
care se afla în slujba lui Mihai Viteazul, precum și în ra- 
portul diplomatic adresat de domn ducelui de Toscana.! 
Era deci o cronică alcătuită cu un scop practic, politic; 
cronica de care se servea domnia. Între cronica lui Ru- 
deanu, aga cum se află în prelucrarea lui Walther, și cea din: 
compilaţia Letopiseţului Cantacuzinesc nu este nici o ase- 
mănare, afară de faptele principale ale domniei lui Mihai, 
care sînt, firește, trecute în ambele scrieri, însă cu amănunte 
diferite. De observat, ca deosebire de atitudine politică 
între cele două cronici, că în cea scrisă de Rudeanu nu se 
vorbeşte de rolul boierilor în diverse bătălii și tratări diplo- 
matice, ci toate meritele sint rezervate domnului, pe cînd 
în cronica din Letopisețul Cantacuzinesc numeroase nume 
de boieri, în special ale Buzeştilor, apar alături de al lu; 
Mihai și împărtășesc cu diînsul gloria biruințelor. De ase- 
menea e de observat că Rudeanu nu spune nimic despre 
încercarea lui Sigismund Bâthory, înţeles cu boierii, de a 
umili pe Mihai și de a-i smulge cea mai mare parte din pre- 
rogativele suveranităţii.? 

Se vede din această scurtă comparaţie că, de vreme ce 
cronica lui Rudeanu este cronica oficială a lui Mihai Vitea- 
zul, cealaltă cronică nu poate fi și ea oficială și scrisă tot 
la curte, căci oficial nu poate fi decit un singur text nu două. 
Cronica marelui logofăt e singura care era folosită de curte 
ca instrument diplomatic, este deci singurul text oficial, 
pe cînd cronica neterminată din compilația cantacuzinească, 
care vorbește pe larg și insistent de meritele boierilor, este 
o cronică boierească.’ 


1 Cf. Cronica lui Baltazar Walther, ed. cit., p. 32—40. 
2 Vezi textele paralele, la Cronica lui Baltazar Walther, ed.cit., 


p.47—50. 
3 Cf, ibidem, p. 54. 

Există în istoriografia noastră două feluri de cronici 
boiereşti, cronici de opoziţie, opoziție boierească împotriva 
domnilor, de exemplu o mare parte din cronicile moldo- 
veneşti din veacul al XVII-lea (Ureche și Miron Costin) ca 
şi Letopisețul Bălenilor și, pe de altă parte, cronici favora- 
bile unor domni, scrise din inițiativa unor boieri colabora- 
tori ai domniei, uneori patroni ai domnului. Aceste cronici 
nu sint oficiale, reprezintă o atitudine mai liberă față de 
politica dusă de cîrmuire, răminînd totuşi pe o poziție favora- 
bilă în linii generale. Astfel de cronică este și cea munteană. 
intitulată: Istoria Țării Românești de la octombrie 1688 
pînă la martie 1717! care este alcătuită în spirit boieresc, 
anticantacuzinesc, dar favorabilă lui Constantin Brinco- 
veanu ca domn. Acelaşi lucru îl putem spune și despre 
cronica lui Mihai Viteazul intercalată în Letopiseţul Can- 
tacuzinesc. Această scriere se poate defini ca o cronică a lui 
Mihai Viteazul, dar nu scrisă pentru Mihai Viteazul. Este 
o cronică scrisă de boierii care au colaborat cu Mihai Vitea- 
zul, care vor să se împărtășească din gloria lui. Figura domnu- 
lui apare pe primul plan, dar alături de el se ivesc acelea 
ale boierilor colaboratori, în special ale Buzeștilor. N. Iorga 
nu are dreptate cînd spune că în această cronică, „Mihai 
dispare în dosul boierilor săi“?, dar totuşi este de remarcat 
că boierii apar în dosul lui, ceea ce nu se vede în cronica 
lui Rudeanu. 

Cronica boierească a lui Mihai Viteazul nu este fără re- 
zerve faţă de politica lui, îl laudă în general, dar uneori îl 
critică.’ Punctul principal, de importanţă istorică, asupra 
căruia autorul cronicii nu este de acord cu domnul, de fapt 
cu sfetnicii săi din Transilvania, este acela al stăpinirii 
Transilvaniei. Autorul cronicii şi inspiratorii lui ar fi vrut 
ca Mihai să fi cedat Transilvania împăratului Rudolf, pen- 
tru a se dedica întru totul luptei cu turcii. Autorul critică 
pe Mihai pentru că a făcut pace cu turcii, „iar Mihai vodă 
nu-şi mai aduse aminte de cea de apoi, cum că nu-și va 


1 Ed. C. Grecescu, Buc.,1959,cf. recenzia critică de P.P. Panai- 
iescu în Studii, 1960, nr. 4, p.325—331. 

2 N. Iorga, Cronicile muntene, p. 313. 

3 Cf. E. Stănescu, Les problemes de l’état f.odal sous le règne de 
Michel le Brave, în Repue Roumaine d'histoire, tom. I, 1962, p. 61—75. 

lăsa împăratul nemţesc cuvintul să stea în deșărt, ci-şi 
înalță Mihai vodă sfatul și mintea de om neînţelept“!. 
O scriere care critică pe domn nu este cronica lui oficială, ci 
reprezintă un punct de vedere al unui curent politic inde- 
pendent. 

Care este acest curent politic? N. Iorga l-a identificat cu 
familia Buzeştilor şi cu alți boieri care ţineau de gruparea 
lor şi a dat cronicii numirea de Cronica Buzeștilor?. S-a 
obiectat împotriva acestei atribuiri prin citarea a două 
pasaje din letopiseţ care sînt îndreptate împotriva Buzești- 
lor: Preda Buzescu a fugit cu ruşine din Moldova, iar la 
venirea în Ţara Românească a lui Simion vodă, „Buzeştii 
să ficlenise de cătră Mihai vodă“ (adică îl trădaseră)?. 
Aceste două pasaje sînt însă din partea adausă ulterior la 
cronică, nu fac parte din povestirea contemporană care se 
oprește, cum am arătat, la cucerirea Moldovei. Cronica lui 
Mihai Viteazul intercalată în Letopiseţul Cantacuzinesc 
este foarte probabil o cronică a Buzeștilor, nu o cronică de 
familie, ci cronica domniei lui Mihai văzută de sfetnicii lui 
Buzești. Aceasta se vede nu numai din faptul că numele 
n apare în cronică mai des decit acelea ale tuturor 
celorlalți boieri împreună, nu numai pentru că lor li se 
atribuie merite excepționale: ei au negociat alianța cu 
Transilvania, şi cea cu Moldova, ei au comandat cetele 
care au învins pe tătari la Putinei și la Stănești, pe turci la 
Hirşova, ei aduc pe Sigismund Báthory în ţară cu ajutorul, 
împotriva lui Sinan paşa, ei salvează viața lui Mihai Vi- 
teazul lîngă Vidin. Acest fapt este subliniat în chip excep- 
tional de cronicar: „Și multă bărbăţie arătară Buzeștii 
înaintea lui Mihai Vodă, căci să luptară cu vrăjmaşii şi 
izbăviră pre domnul lor den peire“. Cronica era o cronică 
boierească și dacă nu era inspirată de Buzești şi de clientela 
lor, ci de alte familii rivale, n-ar fi cuprins asemenea cu- 
vinte. Dar pe lingă acestea, cronica reprezintă punctul de 
vedere politic al Buzeştilor: pe cînd Stoica vistiernicul gi 
banul Mihalcea stăruiau ca Mihai să nu dea Transilvania 


1 Letopiseţul Cantacuzinesc, p. 77. 

2 N. Iorga, op. cit., p. 813. 

3 Letopisețul Cantacuzinesc, p. 79 şi 83; cf. D. Simonescu, op. cit., 
p. 53. 

împăratului, Buzeștii rămaseră în Țara Românească şi 
reprezentau partida boierească favorabilă unei apropieri 
de împărat cu prețul cedării provinciei de peste munți. 
Acest punct de vedere îl are și cronica, atunci cînd critică 
pe Mihai pentru că s-a împotrivit impăratului.! Socotim 
deci că denumirea de Cronica Buzeșiilor se justifică prin 
rezultatele analizei interne a textului. 

Cronica Buzeştilor a fost redactată în timpul vieţii lui 
Mihai Viteazul din inspiraţia acestei familii în timpul cînd 
Buzeștii erau sfetnicii și colaboratorii principali ai domnu- 
lui. Ea a rămas neterminată, se oprește în momentul cul- 
minant al izbinzilor lui Mihai, cind acesta reuneşte sub 
oblăduirea sa cele trei ţări române. Vremea de decădere, 
de invazii străine repezi din ultimul an al vieţii viteazului 
domn n-a mai dat răgaz cronicarului să însemne faptele 
care se strecurau repezi şi cumplite. Dar mai ales nimeni 
nu mai avea interes s-o continue; boierii nu mai aveau 
motiv să-și lege soarta, în fața posterităţii, de o cauză care 
era pierdută. 

De aceea sfirşitul domniei lui Mihai lipsea din istorio- 
grafie şi a trebuit să fie reconstituit mai tirziu pe baze de 
izvoare străine şi de amintiri incomplete. Cronica neter- 
minată are însă locul ei în istoriografie; este (alături de cro- 
nica oficială a lui Rudeanu, care s-a pierdut în forma ori- 
ginală) prima cronică scrisă în românește, cum mărturisește 
limba ei arhaică și independenţa stilului ei de orice influenţă 
sintactică slavonă?. [6] Este de asemenea o cronică pe linia 
statului nobiliar, în care cirmuieşte oligarhia boierească, 
linie care continuă cu cronicile muntenești şi moldovenești 
din secolul al XVII-lea. 


CRONICA ȚĂRII ROMÂNEŞTI ÎN PRIMA JUMĂTATE 
A SECOLULUI AL XVII-LEA 


„După sfirșitul Cronicii Buzeştilor compilatorul isto- 
riei Ţării Româneşti se afla în faţa unei noi lacune, care nu 
se mărginea numai la vremea căderii lui Mihai, dar se în- 

1 Cr. pentru politica Buzeştilor in această împrejurare, P.P. Panai- 
tescu, Mihai Viteazul, p. 83—84 (rapoarte diplomatice arată că 
Buzeştii se opun rămiînerii lui Mihai în Transilvania şi sînt pentru 
cedarea ei împăratului). 

2 Cf. N. lorga, Cronicile muntene, p. 313. 

tindea şi mai departe. Este o întrebare dacă pentru cele 
dintii trei decenii ale secolului al XVII-lea Țara Româ- 
nească a avut o cronică scrisă de un contemporan. În adevăr, 
gi aci compilatorul a făcut apel la izvoare străine şi anume 
la cronica rimată în grecește, a lui Matei mitropolitul Mi- 
relor, continuatorul poemului lui Stavrinos. Cronica gre- 
cească a lui Matei al Mirelor cuprinde istoria Ţării Româ- 
nești şi în parte și a Moldovei de la moartea lui Mihai Vi- 
teazul pînă la sfîrşitul anului 1618 (uciderea lui Lupu Me- 
hedinţeanu, conducătorul răzmeriţei boierilor pămînteni 
impotriva grecilor).! Letopiseţul Țării Româneşti cuprinde 
pentru acest răstimp pasaje traduse cuvint cu cuvînt din 
poemul istoric grecesc. Din scrierea lui Matei al Mirelor sint 
împrumutate toate amănuntele despre războaiele duse de 
Radu Șerban cu principatul Transilvaniei, întîi cu Moise 
Szekely, apoi cu Gabriel Bâthory, cu cuvintele atribuite 
lui Moise Szekely: „Ia să vedeţi acum acel rumân gros ce va 
să paţă; numai să-mi întinz aripa ciastă dreaptă“, ca și 
numărul „joimirilor“ şi pedestraşilor aduși din țara le- 
şească, trimiterea în ţară a lui Stanciu sulgerul şi multe 
altele.2 Este însă de observat atitudinea scriitorului mun- 
tean faţă de izvorul său grecesc. Matei al Mirelor dojenește 
cu aspre cuvinte mişcările boierilor români impotriva gre- 
cilor, rivalii lor în acapararea veniturilor ţării, pe cînd cro- 
nicarul român adoptă o poziţie fățiș opusă, contrazicind 
izvorul istoric, pe care-l foloseşte. Matei al Mirelor poves- 
tește cum boierii munteni în frunte cu Bărcan se răscoală 
împotriva lui Radu Mihnea, „ca să nimicească pe greci“, 
dar au fost bătuţi și pedepsiţi cu moartea, ca „să nu mai 
dispreţuiască pe greci, ci să-i respecte și să-i iupească ca pre 
un neam sfint, căci grecii dădură lumei filozofia, artele, 
literele și teologia“. În schimb cronicarul muntean, folo- 
sind amănuntele din textul grecesc, suprimă aprecierile 
favorabile grecilor, spune că boierii s-au ridicat împotriva 
domnului „căci îi împresurase cu mulțime de greci de la 
"Țarigrad și de la Rumele“3. Cu privire la ridicarea boierilor 


1 Matei al Mirelor, Istoria Ungrovlahiei, la Papiu Ilarian, Tezaur 
de monumente istorice, I, Buc., 1862, p. 327—384. 

2 Matei al Mirelor, op. cit., p. 330—331, 333; Letopisețul Canta- 
cuzinesc, p. 86. 

3 Ibidem, p. 335, Letopiseţul Cantacuzinesc, p. 90. 

români în frunte cu Lupu Mehedinţeanu, Matei al Mirelor 
spune că „românii nevrină să li se supună bucuros (grecilor) 
juraseră să-i piardă“, pe cînd cronicarul muntean, reprodu- 
cind textul celui grec, observă: „boierii fiind împresuraţi de 
mulțimea grecilor și ocăriţi de trufia lor, care nu putea 
să o mai rabde...“! 

Rezultă din aceasta că pentru această vreme nu exista 
o cronică a Ţării Românești scrisă de un contemporan, de 
vreme ce compilatorul se vede silit să se informeze dintr-o 
scriere străină, tipărită la Veneţia în 1638. Orinduitorul 
compilației scrie într-o vreme cind era permis să te ridici, 
în scrieri menite să fie citite de boieri, împotriva grecilor, 
impotriva predominării clientelei grecești aduse de domnii 
numiţi de la Poartă. Aceasta ne duce la vremea domniei 
lui Matei Basarab (1632—1654); atunci, cu acest domn s-a 
ridicat la putere boierimea cu tendinţe antigrecești şi a 
rămas mai multă vreme la cîrma ţării. 

Istoria Țării Româneşti de la domnia lui Mihai Viteazul 
pină la aceea a lui Matei Basarab a fost, aşadar, scrisă nu 
după izvoare contemporane interne, care lipseau pentru 
această vreme, ci a fost redactată de un compilator al cro- 
nicilor muntene, ca și introducerea la letopiseţ, de care am 
vorbit. Scriitorul nu era prea îndepărtat în timp de această 
epocă, pe care o descrie, căci poate completa știrile lui 
Matei al Mirelor cu informaţii aflate oral, ca de pildă ridi- 
carea Buzeștilor împotriva lui Simion Movilă, lupta oștilor 
țării împotriva tătarilor la gura Teleajenului sub Radu 
Şerban? şi mai ales amănuntele care se fac tot mai bogate, 
pe măsură ce ne apropiem de vremea domniei lui Matei 
Basarab. Toate aceste informaţii istorice au însă caracter 
de amintiri transmise oral, de vreme ce lipsesc datele. Cro- 
nicarul nu știe anul urcării in scaun a lui Radu Şerban, 
nici al luptei de la Teleajen cu tătarii, precum nu cunoaște 
nici data urcării în scaun a lui Gavril Movilă. Unele date 
sint greşite, ca aceea a mazilirii lui Radu Mihnea (1615 în 
loc de 1616). Cronicarul crede greșit că în lupta cu tătarii 


1 Matei al Mirelor, op. cit., p. 344; Letopiseţul Cantacuzinesc, 
p. 91. 

2 Letopisețul Cantacuzinesc, p. £3—84. 
E iat p. 94 şi urm. (unde apare în scenă Matei Basarab ca 
oier). 

ar fi căzut Preda Buzescu, pe cînd în realitate e vorba de 
fratele său Stroe!. În schimb, scriitorul nu uită să sublinieze 
faptul că Radu Șerban „era den seminţiia băsărăbească, 
neamul domnesc“?. Radu Șerban se trăgea, prin rudele din 
partea mamei, din familia Craioveștilor. Și aci, ca pretu- 
tindeni, Basarabii sint Craiovești. Cel ce a scris aceste 
cuvinte este firește același cu autorul introducerii, în care 
se arată vechimea și drepturile Craioveştilor, el vrea să 
arate înrudirea viteazului Radu Șerban cu Matei Basarab, 
despre care, peste citeva pagini, cronicarul spune la fel că 
„Să trăgea din neamul băsărăbesc“.? 

Cronica domniei lui Matei Basarab în Letopisețul Can- 
tacuzinesc începe cu luptele facțiunii boierești, în fruntea 
căreia se afla Matei aga din Brincoveni, împotriva boieri- 
lor greci susținuți de Leon vodă Tomşa (1629—1632). 
După ce cronicarul arată originea şi numele tatălui lui 
Matei, descrie pe larg, cu simpatie, urcarea sa în scaun, 
înfringerea dușmanilor interni, apoi lunga lui domnie. 
Cronica devine, pentru această vreme, o cronică oficială a 
domniei, adică a ţării, în cadrul monarhiei feudale de atunci. 
Datele, cu indicarea lunilor şi zilelor, sint numeroase și 
exacte, ceea cearată că scriitorul a fost contemporan cu fap- 
tele descrise. Matei Basarab, care în realitate a fost un domn 
cumplit pentru ţărani, rumâni și moșneni, îngreuind sarci- 
nile celor dintii și aservind boierilor mari pe cei din urmă, 
este prezentat de cronicar ca un domn bun gi milostiv: „Și 
țara lui, mare cu mic să bucura şi da laudă lui Dumnezeu 
pentru domn bun. Și fieștecare avea hrană den dăstul..,“ 
„lar Matei vodă au şăzut cu pace dăspre toate părţile, dom- 
nind şi judecînd ţara foarte bine şi cu dreptate“4. Cuvin- 
tele domnului sînt redate în orație directă cu prilejul im- 
bărbătării oştirilor în bătălia de la Finta, precum şi acolo 
unde scriitorul povesteşte răscoala seimenilor. Alături de 
Matei vodă, care apare ca figura principală, sînt pomenite 
nenumărate nume de boieri, toţi cei care s-au distins în 


1 Ibidem, p.86 (o variantă dă însă numele lui Stroe), cf. N. Iorga, 
Inscripţii din bisericile României, I, Buc., 1905, p. 169—170 (inscripţia 
de pe mormîntul lui Stroe Buzescu, la Stâneşti). 

2 Letopisețul Cantacuzinesc, p. 84. 

3 Ibidem, p. 95. 

4 Letopiseţul Cantacuzinesc, p. 107 şi 108. 


421 


www.dacoromanica.ro 


lupte, în calitate de credincioși ai domnului și mai ales cej 
ce au căzut în război. Cronica lui Matei vodă adoptă o ati- 
tudine hotărit antigrecească şi de oarecare independenţă 
față de turci, atitudine care era nota distinctivă a regimu- 
lui. Matei aga a fost ridicat ca domn, pentru că „iaste ţara 
perită şi mincată de streini şi mai virtos de greci“1. Turcii 
se tem de Matei vodă, pentru că „i se înmulţesc oștile și 
vitejii“, dar „nu izbutesc să-l clintească din stăpinire“?. 
Avem a face cu o cronică tipică oficială, domnească. O astfel] 
de cronică nu a putut să fie scrisă în vremea scurtelor domnii 
din primele decenii ale veacului al XVII-lea, cind nici 
vremea, nici ambianța nu îngăduiau consacrarea în scris a 
unei situaţii politice stabile. Cronica lui Matei Basarab 
este, după aceea a lui Mihai Viteazul scrisă de logofătul 
Teodosie Rudeanu, a doua cronică domnească a Ţări 
Româneşti alcătuită în limba română. 

Întrebarea este dacă Matei Basarab și sfetnicii săi, 
între care se aflau şi unii oameni cu știință de carte, ca 
Udrişte Năsturel, cumnatul domnului, traducător din lati- 
nește şi din slavoneşte, s-au mulțumit cu o cronică mono- 
grafică a domniei, sau au socotit că ea trebuie legată dein- 
treaga istorie a Țării Românești, mai ales că se simţea 
nevoia justificării istorice a ridicării în scaunul domneste 
a acestui boier din Brincoveni, care nu era fiu de domn cum 
fuseseră toţi predecesorii săi imediaţi. Cu alte cuvinte, 
avem a cerceta problema împrejurărilor cînd s-a scris prima 
istorie a Ţării Românești. 


CEA DINTÎI ISTORIE A ȚĂRII ROMÂNEŞTI 


Din analiza textului compilației de cronici denumite 
de istoricii din vremea noastră Letopisețul Cantacuzinesc 
(iar cu titlul său vechi: Jstoria Ţării Rumâneşti, de cînd au 
descălecat pravoslavnicii creştini) a rezultat că istoriografia 
Țării Românești pină la mijlocul secolului al XVII-lea a 
fost alcătuită din mai multe scrieri nelegate între ele, care 
nu formau o istorie de la începutul fundării statului. Pentru 
secolele al XIV—XV-lea nu au existat letopiseţe muntene: 
istoriografia Țării Românești începe cu o serie de cronici 

1 Ibidem, p. 100. 

2 [bidem, p. 107. 

slavone care descriu domniile din veacul al XVI-lea, ală- 
turi de care stă Viaţa lui Nifon, în grecește, inspirată de 
Craiovești. După o lacună la sfirșitul veacului, urmează 
o cronică a domniei lui Mihai Viteazul, în românește, in- 
spirată de familia Buzeștilor, rămasă neterminată şi care se 
oprește în momentul cuceririi Moldovei de către Mihai 
Viteazul. Urmează o nouă lacună în istoriografie, pină la 
domnia lui Matei Basarab care àre cronica ei scrisă de un 
contemporan. Pentru a umple aceste lacune şi a se putea 
scrie o istorie completă a Ţării Românești, a fost nevoie să 
se traducă din slavonește analele din veacul al XVI-lea 
şi din grecește Viaţa lui Nifon si pasaje din poemele istorice 
ale lui Stavrinos şi Matei al Mirelor și totodată să se întoc- 
mească o introducere despre originile ţării şi o istorie bazată 
pe amintiri, deducţii sau date provenite din anumite in- 
scripţii, pentru epocile lipsite de cronici. Momentul tre- 
cerii de la cronicile parţiale la istoria generală a Țării 
Româneşti îşi are o importanţă în dezvoltarea culturii feu- 
dale din acest stat. Precum se știe, Letopiseţul Cantacuzi- 
nesc nu se opreşte la moartea lui Matei Basarab (1654), ci 
continuă pînă la anul 1688 cu descrierea domniilor urmași- 
lor lui Matei vodă şi a luptei facțiunii boiereşti conduse de 
Cantacuzini împotriva adversarilor ei conduși de familia 
Bălenilor. Această continuare se datoreşte unor contem- 
porani ai faptelor descrise, după cum se vede din precizia 
datelor şi informațiilor. Așadar, se deschid două posibili- 
tăţi pentru cercetătorul începuturilor istoriografiei Ţării 
Româneşti: sau prima istorie a acestei țări a fost alcătuită 
prin operaţiile de compilare a vechilor izvoare şi de com- 
pletare a lor, o dată cu scrierea cronicii lui Matei Basarab, 
sau această cronică nu reprezintă decit unul din elementele 
compilației alcătuite mai tirziu de către continuatorii ei, 
cronicarul sau cronicarii care au scris în slujba Canta- 
cuzinilor. În primul caz, cronicarul cantacuzinesc a aflat 
o cronică oficială a Țării Româneşti scrisă sub Matei Ba- 
sarab, continuată sub urmașii lui, pe care a folosit-o ca 
început gi introducere a scrierii sale.l 

1 C. Giurescu, Contribuţiuni la studiul cronicelor muntene, Buc., 
1906, p. 5, socoteşte Letopiseţul Cantacuzinilor ca o „continuare la 


Letopiseţul ţării, care se termina probabil cu moartea lui Matei 
Basarab“, dar nu argumentează această afirmaţie. 

În al doilea caz, întreaga lucrare, cu introducerea, tra- 
ducerea textelor slavone, completările, s-ar datori omului 
de încredere al Cantacuzinilor. Această din urmă părere este 
susținută acum în urmă de editorii Letopiseţului Cantacu- 
zinesc: „cronica toată e cantacuzinească“l. 

Întemeiaţi pe consideraţii generale de istorie culturală, 
cît și pe critica textelor, socotim că alcătuirea primei istorii 
a Ţării Româneşti se datorește curţii domnești din vremea 
lui Matei Basarab, iar Cantacuzinii n-au făcut altceva decît 
să adauge la sfirșitul ei cronica lor, fără a schimba mare 
lucru din textul letopiseţului oficial precedent. 

Cele trei faze principale ale evoluţiei istoriografiei în 
țările române se pot urmări mai uşor în Moldova, unde 
posedăm textele originale ale letopiseţelor. O primă fază, 
care în Moldova începe în a doua jumătate a secolului al 
XV-lea, este caracterizată prin scrierea cronicilor slavone 
alcătuite pentru anumiţi domni, descriind în chip favora- 
bil domniile lor (Cronica anonimă: Ștefan cel Mare; Ma- 
carie: Petru Rareș; Eftimie: Alexandru Lăpușneanu ; Azarie: 
Petre Șchiopul). În a doua fază, la mijlocul secolului al 
XVII-lea, se întocmește istoria completă a statului feudal 
Moldova, cronica lui Grigore Ureche (precedată de leto- 
piseţul lui Eustratie logofătul, azi pierdut). Această cro- 
nică redactată în spirit feudal, nu consideră istoria poporu- 
lui român ca otemă unitară, ci se preocupă, afară de unele 
aluzii în introducere, de istoria Moldovei şi a domnilor ei. 
Ureche nu a fost un umanist; vederile largi ale umanismu- 
lui asupra originilor comune ale românilor, studiul acestei 
probleme istorice şi mai ales prețuirea ei ca o valoare de 
civilizaţie, nu apar decît în generația următoare, cu Miron 
Costin. La fel, şi în Țara Românească putem recunoaște 
aceleași faze ale istoriografiei: cea dintii, cu cronicile parti- 
culare, se termină cu cronica lui Mihai Viteazul, despre 
care am vorbit, cea de-a doua, adică apariţia istoriei Ţării 
Românești, o formează letopiseţul care a reunit vechile 


1 Letopisețul Cantacuzinesc, ed, citată, introducerea, p. VI; cf. 
și p. IX—XI. Aceeași părere o exprimase mai înainte şi N, Iorga, 
Cronicile muntene, p. 304—305: „Un om de casă al Cantacuzinilor... 
fu însărcinat (de Şerban Cantacuzino) cu adunarea într-un corpa 
tuturor ştiinţelor scrise asupra ţării, cu coordonarea şi continuarea 
lor“. 

anale și le-a completat cu o introducere și cu implinirea 
lacunelor, cea de-a treia fază, cea umanistă, este însemnată 
prin scrierea Istoriei Țării Rumânești a Stolnicului Constan- 
tin Cantacuzino. Dacă letopiseţul Țării Românești, cu 
introducerea lui despre așezarea Banoveţilor în Oltenia, lip- 
sit de orice cunoştinţă despre cucerirea Daciei de către 
Traian, necunoscind unitatea de origine a muntenilor cu 
moldovenii, a fost alcătuit sub inspiraţia Cantacuzinilor, 
în ultimul sfert al veacului, el ar fi contemporan cu scrierea 
Stolnicului, ar cădea în plină epocă umanistă. Acest lucru 
este o imposibilitate, din punctul de vedere al istoriei cul- 
turii; ca idei, concepţie istorică și deci şi ca datare, prima 
istorie a Ţării Româneşti corespunde cu letopiseţul lui 
Ureche din Moldova! și nu cu operele lui Miron Costin 
şi ale lui Constantin Stolnicul Cantacuzino. Rezultă de aci 
că o dată cu istoria domniei lui Matei Basarab și de către 
același autor a fost compusă prima istorie a Ţării Româ- 
nești, 

Pe lingă această dovadă, extrasă din cadrul general al 
istoriei culturii, critica textelor ne duce la aceeași conclu- 
zie. Am arătat mai sus că introducerea Letopisețului, cu 
data întemeierii Ţării Româneşti, 1290, corespunde cu 
înnoirea privilegiilor cimpulungenilor de către Matei Basa- 
rab, care a crezut că se poate citi o dată foarte apropiată 
pe un pretins hrisov al lui „Negru-vodă“2... De asemenea 
şi insistenta pomenire gi subliniere a importanţei istorice 
a Basarabilor, care sînt Craioveștii, este o dovadă că leto- 
pisețul a fost redactat sub Matei Basarab, care se trăgea din 
Craiovești şi adoptase numele de Basarab, S-a observat, e 
drept, că acest lucru s-ar putea potrivi nu numai cu Matei 
Basarab şi cu familia lui, ci şi cu Cantacuzinii, căci mama 
lui Şerban Cantacuzino şi a fraților lui, soţia lui Constantin 
postelnicul, doamna Elina, se trăgea și ea din Basarabi, 
adică din Craioveşti.? Această observaţie este însă valabilă 
numai pentru cei ce cunosc genealogiile familiilor boierești; 
nicăieri în textul cronicii nu se spune explicit că familia 
Cantacuzinilor se trage din Basarabi (Craioveşti) așa cum se 

1 Grigore Ureche, Letopiseţul ţării Moldovei, ed. P.P. Panaitescu, 
ed. II., 1958, introducere, p.20—22. 


2 Vezi mai sus p. 398. 
a Cf. Letopiseţul Cantacuzinesc, introducerea editorilor, p. X. 

arată despre Matei Basarab, despre Radu Șerban, despre 
fiul său Constantin.! Cititorul erudit ar fi trebuit să ştie 
că Elena, fiica lui Radu Șerban s-a căsătorit cu Constantin 
postelnicul, ceea ce cronicarul omite să spună. Ar fi curios 
ca un scriitor care redactează istoria Ţării Românești toc- 
mai cu scopul de a dovedi descendența Cantacuzinilor din 
Basarabi, să fi uitat să însemneze chiar acest fapt. 

În schimb, există o dovadă hotăritoare că letopiseţul lui 
Matei Basarab, deci și întreaga cronică precedentă, nu au 
fost redactate pentru Cantacuzini. Unul din cei mai impor- 
tanţi boieri şi sfetnici ai lui Matei Basarab, poate cel mai 
important dintre toţi, a fost Constantin postelnicul Canta- 
cuzino. Dintre toţi boierii mari din divanul lui Matei vodă 
unul singur s-a menţinut în demnitatea lui de la primul 
pînă la ultimul an al domniei lui, adică din 1632 pînă în 
1654. Acesta a fost marele postelnic Constantin Cantacu- 
zino, tatăl fraților sub inspiraţia cărora s-a scris partea 
cantacuzinească de la sfirșitul letopisețului. Toate celelalte 
dregătorii ale sfatului domnesc au fost ocupate succesiv în 
răstimpul amintit de numeroşi boieri, afară de marea pos- 
telnicie păstrată exclusiv de Constantin Cantacuzino. Prin 
averea sa uriașă de moșii, el era unul din boierii cei mai bo- 
gaţi ai Țării Româneşti?. Și totuşi, cronica domniei lui Matei 
Basarab nu-l pomenește nici o singură dată, îl trece cu totul 
sub tăcere. Am observat că această cronică menționează 
un mare număr de boieri mari și mici, ca un gen de răsplată 
(pentru posteritate) pentru meritele dobindite faţă de 
domn, adică de Matei Basarab. Omiterea din cronică a 
numelui lui Constantin Cantacuzino, cel mai însemnat 
sfetnic al domnului în privinţa duratei serviciilor, cît și a 
bogăției, nu poate fi decît voită. Cronicarul, duşman al 
grecilor, cum s-a văzut, nu a vrut să-l laude, pentru că era 
de origine grec, dar nici nu putea critica un sfetnic de seamă 
al domnului, așa că i-a trecut numele sub tăcere. În orice 
caz, lipsa numelui lui Constantin postelnicul Cantacuzino 
din cronica lui Matei Basarab arată în chip lăniurit că acea- 
stă scriere nu făcea parte din Letopiseţul Cantacuzinilor, 
că partea de la urmă a compilației scrisă pentru lauda Can- 


1 Ibidem, p. 84, 94, 117. 
3 N. Iorga, Despre Cantacuzini, Buc., 1902, p. XLVIII—XLIX 

tacuzinilor a fost adăugată ulterior la sfirşitul unei scrieri 
independente de dinsa, inspirată de alte tendinţe. 

Mai este gi altă dovadă în același sens, care provine din 
înseși rindurile familiei Cantacuzino și anume de la învă- 
ţatul istoric Constantin Stolnicul. Se ştie și se admite azi 
de toată lumea că acest boier este autorul lucrării neter- 
minate, intitulate: /storiia Țării Rumâneşti în care studiază 
in chip erudit originile poporului român. Constantin Stol- 
nicul amintește în istoria lui și de cronica Țării Românești, 
alcătuită înainte de dinsul. O face însă cu dispreţ și de la 
înălțimea științei sale de umanist: „...puţini au fost pămin- 
tenii aceștii țări, cum să vede,ca aceia ca să pază ei să scrie 
ale patriei lor și să istorească întimplările moşiei lor, pre- 
cum fac alţii de ale lor ... Săvai (degi) că poate zice neștine 
că se află şi aici letopiseţe, ci răspunsul îi iaste gata, că 
acela ce l-au făcut, den neştiință să vede să-l fie scris 
sau den negrijuire, doar că atita iaste de netocmit, de 
incurcat şi de scurt, cît mai multă turburare și mirare 
dă celui ce ceteşte, decit a şti cevaș adevăr dintr-însul“l. 
Iar peste citeva pagini stolnicul adaugă că alt letopiseţ 
scris în ţară „nicicum nu să află“ ... „fără cel letopiseţ, ce 
zicem, carele destul de scurt, întunecat şi fără orinduială 
iaste, cum s-au zis mai sus“2. La care letopiseţ al ţării se 
referă Constantin Cantacuzino Stolnicul, cînd critică așa 
de aspru o scriere neclară, sumară în ce priveşte cercetarea 
originilor, de care el se ocupa în acele pagini? Desigur că 
nu un letopiseţ scris din iniţiativa familiei sale, un leto- 
piset cantacuzinesc. Letopiseţul care trata despre începu- 
turile ţării, pe care l-a citit stolnicul, se potriveşte intocmai 
cu partea de la început a istoriei Ţării Româneşti alcătuite, 
după cum am arătat, în vremea lui Matei Basarab, „netoc- 
mit“, „încurcat“ şi „scurt“, ceea cea provocat nemulțu- 
mirea istoricului umanist. Dacă însă acea introducere, 
care a fost scrisă, cum am arătat, o dată cu alcătuirea com- 
pilaţiei istoriei Ţării Româneşti în veacul al XVII-lea, ar 
fi fost o operă cantacuzinească, supărarea şi critica lui Con- 
stantin Cantacuzino nu ar fi avut nici un rost. A existat deci 


1 Stolnicul Constantin Cantacuzino, Istoria Țării Rumânești, ed. 
N. Cartojan şi Dan Simonescu, Craiova, <1945>, p. 4. 
2 Idem, p. 8. 

o cronică a Ţării Românești anterioară luptei Cantacuzi- 
nilor cu Bălenii și domniei lui Şerban vodă, pe care a cunos- 
cut-o Constantin Stolnicul.! Este vorba de cronica lui 
Matei Basarab. În vremea acestei domnii, într-o epocă de 
aspră cîrmuire militară, de cultură feudală încă strimtă în 
multe privinţi, s-a scris întiia carte despre istoria întreagă 
a Ţării Românești. 


VECHEA ISTORIE A ŢĂRII ROMÂNEȘTI 
FOLOSITĂ ÎN LETOPISEȚUL BĂLENILOR 


Existenţa unei istorii a Țării Româneşti, care pentru 
oamenii culți din a doua jumătate a secolului al XVII-lea 
şi pentru dregătorii care socoteau cronica un instrument 
al cirmuirii statului, avea un caracter oficial, se poate do- 
vedi și din analiza Letopiseţului Bălenilor, cronica grupului 
de familii rivale Cantacuzinilor. Este foarte probabil că 
amindouă facțiunile feudale, atita Bălenilor cit şi a Canta- 
cuzinilor, pentru a da autoritate punctului lor de vedere 
politic, justificarea istorică a guvernării domnilor susținuți 
de gruparea boierească respectivă și criticarea adversarilor 
lor, se simțeau nevoite să lege istoria vremurilor descrise 
de dinșii de un text oficial, recunoscut, „istoria ţării“, 
pe care o continuă. Cei ce se interesau de istoria Ţării Ro- 
mâneşti și nu numai de lupta facțiunilor boierești erau 
siliți, în acest chip, să ia cunoştinţă şi de punctele de vedere 
ale grupării feudale care căpătau o mai largă perspectivă 
istorică, Dacă scriitorul patronat de Cantacuzini a așezat 
cronica de familie a acestora ca o continuare a istoriei ţării, 
acelaşi lucru trebuia să-l facă şi gruparea adversă, pentru 
a demonstra că aceasta din urmă este linia cea dreaptă a 
„bunilor domni“ din trecut, 

Totuși, s-a dat şi altă explicaţie asemănării dintre cele 
două cronici opuse ca tendinţe, dar foarte apropiate ca 


1 Constantin Stolnicul Cantacuzino scrie în vremea domniei lui 
Şerban Cantacuzino, înainte de 1688, data apariţiei Bibliei în româ- 
neşte, de vreme ce în cronica lui spune că „pînă astăzi... toate cărţile 
bisericii şi toate cetăniile pe slavonește ne sînt“ (ed. citată, p. 44). 
Cronica a rămas neterminată şi autorul lucra la ea și în vremea lui 
Brincoveanu (Operele lui Constantin Cantacuzino, ed. N. Iorga, Buc., 
1901, p. 42, răspunsul lui la întrebările generalului Marsigli, în 1694). 


428 


www.dacoromanica.ro 


text în partea lor de la început: s-a spus că scriitorul din 
tabăra Bălenilor, care compune opera sa mai tirziu decit 
omul de incredere al Cantacuzinilor, ar fi luat pur și simplu 
cronica adversarului său, prelucrind-o şi copiind chiar 
unele pasaje dintr-însa.! Acest fel de a proceda este greu de 
admis: istoricul Bălenilor nu putea să acorde încredere unui 
duşman pentru el, oricît de mult ar îi modificat și prelucrat 
textele, cele spuse de Cantacuzini sau pentru Cantacuzini 
nu puteau constitui fapte adevărate, care ar putea fi trecute 
în cartea lui. Asemănarea între numeroasele pasaje ale celor 
două cronici, potrivirea în ce priveşte succesiunea vechilor 
domni, greșită în letopiseţe, se datorește fără îndoială 
folosirii unui text comun, vechea istorie a ţării. 

Autorul Letopisețului Bălenilor a adoptat alt plan de- 
cit cel întrebuințat în Letopiseţul Cantacuzinilor; el a legat 
mărunta luptă feudală a Bălenilor nu numai de întreg tre- 
cutul Țării Românești, dar şi de istoria Europei de răsărit 
în general. După tipicul vechilor cronografe grecești, a 
introdus în scrierea sa lungi extrase din aceste cronografe, 
din istoriile Ungariei şi Poloniei, ca şi din istoria ţării 
românești vecine, Moldova.2 Nu rezultă însă de nicăieri 
din lectura cronicii că autorul ei ar fi avut o concepţie 
clară de istoric despre unitatea organică între istoria ţării 
sale şi istoria universală (ca la Dimitrie Cantemir, de pildă.) 
El scrie ca un compilator medieval, voind să arate că 
ştie mai mult decit adversarul său, că este deci mai demn 
de crezare, dar nu poate pretinde la numele de istoric. 

Oricum cronicarul Bălenilor, prin faptul că lucrează 
cu numeroase izvoare pentru întreg parcursul cronicii și nu 
numai cu letopiseţul ţării, pe care cronicarul Cantacuzini - 


1 N. Iorga, Cronicile muntene, p. 347, şi urm. şi acelaşi, în notele 
explicative ale izvoarelor, la ediţia sa, Constantin căpitanul Filipescu, 
Istoriile domnilor Țării Românești (Letopiseţul Bălenilor), Buc., 1902; 
nu însă şi N. Cartojan, Jstoria literaturii române vechi, Buc., 1944, p. 
242: „Pentru istoria munteană Radu Popescu (Letopiseţul Bălenilor) 
a folosit același izvor vechi pe care-l utilizase şi Stoica Ludescu (Letopi- 
sețul Cantacuzinilor)“. 

2 Un studiu al izvoarelor externe ale Letopiseţului Bălenilor ar fi 
de mare interes dar întrece marginile fixate prezentului studiu. Cf. A. 
A. Vasilescu, Un cronicar bizantin utilizat de autorul istoriilor domnilor 
Țării Românești, în Convorbiri literare, an. XLVIII (1914), p. 1085— 
1902 şi 1254—1270 şi D. Russo, Studii istorice greco-romdne, vol. l, 
Buc., 1939, p. 99. 

lor se mulțumește să-l continue, se vede nevoit să-l prelu- 
creze, să scurteze textele, să le lege unele de celelalte. În 
scrierea sa vechiul letopiseţ oficial nu mai este reprodus 
întocmai, ci mult prescurtat, de asemenea gi adaus cu alte 
știri de provenienţă străină sau din tradiţie. Totuși folo- 
sirea vechiului letopiseţ, scris în vremea lui Matei vodă, 
este uşor de recunoscut prin comparația textului Letopi- 
sețului Bălenilor, cu acela al Cantacuzinilor. 

Întrebarea care se impune este aceea, dacă omisiunile, 
prescurtările, prelucrările pe care le-a suferit textul letopi- 
sețului cel vechi incorporat în acela al Bălenilor formează 
numai o transformare stilistică, de compoziție, sau, în 
același timp, o lucrare de poziţie politică? Răspunsul se 
poate obține din compararea cu expunerea aflată în prima 
parte a Letopiseţului Cantacuzinesc. 

În introducerea despre începuturile Țării Românești 
Letopiseţul Bălenilor conservă data întemeierii: 1290, care 
provine din hrisovul lui Matei Basarab pentru Cimpulun- 
geni, numele legendarului Radu Negru, descălecat din Fă- 
găraș, care este o deducție din textul vechi domnesc cu 
mențiunea Ungrovlahiei și Făgărașului. În schimb, se 
adaugă o aluzie fugară la strămoșii „rumânilor“ veniţi „în 
zilele împăratului Traian“ și se suprimă cu totul ştirile 
privitoare la „Banoveţi“ ziși „Basarabi“, care erau de mai 
demult ca neam mare în Oltenia şi s-au supus lui Radu 
Negrul. Informaţiile de origine internă despre domnii mun- 
teni din secolele al XIV-XV-lea sint la fel cu cele din 
Letopisețul Cantacuzinesc, cu aceleași omisiuni şi gregeli?. 
Pentru epoca dintre anii 1490-1521 unde Letopiseţul Can- 
tacuzinesc, într-una din versiunile sale, introduce textul 
Vieţii lui Nifon, Letopiseţul Bălenilor, pe lingă ştiri extrase 
din vechile anale, prescurtează tot Viaţa lui Nifon, dar 
nu reproduce din această operă hagiografică cuvintele des- 
pre „un neam care era mai ales și temător de Dumnezeu, 
căruia îi era numele de moşie banoveţi (adică Băsără- 
beşti)“, din care se trăgea și Neagoe vodă. În schimb, afirmă 


1 Letopiseţul Cantacuzinesc, ed. C, Grecescu şi Dan Simonescu, 
p. 1—3, (Letopiseţul Bălenilor) Ctin. Căpitan Filipescu, ed. Iorga, 
p. 1—5. 

2 Letopisețul Cantacuzinesc,p. 3—5 ; Letopisetul Bălenilor, p. 5—28, 

3 Explicația acestui fapt, mai sus, p. 406—407. 

că Neagoe era neam de domn, iar familia care il susţi- 
nea poartă aci numele de Craiovești!. De aci, pină la sfirși- 
tul veacului al XVI-lea, adică pină la domnia lui Mihai 
Viteazul, cronicarul Bălenilor reproduce în chip regulat 
informaţiile din vechiul letopiseţ, completindu-le cu amă- 
nunte din istoria ţărilor vecine. 

Deosebirile mai mari între cele două cronici încep însă 
cu domnia lui Mihai Viteazul, în care cronicarul Bălenilor 
introduce o povestire provenită din tradiţia orală despre 
originea lui Mihai de la Orașul de Floci, dintr-o femeie 
de acolo şi un gelep (negustor) mare şi bogat de la Poarta 
otomană (aluzie la Iane banul). Tot din tradiţie este scoasă 
şi legenda clădirii bisericii Alba din Bucureşti, ridicată ca 
mulțumire de Mihai vodă, cind a scăpat de securea călău- 
lui. Războaiele lui Mihai cu turcii, unirea ţărilor române 
şi în general domnia lui întreagă sînt relatate de cronica- 
rul Bălenilor mai ales după poemul istoric grecesc al lui Sta- 
vrinos, căruia îi acordă multă încredere şi probabil admiraţie 
pentru calitățile sale retorice.2 Din Cronica Buzeștilor inter- 
calată în letopiseţul ţării ia puține amănunte şi suprimă to- 
tal faptele de vitejie ale Buzeştilor, precum şi soliile îndepli- 
nite de dinșii în slujba domnului. Numele nici unuia dintre 
fraţii Buzești nu apare în cronica Bălenilor în capitolul 
închinat domniei lui Mihai Viteazul, precum nu apar nici 
Mihalcea banul şi alții, cu excepţia banului Manta șia lui 
Udrea. Acesta din urmă făcea parte din familia Bălenilor, 
dar numele lui este luat din poema lui Stavrinos.ă 

Aceeaşi folosire, mai mult în rezumat, a letopiseţului 
țării se poate constata în cronica Bălenilor și pentru istoria 
Ţării Românești pină în a doua jumătate a secolului al 
XVII-lea. Este de remarcat că autorul acestei cronici su- 
primă atit afirmaţia izvorului său despre descendența 
lui Radu Șerban din familia „Basarabilor“ cit şi cea privi- 
toare la aceeaşi descendență a lui Matei aga din Brincoveni 
(Matei Basarab) și a lui Constantin Șerban. 


1 Letopiseţul Cantacusinesc, p. 5—43; Letopisețul Bălenilor, 
p. 28—44. | 

2 E. Legrand, Recueil de poèmes historiques en grec vulgaire, Paris, 
1877, p. 16—127; Letopiseţul Bălenilor, p. 82—96. 

3 E. Legrand, op. cit., p. 63, Letopisețul Bălenilor, p. 94. 

4 Letopisetul Cantacuzinesc, p. 84, 95, 114. 

Din aceste indicații comparative s-ar părea, la prima 
vedere, că scriitorul în slujba Bălenilor a suprimat, din 
ostilitate, numele Basarabilor, adică al Craioveştilor, pen- 
tru că mama fraţilor Cantacuzini, doamna Elina, se trăgea 
în linie femeiască din Craiovești, ca fiică a lui Radu Şer- 
ban. El n-ar fi vrut, adică, să justifice pretenţiile la dom- 
nie ale Cantacuzinilor bazate pe înrudirea cu o familie care, 
după vechiul letopiseţ, era stăpină în Oltenia înainte încă 
de întemeierea ţării. Prelucrarea vechiului letopiseţ în 
cronica Bălenilor ar avea în acest caz un înțeles politic, 
anticantacuzinesc. Totuşi, lucrurile nu stau aşa. S-a văzut 
mai sus că autorul Letopiseţului Cantacuzinesc nu face legă- 
tura între „Basarabi“ (Craiovești) şi Cantacuzini. Această 
înrudire de familie de altfel îndepărtată, nu-l interesează. 
Nici adversarul său din facțiunea Bălenilor nu relevă, în 
chip negativ, acest fapt genealogic. Într-adevăr, dacă scri- 
itorul din tabăra Bălenilor ar fi vrut să opuie pretențiilor 
de neam mare al Cantacuzinilor, trecerea sub tăcere a 
pretinselor merite istorice ale Craioveştilor, nu ar fi lăudat 
nicidecum pe membrii acestei familii. Totuși, în cronica 
Bălenilor, în capitolul privitor la Mihnea cel Rău, se arată 
cum acest domn se purta neomenos cu boierii şi cum, cu 
dreptate, s-a ridicat împotriva lui „banul Barbu Craiovescu“. 
Mai departe spune că Neagoe Basarab făcea parte din fami- 
lia Craioveştilor, era fiul lui Pirvu; Neagoe, care în domnie 
a tăcut „multe bunătăţi“!. Despre Matei Basarab, care prin 
numele „Basarab“ adoptat ca domn a vrut să arate legiti- 
mitatea stăpinirii sale prin descendența din aceiaşi Craio- 
veşti, cronica Bălenilor afirmă cu putere „țara iubea pre 
domn și domnul pre țară“? (bineînţeles, cronicarul boier 
înțelege prin „ţară“ numai pe boieri). 

Rezultă limpede de aci că autorul acestei cronici nu 
combate nicidecum pe Craioveşti, nu trece sub tăcere meri- 
tele reale sau presupuse ale urmașilor lor, deci nu face nici 
o legătură între aceste familii și aceea a adversarilor săi, 
Cantacuzinii. 

Omiterea numelor „Basarabilor“ din cronica Bălenilor 
are, aşadar, altă explicaţie. Faptul că autorul ei a scos din 


1 Letopiseţul Bălenilor, p. 30, 33, 38. 
2 Ibidem, p. 118. 

introducerea letopiseţului povestirea despre „Basarabi“, care 
erau bani la Craiova înainte de întemeierea ţării, se datoreşte, 
ca să zicem aşa, unui scrupul de exactitate istorică: el aflase 
probabil că Banatul cirmuit de Craiovegti constituie un 
fapt ulterior, mult mai tirziu decit fundarea statului. 
Omiterea numelui Basarabilor se explică prin înlocuirea 
lui cu acela mai exact purtat de familie, „Craiovești“, 
Radu Șerban, Matei Basarab, Constantin Şerban, care, 
toţi trei sînt lăudaţi şi apreciaţi de cronicar, nu mai sînt 
arătaţi ca descendenţi din „Basarabi“ pentru că în reali- 
tate nu făceau parte din această familie și legăturile lor 
de singe cu Craioveştii erau în linie femeiască.! 

Mai greu de explicat este suprimarea din cronica Băle- 
nilor a rolului istoric al Buzeştilor în domnia lui Mihai 
Viteazul. Familia Buzeştilor se stinsese în linie bărbăteas- 
că, atunci cînd scria acest cronicar. În orice caz, scoaterea 
ei din istoria domniei lui Mihai nu poate fi pusă în legătură 
cu duşmănia scriitorului împotriva Cantacuzinilor. O expli- 
cație, ţinind seama de legăturile genealogice dintre familiile 
boierești muntene, ar putea fi faptul că banul Mareg Bă- 
jescu, unul dintre principalii boieri din facțiunea condusă 
de Cantacuzini și pe care cronica Bălenilor îl denunţă şi-l 
combate? era înrudit cu Buzeştii. Soţia lui era nepoată de 
fiică a lui Preda Buzescu, mare ban, unul dintre cei trei 
frați boieri ai lui Mihai Viteazul. 

n orice caz, măcar în ce priveşte rolul istoric al Craio- 
veștilor, pecare-l subliniază şi-l exagerează cronica ţării 
scrisă în vremea și pentru Matei Basarab, nu secon- 
stată o atitudine ostilă din partea scriitorului favorabil 
grupării conduse de Băleni. Ambele cronici ale facţiunilor 
boierești muntene din a doua jumătate a secolului al 
XVII-lea au pornit pe baza cronicii oficiale, domnești, a 
Ţării Românesti, pe care au continuat-o, fiecare în spiri- 
tul facțiunii pe care o reprezenta. În cazul Letopiseţului 
Cantacuzinesc este vorba de o simplă continuitate a vechiu- 
lui letopiseţ; în cazul cronicii Bălenilor și de prelucrare a 
acestuia, dar nu gi de o schimbare a tendinţelor politice 


1].C. Filitti, Arhiva Gh. Gr. Cantacuzino, Buc., 1919, Anexa, 
Tabla: Craiovescu. 

3 Cronica Bălenilor, p. 152, 165, 169, 173. 

3 I.C., Filitti, op. cit., Anexa, tabla: Buzescu. 

în care fusese alcătuit. Această directivă politică reprezintă 
cîrmuirea ţării de către marea boierime, moștenitoarea Craio- 
veștilor şi menţinerea la domnie a domnilor favorabili 
acestei oligarhii. 

Chiar şi atitudinea antigrecească, caracteristică pentru 
oligarhia boierilor păminteni veniţi la putere o dată cu 
Matei Basarab și reflectată în letopiseţul scris în vremea 
domniei lui, a fost păstrată şi în partea din cronica Bălenilor, 
în care e prelucrat vechiul letopiseţ. Ridicarea boierilor 
munteni împotriva lui Radu Mihnea, spune cronica Băle- 
nilor, „n-au fost pentru alt (cum să aude den istorii), cît 
pentru mîndriia și răotatea grecilor“. De aceea, „s-au făcut 
răzmeriţă și tulburare pentru răotatia grecilor“l. Matei 
Basarab a trimis la Poartă plingerile ţării, „căi-au mincat 
domnii striini cu grecii“2, 

Pină în a doua jumătate a secolului al XVII-lea marea 
boierime munteană, unită în jurul domnilor care erau ema- 
naţia ei (Matei Basarab, Constantin Șerban) forma singura 
grupare, care exercita cîrmuirea ţării. După căderea drama- 
tică a lui Constantin Șerban, boierimea mare din Ţara Ro- 
mânească se rupe în două facţiuni rivale, una condusă de 
familia Cantacuzinilor, cealaltă de a Bălenilor. Această 
situaţie se reflectă și în dezvoltarea istoriografiei muntene, 
La mijlocul veacului al XVII-lea, cînd cirmuirea statului 
nobiliar era alcătuită de o singură grupare boierească 
(fireşte, cu unele excepţii), cronica ce reprezintă atitudinea 
politică a acestei grupări este una. După ce oligarhia 
boierească se desparte, atunci avem două cronici reprezen- 
tind grupările adverse, cronici care pornesc de la aceeași 
scriere anterioară. 


LETOPISEȚUL CANTACUZINESC 
Din cercetarea de pină acum a textelor letopiseţelor 
muntene rezultă că numai partea de la sfîrşitul letopise- 


tului cunoscut de obicei sub numele Cantacuzinese poate 
să poarte acest nume. Este vorba de acea parte care tratează 


1 Letopiseţul Bălenilor, p. 101. 
2 Ibidem, p. 117. 

despre lupta pentru dobindirea puterii de către gruparea 
boierească în fruntea căreia se află familia Cantacuzinilor 
şi care continuă vechiul letopiseţ al lui Matei Basarab. 
Istoricii şi istoricii literari au discutat de mult asupra pro- 
blemelor de cronologie, de compoziţie şi de autor a 
părții cantacuzinești a letopiseţului, fără a ajunge la rezul- 
tate bazate pe o argumentaţție convingătoare. Este vorba 
de a gti unde începe cronica scrisă pentru gruparea condusă 
de Cantacuzini, unde se termină vechiul letopiseţ al ţării, 
cînd și în cîte părţi a fost redactată partea cantacuzinească 
a letopiseţului și cine este autorul ei. Pentru a putea răs- 
punde la aceste întrebări, nu ajunge numai critica exege- 
tică a textelor, ci este necesară și așezarea lor în cadrul 
social și politic în care au fost redactate.Orice cronică și 
chiar simplele anale reprezintă o luare de poziţii în faţa 
desfăşurării evenimentelor, datarea lor și stabilirea per- 
soanei autorului se poate face mai ales pe temeiul analizei 
atitudinii scriitorului faţă de mediul său social-politic. 

De aceea vom schiţa în cele următoare fazele și caracterul 
luptei între grupările politice ale boierilor munteni, ale 
Cantacuzinilor și ale Bălenilor, la care am făcut aluzie în 
mai multe rînduri. 

După încercările neizbutite ale lui Constantin Șerban 
de a relua tronul Ţării Româneşti, cu ajutorul moldove- 
nilor gi al ardelenilor conduși de Gheorghe II Rakoczy, 
turcii impun ca domni ai ţăii, împotriva boierilor mari, 
pe Gheorghe Ghica şi pe fiul său Grigore, numiţi direct 
de la Poartă. Acești domni, în special cel din urmă, izbu- 
tesc să grupeze în jurul lor pe mulţi boieri munteni dintre 
cei mai bogaţi, atrăgindu-i prin avantajele marilor dregă- 
torii şi ale privilegiilor. 

Între aceştia, alături de o clientelă grecească, adusă în 
parte de la Constantinopol, se aflau vechi familii munte- 
ne, ca aceea a Goleştilor (Leurdeni), și mai tirziu a Băle- 
nilor, două familii care jucaseră un rol precumpănitor în 
viaţa politică a Ţării Româneşti în veacul al XVI-lea. 
Împotriva lor se ridică alte familii bogate în moșii, Fili- 
peştii, Mareş banul, înrudit cu Buzeștii, Creţuleştii, Brin- 
covenii şi în special Cantacuzinii. Constantin postelnicul 
Cantacuzino fostul sfetnic al lui Matei Basarab, care incer- 
case să tuteleze pe domnii veniţi de la Poartă, este stran- 

gulat din ordinul lui Grigore Ghica în anul 1663, la Mănăs- 
tirea Snagov. Uciderea acestui boier se făcuse în urma pirii 
lui Stroe Leurdeanul (Golescu) și al altor boieri din grupa 
adversă. Singele vărsat face ca dușmănia între cele două 
facţiuni să devină şi mai înverșunată. În timpul domniei 
lui Antonie din Popeşti (1669-1672), om slab gi lipsit 
de avere, o unealtă a Cantacuzinilor, fiii postelnicului cer 
răzbunare și obţin condamnarea la moarte a lui Stroe Leur- 
deanul învinuit de piră împotriva tatălui lor. Stroe este 
apoi iertat la intervenţia Elinei, văduva lui Constantin 
postelnicul, însă a fost călugărit și trimis la mănăstire. 
Atunci gruparea opusă Cantacuzinilor capătă un șef ener- 
gic și influent în persoana lui Gheorghe banul Băleanu, care 
obține de la turci mazilirea lui Antonie vodă și readucerea 
în scaun a lui Grigore Ghica (1672-1673). E rindul acum 
al Cantacuzinilor să fie prigoniţi, unii dintre fraţi sint puşi 
la închisoare, ca şi alți boieri partizani ai lor, alții sint 
siliţi a pribegi în țări străine. În domnia lui Gheorghe Duca 
(1673-1678), fost domn al Moldovei, de origine grec, se în- 
cearcă, desigur din iniţiativa turcilor, îngrijorați de neli- 
niştea permanentă din Ţara Românească, o împăcare între 
cele două grupări, dar la sfirșitul domniei Cantacuzinii 
simțindu-se puternici, pretind puterea întreagă și rup rela- 
ţiile cu Duca. Şerban Cantacuzino, fiul mai mare al postel- 
nicului, cumpără domnia Ţării Românești (1678—1688). Pri- 
ma parte a stăpinirii sale se deosebește printr-o cruntă pri- 
gonire a boierilor din familiile opuse ridicării facțiunii 
ajunse la putere. Hrizea, fostul mare vistiernic, este ucis, 
Bălenii se văd siliţi să fugă în Transilvania. Gruparea Băle- 
nilor nu era însă cu totul înfrintă, ea posedă, prin membrii 
ei din diferite familii, numeroase moşii gi legături. Ser- 
ban Cantacuzino se văzu nevoit către sfirgitul domniei lui, 
în 1688, să ajungă la o împăcare între cele două mari gru- 
pări de familii. Era silit să ajungă la această soluţie, care 
însemna cedarea unei părţi a puterii, din cauza unor im- 
prejurări interne și externe. Progresele ligii antiturcești, 
cucerirea Ungariei de către imperiali făcea iminentă pentru 
Ţara Românească nevoia de a lua o poziţie în războiul 
austro-ture; Șerban Cantacuzino era hotărit să treacă pe 
faţă la războiul împotriva turcilor și chiar în anul acela 
a trimis la Viena solia solemnă, care avea misiunea să încheie 

alianţa cu imperiul german. Pentru a putea duce la bun 
sfîrşit o asemenea politică, Şerban simţea nevoia să neu- 
tralizeze vechea opoziție a Bălenilor și a celorlalte fami- 
lii unite cu dinşii, mai ales că în ţară se ridica o nouă opo- 
ziţie, foarte primejdioasă, pentru că pornea chiar din rin- 
durile Cantacuzinilor. Doamna Elina, mama domnului, mu- 
rise în anul 1687 şi lăsase imensele averi în moşii, provenite 
de la boierii Mărgineni, fiilor ei mai mici, cu excluderea 
lui Șerban vodă, socotit ca destul de avantajat prin deține- 
rea domniei. Dar peste citva timp, Șerban porneşte cu mî- 
nie împotriva fraţilor săi, Constantin stolnicul şi Mihai 
spătarul, le ia dregătoriile din sfatul domnesc, le smulge 
testamentul și moșiile rămase de la Doamna Elina. Istorio- 
grafia mai veche nu a cunoscut actul, hotăritor pentru is- 
toria rupturii dintre Cantacuzini, privilegiul de restituire 
a moșiilor răpite dat unchilor săi Constantin stolnicul și 
Mihai spătarul, de către Constantin Brincoveanu, îndată 
după moartea lui Șerban. În acest act se arată că Şerban, 
pornindu-se „asupra fraţilor cu mare pizmă şi minie, cerîn- 
du-le catastihul (moșiilor) cu strinsoare și multe laude că 
le va face mai rău, fiind el puternic şi silnic“, le-a luat pe 
nedrept moşiile Mărginenilor, care acum, la moartea lui, 
li se restituie.! Documentul amintit întărește bănuielile 
emise de scriitorii contemporani, Ion Neculce, Radu Po- 
pescu, Dimitrie Cantemir, cum că Șerban Cantacuzino ar 
fi murit otrăvit de fraţii săi.2 

În momentul cind se pregătea să dezlănţuie războiul cu 
turcii şi cînd se afla în conflict cu ceilalți Cantacuzini, Șerban 
se văzu silit să pună capăt vechii dușmănii cu Bălenii, fă- 
cindu-le concesiuni.3 Boierii din familia Băleanu se întorc 
din Transilvania chemaţi de acolo printr-un sol special al 


1 Arhivele Statului, Bucureşti, Mănăstirea Radu Vodă, XXĂV/14; 
Academia RPR, document CXXXII/59. 

2I, Neculce, Letopiseţul Ţării Moldovei, ed. Iorgu Iordan, ed. 
II-a, Buc., 1959, p. 101; Radu Popescu, la C. Giurescu, Contribuţii 
la studiul cronicilor muntene, p. 82; Dimitrie Cantemir, Evenimentele 
Cantacuzinilor și ale Brincovenilor, în Opere, ed. Academiei Române, 
V,p. 7. 

3 C. Giurescu, op, cit., p. 5, crede că „partida Bălenilor este zdro- 
bită cu desăvirşire de sălbatica prigonire, cu care Şerban Cantacuzino 
îşi inaugurează domnia“. Dacă Bălenii ar fi zdrobiţi cu desăviîrşire, 
ce interes ar fi avut domnul să-și dea fiica după unul dintre dinşii? 

domnului şi tot atunci revin în ţară și fiii lui Hriza vis- 
tiernicul, între care şi Radu Popescu cronicarul, care-și 
recapătă moşiile confiscate.! 

Grigore Postemicul Băleanu se căsătorește atunci cu dom- 
nița Zmaragda, fiica lui Şerban Cantacuzino. Prin această 
căsătorie se pecetluiește definitiv stingerea rivalităţii dintre 
cele două grupări boiereşti din Țara Românească; de atunci 
ele nu mai apar în istorie ca facţiuni organizate.2 Din aceas- 
tă scurtă expunere, pe care am făcut-o asupra luptelor inter- 
ne, feudale, din această ţară în a doua jumătate a veacului 
al XVII-lea, se pot trage unele concluzii privitoare la cele 
două cronici boierești care formează ecoul lor literar. Croni- 
cile sînt scrieri de luptă și de propagandă, ca atare nu au 
putut fi scrise decit în timpul luptelor între Cantacuzini 
şi Băleni, adică incepind din 1663, data uciderii lui Con- 
stantin postelnicul și înainte de stingerea rivalităţii poli- 
tice, în 1688, cu prilejul căsătoriei lui Grigore Băleanu 
cu domniţa Zmaragda Cantacuzino. Ceea ce urmează după 
această dată este adaus cronicăresc, dar nu face parte din 
structura cronicilor de grupări boierești. În cercetarea alcă- 
tuirii celor două cronici trebuie să ţinem seama de varia- 
țiunile istorice ale acestei lungi rivalități, de fazele luptei, 
aşa cum le-am înfățișat mai sus și nu numai de linia gene- 
rală a concurenţei dintre clicile boierești. 

Rămîne însă de stabilit dacă între cele două grupări de 
familii boierești au fost deosebiri de doctrină socială și 
politică sau numai lupta pentru satisfacerea ambițiilor de 
putere şi avere. Unii istorici mai vechi au văzut în Canta- 
cuzini pe reprezentanţii unei idei „naţionale“, apărătoare 
a intereselor româneşti împotriva cotropirii greceşti. Xeno- 
pol? spunea: „Astfel devine partida Cantacuzineştilor, odrăs- 
lită şi ea dintre greci, reprezentanta intereselor naționale 
gi se încinge în contra grecilor o luptă memorabilă, ce 
dă interes evenimentelor acestei perioade, lipsită de astfe) 
de domnii însemnate“. Din citirea Letopiseţului Cantacu- 
zinesc ar reieși în adevăr că această grupare boierească ar 


1 C. Giurescu, op. cit., p. 46—47. 

2 Descrierea luptei dintre Cantacuzini şi Băleni, după N. Iorga, 
Despre Cantacuzini, Buc., 1902,p. LXVIII—CXXXVIII; C. Giurescu, 
op. cit., p.36—47 şi povestirile celor două cronici ale grupărilor rivale. 

3 A.D. Xenopol, Istoria românilor, ed. III-a, VII, p. 195. 


438 


www.dacoromanica.ro 


fi apărat ţara împotriva cotropitorilor turci și a exploa- 
tatorilor greci, că ar fi apărat interesele poporului, de 
vreme ce cronicarul, vorbind de moartea postelnicului 
Cantacuzino exclamă: „ţara toată plinge pre Constantin 
postelnicul, că au pierdut un stilp mare... plingu-l şi să- 
racii că şi-au pierdut mila“!. Drăghici, fiul postelnicului 
„sta tare pentru săraca de ţară și făcea milostenii multe 
şi căuta de toţi săracii“2. Dar toate aceste sint numai forme 
de stil fără exemple concrete, la fel ca și învinuirile 
aduse adversarilor: „ceata spurcată“, „Procleţi“ etc. Sin- 
gurele fapte precise aduse de ambii cronicari împotriva 
rivalilor din cealaltă grupare sint prigoanele, uciderile, 
închisorile și confiscările suferite de ai lor cînd dușmanii 
se aflau la putere. Cercetind structura socială a celor două 
grupări, constatăm că erau alcătuite din aceleaşi elemente, 
adică din familiile marilor proprietari feudali, interesaţi 
în păstrarea şi extinderea muncii forţate şi gratuite a io- 
bagilor, care constituia baza veniturilor lor. Singura deo- 
sehire stătea în faptul că, pe cind Cantacuzinii erau mai 
A pl decit adversarii lor și aveau mare trecere la Poartă, 
Bălenii, dintr-o familie veche de boieri munteni, erau siliţi, 
ca să-i poată concura, să facă înțelegere cu grecii ţarigră- 
deni şi să sprijine pe domnii străini, numiţi direct de turci 
(Radu Leon, Grigore Ghica, Gheorghe Duca). Cantacuzinii, 
de origine grecească, se opuneau noilor veniţi dintre greci 
şi continuau politica de exclusivism băștinaș a boierilor 
care, în prima parte a secolului, cîrmuiseră cu Matei vodă 
Basarab. Încolo, ambele facţiuni urmăreau același scop: 
conducerea statului pe baze nobiliare restrinse, cu un 
regim feudal exercitat de cîteva familii mari și cu înlă- 
turarea rivalilor. În politica internă, nici Cantacuzinii, 
nici domnii susținuți de Băleni, n-au făcut nici o reformă 
în favoarea țărănimii, dimpotrivă, au asuprit-o și mai mult, 
iar în politica externă se asemănau întru totul. Cind turcii 
erau înfrinţi, atit Grigore Ghica (la Leva în 1664 şi la 
Hotin în 1673), cît şi Șerban Cantacuzino (după asediul 
Vienei) încep să se îndrepte spre imperiali și poloni, pentru 


1 Letopiseţul Cantacuzinesc, p. 150. 
2 Ibidem, p. 157. 

a da înapoi, de îndată ce turcii mai dădeau dovadă de putere. 
Nu poate îi vorba de o politică „naţională“ a Cantacuzini- 
lor, lupta lor împotriva elementelor levantine se întemeia 
nu pe cruţarea poporului, ci pe rivalitatea pentru veniturile 
statului. Cind erau nevoiți de împrejurări, Cantacuzinii 
sacrificau şi solidaritatea religioasă, care era în Evul Me- 
diu mai puternică decit cea de neam. Pentru a obţine spri- 
jinul lui Mihai Apafi principele Transilvaniei, catolic, 
Șerban și Mihai Cantacuzino se leagă în scris faţă de dinsul 
în 1676, ca în Transilvania, „legea noastră nu vom sili 
a întemeia“l. Adevărata cauză fundamentală a luptei între 
facțiunile boierești se citește în unele pasaje din cronici. 
Bălenii urau pe Cantacuzini și pe boierii din familiile 
înrudite cu ei; pentru că „ei tot boieresc la toţi domnii 
şi cum s-au îmbogăţit și cum nu-i bagă în seamă și numa-i2 
batjocoresc. Iar mai virtos pizmuia Băleanul, căci nu 
l-au pus ban mare la Craiova. Iar Cantacuzinii sînt gi ei, 
învinuiți, cu dreptate, că pirau la turci pe Grigore Ghica, 
domnul ţării, că vrea să treacă de partea creștinilor, „și 
pre urmă să ciară domn la viziriu pre Șerban logofătul 
Cantacuzino“. 

Cronicile celor două facţiuni sînt imaginea statului 
nobiliar în epoca de criză politică, economică și morală, de 
la sfirșitul veacului al XVII-lea, ele nu au o valoare ideo- 
logică mai adiîncă, nu reprezintă curente sociale complexe 
din perioada orinduirii feudale. Cronicile Moldovei, a lui 
Miron Costin în special, stau atunci pe o treaptă mai înaltă 
în privința judecării oamenilor și a societății, deși sînt şi 
ele scrise de boierii mari ai acelei ţări, cu interesele lor de 
clasă. 

De fapt, cronicile muntene pe care le studiem, sînt scrise 
pentru boieri, dar nu de boierii mari. Ele au fost scrise din 
porunca boierilor de către slugile lor și de aceea au rămas 
anonime. 

În această lumină trebuie făcută analiza critică privi- 
toare la data şi autorii diferitelor părţi din cronică. 


1 N. Iorga, Studii și documente, IV, p. 196. 

2 În ediția ultimă a Zetopisețului Cantacuzinesc, p. 163, greşit: 
numai“. 

3 Ibidem. 

4 Letopiseţul Bălenilor, p. 152. 


440 


www.dacoromanica.ro 


Cronica lui Matei Basarab se termină cu cuvintele pro- 
fetice: „vor să vie mari răutăţi asupra ceștii sărace de ţară. 
Și va să cază la mare nevoie. Și vor să pătimească și cei 
buni pentru cei răi“l. Cum profeţiile se scriu de obicei 
după împlinirea faptelor şi sînt atribuite unor persoane din 
trecut, spre a le da autoritate, este de crezut că şi vorbele 
atribuite lui Matei vodă au fost scrise după sau în vremea 
marii răscoale a seimenilor din anii 1655—1656, răscoală 
cu caracter social antiboieresc, cum spune și cronicarul că 
seimenii „abătură în neamul românesc, în boiari“?. Soli- 
daritatea boierilor și a domnului Constantin Șerban apare 
incă totală în această continuare a cronicii lui Matei Basa- 
rab, pînă la anul 1658. Dar, odată cu urcarea la scaunul Ţării 
Româneşti a lui Mihnea III (1658—1659), cronica devine 
o cronică de opoziţie boierească împotriva domnului, 
pentru că întreaga boierime munteană a fost împotriva 
acestui domn, care a încercat o cîrmuire întemeiată pe 
sprijinul slujitorilor şi al altor elemente populare.? Dar în 
povestirea acestei domnii apar, pentru întîia oară, Canta- 
cuzinii: cronicarul descrie pe larg, cu simpatie, cum a scă- 
pat Constantin postelnicul și cu fiii lui de prigoana lui 
Mihnea. Avem deci a face de aci înainte cu cronica de luptă 
şi de propagandă a Cantacuzinilor impotriva rivalilor lor? 
Credem că nu. Mai întîi, ceea ce nu s-a observat pînă acum, 
în această parte a cronicii se află şi un pasaj favorabil lui 
Ghica, domnul de mai tirziu, care a pus să fie ucis postel- 
nicul Cantacuzino. Anume, vorbind de lupta de la Strunga, 
în Moldova, între Grigore Ghica și Gheorghe Ștefan, cro- 
nicarul spune: „cu voia lui Dumnezeu fost-au izbinda lui 
Gligorașco vodă ... lar Ștefan vodă de-abia au scăpat.“4 
Pe de altă parte, autorul Letopiseţului Bălenilor folosește 
şi el pentru domnia lui Mihnea III aceeași continuare a 
letopiseţului lui Matei Basarab, intercalînd în cronica sa 
aceleași amănunte despre salvarea lui Constantin postel- 
nicul Cantacuzino, și am arătat mai sus că acest cronicar 
nu a putut folosi ca izvor Letopisețul Cantacuzinesc.6 

1 Letopisețul Cantacuzinesc, p. 116—117. 

2 Letopiseţul Cantacuzinesc, p. 121. 

3 Ibidem, p. 130—141. 

4 Ibidem, p. 132—133. 


5 Letopiseţul Bălenilor, p. 144. 
6 Vezi mai sus, p. 429—430, 

De asemenea capitolul care descrie în continuarea dom- 
niei lui Mihnea III, pe aceea a lui Gheorghe Ghica (1659— 
—1660)!, nu face parte din letopiseţul scris pentru Canta- 
cuzini, de vreme ce nu cuprinde nici un cuvint despre 
familia lor, dar laudă, dimpotrivă, pe Ghica pentru jude- 
căţile drepte, iertarea de dări a celor săraci. Se ştie că acest 
domn era tatăl lui Grigore, care este înfierat de cronicarul 
cantacuzinesc, citeva pagini mai departe, pentru uciderea 
lui Constantin postelnicul. 

Domnia lui Gheorghe Ghica (1659—1660), așa cum este 
descrisă în Letopisețul Cantacuzinesc, apare aproape la fel, 
cu reproduceri ad litteram şi în Letopiseţul Bălenilor?. Dar 
acesta este ultimul capitol care coincide ca text în cele două 
cronici. De aci înainte, de la povestirea evenimentelor din 
anul 1660, adică de la urcarea în scaunul Ţării Românești a 
lui Grigore Ghica, textele încep să difere cu totul. Îndată 
după povestirea căderii lui Gheorghe Ghica, se introduc 
în Letopisețul Cantacuzinesc motivele de recunoștință pe 
care ar fi trebuit să le aibă fiul său, Grigore, pentru Constan- 
tin postelnicul, cu scop evident de a sublinia oroarea crimei 
sale.3 Numai de aci începe partea cantacuzinească a cronicii, 
pentru că aci se expun premisele luptei dintre grupările 
boiereşti, se motivează însăși scrierea cronicii, Această 
cronică, deşi scrisă naiv, cuprinde desfăşurarea unei drame, 
care începe cu uciderea postelnicului și se termină cu nunta 
domniţei Zmaragda. 

Deci cronica scrisă pentru Cantacuzini începe cu anul 
1660 şi a pornit să fie redactată după 1663, data omoririi 
lui Constantin Cantacuzino. Şi cronica Bălenilor începe 
tot cu anul 1660, numai cît, autorul ei a supus partea an- 
terioară comună, cronica veche a ţării, unei vaste prelucrări, 
ceea ce scriitorul cantacuzinesc nu a făcut. 

Tot din analiza de mai sus rezultă că după moartea lui 
Matei Basarab (1654) cronica lui, cronica oficială, a fost 
continuată pentru încă șase ani de către un scriitor cu ati- 
tudine neutră, care are cuvinte bune şi pentru Cantacuzini 
şi pentru Ghiculeşti, căci aceştia nu erau încă dezbinaţi, 


1 Letopisețul Cantacuzinesc, p.141 —144. 

2 Letopisețul Bălenilor, p.147—150 (de fapt numai pînă la p. 
148), 
3 Letopisețul Cantacuzinesc, p.144—146. 

într-o vreme cînd clasa stăpinitoare trebuia să fie solidară 
în fața mişcării sociale conduse de seimeni și a încercării 
de cirmuire potrivnică marii boierimi, a lui Mihnea III. 

Numai după acest adaus unitar se despart cele două 
cronici, a Cantacuzinilor şi a Bălenilor. Prima partea cronicii 
Cantacuzinilor este foarte scurtă, a fost redactată în tim- 
pul pribegiei lui Grigore Ghica în Apus (după 1664)1. 
Scrierea cuprinde numai un singur fapt, încadrat în istoria 
domniei lui Grigore vodă (1660—1664): uciderea şi deplin- 
gerea lui Constantin postelnicul Cantacuzino. De aceea, din 
cauza scurtimii ei, şi a caracterului ei monografic, socotim 
că această parte a cronicii provine dintr-un pamflet: Uci- 
derea boierului Constantin postelnicul. Literatura de pamflete, 
scurte povestiri, vestejind pe anumiţi adversari, a fost des- 
tul de bogată și importantă din punctul de vedere al istoriei 
sociale în ţările române, în secolul al XVII—XVIII-lea (în 
acest din urmă secol se răspiîndesc pamfletele în versuri). 
În Letopiseţul Cantacuzinesc mai este intercalat un asemenea 
pamflet, care, se vede bine din cuprinsul său fără legătură 
directă cu textul cronicii, prin titlul său separat și prin 
așezarea sa anacronică în cuprinsul letopiseţului, că a 
fost o lucrare care a circulat și independent: „Povestirea 
unor boieri răi... Ghinea vistierul ce i-au zis Țucala și 
Radu armaşul, ce i-au zis Vărzariul“.? Prezentăm așadar, 
ipoteza că Letopiseţul Cantacuzinesc provine dintr-un pam- 
flet care era o scurtă scriere, separată de cronici, despre uci- 
derea lui Constantin postelnicul.O dată cu desfășurarea luptei 
între grupările boierești care ia amploare, și scurta descriere 
a morţii lui Constantin a fost amplificată, luînd forma 
unei cronici și a fost atașată, cu acest prilej, la cronica 
țării. Astfel s-a născut istoriografia de partidă în Ţara Ro- 
mânească, 

A doua parte sau etapă a cronicii cantacuzineşti duce 
povestirea pînă la domnia lui Șerban Cantacuzino, scrisă 
treptat pe măsura evenimentelor. Atitudinea rece a croni- 


1 Ibidem, p. 144—152. Povestirea se termină cu fuga lui Grigore 
Ghica în „Țara Nemţească“ unde „șade acolo“. A șezut pină în 1670. 

2 Ibidem, p. 153—155. În cele mai importante manuscrise acest 
pamflet este aşezat îndată după terminarea celui privitor la Constantin 
postelnicul, ceea ce arată că acolo s-au adăugat întîi cele două anexe 
la cronica veche şi numai mai tîrziu s-a continuat povestea. 

carului față de Șerban Cantacuzino ca domn, este o dovadă 
că domnia lui a fost descrisă de o slugă a fraţilor mai mici, 
în epoca în care se produsese ruptura între frații Cantacu- 
zini, în 1687, după moartea doamnei Elina. Cronicarul vor- 
beşte chiar mai mult despre Elina decit despre însuși domnul, 
probă că provenea dintre credincioşii acestei ramuri a fami- 
liei, certată cu domnul pentru stăpînirea moșiilor Mărgi- 
nenilor.! 

Socotim că întreaga scriere istorică redactată pentru 
Cantacuzini a putut fi scrisă de același cronicar, slugă a 
familiei. Oameni de această categorie, care să fie şi scriitori, 
erau puţini, iar în decursul istoriei cantacuzinești, începînd 
cu anul 1660, nu aflăm deosebiri contrastante de stil gi 
de cultură. N. Iorga a propus ca autor pe Stoica Ludescu, 
care era o slugă, cu calitate de mic boier, din clientelă, 
a Cantacuzinilor. 

Era un fel de secretar al lor, logofăt, deci șef de cance- 
larie care le redacta actele de familie. În cronică se vorbește 
de Stoica Ludescu „slugă bătrină la casa răposatului Constan- 
tin postelnicul“, iar în actele redactate de acest om de 
încredere al familiei, se intitula exact la fel: „Am scris eu, 
bătrinul, sluga dumnealor, Stoica Ludescu logofăt“2, Toate 
acestea indică probabil paternitatea lui Ludescu asupra 
cronicii cantacuzinești. Scriind sub patronajul stăpinilor 
săi feudali, el nu poate semna o cronică inspirată de aceştia. 
Obiecţiunile care s-au ridicat mai demult şi apoi recent 
împotriva lui Stoica Ludescu ca autor al cronicii se bazează 
pe răceala lui față de Șerban Cantacuzino ca domn, dar se 
uită faptul că acel scriitor se afla alături de fraţii domnu- 
lui, în vremea cînd se produsese ruptura din sînul familiei. 


1 Vezi mai sus, p. 437 

2 N. Iorga, Cronicile muntene, p. 325—326; Cf. și discuţia pater- 
nităţii cronicii Cantacuzineşti, în introducerea lui C. Grecescu și 
D. Simonescu la ediţia publicată de dinșii, p. XIV—XIX. 

3 C. Giurescu, Contribuţii la studiul cronicilor muntene, p.5—7, 
crede că Stoica Ludescu a scris numai partea din cronică pînă la domnia 
lui Şerban, dar nu şi această domnie, bazindu-se pe tonul rece al 
scriitorului faţă de domn; I. Ionaşcu, Despre logofătul Stoica Ludescu 
și paternitatea cronicii Istoria Tării Românești, în Analele Universităţii 
București, seria Ştiinţe Sociale, 5, 1956, p. 261—296, arată că Stoica 
Ludescu, în 1687 refuză să se supună unei porunci a lui Şerban Canta- 
cuzino, de unde trage un argument că nu poate fi autorul cronicii 
Cantacuzinilor. 

O ultimă problemă în legătură cu Letopisețul Cantacu- 
zinesc rămîne de cercetat în cadrul fixat prezentei cercetări, 
anume aceea a locului unde se sfirșește acest letopiseţ. 

Autorul letopiseţului își sfirșește misiunea de apărare 
a cauzei familiei o dată cu anunţarea căsătoriei domniţei 
Zmaragda! a lui Şerban vodă cu Grigorașcu postelnicul 
Băleanu? care pecetluia sfirșitul luptei între cele două fac- 
țiuni boierești. El nu ajunge cu povestirea faptelor pînă 
la moartea lui Șerban vodă, pentru care numai avea interes 
şi nici nu s-a apucat, în calitate de slugă a unchilor noului 
domn, Constantin Brincoveanu, să scrie istoria acestuia, 
pentru că această operă nu i-a fost încredinţată lui şi urma 
s-o facă altul mai tinăr, Radu logofăt Grecianu, care avea 
ambiţii mai mari de autor. Cronica scrisă probabil de Lu- 
descu se termină, după moartea domniţei Zmaragda cu 
unele amănunte contemporane privitoare la războiul cu 
turcii după care încheie cu aceste cuvinte: „Și așa cu înţelep- 
ciunea lui, toate le au potolit“.2 Aci se termină letopiseţul 
în cele mai multe și mai bune manuscrise, chiar în manuscri- 
sul care a servit ca bază ultimei ediţii critice, provenind 
din biblioteca fiului lui Constantin stolnicul Cantacuzino, 
Ștefan vodăf, însă în unele manuscrise povestirea cronicii 
continuă cu moartea lui Șerban vodă şi cu începutul domniei 
lui Brincoveanu, pînă la anul 16905. Editorii cronicii în 
ediţia critică pe care am folosit-o și în prezentul studiu, 
au considerat acest adaus ca o parte integrantă a cronicii, 
scrisă de cronicarul cantacuzinesc, socotind că a fost ulterior 
suprimat de alcătuitorii unor compilaţii din vremea îanario- 
ților.€ Este însă mult mai probabil ca adausul să fi fost datorit 
unui alt scriitor decit sluga Cantacuzinilor, tineri învrăjbiţi 
cu Șerban, un dregător a] lui Șerban vodă, care-l laudă ca 
pe un mare stăpinitor făcindu-i panegiricul.? Argumentele 


1 Letopiseţul Cantacuzinesc, p. 184. Editorii au adoptat numele 
Alexandra, dar numele domniţei era Ziraragda (aşa in mes. C, mai jos, 
p- eu Manda“), Zmaragda în Letopiseţul Bălenilor, p. 
210—211, 

2 Letopiseţul Cantacuzinese, p. 184. 

3 Letopisetul Cantacuzinese, p. 188. 

+ Ibidem,p. XXXIX (introducere), mss. V, scris intre 1714 şi 1716. 

5 Ibidem, p. 188—196. 

€ Ibidem, p. LVI—LVII (introducere). 

7 Ibidem, p. 193 


www.dacoromanica.ro 


pentru terminarea cronicii cantacuzinești la locul indicat 
(„Și aga cu înțelepciunea lui...“) sint, aşadar, tradiţia celor 
mai bune manuscrise, schimbarea tonului cronicarului 
faţă de Şerban vodă, şi, în plus, începutul textului cronicii 
lui Radu Grecianu, care formează continuarea textului 
Letopisețului Cantacuzinesc. La începutul primului capitol 
al cronicii lui Brincoveanut, Radu Grecianu povestește 
mai întîi sfirșitul domniei lui Şerban Cantacuzino de „la 
leatul 1688, spre sfîrşitul vieţii lui“ cu trimiterea soliei 
Țării Româneşti la Viena pentru alianţă, întrevederea lui 
Constantin Brincoveanu, pe atunci mare logofăt, cu gene- 
ralul Veterani în Transilvania; apoi boala și moartea lui 
Șerban vodă?. Sint tocmai faptele din domnia lui Șerban 
ce lipsesc din versiunea /Letopisețului Cantacuzinesc, care 
se termină cu cuvintele: „Și așa cu înțelepciune...“ fapte 
necesare pentru a face legătura cu domnia lui Brincoveanu, 
subiectul noii cronici. Letopiseţul Cantacuzinesc se termina 
deci în acel loc.’ 

Letopiseţul Cantacuzinesc își împlinise misiunea de cro- 
nică a unei facţiuni boierești, o dată cu împăcarea celor 
două grupări adverse în 1688. Cronica Bălenilor, scrisă 
pentru apărarea cauzei politice a celeilalte facţiuni, consti- 
tuie un răspuns la Letopiseţul Cantacuzinesc pe care l-a 
cunoscut, de vreme ce-i răspundef. 

Dar acest răspuns se opreşte și el la anul 1688, data 
împăcării Bălenilor cu Cantacuzinii. În 1690, sau după 
aceea, un asemenea răspuns, care era o armă de luptă, își 
pierde orice interes. De vreme ce cronica Bălenilor răspunde 
cronicii adverse pină în anul 1688, este clar că textul aces- 
teia din urmă se terminase cu acel an, şi că partea care 
continuă povestirea pînă în anul 1690 este adăugată ulterior, 
fără a mai face parte din cronica de luptă a facțiunii Canta- 
cuzinilor. 


1 De fapt al doilea, primul formînd o introducere a scrierii. 

2 Radu Grecianu, Viaţa lui C. Brincoveanu, ed. Șt. Grecianu, 
Buc., 1906, p. 9. 

3 R. Grecianu (op. cit., p. 8) vorbind de războiul turco-german, 
spune: „la viața acestuiași Şerban vodă pare-mi-se că scrise vor îi“ 
ceea ce nu înseamnă că nu cunoaşte cronica lui Șerban, ci i se pare că 
descrierea războaielor ar putea fi acolo completă. 

1 Vezi paragraful următor. 

Letopiseţul Cantacuzinesc începe, așadar, cu deschiderea 
luptei dintre grupările boiereşti, cu uciderea lui Constan- 
tin postelnicul în 1663, și se termină cu încetarea acestei 
lupte în 1688. El a fost scris din bucăţi şi continuat pe 
măsura desfășurării conflictului, comunicat cititorilor boieri 
şi poate altora, ca argumentaţie politică de caracter polemic. 


LETOPISEȚUL BĂLENILOR 


Letopiseţul Bălenilor reprezintă o luare de poziţie opusă 
celei adoptate de Letopiseţul Cantacuzinesc şi a fost întocmit 
cu scopul de a răspindi în cercul cititorilor dovada dreptăţii 
cauzei Bălenilor și a grupului lor boieresc. Acest grup, se 
înţelege din citirea cronicii, are dreptul să cirmuiască ţara, 
căci posedă o superioritate morală asupra adversarilor 
care folosesc numai intriga, jaful, trădarea şi crima pentru 
a dobîndi puterea șia o păstra. După acest cronicar, Constan- 
tin postelnicul a fost executat ca trădător, Cantacuzinii 
au prigonit și au ucis în chip sălbatic pe boierii adevăraţi 
patrioţi, domnia lui Șerban vodă a fost o stăpinire tiranică. 

Şi acest letopiseţ începe, după prelucrarea gi completarea 
vechiului letopiseţ unitar al ţării, cu povestirea uciderii 
lui Constantin postelnicul și se termină, de asemenea, cu 
căsătoria domniţei Zmaragda cu Grigore Băleanu, punctul 
final al luptei dintre clicile boiereşti. 

Cronica Bălenilor este un răspuns la aceea a Cantacu- 
zinilor. Nici nu ne putem închipui că cele două facţiuni 
pregăteau cite o scriere a acelorași fapte, fără a şti una de 
alta. Cele două cronici formează o polemică, nu sînt lu- 
crări de savanţi izolaţi de lupta politică. Întii a fost scris 
Letopiseţul Cantacuzinesc, pentru a denunța uciderea lui 
Constantin postelnicul ca victimă nevinovată; de aci a 
pornit polemica, adversarii răspunzind cu denunţarea 
prigonirilor suferite de dinşii. Nu este exclus ca pe măsură 
ce „apărea“ un capitol aparte al unuia dintre letopiseţe să 
se fi redactat şi capitolul de răspuns din cronica adversă, 
căci amindouă cronicile sint redactate din bucăţi. 

S-a arătat mai sus că autorul cronicii Bălenilor a folosit 
și el vechiul letopiseţ al ţării, independent de textul inclus 
în Letopiseţul Cantacuzinesc, nu l-a copiat deci pe acesta 

din urmă. Aceasta nu înseamnă că nu a cunoscut cronica 
părţii adverse, pe care o combate. Se află în cronica Băleni- 
lor aluzii la textul Letopisețului Cantacusinesc, care nu au 
fost relevate pină acum. 

Vorbind de moartea lui Drăghici Cantacuzino la Constan- 
tinopol, în 1668, autorul cronicii Bălenilor spune: „Zic 
unii că l-ar fi otrăvit grecii, iar alţii zic că au murit de 
ciumă, precum au și fost, dupre cum în urmă s-au dovedit“!, 
Cei care zic că Drăghici a fost otrăvit de greci şi pe care 
cronicarul Bălenilor îi dezminte, sint Cantacuzinii care în 
cronica lor denunţă ca otrăvitori. pe Necula Sofiialiul „grec 
de la Rumele“ și pe „Balasache grec țarigrădean“ „pe care-i 
face „răi și pizmagi neamului românesc“ 

Mai jos, cronicarul Bălenilor povesteşte cum Cantacuzi- 
nii au învinuit pe aceiaşi boieri greci, Sofiialiul şi Balasache 
că vor să-i omoare, „care aciasta nu o făcia de alt, fără cit 
să fie totdeauna ei mai mari“?, ceea ce constituie un răspuns 
dat Letopiseţului Cantacuzinesc care pe larg învinuiește pe 
aceşti greci că au prădat pe boieri, că Radu Leon, „domnul, 
făcea sfat în taină cu Sofiialiul și cu Balasachie... să prade 
pe boieri“ şi, împreună cu Stroe Leurdeanu „să ucigă o 
samă de boieri“. Letopisețul Cantacuzinesc spune că boierii 
adversari ai lui Radu Leon „alergară“... la părintele mitro- 
politul Theodosie, care este arătat astfel ca fiind căpetenia 
lor5, pe cind cronica Bălenilor, ca să nu acorde autoritatea 
bisericii boierilor răzvrătiți, spune că „boierii stringindu-să 
la vlădica Theodosie, spuindu-i jalba cum au vrut să omoare 
grecii“, deci mitropolitul nu era capul răzvrătiţilor, cum 
spune adversarul.6 

Cînt Antonie vodă judecă pe Stroe Leurdeanu ca autor 
moral al uciderii lui Constantin postelnicul, cronicarul 
Cantacuzinesc spune că „au vădit pre Stroe Leurdeanu cu 
trei răvaşe scrise cu mîna lui“, în care cerea omorirea pos- 
telnicului, răvaşe care s-au cetit în divan.” Cronica adversă 


1 Cronica Bălenilor, p. 159. 

3 Letopiseţul Cantacuzinesc, p. 157. 
3 Cronica Bălenilor, p. 160. 

4 Letopisețul Cantacuzinese, p, 159. 
5 Ibidem, 

€ Cronica Bălenilor, p. 160. 

? Letopiseţul Cantacuzinesc, p. 161. 

răspunde, punind la îndoială autenticitatea răvaşelor „care 
ar fi fost izvod... după acelea“, deci copii, „alţii într-alt 
chip zicea“!. „Alţii“ sînt Cantacuzinii, cum Spun în cronica 
lor, 

Tot în istoria domniei lui Antonie vodă, Letopisețul 
Cantacuzinesc povesteşte cum Îruntașii grupării boierești 
a Bălenilor, anume Gherghe Băleanu, Hriza vistiernicul 
şi alţii, „o ceată spurcată“, au făcut sfat să omoare pe Mareş 
banul, pe Radu Creţulescu şi pe Şerban Cantacuzino. Aceştia 
prinzind de veste, îi trag în judecată pe adversari şi domnul 
mazilește pe Gherghe Băleanu și pe partizanii lui din 
slujbele boiereşti?. Letopiseţul Bălenilor răspunde: „Postel- 
niceștii (fiii lui Constantin postelnicul) li s-au nălucit precum 
banul Gherghe cu ai lui şi cu ceilaltă boierime a ţării 
făcură sfat între dinșii să omoare pe banul Mareș, pe Crețu- 
lescul și pre Șerban spătar și pre ai lor“. Cronicarul adaugă: 
„Ce au găsit ei cu socoteala lor, ei vor fi ştiut, iar aceea ce 
am văzut ştim“, adică faptul că judecata domnească nu a 
dovedit vina Bălenilor, ci acuzaţia a fost adusă de Canta- 
cuzini, „pentru ca să depărteze pe toți boiarii de pre lingă 
curte și să le ia boieriile și să le dea la ai lor“3. Aici avem 
un răspuns nu numai la învinuirile aduse de Cantacuzini 
Bălenilor în divan, ci un răspuns dat Letopisețului Canta- 
cuzinesc, căci se reproduc elemente formale din povestirea 
acestuia: cei învinuiți sint „Gherghe Băleanu, Hriza vis- 
tiernic, Staico Bucganul, Radu Știrbei și cu alţii“, în textul 
scris pentru Cantacuzini, iar în cronica Bălenilor tot numai 
aceste patru nume „şialţii“. Boierii ce urmau să fie uciși de ei 
sînt in Letopiseţul Cantacuzinesc: Mareş banul, Radu Creţule- 
scu și Șerban Cantacuzino, de asemenea în cronica Bălenilor 
se dau exact aceste trei nume, cu adaosul „şi pre ai lor“. 
Erau deci mai mulţi presupuşi complotiști și mai multe 
presupuse victime; faptul că dintre toţi se dau în amindouă 
cronicile numai aceste nume, aceleași, arată că e vorba de 
folosirea textului cantacuzinesc în răspunsul dat de Băleni. 

Reiese din aceste exemple, care se pot inmulţi, că Leto- 
pisețul Cantacuzinesc a fost cunoscut şi folosit de cronica 
Bălenilor, care formează un răspuns dat celei dintii. 


1 Cronica Bălenilor, p.164. 


2 Letopisețul Cantacuzinesc 163. 
3 Cronica Bălenilor, p.165—166. 

În legătură și ca o consecinţă a faptului stabilit că prin cro- 
nica Bălenilor s-a dat un răspuns Letopisețului Cantacuzinesc 
este şi stabilirea datei cînd a fost scrisă cea dintii. Ca operă 
de polemică, ea trebuie considerată ca o armă de luptă, 
apărută într-un moment al luptei. În nici un caz tonul ei 
pasionat, răspunsurile punct după punct la învinuirile 
adversarilor, invectivele şi atacurile personale n-o clasează 
între operele erudite, scrise după stingerea dugmăniilor 
după împăcarea dușmanilor. Ni se pare indiscutabil că aceas- 
tă cronică a fost redactată în timpul luptei dintre cele două 
grupări boierești, înainte de împăcarea din 1688, fapt care 
a fost adăugat la sfirşit ca o încheiere. 

Așa au văzut lucrurile și N. Iorga și C. Giurescu, care 
consideră cronica Bălenilor redactată în vremea domniei lui 
Șerban Cantacuzino și terminată prin 1687—16881. Trebuie 
însă să menţionăm și părerea lui C. Grecescu în studiul 
pregătitor la o nouă ediţie a cronicii, în care afirmă că 
scrierea care se termină cu faptele anului 1688 a fost redac- 
tată după 1693, moartea lui Constantin Cantemir din 
Moldova, pomenită în toate manuscrisele și chiar după 1703, 
pentru că atunci Radu Popescu, pe care-l crede autor al cro- 
nicii, putea s-o scrie, avind în vedere „timpul liber de care 
dispunea“, rămînind fără dregătorie.? 

Trebuie să ne ridicăm cu hotărire împotriva unei astfel 
de metnde, care face abstracţie de caracterul general al 
scrierii, de imprejurările politice şi sociale pe care le reflec- 
tă, care sînt elementele hotăritoare ale datării, pentru a se 
opri la o simplă aluzie, din textul copiilor manuscriselor. 
Cîtă vreme nu se poate dovedi că arhetipul manuscriselor 
păstrate este identic cu originalul autorului și nu este el 
însuşi o copie cu adaosuri, această indicație metodică n-are 
nici o valoare. Dimpotrivă, ultimele părţi ale cronicii 
Bălenilor vădesc pe un scriitor contemporan cu evenimen- 
tele și nu pe cineva care scrie din memorie mult timp după 
petrecerea faptelor povestite. Siguranţa şi precizia infor- 
mației, lipsa unor inversiuni cronologice ale împrejurărilor 


1 N. Iorga, Cronicele muntene, p. 346; C. Giurescu, op. cit., p. 
29—31. 

2 Constantin Grecescu, Citeva date noi în legătură cu „Istoriile 
domnilor Țării Românești“, în volumul În amintirea lui Const. Giu- 
rescu, Buc., 1944, p. 288. 

descrise, care se întimplă aşa de des în cronicile scrise 
tirziu după trecerea lor (de pildă, cu Letopisețul Moldovei 
al lui Miron Costin), arată că avem de-a face cu o scriere 
contemporană. Posedăm de altfel şi o indicație directă 
în acest sens: vorbind de luarea cetăţii Buda de către tru- 
pele austriece, cronicarul scrie: „În scurtă vreme și cu multă 
vărsare de singe o au luat de la turci, stăpînind-o turcii 
145 de ani, pînă acum, ci o au luat nemţii“. „Acum“, la 
vremea luării Budei gi nu atunci. Autorul însemnează un 
fapt prezent, la aflarea lui. Buda a fost luată de austrieci 
la 2 septembrie 1686 s.n.2, după ce fusese stăpinită de 
turci din 1541, adică 145 de ani. În 1686 cronica Bălenilor 
era în curs de redactare. 

De observat însă că ultimii ani din istoria Țării Ro- 
mânești cuprinși în această cronică, adică tot ce urmează 
după anul 1685 pînă în 1688, cînd se povestește căsătoria, 
apoi moartea domniţei Zmaragda, cu care se încheie cro- 
nica, formează o povestire foarte scurtă, expediată în mai 
puţin de două pagini, fără obignuitele atacuri împotriva 
lui Șerban vodă?. Această parte de la urmă a fost adăugată 
mai ales cu scopul de a se consemna înfrîngerile turcilor 
în războiul cu nemţii, dar cronica era gata scrisă în 1686, 
la o dată cînd conflictul între Cantacuzini şi Băleni era 
încă în toi. 

Cit despre argumentul că autorul n-a putut scrie decit 
atunci cînd nu avea dregătorie, să nu uităm că Grigore 
Ureche, Miron Costin, Radu Grecianu au scris tocmai în 
vremea funcţionării lor ca dregători. De altfel, cum se va 
vedea mai jos, Radu Popescu nu mai poate fi socotit au- 
torul cronicii. Rămiîne în orice caz bine stabilită datarea 
cronicii din vremea domniei lui Șerban Cantacuzino. Această 
cronică, întocmai ca și a Cantacuzinilor, este anonimă, 
desigur voit anonimă, pentru că a fost scrisă şi ea de un 
boier mic, din clientela grupării de boieri conduși de 
Băleni, după indicaţiile lor şi nu era util ca numele acestuia 
să acopere o pledoarie politică, ce şi-ar fi pierdut în acest 
chip din autoritate. 


1 Cronica Bălenilor, p. 209. 
2 I.W. Zinkeisen, Geschichte des Osmanischen Reiches, V, p. 124. 
3 Cronica Bălenilor, p. 209—211. 

Istoricii mai vechi au încercat totuși să atribuie cro- 
nica unui boier mare al vremii, privind problema auto- 
rului din punct de vedere individualist, ca și cum această 
cronică ar fi răspuns vederilor personale ale cuiva ginu ale 
unei pături sociale, cum este cazul în realitate. 

Aron Densușianu și apoi N. Iorga au atribuit cronica 
lui Constantin căpitanul Filipescu, boier mare, nepot de 
soră a lui Șerban Cantacuzino și în același timp rudă cu 
Bălenii!. N. Iorga a publicat chiar cronica Bălenilor sub 
numele lui Constantin Filipescu.? 

Dar singurul argument adus în acest sens, prezența pe 
un singur manuscris al cronicii, o copie tîrzie, a însemnării: 
„Această carte s-au scris de Constantin căpitan, mai 10 
dni, leat 7269 (1761)“3, nu constituie o dovadă. Constantin 
căpitanul din 1761 nu era Constantin Filipescu din veacul 

recedent, ci un copist de cronici, nu un autor. Cronica 
Bălenilor vorbeşte de un Constantin Filipescu la persoana 
a treia, iar autorul pomenește despre el însuși la persoana 
întii; cronica Bălenilor este scrisă împotriva Cantacuzi- 
nilor, pe cind Constantin Filipescu făcea parte din grupa- 
rea lor politicăt. 

Mai tirziu I.G. Sbiera? și pe larg C. Giurescu au ar- 
gumentat pentru paternitatea lui Radu Popescu, fiul lui 
Hrizea vistiernicul, asupra cronicii Bălenilor şi această 
atribuire a fost adoptată de numeroși cercetători. 

Într-un număr de manuscrise Letopiseţul Bălenilor con- 
tinuă cu povestirea istoriei Țării Românești şi după 1688 
şi anume cu cronica lui Radu Popescu, care cuprinde ex- 
punerea răstimpului dintre anii 1688—1728. Cronica lui 
Radu Hrizea Popescu, publicată de N. Bălcescu în revista 
Magazin istoric pentru Dacia, IV, începe cu anul 1699, 


1 A. Densuşianu, Istoria literaturii române, ed. II-a, Buc., 1894, 
. 224. 

Ptg Ctin Filipescu, Istoriile domnilor Țării Românești, ed. N. Iorga, 
Buc., 1902. 

3 Academia RPR mss. rom. nr. 439; I. Bianu şi R. Caracaș, 
Catalogul manuscriselor românești ale Academiei Române, Il, p. 143. 

4 Cf. C. Giurescu, Contribuţiuni la studiul cronicelor muntene, 
p. 3—36, şi A.A. Vasilescu, Contribuţiuni la biografiile cronicarului 
Radu Popescu și compilatorului Constantin Căpitanul, în vol: În amin- 
tirea lui C. Giurescu, Buc., 1944, p. 533—546. 

5 I.G. Sbiera, Mișcări culturale și literare, p. 200—201. 

* Magazin istoric pentru Dacia, IV, 1847, p.21 — 62, 93— 178. 

dar Constantin Giurescu a descoperit şi a publicat textul 
care face legătura între Letopiseţul Bălenilor şi cronica lui 
Radu Popescu, adică istoria anilor 1688—1699, dovedind 
totodată că această parte de legătură a fost scrisă tot de 
Radu Popescu.! Cu alte cuvinte Radu Popescu vornicul 
a scris o cronică a Ţării Româneşti dintre anii 1688—1729, 
o continuare a cronicii Bălenilor. Cronica lui Radu Popescu 
a fost redactată în vremea domniei lui Nicolae Mavrocor- 
dat in Muntenia și anume sub patronajul acestui domn, 
incepind din anul 1720 şi continuind să lucreze cu între- 
ruperi pînă la moartea autorului (1729).2 

Nicolae Mavrocordat a scos din compilaţia de cronici 
alcătuită din iniţiativa lui începutul croncii lui Radu 
Popescu (1688—1699) care nu-i plăcuse, din motive, se 
pare, de politică externă (atitudine antiturcească) şi per- 
sonal (pasagiul omis se termină cu otrăvirea, de către 
Brincoveanu, a lui Scarlat, fratele lui Nicolae Mavrocor- 
dat)?, dar există manuscrise în care s-a copiat întreaga 
cronică a lui Radu Popescu, în continuarea cronicii Bălenilor.4 

Întemeindu-se pe prezenţa în unele manuscrise a celor 
două cronici în continuare neîntreruptă şi pe aparenta uni- 
tate de vederi politice a Cronicii Bălenilor cu a lui Radu 
Popescu, amindouă fiind animate de duşmănie impotriva 
familiei Cantacuzinilor, Constantin Giurescu, folosind o su- 
gestie mai veche a lui I.G. Sbiera, a conchis că și Leto- 
pisețul Bălenilor a fost redactat de același autor, adică tot 
de Radu Popescu. 

Înainte de a cerceta în chip critic celelalte argumente 
aduse pentru paternitatea lui Radu Popescu asupra cronicii 
Bălenilor, trebuie să examinăm problema de a ști dacă 


1C. Giurescu, Contribuţiuni la studiul cronicilor muntene, 
p.80— 82. 

2 Ibidem, p. 76 şi urm.; Constantin Grecescu, Citeva date noi în 
legătură cu „Istoriile domnilor Țării Românești“, în vol. În amintirea 
lui C. Giurescu, Buc., 1944, p. 277—289, studiu premergător unei 
ediții a lui Radu Popescu, căruia îi atribuie Letopiseţul Bălenilor. 

3 C. Giurescu, op. cit., p. 92 şi 537. 

4 Academia RPR, ms. nr. 436; mssele Cluj (Bibl. Universităţii), 
nr. 646; Filiala Academiei fond Blaj, nr. 91; loc. cit., fond Oradea, 
nr. 127 şi 241 (din Repertoriul Manuscriselor de cronici din RPR, de 
I. Crăciun şi A. Ilieș). 

5 I.G. Sbiera, Mișcări culturale și literare, 1898, p. 204—205. 

€ C. Giurescu, op. cit., p. 76—119; şi C. Grecescu, op. cit. 

această cronică formează o unitate de compoziţie şi de con- 
cepţie în privinţa atitudinii politice cu aceea a lui Radu 
Popescu, așadar dacă aceste două scrieri formează două 
părţi ale aceleiaşi lucrări, aşa cum au crezut C. Giurescu 
şi Const. Grecescu. 

Mai întîi chiar acești doi istorici şi editori recunosc 
faptul că cele două părți atribuite de dîngii aceluiaşi autor 
au fost scrise la date deosebite. Cronica Bălenilor a fost 
redactată (terminată zicem noi) în 1688, după Giurescu, 
în 1703, după Grecescul, iar cronica scrisă de Radu Popescu, 
privitoare la anii 1688—1728, a fost întocmită între anii 
1719 — 1729.2 Admiţind drept bună datarea lui Giurescu, 
avem a face cu două scrieri despărțite între ele prin patru 
decenii. În aceste condițiuni reunirea lor în unele manus- 
crise într-un text în continuare, fără indicarea precisă că 
se datoresc aceluiași autor, nu are decit valoarea unei com- 
pilaţii datorite unui copist. Cronica n-a fost scrisă în con- 
tinuare, ci completată mult mai tirziu. 

Dar analiza atitudinii politice a celor două cronici arată 
că scriitorii lor au urmărit scopuri și tendinţe diferite. 
Cronicile noastre vechi, oricît de restrins ar fi fost cercul 
cititorilor lor, din cauza difuzării lor numai în copii ma- 
nuscrise, care treceau din mînă în mînă, reprezintă mai 
mult decît un act pur individual. Ele au fost scrise întot- 
deauna pentru cineva, pentru domn, pentru clasa marilor 
boieri, pentru o grupare de familie. Cronica Bălenilor a 
fost scrisă de o slugă a familiei pentru gruparea de boieri 
condusă de Băleni, cronica lui Radu Popescu a fost scrisă 
pentru domnul fanariot Nicolae Mavrocordat de un mare 
boier al său. S-a spus că în ambele opere cronicărești sînt 
vizaţi Cantacuzinii în calitate de adversari. Este adevărat 
că acești boieri au fost rivalii Bălenilor, iar mai tirziu, 
mult mai tîrziu, au fost prigoniţi şi de Nicolae Mavrocor- 
dat, pentru cu totul alte motive, căci reprezentau o piedică în 
calea instaurării autorităţii domnilor fanarioți faţă de marea 
boierime. Aceasta nu înseamnă o linie unitară a atitudinii 
politice a celor două cronici care erau scrise pentru interese 
deosebite și patroni diferiţi. Ostilitatea lui Radu Popescu 





1 Asupra acestor datări, vezi mai sus p. 449—450. 
2 C. Grecescu, op. cit., p. 288—289. 

impotriva Cantacuzinilor în cronica ce-i poartă numele nu 
porneşte de la vechile resentimente ale familiei lui și ale 
grupării Bălenilor împotriva acestora, ci de la interesele 
politicii interne ale lui Nicolae Mavrocordat. „Persecuţiile 
lui mai cu seamă au fost îndreptate asupra neamului Brin- 
covenilor gi al Cantacuzinilor“, spune Istoria Țării Romå- 
neşti publicată de frații Tunusli!, iar însuși C. Giurescu 
în studiul său închinat lui Radu Popescu recunoaște că 
atitudinea ostilă a cronicii acestuia faţă de Cantacuzini 
pornește de la politica lui Nicolae Mavrocordat. „Sosit în 
ţară, Nicolae Mavrocordat se convinge că atita vreme cit 
Cantacuzinii îşi vor păstra situația de mai înainte, 
el nu se va putea menține“ .? 

Radu Popescu, criticînd şi condamnind pe Cantacuzini, 
nu scrie din ură personală, el urăște din ordin și atunci 
cînd patronul său își schimbă atitudinea politică, şi cro- 
nicarul şi-o schimbă pe a lui și se închină în faţa celor pe 
care îi batjocorise. Pentru Radu Popescu, Cantacuzinii 
sînt „vicleni“ (trădători), Constantin stolnicul este „hoţul 
cel bătrin“, Ştefan Cantacuzino este denumit „spurcatul'?. 
Dar cind Nicolae Mavrocordat însoară pe fiul său, Con- 
stantin, cu Zmaragda Cantacuzino, cronicarul scrie: „l-au 
logodit cu Smaragdiţa, fiica răposatului Radul Cantacu- 
zino biv vel spătar, fratele lui Ștefan vodă Cantacuzino 
şi fiul răposatului bătrinului Cantacuzino biv vel stolnic, 
fiind de neam blagorodnic (nobil) şi cel mai cinstit între 
toate neamurile boierimii Țării Româneşti“, E vorba de 
aceleași persoane, „spurcatul“, Ștefan și „hoţul cel bătrîn“ 
stolnicul. Așadar, nu putem pune nici un temei pe simpa- 
tiile sau antipatiile acestui cronicar, care reprezintă numai 
variațiile atitudinii politice a lui Nicolae Mavrocordat. 

Scopul pentru care s-au scris cele două cronici este deci 
diferit, priveste două poziţii politice deosebite. 

Mai trebuie să ținem seama de o deosebire formală, dar 
care are o deosebită importanţă: Cronica Bălenilor este o 


1 Fraţii Tunusli, Istoria Țării Românești, trad. G. Sion, Buc., 
1863, p. 154. 

2 C. Giurescu, op. cit., p. 65. 

3 Cronica lui Radu Popescu, în Magazinul istoric pentru Dacia, 
IV, p. 25, 31. 

î Ibidem, p. 149. 

cronică anonimă, pe cînd aceea a lui Radu Popescu poartă 
numele autorului, atit în dedicaţia ei adresată lui Nicolae 
Mavrocordat, în care autorul spune gi semnează că a scris 
această lucrarel, cit şi în însemnarea compilatorului cro- 
nicilor adunate din ordinul aceluiaşi Nicolae Mavrocordat: 
„de aicea sînt cele ce au scris chir Rafail monahul care 
pre nume mirenesc l-au chemat Radu Popescu biv vel 
dvornic“ 2. Anonimatul cronicelor nu se datorește unei sim- 
ple întîmplări; cronicele cu nume de autori erau cele scrise 
de un boier sau de un cleric care răspundea de cele scrise cu 
autoritatea lui în faţa domnului și a boierilor, dind tex- 
tului o anumită garanţie. Cronicile anonime erau dimpo- 
trivă scrise de oameni fără autoritate, care nu răspundeau 
şi a căror sursă de inspiraţie era de asemenea lăsată în 
umbră. Erau oameni din altă pătură, mai de jos, a boieri- 
mii, slugi în clientela boierilor mari, care scriau din porunca 
acestora şi de aceea nu semnează. 

Cronica Bălenilor și aceea a lui Radu Popescu sint, aşadar, 
două cronici deosebite, scrise la un răstimp îndelungat una 
de alta, în epoci diferite, urmărind scopuri diferite. Prima 
este anonimă, ceea ce denotă ca autor pe un boier mic, în 
subordine, cealaltă poartă numele autorului, un mare boier, 
fiul fostului mare vistiernic, bogat în moșii. 

Între aceste scrieri sînt asemănări de vocabular, de 
limbă, care sînt rezultatul mediului comun de cultură boie- 
rească din Țara Românească. Dar vocabularul aparţine unei 
epoci și pături sociale, el constituie un mijloc comun de 
înţelegere, pe cînd stilul este mult mai individual. Îndată 
ce comparăm aceste două cronici în ce privește stilul, for- 
marea frazelor, deosebirea este totală. Autorul cronicii Bă- 
lenilor este un scriitor vioi, ştie să povestească, folosește 
dialogul, descrie plastic unele scene, pe cînd Radu Popescu 
se exprimă greoi, nu are dialog, fraza lui, foarte lungă, este 
încîlcită, se tirăşte de-a lungul paginilor, e lipsită de ritm 
gi de energie. Fraza ce urmează este caracteristică pentru 
stilul lui Radu Popescu: „Fiind şi seama ţării noastre ne- 
căutată și încă din domnia lui Constantin vodă și a lui 
loan vodă, pentru întîmplările ce s-au întîmplat, lipsind 


1 Despre această dedicație vezi mai jos p. 458 
2 Magazinul istoric pentru Dacia, IV, 1847, p. 21. 


456 


www.dacoromanica.ro 


multe sineturi, adecă răvașele de seamă, pentru multe po- 
runci împărătești ce venise în ţară, adecă de s-au trimis 
salahori şi au făcut pălăngi şi s-au trimis lemne și alte po- 
runci multe care se plinise toate, numai pentru unele n-au 
apucat să le scoaţă sineturi, pentru altele, deși s-au scos, 
dar se pierduse în vremile răscoalelor, pentru aceia se încăr- 
case multă sumă de rămășiță asupra ţării, cît numai rămă- 
şiţa a unei domnii de ar fi rămas să o plătească, nici o pu- 
tere n-ar fi avut să o ridice iar fi ajuns la mare sărăcie“l. 
În cronica lui Radu Popescu se află la fiece pagină fraze tot 
aşa de încilcite ca exprimare şi adesea mult mai lungi. 

lată însă un exemplu de stilul ritmat al autorului cro- 
nicii Bălenilor: „Că mergind la Iași, l-au chemat Antonie vodă 
de l-au întrebat: el au spuscă au încungiurat leșii preturci, 
de nu ştie mai scăpa-va vreunul? Decii iar s-au dus înainte 
gi au agiuns la Odrii, unde era împăratul. Ci, mergind cu 
cărţile la vizirul Chiupruli oglu, cum putea, că era idropicos, 
au cetit cărţile şi de bucurie că s-au făcut pace, l-au dăruit 
cu 200 de galbeni de aur și îndată l-au trimis la împăratul 
cu cărțile și aşișderea l-au dăruit. După citeva ceasuri dar, 
i-au venit cărţi de la Antonie vodă, în care scria poveștile 
ce le auzise de la Matei căpitan Cărămidă; deci iar cheamă 
pre Cărămidă, de-l mai intreabă: el deci-i spuse adevărul 
şi cum el au spus acelea vorbe lui Antonie vodă..."2 Este 
limpede că aceste două texte au fost scrise de autori diferiţi. 

Prin aceasta cade principalul argument ce s-a adus pen- 
tru paternitatea lui Radu Popescu asupra cronicii Băleni- 
lor, așa cum îl formulase Constantin Giurescu: „Spiritul 
unitar în care sint scrise Istoriile domnilor Țării Romă- 
nești, și cronica lui Radu Popescu, amindouă caracterizate 
prin dugmănia împotriva Cantacuzinilor, continuarea lor 
neintreruptă, interesul arătat în Istorii faptelor și soartei 
lui Hrizea vistierul și identitatea împrejurărilor care privesc 
pe autorul lor, cu cele referitoare la Radu Popescu, consti- 
tuiesc argumente puternice, în afară de asemănările de 
formă şi de fond, de expresiuni şi de cugetare, în sprijinul 
părerii că Radu Popescu a scris și prima cronică'“?. 


1 Op. cit., p. 121. 
2 Cronica Bălenilor, p. 191. 
3 C. Giurescu, op. cit., p. 101. 

Despre interesul pentru Hrizea vistierul şi despre pre- 
tinsa identitate a împrejurărilor care privesc pe autor cu 
viaţa lui Radu Popescu, va fi vorba mai jos. 

Dar în favoarea lui Radu Popescu socotit ca autor al 
cronicii Bălenilor s-a mai adus și textul dedicaţiei pe care 
acest cronicar o face lui Nicolae Mavrocordat la începutul 
cronicii ce-i poartă numele, dedicație care, pe lingă unele 
pasagii neinteresante pentru problema care ne preocupă, 
cuprinde şi următoarele: „Milostivului și înălțatului stă- 
pinului mieu gi domnului Ion Necolae Alexandru voievod... 
Nici odinioară nu voi tăcea, înălțate doamne, ca să nu ves- 
tesc pretutindenea... bunătăţile care măria ta ai arătat către 
mine. Că fiind eu căzut din împinsături şi împedicături, 
măria ta ai tins mina de milostivire şi m-ai ridicat în cinste 
şi milă. Și mirindu-mă cu ce să răsplătesc bunătăţile măriei 
tale, nici cum nu pociu afla, că vredniciea mea iaste cit o 
picătură de apă și bunătăţile măriei tale sînt un noian de 
apă mare. Ce dar, pentru ca să nu mă arăt iarăși cu totul 
nemulțumitor, puţintică osteneală am izvodit istoriile dom- 
nilor și a altora a Ţării Românești, pîn la fericita a doua 
domnie a mării tale, puind şi ale altora fapte ce s-au în- 
timplat în părţile din prejurul nostru cîte am putut cuprinde 
şi din Evropa şi din Asie vrednice fiind de auzit.“! 

Acest text ar cuprinde, după C. Giurescu, dovada că 
Radu Popescu a scris Letopisețul Bălenilor, „o dovadă ce 
înlătură orice nesiguranţă în această privinţă“?. Aluzia la 
pistoriile domnilor și a altora a Ţării Românești“ ar cu- 
prinde titlul Letopisețului Bălenilor. Nu rezultă insă din 
text că Radu Popescu reproduce aci un titlu. El spune pur 
şi simplu că a scris istoria domnilor țării, ceea ce a făcut 
în cronica lui de la 1688—1729, că a adăugat știri despre 
țările străine, ceea ce de asemenea a făcut în cronica sa, 
Letopiseţul Bălenilor nici nu se intitulează „Istoriile dom- 
nilor şi a altora a Ţării Românești“, titlul acesta, dacă este 
un titlu, se potriveşte și cu alte cronici. Dar din lectura 
atentă a dedicaţiei de mai sus rezultă limpede că în nici 
un caz ea nu poate cuprinde o referință la cronica Bălenilor. 

1 Gr, Tocilescu, Studii critice asupra cronicelor române, în Revista 
pentru arheologie și filologie, III, 1883, p. 281, reprodus de C. Giu- 


rescu, op. cit., p. 101—102. 
2 C. Giurescu, op. cit. 

Scriitorul spune că a scris cronica lui spre a nu se arăta 
nerecunoscător faţă de binefacerile stăpînului său, Nicolae 
Mavrocordat, deci în urma acestor binefaceri. Cronica Bă- 
lenilor a fost scrisă cu mulţi ani înainte de domnia lui 
Nicolae Mavrocordat; asupra acestui punct toţi cercetă- 
torii sînt de acord. În dedicaţia sa Radu Popescu nu face 
aluzie decit la cronica scrisă pentru Nicolae vodă, cronică 
pe care a redactat-o ca boier al acestui domn, ca o conse- 
cinţă a miluirilor şi a demnităţilor primite de la dînsul. 
Aceasta nu e cronica Bălenilor, ci cronica lui Radu Popescu, 
cunoscuta lui scriere redactată pentru Nicolae Mavrocordat. 
De observat că în dedicaţia lui Radu Popescu nu spune că 
a scris istoria tuturor domnilor Ţării Românești de la în- 
temeiere, ci lasă neprecizat începutul și arată că a scris 
pînă la Nicolae vodă. De asemenea trebuie subliniat faptul 
semnificativ că manuscrisele în care se află dedicaţia nu cu- 
prind în nici un fel, în total sau în parte cronica Bălenilor, 
ci numai pe a lui Radu Popescu scrisă pentru acel domn 
fanariot. 

De asemenea nu vom putea reţine „dovada“ despre pa- 
ternitatea lui Radu Popescu scoasă din catalogul grecesc 
al bibliotecii lui Nicolae Mavrocordat, unde un manuscris 
de cronici româneşti cuprinzind cronica lui Radu Popescu, 
precedată de un fragment al cronicii Bălenilor, poartă 
numele acestui scriitor.2 

Ca în toate compilațiile de acest fel cronica lui Radu 
Popescu nu era despărțită de textul precedent. Alcătuitorul 
inventarului a trecut singurul nume de autor pe care l-a 
citit, fără a face o cercetare, de unde începe partea scrisă 
de Radu Popescu şi dacă mai este și alt autor, lăsînd această 
grijă în seama istoricilor de azi. 

Mai rămîn de discutat sentimentele personale pe care 
le avea Radu Popescu faţă de Cantacuzini și dacă aceste 
sentimente sînt o dovadă că el a scris cronica Bălenilor. El 
era fiul lui Hrizea Carida, boier care făcea parte din gru- 
parea Bălenilor (era ginerele lui Gherghe Băleanu). Hrizea 
funcţionează ca mare vistiernic sub predecesorii în domnie 
ai lui Șerban Cantacuzino, dar acesta, învinuindu-l de a 


1 Anume manuscrisele românești ale Academiei R.P.R., nr. 28 
şi 248, 
2 C. Grecescu, op. cit., p. 281. 

fi mîncat banii ţării, îl închide, apoi îl omoară (1680). 
Fiul său, Radu Popescu, fuge din ţară după uciderea ta- 
tălui său. Era un om de condei, cum s-a dovedit cu prile- 
jul scrierii cronicii dedicate lui Nicolae Mavrocordat,putea 
deci să scrie o cronică și avea interes să scrie cronica aceasta 
dușmănoasă faţă de Șerban Cantacuzino, ca să răzbune 
măcar cu arma scrisului, uciderea părintelui său.2 

Dacă autorul croncii Bălenilor ar fi scris o lucrare cu 
caracter personal, măcar o cronică de familie, atunci ne-am 
putea gindi la identitatea lui cu Radu Popescu, dar cine 
citește acest letopiseţ muntean, vede îndată că avem de-a 
face cu o scriere ce reprezintă interese largi, acelea ale unei 
facţiuni de boieri mari, reuniți în lupta cu facțiunea ad- 
versă. Cronica are un substrat politic practic: discredi- 
tarea Cantacuzinilor (şi a partizanilor lor) în vederea unei 
preluări a puterii în Țara Românească. Autorul cronicii 
nu scrie pentru el, ci pentru o grupare despre care știm că 
exista atunci în ţară. Ce rost ar fi avut să scrie numai pen- 
tru a denunța omorirea lui Hrizea vistiernicul de către 
Șerban Cantacuzino, cînd acest lucru era cunoscut de 
toată lumea, chiar de străinii veniţi în ţară.? Uciderea 
lui Hrizea se încadrează în textul letopiseţului între 
celelalte prigoane și crime atribuite grupării adverse, 
ca argumente politice aduse impotriva cîrmuirii ei. În aceste 
condițiuni, cronica Bălenilor putea fi redactată după in- 
dicaţiile acestora şi ale boierilor înrudiţi şi asociaţi poli- 
ticește cu diînșii, de un grămatic anonim, care urmează 
directivele primite şi înscrie argumentele care i se furni- 
zează de patronii săi. Întocmai așa s-a petrecut și cu Le- 
topisețul Cantacuzinesc, care nu este scris de Cantacuzini, 
ci de o „slugă“ (în sensul feudal), patronată de dinşii. 

Istoriografia munteană din acea vreme nu trebuie în- 
țeleasă ca o colecţie de scrieri cu caracter individual, ci ca 
o manifestare a clasei stăpinitoare, divizată în două mari 
grupări; temelia ei socială, fără a fi prea largă, întrece cu 

1C. Giurescu, op. cit., p.37—85. 

2 Cf. I.G, Sbiera, Mișcări culturale și literare, p. 204—205. 

3 Raport despre starea Țării Româneşti, în Magazin istoric pentru 
Dacia, V, 1847, p. 39, Acest raport al unui misionar catolic cuprinde 
întocmai aceleaşi nume de victime ale lui Şerban vodă (Hrizea vistier, 


serdarul Drosul cu fiul, Vîlcu vornic) ca şi cele din cronica Bălenilor, 
p. 197—200, dovadă că lista i-a fost comunicată de gruparea Bălenilor, 

mult pe aceea a unei singure familii. De aceea, atribuirea 
cronicii Bălenilor lui Radu Popescu pentru motive ce pri- 
vesc persoana acestuia nu se justifică, ţinind seama că e 
vorba de o lucrare ce reprezintă interese care intrec pe ace- 
lea ale persoanei lui. 

Sint, dimpotrivă, fapte binecunoscute, care dovedesc că 
Radu Popescu nu poate fi autorul cronicii Bălenilor. În 
urma studiilor lui C. Giurescu, cunoaștem destul de bine 
biografia acestui cronicar munteani, dar biografia redac- 
tată de regretatul istoric reclamă unele rectificări în ce 
privește cronologia. C. Giurescu socotea că Radu Popescu 
s-a născut în anul 1650, „ceva mai mult sau mai puţin“, 
iar în prima domnie a lui Nicolae Mavrocordat (1716), 
„era acum un moșneag de peste 60 de ani'.? În realitate, 
Radu Popescu, care a trăit și a scris cronici pină în 1729, 
nu era moșneag în vremea primei domnii a lui Nicolae 
Mavrocordat vodă. O spune el însuși în cronica sa: cînd 
cete de ale austriecilor intrară în Oltenia, domnul pregă- 
tegte o oaste ușoară ca să-i alunge. Atunci boierii spun lui 
N. Mavrocordat că Radu Popescu vornicul este cel mai 
potrivit să ia comanda acelei oști, „că fiind om mai sprin- 
ten, mai levent, va putea face această treabă, și de nu va 


1 La biografia şi genealogia lui Radu Popescu putem adăcga 
următoarele amănunte extrase din documente pe care C. Giurescu 
nu le-a putut cunoaşte: la 11 ianuarie 1657 monahia Ecaterina Părăoae 
(fostă Ilina căsătorită cu Para vel comis) dăruieşte nepotului ei (de 
soră) Hrizea Carida ot Popeşti, pe atunci fără dregătorie, o vie la 
Leloieşti şi un sălaş de ţigani, pe care i-a avut zestre date de tatăl ei, 
Stoico vornic şi de fratele ei, Radu logofăt Popescu. Monahia Ecaterina 
era soră cu Sofia, soţia lui Gheorghe Carida din Tricala, tatăl lui 
Hrizea și bunicul cronicarului Radu Popescu. Hrizea, tatăl cronica- 
rului, se numea ot Popești, după satul Popeşti-Români, de lingă 
Bucureşti, unde avea ocine, moştenite de la mama sa, împreună cu 
unchiul său, Radu logofăt Popescu. Acest Radu Popescu din vremea 
domniei lui Matei Basarab era căsătorit (în a doua căsătorie) cu Stanca 
din familia Năsturel Herescu, sora doamnei Elena a lui Matei Basarab 
şi a lui Udriște Năsturel, cunoscutul erudit. Sofia, bunica cronicaru- 
lui Radu Popescu era, așadar, cumnata Stancăi Năsturel. Într-un 
act dat de Safta băneasa, nora cronicarului, după moartea acestuia, 
el este poreclit: Radu vornic Catalan. Pentru aceste date, vezi Biblio- 
teca Academiei R.P.R., documente, Achiziţii noi, nr. 140/1960, cu 
nota istorică-genealogică anexată, datorită lui G.D. Florescu. 

2 C. Giurescu, Contribuţii la studiul cronicilor muntene, p. 65 
şi 99. 

face el treaba aceasta, să izgonească catanele de peste Olt, 
altul nu va putea“!. Chiar dacă era un om viguros, încă 
n-ar fi putut Radu Popescu, la 66 de ani și mai mult, 
„mMoşneagul“, să fie considerat dintre toți boierii cel mai 
bun militar, cel mai „sprinten“ (rapid în mișcări, vioi) şi 
cel mai „levent“ (voinic, viteaz). Este evident că era mai 
tinăr. 

Prima dregătorie o ocupă Radu Popescu în 1675, cind 
era logofăt de vistierie?, un mic slujbag, care făcea socoteli, 
numit de tată-său, Hrizea, pe atunci mare vistiernic. Gre- 
dem că nu greșim dacă afirmăm că atunci avea 17 ani. Fa- 
voarea tatălui său, obiceiul ca micile dregătorii să fie 
ocupate de oameni foarte tineri, ne indică această virstă. 
În acest caz, Radu Popescu nu s-a născut în 1650, ci în 
1658. Numai aşa se explică de ce, la 1716, la 58 de ani, 
putea fi socotit încă sprinten şi levent, bun de ostaș. 

Dar această rectificare de virstă dovedește că el nu 
putea fi autorul cronicii Bălenilor. În 1669 autorul acelei 
cronici se arată a fi martor ocular la logodna fiului lui 
Radu Leon vodă în calitate de dregător invitat la curte. 
C. Giurescu admite că la acea dată, în 1668—1669, Radu 
Popescu, la 18 ani „putea ocupa o dregătorie la curte“ 
(pe care n-o cunoaștem din izvoare)i. În martie 1669, cro- 
nicarul scrie despre un grec Pascale: „l-am văzut cu ochii 
cind îl scotea din cămară“ (încăpere a curţii domnești 
interioare)5. Dar, cum am arătat, Radu Popescu nu avea 
atunci 18—19 ani, ci abia 11 ani, el nu poate să fie deci 
identic cu scriitorul care slujea atunci la curte. 


1 Radu Popescu, Cronica, în Magazinul istoric... IV, p. 56. 

2 C. Giurescu, op. cit., p. 151. 

3 Constantin Bălăceanu scrie că Mihai vodă Şuţu (1791—1793) 
l-a făcut „ceauș za aprozi“ fiind el de 17 ani şi de două luni (ms. al 
preotului Cazacu, comunicat de G.D. Florescu). Constantin Brinco- 
veanu la 15 august 1714, data decapitării sale, împlineşte 60 de ani, 
era născut deci în aceeaşi zi, în 1654 (del Chiaro, Storia delle moderne 
rivoluzioni della Valachia, ed. N. Iorga, Buc., 1914, p. 166). În 1672 
iunie 25 era cu dregătoria de paharnic, deci la 17 ani şi zece luni 
(Radu Grecianu, Viaţa lui Constantin Brincoveanu, ed. Şt. Grecianu, 
Buc., 1906, p. 256, 257 [anexe]). În Moldova Nicolae Milescu era gră- 
matic la curtea domnului Gheorghe Ştefan, în 1655, la 19 ani (P.P. 
Panaitescu, Nicolae spathar Milescu, Paris, 1925, p. 44, 45, 48). 

4 C. Giurescu, op. cit., p. 98—99. 

5 Cronica Bălenilor, p. 162. 

Dar autorul cronicii Bălenilor este martor ocular al 
povestirii sale și înainte de 1669. Cind, în 1663, Grigore 
Ghica, fiind în tabără la graniţa Moldovei, întorcîndu-se 
de la asediul Uivarului, judecă pe partizanii Cantacuzi- 
nilor, punîndu-i în faţă cu piîrișii lor, cronicarul povestește 
scena, caracterizind pe Mareş banul ca „slovesnic“ bun 
de vorbă, reproducînd în oraţie directă cuvintele unora 
şi altora.! Scena poartă pecetea unui martor care era de 
faţă. Cel ce povestește era acolo, în oastea domnească, 
în calitate de curtean sau de oștean. La această dată Radu 
Popescu avea abia 5 ani (13 ani după Giurescu). Croni- 
carul Bălenilor era așadar un om mai în virstă decit Radu 
Popescu, un dregător al curţii, în vremea cind acesta era 
încă un copil. 

Mai sint şi alte argumente, care arată că Radu Popescu, 
autorul cronicii lui Nicolae Mavrocordat, nu poate fi în 
acelaşi timp autorul cronicii Bălenilor. În această cronică 
scriitorul vorbeşte despre sine însuși la persoana întiîia: 
„L-am văzut cu ochii“, „iar noi am văzut nește răvășele“ 
(la judecarea lui Stroe Leurdeanu), „mai nainte eram cu 
el (Iordache beizadea Ruset) la un conac, fugind cu căi- 
măcanii“?. Într-un loc din cronică este însă vorba de Radu 
Popescu, atunci cînd cronicarul povesteşte soarta fami- 
liei lui Hrizea vistiernicul, după omorirea acestuia: „jupi- 
neasa dar şi copiii rămînind în sărăcie“, nu au fost lăsaţi 
în pace de Șerban vodă. „Ei văzind că nu vor mai putea 
trăi și încă aflind unii și alții că vor pieri“, izbutesc să 
fugă peste Dunăre.5 Unul din cei doi fii ai lui Hrizea era 
Radu Popescu; de ce vorbește cronicarul, obișnuit să scrie 
despre sine la persoana întîia, de „copiii“ lui Hrizea în 
chip impersonal? 

Radu Popescu era grec, din familia Carida, tatăl lui, 
Hrizea, purta un nume grecesc. Autorul cronicii Băle- 
nilor vorbește astfel despre caracterul grecilor, pe care îi 
disprețuiește: Iordache Ruset beizadea, „grec fiind, nu şi-au 
lăsat firea ce au toţi grecii“, căci tatăl său devenind domn 
al Moldovei, de unde înainte se arăta prietenos, acum 


1 Cronica Bălenilor, p. 152—153. 
2 Letopiseţul Bălenilor, p. 162, 164, 189. 
3 Ibidem, p. 200. 

„atita se mărise, cit nu mai puteam nici noi (boierii) vorbi 
cu el“l, 

S-a dovedit în chip convingător că partea din cronica 
ce face legătura între cronica Bălenilor, încheiată cu anul 
1688 şi cronica lui Radu Popescu, așa cum începe în unele 
manuscrise, cu anul 1699, este scrisă tot de Radu Popescu, 
de vreme ce se fac numeroase trimiteri între aceste părţi: 
„precum vom scrie mai nainte“, „precum s-au scris mai 
îndărăt“, „care s-au scris mai sus“2. Ținind seama de acest 
obicei al cronicarului Radu Popescu de a aminti cele scrise 
de dinsul în capitole anterioare, cum se face totuși că în 
cronica lui nu se face nici o trimitere la cronica Bălenilor, 
la faptul că ar fi continuat această lucrare? Deși în cro- 
nica lui Radu Popescu se pomeneşte domnia lui Şerban 
Cantacuzino3, el nu aminteşte că ar fi scris istoria lui, 
Este limpede că altcineva, un anonim, a scris cronica Băle- 
nilor. Ca și autorul Letopisețului Cantacuzinesc, acela al 
cronicii Bălenilor este un anonim, un grămatic învăţat, 
mic boier, care scrie în slujba patronilor săi din boierimea 
mare. 


POZIȚIA SOCIALĂ A CRONICILOR MUNTENE DIN 
SECOLUL AL XVII-LEA 


Această situaţie, faptul că letopisețele muntene ano- 
nime nu sint scrise direct de boierii mari, ci de clienţi 
care lucrează sub patronajul lor, nu poate influența po- 
ziția cronicilor în problemele sociale ale vremii. Se înţe- 
lege uşor că această poziţie adoptată de cronicari este inspi- 
rată de cei care au comandat scrierea pentru interesele 
cărora au fost ele scrise. Cronicile muntene înfăţișind, în 
aceste condiţii, punctul de vedere al boierilor mari şi nu- 
mai în privința stilului lor, evident mai popular decit 
al celor scrise de boierii mari, cit şi în privinţa concep- 
ţiilor umaniste, care lipsesc în mare parte, se simte pătura 
socială din care făcea parte scriitorul subordonat. Această 


1 Letopisețul Bălenilor, p. 164. 
2 C, Giurescu, op. cit., p.98—97, 
3 Radu Popescu, Cronica, în Magazinul istoric..., IV, p. 44. 

constatare este valabilă atit pentru cronica unitară a 
oligarhiei muntene, scrisă sub Matei Basarab și continuată 
sub primii lui urmaşi, cit şi pentru cele două cronici alcă- 
tuite în vremea rupturii care s-a produs în sînul oligarhiei: 
Letopiseţul Cantacuzinesc şi acela al Bălenilor. În privința 
atitudinii faţă de problemele sociale nu este nici o deose- 
bire între aceste cronici, toate stau pe poziția de concepţie 
a marii boierimi, egoiste, sigură de drepturile ei asupra 
pămîntului și asupra muncii țăranilor, cumplită în repre- 
siunea oricărei încercări a celor supuşi de a- și căpăta liber- 
tatea, hotărită a-şi menţine situația impotriva rivalilor 
greci, gata pentru aceasta să se înțeleagă cu turcii, în dauna 
independenţei țării. Numai citeva pasagii rău înțelese în 
cadrul contextului lor din cronică, lasă impresia, ce urmează 
a fi analizată, că autorul măcar a uneia dintre aceste cro- 
nici „vădeste sentimente de compasiune pentru mase“ gi 
„nu ascunde adevărul că țărănimea era cu desăvirgire lip- 
sită, năpăstuită şi prădată fără dreptate“. 

Autorul Letopiseţului Cantacuzinesc critică aspru pe o 
serie de domni care au adus în ţară „multe nevoi şi grele 
dăjdi“2. Dar aceasta nu constituie o apărare a celor asupriţi, 
ci o învinuire adusă adversarului politic. Dimpotrivă, 
Cantacuzinii și partizanii lor sint domni buni și pentru 
țară: Antonie din Popești „au început a face judecăţile 
drepte și a căuta de rîndul ţării, şi al săracilor, carii erau 
năpăstuiți și prădați fără dreptate“?. Erau prădați fără 
dreptate, nu pentru că este o nedreptate să exploatezi pe 
cei neprivilegiaţi, ci pentru că această nedreptate devenea 
o armă politică împotriva grupării rivale. Constantin pos- 
telnicul Cantacuzino, era, după cronicar, „un stilp mare, 
care au sprijinit toate nevoile țării“ (intervenind la prie- 
tenii lui turcii). De aceea, „plingu-l şi săracii, că şi-au 
pierdut mila... plingu-l şi păginii și creștinii... pentru 
bunătatea ce făcea în toate părțile“. Fiul său, Drăghici, 
„sta tare pentru săraca de ţară și făcea milostenii multe 
și căuta de toţi săracii și de toţi străinii“5. Așadar, meritul 


1 Letopiseţul Cantacuzinesc, introducerea editorilor, p. XXVIII. 
2 Ibidem, p. 155. 

3 Ibidem, p. 161. 

4 Ibidem, p. 150. 

5 Ibidem, p. 157. 

acestor boieri nu era acela de a fi făcut vreo reformă pentru 
ugșurarea șerbilor legaţi de glie, a ţăranilor deposedaţi de 
pămîntul lor, ci pomana dată săracilor, după morala creg- 
tină, ceea ce nu are nici o legătură cu recunoașterea nedrep- 
Lăţii sociale. În schimb, cind boierii se socot nedreptățiţi, 
cînd, de pildă, grecii iau slujbele boiereşti, atunci croni- 
carul se indignează: „să mulţi pizma grecilor asupra tică- 
logilor (nenorociților) de boieri“1. Grecii „sînt pizmagii 
neamului românesc, mai virtos boierilor“... „căci nu-i lasă 
de tot în voia lor să mănînce și să prade ţara“?. Pizma, 
adică invidia grecilor privește, se înţelege, situaţia boieri- 
lor, care își rezervaseră ei putinţa să mănince şi să prade. 
Evident, cronicarul adoptă o atitudine ipocrită, făcind pe 
boieri, patronii săi, apărătorii ţării în general, pentru a 
găsi un motiv de critică împotriva grupării adverse care 
pradă alături de greci. Nu este vorba aci nicidecum de 
compasiune pentru țărănimea exploatată, ci cu totul de 
altceva, de ură împotriva boierilor rivali. 

Exact aceeași atitudine o adoptă şi cronica Bălenilor, 
acuzind pe Cantacuzini că pradă pe săraci și ţară în gene- 
ral, lăudind pe Ghiculești și pe domnii favorabili Băle- 
nilor ca apărători ai celor prigoniți de cei dintii. El pune 
în gura vizirului vorbele adresate Cantacuzinilor, care 
criticau pe Grigore Ghica: „Ce rău li-au făcut? Au nu i-au 
boierit cu mare boierii, au nu i-au miluit cu mile mari?“? 
Aceasta era datoria unui domn, altfel, prigonirea supu- 
şilor nu era o vină de care trebuia să se dezvinovăţească. 
Radu Leon, cel criticat de letopiseţul advers, este aci lău- 
dat, pentru că: „petrecia bine, în plimbări pe baltă la 
vinători, în ospeţe pre la unii-alţii, și era toţi veseli £. 
Aga e caracterizat un domn bun, cit despre atitudinea 
față de popor, nici o vorbă. Cronicarul recunoaște că în 
vremea domniei lui Duca vodă, „iar oamenii cei proști iar 
fugiți pen păduri, pen munţi“*, nu cumva pentru greutatea 
birului și a muncii la stăpin, ci numai, crede scriitorul, 
auzind o veste falsă că vin tătarii. Șerban Cantacuzino, 


1 Letopiseţul C'ntac z'nesc, p. 157. 
2 Ibidem. 

3 Cronica Bălenilor, p. 152. 

4 Ibidem, p. 183. 

5 Ibidem, p. 196. 

adversarul principal al Bălenilor, „au desrădăcinat nenu- 
mărate case boierești şi de slujbași și de săraci și pre mulţi 
au omorit cu multe îeliuri de cazne și i-au sărăcit cu multe 
feliuri de pedepse“!. Întocmai așa critica scriitorul Canta- 
cuzinilor pe patronii cronicarului grupei adverse. Și cum 
aceste cronici contemporane se citeau, erau destule exem- 
ple cunoscute de o parte și de cealaltă, care să facă aceste 
afirmaţii verosimile, adică exacte. 

Este caracteristică pentru poziţia socială identică a 
celor două cronici adversare, atitudinea pe care o iau cu 
prilejul descrierii așa-numitei răscoale a seimenilor de la 
mijlocul veacului. Se știe, și cronicarii nu ascund acest 
fapt, că această mișcare a avut un caracter net antiboie- 
resc şi antifeudal. Seimenii, oștenii lefegii, au fost numai 
elementul principal al răscoalei, dar pe lingă ei s-au răs- 
culat în toată ţara ţărani rumini și alte pături sociale asu- 
prite.? Faptul care a provocat răscoala a fost încercarea 
domnului, Constantin Șerban, îndemnat de boierii mari, de 
a desfiinţa oastea seimenilor şi de a-i transforma pe toţi 
în rumini pe moşiile boieresti.’ Letopisețul Cantacuzinesct, 
spune că domnul Ţării Româneşti, Constantin Șerban, „ca 
să putem face bine şi ţăranilor, că sînt săraci şi împresurați 
de bir“ (așa spunea celorlalţi oșteni), a hotărit să desfiin- 
teze pe seimeni, căci „acum n-am nici un vrăjmaș“, deci 
oastea seimenilor „nu iaste țării de nici un folos“. Cro- 
nicarul nu spune nici un cuvint despre ce se va întimpla 
cu seimenii, după ce li se vor lua armele, şi trebuie să ape- 
lăm la un contemporan sas, ca să aflăm că vor deveni șerbi 
ai boierilor.5 Seimenii avură însă îndrăzneala de a se 
răscula antrenind și pe oștenii români, și pe ţărani, „abă- 


1 Op. cit, 

2 N. Iorga, Studii și documente, IV, p. 549; Hurmusaki, IAN, 
p. 62; lorga, Studii și documente, V, 443, IV, p. CCLXIII. 

3 N. Iorga, Studii și documente, IV, p. 126—129. 

4 Este drept că partea privitoare la „răscoala seimenilor“, în 
Letopiseţul Cantacuzinesc (p. 116—117, 120—127) ca şi în Cronica 
Bălenilor (p. 128, 130, 138) este reprodusă sau prelucrată după con- 
tinuarea letopiseţului lui Matei Basarab, dar adoptarea poziţiei lui, 
atit de către unul, cît și de celălalt cronicar de facțiune, în compila- 
D lor, înseamnă că amindoi erau de acord asupra acestui punct de 
vedere, 

5 N. Iorga, Studii și documente, IV, p. CCLXIII, 

tură în neamul românesc, în boiari, de-i ucidea ca pe niște 
dobitoace, prepuindu-le că sint hicleni şi ei au sfătuit 
pre Constantin-vodă să scoată pre seimeni“. Invectivele 
scriitorului sint nestăpinite, pline de o ură sălbatică: „se 
îndrăciră de se inebuniră“, „porci fără de nici o rugine“, 
„incepu diavolul a împărăţi“.! La fel şi în cronica Bălenilor: 
(seimenii) „încruntindu-se de sînge, se făcură ca nişte cîini 
turbaţi, căuta pre cine vor mușca şi începură casele 
boiarilor a le jăfui“, „hoţi slujitori“, „acele hoțești lu- 
cruri“.2 Cind e vorba de interesele lezate ale boierilor, 
cei doi cronicari duşmani își dau mina și adoptă o atitu- 
dine identică. La fel în ce privește domnia lui Mihnea al 
III-lea, care a prigonit pe boieri, amîndoi cronicarii sînt 
de acord, condamnind pe domn și apărind pe boieri. 

Şi în privinţa celei de a doua probleme arzătoare a 
vremii, după aceea a luptei de clasă între ţăranii dependenţi 
și gerbiţi și stăpinii feudali, anume problema dominației 
otomane, cronicarii adoptă o atitudine asemănătoare. În 
aparenţă, pentru a urma un curent popular care se ridica 
impotriva exploatării turceşti, amindoi cronicarii adver- 
sari blestemă pe păgini şi arată că birurile grele din ţară 
au fost puse pentru a sătura peaceștia. Dar, de cite ori este 
vorba de o acţiune concretă împotriva turcilor asupritori, 
ambii cronicari sint de acord pentru a arăta zădărnicia 
acestei încercări, calificată drept o nebunie condamnată 
ca o greșeală politică. Dimpotrivă, sînt lăudaţi boierii 
care se pun bine cu demnitarii turci și folosesc aceste relaţii 
pentru binele „ţării“ (citește al boierilor). Fapt este că 
politica constantă a boierilor a fost o înţelegere cu turcii, 
pe baza satisfacerii poftelor lor băneşti, pofte care se puteau 
indeplini numai cu stoarcerea pînă la sînge a tuturor celor 
neprivilegiaţi. 

Boierii, acoperiţi de privilegiile lor feudale, de faptul 
că ţăranii lucrau pentru dinşii, nu sufereau în nici un fel 
de pe urma acestei situaţii. 

Letopiseţul Cantacuzinesc spune că ţara era bine întoc- 
mită la început, pentru că, încă nu era de turci împresurată“.? 


1 Letopiseţul Cantacuzinesc, p. 146—117, 120—122. 
2 Cronica Bălenilor, p. 128—138. 
3 Letopiseţul Cantacuzinesc, p. 3. 

La asediul Vienei „au dat Dumnezeu de au fost izbinda 
creştinilor“l. Cînd se vede bine că turcii dau inapoi şi nu 
se vor mai ridica, Şerban Cantacuzino se aliază cu aus- 
triecii, pentru „Țara Românească, ca să o scoaţă din gura 
lupilor turci şi a leilor tătari“?. Dar, pe de altă parte, ace- 
laşi scriitor laudă pe Constantin postelnicul, tatăl lui Şerban 
vodă, pentru că s-a rugat de turci pentru Țara Românească, 
„să le iarte greşalele“, ceea ce obţine, pentru că „foarte-l 
avea Chiupruliul (vizirul) iubit“3. Drăghici, fiul lui Con- 
stantin, „pre dinsul ştiia toţi pașii și agalarii și avea despre 
ei credință“, lucru explicabil, deoarece, cum spune cro- 
nicarul familiei, în calitate de mare dregător, „el așezase 
toate lucrurile, și bani ciţi trebuise de ploconul împăratului 
şi vizirului şi al caimacamului, toţi îi gătise“4. Încrederea, 
dragostea turcilor fruntași pentru Cantacuzino erau plă- 
tite cu bani grei, ai ţării; nici nu era necesar ca scriitorul 
să precizeze acest fapt evident. Mihnea III ridică țara împo- 
triva turcilor, aliat cu principele Transilvaniei şi cu mol- 
dovenii. Acest fapt istoric este calificat de cronicar in 
sensul că Mihnea „să făcu hain (trădător) impărăţiei, nea- 
vind nici o nevoietă. 

Poziţia autorului cronicii Bălenilor este identică în ce 
privește atitudinea faţă de turci, cu aceea a adversarului 
său. Pe de o parte, formal, blestemă pe „păgini“, dar totuşi, 
conform politicii boierești, condamnă orice incercare reală 
de a scutura jugul. Turcul este pentru acest scriitor „fiara 
cea rea şi cumplită'€. Turcii „sint răi şi mitarnici “(venali), 
spune tot el”. Dar cind Mihnea al III-lea incepe lupta de 
eliberare, cronicarul reproduce cuvintele boierilor, care 
rezumă punctul de vedere boieresc asupra oricărei mișcări 
de eliberare: „dar pre urmă cine den noi şi den copiii no§- 
tri va scăpa de sabia cea lungă a turcului“?8 Ștefan Petri- 
ceicu văzind că polonezii iînfring pe turci, trecuse de par- 
tea lor, ceea ce după părerea cronicarului este o dovadă 


1 Letopiseţul Cantacuzinesc, p. 178. 
2 Ibidem, p. 188—189. 

3 Ibidem, p. 145. 

4 Ibidem, p. 156. 

5 Ibidem, p. 139. 

8 Cronica Bălenilor, p. 1. 

7 Ibidem p. 187. 

8 Ibidem, p. 143. 

de prostie, căci turcii pînă la urmă nu vor fi biruiţi: „pă- 
rindu-i-să, ca un prost de minte, că dacă vor bate leşii 
pre turci, piere toată împărăţia turcului“!. 

n sfirșit, și în prezentarea problemei boierilor greci, 
aduși în ţară în calitate de clienţi ai domnilor numiţi de 
la Poartă, amindoi cronicarii se pronunţă la fel: boieri; 
greci contribuie la sărăcirea şi prădarea ţării. În realitate 
primejdia boierilor greci privea mai ales pe boierii păminteni, 
care rivalizau pentru dregătoriile aducătoare de venituri 
grase. Aceasta nu împiedică pe boierii români să se încus- 
crească și să colaboreze cu boierii greci. Letopiseţul Canta- 
cuzinesc deplinge „săraca de ţară, cum o au spart domni; 
streini cu grecii ţarigrădeni“2. Sub domnii adversari a; 
Cantacuzinilor, grecii „prăda și mînca“, „grecii leșinaţi 
(de foame) incă făcea ce le era voia“4; Deși gruparea adversă 
a boierilor era invinuită de Cantacuzini de filo-grecism, 
aceasta era o manevră de discreditare, căci cronica Băleni- 
lor este în realitate tot așa de opusă boierilor greci, rivali 
ai boierilor păminteni. Şi acest cronicar vorbeşte de „min- 
dria și răotatea grecilor“, de răzmeriţa care se face „pentru 
răotatea grecilor“5, amintește de plingerea ţării „jăluin- 
du-să că i-au mîncat domnii străini cu grecii“, grecii sint, 
trufași și dispreţuitori: „grec fiind, nu s-au lăsat firea ce 
au toţi grecii“.? 

În faţa acestor constatări, trebuie să admitem existenţa 
în acea vreme a unei opinii publice în Ţara Românească, 
formată din curentele de gindire politică, sau măcar din 
anumite convingeri, care erau împărtăşite de masele popu- 
lare, de boierimea mică şi de tirgoveţi, peste care nu pu- 
tea trece pe față un cronicar al boierimii, cînd scria o carte 
destinată să fie citită, să convingă de dreptatea cauzei gru- 
pării care stă în spatele scriitorului. Aceste curente de idei 
politice se rezumau la constatarea că poporul este sărăcit şi 
exploatat de boieri, că turcii prin dominaţia lor secătuiese 


1 Cronica Bălenilor, p. 178. 

2 Letopiseţul Cantacuzinesc, p. 98—99. 
3 Jbidem, p. 155. 

4 Ibidem, p. 157. 

5 Cronica Bălenilor, p. 101. 

ê Ibidem, p. 117. 

? lbidem, p. 189. 

toată producţia țării și restring libertatea la care are drep- 
tul un popor creştin, iar clientela grecească a domnilor veniți 
de la Poartă era privită cu ură, deoarece contribuia la 
exploatarea ţării. Cronicarul boieresc se vede silit să facă 
anumite concesii opiniei publice, el admite că poporul 
este sărăcit, dar aruncă vina acestei situaţii asupra grupării 
boierești dușmane, recunoaşte că turcii store ţara, dar 
socotesc că măcar deocamdată nu este prudent să ne răs- 
culăm împotriva lor, cît despre greci, ei sint trataţi drept 
spoliatori și dușmani ai „ţării“. Amindoi cronicarii se po- 
trivesc în toate acestea, dar nici unul nu spune că în reali- 
tate gruparea boierească susținută de dinsul ducea aceeaşi 
acţiune de acaparare a moșiilor moșnenești și a veniturilor 
statului în folosul lui propriu, ca și cealaltă, care era denun- 
ţată pentru asemenea fapte. De asemenea nu spun, decit 
între rînduri, cum s-a văzut, că boierii știau să se înţe- 
leagă cu turcii, pe spinarea poporului, că se temeau de o 
mare luptă eroică împotriva stăpinilor otomani. lar în 
privința grecilor, cronicarii se înţeleg pentru a-i învinui 
că pradă ţara, dar nu spun că principalul motiv de ură al 
boierilor împotriva lor era rivalitatea pentru dregătorii. 

Această analiză a atitudinii politice a cronicarilor ne 
duce astfel la constatări interesante: între cele două cro- 
nici ale facţiunilor boierești nu erau decit divergențe între 
grupări boierești pentru preluarea puterii, dar în realitate 
ele concordă întru totul cînd este vorba de interesele de 
clasă ale boierimii. Cronicile formează lucrări polemice 
care urmau să fie citite în toiul luptei, de aceea ele trebuie 
să ţină seama de o anumită opinie publică, a cărei existență 
sintem aduşi a o constata. Numai o analiză atentă a tex- 
telor ne poate arăta deosebirea între ceea ce alcătuieşte o 
concesie făcută opiniei publice, pentru captarea bunăvo- 
inţei, şi între adevăratele directive politice, egoiste, ale 
boierimii mari. 


SCRIERILE DE OPOZIŢIE ÎMPOTRIVA REGIMULUI BOIERESC 
De vreme ce am constatat existenţa și o relativă putere 
a opiniei publice în veacul al XVII-lea, este firească între- 


barea dacă s-au scris în acea epocă scrieri care reflectează 

direct, impotriva boierilor mari, părerile care circulau in 
sinul păturilor sociale care formau această opinie publică. 
În adevăr, asemenea lucrări au existat, dintre care unele 
au ajuns pină la noi. 

Una din ele este istoria in versuri, in grecește, care 
cuprinde istoria Ţării Româneşti, in primele două decenii 
ale secolului, scrisă în ţară, de un prelat grec, Matei al 
Mirelor. Autorul fiind așezat în ţară şi scriind despre țară, 
opera lui poate fi înglobată in istoriografia românească. 
Ea se adresa știutorilor de limbă greacă, destul de nume- 
rogi pe atunci la noi. 

Cele mai caracteristice pasagii din această scriere sint 
cele ce privesc răscoala boierilor moldoveni împotriva dom- 
nului lor Ștefan Tomşa și lupta acestuia cu Constantin 
Movilă. Ștefan Tomsa, spune Matei al Mirelor, „era bun 
mai ales pentru săraci, dar aspru faţă de boieri, pentru 
că aceștia erau nedrepţi către sărăcime“. În luptă sint 
prinși „boierii cei mari“, care mincau pe săraci ca niște 
lupi flămiînzi, care tirau după dinşii sute de șerbi şi care 
despoiau pe bieţii oameni, mai rău decit tilharii. Revolta 
impotriva boierilor care tirau după ei, deci ţineau în depon- 
dență, sute de gerbi, un strigăt de minie împotriva prac- 
ticii erbiei, este unic în literatura istorică a ţării noastre 
în secolul al XVII-lea. Matei al Mirelor adaugă, vorbind 
de aceiaşi boieri, că „se întreceau care de care să răpească 
mai mult“ gi în “vremea minoratului lui Constantin, „boie- 
rii storceau biata țară fără nici o îndurare“, iar apoi, răs- 
culindu-se împotriva lui Tomga, cu ajutor polonez (1612), 
„boierii nesăturaţi voiau să domnească sub numele lui, ca 
să poată bea iarăși sîngele orfanilor și suge măduva bietei 
țări“. Se pun în lumină, cu cuvinte energice, cele două la- 
turi ale exploatării boiereşti, cea exercitată asupra ţăra- 
nilor gerbi de pe moşiile lor, şi stoarcerea ţării, prin dări 
și daruri silite de către boierii dregători. 

Am arătat că la mijlocul veacului al XVII-lea s-au 
publicat în Ţara Românească pamflete, scurte scrieri, răs- 
pîndite în manuscrise, al căror conținut era în general de 





1 Matei al Mirelor, Istoria celor petrecute in Tara Românească, în 
A. Papiu Ilarian, Tezaur de monumente istorice, I, Buc., 1862, p. 338— 
339. 

caracter polemic.! Este probabil că această literatură de 
pamilete a fost mai bogată decit puţinele scrieri de acest 
ie] care au ajuns pină la noi. Unul din aceste pamflete 
intitulat: Povestea unor boieri răi, ce au fost în zilele lui 
Matei vcdă, anume Ghinea vistierul, ce i-au zis Țucala 
şi Rcdu armașul ce i-au zis Vărzarul?. Această scurtă sceri- 
cre, care formează un text de sine stătător, un pamflet 
îndreptat impotriva celor doi boieri, uciși în răscoala anti- 
boierească a „seimenilor“, a fost intercalată în cronică, 
din cauza sentimentelor antigreceşti ce cuprinde, unul din- 
tre boierii vizaţi fiind grec.3 Totuşi, povestirea despre 
Ghinea şi Radu Vărzarul contrazice cronica în spiritul ei. 
De unde, cum am văzut, cronicarul prezintă pe Matei 
Basarab ca o figură ideală de domn milostiv, iubit de întreg 
poporul, autorul pamfletului arată că Matei a ascultat pe 
Ghinea, care a făgăduit că-l va îmbogăţi și care-i spusese: 
„fă-mă vistier mare şi vei cunoaște mult folos, că-ţi voi 
face mulţi bani“. Banii cei mulţi îi adună marele vistier- 
nic, prin aceca „că-și arată toată răotatea şi se făcu un lup, 
trimiţind în toate părţile de pradă pre mari și pre mici, 
fără nici o dreptate și fără nici o milă“, Această pradă şi 
exploatare fiscală a ţării se răsfringe bineînţeles asupra 
domnului, care-l ocrotea: „În loc de slavă și de fericire 
ce se lăuda că va să facă domnu-său, el îl ocări și-i strică 
numele cel bun“. Radu armagul era un boicr român, fost 
grădinar la Ploiești. Era executorul măsurilor polițienești, 
„început-au a-şi arăta veninul asupra săracilor“. El omora oa- 
menii, ca să le poată răpi averile sau cit avea, „puţini 
scăpa de el neprădaţi ca de un pirjol“. Amindoi au stricat 
faima lui Matei vodă, „că cu a lor sfat rămase domnul cu 
un nume rău și cu scandală“. Deci avem aici o altă imagine 
a domniei lui Matei Basarab, deosebită de cea idealizată 
de boieri: acest domn a rămas în realitate cu reputaţie 
rea şi tragică, de pe urma exploatării boierești, De unde 


1 Vezi mai sus, p. 443. 

2 Letopiseţul Cantacuzinesc, p. 153—155. Sfirşitul povestirii 
despre cei doi boieri se află numai în manuscrisele din grupa O 
(p. 155, aparatul critic). În textul editat această încheiere a fost 
deplasată la p. 115. 

3 În diferite familii de manuscrise ale cronicii, această povestire 
este aşezată în locuri diferite, ca o anexă, care nu-și găseşte locul precis 
în desfăşurarea acţiunii istorice. 

cronicarul condamnă cu injurii „crimele“ seimenilor, care 
au ucis pe boieri, autorul pamiletului aprobă uciderea 
celor doi boieri de către aceiaşi seimeni. Este caracteris- 
tic stilul popular al acestei povestiri despre Ghinea gi 
Radu armaşul, care se deosebeşte mult de al cronicii şi 
arată originea autorului ei. Ghinea fusese olar, „că olariu 
dincotro-i iaste voia, dintr-acolo-i pune mănușa“ (vasului). 
Și mai jos „acel Ghine (zicea) că încotro-i va îi voia, într- 
acolo va învirti roata și va lua plata“. Sint crimpeie de 
zicători populare. Tot de origine populară arătind minia 
celor ce suferiseră exploatarea şi chinurile, este amănuntul 
despre oșteanul care a luat o bucată de carne din trupul 
lui Radu armașul şi a pus-o într-o năframă, ca s-o frigă 
şi să o măniînce!, precum gi expresia cea tare și ireproduc- 
tibilă, atribuită lui Ghinea, cind își făcea socotelile. 

S-a scris, cum se vede, în Ţara Românească în veacul 
al XVII-lea și o altfel de literatură istorică decit cronicile 
comandate de boieri şi scrise pentru dinșii de slugile lor. 
Avem de a face cu citeva scrieri, multe desigur s-au pierdut, 
în care străbate ecoul luptei de clasă, al opoziţiei populare 
împotriva cîrmuirii boiereşti. Aceste ecouri, nestudiate 
pînă acum, merită toată atenţia. Istoriografia munteană 
din acea epocă nu se reduce numai la operele boierilor. 
Și glasul poporului s-a făcut auzit. 


CONCLUZII 


Istoriografia munteană a urmat o cale întrucitva deo- 
sebită de aceea a istoriografiei moldovenești, deși operele 
caracteristice, în linii mari, sînt aceleași. Din analiza 
marilor compilaţii istorice comandate de boieri la siirşi- 
tul veacului al XVII-lea în Țara Românească se pot regăsi 
şi recunoaşte primele opere cronicărești din această ţară. 
Spre deosebire de Moldova, unde istoriografia slavonă 
apare în veacul al XV-lea, ca ilustrare a epocii eroice cu 
figura ei centrală, Ștefan cel Mare, în Țara Românească 
vecină, literatura istorică în slavoneşte, în faza cronicilor 
scrise pentru unul dintre stăpinitori, se începe în veacul 


1 Letopiseţul Cantacuzinesc, p. 115 (aparatul critic, mss; k.). 

al XVI-lea. Atunci se scrie în grecește și Viaţa lui Nifon, 
operă istorico-hagiografică patronată de marea familie a 
Craioveştilor. În schimb, istoriografia în limba poporului 
se ivește în Țara Românească mai devreme decit în Mol- 
deva, prin cele două cronici ale lui Mihai Viteazul (cea ofi- 
cială şi cea alcătuită sub influența familiei. Buzegtilor). 
O nouă fază începe la mijlocul veacului al XVII-lea în 
dezvoltarea istoriografiei muntene. Întocmai ca și în Mol- 
dova, în aceeași epocă, se încearcă întocmirea unei istorii 
generale a țării, a statului feudal care să întreacă faza pre- 
cedentă a monografiilor de stăpinitori. Pentru aceasta, 
autorul a compilat vechile cronici slavone şi românești, 
îmbinindu-le cu unele informaţii din cronici sîrbegti şi 
greceşti, a pus în fruntea scrierii o introducere naivă şi 
tendențioasă, în favoarea neamului lui Matei Basarab, pri- 
vind originile. Această cronică se prezintă in acest chip, 
pentru că este anterioară umanismului cronicăresc din 
istoria culturii noastre, cînd un Miron Costin, un Constan- 
tin Stolnicul se preocupă nu numai de originile statului 
feudal, ci şi deacelea ale poporului român in general. Cro- 
nica Ţării Românești din vremea lui Matei Basarab, prima 
cronică a ţării, are un caracter feudal; este o cronică a bo- 
jerimii mari, strîns unite în jurul domnului care era ema- 
naţia ei. 

Cronica ţării a fost continuată incă vreo cițiva ani, 
sub urmașii lui Matei, apoi s-a despărţit în două, ca urmare 
a ruperii care s-a produs în sînul oligarhiei marilor boieri 
din ara Românească, pe măsura accentuării crizei regi- 
mului nobiliar, o dată cu uciderea lui Constantin postel- 
nicul Cantacuzino, în 1663 şi a ţinut pînă în 1688, data 
împăcării dintre grupările boiereşti ale Cantacuzinilor gi 
Bălenilor. În acest interval s-au alcătuit cele două cronici 
care reprezintă fiecare punctul de vedere al facţiunilor 
boierești. Întii a fost redactat Letopisețul Cantacuzinesc, 
care are ca punct de plecare un scurt pamflet contemporan 
despre uciderea lui Constantin postelnicul, amplificat apoi 
g1 continuat. Acest letopiseţ se termină cu povestirea împă- 
cării celor două facţiuni, în 1€88. Ambele cronici ale gru- 
părilor boiereşti au fost grefate pe vechiul letopiseţ a) 
țării, pe care îl continuă, vrind să lege povestirea lor de 
istoria generală a ţării. Vechiul letopiseţ a suferit în cronica 

Bălenilor o prelucrare mai adincă, pe baza cronicilor stră- 
ine, pe cînd în cel cantacuzinesc el a rămas aproape neschim- 
bat, 

Cronica Bălenilor a fost alcătuită în vremea lui Șerban 
Cantacuzino (1678—1688), deci în toiul luptei între facţiuni, 
ca un răspuns dat Letopisețului Cantacuzinesc, pe care auto- 
rul cronicii adverse l-a cunoscut pe cînd circula în manu- 
scrise care nu mergeau încă pină la sfirşitul povestirii. 
Cronica Bălenilor este o cronică anonimă; atribuirea ei 
unui mare boier, cum a fost Constantin Filipescu sau cro- 
nicarului de mai tirziu al lui Nicolae Mavrocordat, Radu 
Popescu, nu se potriveşte nici cu datele cronologice, nici 
cu spiritul cronicii. Ca şi Letopisețul Cantacuzinesc, cronica 
Bălenilor este o cronică anonimă alcătuită de un boier mic 
din clientela şefilor facțiunii, o slugă, destinată de patronii 
săi să păstreze anonimatul. Pentru Letopiseţul Cantacuzi- 
nesc, numele de autor propus de N. Iorga, Stoica Ludescu, 
este probabil cel exact. El era un scriitor de acte, secretar, 
în slujba fraților mai tineri ai lui Şerban vodă, învrăjbiţi 
de la o vreme cu domnul. 

În privinţa atitudinii politice, cele două cronici au 
exact aceeași poziţie. Sint silite să ţie seamă de o opinie 
publică în formaţie atunci, care se ridica impotriva exploa- 
tării feudale, a celei turcești şi împotriva clientelei gre- 
cești aduse de diferiţi domni de la Constantinopol, deoa- 
rece sint scrieri de propagandă politică. Dar, în realitate, 
dacă citim cu atenție cele două cronici, vedem că amindouă 
reprezintă interesele egoiste de clasă ale boierimii mari, 
frica de turci, rivalitatea cu boierii greci, fără nici un fel 
de reală înțelegere a nevoilor poporului. 

Împotriva punctului de vedere boieresc, reprezentat, de 
cronicile studiate, a existat un ecou puternic al luptei 
antifeudale din Țara Românească în secolul al XVII-lea, 
în scrieri care se ridică fățiș împotriva exploatării boie- 
rești asupra țăranilor şi de asemeni împotriva exploatării 
fiscale exercitate de aceiași boieri. Nu numai cronica gre- 
cească versificată a lui Matei al Mirelor înregistrează acest 
ecou, dar și un număr de pamflete care au circulat atunci 
şi care au fost păstrate numai în parte. 


1962 


www.dacoromanica.ro 


GRIGORE URECHE 


I. AUTORUL CRONICII, TENDINŢELE $I IDEILE OPEREI ÎN 
CADRUL ORINDUIRII FEUDALE 


Grigore Ureche, familia, averea şi 
carie r a lui. Secolul al XVII-lea este în istoria țări- 
lor române o epocă de decădere economică şi politică. O 
mare parte din familiile boierești, puternice și bogate în 
secolele precedente, sărăcesc, își zălogesc moşiile sau le 
vind. Cu atît mai mult criza economică atinge pe micii stă- 
pini de moşii în devălmăşie: răzeşii şi moșnenii, siliţi să-și 
vindă pe capete peticele de pămînt și chiar să se vindă pe 
ei înşişi, devenind astfel șerbi. Starea vecinilor se îngreu- 
nează mult. De la sfirşitul veacului al XVI-lea ei sint legaţi 
de glie şi obligaţiile lor feudale cresc; în această epocă apar 
începuturile clăcii agricole. Cauzele acestei crize trebuie cău- 
tate în primul rînd în exploatarea economică exercitată 
de Imperiul Otoman care acapara principalele resurse ale 
țării şi printr-un regim de comerţ înrobitor cu preţuri sta- 
bilite de Poartă, sărăcea pe producători. Se mai adaugă apoi 
și alte cauze ale crizei economice: slaba rentabilitate a mun- 
cii aservite de pe moşiile feudale, precum și o scădere a 
valorii monedei de argint în întreaga lume, simțită mai 
ales în ţările din Răsăritul Europei care nu aveau, ca în 
Apus, orașe mari cu o burghezie în stare să conducă produc- 
ţia de meserii și comerţul peste mări. 

În mijlocul sărăcirii generale se ridică în Ţara Româ- 
nească şi Moldova o nouă categorie de boieri care se folo- 
seşte de ruina poporului spre a se îmbogăţi şi a se întări po- 
liticeşte. După dispariţia sau secarea vechiului tezaur al 

domnilor Moldovei, boierii care au bani, în special cei ve- 
niți din porturile comerciale ale Turciei (Constantinopol şi 
Salonic) închiriază veniturile statului și ajută pe domn cu 
bani, ca să poată face faţă cheltuielilor. Astfel boierii care 
obțin exploatarea unora dintre dări, și cei care împrumută 
bani domnului se îmbogăţesc și-și plasează veniturile în 
cumpărături de moşii. Se formează acum, în ultimele de- 
cenii ale secolului al XVI-lea, noi imense latifundii cu zeci 
de moșii în toate judeţele și ţinuturile ţării. Această catego- 
rie de boieri înlocuiește vechile familii atotputernice din 
veacurile precedente, care decad și sărăcesc. Boierimea ri- 
dicată acum este alcătuită în parte din greci veniţi și age- 
zaţi în ţară (de ex. Cantacuzinii), dar și din vechi familii 
băștinașe de rangul al doilea și al treilea (in genere familii 
cu mici moşii în secolele precedente, care nu luaseră parte 
la sfatul domnesc şi la cirmuirea ţării), precum şi din oa- 
meni de încredere ai vechilor boieri, din clientela lor, care 
acum întrec pe vechii lor patroni. Știind să-şi gospodărească 
bine moșiile, folosindu-se de vremurile de foamete spre a 
exploata pe cei lipsiţi, încuscrindu-se cu familiile grecești 
care aveau bani şi luind parte cu îndrăzneală de aventurieri 
la luptele civile, ei capătă favoarea unor domni, se ridică 
la înalte ranguri și la colosale averi. În curind, vechea di- 
nastie este înlocuită de acești noi boieri care cirmuiesc ţara 
ca înalţi dregători gi ocupă chiar şi scaunul domnesc: Gan- 
tacuzini, Duca, Dabija, Ruset, Ştefan Petriceicu, Gheor- 
ghe Ștefan etc. Avem a face cu o nouă fază a orînduirii feu- 
dale în istoria noastră, cristalizată la sfîrşitul veacului al 
XVII-lea. 

Grigore Ureche face parte din pătura „boierilor noi“, în 
sensul căridicarea, îmbogățirea și gloria familiei se datoresc 
lui Nistor Ureche, tatăl său, care iși desfășoară cariera între 
1585—1617, deci în epoca pe care am fixat-o pentru ridica- 
rea noii boierimi de latifundiari. Familia exista ca o familie 
de boieri de rangul al doilea, fără demnități, încă din vre- 
mea lui Ștefan cel Mare. Danciul Ureche, bunicul lui Nistor, 
avea de cumpărătură o treime din satul Hotinești cu confir- 
mare de la Ştefan cel Mare și de la Petru Rareş și o bucată 
de pămînt „în pustie“ pe Ialpug (Brătuleşti) dăruită de Şte- 

fan cel Mare!. Era deci un boiernaș din cei pe care s-a bizuit 
politica militară a marelui domn și cărora le dăruia pămînt 
pentru meritele lor de oaste. Faptul că Danciul Ureche nu. 
poartă nici un titlu probează că el nu se număra printre 
boierii de sfat, nici măcar printre dregători.? 

Despre fiul său, Maxim, nu ştim aproape nimic, dar 
fiul acestuia, Nistor Ureche, a avut o carieră strălucită, 
folosindu-se de împrejurările speciale şi tulburi de la sfir-: 
gitul veacului al XVI-lea. Nistor îşi începe activitatea po- 
Jitică în timpul domniei lui Petre Șchiopul, care-l trimite 
în solie la Poartă? și pentru meritele sale îi confirmă mai 
multe moșii. De asemenea el cumpără de la domn mai multe 
sate, vinzindu-i în schimb cai de rasă pe care domnul 
îi trimitea la Poartă ca daruri pentru înalții demnitari oto- 
mani. Nistor Ureche vinde într-un rînd domnului 12 cai 
în valoare de 24.000 de aspri, apoi alți 8 cai pentru 16.000 de 
aspri, obţinînd în schimb două sate domnești. La 1589 
era vornic de gloată5 şi cumpără cu 1.200 galbeni de aur sa- 
tul Goeşti (Cîrligătura) unde își stabileşte locuinţă?. Sub 
Aron-vodă, la 1592, ajunge mare logofăt al Moldovei, dar 
neimpăcindu-se cu politica de exploatare şi de autoritate a 
acestui domn, fuge în Polonia.? În domnia lui Ieremia 
Movilă este numit mare vornic de Țara de Jos și joacă un: 
rol politic și diplomatic de primul rang: însoțește oștile 
moldovenești și polone in Ţara Românească pentru înscău-! 
narea în acea ţară a lui Simion Movilă, în locul lui Mihai 


1 Document confirmat lui Nistor Ureche de Ieremia Movilă la 
8 aprilie 1600 — Acad. R.P.R. — Documente privitoare la istoria 
României, Moldova, sec. XVI, IV, p. 286—288. 

2 M. Costăchescu spune în Despre neamul de boieri Ureche, Iaşi, 
1928 (extras din Cercetări istorice, IV-4), p. 10—11, că nu se poate 
raporta familia lui Nistor Ureche la toți boierii cu numele Ureche 
(poreclă) din vremea lui Ștefan cel Mare. Costăchescu nu cunoaşte 
însă documentul citat mai sus despre înaintaşii lui Nistor. 

3 Șt. Orăşanu, Cronicarii moldoveni în secolul XVII, Buc., 1899, 

. 40—41. 
Pn Documentul citat din 1600, Acad. R.P.R., Doc. Moldova, sec. 
XVI, IV, p. 286, 288. 

5 M. Costăchescu, Goeștii, în Joan Neculce, III, p. 36—37. 

6 Ibidem. 

7 Gr. Ureche, Letopisețul țării Moldoçei, ed. P.P. Panaitescu; 
ed. Il, 1958, p. 221—223. 

Viteazul!; este trimis de către domn în mai multe rinduri 
în Polonia, la dietă; aici capătă „indigenatul“ polon, adică 
cetăţenia și dreptul de a se număra între nobilii poloni gi a 
achiziționa moșii în acea ţară, ceea ce de altfel și face, aren- 
dind chiar starostia Rohatinului, un mare oraș?; este mem- 
bru al Frăției Ortodoxe rusești de la Liov, o organizaţie 
deopotrivă laică și religioasă, reprezentanta rușilor din Liov 
sub stăpînirea polonă.? În ţară luase parte activă la războa- 
iele vremii, apărind scaunul lui Ieremia vodă. Pentru me- 
ritele sale la respingerea năvălirii lui Ștefan Răzvan în 1595, 
este răsplătit de domn cu noi danii de moşii. După moar- 
tea lui Ieremia vodă, rolul lui Nistor Ureche este şi mai 
important: în timpul domnului minor Constantin Movilă, 
el poartă corespondenţă cu solii străini (ca dovadă avem o 
scrisoare a lui în limba latină, cam defectuoasă, din 16 iu- 
lie 1611, adresată solului „regelui Ungariei“5 şi în care se 
intitulează chiar „guvernatorul Moldovei“ (gubernator Mol- 
daviae)f. Exilat în Polonia după lupta de la Cornul lui Sas, 
sultanul cere extrădarea lui regelui polon, dar fără succes.” 
Întorcindu-se în ţară cu Alexandru Movilă și doamna Eli- 
sabeta, el prezidează divanul și este chiar un fel de regent 
(1615—1616). „Toate divanurile era pre Nistor Ureche“, 
scrie Miron Costin.8 După căderea lui Alexandru Vodă gi a 
partidei boiereşti care-l susținea, Nistor Ureche se retrage 
din nou în Polonia; dar foarte curind, sub Radu Mihnea, 
în 1617, îl aflăm în Moldova. La această dată averea sa era 
enormă: 52 de sate, loturi de pămînt în alte 45 de sate, 17 
mori, 6 heleşteie, 45 de fălci de vie, prisăci etc., în toate 
ținuturile Moldovei.? Pe lingă aceasta, din moștenirea lui 


1P.P. Panaitescu, Călători poloni, Acad. Rom., Studii și cerce- 
tări, p. 10. 
2 E. Barwinski, Ştiri nouă despre familia Ureche în Prinos Sturza, 


p. 201—214. 
3 A. Petruşevici, Svodnaia letopis galițco russcaia, I, Liov, 1874, 
p. 46. 


4 T. Codrescu, Uricariul, XIV, p. 160—161. 

5 Hurmuzachi, Documente, IV-1, p. 441. 

6 Ibidem, p. 466—467. 

? Hurmuzachi, Documente, Supliment, II-2, p. 380—381. 

8 Miron Costin, Opere, ed. P.P. Panaitescu, București, E.S.P.L.A., 
1958, p. 63. 

? G. Ghibănescu, Surete și izvoade, II, p. 168—171. 

mai făceau parte: năfrămi de mătase, cercei de aur cu măr- 
găritare, mărgăritare, aur, pietre preţioase, inele de aur, briie 
de mătase, brățări şi cupe de aur şi argint, blăni de jder.! 
Curind după aceasta,poate chiar in 1617, Nistor Ureche își 
dă sfirgitul. Dintr-un document de la inceputul anului 1618 
se înţelege că la această dată era mort.? Se știe că el este 
fundatorul Mănăstirii Secul din Moldova, înzestrată cu 
multe podoabe de artă și autorul unei lucrări in românește 
despre aducerea moaștelor (piciorului) lui Ioan Botezătorul 
la această mănăstire. 

Grigore Ureche moștenește de la tatăl său o mare avere, 
conștiința superiorității de clasă a boierimii, legăturile cu 
Polonia — era doar cu drept de moştenire indigen, nobil 
polon. 

Tot de la tatăl său, om instruit pentru acea epocă (scria, 
cit de cît latineşte, și era autorul unei scrieri hagiografice 
în românește), cronicarul primeşte imbolduri spre cultură. 
Viaţa lui Grigore a fost mai puţin agitată decit a tatălui 
său. Studiile la școala iezuită din Liov unde a învăţat „ar- 
tele liberale“, adică latina cu gramatica, retorica și poetica, 
pe baza operelor unor scriitori clasicii, l-au făcut om in- 
văţat pentru vremea aceea, mai învăţat decit ceilalți bo- 
ieri, cunoscător al limbilor latină şi polonă, probabil și 
greacă. La 1628, sub Miron Barnovschi, e numit logofăt al 
treilea, dregătorie încredințată oamenilor cu carte. La 
1633, în timpul domniei lui Alexandru Ilias, Ureche ajunge 
spătar, dar este trecut pe lista boierilor ce urmau să fie 
uciși din porunca domnului. Alături de ceilalţi boieri și de 
Vasile Lupu, viitorul domn, el pune la cale răscoala care 
alungă din ţară pe Alexandru Iliaș.6 Aceste evenimente par 
să fi avut o adincă influență asupra lui: în cronică vorbeşte 
mereu de puterea nedreaptă a domnilor, care pot ucide pe 
boieri fără judecată şi de reaua organizare a Moldovei, 
ajunsă sub domni răi și vărsători de singe. În schimb, după 


1 N. Iorga, Un mănunchi de vechi documente românești, în Convor- 
biri literare, 1900, p. 620—622. 

2 E. Barwinski, op. cit., în Prinos Sturza, p. 210. 

3 V.A. Ureche in Miron Costin, Opere complete, I, p. 5. 

4 Miron Costin, ed. cit., p. 386. 

5 Acad. R.P.R., doc. CXXXVII 1. 

$ Miron Costin, ed. cit., p, 98. 

urcarea în scaun a lui Vasile Lupu, Ureche capătă răsplata 
participării sale la complotul din 1633, e numit mare spă- 
tar (1634—1642), apoi mare vornic al Ţării de Jos (1642— 
1647). Moare în 1647; la 3 mai 1647 se face împărţeala 
averii Jui, ceea ce ne face să credem că decedase de curind.2 

Cronica lui Ureche, unica sa scriere cunoscută, este ne- 
terminată, așa că sintem în drept să bănuim că a scris-o la 
sfîrsitul vieţii și că moartea l-a impiedicat s-o termine (de 
altfel în manuscrisele cronicii este intitulat vornic mare, 
ultima lui dregătorie.) 

În orice caz trebuie remarcată observaţia Mmi Ureche 
despre lipsa unei pravile scrise în Moldova: „...unde nu-s 
pravile, din voia domnilor multe strimbătăţi să fac“3. Pra- 
vila lui Vasile Lupu apăruse în 1646, deci aceste cuvinte 
sint scrise inainte de această dată. În genere trebuie să 
considerăm că Ureche face aluzie în cronica sa, în special la 
nedreptăţile şi abuzurile domnilor dinainte de Vasile Lupu, 
din vremea tulbure de schimbări și revolte boiereşti dintre 
1632—1634, și nu, cum s-a crezut îndeobşte, că aceste ob- 
servaţii sint îndreptate împotriva regimului lui Vasile Lupu. 
Ureche nu ar fi putut să-l acuze pe Vasile Lupu în vremea că- 
ruia s-a dat legea scrisă pe care o cerea, domn de la care cro- 
nicarul a primit numai favoruri și ranguri. 


Cronica lui Ureche şi monarhia feu- 
dală. Deşi ne explicăm atitudinea cronicarului împo- 
triva unora dintre domnii pe care îi socotea nedrepţi ca por- 
nind de la unele evenimente cu ecou personal (incercarea 
lui Alexandru Iliaș de a omori pe boierii printre care se 
număra și el, și răscoala acestora impotriva domnului), 


1 G. Ghibănescu, Jspisoace și zapise, Il-4, p. 87, Surete și izvoade, 
III, p. 419. 

2 AX, Gidei, Studiu asupra cronicarilor moldoveni, Buc., 1900, 
p. XII. Informaţia din scrisoarea lui Bandini din 2 noiembrie 1647, 
în care spune că Ureche, marele vornic, a dat o mărturie pentru casa 
şi biserica catolică din laşi (A. Veress, Scrisorile misionarului Bandini, 
Acad. Rom., Memor. secț. st. VI, 1926, p. 62) nu e o dovadă că la 
acea dată el era in viaţă; Bandini spune că a irimis această mărturie 
din vreme la Cracovia, fiind vorla deci de un fapt petrecut mai demult. 

3 Ureche, ed. citctă, p. 143. 

4 Gr. Scorran, Reflectarea poziției de clasă a boierimii în stilul cro- 
nicii lui Ureche, in Comunicările Acad. R.P.R., fil. laşi, 1, 1950, 
fasc. 2, p. 396, noia. 

concepţia politică a autorului cronicii are rădăcini mai 
adinci şi cuprinde un fel general de a gindi asupra proble- 
melor sociale și politice. Ureche aduce in cronică concep- 
ţia politică și socială a clasei boiereşti din vremea lui. Nu- 
rai în domeniul luptei împotriva dominaţiei otomane el se 
deosebește, cum vom vedea mai jos, de o mare parte a boie- 
rilor moldoveni. 

Concepţia sa despre stat și societate este pur feudală, 
așa cum o găseşte în istorie şi în tradiție. Despre ţăranii 
dependenţi nu vorbeşte, îi ignorează cu suferinţele și lup- 
tele lor; ţăranii liberi, cei din oaste şi din obștiile de răzeși, 
precum și mica nobilime de curteni, nemeşi, sint cuprinși 
sub numele „ţara“, deosebit de boieri, care sint deasupra 
„tării“. Statul feudal este pentru Ureche o monarhie electivă. 
Domnul este ales de boieri și de „ţară“, de aceea subliniază, 
mai pe larg decit în izvoarele cronicii sale, că de la început 
Dragoş vodă a fost alesi, descrie cu amănunte alegerea lui 
Stefan cel Mare, care a fost pus domn „cu voie tuturor“?. 
Domnul cel vechi al Moldovei era ca „un strejar“ care „...in 
toate părţile priveghiia, ca să nu să știrbească ţara ce-i ră- 
măsese de la tată-său“3. Faţă de domn, boierii, vasalii lui, 
sint datori cu credinţă; credinţa este principala virtute feu- 
dală, precum viclenia, felonia apuseană, ruperea jurămîn- 
tului feudal sint cele mai cumplite pete pe cinstea unui 
boier. De aceea el, ca reprezentant al boierimii, nu primește 
datele izvorului său intern, care spune că boierii, în trunte 
cu Arbore portarul au „viclenit“ pe Ștefan cel Tinăr. Pe 
cind cronica lui Macarie care e bazată pe un izvor comun 
cu al letopiseţului lui Ureche spune că diavolul „...sădi în 
inima sus pomeniţilor sfetnici mari nesaţiul, izvorul zavis- 
tiei şi vrăjmășiei cruntă“, dimpotrivă, Ureche transformă 
textul și spune că vinovat a fost domnul: „...zic (adică 
Macarie) să-l fie aflat în viclenie (pe Arbore), iară lucrul ade- 
vărat nu să ştie“, și că în urma calomniilor „„...nici judecatii, 
nici dovedit au perit“5. În schimb, boierii care au „vicle- 


1 Ureche, ed. citată, p. 72. 

2 Ibidem, p. 94. 

3 Ibidem, p. 143. 

4 Letopisețul lui Macarie, în I. Bogdan, Letopiseţul lui Asarie, 
p. 134 (190). 

5 Ureche, ed. citată, p. 145. 

nit“ pe Petru Rareș și au chemat pe turci erau cunoscuţi de 
toţi, încă în vremea cînd scria Ureche, deci nu puteau fi 
acoperiți. De aceea ei sînt „lei sălbatici și lupi încruntaţi“, 
ei au omorît un domn nevinovat, pe Ștefan Lăcustă, şi ca 
„vicleni“ au fost pedepsiţi.! 

După Grigore Ureche ruperea contractului feudal por- 
nește de la domni, ei au început să omoare pe boieri, fără 
judecată, fără vină, din lăcomie de avere şi de putere. Ase- 
menea domni, ca Ștefan Rareş, sînt vinovaţi. Uciderea lor 
de către boieri este o urmare a dreptăţii divine.? 

În realitate, in istoria Moldovei se petrece un fenomen 
politic de importanța căruia, ca boier mare, Ureche nu-şi 
poate da seama: încercarea domnilor de a forma un stat mo- 
narhic centralizat sub autoritatea lor. Această tendinţă a 
domnilor nu începe, așa cum ar reieși din cronica lui Ureche, 
cu epigonii din secolul al XVI-lea, cu fiii lui Petru Rareș, 
ci incepuse cu Ştefan cel Mare însuși. Fireşte că mijlocul de 
care dispune domnul pentru a îngenunchea marea boierime 
este o represiune sîngeroasă, dar această luptă nu porneşte, 
cum crede Ureche, din motive de lăcomie personală a dom- 
nilor şi din cruzime, ci dimpotrivă, lupta domnului pentru 
stabilirea unei autorităţi centrale a reprezentat, în toată 
lumea feudală, un element de progres: anihilarea fărimiță- 
rii feudale, formarea statelor unitare. 

În lupta domnului pentru autoritate cu marea boierime, 
Ureche ia partea boierimi: ; el condamnă întregul sistem de 
stat bazat pe autoritatea domnească: „Pre Moldova ieste 
acest obiceiu de pier [boierii] făr'de număr, făr’ de judecată, 
făr'de leac de vină, însăș [domnul] păraște, însăşi umple 
legea“3. Încă de la început ţara a fost prost organizată: „... 
nici legile, nici tocmeala ţării pre obicee bune nu-s legate, 
ci toată direptatea au lăsat pre acel mai mare... de unde au 
luat şi voie aşa mare și virf. Deci cumu-i voia domnului, 
Je caută [trebuie] să le placă tuturor, ori cu folos ori cu pa- 
guba ţării, care obicei pînă astăzi trăieşte.“ 

Ca exemplu de ţară în care monarhul nu are autoritate 
absolută, in care domneşte nobilimea, Ureche prezintă Po- 


? Ureche, ed. citată, p. 160. 
2 Ibidem, p. 169. 

3 Ibidem, p. 191. 

4 Ibidem, p. 67. 

lonia. Acolo „nemişii... (nobilii) nu așa de crai ascultă, 
cum de lege“. Craiul nu poate „lega“ pe șleahtici. Craii sint 
aleşi, ei nu au putere decit a numi pe dregători și aceştia ră- 
min pe viață. Nobilii „...pogorindiă puterea şi luundă din 
mîna crailor... ci pentru friu să ţin fălcile lor [ale monar- 
hilor], că ari face multe răotăți“?. Datorită acestei domi- 
naţii a nobilimii, Polonia, spune Ureche, a rămas un stat 
puternic şi neînvins. Este evident că aci Ureche se arată 
neințelegătoral evoluţiei istorice; tocmai din cauza anarhiei 
nobiliare Polonia feudală a decăzut și a pierit, pe cînd sta- 
tele care au izbutit să-și formeze unitatea internă au trecut 
apoi la o orinduire superioară. 

În realitate, Moldova se afla pe aceeași linie de decădere 
ca și Polonia. Din cauza crizei economice și sociale de care 
am vorbit, în secolul al XVII-lea, autoritatea domnească 
decade, boierimea cea nouă, din care făcea parte și Ureche, 
tinde să ia în mînă toată puterea, spre marea pagubă a ță- 
rii. Deci Ureche, arătindu-se adept al unui stat boieresc în 
Moldova, era pe linia evoluţiei de atunci a ţării, dar nu-şi 
dădea seama că era vorba de o linie decadentă. El rămîne 
exponentul clasei boierești din vremea lui și vede istoria 
din punctul ei de vedere. Această boierime, cum am ară- 
tat, nu mai este vechea boierime de militari, este o boieri- 
me de agricultori, exploatatori ai produselor agricole pe 
care le vind pe bani; de aceea statul ideal văzut de Ureche, 
cu o boierime credincioasă domnului străjer al ţării, într-o 
armonie de credinţă între vasal şi suzeran, nu-și mai are lo- 
cul. De altfel, Ureche, fără să vrea, recunoaște deosebirea și 
venirea unor vremuri noi. El pledează pentru un stat cir- 
muit după pravilă?, deci după legea scrisă, ceea ce fireşte 
nu ne duce la epoca fărimiţării feudale, ci la statul centrali- 
zat. Desigur că aci Ureche pledează pentru un element de 
progres social, dar legea, așa cum o vede Ureche, este legea 
care apără pe nobil să nu fie asuprit de domn, dar nu şi pe 
iobag să nu fie asuprit de nobil. Idealul de domn modern 
al lui Ureche este Petru Șchiopul, domnul care... „boierilor le 
era părinte, pre carii la cinste mare-i ţinea și din sfatul lor nu 


1 Ureche, ed. citată, p, 122. 
2 Ibidem, p. 123. 
3 Ibidem, p. 143. 

ieşiia“1. E] a fost ca o „matcă fără ac“?, termen care apare 
de două ori în cronica lui Ureche pentru a caracteriza pe 
domnul ideal. Acest termen aplicat monarhului este formula 
caracteristică folosită în Polonia, de unde a împrumutat-o 
şi Ureche, pentru a caracteriza monarhia dominată de no- 
bilime3. De aceea el suprimă din povestirea izvorului său 
(Bielski) toate aluziile neplăcute care ar putea întuneca 
această figură a domnului pe placul boierilor. Cind Bielski 
afirmă că Ivan Potcoavă a fost chemat în ţară de boieri: 
nemulţumițit, Ureche spune că scrisorile boierilor şi curte- 
nilor făcute pentru Potcoavă erau falsificate, ... „au doară 
să fie fostu şi cu voia unora, cum zic unii“5. În cronica sa 
Biel:ki, pe care îl foloseşte în acest pasaj, spune lămurit 
qă Potcoavă a fost chemat de moldovenii care nu mai pv- 
teau suferi pe Petru Șchiopul și pe turcii care-l înconjurau. 
Ureche în această privinţă nu are scrupule faţă de izvoarele 
sale, tratîndu-le cu multă libertate, schimbiînd și suprimină 
ceea ce nu-i convine. 

Poate chiar unele legături de familie, al căror rost nu-l 
ştim mai de aproape, îl fac să modifice izvoarele, chiar cînd 
ele reprezintă adevărul istoric. Astfel este suprimată toată 
povestirea lui Bielski despre trădarea lui Ieremia pircăla- 
bul care a trecut la vrăjmag în toiul luptei eroice a lui Ion 
vodă impotriva turcilor. E posibil ca acest boier, pe care 
nu-l cunoaştem de aproape?, să fi fost un apropiat al fami- 
liei Ureche. Deși Ion vodă este un domn urit de Ureche toc- 
mai pentru că nu voia să fie o unealtă în mina boierilor, 
dar a-l trăda, a „vicleni“ este pentru un boier lucru de ne- 
cinste pe care cronicarul îl acoperă cu grijă. 

Ureche rămine astfel în mijlocul lumii feudale un repre- 
zentant al ei din a doua fază a feudalităţii din ţara noastră, 
iar cronica sa este o mărturie a acelei epoci. 


3 Ibidem, p. 218. 

2 Ibidem, p. 191 şi 219. 

3 T. Korzon, Dola i niedola Jana Sobieskiego, III, p. 117. 

4 Martin (recte Ioachim) Bielski, Kronika Polska, Cracovia, 1597, 
p. 753. 

5 Gr. Ureche, ed. citată, p. 206. 

ë Bielski, et. cit., p. 714—716; cf. Ureche, ed. cit., p. 201—202. 

7 Jeremia pîrcălabul nu era leremia Golia, cum a crezut Hasdeu 
în lucrarea Jon Vodă cel Cumplit: v. Sever Zota, O mistificare genealo- 
gică: Ieremia Golia, în vol., Închinare lui N Iorga, p.431—438. 


- 


486 


www.dacoromanica.ro 


Ureche şi lupta lui împotriva domina- 
{iei otomane. Vremea cind scrie Ureche este epoca 
în care exploatarea otomană, politică și economică a țări- 
lor noastre era în mare creștere, cind puterea politică, in- 
dependenţa ţărilor române sînt total reduse; domnii fiind 
numiţi direct de la Poartă, ţara nu mai poate avea politică 
externă independentă, iar exploatarea economică ruinează 
poporul direct prin monopolul asupra comerțului grinelor 
și indirect prin obligaţiile grele bănești care se transformă 
în biruri asupra ţărănimii. Boierimea în aceste împrejurări 
a ştiut în general să evite dezastrul, cumpărind cu banii 
storşi de la supușii ei pe demnitarii turci. Suzeranitatea 
turcească reprezenta pentru marea boierime o garanţie îm- 
potriva unor răscoale țărănești întotdeauna posibile cu aju- 
torul cazacilor, o asigurare de stabilitate internă a regimu- 
lui lor. 

Ureche în această privinţă are o atitudine mai clarvă- 
zătoare, în care se vădeşte dragostea sa de ţară; el vede pri- 
mejdia turcească şi crede, speră, într-o mare sforțare popu- 
lară pentru dezrobirea ţării. Această atitudine, deosebită 
de a boierimii în genere, se datorește nu atît legăturilor lui 
Ureche cu Polonia, ţară care era dușmană turcilor și în care 
Moldova putea găsi un sprijin, ci mai degrabă culturii 
sale de istoric, cunoașterii luptelor glorioase din trecut de 
care se simțea mai legat ca alţii. El nu uita că era descen- 
dentul unuia dintre luptătorii lui Ștefan cel Mare. 

Din anume pasaje ale cronicii s-ar părea că Ureche ar 
recunoaște dominaţia otomană ca pe o tristă fatalitate: 
p+..suptu mîna lor și suptu jugul lor sîntem șerbi“!. E ade- 
vărat că Moldova în vremea lui era în decădere: „...începă- 
tura și adaosul, mai apoi şi scăderea care să vede că au venit 
în zilele noastre“2. Desigur că Ureche se raportă la neatir- 
narea ţării, pierdută în vremea lui. Această epocă glorioasă 
a ţinut pînă la moartea lui Ștefan cel Mare, care pe patul de 
moarte a sfătuit pe fiul său și pe boieri să se închine turci- 
lor „...arătindu-le cum nu vor putea ţinea ţara, cum o au 
tinut-o el, ci socotindu din toţi mai puternicu pre turcu şi 
mai înțeleptu, au datu învățătură să să închine turcilor3“. 


1 Gr. Ureche, ed. citată, p. 127. 
2 Ibidem, p. 63. 
3 Ibidem, p. 121. ' 

Fraza despre puterea gi inţelepciunea turcilor este o aluzie 
la necredinţa domnilor creştini Matei Corvin şi Albert Ia- 
gellonul, fată de Ștefan, de purtarea acestor aliaţi firești, 
care l-au trădat şi l-au lăsat pe mina turcilor. S-ar părea 
deci că Ureche este resemnat cu stăpinirea turcească; to- 
tuși nu este aga. Mai intii el denunţă lăcomia și abuzul exer- 
citat de turci asupra Moldovei: „...vasul cel fără de fund, 
măcară cită apă ai turna într-insul, nu-l mai poţi umplea, 
așa și turcul, de ce dai mai mult, de aceea iţi face mai multă 
nevoie, că el darul il scrie obicină, mai apoi de n-ai vrea să-i 
dai, numai ce-ţi caută [trebuie] ca să-i dai“!. Prin urmare, 
stăpinirea turcească inseamnă un cumplit abuz, împotriva 
căreia se ridică energic cronicarul. 

Dar nu este numai atit. În cronica lui Ureche răsună ca 
un ecou îndemnul la luptă împotriva stăpinirii otomane. 
Pentru aceasta Ureche uzează de un procedeu stilistic, de 
o antiteză: pe prima pagină a cronicii afirmă că ţara e în 
decădere, apoi descrie în contrast gloria strămoşilor, biru- 
inţele lui Ștefan cel Mare împotriva turcilor. Firește că 
aceasta inseamnă un indemn. 

Cum vom vedea mai jos, Ureche nu se mulțumește a 
transmite exact gi sec afirmaţiile izvoarelor sale; el le co- 
mentează, chiar le transformă in sensul tendinţelor lui: 
unde se vorbește de înfringerca Moldovei, de umilinţe, 
omagii de vasalitate faţă de Polonia, cronicarul trece sub tă- 
cere aceste informaţii sau chiar combate ce „zic unii“. Deci 
el scrie cu o anume tendinţă, cu un scop politic, dornic să 
influenţeze pe cititori. Ureche este un luptător, nu un ana- 
list. De aceea sublinierea luptelor cu turcii înseamnă, fără 
îndoială, o pildă, poate o chemare pentru cititorii din vre- 
mea lui. Moldovenii, spune Ureche, au biruit pe tătari, 
pe munteni: „Mai apoi şi [cu] turcii carii să vedea că ca o 
negură toată lumea acoperea, războaie minunate au făcut, 
de multe ori i-au şi biruit, mai apoi de o au şi supus [Mol- 
dova] supt giugul “lor, de multe ori i-au asudat, rocogindu-se 
[răsculindu-se] şi nu fără multă moarte și pagubă în oa- 
meni, pină o așăza.“2 A fost deci o vreme cind Moldova bi- 
ruia pe turci, apoi au fost răscoale care au dat multă 


1 Gr. Ureche, ed. citată, p. 192 
2 Ibidem, p. 70. 

osteneală turcilor. Cronicarul denunţă viclenia politicii 
turcești: turcul, dușmanul a toată creștinătatea „...volni- 
ciei [independenţei, libertăţii] tuturor întinde mrejile sale, 
ca să-i coprinză și arătindu-să priietinu cu multe cuvinte 
de inșălăciune şi cătră unul și cătră altul, ca să-i poată ză- 
dări cap de price [să provoace între ei ceartă)... gindindu-să 
ca într-acele amestecături i să vor închina lui, pentru să le 
dea ajutoriu și mai apoi îi va pleca și suptu jugul său“. 
Deci Ureche atrage atenția că turcii ameninţă libertatea 
popoarelor. De aci rezultă ideea unei solidarităţi a state- 
lor amenințate, pentru a se mintui de turci. Această nece- 
sitate, această soluţie care ar salva Moldova, este sublini- 
ată în cuvinte puternice de cronicar în special în legătură 
cu expediţia de cotropire a lui Ioan Albert împotriva Mol- 
dovei, în vremea lui Ştefan cel Mare: „...Albertu craiul 
uitindu priiteşugul tătine-său ce avea cu Ștefan vodă şi 
nu făcea oaste împotrivă păginilor, carii în toate părțile 
fulgera și tuna cu trăsnetul armelor sale, vărsind singile 
creștinilor şi stropşindu volniciia [călcînd în picioare liber- 
tatea] tuturora, înmulţindu legea lui Moamet cea spurcată, 
ci gîndi ca să-şi arate vitejiia asupra Moldovei“2. Și mai 
jos: „...acesta Olbrihtu nu spre păgini, ci spre creștini vrea 
să facă războiul, nu da ajutoriu celuia ce nu avea odihnă de 
turci ci vrea să slăbească pre cela ce să lupta cu vrăjmaşii 
creștinilor, pre carile trebuia cu toţii să-l ajutorească.“? Cel 
ce lupta cu vrăjmașii creştinilor era Ștefan cel Mare; el nu 
lupta numai pentru sine, pentru ţara sa, ci pentru toată 
creștinătatea, prin care trebuie să înţelegem, sub frazeolo- 
gia religioasă a vremii, civilizaţia europeană. Polonia era 
datoare să-l ajute, regele care călcase această datorie făcuse 
o migelie şi o trădare. O idee de solidaritate a ţărilor Euro- 
pei impotriva primejdiei turcești, idee ce rezultă din leto- 
piseţul lui Ureche, dă cronicii o înaltă ţinută politică. 
Grigore Ureche nu apare astfel ca un boier împăcat cu 
stăpinirea turcească, nici măcar ca un resemnat, ci ca un 
luptător. Desigur, trebuie să înțelegem anume nuanţe. 
Gloria Moldovei este acum umbrită, ţara nu mai este pu- 
ternică cum era altădată. În aceste condiţii cronica consti- 





1 Gr. Ureche, ed. cit., p. 94—95. 
2 Ibidem, p. 109. 
3 Ibidem, p. 1144. 

tuie un îndemn pentru viitor, atunci cînd toate statele eu- 
ropene vor înţelege datoria lor de a lupta împreună împo- 
triva primejdiei turceşti, care le amenință deopotrivă in- 
dependenţa. Moldova și-a făcut datoria; pildă este epoca 
lui Ştefan; regii vecini nu și-au făcut-o, nesusținîndu-l. 

Această idee a trecutului glorios, imbold pentru viitor, 
reiese mai clar din cercetarea modului în care prezintă Ure- 
che gloria veche a Moldovei. 


Glorificarea trecutului Moldovei. 
Am spus că Ureche își ingăduie multe libertăţi cu izvoarele 
sale, folosindu-le ca materiale documentare pentru cronica 
sa care nu este o operă analistică, ci o istorie pilduitoare. 
De cite ori Bielski, izvorul său, arată că domnii Moldovei 
au depus omagiu de vasalitate regelui Poloniei, de atitea 
ori Ureche suprimă sau modifică pasajul respectiv. Că Mol- 
dova fusese vasala Poloniei, Ureche o știa prea bine; nu se 
uitase acest lucru în secolul al XVII-lea. Faptul este trecut 
ca argument în corespondenţa diplomatică a vremii (însusi 
Nistor Ureche, tatăl cronicarului, iscălise tratatul de vasa- 
litate al lui Ieremia Movilă faţă de poloni, în care se făcea 
aluzie la vechile legături!). Deci cu bună știință el suprimă 
aceste legături feudale din cronica sa, socotindu-le umili- 
toare. Cronicarul vrea să păstreze neatinsă gloria Moldovei 
vechi, ţară deplin liberă care şi-a apărat independența cu 
propriile sale puteri. Astfel sint suprimate informaţiile lui 
Bielski, care pe rind povesteşte de omagiile lui Petre Mu- 
şatin, Alexandru cel Bun, Ilie și Ștefan, Roman II, Ștefan 
cel Mare? prestate polonilor. Unele din aceste știri din iz- 
vorul său le trece cu totul sub tăcere, altele sint lăsate cu 
îndoială pe seama cronicarului legese: „„...zicîndu că după 
aceea au îostu legătură cu craiul legescu și mai mare și daruri 
în toţi ai au fostu trimițindu Iliagu“3, în sfirșit alteori el 
schimbă sensul legăturii. De pildă în loc de omagiu de vasal, 
cronicarul nostru spune că Alexandru cel Bun are legături 
de prietenie cu polonii „...priiteșug mare cu leşii gi legătu- 
ră tare, să fie la ce treabă, unul pre altul să ajutorească“4. 

1 Hurmuzachi, Documente, Supliment, 11-3, p. 345. 

2 Bielski, ed. cit., p. 274, 316, 353, 354, 396, 408, 428. 


3 Gr. Ureche, ed. cit., p. 83. 
4 Ibidem, p. 80. 

La cunoscuta închinare a lui Ştefan cel Mare la Colomeia 
(1485), Ureche suprimă scena ingenuncherii domnului 
român şi spune: „...toate ce au avut mai de treabă au 
vorovitu. Mai apoi l-au și ospătat pre Ștefan vodă“1. Dacă 
Ștefan trimite regelui polon din steagurile cucerite de la 
munteni, asta nu înseamnă că şi-a făcut datoria de vasal, 
cum afirmă Bielski2: „... nu pentru că doară i-au fost dato- 
riu să-i trimită, cum zic unii că au fostu supus legilor, ci 
pentru să-l aibă priieten la nevoie“.3 Modificarea textului 
lui Bielski nu se mărginește la chestiunea omagiului. Ure- 
che suprimă sau schimbă toate ştirile care ar aduce o cit de 
mică atingere prestigiului Moldovei. La incheierea păcii 
între Polonia și Moldova din 1499, Bielski spune că Ştefan 
cel Mare s-a rugat de iertare regelui polon, care l-a primit 
şi l-a întărit în domnie. Ureche protestează cu mindrie: „. 
nu că doară s-au temut de puterea lor, care [Ştefan] să ispiti- 
să şi război făcusă şi cu turcii, de atitea ori i-au şi biruit.. 
niciodată nu s-au plecat, ci pentru să cunoască toată cres- 
tinătatea că n-au fostă dispre dinsul începătura, că n-an 
rădicat el armele asupra craiului“t. 

Între „petele“ asupra cinstei, gloriei Moldovei vechi, 
este caracteristic că Ureche socoate și orice alianță sau par- 
ticipare la război alături de turci. După infringerea polo- 
nilor la Codrii Cozminului, în anul următor au urmat expe- 
diții de răzbunare ale moldovenilor în Polonia. Una din 
aceste expediții s-a făcut cu participarea turcilor, o spune 
nu numai Bielski, dar și letopisețele interne (cronica zisă 
de la Bistrița), pe care Ureche le-a cunoscut prin mijloci- 
rea Letopiseţului moldovenesc. Totuşi Ureche trece și peste 
izvorul extern şi peste cel intern și suprimă această infor- 
maţie atribuind expediţia din Polonia numai moldoveni- 
lor”. De asemenea cronicarul moldovean suprimă informa- 
ţia lui Bielski despre un ajutor turcesc dat lui Petru Rareş 
în lupta sa împotriva Poloniei?. 


1 Ibidem, p. 107. 

2 Bielski, ed. cit., p. 459. 

3 Gr. Ureche, ed. cit., p. 98. 

4 Ibidem, p. 117. 

5 Bielski, ed. cit., p. 487. 

6 I. Bogdan, Cronice inedite, Buc., 1895, p. 62. 
7 Gr. Ureche, ed. cit., p. 116. 

8 Bielski, p. 578; cf. Ureche, ed. cit., p. 151. 

Figura centrală, prototipul gloriei vechi a Moldovei, 
este pentru cronicar Ștefan cel Mare. În special din domnia 
acestuia Ureche înlătură toate umbrele pe care le aruncă 
cronica polonă, prezentindu-l pe Ştefan ca pe un domn glo- 
rios, întotdeauna învingător. Este celebru portretul pe care 
Ureche il dă la sfirşitul domniei voievodului ca pe o apo- 
teoză: ţara a pierdut într-insul „un părinte al său“, cu el a 
pierdut „mult bine și de multă apărătură“. Este considerat 
ca „sfint“, și anume nu în sensul religios, ci „... pentru lu- 
crurile lui cele vitejeşti, carile niminea din domni, nici 
mai nainte, nici după aceea l-au ajunsu“!. Se subliniază 
astiel poziţia excepţională a lui Ştefan în istoria Moldovei. 
Contorm ideilor scriitorilor din secolul al XVII-lea care, 
influențați de Renaștere, priveau istoria prin prisma glo- 
riei „oamenilor mari“ și nu a maselor lăsate in umbră Ure- 
che prezintă pe Ştefan ca modelul de urmat pentru învierea 
Moldovei vechi. 

Totuşi, se poate spune cu siguranță că Ureche n-a in- 
teles pe Ştefan cel Mare, n-a înţeles în genere istoria țării 
sale din veacurile trecute. După cronicarul nostru mobilul 
războaielor lui Ştefan este gloria militară, vitejia, dorinţa 
de a face război cu orice preț, de a supune pe vecini. Urcin- 
du-se în scaun Ștefan „... nu cerca să așaze țara, ci de răz- 
boiu să gătiia“2, fiind „...om războinic și de-a pururea tră- 
gindu-l inima spre vărsare de singe“, el pradă Ţara Secu- 
iască.% Domnul atacă Ţara Românească pentru că „...nu-i 
ajunse lui Ștefan vodă ale sale să le ţie și să le sprijinească, 
ci de lăcomie, ce nu era al lui, încă vrea să coprinză“£. 
„Ştefan vodă, fiindu aprinsă inima lui de lucrurile vitejeşti, 
îi părea că un an ce n-au avut treabă de războiu, că are mul- 
tă scădere, socotind că gi inimile voinicilor în războaie 
trăindu să ascut“5 — de aceea face război cu Radu cel Fru- 
mos. Bogdan al III-lea, fiul lui Ștefan, poartă războaie... 
„pentru vitejia ce avea că socotindu ca să nu piiae numele 
cel vitejăscu al tatine-său, ca să nu zică megiiașii că au mu- 


1 Gr. Ureche, ed. cit., p. 120—121. 

2 Ibidem, p. 91. 

3 Ibidem, p. 91. 

4 Ibidem, p. 96. Este poate o aluzie la pretenţiile lui Vasile Lupu 
asupra domniei Ţării Româneşti. 
5 Gr. Ureche, ed. citată, p. 97. 

ritu şi el cu tată-său“1, Pentru felul de a înţelege al lui Ure- 
che este concludentă această caracterizare făcută lui Ştefan 
cel Mare: „Ştefan vodă fiind gata de război ca un leu ce 
nu-l poate imblinzi niminea și el odihna altora îi păriia că-i 
este cu pagubă“2. 

Conceptul de glorie inclus de Ureche în cronica sa apar- 
ține Renaşterii, după care „gloria“, faima eroică, este sco- 
pul urmărit de regi şi domnitori. Se ştie că pricinile războa- 
selor lui Ștefan, precum și succesele sale în luptă se datoresc 
altor motive: el nu este un cuceritor și un căutător de glo- 
rie, ci-și apără țara și independenţa ei, sprijinindu-se pe 
poporul Moldovei. Domnitorii din secolul al XV-lea erau 
mult mai realiști decit își închipuie Ureche; domnii moldo- 
veni ştiau că aveau o ţară mică ce trebuia apărată împo- 
triva poftelor marilor feudali din ţările vecine, mult mai 
întinse și mai puternice. Chiar războaiele duse de Ștefan 
în Ţara Românească şi în ţinuturile secuieşti aveau drept 
scop să formeze un sistem de apărare propriu, împotriva 
turcilor. Locul de seamă pe care Ureche îl acordă personali- 
tăţii lui Ştefan cel Mare în istoria Moldovei, ca simbol al 
luptei pentru independenţă și îndemn la lupta de eliberare, 
într-o epocă de dependenţă a Moldovei faţă de turci, in spe- 
cial sublinierea importanței istorice a luptei lui împotriva 
cotropirii otomane este justă şi a rămas în istoriografia 
noastră. Dar Ureche în secolul al XVII-lea socotea că lupta 
pentru independenţă a unui mic stat feudal ca Moldova nu 
este un îndemn suficient și adaugă conceptul de glorie care 
este străin oamenilor din secolul al XV-lea. Aceasta ne duce 
la examinarea influenţei umanismului în epoca lui Ureche. 


Influențele umaniste. Ureche studiase în- 
fr-o şcoală iezuită, ca mulţi alţi fii de boieri moldoveni și 
ucraineni. Umanismul iezuit nu mai era umanismul Re- 
naşterii, cu sistemul de critică liberă raționalistă şi cerce- 
tarea critică a textelor; era un umanism decadent supus 
autorităţii bisericii catolice, duşmana liberei cugetări și a 
criticii libere. Totuși se păstra în această şcoală iezuită stu- 
diul limbii latine şi al autorilor clasici, cu concepţiile lor 
despre mărimea Romei, despre superioritatea antichităţii. 

1 Ibidem, p. 137. 

2 Ibidem, p. 119—120. 

Trebuie să recunoaştem că influența umanismului asu- 
pra lui Ureche a fost foarte slabă. El ştia desigur latineşte, 
căci folosește, cel dintii dintre cronicarii noştri, izvoarele 
istorice în această limbă. Dar nimic din stilul său nu denotă 
pe un umanist. Limba folosită de Grigore Ureche este limba 
populară, fără nici o influenţă a topicii latine, ca la Mi- 
ron Costin, fără încercare de a introduce neologisme latine. 
În cronica sa nu vom întilni citate din autori clasici și din 
mitologie, atit de familiare umanistilor. Nici construcția 
lucrării: prezentarea persoanelor, discursuri, gradarea dra- 
matică a evenimentelor, obișnuite în operele umaniștilor 
nu se regăsesc în cronica lui Ureche. Substratul feudal mol- 
dovenesc a fost pentru Ureche mai puternic și mai adînc. 

Sint totuși în cronica lui Ureche unele ecouri ale educa- 
ției primite în Polonia unde a venit în contact cu cultura 
umanistică; cunoașterea limbii și culturii latine l-au aju- 
tat să-şi dea seama de apropierea dintre latină și limba 
română, și l-au adus la înțelegerea unităţii poporului ro- 
mân, într-o formă încă neprecisă, care se va cristaliza abia 
în opera lui Miron Costin. Astfel în capitolul despre limba 
moldovenească spune că „de la Rim ne tragem“ şi dă o 
serie de cuvinte românești: piine, carne, găina, muieria, 
fămeia, părinte, al nostru, cu echivalentul lor latin, „...$i 
altile multe din limba latinească, că de ne-am socoti pre 
amăruntul toate cuvintile le-am înțeleage“!. Dar totdeodată 
afirmă că țara a fost ca o „slobozie“, în care au venit tot 
felul de neamuri,cu a căror limbă este amestecată a noastră 
şi de aceea nu este o ţară de oameni „așăzaţi“, cu „obicee 
(citește: tradiții) bune“?. Nu are deci o concepţie clară 
despre originea limbii noastre. 

În capitolul Pentru Țara Ungurească de jos și Ardealul 
de sus constată că în Transilvania locuiesc „și români peste 
tot locul, de mai multu-i țara lăţită de români decitu de 
unguri“?. Chiar în Panonia sau Ungaria de sus se află ro- 
mâni, „pre alocurea“, care însă și-au pierdut religia lor. 
„Rumânii, cîţi să află lăcuitori la Ţara Ungurească și la 
Ardeal şi la Maramoroșu, de la un loc sintu cu moldovenii 





1 Gr, Ureche, ed. cit., p, 67. 
2 Ibidem, p. 67. 
3 Ibidem, p. 133. 

gi toţi de la Rim să trag.“! Această din urmă frază este cea 
mai importantă în privinţa concepţiei despre originea ro- 
mânilor. Avem în fața noastră cea mai veche afirmaţie ro- 
mânească despre unitatea neamului și în acelaşi timp 
despre originea sa comună. Fireşte că afirmarea unităţii de 
origine nu implică de loc pentru vremea aceea ideea unei 
viitoare unităţi politice, idee care nu poate apărea decit 
în legătură cu orinduirea capitalistă, dar această afirmare 
constituie totuşi o idee înaintată pentru epoca aceea. 

În legătură cu afirmaţiile destul de sărace amintite mai 
sus, poate fi pusă și afirmaţia lui Ureche că „letopiseţele 
latinești“ (Eneas Silvius) spun că numele țării se trage de 
la hatmanul „rimlenesc“ Flaccus, care s-a bătut în aceste 
locuri cu sciții. Cu această ocazie Ureche face o nouă afir- 
maţie despre unitatea originii românilor, de astă dată in- 
tre munteni și moldoveni: „Letopiseţile latinești“ scriu 
despre Moldova și Țara Muntenească“ „că au fostu tot un 
loc şi o ţară“. Ureche ştie însă că Țara Românească „mai 
dintăi“ s-a descălecat „... măcară că s-au tras de la un iz- 
vod (obirşie) muntenii întii, moldovenii mai pre urmă“?. 
Importanţa lui Ureche rămîne în acest domeniu aceea a 
unui precursor al unei idei culturale care urma să fie dezvol- 
tată de Miron Costin, de Dimitrie Cantemir și după aceștia, 
în alte condițiuni economico-sociale, de Școala Ardeleană. 

Am mai amintit şi despre conceptul de glorie în opera 
lui Ureche. Aici e vorba de o idee care nu era numai a scri- 
itorilor umaniști; această concepţie se potrivea cu poziţia 
noii boierimi moldovenești, doritoare de bani și de putere 
în stat, boierime în mijlocul căreia se dezvoltau concepţii 
individualiste. 


Locul lui Ureche în istoriografia 
moldovenească. Dacă în domeniul afirmării origi- 
nilor poporului român Ureche este un precursor, el nu poate 
fi considerat totuşi iniţiatorul istoriografiei din Moldova. 
Cronicile slave moldoveneşti incep în veacul al XV-lea, cu 
asa-numitele letopiseţe de la Bistriţa şi Putna şi cu croni- 
cile externe: Cronica germano-moldovenească, Cronica mol- 
do-polonă, Cronica anonimă din Voskresenskaia letopis, toate 


1 Ibidem, p. 134. 
2 Gr. Ureche, ed. cit., p. 66. 

variante ale unui letopiseţ unic. Ele sint urmate în secolul 
următor de letopiseţele lui Macarie, Azarie şi Eftimie, 
care duc povestirea istoriei Moldovei pînă la 15751. Între 
aceste cronici și aceea a lui Ureche este o continuitate, în 
sensul că ele au servit, afară de cele externe şi de Eftimie, 
ca izvor al cronicii lui Ureche, prin mijlocirea Letopiseţului 
moldovenesc. Asupra acestei probleme vom reveni mai jos, 
cind vom studia izvoarele cronicii lui Ureche. Deocamdată 
ne vom mulțumi să constatăm continuitatea istoriografiei 
moldoveneşti din veaculal X V-lea pînă în al XVII-lea și apoi 
şi în cel următor, de vreme ce cronica lui Miron Costin 
este continuarea cronicii lui Ureche și cronica lui Neculce 
este continuarea cronicii lui Miron Costin. 

Această continuitate trebuie înțeleasă ca o evoluţie. 
Cronica lui Ureche se deosebeşte de cronicile slave din se- 
colele precedente mai întii prin limbă: este prima cronică 
moldovenească care ni s-a păstrat, scrisă în limba poporu- 
lui, ceea ce înseamnă un progres vădit, prin lărgirea cer- 
cului de cititori şi prin concepția despre o istorie scrisă pen- 
tru poporul român. În al doilea rind, cronica lui Ureche se 
deosebeşte de cronicile slavone prin aceea că se preocupă de 
originile poporului nostru, de așa-numitul „descălecat în- 
tiiu“, de cucerirea romană, de sciţii anteriori cuceririi ro- 
mane, de originile limbii. Prin urmare este o lărgire a ori- 
zontului istoric, faţă de cronicile slave, care se preocupă 
numai de istoria statului feudal, Moldova. (Doar Cronica 
anonimă din Voskresenskaia letopis conţine o legendă in- 
curcată și naivă despre începuturile neamului din doi frați, 
Roman şi Vlahata. 

Pe lingă aceste două deosebiri esenţiale, trebuie subli- 
niată o deosebire care privește categoria de cronici în care 
intră cele slavone şi categoria deosebită din care face parte 
cronica lui Ureche. Primele cronici, cele slavone, sint toate 
cronici oficiale de curte. În ceea ce privește prototipul ce- 


1 I. Bogdan, Vechile cronice moldovenești înainte de Ureche, Buc., 
1891 (Cronica de la Putna, Macarie, Eftimie, Cronica moldo-polonă) ; 
I. Bogdan, Cronice inedite atingătoare de istoria românilor, Buc., 1895 
(Cronica de la Bistriţa, Cronica moldo-polonă, Cronica sirbo-moldove- 
nească),; I. Bogdan, Letopisețul lui Asarie, Buc., 1909 (Acad. Rom. 
Memor. secţ. ist.)(Cronica de la Putna, Macarie şi Azarie) ; I.C. Chiţi- 
mia, Cronica lui Ștefan cel Mare, Buc., 1942 (Cronica moldo-germană, 
atribuită de editor, fără temei, lui H. Schedel). 

lor două cronici din secolul al XV-lea (Bistriţa și Putna) el 
a fost scris la curtea lui Ștefan cel Mare, cum se dovedeşte 
prin folosirea acestor letopiseţe ca variante străine pentru 
scopuri diplomatice (Cronica moldo-germană trimisă de 
Ștefan la Niirnbergi, Cronica moldo-polonă tolosită de diplo- 
mații poloni, cea din Voskresenskaia letopis anexată la cro- 
nica oficială de la Moscova). Din cronică reiese că scriitorul 
ştia că la un cutremur domnul şedea la masă?, el știa să enu- 
mere după categorii tunurile și bombardele luate de Ștefan 
la Codrii Cozminului3, cunoștea relaţiile diplomatice ale 
lui Ștefan cel Mare cu statele străine. Macarie, Eftimie şi 
Azarie declară ei inşiși că scriu din poruncă domnească. 

Dimpotrivă, cronica lui Ureche este o cronică indepen- 
dentă, în sensul că autorul nu scrie din poruncă, ci din în- 
demn propriu. Avem a face cu scrierea unui boier care 
reflectează punctul de vedere boieresc, spre deosebire de cro- 
nicile oficiale care reprezintă punctul de vedere al domniei. 
Această deosebire nu este întimplătoare, ci reprezintă o 
fază nouă în istoriografia moldovenească, de vreme ce toţi 
continuatorii lui Ureche — Miron și Nicolae Costin, Ne- 
culce — scriu cronici boiereşti şi nu cronici oficiale. 

Deosebirile pe care le-am amintit se explică prin ivirea 
unei noi epoci a perioadei feudale, epocă de care am vorbit. 
Ridicarea unei noi boierimi feudale, dar cu alte mijloace, 
întemeiată pe negoțul grinelor, fundatoare de noi latifun- 
dii, boierime care surpă puterea domnească în decădere, 
explică introducerea limbii române în locul celei slave în 
istoriografie. 

Am spus că toate cronicile moldovenești din secolele al 
XV-lea și al XVI-lea erau cronici oficiale de curte. Curtea 
domnească era păstrătoarea tradiției de limbă slavonă şi 
în același timp era în strinsă legătură cu biserica, de ase- 
menea păstrătoare a culturii slave. Marea boierime din 
acele secole ştia slavonește, ca gi domnii de altfel; de pildă, 
Ștefan cel Mare vorbește slavonește unui sol polon. Ridica- 

10. Gorka, Cronica epocei lui Ştefan cel Mare, Buc., 1927, 

=9 
di ' a Cronice inedite, ed. cit., p. 53. 

3 Ibidem, p. 61. 

4 Ibidem, p. 55 şi 56. 

51. Bogdan, Vechile cronice mold. înainte de Ureche, ed. cit., 
p. 198—2143; idem, Letopiseţul lui Azarie, ed. cit., p. 146. 

rea noii boierimi din secolul al XVII-lea, din mica boierime 
şi din slujitori, înseamnă însă venirea la cirmă a unor oa- 
meni care nu ştiau slavonește. Noua boierime este iniția- 
toarea istoriografiei cronicarilor din acel veac. Între isto- 
riografia slavonă din veacurile precedente și cea românească 
din secolul al XVII-lea nu este numai o deosebire de limbă, 
ci şi o deosebire fundamentală: trecerea de la istoriografia 
domnească, de curte, la cea a boierimii. Aici stă și cauza 
introducerii limbii române în istoriografie. Domnii aveau 
grămătici de slavonie şi o cancelarie organizată; boierii cei 
noi, mai puţin cunoscători de limbi străine, aveau nevoie 
de scrieri în limba ţării. O istoriografie scrisă de boieri pen- 
tru a fi citită de boieri, şi poate și de tirgoveţi, nu putea fi 
scrisă decit în limba poporului. Luarea meșteșugului isto- 
riografic în miinile boierilor noi a însemnat în chip nece- 
sar trecerea de la limba slavonă la limba română. Adăugăm 
că această trecere s-a făcut înainte de introducerea oficială 
a limbii române în biserică, reformă care datează de-abia 
de la sfîrşitul secolului al XVII-lea. 

Numai în această epocă de ridicare a noii boierimi pu- 
tea apare istoriografia cronicilor boierești, scrise de boieri, 
din punctul lor de vedere, opus autorității domnești. 

Între cronica lui Ureche gi cronicile slavonești a exis- 
tat o cronică intermediară care reprezintă trecerea între cele 
două faze ale istoriografiei: Letopiseţul moldovenesc azi pier- 
dut, pe care însă Ureche îl folosește pe larg. Autorul lui a 
fost Eustratie logofătul al treilea.1 Caracterul intermediar 
al acestei cronici se vede din aceea că este o cronică scrisă 
în românește, deci prima, înainte de a lui Ureche, dar nu 
pare a fi cuprins afirmaţiile despre originea comună şi ro- 
mană a românilor, pe care Ureche le ia din alte scrieri stră- 
ine (G. Mercator), adăugind unele observaţii despre origi- 
nea limbii moldovenești.2 Cît despre caracterul domnese 
sau boieresc al acestei cronici pierdute este greu să ne pro- 
nunțăm ; înclinăm însă să socotim Letopiseţul moldovenesc 
ca pe o cronică oficială. Considerăm în sprijinul acestei afir- 
maţii faptul că Eustratie logofătul a scris pentru Vasile 

1 O spune Miron Costin în Poema în versuri polone, în Opere, ed. 
P.P. Panaitescu, București, E.S.P.L.A., 1958, p.385, arătînd că 


Eustratie a fost cel dintii istoric moldovean, înainte de Ureche. 
2 Ureche, ed. cit., p. 67. 

Lupu, și din porunca acestuia, Pravila Moldovei. De altfel 
funcţia sa de logofăt al treilea însemna un fel de secretar 
particular al domnului ales dintre cărturari, „credincios la 
toate tainele domnului“; corespondenţa particulară a voie- 
vodului trecea prin mîna lui.! Era tocmai omul potrivit pen- 
tru a scrie o cronică de curte (Eustratie a fost diac de can- 
celarie în 1618, logofăt al treilea în 1630—1631, apoi n-a 
mai ocupat dregătorii).? 

Aşadar, cronica lui Ureche ocupă în istoriografia moldo- 
venească un loc bine definit: după citeva începuturi timide, 
azi pierdute, Ureche este întemeietorul istoriografiei în 
limba poporului, este cel dintii care s-a preocupat nu nu- 
mai de statul feudal, Moldova, ci de originea poporului ro- 
mân ca o unitate. În această privinţă concepţiile sale sint 
încă şovăielnice și obscure, dar formează un început care a 
fost dezvoltat de continuatorii lui. El este de asemenea în- 
cepătorul istoriografiei boieresti în Moldova, în epoca sta- 
tului boieresc din secolul al XVII-lea. 

Ca istoric foloseşte metoda cronicărească a compilației 
cu atit mai mult cu cit nu e contemporan cu epoca pe care 
o descrie. Ureche se ridică însă deasupra tehnicii istorice 
primitivea compilatorilor medievali, întîi prin compararea 
și cîntărirea continuă a izvoarelor sale, apoi mai ales, prin 
intervenția sa ca judecător al faptelor trecutului, din punc- 
tul de vedere boieresc, dar și din acela al unui om cu dra- 
guste de ţara sa, Moldova. 

Deși foloseşte izvoare în parte cunoscute — cronicile 
slave interne și cronica polonă a lui Bielski — cronica lui 
Ureche conţine numeroase ştiri care se găsesc numai în pa- 
ginile ei: fapte politice, dar mai ales informaţii asupra in- 
stituţiilor feudale. Cronica aceasta este imaginea Moldovei 
feudale, nu numai prin tendinţele ei, ci și prin informaţiile 
de extraordinară bogăţie asupra structurii feudale a ţării. 
Aceasta este valoarea ei cea mai de preţ. Structura feudală a 
Moldovei oglindită în cronica lui Ureche nu se rezumă nu- 
mai la domnie (procedeul alegerii domnilor, puterea lor ca 


1 Vezi definirea dregătoriei logofătului al treilea în interpolaţia 
lui Misail Călugărul, în cronica lui Ureche, ed. cit., p. 77. 

2 G. Ghibănescu, /spisoace și zapise, 1-2, p. 112; acelaşi în — Teo” 
dor Codrescu (revistă), II, 1933, p. 115—116, Acad. R.P.R., doc: 
CLXXXI/21. 

judecători și comandanţi de oaste), nici la boierime (în 
cronică se află interesante date privitoare la puterea și atri- 
buţiile boierilor), dar în această structură intră şi țărăni- 
mea, meșteșugarii orașelor, lumea neprivilegiată, despre 
care Ureche, deşi boier mare, nu poate să nu dea informaţii 
şi chiar să recunoască atit lupta acestor asupriţi pentru li- 
bertate de sub jugul feudal cit și lupta lor impotriva cotro- 
pitorilor dinafară. Ștefan cel Mare, spune Ureche, după 
luptele cu turcii: „... nu avea voinici de oaste, ci stringea 
păstorii din munţi și argaţii, de-i într-arma, acmu iară să 
rădica deasupra biruitorilor“1. Deci nu cu cavaleri și boieri, 
ci cu păstori și argaţi s-a ridicat Ștefan „deasupra biruito- 
rilor“. De asemenea, în lupta de la Codrii Cozminului oastea 
năvălitoare a pierit înfrîntă „unii de oșteni, alții de ţărani“?. 
Pretendentul Ștefan Mizgă se ridică impotriva lui Ale- 
xandru Lăpuşneanu cel urit de popor și adună „mulţi hai- 
duci“, „...stringindu și păstori și altă adunătură“3, ceea ce 
arată caracterul de răscoală țărănească a acestei lupte. În 
lupta supremă a lui Ion vodă cel Cumplit impotriva turci- 
lor, Ureche spune că: „... o samă de boieri cei mari... ca să 
nu cază in mreaja vrăjmașului său... au fugit la turci“*. 
Călărimea, adică oastea boierească, fuge cind apar tăta- 
rii și cronicarul recunoaște: „Numai pedestrimea și oastea 
cea di strinsură au rămas și 300 de cazaci“. 

Mare boier, ostil lui Ion Vodă, Ureche nu caracterizează 
fuga boierilor ca trădare și nici rezistența țăranilor şi a caza- 
cilor, care au căzut pînă la unul, ca eroism, dar chiar şi 
simpla menţiune este prețioasă, ridicind valoarea letopise- 
țului său, şi semnificativă pentru atitudinea obiectivă a 
cronicarului. 

Unele conflicte sociale ale secolului al XVI-lea se pot 
abia ghici din citeva aluzii. Astfel la căderea lui Despot 
vodă, Moldova este atacată de munteni, care credeau că o 
vor supune uşor: „...pentru împărechiierea (vrajba) ce era 
între călărași și între pedestrași“S. În acest pasaj cronicarul, 


1 Gr. Ureche, ed. cit., p. 106. 
2 Ibidem, p.113. 
3 Ibidem, p.192. 
1 Ibidem, p.202. 
5 Ibidem, p.203. 
6 Ibidem, p.188. 

vorbind despre lupta dintre oastea cetelor feudale boiereşti 
călări și cetele de ţărani care luptau pe jos, dă o importantă 
informaţie despre luptele sociale dintre ţăranii şi boierii 
moldoveni. 

În ce priveşte relațiile cu ţările vecine, s-a relevat îndestul 
în scrierile istoricilor noştri valoarea cronicii lui Ureche 
pentru istoria legăturilor noastre cu Polonia, cu Imperiul 
Otoman, cu Ungaria, dar s-a subliniat mai puţin valoarea 
reală a acestei scrieri pentru relaţiile dintre Moldova şi 
celelalte ţări românesti, în special cu Transilvania. Remar- 
cabil este felul cum începe Ureche capitolul despre Transil- 
vania: „...fiindu-ne vecini de aproape și de multe ori năzuia 
domnii ţării Moldovei de să acioa și să ajutoriia de la dînşii“!. 
La vreme de primejdie Transilvania este un sprijin, un 
adăpost pentru moldoveni. Și aspectul economic al Transil- 
vaniei, descris de Ureche, sugerează o comparaţie cu Mol- 
dova din vremea aceea: „este ţara Ardealului plină de 
teată hrana cite trebuiegte vieţii omenești, că piine peste 
samă rodește multă, de niminea nu o cumpără, ci tuturora 
prisoseşte, vin pretutindenea, nimănui nu lipsește...“2 Pri- 
mirea lui Petru Rares pribeag în Transilvania, războaiele 
lui în această provincie, ca şi cele mai vechi ale lui Ștefan 
cel Mare şi o mulțime de alte amănunte completează această 
icoană. 

Faptul că Ureche între capitolele închinate descrierilor 
ţărilor vecine: Polonia, Turcia, Transilvania, ţinuturile 
locuite de tătari nu are și un capitol despre Țara Românească 
se poate explica numai prin aceea că el nu o considera ca 
ţară străină. Știrile despre istoria relaţiilor dintre Țara 
Românească și Moldova, şi chiar despre fapte de istorie 
internă muntenească (moartea lui Neagoe Basarab şi ridi- 
carea lui Radu de la Afumaţi împotriva turcilor, domnia 
lui Mihnea Turcitul etc.) sînt foarte bogate în cronica lui 
Ureche. 

Legăturile cu Rusia, în cronica lui Ureche, sînt adeseori 
evocate: aminteşte de moartea lui Ioan „fecior împăratului 
de Mosc, nepot (în realitate ginere) lui Ștefan vodă“? ; Bogdan, 


1 Gr. Ureche, ed. cit., p. 133. 
2 Ibidem, p. 134. 
3 Ibidem, p. 108. 

fiul lui Ștefan cel Mare, trimite soli la Moscovat; Ștefan 
cel Tinăr nu izbutește să obţină de la regele Poloniei tre- 
cerea liberă a solilor săi spre Moscova?2; Bogdan Lăpușneanu 
se duce la Moscova, unde moare. Spre deosebire de „Mosc“, 
statul rusesc liber, cronicarul înțelege prin „Rusia“ și „la 
ruşi“, provinciile locuite de ruși, Ucraina, Volinia, Gali- 
ţia, aflate sub stăpînire polonă. El ştie că aceste provincii 
nu erau poloneze, ci rusești: șleahta (mica nobilime) din 
acele regiuni este pentru dinsul „şleahta rusească“; cind 
Ștefan cel Mare se duce la Colomeia în Pocuția, regele Polo- 
niei trimite în ajutorul Moldovei oaste „de la ruşi“. 

Un loc special în istoria legăturilor ruso-române, oglin- 
dită în cronica Moldovei îl constituie numeroasele pasaje 
şi capitole întregi închinate legăturilor cu cazacii, oaste 
rusească liberă din Ucraina. Tocmai rostul acestei oşti: 
pe de o parte lupta împotriva tătarilor și turcilor, iar pe 
de altă parte lupta împotriva feudalilor care acaparau 
pămînturile din Ucraina, a dat o coloratură specială rela- 
țiilor moldovenilor cu cazacii. În lupta împotriva turcilor 
pentru libertatea ţării este celebru capitolul lui Ureche 
despre ajutorul dat de cazaci lui Ion vodă cel Cumplit. 
Cînd sosesc cazacii în Moldova: „Pre carii văzîndu-i Ion 
vodă, nu într-alt chip, ci ca cînd ar fi văzut îngerul din cer 
cu veste bună și de izbindă pogorit şi cu multe daruri pe 
capitile, cine era, i-au dăruit“?. Sfirșitul eroic al acestor 
cazaci este epic: „Ci văzindu aşa (cazacii), au intrat în 
tabără şi în grămada turcească, tăindu gi oborîndu, de au 
perit pînă într-unul“6. Ureche nu subliniază elementul 
social al luptei cazacilor în Moldova, ajutorul dat de acești 
oșteni liberi oamenilor asupriţi din Moldova și adeziunea 
țăranilor moldoveni la expedițiile căzăcești; totuși acest 
fapt, cunoscut pe larg din alte izvoare, se întrevede şi în 
cronica boierului Ureche: cind cazacii cu Ivan Potcoavă 
vin în Moldova: „...cumu-şi-i rîndul oamenilor dacă l-au 


4 Ibidem, p. 85. 
5 Gr. Ureche, ed. citată, p. 198. 
6 Ibidem, p. 204. 

vestit de domnu tinăr, mulți i s-au închinat“. Iar peste 
cîtva timp: „...fost-au gi oaste de ţară cu cazacii, că mulți 
să închinase“2. 

Aşadar, valoarea istorică a cronicii nu stă numai în înși- 
rarea faptelor istorice, ea este o mărturie cu caracter general 
despre Moldova feudală, cu luptele ei dinafară pentru liber- 
tate, dinăuntru împotriva asupririi feudale. 


Concepţia istorică a lui Ureche. Deşi, 
după cum am încercat să subliniem, prin multe idei îna- 
intate Ureche își depășește adesea veacul, concepția sa 
istorică rămîne mărginită în limitele gîndirii feudale. Toc- 
mai de aceea letopiseţul său constituie cea mai caracteris- 
tică oglindire a unei anumite faze a orinduirii feudale din 
Moldova, fază pe care am fixat-o mai sus. Concepţia reli- 
gioasă a istoriei, intervenţia puterii divine care face drep- 
tate și judecă pe oameni, apare la fiecare pas: „Dumnezeu 
cel direptu, cela ce ceartă nedireptatea şi înalță direptatea, 
cu cită cercetare pedepseşte pre ceia ce calcă jurămintul“3. 
Această concepţie religioasă merge așa de departe încit 
cronicarul crede în minuni, în intervenţia sfinţilor; el 
reproduce legendele după care în lupta de la Rimnic a 
coborit din cer sfintul Procopie care a ajutat pe Ştefan cel 
Mare împotriva muntenilor, pe cînd sfiîntul Dimitrie se 
prezintă sub forma unui „viteaz“ (citește: cavaler) zburător, 
în lupta de la Codrii Cozminului: „...ci ieste de a gi crederea, 
de vreme ce au zidit biserică“, adaugă cronicarul.5 Biserica 
era sprijinul regimului feudal și un boier mare nu se putea 
depărta nici de învățătura ei, nici măcar de superstiții, 
întreţinînd o atmosferă de misticism. Dar Ureche folosește 
tăria ortodoxiei în credinţele oamenilor din acea vreme 
pentru a sublinia şi a îndemna la lupta împotriva turcilor, 
pentru că turcii caută să răspindească „legea lui Moamet 
cea spurcată“$, „legea... cea întunecată“7. Astfel în cronica 
lui Ureche lupta moldovenilor „creștini“ împotriva turcilor 


1 Ibidem, p. 208. 
2 Ibidem, p. 209. 
3 Ibidem, p. 144. 
4 Ibidem, p. 106. 
5 Ibidem, p. 115. 
ê Ibidem, p. 109. 
7 Ibidem, 144. 

»Păgîni“ se rezumă la lupta pentru libertate a unui popor 
asuprit impotriva cotropitorilor. 


Intervenţia puterii divine în treburile oamenilor și ale 
țărilor duce fireşte la o concepţie moralistă a istoriei. Cu 
aceasta de altfel se deschide şi cronica: „Mulţi scriitori au 
nevoit, de au scris rindul şi povestea țărilor, de au lăsat 
izvod pă urmă şi bune și rele, să rămiie feciorilor şi nepoți- 
lor, să le fie de învăţătură, despre cele rele să să ferească 
şi să să socotească, iar dupre cele bune să urmeze şi să învețe 
şi să să îndirepteze.“l Această concepție moralistă a istoriei 
formulată de Ureche este comună tuturor istoricilor vechi 
şi medievali care considerau că menirea istoriei era să ser- 
vească numai de îndreptar moral în viaţă, pe cînd istoria 
ştiinţifică vede în primul rind în istorie viaţa societăţii 
și evoluţia ei, o explicare a cauzelor şi originilor fenome- 
nelor sociale. 


Tot în predoslovie găsim şi altă idee valoroasă despre 
rostul scrierilor istorice. Ureche scrie: „...ca să nu să înece 
a toate ţările anii trecuţi şi să nu să știe ce s-au lucrat, să 
să asemene fierălor și dobitoacelor celor mute și fără minte.'“2 
Iar în alt loc, lăudînd pe istoricii străini care au însemnat 
toate amănuntele istoriei, spune: „...fiindu oameni aşezaţi 
mai de demultu şi cronicarii lor neavind alte trebi, ce numai 
vă leatul păziia și niște lucruri mari ca acestea păziia şi 
socotiia, să nu rămiie ceva neînsemnat, pentru ca să nu le 
zică vecinii lor di prinprejur că au fostu adormiţi sau nein- 
vățați şi nestrăbătuţi cu istoriia?.“ Prin urmare, istoria este 
un bun al unei ţări, un bun cultural am zice azi, care nu se 
cuvine să fie pierdut. Este o datorie a cronicarilor să „pă- 
zească“ să nu se uite faptele mari. Ceea ce deosebește pe 
oameni de animale este tocmai păstrarea unei tradiţii, şi 
acele popoare care sint „aşezate“ (citește: civilizate) se 
disting prin aceea că au păstrat tradiţia, adică amintirea 
faptelor mari. Care sînt aceste fapte mari pentru Ureche? 
Bineînţeles, în primul rînd faptele de război, vitejia, cuce- 
ririle, precum şi schimbarea domnilor. Desigur că a con- 
sidera istoria ca un bun al ţării, care trebuie conservat și 





1 Ibidem, p. 63. 
2 Ibidem, p. 63. 
3 Ibidem, p. 73. 

cinstit, constituie un pas înainte față de naiva concepţie 
a istoriei moraliste, dar, prin conţinutul ei de tradiţie 
eroică și de glorie, această idee se leagă în primul rind de 
concepţiile boierimii. Numai boierii, interesaţi în consem- 
narea genealogiilor de familie, au interes să se păstreze 
amintirea faptelor individuale de vitejie şi de război, care 
înnobilează pe urmaşi, ca un titlu de privilegiu. 

Am arătat că Ureche este începătorul șirului de istorici 
boieri care scriu cronici independente de influența curţii 
domnești, deci asemenea idei sînt firești în cronica lui şi 
accentuează încă o dată caracterul ei. Totuși, deși purtător 
al tendinţelor boierimii şi dornic să susțină autoritatea boie- 
rilor în fața domnului, Ureche, tributar concepţiei despre 
istorie din timpul său, face de cele mai multe ori apologia 
domnilor vechi, ca unii ce erau consideraţi făuritori ai 
istoriei. 


Limba şi stilul lui Ureche. Un studiu 
lingvistic asupra letopiseţului lui Ureche este îngreunat 
de anumite împrejurări speciale: nu avem un manuscris 
autograf al cronicii, nici măcar o copie care să nu fi trecut 
prin filiera mai multor copiști succesivi, care sînt adesea și 
interpolatori şi compilatori. Manuscrisele cele mai bune ale 
cronicii sînt copii de la începutul secolului al XVIII-lea, 
cîteva decenii după scrierea cronicii. În cazul special al 
cronicii lui Ureche, cele mai bune manuscrise, cele folosite 
de toţi editorii pentru ediţiile lor, pentru că sînt singurele 
complete și copiate îngrijit, se datoresc unor copiști mun- 
teni.! Cele citeva manuscrise moldovenești ale cronicii lui 
Ureche sînt lacunare gi copiate după un arhetip neglijent, 
redat de un scrib fără multă știință de carte. Ca atare ele 
nu pot folosi ca bază a unei ediţii. Totuşi studiul limbii 
lui Ureche nu este cu neputinţă. Mai întîi cei doi copiști mun- 
teni care au copiat manuscrisul datorit lui Axinte Uricarul 
din Moldova, grămătic învăţat şi conştiincios (manuscrisele 
indicate în prezenta ediție prin sigla A: A—1 și A—2), 
sînt şi ei scriitori de manuscrise foarte conștiincioși, care 
şi-au permis foarte mici schimbări în text. Fonetica este 
cea care a avut ceva mai mult de suferit; a fost eliminat 


1 Vezi în partea a doua a acestei introduceri descrierea manuscri- 
selor folosite. 

în cele mai multe cazuri; dz moldovenesc, gi pentru j; 
s-au păstrat insă, în genere, forme nediftongate ca: sară, să 
margă. Lexicul moldovenesc a fost păstrat de toți 
copiștii, cu foarte rare excepţii, și formează o mare bogă- 
ție pentru studiul limbii. 

Din tezaurul culturii latine, cu care a intrat în contact 
în şcolile din Polonia, Ureche a păstrat foarte puţin în 
cronica sa. Fraza de construcţie latină care apare într-o 
formă moderată în De neamul moldovenilor a lui Miron 
Costin și mai acută în /storia ieroglifică a lui Dimitrie Can- 
temir nu se întilnește la Ureche. Din textul letopiseţului 
său abia se pot culege cîțiva termeni latini cu evident carac- 
ter savant: ocheanu, gardinalii (cardinalii), cometha, eretic, 
corona. Mai accentuată este influența limbii slavone, limbă 
folosită pe vremea cronicarului în biserică şi în cărțile 
religioase. Sint în letopiseţ cuvinte şi chiar expresii întregi 
în slavonește: nacazanie silnim (învăţătura celor puternici), 
tij, i pol (şi jumătate) mesita, dni. Cuvintele de origină 
slavă care derivă din limba bisericii și nu din limba poporu- 
lui sînt destul de frecvente: kvală, a poftori, otcirmuia, ciu- 
dese, jărtăonic, pomăzuit. Cu toate acestea Ureche nu este 
legat nici de limba studiilor sale clasice și nici de limba 
bisericii. Caracteristică îi este tendinţa de a se dezbăra de 
limba greoaie a cărților religioase şi de a crea un stil nara- 
tiv istoric avînd la bază limba vorbită de popor. Faţă de 
limba traducerilor din cărțile bisericești și chiar față de 
limba mitropolitului Varlaam, care, în Cazanii, se dove- 
dește încă supusă regulilor frazeologiei slavone, limba lui 
Ureche reprezintă un mare pas înainte spre închegarea limbii 
literare româneşti. Lexicul predominant moldovenesc şi 
topica frazei care poate fi uneori stingace — să nu uităm 
că Ureche nu avea în urma lui o tradiţie literară românească 
— dar niciodată retorică sau afectată ca a cărților biseri- 
cești, dovedesc sforțarea cronicarului de a da ideilor sale 
o expresie cît mai apropiată de limba poporului: „Și de 
acolo multe luund și lipindu de ale noastre, potrivindu 
vremea și anii, de au scris acest letopiseţ, carile de pre în 
multe locuri de nu să vă fi şi nemerit, gîndescu că cela ce 
va fi înţeleptu nu va vinui, că de nu poate de multe ori 
omul să spuie așa pre cale tot pre rîndu, cela ce vede cu 
ochii săi şi multe zminteşte, de au spune mai mult, au mai 


'506 


www.dacoromanica.ro 


puţin, dară lucruri vechi și de demult, de s-au răsuflat 
atita vreme de ani? Ci eu, pe cum am aflat, aşa am arătat.“2 

Observațiile de mai sus ne duc către concluzia că, oricît 
ar fi fost de cult, Ureche rămîne legat de obirşia sa moldo- 
venească și populară, de care boierii, în privinţa culturii, 
nu se desfăcuseră pe vremea aceea. 

Fraza lui Ureche este construită, ea are un anume ritm 
obținut în genere prin mijloace simple, ca de exemplu 
repetarea unor substantive sau adjective cu acelaşi sens, 
care, pe de o parte întăresc ideea şi pe de alta dau ritm frazei: 
„s-au scăpătu de mult bine și de multă apărătură“, „iarnă 
grea și geroasă“, „chizmindu şi însemnînd și pre scurtu 
scriind“, „au aflat cap şi începătură“, „iarăș de sirgu scade 
şi se împuţținează“, „mai pe largu şi de agiunsu scriu“. 
De asemenea sînt de remarcat antitezele „răsăritul ieste 
începător, apusul va să să înalțe“, „cela ce ceartă nedirep- 
tatea şi înalță direptatea“. Așadar întiiul cronicar al Mol- 
dovei a fost un scriitor popular, dar un scriitor cu stil stu- 
diat. Ureche nu povestește sec faptele, îngirindu-le pe ani 
ca un analist, ci le ilustrează, le învie prin comparații, 
unele simple, fără multă originalitate: „ca un leu ce nu-l 
poate îmblînzi niminea“?. (Ștefan cînd porneşte la război), 
altele dovedind că acest cronicar din secolul al XVII-lea 
vedea ideile abstracte în imagini, ca un artist: creșterea și 
decăderea Moldovei sînt ca un puhoi de ape de primăvară 
— „cum să timplă de sîrgu de adaoge povoiul apei și iarăş 
de sîrgu scade şi să împuţinează, așa s-au adaos și Moldova... 
de s-au de sirgu lăţit şi fără zăbavă au îndireptatu.“2 Țăra- 
nii cuprind calea oştirii polone în Codrii Cozminului „...co= 
prinsese ca cu o mreajă calea“. Teama de dușmanul său, 
pentru Ștefan Lăcustă, era „...ca o ghiaţă la inima lwi 
Ștefan vodă“5 iarăși o împrejurare abstractă explicată eu 
o figură concretă, 

Istoricii medievali, acei care erau literați și nu analiști, 
folosesc adesea dialogul — deși, fiind vorba de persoane 
din trecut, sînt obligaţi să redacteze ei cuvintele persona- 


1 Gr. Ureche, ed. cit., p. 64. 
2 Ibidem, p. 119. 

3 Ibidem, p. 63. 

+ Ibidem, p. 113. 

5 [tidem, p. 159—160. 

jelor lor — ceea ce le dădea putință să caracterizeze anu- 
mite figuri istorice prin propriile lor cuvinte în stil direct. 
Petru Rareş fugar întilnește niște oameni simpli în munţi, 
trece cu ei prin straja ungurească. Straja întreabă: „Ce 
oameni sînteți?“ Ei au zis: „Sîntem păscari“!. Cînd Petru 
Rareş se întoarce în Moldova, în a doua domnie, şi boierii 
care-l părăsiseră se roagă de iertare, Petru le spune: „Fiţi 
în pace şi iertaţi de greşalile voastre, cite mii-aţi făcut 
oarecind...“ Iară ei cu toţii strigară: „În mulţi ani să dom- 
nești, cu pace“, şi iarăși ziseră: „Bine ai venit la scaunul 
tău, domnul nostru cel dintii“2. Dialogul subliniază josni- 
cia boierilor vicleni care se schimbă după putere, linguşind 
pe domnul care fusese trădat de dinșii. Și cuvintele în vor- 
bire directă ale lui Alexandru Lăpuşneanu: „De nu mă vor, 
eu îi voiu pre ei și de nu mă iubescu, eu îi iubescu pre dînşii 
şi tot voiu merge, ori cu voie, ori fără voie“?, sint cuvintele 
tiranului, căruia puţin îi pasă de voia poporului asuprit; 
cinismul lui reiese mai limpede din cuvintele ce i se atri- 
buie, decit dacă ar fi stigmatizat de cronicar. 

De observat că însăși introducerea în povestire a dia- 
logului și a vorbirii directe este un procedeu de literat și 
nu de istoric. 

Citeodată Ureche, pentru a sublinia un pasaj, se adre- 
sează direct cititorului, atrăgindu-i atenţia. Vorbind de 
Ştefan cel Mare, de faima sa, care atrage la dinsul pe prie- 
teni și pe cei slabi, Ureche se îndreaptă spre cititor și-i 
spune: „Iani socotește că suptu un copaciu bun cîţi să adă- 
postesc sau cîtă laudă îşi adaoge, nu numai purtătoriul, 
ce şi ţara.“4 Sau vorbind de cîrmuirea oamenilor din Mol- 
dova feudală, care este mai prejos de a albinelor: „Iani, 
de s-ar învăţa cei mari de pre nişte muște fără minte cumu-ş 
ţin domniia, cum ieste albina, că toate-și apără cășcioara 
şi hrana lor cu acile și cu veninul său.“ 

Unele imagini de evocare a Moldovei eroice în lupta 
pentru libertate împotriva turcilor rămin în literatura 
noastră printre cele mai de preţ pagini ale vechii literaturi 


1 Ibidem, p. 155. 
2 Ibidem, p. 161. 
3 Ibidem, p. 189. 
4 Ibidem, p. 97. 
5 Ibidem, p. 191. 

române. Despre Valea Albă, unde mulțimea turcească a 
cotropit oastea Moldovei lui Ștefan, Ureche spune: „Și 
atîta de ai noştri au perit, cît au înălbit poiana de trupurile 
de a celor periţi, pînă au fostu războiul.“1 Ureche n-a trăit 
vremile luptei de la Valea Albă, a știut însă într-o singură 
frază să evoce acea mare tragedie a ţării lui în lupta împo- 
triva robiei. 

Cînd Ștefan bate pe turci la Podul Înalt, cronicarul 
spune cu mîndrie: „...pre toţi i-au tăiatu, unde apoi migle 
de cei morți au strinsu.“2 Cînd Mateiaș Corvin se îndreaptă 
spre Baia, schimbarea drumului său este explicată printr-o 
imagine plastică: „...socotind ca să nu rămiie vreun unghiu 
nepipăit de dînsul“3. Nici o ușoară ironie nu lipseşte uneori 
din paginile lui Ureche; la Codrii Cozminului anumiţi 
moldoveni nu urmăresc pe dușmani, ci se dedau la prădarea 
carelor părăsite. Cronicarul nu-și arată indignarea, ci se 
mulțumește cu o ironie: „Ci și acei puţini ce ieșisă din 
codru n-ar fi scăpatu, de nu s-ar fi încurcatu ai noștri în 
carăle crăești și în carăle altor boieri, de le-au datu vreme, 
de au ieșit.“ 

Unele cugetări, care nu sînt obișnuitele cugetări inspi- 
rate din cărțile bisericii — așa de frecvente la scriitorii 
vechi — ci constatări asupra firii omenești, se întilnese 
sub pana acestui cronicar moldovean: „de multe ori unde 
piierde omul nădejdea, de frică mai apoi să întoarce în 
vitejie“5; un proverb popular îi serveşte pentru a caracte- 
riza pe Iliaș Rareș turcitul: „dinafară să vedea pom înflo- 
rit, iară dinlăuntru lac împuţit $. 

În sfirșit, portretele lui Ureche vădesc pagini de adevă- 
rată măiestrie literară a scriitorului. Portretul lui Ștefan 
cel Mare este o pagină clasică a literaturii noastre: „Fost-au 
acestu Ștefan vodă om nu mare de statu, minios şi de grabu 
vărsătoriu de singe nevinovat; de multe ori la ospeţe omoriea 
fără județu. Amintrilea era om întreg la fire, neleneșu şi 
lucrul său îl ştia a-l acoperi și unde nu giîndiiai, acolo îl 


1 Ibidem, p. 104. 
2 Ibidem, p. 100. 
3 Ibidem, p. 93. 

î Ibidem, p. 113. 
5 Ibidem, p. 151, 
ê Ibidem, p. 167. 

aflai. La lucruri de războaie meșter, unde era nevoie însuși 
să viriia, ca văzindu-l ai săi, să nu să indărăpteaze şi pentru 
aceia raru războiu de nu biruia. Și unde-l biruia alții, nu 
pierdea nădejdea, că știindu-să căzut jos, să rădica deasupra 
biruitorilor“l. 

De observat că aceste portrete nu sînt reproducerea textu- 
lui unui contemporan al lui Ștefan sau al epocii descrise 
în letopiseţ. Cronicarul întruchipează personajele letopise- 
ţului său după datele desprinse din mărturiile scrise ale 
vremii şi, ceea ce este mai interesant, din tradiţia populară, 
folosind faima lor transmisă din generaţie în generaţie. 

Nu numai portretul lui Ștefan cel Mare împodobește 
paginile acestei cronici, ci și altele, mai de puţină populari- 
tate. lată. portretul lui Bogdan cel Tinăr Lăpușneanu: 
„Nici de carte era prost, la călărie sprinten, cu sulița la 
halca nu pre lesne avea potrivnic, a săgita din arc tare nu 
putea fi mai bine. Numai ce era mai di treabă domnii lip- 
siia, că nu cerca bătrinii la sfat.“2 Sau al lui Petru Șchiopul: 
„++. domn vrednic, cum să cade, cu di toate podoabile cite 
tribuiesc unui domnu de cinste, că boierilor le era părinte, 
pre carii la cinste mare-i ţinea şi din sfatul lor nu ieșiia, 
Țării era apărătoriu, spre săraci milostivu, pre călugări şi 
pre mănăstiri întăriia şi-i miluia, cu vecinii de prinprejur 
vieţuia bine, de avea de la toţi nume bun și dragoste...“ 

Aceste portrete nu sînt convenţionale, potrivite cu orice 
model; ele reies din aprecierea cronicarului, din analiza 
firii și a faptelor fiecărui domn al Moldovei, reușind ca 
într-un alt stil concis, lapidar să exprime trăsăturile carac- 
teristice ale personalităţii fiecărui voievod. 

Nu este de mirare'că numeroși scriitori români s-au 
inspirat din episoadele letopisețului lui Ureche, aflind în 
rîndurile cronicii izvor de inspiraţie pentru nuvele, poeme, 
piese de teatru. Din cronica lui Ureche şi-a luat Costache 
Negruzzi subiectul pentru trei din cele patru tablouri (afară 
de al treilea: Capul lui Moţoc vrem) ale nuvelei istorice 
Alezandru Lăpuşneanu. 

Poemul lui Vasile Alecsandri, Dumbrava Roşie, pornește 
de la legenda din cronica lui Ureche asupra dumbrăvii care 


1 Ibidem, p. 120. 
2 Ibidem, p. 194. 
3 Ibidem, p. 218. 

ar fi fost arată de către prinşii poloni înjugaţi la plug, iar 
drama Despot Vodă a aceluiași scriitor, deşi mai liberă în 
urmarea izvorului său decit nuvela lui Negruzzi, derivă 
în chip firesc din capitolele lui Ureche și din adaosele lui 
Simion Dascălul după cronica polonă a lui Paszkowski. 
Printre sursele de inspiraţie ale lui Barbu Delavrancea 
pentru trilogia istorică: Apus de soare, Viforul şi Luceafărul 
se numără şi cronica lui Ureche. Delavrancea introduce însă 
în actul ultim al piesei Apus de soare naraţiunea medicului 
venețian Ieronim de Cessena, transmisă prin Leonard de 
Massari, episod care nu se regăseşte în letopiseţul lui Ureche. 
În special ultima piesă a trilogiei, Luceafărul, urmează 
foarte de aproape povestirea pribegiei lui Petru Rareș în 
munţi şi în Transilvania după relatarea atit de colorată 
din cronica lui Ureche, care la rindul său reproduce o nara- 
țiune slavonă contemporană. 

Cronica lui Ureche nu este deci numai un izvor pentru 
istorici, ci o operă literară, un izvor de bogată inspiraţie 
pentru scriitorii români, aceasta datorită nu numai faptelor 
pe care le consemnează, dar și felului în care sînt evocate. 


II. CRITICA TEXTULUI 
IZVOARELE CRONICII LUI URECHE 


Ioachim Bielski. Spre deosebire de scriiturii 
anteriori, Grigore Ureche s-a adresat pentru informaţii 
privitoare la istoria Moldovei și unei cronici polone, cro- 
nica lui Ioachim Bielski. Această cronică a fost publicată 
în Polonia, la 1597, sub numele lui Martin Bielski, tatăl 
lui Ioachim. Martin Bielski este autorul unei istorii uni- 
versale: Kronika wszystkiego swiata (Cronica lumii întregi), 
una din primele cronici scrise în limba polonă, apărută în 
trei ediţii la Cracovia: 1550, 1554, 1564. În Cronica lumii 
întregi se află intercalată și o istorie a Poloniei pînă la 
1548. Această istorie a fost extrasă separat de Ioachim 
Bielski, care a continuat istoria ţării sale pină la 1586, 
gi a transformat şi partea privind epoca anterioară, intro- 
ducînd o mulțime de informații noi, mai ales după cronica 

în latinește a lui Martin Cromer.! Totuşi, nu a publicat-o 
sub numele lui, ci a păstrat ca autor pe tatăl său, Martin: 
Martin Bielski, Kronika Polska (Cronica Poloniei), Craco- 
via, 15972. Atit cronica lui Martin, cît și a lui Ioachim 
au avut o largă răspiîndire. Cunoaștem o traducere ungu- 
rească a celei dintii, de asemenea una în ucraineană şi 
alta în rusește. 

Cronica lui Ioachim Bielski, cunoscută drept cronica 
polonă a epocii cu cea mai bogată informaţie privitoare la 
istoria Moldovei a fost folosită pe larg de Grigore Ureche. 
Cronicarul moldovean citează de citeva ori pe Bielski; 
alteori referindu-se la cronica acestuia o numește Letopisețul 
leșesc. Deoarece Ureche, ca toţi compilatorii medievali, 
folosește izvoarele reproducind pasajele fără a schimba 
ceva, este ușor de constatat că el urmează pe Bielski şi 
anume cronica lui Ioachim Bielski. Nu a cunoscut însă 
opera lui Martin Bielski, Cronica lumii întregi. Aceasta 
cuprinde și unele știri de istorie românească, de pildă, 
amănunte despre luarea Chiliei de Ştefan cel Mare, care 
lipsesc in cronica lui Ioachim. Informaţiile culese din 
cronica lui Ioachim Bielski, de către Ureche, încep din 
anul 1359 şi merg pină la 1582. Uneori fiind prea lungi sau 
îmbinate cu ştiri de istorie polonă, Ureche prescurtează 
textul izvorului său, alteori suprimă voit sau schimbă 
înțelesul unor informaţii, atunci cînd acestea nu corespund 
vederilor sale, cum am arătat mai sus, 

Cronica lui Bielski a fost folosită de Ureche direct, în 
limba polonă şi nu prin mijlocirea unui text latin. Această 
constatare are o deosebită importanţă, deoarere în cronica 
lui Ureche o serie de manuscrise (între care şi cel pe care-l 


1 Martin Cromer, Polonia sive de origine et rebus gestis Polonorum, 
dibri XXX, Bassel, 1555; Bassel, 1558; Bassel, 1568 (adausă); Colo- 
nia, 1589; Cracovia, 1611 (trad. polonă din latinește). 

2 Marin Bielski, Kronika Polska, Cracovia, 1597; ed. Turowski, 
Sanok, 1856 (II vol.); ed. Varşovia, 1829 (am întrebuințat prima 
ediție). Despre raporturile dintre Martin și Ioachim Bielski, v.W, 
Nehring, O ziciu i pismach Ioahima Bielskiego (Viaţa şi opera lui Ioa- 
chim Bielski), Poznan, 1860. 

3 W. Nehring, op. cit., p. 8. 

4 A.I. Sobolevskii, Perevodnaia literatura moskooskoi. Rusi XIV — 
XVII-vekov (Literatura de traduceri din Rusia Moscovită în veacurile 
XIV— XVII), St. Petersburg, 1903, p. 53. 

folosim) citează cînd „cronicarul“ sau „letopiseţul legese“ 
cînd pe cel „latinesc“, pentru ştiri care sînt extrase din 
Bielski. 

Avem numeroase dovezi că Ureche a folosit pe Bielski 
direct în limba polonă: toate numele proprii din Bielski 
sînt redate în textul lui Ureche în forma lor polonă, nu lati- 
nizate; astfel apar chiar și numele de botez: Piotru, Jic- 
mont (nu Sigismundus), Mihal, Micolai, Zofia, şi chiar 
Ian (Huniade) care nu era polon. Înseși unele greșeli de 
traducere se explică numai prin folosirea directă a textului 
polon. 

Într-un pasaj din cronica lui Bielski (ed. 1597, p. 345) 
se arată că Ștefan vodă, cucerind orașul Braţlav „de supt 
Swidrigaillo“ (cneazul litvan), a luat mulţi prinși pe care 
i-a predat regelui polon. Ureche traduce: „i-au trimis 
(prinşii) lui crai, la Sfidriial“!, crezind că Swidrigaillo 
este un nume de localitate. Confuzia este posibilă numai în 
cazul cînd cronicarul a folosit direct textul în polonă, nu 
în latinește. În adevăr, prepoziţia polonă pod înseamnă și 
supt și la. Polonii în loc de „în Prusia, în Rusia“ spun 
aproape întotdeauna „la pruși, la ruși“; aşa face și Ureche 
cînd traduce aceste expresii din cronica lui Bielski. O serie 
de cuvinte polone sînt păstrate tali quali în textul româ- 
nesc al cronicii, după Bielski: poevodul Ruschii (pentru 
voievodul Rusiei) (p. 114), pedromori, seim (în textele 
latine comitiae), voevoda Chievschii (p. 206), caștealanul, 
podscarbul etc. La pag. 115 Ureche vorbește de „doi fraţi 
Grotovi“, în textul lui Bielski este „Grotowie dwa“; „wie“ 
este terminația polonă a pluralului, trebuia tradus „doi 
frați Grot“, dar Ureche avind în faţă textul polon a crezut 
că v face parte din rădăcina numelui. Asemenea exemple 
se pot înmulți, dar socotim că acestea sint edificatoare pentru 
a dovedi că Urechea folosit direct din limba polonă cronica 
lui Bielski, chiar acolo unde o parte sau toate manuscri- 
sele citează Letopisețul latinesc. 

Cum am spus, manuscrisele cronicii lui Ureche citează 
cînd Letopiseţul leșesc, cînd pe cel latinesc, pentru ştiri ce 
se ailă în Bielski. Unele manuscrise folosesc alternativ 
ambii termeni ; cîteodată avem în același loc în unele manu- 


1 Gr. Ureche, ed. cit., p. 83. 

scrise „letinesc“ în altele „leșesc“. Este clar că nu e vorba 
de două cronici deosebite folosite de Ureche, una latinească, 
alta polonă, deoarece în diferite manuscrise termenii se 
suprapun. Pe de altă parte, în introducerea (predoslovia) 
lui Simion Dascălul se vorbește numai de două izvoare, 
între care se face comparaţia: letopiseţul străin (legese sau 
latinesc) şi cel intern, moldovenesc.! În interiorul cronicii, 
cînd se fac comparații între informaţiile izvoarelor, întot- 
deauna se citează cele două izvoare, cel intern şi cel extern, 
niciodată trei: moldovenesc, legese și latinesc. Este evident 
că Letopiseţul latinesc și Letopiseţul leșesc este unul și ace- 
lași sub două denumiri. C. Giurescu, în ediţia sa, necunos- 
cînd izvoarele lui Ureche, a corectat peste tot în text: 
Letopiseţul latinesc, unde era „leșesc“, socotind că e vorba 
de un izvor intern moldovenesc scris latineşte (2), care ar: 
cuprinde știri din cronica lui Martin Bielski tatăl.2 Această 
cronică nu poate fi internă; Ureche o numește „letopiseţul 
streinilor“ (p. 73), „cronicariul lor“ (p. 86), spre a-l deosebi 
de „al nostru“. Acum cînd cunoaştem faptul că toate știrile 
din cronicile polone sînt extrase numai din cronica lui Ioa- 
chim Bielski și că această cronică a fost folosită de Ureche 
direct în limba polonă, nu mai rămîne loc pentru un leto- 
piseţ latinesc folosit de Ureche pentru istoria Moldovei. 
Admiţind că letopiseţul legese și cel latinesc sînt unul şi 
același text, în ediția noastră vom adopta forma unică 
„Letopiseţul leșesc“, înţelegind prin aceasta cronica lui 
Ioachim Bielski. 


Confuzia copiștilor de manuscrise se explică prin aceea 
că ei știau că în Polonia, ţară de cultură latină, se scriau 
cronici în latineşte şi mai ales că într-un loc, vorbind de 
începutul poporului moldovenesc, Ureche citează în adevăr: 
„letopiseţul cel latinescu“, care este o cosmografie apuseană 
despre care vom vorbi mai jos.3 


1 Gr. Ureche, ed. cit., p. 65. 

2 C. Giurescu, Noui contribuțiuni la studiul cronicilor moldovene, 
Buc., 1908, p. 88. 

3 Gr. Ureche, ed. cit., p. 65. Sînt două-trei ştiri în care Ureche 
citează Letopisețul leșesc (latinesc în unele manuscrise) care nu se 
potrivesc în totul cu Bielski; ele se datoresc fireşte greşitei interpre- 
tări a textului acestuia şi nu pot forma dovada despre o cronică deo- 
sebită. 

Letopiseţul moldovenesc al lui Eus- 
tratie logofătul. Pentru cele mai multe informaţii 
din cronică, Ureche citează Letopisețul moldovenesc „leto- 
piseţul nostru“. Acest letopiseţ intern, după cum îl arată 
numele (cronicarii numeau letopiseţele după limba în care 
au fost scrise: leșesc, latinesc, unguresc) este scris românește. 
O cronică internă a Moldovei, scrisă în limba ţării, ante- 
rioară lui Ureche, nu s-a păstrat pînă azi; e vorba deci de 
o scriere pierdută. 

Dintr-un studiu comparativ asupra pasajelor în care 
Ureche foloseşte Letopiseţul moldovenesc (de fapt tot ce 
rămine ca informaţii din cronică, excluzind: a) ştirile luate 
din Bielski, b) cele luate din istoria universală despre 
popoarele vecine, c) ştirile de la sfirşit, după 1587, redate 
din amintirile verbale ale lui Nistor Ureche) rezultă că 
acest letopiseţ a folosit şi a tradus vechile cronici slave ale 
Moldovei. Pentru secolul al XV-lea Letopiseţul moldovenesc 
cuprinde atit ştiri care se află numai în Letopiseţul de la 
Putna şi care lipsesc în cel de la Bistriţa! (lupta de la Orbic, 
cedarea Chiliei ungurilor de Petru vodă, data începerii și 
sfințirii Putnei, moartea egumenului Iosif etc.), cît și știri 
care se află numai în Letopiseţul de la Bistriţa şi lipsesc în 
cel de la Putna (data zidirii cetăţii Chilia, datele luptelor 
dintre Ilie și Ștefan, a luptelor de la Tămășani și Reuseni, 
intervenția voievodului ardelean Bartolomei la Codrii 
Cozminului). În sfîrşit, Letopiseţul moldovenesc conţine 
informaţii pentru această epocă, informaţii care nu se află 
în nici unul din cele două letopiseţe slave (al cincilea război 
între Ilie și Ștefan, cu data zilei, urmărirea turcilor de 

“către Ştefan cel Mare după Războieni și reluarea prăzii, 
lupta cu polonii la Botoșani în 1500). Pentru secolul al 
XVI-lea, există unele informaţii asemănătoare cu cele din 
cronica lui Macarie?, dar se poate afirma că Ureche nu a 
cunoscut pe Macarie, nici direct, nici prin mijlocirea Leto- 


1 Letopiseţul de la Putna, versiune completă în vol. I. Bogdan: 
Letopiseţul lui Azarie (Acad. Rom., Memor. secţ. ist., 1909); Letopi- 
seţul de la Bistriţa, în vol. I. Bogdan: Cronice inedite, ed. cit. 

> Letopiseţul lui Macarie în vol. I. Bogdan, Letopiseţul lui Azarie, 
ed. cit. 

pisețului moldovenesc[1]. Pe de o parte, în cronica lui Ureche 
lipsesc frazele şi caracterizările bombastice ale lui Macarie, 
pe de altă parte la Grigore Ureche, deci în Letopiseţul moldo- 
venesc, sint date de ani şi zile precise, care lipsesc în Macarie, 
scriitor retoric ce disprețuiește asemenea amănunte (năvă- 
lirea tătarilor la 22 august 1513, ziua morţii lui Bogdan 
III, a încoronării lui Ștefan cel Tînăr), precum şi o serie 
de informații din secolul al XVI-lea, care lipsesc cu totul 
la Macarie: pribegia boierului Șarpe, moartea lui Petru, 
fratele lui Ștefăniță, atacul Pocuţiei în august 1529, adu- 
narea de la Badeuţi pentru închinarea ţării lui Soliman 
etc. Macarie nu a fost un cronicar independent, el a prelu- 
crat în chip retoric o cronică slavă internă sub formă de 
anale, azi pierdută, din care ni s-au păstrat doar ştirile 
prelucrate in Cronica moldo-polonă. Această cronică slavă 
internă a secolului al XVI-lea este izvorul comun al lui 
Ureche și al lui Macarie. Despre cronica lui Eftimie! se 
poate afirma că nu a fost cunoscută de cronicarul Letopise- 
țului moldovenesc. În ce îl priveşte pe Azarie?, letopiseţul 
lui este de asemenea o retorizare a analelor de curte, care 
se găsesc sub forma lor primitivă în Letopiseţul moldovenesc. 
În Letopiseţul lui Azarie lipsesc unele date aflate în Letopi- 
seful moldovenesc ca de exemplu: data clădirii Mănăstirii 
Slatina, 1558, amănuntele luptelor dintre Despot vodă și 
Alexandru Lăpușneanu, fuga acestuia la Huși, lupta lui 
Tomșa cu domnul muntean Mircea. Așadar, Letopiseţul 
moldovenesc a folosit cronicile slave ale Moldovei într-o 
compilaţie mai completă şi mai dezvoltată decit cele pe 
care le cunoaștem azi, a folosit analele care stau la baza 
cronicilor lui Macarie și Azarie și continuarea lor pînă la 
anul 1587, dată la care se opreşte acest letopiseţ intern. 
Mai mult decît atita, acest cronicar a folosit o scriere pier- 
dută, desigur în limba slavonă, despre Pribegia lui Petru 
Rareş în Ardeal, despre călătoria domnului la Constantinopol 
şi întoarcerea lui în Moldova. Această cronică, scrisă la 
curtea lui Petru Rareș formează o narațiune independentă 


1 I, Bogdan, Vechile cronice moldovenești înainte de Ureche, Buc., 
1891. 

2 I, Bogdan, Letopisețul lui Azarie, 1909 (Acad. Rom., Memor. 
secţ. ist.). 

şi un text cu caracter deosebit în interiorul cronicii lui 
Ureche,! Povestirea cu amănunte familiare: cum s-a îmbră- 
cat domnul fugar cu comănac pe cap dat de pescari, cum a 
ajuns la curtea unui nobil ardelean şi a găsit numai pe jupi- 
neasa lui, cum a adormit, Petru vodă răpus de oboseală, 
povestea cu scrisoarea aruncată de pe zidul cetăţii Ciceiului, 
şi alte detalii provin desigur din anturajul imediat al dom- 
nului, de la un familiar al lui, dovedind că ne găsim în 
faţa naraţiunii unui moment special, care nu face parte 
din cronica ţării. De altfel aceste informaţii nu le găsim 
nicăieri în cronicile slave; ele s-au păstrat numai inter- 
calate în cronica lui Ureche, provenind din Letopiseţul 
moldovenesc. 

Letopiseţul moldovenesc introduce în cronica lui Ureche 
în acest fel o mulţime de informaţii, în parte de origine 
contemporană cu faptele, care nu se regăsesc nicăieri în 
alte izvoare. 

Autorul acestui Letopiseţ moldovenesc este, cum am arătat, 
Eustratie logofătul, pe care Miron Costin îl indică ca autor 
al cronicii în limba ţării, scrisă înainte de Ureche? El a 
tradus din neogreacă Pravila Moldovei (în două versiuni) 
şi lucrarea intitulată Șapte Taine ale bisericii. I s-a atribuit 
greșit și traducerea în limba română a Jstoriilor lui Herodot, 
pe care nu le-ar fi putut traduce, deoarece nu știa limba 
elină (greaca clasică). 

Letopiseţul moldovenesc formează baza și scheletul cro- 
nicii lui Ureche. Cronica lui Bielski, fiind o istorie a unei 
ţări străine, nu cuprinde decit informaţii care privesc legă- 
turile polono-române. Aceste informaţii fragmentare traduse 
nu puteau forma o istorie a Moldovei, se înțelege de la sine. 


1 Gr. Ureche, ed. citată, p. 153—163. 

2 Miron Costin, Opere, ed. cit., p. 385. 

3 Cf. C.A. Stoide, Contribuţie la biografia lui Eustratie logofătul, 
în Arhiva, XL, 1933, p. 123—127. Pentru Herodot, v. introducerea 
lui N. Iorga, la Herodot (1645), trad. rom. după ms. de la Mănăstirea 
Coșula, Vălenii de Munte, 1909. 

4 I. Bianu, Manuscrisul românesc de la 1632 al lui Eustratie logo- 
fătul, în Columna lui Traian, seria nouă, III, 1882, p. 210—217. În 
epilog Eustratie spune că a tradus din „limba mai purtăreaţă gre- 
cească“, după o traducere din elinește, „limba cea mai subţire“ și 
mai ascuţită de toate limbile... care nu pot să o înţeleagă fiecine, de 
nu vor îi prea iscusiţi și deprinşi cu dinsa“ (p. 216), ceea ce arată că 
el nu o cunoștea. 

Ele puteau constitui numai o completare la informaţiile 
din izvorul intern. Cînd cronicarul aduce faţă în față infor- 
maţiile din izvorul intern cu cele din cronica legească, el dă 
intotdeauna întîietatea izvorului intern. Nu e vorba numa: 
de o aşezarea materialului, ci de încrederea pe care o acordă 
Ureche Letopiseţului moldovenesc; datele, numele proprii, 
faptele, cînd nu coincid, sint redate după letopiseţul intern, 
căruia i se acordă mai multă încredere. Astfel Bielski, după 
Dlugosz, spune că la Valea Albă au pierit numai 200 de 
moldoveni — Ureche totuși admite dezastrul după cronica 
internă!; Bielski spune că Ștefan cel Mare a prins două 
fiice ale lui Radu cel Frumos, Ureche modifică textul citat 
din Bielski, după izvorul intern, unica lui fiică.? E adevărat 
că Ureche în predoslovie spune că Letopiseţul moldovenesc 
scrie prea pe scurt, „iar scrisorile striinilor mai pe largu și 
de agiunsu scriu“, dar nu e vorba aici de respingerea Leto- 
pisețului moldovenesc, ci numai de constatarea că el are 
nevoie de completare, Letopiseţul moldovenesc rămînind 
temelia cronicii din punct de vedere cronologic și al faptelor. 

Gerard Mercator. Grigore Ureche n-a folosit 
numai cronici interne și polone, el cunoştea limba latină şi 
a folosit direct în limba latină o Cosmografie pentru capito- 
lele care urmează după moartea lui Ștefan cel Mare, capitole 
inchinate ţărilor vecine: Polonia; Țara Tătărască, Imperiul 
Otoman, Transilvania. 

Prin „cosmografie“ se înțelegeau în secolele al XV- 
XVII-lea lucrări care cuprind în acelaşi timp geografia și 
istoria tuturor ţărilor din lume, adesea însoţite de hărţi. 
Asemenea cosmografii au apărut atunci foarte multe, cuprin- 
zînd adesea numeroase pagini identice între ele, De aceea 
este greu să determinăm care din ele a slujit de izvor lui 
Ureche. Dintre toate cosmografiile pe care le cunoaștem, 
aceea care se potrivește cel mai mult cu textul cronicarului 
moldovean este Atlasul sau Cosmografia lui Gerard Merca- 
tor. Gerard Mercator (adică: negustorul) este pseudonimul 
lui Gerard Kremer, olandez (1512—1594), autorul unei 
Cronologii şi al Atlasului, care a fost redactat la 1568. Prima 


1 Gr. Ureche, ed, cit., p. 104; Bielski, op. cit., p. 467. 
3 Ibidem, p. 98; Bielski, op. "cit. , p- 459. 
3 Gr. Ureche, ed, cit. „p. 64. 

ediţie a Atlasului: Atlas sive cosmographicae meditationes, 
apare la Duisburg în 1595, urmată de alte numeroase ediţii 
(la 1630 apare la Amsterdam ediţia a X-a)!. Pe lingă deose- 
birile dintre ediţii, există două formate ale Atlasului: 
Atlas Minor (ed. Amsterdam, 1628) şi Atlasul Mare, cu 
titlul ediţiei din 1595. Lucrarea conține hărțile tuturor țări- 
lor din lume în culori, iar pe dosul hărților descrierea geo- 
grafică şi o scurtă istorie a ţării respective în limba latină. 
(Câteodată se adaugă foi pentru descrierea unei ţări, care nu 
încape pe dosul hărţii.)? Cosmografia lui Mercator a fost 
tradusă în mai multe limbi; dintre toate cosmografiile 
aceasta a avut cea mai largă răspindire ca manual școlar şi 
îndreptar pentru negustori. Există traduceri ruseşti din 
secolul al XVI-lea şi al XVII-lea păstrate în manuscris.3 

Ureche a folosit pe Mercator (sau altă cosmografie foarte 
apropiată de aceasta) direct în limba latină, dovadă lati- 
nismele din textul său în această parte tradusă după cosmo- 
grafie: Marea Caspium, Stitiia, ochiianu, Ținhis (pentru 
Ginghis), Emmaum, Țiliţiia, Tunetul (Tunis). 

Capitolul despre Polonia din letopiseţul lui Ureche 
împrumută din cosmografie partea de la început, despre 
originea numelui din pole=cimp, și ştirile despre genealogia 
lui Leh din Zavan, apoi numărul arhiepiscopilor, episcopilor, 
voievozilor şi castelanilor.+ Restul despre organizarea poli- 
tică şi firea polonezilor provine din experiența proprie a 
lui Ureche, din cunoașterea acestei ţări. Capitolul despre 
Împărăţia Tătărască este aproape în întregime tradus sau 
rezumat din cosmografie; întinderea ţării, descrierea ei 
şi a bogățiilor, a riurilor, numele marilor hani şi ai hanilor 
din China, triburile. De asemenea, capitolul despre Împă- 
răția turcilor este o traducere și o prelucrare după cosmo- 


1 Vezi Breusing, Gerard Mercator, Duisburg, 1869. 

2 Am folosit Atlas Minor, ed. Amsterdam, 1628. Atlas sive cosmo- 
graphicae meditationes, ed. Amsterdam, 1630, in-folio şi trad. franceză, 
Amsterdam, 1607. 

3 A.I. Sobolevski, Perevodnaia literatura moskovskoi Rusi XIV- 
AXVIl-vekov., St. Petersburg, 1903, p. 59, semnalează 6 manuscrise. 
Traducerea din 1637 se datorește lui Bogdan Likov. 

4 Gr. Ureche, ed. cit., p. 121—127; Gerard Mercator, Atlas Minor, 
ed. 1628, p. 470—473. 

5 Gr. Ureche, ed. cit., p. 124—127; Gerard Mercator, op. cit., 
p. 614—616, ed. mare, 1630, p. 368—369; trad. franceză, 1607, p. 361. 

grafia latină, cu istoria sultanilor, descrierea diferitelor 
corpuri de oaste ale turcilor (acestea numai în ediţiile mai 
vechi ale Atlasului Mare), Ureche adăugind numai unele 
observaţii asupra spahiilor.! Capitolul despre Transilvania 
datorește numai puțin cosmografiei şi anume primele rîn- 
duri despre numirile ţării şi vecinătăţilor ei; restul: despre 
numărul mare al românilor, despre religia şi firea ungurilor, 
despre nobilime, provine din experiența de viaţă a lui 
Ureche.? 

În sfirşit, ceea ce este important, ştirile de la începutul 
cronicii lui Ureche despre originile poporului român (ori- 
ginea numelui Valahia de la romanul Flaccus şi faptul că 
țara făcea parte din Sciţia3) se regăsesc în cosmografie 
relatate după Aeneas Sylvius. Ureche citează Letopiseţul 
latinesc, care aci este Cosmografia. 

Ureche traduce destul de corect din latinește, face totuși 
unele greşeli: „penultima die Maii“, traduce, „mai, în 
treizeci şi una de zile“4, El știa că Hersonesul era numele 
vechi al Crimeii, dar aci face o confuzie între cele două 
peninsule cu acest nume, scriind: „Calipoli la Crimu“5. 


Amintirile lui Nistor Ureche. Tradi- 
ţia verbală. Ureche scrie despre o epocă pe care n-a 
trăit-o, ceea ce îl obligă să folosească izvoare scrise. Cronica 
lui Bielski se încheie însă cu anul 1586, iar ştirile de istorie 
moldovenească din această scriere ajung pînă la 1582. În 
introducere Ureche spune că Letopisețul moldovenesc merge 
pînă la Petru Șchiopul. În adevăr, se poate constata că 
ştirile cu caracter analistic din cronica lui Ureche, infor- 
maţii cu date precise ale zilei, cu amănunte de stil cronică- 
resc, se termină cu anul 1587. Cronica lui Ureche merge 
însă pină la anul 1593. Pentru ultimii ani ai povestirii, 
Ureche nu a mai avut izvoare scrise şi a recurs la aminti- 
rile boierilor bătrîni şi în primul rînd ale tatălui său, Nistor. 


1 Gr. Ureche, ed. cit.,p.127—132; Gerard Mercator, Atlas Minor, 
ed. cit., p. 594—597; trad. franceză, p. 303—304. 

2 Ibidem, p. 133—135; Gerard Mercator, Atlas Minor, ed. cit., 
p. 130—132. 

3 Ibidem, p. 65—66; Gerard Mercator, Atlas Minor, ed. cit., p.554. 

4 Ibidem, p. 130; Gerard Mercator, Atlas Minor, ed. cit., p.597. 

5 Ibidem, p. 128; Gerard Mercator, op. cit., p. 596. 

€ Gr. Ureche, ed. cit., p. 64. 

Caracterul oral al acestor informaţii se vede din aceea că 
Ureche neglijează cronologia, nu mai dă date precise, de 
lună și zi, relatînd în schimb informaţii de caracter familiar, 
amănunte anecdotice în mijlocul cărora stă figura lui Nistor 
Ureche, numirea acestuia ca mare logofăt, fuga lui Aron 
vodă, teama acestui domn de gloatele ce umblau pe dru- 
muril, convorbirea lui Nistor Ureche cu Oprea armașul, 
fuga lui Nistor în timpul nopţii?. E puţin probabil ca Nistor 
să fi lăsat amintiri scrise, aceste pasaje ce-l privesc neavind 
o cronologie precisă. Cit priveşte o serie de informaţii cu 
caracter legendar din partea mai veche a cronicii (de ex., 
legenda Dumbrăvii Roşii arată de prinşii legi)? și ştiri despre 
fundarea unor biserici și mănăstiri din ţară, care lipsesc 
din cronicile slave (biserica din Războieni, Badeuţi)t, nu 
ştim dacă sînt adause de Ureche sau extrase din Letopisețul 
moldovenesc. 


INTERPOLATORII CRONICII LUI URECHE 


Simion Dascălul. Manuscrisele cronicii lui 
Ureche cuprind o serie de adaosuri datorite unor interpola- 
tori care, cunoscind sau crezînd a cunoaște fapte ce lipseau 
în cronică, le-au adăugat la textul primitiv al lui Ureche. 
Toate manuscrisele cronicii cunoscute azi conțin asemenea 
adaosuri. Cele mai însemnate ca întindere se datoresc lui 
Simion Duscălul cure îşi semnalează aduosurile cu indicaţia: 
„eu care sint între cei păcătoşi, Simeon Dascal apuca- 
tu-m-am gi eu pre urma a tuturora a scrie aceste povești'5, 

Despre acest Simion Dascălul ştim foarte puţin. E pro- 
babil să fie aceeași persoană care apare ca martoră într-un 
zapis scris la Iași, la 8 iulie 1669. Zapisul privește o cumpă- 
rătură a lui Gavril Costache, mare spătar, cumnatul lui 
Miron Costin. Între martori figurează: „Simion dascălul 
din satul dumisale din Roşiiaci“ (în ţinutul Fălciu), precum 


1 Ibidem, p. 221. 

* Ibidem, p. 222—223. 
3 Ibidem, p. 117. 

4 Ibidem, p. 104, 106. 
5 Ibidem, p. 64. 

şi Cantemir, viitorul domn și Velicico Costin, fratele croni- 
carului.l Simion era deci un dascăl de pe moșia lui Gavril 
Costache, probabil un fel de secretar alacestui boier. Despre 
Simion Dascălul mai avem o însemnare pe unul din manu- 
scrisele cronicii lui Ureche, în care cineva spune că Tode- 
rașcu Cantacuzin, vel vistiernic în Moldova (la 1667): 
„---bine cunoscind pe acela, ni-au mărturisit că de mulţi, 
(multă) neştiinţă și de minte puţină era acel om...“2 

Simion Dascălul a completat cronica lui Ureche cu o 
serie de interpolaţii. Lui i se datorește un adaos la predo- 
slovia cronicii3, precum şi o legendă despre originea ruşilor 
(ucraineni) din Moldova, luată dintr-un letopiseţ, internf, 
şi în sfirșit, o ştire despre pretendentul cazac Petru, din 
1592.5 Spre deosebire de celelalte interpolaţii, această din 
urmă știre nu apare în text ca fiind adausă de Simion, dar 
i-o atribuim lui, deoarece Letopiseţul moldovenesc folosit, 
de Ureche se oprea la 1587, iar Simion spune că a folosit 
un text intern care mergea pînă la Vasile Lupul. În inter- 
polaţiile sale Simion Dascălul a mai folosit două cronici, 
una polonă şi alta ungurească. 


Izvoarele lui Simion Dascălul: Al. 
Guagnini (Trad. Paszkowski). Pelingă adao- 
surile pe care Simion Dascălul le face la cronica lui Ureche 
el foloseşte drept izvoare și două cronici mai sus amintite 
pe care Ureche nu le cunoscuse. Simion Dascălul declară în 
adaosurile sale că el a adus ştirile din: „...izvodul carile 
ieste chizmitu mai denainte vreme de Alixandru Gvagnin 
pre limba latinească şi décii dipre acela izvod l-au izvodit 
Marţin Paşcovschii, din limba latinească pre limba leșască...“ 
Și mai sus: „lară eu Simion Dascălul, vrindu cu adevărat 
ca să pociu dovedi acest lucru... pentru Dispot vodă... am 
cercat şi eu la cronicul leşescu“7. Această cronică este 


1 G. Ghibănescu, Ispisoace și zapise, III-2, p. 88; Cf. C. Stoide, 
recenzie, în Revista istorică română, XI—XII, 1941—1942, p.416— 
417. 

2 Gr. Ureche, ed. cit., p. 65. 

3 Ibidem, p. 64—65. 

4 Ibidem, p. 70—71. 

5 Ibidem, p. 224. 

6 Ibidem, p. 65. 

7 Ibidem, p. 175—176. 

lucrarea lui Alexandru Guagnini, Sarmatiae Europeae descrip- 
tio, Cracovia, 1578!, care cuprinde istoria Poloniei (prin 
Sarmaţia se înţelege Polonia) pînă la 1572. Scrierea a fost 
tradusă în limba polonă de Martin Paszkowski sub titlul 
Kronika Sarmacyey Europeyskiey apărută la Cracovia în 
16412. Această traducere este mult mai dezvoltată decit 
versiunea latină, cuprinzînd între altele şi o scurtă cronică 
a Moldovei, precum şi multe adaosuri la istoria Poloniei, 
între care și povestirea despre Despot vodă în Moldova, 
folosită de Simion Dascălul.4 Aceste adaosuri se datoresc 
probabil manuscrisului completat al lui Guagnini şi nu 
traducătorului, de vreme ce Guagnini spune în introducerea 
la lucrarea sa că a luat parte la expediţia din Moldova, desi- 
gur în oștile lui Albert Laski, carea sprijinit, apoia atacat 
pe Despot vodă. 

Simion Dascălul a reprodus din cronica lui Guagnini- 
Paszkowski toată povestirea despre Despot vodă, răscoala 
lui Tomşa şi a boierilor împotriva lui, intervenția lui Dimi- 
trie Vișnovieţchi, pină la moartea lui Despot.5 Împrumu- 
tul din această cronică se reduce la acest pasaj unitar, plus 
o scurtă știre despre originea presupusă a lui Ion vodă cel 
Cumplit din Mazovia.$ 

Traducerea și prelucrarea lui Simion Dascălul este naivă 
şi încurcată. El suprimă știrea că Despot cel adevărat, 
căruia cel fals i-ar fi luat locul, era fratele doamnei Ruxanda 
a lui Alexandru Lăpusneanu, totuși vorbește de „diresile 
cele de domnie“ (p. 177) ale acestuia, informație care nu 
mai are rost. Simion Dascălul încurcă apoi lucrurile şi mai 
rău, cînd spune că doamna Ruxanda „i-au fost soră bună“? 
a lui Despot care era totuși, o spuneel, un impostor, o slugă 
a lui Despot cel adevărat. Avem a face cu un compilator 
neinteligent și confuz. 


1 Alte ediţii, Spira, 1581; Bassel, 1582; Frankfurt, 1584; Leyda, 
1626; iad. italiană la Ramusio, Delle navigationi et viaggi, VI, Vene- 
ţia, 1583. 

2 Ediţia a doua a acestei traduceri, în colecţia Zbiór dziejópisow 
polskich, vol. IV, ed. fr. Bonomolec, Varşovia, 1768, pe care o folosim, 
3 Guagnini-Paszkowski, ed. Varşovia, 1768, p. 641, şi urm. 

4 Ibidem, p. 140—114. 

5 Gr. Ureche, ed. cit., p. 175—187. 

e Ibidem, p. 195; Guagnini-Paszkowski, ed. cit., p. 650. 

? Ibidem, p. 177. 

Letopiseţul unguresc. Aldoilea izvor istoric 
folosit de Simion Dascălul în interpolările sale la cronica 
lui Ureche este așa-numitul Letopiseţ unguresc din care el 
adaugă: „...această poveste a lui Laslău crai... ci eu Simeon 
Dascalul o amu izvodit din letopisăţul cel unguresc, care 
poveste o am socotit pre semne ce arată, că poate fi adevă- 
rată“1. Este vorba de luptele legendare ale regelui Ungariei, 
Vladislav (cel Sfint) cu tătarii, în care a primit ajutor de 
la împăratul romanilor pe toţi tilharii din închisorile 
Romei. Aceşti tilhari colonizați în Maramureş ar fi obirgia 
românilor și în special a moldovenilor.? Legenda injurioasă 
pentru poporul nostru primeste, cum se vede mai sus, un 
certificat, de la Simion Dascălul „o am socotit... că poate fi 
adevărată“. Nu numai caracterul ei injurios, dar şi forma 
ei legendară, neserioasă (legătura regelui Ungariei cu împă- 
ratul romanilor), ar îi trebuit să facă pe dascălul Simion 
mai prudent, dacă ar fi fost un cronicar cu o cultură cit 
de elementară în domeniul istoriei. Se știe că această „basnă“ 
a lui Simion a provocat indignarea cronicarilor şi istorici- 
lor moldoveni, Miron și Nicolae Costin şi Dimitrie Cantemir. 

Textul Lotopiseţului unguresc este azi necunoscut, Legenda 
că românii se trag din tilharii de la Roma s-a ţesut în jurul 
exilului lui Ovidiu. Deoarece poetul a fost surghiunit la 
Tomis, s-a ajuns la concluzia că acest ţinut era locul de 
exil al condamnaților de la Roma; de aci legenda că urmașii 
acestor condamnaţi, care vorbeau o limbă romanică, sînt 
românii. Această basnă este inserată într-o serie de cronici 
polone, citîndu-se tocmai cazul lui Ovidiu. Cit despre lupta 
lui „Laslău“ cu tătarii, ea se află în adevăr în cronicile 
ungurești; luptă cu „hunii“, zice Bonfiniu, care înţelege 
sub acest nume pe tătari. După Bonfiniu în această luptă 
joacă un rol însemnat „oastea captivilor“ (agmen captivo- 
rum)t, e vorba de captivii eliberaţi din mîinile tătarilor, 
care poate au fost consideraţi de alt scriitor drept captivi 


1 Ibidem, p. 69. 

2 Ibidem, p. 68—69. 

3 Martin Bielski, Kronika wszystkiego swiata, ed. 1564, f. 275; 
Martin (Ioachim) Bielski, Kronika Polska, ed. 1597, p. 234; Al. Guag- 
nini (trad. M. Paszkowski), op. cit., ed. 1768, p. 641—642; M. Stry- 
kowski, Kronika Litewska, ed. 1766, p. 10, 164. 

+ A. Bonifinius, Historia Pannonica, Colonia, 1690, p. 159—160. 

de la romani. Textul Letopiseţului unguresc folosit de Simion 
este însă necunoscut, un text unguresc ca limbă, dar pro- 
babil un manuscris. 


Simion Dascălul și discuţia asupra 
paternităţii cronicii. C. Giurescu în studiul 
său Noui contribuţiuni la studiul cronicilor moldovene, Buc., 
1908, socotind cronica lui Ureche pierdută, a atribuit pater- 
nitatea întregii cronici lui Simion Dascălul, care ar fi folosit 
cronica lui Grigore Ureche drept izvor. În 1916 același 
istoric a publicat chiar o ediție a cronicii sub numele lui 
Simion Dascălul, ediţie asupra căreia vom reveni mai jos. 
C. Giurescu formula astfel ipoteza sa: toate manuscrisele 
cunoscute ale cronicii cuprind pasaje pe care Simion Dască- 
lul și le revendică; desigur că mai sînt și alte pasaje de acest 
fel în cronică, fără indicarea numelui lui Simion. De vreme 
ce nu avem un manuscris al cronicii lui Ureche fără aceste 
interpolaţii, nu putem distinge ce aparţine unuia şi ce apar- 
ține celuilalt. Avem deci de-a face cu o compilaţie care a 
fost alcătuită de Simion, în care intră ca o parte compo- 
nentă și cronica lui Ureche. În predoslovia lui, Simion 
Dascălul spune: „...deaca am văzut că lipsesc poveștile 
şi cursul anilor din letopiseţul cel leşesc, am lipit dintr-ale 
noastre izvoade... și am adus poveştile la letopisăţul cel 
leşesc, carea la locul său... am izvodil din tuute izvoadele 
într-un loc şi am făcut unul disăvirgit“?, deci afirmă că el, 
Simion, a alcătuit compilaţia. Giurescu își închipuia lucru- 
rile în felul următor: a existat un letopiseţ intern, numit 
Letopiseţul latinesc, după limba în care a fost scris; acest 
letopiseţ a fost tradus în românește de Ureche. Letopiseţul 
latinesc conţinea ştiri interne şi știri din cronici polone 
(Bielski). Ureche a tradus în româneşte acest Letopiseţ 
latinesc: la atit se reduce, după Giurescu, contribuţia lui 
Ureche. În schimb, Simion Dascălul a adăugat toate ştirile 
din Letopiseţul moldovenesc al lui Eustratie, letopiseţ care 
formează baza cronicii şi pe care Ureche l-a cunoscut dar 





1 Mai tirziu s-a încercat şi o soluţie de compromis: cronica a fost 
editată sub numele: Gr. Ureche şi Simion Dascălul, Letopiseţul ţării 
Moldovei, ed. Const. C. Giurescu, „Clasicii români comentaţi“, Cra- 
iova, 1934. 

2 Ureche, ed. cit., p. 65. 

l-a disprețuit. Pe lingă faptul că Simion Dascălul a făcut 
comparaţia între Letopisețul moldovenesc şi cel scris lati- 
nește, deci el a alcătuit cronica, a adus şi știri din cronica 
lui Paszkowski şi Letopiseţul unguresc. 

Astăzi demonstraţia lui Giurescu nu mai rezistă criticii. 
Ea se baza pe stadiul de atunci al cunoştinţelor asupra cro- 
nicii, cunoștințe care nu cuprindeau încă studiul izvoarelor 
lui Ureche. Din analiza făcută mai sus rezultă clar că Bielski 
nu a fost folosit în cronică prin mijlocirea unei traduceri sau 
prelucrări latine, ci direct în polonă. Mai mult, un Letopiseţ 
latinesc nu a existat, este vorba de o confuzie a copiștilor cu 
Letopiseţul leşesc care este al lui Ioachim Bielski. Deci toată 
cronica sa reduce (afară de capitolele externe şi de încheiere) 
la imbinarea a două letopiseţe, cel intern, Letopiseţul moldo- 
venesc şi cel extern, cronica lui Bielski. Cel cea făcut această 
imbinare însoţită de o confruntare critică este Ureche. 
Aceasta este o concluzie evidentă care reiese din studiul 
comparativ al cronicilor. În adevăr, ştirile de istorie româ- 
nească ale lui Bielski nu formează o unitate, ci un șir de 
fragmente, pasaje privitoare la relaţiile Moldovei cu Polo- 
nia. Ureche nu putea traduce în românește numai aceste 
fragmente, alcătuind din ele o cronică, ele nu se pretau la 
aşa ceva. Fragmentele lui Bielski nu puteau forma decit 
completări la letopiseţul intern, moldovenesc, fără care 
Ureche nu şi-ar fi putut scrie cronica. Ureche și nu Simion 
a făcut îmbinarea și compararea, o spune de altfel el însuși 
foarte clar: „...nu numai letopiseţul nostru, ce și cărți străine 
au cercat, ca să putem afla adevărul“ (deci în primul rînd e 
pus Letopisețul moldovenesc); iar mai jos: „lar scrisorile 
striinilor mai pe largu și de agiunsu scriu... Și de acolo multe 
luund şi lipindu de ale noastre, potrivindu vremea și anii, 
de au scris acest létopiseț“!. Îmbinarea celor două izvoare, 
transformarea anilor erei apusene în era răsăriteană, aceasta 
a fost opera lui Grigore Ureche. El este deci adevăratul au- 
tor. Ureche nu a disprețuit, cum s-a spus, letopiseţul intern, 
în sensul că nu l-a folosit, ci numai constată că nu e complet, 
justificind astfel completarea lui și folosirea letopiseţului 
străin, 


1 Gr. Ureche, ed. cit., p. 64. 

Giurescu n-a observat un fapt hotăritor care infirmă 
teoria sa: Simion Dascălul el însuși recunoaște că acel care 
„a împreunat izvoadele“, adică a alcătuit cronica prin com- 
binarea izvorului intern cu cel polon, este Ureche: „Pentru 
domniia acestui Dispot vodă letopiseţul acest moldovenescu 
foarte pre scurt scrie... Iară răposatul Ureche vornicul, vrin- 
du să arate această poveste a lui Dispot mai deșchis și mai 
adevărat, împreunîndu izvoadileau cetit la cronicul legescu, 
carile ieste izvodit de cronicariul Bielschi“1 (interpolarea lui 
Simion Dascălul). Nu e vorba de traducerea vreunui Letopi- 
set latinesc, ci de îmbinarea Letopiseţului moldovenesc cu cel 
polon al lui Bielski, adică de alcătuirea însăși a cronicii pe 
care o edităm. 

Letopiseţul moldovenesc, așa cum l-a folosit Ureche, mer- 
gea pînă la domnia lui Petru vodă Șchiopul, după cum spune 
el în predoslovie, pe cînd Simion Dascălul afirmă că a avut 
un letopiseţ, care mergea pînă la domnia lui Vasile Lupu? 
În cronica pe care o edităm, ştirile din Letopiseţul moldove- 
nesc se opresc la 1587, în domnia lui Petru Șchiopul, dată 
după care urmează o lacună (se omite între altele asocierea 
solemnă la tron a lui Ștefan, fiul lui Petru) pînă la 1591. Se 
continuă apoi ştirile cu caracter de memorii din viaţa lui 
Nistor Ureche. Rezultă deci că în cronică a fost folosit Leto- 
pisețul moldovenesc în forma pe care a cunoscut-o Ureche, 
de către Ureche şi nu de către Simion. 

Adaosul la predoslovie datorit lui Simion Dascălul, citat 
mai sus, nu constituie o dovadă în favoarea paternităţii 
sale; textul este confuz, la început spune: „„...cunoscînd că 
scriitorii cei mai de demult care au fost insămnind aceste 
lucruri ce au trecut și s-au sfirșit... socotit-am ca să nu lăsăm 
acestu lucru nesăvirșit și să nu însemneze înainte... pină 
la domnia lui Vasilie vodă“?. 

El intenţiona deci, nu să scrie o cronică de la început, ci 
să completeze și să continue cronica lui Ureche pînă la Vasile 
Lupu, ceea ce nu a apucat însă să facă. Pe lingă aceasta, a 
adăugat la cronica veche o serie de fapte pe care le semna- 
lează în text. Pentru aceasta se consideră autor, dar o însem- 
nare a unui grămătic, care avea informaţii despre el de la 


1 Gr. Ureche, ed. cit., p. 175. 
2 Ibidem, p. 65. 
3 Ibidem, p. 64—65. 

boierii Moldovei, spune: „Acest Simeon Dascal, ce el să 
numește aici, mai mult să vede că au amestecat și au turbu- 
rat istoriia decit au lucrat cevași pentru Ureche vor[nicul], 
carele au scris acestea, a vesti că e domn învăţat și înţelept. 
Iar acesta şi neștiutu și slab în minte, precum și Toderașicu 
Cantacuzinu vel vist[iernic] în Moldova şi alţii, bine cunos- 
cind pe acela, n[i]-au mărturisit că de mulţi [multă] neştiin- 
ță şi de minte puţină era acel om, precum iar el iln]săși și 
aici că au fost să arată, și lingă altele face şi aceasta că ale 
altora le face ale lui, adecă ce au scris Ureche, el zice că au 
scris“I. Este o mărturie a unui contemporan care a avut legă- 
turi cu cei ce cunoșteau pe Simion, mărturie care nu poate fi 

neglijată. Ea este confirmată de analiza izvoarelor făcută 
mai sus. Simion Dascălul care dă crezare legendelor i injurioa- 
se şi anacronice din Letopiseţul unguresc, care se încurcă în 
explicaţii despre Despot vodă, socotindu-l un impostor, o 
slugă hoaţă și totuşi frate cu doamna Moldovei? nu poate îi 
autorul unei cronici de înaltă ţinută intelectuală şi străbă- 
tută de dragoste de ţară. 

Am văzut însă că pentru editarea cronicii s-a ridicat 
dificultatea prezenţei adaosurilor lui Simion Dascălul în 
toate manuscrisele acestei cronici. De vreme ce nu putem 
avea cronica fără aceste adaosuri, s-a afirmat că nu putem 
distinge ce aparține lui Ureche și ce aparţine lui Simion. 
Mai intii observăm că prezența unor interpolaţii neidenti- 
ficabile nu ar îndreptăţi trecerea interpolatorului sau a 
interpolatorilor la rangul de autor. Elaborarea unei 
lucrări cuprinde cu totul altceva: plan, judecarea 
faptelor, alegerea lor, asezarea cronologică, compara- 
rea ştirilor. Toate acestea erau încheiate cînd a intervenit 
Simion Dascălul cu adaosurile sale. Nimeni nu s-a gîndit 
pînă acum să editeze cronici cu titlu ca acesta: Cronica lui 
Froissard şi a interpolatorilor lui. Şi totuşi la noi a apărut o 
ediţie a cronicii cu numele lui Ureche alături deal lui Simion 
Dascălul. Pe de altă parte, critica istorică dispune de alte 
mijloace de a distinge interpolările şi adaosurile străine 
dintr-un text, în afară de recurgerea la manuscrisul original 
fără adaosuri. A renunţa la aceste mijloace şi a trece pe inter- 


1 Ibidem, p. 6%. 
2 Vezi mai sus p. 523. 


528 


www.dacoromanica.ro 


polatori pe picior de egalitate cu autorul înseamnă o abdi- 
care a criticii. 

Ştim acum că Ureche a folosit cronica lui Bielski și Leto- 
pisețul moldovenesc, deci toate ştirile provenite din aceste 
letopiseţe, indicate în text ca atare sau identificate pe baza 
comparației cu textul polon și cu cronicile vechi slave, se 
datoresc numai lui Ureche. Este de la sine înțeles că Ureche 
a folosit toate știrile ce privesc istoria Moldovei din ambele 
cronici utilizate de el, afară de cîteva pasaje excluse, fie 
din solidaritate de clasă boierească, fie din patriotism.2 
Dovada cea mai bună că Simion Dascălul nu a folosit nici 
pe Bielski, nici Letopiseţul moldovenesc (afară de legenda lui 
Iațco prisăcarul, lăsată la o parte de Ureche din cauza carac- 
terului ei prea legendar) stă în aceea că el nu a adăugat pasa- 
jele încriminate de Ureche, deși nu putea avea aceleași 
scrupule boierești, nici patriotice, ca Ureche. Tot lui Ureche 
i se datoresc ştirile extrase din Cosmografia latină, precum 
şi, firește, toate aprecierile și judecăţile despre fapte şi per- 
soane, care denotă un istoric cu o anume linie de cugetare 
politică şi istorică. Amintirile privitoare la Nistor Ureche 
se datoresc, firește, tot fiului său. Chiar pasajele despre 
„semne“ care nu se găsesc în Letopiseţul leșesc, privind anume 
fapte interne, nu se datoresc, cum s-a crezut lui Simion Das- 
călul. Argumentul că expresia ce însoţeşte aceste pasaje se 
ragăseşte în adaosul de predoslovie al lui Simion Dascălul: 
„lar semnele sau tocmelele şi lucruri cîte s-au făcut în 
țară, nu le arată toate, că poate fi că n-au știut de toate cro- 
nicariul cel leșesc“ă, nu este convingător. Ureche putea și el 
să constate că evenimente privitoare la starea internă a Mol- 
dovei nu se află în cronica lui Bielski. El este cel care a folo- 
sit Letopiseţul moldovenesc, deci el le-a introdus în cronică. 
Expresia stereotipă despre „semne“ a împrumutat-o Simion 


1 În introducerea la ediţia din colecţia „Clasicii români comen- 
taţi“, ed. Const. C. Giurescu, citată mai sus, editorul afirmă că lucra- 
rea trebuie atribuită şi lui Ureche şi lui Simion, de vreme ce nu se pot 
distinge textele datorite fiecăruia. Totuşi, afirmînd această imposibi- 
litate, editorul înşiră apoi pe rind pasajele din cronică, datorite, după 
părerea sa lui Simion Dascălul (p. XXXI—XXXVI), ceea ce consti- 
tuie o dezminţire a neputinței criticii, proclamată la început. 

> Vezi mai sus p. 485—486 şi 490—491. 

3 Gr. Ureche, ed. cit., p. 65. 

Dascălu], în introducerea sa, din textul cronicii lui Ureche, 
deci nu i se datorește dintru început lui. 

Rămine deci pentru editor să diferențieze toate adaosu- 
rile lui Simion Dascălul, folosind alte caractere de literă; 
aceste adaosuri sînt și nu pot fi decit acelea pe care el însuși 
le declară ale lui, de vreme ce obișnuiește să facă o asemenea 
declaraţie. Pe lîngă acestea nu pot fi atribuite lui Simion 
Dascălul decit fragmentele care provin din cronicile folosite 
de dinsul. Acestea sînt: Cronica lui Martin Paszkowski, Leto- 
piseţul unguresc și continuarea letopiseţului intern după 
Petru Șchiopul, precum şi legenda lui Iaţco și adaosul la 
predoslovie pe care Simion le declară ale sale. Toate celelalte 
părți provin din izvoarele cunoscute de Ureche, deci sint 
ale lui. 


Interpolatorii lui Ureche: Misail 
Călugărul și Axinte UVricarul. Cronicarii 
de mai tirziu, Miron şi Nicolae Costin, vorbesc de un alt 
interpolator al cronicii lui Ureche, pe care-l numesc Misail 
Călugărul. În adevăr, într-o serie de manuscrise (ms. 169 
al, Acad. R.P.R. și altele înrudite cu dinsul), cronica lui 
Ureche este completată cu încă o serie de interpolări care 
nu se află în manuscrisele ce reprezintă forma cea mai veche 
cu adaosurile lui Simion Dascălul (dintre care ms. V-3 Bibl. 
Univ. lași, mss. 174, 1445 ale Acad. R.P.R. folosite în pre- 
zenta ediţie). Cronicarii de mai tîrziu care au folosit cronica 
lui Ureche (cei doi Costin şi D. Cantemir) au cunoscut-o cu 
aceste interpolări, posterioare lui Simion. Este deci foarte 
probabil că ele se datoresc lui Misail Călugărul, pe care cro- 
nicarii amintiţi îl socotesc interpolatorul posterior lui Simion 
Dascălul.! 


Misail Călugărul era un călugăr cărturar de la Mănăstirea 
Putna, care apare în acte un deceniu după Simion Dascălul. 
Într-un zapis din 25 mai 1676 găsim însemnarea în slavo- 
nește: „A scris ieromonahul Misail de la Putna, să se știe“. 
Actul este scris în românește și privește o cumpărătură de 
moșie a lui Constantin Arapul fost pîrcălab.? Și data actului 


1 Cf, C. Giurescu, Noui contribuţiuni la studiul cronicilor moldo- 
vene, ed. cit., p. 33, 42. 
2 G, Ghibănescu, Ispisoace și zapise, IV-1, p. 11. 

şi faptul că era vorba de un călugăr cărturar, diac gi cunoscă- 
tor în slavonie, ne indică pe scriitorul de știri cronicăreşti. 

Adaosurile lui Misail Călugărul la cronica lui Ureche au 
oarecare importanţă: el descrie toate dregătoriile Moldovei 
cu atribuţiile respectivet, tot el pomeneşte o serie de tradiţii 
populare despre Ștefan cel Mare?, şi este primul cronicar 
care vorbește despre cucerirea Daciei de către Traian, pe 
care Ureche n-o pomenise.ă 

Axinte Uricarul, din copia căruia decurg două manu- 
scrise (A-1=—174, Acad. R.P.R. gi A-2=V-3, Universi- 
tatea din Iaşi), cele mai bune manuscrise ale cronicii lui 
Ureche, iși aduce contribuţia personală doar prin scurte 
interpolări, pe baza unor urice domnești, a unui letopiseţ 
slavon şi al unuia grecesct, precum și a letopiseţului intern 
al lui Tudosie Dubău logofătul. Axinte Uricarul corectează 
adesea în chip exact datele şi afirmaţiile din cronica lui 
Ureche. El scrie la începutul secolului al XVIII-lea (copia și 
interpolările sale la cronica lui Ureche datează probabil din 
1709—1710), în prima domnie a lui Nicolae Mavrocordat 
în Moldova, epocă în care a copiat și cronica lui Miron Cos- 
tin. Am socotit în genere ca interpolări ale lui Axinte Urica- 
rul acele pasaje de cronică ce se găsesc numai în manuscrisele 
A-1 și A-2, dar lipsesc în celelalte manuscrise.* 


1955 


1 Gr. Ureche, ed. cit., p. 75—78. 

2 Ibidem, 101—103. 

3 Ibidem, p. 66. 

4 Ibidem, p. 73, 74, 76, 78 etc. 

* S-a suprimat din ediţia de față paragraful „Ediţii“ cu informaţii 
şi observaţii critice legate strict de caracterul special al studiului, 
publicat ca introducere la ediția cronicii lui Gr. Ureche îngrijită de 
P.P. Panaitescu (Nota editoarei). 

MIRON COSTIN 


BIOGRAFIA 


Miron Costin (1633—1691) trăieşte și lucrează în epoca 
feudală tirzie din a doua jumătate a secolului al XVII-lea. 
Această epocă se caracterizează în istoria Moldovei prin 
decăderea politică şi economică accentuată a statului feudal. 
După o relativă perioadă de liniște în timpul domniei lui 
Vasile Lupu (1634—1653), cînd turcii sînt preocupaţi exclu- 
siv de războiul cu perșii, iar comerțul cu Polonia (in special 
de vite)! imbogăţește pe latifundiarii moldoveni, apăsarea 
otomană se face tot mai grea. Ţările române pierd și bruma 
de independenţă politică pe care o avuseseră pină atunci. 
Turcii numesc domnii direct de la Poartă, trupele tătărăști 
iernează în ţară, războaiele turco-polone, urmate de cele 
turco-austriace, ce se desfășoară în ţările noastre, aduc mari 
suferinţe poporului. Exploatarea economică a ţării sărăcite, 
care trebuie să hrănească şi trupele turceşti, şi capitala impe- 
riului, şi pe hrăpăreţii demnitari otomani, îl face pe Miron 
Costin să numească timpul său „aceste cumplite vremi de 
acmu, cu care toate primejdiile acestui pămintă covirşite 
sintii“.2 

Puterea statului cade în miinile marii boierimi de lati- 
fundiari. Din rindurile acestor mari boieri, şi în primul 
rind dintre boierii care nu au copii (pentru a nu putea forma 


1 Miron Costin, Letopiseţul Țării Moldovei de la Aaron-vodă încoace, 
în Opere, vol. I, ediţie critică îngrijită de P.P. Panaitescu, Bucureşti, 
1965, p. 106. 

a Idem, p. 122. 

o dinastie), sint aleși domnii. Barnovschi-hatmanul a fost 
ales domn, „vădzinduă pre Barnovschii-hatmanul, omă de 
țară și fără cuconi“l. 

Spre deosebire de boierimea militară de pe vremea îna- 
intaşilor săi, boierimea contemporană lui Miron Costin este 
preocupată aproape în exclusivitate de creșterea profiturilor 
rezultate din comercializarea produselor de pe întinsele lati- 
fundii, atît pe piaţa internă, cit şi pe piaţa externă. În marea 
ei majoritate, această boierime este de origine recentă. Sin- 
tem într-o vreme cind multe familii vechi boierești se rui- 
nează, și în locul lor se ridică familii noi de boierinași, care 
îmbogăţindu-se ajung la mari demnități. După exemplul 
nobililor poloni, cu care aveau strînse legături politice bazate 
de multe ori pe legături de rudenie, boierii moldoveni pun 
domnului ales de ei condiţii economice de natură a le mări 
autoritatea: „Striga cu toţii să fie Lupul-vornicul (domn), 
insă îi da şi legături, ce va lua den ţară, ce s-ari lega pentru 
dări, atuncea la acel ales, mai multi să nu ia din ţară 2. 


Ca urmare a acestei evoluții economice a boierimii, ţără- 
nimea dependentă este silită să lucreze tot mai mult pe rezer- 
va seniorială, să presteze clacă agricolă; iobagii sint despăr- 
ţiţi de moşie şi cad în dependenţă personală de boier, care-i 
poate folosi cum vrea. Un fenomen intern al vieții țărănești 
— destrămarea obştiilor țărănești — datorat, desigur, ace- 
lorași cauze economice, lasă pe cei mai mulţi țărani fără 
apărare în fața exploatării boiereşti. 

La starea de tulburare internă contribuie și situaţia creată 
de venirea în ţară a boierimii grecești, înavuţită prin comer- 
tul înfloritor din porturile mediteraneene ale Imperiului 
Otoman. Între boierimea românească Şi grecească se naşte 
rivalitatea izvorită din teama boierimii locale că noii- -veniţi, 
datorită stării lor materiale, vor acapara latifundii şi dregă- 
torii. Din aczastă ciocnire de interese boierimea grecească 
ieși triumfătoare mai tirziu, în epoca numită a fanarioţilor. 


1 Idem, p. 70. 

2 Miron Costin, Letopiseţul Țării Moldovei de la Aaron-vodă încoace, 
ed. citată, vol. I, p. 80. 

3 Cf. P, P. Panaitescu, Dreptul de strămutare al țăranilor în ţările 
române, în volumul Studii și materiale de istorie medie ale Institutului 
de Istorie al Acad. R.P.R., vol. I, 1956, p. 63—122. 

Epoca lui Miron Costin este deci o epocă de mari frămîn- 
tări, bîntuită de războaie, de necontenite lupte interne între 
partidele boierești și de numeroase răscoale: răscoala boie- 
rească de la 1633, răscoala seimenilor din 1635, răscoala 
zisă a lui Hincu din 1671; acum izbucnesc și numeroasele 
răscoale țărănești, ca urmare a exploatării latifundiare. 

În această vreme de decădere, de ruină și de tulburări 
interne trăieşte Miron Costin şi opera sa este oglinda epocii. 

Cronicarul aparține marii boierimi moldovenești. Fami- 
lia lui era din cele mai vechi. Primul înaintaș cunoscut al 
lui Miron Costin a fost tatăl său, Costini, mai întii mare 
postelnic (1630—1632), mai tirziu hatman (1633); prin soţia 
sa, Safta a lui lonaşco Scoarţeș, se înrudea cu Miron-vodă 
Barnovschi, care, în preajma uciderii lui de către turci, la 
Constantinopole?, îl face executor testamentar; în Moldova 
cumpărase numeroase moșii și-și agonisise o frumoasă avere 
funciară în ţinuturile Tecuci și Neamţ (moșiile Tomcești, 
Popi, Bărboşi).3 Costin avea legături cu Polonia: la 1627 
fusese trimis ca sol în această țară.4 Cînd, în octombrie 1633, 
Abaza-pașa năvălește cu turcii în Polonia, tîrind după sine 
pe cei doi domni români, Matei Basarab, domnul Ţării Ro- 
mâneşti, și Moise Movilă, domnul Moldovei, cu oștile lor, 
domnul Moldovei și hatmanul său Costin înșeală pe turci, 
spunîndu-le că se apropie cazacii și-i silesc astfel să se re- 
tragă.5 De teama răzbunării turcești, Moise Movilă și hat- 
manu) său sînt siliți să treacă în Polonia; pentru serviciile 
aduse acestei ţări vecine dieta acordă indigenat și titlul 
de nobil polon hatmanului moldovean și fiilor săi: Alexan- 
dru, Miron și Potomir (1638). Miron Costin era astfel nobil 


1 T. Codrescu, Uricarul, laşi, II, p. 51; V, p. 224: Atad. Rom.» 
Creșterea colecţiilor, 1908, p. 64, şi 1615, p. 61; S. Zotta, Știri despre 
Costinești, în Revista istorică, XI, Buc., 1925, p. 73—78. 

2 B.P. Hasdeu, Arhiva istorică, Buc., 1866, tom. I, partea a II-a, 
p. 187—190. 

3 Acad. Rom., Creșterea colecțiilor, 1915, p. 61 (1630); Acad. 
R.P.R., doc. 6/134 (1632). 

4 G. Duzinchievici, Miron Barnovschi și Polonia, Anuarul Insti- 
tutului de istorie din Cluj, VII, 1938, p. 205. 

5 Miron Costin, Letopiseţul Țării Moldovei, ed. cit., vol. I, p. 
88—90. 

s P.P. Panaitescu, Influenţa polonă în opera și personalitatea cro- 
nicarilor Grigore Ureche și Miron Costin, Acad. Rom, Memoriile secțiu- 
nii istorice, seria a III-a, tom. IV, Buc., 1925, p. 256. 

polon din copilărie. Pribegii se aşază lingă Bar, în Podolia, 
unde hatmanul capătă în arendă moşia Novosilca Nowa, 
care trece la moartea lui (1650) fiului său Miron. Costin-hat- 
manul, ca boier nou ce era, nu avea nici un fel de cultură, și 
tatăl celui ce va deveni cel mai cult moldovean al vremii, 
după cum reiese dintr-un zapis din 1630, nu știa nici să iscă- 
lească: „Neștiind a scrie dumnealui postelnicul Costin, după 
invăţătura dumisale, am scris eu numele dumisale, Ștefan 
biv logofăt“2. 

Deci de la părintele său Miron Costin moștenise titlul 
de nobil polon și multe relaţii politice. Pentru a explica, 
in parte, interesul lui Miron Costin faţă de Ţara Românească, 
despre ale cărei origini a scris bazindu-se pe cronici aduse 
de acolo, trebuie să adăugăm că un frate al tatălui său trăia 
in Țara Românească, unde avea, la 1640, legături cu solul 
polon trimis la Poartă: „Costyn, fratele hatmanului, indi- 
genul nostru“, scrie solul în raportul său5, iară o soră a cro- 
nicarului, Velica, era căsătorită în Ţara Românească cu 
Mihul-spătarul Dedulescu. 

Fratele mai mare al lui Miron Costin, Alexandru, joacă 
un rol politic important în Moldova, dar moare tînăr, în 
1674.5 Alt frate al său mai mic, Velicico, a fost căsătorit cu 
Caterina Cantacuzino, fata lui Toma-vornicul, legind astfel 
pe Costini de bogata și puternica familie domnească a Canta- 
cuzinilor. Adăugăm că vara primară a Caterinei, fata lui 
Iordache Cantacuzino, boierul pe lingă care şi-a petrecut 
Miron Costin tinereţile, a fost mama unui alt cronicar mol- 
dovean, Ion Neculce. 

Nici nu împlinise un an? Miron Costin cind a trecut cu 
familia, ca pribeag, în Polonia (se născuse la 1633). Anii 


15. Zotta, op. cit., p. 74. 

2 Analele Acad. Rom., Dezbateri, XXXVII, 1915, p. 74—75. 

3 P.P. Panaitescu, Călători poloni în ţările române, Acad. Rom., 
Studii și cercetări, Buc., 1930, p. 99. 

4 S, Zotta, O soră a lui Miron Costin, în Revista istorică, vol. XII, 
1926, p. 104. 

5 Pentru cariera lui Alexandru, cf. Miron Costin, Letopiseţul 
Tării Moldovei, ed. cit., vol. I, p. 132 şi 143, şi pentru data morţii, 
Acad. R.P.R., doc. LXI/97, 1674, mai 31. 

s I. Tanoviceanu, Începutul Cantacuzinilor în ţările românești, în 
Arhiva, laşi, III, 1892, p. 14 şi urm. 

? Pentru data naşterii, cf. Miron Costin, Letopiseţul Țării Moldo- 
vei, ed, cit., vol. I, p. 87. 

copilăriei i-a petrecut în Podolia, locuită de ruși, și probabil 
aici a învăţat rusește: „Miron acela nu era nici fără învăţă- 
tură, ci ştia latinește, leșește şi ruseşte“t, spune D. Cante- 
mir. Dealtfel, în scrierile sale sint mai multe citate în limba 
ucraineană.? 

Studiile le urmează la colegiul iezuit din Bar, oraș așezat 
nu departe de moşia arendată de Costin-hatmanul în Podo- 
lia. În acest colegiu, tînărul moldovean învaţă după metoda 
scolastică limba latină și disciplina severă a clasicismului 
latin. El ieşi din această școală cu un stil disciplinat și cu o 
nețărmurită admiraţie pentru antichitate.3 

Ca nobil polon, ia parte în rindurile armatei polone la 
lupta de la Berestecico, împotriva cazacilor şi a tătarilor 
(1651).+ Pe la 1652—1653 se întoarce în ţară împreună cu 
frații săi. La moartea lui Costin-hatmanul, în Polonia, Ior- 
dache Cantacuzino-spătarul (apoi vistiernic) a adus în ţară 
pe orfanii acestuia şi i-a ținut pe lingă dinsul.5 Către sfirgitul 
domniei lui Vasile Lupu îl găsim pe Miron Costin sub patro- 
najul lui Iordache Cantacuzino, conform obiceiului feudal 
ca tinerii nobili să-şi întregească educaţia pe lingă un boier: 
mai mare şi mai bătriîn.6 

În Moldova ia parte la asediul Sucevei în 1653. În această 
împrejurare serveşte de interpret lui Gheorghe Ștefan-vodă, 
traducindu-i spusele comandantului polon venit cu oaste 
în ajutorul său impotriva cazacilor.” Cînd turcii ameninţă 
cu mazilirea pe amîndoi domnii români (1657), Miron Costin, 
ca om învăţat ce era, deşi tînăr, este trimis sol în Țara Româ- 
nească la Constantin Șerban.8 

Ceea ce a ridicat situaţia socială a lui Miron Costin a fost. 
căsătoria sa cu Ileana Movilă, fata lui Ion Movilă, nepoată 


1D. Cantemir, Vita Constantini Cantemyrii, ed. Iorga, Buc. 
1923, p. 42. 

2 Ed. citată, vol. I, p. 208—209 şi 259. 

3 Pentru studiile lui Miron Costin la Bar, cf. Letopiseţul Țării 
Moldovei, ed. cit., vol. I, p. 115 şi 167, 

4 Idem, p. 125. 

5 N. Grigoraș, Ştiri noi despre viaţa și familia lui Miron Costin, 
în Acad. R.P.R., Studii și cercetări științifice, Istorie, VII-2, 1956, 
p. 177. 

€ Cf. ed. citată, vol. I, p. 133. 

? Idem, p. 158. 

8 Idem, p. 184. 

de fiu a lui Simion Movilă, domn al Moldovei, și pentru un 
timp, al Țării Românești. Movileştii erau o familie cu tra- 
diţii culturale și politice polonofile. Petru Movilă, vestitul 
mitropolit de Kiev, era unchiul soţiei lui Miron Costin (mu- 
rise înainte de căsătoria ei). Dar pe lingă acestea, soţia lui 
Miron Costin îi mai aducea ca zestre imensele moșii ale un- 
chiului ei, Isac Balica-hatmanul, căzut în lupta de la Cornul- 
lui-Sas (1612). Pentru aceste moșii Miron Costin duce mai 
multe procese, punind mina pe aproape toate fostele sate 
ale lui Isac Balica: „Acum — spune un act din 1660, april 
15 — aflindu-se rudă mai aproape Balicăi-hatmanului, 
sluga noastră Miron Costin și cu giupineasa dumisale Ileana, 
fata lui Ion-vodă, luatu-au toate ocinile Balicăi pe mina 
lor“1. În afară de averea moștenită de la Balica?, el face 
numeroase cumpărături de moșii (satele Drăgușani în Doro- 
hoi, Seleșul-de-Sus tot acolo, Românești pe Bahlui, Telești 
în Neamţ etc.)?. Prestigiul pe care i-l crease în mijlocul boie- 
rimii moldovene averea și cultura se vede din faptul că o 
fată a lui a fost botezată de doamna Safta a lui Gheorghe 
Ștefan-vodăf, iar un băiat de Iliaș Alexandru-vodă, domnul 
Moldovei în 1666; domnul dăruiește finului său două sate. 

Ca oștean, Miron Costin ia parte la diferite expediţii 
militare: la luptele contigentelor moldoveneşti din oastea 
turcească împotriva lui Gheorghe Rakoczi II, în Transilva- 
nia (1659—1660)6, la războiul turco-austriac din 1663 la 
Neuhăusel, cînd, trecînd cu oastea lui Dabija-vodă prin 
Ţara Românească”, văzu la Severin ruinele podului lui Tra- 
ian. În Moldova luase parte la războaiele civile impotriva 
pretendentului Constantin Şerban, care ocupă în două rînduri 
tronul Moldovei (1658—1660), iar în Ţara Românească, la 


1 Colecţie particulară, actele Panopol, cf. şi Arh. St., Buc., mss. nr. 
629, f. 358 (2 iulie 1664). Cf. şi N. Grigoraş, op. cit., p. 179. 

> Cf. mai sus, precum şi procesele dintre 1657—1662, Acad. 
R.P.R., mss. rom. nr. 237, f. 520, v.521; N. Iorga, Studii și documente, 
V,p.385. 

3 G. Ghibănescu, Surete și izvoade, IV, p. 213, V, p. 33—34, 
35—50; Acad. Rom., Creșterea colecţiilor, 1915, p. 164; 1909, p. 72— 
73; 1910, p. 274. 

4 Acad. R.P.R., doc. LVIII/83 (din 4 iunie 1678). 

5 Acad. Rom., Creșterea colecţiilor, 1909, p. 191. 

€ Miron Costin, Letopisețul Țării Moldovei, ed. cit., vol. I, p.194. 

7 Miron Costin, De neamul moldovenilor, ed. cit., vol. II, p. 30. 

lupta împotriva seimenilor răsculați (1655).1 Participarea 
la mai multe războaie îi dă o bună experienţă militară, ceea 
ce se vede bine din cronica sa. 


Dar Miron Costin a fost de asemenea și un fin diplomat: 
la 1653 e trimis de Vasile Lupu la starostele de Cameniţa?, 
în 1657 e sol la domnul Țării Româneşti?, iar în 1661 Istratie 
Dabija-vodă îl trimite sol la însuși regele Poloniei, Ioan 
Cazimirt. Mai tirziu, în timpul domniei lui Dumitragco 
Cantacuzino, este trimis la hatmanul Sobieski (1674), apoi 
la Constantinopole: şi, în sfîrşit, în acelaşi an, din nou în 
Polonia, la loan Sobieski, care îl primeşte la moșia sa de 
la Pielaszkowice.$ 


Ca demnitar, el trece prin dregătoria de sulger în 16577, 
paharnic la 16598, pircălab de Hotin (1660—1664)?, mare 
comis la 166410, mare vornic de Țara-de-Sus (1667)11 și mare 
vornic de Țara-de-Jos (1669), dregătorie pe care o păstrează 
cu o scurtă întrerupere, pînă la 1675. În noiembrie același 
an primește dregătoria de mare logofăt, cea mai înaltă 
demnitate boierească în Moldova!?, în care rămîne pînă la 
sfîrşitul anului 1683, cînd se refugiază în Polonia. 


În timpul acestei cariere, strălucită pentru un boier mol- 
dovean, Miron Costin este deopotrivă preocupat de micile 
rivalități din sînul clasei stăpiînitoare, ca, de pildă, pira 


1 Miron Costin, Letopiseţul Țării Moldovei, ed. cit., vol. 1, p. 174 
şi 196. 

2 Idem, p. 136. 

3 Idem, p. 18%. 

4 P.P. Panaitescu, Știri noi despre Miron Costin, în Omagiu lui 
I. Bianu, Buc., 1927, p. 277—280. 

5 Monumenta Comitialia regni Transilvaniae, XV, Budapest, 1892, 
p. 365—367, raportul solului Matté, trimis la Iaşi de Mihai Appafy, 
principele Ardealului (2 martie 1674). 

s P.P. Panaitescu, Influenţa polonă în opera și personalitatea cro- 
nicarilor Grigore Ureche și Miron Costin., ed. cit., p. 112—113, și 
I. Moga, Rivalitatea polono-austriacă și orientarea politică a ţărilor 
romane, Cluj, 1933, p. 48—49. 

7 Miron Costin, Opere complete, ed. V.A. Ureche, Introducere, 
vol. I, p. 303. 

8 Idem, vol. I, p. 304. 

? Acad. Rom., Creșterea colecțiilor, 1910, p. 274. 

10 N. Iorga, Studii și documente, XI, p. 52. 

1 G. Ghibănescu, Divanuri, în Arhiva, laşi, XXVIII, 4921, p.181. 

12 Idem., p. 414 şi 120. 

pentru răsturnarea din scaun a lui Antonie Ruset la 16781, 
ca și de problemele importante care priveau interesele gene- 
rale ale ţării sale. Astfel, întrebat de marele vizir dacă mol- 
dovenii se bucură de luarea Cameniţei de către turci la 1672, 
el răspunde: „Sintem noi, moldovenii, bucuroși să să lățască 
(împărăţia) în toate părțile cît de mult, iar peste ţara noastră 
nu ne pare bine să să lățască“?, obţinînd astfel de la vizir 
ca trupele turcești să nu ierneze în ţară?. Cind, în 1673, Ște- 
fan Petriceicu, imprudent, căci turcii erau mai tari, trece 
în Polonia, Miron Costin nu-l urmează, ci rămîne alături de 
boieri: „Ori să fie voia mării-tale, ori să nu fie, noi nu ne 
vom lăsa casăli să le ié tătarii“. „Și s-au închinat şi i-au 
dzis: «Să fii măriia-ta sănătos». 

Totuşi, Miron Costin era un prieten al polonilor, nădăj- 
duia în mîntuirea ţării prin poloni, în care vedea pe cei ce 
vor zdrobi puterea otomană. Nădejde deșartă, căci Polonia, 
sfișiată de luptele feudale, cu o țărănime robită, nu era în 
stare să îndeplinească atunci o astfel de operă istorică. În 
vremea carierei lui Miron Costin, de dregător în Moldova, 
politica orientală a Poloniei era condusă (de pe la 1666) de 
loan Sobieski, mareşal şi hatman al coroanei, ales la 1674 
rege sub numele de Ioan III. El era moștenitorul politicii 
„hatmanilor“, a lui loan Zamoyski şi Stanislav ZOlkiewski,, 
cu care se înrudea, politică ce tindea la expansiunea polonă 
în Orient, spre Marea Neagră, prin luptă împotriva turcilor. 
De la început, Miron Costin a fost alături de Sobieski. Legă- 
turile lui personale cu nobilimea polonă, și îndeosebi cu 
celebrul apărător al Vienei, îl făceau să spere în eliberarea 
de sub jugul turcesc; aceste legături datează — după cum 
se vede dintr-un important document pînă acum inedit, o 
scrisoare din Iași (24 martie 1670), a lui Ioan Karwowski, 
solul polon trimis în Moldova și Crimeea, adresată hatma- 
nului Sobieski — dinainte de urcarea pe tron a lui Ioan III. 
loan Karwowski, după ce descrie primirea ce i-a fost făcută 


1 P.P. Panaitescu, Introducere la Miron Costin, Letopiseţul Țării 
Moldovei, Buc., 1944, p. LVIII—LIX. 

2 I. Neculce, Letopiseţul Țării Moldovei, ed. I. Iordan, Buc., 
E.S.P.L.A., ed. II-a, 1959, p. 45. 

3 Idem, p. 46. 

î I. Neculce, Letopiseţul Țării Moldovei, ed. I. Iordan, Buc., 
E.S.P.L.A., ed. II-a, 1959, p. 140. 

de Duca-vodă, spune că a înmînat daruri din partea lui So- 
bieski celor doi vornici mari: Miron Costin și Grigore Hăbă- 
şescu, împreună cu scrisorile adresate lor de către hatman. 
Despre Miron adaugă îndeosebi: „Am spus panului Costin, 
marele vornic, cele ce mi se încredinţaseră de către domnia- 
voastră să i le comunic verbal. A fost foarte mulțumit și 
m-a asigurat că se va sili din toate puterile să merite această 
bunăvoință a domniei-tale. A spus că va îndemna şi pe domn 
la mai mare prietenie cu domnia-ta“l. Se vede că Sobieshi 
socotea pe Miron Costin ca sprijinitor al politicii lui în Mol- 
dova încă înainte de izbinzile polonilor de la Hotin (1673) 
şi Viena (1683). Din timpul soliei lui Miron în Polonia (1674) 
în drum cronicarul trece prin Maramureș? — ni s-a păstrat 
o scrisoare a lui, adresată starostelui polonez Grabowiecki, 
un cunoscut al său, în care cere să-i mijlocească o întîlnire 
cit mai grabnică cu Sobieski, pe atunci mareșal al coroanei.2 

După alegerea lui Sobieski ca rege, vaza lui Miron Costin 
crescu în Moldova, și se poate ca relaţiile lui cu regele polon 
să fi contribuit la numirea sa în dregătoria de mare logofăt. 
În această calitate fiind, primește, în 1677, la laşi, pe marele 
sol Ioan Gninski, palatin de Kulmt, trimis de rege la Poartă. 
Pe Gninski îl cunoscuse Miron mai demult, încă din Polonia, 
căci solul, la sosirea sa în Moldova, îi aminteşte marelui 
logofăt acest fapt într-o scrisoare.5 Gninski îi aducea lui 
Miron Costin o scrisoare de la Marcu Matezynski, comisul 
coroanei, căruia cronicarul îi va dedica Cronica polonă în 
proză. În scrisorile lui Gninski către marele logofăt moldo- 
vean, dintre care ni s-au păstrat cinci”, acesta îl numeşte 
pe Costin „prieten“ și „concetăţean“, îi cere sprijinul pentru 
unele probleme politice ale Poloniei şi-i declară, printre 

1 Originalul la Biblioteca Naţională din Varșovia, Autografe, 
nr. 216, î. 74 (în limba polonă). 

2 Miron Costin, De neamul moldovenilor, ed. cit., vol. II, p. 35. 

3 Cf. ed. citată, vol. II, p. 335; originalul în Biblioteca ordinaţiei 
Zamoyski, Varşovia, Autografe, sub „Kostyn“, fără dată. 

4 P.P. Panaitescu, Călători poloni în ţările române, ed. cit., 
D. 66—79. 
i 5 Fr. Pulaski, Zródla do poselstwa Iana Gninskiego (Izvoare pri- 
vitoare la solia lui Ioan Gninski), Varşovia, 1907, p. 219. 

ê Ibidem. 

7 Publicate, idem: a) din Pereryta, 22 iunie 1677, p. 219; b) de pe 
Jijia, 25 iunie (p. 221); c) Viculani, 2 iulie (p. 223); d) Grecești, 
5 iulie (p. 225); e) Babadag, 12 iulie (p. 230). 

altele, că e bucuros că va discuta chestiuni de erudiție cu 
dinsul. În relaţia soliei, care pomeneşte adesea de Miron 
Costin, se află ştiri istorice despre Moldova, care sînt fără 
îndoială fructul convorbirilor solului cu învățatul moldo- 
vean.L 

Legăturile politice ale lui Miron Costin cu Polonia devin 
tot mai strînse după întoarcerea lui Gninski în ţara lui; în 
anii următori Costin începe o corespondenţă directă cu regele 
Sobieski. Astfel, în 1680, împreună cu Alexandru Buhuș, 
cere regelui polon să încheie pace cu Moscova și să reînceapă 
războiul cu turcii, război de la care Moldova aștepta mîntui- 
rea.2 Din anul următor, s-a păstrat o scrisoare autografă a 
lui Miron Costin către rege, scrisă din Iași, la 25 septembrie 
1681.3 Bazat pe aceste legături, domnul Moldovei, Gheorghe 
Duca, trimisese ca sol la regele Poloniei pe unul dintre fiii 
lui Miron Costin, pe care cronicarul îl recomandă lui Sobieski. 
Cu acest prilej, cronicarul moldovean capătă de la regele 
Poloniei, în calitate de nobil al regatului, două moşii în 
această ţară: Luzani și Oszychlity, nu departe de granița 
Moldovei. 

Totuși, la asediul Vienei, Miron Costin se afla, ca 
vasal al Imperiului Otoman, în tabăra opusă polonilor, 
adică în cea turcească, alături de domnul Moldovei de pe 
atunci, Gheorghe Duca. El văzu desigur cu bucurie izbinda 
lui Sobieski și înfrîngerea turcilor, înfringere care marca 
începutul decăderii puterii otomane. La întoarcere, domnul 
temindu-se de partizanii lui Ștefan Petriceicu, exilat în 
Polonia, care trimisese în ţară mercenari străini, Miron 
Costin îl încurajează: „Ce putere au ei să vie asupra mării- 
tali (Duca-vodă)? Să nu dăm locul, că pămîntul acesta este 
frămintat cu sîngele moşilor şi a strămoșilor noștri.“5 Vor- 
bea nu numai istoricul învăţat, ci şi omul de suflet, cu durere 
pentru norodul și pămîntul ţării sale. Duca-vodă, împreună 
cu boierii, între care şi Miron Costin, sînt însă prinși de po- 

1P.P. Panaitescu, op. cit., p. 66—79. 

2 I. Moga, op. cit., p. 81. 

3 Mss. ordinaţiei Zamoyski, Varşovia, nr. 1790, p. %6, v. Miron 
Costin, Opere, ed. cit., vol. II. 

4 Scrisoarea lui Miron Costin către S. Szeczuka, în ediţia citată, 
vol. II, p. 137. 


5 I, Neculce, Letopisețul Țării Moldovei, ed. I. Iordan, ed. Il-a, 
p. 77. 

loni la Domnești, în noaptea de Crăciun 1683, gi duşi în 
Polonia. Miron este adăpostit de Sobieski în castelul său de 
vinătoare de la Dașov, în Carpaţi; aici, în exil, scrie Poema 
polonă, pe care o dedică ocrotitorului său, regele Poloniei.! 
Este foarte probabil că memoriul adresat regelui la 25 iulie 
1684 de boierii pribegi în Polonia să fie opera lui Miron Cos- 
tin. În el se cerea ca polonii să elibereze Moldova de turci, 
cu garantarea credinţei ortodoxe și cu eliberarea boierilor, 
curtenilor gi ostaşilor „de sub regimul despotic“ (al domni- 
lor), scutirea lor de orice dări, „așa cum sînt șleahta polonă 
şi cea litvană“. Vedem, deci, cum ideile politice şi sociale 
din Polonia referitoare la monarhie își fac loc în sînul boie- 
rimii moldovene cu sprijinul lui Miron Costin. Boierii care 
au fost de partea Poloniei, mai zice memoriul, să fie primiţi 
în șleahta polonă, cîţi n-au încă indigenat, în cazul că Mol- 
dova ar cădea din nou sub turci.? 


În septembrie 1685, noul domn al Moldovei, Constantin 
Cantemir, vechi ostaș, prudent și realist, puse pe Velicico 
Costin să-l cheme pe fratele său pribeag acasă. În scrisoarea 
lui Velicico se arată că regele polon, „protector al casei noas- 
tre“, desigur nu l-ar putea reţine.3 La rugămintea domnului, 
Miron Costin se întoarce în ţară, în decembrie“, dar peste 
citeva luni, cînd regele polon coboară cu oștile lui în Mol- 
dova, Cantemir, bănuitor, îl numeşte staroste tocmai la 
capătul celălalt al ţării, la Putna.’ 


Cind, în 1690, Cantemir încheie tratatul secret de alianță 
cu Habsburgii, Miron Costin se opune, dar este nevoit să 
adere la el sub amenințarea domnului că-i va tăia capul 
lui şi întregii sale familii dacă nu primeşte€, ceea ce arată 
că Constantin-vodă plănuia de mult pieirea influentului 


1 Miron Costin, Istorie în versuri polone, ed. citată, vol. I, p. 241. 

2 Czeslaw Chowaniec, Miron Costin en Pologne, în Închinare lui 
N. Iorga, Cluj, 1931, p. 114. 

3 Idem p. 121. 

4 Idem, p. 120. 

5 Sever Zotta, Serdarul Vasile Baianski, în Arhiva genealogică, 
II, 1913, p. 146. 

* Philippe d'Avril, Voyage en divers Etats d'Europe et d'Asie, 
entrepris pour découvrir un nouveau chemin á la Chine, Paris, 1692, 
text reprodus de B.P. Hasdeu, Arhiva istorică a României, vol. 1, 
partea 2-a, p. 15. 

boier, prieten al Poloniei. Este adevărat că în această vreme 
Miron Costin întreținea o corespondență politică tainică 
cu hatmanul polon Jablonowski, cu Andrei Potocki şi chiar 
cu regele însuși!, pe cînd domnul Moldovei se ferea de poloni, 
şi pînă la o schimbare hotăritoare a situaţiei, se dăduse de 
partea turcilor. 

În 1691, la porunca lui Constantin Cantemir, capul bătri- 
nului și învățatului boier căzu sub securea călăului?, jertiă 
a rivalităţilor dintre familiile feudale (Cupăreştii Rosetteşti, 
care aveau puterea în acea vreme, rivali ai Costinilor). Se 
pare că pricina morţii lui Miron Costin a fost ambiția de a 
domni a fratelui său, Velicico-hatmanul. Dar deasupra aces- 
tei rivalități se situează desigur lupta lui Miron Costin de 
a dezrobi ţara de sub jugul turcesc, fie şi cu ajutor străin. 


IDEILE SOCIALE ŞI POLITICE ALE LUI MIRON COSTIN 


Ca și predecesorul său în istoriografia moldovenească, 
Grigore Ureche, Miron Costin gindește ca un feudal, ca un 
reprezentant al boierimii, numai că ideile sale capătă în 
expunere o altă amploare, cronica lui este un comentariu 
mai adincit al faptelor expuse decît cronica lui Ureche. Pe 
de altă parte, deşi avem a face cu reprezentanţi ai aceleași 
clase sociale, sînt oarecare deosebiri între gîndirea celor doi 
cronicari moldoveni, datorate nu numai coeficientului per- 
sonal, dar şi evoluţiei orînduirii feudale, intre prima jumă- 
tate şi a doua jumătate a secolului al XVII-lea. 

Miron Costin socoate clasa boierească superioară celor- 
lalte clase, chiar în fața justiţiei; el laudă pe Radu-vodă 
Mihnea cînd spune: „Domnul hiecare, cindii giudecă pre un 
boierini cu un curtean, ochii domnului să fie pre boierin, 
iară giudeţul pre calea sa să margă“.3 Este normal, stă în 
firea lucrurilor, crede el, ca boierul să fie temut de cei mici, 


1 Hurmuzachi, Documente, Supliment, II-3, p. 156—158, 176— 
177, 184. 

2 Pentru uciderea lui Miron Costin, cf. I. Neculce, op. cit., p. 
185; D. Cantemir, Vita Constantini Cantemyrii, ed. Iorga, Buc., 
1923, p. 86 şi 94; V.A. Ureche, în Introducere la Miron Costin, Opere 
complete, vol. I, p. 340—341. 

3 Miron Costin, Letopiseţul Țării Moldovei, ed. P.P. Panaiteccu, 
vol. I, p. 66. 

fiindcă el deține nu numai o autoritate de fapt, ci și una 
morală, lăsată de Dumnezeu, care trebuie respectată: „Cindă 
cu cale să fie frică celorii mai mici de cei mai mari, iară cursul 
lumii aduce de este de multe ori celui mai mare de cei mici 
grije“1, ceea ce, firește, este — după Miron Costin — împo- 
triva rinduielii lucrurilor. 

Totuşi, şi aici este o nuanţă deosebitoare față de gîndirea 
lui Ureche. Pe vremea vornicului Ureche, boierul mai păstra 
ceva din boierul cavaler al veacurilor trecute, pentru care 
fericirea țării consta în izbînda în războaie. Pentru Miron 
Costin, însă, fericirea ţării sub Vasile vodă stă în aceea că 
el „domniia cu mare liniște şi pace... din toate părţile sta 
toţi (citește: boierii) de neguţitorii și de agonisită“2; „Că 
de au fostii cindva vremi fericite acestor părţi de lume, atun- 
cea au fostii. Plină Ţara Leșească, oi dzice, de aur, la care... 
curea Moldova cu boi de negoţ, cu cai, cu miere şi aducea 
dintr-aceia ţară aurii şi argintii.“3 Boierimea din această 
vreme era o boierime de agricultori, de exploatatori ai mun- 
cii ţărăneşti, preocupaţi de a crea bunuri de negoţ. 

În conflictul dintre marea boierime și domnie, care urmă- 
reşte centralizarea autorităţii, conflict politic intern ce do- 
mină secolul al XVII-lea românesc, Miron Costin este, firește, 
de partea boierimii, convins că marii boieri, şi nu domnul, 
trebuie să guverneze efectiv ţara. Domnul este necesar, e 
în rînduiala lucrurilor din monarhia feudală, c alesul și unsul 
lui Dumnezeu: „Domnul, ori bun, ori rău... oricum este, 
de la Dumnedzău este“4. Rolul său este dea cîrmui cu „milă“. 
„Milele domnilor pot aședza ţările, nemila şi lăcomia fac 
răsipă ţărălor“5. Dar cîrmuirea domnească trebuie să se 
exercite numai cu sfatul boierilor: „Ce nu s-au ascultatiă 
sfatul lui Ureche-vornicul, cum mai multe în lume sfaturi 
bune la domni nu să ascultă, ce apoi vinii la primejdii şi ei, 
şi casele lor“6, Boierii sint datori, conform legăturii feudale, 


1 Idem, p. 78. 

2 Idem, p. 93. 

3 Idem, p. 105—106. 

4 Miron Costin, Letopiseţul Țării Moldovei, ed. cit., vol. I, p. 
43—44. 

5 Idem, p. 72. 

8 Idem, p. 28. 

cu credinţă faţă de domn. Cind Hînceştii apără viaţa lui 
Vasile Lupu, învins, Miron Costin exclamă: „La vreme ca 
aceia să stai la nevoia domnului cu cinste vecinică hiecăruia 
ieste“, În schimb, domnul nu trebuia să iasă din sfatul boie- 
rilor, care devin astfel conducătorii reali ai politicii interne 
şi externe. „Că pentru aceia au dat Dumnedzău să aibă împă- 
raţii, craii, domnii, cirmuitorii țărilor, să aibă svâtnici pre 
lingă sine, cu carii, vorovindi, o treabă, să frămiînte cu vo- 
roava lucrul... Iară ce fac domnii singuri den gindurile sale 
sau den șoapte (citește: după favoriţi) rar lucru iesă la folos“?, 
Prin urmare, idealul lui Miron Costin este o monarhie feu- 
dală, cu un domn blind, respectat, dar fără drepturi de auto- 
crat, o monarhie cirmuită de sfatul boierilor, ca în Polonia; 
ca și Ureche, el dorește ca domnul să fie „o matcă fără ac“. 


Țărănimea este privită de la înălțimea rangului ja care 
ajunsese cronicarul. Am văzut că după dinsul este firesc ca 
cei mici să se teamă de cei mari. Cînd se răscoală ţăranii, el 
exclamă cu spaimă: „Nespusă vrăjmăşiia a prostimei“8. To- 
tuși, pătrunde în cronica lui Miron Costin un ecou al miniei 
populare împotriva exploatatorilor: „Blăstămul săracilor, 
cum să dzice, nu cade pre copaci citi de tirdziu“ (ci e firesc 
să cadă asupra celor ce-i fac să sufere). 

Că Miron Costin a arătat interes pentru țărănime, se 
vede și din aceea că în De neamul moldovenilor, pentru de- 
monstraţia istorică, aduce exemple din viaţa și obiceiurile 
poporului: felul de a se imbrăca, dea minca, de a se com- 
porta.5 

Boierimea moldoveană în secolul al XVII-lea se resem- 
nase cu stăpinirea turcească, se acomodase chiar cu ea, vă- 
zînd în suzeranitatea otomană o garantare a privilegiilor ei. 
Ureche, cronicarul, se ridicase deasupra acestei resemnări 
politice şi încercase să învie avîntul de luptă împotriva înro- 
bitorilor. Aceeaşi atitudine o are față de turci şi Miron Cos- 
tin. El descrie în culorile cele mai negre firea lacomă și tirană 
a turcilor: turcul caută să înşele pe creștini, „creştinului 


1 Idem, p. 156. 
2 Idem, p. 108. 
3 Idem, p. 79. 

4 Idem, p. 36. 
5 Miron Poetin; De neamul moldovenilor, ed. cit., vol. II, p. 46—49, 

niceodată cuvintul nu-l ţine“!, „pîntecele turcilor fără 
fundiă“2. Moise Movilă fuge din ţară, „sătul de binele turci- 
lor“3. Dacă turcii vor face Moldova pașalic, „vei vedea, polo- 
nule, ce fel de vecini vei dobîndi la graniţele tale, ce neno- 
rocire înseamnă să locuicşti aproape de un astfel de vecin.“ 


Dar între Miron Costin și Ureche este o însemnată deo- 
sebire în ceea ce privește atitudinea faţă de dominaţia oto- 
mană. Ureche vrea să deştepte virtuțile războinice ale popo- 
rului, evocînd contemporanilor săi epoca de glorie a lui Ște- 
fan cel Mare; el crede în forţele interne, în posibilitatea 
lor de a lupta pentru dobîndirea independenţei, Miron Cos- 
tin, în schimb, nu crede în aceste forţe, nu mai are nădejde 
in deșteptarea energiei poporului. Domnii care au încercat 
o răscoală împotriva turcilor nu sînt lăudaţi în cronica lui 
Miron Costin, ci, dimpotrivă, dojeniţi pentru imprudența 
lor: „De laudă este hie la care domni să hie spre partea creg- 
tinească... însă cu înţelepciune, nu fără socoteală și fără 
temeiii, în loc de folosul ţării să-i aducă perire, cum s-au 
prilejită amu și în vremile noastre în citeva rinduri, de adu- 
sesă a mulţi nesocoteala şi nebunia, mare cumpănă acestui 
pămîntă“5 (aluzie la trecerea lui Ștefan Petriceicu la poloni 
în lupta de la Hotin, în 1673). Încrederea în salvarea ţării 
de sub jugul otoman el și-o pune în ajutorul străin și mai 
ales în cel al polonilor. Cu toate rezervele pe care le formu- 
lează adeseori față de încetineala polonilor, generată de 
luptele interne din această ţară, el crede că în cele din urmă 
polonii vor fi cei care îi vor birui pe turci: „Aceasta ţară 
căci trăiește agea în statul său pănă acmu, pentru ţări creș- 
tine stă pînă astădzi în rîndurile sale“7, adică dacă ţara 
noastră mai există, cu bruma de autonomie pe care i-o lasă 
turcii, aceasta se datorește numai sprijinului țărilor străine, 
creștine. Mai ales după izbînda lui Ioan Sobieski la Viena 
(1683), încrederea lui Miron Costin în Polonia și în special 
în regele ei crește pină la convingerea absolută. În poema 


3 Miron Costin, Letopiseţul Țării Moldovei, ed. cit., vol. I, p. 26, 
2 Idem, p. 73. 

3 Idem, p. 90. 

4 Miron Costin, Poema polonă, ed. cit., vol. I, p. 262. 

5 Miron Costin, Letopiseţul Țării Moldovei, ed. cit., vol. I, p. 37. 
6 Idem, p. 58. 

7 Idem, p.37. 

dedicată regelui Ioan întîlnim fraze ca acestea: „Dumnezeu 
a încredințat mîntuirea noastră dreptei tale, mare rege 
loane“!, „Nu pierde nădejde, o! ţară, nici tu, Podolie! vă 
va mîntui din prăpastie loan cel Mare, rege al Poloniei“?. 
Adresîndu-se poporului polon, el spune: „Dacă pierzi pri- 
lejul de acum, pe care Dumnezeu ţi-l arată prin braţul răz- 
boinic al marelui tău rege, nu vei mai vedea curind altul 
asemănător“3. 

Cum am spus, această nădejde era zadarnică, pentru că 
Polonia, roasă pe dinăuntru de luptele interne, cu o nobi- 
lime care asuprea cumplit țărănimea, nu era în stare să men- 
țină multă vreme tensiunea războinică impusă de regele 
Sobieski şi se afla la un pas de totala decădere. Fireşte că 
anume aparenţe strălucite, ca victoriile de la Hotin și Viena, 
pe care Miron Costin le-a văzut cu ochii lui, puteau să-i dea 
speranţe pentru Moldova, dar, ca un cunoscător al stărilor 
interne din acea ţară, Miron Costin ar fi putut fi mai pre- 
caut. De altfel, nu este de loc sigur că eventuala înfrîngere 
a turcilor de către poloni ar fi însemnat în adevăr pentru 
moldoveni „eliberarea“, ci mai degrabă trecerea sub altă 
stăpinire. Să nu uităm însă că o mare parte a boierimii mol- 
dovene ar fi dobindit noi privilegii dintr-o contopire cu 
șleahta polonă. 

Trăind într-o vreme de decădere politică, Miron Costin 
se dovedește a fi fatalist în ce priveşte soarta ţării; el trăiește 
„cumplite vremi“ şi se teme că vor fi cele din urmă ale țării, 
care va pieri împreună cu poporul: „sosiră asupra noastră 
cumplite acestea vremi de acmu, de nu stăm de scrisori, 
ce de griji şi suspinuri... Iară noi prăvim cumplite vremi 
și cumpănă mare pămîntului nostru şi nouă“, „stingerea 
şi ţării noastre“5, se cuvin a fi citate tot aici gi cuvintele pe 
care le-a luat ca moto la Istoria românilor, A.D. Xenopol: 
„iară nu sintii vremile supt cîrma omului, ce bietul om supt 
vremi“€, cuvinte care, spre a fi înţelese în adevăratul lor 
sens pesimist, de vremuri de furtună care duc corabia ţării 


1 Miron Costin, Poema polonă, ed. cit., vol. I, p. 247. 

2 Idem, p. 262. 

3 Ibidem, 

4 Miron Costin, Letopiseţul Țării Moldovei, ed. citată, vol, I, p. 4, 
5 Idem, p. 110. 

= Idem, p. 138. 

pe ape tulburi, fără cîrmă, trebuiesc legate de fraza prece- 
dentă: „Iară vremile de acmu nu sînt în putere și nici un 
sfat nu încape la greu ca acesta fără de mărturiia că este 
sosită perirea“l. Intensitatea cu care îl stăpînea acest gind 
al prăbușirii este evidentă, și aceleași tinguiri asupra cum- 
plitelor vremi le vom găsi în toate scrierile lui Miron Costin. 
În Cronica polonă în proză, de pildă, scrie cronicarul: „aceste 
vremi, care, după cum vedem, sînt ultimile ale noastre, și 
fie că poporul moldovean va citi mai întîi cronica mea, sau 
mai întîi va pieri... Fie ca cel puţin să rămiie amintirea 
despre poporul nostru în acel... regat“2 (Polonia), în Poema 
polonă: „Dumnezeul meu, al cărui gind e de nepătruns, este 
încă oare vreo nădejde, sau vom pieri acum cu totu?“3 

Pesimismul politic al lui Miron Costin se datorează în 
parte unor cauze obiective, ţara era în adevăr pustiită de 
războaiele turco-polone, de exploatarea otomană, sărăcită 
gi ruinată, Dar teama cronicarului, credinţa în pieirea apro- 
piată nu sînt justificate numai de acele împrejurări momen- 
tane, care se puteau îndrepta în viitor. Sintem în preajma 
destrămării orînduirii feudale, cînd boierimea, care devine 
atotputernică, secătuiește forţele economice ale ţării, cînd 
iobăgia duce poporul la ruină. Din destrămarea socială și 
economică derivă neincrederea celor clarvăzători și atitudi- 
nea descurajată în faţa viitorului, spre care își îndreaptă 
totuși vagi nădejdi de mai bine: „Puternicul Dumnezeu... 
iubite cetitoriule, să-ţi dăruiască, după acâste cumplite 
vremi anilor noștri, cînduva și mai slobode veacuri, întru 
care, pe lingă alte trebi, să aibi vréme şi cu cetitul cărţilor.“ 

Am spus că Miron Costin se ridică deasupra mentalități: 
medii a clasei boierești din vremea lui prin dragostea sa 
faţă de ţară. De asemenea o notă de progres, care-l deose- 
beşte de boierimea ce colabora cu turcii, este lupta sa, prin 
scris, împotriva dominaţiei otomane, care sugruma ţara, 
chiar dacă această luptă o înţelegea mai ales cu sprijinul 
polonilor. 

Alături de aceste merite ale cronicarului putem așeza și 
lămurirea originilor poporului român, și consecinţa ideolo- 


1 Ibidem. 

2 M. Costin, Cronica polonă, ed. cit., vol. I, p. 218. 

3 Miron Costin, Poema polonă, ed. cit., vol. I, p. 248. 

4 Miron Costin, De neamul moldovenilor, ed. cit., vol. II, p. 13. 


548 


www.dacoromanica.ro 


gică a acestei cercetări: afirmarea originii comune a românilor 
împărţiţi sub diferite stăpîniri politice, ca o constatare 
ştiinţifică şi ca o idee ce urma să-și facă drum în viitor, în 
alte condiţii economico-sociale, prin Școala Ardeleană. 

Grigore Ureche presimţise numai importanţa faptului 
că „de la Rim ne tragem“, el nu vedea poporul român ca un 
popor romanic, ci ca o amestecătură de neamuri!. Cronicarii 
români, dinainte de Miron Costin, atit munteni, cît şi moldo- 
veni, cei care scriu slavoneşte şi cei care scriu românește, 
alcătuiseră letopiseţe ale statelor feudale Moldova sau Țara 
Românească, nu ale românilor. Cel dintii istoric român care 
scrie o carte despre istoria tuturor românilor este Miron 
Costin în De neamul moldovenilor şi în cele două scrieri în 
limba polonă: Cronica polonă și Poema polonă. Fireşte că 
această lărgire a orizontului istoric coincide cu lărgirea ori- 
zontului politic, care depăşeşte la Miron Costin graniţele 
statului feudal Moldova, fără însă a genera de pe acum ideea 
unităţii politice (deosebită de ideea originii comune), idee 
care nu apare decit în orinduirea capitalistă. 

Poporul român se trage din romani, aceasta este desco- 
perirea lui Miron Costin. Aceasta înseamnă, gindește croni- 
carul, că strămoșii noştri au fost stăpînii lumii, cei mai pu- 
ternici oșteni din istoria universală: „Şi acum fiecare să 
privească o astfel de putere! Veacurile de acum nu au una 
asemănătoare... De ce se mai minunează cineva de războaiele 
purtate de turci“3. „Caută-te dară acum, cetitorule — strigă 
Miron Costin românilor — ca într-o oglindă şi te privește 
de unde eşti“?. Firește că, după Miron Costin, romanii, 
care au cunoscut o putere politică atit de mare, au lăsat 
ceva din firea lor urmașilor: „Totuşi (românii) nu s-au sălbă- 
ticit cu totul, din cauza seminţei celei bune semănate mai 
întîi în acest popor, căci natura cea dintii a lucrurilor nu 
piere, ci, dimpotrivă, se păstrează veșnic, măcar în parte“. 

Toţi învățații, umaniștii, elevii iezuiţilor, din ţările 
catolice şi apusene se închinau în faţa romanilor și a civili- 
zaţiei lor. Învăţămîntul vremii cultiva clasicismul, în spe- 


1 Grigore Ureche, Letopiseţul 7'ării Moldovei, ed. P.P. Panaitescu, 
Buc., E.S.P.L.A., ed. Il-a, 1958, p. 67. 

2 Miron Costin, Poema polonă, ed. cit., vol. I, p. 249. 

3 Miron Costin, De neamul moldovenilor, ed. cit., vol. II, p.17. 

4 Miron Costin, Poema polonă, ed. cit., vol. I, p. 253. 

cial clasicismul latin. Și iată că un român, elev al școlilor 
latine de peste graniţă, descoperă originea latină a poporului 
nostru. Fireşte că această descoperire nu putea să nu aibă 
in mintea lui Miron Costin consecinţe politice. Stăruinţa cu 
care el vrea să dovedească polonilor originea romană a româ- 
nilor, legată de speranţele pe care și le punea în salvarea 
țării sale de către poloni de sub jugul turcesc, indică intenția 
cu care a scris aceste cărţi: pentru a dovedi polonilor, — 
şi apusenilor în general, — că se cuvine ca poporul român 
să fie ajutat să iasă de sub robia turcească; că nu se cuvine 
ca urmașul civilizaţiei romane, al Imperiului Roman, să 
rămînă sub barbaria turcească ; că cei ce se închină amintirii 
clasicismului sînt datori să sprijine pe urmaşii romanilor. 

O consecinţă a descoperirii originii romane a poporului 
nostru împărțit din punct de vedere politic în mai multe 
țări, este, firește, unitatea întregului popor român, pe care 
Miron Costin o subliniază, peste deosebirile de stăpinire 
politică. Despre românii transilvăneni spune: „Și pînă azi 
ei sint mult mai numeroşi ca ungurii, începînd din Bacica 
sirbilor temișoreni, peste tot Mureşul, în Herţeg, în jurul 
Bălgradului... in Țara Oltului şi în tot Maramureșul“!. El 
scrie: „să scoţ lumii la vedere felul neamului, din ce izvor 
şi seminție sîntii lăcuitorii ţării noastre, Moldovei și Ţării 
Munteneşti şi românii din ţările ungurești, cum s-au pome- 
nit mai sus, că toţi un neam şi odată discălecaţi sintii.“2 

Miron Costin este astiel, în ceea ce privește ideea unităţii 
poporului nostru, un precursor al lui Dimitrie Cantemir. 

După cum am mai spus, în vremea lui, Miron Costin nu 
putea trage consecinţa politică a unităţii de origine a româ- 
nilor, unirea într-un stat naţional, idee care apare abia în 
orinduirea capitalistă. Se vede bine din letopiseţul său că 
el nu se ridică pînă la această idee politică, de altfel de necon- 
ceput în condiţiile statului feudal. Este caracteristică obser- 
vaţia lui Miron Costin despre proiectul turcilor de a pune pe 
Vasile Lupu principe al Transilvaniei, „care lucru nu știu 
cum ar hi putut fi pentru lége“3. Adică nu ştia cum ar îi putut 
stăpini un principe ortodox (lege, in sens de religie), român, 
Transilvania, de vreme ce nobilimea acestei țări era calvină 


1 Miron Costin, Poema polonă, ed. cit., vol. I, p. 255. 
2 Miron Costin, De neamul moldovenilor, ed. cit., vol. II, p. 9. 
3 Miron Costin, Letopiseţul [arii Moldovei, ed, cit., vol. 1, p.184. 

şi catolică. Transilvania, în care majoritatea populaţiei 
era românească, rămine pentru Miron Costin ţara clasei 
stăpinitoare străine, Aceeaşi atitudine o are cronicarul cînd 
se referă la cucerirea Transilvaniei de către Mihai Viteazul: 
„Aşa şi Mihai-vodă, vrindă să hie crai la unguri, au pierdută 
şi domnia Țării Muntenești“!. Deci faptul cuceririi Transil- 
vaniei de către un domn român nu echivala pentru Miron 
Costin cu tendinţa de a stabili unitatea politică a românilor, 
ci cu încercarea de a fi crai ungurilor, mai bine zis al clasei 
feudale care stăpînea pe români. 

Nu ne putem aştepta ca un scriitor moldovean din orin- 
duirea feudală să aibă altfel de concepţii politice. Totuși, 
un progres față de vremea lui reprezintă fără îndoială această 
descoperire și analizare a originii romane, comună tuturor 
românilor. 

Punerea în lumină a originii romane a românilor de către 
Miron Costin impune cercetarea influenţei umaniste în opera 
lui. 


MIRON COSTIN ŞI UMANISMUL 


Umanismul Renașterii se caracterizează prin lauda roma- 
nilor şi a istoriei lor și prin prețuirea şi imitarea clasicis- 
mului, prin cultivarea limbii și a stilului literar şi pătrun- 
derea culturii în rindurile unor pături sociale mai largi decit 
aceea a nobilimii medievale. Putem, oare, în raport cu această 
caracteristică, să-l considerăm pe Miron Costin umanist 
român al secolului al XVII-lea? Dar mai înainte se cuvine 
să răspundem la altă întrebare: în ce măsură cunoștea Miron 
Costin clasicismul? Cronicarul nostru are, în scrierile sale, 
aspectul exterior al scriitorului umanist din epoca tirzie, 
adică stilul încărcat cu reminiscențe din mitologia antică: 
„zeițele depărtate din Helicon și cîte cîntăreţe sînt în jurul 
Helespontului, precum și Aretuzele și Pieridele, fecioarele 
din părţile Siciliei, și n-aţi lipsit nici voi, Diane din Asiria“?, 
Adresîndu-se Nilului, îl întreabă de ce „te lauzi cu protecţia 
Cererei?“3, 


1 Idem, p. 97. 
> Miron Costin, Poema polonă, ed. citată, vol. I, p. 244—245. 
3 Idem, p. 258. 

Fraza lui, în special în ultima scriere, De neamul moldo- 
venilor, este influenţată de topica latină (predicatul la sfir- 
şit): „Să înceapă osteneala aceasta, după atita veci de la 
discălecatul ţărilor cel dintăi de Traian, impăratul Rimului, 
cu citeva sute de ani peste mie trecute, să sparie gindul“I. 

Deşi Miron Costin se referă adeseori la istoria antică, se 
pare că nu cunoştea direct, în original, decit pe Plutarh, 
din care citează, traducind, în letopiseţ, şi pe un istoric al 
Romei, din ale cărui scrieri extrage, fără să menţioneze sursa, 
povestirile despre începuturile romanilor din De neamul 
moldovenilor?. Versurile lui Ovidiu despre cucerirea Misiei 
de către Flaccus nu sînt citate direct din opera poetului latin, 
ci după lucrarea sasului Toppeltin de Mediaș, Origines et 
occasus Transsylvanorum, Lyon, 16675. Celelalte numeroase 
aluzii, citatele, rezumatele din istoria și mitologia antică 
par a fi culese din manualele de studiu ale limbilor latină 
şi elină și din compendii pentru uzul școlilor iezuite. 

Totuși, faptul că Miron Costin traduce cele patru versuri 
ale lui Ovidu în ritmul original, dar cu rimă adausă de tra- 
ducător, este o dovadă certă de cunoaștere a limbii latine, 
deși traducerea, pentru necesităţile formei, este foarte liberă 
şi în parte inexactă: 

„Praefuit his, Graecine, locis modo Flaccus, et iilo 
Ripa ferox Istri sub duce tuta fuit 


Hic tenuit Mysas gentes in pace fideli; 
Hic arcu fisos, terruit ense Getas.“ 


„Ghieţii ține într-o vreme, acum Flacus ține 
Ripa scump-a Dunării, el singur cu sine, 
Jel au ţinut Misiia in pace cu credința, 
Pre ghieţi au scos de aicea, el cu biruinţa.“ 


Pe lîngă aceste indicaţii privind cultura lui clasică, Miron 
Costin, deși nu fusese niciodată în Italia, știa, din cărți sau 
din auzite, ce reprezenta Italia Renașterii și oamenii Renag- 
terii, pe care-i caracterizează astfel: „oameni iscusiţi... peste 
toate neamurile... cu mare omenie, supţiri, pentru acéia le 


1 M. Costin, De neamul moldovenilor, ed. cit. vol., II, p. 9. 

2 Idem, p. 22—23. 

3 L. Toppeltin de Medgyes, Origines et occasus Transsulvanorum, 
ed. II-a, Viena, 1752, p. 47. 

4 Miron Costin, De neamul moldovenilor, ed. cit., vol. II, p. 19. 
Textul latin citat după Toppeltin. 

zicii gentiloni... Aceia ţară (Italia) ieste acum scaunul și 
cuibul a toată dăscăliia și învăţătura, cum era într-o vreme 
la greci Athina, acum Padova la Italiia, şi de alte iscusite 
şi trufaşă meşteşuguri.“1 „Iscusitele și trufașele (frumoase) 
meșteșuguri“ (arte) este, evident, oaluzie la artele Renaşterii. 

Fireşte că gradul în care Miron Costin a fost sau nu influ- 
enţat de clasicism nu poate fi apreciat numai prin analiza 
stilului şi erudiţiei în sine sau a simpatiei cronicarului pen- 
tru patria Renașterii, ci, în primul rînd, se cuvine să aflăm 
în ce măsură cultura lui clasică a influențat gîndirea sa, 
concepţiile sale. Studiul clasicismului n-a fost pentru Miron 
Costin un scop în sine. Dacă, cercetind limbile clasice, l-au 
atras asemănările dintre unele cuvinte latine compuse, care 
reprezintă anume noţiuni abstracte, și cuvintele eline, ca, 
de pildă: philosophia, astronom, astrolog, geometria, theo logia?, 
cu atît mai mult a fost atras de asemănarea între limba ro- 
mână și cea latină, asemănare pe care o exemplifică dînd o 
lungă listă de cuvinte de origine latină din vocabularul ro- 
mânesc, despărțite în „nume“ și „verbe“. De remarcat că 
între etimologiile stabilite de cronicar figurează și cîteva cu 
menţiunea „din italienește“, ca bacia-budza, caza-casa, rube- 
ro-roșu , ceea ce arată că Miron Costin avea noţiunea de limbi 
romanice și că era conştient de comunitatea lor. 

Cunoştinţele de istorie antică, dobindite în școlile iezuite 
din Polonia, şi studiul limbii latine l-au condus pe Miron 
Costin la cea mai valoroasă idee a operei sale, corespunză- 
toare tendinței de dezvoltare economică şi politică a statului 
feudal, ideea originii latine a întregului popor român, peste 
graniţele politice ale statelor românești feudale. 

Sînt toate acestea suficiente ca să socotim pe Miron Costin 
om al Renașterii, umanist? Cronicarul moldovean nu putea 
fi umanist din două motive: întîi pentru că prin concepţiile 
sale era un reprezentant al clasei boiereşti, feudale, pe cînd 
umaniştii, prin ideile lor, reprezentau burghezia din oraşele 
bogate ale Italiei și Apusului. În al doilea rînd, epoca uma- 
nismului trecuse; în secolul al XVII-lea nu mai exista uma- 
nism, contrareforma și formarea statelor absolutiste centra- 
lizate împiedicau în Apus libertatea de gindire. În veacul 
al XVII-lea se dezvoltase o formă decadentă a umanismului, 


1 Miron Costin, De neamul moldovenilor, ed. cit., vol. II p. 16. 
2 Miron Costin, Poema polonă, ed. cit., vol. 1, p. 241 şi 313, 

şcoala iezuită care păstrase din umanism doar înclinarea 
către studiul antichităţii clasice. Această nouă școală, acum 
sprijinită de regi, se adresa nobilimii, era reprezentanta unui 
umanism feudal, dacă se poate spune astfel, în faza tirzie a 
feudalismului şi, spre deosebire de umanism, care se baza pe 
libertatea spiritului critic, însemna o încătușare a libertăţii 
de gîndire, o reacțiune feudală și monarhică. 

Miron Costin, elev al şcolii iezuite, a cunoscut umanismul, 
sau mai bine zis cultura clasică, prin prisma acestei şcoli. 
Nici nu se putea altfel, el fiind un om al secoluluial XVII-lea 
şi un boier, pe cînd umanismul propriu-zis al Renaşterii, 
de esenţă orășenească, nu a putut pătrunde în ţările noastre, 
unde i-a lipsit baza socială. De aici, în oarecare măsură, 
bombasticismul din Poema polonă, lipsă de spirit critic în 
domeniul religios, unde Miron Costin se arată a fi un ortodox 
tradiționalist, păstrarea atitudinii feudale în gindirea lui 
politică.i 

Această constatare nu trebuie însă să ne facă să subesti- 
măm elementele umaniste din gindirea lui Miron Costin. 
Deși, după cum am arătat, gîndirea lui este feudală, totuși, 
ceea ce-l deosebește de scriitorii și ginditorii dinaintea lui 
şi din vremea lui, elementul nou este influenţa clasicismului, 
nu numai asupra formei, ci și asupra concepției sale istorice. 
Oricit de timide ar fi aceste elemente noi în opera lui Miron 
Costin, ele reprezintă un început mai de preţ, pentru istoria 
culturii noastre decit păstrarea tradiţiei medievale cronică- 
rești. 


MIRON COSTIN CA ISTORIC 


Pentru istoricii de azi Letopiseţul Țării Moldovei al lui 
Miron Costin este deosebit de preţios. Ureche scrisese des- 
pre o perioadă din istoria Moldovei (1359—1595) cu care 
nu fusese contemporan, reproducind informaţii din izvoare 
interne şi externe, pe care în mare parte le cunoaştem și le 
folosim, iar cronicarii epocii de după 1661 (dată la care se 


1 T, Gostynski (În jurul unui poem al lui Miron Costin, în Revista 
istorică, XXXI, Buc., 1945, p. 146—1%9), referindu-se la Poema 
polonă, vorbeşte de relațiile lui Miron Costin cu curentul iezuit, pe 
care însă il numește „baroc“, termen ce se aplică mai ales artelor plas- 
lice. 

termină letopiseţul lui Miron Costin), Neculce, Letopiseţul 
anonim racoviţean etc. ne pun la îndemină izvoare paralele 
ale istoriei Moldovei de după 1661. Deci cronica lui Miron 
Costin rămîne unica mărturie — de neînlocuit ca izvor in- 
tern — a istoriei Moldovei din perioada 1595—1661. Cro- 
nica lui Miron Costin este singura cronică în care e descrisă 
epoca domniei lui Vasile Lupu și a luptelor civile care au 
marcat decăderea statului feudal al Moldovei în a doua ju- 
mătate a secolului al XVII-lea. Cu excepţia cîtorva infer- 
maţii luate din cronicile polone (în special Piasecki!), cro- 
nica lui Miron Costin este un veritabil memorial, în care la 
început se povestesc fapte aflate de la înaintașii direcţi, 
apoi numai evenimente la care cronicarul a fost martor ocu- 
lar şi, pentru cele mai multe un martor unic. 

Bineînţeles că acele capitole din lucrările lui Miron Cos- 
tin în care se tratează despre originea poporului român 
nu mai pot fi considerate azi ca izvoare istorice. Fiind însă 
primele rînduri scrise de un român cu scopul de a cerceta 
originile poporului nostru, ele reprezintă un important mo- 
ment cultural. 

Ca şi cronica lui Ureche, şi cronica lui Miron Costin este 
o cronică boierească, independentă de oficialitate, spre deo- 
sebire de cronicile slavone din secolele al XV-lea și al XVI- 
lea, care erau cronici oficiale ale curţii domnești. Miron Cos- 
tin continuă tradiţia istoriografiei boierești în epoca de 
atotputernicie a boierimii. 

Nefiind cronicar al curții, Miron Costin nu dispunea de 
informaţie oficială, nu cunoștea toate secretele de stat. 
Totuși, situaţia sa de înalt dregător și mai ales relaţiile sale 
îi îngăduiau să fie bine informat. 

Miron Costin nu lucrează ca un compilator, ci ca un is- 
toric. El nu reproduce izvoarele (Piasecki), ci le prelucrea- 
ză, topindu-le în stilul său propriu. Datele calendarului 
după stilul nou în izvoarele sale sint transformate în datele 
calendarului după stilul vechi folosit în ţară. Informaţiile 
din izvoarele externe pentru perioada dinainte de epoca în 
care trăieşte autorul sînt împletite cu alte informaţii in- 
terne, aflate din tradiţia orală, fapt pe care Miron Costin 


1 P, Piasecki, Chronicon gestorum in Europa singularium, 
Cracovia, 1643 (ed. II a). 

îl subliniază adesea: „cit am pututii a înţelege den boieri 
bătrini den dzilele lor“1, „ţin minte oamenii bătrîni“?, „a- 
cesteam înţăles de la boieri bătrini de sfatii pre acele vremi“? 
etc. 

Deși nu-i numeşte, este limpede că cei ce i-au dat infor- 
maţii așa de exacte sint în primul rind fraţii Toma și Iorda- 
che Cantacuzino, pe lingă care și-a făcut ucenicia de boier. 
De asemenea, în familia soţiei sale, Ileana Movilă, fiica 
pretendentului Ioan-vodă, nepoata lui Simion Movilă, a 
putut afla multe despre epoca domniei Movileștilor. 

Dar cele mai preţioase ştiri sînt, firește, acelea ce consti- 
tuie înseşi memoriile lui Miron Costin, care încep cu domnia 
lui Vasile Lupu: „Așea și noao, iubite cetitoriule, cu multă 
mai pre lesne (este) a ne scrie de aceste vremi, în care mai 
la toate ne-am prilejuit singuri...“4 Adesea cronicarul vor- 
beşte cu discreţie despre rolul său personal in întimplările 
povestite, dar peste tot simţim prezenţa reală a martorului 
ocular. 

În redactarea lucrărilor sale Miron Costin dovedeşte 
scrupulozitatea unui adevărat om de știință. Poema polonă 
de pildă, ni s-a păstrat în două versiuni, datorate amindouă 
autorului; din compararea celor două versiuni se observă 
că autorul a revizuit textul celei dintii, corectind vers cu 
vers, modificind rima, măsura, schimbind anume neologisme, 
anume expresiipe care le-a considerat nepotrivite. În leto- 
piseț, cronicarul constată cu durere că o infurmaţie fusese 
omisă de la locul său, „ce amu era trecut rindul la izvodul 
cel curat“5, deci la copia corectată a textului, scrisă de autor, 
căci „scriitori carii izvodescii (copiază) puţini să află, iară 
tipar nu-i“?, 

Cu toate acestea, letopiseţul nu este scutit de greșeli, 
mai ales în partea de la început; astfel, nu mai puţini de doi 
domni ai Moldovei amintiţi în cronică, Ștefan Radu și 
Bogdan Movilă, n-au domnit în realitate niciodată în această 





1 Miron Costin, Letopisețul Țării Moldovei, ed. cit., vol. I, p. 74. 

2 Idem, p. 93. 

3 [dem, p. 104. 

4 Miron Costin, Letopiseţul Țării Moldovei, ed. cit., vol. I, p. 183. 
{vezi pag. 633 — note 2, 3, 4, 5. 

5 [dem, p. 167. 

6 Ibidem. 

țară. Unele fapte sint greşit așezate cronologic: lupta de 
la Cluj între turci și principele Transilvaniei Gheorghe II 
Rakoczy (22 mai 1660) este trecută după invazia pretenden- 
tului Constantin Șerban în Moldova (ianuarie-februarie 
1661).2 

În ce privește atitudinea autorului faţă de materialul 
istoric folosit şi prelucrat, cu alte cuvinte, atitudinea faţă 
de istorie, el declară că dorește să fie obiectiv: „că nemică 
nu strică credinţa aşe celora ce scriu lstopiseţele ca fățăriia, 
cîndă veghe voia unui€ și coboară lucrul cu hula altuia“. 
Astfel, declară că este silit să recunoască merite mai mari în 
război lui Vasile Lupu, „de la carele multă urgiie părinţii 
noștri au petrecut“, decit lui Gheorghe Ștefan, „de la carele 
multă milă am avut“. Tot ca o dovadă de obiectivitate isto- 
rică putem socoti lauda adusă lui Matei Basarab, dusmanul 
moldovenilor, pe care însă „poţi să-l asameni cu mari oșteni 
a lumii“5. Totuşi, Miron Costin, după cumam remarcat şi 
mai sus, nu sepoateridica deasupra concepțiilor clasei sociale 
din care face parte, deasupra concepţiilor epocii sale. El nu 
este şi nu putea fi un scriitor desprins de mediul social și de 
vremea sa. Însă dorinţa sa de a fi obiectiv, dorința pe care 
antecesorul său Ureche nu o manifestase, ci, dimpotrivă, 
modificase textul izvoarelor pentru a schimba sensul fapte- 
lor$, este indiciul unei poziţii noi, ştiinţifice, în faţa istoriei. 

Dar nu numai această tendință spre obiectivitate este 
nouă în metoda de lucru a lui Miron Costin, ci și criteriile 
după care selectează faptele și leacordă semnificaţie istorică, 
Pentru un istoric feudal semnificative sint războaiele, faptele 
de arme individuale ale cavalerilor, eroismul. Desigur că gi 
Miron Costin, ca mare boier, se interesează foarte mult de 
asemenea fapte, dar în vremea lui boierimea devenise, cum 
am spus, o boierime mai ales de agricultori, de exploatatori 
ai bunurilor produse de pămînt și de munca ţăranilor. De 
aceea, pe lingă războaie, pe el îl interesează și „lucruri de 


1 Miron Costin, Letopisețul Țării Moldovei, ed. cit., vol. I 
p. 6, 31—32. 

2 Idem, p. 206, 212. 

3 Idem, p. 154—155. 

4 Idem, p. 155. 

5 Idem, p. 170. 

6 Cf. Grigore Ureche, Letopisețul Țării Moldovei, ed. P.P. Panai- 
tescu, ed. II-a, 1958, p. 17--20. 

casă“, pe care nu le găsește în letopiseţele străine!. Aceste 
„lucruri de casă“, care dau înfăţişarea internă a ţării, se 
întilnesc în mare număr în toate paginile istoriei lui Miron 
Costin, ca, de pildă, felul cum judeca la divan Radu Mihnea, 
cum vorbea cu boierii, cum se îmbrăcau aprozii în vremea 
lui2, despre curțile domnești de la Hirlău? și de la Iașit, 
despre reforma făcută de Barnovschi-vodă în favoarea curte- 
nilor şi a sloboziiloră și multe altele de acest fel. Este 
caracteristic pentru vremea aceea, în care boierimea făcea 
negoţ cu grine şi vite, interesul pe care-l acordă cronica lui 
Miron Costin stării economice, în special negoţului: o dom- 
nie fericită este aceea în care negoţul este liber gi recolta 
imbelșugată. Vremile lui Vasile Lupu au fost „fericite 
ţării“ pentru că atunci se făcea un mare negoţ cu Polonia, 
se vindeau boi şi miere gi se aducea aur și argint.’ „Domniia 
lui Ștefan-vodă (Gheorghe) au fostă cu mare bivşug țării 
la toţi anii domniei sale, în pîine, în vin, în stupi, mare 
roadă în toate“?. 


Interesul pe care îl acordă cronicarul faptelor economice 
îl face să dea o mai mare atenţie decit predecesorii săi răscoa- 
lelor țărănești, fie ale țăranilor vecini, fie ale țăranilor liberi 
cu pămînt în devălmăşie (răzeși), ca, de pildă, răscoala ţără- 
nească care a însoţit pe cea boierească împotriva lui Alexan- 
dru Iliaș, la 1633 („Iară mai nu era în puterea boierilor a-i 
opri <pe ţărani>, pornită grosimea“8) răscoala orheenilor 
răzeși impotriva lui Gaspar Graţiani?, a ciangăilor de la 
ocne în vremea lui Gheorghe Ștefan!o. 


Cronicarul distinge coexistenţa a trei categorii sociale în 
Moldova: boierii, curtenii şi ţăranii. Mai de cinste „la 
cuvintii şi la căutătura domnului“ este boierul decit curtea- 
nul (prin care se înţelege răzeșul de mai tirziu), și curteanul 


1 Miron Costin, Letopiseţul Țării Moldovei, ed. cit., vol. I, p. 4. 
2 Idem, p. 66, 67, 

3 Idem, p. 69, 

4 Idem, p. 105. 

5 Idem, p. 72, 

€ Idem, p. 106. 

? Idem, p. 185, 186. 

8 Idem, p. 78. 

° Idem, p. 37, 

10 Jdem, p. 142—143 

decit ţăranul (adică omul neliber, dependent de un stăpin)!. 
În altă parte a cronicii, Miron Costin distinge, după funcţi- 
uni, pe boieri, pe slujitori (adică militari) şi pe „pementean“, 
cel ce se ocupă „de hrana pămiîntului“2. Cronica arată interes 
față de curtenii (răzeşii) care „de nevoie au răsăritii (s-au 
îndepărtat) de la ocina sa, ori la satii boierescă, ori la sat 
domnesci“ pe care Miron Barnovschi i-a adus „la breslele 
(obştiile ) sale“ și de slobozii date „siliştilor (sate fără locui- 
tori), pe unde să pustiisă“3. 

Dar pe lingă interesul pentru istoria socială, existent în 
cronica lui Miron Costin și rezultat, firește, din atenția acor- 
dată de autor acestor probleme, este de remarcat și interesul 
faţă de istoria generală, adică de faptele petrecute in ţările 
vecine. Ureche inclusese în cronica sa citeva capitole de sine 
stătătoare, capitole în care descria, fără legătură cu eveni- 
mentele din istoria Moldovei, ţările şi popoarele vecine: 
Imperiul Otoman, Polonia, Transilvania, tătarii. Miron 
Costin nu procedează în acest fel; el socoate faptele de istorie 
generală legate de istoria Moldovei şi ca un cadru al ei, deci 
le descrie împreună și legate de faptele interne: „Și acéia să 
să ştie că această ţară fiindă mai mică — zice Miron Costin 
— nice un lucru singur den sine, fără adunare şi amestec cu 
alte ţări, n-au făcut“4. De aceea găsim în letopiseţul lui 
Miron Costin numeroase ştiri despre evenimente din ţările 
vecine, Imperiul Otoman, Polonia, Ţara Românească și din 
țări mai depărtate, în special despre Rusia moscovită, știri 
pe care cronicarul le leagă de evenimentele interne. Domnia 
şi războaiele lui Mihai Viteazul,luptele cu turcii și cucerirea 
Transilvaniei ocupă un loc larg în cronică şi constituie un 
interesant izvor de informaţie istorică. Domnia lui Matei 
Basarab, răscoala seimenilor în Țara Românească€ și multe 
alte evenimente consemnate în cronică privesc ţara de din- 
colo de Milcov. Din istoria Transilvaniei cronicarul moldo- 
vean notează date interesante despre luptele pentru tron 
între Ştefan Bethlen și Gheorghe I Rakoczy”, apoi, foarte 

1 Miron Costin, Letopiseţul Țării Moldovei, ed. cit., vol. I, p. 66. 

2 Idem, p. 97. 

3 Idem, p. 72. 

4 Idem, p. 119. 

5 Idem, p. 76—77. 


è Idem, p. 170—178. 
7 Idem, p. 93—94. 

pe larg, despre luptele cu turcii în vremea lui Gheorghe Il 
Rakoczyl. Pentru istoria Poloniei sînt preţioase știrile 
despre soliile la Poartă (cu anecdotele despre solul Cristofor 
de Zbaraz?). 

Cel mai lung excurs istoric este închinat cazacilor: 
Miron Costin scrie despre originea lor rusească, despre for- 
marea lor ca oaste, despre luptele cu polonii pentru indepen- 
denţă, despre marele război de dezrobire sub Bogdan Hmel- 
nițchi. Informaţiile provin de la un martor ocular al eveni- 
mentelor: Miron Costin se afla în Ucraina în vremea răscoalei 
căzăceşti, și multe din amănuntele date de dinsul în cronică 
pot forma un izvor de prima mină pentru istoria Ucrainei 
din acea vreme. Și alte pasaje din cronică privesc istoria 
Ucrainei, de pildă descrierea războiului dintre cazaci şi 
poloni în 4653.4 

Atitudinea lui Miron Costin faţă de cazaci este în general 
defavorabilă. El, ca mare boier,  intuieşte marea forță 
populară pe care o reprezintă cazacii, se teme că eiar putea 
interveni şi în ajutorul celor asupriți din Moldova și deci 
nu-i simpatizează. De aici portretul caricatural al lui Timuș 
Hmelniţehi, fiul hatmanului Bogdan, ginerele lui Vasile 
Lupu.5 

Despre Rusia moscovită, care pe vremea lui Miron Costin 
nu se unise încă cu Ucraina de dincoace de Nipru, sînt în 
cronica lui Miron Costin diferite ştiri istorice, unele intere- 
sante, ca mijlocirea negustorului de blănuri din Moldova, 
Isar, în chestiunea cuceririi Azovului, de cazacii de la Dons, 
altele inexacte şi imposibile, măcar și din punctul de vedere 
geografic, precum că Moscova ar fi făgăduit turcilor Astra- 
hanul și Cazanul dacă vor porni război împotriva Poloniei.? 

Ca și Ureche şi ca toţi cronicarii vremii, Miron Costin 
crede în scopul educativ al istoriei, în special pentru stăpi- 
nitori: „că letopiseţele nu sintii numai să le citească omul, 
să știe ce au fostii în vremi trecute, ce mai multii să hie de 
învățătură, ce ieste bine şi ce ieste rău, gi de ce-i să să fereas- 

1 Jdem, p. 210—212, 

2? Idem, p. 62—65. 

3 Idem, p. 110—119. 

4 Idem, p. 168—169. 

5 Idem, p. 126. 


€ Idem, p. 96. 
7 Idem, p. 94. 

că şi ce va urma hiecine: domnul den faptele domnilor, 
care cum au fostă şi cu ce véste şi pomană, să ia urmă de 
viiață, boierii urmîndii pre boierii cei cinsteși şi înțălepțţi, 
slujitoriul a slujitoriă, că cineși după breasla sa, cine urmad- 
ză pre cel cinsteş, cinstit, cine urmadză pre cél rău, rău 
ieste și rău să va săvirşi“l. 

După Miron Costin, istoria este o ştiinţă politică, mai 
ales istoria ţărilor străine, pe care o vor consulta monarhii 
şi sfetnicii lor: „lar mai ales în trebile ţărilor și a chiverni- 
sirilor la vremi cumplite asupra țării: să să știe, domnii mai 
ales, apoi boierii, sfetnicii domnilor şi a ţărilor, să să ştie 
că s-au lucrat la alţii şi alte țări megieşe cu vremi trecute... 
ca să urmeze cele bune, de cele rele şă să ferească“2. 

Acest punct de vedere este superior concepției simplist- 
moraliste a istoriei. Miron Costin, ca toţi feudalii, era un 
om religios, dar e interesant de observat că el nu implică 
divinitatea în explicarea faptelor istorice. Astfel, înfringe- 
rea moldovenilor şi cazacilor la Finta (1653) o explică prin 
greşelile tactice ale lui Timuș Hmelniţchi şi adaugă: „ale- 
gindi deosebi voia şi orinduiala lui Dumnedzău, numai pre 
socoteala oamenească grăindă“?. Deci istoricul judecă cauzele 
evenimentelor „pre socoteala omenească“ după premisele 
logice ale întimplărilor, lăsînd deoparte providenţa divină. 

Mai e de observat că punctul de vedere moralist şi cel 
educativ-politic nu sint, după Miron Costin, singurele aspecte 
ale unităţii istoriei. Ca şi Ureche, Miron Costin scrie din 
dragoste de ţară ca să lase urmașilor icoana trecutului — un 
bun cultural, un îndemn către generaţiile viitoare ca să-și 
apere ţara de cei ce-o hulesc. Ureche, zice Miron Costin, „au 
făcut de dragostea ţării I6topiseţul său...“ „numai lui de 
această ţară i-au fostii milă, să nu rămîie intru întunerecul 
neștiinţei“t. Miron Costin definește în fraze lapidare, care 
vor rămîne în literatura noastră, rolul patriotic al istoricului, 
apărător al gloriei țării: „A lăsa iarăș nescris, cu mare ocară 
infundat neamul acesta de o seamă de scriitori, ieste inimii 


1 Idem, p. 191—192. 

2 Miron Costin, Istoria de Crăiia Ungurească, ed. cit., vol. II, p. 55. 
3 Miron Costin, Letopiseţul Țării Moldovei, ed. cit., vol. I, p. 148, 
4 Miron Costin, De neamul moldovenilor, ed. cit., vol. II, p. 41. 

durâre“.1 „Nici ieste şagă a scrie ocară vecinică unui neam, 
că scrisoarea ieste un lucru vâcinicii... Eu voi da seama de 
ale mâle, cîte scriu“2. 

Patriotismul lui Miron Costin este de altă natură decit 
cel al lui Ureche. Predecesorul său în istoriografia moldo- 
venească era un feudal moldovean care căuta să apere cu 
orice preţ, slava vechii Moldove. Miron Costin, tot un feudal, 
vede însă lucrurile mai larg. El e cel dintii dintre istoricii 
români care cercetează originile neamului întreg. Tot din 
patriotism pune prin scrierile sale polone în faţa ochilor 
străinilor originile glorioase ale neamului, cerind astfel 
sprijin pentru salvarea de sub turci a urmașilor Romei. 
Pentru ai săi scrie De neamul moldovenilor, în care explică 
felul cum s-a format poporul român, arătind, pe îndelete, 
ce și unde este Italia, cum s-a format Imperiul Roman, apoi 
despre Dacia, despre cucerirea ei de romani. Spre deosebire 
de mulţi istorici de după dinsul, știe că dacii n-au pierit 
(sau îşi închipuie că sașii sînt urmaşi ai geților) şi, ceea ce 
este mai interesant, cunoaşte şi apreciază rolul coloniilor 
romane din provincii în formarea popoarelor numite astăzi 
romanice, După el, căderea Imperiului Roman, pe care 
fireşte că nu-l poate considera ca putere cotropitoare, se 
datorează numai migrațiunii popoarelor „barbare“, pe care 
le reunește pe toate sub numele de tătari. Miron Costin este 
primul istoric care a emis părerea că în timpul migraţiunilor 
românii au trăit retragi în munţi, după care a urmat al doilea 
descălecat. Ipoteza are la bază desigur obiceiul moldovenilor 
din vremea lui de a se retrage în munţi şi păduri în faţa năvă- 
lirilor duşmane.5 Acest fel de a vedea traiul românilor în 
Evul Mediu, deși nu corespunde unui punct de vedere ştiin- 
țific — poporul român nu s-a format numai în munți — 
a fost multă vreme acceptat în istoriografia noastră; e destul 
să spunem că a fost împărtășită pînă şi de A.D. Xenopol. 

i Idem, p. 9. 

2 Idem, p. 12. 

3 Jdem p. 32—33. 


4 Idem, p. 50. 
5 Idem, p. 51. 

VALOAREA LITERARĂ A OPEREI LUI MIRON COSTIN 


Miron Costin este cel dintii scriitor român care a încercat 
să creeze o modalitate de expresie literară limbii românești. 
Comparaţiile, dialogurile, portretele, întreg stilul lui Miron 
Costin este prelucrat în vederea unui efect literar. „Ceea ce 
iese de sub pana lui, mult mai puţin spontan decit la Ureche, 
este rodul unei arte“1, spune acad. G. Călinescu. Ureche 
încearcă o descătușare destilul cu forme şi rezonanţe slavone 
al bisericii, prin folosirea construcţiilor populare. Miron 
Costin, care aflase că limba română este o limbă romanică, 
a încercat să formeze o limbă literară după modelul limbii 
latine. De la început trebuie însă să spunem că acest cronicar 
moldovean, legat de viaţa și limba ţării şi a poporului său, 
nu s-a îndepărtat niciodată de spiritul limbii române,nu a 
creat o limbă artificială, ca, de pildă, Dimitrie Cantemir. 
Elementele latine pe care le foloseşte — sintactice, topice, 
citeodată şi lexicale — sînt introduse cu discreţie și evident 
simț al limbii. 

Influenţa latină în limba lui Miron Costin a fost studiată 
amănunţit.? Acestei influenţe i se datorează construcţii de 
adjective cu complementul lor la genetiv: „știutor obiceiului“, 
„neștiutori rindului“, sau cu dativul „neauzite vacurilor“, 
„împărăției  sămănătoare“, construcții participiale: „încă 
neinălțate zidurile, au venit...“, frazele cu verbul la sfirsit: 
„care toatesemnele... a mari răutăţi că sint acestor ţări 
menia“, inversiunea atributului: „ştiutoare de vina sa hire“, 
eliziunea predicatului: „Amu, fără nici o grijă, tari şi semeţi 
leșii“, precum și în numărul destul de însemnat de neologisme 
latine. 

Ovid Densusianu — socotind că latina folosită de Miron 
Costin nu este latina clasică a autorilor romani, ci latina 
bombastică a cronicarilor medievali, „care erau departe 
să se distingă prin însușiri literare“ — socotește că „e o 
exagerare cind se vorbește de frumoasa limbă a cronicarilor“?. 

1 G. Călinescu, Miron Costin — cu prilejul unor noi ediţii școlare, 
în Adevărul literar și artistic, XVIII, Buc., 3 oct. 1937, p. 15—16. 

2 B. Cazacu, Influenţa latină asupra limbii și stilului lui Miron 
Costin in Studii de limbă literară, Buc., 1960, p. 81—110. 

3 O. Densusianu, Limba noastră ca icoană a vieţii culturale, în 
Ton ia 1, 1906, p. 541; V. De neamul moldovenilor, ed. cit., vol. 

, P. 13. 

Densusianu dă următorul exemplu neconcludent de „limbă 
silită, neromânească“ la Miron Costin: „nu ieste alta și mai 
frumoasă gi mai de folos în toată viaţa omului zăbavă deciîtiă 
cetitul cărţilor. Cu cetitul cărţilor cunoaştem pe ziditoriul 
nostru Dumnezeu: cu cetitul laudă îi facem pentru toate ale 
lui cătră noi bunătăţi...“ Desigur, nu este limba obişnuită a 
poporului, dar Miron Costin căuta să creeze un instrument 
pentru exprimarea unor idei abstracte. Limba lui nu este 
calchiată după limba cronicarilor medievali, ci o creație 
originală, obținută prin supunerea la legile interne ale limbii 
române a unor anume forme împrumutate din limba latină 
medievală. 

Stilul lui Miron Costin nu e lipsit de influenţe populare, 
dovadă proverbele şi expresiile populare pe care le folosește 
adesea: „Ce dzilele lui cele firşite,cum să dzice cuvîntul“ 
(adică expresia, proverbul popular)?, „lupul părul schimbă, 
iară nu hirea“3, „cum dzice muldovanul, nu sîntii în toate 
dzile Paștile“.4 

Valoarea literară a cronicilor lui Miron Costin a fost 
recunoscută de toţi istoricii literaturii noastre vechi. Scrie- 
rile sale nu sînt o expunere seacă a faptelor, ci o expunere în 
care se folosesc procedee stilistice: portrete psihologice ale 
personajelor, descrieri de natură, comparații retorice, anec- 
dote, dialogul. 

În ce privește dialogul, e de observat că simpla lui folo- 
sire într-o lucrare istorică, cu scopul de a caracteriza o per- 
soană sau o situaţie, imprimă lucrării respective un caracter 
literar, deoarece este evident că istoricul n-a auzit cuvintele 
personajelor, ci le-a inventat. Cronicarul reproduce în oraţie 
directă nu numai cuvintele lui Ştefan Tomșa către sine în- 
suşi: „Lase, cîine lege, că te voi purta eu“5, sau dialogul 
între Barnovschi-vodă, exilat în Polonia, și un polonez: 
„Dulce este domnia de Muldova“, „Iară și obedzăle turcești 
încă sînt grele“, vorbele spuse de chihaia vizirului, despre 


1 Cf. şi Al, Rosetti, Observaţii asupra limbii lui Miron Costin, 
Buc., Buletinul Acad. R.P.R., 1950. 

2 Miron Costin, Letopiseţul Țării Moldovei, ed. cit., vol. I, p. 29. 

3 Idem, p. 76. 

å Idem, p. 27. 

5 Idem, p. 62. 

î Idem, p. 81. 

Costin-hatmanul: „Unde să fugă, săracul?iu gi foarte multe 
altele, dar chiar şi cuvintarea lui Bogdan Hmelniţchi, hat- 
manul cazacilor, adresată hanului tătarilor, în întrevederea 
sa secretă cu dinsul.2 Avem a face, fireşte, cu un procedeu 
literar folosit pentru a înviora povestirea șia sublinia semni- 
ficaţia unei anume situaţii. 

Cronica conţine nu numai portrete de domni: (Ieremia 
Movilă, „om întreg la toate, nerăpitor, nemindru, nevărsă- 
toriii de sînge, blindii, dumnădzărescii“3; Radu Mihnea, 
caracterizat prin cuvintele sale despre judecăţit, Ștefan 
Tomşa, „mare vărsătorii de sînge, gros la hire şi prostatec', 
şi Gheorghe Ștefan, „Om deplin, capi întregit, hire adincă, 
cit poţi dzicecă nască și în Moldova oameni. La învăţă- 
turi solielor, cărţilor la răspunsuri, am audzit pre mulţi 
mărturisindi să hie fostii covirşindi pre Vasilie-vodă. Me- 
sele și petrecăniile ceștii domnii de-abiia la o vreo domniie 
să să hie prilejuit, nu fără mare desfrinăciune)y, ci și de boieri 
şi oșteni (Condraţchi, polcovnicul polon). Iată caracteriza- 
rea lui Ștefan, pircălab de Soroca: „Omii de miratiă la între- 
giia lui de sfaturi și de înţelepciune, cît pre acele vremi de- 
abiia de era pementean de potriva lui, cu carilegi Vasilie- 
vodă singur, deosebi de boieri, făcea sfaturi și cu multe cea- 
suri voroavă, aea era deplin la hire. Iară la statul trupului 
său era girbov, ghiebosii și la cap cucuiatii, cit puteai dzice 
că este adevărată Essopii la chipiă.“8 Uneori caracterizarea 
figurilor istorice este obţinută prin „redarea“ unei fraze, a 
unui tic verbal al personajului. Ștefan Tomşa: „Pre cîţi-gi 
aducea prinşi, pre toţi îi omoriia, cu mustrarea ce avea elii 
obiciaiă: «Să nu te ierte Dumnedzău, cu cel cap mare al 
tău». Alteori, caracterizarea o face scriitorul, direct gi lapi- 
dar (Matei Basarab): „așea neîntrîntii şi nespăimat, cît poţi 
să-l asameni cu mari oștâni a lumii“10. 


1 Miron Costin, Letopiseţul Țării Moldovei, ed. cit., vol. I, p. 85. 
2 Idem, p. 116—117. 

3 Idem, p. 34. 

4 Idem, p. 66. 

5 Idem, p. 65. 

ê Idem, p. 186. 

7 Idem, p. 166. 

8 Idem, p. 134. 

? Idem, p. 34. 

10 Jdem, p. 170. 

Unele situaţii tragice capătă mai multă veridicitate prin 
introducerea în atmosfera ce le înconjoară a unui amănunt 
familial: „Eram pururea în casă eu la lordachie-visternicul 
şi adormisă foarte cu greu lordachie-visternicul de mare 
scîrbă ce avea, cindă, pre amiadzănoapte, au dat de știre de 
la curte de perirea Ciogoleştilor și a serdariului. Și dacă 
l-am deșteptat, îndată au dzis: «Au perit-au cei boieri?» 
Și dacă i-am spus că au peritiă, au suspinat greu, dzicîndă: 
«Ah ! Ce s-au făcut ».!“ 

Descrierea unor fenomene ale naturii se întilnește de 
citeva ori în cronica lui Miron Costin. E memorabilă des- 
crierea năvălirii lăcustelor, spectacol înfricoșător, surprins 
de autor pe cînd era în Podolia, la studii. Din această des- 
criere amplă desprindem următoarele: „Cele ce zbura mai 
sus, ca de trei sau patru sulițe nu era mai sus, iară carile 
era mai gios, de un stat de om și mai gios zbura de la 
pămiîntii. Urlet, întunecare, asupra omului sosindiă, să ră- 
dica oarece mai sus, iară multe zbura alăturea cu omul, fără 
sială de sunet, de ceva. Să rădica în sus, de la om, la o bucată 
mare de ceia poiadă și așea mergea pe deasupra pămîntului, 
ca de doi coți, pănă în trei sulițe în sus, tot într-o desime 
şi într-un chip.“2 Descrierea lui Miron Costin se distinge, 
cum se poate vedea, prin precizia amănuntelor, prin figuri 
de stil. 

Uneori asemenea descrieri servesc drept comparații plas- 
tice pentru a caracteriza o situaţie a ţării: după pustiirea 
şi ruinarea ţării în timpul domniei lui Radu Mihnea urmează 
belșugul din timpul domniei lui Miron Barnovschi: „cum 
floarea și pomeţii şi toată verdeaţa pămîntului stau ovi- 
lite de brumă cădzută peste vreme, şi apoi, după lină căl- 
dura soarelui, vină iară la hirea și la frimseţele sale câle 
împiedecate de răceala brumei, aşea şi ţara, după greutăţile 
ce era la Radu-vodă... au venită fără zăbavă ţara la hirea 
sa...“5. Sintem departe de povestirea cronicărească ana- 
listică, avem a face cu un cronicar literat, cu stil studiat. 

Nu este de mirare că povestirea colorată a lui Miron 
Costin a atras pe literaţii noştri. E destul să amintim Neamul 

1 Miron Costin, Letopisețul Țării Moldovei, ed. cit., vol. I, 
p.132—133. 


2 Idem, p. 167. 
3 Idem, p. 71—72. 

Soimăreștilor al lui Mihail Sadoveanu, inspirat în parte 
din descrierea vremilor lui Ștefan Tomşa, sau Domniia 
Arnăutului a lui B.P. Hasdeu, nuvelă care zugrăvește, după 
Miron Costin, domnia lui Vasile Lupu. 


Miron Costin a fost și poet. Poema sa în limba polonă 
rămîne în istoria literaturii polone. Adresindu-se regelui 
poton loan Sobieski, care era un om cult și cunoscător al 
multor limbi (între care și al limbii române), cronicarul 
moldovean caută să dea o formă cît mai aleasă din punct 
de vedere literar poemei care înfăţişează începuturile nea- 
mului românesc. Genul istoriei în versuri era foarte cultivat 
in Polonia secolului al XVII-lea, și Miron Costin foloseşte 
modelul poemelor istorice ale poeţilor poloni din acea 
vreme: I. Otwinowski şi Samuel Twardowski.! 


Reducînd la minimum partea de erudiție necesară într-o 
scriere al cărei scop era de a demonstra originile româ- 
nilor, Poema polonă a lui Miron Costin înregistrează și dez- 
voltă în schimb numeroase legende despre originile Mol- 
dovei, ca: vînătoarea lui Dragoș, avintul tinerilor veniţi 
din Maramureș, prisaca lui laţco, descoperită de noii-ve- 
niți după fumul ce se înălța din păduri, fuga zimbrului 
încolțit de cățeaua Molda și încercarea lui zadarnică de a 
se ascunde în tufișuri, iar despre originile Țării Româneşti, 
legenda corbului care fură inelul de mărturie din mîna 
copilului, viitorul Negru-vodă.? În aceeaşi poemă aflăm 
minunata descriere a frumuseţilor Moldovei. Cronicarul își 
închipuie pe descălecători urcați pe muntele Ceahlăului, 
privind într-o zi senină tot pămîntul Moldovei, care li se 
întinde la picioare, cu dealuri, cimpii înflorite, riurile ce curg 
în direcţia mării: „...Și pe tine, Birlade, rîu roditor, nu pot 
să nu te amintesc: e greu de uitat cum curgi în bogăţie 
îmbelșugată, ducînd cu unda ta miere și lapte, desfătări ca 
în rai. Maideparte, ei (descălecătorii) văd şi păduri și pe 
unde curg riîurile, gesuri întinse, și cînd aplecară ochii, 
văzură o ţară, cum ar fi o grădină înflorită cultivată între 
gardurile ei cu patru laturi. Privind spre răsărit, se minu- 
nară de așa ţară cu cimpii pline de flori, asemenea raiului.“ 


1 V, pentru folosirea acestor scrieri comentariile din ediţia citată. 
2 Miron Costin, Poema polonă, ed. cit., vol. |. 
3 Miron Costin, Letopisețul Țării Moldovei, ed. cit., vol. I, p. 258. 

Miron Costin poate fi considerat începătorul poeziei 
laice culte româneşti. În epoca aceea, afară de cîteva ver- 
suri la stemă, printre care mai demne de atenţie sînt cele 
ale mitropolitului Varlaam, cele dintii versuri culte în li- 
teratura română se datorează lui Miron Costin. Ca inova- 
tor, el dă în fruntea poemului său pesimist-religios Viaţa 
lumii o introducere asupra poeziei, dind moldovenilor in- 
dicaţii asupra ritmului, rimei și versificaţei și explică tot- 
odată scopul cultural-educativ pe care îl urmărește prin 
versurile sale. „Să să vază că poate și în limba noastră a fi 
acest f6liă de scrisoare ce să chiamă stihuri. Şi nu numai 
aceasta, ce și alte dăscălii (scrieri literare) şi învățături ar 
putea fi pre limba românească, de n-ar fi covirgit veacul 
nostru acesta de acum cu mare greotăţi...“! Viaţa lumii 
cuprinde citeva versuri sugestive, de inspiraţie poetică: 


„Și ca apa în cursul său cum nu să oprește, 
Aşa cursul al lumii nu să contenâşte 

Fum și umbră sintă toate, visuri şi părerc. 
Ce nu petrece lumea și-n ce nu-i cădâre? 
Spuma mării şi nor supti cer trecătorii.“2 


Compararea noţiunilor abstracte ale durerii lumii cu 
spuma mării și norii cerului, deși stîngace, denotă imagi- 
nativitatea poetului. 

Inspirația poemei, în parte din Eclesiast, carte a Ve- 
chiului Testament, completată cu elemente din versurile 
lui Ovidiu (Tristia) despre labilitatea timpului, trădează 
erudiția lui Miron Costin. 

Versul de 13 silabe din Viaţa lumii nu este un vers 
popular, nici românesc, ci imitat după versul „istoric- 
epic“ polon, în care a scris Miron Costin şi Poema polonă. 
Numai în epigrama către mitropolitul Dosoftei întîlnim 
versul săltăreţ de inspirație populară: 


» ..Că-i mai bună 
Dimpreună 
Viiața cea frățească, 


1 Miron Costin, Viaţa lumii, ed. cit., vol. II, p. 118—114. 
2 Idem, p. 115. 
3 R. Ortiz, Fortuna labilis, Bucureşti, 1927, p. 145—146. 

Decitu rîcă, 
Care strică 
Oaste vitejească“[1]. 


Este evident că preocupările literare propriu-zise ale lui 
Miron Costin nu pot fi despărțite de scrierea istorici, de 
grija pe care o acordă limbii folosite atit în aceste 
încercări beletristice, cît şi în cronică. În unitatea operei 
sale el apare ca un scriitor cu preocupări pentru o limbă 
literară aleasă. 


CREȘTEREA TREPTATĂ A CUNOSTINȚELOR ISTORICE 
ÎN OPERA LUI MIRON COSTIN 


Miron Costin a debutat prin versurile despre descăle- 
catul întîi al Moldovei, adică despre originea românilor, 
scrise și tipărite în Psaltirea în versuri a lui Dosoftei, ediţia 
din 16732, a tradus apoi cu adaosuri (1672—1674) Istoria 
Ardealului după Toppeltin. Din această primă perioadă, 
poate chiar anterioară acestordouă scrieri, datează probabil 
Viaţa lumii. La 1675 Miron Costin termină lucrarea sa cea 
mai însemnată: Letopisețul Țării Moldovei de la Aaron- 
vodă, iar la 1677 redactează în limba polonă Cronica po- 
lonă. În timpul exilului din Polonia — în iulie 1684 — la 
castelul de vînătoare din Dașov, redactează Poema polonă 
în versuri, dedicată regelui Sobieski. În sfirșit, după întoar- 
cerea lui în Moldova între 1686—1691, scrie ultima sa 
operă istorică, De neamul moldovenilor. 

Din cercetarea critică a operei lui Miron Costin se poate 
constata, pe măsura trecerii timpului, creșterea și îmbo- 
gățirea cunoștințelor sale istorice privind originea românilor, 
problemă căreia el i-a închinat mai multe lucrări succesive. 

În versurile despre „descălecatul dintii“, cuprinse în 
Psaltirea în versuri a lui Dosoftei, aflăm că „Fliah întăi, 
apoi Traiană au adus pre acice/Pre strămoșii cestori ţări 
de neamii cu ferice.“3 Prin urmare, la 1673, Miron Costin 
credea încă în etimologia numelui „vlah“ din numele co- 
mandantului roman Flaccus, informaţie pe care o deţinea 


1 Ed. citată, vol. II, p. 123. 
2 Ed. citată, vol. II, p. 122. 
3 Ibidem. 

din cronica lui Ureche și care provine de la Aeneas Silvius. 
Mai tirziu, pe temeiul lui Toppeltin!, care declarase această 
etimologie „fabuloasă“, Costin o respinge și chiar o combate 
cu vehemenţă.? În 1675, doi ani mai tîrziu, după publi- 
carea primelor stihuri despre descălecare, Miron Costin își 
schimbă opinia, şi la începutul Letopiseţului Ţării Moldo- 
vei, în noile „stihuri de descălecatul țării“, spune: „Traian 
întiiă, împăratul, supuindu pre dahui,| Dragoș apoi în mol- 
doveni premenindi, pre vlahi“?, suprimînd cu totul pe Flac- 
cus. 

Această schimbare de opinii nu se datorează cunoașterii 
lui Toppeltin, căci în 1673, cind publica primele versuri 
despre descălecat, Miron Costin îl citise deja (cartea lui 
Toppeltin apăruse în 1667), dovadă că în versurile de atunci 
vorbește de „dachii, a sașilor moșii“, adoptind ciudata 
şi personala teorie a lui Toppeltin despre originea dacică a 
sașilor.t Așadar, de unde în 1673 Miron Costin încearcă 
un compromis intre vechea teorie a lui Grigore Ureche şi 
noua teorie a lui Toppeltin, doi ani mai tirziu, datorită nu 
unor noi lecturi de izvoare istorice, ci unei mai mature 
cugetări, unei cintăriri mai serioase a argumentelor, înlă- 
tură explicaţia „fabuloasă“, vlah (Flaccus), păstrînd numai 
pe acea justă a cuceririi și colonizării Daciei de către Traian. 

În 1675, cind Miron Costin termină Letopiseţul Țării 
Moldovei, el incepuse să scrie lucrarea sa despre originea 
neamului: „Fostu-au gindul mieu, iubite cititoriulc, să fac 
letopisețul ţării noastre Moldovei din descălecatul ei cel 
dintăi, carele au fostii de Traian-impăratul, şi urdzisăm şi 
începătura letopiseţului. Ce sosiră asupra noastră cum- 
plite acestea vremi de acmu...“5. Iar în dedicaţia la Cronica 
polonă, scrisă în 1677, tot despre originile neamului, el 
spune: „Socotesc ca un deosebit noroc al meu că o partea 
cronicii mele despre Țara Moldovei, inainte încă de a ieşi 
la lumină pe românește, se întîmplă să ajungă în miinile unui 
bărbat așa de mare...“€. Cind peste zece ani și mai bine, 


1 L. Toppeltin, Origines et occasus Transsylvanorum, ed. cit., p. 50. 

2 Miron Costin, De neamul moldovenilor, ed. cit., vol. II, p. 12. 

3 Miron Costin, Letopisețul Tării Moldovei, ed. cit., vol. |, p. 5. 

4 Miron Costin, Stikuri, ed. cit., vol. II, p. 122, şi L. Toppeltin, 
op. cit., p. 24—32. 

5 Miron Costin, Letopisețul Țării Moldovei, ed. cit., vol. I, p. 4. 

ê Miron Costin, Cronica polonă în proză, ed. cit., vol. I, p. 217. 

avu în sfirșit răgaz să termine scrierea De neamul mol- 
dovenilor, la care, cum se vede, lucra de mulţi ani, cunoșg- 
tinţele sale sînt mai precise, obligîndu-l să-și schimbe multe 
din punctele de vedere şi să cerceteze unele date privind 
trecutul nostru. Astfel, afirmaţia că Adrian ar fi fost „al 
treilea împărat“ după Traian, pe care o găsim în Cronica 
polonă, apare schimbată în De neamul moldovenilor, unde 
se spune corect că Adrian a urmat după Traian.! 

În Cronica polonă, vorbind despre originea românilor, 
nu expusese încă argumeniele asupra originii latine, pe care 
le adaugă în De neamul moldovenilor, şi la care ajunsese în 
urma unor cercetări asupra portului obiceiurilor ş.a. Stu- 
diul etnografic făcut cu scopul de a afla urmele străvechi- 
lor origini este o metodă nouă în opera de investigare 
istorică a lui Miron Costin. Ea apare numai către sfirşitul 
activităţii sale, în ultima lui scriere și denotă desigur o 
lărgire a orizontului său intelectual. 

Deși se deosebesc prin plan, informaţie gi argumentare, 
cele trei scrieri despre originile românilor, Cronica, Poema 
polonă și De neamul moldovenilor, ajung la aceleași concluzii, 
pe temeiul aceloraşi izvoare: Toppeltin, Culegeri grecești 
de patru monarhii, Ureche cu interpolatorii săi. Aceste 1z- 
voare au fost însă folosite în lucrări care, deși au aceeași 
temă, răspund unor preocupări deosebite: Cronica polonă 
este o lucrare de informare pentru poloni, de aceea vom 
găsi în ea dezvoltate capitolele despre apele, ţinuturile, re- 
ligia moldovenilor, care în scrierea adresată acestora (De 
neamul moldovenilor) lipsesc, pentru că erau lucruri bine 
cunoscute moldovenilor. În schimb, în De neamul moldo- 
venilor menită să intărească românilor convingerea în la- 
tinitatea originii lor, se stăruie pe larg asupra „basnelor“ 
lui Simion Dascălul, Eustratie și Misail, discuţie care 
lipseşte în cronicile polone, de vreme ce polonii nu citiseră 
aceste păreri rătăcite, redactate în românește. În scrierea 
românească este descrisă pe larg Italia, cum s-a format 
Roma și apoi Imperiul Roman, lucruri cunoscute înde- 
obşte unui polon cult, și deci netrecute în cronicile polone 
ale lui Miron Costin. Poema polonă în versuri corespunde 
şi ea unor preosupări deosebite: aici autorul este preocupat 


1 Idem, p. 222 şi De neamul moldovenilor, ed, cit., vol, II, p. 40. 

în primul rind de forma artistică, de vers. El lasă deoparte 
argumentaţia, erudiţia şi stăruie asupra elementelor care 
pot să dea un aspect literar scrierii: legendele şi descrierile 
(descrierea Moldovei văzută de pe munte de descălecători, 
legenda vinătorii de zimbru şi a inelului lui Negru-vodă),. 

Dar progresele treptate în opera lui Miron Costin nu 
sint numai de ordin istoric, Cine compară stilul Letopise- 
tului Țării Moldovei cu cel din De neamul moldovenilor ob- 
servă de la primele pagini o maturizare în ultima scriere, 
Stilul este mult mai studiat, autorul se exprimă cu auto- 
ritate, fără șovăială, cu fraze scurte, sentențioase, care se 
împletesc cu perioadele lungi, influențate de topica la- 
tină: „De aceste basne să dea seamă ei şi de această ocară, 
Nici ieste șagă a scrie ocară vecinică unui neam, că seri- 
soarea ieste un lucru vecinicu. Cindiă ocărăsc într-o zi pre 
cineva, ieste greu a răbda; dară în veci? Eu voi da seama 
de ale mele cite scriu.“! Sau lunga perioadă al cărei inceput 
răsună solemn ca o proclamaţie : „Biruit-au gindul să mă 
apuci de această trudă, să scoţ la vedere felul neamului...“2 
Cuvintele acestea nu mai sint ale unui simplu cronicar, 
ci ale unui istoric cu vederi largi, cu opinii ferme. 


19585/1965. 


1 Miron Costin, De neamul moldovenilor, ed. cit., vol. II, p. 12. 
2 Idem, p. 9. 

PETRU MOVILĂ ȘI ROMÂNII 


PERSONALITATEA LUI PETRU MOVILĂ 


Petru Movilă, mitropolitu! Kievului, fiul domnului Mol- 
dovei Simion Movilă, stă la mijlocul veacului al XVII-lea 
ca o figură istorică a cărei acțiune a fost hotăritoare în 
dezvoltarea vieţii bisericeşti ortodoxe. Biserica ortodoxă 
din Polonia (în vremea lui Petru Movilă Ucraina întreagă, 
cu Kievul, făcea parte din regatul Poloniei) primise grele 
lovituri. Unirea cu Roma, decretată la Brest-Litovsk în 
1595 sub patronajul statului polon catolic, slăbise mult 
situaţia ortodocșilor ruteni și ruși albi. Dar mai ales suferea 
biserica ortodoxă întreagă — cea din Polonia, întocmai ca 
gi cea din, Rusia Moscovită, care îi era tributară din punctul 
de vedere al culturii, precum gi biserica din Moldova şi 
Muntenia — de o criză de cultură. Școli nu erau aproape 
de loc, tipografiile din veacul al XVI-lea din Țara Româ- 
nească, ca și cea din Liov (Lemberg), încetaseră lucrul și 
se risipiseră; catolicii prin mijlocul școalelor iezuite atră- 
geau tineretul rutean, ca și pe fiii boierilor din Moldova, 
strecurindu-le în suflete învățăturile lor. 

Petru Movilă, om cu cultură apuseană, dar credincios 
adînc al bisericii Răsăritului, a însemnat prin opera sa 
o Renaștere a acestei biserici prin cultură. El este fonda- 
torul primei universități ortodoxe, Academia din Kiev, 
şi a mai multor tipografii. Opera aceasta trece de marginile 
strimte ale provinciilor locuite de ortodocși în Polonia: 
tipografiile lui Matei Vodă Basarab, la Cimpulung, la 
Govora și Tirgoviște și a lui Vasile Lupu la Trei Ierarhi 
din Iași, au fost dăruite de la Kiev sau cumpărate de domnii 

români de la Petru Movilă. În aceste tipografii se tipăresc pri- 
mele cărți bisericeşti ortodoxe în româneşte (facem abstracţie 
de cărțile româneşti tipărite cu un veac mai înainte de 
către diaconul Coresi la Braşov şi de celelalte tipărituri 
româneşti din Ardeal, care au un caracter luteran sau 
calvin). De aceste tipografii şi de curentul de polemică 
religioasă început la Kiev se leagă opera mitropolitului 
Varlaam al Moldovei şi în genere marea înnoire cultural-bi- 
sericească din Principatele Române în veacul al XVII-lea; 
introducerea limbii române în biserică. Academia domnească 
a lui Vasile Lupu de la Trei Ierarhi, cea dintii instituţie 
de învăţămînt superior din România, a fost înfiinţată din 
iniţiativa lui Petru Movilă, cu profesori veniţi de la Kiev, 
în frunte cu Sofronie Pociaţki, fostul rector al Academiei 
de acolo.! În Rusia, ţarul Alexei Mihailovici înfiinţează 
şi el o Școală greco-slavo-latină la Mănăstirea Sf. Andrei 
din Moscova, cu profesori veniţi de la Kiev, elevi ai lui 
Petru Movilă. „Domnul Vasile al Moldovei cunoaște răs- 
plata dumnezeiască, pe care o aduce fundarea gcoalelor 
cu dascăli binecredincioşi“, scria mitropolitul Kievului 
țarului, ca să-i dovedească necesitatea de a înfiinţa și el 
o școală superioară în capitala sa.2 Mai tirziu, cînd Petru 
cel Mare purcese la occidentalizarea Rusiei, o făcu, cel 
puţin la început, prin reprezentanţii şcolii de la Kiev a 
lui Petru Movilă, intrate acum sub oblăduire rusească. 
lar prin Mărturisirea Ortodoză, catehismul care fixează 
în scris temeiurile dreptei credinţe, Petru Movilă devine 
un stîlp al ortodoxiei de pretutindeni: 

De aceea întrebarea, al cui este Petru Movilă, nu se 
poate pune. A-l revendica pentru ruşi, cînd el n-a trăit 
nicicîind în Rusia, ci a fost mitropolit în Polonia, nobil 
polon, de neam domnesc românesc, este absurd.t Unii 


1 Cf. P.P. Panaitescu, L'influence de l'oeuvre de Pierre Moghila 
archevêque de Kiev, dans les principaults roumains (în Melanges de 
Vecole roumaine en France, Paris, 1926). 

2 Akma omnoceuca K ucmopuu IOxeno Sanagnoi Poccui, III, 
p. 39, scrisoare din 7 april 1640. 

3 Ultima ediţie a Mărturisirii Ortodoxe după manuscrisul latin 
din Paris, La confâssion orthodoxe de Pierre Moghila, éditée par A. Malvy 
et M. Viller, Paris, 1927 (Orientalia Christiana, X). [1] 

4P, Golubev, Iemps Moeuna Mumpononum HKuesckui, două 
volume, Moscova, 1887. 

istorici poloni, în special Al. Jablonowski, l-au revendicat 
pentru Polonia, pentru că politiceşte a fost un credincios 
al regelui şi al statului leşesc!, dar opera sa numai politică 
nu este, iar influenţele culturii apusene în Polonia erau 
pentru el arme de ridicare a bisericii ortodoxe.2 

Nu vom încerca aci să revendicăm pe Petru Movilă 
cu întreaga sa operă gi cu consecinţele ei depărtate numai 
pentru români. Dar să nu uităm că sîngele primează; ro- 
mån de singe, n-a uitat niciodată patria sa și vom aduce 
acum cîteva dovezi în plus, puţin cunoscute, pe lingă cele 
ce s-au adus mai demult. Întemeierea tipografiilor şi a 
gcoalelor din Moldova şi Ţara Românească de către dinsul 
era cunoscută gi alcătuia argumente serioase în acest 
sens. Dar istoria bisericii şi a culturii românesti nu poate 
cuprinde opera întreagă a acestui mare fiu al neamului 
nostru. El nu este numai al românilor, cum nu este nici 
al rușilor, nici al Poloniei, el este al ortodoxiei întregi. 
E cu atit mai frumos, că neamul nostru a dat o personali- 
tate atit de cuprinzătoare în istoria bisericii. Dar anume 
legături intime, care se înţeleg ugor, îl făceau nedespărţit 
cu sufletul de Moldova, în care se născuse. Văzuse lumina 
zilei la Suceava şi copilăria lui fusese legănată de legendele 
despre sfintul patron al vechii capitale a lui Alexandru 
cel Bun, Sfintul Ioan cel Nou al Sucevii. Multe din minu- 
nile arătate de moaştele acestui sfint, aduse de la Cetatea 
Albă, au fost însemnate de Petru Movilă în lucrarea ce o 
pregătea despre minunile sfinţilor din biserica Răsăritu- 
lui.% Cind, mai tîrziu, el își ridică o biserică pe moşia ce 
şi-o cumpărase în Podolia, Rubiejovka, îi puse hramul 


1 Al. Jablonowski, Akademja kijowsko-mohulanska , Cracovia, 1899, 

? lezuiţii Malvy şi Viller, care au precedat ediţia lora Mărturisirii 
Ortodo.re, citate mai sus,cu o întinsă introducere, recunosc acest lucru 
şi nu caută să facă din Petru Movilă un catolic. În schimb, fran- 
ciscanul po on K. Onoszko, Nauka Piotra Mobhily o kosciele i jego 
hierarchi] (Învățătura lui Petru Movilă despre biserică şi ierarhia 
ei), Lwow, 1931,68 p., afirmă că deşi nu se dezvăluia nimănui în 
fundul suiletului Petru Movilă era catolic, dar nu aduce nici o 
dovadă serioasă pentru dezvăluirea acestei taine. 

3 Ghenadie Enăceanu, Petru Movilă, Bucureşti, 1887, p. 343—348. 
Ediţia completă a textului slav al Însemnărilor lui Petru Movilă în 
Aprue roeo-aanaânoi Poccuu I—VII, Kiev, 1887, p. 49—189. 

siîntului de la Suceava, ca să simtă aproape pe protectorul 
țării gi al copilăriei sale.! E o dovadă sentimentală din cele 
mai preţioase pentru cele ce am afirmat. 

Se mai pot aduce și altele de același gen. Se știe că prin- 
cipala operă de polemică religioasă a lui Petru Movilă 
împotriva catolicilor este intitulată Lithos, publicată în 
limba polonă în 1644, ca un răspuns la broşura de defăi- 
mare împotriva ortodocșilor scrisă de catolicul Cassian 
Sakowiez.2 Petru Movilă socoate că dreptul la viaţă al 
bisericii Răsăritului stă, bineînţeles, în primul rînd în 
dreapta credinţă, dar pe lîngă aceasta, în întreaga comoară 
de obiceiuri, a vieţii mănăstirești, a tradiţiei de bunătate 
şi de cinstită creştere a copiilor, a cultului sfinţilor adus 
de întreg poporul, în obiceiurile frumoase ce însoțesc toate 
actele mai importante ale vieţii. Între acestea mitropolitul 
de la Kiev aminteşte cu duioșie o serie de obiceiuri de acasă, 
din Moldova, care constituie amintiri din copilărie: „Acest 
obicei bătrinesc este şi pînă astăzi în Grecia, în Moldova, 
în Muntenia şi în Țara Ardealului la oamenii mai de seamă, 
ca să se facă tăierea părului pentru prima oară noului 
născut, nu îndată după botez, ci peste un an sau doi sau 
poate şi mai mult și aceasta cu mare ceremonie și pe aceia 
cărora popa le dă părul, după ce tunde pe copil, părinţii 
trupești îi socotesc ca părinţi sufleteşti ai copiilor.“? De 
observat că fiind vorba de un obicei ortodox, aluzia la 
Ardeal priveşte exclusiv pe românii de acolo. Despre cultul 
sfinților Petru Movilă scrie: „Toate popoarele au patroni: 
lor dintre sfinţi: moscoviţii, rutenii, moldovenii“. Sako- 
wicz afirmase că ortodocșii din Orient căzuseră sub stă- 
pînirea păginilor ca o pedeapsă dumnezeiască pentru alu- 
necarea lor de la dreapta credință, la care Petru Movilă, 
erudit în istorie, îl întreabă: cum explică atunci căderea 
Romei sub goți și vandali? 


1 Cf. P.P. Panaitescu, op. cit., p. 12. 

2 Lithosalbo kamien, tipărită în 1644, reprodusă în Apaue m20- 
aanaOnoi Poccuu, I—1X, Kiev, 1893. 

3 Ibidem, p. 21. 

4 Ibidem, p. 149 şi 17. 

GAVRIL VODĂ MOVILĂ 


Legăturile lui Petru Movilă cu ţara s-au menţinut mai 
ales prin familia Movileștilor. Înainte de a-şi închina 
viaţa lui Hristos, Petru încercase cindva să recapete tronul 
părinţilor săi și chiar regele Poloniei Sigismund III il 
recomândase sultanului să-i dea domnia Moldovei, „căci 
este un tînăr cu suflet ales şi demn de virtuțile strămoşilor 
săi“1, Dar împrejurările nu l-au ajutat în această direcţie 
şi poate o criză sufletească, o întoarcere spre sine însuși, 
din dorinţa de linişte, după multe decepţii și furtuni, l-au 
dus pe calea monahismului, apoi a înaltei ierarhii biseri- 
cești. 

În schimb, din fraţii săi, doi ajunseră domni în sca- 
unele româneşti. Fratele mai mare, Gavril Movilă se făcu 
domn al Ţării Românești în 1619 şi ar fi vrut să-l aibă pe 
Petru, Pătrașco, cum i se zicea atunci, în chip de mingi- 
iere, pe lingă diînsul. Domnul Moldovei Gaspar Gratiani 
pregătea o răscoală impotriva turcilor cu ajutor polon și 
Gavril se temea ca aceste împrejurări războinice să nu 
apuce pe fratele său in Polonia, în palatinatele de la mar- 
ginea Moldovei, unde obignuia să locuiască în timpul mire- 
niei. De aceea trimite o slugă a sa din Muntenia prin Ardeal 
în Polonia, ca să-l cheme pe Pătrașco în ţară: „căci leşii, 
se plinge domnul Țării Românești, l-au oprit acolo în vremea 
venirii noastre încoace. Turcii se pregătesc să atace Polonia 
şi eu nu vreau ca ei să-l găsească acolo.“2 Dar Pătrașco, 
care pe atunci, cum am spus, trăgea nădejde să apuce sca- 
unul Moldovei cu ajutorul prietenilor săi poloni, nu se 
duce la fratele său. li face totuși diferite servicii, căci 
Gavril avea mare nevoie de bani, pesemne ca să sature pe 
turci şi să se poată menţine în scaun. La Liov (Lemberg) 
era un centru comercial, în care se găseau ușor capitaluri 
şi astfel Petru Movilă obţine un împrumut de la un negus- 
tor bulgar din acel oraș, Iani Theofil, și anume 5200 de 
ducați, puniînd ca zălog, în schimb, din odoarele domnești, 
un briu aurit şi o sabie cu miner de aur. Acel care 
negociase acest împrumut pentru domnul muntean era 


1 Hurmuzaki, Documente-Supliment, 1-2, p. 524—525. 
2 A. Veress, Documente privitoare la Ardeal, Moldova și Țara 
Românească, IX, p. 210—212. 

Petru Movilă, care pe atunci se afla la Liov şi zapisul 
polon însemnează că „toate s-au dat deplin jupinului Petru, 
fiu de voevod muntean, zis și Pătragcu“l, 


SFATURILE LUI PETRU MOVILĂ CĂTRE MOISE MOVILĂ 
DOMNUL MOLDOVEI 


Fratele mai mic al lui Petru Movilă, Moise, ajunge la 
rîndul său domn al Moldovei, la 1631. La această dată 
Petru era arhimandrit la Lavra Pecersca din Kiev şi înce- 
puse marea sa operă de ridicare a bisericii prin cultură, 
întemeind școli și tipografii. Mult s-a bucurat arhimandritul 
că un vlăstar din neamul său ajunsese în scaunul părintesc 
şi s-a gîndit să-i facă un dar ales cu acest prilej. De aceea 
îi dedică o carte bisericească, proaspăt ieșită din tipografia 
din Kiev în limba slavonă-ruteană. Este vorba de Zriodul 
ales (Triod Ţvetnii) din 1631, care cuprinde o întinsă 
prefaţă dedicatorie a lui Petru Movilă către fratele său, 
domnul Moldovei.? Prefaţa are o deosebită importanţă 
istorico-literară; în istoria culturii noastre poate fi pusă 
alături de sfaturile lui Neagoe Basarab către fiul său Theo- 
dosie (lucrare pseudoepigrafică, datorită în realitate unui 
călugăr, care a uzat de numele domnului muntean pentru 
o scriere a sa)?. Ca gi sfaturile lui Neagoe, cu care pentru 
data adevărată a compunerii lor, sînt contemporane, sfa- 
turile lui Petru Movilă sînt scrise în slavonepte, dar au o 
întindere mult mai redusă, cîteva pagini abia. Prefaţa 
arhimandritului de Kiev, neobservată pînă acum de isto- 
ricii români, cuprinde sfaturi ale fratelui mai mare către 
cel mic, ajuns domn al Moldovei prin care îi arată cum tre- 
buie să se poarte un domn creștin al acestei țări. Cu auto- 
ritatea sa de frate mai mare şi în același timp de faţă bise- 
ricească, Petru Movilă arată calea cea dreaptă noului stă- 


1 W, Lozinski, Patricyat i mieszczaństwo lwowskie (Patriciatul şi 
burghezia din Lemberg), ed. II-a, Lwów, 1892, p. 321. 

2 N Titov, Mamepuaau Baa ucmopuu KHUHCHOŬ cnpaeu na Y pauna 
e XVI—XVII B. (Materiale pentru istoria cărţii în Ucraina în secolele 
XVI—XVII), Kiev, 1924, p. 263—266, publică textul întreg al pre- 
feţii lui Petru Movilă. 

3 Cf, Pentru Învățăturile lui Neagoe, D. Russo, Studii istorice 
greco-române, București, 1939, I, p. 207—226. 


580 


www.dacoromanica.ro 


pinitor. Prefaţa începe astfel: „Ilerpm Morhaa, AnHaceT E0- 
MIE BREAÏKİH ApXHMAHAĄPHT h CEETIIA, BEAHKIA, UIAOTBOPHBIA 
aakphi Ileuepekia KIGECKIA, BOEEOAHU SEMAh (liwAAAECKHĂ m, 
NpECBETAOMS H Em BAarouterin tacHo-citaiuS, Iw Mwyceo 
Morhak, MHAOCTIIO ECECHAHArO BOTA rOcnoAapS, ROEEOAE HCTH- 
HHOMS H NpHpOANOMS OTEYECKHA APEBIEAM m, HACAEAHHKS SEMAT 
ÎMWAAOBAGĂ ÎHCKHMh EAHOR-TPOBHOMS EpATŠ, Mhpa, SApatia, 
EAATONOASUHA H HA TOMB POCNOAAPCTEA NpECTOAh> ABATO- 
ARTHETO  NpEBbIBănia, EATA H MOAHTRSETh.“ (Petru 
Movilă, din mila lui Dumnezeu mare arhimandrit al 
sfintei, marei şi făcătoarei de minuni Lavre Pecersca 
din Kiev, fiu de domn al țărilor Moldovenești, preastră- 
lucitului gi luminatului în dreapta credință, lo Moise 
Movilă, din mila atotputernicului Dumnezeu, domn, voe- 
vod din spiţa neamului părintesc, moştenitor al ţărilor 
Moldo-Vlahiei, frate uterin, pace, sănătate, fericire şi în 
acest scaun domnesc, domnie întru mulţi ani îţi dorește 
şi se roagă pentru aceasta.) 

Prefaţa continuă apoi astfelt: „Deoarece dreapta atot- 
puternicului Dumnezeu, o preaslăvite doamne, preadorite 
şi dintr-o mamă frate, te-a așezat în scaunul părintesc, 
preferindu-te rivalilor tăi, recunoscind destoinicia ta sufle- 
tească pentru această dreaptă cirmuire, căci în tine sint 
vădite toate cele: nobleţe, dreapta credinţă, buna cinstire, 
filozofia şi frica de Dumnezeu (aceste cuvinte în grecește 
în original: ewyevelav, òptoðočiæv, eboeviav, qrhocogpiav 
xal ExAmmlov e5pofetav), care arabă podoabe suficiente 
în atita demnitate. De aceea, dacă ai încercat binefacerea 
lui, eşti dator nu numai să ai grijă de tine, ci să aduci 
şi fericire celor supuşi ţie, să te îngriJeşti nu numai de cele 
politiceşti, ci să ai în vedere şi cele duhovniceşti și să stă- 
pineşti în aga chip, încît să fii icoană gi pildă stăpinirii.“ 

Îşi dă seama, spune Petru Movilă, că fratele său cu- 
noaşte fără îndoială îndatoririle ce le are ca domn, va aminti 
totuși pe scurt care sint acestea: oficiile (officia) politice 
constituie, bineînțeles, şi ele o îndatorire a unui domnitor 
și lucrul se poate vedea și din pildele biblice, luînd ca exemplu 

1 Nu dau în întregime textul ba slavon, deoarece se află 
retipărit în colecţia citatăa lui Titov. [in prezent există și o traducere 


românească integrală de G. Mihăilă în antologia Literatura românească 
veche, Ed. tineretului, 1969, Col. Lyceum, vol. II. Nota editoarei.] 

pe împăratul Solomon, care nu le-a neglijat. „Să facă răz- 
boi cu dușmanii, să apere pe cei nevinovaţi este dator orice 
stăpinitor. Pentru libertatea patriei şi a supuşilor tăi să 
te lupți bărbătește“ („„Boegarn &parnh, HESAOBHEKIX A XKE AAETH 
AMNBKHOE ECT RCAKArO HANAAHHKA. GEOBOAbI PăAH WTEUECTRA H 
noApBunbikĂ'h CROHĂh MSKECPRENO WNALYATH CA“). 

Este foarte interesantă aceastădin urmă irazăsub pana 
mitropolitului care, departe între străini, nu uita lupta 
pentru libertatea Moldovei, simțind cum curge într-însul 
singe domnesc românesc, 

Dar acestea, adaugă Petru Movilă, sînt politice, iar 
îndatoririle unui domn către Dumnezeu sînt mai mari. 
Să nu uite domnescul frate că esteun stăpinitor creștin și 
ca atare, „să te silești ca adevărata credinţă să se mărească 
și să se întărească“, îndatorire pe care, cum se ştie, o au 
împlinit cu slavă domnitorii noștri din trecut. 

„Slujba idolilor și amăgirile Satanei să fie îndepărtate“, 
spune Petru Movilă, gindindu-se, poate, la propaganda ca- 
tolică şi calvină, care pe vremea lui făceau atitea sfortări 
din Polonia și Ardeal, ameninţind credinţa strămoșească a 
românilor. După aceasta urmează un alt punct al îndatori- 
rilor unui domn al Moldovei față de Dumnezeu: „Să fii cti- 
tor al bisericilor și cinstește pe slujitorii bisericii“ (așa cum 
fuseseră strămoșii lor Movilești). În sfîrșit, în legătură cu 
acest ultim sfat, este pusă și publicarea acestei cărți de ri- 
tual în slavonește, care pe vremea aceea se putea întrebu- 
ința şi în bisericile din Moldova. De aceea, afirmă Petru 
Movilă, i-a închinat fratelui său acest Triod, ca să ajute la 
mărirea dreptei credinţe. 


AFURISIREA LUI MOISE MOVILĂ 


Moise Movilă nu izbuti să se menţină în scaunul Mol- 
dovei decit un an de zile și fu nevoit să se retragă la Con- 
stantinopol. La 1633 el capătă, după cererea boierilor mol- 
doveni, a doua oară domnia ţării și iarăşi, și de data aceasta 
domnia lui fu scurtă, tot un an de zile. Moise vodă este apoi 
silit să fugă în Polonia, unde trăi încă multă vreme, întil- 
nindu-se în surghiun cu fratele său, mitropolitul de la Kiev. 
Probabil că în timpul celei de a doua domnii sau la sfirgi- 

tul ei, se întimplă un fapt nemaiauzit în istoria Moldovei; 
domnul acestei dreptcredincioase ţări fu afurisit de către 
patriarhul de Constantinopol, Chiril Lucaris, care nu ţinu 
seamă nici de înalta situaţie în ierarhia bisericească a fra- 
telui său Petru, ajuns tocmai atunci, la 1633, mitropolit. 
Despre anatema aruncată asupra lui Moise Movilă, cel atit 
de lăudat, cum am văzut, pentru dreapta lui credinţă, aflăm 
dintr-o scrisoare de mai tirziu a lui Petru Movilă adresată 
noului Chiril de Veria, urmașul în scaunul patriarhal al lui 
Chiril Lucaris. Această scrisoare datată din Kiev, la 27 
octombrie 1638, s-a păstrat numai într-o traducere latină 
aflătoare în Arhivele Vaticanului.! După ce arată durerea ce 
i-a pricinuit moartea lui Chiril Lucaris, Petru Movilă spune 
noului patriarh că urcarea sa în scaun a bucurat toată biserica 
ruteană. Îi face apoi o rugăminte „intr-o treabă privată“, 
anume să ridice anatema aruncată de Chiril Lucaris, prede- 
cesorul său, asupra fratelui Moise, faptă pe care o califică 
drept „nemaiauzită între oameni“. 

Din scrisoarea lui Petru Movilă aflăm că fratele său, că- 
tre care arătase atitea sentimente de dragoste, fusese ana- 
temizat de către patriarhul Constantinopolului Chiril Luca- 
ris, dar nu se dă nici o indicație asupra motivelor care au 
dus la această gravă hotărire. 

Din anume fapte cunoscute în legătură cu cea de a doua 
domnie a lui Moise Movilă în Moldova, se poate face oare- 
care lumină asupra acestei ciudate împrejurări din istoria 

noastră. Se ştie că pentru obţinerea domniei în ţările ro- 
mâne trebuiau bani grei pentru ciştigarea demnitarilor 
turci. Moise Movilă a trebuit desigur să împlinească și el 
această tristă indatorire. Din niște rapoarte din toamna 
anului 1632 aflăm că el fiind căsătorit cu Caterina, fiica 
bogatului Radu Mihnea (răposat atunci de şase ani), deși 
trăia despărțit de soţia sa, ridicase pretenții asupra moste- 
nirii depozitului averii lui Radu Vodă de la Veneţia. Pe- 
semne că de pe atunci lucra pentru domnia Moldovei, pe 
care de altfel o obţinu peste citeva luni şi de aceea avea ne- 
voie grabnică de bani. Patriarhul de la Constantinopol, 
care era pe atunci tocmai Chiril Lucaris, era favorabil aces- 


1 Scrisoarea e publicată de E. Smurlo, La Russie et le Saint- Siège, 
Paris, 1929, p. 151—154 (anexe) şi reprodusă în traducere românească 
de I. Lupaş în Revista Teologică, XVIII, p. 245—249. 

tei cereri şi stăruia să se elibereze banii lui Radu Mihnea 
de la Veneţia lui Moise Movilă, ce se afla pe atunci la Con- 
stantinopoli. Putem bănui motivul pentru care patriarhul 
ecumenic insista ca să se împlinească dorința lui Moise 
vodă; presupunem că fostul domn al Moldovei imprumutase 
bani de la patriarh și mai făcuse poate şi făgăduieli pen- 
tru înzestrarea marii biserici constantinopolitane, pe care 
le-ar îi putut implini în felul acesta. O altă indicație, care 
se completează cu cea de mai sus, o avem din cronica lui 
Miron Costin. După ce Moise Movilă pierdu a doua oară dom- 
nia în 1634, zice cronicarul că a fost sfătuit să nu cumva să 
se ducă iar la Constantinopol, „pentru multe datorii ce 
avea Moise Vodă în Țarigrad“2. Credem că putem pune în 
legătură această primejdie pentru Moise Movilă de a călca 
în capitala sultanilor, pentru neplata datoriilor, cu afuri- 
senia aruncată asupră-i de patriarh. Noi ştim că patriarhul 
era interesat în chestiunile bănești ale fostului domn şi pu- 
tem presupune așadar că ultimul domn român din neamul 
Movileștilor făcuse mari datorii chiar de la patriarh, că fă- 
găduise, dacă i se va da domnia, să ajute biserica și din prici- 
na timpului scurt nu-şi putuse împlini îndatoririle luate şi 
căzuse sub blestemul patriarhului. Nu știm nici care a fost 
rezultatul intervenţiei lui Petru Movilă în favoarea frate- 
lui său, după moartea patriarhului Chiril Lucaris, dar pu- 
tem bănui că vaza lui în toată lumea ortodoxă atiîrnă greu 
în favoarea fratelui nenorocit și el obţinu iertarea lui. 
Pentru Moise Movilă a fost şi ultimul gind al fratelui 
său. Se ştie că Moise îi supravieţui lui Petru şi în testamen- 
tul mitropolitului Kievului, scris în limba polonă și latină, 
la 22 decembrie 1646, el lasă moştenire fratelui său moșiile 
sale din voievodatul din Belz (în Galiţia) şi anume: Weli- 
kie Oczy, Zmiewiski, Mogilew și Wolka, stăpinite de Petru 
Movilă de cînd era mirean. De la Adam Kisiel voievodul 
Kievului, avea de luat 55.000 de zloți, care rămîn colegiu- 
lui (Academia) din Kiev. Altă avere și în special odăjdiile 
şi caii, le lasă Petru Movilă mănăstirilor şi gcoalelor lui, 


1 Hurmuzaki, Documente, IV-2, p. 461, din 20 octombrie 1632 
şi p. 462 din 26 noiembrie acelaşi an. 
2 Miron Costin, Opere complete, ed. V.A. Ureche, I, p. 517. 

precum şi mănăstirilor ruteneşti, Schitul Mare şi Krechov 
etc. Pentru școlile lui are un cuvint de dragoste: „sînt uni- 
cul meu zălog“ (pentru viaţa veşnică)!. 


AMINTIRILE LUI PETRU MOVILĂ 
DESPRE FAMILIA MOVILEȘTILOR 


Cum am văzut, Petru Movilă deși plecat departe de ai 
săi, a continuat să ţie legături strinse cu cei doi frați ai lui, 
care jucară un rol politic în Ţara Românească gi în Mol- 
dova. Faima familiei Movileștilor era mare în Polonia, de 
altfel titlul de nobili poloni indigeni le fusese recunoscut de 
către dietă. De cite ori poate, Petru Movilă amintește de 
gloria și virtutea strămoșilor săi; pe toate cărţile sale se 
intitulează voevodzić adică fiu de voievod moldovean (voe- 
vodzid este o formaţie a limbii slave asemănătoare cu ţa- 
revici, fiul ţarului), gi în stema lui poartă cu mîndrie capul 
de zimbru al Moldovei. 

Se ştie că acel care adusese în scaun pe Movileşti, în 
persoana lui Ieremia Movilă, a fost la 1595 cancelarul gi 
hatmanul Poloniei Ioan Zamoiski, care înlăturase cu acest 
prilej pe Ștefan Răzvan, aliatul lui Mihai Viteazul. Tot 
Zamoiski restabilește pe Ieremia în scaun, după ce marele 
erou muntean îl alungase, izbutind o clipă să înfăptuiască 
unitatea ţărilor române. Simion Movilă, tatăl mitropolitu- 
lui Petru, tot de Ioan Zamoiski fusese adus în scaunul mun- 
tean, după izbînda de la Teleajen împotriva lui Mihai vodă. 
În 1631, în decembrie, publicind un triod (care nu tre- 
buie confundat cu triodul ales din acelaşi an, de care am vor- 
bit mai sus), Petru Movilă arhimandrit al Lavrei are prile- 
jul să-și arate recunoştinţa faţă de Ioan Zamoiski (care mu- 
rise la 1607), dedicînd această carte fiului său Toma Zamois- 
ki, pe atunci subcancelar al regatului polon. În prefața 


1 Testamentul lui Petru Movilă a fost publicat întiia oară în Onu- 
canue Kueso-Ileuepckoii naepui (Descrierea Lavrei Pecerska din Kiev), 
Kiev, 1831,p.196—207, reprodus de A. Petruszewicz, Ceoânaa semo- 
nuc», |, p. 509 şi de P. Pekarskii, IIpedcmaeumenu Kueecroŭ yuenocmu 
(Reprezentanţii culturii din Kiev) în Omevecmeennie aanucku, 
St. Petersburg, XXIV, 1862-III, p.593—594, de Ghenadie Enăceanu, 
Petru Movilă, Bucureşti, 1887, p. 319—345 (care-l dă ca inedit!) 

acestei cărţi, scrisă de Petru Movilă!, el aminteşte de ridi- 
carea Movileștilor în scaunul Moldovei cu ajutorul lui Ioan 
Zamoiski și în același timp, lucru puţin cunoscut, de felul 
cum a fost el însuşi ajutat în cariera sa bisericească de că- 
tre Toma Zamoiski: „Înaintaşii și părinţii mei au cunoscut, 
graţia lui Ion Zamoiski cu prilejul primirii indigenatului în 
coroana regatului polon, binevoind să le îngăduie primirea 
în Stema lor proprie“. (Era obiceiul ca familiile străine care 
primeau indigenatul de nobili poloni să fie adoptate într-o 
familie polonă și să adauge stema acestei familii stemei 
lor.) Indigenatul Movileştilor avusese loc îndată după ur- 
carea în scaun a lui Ieremia vodă în Moldova, în 19962, şi 
Movileştii fuseseră primiţi în familia Zamoiski, după cum 
rezultă din rindurile de mai sus. După aceste mulțumiri, 
Petru Movilă adaugă și altele în ordinea faptelor istorice: 
„Prin statul său înţelept şi purtarea părintească, arătîndu-se 
ca un tată, i-a ajutat gii-a dus în stăpînirea lor de baștină 
(Ha nancra> Atannot) şi i-a apărat împotriva oricărui duş- 
man“ (aluzie la Mihai Viteazul). „După aceea eu însumi am 
fost sprijinit și de strălucirea ta, încă din vremea cînd eram 
mirean şi apoi cînd am trecut în călugărie, am fost ajutat 
în chip larg de binefacerile tale, Chiar acest beneficium al 
arhimandriei de Lavra Pecerska din Kiev îl datoresc inter- 
venţiei domniei tale,“ Petru Movilă fusese ales arhimandrit 
în 1627, citeva luni după călugărirea lui, şi aflăm că protec- 
ţia lui Toma Zamoiski îl ajutase în această privinţă. Conti- 
nuînd cu inșirarea meritelor lui Toma Zamoiski, Petru 
Movilă spune că biserica ortodoxă îi este recunoscătoare, 
pentru că el a intervenit ca să fie bine primit în ţările orto- 
doxe ale Poloniei patriarhul Constantinopolului, Ieremia. 
Pesemne că Toma Zamoiski fusese acela care înlăturase pie- 
dicile, care fireşte era să le puie stăpînirea catolică a ţării 
împotriva acestei vizite canonice, menite să întărească bi- 
serica ortodoxă. În sfirșit, Academia Zamoiska este un alt 
merit al familiei. Întemeiată de Ioan Zamoiski, protejată 
de fiul său, această şcoală superioară aşezată la Zamosc, 
orașul de baştină al familiei, fusese încredințată profesori- 


1 Prefaţa reprodusă în colecţia lui Titov, citată mai sus, p. 140— 
145. 
2 Ioachim Bielski, Dalszy ciag kroniki Polskiej (Continuarea cro- 
nicii Poloniei), ed. F. Sobieszezanski, Varşovia, 1851, p. 274. 

lor iezuiţi, care predau în limba latină. „Academia Zamoiska, 
scrie Petru Movilă în prefața amintită, a adus mult 
folos şi propășire neamului nostru (adică ortodocşilor din 
Polonia), pentru că nu puţini oameni învăţaţi și folositori 
bisericii noastre au ieșit de acolo.“ Unii autori consideră că 
aleasa cultură a lui Petru Movilă și-a format-o m această 
Academie! gi acest pasaj pare o confirmare a părerii lor. 
Lauda familiei moldoveneşti a Movileștilor. amintirea 
strămoşilor săi era scumpă lui Petru Movilă şi aceasta se 
vede și din prefața Apostolului slav tipărit de Mihail Sli- 
uzka la Liov, în iunie 16382. În prefața tipogratului închi- 
nată lui Petru Movilă, mitropolitul Kievului, citim ur- 
mătoarele: „Neamul preasfinţiei tale, din moși, strămoși, 
este domnesc,... încă de la acel vechi bărbat ales prin fapte 
de vitejie, nobilul Mucius Scaevola, îţi tragi origina“. (Era 
cunoscută această legendă a origine: Movileştilor din eroul 
roman Mucius Scaevola, ca o afirmare a originilor româneşti 
şi deci latine ale mitropolitului de Kiev; ea apare şi în alte 
cărți tipărite la Kiev, ca și în genealogia familiilor nobile 
din Polonia, publicată de S. Okolski.) Tipograiul Sliuzka 
urmează astfel: „Ai în urma ta nenumărați bărbaţi din sin- 
gele Movileştilor, eroi ca cei ieşiţi din calul troian, bărbaţi 
cu jrica lui Dumnezeu, învăţaţi în virtuțile vitejești ale zeu- 
lui Marte, strălucind ca soarele în credinţa creştină pravos- 
lavnică. Dintre aceşti viteji, nici unul nu se poate asemăna 
cu preaputernicul tău părinte, de sfintă amintire, Simion 
Movilă, mare voievod şi domn al Ţării Moldovei și împre- 
ună cu el], cel egal în virtuţi mari și în evlavie, preastrălu- 
citul şi puternicul domn, uncbiul tău, cel ce odibnegte în- 
tru Domnul, Ieremia Movilă, domn și voievod al aceleiași 
ţări, faţă de care tace orice râutate şi invidie. Tu însuți ai 
făcut să strălucească în regatul şi coroana Poloniei această 
casă preastrălucită, care cu cetăţenii ei de frunte este înru- 
dită (aluzie la căsătoriile fiicelor lui Ieremia Movilă cu no- 
bili din familiile Wisznowiecki, Korecki şi Potocki), îm- 
părtăşeşti cu ele stemele neamului. Într-un cuvint eşti şi 


1 N, Petrov, Recenzie la P. Golubev Jlemps Mozuua, în Jurnalul 

Ministerului Educaţiei naționale ruseşti, 1884, ianuarie, p. 148—165. 
2 Anocroax ci ecTh KHHra nora Satra, Lwow , 1638, prefata nepaginată. 
3 S. Okolski, Orbis polonus, Cracovia, 1640. 

fiu şi frate şi unchiu al unor cnezi preaslăviţi și al unor prea 
puternici senatori ai Coroanei Poloniei şi ai marelui ducat 
al Litvaniei, unul deasupra tuturor. Dar aceasta nu este 
totul... pentru că nu este o podoabă mai mică a strălucirii 
neamului tău, faptul că ai adus aşa mari slujbe şi merite 
acestei Republici, încă de cînd erai în cinul mireniei, cu 
credinţă vitează şi inimă eroică. În toate prilejurile şi în 
toate luptele ai arătat că nu ai pierdut meritele moștenite. 
Aceasta o mărturisește înaltul, preastrălucitul, neînvinsul 
monarh, stăpinul cel mai înalt al acestei ţări, Vladislav al 
patrulea, regele Poloniei, domnul nostru care domnește as- 
tăzi cu fericire, cu prilejul expediției împotriva duşmanu- 
lui acestei ţări, Turcul.“ În adevăr, la 1621 avusese loc răz- 
boiul polono-ture de la Hotin, în care Petru Movilă luase 
parte în tabăra creştină alături de Vladislav IV, pe atunci 
încă tînăr fiu de rege, sub domnia tatălui său, Sigismund 
III 

Prefaţa lui Sliuzka se termină cu laude pentru meritele 
lui Petru Movilă faţă de biserică, cu mile şi pomeni. „Elevii 
şcoalelor celor mari fundate la Kiev, seminarii şi burse, 
mărturisesc și răspindesc cu glas mare dămicia ta şi Sfinta 
Biserică se ridică din ruine şi se împodobește cu toate bună- 
tățile.“ 

Petru Movilă era un prinț al bisericii, de neam domnesc, 
lucru pe care nu l-a uitat nicicînd, nici în faptele lui dom- 
nești de ctitor, nici în scrisul său. 


„CUVÎNTUL DUHOVNICESC“ LA NUNTA DOMNIȚEI MARIA 


Vasile vodă Lupul luase domnia în Moldova în urma 
maziliei lui Moise Movilă, dar Petru Movilă nu pregetă 
totuşi să ajute opera de cultură întreprinsă de acest domn 
mândru şi învăţat, neţinind seama de faptul că el contri- 
buise la înlăturarea fratelui său din scaun. Mitropolitul 
Kievului mijlocise chiar căsătoria domniţei Maria, fiica 


1 Amănunte despre participarea lui Petru Movilă la expediţia 
de la Hotin, încercarea lui de a ocupa scaunul Moldovei şi intervenţia 
lui în favoarea satelor moldovene la comandanții poloni, P.P. Panai- 
tescu, Un autograf al lui Petru Movilă pe o Evanghelie a lui Ștefan cel 
Mare în Revista istorică română, IX (1939), p. 85. 

lui Vasile Lupu, cu nobilul polon lanusz Radziwill. Acest 
nobil, care era din casa cea mai înaltă a Litvaniei, era pro- 
testant, însă înrudit prin alianță cu Movileştii și sprijinise 
în dieta Poloniei biserica ortodoxă în genere și pe Petru 
Movilă în special impotriva măsurilor asupritoare propuse 
de catolici. De aceea mitropolitul căută să stringă mai mult 
legăturile cu un protector așa de puternic, pregătind căsăto- 
ria lui cu o domniță bogată și din puternicul neam al dom- 
nului Moldovei. Încă din ianuarie 1644, el trimise domnului 
Moldovei pe un arhimandrit, să-i facă această propunere 
şi în cele din urmă Vasile vodă primi să se alieze cu familia 
Radziwill. În martie același an, Vasile Lupu scria lui Petru 
Movilă că a trimis soli la principele Ardealului, Gheorghe 
Rakoczi, ca să-l îmbuneze, căci pesemne că bătrinul prin- 
cipe ar fi dorit pe domniţa Maria ca soţie pentru fiul său. 
La turcia trimis pe boierul Catargiu cu daruri, ca să adoarmă 
bănuielile lor pentru această căsătorie, în care ei ar fi putut 
vedea pregătirile unei alianţe cu Polonia.! 

Nunta se făcu cu mare fast la Iași, în biserica Trei Ierarhi, 
ctitoria lui Vasile vodă, la începutul anului 1645. Petru 
Movilă sosi în persoană în capitala Moldovei ca să oficieze 
el însuşi taina nunţii.? 

Din copilărie, dacă facem abstracţie de expediţia din 
1621 la Hotin, în carea stat numai în tabere, nu mai văzuse 
fiul de domn moldovean ţara sa. Avea acum 48 de ani, era 
un om cu o vastă operă bisericească și culturală în urma lui. 
Cind se ivi în biserica cea nouă din lași, el rosti o cuvîntare 
duhovnicească pentru cei doi soţi, cu îndemnuri părintești 
asupra purtării lor în viaţa cea nouă, ce se deschide în faţa 
lor, cu citate din Sfinta Scriptură potrivite cu taina nunţii. 

Această cuviniare duhovnicească a lui Petru Movilă ros- 
tită la Trei Ierarhi a fost spusă în mare parte în limba ro- 
mână, după cum vom vedea mai jos. Faptulacesta, care nu 
a fost cunoscut pînă acum istoricilor noștri, este de o deose- 
bită însemnătate. Mitropolitul Kievului, crescut în Polonia, 

1 Scrisorile lui Vasile Lupu şi ale lui Petru Movilă ìn vederea căsă- 
toriei domniţei Maria, în Hurmuzaki, Documente, Supliment, 11-3, 
i E Dia nunții domniței Maria la Miron Costin, Opere com- 
plete, ed. V.A. Ureche, I, p. 560—-561 şi în cronica lui Happelius (pasaj 


reprodus de Marcella şi Const. Karadja, în revista Joan Neculce, IV, 
p. 258). 

care şi-a trăit viața între străini și a scris toate lucrările 
sale in latineşte (Mărturisirea Ortodoxă), în polonă (Lithos) 
şi în slava bisericească, nu a uitat limba sa maternă. După 
zeci de ani de pribegie, el este în stare să vorbească, să ție 
o cuvintare în limba ţării. Aceasta mai mult decit orice 
altă consideraţie, ne arată că marele stilp al ortodoxiei 
din veacul al XVII-lea a fost nu numai prin singe român, 
dar a rămas întotdeauna, în cugetul și în sufletul său. 

Cuvintul duhovnicesc a fost publicat de către Petru 
Movilă însuși în limba polonă, într-o broşură tipărită în 
tipografia sa din Kiev. Este de obicei cunoscut într-o ediţie 
care poartă stema familiei Radziwill, dedicată lui lanusz 
Radziwill. A fost tradus și în limba slavă bisericească, 
fără dedicaţia amintită și intercalată în Zrebnicul lui Petru 
Movilă.! 

Am cunoscut insă o ediţie întrucitva deosebită, prin 
aceea că alături de stema Radziwillilor cuprinde și stema 
cu cap de zimbru a Moldovei, iar dedicaţia autorului, adică 
a lui Petru Movilă, nu este cea către lanusz, ci alta, către 
Vasile Lupu. Acest exemplar, care, după cite ştiu, nu a 
fost descris pînă acum de nimeni, nici de bibliografii români, 
nici de rugi sau ucraineni, se află în Biblioteca Institutului 
Ossolineum din Lemberg, sub signatura 10355. Este o 
broşură — în 8% mic de 26 pagini (ultima albă) și poartă 
titlul următor în limba polonă: 

Mowa duchowna przy szlubie Iasnie oswieconego Pańa 
legd Mosâi Pana lanusza Radziwila xiazecia na Birzach y 
Dubnicach, podkomorzego wielkiego Xiazecim Lithews- 
kiego, Kamienieckiego, Kazimir, Seywen etc. Z Iasnie 
Wielmozna ley Mości Panna Maria corka lasnie wielmoz- 
nego lego Mosci, Pana lo Wasilia woiewody y hospodara 
Wotoskiego, wystawioney przez lasnie Przewielebnego w 
Bogu lego Mości Oyca Piotra Mohiłe, metropolitę Kijows- 
kiego Halickiego y wszystkiey Rusi, exarche świętego thronu 
Apostolskiego Konstantinopolskiego, archimandrite pieczar- 
skiego, w cerkwi hospodarskiey laskiey, dedicata hierar- 
chom Bożym S.S. Basilio, Ioanni et Graegorio, W Monasteru 
Pieczerskim Kijowskim. Anno Domini 1645“ ( = Cuvint 
duhovnicesc la nunta preaînaltului pan Ianusz Radziwill, 


1 Pekarskii, op. cit., p. 592. 

cneaz de Birza şi Dubniţa, subcămăraș al marelui ducat 
al Litvaniei, staroste de Camenița, de Cazimir şi Seywen, 
cu preastrălucita doamnă Maria, fiica strălucitului și prea- 
puternicului domn Io Vasile voevod şi domn al Moldovei, 
alcătuită de prea venerabilul întru Dumnezeu părintele 
Petru Movilă, mitropolit al Kievului, al Haliciului şi a 
toată Rusia, ierarh al tronului apostolic constantinopolitan, 
arhimandrit al Lavrei Pecerska, rostit în biserica domnească 
din lași, închinată ierarhilor dumnezeeşti, sfinţii Vasile, 
Ioan şi Grigore. Tipărită în mănăstirea Pecerska din Kiev 
anul Domnului 1645). Pe pagina doua se află cele două ste- 
me: a Radziwillilor, un vultur, și a Moldovei capul de 
zimbru, sub care se citesc următoarele versuri: 


„Na herb lasnie oświeconych X.X. Ich. M.M. P.P. 
Radziwilow y jaśnie wielmoznego lego Mości Pana lo. 
Wasilia woiewody y Hospadar Woloski. 


Prziaźn te głowę orłowi przydała 
Ktora przy sercu sobie podobała, 
Gdy Radziwiła uznała być głową 
Oblubienica: Moldawska Herbowa 
Orłowi przęto głowę powierzyła. 
(Maz żenie głowa) by iedna rządziła“. 


La stema prealuminaților cnezi Radziwill şi a preapu- 
ternicului domn Io Vasile Voevod gi domn al Moldovei. 


Prietenia a dăruit capul (de zimbru) vulturului, 
Căruia i-a plăcut din inimă. 

Cind lui Radziwill i-a fost dat 

A fi cap celei iubite, stema Moldovei 

A încredinţat capul (de zimbru), 

Căci bărbatul este cap femeii, ca s-o cirmuiască. 


Pe pagina treia se află prefața lui Petru Movilă adre- 
sată domnului Moldovei, Vasile Lupu, pe care o reproducem 
aci în traducere românească după originalul polon: „Prea 
puternicului domn, prea milostiv, Vasile voevodului și 
domnului Ţării Moldovei, domnie în pace și în lung veac 
şi binecuvintare de la Dumnezeu. 

Am împlinit cu plăcere prin serviciile mele prietenești 
tot ce era necesar pentru încheierea unei legături veşnice 

între casa domnească a măriei tale și înalta și prea slăvita 
casă a prea luminatului domn subcămăraș al marelui ducat 
al Litvaniei și de aceea nu lungesc vorba asupra serviciilor 
făcute de mine ca bun prieten pentru măria ta, domnul meu 
milostiv. Să dea Dumnezeu ca şi în împrejurările din viitor 
să pot sluji în chip demn pe măria ta. lar acum, dorim prea 
luminaţilor cnezi, noilor căsătoriţi, toate fericirile cu dragos- 
te deplină, doresc și măriei tale ca şi în viitorul cit de depăr- 
tat să te bucuri în împrejurări favorabile și fericite de nepo- 
ţii şi de strănepoţii ieșiţi din aceşti nobili cnezi. Împlinind 
dorinţa prietenească a măriei tale, am dat acum la tipar cuvin- 
tarea pe care am ţinut-o la nunta străluciţilor principi, 
rostită parte în limba polonă, parte în limba română, în bise- 
rica măriei tale din Iaşi, iar acum publicată numai în limba 
polonă.! M-am silit prin aceasta să arăt lumii cit de glorioasă 
şi de însemnată este legătura încheiată, de măria ta cu casa 
domniei sale cneazului şi să încredințez totodată măriei 
tale o dovadă strălucită de prietenie, ceea ce, dacă am izbu- 
tit, rog ca această lucrare a mea să fie primită de măria ta 
cu bucurie şi suflet senin. Al măriei tale, iubitor prieten 
şi slugă și veşnic rugător lui Dumnezeu Petru Movilă, arhie- 
piscop, mitropolit de Kiev, Halici și toată Rusia.“ 

La pagina cinci începe textul cuvintării, astfel: „Mowa 
przy silubie. Mądrość przedwiecza, rosparzadzaia€ wysoka 
swa niebieska hierarhia, dziewięć chorow anielskich (według 
Dionyszego Areopagity), na trzy częśći rozdzieliła (S. 
Dionys. De caelesti Hierarch)“. (Cuvint la căsătorie. Înţelep- 
iunea dinaintea veacurilor a împărțit înalta sa ierarhie 
cerească în nouă coruri îngereşti (după Sfintul Dionisie 
Areopagit) şi i-a împărțit pe aceștia în trei părți. (S. Dio- 
nis. De caelesti Hierarch). 

Cuvintarea se termină în chipul următor, la paginile 
24—25: 

„Zaczym stracaiac juz do was moie mowe, Pana Naywy- 
îszego, Ktory was do tego stanu małżeński powoływa, 
proszę, aby was, według prozb naszych, ktore tu za wami 
przed maiestatem iego wylewać bedziemy, prawicą swoią 
boską złącznie wasze, tak ublogosłowić raczył, abyście 
wszelkie cnoty y poboźności y przykazania iego płeniąc, 


1 Sublinierea este a noastră. 

i niezamierzone lata na łaskẹ iego swieta sobie hoynie zara- 
biaiac wygodzie y miłości Swietey, az do zyrzybialey sta- 
rości Zyli y znak nayprezednieyszy malzenskiego błogosła- 
wieństwa, przy wszelkich duchownich y cielesnych darów, 
Iego obfitościach, syny synów swoich, aż do czwartego y 
piątego pokolenia, ku chwale bożey tu podporze Rzeczy 
Pospolitey ozdobie Iaśnie oswieconego domu Waszey Xią- 
żęcey Milosci ogłądali. Amen.“ (După acestea, scurtind 
cuvintele mele către voi, rog pe Domnul cel de sus, care v-a 
chemat la starea căsătoriei, ca după rugăminţile noastre, ce se 
vor ridica de aci pentru voi către tronul său, să întindă asupra 
voastră dreapta sa dumnezeiască,să binevoiască să vă binecuvîn- 
teze, ca împlinind voi toate virtuțile, evlavia şi poruncile lui, 
să trăiţi mulţi ani în graţia lui sfintă arătindu-vă meritoși 
de dragostea sfintă pînă la adinci bătrinețe şi să vă puteți 
bucura de taina binecuvîntării căsătoriei, cu toate darurile 
sujletești şi trupesti, să priviți număr mare de fii ai fiilor 
voştri, pină la a patra şi a cincea generaţie, spre lauda lui 
Dumnezeu, ca sprijin al Republicii şi podoabe a strălucitei 
case cneziale. Amin.) 

Toată cuvintarea nu este altceva decit o țesătură de citate 
din Sfinta Scriptură, mai ales din Evanghelii gi din Apostol, 
completate cu pasaje din Sfinţii Părinţi ai bisericii, cu co- 
mentarii în legătură cu taina căsătoriei. 

După cum rezultă din prefața reprodusă mai sus, broşura 
tipărită la Kiev s-a alcătuit la cererea lui Vasile Lupu, iar 
cuvintarea a fost rostită în parte în româneşte, în parte în 
limba polonă. Cu alte cuvinte, Petru Movilă de la ușile 
altarului se adresa cînd miresii, domnului, clerului, curţii 
şi boierilor moldoveni prezenţi în biserică, folosindu-se de 
limba lor, cînd mirelui şi invitaţilor veniţi din Polonia, 
făcîndu-se înţeles în limba acestora. Unele pasaje ale cuvin- 
tării erau deci în limba română, alternate cu altele în limba 
polonă și nu aceleaşi cuvinte repetate de două ori în cele 
două limbi. Aceasta rezultă din afirmaţia lui Petru Movilă: 
„parte în limba polonă, parte în limba română“. După 
aceea, probabil din motive tehnice, s-a tradus gi textul 
românesc în polonă, ca în acest chip cuvintarea să formeze 
o unitate, mai ales întrucit cartea se tipărea în Polonia. 

Există însă o posibilitate ca să distingem pasajele ros- 
tite de mitropolitul Kievului în limba română şi traduse 

apoi în limba polonă de cele care erau dintru început în 
poloneşte. Anume, cum spuneam, cuvintul cuprindea foarte 
multe pasaje reproduse din Sfinta Scriptură. Cine citește 
textul acestei broşuri, vede imediat o foarte ciudată alter- 
nanţă: o parte din aceste citate sînt în limba polonă; dar altele, 
cele mai multe, sînt în limba slavă bisericească. De la pagina 
5 pînă la pagina 14 toate citatele sînt în limba polonă, 
apoi de aici încep citatele în slavă bisericească, care ţin 
două pagini, după aceea urmează o pagină (a 13-a) cu cita- 
tele în polonă şi de aci pînă la sfîrşit (p. 13-24), iarăși toate 
citatele sînt în slavă bisericească. Putem afirma fără a gregi 
că toate pasajele în care citatele din Sfinta Scriptură sint 
în limba slavă bisericească, au fost rostite în româneşte. 
În adevăr, această deosebire între citatele din aceeași carte 
nu se explică decit prin faptul cunoscut de noi din prefaţă 
că predica a fost rostită în două limbi. Citatele din Sf. 
Scriptură în textul românesc nu puteau fi decit în limba 
slavonă și nu în românește pentru că pe atunci (1645) nu 
exista încă o traducere oficială a Sf. Scripturi în remânește 
(prima traducere completă este Biblia lui Șerban vodă din 
1688) şi limba slavonă nu fusese încă înlocuită cu cea naţio- 
nală în cărţile sfinte. 

Cind Petru Movilă a pus să se traducă (sau a tradus el 
însuși) textul românesc al cuvintării sale în limba polonă, 
n-a mai tradus și pasajele din Sfînta Scriptură ce se aflau 
în slavonește, operaţie de altfel foarte delicată, ci le-a lăsat 
ca în original. De aci rezultă, cum am spus, că putem dis- 
tinge partea polonă de partea rostită din capul locului în 
românește. Anume, mitropolitul, din deferență pentru per- 
soana mirelui și pentru oaspeţi veniţi din ţară străină, şi-a 
început cuvîntarea în limba lor, ducînd-o așa cam o treime 
din text (şapte pagini din cele 20, cît cuprinde cuvintarea 
propriu-zisă), apoi a răsunat cuvînt românesc pînă la sfirsit, 
cu o singură scurtă revenire la limba polonă (o singură 
pagină, a 13-a). Nu știm însă în ce limbă au fost rostite 
cele citeva cuvinte din urmă, pe care le-am reprodus mai sus, 
deoarece ele nu cuprind nici un citat. În definitiv, ştim acum 
că cea mai mare parte a cuvintării (aproape două treimi) 


1 De altfel și în cronica lui Miron Costin, scrisă trei decenii mei 
tirziu, toate citatele din Sfînta Scriptură sînt în slavoneşte. 

a fost ţinută în limba română de către mitropolitul Petru 
Movilă. 

E interesant de ştiut că cu prilejul vizitei sale din Iaşi, 
în 1645, Petru Movilă a avut grijă şi de unele treburi fami- 
liare, care priveau moşiile ce le avea în ţară cu drept de 
moştenire de la părinţii săi. Astfel avem dovadă „o mărturie 
a Petrii Moghilă arhiepiscopu și mitropolitu Chievschii 
din anii 7153 (1645) februarie 6, cu care adeveriază pentru 
satul Oșehlibul, ca să-l stăpinească Pătragco Ciogole logo- 
fătul“, 

Petru Movilă este un dar românesc făcut ortodoxiei; 
el a fost însă mereu în contact cu realitatea vie a neamului 
său. Amintirea evlavioasă a părinţilor săi, a ţării drept- 
credincioase, legătura cu biserica din Moldova, au fost temelia 
sufletească a energiei sale de luptător creştin gi ortodox. 


1942 


1 După un rezumat din 1792, la N. Iorga, Studii și Documente, 
VII, p. 241. 

LEGĂTURILE CULTURALE ALE ŢĂRILOR ROMÂNE 
CU RUSIA ÎN EPOCA REFORMELOR LUI PETRU I 
NOI CONTRIBUŢII 


INTRODUCERE 


Epoca reformelor lui Petru I în Rusia corespunde în 
țările române cu continuarea și înăsprirea regimului 
feudal, cu înăsprirea jugului economic și politic turcesc 
în Ţara Românească şi Moldova, iar în Transilvania cu 
începerea stăpinirii Habsburgilor. Această stăpinire a 
însemnat pentru români o epocă de lupte sociale și religi- 
oase și în același timp, o dată cu intrarea Transilvaniei în 
circuitul economic al Europei centrale, începuturile ridi- 
cării unei clase orăşeneşti române in această provincie. 
Atit românii din Transilvania, cît și cei din Moldova şi 
Țara Românească s-au îndreptat cu speranțele lor spre Rusia, 
care se ridica tocmai atunci ca o mare putere europeană și 
făcea figură de apărătoare a popoarelor ortodoxe din Imperiul 
Otoman şi din cel habsburgic. Aceste împrejurări politice, 
cit şi intensificarea comerțului (de blănuri și icoane) cu 
Rusia, prin Polonia, au contribuit și la încheierea unor 
legături culturale între români și ruşi. Opera „reformelor“, 
care reprezenta o mare ridicare a culturii practice, a atras 
pe o serie de români învăţaţi, care nu se puteau realiza cu 
aspiraţiile şi creaţia lor în ţările române din cauza persecu- 
ţiilor religioase catolice (in Transilvania), a luptelor in- 
terne între facțiunile boiereşti feudale, a ruinei economice 
datorite exploatării economice turcești în Țara Românească 
şi Moldova. Cei mai însemnați oameni de cultură români, 
care s-au refugiat în această epocă în Rusia şi au colaborat 
prin ştiinţa și talentul lor cu opera „reformelor“, au fost 

membri ai clasei boiereşti. Cultura feudală în ţările române 
era reprezentată de anume boieri culţi, care, cu unele excep- 
ţii, profesau de obicei punctele de vedere ale clasei boierești; 
astfel cronicarii, scriitorii bisericeşti. Totuși, acei dintre ei, 
care s-au refugiat în Rusia şi au scris acolo, prezintă o 
situaţie specială: ei sînt refugiaţi, opozanți față de situația 
din ţara lor, pe care fuseseră nevoiţi s-o părăsească. Această 
situaţie se oglindește în scrisul lor din Rusia. Vom vedea 
însă în cele următoare că între acești refugiaţi, oameni de 
carte, colaboratori la opera de cultură a reformelor, au fost, 
şi unii membri ai clasei orășenești românești, clasa care 
tocmai atunci începea să se ridice. 


REPREZENTANȚII CLASEI FEUDALE ROMÂNEȘTI ÎN RUSIA: 
NICOLAE MILESCU SPĂTARUL ŞI DIMITRIE CANTEMIR 


Numărul boierilor care, într-un fel sau altul, au avut un 
rol în viața culturală și s-au refugiat din ţările române în 
Rusia în epoca reformelor este destul de însemnat, dar ne 
vom mărgini în această comunicare la schiţarea foarte pe 
scurt a operei a doi dintre ei: Nicolae Milescu Spătarul (titlul 
său i-a devenit un al doilea nume), și domnul Moldovei, 
Dimitrie Cantemir. 

Opera lui Nicolae Spătarul este binecunoscută în Rusia: 
el a venit acolo în vremea domniei lui Alexei Mihailovici 
(la 1671), a fost traducător (din grecește și latinește) la 
„possolski prikaz“, a fost sol al țarului în China și a descris 
în limba rusă călătoria sa din Rusia prin Siberia pînă la 
Pekin, lăsînd și o descriere a acestei din urmă ţări, care 
este în mare parte o compilaţie. A continuat să slujească 
în calitate de traducător și în vremea domniei lui Petru I, 
însoțind armatele rusești la asediul Azovului (1696), unde 
a fost traducător al curţii țarului, pentru limba turcă și 
probabil și pentru cea tătară. Nicolae Spătarul a trăit în 
Rusia pină la 1708, data morţii sale. Este de remarcat în 
activitatea sa culturală, rolul său de mijlocitor al culturii 
între ţara lui de origine și Rusia, el este acela care obţine 
pentru Moldova o tipografie cu litere cirilice de la Moscova. 
De asemenea în activitatea sa în Rusia a fost un adept 
al reformelor impotriva curentului bizantin bisericesc, un 

apărător al introducerii în şcolile rusești a învățămîntului 
european, patronat de Petru Í şi de sfetnicii săi luminaţi, fapt 
pentru care spătarul şi-a atras multe adversităţi din partea 
cercurilor bisericești cu tendinţe bizantine. El a fost, aşadar, 
în măsura puterilor sale, un colaborator al operei politice 
şi culturale a reformelor.! 

Al doilea reprezentant al culturii româneşti în Rusia 
reformelor a fost fostul domn al Moldovei, Dimitrie Cante- 
mir (1673—1723), refugiat în Rusia cu prilejul expediției 
țarului Petru I, în Moldova, la 1711. Devenit senator al 
Rusiei, sfetnic intim al ţarului, a fost un istoric, geograf 
şi filozof de seamă pentru vremea lui, scriind în românește, 
latineşte și rusește. Operele sale cele mai însemnate sint 
Descriplio Moldaviae, Istoria Imperiului Otoman, Sistema 
religiei mahometane, Hronicul româno-moldo-vlahilor. Aca- 
demia prusiană din Berlin l-a ales membru al său în 1714. 

Opera lui Dimitrie Cantemir în Rusia este de pus în legă- 
tură cu spiritul reformelor: el scrie ca un om practic, pre- 
zintă informaţie științifică şi critică şi anume în direcţia in 
care se interesa societatea rusească a vremii: Sistema 
religiei mahometane (Moscova, 1722, în rusește) a fost tipă- 
rită în momentul expediției ţarului în Caucaz şi la Caspica, 
unde a avut a face cu popoare musulmane. Celelalte scrieri 
cuprind informaţii sistematizate asupra ţărilor şi poporului 
român, precum și asupra Imperiului Otoman, arătat în 
preajma decăderii. Sint lucrări scrise în momentul politic 


1 Pentru viaţa și opera lui N. Milescu: N. Arseniev, Huxonai 
Cnamapui nezo epema, în Pyccruii apzue, XXXIII, 1895, — 11, 
p. 349 şi urm.; idem, Hoewe Gane o cuymee H. Cnamapua e 
Poccuu, în YUmenua e OGuţecmee ucmopuu u Opeenocmei, Moscova, 
1900; Baddeley J., Russia, Mongolia, China, Londra, 1919; A. Jaţi- 
mirski, Huxonaii Munecxy Cnamapv, Kazan, 1910; Kedrov, J.M., 
Hukonau Cnamapui u eo Apugfmonoeon în JKypnan Munucm. 
Hapoð. Ilpocecuțenua, 1876, ianuarie; J.N. Mihailovski, Bascneŭ- 
ue mpyâu Huronaa Cnamapua e Poccuu, Kiev, 1897; acelaşi, Ovepx 
ocuanu u cayorbu H. Cnamapua e Poccuii, C6opnux o6-cmea npu 
uHcmumyme  whaan Bea6opoOro, Nejin, 1897; Picot, E., Notice 
biographique et bibliographique sur Nicolas Spathar Milescu, Paris, 
1883; Sirku P., Huxonaui Cnamapv» u ezo npuesda e Poccur în 3a- 
nucxaz eocmounozo Pyccxoeo Apzenozuuecxo2o O6-cmea, 11,111, St. Pe- 
tersburg, 1889; P.P. Panaitescu, Nicolas Spathar Milescu, în Mé- 
langes de l’école roumaine en France, 1925, 1; Idem (Al. Grecu) Despre 
legăturile lui N. Milescu cu Rusia, în Studii, an. III, 1950, nr. 4. 

al expediției de la Prut, din 1711, și al războiului austro- 
turc din 1716—1718, care interesau de aproape şi guvernul 
rusesc. Putem să considerăm pe fostul principe al Moldovei 
ca pe principalul consilier ştiinţific al cirmuirii rusești în 
secolul politicii ei orientale. 

Încă din vremea petrecerii sale la Constantinopol, Di- 
mitrie Cantemir in cartea sa, pamflet politic şi alegoric, 
Istoria Ieroglifică, scrisă la 1704—1705, se ridică pe de o 
parte împotriva Imperiului Otoman, imperiu de exploatare 
nesfirşită a supușilor şi vasalilor săi, pe de altă parte împo- 
triva exploatării feudalilor moldoveni și munteni exercitată 
asupra ţăranilor şerbi. Idealul politic și social al lui Dimi- 
trie Cantemir era o monarhie autoritară, independentă de 
presiunea marilor feudali privilegiați, care în ţările române 
exercitau o autoritate asemănătoare cu acea din Recz Pospo- 
lita polonă. Pentru aceasta, domnul Moldovei, care nu se 
sprijini în ţară pe o puternică slujitorime militară, nici pe 
o clasă orășenească bogată și organizată, trebuia să se bazeze 
pe ajutor extern, în speță pe ţarismul rusesc. De aceea în 
tratatul de la Luţk, din 1711, dintre Petru I şi D. Cantemir, 
se prevede autoritatea absolută şi domnia ereditară a voie- 
vozilor Moldovei. În scrierile sale din Rusia fostul domn al 
Moldovei, care spera să se întoarcă în domnie cu ajutorul 
lui Petru I, caută să puie o temelie științifică părerilor lui 
asupra autorității domnești. Descrierea Moldovei este în 
acest sens o parafrază a tratatului de la Luțk; cartea caută 
să stabilească originea străveche a autorităţii domnești în 
Moldova, autoritate care ar fi scăzut cu vremea din cauza 
abuzurilor turcilor și mai ales a marilor feudali. Ca și in 
Descrierea Moldovei, în Istoria Imperiului Otoman, D. Can- 
temir denunţă exploatarea turcească și pe boieri care se 
făcuseră instrumentul ei. Familia Cantemir era o familie 
de mici boiernași, care dăduse trei domni Moldovei, pentru 
că marii feudali sperau să facă dintr-inșii instrumente 
neputincioase în mîinile lor. De aci lupta lui Dimitrie îm- 
potriva dictaturii marilor boieri, cu care el nu se simţea 
legat prin originea sa. În Rusia, în era reformelor, el crede 
a fi găsit adevăratul model al cîrmuirii de care avea nevoie 
ţara lui. Este clar că, deși era fost domn al ţării, venind în 

Rusia, D. Cantemir reprezenta opoziţia faţă de statul aristo- 
cratic al Moldovei și punea această opoziţie în legătură cu 
reformele contemporane din Rusia.! 


SCRIITORII ORĂŞENI ROMÂNI ÎN RUSIA: TEODOR CORBEA 


Am arătat că în Transilvania se ridică o clasă orășenească 
românească, a cărei atitudine politico-socială este de impotri- 
vire față de acţiunea catolică și absolutistă a Habsburgilor. 
La Brașov, în cartierul Schei, unde era centrul negustoresc 
şi religios al românilor, în jurul bisericii sf. Nicolae, a 
comunităţii de orășeni care o susţinea, se formează un 
curent de scriitori, de cronicari şi traducători, încă din a 
doua jumătate a secolului al XVI-lea. Acolo s-a scris prima 
cronică românească din Transilvania.? Între „gocimanii“ 
şi „jurații“ bisericii, adică fruntașii asociaţiei bisericești- 
orășenești, care susținea interesele comunităţii, se afla la 
mijlocul secolului al XVII-lea preotul Ioan Corbea (mai 
tirziu călugărul Ioasaf), el însuși fiul preotului Florea 
Corbea.3 Cei doi fii ai lui Ioan Corbea trec în Țara Româ- 
nească puţin înainte de anul 1690; cel mai mare, David, 
ajunge ceauş spătăresc, grad militar, pe lingă puternicul 
feudal Mihail Cantacuzino; celălalt, Teodor, care avea 
aptitudini literare, se face secretar la curtea domnului 
Ţării Româneşti, Constantin Brincoveanu (1688—1744). 
Amindoi, din pricina cunoaşterii limbilor străine și a price- 
perii lor, sînt folosiţi în diverse misiuni diplomatice. Astfel, 
David Corbea este trimis în Transilvania pentru a împiedica 
unirea bisericii române ortodoxe cu Roma, impusă de stă- 
pinirea austriacă5. Mai tirziu tot el este trimis în mai multe 


1 Consideraţiile de mai sus sint extrase din studiul autorului pre- 
zentei comunicări: Dimitrie Cantemir, Viaţa și opera lui, Ed. Acad. 


Bucureşti, 1958. 
2 St. Meteş, Cronica popii Vasile din Scheiul Brașovului, în Drum 


drept, |, 1913, nr. 3. 
3 N. lorga, Studii și documente, X, p. 235, 250, 280, 317, 325. 
4 Ibidem, şi N. Iorga, Documente privitoare la Ctin. Brincoveanu, 
Buc., 1901, p. 8 (din 1698), şi 175—176 (1690, privilegiu acordat lui 


D. Corbea). 
5 N. Iorga, Studii și documente, X, p. 403—405, şi St. Stinghe, 
Documente privitoare la trecutul românilor din Schei, I, Braşov, 1907, 


p. 17— 


600 


www.dacoromanica.ro 


rinduri în Rusia, în vremea în care Constantin Brincoveanu 
întreținea relaţii secrete cu Petru I, în vederea unei mişcări 
de eliberare de sub jugul turcesc. Soliile lui David Corbea 
la Moscova încep în anul 1703 şi se repetă în anii următori 
pînă în 1707. La această dată, ţarul Petru I, apeciind talen- 
tele diplomatice ale brașoveanului îl angajează în serviciul 
său, numindu-l „consilier aulic“, „pentru ca el să ne slujească 
în trebile şi corespondenţele munteneşti şi moldovene“ 
(20 april, 1707)1. Îndată după aceasta David Corbea este 
însărcinat cu o misiune diplomatică de mare importanţă: 
este trimis de ţar la Ungvar pe lingă Francisc II Rakoczy, 
conducătorul mișcării de eliberare a ungurilor căruia îi 
propune tronul Poloniei, după renunţarea lui August II care 
semnase pacea de la Altranstadt cu Suedia. Era vorba 
ca acest candidat nou să înlăture pe candidatul susţinut 
de suedezi, Stanislav Lesczynski. Misiunea brașoveanului 
izbutește, principele Rakoczy primește tronul Poloniei, 
pe care însă nu l-a obţinut, deoarece mai tirziu, August IIa 
revenit asupra abdicării și s-a împăcat cu Rusia.? La in- 
toarcerea din misiunea sa, David Corbea moare la Varșovia, 
la 11 august, 1707; corpul său, din ordinul ţarului, este 
dus la Kiev și îngropat în Mănăstirea Lavra Pecerska.? 
În timpul șederii sale în Rusia, David Corbea a fost un adept 
al reformelor; alături de Nicolae Milescu, cu care pare a fi 
fost prieten, şi-a atras fulgerele patriarhului Dositei de 
Ierusalim și ale partizanilor greci ai bizantinismului bise- 
ricesc, după cum rezultă dintr-o scrisoare a lui Nicolae Mi- 
lescu Spătarul, din 1704, adresată cancelarului Golovin.4 

Fratele mai tînăr al lui David Corbea, Teodor, secretarul 
lui Brîncoveanu, domnul Ţării Românești, a jucat și el un 
rol în diplomaţia vremii. În timpul misiunilor lui David 
la curtea rusească, fratele mai mic, Teodor, este trimis și 


1 Ilucoma u Gymaeu empa Benunozo, VI, p. 179—180. 

2 Ibidem, VI, p. 219—221, şi I. Dabrowski, Recenzie, în Kwar- 
talnik Historyczny, XXVIII, 1914, p. 277—278; Marki, Nagy Peter 
czar es JI Rakoczi Ferencz szovetsege, 1707, ben, Budapesta, 1913; 
A. Gospanikowa, Povstanie Rakocziko a Slavonia, în Sbornik filoso- 
fickey Fakulty, Bratislava, 1930, nr. 55 (2), p. 88—98. 

3 Ilucema u 6ymazu Ilempa Benuxoeo, VI, p. 22. 

4 Mihailovski, I.N. Ovepr cusku u cnyo6u H. Cnamapua e 
Poccuii, Nejin, 1900, p. 37—38. 

el la Moscova, ca să aducă lui David instrucţiuni suplimen- 
tare şi să completeze informaţiile transmise guvernului 
rusesc. Prima solie a lui Teodor Corbea în Rusia are loc 
în 1706.L El nu rămîne în Rusia ca fratele său, ci se întoarce 
la curtea din București. În 1710 are de îndeplinit o misiune 
foarte delicată: e trimis de Brincoveanu la domnul Moldo- 
vei, Dimitrie Cantemir, despre al cărui rol politic şi cultu- 
ral în relaţiile ruso-române am vorbit mai sus, ca să trateze 
o acţiune politică comună pentru eliberarea celor două 
ţări române de sub jugul turcesc. Domnul Țării Româneşti 
da de ştire vecinului său că el are înțelegere secretă cu Rusia 
şi-i cerea să adere și el la această alianţă. Cantemir la rindul 
său a înștiințat pe Brincoveanu de acţiunea ce pregăteşte 
în același sens, însă — afirmă domnul scriitor — Brinco- 
veanu l-a trădat turcilor.? 

În timpul campaniei rusești de la Prut, în 1711, regăsim 
pe Teodor Corbea. El se afla atunci pe lîngă marele spătar 
al Ţării Românești Toma Cantacuzino. Se ştie că acesta, 
nemaiaşteptind hotărîrea domnului muntean, care voia 
să vadă cine va ieși învingător în războiul ruso-turc şi adop- 
tase o atitudine rezervată, a trecut pe faţă de partea lui 
Petru I și a luat parte cu un detaşament al său la cucerirea 
cetăţii turcești de la Brăila. Teodor Corbea a participat 
la acţiunea lui Toma Cantacuzino şi a trecut și el în tabăra 
lui Petru I, către care fusese trimis, se pare, cu scrisori de 
la stăpinul său. Această acţiune a supărat foarte mult pe 
Constantin Brincoveanu, care se vedea descoperit faţă de 
turci, şi a inspirat cuvinte injurioase la adresa lui Teodor 
Corbea în cronica oficială a domnului ării Românești, 
scrisă de Radu Grecianu: A trecut la ruși împreună cu Toma 
Cantacuzino şi „un Toderaşco brat (fratele) lui David cia- 
uşul, neam foarte ciocoi (parvenit, ridicat de jos), scheau 
(din mahalaua Scheilor din Braşov), varvar și plin de rău- 
tate“3. După retragerea oștilor rusești din Moldova, Teodor 
Corbea trece în Rusia și în amintirea serviciilor aduse de 
fratele său, i se dăruiesc două sate din Ucraina: Lukianovka 


1 Mucma u Gymazu Ilempa Benukoeo, IV, p. 703 (25 sept. 1706- 

2 Dimitrie Cantemir, Evenimentele Cantacuzinilor şi ale Brinco- 
venilor în Opere, Ed. Acad. Române, tom. V, p. 13—14. 

3 Viaţa lui Constantin vodă Brincoveanu, de Radu Grecianu, ed, 
Șt. Grecianu, Bucureşti, 1912, p. 200. 

şi Krupola, lingă Periaslavl. Peste cîțiva ani, Teodor Corbea 
apare în registrele de cheltuieli ale curţii imperiale ca 
„traducător“, desigur din limba română şi cea ungară, pe 
care o cunoştea din Transilvanial. La 1725 el trăia încă 
în Rusia şi în postfața traducerii Psaltirii în versuri în ro- 
mâneșşte, despre care va fi vorba mai jos, se intitulează: 
„vel (mare) pisariu i (şi) canţilar al preaputernicii inperatorii 
Moschicești“2. Nu cunoaştem data morţii lui. Și alți membri 
ai familiei Corbea, Sebastian, fiul lui David, şi un nepot, 
Matei Corbea, iși găsiră adăpost în Rusia în vremea refor- 
melor.3 


OPERA LITERARĂ A LUI TEODOR CORBEA 


Singurul reprezentant al acestei interesante familii din 
clasa orășenească românească din Transilvania, care a avut, 
pe lingă activitatea de diplomat şi de traducător, și o acti- 
vitate literară, a fost Teodor Corbea. Scrierile sale lexico- 
grafice, poetico-religioase și cea de caracter politic, despre 
care vom vorbi imediat, au un aspect popular, deosebit de 
nota obișnuită a literaturii feudale românești, care predo- 
mina pe atunci. Este clar că, deși o parte a scrierilor sale 
au fost redactate înainte de trecerea lui în Rusia, opera lui 
Theodor Corbea poartă pecetia legăturilor sale cu Rusia în 
epoca reformelor, care corespunde la români cu marile nă- 
dejdi de eliberare de sub jugul otoman puse în intervenţia 
rusească în Orient. 

Prima lui scriere, încă inedită, în limba română, poartă 
titlul: Însemnare pentru solia mai marelui mieu frate, David 
ceauș, pentru voroava ce au avut cu Turculeţ rohmistru şi 
cu alți rohmiştri moldoveni şi pentru răspunsul ce au luat 


1 Al. Kociubinskii, Mu u onu, 1711—1878, acne cnaeane, 
pymunb u Hemp DBenuxui e uz esaumniix OomHomenuaz, Odesa, 
1878, p. 158—159. 

2 Theodor Corbea, Psaltirea, mss. Acad. R.P.R., nr. 200, 9, 625. 

3 Pentru frații Corbea, cf. şi Sc. Struţeanu, Fraţii Corbea, doi 
umaniști ardeleni la curtea lui Constantin Brincoveanu, în revista Ramuri 
XXXIII, 1941, nr. 1—2 (mai, iunie) şi G. Georgescu-Buzău, Un diplo- 
mat român la Moscova la începutul sec. al XVIII-lea, David Corbea 
în vol. Relaţii româno-ruse în trecut, Buc., 1957, p. 42—62; G. Cardaş, 
Theodor Corbea secretarul lui Constantin Brincoveanu (sub tipar). [1] 

acum cînd au fost să să întoarcă înapoi de la craiù.! Este 
vorba de descrierea misiunii lui David Corbea, trimis de 
Constantin Brincoveanu prin Moldova în Polonia, la regele 
August II, în 16982. După relaţia verbală a lui David, fra- 
tele său, Teodor a compus o povestire în stil dramatic și 
literar a acestei solii, cu anume idei în ce privește orientarea 
politică a românilor de atunci. Anume, se stăruie asupra 
solidarităţii între cele două ţări române. Ţara Românească 
şi Moldova, care urmează să fie conduse, adică să primească 
directivele, de la domnul muntean Constantin Brincoveanu. 
Solidaritatea aceasta se impune împotriva Poloniei, care 
este o ţară feudală catolică, ce ameninţă cu cotropirea pămîn- 
turilor românești gi cu catolicizarea bisericii. În schimb, 
adevăratul sprijin trebuie să fie de la Rusia lui Petru I, care 
poate salva ţările române de cei de altă credință. Doctrina 
politică cuprinsă în această relaţie era pe placul cercurilor 
conducătoare de la curtea munteană, în special a familiei 
Cantacuzinilor, de care erau legaţi frații Corbea, și de aceea 
a fost pus Teodor Corbea să redacteze memoriul, care a 
fost comunicat și curţii rusești (în arhivele căreia se află). 

Prima parte a relaţiei arată teama ca polonii, lăsînd în 
spatele lor Camenița (Kamieneţ-Podolski), unde se afla 
încă o garnizoană turcească, să pornească o expediţie de cuce- 
rire a celor două ţări române. Pentru a impiedica aceasta, 
David Corbea ia înţelegere cu Constantin Turculeţ și alţi 
rotmiștri moldoveni, care se aflau cu oștile lor în serviciul 
Poloniei. Convorbirea solului cu căpeteniile moldovene 
este redactată de Teodor Corbea în chip literar. Căpetenia 
moldovenilor s-a sfătuit cu solul muntean, „socotind la cîtă 
nenorocire au agiuns ticălosul (nefericitul) neam românesc“ 
(deci tot poporul român, peste graniţele politice). Turculeţ 
ar fi spus: „Frate, ce vom să facem: pin am fost mai tineri, 
iubiam dezmierdările (petrecerile), acum nu sîntem copii, 
oamini întregi sintem, cunoaştem gi binele și rău“. Vede 
cum polonii „moșiile ţării noastre ce au cuprins, acum mun- 
cește ca să le ţie vecinice“. Apoi adaugă cu mîndrie și triste- 


1 Copie în mss. 5151, al Acad. R.P.R., f. 322—323. Un rezumat 
la G. Georgescu-Buzău, op. cit., p. 53—54. 

> Actul nu este datat, dar privește solia care trebuia să aducă fe- 
licitări, care, după spusa solului, întîrziaserá. Din text se vede că 
erau aduse vara, deci în 1698. 

te: „Vitejii pămîntului sintem, noi sintem paza ţării lor, 
putere avem, cap nu avem, nimic nu iaste decare să ne răză- 
măm“. Căpetenia tuturor nu poate fi decit Brincoveanu, 
domnul muntean: „Să trimitem sol la domnul dumitale, 
cerșind învăţătură şi întărindu-ne cu vreo nădejde din cătroa- 
va... şi ce ne va porunci aceea vom face“. Și apoi adaugă: 
„lar văzînd că nici dintr-o parte nu ne vine nici o răcoreală 
ce vom face? Cădea-vom la oceaianie (disperare)“. 

A doua parte a relaţiei priveşte primirea lui David Cor- 
bea la regele Poloniei, August IJ, care socotea că vine ca 
un sol de închinare a aminduror ţărilor române, și ca atare 
i s-a făcut o primire foarte onorabilă, cu mari daruri. Regele 
Poloniei făgădui toate libertăţile ţărilor române, dacă se 
vor uni cu dinsul, făgăduieli, pe care relaţia le privește cu 
ironie: „iar făgăduințe, Volnicie (libertate), dărnicie, cit 
arată din gură, de ar fi şi aiave (în realitate), zicerem (am 
zice): acum iaste veacul cel de aur; morţilor, inviaţi, să 
trăim“. „Această veste de plins jalnică auzind-o frate mieu“, 
adică intenţia polonilor de a ocupa amîndouă ţările române, 
s-a dus imediat „în taină“ la rezidentul marelui împărat, 
reprezentantul lui Petru I pe lingă curtea polonă „și toate 
pre amărunti i le-au spus, rugindu-să ca să le scrie la marele 
impărat“. Relaţia se termină cu descrierea darurilor pri- 
mite de solul muntean din partea polonilor. Putem socoti 
deci această relație ca o operă de literatură politică a lui 
Teodor Corbea în legătură cu anume tendinţe de apropiere 
de Rusia. 

A doua scrierea lui Teodor Corbea este un dicţionar latin- 
român, primul dicționar latin-român cunoscut în istoria 
culturii româneşti: Dictiones latinae cum valachica interpre- 
tatione. Manuscrisul inedit se păstrează azi la Biblioteca 
Universităţii din Cluj (are 377 foi, pe două coloane, 
textul latin cu litere latine, cel românesc cu cirilice). 
Cartea a fost redactată, după cum arată o notă, de Teodor 
Corbea, „sin (fiul lui) ieromonah Joasaf din Braşov“, „din 
plata părintelui Mitrofan episcopu Buzău“. Mitrofan a fost 
episcop de Buzău între 1691 —17021. Socotim că redactarea 
dicționarului a fost comandată de el la sfirșitul păstoriei sale 
în scaunul Buzăului şi anume pentru că acest episcop a des- 


1 N. Iorga, Istoria bisericii românești, ed. II-a, vol. II, p. 341. 

făgurat o largă și îndrăzneață acţiune de traducere și tipărire 
a cărţilor bisericești în limba poporului (în locul celei sla- 
vone, care predomina pînă atunci în cultul religios). Este 
probabil că acest dicţionar urma să-i folosească în opera de 
traduceri începută de el, acesta este scopul practic pentru 
care l-a comandat lui Teodor Corbea. Totuși, între cărţile 
tipărite la Buzău, nici una nu este tradusă din latineşte ; avem 
numai cărţi traduse din slavonă. Socotim deci că dicţionarul 
nu și-a putut împlini menirea, tocmai pentru că a fost redac- 
tat la sfirșitul păstoririi lui Mitrofan, pe la 1701—1702. 
Teodor Corbea ca traducător şi secretar al cancelariei dom- 
nești din Bucureşti era obligat să folosească textele latine 
şi dicționarul, poate în alt exemplar, i-a servit și în activi- 
tatea sa de diplomat. Ca model al dicționarului său i-a folosit 
dicţionarul latin-unguresc al lui Albert Molnar, apărut la 
Niirenberg în 1614. Mai tirziu, dicţionarul a fost dăruit de 
Damaschin, urmaşul episcopului Mitrofan, lui Radu Canta- 
cuzino, mare comis, care l-a dus la Viena. Dicţionarul cu- 
prinde aproape o mie de cuvinte, între care o parte sînt nume 
geografice, persoane din antichitatea clasică etc. Textul 
românesc cuprinde numeroase cuvinte populare din dialectul 
ardelenesc şi chiar moldovenesc. Autorul dicționarului nu 
era boier și lucrul se resimte în felul său de a scrie.2 
Principala scriere literară a lui Teodor Corbea a fost 
traducerea în versuri a Psaltirii, scrisă în timpul şederii 
sale în Rusia şi dedicată ţarului Petru I. Manuscrisul inedit 
al acestei scrieri, din care nu s-au publicat decît extrase destul 
de restrînse în diferite antologii şi lexicoane?, se păstrează 
la Biblioteca Universităţii din Cluj, iar o copie se află în 
Biblioteca Academiei R.P.R. din București. Introducerea 


1 Idem, II, p. 14—15. 

2 Pentru dicționarul lui T. Corbea; Gr. Crețu, Cel mai vechiu 
dictionar latino-românesc de Teodor Corbea, București, 1905; Carlo 
Tagliavini, L'influsso ungherese sull antica lessicographia rumena, în 
Revue des Etudes hongroises, VI, 1928, p. 16—45; L. Gobl, A. Magyar 
szotarirodalom hatasa az olahra, Budapest, 1932, p. 4—22. Un facsimil 
al manuscrisului, în revista Boabe de Griu, III, 1932, p. 624, 

3 B.P. Hasdeu, Magnum Etymologicum I, col. 281, 287, 312, 
368, 568, 585, 586, 659, 696; II col. 1201, 1310; Timotei Cipariu, 
Archiva pentru filologia și istoria, Blaj, 1870, p. 634—637; F.J. Sulzer, 
Geschichte des Transalpinischen Daciens, III, Viena, 1782, p. 14—15. 

4 Am folosit această copie după originalul, cf. I. Bianu, Biblio- 

în versuri şi dedicaţia la stema Rusiei sint scrise în rusește! 
şi cu traducere, tot în versuri, în româneşte. Tot restul tex- 
tului este în limba română. | 

Importanţa Psaltirii lui Teodor Corbea nu stă în aceea 
că ar fi prima traducere a psalmilor în versuri în românește; 
ea a fost precedată de Psaltirea în versuri a lui Dosoftei, mi- 
tropolitul Moldovei, tipărită în tipografia rusească din Gali- 
ţia (pe atunci în Polonia) de la mănăstirea Uniev.2 Dar limba 
populară a lui Teodor Corbea contrastează în chip evident 
cu limba şi versificaţia savantă a mitropolitului Dosoftei. 
Versul lui Corbea este inspirat din versul popular, din cînte- 
cele românești lirice, cîntate la sate şi la sărbători. Dar pe 
lingă aceasta, importanţa Psaltirii lui Corbea mai stă în 
aceea că ea constituie un document interesant al legăturilor 
culturale ruso-române în epoca lui Petru, fapt care nu a 
fost pus în lumină pînă acum. 

Manuscrisul începe cu versurile în cinstea stemei Impe- 
riului Rusesc: identificind vulturul heraldic cu pasărea 
Fenix, care renaşte din cenușă, el ridică rugăciuni pentru 
țarul Petru, ca să rămiie veşnic tinăr, „căci fără prezenţa lui, 
poporul rusesc şi celălalt popor creştin (ca o unitate generală), 
poate avea supărare şi grea tulburare“ 3 Țarul este deci pentru 
traducătorul brașovean apărătorul întregii creştinătăţi îm- 
potriva dușmanului ei, fireşte Imperiul Otoman. 

Urmează Introducerea, tot în versuri româneşti și rusești, 
dedicată ţarului Petru Alexeievici a toată Rusia, „preami- 
lostivul meu stăpin“. Nici unul dintre istoricii și istoricii 
literari care s-au ocupat cu Psaltirea lui Teodor Corbea 
n-au observat că textul rusesc diferă de cel românesc, şi anu- 
me că cel dintii este mai întins, cuprinzînd o serie de versuri 
în plus cu semnificație politică. Introducerea versificată în 
rusește începe cu aluzia la insula Thule, unde soarele nu 
răsare decit o dată pe an: toţi se ridică pe virful muntelui și 
laudă soarele cu glas mare. Așa face şi nenorocitul popor 


teca Academiei Române, Catalogul manuscriptelor românești, 1, Bucu- 
rești, 1907, mss. nr. 200, p. 442—445. 

1 Textul rusesc în manuscrisul citat, pînă acum inedit. 

2 Dosoftei, Psaltirea în versuri, ed. I. Bianu, Bucureşti, 1887, 
după ed. din 1673 și manuscrisul original. 

3 Bo Ges Grrrnocru ero Pych n npouiun Hapon 

Tlpasocaaznnli Momer Mtu CKOpPO un TAmKHĂ 3aB0H. 

creştin supus stăpinirii străine de veacuri multe şi care vede 
acum lucind raza nădejdii libertăţii, cu ivirea puterii rusegti, 
reprezentată prin ţarul Petru: „Binecredinciosul popor creş- 
tin, mai ales acela care multă vreme trăiește sub tot felul 
de prigoane pină acum, cu mare nenorocire, în întunericul 
agarenilor (turcilor) şi de asemenea acela care pătimește 
sub nevoia papistășească, pierzătoare de suflet, cu amară 
neîndurare, cum este țara Transilvaniei, unde este patria 
mea, care poartă jugul celrău al unirii religioase) bleste- 
mate.“ Poporul așteaptă ivirea soarelui, adică a ţarului, 
„cinstea bisericii noastre şi puternic luptător, pentru ca şi 
poporul meu românesc, pînă la sfirgit, să poată proslăvi pe 
creatorul ceresc“t. Acest pasaj, care pune alături jugul tur- 
cesc, sub care gemeau românii din Ţara Românească şi Mol- 
dova, cu soarta aceloraşi români din Transilvania, siliţi de 
stăpinirea austriacă să adere la unirea cu biserica catolică 
(aluzie la actul unirii din 1701, pe care David Corbea o com- 
bătuse), este pînă acum necunoscut cercetătorilor?. De obser- 
vat în această introducere că autorul socoate poporul român 
ca o unitate, peste graniţele despărțirii lui în state feudale. 
De asemenea este demn de subliniat faptul că, alături de 
reprezentanţii altor popoare din sud-estul Europei din 
acea epocă, el consideră pe Petru I ca viitorul lor salvator. 
Teodor Corbea care trăia în Rusia, în cancelaria imperială, 
este atras de progresul cultural al Rusiei din această vreme 
şi reuşeşte, cu versuri de factură veche, e drept, să scrie în 
limba patriei sale adoptive. 

Exemplarul pe care-l cunoaştem al Psaltirii versificate 
a lui Teodor Corbea a fost trimis în ţară de autor. La sfirșitul 
manuscrisului se află următoarea însemnare scrisă de mina 


1 BnarouecriiBun Hapom Xpucroge MIeMA 
Hanaue koropiu HeMmanoc BpemA 
Bs arapanckoM Mpatie muBer 3410 tant 
IHHOe M KOTOPuUI nog Nanemem CTPacTru 
asure Bepemin crpamaer ropkin Geanacrar 
WHK cenmorpanira 3eMJIa rAt OTeuecTBo Mce 
IlpokIATUA SHiH, MrO HOCUTE 3JICE 
Hapon ner MNOHBIEHHA COMHIIA — TO-eCTb UapE, 
Uecria Ųepksu Hamea n cunHaro opua 
Masa c naponom BOnocKUM MO KOHUA 
IlocnaBnAn HeGecuaro Bcero cekra TBOPUA. 
3 Mss, românesc, nr. 200 al Academiei R.P.R., f. 4—v—5—v. 

lui: „S-a dăruit sfintei biserici a Brașovului de dumnealui 
pan Theodor Corbea vel pisar i canțilar al preaputernicii 
inperatorii Moschicești, în anu 1725 luna mai 10 dni“.! Bise- 
rica din Braşov este aceea unde slujise cu mulţi ani în urmă 
tatăl său, preotul Ioan Corbea și pe care Teodor, ajuns la 
Moscova, n-o uitase. Manuscrisul Psaltirii era astfel un me- 
saj trimis de departe: cu introducerea sa rusească, arătind 
speranţele ce se pot pune în eliberare cu ajutorul rusesc, el 
se adresa şi poporului său, dindu-i nădejde. Acum înţelegem 
de ce versurile rusești despre „blestemata unire“ n-au fost 
traduse în româneşte (e de observat că textul românesc al 
introducerii a fost tradus din rusegte şi nu invers) ele cuprin- 
deau primejdie pentru cel ce le deţinea în ţara supusă și erau 
destinate numai celor inițiați. 


Traducerea Psaltirii lui Corbea mai cuprinde versuri 
originale, în afară de introducere şi versurile la stemă, anu- 
me, un poem de laudă la adresa regelui David, autorul pre- 
supus al Psaltirii (numai în românește). Traducerea în ver- 
suri a Psalmilor înşişi cuprinde mari frumuseți de prospe- 
time şi imagini, ea este liberă și influenţată de cîntul popu- 
lar. Traducerea cuprinde o mare diversitate de măsuri și de 
ritmuri, în care presimţim ritmul muzicii populare transil- 
vănene. Imaginile noi, limba aleasă și neaşteptat de nouă 
pentru un text bisericesc, surprinde gi farmecă. De aceea nu 
are dreptate istoricul literar Sextil Puşcariu, cînd condamnă 
Psaltirea lui Corbea, numind-o „o încercare... mai puțin 
serioasă însă ca a lui Dosoftei, de a versifica Psaltirea'?. 
Psaltirea lui Dosoftei este savantă și în stil bisericesc, a lui 
Corbea este populară şi liberă, frumoasă şi tinerească. Soco- 
tim că din punct de vedere literar ea este de preferat. 

Între libertăţile pe care şi le-a luat Corbea față de textul 
Psalmilor slavoni, pe care i-a avut în faţă, sint şi unele aluzii 
sociale, care nu ne surprind sub pana unui orășean. Astfel 
în Psalmul 122, e vorba de cei umili care suferă: „iarna, 
vara, de ocara celor ce sint sătui prea mult și n-au lipsă“... 
„Și de hula... celor trufaşi, mîndri şi graşi“.3 


1 Ibidem, f. 625. 

2S. Puşcariu, Istoria literaturii române, epoca veche, ed. Il-a, 
Sibiu, 1930, p. 192. 

3 Mss. ar. 200, Acad. R.P.R. (românesc), f. 273, v. 274. 

Avem dreptul să socotim Psaltirea lui Teodor Corbea 
ca unul din cele mai frumoase exemple ale literaturii române 
de la începutul secolului al XVIII-lea și ca o mărturie a 
relaţiilor ruso-române în domeniul culturii în epoca refor- 
melor. 

Este probabil că activitatea de scriitor a lui Teodor 
Corbea nu s-a mărginit la cele trei opere analizate pină acum 
şi că cercetări noi în arhive ne rezervă surprize. Astfel în 
catalogul manuscriselor bibliotecii contelui F.A. Tolstoi 
întilnim acest titlu: Opaniu Craria, nepeBoas HopGieBr 
Bb 59 raagaxe [oraţiile (cuvîntările) în capitole, traduse 
de Corbea, în 59 de paragrafe“). (Mss. nr. 1,396, de la 
începutul sec. XVIII, 153 fî.)! Este posibil să fie numai 
traducerile unor texte diplomatice, dar în lipsa originalului 
manuscris, deocamdată nu ne putem pronunţa. 


CONCLUZII 


În colaborarea românilor la viaţa rusească din epoca 
reformelor lui Petru I, se distinge în primul rînd momentul 
politic, întemeiat pe faptul că Rusia se ridica atunci ca o 
mare putere europeană și popoarele supuse Imperiului Oto- 
man, ca și cele cucerite de Imperiul Habsburgilor, puteau 
nădăjdui într-o intervenţie a ei în favoarea eliberării lor. 
Dar deoarece epoca reformelor a însemnat în același timp 
ridicarea culturii, a culturii de stat, în slujba intereselor de 
stat, o serie de oameni de cultură români ai vremii au încer. 
cat să colaboreze cu opera de cultură a reformelor, tot cu 
speranța că această colaborare va contribui la atragerea 
atenţiei cirmuirii ruseşti asupra românilor lipsiţi de libertate 
politică. Alături de reprezentanţii regimului feudal, bine- 
cunoscuţi, care au participat la această operă politico-cul- 
turală: Nicolae Spătarul și Dimitrie Cantemir, am prezentat 


1 Onucanue cnaeano-pyceruz pyxonuceii epafa D.A. Toncmo2o, 
Moscova, 1825, p.727—728. 

figura mai puţin cunoscută a lui Teodor Corbea. Importanța 
operei lui Teodor Corbea în Rusia stă în aceea că el este un 
orășean şi că gindeşte și scrie ca un orășean român din 
Transilvania. Scrierile sale sint axate pe aceeaşi idee, pe 
care o întilnim și la Dimitrie Cantemir: legătura politică și 
culturală a tuturor românilor cu Rusia, în vederea eliberă- 
rii politice gi a unei colaborări culturale. 


1958 

NOTE 


ISTORIE ŞI CULTURĂ 


Conferinţă ţinută la 28 martie 1928 în ciclul de prelegeri organizate 
de Dimitrie Gusti, directorul Institutului Social Român și inaugurate 
de N. Iorga la 20 noiembrie 1927. A apărut în volumul Politica cul- 
turii. 30 prelegeri publice și comunicări organizate de Institutul Social 
Român, cu anexe cuprinzind în 10 contribuţii aspecte ale unei politic, 
a culturii, texte de legi de biblioteci populare și o bibliografie a culturii, 
Bucureşti, 1929, p. 93—99. 


LITERATURA SLAVO-ROMÂNĂ 
(SECOLELE AL XV-LEA — AL XVII-LEA) 
ȘI IMPORTANȚA SA PENTRU ISTORIA LITERATURILOR 
SLAVE 


Comunicare prezentată la primul Congres internațional al slaviştilor 
de la Praga, 1929 şi publicată sub titlul La littérature slavo-roumaine 
(XV-e— XVII-€ siècles) et son importance pour l’histoire des litteratures 
slaves în volumul Zăornik praci I. sjezdu slovanských filologu v Praze 
1929, apărut în 1931. Pentru versiunea română realizată de d-na Silvia 
Panaitescu s-a folosit extrasul. 


„PERIOADA SLAVONĂ“ LA ROMÂNI ŞI RUPEREA 
DE CULTURA APUSULUI 


Publicat prima oară în Revista fundațiilor regale, anul XI, ianuarie 
1944, şi extras. A fost reprodus în volumul Interpretări românești, 
studii de istorie economică și socială, Bucureşti, 1947, p. 9—32, de unde 
s-a luat textul publicat în volumul de faţă. 

1 Teoria potrivit căreia clasa conducătoare din ţările române a 
rezultat ca urmare a cuceririi de către slavi era împărtăşită de o parte 
din istoricii români la acea dată. S-a demonstrat însă de istoriografia 
marxistă şi de P.P. Panaitescu însuşi în lucrările ulterioare că geneza 
feudalismului românesc a fost alta şi anume procesul de diferențiere 
economică şi socială în cadrul oștilor ţărăneşti autohtone. A se vedea: 
P.P. Panaitescu, Introducere la istoria culturii românești, Bucureşti, 
1969, capitolul: Feudalismul. Formarea clasei stăpinitoare. 

2 Pentru evoluţia concepției autorului asupra acestei probleme 
vezi cele două studii care urmează, în care se arată antagonismul de 
clasă şi urmările lui culturale. 


CULTURA FEUDALĂ 


Este capitolul cu acest titlu din volumul Piaţa feudală în Țara Ro 
mânească și Moldova (sec. XIV— XVII), apărut la Editura Științifică 
în 1957 şi avînd ca autori pe Valeria Costăchel, P.P. Panaitescu și 
A. Cazacu. A fost cea dintii încercare de prezentare sintetică a socie- 
tății feudale româneşti de pe poziţiile materialismului istoric. Fiecare 
dintre cei trei autori şi-au semnat contribuţiile proprii. Capitolul XI, 
Cultura feudală se află la p. 503— 545. 

1 Identificarea lui Filos cu Filotei nu este sigură. Actul în care 
apare numele logofătului Filos nu este autentic. 

2 După noile cercetări ea n-a existat niciodată. Vezi Emil Lăză- 
rescu, Nicodim de la Tismana și rolul său în cultura veche românească, 
în Romanoslavica, XI, 1965, p. 237— 281. 

3 De fapt, lîngă Tirgovişte, la Mănăstirea Dealu. 

4 De fapt nu toată istoriografia veche. Ilie Minea în Letopiseţele 
moldovenești scrise slavonește, Iaşi, 1925 şi I. Vlădescu în Izvoarele 
istoriei românilor I. Letopiseţul de la Bistriţa și letopisețul de la Putna, 
București, f.a. au fost acei care au demonstrat că letopiseţul s-a scris 
la curte şi din el derivă variantele mănăstireşti. Acest lucru îl spune 
de altfel şi P.P. Panaitescu în studiul despre cronicile slave din Mol- 
dova ìn sec. XV (volumul de faţă). 

5 Autorul va reveni asupra atribuirii Cronicii Bălenilor lui Radu 
Popescu. Vezi studiul despre Începuturile istoriografiei in Țara Româ- 
nască. 

ê Pentru datarea ei din vremea lui Matei Basarab, adoptată ulte- 
rior, acelaşi studiu. 

î Noile cercetări au stabilit că Academia Domnească a fost înte- 
moiată de Constantin Brîncoveanu. Vezi Victor Papacostea, La fon- 

dation de l’Académie grâcque“ de Bucarest. Les origines de l'erreur de 
datation etsa penetration dans l'historiographie, ìn Revue des études sud-est 


européennes, tom. IV, 1966,nr. 1—2, p. 115—145 şi nr. 3—4, p. 413— 
436. 


CARACTERELE SPECIFICE ALE LITERATURII 
SLAVO-ROMÂNE 


A fost tipărit prima oară în limba rusă, sub titlul Xapaxmepnue 
vWepmat CndeaHo-pymsHCroi aum:pamypii, în Romanoslavica, volumul 
IX, 1963, „Referate şi comunicări prezentate la cel de-al V-lea Congres 
internațional al slaviştilor (Sofia, 17—23 IX, 1963)“, p. 267—290. 
Este reluarea problematicii primei comunicări, de la Praga, 1929 cu 
sporul de cunoștințe și înțelegere survenit intre timp. Textul reprodus 
este versiunea originală, românească, păstrată în arhiva Asociaţiei 
slaviștilordin R.S. România şi inedită ca atare. Mulţumim pe această 
cale tov. Athanasie Gurănescu, carea avut buna idee de a-l păstra 
și l-a pus la dispoziție în vederea ediției de faţă. 

l Paternitatea unui român asupra acestei scrieri este puţin pro- 
babilă şi nu toţi cercetătorii o acceptă. Pentru opiniile care atribuie 
această scriere unui rus, fost în solie la Buda, şi deci care socotesc 
Povestirea despre Dracula voievod ca aparţinind literaturii ruse și nu 
româneşti, vezi I.S. Luria, În legătură cu originea subiectului povesti- 
rilor din secolul al XV-lea despre Dracula (Vlad Țep=ș), în Romano- 
slavica, X,1964,p. 5—17 şi Emil Vrabie, Limba povestirilor slave despre 
Vlad Țepeș, în Romanoslavica, XIII, 1966, p. 229—245. 

2 Prima înfățișarea teoriei începuturilor scrisului în limba română 
ca urmare a iniţiativei nobilimii din Maramureş, în studiul: Începu- 
turile scrisului în limba română, in Studii și materiale de istorie medie, 
vol. IV, 1960, p. 117—185. În 1965 a apărut monografia Începuturile 
și biruinta scrisului în limba română, Ed. Academiei. Caracteristică 
poziţiei lui P,P. Panaitescu este diminuarea excesivă a rolului curen- 
telor de reformă în accelerarea procesului de trecere la scrisul în limba 
română, ceea ce nu a întrunit adeziunea majorităţii cercetătorilor. 


CRONICILE ÎN LIMBA SLAVONĂ DIN MOLDOVA 
ÎN SECOLUL AL XV-LEA 


S-a publicat prima oară în limba franceză cu titlul Les chronigues 
slaves de Moldavie au XV-e siècle, în Romanoslavica, I, 1958, p. 146— 
168. În volumul de faţă este publicată versiunea românească ori- 
ginală, din arhiva Asociaţiei slaviştilor din R.S. România. Textul a 
fost păstrat şi pus la dispoziţie de tov. Athanasie Gurănescu. 


615 


www.dacoromanica.ro 


STUDII DESPRE ÎNVĂŢĂTURILE LUI NEAGOE BASARAB 


Autenticitatea Învăţăturilor lui Neagoe Basarab a apărut în Con- 
vorbiri literare, anul LXXVII, nr. 7, iulie 1944,p. 733—739. Învăţătu- 
rile lui Neagoe Basarab. F'roblema autenticităţii s-a tipărit în Balcania, 
volumul V, 1942 (apărut însă în 1946! și în extras. Învățăturile atri- 
buite lui Neagoe Basarab este inedit şi se publică după manuscrisul 
aflat în posesia subsemnatului, manuscris pus la dispoziţie în ianuarie 
1961 de Institutul de istorie literară și folclor „G. Călinescu“ în cadrul 
lucrărilor pregătitoare ale tratatului Istoria literaturii române, vol. I. 
Învățăturile atribuite lui Neagoe Basarab. O reconsiderare, a apărut 
în Romanoslavica, vol. VIII, 1963, p. 403—422. 

Pentru obiecțiile care se pot aduce poziţiei prof. Panaitescu în 
lagătură cu autenticitatea, ca şi pentru argumentele partizanilor pater- 
nităţii lui Neagoe a se vedea în special: I.C. Chiţimia, Considerații 
despre „Învățăturile lui Neagoe Basarab“, în Romanoslavica, VII1,1963, 
p. 309—338; Dan Zamfirescu, Învățăturile lui Neagoe Basarab. Pro- 
blema autenticităţii, în volumul nostru Studii și articole de literatură 
română veche, Bucureşti, 1967; A. Balotă, Autenticitatea Învăţăturilor 
lui Neagoe Basarab, în Studii, tom. 22, 1969, nr. 2,p. 271—280; N. Stoi- 
cescu, La politique de Neagoe Basarab et ses Préceptes pour son fils Teo- 
dosie, în Revue roumaine d'histoire, tom. IX, nr. 1, 1970, p. 19—42; 
Dan Zamfirescu şi G. Mihăilă, studiul introductiv la ediţia Învăţă- 
turilor lui Neagoe Bcs.rab, Bucureşti, 1970. 


LITURGHIERUL LUI MACARIE (1508) 
ŞI ÎNCEPUTURILE TIPOGRAFIEI ÎN ȚĂRILE ROMÂNE 


S-a tipărit ca studiu introductiv la Liturghierul lui Macarie, 1508, 
Editura Academiei, 1961, ediţie fototipică, cu un studiu de P.P. Panai- 
tescu şi un indice de Angela și Alexandru Duţu. Ultimul și cel mai 
amplu studiu în care, puţin înaintea morţii sale, Virgil Molin şi-a 
expus argumentarea în favoarea tezei originii venețiene a tiparului 
românesc este: Venise berceau de l'imprimerie glagolitique et cyriligue, 
Estrato da Studi veneziani, VII, 1966, Leo Olscki-Editore, Firenze, 
98 p. 


ÎNCEPUTURILE LITERATURII ÎN LIMBA ROMÂNĂ 


Apărut prima oară în Revista fundațiilor regale, anul X, nr. 9, 
septembrie 1943, p. 601—625 şi reprodus în Interpretări românești, 
1947 de unde se publică şi în volumul de faţă. Pentru evoluţia concep- 

ţiilor lui P.P. Panaitescu in această problemă, pe lingă rezumatele 
din studiile Cultura feudală şi Caracterele specifice ale literaturii slavo- 
române trebuie neapărat consultată monografia Începuturile și biruinţa 
scrisului in limba română, Bucureşti, 1965. 


ÎNCEPUTURILE DREPTULUI SCRIS ÎN LIMBA ROMÂNĂ 


Apărut în Studii, anul VII, 1954, nr. 4, p. 216—228. Pentru evo- 
luţia ulterioară a cercetărilor asupra dreptului scris în limba română 
a se vedea Alexandru Mareş, Prima pravilă bisericească tipărită în 
limba română și raporturile ei cu cele mai vechi versiuni ale Nomocanonu- 
lui prescurtat, în Studii de limbă literară şi filologie, volum editat de 
Institutul de lingvistică al Academiei Republicii Socialiste România, 
Bucureşti, 1969, p. 269—293. 


ÎNCEPUTURILE ISTORIOGRAFIEI ÎN ȚARA ROMÂNEASCĂ 


Apărut în Studii și materiale de istorie medie, vol. V, 1962, p. 
195—256. Pentru noile argumente în sprijinul paternităţii lui Radu 
Popescu asupra întregii cronici, Jstoriile domnilor Țării Românești: 
Dragoş Sebastian Neamţu, Paternitatea și datarea Istoriilor domnilor 
Țării Româneşti, România literară, nr. 51/1969, 

1 Asupra limbii în care a fost redactată Viaţa lui Nifon vezi şi 
consideraţiile noastre din nota introductivă la ediţia Vieţii lui Nifon 
în Literatura română veche (1402—1647). Introducere, ediţie îngrijită 
și note de G. Mihăilă şi Dan Zamfirescu, vol. 1, Bucureşti, 1969, colec- 
ţia „Lyceum“, 

? Corect: 1682. 


3 Textul Vieţii contrazice această interpretare, Craioveştii ocu- 
pînd un loc de tot modest în naraţiune, în vreme ce Neagoe apare pe 
primul plan. Textul Vieţii nu ni s-a păstrat însă în original,ci doar 
în traducerea din sec. XVII, după care s-au făcut probabil şi prelu- 
crările versiunilor grecești. 


4 N. Iorga a arătat, totuşi, că de la un anumit moment nu mai 
avem cronica originală, ci este lipită traducerea din Stavrinos: vezi 
notele la Istoriile domnilor Țării Româneşti, ed. N. Iorga, Bucureşti, 
1902, p. 96, nota 1 şi mai ales .Soarta faimei lui Mihai Viteazul, Bucu- 
reşti, 1919, republicată în /storia lui Mihai Viteazul, vol. II, Bucu- 
reşti, 1935, p. 182—183. 

5 Această teză, bazată pe textul defectuos al cronicii publicat 
în ediţia critică a Lotopisețului Cantacuzinesc a căzut în urma desco- 
peririi şi publicării unor variante complete, care demonstrează că în 
realitate expunerea domniei lui Mihai este neîntreruptă și extrem de 
exactă pînă după bătălia de la Mirăslău, şi anume pînă în momentul 
aşezării taberei la Prejmer lingă Brașov. Vezi pentru aceasta, D. Zam- 
firescu, Istoria lui Mihai Viteazul din „Cronica Țării Româdnești“, 
Studii și articole de literatură română veche, Bucureşti, 1967 şi mai 
ales introducerea şi notele la Cronica domniei lui Mihai Viteazul 
(Cronica Buzeștilor) în volumul II din Literatura romănă veche. 

* Există totuşi şi opinia că această cronică a fost scrisă în slavo- 
nește şi că există urme ale textului slavon în versiunea română. Vez 
I.C. Chiţimia, Unele considerații în legătură cu originalul cronicii lui 
Mihai Viteazul în Romanoslavica, VI, 1962, p. 27—37. 


GRIGORE URECHE 


Apărut ca introducere la Letopisețul Țării Moldovei, ediţie îngri- 
jită, studiu introductiv, indice şi glosar de P.P. Panaitescu, ed. I-a, 
1955, ed. II-a revăzută, 1958. Se ratipăreşte textul din ultima ediţie. 
Pentru cercetările mai noi a se vedea introducerea lui Liviu Onu la 
Grigore Ureche, Letopisețul Țării Moldovei, texte stabilite, studiu 
introductiv, note şi glosar de Liviu Onu, Editura Științifică, Bucu- 
rești, 1967. 

1 Această afirmaţie este contrazisă de textul lui Ureche, în care 
regăsim, uneori direct, alteori prelucrate în manieră personală, pasaje 
și portrete din Macarie pe care acesta la rîndul său le luase — cum a 
dovedit loan Bogdan — dia cronicarul bizantin Manasses. Analele 
de curte nu conţineau pasaje copiate din Manasses, procedeu specific 
tocmai lui Macarie aşa încit fie direct, fie prin Letopiseţul moldove- 
nesc, Ureche l-a folosit pe Macarie după cum, prin aceleaşi argumente, 
se dovedeşte că l-a folosit pe Azarie. Nu există însă nici o urmă de 
cunoaştere a lui Eftimie. 


MIRON COSTIN 


Publicat ca studiu introductiv la Miron Costin, Opere, ediţie cri- 
tică, cu un studiu introductiv, note, comentarii, variante, indice şi 
glosar de P.P. Panaitescu,ed. I-a, 1958, ed. II-a, 1965, Se reproduce 
textul ultimei ediții. 

1P.P. Panaitescu, fiind înşelat de manuscrise, unde versurile lui 
Dosoftei sînt citate la începutul celor scrise în chip de răspuns de către 

Miron Costin, le-a considerat ca ale celui din urmă şi le-a publicat ca 
atare. În realitate, aceste versuri sînt ale lui Dosoftei, şi apar în Psal- 
tire cu explicaţia expresă a autorului lor: „Aceste patru părechi de 
stihuri le-am scornit eu prăvind acest psalm a lui“. S-au tipărit îna- 
intea psalmului 132. Vezi: Psaltirea în versuri intocmită de Dosofteiii, 
mitropolitul Moldovei, 1671—1686, publicată de pe manuscrisul ori- 
ginal şi de pe edițiunea de la 1673 de prof. 1. Bianu, Bucureşti, 1887, 
p. 453. 


PETRU MOVILĂ ȘI ROMÂNII 


Publicat în Biserica ortodoxă română, anul LX, 1942, nr. 9—10, şi 
în extras. A fost prilejuit de împlinirea a 300 deani dela constătuirea 
ortodoxă de la laşi la care s-a aprobat celebra „Mărturisire“ a lui 
Movilă. 

1 Ultima ediţie a „Mărturisirii ortodoxe“, apărută după acest 
articol, conţine textul grecesc şi traducerea românească a fraţilor 
Greceanu, şi a fost îngrijită de N. M. Popescu şi Gh. Moisescu la 
Bucureşti, în 1942. 


LEGĂTURILE CULTURALE ALE ȚĂRILOR ROMÂNE CU RUSIA 
ÎN EPOCA REFORMELOR LUI PETRU 1. NOI CONTRIBUȚII. 


A apărut în limba rusă, în Romanoslavica, 11, 1958, p. 235—247 
cu titlul Ay.aomypuue ceaau pymuincruz eocyðapeme c Poccueii e snoxy 
pefopu Ilempa I-e0. Hoewe Bannwe. Se publică după versiunea 
românească originală, păstrată ìn arhiva Asociaţiei slaviştilor din 
R.S. România şi pusă la dispoziţie de tov. A. Gurănescu. 

1. A apărut în Mitropolia Olteniei, XI, 1967, Nr. 1—2, p.28—44 
cu titlul: Theodor Corbea poet și traducător al Psaltirii, „vel-pisari 
cânţelar“ cl împăratului Petru cel Mare. 

BIBLIOGRAFIE! 


LISTA ABREVIERILOR 


BCMI = Buletinul Comisiei Monumentelor istorice 
CL = Convorbiri literare 

LB = Limba română 

Memorii = Academia Română. Memoriile Secţiunii istorice 
RI = Revista istorică 

RIR = Revista istorică română 

RHSEE = Revue historique du Sud-Est européen 
RF = Revista Fundațiilor Regale 

Rsl = Romanoslavica 

SCB = Studii şi cercetări de bibliologie 

SMIN = Studii şi materiale de istorie medie 
SCL = Studii și cercetări lingvistice 

SCşt = Studii şi cercetări ştiinţifice (Iaşi) 

VR == Viaţa Românească 


1917 


1, Un act relativ la procesul Doamnei Safta a lui Gheorghe Ștefan cu 
Doamna Dafina a lui Eustratie Vodă Dabija, în RI, an. III, 1917, 
p. 17—20. 


1 Această bibliografie selectivă, pubiicată prima oară în Romano slavica, 
XI, 1965, a fost lucrată cu concursul prof. P.P. Panaitescu şi ne oferă o imagine 
a operei aşa cum o vedea el însuşi. 

Lucrările sint grupate cronologic, dar fără ca tn cuprinsul aceluiași an să se 
respecte o succesiune strictă, de muite ori greu de stabilit. Conferinţele sint re- 
partizate anului ctnd au fost susţinute public şi nu anului tipăririi. Pentru tn- 
lesnirea cercetărilor am semnalat, ori de cite ori a fost cazul, existenţa extraselor 
din articolele publicate iniţial în periodice sau volume colective. S-a păstrat 
totdeauna drept criteriu de cronologie anul de apariţie al periodicului şi nu 
al extrasului. 

[S 


10. 


12. 


13. 


14. 


15. 


1919 


. Citeva cuvinte despre Dobrogea romuinească, în RI, an. V, 1919, 


p. 58—60. 


. La question de la Dobrogea, in volumul La Dobrogea roumaine, 


études et documents, Bucureşti, 1919, p. 104—108. 
1920 


„ Contribuţii la o biografie a lui N. Bălcescu, in CL, an. LII, 1920, 


(cu titlul mai larg: „după corespondenţa sa inedită cu A.G. 
Golescu“). Studiul continuă să apară în anii următori: an. LIII, 
1921, LIV, 1922 (din 1921 cu titlul Contribuţii la o nouă biografie 
a lui N. Bălcescu) şi apoi în volum, București, 1924 (în interior 
1923); 160 pagini. 


. Iarăşi unchiul lui Ștefan cel Mare, în RI, an. VIII, 1922,p.45—47. 
. Stiri venețiene contemporane asupra bătiliei de la Baia, Idem, 


p. 47—50. 


. O insemnare privitoare la relaţiile bisericești ale Moldovei cu Rusia, 


Idem, p. 200—201. 


. Însemnări din cărțile bisericii românești din Timişoara, Idem, 


p. 201—202. 
1923 


. Cel mai vechi act municipal din Moldova, în RI, an. IX, 1923, 


p. 183—186. 


Inscripțiile religioase grecești de la Biserica Domnească din Argeș, 
in BCMI, X, 16, 1923, p. 161—170. 


„ Literatura rumunska po wojnie in „Przeglad wspolczesny“, Cra- 


covia, II, 1923, p. 130—135. 


1924 
Chlop w zyciu spolecznem i artystycznem Rumunji în „Przeglad 
wspolczesny“ (Cracovia), III, 1924, p. 169—178. 
Un manuscript al „Efimeridelor“ lui Constantin Caragea Banul, 
Extras din Buletinul Comisiei Istorice a României, vol 3 din 
1924, Bucureşti, 1924; 220 pagini. 
Planurile lui Ioan Cimpineanu pentru unitatea naţională a romă- 
nilor. Legăturile lui cu emigrația polonă, Extras din Anuarul 
Institutului de istorie naţională, IV, 1924; Cluj, „Ardealul“, 
institut de arte grafice, 1924, 44 p. 
O stampă reprezentind o solie a lui Alexandru Lăpușneanu, în 
BCMI, an. XVII, 1924, p. 76—78. 

16. 


17. 


18. 


19. 


20, 


30, 


622 


Din relațiile Principatelor române cu rușii la sfirșitul veacului al 

XVII-lea, in Revista Societăţii istorico-arheologice din Chișinău, 

XV, 1924, p. 53—61. 

Sfirșitul lui Iancu Vodă Sasul, în RI, an. X, 1924, p. 169—178 
1925 

Nicolas Spathar Milescu (1636—1708), Extrait des Mélanges 

de l'École Roumaine en France, 1925, I-re partie, Paris, Gamber, 

(1925); 145 p. 

Influenţa polonă in opera și personalitatea cronicarilor Grigore 

Ureche și Miron Costin, Memorii, t. IV, Nr. 4, Bucureşti, Cultura 

naţională, 1925; 226 p. 

Originile tipografiei in Ucraina în Revista Arhivelor, I, 1925, 

p. 417—448, 


„O descriere franceză necunoscută a serbării paștilor în Principatele 


române la sfirșitul sec. al XVII-lea, idem, p. 291—292, 
1926 


„ L'influence de l'oeuvre de Pierre Mogila, archevêque de Kiev dans 


les Principautăs roumains, Extrait des Mélanges de École 
Roumaine en France, V, 1926; Paris, Gamber, 1926; 95 p. 

Le prince Démètre Cantemir et le mouvement intellectuel russe 
sous Pierre le Grand, în R>vuo des studes slaves, tome VI, 1926, 
fasc, 3—4, p. 245—262. 


„ Cu privire la data scrierii Chronika ziem moldawskich y multanskich 


de Miron Costin, în RI, an. XII, 1926, p. 9—12. 


„Despre Nichifor Dascălul și legăturile lui cu noi, idem., p. 83, 


Recensii, extras din Dacoromania, IV, 1926, p. 1238—1251. 
1927 


. Ioan Bogdan și studiile de istorie slavă la români, Extras din Bul, 


Com. Istorice a României, VII, 1928, Vălenii de Munte, 1928; 
32 p. (lecţia de deschidere a cursului de istoria slavilor răsăriteni 
la 1 ian. 1927). 


„ WSfirșitul lui Constantin Șerban Cirnul, în RI, an. XIII, 1927, 


p. 55—614. 


„Știri noi despre Miron Costin şi familia lui, Extras din Omagiu 


lui I. Bianu, Bucureşti, Cultura naţională, 1927; 8 p. 


. Contribution à la bibliographie des voyageurs occidentaux en Rou- 


manie, în „Mélanges d'histoire générale“ Cluj, I, 1927, p. 147—150. 
Quelques notes sur les relations littéraires polono-roumaines d 
l'époque contemporaine, idem, p. 159--156. 

31, 


33, 


34. 


35. 


36. 


37. 


38. 


39. 


40. 


41. 


42. 


1928 


Nicolae Bălcescu. Patru studii istorice: Mersul revoluției in istoria 
românilor; Miron Costin, istoricul Moldovei; Comentarii asupra 
bătăliei de la Cosovo; Despre starea socială a muncitorilor plugari. 
Editate și însoţite de o schiță biografică şi bibliografică de 
P.P. Panaitescu, București, Cartea Românească, 1928, 62 p. 
„ Nicolae Bălcescu și istoriografia română, în Scrisul românesc, 
Craiova, I, 1928, p. 35—39. 

Istorie și cultură, Conferință ținută în 1928, publicată în volumul 
Politica culturii. 30 prelegeri publice și comunicări organizate de 
Institutul Social Român (noiembrie 1927—iunie 1928), Bucu- 
reşti (1931), p. 93—99. 

Jourij (Jourg) Koriatovic, prince lithuanien et la Moldavie, în 
„IOGineunni 386ipni sa nomany akanemuka M.C.Tpymesckoro“, 
I, Kiev, 1928, p. 462—465. 

O statistică a Dobrogei din 1849, in Graiul românesc, I1, 1928, 
p. 82—86. 

Contribuții la opera geografică a lui Dimitrie Cantemir, Memorii, 
t. VIII, Nr. 7, București, Cultura națională, 1928, 14 p. 
Medaliile franc-masonilor din Moldova în sec. al XVIII-lea, 
în RI, 1928, p. 354—355. 


1929 
Emigraţia polonă și revoluţia română de la 1848. Studiu și docu- 
mente, București, Cartea Românească, 1929; 136 p. 
Miron Costin. Istorie în versuri polone despre Moldova și Țara 
Românească (1684), ediţie (critică) şi traducere de P.P. Panai- 
tescu, Memorii, t. X, Nr. 7, Bucureşti, Cultura naţională, 
1929; 130 p. 
Fundaţii religioase românești in Galiţia, în BCMI,an. XXII, 1929, 
fasc. 59, p. 1—19. 
Les relations bulgaro-roumaines au moyen âge (à propos d'un livre 
récent de Mr. P. Moutaftchiev), Extrait de la Revista Aromå- 
nească, I, 1929, Bucureşti, 1929, p. 25. 
Cuza-Vodă și unitatea naţională a românilor, in rhiva pentru 
știință și reforma socială, VIII, 1929, p. 559—569. 


43. Congresul internaţional de istorie din Oslo, idem, p. 497—499. 
44, La littérature slavo-roumaine (XV-e— AVII-€ siècles) et son impor- 


tance pour l'histoire des littératures slaves, Extras din Sbornik prace 
I Zjezdu slovanskych filologu v Praze 1929, Praga, 1931, 12 p. 

45, 


47, 


48, 


51, 


ot 
to 


ot 
y> 


55. 


56. 

1930 


Călători poloni in Tarile Române, Acad. Română, Studii şi cerce- 
tări, XVII, Bucureşti, Cultura naţională, 1930, 272 p. 


„ Powojenna historiografija rumunska, Extras din „Wiadomosci 


historyczne“ (supliment la Kwartalnik historyczny), XLIV,1930; 
Lwow, 1930, 20 p. 

N, Bălcescu, Scrieri istorice, Clasicii români comentaţi, Craiova, 
ed. I (1930); ed. II-a adausă şi corectată (1939), ed. III-a 
revăzută (f.a.). 

L'aigle byzantin sur les vêtements des princes roumains au moyen 
dge, Acad. Română, Bulletin de la Saction historique, XVII, 
1930, p. 64—67. 

Dări de seamă, extras din Anuarul Institutului de istorie naţio- 
nală, Cluj, V, 1930. 


1931 


„ Influence de la littérature polonaise sur les roumains au XVI et 


XVII siècle, in volumul Pamietnik zjaziu naukowego im. Jana 
Kochanowskiego, Cracovia, 1931, p. 167—175. 


. Cronica moldo-polonă, Extras din RIR, vol. I, fasc. II, 1931, 


11 p. 
1932 
Alexandru cel Bun. La cinci sute de ani de la moartea lui, Carte 


de amintire tipărită de Ministerul Instrucțiunii, Cultelor şi 
Artelor, Bucureşti, 1932, 58 p. 


. Diploma birlădeană din 1134 și hrisovul lui Iurg Koriatovici 


din 1374. Falsurile patriotice ale lui R.P. Hasdeu, Extras din 
RIR, vol. II, fasc. II, 1932, 13 p. 


53. Influența literară slavă la romani, Cu prilejul unui studiu al 


d-lui I. Bărbulescu, RIR, vol. II, fasc. II, 1932, p. 289—298. 


„A propos des traductions medio-bulgare et roumaine de la chronique 


de Constantin Manasses în “Actes du III-e Congres international 
d'études byzantines, Athènes, 1932, p. 108—109. 

O scrisoare rom inească a lui Gavril Movilă către Gaspar Gratiani 
41620) în RIR, II, fasc. II, 1932, p. 385—386. 


1933 


Corespondenta lui Constantin Ipsilanti cu guvernul rusesc (1805— 
181)). Pregătirea Eteriei și a renașterii politice românești, Bucu- 
reşii, Cartea Românească, 1933, 125 p. 

57. 


58. 


59. 


60. 


61. 


62, 


63, 


6&, 


65, 


66. 
67. 
68. 
69. 
70. 


74. 


72, 


73, 


1934 


La route commerciale de Pologne à la Mer Noire au moyen âge, 
Extras din RIR, vol. III, fasc. 2—3; București, 1934, 24 p. 
Petre Rareș și Moscova, Extras din volumul În memoria lui Vasile 
Pârvan, Bucureşti, 1934, 16 p. 

Contribuţii la istoria lui Ștefan cel Mare, Memorii, t. XV, nr. 2, 
Bucureşti, 1934, 20 p. 

Un episode des relations serbo-roumaines en 1844, în Revue inter- 
nationale des études balkaniques, an. I, tom. I, Belgrad, 1934, 
p. 82—88. 

Historiografja rumunska w latch 1930—1933, Extras din Kwar- 
talnik Historyczny, XLVIII, 1934, Lwow, 1934, 12 p. 
Slawistische Forschungen in Rumänien, în Slawische Rundschau, 
Praga, VI, 1934, p. 115—118. 

Moartea lui Cornea Brăiloiu, banul Craiovei, în Arhivele Olte- 
niei, XI, 1934, p. 352. 

Hrisovul lui Alexandru cel Bun pentru episcopia armeană din 
Suceava (30 iulie 1401), Extras din RIR, vol. IV, 1934, fasc. 1—4; 
Bucureşti, 1935, 15 p. 

Doi călători italieni necunoscuți în țările noastre, Extras din Studii 
italiene, I, 1934; Bucureşti, 1935, 10 p. 


1936 


Documente privitoare la istoria lui Mihai Viteazul, Bucureşti, 
1936, p. 177. 
Mihai Viteazul, Bucureşti, 1936, 269 p. 
Scoala nouă de istorie. Un răspuns, București, 1936, 3 p. 
O istorie a Ardealului tradusă de Miron Costin, Memorii, tom.» 
XVII, Nr. 11, București, 1936, 13 p. 

O broșură privitoare la Mihai Viteazul, în Arhiva Românească, 
an. X, 1945—1946, p. 427—430. 

reşti, Vatra, Clasicii noştri comentaţi, 1947, 196 p. 

Nicolae Bălcescu. Istoricul în cadrul Revoluţiei de la 1848, în 
VR, an. I, serie nouă, Nr. 2, 1948, p. 90—104. 

1953 

VI, 1953, Nr. 2, p. 201—243. 


1954 


„ Începuturile dreptului scris în limba română, în Studii, an. VII, 


1954, Nr. 4, p. 215—228. 
1955 


. Contribuţii la începuturile tipografiei slave în Țara Românească, 


Extras din SCB, vol. I, 1955, Bucureşti, 1955, 6 p. 


. Grigore Ureche, Letopiseţul Țării Moldovei, Ediţie îngrijită şi 

români). 

lor, Ediţie îngrijită şi prefață de P.P. Panaitescu (Bucureşti), 

1962 


„ Unirea Principatelor Române, Cuza Vodă și polonii, Extras din 


Rsl, V, 1962, p. 71—84. 


. Rolul lui Bogdan Petriceicu Hasdeu în slavistica românească, 


Extras din Rsl, VI, 1962, p. 235—248. 


„ Les premiers textes écrits en langue roumaine, în Revue roumaine 


d'histoire, Tom. I, fasc. 2, Bucureşti, 1962, p. 427—450. 


„ Începuturile istoriografiei în Țara Românească, Extras din SMIM, 


vol. V, 1962, p. 195—256. 
1968 


„ Începuturile scrisului în limba română. Noi contribuţii, Extras 


din SCB, vol. V, 1963, p. 107—134. 


. Revoluţia română de la 1848 și alianţa polonă, Extras din Rsl, 


VIII, 1963, p. 59—77. 


„ Învățăturile atribuite lui Neagoe Basarab. O reconsiderare, Extras 


din Rsl, VIII, 1963, p. 403—424. 


Xaparmepnine vepmi CAaeRHo-pymbinekoi numepamnypu. Extras 
din Rsl, IX, Referate şi comunicări prezentate la cel de-a} 
V-lea Congres Internaţional al Slaviştilor (Sofia, 17—23, IX 
1963), Bucureşti, 1963, p. 267—290. 


Arhivele în sprijinul cercetărilor istorice (în colaborare cu I. 
Donat), extras din Revista arhivelor, an. VI, 1963, p. 71—83. 
1964 


Husitismul și cultura slavonă în Moldova, Extras din Rsl., X, 
1964, p. 275—288. 


Obștea ţărănească în Țara Românească și Moldova. Orinduirea 
feudală, Edit. Academiei, Bucureşti, 1964, 282 p. 

Introduction à V'historiographie roumaine jusqu’en 1918, Biblio- 
theca Historica Romaniae, Nr.5, Edit. Academiei, Bucureşti, 
1964, paginile 15—28 (volumul este redactat de un colectiv 
compus din V. Maciu, Şt. Pascu, Dan Berindei, Miron Constan- 
tinescu, P.P. Panaitescu, V. Liveanu). 

Joan Bogdan și cultura medievală la români, comunicare la sesiunea 
Științifică festivă, Joan Bogdan și istoria culturii românești, 
dec. 1964, publicată în limba franceză în Revue roumaine d'his- 
toire, an. IV, 1965, nr. 5, p. 963—977. 


1965 


„ Începuturile și biruinţa scrisului în limba română, Bucureşti, 1965, 


Editura Academiei, 220 p. 


. La participation des roumains à la Bataille de Varna (în colabo- 


rare cu N. Stoicescu) în Revue roumaine d'histoire, tom. IV, 
1965, nr. 2, p. 221—231. 

La grande assambite du Pays, institution du régime féodal en Molda- 
pie et en Valachie, extras din Nouvelles études d'histoire. II], 
Publiées à loccasion du XII” Congres des sciences historiques, 
Vienne, 1965, p. 117—139. 


1966 


Din nou despre „Diploma birlădeană“ din 1134, în Rsl, XIII, 1966, 
p. 85—91. 


1967 


Contribution à l’histoire de la littérature de chancellerie dans le 
Sud-est de l'Europe, în Revue des études sud-est européennes, 
Tom. V, 1967, Nr. 1—2, p. 21—39. 


1968 


Les origines de l'imprimerie en langue roumaine, în Revue des études 
sud-est européennes, Tom. VI, 1968, nr. 2, p. 23—37. 


1969 
Introducere la istoria culturii românești, Bucureşti, 1969. 397 pe 
1970 


P.P. Panaitescu în lumina scrisorilor din tinereţe, cu o prefață 
de Silvia Panaitescu, Ed. Minerva. 


Colaborări 


Documente privind istoria României, Ed. Academiei, Insti- 
tutul de istorie, Seria A (Moldova) şi B (Țara Românească), 
secolele XIII—XVII, Bucureşti, 1950—1957, 22 vol. 

172, 


173, 


174. 


175. 


Dicționarul Enciclopedic Român, Editura Politică, vol. I, 1962, 
vol. II, 1964. 

Istoria României, vol. II, Bucureşti, 1962, Edit. Academiei, 
Partea a II-a, Capitolul XI: Cultura în vremea feudalismului 
dezvoltat (sec. al XIV-lea — prima jumătate a sec. al XVI-lea), 
p. 662—687 şi 705—708; partea a III-a, Capitolul VI: Cultura 
în a doua jumătate a sec. al XVI-lea, p. 1019—1034 şi 1039—1045. 
Istoria României, vol. III, Bucureşti, 1964, Edit. şAcademiei, 
paginile: 3—11; 71—76; 128—144; 157—161; 165—219; 340— 
343; 358—361; 367—370; 389—394; 433—449. 

Istoria literaturii romåne, vol. I, Bucureşti, 1964, Editura 
Academiei, Partea a II-a, Literatura română în perioada feu- 
dală, Capitolele!: Literatura română în sec. XV—XVI, p. 233— 
260 (Condiţiile sociale, cadrul istoric şi cultural; Originile cul- 
turii în limba slavonă la români; Circulația manuscriselor slave 
la români; Începuturile tipografiei în prima jumătate a sec. 
al XVI-lea; Cultura orășănească și şcolile). Literatura română 
în limba slavonă, p. 264—275 (Literatura religioasă; Literatura 
istorică în Moldova); p. 283—293 (Analele Țării Româneşti); 
Cronicile lui Mihai Viteazul; Literatura istorică în Transilvania) . 
Apariţia scrisului în limba română, p. 298—296; 306—314; 
316—320. Literatura română în secolul al XVII-lea, p. 333; 
335—338; 340; 344—343; 347—348; 355—357 (Condiţiile isto- 
rice, cadrul social-politic-cultural, Tipografiile; Şcolile; Pravi- 
lele; Hronograful lui Mihail Moxa). Cronicarii munteni, p. 414— 
436; Nicolae Milescu, p. 458—464 şi 470—471. Secolul al XVIII-lea 
(pînă la 1780), p. 517—521; 524—525; 527—528; (Situaţia socială 
şi politică în Țara Românească, Moldova; Împrejurările cultu- 
rale; Şcolile; Tipografiile; Bibliotecile). Stolnicul Constantin 
Cantacuzino, p. 559—568; Radu Grecianu, p. 568—574 (cu 
Aurora Ilieş); Anonimul Brincovenesc, p. 575—581; Radu 
Popescu, p. 583—589; Dimitrie Cantemir, p. 607—639; Dumi- 
trache Medelnicerul, p. 697—701 (cu Aurora Ilieş). 


t întrucit, spre deosebire de tratatul Istoria României, cel de Istoria litera- 
urii române nu indică exact paginile ce revin fiecărui colaborator în redactarea 
diverselor capitole şi paragrafe, Prof. P.P. Panaitescu ne-a furnizat personal 
indicaţiile ce urmează. 

